
FEGYVER  ALATT. 

I. 

Mikor  18-án  délután,  a napi-parancs 
kiadásakor  olvastaték,  hogy  Bér  Gerő  cs. 
kir.  egy  éves  önkény tes  lesz  holnap  a « na- 
pos*, a Bér  Gerő  szemében  valami  mélysé- 
ges fájdalom  villámlott  végig,  s annyira 
összerázkódott,  hogy  a kapitány  ur,  harag- 
jának egész  erejével  orditá : 

« Csend,  állj  — sie  Einjahrig-Freiwilliger, 
ich  lasse  sie  einsperren,  dass  ihre  Knochen 
krach en». 

Az  érczfalnak  arcz-során,  melyet  félszá- 
zadnak neveznek,  a megelégedés  remegése 
rezzent  át;  jól  esett  a paraszt-lelkűknek, 
hogy  az  « extra  baká»- 1 — mint  ők  az  ön- 
kéntest nevezik  — a kapitány  ur  annyira 
«lepipálta»  — Bér  Gerő  pedig  összeharapta 
a száját,  hogy  egy  vékony,  piros  vérsugár 
szökkent  ki  az  átizzott  júliusi  levegő-égbe 
— azután  parancsolt  az  arcza  idegeinek  s 
az  érző  ember,  mozdulatlan  géppé  merevült 
ismét  — még  a szeméből  is  kifogyott  a te- 
kintet mélysége,  s a szem-golyó  kifejezés- 
nélküli mozdulatlansággal  meredt  a kapitány 
úr  arany  sapka-rózsájára. 

A napi-parancsnak  vége  van. 

Két  kecskelábra  ráfektetnek  egy  hófe- 
hérre súrolt  asztal-tetőt.  — A kapitány  lu- 
eszébe vette,  hogy  nem  holnap,  hanem  ma 
fogja  a pénz-fizetést  eszközölni.  Napi-parancs 
után!  Nagy  szó  ez,  mely  ezer  fajta  boszúsá- 
got  tükröztet  a legénység  arczán ; s óvatos 
morajban  s epés  megjegyzésekben  nyilvánul. 
Hogy  is  ne!  A szegény  katona  kora  hajnal- 
tól délután  2 — 3 óráig  sinli  a nyár  égető 
hevét;  csúszva,  mászva,  szaladva,  térdelve, 
hasra  feküdve,  vak  töltéssel  puffogatva,  szu- 
rony t-szegezve,  «lmrráz»-va.  Mikor  hazaér, 
csaknem  holtra  gyötörve,  még  be  sem  kap- 
hatta hirtelenében  kevés  levesét  s liúsocská- 
ját,  már  is  hajtják  ablakot  mosni,  fegyvert 
tisztogatni,  szobát  súrolni,  sikálni,  töríilgetni, 


« profuntot  fasszolni»,  szénát,  zabot  hordani 
a kapitány  úr  fakójának.  — Azután  önma- 
gát kell  rendbe-hozni  a napi  parancsra.  Ba 
kanosának  jobban  kell  ragyogni  a « Krisztus 
balszemé » -nél ; hó-fehér  «stráflit»  kell  fel- 
varrni,  mert  a reggeli  gyakorlatok  a régit 
pocsékká  tették ; ki  kell  fényesiteni  szuronya 
gombját,  melybe  valamelyik  mocsár  szélén 
tapadt  bele  a sár;  a sapka-rózsája  előtt  meg 
kell  szégyelni  magát  a?  alkonyi  napnak, 
mely  majd  az  egész  soron,  mint  valami  ara- 
nyos villámlás,  fog  végig  czikázni.  Nem  kü- 
lönben, gondot  kell  forditania  kabátja  hajtó- 
kájára, s derék-szijjára ; sörtés  állát  simára 
kell  borotválni.  Mindezt  ugyan  szívesen  meg- 
teszi a baka,  mert  isten  engem,  nem  annyira 
a kapitány  ur  kedvéért  történik  meg  mindez, 
mint  inkább  a Kati  kedvéért,  kivel  a napi- 
parancs után  a «köz-kertbe»  fognak  sétálni, 
s akinek  a két  fekete  szemét  nem  adná  oda 
a méltóságos  generális  ur  arany-csillagaiért. 

S most,  a kapitány  úr  pénzt  akar  adni, 
kell  is  az  ördögnek,  mikor  ez  a komédia 
eltarthat  este  8-ig,  mialatt  a Kati  aggodal- 
mában vörösre  fogja  sirni  nevető  szép  sze- 
meit, s nem  tudván  a dolgot  mire  vélni, 
fűtől-fátol  fogja  kérdezni,  hogy  az  ő Gyurija 
talán  a «dunkliba»  került? 

Ám  a kapitány  úr  egy  jupiteri  tekintete 
vissza  állítja  a halotti  csendet,  s a Peti 
«gefreiter»,  kinek  kissé  hangosabban  járt  el 
a szája,  a kemény  őrmesteri  marok  szivár- 
ványszínű nyomait  három  hétig  viselheti  ösz- 
szefeWiilt,  poros  ábrázatán.  Mert  hát  kell 
a — «subordinatió». 

Bér  Gerőnek  még  a szem-pillája  sem 
moczczant  meg,  pedig  ez  rá  nézve  puszta 
szekatúra,  amennyiben  ö nem  kap  az  állam- 
tól semmit,  s így  nincs  is  érdekében,  eme, 
tisztán  a legénység  zsebeit  érintő  dolognál, 
jelen  lenni,  óh!  pedig  hogy  menne  innen. 

A kedvese,  az  aranyos  Miczike,  holnap 
utazik  a nyári  fürdőkbe,  s ö megígérte, 
hogy  az  utolsó  délutánt  nála  tölti. 

S most  itt  kell  neki  maradnia,  mert 
másnak  pár  garast  adnak. 

Mi  köze  neki  mindekhez  ? Mért  rabolják 
el  tőle  a drága  időt,  midőn  — az  ő kedvese 
holnap  utazik?  Akit  talán  nem  fog  látni 
többé  soha!  Mert  a Miczike  beteges,  gyönge 
teremtés,  keskeny,  fehér  arczczal,  s szűk 
mellel.  Olyan  fáradtnak  látszik  mindig,  mintha 
tündér  volna,  ki  a inig  az  ő szép  országából 
a mi  portekénkre  ért,  nagyon  eltörödött. 
Mint  egy  erőtlen  szárnya cs!:a,  úgy  összeom- 
lik mindig  s még  a verőfényen  is  fázva 
húzza  be  magát  hamuszinü  persa  shawlja 
redőibe.  Aztán  mennyiszer  köhécsel.  Ilyenkor 
a Bér  Gerő  szivében  (ki  lábaihoz  iil  le)  mint- 
egy földindulás  moraja,  úgy  viszhangzik  a 
halk,  elnyomott  köhécselés. 

S most  itt  kell  neki  végig  hallgatni  az 
unalmas  egyhangúsággal  felolvasott  névsort! 
Milyen  együgyü,  otromba  nevek ! Ő úgy  gyű- 
löli e neveket,  mint  a nedves  tömlöczbe  be- 
csukott rab  bilincse  egy- egy  karikáját. 

Mily  boszantó  az  a nagy  halom  réz  ga- 
ras, mely  nem  akar  fogyni!  Mily  szívesen 
közéjük  dobná  bankókkal  telt  tárczáját,  ha 
nem  kellene  tovább  hallani  a kiolvasott  réz 
krajczárok  rút  csörrenését,  s nem  kellene 
látni  az  értök  nyúló,  szennyes,  vörös  nagy 
kezeket!  Aztán  a kapitánynak  összebarázdált, 
szeszes  italoktól  idő  előtt  meg  vénült  képe? 
mely  némi  csendes  gúnynyal  vet  rá  egy-egy 
futó  tekintetet,  nem  ölő  méreg  e az  ő ide- 
geire ? 

Szeme,  a nélkül  hogy  forogna,  látja  a 
kaszárnya  udvar  szabályos  négyszögét,  a fa- 
lakra pingált  katona  s ló  figurákat,  a rendbe 
tartott,  tisztán  lelsöpört  homok-talajt,  melyen 
szürke  verebek  piczi  lábnyomai  mellett  az  ő 
« kedves » kapitánya  széles,  hosszú  lépésnyo- 
mai szemlélhetök. 

Látja  a lehajló  nap  ragyogását  a tor- 
nyok bádog- fedelein,  a kapitány  ur  sapka- 
ellenzőjén,  s pénzt-olvasó  keze  aranygyűrűjén. 
Egy-pár  pajzán  sugárszál  odatűz  egyenesen 
az  ő félig  csukott  pillái  közé  is,  mely  a ka- 
pitány ur  ilyforma  felförmedésére  ad  okot: 

— Weccen  sie  nicht,  sie  altes  Weib . . . 

És  Bér  Gerőnek  nem  lehet  összezárt 
vas  ököllel  csapni  szét  azt  az  ellenszenves 
ábrázatot  . . . 

Tovább  néz.  Az  udvar  déli  oldalán  hosz- 
szú  kőfal  fut  végig,  az  ezredes  angol  kert- 
jével. Ide  látszanak  könnyed  stilti  kioskjai, 


mesterséges  vízesései,  egyformán  nyírt  fasorai 
s cserjéi.  Bér  Gerő  boszusan  nézi,  a katonai 
fegyelem  alá  vetett,  eltorzított,  subordinált 
természetet,  hol  a fák  szabad  szökellésének 
az  olló  szab  határt. 

De  semmi  sem  tarthat  örökké.  A pénz- 
fizetés is  véget  ér  valahára.  A széteresztett 
legénység  már  kifelé  szállingózik,  mikor  Bér 
Gerőt  a kapitány  berendeli  az  irodába,  ad 
audiendum  verbum.  Itt  aztán  még  egy  fél 
óráig  leczkézteti  németül.  — Nem  mutat  jó 
példát  a legénységnek.  — Nincs  semmi  am- 
bicziója;  makacs;  gyámoltalan,  ki  még  egy 
kis  napsugártól  is  összerángatja  pilláit ; nyug- 
hatatlan ; nincs  benne  semmi  katonás,  semmi 
férfias,  semmi  szilárd;  hogy  ő nem  ereszti 
tiszti  vizsgára ; hogy  ő lehordja,  becsukja, 
leveszi  csillagait;  kiviszi  hogy  utána  szol- 
gáljon stb. 

Bér  Gerő  erében  valami  pokoli  meleg- 
ség kezdett  forrongani. 

Elfojtott  dühében  izmai  reszkettek,  de 
— ott  állt  egyenesen,  mereven,  katonásan, 
mintha  füle  és  szive  kőből  volnának. 

Fiile,  mely  a sértő  szavakat  nem  hallja, 
szive,  mely  nem  gondol  megtorlásra,  mely  a 
sérelmet  nem  érzi  . . . 

II. 

Már  több  volt  8 óránál,  mikor  Bér  Gerő 
haza  érkezett. 

Ő és  az  aranyos  Miczike  egy  ugyanazon 
udvarban  laktak. 

Lassan,  tolvajok  módjára  akart  a bolt- 
íves kapun-  át,  a jobb  szárnyba  lopódzni, 
a hol  ő és  szülei  laktak,  de  szuronya  hozzá- 
ütődött  a kapuszárnyhoz,  s az  éles,  csörrenő 
hang  árulója  lön. 

Bohó  Bér  Gerö,  minek  az  a nagy  óva- 
tosság? Félsz  talán,  hogy  Miczike  észrevesz? 
pedig  te  szégyelnél  most  a szeme  elé  kerülni, 
hogy  nem  tartottad  meg  Ígéretedet. 

Csak  húzd  be  nyakadat  vállaid  közé, 
csak  siess  el  a konyha  ajtójuk  előtt,  — ott 
vasal  most  is,  de  óvatosságod  fölösleges ; 
még  azt  a fáradságot  sem  veszi,  hogy  fejecs- 
kéjét feléd  fordítsa.  Azt  hiszi,  hogy  te  nem 
akarsz  tőle  elbúcsúzni;  mert  a szerelmesek- 
nek nem  ez  az  utolsó  bohó  gondolatuk.  Elénk 
képzelete  már  hűtlennek,  gonoszuak  sejt.  So- 
kat sirt  már  ma  délután  miattad,  szegény 
Bér  Gerö. 

Az  úti  táska  nyitva  áll,  melyben  leesett 
hónál  fehérebb,  sóhajtásnál  könnyebb  fehér- 
nemiiek  vannak  szép  rendben  elhelyezve ; 
most  vasalja  a két  utolsó  csipke-gallért.  Ki- 
vette a szoba-lány  kezéből  a vasalót;  hadd 
lássa  az  a szó-nem-tartó  Bér  Gerő,  hogy  nem 
várnák  rá. 

Hősünk  ez  alatt  izgatottan  jár-kel.  Kezdi 
az  apja  szobáján,  végzi  a konyhán,  fél  szem- 
mel kisérve  a szorgoskodó  kezecskéket,  inig 
a vasaló  nyílásai  mint  meg  annyi  piros,  tüzes 
szemek  ragyogtak  az  alkonyi  homályba,  s 
egy-egy  szikrát  zizegve  pattantott  ki  a se- 
bes mozgás  okozta  légvonat. 

Végre  egy  mély  lélekzet  után,  elhatá- 
rozottan  nyúl  a kilincs  után. 

— Azt  hittem,  hogy  el  sem  fog  jönni. 
Ezekkel  a szavakkal  fogadták.  A hang  csen- 
des, szomorú  volt,  a szemekben  köny  csil- 
logott. 

Bér  Gerővel  forogni  kezdett  a világ. 
Ott  álltak  szemközt  egymással.  A sötétség 
kezdte  a két  kedves  alakot  körülfogni.  Szinte 
hallani  lehetett  lázas  ütér-verésiiket. 

— Ki  van  itt,  hangzott  egy  éles,  riká- 
csoló hang  a mellékszobából. 

— Gerö  jött  — búcsúzni. 

A cseléd  meggyujtotta  a hatalmas  karos 
gyertyatartókat.  A hirtelen  fénytől  Micike 
összecsukta  szemecskéit.  A mama,  e kevély 
aristokratikus  teremtés,  telítve  a lehanyat- 
lott régi  idők  ódon  modorosságával  s föllengő 
eszméivel,  kedvetlenül  kinálta  meg  székkel 
Bér  Geröt,  kit  ő ki  nem  állhatott,  s kitől 
jobban  féltette  leányát,  mint  az  ördögtől. 

Gerő  beletemette  magát  a puha  fauteuillbe, 
s előadta  a tényeket,  melyek  elrabolták 
utolsó  délutánját.  Könnyed,  tréfás  gúnyba  bur- 
kolá  a mélyen  megsértett  lélek  indulatos 
hánykolódását. 

Volt  valami  megindító  a két  fiatal  e 
búcsú  estéjében.  Az  aranyos  Mici  szemeit 
kékes,  bágyadt  körök  vették  körül,  s hosszú 
szemszőrei  közül  a hüvelyébe  félig  taszított 
kard  villogása  tört  elő,  ha  anyja  ridegen, 
kicsinylőleg  ejtett  szót  «némely  fiatal  ábrán- 
dozóról,  kik  kijózanúlnak  még» ; de  a bár- 
sony lágyságát  öltötték  fel  e tekintetek,  ha  a 
Bér  Gerö  nedves  csillám ú pillantásába  vesztek. 

Mikor  Bér  Gerö  menni  készült,  Micike 
odasúgta  neki,  hogy  holnap  hajnalban  jöj- 
jön^el  bucsúzni|az  ő ablakához;  akkorra  fel 
kel  ő is. 


Aztán  az  ajtó  becsapódott.  Micike  oda- 
támaszkodott a szemöldök-fához;  hallotta, 
mikor  a Gerö  léptei  utolsót  koppantak  a 
küszöbb  márványán  — azután  elhallgatott 
minden.  Csak  egy  tücsök  csiripelése  zavarta 
meg  az  éjszaka  végtelen  csendjét. 

(Folyt,  köv.) 

ADA*) 

i. 

— — És  Ada  meghalt.  S Albion  egéről 
Egy  felhő  eltűnt,  — óriásnak  árnya, 

Te  voltál  tán  az,  a leány  atyjáé,  — 

Talán  egy  démon  ott  főn  is,  mint  itt  lenn, 

Vándor  Harold  csak  ott  főn  is,  mint  itt  lenn, 

Hol  a boldogság  száműzött  s a bánat 
Királylyá  tőn  honában  ? 

Hová  tűnél  ? . . . Késztet-e  üdvözülni 
A meggunyolt  vallás,  hogy  megtérítsen? 

Szétosztád-e  magad  a természetnek 
Bübáji  közt,  mik’  csalogánya  voltál  ? 

Avagy  világról  bolygsz  világra  most  is, 

Ott  túl  is,  mint  egy  ismeretlen  vándor  ? 

II. 

Te,  akit  embergyülölőnek  hittek, 

S embergyülölt  valál  csak,  — küzdél  érte 
Vesztett  csatákat ; mosolyig  jutottál 
A szenvedésben,  — a szív  tengerének 
Ezer  szörnyével  vívtál  gyöngyei  végett, 

Mikért  mindenki  úgy  irigyelt,  — bár  csak 
Szétszórtad  nékik,  s lettél 
Tenkincseid  szegénye,  egy  világnak 
Adhatva  részt  a boldogságból  — oh  csak 
Magadnak  nem  ! . . . most  hol  vagy  ? élsz-e  még  más 
Alakban  is,  mint  ahogy  dalaidból 
I Belehelünk,  csodás  virágiból 
Egy  óriási  romnak,  egy  khaosznak  ? 

III. 

De  igy  sokáig  élsz ! ki  megtagadja 
Hatalmad,  az  nem  ismert ! aki  véli, 

Hogy,  mint  sok  költő  elmegy  az  idővel, 

Mely  őket  úgy  hozá  magával,  mint  a 
Tavasz  virágit,  nyár  kalászit,  hulló 
Levélit  ősz  — te  is  igy : az  feledte 
Az  örökzöld  fenyőket ! 

Mert  mit  te  zengél,  egykorú  a földdel, 

S akik  szenvednek,  hisznek  benne  mindig : 

A világfájdalom,  melynek  te  voltál 
Apostola ! S ha  majd  benned  se  hisznek, 

Ha  majd  neved  sem  említik  már  — mit  tesz 
Téged  a vildgboldogsdg  feledtet ! 

I 

IV. 

De  amid  még  maradt,  a legszebb  emlék 
Mit  hátra  ember  hagjhat  — oda  van  már: 

A gyermek,  — aki  bánatban  fogamzék  ! 

*)  Byron  leánya.  Anyja  nem  engedte  meg,  hogy  a leány 
atyja  műveit  ismerje.  A költő  műveiben  több  vonatkozás  van 
rá,  legszebb  az,  melylyel  a Childe  Harold  3-ik  éneke  kezdődik. 

Feledted  ősi  átkod  ? Megszünöttnek 
Hivéd-e  már  ? Vagy  áldozatnak  hagytad 
Őt  a világnak  vissza?  Hisz  mi  téged 
Már  bünhödés  talála, 

Elég  volt  bűneid  kiegyenlitni, 

Hogy  vértanúvá  tégyen ! Vagy  miként  a 
Korhadt  fa,  melyen  egy  galy  ifjú  zöld  még, 

Remélt  jd-e,  hogy  újra  éltet  ébreszt 
Nevednek,  díszt  újólag  törzsöködnek  ? . . . 

— Bűu  volt  reményed  is  hát,  — Ada  meghalt  . . . 

V. 

Hogyan,  miért  ? Nem  mindegy  ez,  ha  nyugszik  ? 

A névtelen  keserv  ölé  meg  őt  is, 

Mint  téged,  akit  még  ismerni  sem  volt 
Szabad  neki ! Tehát  ő gyermeked  volt, 

Mégis  tied ; mit  egykor  megtagadtak, 

Halála  hát  megfejté  a világnak 
Fogantatása  titkát ! 

Beteljesült ! Harold  bevégzi  útját ! 

Miért  bolyongni  még  tovább  is  ? köss  ki ! 

Harald  bevégzi  útját ! Ami  vágy,  gond, 

Remény  üzé  még  földre  árnyát,  — elmúlt ; - 
Hadd  legyen  annyi  kín  után  ez  uj  sír 
A végső  gyász,  amely  az  első  vigasz ! — 

Bulla  János. 


AESTHETIKAI  MÚZEUMOK. 

Irta:  György  Aladár. 

A magyar  közoktatásügy  lelkes  vezére* 
ki  ősz  fejjel  uj  s uj  eszméket  ragad  meg  és 
ifjúi  lelkesedéssel  hirdet,  közelebb  egy  kül- 
földi útjában  szerzett  tapasztalata  alapján  oly 
mintagyüjtemény  felállítását  hozta  javaslatba, 
melyben  a festészet  legkiválóbb  műveinek 
gonddal  készült  másolatai  rendszeresen  állit 
tatnának  össze. 

Az  ily  gyűjtemény  fontosságát  felesleges 
volna  részletesen  magyaráznunk.  Hogy  mű- 
remekeket, különösen  a régibb  időkből,  ma 
már  megszerezni  csaknem  lehetetlen,  azt  min- 
den szakértő  tudja,  de  ha  lehetséges  volna  is 
egyes  darabok  megszerzése  nagy  áldozatok 
árán,  még  országos  képtárunk  kiegészítése  is 
alig  sikerülne  annyira,  hogy  a művészettör- 
ténetem tanulmányozója  s a művésznövendék 
a festészet  nagy  mestereinek  styljéröl  helyes 
fogalmat  szerezhetne.  Pedig  minden  műcsar- 
nok s képzőművészeti  inuzeum  többé-kevésbé 
csak  látványosságok  gyűjteménye  mindaddig, 
mig  legalább  egyes  mesterek  vagy  egyes  is- 
kolák műveiről  oly  világos  képet  nem  nyújt 
a szemlélőknek,  mely  állandó  nyomot  hagy 
agyukban  s az  önkénytelenül  a szépképzés- 
nek alkatrésze  lesz.  Szükséges  továbbá,  hogy 
e fogalom  ellentétes  vagy  legalább  egymástól  I 


lényegileg  eltérő  alapképzetekböl  alakuljon. 
S e tekintetben  bizony  nagyon  bátra,  va- 
gyunk. Minden  müveit  ember  ismeri  nálunk 
eredeti  vagy  sokszorosítás  után  a cinquecento 
nagy  mestereinek  néhány  müvét  s fogalmun- 
kat a szépről  e müvek  hatása  alatt  alkottuk 
meg.  Tagadhatlan,  hogy  a művészet  e nagy 
herosai  máig  is  mintaképek.  S még  is  ki 
merné  mondani,  hogy  fogalmunk  helyes  és 
nem  egyoldalú  ? Ki  végig  tanulmányozta  Ant- 
werpen s Kotterdam  gyűjteményeit,  megnézte 
a „National-Gallery“  sajátságos  remekműveit, 
az  nem  tagadhatja  el,  hogy  a szépnek  oly 
elemei  is  vannak,  melyeket  Olaszország  nagy 
mesterei  nem  ismertek  s nem  érvényesítettek 
kellően.  S ki  nem  ismeri  ezeket,  bizony- 
bizony inkább  csak  mások  Ítéletét  utánozva 
dicséri  Dürer  épen  nem  vonzó  képeit  s ha- 
bozva áll  meg  nemcsak  a keleti  jellegű  alko- 
tásoknál, de  sokszor  a görög  torzók  töredé- 
keinél is,  hogy  felkutassa  bennök  a sokszor 
magasztalt  szép  és  hatalmas  vonásokat. 

Kétségtelen  tehát,  hogy  a festészet  leg- 
kiválóbb müveinek  gonddal  készült  másola- 
tai, ha  rendszeresen  és  minden  körre  kiter- 
1 jedve  állíttatnak  össze,  az  aesthetikai  nevelés 
fontos,  csaknem  elengedhetlen  segédeszközei 
lesznek.  Mai  nap,  midőn  a Vatikántól  a Lou- 
vreig  s a National  Gallerytől  az  Ermitage-ig 
kell  kóborolni  a mübarátnak,  hogy  a művé- 
szetről eléjrgé  tiszta  képet  szerezzen,  alig  ért- 
hetjük meg  annak  a kornak  aesthetikai  ne- 
velő hatását,  midőn  majd  a Schack  gróf 
müncheni  gyűjteményéhez  hasonló  és  annál 
még  terjedelmesebb  múzeumok  mindenütt  fel- 
találhatok lesznek.  Magam  példáján  tudom. 
Szerencsés  végzetem  megengedte,  hogy  Európa 
több  mint  száz  művészeti  gyűjteményét  meg- 
szemléljem, és  mert  a másolat  soha  sem  ér- 
heti el  az  eredetit,  készséggel  elismerem,  hogy 
nincsenek  kellemesebb  emlékeim,  mint  midőn 
a sixtusí  kápolnában,  a Tribunában  s a mű- 
vészet más  templomaiban  napokat  töltöttem, 
de  másrészt  kétségtelen,  hogy  látóköröm  és 
ízlésem  fejlődését  nem  annyira  e műremekek 
látásának,  hanem  főkép  annak  a komoly  ta- 
nulmánynak köszönhetem,  melyet  a berlini 
uj  muzeum  páratlan  föszöntvény-gyüjtemé- 
nyében  tehettem. 

Előre  bocsátottam  e nézeteket,  hogy  félre 
ne  értessem.  A műremekek  másolatainak  gyűj- 
teményét — ismétlem  — nagyon  szükséges- 
nek s rendkívül  fontosnak  tartom.  Meggyő- 

ződésem  azonban,  hogy  azok  létesítése  nálunk 
még  némileg  korai  dolog  s tervezett  alakjá- 
ban, melynél  fogva  csaknem  kizárólag  a fes- 
tészetre lenne  súly  fektetve,  nem  is  tartom 
épen  kifogásolhatlannak. 

Korainak  mondom,  mert  e másolatok 
megértése  a műizlésnek  oly  fokát  tételezi  fel, 
mely  nálunk  a társadalom  legfelsőbb  « tíz- 
ezerénél» sem  található  fel  s még  csak  egye- 
sekre szorítkozik.  A másolat,  bármily  sike- 
rült legyen  is,  csak  akkor  hathat  jótékonyan, 
ha  láthatjuk  mögötte  ugyanazon  kor  s eset- 
leg ugyanazon  mester  eredeti  alkotásait  is, 
vagy  legalább  képzelni  tudjuk  magunknak. 
Münchenben,  a művészet  ez  egyik  metropo- 
lisában, jogosult  s igen  hasznos  az  ily  gyűj- 
temény létesítése.  De  váljon  az  lenne-e  ná- 
lunk is?  Ezer  s ezer  néző  fordul  meg  éven- 
ként nemzeti  múzeumunk  képtárában,  melynek 
első  termében  többek  közt  Rafael  legszebb 
műveinek  másolatai  vannak,  és  hány  akad 
köztök,  ki  e képekről  a nevet  s tárgyat  ki- 
véve más  részletet  megjegyzett  volna,  s nem 
rendes  dolog-e  az,  hogy  a termen  gyorsan 
haladnak  át  a modern  tárgyú  képek  felé? 
A remekművek  élvezetét  műtörténelmi  érzék 
hozza  létre  s ezt  nevelni  kell,  nevelni  liosz- 
szas  és  kitartó  munka  által.  Kétségtelen, 
hogy  maga  az  ily  gyűjtemény  is  nevelő  ha- 
tású, de  kevésbé  a festmények,  mint  a szob- 
rok gyűjteményei.  A festészet  aranykorának 
főtárgyát,  a bibliai  történetet,  a mai  kor  már 
kevéssé  élvezi  és  a drámai  erő  s tartalom- 
gazdagság, a mai  vulgár  műizlés  főtámaszai, 
a modern  festészetben  erősebben  is  nyilvá- 
nulnak. Az  ily  költséges  gyűjtemény  bizonyos 
tekintetben  hasonlít  a régi  grammatikusok 
eljárásához,  kik  a nyelvet  rideg  szabályok 
betaníttatásával  akarták  elsajátíttatni  s épen 
nem  igyekeztek  azon,  hogy  a nevelés  az  adott 
viszonyokkal  kapcsolatban  az  életre  támasz- 
kodjék. Kétségkívül  hasznos  dolog  az  is  egyes 
kiválasztottaknak,  kik  az  aesthetika  örök  tör- 
vényeinek ismeretébe  igy  mélyebben  hatol- 
hatnak be,  nagyon  jó  segédeszköz  a művész- 
növendékeknek,  de  aligha  lesz  valaki,  ki  ko- 
molyan gondolkodva  állíthatná,  hogy  ez  el- 
méleti nevelés  az  aesthetíkai  érzéket  népünknél 
megszilárdíthatná  s elterjesztené,  ez  érzéket, 
mely  nemcsak  gyönyört  ad,  de  a gyakorlati 
életet  is  megédesíti  s hogy  talán  elősegítené 
a nemzeti  szellem  fejlesztésével  együtt  az 
önálló  magyar  művészeti  irány  megalakulá- 


sát, mely  jobbjaink  vágyát  és  reményét 
képezi. 

A műizlés  fejlesztésén  az  adott  viszo- 
nyok tekintetbe  vételével  kell  működnünk, 
mielőtt  egy  külföldi  mintának  meghonosítá- 
sára gondolnánk,  mely  magában  véve  ugyan 
absolute  jó,  de  viszonyaink  között  még  csak- 
nem oly  korai  dolog,  minő  volt  p.  a magyar 
Afrika-társaság  létesítése,  avagy  a « nemzet- 
közi irodalmi  lapok»  alapítása. 

De  ha  e magában  véve  — ismételjük  — 
üdvös  eszme  megvalósulna  is,  nem  szabad  itt 
megállapodnunk  s azt  hinnünk,  hogy  ez  ele- 
gendő a műizlés  ápolása  érdekében. 

Nem  célom  ez  alkalommal  ismételve  fel- 
említeni azokat  a módokat,  melyekkel  nálunk 
a műizlés  fejlesztésére  legjobban  lehetne  hatni. 
Elégszer  felpanaszoltam  már,  hogy  a képző- 
művészeti  társulat  nem  tart  szakszerű  fel- 
olvasásokat, nem  ad  ki  műveket,  fájdalommal 
konstatáltam  a vidéki  műtárlatok  rendezésé- 
nek hiányát  s azt  a körülményt,  hogy  a kor- 
mány által  már  évekkel  ezelőtt  tervezett 
képzőművészeti  közlöny  most  sem  született 
meg.  Elhallgatom  most  mindezeket  és  más 
dolgokat  is. 

Múzeumról  van  szó,  maradok  a múzeu- 
moknál, melyek  a művészeti  érzék  terjedé- 
sének úgy  is  fő  támaszai. 

Nem  mondhatjuk,  hogy  múzeumunk  nincs 
s azok  száma  nem  szaporodnék.  Az  iparmű- 
vészeti múzeum  s az  arczkép-csarnok,  korunk 
e legújabb  alkotásai,  szintén  a művészet  szol- 
gálatában állanak.  De  ki  állítja,  hogy  ez 
elég?  Magyarország  szellemi  életének  egyik 
legfőbb  baja  abban  áll,  hogy  minden,  de  min- 
den egy  városban  van  koncentrálva  s amaz 
ideális  mozgalomban,  mely  a főváros  müveit 
polgárait  már  is  európai  színvonalra  emelte, 
a vidéknek  alig  van  valami  része.  Pedig  az 
aesthetíkai  érzék  egészen  olyan,  mint  az  is- 
meretek terjesztése;  minél  messzebb  halad, 
gyökerével,  annál  erősebb,  minél  inkább  át- 
hatja a nemzet  gondolkozásmódját,  annál  ön- 
állóbb, annál  termékenyebb.  Nemcsa.k  emelni, 
terjeszteni  is  kell  ez  érzetet,  terjeszteni,  hogy 
nagygyá  legyen.  Két  évtized  alatt  e kis  nép 
köréből  bámulatos  számban  és  óriási  erővel 
tűntek  fel  a nagy  művészi  tehetségek,  bi- 
zonyságot téve  e nemzet  nagy  aesthetíkai  fo- 
gékonyságáról. S e tehetségek  igen  csekély 
kivétellel  csak  magyarországiak  voltak,  de 
nem  nemzeti  erők,  a magyar  művészeti  is- 

kóla  még  nem  létesült,  még  előnyomait  is 
alig  láthatjuk.  Ma-holnap  talán  elkövetkez- 
hetett volna  kedvezőbb  körülmények  közt  az 
az  idő,  midőn  a magyar  művészet  oly  magas 
helyet  foglalt  volna  el  a műtörténelemben, 
mint  a Németalföldieké  (hiszen  kis  nemzet 
volt  ez  is),  de  mi  könnyelműen  elpazaroltuk 
kincsünket,  és  mert  nem  igyekeztünk  köz- 
kincscsé  tenni  a műizlést,  nagy  művészeink 
remekeiről  jóformán  csak  mi  .fogjuk  tudni, 
hogy  azok  magyarok  munkái  s mi  sem  érez- 
hetjük azt,  hogy  e remekek  nemzetünk  szel- 
lemi niveauját  jelentékenyen  emelni  képesek 
volnának. 

Ha  valamiben  sürgősen  kell  működnünk, 
ez  a fentebbi  okokból  csak  az  lehet,  hogy  a 
műizlés  terjedését  minél  szélesebb  körre  vi- 
gyük is. 

Mert  ez  alkalommal  tisztán  aesthetikai 
múzeumokról  akarok  szólani,  e követelés  más 
szavakkal  azt  teszi : alkossunk  aesthetikai 
múzeumokat  vidéken  minél  nagyobb  számmal. 

A dolog  természete  szerint  az  ily  mú- 
zeumok alkotása  a vidéki  irodalmi,  tudomá- 
nyos s művészeti  társaságokon  kiviil  legin- 
kább a magasabb  fokú  iskolák  feladata  lenne. 
A rajztanitás,  mely  az  utóbbi  években  oly 
örvendetesen  halad,  ma  már  meg  is  követelné 
ezt.  De  avagy  a philologus  s a történet- 
tanár nem  tarthatja-e  az  ily  múzeumokat  ép 
oly  szükséges  tanitási  eszköznek,  mint  a ter- 
mészettudományok tanárai  az  ő gyüjtemé- 
nyöket?  A 70-es  évek  elején  egy  lelkes  ifjú 
tanár  Sárospatakon,  megalkotta  a szépészeti 
múzeumot:  főszöntvények,  metszetek  s idővel 
egy  pár  kép  is  képezték  annak  alapját  s ma 
e kis  gyűjtemény  már  nemcsak  a fiatalság, 
de  a város  s környék  népének  is  egyik  kul- 
turális tényezője.  Sajnos,  hogy  e szép  példát 
a tanárok  közül  oly  kevesen  utánozzák.  Pedig 
ha-’’  valami,  az  ily  kísérlet  sikerülhet  erős 
akarat  mellett.  A természeti  tárgyakat,  az 
archaeologiai  gyűjteményeket  nem  érti  meg  a 
nagy  közönség  annyira,  mint  az  örök  szép 
vonzó  tárgyait,  melyek  üdülést  s boldogító 
gyönyört  adnak  az  elfáradt  léleknek,  valódi 
vasárnapok  a mindennapi  lét  hétköznapjai 
után. 

Valóban  nem  hihetem,  hogy,  ha  3 az  a 
közoktatásügyi  miniszter,  ki  a művészet  ér- 
dekében hazánkban  már  is  oly  sokat  tett, 
buzdító  felhívást  intézne  az  országban  létező 
s ma  még  nagyrészt  ifjú  s lelkesedni  jképes 


tanárokhoz  az  aesthetikai  múzeumok  szerve- 
zése tárgyában,  nem  hihetem,  hogy  e felhí- 
vás eredménytelen  lenne.  S az  a tudós  főpap, 
ki  ma  az  orsz.  képzőművészeti  társulat  el- 
nöki székét  oly  kitünően  tölti  be,  nem  fogja-e 
felhívni  a közönséget  ily  múzeumok  alkotá- 
sára, nem  buzditja-e,  hogy  a tervbe  vett 
mű  vásárló  szövetkezetek  e múzeumok  szá- 
mára vegyenek  a műcsarnok  kiállításaiból 
magyar  képeket,  hadd  legyenek  azok  köz- 
kincsek, melyeken  lelkesedni  tanulhat  az  ifjú 
s melyekből  megtanítják  őt  az  addig  frázis- 
ként ismert  szóra,  hogy  nemcsak  múltjában 
él  a magyar,  de  nagyobb  lesz  szellemi  jövő- 
jében. A műpártoló  szövetkezeteket  újabban 
felmerült  eszmék,  sőt  egyes  buzgó  emberek 
elhalálozása  is  megbuktathatja;  vidéki  mű- 
tárlatok tartására  még  jó  hosszú  ideig,  }mig 
képzőművészeti  alkotások  élvezete  oly  köz- 
kincscsé  lesz,  mint  a minő  a zene  s színház 
élvezete,  időről-időre  galvanisálni  kell  a kö- 
zönséget : az  egyszer  megalapított  aesthetikai 
múzeumot,  különösen  a lelkesülni  képes  ifjú- 
ság körében,  el  nem  sodorhatja  többé  az  idő 
viszontagsága  s legyen  bármily  kicsiny  e 
gyűjtemény,  termékeny  mag  lesz  az,  mely 
százakat  s százakat,  a nemzet  leendő  vezér- 
férfiait  fogja  megtanítani  arra,  a mi  szép  és 
lélekemelő. 

De  nemcsak  a vidéken  hiányoznak  ily 
aesthetikai  múzeumok,  tény,  hogy  a főváros- 
ban, mely  pedig  gyűjteményekben  ma  már 
épen  nem  szegény,  sincs  valódi  képzőművé- 
szeti múzeum.  Az  országos  képtár,  hazánk 
legbecsesebb  művészeti  kincse,  alkalmatlan 
helyen  van  s — a mi  igen  nagy  baj  — csak 
időről-időre  közelíthető  meg.  A nemzeti  mú- 
zeum képtára  csak  egy  nagyobb  heterogén 
jellegű  gyűjtemény  egyik  része  oly  épület- 
ben, mely  ma  már  majdnem  tultömöttnek 
mondható.  Szobrokat  s főszöntvény  gyűjte- 
ményünket, mely  pedig  sokkal  jelentékenyebb, 
mint  a nagy  közönség  tudja,  leginkább  fo- 
lyosókon s szétszórva  kellett  elhelyezni.  Szép 
rézmetszet  gyűjteményünket  a nagy  közönség 
alig  élvezheti.  S mindeme  gyűjtemények  terv- 
szerű gyarapítása,  részben  magyarázó  kalau- 
zokkal közhasználatra  átengedése  csak  jám- 
bor óhajtás.  Kincsünk  van,  de  jóformán  véka 
alatt.  Egyesíteni  kell  őket  egy  nagy  képző- 
művészeti  múzeumban.  Legyenek  e helyen 
együtt  képek,  szobrok,  főszöntvények,  met- 
szetek s másolatok,  legyen  nyitva  naponkint, 

hogy  mindenki  könnyen  hozzá  férhessen  s 
bocsássanak  közre  részletes  kalauzokat  róla. 
Ez  épület,  a képzőművészeti  múzeum  felál- 
lítása lesz  biztos  alapja  az  aesth etikai  érzék 
megszilárdulásának,  ez  az  egyesitett  nagy 
gyűjtemény  fogja  megjelölni  a fejlődésben 
levő  képzőművészeti  akadémiával  s a műcsar- 
nokkal együtt  az  irányt  művészetünknek.  A 
nemzeti  muzeum  gyorsan  fejlődő  gyűjtemé- 
nyei kedvéért  örömmel  engedné  ki  a képtárt 
falai  közül,  az  akadémia  az  orsz.  képtár  he- 
lyiségeit saját  czéljaira  hasznosan  érték  esit- 
hetné,  egy  önálló  képzőművészeti  muzeum 
alakítása  pedig  valódi  áldás  lenne. 

Ezek  azok  a teendők,  melyeket  nézetem 
szerint  megvalósítanunk  szükséges,  legalább 
az  aesthetikai  múzeumokra  vonatkozólag,  mi- 
előtt uj  s főleg  elméleti  jelentőségű  képtárt 
állítanánk  fel.  Igen  természetes,  hogy  e mű- 
veletek véghezvitele  nem  zárja  ki  azt,  hogy, 
mint  eddig  is  történt,  képtáraink  gyarapí- 
tása s egyes  jelesebb  fiatal  festők  gyámoli- 
tása  végett  nevezetesebb  műremekek  máso- 
latait ne  szerezzük  be.  Mindaddig  azonban, 
mig  Budapesten  külön  önálló  képzőművészeti 
muzeum  nem  lesz  s a vidéknek  legalább  8—10 
nevezetesebb  városában  aesthetikai  múzeu- 
mok nem  alakulnak,  oly  különálló  s költ- 
séges gyűjteményről  sok  és  külön  e czélra 
szánt  épületben  gondolkozni,  mely  kizárólag 
a nevezetesebb  festmények  másolatait  egye- 
sítené magában,  talán  korai  volna.  Az  aesthe- 
tikai érzéknek  hazánkban  terjedni  s erősödni 
kell  s ennek  eszközlése  végett  ne  a távo- 
labbi s ne  más  csekélyebb  mértékben  ható 
eszközöket  ragadjunk  meg,  hanam  azt,  a mit 
a dolog  természete  nyújt  s a mire  égető 
szükségünk  van,  ha  nem  akarjuk,  hogy  a 
Munkácsyk  és  Benczúrok  a magyar  nemzet 
jövőjére  nézve  hiában  éltek  légyen. 


DANTE 

A MAGYAR  IRODALOMBAN. 

Irta:  Kaposi  József. 

Dante  tanulmányozását  Chateaubriand  és 
a német  romantikusok  hozták  divatba,  mondja 
Schlosser,  a nagy  historikus  és  jeles  Dante- 
ismerő  egy  a «Keresztény  Homerosz-ról  irt 
külön  munkájában.  J)  A mozgalom  különösen 
Franciaországban  öltött  nagy  arányokat  s 

‘)  Dante.  Studien  von  F.  Chr.  Schlosser.  Leipzig 
u.  Heidelberg.  1855.  37.  1. 


ugyannyira,  hogy  Ampere,  ki  maga  is  ki- 
váló tisztelője  volt  az  «altissimo  Poetá»-nak 
s csupa  kegyeletből  elzarándokolt  mind  ama 
helyekre,  hol  ö élt  vagy  életében  megfordult, 
1850-ben  megjelent,  «Voyage  Dantesque*- 
jában  már  «fureur  unverselle»-nek  nevezi  amaz 
úgy  alkalomszerű  mint  alkalomszerütlen  cso- 
dálgatást,  melylyel  a «Divina  Commedia*  szer- 
zője mind  Francia-  mind  Olaszországban  lép- 
ten nyomon  találkozott.  2)  jl 840-től  kezdve 
nem  múlt  el  év  a nélkül,  hogy  az  « Isteni 
Színjáték  »-nak  egy-egy  újabb  fordítása  ne 
jelent  volna  meg  Párisban.  1840-ben  Lafayett.e, 
1841-ben  Brisieux,  1842-ben  Aroux,  1843-ban 
Fiorentino  stb.  stb.  adták  részint  az  egész 
«poéma  sacro»-t,  részint  az  «Inferno»-t  vagy 
«Purgatorio»-t,  s igy  nincs  miért  megütközni 
azon,  ha  Witte  1856-ban  dicsekszik,  hogy  a 
«Divina  Commedia»  első  részének,  a «Pokol- 
nak»  17  különböző  francia  fordítását  ismeri.  3) 
Ezek  közül  egynémelyek,  mint  a Fioren- 
tinojé  is,  számos  kiadást  értek,  de  a legtöbb 
természetesen  még  sok  kívánni  valót  hagyott, 
— Batinest,  ki  a híres  Dante-bibliografiát  ké- 
szítette, mint  egy  honfitársa  is  bevallja,  az 
«Isteni  Színjáték*  szeretete  franciából  olasz- 
szá  tette.  4)  S mit  szóljunk  az  életrajzi,  kri- 
tikai, esztétikai  munkákról,  melyek  ez  időben 
a francia  irodalmat  egészen  elárasztották  ? 
Artaud,  Fauriel,  Aroux,  Delécluse,  Ampere, 
Ozanam,  Sausse  Yilliers  stb.  stb.  éveken  át 
fáradhatatlan  munkások  voltak  e téren. 

Ilyen  formán  tehát  a franciák  között 
szép  számú  tisztelőjének  kellett  lenni  Dante- 
nek,  s ugyanezt  állíthatjuk  Németország  mű- 
velt lakóiról  is,  hol  a Dantefilok  élén  so- 
káig egy  koronás  fő,  János  szász  király,  — 
álnéven  Philalethes  — állott,  ki  úgy  maga, 
mint  seregéből  többen,  egész  életüket  a «Di- 
vina  Commedia»  tanulmányozására  szentel- 
ték; legyen  elég  csak  Witte,  Göschel,  Schlos- 
ser, Rnth,  Wegele,  Schündelen  neveiket  em- 
lítenem s legvégül  Hoffinger  Jozefájét,  a korán 
elhunyt  jeles  írónőjét,  kinek  hattyúdalát  s 
benne  a Div.  Com.-nak  általa  eszközölt  német 
fordítására  vonatkozó  sorokat : 

2)  La  Gréce,Rome  et  Dante.  Etudes  littéraires  pár 
M.  I.  I.  Ampere.  Paris.  1850.  212. 1. 

3)  Witte,  Dante-Forschuügen.  Halle.  1869.  I., 
230.  1. 

4)  Dante  Alighieri.  Saint  René  Taillander  után 
G.  Á (Greguss  Á.)  Budapesti  Szemle  XVIII.  228.  lap 

I 1863. 

Ich  habé  doch  vergebens  nicht  gerungen, 

Es  war  des  Glaubens  herzlichstes  Gedicht 
Von  memen  sehwachen  Lippen  nachgesuugen, 

Mit  jener  Treu,  der  Schönheit  nicht  gebricht  stb. 

alig  lehet  meghatottság  nélkül  olvasni. 

A «Divina  Commedia»  német  forditásai- 
val  Bachenschwanztól  egész  az  «Inferno»-nak 
tavaly  megjelent  Francke  Gyula-féle  rimes 
forditásáig  (Leipzig.  Druck  u.  Verlag  von 
Breitkopf  und  Hartel,  1883),  ha  egyszerűen 
csak  felsorolni  akarnék  is, azokat,  lapokat  kel- 
lene megtöltenünk. 

Angolországban  a Dante-forditóinak  szá- 
ma Rogerstől,  ki  1782-ben  adta  ki  a «Po- 
kol»-t  egész  Butlerig  («The  Purgatory,  edit. 
with  translation  and  notes.  London.  1880. ») 
szintén  tekintélyes,  s itt  különösen  örömünkre 
szolgál,  hogy  egy  gyönyörű  kísérlettel  («Fran- 
cesca  of  Rimini»)  lord  Byront  is  csoportjuk- 
ban látjuk,  ki  más  alkalommal  ismét  «Don 
Juan»-ja  egyik  legszebb  helyéhez  (Canto  III. 
108.)  merítette  az  inspirációt  a kereszténység 
legmagasztosabb  eposzából,  az  örökkévalóság 
«szent  énekéből*. 

Hogy  a franciák,  németek  és  angolok 
mellett  az  olaszok  nem  maradtak  hátul,  azt 
mondanom  sem  kell.  Nemzeti  büszkeség  és 
— ennél  tán  még  sokkal  hatalmasabban,  — 
a lábrakapó  újabb  politikai  eszmeáramlat  kel- 
lett, hogy  ösztönözze  őket  «Poeta  sovrano»- 
juk  tanulmányozására,  kinek  neve  ez  időben 
«era  per  la  politica  italiana  un  programmá*. 
A XVII  és  XVIII-ik  században  még  alig  ta- 
lálkozott nehány  ember  Olaszországban,  ki 
a Div.  Com.-át  olvasta;  de  Alfieri  irodalmi 
sikereivel  a Dante-kultus  is  újra  kezdett 
éledni.  Monti,  Ugo  Foscolo,  Rossetti,  Mar- 
chetti,  Troya,  Balbo,  Arrivabene,  Giuliani 
stb.  stb.  sokat  tettek  a Dante  tanulmányozása 
érdekében,  s hogy  mily  sikerrel  működtek, 
azt  eléggé  illusztrálja  az  az  egyszerű  körül- 
mény, hogy  1819  óta  a Div.  Com.  majdnem 
másfélszer  annyi  olasz  kiadást  ért,  mint 
1472  tői,  az  első  megjelenéstől  ugyancsak 
1819-ig.  A biografikus  munkák  s más  egyéb 
tanulmányok  halmaza  óriási  s különösen  1865, 
a legnagyobb  toszkánai  születésének  hatszá- 
zados évfordulója  volt  rendkívül  gazdag  a 
Dán  tét  illető  irodalmi  termékekben.  1864  feb- 
ruáriusától  1865  szeptemberéig  külön  folyó- 
iratot adtak  ki  («Giornale  dél  Centenario  di 
Dante  Allighierí »)  s Florenczbeu  alkalomsze- 
rűen egy  Dante  korát  tárgyaló  956  in  folio 


alakú  oldalra  terjedő  ünnepi  munka  jelent 
meg  (« Dante  e il  suo  secolo*)  rendkívül  ér- 
dekes tárgysorozattal,  melynek  összeállításá- 
ban, szerkesztésében  nem  kevesebb,  mint  öt- 
ven jeles  iró  fáradozott.  A szép  Firenze  ra- 
gyogó ünnepélyességek  által  törekedett  kicé- 
kiteni  száműzött  fia  nagy  szellemét,  melyre 
messze  földről  vándoroltak  Olaszhonban  Dante 
tisztelői.  6) 

A Dante-láz,  mely  a müveit  nyugat  sőt 
némiképen  a fagyos  éjszak  népei  között  is, 
hogy  úgy  mondjam,  már  betegséggé  fajult, 
csak  rajtunk  nem  fogott.  A magyar  Dante- 
irodalom  könyvészete  még  mindig  igen  cse- 
kély, alig  néhány  sorban  elfér;  de  legalább 
most  már  mégis  elmondhatjuk,  hogy  Alig- 
hieri  Dante,  a középkori  olasz  literatura  e 
fényesen  ragyogó  csillaga,  nem  egés/.en  isme- 
retlen nagyság  hazánkban.  A mi  néhai  jó 
öreg  Kertbenynk,  mint  szenvedélyes  biblio- 
gráfus, már  tizenhét  évvel  ezelőtt  közölt  ugyan 
egy  terjedelmesebb  dolgozatot  a német  Dante- 
társaság  évkönyveinek  első  kötetében  e meg- 
lepő czimmel:  «Dante  in  der  ungarischen 
Literatur»,  6)  mely  tehát  Dante  szereplésé- 
ről lett  volna  hivatva  szólani  a magyar  iro- 
dalomban, de  daczára  ennek,  mit  Danteről 
számbavehetöt  magyar  nyelven  bírunk,  mind 
az  úgyszólván  csak  a legutóbbi  időre  esik. 
Valósággal,  őszintén  megvallom,  bámulat  fog 
el  valahányszor  e 1 7 nagy  oktáv  oldalra  ter- 
jedő gondosan  összeállított  értekezést  kezembe 
veszem;  csak  azt  nem  tudom,  vájjon  a buz- 
góságot,  ügyszeretetét  csodáljam-e  inkább, 
melylyel  Kertbeny  egy  alkalmat  sem  mulasz- 
tott el,  hogy  nyelvünknek,  irodalmunknak  s 
általában  a magyarnak  barátokat  szerezzen 

5)  Hazánkat  tudtommal,  Pulszky  Ferenc  képvi. 
selte,  ki  Florenc  melletti  villájában  még  külön,  csa- 
ládias jellegű  Dante-ünnepélyt  is  rendezett.  L.  Koszorú 
szerk.  Arany  János.  1865.  I félév  329.  lap;  továbbá, 
«Tbe  sisth  centenary  festivals  of  Dante  Allighierí  in 
Florence  and  at  Revanna  by  a representative  (E.  C. 
Barlow.).»  London  1866.  22  és  23.  I.:  «The  day  (m:;- 
jur  14)  was  superb  . . . Here  moved  along  with  slow 
and  soRmn  pace  to  the  thrilling  music  of  incessant 
hands,  beneath  a waving  forest  of  beautiful  banners, 
tbe  representative  * of  all  that  Italy  delights  to  call 
her  own  — Principals  and  professors  of  her  learned 
Universities ; Majors,  Syndics,  Magistrates;  mén  of 
Science,  liter  iture  au  l art,  the  mo*t  distinguished  . . 
here  the  senator  Centofanti  . . . here  [walked  the  Hun- 
gárián Pulszky  etc. 

6)  Jahrbuch  der  deutschen  Dante-Gesellschaft. 
Leipzig.  1867.  I.,  127  — 14-1. 

külföldön,  vagy  pedig  a bátorságot,  melylyel 
tollat  fogott  kezébe,  hogy  a magyar  Dante- 
irodalmat  ismertesse,  mikor  egyebet  tárgyá- 
hoz tartozót  felmutatni  nem  tudott,  mint 
hogy : « hallomás  szerint»  egy  püspök  és  aka- 
démikus, Deáky  Zsigmond  (f  1872)  az  egész 
«Inferno»  hexameteres  fordításával  elkészült 
kéziratban,  hogy  Császár  Ferenc  leforditotta 
a «Vita  Nuovát»,  és  hogy  ez  két  kiadást 
ért  . . . Ennek  elmondása  alig  egy  oldalt  vesz 
nála  igénybe,  a többi  könyvészeti  jegyzet, 
történelmi  adat,  számok  s egyéb  még  a leg- 
selejtesebb olasz  müvek  magyar  fordításának 
is  cim  szerint  való  elősorolása.  Ő jót  akart, 
hasznára  igyekezett  lenni  a hazának  s ezért 
hálával  tartozunk  néki. 

Nem  kétlem,  voltak  köztünk  is  mindig 
egyesek,  kik  Dantet  eredetiben,  német  vagy 
francia  fordításban  olvasták,  de  hogy  valaki 
komotyabban  foglalkozott  volna  vele,  arról 
alig  tanúskodik  néhány  adat.  Pedig  csak  ré- 
gibb folyóiratainkat  kell  keresztül  lapoznunk, 
hogy  lássuk,  mily  általános  volt  a vágy,  hogy 
az  olasz  szellem-óriások  : Dante,  Ariosto  mű- 
veit nyelvünkön  is  bírjuk.  (Lásd : Tudomány- 
tár szerk.  Balogh  Pál.  1841.  V.  K.  215.  1.; 
és  u.  o.  118.  1.;  Szépirodalmi  Figyelő,  szerk. 
Arany  János.  1861.  271.  1.  stb.  stb.).  Homé- 
rosz, Virgilius,  Tasso,  Milton,  Camoens,  Klop- 
tock,  s a legjelesebb  epikusok  mind  találtak 
magyar  fordítókra.  Homéroszt  illetőleg,  mint 
Bartal  kimutatta  («A  classica  filológiának  és 
az  összehasonlító  árja  nyelvtudománynak  mű- 
velése hazánkban*.  Budapest.  1874.)  31  for- 
dításunk van,  az  «Aeneissel»,  a « Megszaba- 
dított Jeruzsálemmel*,  az  « Elveszett  Para- 
dicsommal*, a «Messiassal»  szintén  többen 
megpróbálkoztak,  egyedül  az  « Isteni  Szín- 
játék* maradt  majdnem  napjainkig  úgyszól- 
ván egészen  érintetlenül  mind  addig,  mig 
dr.  Angyal  János  a titokteljes  trilógia  első 
részének,  az  «Inferno»-nak  átültetésével  a 
nyilvánosság  terén  meg  nem  törte  az  utat. 
Toldy  emlékezik  ugyan,  hogy  Döbrentei  Gá- 
bor már  e század  elején  forditgatta  a Div. 
Com.-át  («Magyar  költők  élete*.  Pest.  1871. 
II.  köt.  110.  L),  de  sem  ennek,  sem  a Deáky 
munkájának  nem  lelhető  nyoma.  Az  előbbi 
Dantenál  úgy  látszik  sokkal  inkább  kedvelte 
Metastasiót,  az  utóbbi  Petrarcát  és  Tassót. 

Az  1852-ik  esztendő  azonban  nevezetes 
a magyar  Dante  irodalomra  nézve,  mely  tu- 
lajdonképen innen  veszi  kezdetét.  Éveken  át 


folytatott  tanulmányok  után  Császár  Ferenc 
ekkor  lép  fel  először  mint  Dante-fordító  a 
«Vita  Nuová»-nak  első  kilenc  fejezetével  a 
Toldy  által  szerkesztett  «Uj  Magyar  Muze- 
um»-ban  (687 — 704.  lap.).  1853-ban  már  az 
akadémiában  értekezik  « Dante  harmadik  bal- 
látájáról*,  melyet  fordításban  is  bemutat  s 
egyszersmind  elmondja,  hogy  hozzá  fogott  a 
Div.  Com.  fordításához,  de  a sors  úgy  alakitá 
körülményeit  (súlyos  anyagi  csapások  érték), 
hogy  ezt  megszakasztá,  s talán  örökre  . . 
«Mit  a firenzei  költő  főbb  müvei  közül  be. 
végezheték,  folytatja  tovább,  az  a «Vita 
Nuova*  fordítása.  Ez  kész;  mikor  engedik 
meg  időm  s körülményeim,  hogy  sajtó  alá 
adhassam?  nem  tudom  . . . (Uj  M.  Muzeum. 
1853,  319.  1.)  Egy  év  múlva  azonban  már 
nagy  nyolcadrét  alakban  számos  magyará- 
zattal s életrajzi  vázlattal  ellátva  megjelen 
a «Vita  Nuova »,  melynek  500  példánya  csak- 
hamar elkel  s ő még  ugyazon  évben  újabb 
kiadást  rendez,  mely  tizenhatodrét  alakban 
lát  napvilágot,  7)  s ebben  kifejezi  most  már 
majdnem  határozott  szándékát,  hogy  idővel 
az  egész  « Isteni  Színjáték »-ot  készül  kiadni, 
ígéretét  azonban  csak  parányi  részében  tel- 
jesíthette. 1857-ben  az  «Őszi  Lombok*  cimü 
versgyűjteménye,  majd  ismét  ebből  különle- 
nyomat képen  az  « Olasz  költőkből*  cimü 
füzetke  hozta  a «Pokol»  első  négy  énekét 
rim  nélküli  hatodfeles  jambusokban  híven, 
de  mindamellett  sokszor  ügyetlenül.  A munka 
további  folytatásában  1858-ban  bekövetkezett 
halála  akadályozta  meg  a derék  férfiút,  kinek 
az  olasz  nyelv  és  literatura  megalapítóját  a 
«gran  padre  Alighierit*  illető  munkásságá- 
ról, hogy  teljes  képet  nyújtsunk,  nem  mulaszt- 
hatjuk el  fölemlíteni  még  egy  akadémiai  fel- 
olvasását, melyet  az  egri  lyceum  könyvtárá- 
ban őrzött  nagybecsű  Dante-Codexről  tartott. 
(1.  Uj  M.  Muzeum.  1854.  II.  153 — 163.)  8) 

(Folyt,  köv.) 


7)  Bátor  vagyok  e fentebbi  körülményre  Imre 
Sándor  jeles  Írónkat  figyelmessé  tenni,  ki  a Budapesti 
Szemle  1878-ík  folyamában  megjelent  nagyobb  sza- 
bású dolgozatában  («Az  olasz  költészet  hatása  a ma- 
gyarra*) a Császár  fordításáról  emlékezve  kettős  téve- 
désbe esik,  mikor  a következőket  mondja:  301.  lap. 
. . «órdekes,  hogy  a mű  címlapján  második  kiadás»-t 
olvasunk;  mi  nem  azt  teszi,  hogy  kétszer  önállóan 
jelent  meg,  legfölebb  csak  azt,  hogy  a folyóiratbeli 
megjelenése  után  még  egy,  mint  önálló  egyetlenegy 
kiadás  is  jöhetett  létre*. 

8)  Császár  értekezése  nyomán  a «Giornale  sto- 

« DÁNIEL  PAP  LESZ». 

Tolnai  Lajos  legújabb  regénye  a «Dániel 
pap  lesz»  ama  költői  művek  közé  tartozik, 
melyekben  az  ember,  lia  ismételve  elolvassa, 
folyton  újabb  meg  újabb  szépségeket  fedez 
föl  és  melyek  ennélfogva  mind  nagyobb  bá- 
mulatot gerjesztenek  a szerkezetűkben  rejlő 
művészet  iránt.  E művészet  mindenek  fölött 
az  alakok  egyénitése  és  jellemzésében  nyil- 
vánul. Nehéz  eldönteni,  hogy  a regény  két 
főalakja  közül  melyik  sikerült  jobban : Máthé 
Dániel-e,  a termetes  derék  felső-tompái  rek- 
tor, a rektoroknak  eme  valóságos  példány- 
képe, vagy  inkább  Zsuzsika,  az  ő csinos 
felesége,  ez  az  okos  kálvinista  asszonyka? 
Csak  annyi  bizonyos,  hogy  a házaspár  való- 
ban él  előttünk  és  belátunk  mindenik  leikébe, 
szivébe.  Egyszerű  emberek,  de  sorsuk  alaku- 
lását folyton  fokozódó  rokonszenvvel  és  ér- 
deklődéssel kisérjük  a mélyen  megindító,  tra- 
gikai  befejezésig. 

A rektorné  (ő  róla  elébb  szólok,  mert 
mégis  csak  ő a regény  lelke)  kezdetben  nem 
látszik  másnak,  mint  hű  feleségnek,  ki  urát 
kedveli  és  azt  magasabb  polcon  szeretné 
látni.  Természetesen  férje  oldalán  magát  is. 
Szóval  nagyravágyó  lélek.  Rektor  férjéből 
mindenáron  papot  akar  formálni,  pedig  Máthé 
Dánielt  az  isten  mintha  egyenesen  csak  rek- 
tornak teremtette  volna.  A nyugtalan  asszony 
azonban  rábírja,  hogy  a biztos  állást  köny- 
nyelmiien  feladja  és  egy  bizonytalan  jobb  felé 
törjön.  De  mint  a bajok  és  nehézségek  nőnek, 
tornyosulnak,  a nőt  is  egyre  erősbödni  lát- 
juk. Olyan  hősnő  lesz  belőle,  hogy  a maga 
nemében  egyetlen.  Hiúsága  és  korlátoltsága 
daczára  egészen  megnyeri  szivünket.  Asszo- 
nyos beszéde  és  gondolkodása  olykor  fölötte 
mulatságos,  nagyravágyása,  mely  a felső- 
tompái  templom  díszülésén  nem  terjed  túl, 
mosolyra  indít,  idealismusa  és  férje  iránti 
hűsége  tiszteletet  gerjeszt,  heroizmusa  a cse- 
lekvésben és  tűrésben  csodálatra  ragad,  hiába 
való  erőlködése  részvéttel  tölti  el  szivünket, 
mely  a legmagasabb  fokra  bág,  midőn  őt  cél- 
jához közel  szenvedélyének  mohósága  miatt 
hajótörést  szenvedni  látjuk. 

rico  della  letteratura  Italiana*  Rónában,  Turinban  és 
Florenczben  megjelenő  jeles  folyóirat  múlt  évi  6-ik 
füzete  hozott  ugyan-e  codexröl  Vaisz  Ignáctól  egy 
kis  értekezést  a következő  eimmel:  «Un  codice  Dan- 
tesco  in  Ungheria»,  (358 — 365  1.),  melyet  ant-ak  ide- 
jén a magyar  lapok  is  figyelemre  méltattak. 


A rektorné  jellemzése  a psychologiai 
alakításnak  valóságos  kis  remeke.  Látjuk, 
hogy  mint  ébred  lelkében  a szándék,  az  aka- 
rat, mint  hat  ki  férjére  és  erősbödik  min- 
den kínálkozó  újabb  alkalom  által,  legyen 
az  kedvező  nagy  hátrányos.  Ez  az  akarat 
föllendül,  ha  kívülről  reménynyel  tápláltatik 
és  még  daczosabb  és  keményebb  lesz,  ha 
ellenállásra  talál.  Látjuk,  hogy  egy  gondolat 
mint  tölti  el  jobban  és  jobban  az  asszony 
lelkét,  mint  válik  egyedül  uralkodó  szenve- 
délyéé, az  örvénybe  ragadó  rögeszmévé. 
Ennek  a rögeszmének  érzéki  szimbóluma 
«a  papné  széke. » 

És  Dániel?  Mit  mondjunk  róla?  Hiszen 
őt  jelzőkkel  értelmezni  nem  lehet,  de  látni 
kell,  hogy  él  és  mozog  a regényben.  Csak 
annyit  érezünk,  hogy  szeretetreméltó,  egy- 
szerű ember.  A feje  nehezen  fog,  de  lelke 
csupa  becsületesség.  Herkules  gyermek  szív- 
vel. Igazi  legjavabeli  protestáns  rektor,  kö- 
nyörög és  prédikál  a pap  helyett  és  falren- 
gető basszus  hangja  vagyon.  Gazda  ember 
és  szeretettel  csüng  gazdaságán.  Csak  nehe- 
zen engedett  felesége  ösztökölésének,  hogy 
Pestre  jöjjön  theologiát  tanulni,  de  mégis 
csak  engedett.  És  a talajából  erőszakkal  ki- 
szakított tölgy  nem  tud  uj  földben  gyökeret 
verni. 

A jellemeknek  teljes  kidomboritása  foly- 
tán rektor  és  rektorné  mintegy  versengeni 
látszanak  egymással,  hogy  sorsukat  nagyobb 
részvéttel  kisérjük.  Majd  az  egyikhez  von- 
zódunk jobban,  majd  meg  a másikhoz.  Ha  az 
egyik  ellen  fellázadunk,  akkor  a másik  hó- 
dítja meg  szivünket.  Hol  a nőnek  adunk 
igazat,  hol  a férjhez  szegődünk,  hol  mind  a 
kettőt  sajnáljuk  vagy  nevetjük.  Az  asszony 
mély  vallásos  érzületében  valami  szigorú  pu- 
ritán vonás  észlelhető  és  ez  elidegenitöleg 
hat,  de  kárpótol  érette  a derék  Dánielnek 
jóizii  magyaros  bonhomiája.  Néha  meg  ez 
utóbbinak  tehetetlensége  bántó  és  ilyenkor 
annál  tisztább  fényben  ragyog  Zsuzsikának 
magasra  törekvő  lelke.  Legeredetibb,  mikor 
az  asszony  okossága  dacára  mégis  sziik  lát- 
köriinek  bizonyul.  Valóságos  asszony,  kiál- 
tunk fel  ilyenkor  félig  nevetve,  félig  boszan- 
kodva  és  azonnal  hajlandók  vagyunk  Dániel 
egyszerű  józan  eszét  és  nehézkes  elefánt 
természetét  többre  becsülni  az  asszony  idea- 
lizmusánál. Igen,  ha  Zsuzsika  nem  volna 
olyan  igazi  magyar  gazdasszony,  akaratában 

oly  erős  és  a nagy  szenvedésekben  oly  nyu- 
godtan tűrő  áldott  nő  ! 

Egyáltalán  a magyar  házas  életnek  oly 
megkapóan  eleven,  realisztikus  és  oly  mély 
erkölcsi  érzéstől  áthatott  rajzát  mint  Tolnai 
ebben  a regényében  sehol  sem  olvastam.  A 
házasság  gyermekekkel  megáldva  nincs  és 
ez  a körülmény  az  asszony  lelkületére  uj 
fényt  dérit.  Értjük,  hogy  a gyermektelen  nő 
egész  lénye  bele  tud  olvadni  egy  nagyra- 
vágyó gondolatba.  Tolnai  úgy  hiszem  ezt 
éreztetni  is  akarta.  Pesten  ugyanis  a házas- 
pár Török  Pál  református  püspökhöz  elláto- 
gat, hogy  eléadja  szándokát  a papságra  nézve. 
A derék  püspök,  ki  őket  tervökről  minden- 
képen lebeszélni  akarja,  egyebek  közt  ezt  is 
kérdi : 

— Yannak-e  gyermekeik? 

— Nincsenek,  ragadja  meg  a szót  a nő, 
makacs  szökéssel,  de  minden  árva,  minden 
elhagyott,  szegény  gyermek  a mi  gyerme- 
künk lesz.  Ha  az  Isten  rásegít,  hogy  férjem 
pap  lehet,  egész  életemet  másoknak  áldozom, 
mint  a hogy  a főtisztelendő  püspök  ur  cse- 
lekszi. 

íme  a gyermektelen,  jószivü,  nagyra- 
vágyó, idealista  nő,  kinek  lelke  előttünk 
most  már  nyílt  könyv.  Es  hozzá  teszem : az 
okos  nő  is,  mert  nem  akar-e  egy  kissé  a 
püspöknek  is  hízelegni,  mikor  azt  mondja 
— «mint  a hogy  a főtisztelendő  püspök  ur 
cselekszi.» 

A regény  alapeszméjének  jelzése  után 
térjünk  a részletekre. 

A felső-tompái  pap  meghalt.  Vidékről 
gyűl  a sok  kántor  és  pap  a fényes  temetés- 
hez. A holtat  cinterium  udvarába  helyezik 
el.  Bizony  ilyen  tisztesség  szegény  rektort 
nem  ér,  tépelődík  Máthéné.  Es  miért  ne  le- 
hetne Dániel  pap  itt  Felső-Tompán  ? Hát 
nem  ő predikálgatott,  szolgált  a vén  pap 
helyett,  csakhogy  éppen  nem  esketett  és 
keresztelt.  Hozzá  még  mily  nagy  hangja 
van  Dánielnek.  És  ugyan  kinek  is  kell  a 
nagy  hang,  ha  nem  a — papnak  ? (íme  a 
női  korlátoltság.)  És  hogy  csillog  Dániel  két 
bogár  szeme,  ha  beszél,  hogy  eveznek  tenyerei 
a levegőben,  mintha  (a  mennyek  országába 
szállítaná  a közönséget.  így  gondolkodik  a 
férje  tulajdonságai  iránt]]  elfogult,  nagyra- 
vágyó asszonyka  és  eltökéli  magában,  jhogy 
férjéből  papot  csinálj 

Első  természetesen  ^Dánielt  megnyerni 


az  eszmének.  A diplomáciai  hadjárat  egy 
gyönyörű  párbeszéddel  indul  meg. 

— A felfalusi  jegyzőnével  találkoztam, 
tudja-e  mit  mond  ? 

Kezdhetné-e  egy  nő  jellemzőbben  ? Sze- 
gény Dániel,  az  ő egyenes  esze  hogy  találná 
ki,  hová  céloz  ez  a beszéd?  Nem  gondol  ő 
egyébre,  mint  szőlejére  a Naphegyen,  prés- 
házra, gyümölcsfákra  stb.  Pedig  a jegyzőné 
azOmondta  volna,  hogy  a papok  közt  egy 
se",  volt  olyan  | papnak  való,  mint  Dániel. 
Olyan  derék  férfinak,  mint  Dániel  nem  eshe- 
tik  roszul  ily  est  hallani,  meg  is  borzolgatja 
nagy  önelégedettséggel  tömött  sötét  igeszte- 
nye  haját.  De  ezzel  a papságra  elvégezett 
mindent.  Megelégszik  ő a maga  állásával. 
Nem  úgy  Zsuzsika,  ki  a papné  székébe  'sze- 
retne ülni,  nem  j pedig  a mesteremberek  és 
parasztasszonyok  közé.  Mindegy,  vélekedik 
Dániel,  csak  lehessen  jó  ebéd  mellé  ülni.  No 
erre  aztán,  hogy  meg  tud  eredni  egy  asszony- 
kának nyelve,  arra  szolgáljon  tanulságos 
például  a következő  fényes  dictió. 

— Tisztesség  nélkül  az  étel  sem  esik 
jól.  Egy  pap  az  urak  mellett  ül,  még  hozzá 
fent,-  — de  egy  rektor  ? Hozzon  ;,rektram 
bort,  vágjon  rektram  kenyeret,  váltson  édes 
rektorné  tányérokat,  nézzen  ki  csak  a kony- 
hára. De  maga  ezeket  mind  nem  szégyenlí. 
Azzal  mit  se  törődik,  hogy  én  sorvadok. 
Eddig  mindig  maga  prédikált  az  öreg  pap 
helyett,  én  beleülögettem  a papné  székébe, 
most  ha  ide  korteskedi  magát  Téli  s József, 
hát  elmehetünk,  maga  a kakasülőre,  én  a 
kar  alá,  a vén  vak  Toboszkáné  mellé. 

Ki  nem  hallaná  ki  e szavakból  a női 
nyelv  pergését?  Tolnainak  sikerült  egy  pár- 
beszédben a házaspárt  teljesen  jellemezni. 
És  itt  megjegyezhetem,  hogy  egyénitő  erejé- 
nek főtitka  a dialóg  bámulatos  kezelésében 
rejlik.  Minden  alakja  a saját  megkülönböz- 
tethető nyelvén  beszél.  Szavajárásával  jel- 
lemzi önmagát. 

Dániel  egy  ideig  hagyja  imagára  az  asz- 
szonyt  ábrándjaival,  jremeg  a|  papi  tudomá- 
nyoktól. Külső  körülmények  azonban  a*  nő 
segítségére  jönnek.  Az  adminisztrátor,  ki  az 
elhalt  papot  helyettesíti,  kényelmetlenné  teszi 
a helyzetet.  Mintha  a nép  se  tisztelné  úgy 
Dánielt,  mióta  nem  prédikál.  Zsuzsika  meg 
nem  eszik  húsételt,  csak  sir-ri.  «Ha  pedig 
az  asszony  nem  eszik,  bús  a jó  férj  szive. » 
Máthé  magába  száll,  kezd  ^gondolni  a pap- 

ságra.  Anna  napján  választó  gyűlésüket  tart- 
ják a rektorok.  Es  ez  a gyűlés  uj  fordulatot 
jelez  Mátliéék  sorsában. 

A rektorok  gyűlése  ama  pompás  epizó- 
dok egyike,  melyekben  Tolnai  regénye  oly 
annyira  dúslakodik.  Zsong,  bong,  rajzik  előt- 
tünk a sok  rektor,  preceptor,  kántor. 
Máthé  Dániel  elnöknek  jelöltetik,  mit  egy 
héttagú  küldöttség  jön  neki  jelenteni.  A 
küldöttség  vezetője  Szabó  bácsi,  beszédet 
tart,  mely  ugyan  nem  cicerói  szónoklat,  de 
mondhatom,  a rektori  rhetorikának  minta- 
szerű remek  produktuma. 

Bizony  Dániel  elfogadná  az  elnökséget, 
ha  felesége  oda  nem  súg,  hogy  nem  főz, 
nem  süt,  már  t.  i.  a megvendégelendő  kán- 
toroknak. Pedig  nem  is  fukar  a szegényke, 
csak  mit  se  akar  tudni  az  elnökségről.  A 
rektorok  megharagudnak.  «A  Máthé  Dániel 
csillaga  a szép  cseresfalvi  hegyekben  leszál- 
lóit. Édes  Istenem,  mikor  egy  ember  csillaga 
leszáll,  nagy  kérdés,  feljön-e  az  még  valaha!» 

Jelentkezik  a kisértő  is  Oláh  József 
pesti  papnövendék  alakjában,  a ki  csalogatja 
Máthéékat  Pestre.  Nem  említeném  a fiatal 
tbeológus  és  a Dániel  közt  folyó  párbeszédet, 
ha  az  megint  nem  volna  oly  nagyon  jel- 
lemző a protestáns  szellemre  átalában  és  a 
Dániel  lelkijeiére  különösen.  Hogy  felbuzdul, 
mikor  Székácsot  és  Törököt  dicsőíteni  hallja, 

— Ah,  milyen  ember  Székács  meg 
Török,  két  igazi  apostol.  Tudja  Máthé  ur, 
Székácsot  csak  egyet  szült  a világ,  olyan 
felséges  szónok  nem  lehet  ma  a protestáns 
világban,  hangja  mint  menydörgés,  fekete 
szeme  tüze,  mint  a villámlás  . . . 

így  hajtja  beszéde  kerekét  a fiatal  theo- 
logus.  A mit  mond,  igaz,  de  hogy  éppen  e 
gaz  kópénak  kell  ama  jelesek  dicsőségéről 
deklamálnia ! És  hogy  éppen  a termetes 
Dánielnek  kell  a fellegekbe  repesnie  ezen  a 
beszéden ! 

Hallgatag  magyaros  humor  mosolyg  felénk 
Tolnai  regényéből.  Még  gyakrabban  az  éles 
szatíra  villámai  czikkáznak  át  az  elbeszélé- 
sen. A legsikerültebb  szatirikus  részletek 
egyike  a « Máthé  Dániel  ur  utolsó  rektori 
examene».  Mikor  az  esperes  úr  azt  mondja: 
«Fiúk,  az  olvasással  nem  vagyok  megelé- 
gedve“  vagy  «Jaj,  édes  fiacskáim,  ez  gyen- 
gén menne11  (t,  i.  a számtan)  és  Fiilöp  úr, 
a zsidó  boltos,  oda  kiált,  hogy  kérem  alás- 
san,  a számtan  igen  jól  ment  stb.  stb. 


mindez  bennem  kedves  gyermekkori  reminis- 
centiákat  keltett. 

Üt  a búcsú  órája.  Mátliéék  elszakadnak 
Tompáról.  1862.  körül  Pesten  találkozunk 
velők.  Akkoriban  itt  attila,  arany  rojtos  nyak- 
kendő, sarkantyus  csizma,  rojtos  topánka, 
kalpag,  darutollas  kucsma  járta.  Említettem, 
hogy  Török  püspök  mint  akarja  Dánielékat 
szándékukról  lebeszélni.  Bosszúsan  távozik 
Zsuzsika. 

— Azért  sem  úgy  lesz,  azért  is  pap 
fogsz  lenni  Dániel ! 

«Most  mondta  ki  házas  életükben  leg- 
először a te  szót.  Mert  bizonyosan  érezte, 
hogy  sorsuk  vezetője  ő lesz».  (Ily  aprósá- 
gokban mutatkozik  Tolnainak  mély  psycho- 
logiai  érzéke.) 

Minthogy  a tanulás  most  még  nem  kez- 
dődött, mert  Mátkéék  időn  kivtil  érkeztek 
Pestre,  Szent-Györgytől  Szent-Mihályig,  úgy 
gondolták,  vendéglösi  tisztet  folytatnak. 
A két-nyiil-útczában  találtak  is  egy  két  szo- 
bás, konyhás,  földszinti  helyiséget  teljes 
korcsmái  berendezéssel,  mert  ennek  tulajdo- 
nosát házbér  hátraléka  miatt  épp  ekkor 
dobták  ki  mindenéből.  Egyik  szoba  a theo- 
logus  kosztosoknak,  másik  az  irók,  művé- 
szek és  tudós  vendégeknek  lesz  berendezve. 
Zsuzsika  főz,  mos,  varr.  Dániel  pompásan 
mulat  vendégeivel  és  bizony  kezd  elvadulni. 
Egyike  a regény  legmesteribb  epizódjainak, 
mikor  Dániel  egy  kis  családi  jelenet  után  a 
„Kék  lóu-ba  megy.  A derék  rektort,  ki  maga 
az  őszinteség  és  becsületesség,  könnyelmű 
nők  társaságában  látni,  az  a helyzetben  rejlő 
kontrasztnál  fogva  valóban  pompásan  humoros 
jelenet. 

A vendéglői  dicsőség  nem  tarthat  sokáig, 
mert  úgy  látszik  a költők,  művészek,  de  még 
a fiatal  theologusok  sem  igen  szeretik  kon- 
tóikat kifizetni.  Kezdődik  az  uj  iskola  év. 
Dániel  papnövendék  lesz.  Zsuzsika  koplal, 
dolgozik,  tanul  és  előkészíti  kemény  fejű  fér- 
jét a leczkékre.  Hej,  csak  ö férfi  volna! 
Dániel  pedig  kezd  a felsö-tompai  húsos  faze- 
kakhoz visszakivánkozni.  Zsuzsika  valóságos 
hősnőnek  bizonyul,  mialatt  Dániel . . . ? 

Itt  a regény  egy  kritikus  pontjához 
értünk.  A költő  nagy  hibát  követne  el,  ha 
az  egyik  alakja  iránt  oly  nagy  érdeklődést 
keltene,  hogy  a másik  közönyössé  váljék 
előttünk  vagy  azt  pláne  megvetni  kénysze- 
rülnénk. Bizonyos,  hogy  olyan  ember  mint 

Dániel,  nem  vetemedhetik  el,  bármily  közel 
is  kerüljön  külsőleg  az  erkölcsi  romlás  örvé- 
nyéhez. No,  de  akkor  mi  legyen?  Bábu  a 
felesége  kezében  ? Teljes  nulla  ? 

Tolnai  a problémát  oly  virtuozitással 
oldotta  meg,  a mint  ez  csak  egy  költő  inven- 
tiójától  kitelik  . . . Dániel  férfinak  mutatko- 
kozik  annyiban,  hogy  természetellenes  hely- 
zetében most  már  a saját  szakállára  kezd 
bolondot  művelni.  Ha  az  asszony  hiú  ambi- 
tiót  táplál  a papságra  nézve:  ő meg  nagy 
hangját  nem  az  egyház,  de  az  opera  kereté- 
ben akarja  érvényesíteni  és  — felcsap  kóris- 
tának. Ebből  a humoros,  de  még  inkább  az 
érzelmes  jelenetek  gyönyörű  uj  sora  folyik, 
melyekben  a szemináriumi  szolgának,  a sze- 
rencsétlen kis  Szusz  komának  megható  sze- 
repe van.  (Ez  a Szusz  koma  a regény  leg- 
érdekesebb epizodikus  alakja.)  Egy  kis 
katasztrófa  után,  mely  a végsőnek  mintegy 
előjátéka,  Dániel  megint  visszatér  a theolo- 
giához.  Negyedfél  évfolyamon  átküzdi  magát 
és  közel  áll  czélja  megvalósításához.  De  az 
irigy  sors  közbelép  a maga  rettenetes  iróni- 
ájával. 1866.  felé  kitört  a kolera.  Betoppan 
Máthéékhoz  a haricskai  uj  pap,  a régi 
kisértő,  Oláh  József,  a ki  szökik  állomásá- 
ról a pusztító  kolera  elől.  Azt  mondja,  hogy 
apósa  eklézsiájába  juthat.  Dániel  helyette- 
sítse őt,  rövid  idő  alatt  haricskai  lelkész 
lehet.  Dániel  vonakodik,  most  készül  a papi 
vizsgára.  Fél  a kolerától.  De  Oláh  azt  mondja, 
hogy  a cselekedetnek  jó  hatása  lesz  a cen- 
zorokra. Nagy  érdemeket  lehet  szerezni. 
Zsuzsika  szive  lángol,  becsvágya  magasra 
lobban.  A papné  székébe  fog  ülhetni.  Kergeti 
Dánielt  a vészbe.  Nem  fél  ő a kolerától, 
nem  tűztől,  víztől.  Ilyen  a szenvedély,  mely 
ha  egyszer  az  egész  lelket  betöltötte,  úgy 
tűnik  fel,  mint  a tragikai  végzet,  mely  egye- 
lőre csak  a szívbe  lopódzott,  hogy  alkalomra 
lessen,  midőn  előtörhet.  Itt  az  alkalom:  Dá- 
niel a kolera  áldozata  lesz.  És  Zsuzsika 
ülhet  már  most  a papné  székébe.  Bele  is  ül 
a szegény  őrült. 

Utólagosan  megvallhatom,  hogy  csak 
nagy  elfogultsággal  kezdtem  a mese  repro- 
dukciójához. Vakmerőségnek  tűnt  fel  nekem 
az  elbeszélést  mind  attól  a szépségtől  meg- 
fosztani, melylyel  Tolnay  azt  előadja.  Sze- 
rettem volna  elemezni  mind  azt  a sok  pom- 
pás, hol  humoros  és  szatirikus,  hol  érzelmes 
és  megindító  jelenetet,  epizódot,  melyet  e 


kis  regény  magába  foglal,  de  akkor  e czikk 
nagyon  elnyúlt  volna  és  az  olvasó  még  se 
kap  vala  fogalmat  Tolnai  elbeszélő  tehetsé- 
géről. És  az  ő nyelvezetéről  sem,  mely  erős 
zamatos  magyarság  tekintetében  fölülmúl 
mindent,  a mit  Íróink  manap  nyújtanak. 
Zengzetes,  szingazdag,  minden  helyzethez, 
jellemhez,  hangulathoz  simuló,  költői  nyelv, 
mely  mintha  a magyar  nép  leikéből  áradna 
ki  őserővel:  oly  mederben,  melyet  művészi 
kéz  szabályozott. 

És  most  egy  utolsó  megjegyzés.  Azt 
mondják,  Tolnai  szűk  keretben  mozog.  Erre 
a felelet : hogy  legyen  csak  a keret  szűk, 
ha  feltaláljuk  benne  az  általános  emberi 
érzéseket,  szenvedélyeket.  A köntös  népies, 
de  embert,  egész  embert  takar.  Azok,  kik 
mostanában  ethnografiai  különczködésekkel 
lépnek  föl  az  ország  minden  vidékéről,  hogy 
tót,  oláh  és  egyébb  czifraságot  áruljanak 
elbeszéléseikben  és  rajzaikban,  megtanulhat 
nák  Tolnaitól,  hogyan  kell  a lokális  for- 
mákba valóságos  életet  önteni  és  speciális 
viszonyok  közt  az  általános  emberit  feltün- 
tetni : szóval  azt,  hogy  lehet  akár  Felső- 
Tompán  is  az  emberi  szív  titkaiba  hatolni. 
A kozmopoliták  és  külföldi  sablonok  után 
járók  tanulhatnának  Tolnaitól  magyarságot 
nem  csak  formában,  de  tartalomban  is.  Végül, 
kik  a realizmust  hangoztatják,  meggyőződ- 
hetnek, mennyire  nem  ellenkezik  a valódi 
realizmus  a valódi  költészettel  és  az  erkölcsi 
alappal. 

Palágyi  Menyhért. 


UJ  ELBESZÉLŐK. 

— Egy  görbe  országból.  Irta : Ete  Zsigmond.  — 
Thewrewk  István:  Azok  a lányok.  — 

Az  uj  neveket  mindig  egy  kis  bizalmat- 
lansággal fogadja  az  ember.  Nálunk  is,  másutt 
is  úgy  szokás,  hogy  a ki  szépirodalomra 
adja  magát,  nem  lép  egyszerre  kötettel  a 
nyilvánosság  elé,  hanem  irogat  előbb  lapokba ; 
s a ki  e « bevezetés » nélkül  toppan  a könyv- 
piaczra,  arról  mindjárt  azt  hiszi  az  ember: 
«Lám  ez  is  hiába  igyekezett  bejutni  a tár- 
czarovatba,  most  igy  segít  magán!* 

Ete  Zsigmond  nevével  nem  emlékszem, 
hogy  találkoztam  volna  a fővárosi  lapok  ha- 
sábjain. S azért  el  voltam  rá  készülve,  hogy 
egy  kezdő  hiábavaló  szárnypróbálgatásával 
lesz  majd  dolgom,  egyikével  amaz  utánzók- 


14 


KOSZOEÜ 


1.  SZÁM 


nak,  a kikeD  erőt.  vett  a rajzirási  mánia,  s 
a kik  lelkesülve  a Mikszáth  jó  palóczain  meg 
tótjain,  szintén  elő  akarnak  állani  minden 
áron  egy  kötet  „etlmographikus  novellával". 

Elkezdem  olvasni  a könyvet,  s végig 
megyek  az  első  beszélyen:  „A  kis  Emmi 
doctor  bácsija". 

Olvasok  belőle  tíz  oldalt,  — még  semmi 
nyoma  valami  mesének,  valami  bonyolitásnak. 
A kis  Emmi  elmegy  iskolába,  vele  mennek 
a kis  Déli,  meg  a Ninus,  meg  a Miczi,  a 
doktor  bácsi  czukrot  ad  nekik,  a kis  lányok 
kezet  csókolnak  a tanítónőnek  — mindez  el- 
mondva meglehetős  elevenen,  de  nem  érdek- 
keltően.  Az  egész  csak  bevezetésnek  látszik, 
a mint  hogy  az  is.  Végre  történik  valami. 
A városban  kiüt  a diphteritis,  Emmit  otthon 
fogják  az  iskolából,  ő is  megbetegszik. 

„Mindennap  eljött  a doctor  bácsi.  Min- 
dennap megtapogatta  Emmikének  a kezét. 
Benézett  a torkába,  aztán  valami  nagyon 
nagyon  keserűvel  megégette. 

Oh  milyen  keserű  volt  az.  Emmikének 
szemébe  szöktek  tőle  a könyek. 

A doctor  bácsi  majd  meggyógyitja  Em- 
mikét.  Mert  Emmi  beteg.  A doctor  bácsi 
nagyon  szereti  Emmit.  Lám,  most  is  játékot 
hozott  neki.  Oh,  csak  legyen  Emmi  jó,  aztán 
Emmi  meg  fog  gyógyulni". 

Később  igy  folytatja: 

„Emminek  a torka  nagyon  megdagadt. 
Már  nyelni  sem  tudott.  Csak  tejet  és  folya- 
dékot ivott. 

Egyszer  csak  a doctor  bácsi  nagyon  el- 
késett. Mikor  bejött,  mondott  valamit  a ta- 
tának. 

Emmi  csak  azt  értette:  „Mindkettő  diph- 
teritisben".  Erre  a mama  Emmikez  rohant 
s átölelte,  úgy  sirt.  Emmi  egészen  nedves 
lett  a sok  könytől,  mit  a mama  reá  sirt. 

Ő nem  tudta,  hogy  a mama  miért  sir. 
Hiszen  a doctor  bácsi  meg  fogja  gyógyítani ; 
aztán  mama  nem  fog  többé  sírni  ..." 

De  a kis  Emmi  meghal.  És  itt  vége 
volna  mesének ; a kis  Mimi  nincs  többé. 
Csakhogy  most  uj  mese  kezdődik:  a doctor 
bácsinak  meghal  még  a harmadik  gyermeke 
is,  a mint  meghalt  az  a másik  kettő. 

Mindjárt  ez  az  első  elbeszélés  --  min- 
den hibája  mellett  is  — meggyőzött  arról, 
hogy  Ete  Zsigmond  nem  közönséges  tehet- 
ség. Költői  kedély,  a ki  nem  elég  hogy  élén- 
ken, de  igaz  bensőséggel  is  tud  mesélni,  a 


kinek  van  igazi  elbeszélő  stílusa,  a ki  soha- 
sem izetlen.  De  láttam  mindjárt  hibát  is : 
nem  tud  componálni.  Mese  dolgában  nem  szo- 
rul meg,  de  nem  tudja  meséjét  megszabadí- 
tani a nem  hozzá  tartozó  sallangoktól,  nem 
tud  művészi  egységet  önteni  tárgyába.  El- 
beszélése szétfoly,  gyakran  elmosódik.  Mel- 
lékalakjait úgy  halmozza,  hogy  majdnem 
elsötétítik  a főalakot,  epizódjait  úgy  csopor- 
tosítja, hogy  háttérbe  szorul  a főcselekvény. 

S ezek  a hibák  kisebb-nagyobb  mérv- 
ben meg  vannak  kötete  minden  elbeszélésé- 
ben. Csak  egy  tesz  közülök  kivételt:  „Vak 
Laji".  S csakugyan  ez  is  a kötet  legjobb  el- 
beszélése. Az  a félszemü  czigány,  a kinek 
hegedűjét  úgy  szereti  az  egész  falu,  olyan 
befejezett,  olyan  poetikus  alak,  hogy  becsü- 
letére válnék  akármelyik  novellistánknak  is. 

Igazi,  megkapó  erővel  van  elmondva 
hogy  megy  oda  Vak  Laji  a Kéz  Péterné  ab- 
laka alá,  hogy  húzza  el  azt  a leghíresebb, 
legszomorubb  nótáját,  s Kéz  Péterné  hogy 
csukja  be  előtte  boszankodva  az  ablakot. 

Vak  Laji  nekiindul  a messzeségnek. 

„Utat  se  látott  sehol.  Egyenesen  ke- 
resztül a mezőn,  a földeken.  Oda  fönn  a feje 
fölött  minden  sötét  lett.  A fellegek  összetó- 
dultak. Csak  itt-ott  mosolygott  még  elő  a 
nap.  Nézte  kíváncsian,  miért  oly  sötét  az 
ég.  A sötét  feilegeken  visszatükröződtek  a 
sugarai,  mint  valami  aranj^  küllők. 

Aztán  az  a fény  is  mindig  kisebb  lett. 
A nap  is  eltűnt  egészen.  A fellegek  olyan 
sietve  jöttek,  mintha  futnának  valami  elől. 

Egyszerre  csak  hosszú  fényes  kígyó  sza- 
ladt végig  az  égen.  A villám. 

Iszonyú  dürdiilés  felelt  rá. 

Vak  Laji  fölébredt  a dörgésre!  Ha!  Ilyen 
idő  kellett  neki!  A vész  szűnni  kezd,  a sze- 
mén is  olyan  fényes,  tüzes  kígyók  szaladtak 
végig,  mint  odafönn  az  égen. 

— Megállj  te  vihar!  velem  akarsz  ki- 
állani?  No  hát  állj  ki,  ha  tudsz,  ha  kibírod 
velem ! 

Előkapta  a hegedűjét.  Ráhúzta  a nótá- 
ját, a Vak  Laji  nótáját.  De  mégsem  egészen 
az  a nóta  volt. 

Sirt  kezében  a hegedű.  Aztán  ordított, 
mint  a vihar  danája,  a villámok  zenéje. 

Keze  remegett.  Szeme  villogott.  Még  a 
hegedű  is  sirt  talán. 

Az  egyik  húr  lepattant  róla.  Vak  Laji 
játszott  három  húron. 

A vihar  eláll  ott  egy  perezre,  mintha 
hallgatózna.  Mintha  elbűvölte  volna  ez  a zene. 
Annak  a vakmerő  embernek  a zenéje.  A ki 
ott  áll  a szabad  ég  alatt.  Haja  szétszáll  a 
levegőbe;  szemével  fenyegeti  a fellegeket.  S 
a nótája  a viharnál  is  erősebb,  a viharnál  is 
kegyetlenebb. 

Aztán  újra  kezdte,  mintha  magtanulta 
volna  tőle  azt  a zugó  nótát  a vihar.  Bele- 
dudolt  a hegedű  nótájába.  Versenyt  sirtak, 
versenyt  orditottak.  A vihar  és  a hegedű. 

Azt  hiszem,  ez  a jelenet  megérdemelte, 
hogy  szóról  szóra  idézzem ; ez  egymaga  is 
elég  volna  arra,  hogy  Étét  a legszívesebben 
üdvözöljem  elbeszélő  irodalmunk  terén. 

De  ha  a kötet  többi  beszélye  — mint 
emlitém  — sokkal  alantabb  áll  a «Vak  Laji»- 
nál:  majd  mindegyikben  akad  egy  pár  szép 
hely,  melyből  kicsillámlik  az  iró  tehetsége. 
Ott  van  pl.  a „Havasok  királya4'.  Composi- 
tiója  ennek  is  nagyon  rossz,  meséje  is  kissé 
valószínűtlen : de  milyen  meleg,  milyen  poe- 
tikus  színekkel  van  festve  az  a jelenete,  mi- 
dőn a szép  Duyán  Flóra  szivébe  beleveszi 
magát  a «havasok  királyáénak,  Jánku  Áv- 
rámnak  furulyaszava,  s midőn  megindul  an- 
nak a furulyaszónak  nyomában,  el,  el,  messze 
a hegyek  közé,  mig  végre  eltéved,  kimerül, 
lerogy  egy  köre  és  ott  fagy  . . . 

A többi  elbeszélést  («Nika»,  «A  Zseknó 
Áron  leánya®,  «A  poklosi  szüret®,  «Jő  a 
tatár»)  csak  röviden  említem.  «A  poklosi 
szüret® -ben  a vig  hanggal  próbálkozik  meg 
Ete,  de  ez  úgy  látszik,  nem  eleme.  «Nika», 
mely  a kötet  leghosszabb  novellája,  egyúttal 
a legzavarosabb  is;  az  iró  föntebb  említett 
hibái  itt  nyilatkoznak  leginkább.  A „Zseknó 
Áron  leánya44  már  sikerültebb,  a « Jő  a tatár® 
meg  afféle  történelmi  adoma,  a minőket  Jókai 
szokott  irogatni ; a maga  nemében  ez  is  meg- 
állja a sarat. 

S már  most  azzal  az  óhajjal  válunk  meg 
a „görbe44  Erdélyország  költőjétől,  hogy  ha 
újra  találkozunk  vele,  hibáit  megfogyva,  jó- 
tulajdonait megnövekedve  lássuk.  Bízunk  is 
benne,  hogy  teljesül  mind  a két  óhajunk. 

Thewrewk  István  még  nagyon  fiatal 
ember.  S ez  könyvén  is  meglátszik.  Czifra 
könyv,  Jankó-féle  illusztrácziókkal  díszítve 
— a miért  aztán  annál  rosszabbul  esik  az 
embernek,  hogy  azokkal  a szép  betűkkel  arra 


a vastag  papírra,  olyan  gyenge  dolgokat 
nyomtattak  le. 

Thewrewk  István  sujet-ét  a leányne- 
veldékből  meg  a gymnasiumokböl  meríti,  s 
a legmagasabb  társadalmi  osztály,  melyből 
hősei  kikerülnek:  a jogászság. 

Természetes,  hogy  az  „intézeti44  lánykák 
szerelmeskednek  a gymnasiumi  ifjakkal,  a kik 
meglesik  őket,  mikor  kijönnek  az  iskolából, 
és  aztán  kilencz  nyomtatott  oldalra  terjedő 
unalmas  szerelmes  leveleket  küldenek  „isten- 
nőinknek. 

Szolgálok  mindjárt  izelintővel  is.  Tar- 
nay  Jenő  VIII.  osztályú  gymnasista  ezt  Írja 
többek  közt  Szendrey  Mariska  «kisasszony»- 
nak : 

«Az  egyik  barátom  tréfásan  mondá: 
hogy  talán  szerelmes  vagyok  s én  őt  dühöm- 
ben, hogy  eltalálta  változásom  okát,  arczul 
ütöttem.  Pedig  az  illető  legjobb  barátom  volt. 

. . . Anyám  iránt  is  durva  vagyok.  Ha 
gyöngéden  megsimogat  és  szomorúan  kérdi: 
«Mí  bajod  édes  fiam?®,  mogorván  válaszo- 
lok: « Nincs  bajom!  Hagyj  magamra!  Tudod, 
hogy  tanulnom  kell®. 

Később  fölemlíti  a VIII.  gymnasista  ur, 
hogy  mikor  reggel  hazament  barátaival  egy 
tánczestélyröl,  nem  akart  velük  többé  kávé- 
házba menni. 

„Hogyan?  Kérdék  csodálkozva,  te  nem 
jösz  velünk,  te,  a ki  eddig  fő  mulató-fráter 
voltál  köztünk?!  És  erőnek  erejével  kávé- 
házba vittek44. 

Hiszen  lehet  az  ilyen  sujet-t  is  érdeke- 
sen feldolgozni,  csakhogy  ahhoz  bizonyos  hu- 
mor kell,  melylyel  az  iró  magasan  tárgya 
fölé  helyezkedik  és  onnan  nézi  derült  mo- 
sollyal azokat  a « gyermek- szerelmeket®. 
Csakhogy  Thewrewkben  ez  a humor  nincs 
meg.  Ő komolyan  veszi  hőseit  és  hősnőit  és 
úgy  adja  elő  viselt  dolgaikat,  hogy  — unal- 
massá válik.  Unalmassá  mindazokra  nézve, 
a kik  sem  nem  szerelmeskedő  gimnasisták, 
sem  nem  ábrándos  « intézet® -növendékek. 

Az  «Azok  a lányok®  nem  léphet  fel 
amaz  igénynyel,  hogy  e helyen  behatóan  mu- 
tassuk ki  fogyatkozását.  Nem  akarunk  olyan 
messzire  menni,  hogy  egyáltalában  elvitas- 
sunk a kötet  szerzőjétől  mindennemű  irói  te- 
hetséget — fölcsillan  ez  néha-néha  művében  — 
de  ép  ezért  nagyon  sajnáljuk,  hogy  Thew- 
rewk István  annyira  sietett,  kötettel  lépni 
a közönség  elé.  «Azok  a lányok®  talán  ér- 

dekkel  olvassák  majd,  hogy  trécselnek  az  in- 
tézeti növendékek  a tánczleczkén  imádóikról : 
de  „azok  a bírálók “ velem  együtt  kényte- 
lenek konstatálni,  hogy  az  előttünk  lévő 
könyv  bizonyára  nagyon,  de  nagyon  szerény 
kísérlet. 

Radó  Antal. 


IRODALOM. 

A Petőfi-Társaság  1885.  évi  nagy  gyűlése  (jan. 
6=án  az  Akadémia  dísztermében)  kiváló  érdekességet 
fog  nyerni  az  által,  hogy  az  elnöki  megnyitó  beszé- 
det Jókai  Mór,  a társulat  nagynevű  elnöke,  irodal- 
munk első  kitűnősége  tartja  meg. 

Pulszky  Ferencz  50  éves  jubileuma.  Az  érdemek- 
ben gazdag  tudós  és  zsurnaliszta,  irói  pályájának  fél- 
százados jubileumát  dee.  30-án  ünnepelte  meg  a fővá- 
ros intelligenciája,  melyből  csak  a főrangú  világ 
elismerése  hiányzott.  Az  üunepély  5 órakor  délután 
kezdődött  az  Akadémia  dísztermében,  hol  közéletünk 
számos  notabiütása  gyűlt  össze,  többek  közt:  Tisza 
Kálmán,  Trefort,  Pauler,  Gyulai  Pál,  Szász  Károly, 
Henszlmann  Imre,  Tóth  Lőrincz,  Fraknói  Vilmos, 
Beöthy  Zsolt,  Arany  László,  Salamon  Ferencz,  Paulay 
Ede  stb.  stb.  Az  ünnepet  Nyáry  Jenő  br.  nyitotta 
meg  szép  beszéddel,  melyben  méltatta  Pulszky  Ferenc 
érdemeit.  Végül  indítványozta,  hogy  küldöttség  me- 
nesztessék az  ünnepeltért  és  fölkérte  Fraknói  Vilmos 
akadémiai  főtitkárt,  hogy  Henszlmann  Imre,  Ráth 
György,  Szathmáry  Károly  és  Lenhossek  József  tagok- 
ból álló  küldöttség  élén  hivja  meg  Pulszky  Ferencet. 
Néhány  perc  múltán  a küldöttség  Pulszky  Ferenccel 
megjelent  a teremhen.  Pulszkyt  a közönség  zajos 
éljenzéssel  fogadta  s miután  elfoglalta  helyét  az  emel- 
vényen, a régészeti  s embertani  társulat  nevében 
Havas  Sándor  hosszabb  beszédben  üdvözölte  s átnyúj- 
totta neki  a társulat  emlék-albumát.  Ezt  követte  a 
többi  tudományos  intézetek,  testületek  és  társulatok 
küldöttségeinek  üdvözlése.  A magyar  tud.  Akadémia 
küldöttsége  az  osztály-alnökök  és  titkárokból  állott. 
Az  Akadémia  nevében  Hunfalvy  Pál  üdvözölte  az 
ünnepeltet,  a Kisfaludy-társaság  nevében  Szász  Károly. 
A Petőfi-társaság  nevében  Jókai  Mór  mondott  nagy 
hatású  beszédet,  melyre  Pulszky  baráti  szavakkal 
röviden  válaszolt.  Ezután  következtek  a többi  tesztii- 
letek.  A magyar  történelmi  társulat  nevében  Szilágyi 
Sándor,  az  írók  és  Művészek  nevében  Paulay  Ede,  a 
heraldikai  és  a genealógiai  társaság  nevében  Nagy 
Imre,  a nemzeti  muzeum  nevében  Fridvalszky  János 
aligazgató,  a műemlékek  orsz.  bizottsága  s a képző- 
művészeti  tanács  nevében  Henszlmann  Imre.  Hunyad- 
megye  régészeti  társulata  nevében  Téglás  Gábor,  az 
egyetemi  olvasókör  nevében  Melly  Béla  helyetti- s 
elnök,  az  angol  kör  nevében  Blacke  Maurice  mondot- 
tak üdvözlő  beszédeket.  Pulszky  minden  beszédre 
röviden  válaszolt.  Felolvastak  több  üdvözlő  iratot  és 
táviratot.  Az  üdvözlő  iratok  felolvasása  után  Pulszky 
Ferenc  hosszabb  beszédet  mondott,  melyből  kiemeljük 
a következő  ön-jellemzést:  « Annak,  ki  az  események 
lázas  változásaiban  résztvesz,  annak  nem  marad  ideje, 


hogy  koncentrálja  erejét  s egy  bizonyos  irányban 
működjék  folytonosan.  Nekem  is  hol  politikusnak  kel- 
lett lennem,  hol  régésznek,  hol  büntető  joggal  foglal- 
koznom, hol  történelmet  Írnom,  hol  történelmet  csi- 
nálnom. Később  a száműzés  idejében  öt  különböző 
nyelven,  öt  különböző  ország  hírlapjaiban  kellett 
védenem  az  ország  jogait  és  becsületét,  újabb  időkben 
pedig  szólnom,  írnom,  gyűjteményekkel  és  művészet- 
tel foglalkoznom  és  igy  elforgácsolnom  erőmet.  A he- 
lyett hogy  bizonyos  szakmában  kitűnőségre  emelked- 
hettem volna,  sok  szakmában  középszerű  maradtam, 
de  azért  volt  alkalmam  koromra  és  környezetemre 
hatni ; ha  nem  is  sikerült  maradandót  teremtenem, 
hosszú  munkásságom  még  sem  maradt  minden  nyom 
nélkül  hazánk  kulturális  életében*.  Az  Akadémiában 
megkezdett  ünnepélyt  200  teritékts  lakoma  fejezte 
be  a Hungária  dísztermében.  Itt  Molnár  Antal  nyúj- 
totta át  az  írók  és  Művészek  pompás  albumát,  mely 
valóságos  remeke  a hazai  iparművészeinek.  Az  alá- 
írásokat (200-nál  több)  felirat  előzi  meg  benne,  mely 
Kaas  Ivor  kitűnő  tollából  folyt.  Komócsy  József 
ódát  olvasott  föl.  A lakomán  rendkívül  nagy  és  díszes 
közönség  jelent  meg  a tudósok,  irök  és  művészek 
köréből. 

A Times  száz  éves  évfordulója.  Ma  száz  éve  je- 
lent meg  először  Londonban  a «Daily  Universal  Re- 
gister»  czimű  lap,  mely  három  év  múlva  a «Times» 
nevet  vette  fel  és  ezen  a néven  máig  is  uralkodik  az 
angol  sajtóban.  Mr.  John  Walter,  egy  hajdani  szén- 
kereskedő alapította  a «Times»-t.  Walter  az  üzlettől 
visszahúzódván,  biztosító  társaságot  alapított  s ebbe 
beleölte  majdnem  egész  vagyonát.  Ekkor  összeállóit 
egy  Henry  Johnson  nevű  uyomdászszal,  a ki  az  u.  n. 
logotyp-rendszert  találta  fel,  melynél  a szedők  nem 
egyes  betűket,  hanem  egész  öntött  szókat  és  szótago- 
kat állítottak  össze.  Mr.  Walter  nemsokára  megvette 
a föltalálótói  a szabadalmat,  lényegesen  módosította  a 
nevezett  találmányt  s azután  a logotypekkel  kezdte 
nyomatni  a «Dail  Universal  Registert“.  De  három  év 
múlva  belátta,  hogy  az  uj  rendszer  czélszerűtlen,  mire 
abbahagyta  azt  s a közönséges  betűkhöz  folyamodott. 
Ugyanekkor  keresztelte  el  újságát  «Times»-nek. 

Megjelentek : A «Magyar-zsidó  szemle*  januári 
füzete  a következő  tartalommal  jelent  meg:  Klein  Mór. 
Az  agáda.  I.  — Perls  Ármin.  Az  anyakönyvelés  fej- 
lődéséről. — Koliut  Sándor.  A gadesi  Herakles  a je- 
ruzsálemi  talmudban.  — Bacher  Vilmos.  A szentirás 
és  a zsidó  tudomány  1884-ben.  — Giidemanu  Mór. 
Adalékok  a héber  és  arméus  tanulmányok  történeté- 
hez. — Bloch  Henrik.  Egy  irodalmi  furcsaság.  — 
Kecskeméti  Lipót.  Juda  Halévi  költeményeiből.  — 
Szántó  Eleázár.  Chéder  és  zugiskola.  — Palóczy  Lipót. 
A műveltség  állapota  Magyarországon,  különös  tekin- 
tettel a zsidókra.  VI.  — Vajda  Béla.  A mi  naptáraink. 
— Weiszmann  N.  A hitközségek  és  a felekezeti  is- 
kola. 

Leterrier,  az  ismert  franczia  iró,  a ki  Vanlooval 
szövetségben  sok  vidám  operettének  szövegét  írta, 
42  éves  korában  Párisban  meghalt.  Legsikerültebb  két 
operetteszövege  a «Giroflé-Girofla»  s a «Nap  és  hold*. 


Szerkesztő  : Ábrányi  Emil.  — Kiadó  : Aig  ner  Lajos. 

Pallas  részvénytársaság  nyomdája. 

A PETŐFI-TÁRSASÁG 

IX-ik  ÜNNEPÉLYES  KÖZÜLÉSE 
— 1885.  január  6-án.  — 

A M.  T.  Akadémia  nagy  terme  vizkereszt 
napján,  d.  e.  10  órakor  zsúfolásig  megtelt  fő- 
városunk legelőkelőbb  közönségével.  Ily  rend- 
kívüli érdeklődésre  a Petőfi-társaság  legvér- 
mesebb  tagjai  sem  számítottak,  mert  bátran 
állítható,  hogy  nagyobb  számú  hallgatóság 
még  akkor  sem  jelent  meg  az  Akadémia  ter- 
mében, mikor  a Petőfi-társaság  megalakulása 
után  első  ünnepélyes  közülését  tartotta. 

Nemcsak  a széles  földszint  hosszú  szék- 
sorait foglalta  el  a díszes  közönség.  A kar- 
zatokon is  ember  emberhátán  állott,  s mig 
az  ifjúság  vidám  és  lelkes  légiói  sűrű  tömeg- 
ben foglaltak  el  minden  helyet  fenn  és  alant, 
addig  a szépnem  képviselői  csaknem  lehetet- 
lenné tették  a Társulat  rendes  tagjaira  nézve, 
hogy  üléseiket  a számukra  kijelölt  emelvé- 
nyen elfoglalhassák. 

Önkénytelenül  eszünkbe  jutott:  hol  ál- 
lana a magyar  szépirodalom,  ha  épp  oly  tö- 
megesen vásárolnák  a szépirodalmi  müveket, 
a mily  tömegesen  sietnek  a múzsák  hajlé- 
kaiba, ha  e hajlék  ajtai  előtt  nem  szednek 
belépti  dijakat! 

Mily  keserves  iróniája  a sorsnak,  hogy 
ezerekre  menő  közönség  tapsol  egy-egy  irót 
(név  ne  legyen  nevezve)  a kinek  könyvéből 
évenként  talán  10  példányt  ád  el  a könyv- 
árus ! 

De  ne  rekrimináljunk  ilyen  nagy  iro- 
dalmi ünnepen,  sót  inkább  köszönjük  meg  a 
közönségnek,  hogy  legalább  évenként  egy- 
szer fényesen  demonstrálja,  hogy  a magyar 
szépirodalom  — ingyen  — még  mindig  or- 
szágra szóló  lelkesedést  tud  költeni! 

A közönség  kétségkívül  számított  arra, 
hogy  látni  fogja  Jókai  Mórt,  a Társaság  nagy 
nevű  elnökét. 

Jókai  meg  is  ígérte,  hogy  a közülést  ö 
fogja  megnyitni,  de  — sajnos  — hirtelen  tá- 


madt gyöngélkedése  megakadályozta  abban, 
hogy  ígéretét  beválthassa. 

Jókai  helyett  Komócsy  József  al elnök 
nyitotta  meg  a Petőfi-társaság  IX-ik  ünne- 
pélyes közülését.  Röviden  üdvözölte  a hall- 
gatóságot és  jellemzően  emelte  ki  a múlt  év 
egyik  vívmányát,  az  irói  és  művészi  tulaj- 
donjog beczikkelyezését,  melynek  üdvös  ha- 
tása lesz  a magyar  irodalomra. 

Utána  Ábrányi  Emil  másodtitkár  olvasta 
föl  titkári  jelentését,  melyben  a lefolyt  év 
működéséről  részletesen  megemlékezik.  A je- 
lentés egész  terjedelmében  a következő  : 

Tisztelt  hallgatók! 

A Petőfi-társaság  kilenczedik  nagygyűlé- 
sén nekem  jutott  a szerencse,  hogy  e szép- 
irodalmi  Társaság  működéséről  — arról,  a 
mit  egy  esztendő  alatt  tett  és  a mit  tenni 
kívánt  — az  alábbi  sorokban  mintegy  be- 
számolót nyújtsak. 

A Petőfi-társaság  nem  lankadó  buzga- 
lommal végezte  munkáját  a lefolyt  évben  is. 
Nem  vesztette  el  sem  önmagába,  sem  a kö- 
zönségbe vetett  hitét  s törhetetlen  kitartás- 
sal követte  feladatát,  mely  abból  áll,  hogy  a 
magyar  szépirodalom  iránt  a magyar  közön- 
ség soraiban  minél  bensőbb  és  állandóbb  ér- 
dekeltséget keltse"  Hogy  a közönség  nagy- 
becsű érdeklődését  megtudta  őrizni  — miután 
évek  során  át  meghódította  azt  — arról  a 
Társaság  havi  felolvasó  ülésein  minlaunyi 
szór  örömmel  győződhettünk  meg.  E havi 
üléseket  mindenkor  oly  díszes  hallgatóság 
látogatta,  melyre  minden  irodalmi  társaság 
méltán  büszke  lehetne  és  melyre  dicsekvés 
nélkül  szabad  hivatkoznunk,  mint  fáradozá- 
saink legelőkelőbb  jutalmára. 

Hogy  e díszes  hallgatóságban  a legszebb 
és  leghűbb  elemet  a nők  képviselték,  talán 
mondanunk  sem  kell.  Nemcsak  nálunk,  a mű- 
velt világon  mindenütt  a nők  azok,  kik  a 
szépirodalom  iránt  soha  ki  nem  apadó  von- 
zalmat és  érdeklődést  tanúsítanak.  A velők 

született  szépérzéknél  s nemes  hajlamuknál 
fogva  szivesen  hallgatják  a költőt,  ki  a sze- 
relem gyöngéd  sóhajaival  elandalitja,  a szo- 
morúság, gyász,  fájdalom  méla  akkordjaival 
édesen  megszomoritja,  a hazafiság  magasra 
törő  páthoszával  fölemeli  telkeiket ; odaadás- 
sal figyelnek  a regényíróra,  ki  éles  psicholó- 
giával  tárja  föl  előttük  az  élet  sokféle  rejté- 
lyeit s biztos  kézzel  festett  képeiben  megis- 
merteti velük  a világot  száz  és  százféle 
alakjában. 

Ük,  a kik  az  életben  a legkomolyabb 
kötelességeket  teljesitik  minden  hiúság  nél- 
kül, tisztán  áldozatkészségüktől  vezéreltetve, 
kik  a legfárasztóbb  napi  gondokat  angyali 
türelemmel  végzik,  anélkül  hogy  kárpótlást 
találnának  a kielégitett  dicsvágyban  vagy 
részt  kérnének  a hatalom  gyakorlatából,  mely 
a küzdelmet  becsessé  vagy  legalább  indo- 
kolttá teszi : ők  szivesen  pihenik  ki  magu- 
kat a szépirodalom  körében,  megértik  s él- 
vezik a szépet  és  üdülést  találnak  abban,  a 
mi  nemesebb  élvezetet,  magasabb  szórako- 
zást kínál. 

Méltán  emeljük  ki  e jelenséget,  különö- 
sen ma,  mikor  súlyos  társadalmi  és  politikai 
problémákkal  való  tusakodás  még  inkább  el- 
látszik vonni  a szépirodalomtól  a férfiak  ama 
sorát,  mely  jobb  viszonyok  közt  is  csak  fu- 
tólagos tekintetre  méltatta  a szépirodalom 
buzgó  törekvéseit  és  most  még  inkább  föl- 
mentve véli  magát  az  alól,  hogy  eddigi  kö- 
zönyösségét melegebb  érdeklődéssel,  kitérő 
magatartását  aktívabb  pártfogolással  váltsa 
föl.  Nincs  jogunk  szemrehányást  tenni  azért, 
mert  valaki  hazájának  üdvét  az  anyagi  té- 
nyezők művelésében  keresi ; nem  vád  seukire 
nézve,  ha  nemzetének  haladását  a szépiro- 
dalmon kívül  eső  körökben  szolgálja  és  a 
kézzelfogható  gyakorlatiság  különböző  ágai- 
ban igyekszik  magát  hasznossá  tenni  a köz- 
ügyek érdekében.  Mindez  szükséges,  sőt  nél- 
külözhetetlen, mert  reális  alapot  képez,  me- 
lyen a társadalom  áll.  De  mindenesetre 
egyoldalúnak  kell  neveznünk  ama  felfogást, 
mely  a gyakorlati  ember  komolyságát  úgy- 
szólván ellentétbe  állítja  a széppel  való  fog- 
lalkozással és  önmagával  mintegy  elakarja 
hitetni,  hogy  a költői  és  művészi  elme  pro- 
duktumaihoz csak  idővesztegetéssel  közeled- 
hetik. Minden  kultúrának  virága  a műizlés 
s csak  az  a nemzet  lehet  igazán  nagy  és 
boldog,  mely  a férfias  munka  anyagi  ered- 


ményével az  irodalom  és  művészet  nagyságát 
mozdítja  elő,  hogy  gazdagságának  díszt,  jó- 
létének harmóniát,  nevének  örök  tartósságot 
biztosítson. 

Az  említettem  felfogásban  rejlik  annak 
fö  oka,  hogy  a magyar  szépirodalom  még 
most  sem  részesül  abban  az  anyagi  támoga- 
tásban, mely  nélkül  igazi  lendület  nem  kép- 
zelhető. Épen  azok  áldoznak  legkevesebbet, 
a kik  legtöbbet  tudnának  adni,  ha  teljesen 
átértenék  a műizlés  folytonos  fejlesztésének, 
a széppel  való  állandó  — nem  divatszerii 
foglalkozásnak  kiváló  fontosságát.  A gyakor- 
lati munka  művelésében  tehetőssé  vált  osz- 
tályok költséges  passziónak  tekintik  azt,  a 
mi  máshol  a magasabb  gyönyörök  életszük- 
sége, a szellemi  élvezetek  tetőpontja. 

A Petöfi-társaság  a maga  részéről  min- 
dent elkövet,  hogy  valahányszor  alkalma 
van,  segítse  szélesbitni  azok  körét,  kik  a 
magyar  szépirodalom  munkásai  körül  sora- 
koznak. Tudja  jól,  hogy  valamire  való  ered- 
ményt is  csak  nagy  kitartással  lehet  elérni, 
kitartással,  mely  csiiggedést  nem  ismer  és 
illúzióitól  nem  engedi  megfosztani  magát. 
Mint  a szorgalmas  munkás,  reggeltől  estig 
talpon  van  és  verítékét  azzal  a gondolattal 
törli  le,  hogy  másnap  még  erélyesebben  lát 
hozzá. 

Könyvkiadó  vállalata,  mely  1883-ban 
Teleki  Sándor  gróf,  Kvassay  Ede,  Reviczky 
Gyula  és  Bodon  József  müveit  bocsátotta 
közre,  a múlt  év  folyamán  Torkos  Lászlótól 
egy  kötet  költeményt,  Beniczky- Bajza  Len- 
kétől egy  kötet  elbeszélést  és  Tolnay  Lajostól 
két  kötetes  regényt  adott  sajtó  alá.  E mü- 
vek a Társaság  pártoló  tagjainak  1885-iki 
könyvilletményét  képezik. 

Havi  felolvasásait  1884-ben  tartalom- 
gazdagság, változatosság  jellemezte.  A felol- 
vasott müvek  sorozatában  aesthetikai  érte- 
kezések, kritikai  tanulmányok,  költemények 
és  elbeszélések  érdekesen  egészítették  ki  egy- 
mást. Kiváló  érdeküek  voltak  a Petőfi  Sán- 
dorra vonatkozó  eddig  ismeretlen  adatok, 
különösen  az  a nagyobb  terjedelmű  Telegdy 
László  tollából  származó  czikksorozat,  mely 
utóbb  a Társaság  közlönyében,  a « Koszorú  »- 
bán  jelent  meg.  Általában  a Társaság  Petőfi 
emlékét  hódolatteljes  tisztelettel  ápolta  a le- 
folyt évben  is  s feltűnően  sok  érdekes  uj 
részleteit  gyűjtött  a halhatatlan  költő  életének 
s jellemének  tisztább  világításba  helyezésére 

A Társaság  felolvasó  ülésein  a múlt  év- 
ben a következők  mutatták  be  dolgozataikat : 
Jókai  Mór,  ifj.  Ábrányi  Kornél,  Tolnai  La- 
jos, Beniczkyné  Bajza  Lenke,  Szana  Tamás, 
Balázs  Sándor,  Szabó  Endre,  Ábrányi  Emil, 
Kiss  József,  Lanka  Gusztáv,  Reviczky  Gyula, 
György  Aladár,  Tóth  Endre,  Jakab  Ödön, 
Margitay  Dezső,  Prém  József,  Bodnár  Zsig- 
mond,  P.  Szathmáry  Károly,  rendes  tagok. 
Mint  vendégek:  Radó  Antal,  Síkor  Margit, 
Telegdi  László,  Petrikás  Mór,  Tömérdek, 
Karczag  Vilmos,  Szabó  Sándor,  dr.  Krausz 
Jakab,  Findura  Imre  és  Kvassayné  Kun  Me- 
lanie,  a szép  tehetségű  fiatal  Írónő,  kit  élete 
virágában,  egy  kiválóan  reményteljes  pálya 
küszöbén  szakított  le  a halál.  A babér,  me  - 
lyért küzdött,  elhervadt,  mielőtt  fejét  érint- 
hette volna.  Tegyük  hát  sírjára  az  emlékezés 
örök  zöldjét.  Méltó,  hogy  ne  feledje  az  iro- 
dalom, ki  az  irodalomnak  áldozta  fel  magát. 
Mert  élhetne  ma  is,  teljében  az  élet  gyönyö- 
reinek, ha  gyöngéd  alkatát  az  Írói  teremtés 
lázának  oda  nem  'dobja.  De  a Petőfi-társaság 
nemcsak  az  Írónőt,  hanem  a lelkes  pártolót 
is  gyászolja  benne,  ki  halála  előtt  kevéssel 
a Társaság  alapitói  közé  lépett.  Kvassay 
Kun  Melanie  100  frtos  alapítványán  kiviil  a 
Társaság  tőkéjét  a lefolyt  évben  Ete  Vilmos 
ur  200  írttal  és  a kassai  ifjúsági  egylet  100 
írttal  gyarapította,  a miért  hálás  köszöne- 
tiinket  nyilvánítjuk. 

Társaságunk  a lefolyt  évben  két  irodalmi 
ünnepélyen  vett  részt:  május  havában  Hor- 
váth István  százados  évforduló  ünnepélyén 
Székesfehérvárott  és  szeptember  havában  a 
Tóth  Kálmán  emlékünnepélyen  Baján.  Fel- 
olvasó ülés  tartására  Szeged  városa  hívta  meg. 
A megtisztelő  felhívásnak  a Társaság  ezúttal 
nem  felelhetett  meg,  de  elhatározta,  hogy  a 
meghívást  köszönettel  elfogadja  a jövőre 
nézve  s 1 885-ben  vidéki  felolvasó  ülését 
Szegeden  fogja  megtartani. 

A tagsági  helyek  mind  betöltve  lévén,  a 
Társaság  a lefolyt  évben  senkit  sem  választ- 
hatott körébe  a szépirodalom  törekvő  mun- 
kásai közül;  ellenben  nagy  és  fájdalmas  ür 
támadt  soraiban  egyik  tiszteleti  tagjának, 
Frankenburg  Adolfnak  halálával,  kit  tavaly 
júliusban  kisértünk  örök  nyugalomra.  Az  ál- 
dott emlékű  veterán,  ki  pártfogója  volt  Pe- 
tőfinek és  hódoló  barátja  Jókai  Mórnak,  az 
Életképek  egykori  híres  szerkesztője  és  annyi 
elmés,  finom  csevegésnek,  találó  társadalmi 

korrajznak  fáradhatatlan  Írója,  a pezsgő  szel- 
lemű szatirikus,  ki  a magán  életben  a legjobb, 
legnemesebb  szivü  emberek  egyike  volt,  Fran- 
kenburg Adolf  társaságunk  iránt  melegen 
érdeklődött  s annak  működésében,  mindaddig 
mig  súlyos  betegsége  képtelenné  tette  a mun- 
kára, tevékeny  részt  vön.  Frankenburgnál 
rokonszenvesebb  alakja  kevés  volt  irodal- 
munknak. Hosszú  irodalmi  pályáján,  mely  a 
legváltozatosabb  időkre  esett  s nevezetes 
mozgalmakkal  volt  tele,  folytonosan  csak  ba- 
rátjai  voltak,  ellenségei  nem.  Szabad  röptíi 
leikével  tudta  követni  a nagyob  szellemek 
szárnyalását  s mig  ezek  iránt  őszinte  lelke- 
sedést, odaadást  tanúsított,  senki  sem  volt 
elnézőbb,  buzditóbb  a fejlődő  tehetségekkel 
szemben.  Előkelő  irodalmi  állásában  meleg 
kedélylyel  és  nyájas,  szeretetreméltó  modor- 
ral karolt  föl  mindent,  a mi  pártfogásra 
méltónak  látszott  s e tekintetben  gyakran 
egészen  a nagylelkűségig  ment.  Ő igazán  el- 
mondhatta magáról,  hogy  mindenkivel  jót 
akart.  Szerette  és  becsülte  is  mindenki,  a 
fiatalok  ép  úgy,  mint  az  öregek.  Élete  vég- 
napjait, a hosszas  betegség  nehéz  nyomorát 
ez  a tudat  bizonnyal  megédesítette.  Emlékét 
Társaságunk  kegyeletesen  őrzi. 

Ábrányi  Emil  titkári  jelentése  után  Bod- 
nár Zsigmond  olvasta  fel  Mikszáth  Kálmán 
kitűnő  emlékbeszédét  Frankenburg  Adolfról. 
Pompás  humora  elragadta  a közönséget,  mely 
hosszas  tapsban  adott  tetszésének  kifejezést. 
Lapunk  mai  számában  megkezdjük  közlését. 

Zajos  tetszést  aratott  Szász  Gerö  is,  a 
jeles  erdélyi  poéta,  ki  Kolozsvárról  jött  Bu- 
dapestre, hogy  személyesen  mutassa  be  szép 
költeményeit.  Mély  érzéssel  szavalta  a mély 
érzéssel  irt  verseket,  melyekben  nemes  és 
magas  lendület  bizonyítja  a költő  lelkének 
eszményi  irányát.  Három  költeményt  muta- 
tott be:  «Bolyongás»,  «Hópelyhek»,  «A  sze- 
rető szivekről*.  A «Folyongás»  czimüt  mai 
számunkban  közöljük. 

Ezután  Tolnai  Lajos  kitűnő  regényírónk 
ült  a felolvasó  asztalhoz  s mutatta  be  «Az 
urak  nyári  fészke  télen » czimii  rajzát,  mely- 
ben meghatóan  és  mély-igazán  tünteti  föl  a 
szegények  erőteljes,  szívből  fakadó  örömét  a 
gazdagok  bágyadt  életvilágával  szemben.  Mes- 
terileg  jellemez  egy  pár  vonással  és  művé- 
szileg pointirozza  tárgyát  mindenütt.  Nagy 
taps  jutalmazta  a becses  apróságot,  mely  la- 
punkban szintén  meg  fog  jelenni. 

Kiss  József  « Dózsa  György*  czimii  köl- 


teményét szavalta  nagy  hatással. 

A temesvári  határban  van  egy  halom, 
melyen  egykor  felállították  a tüzes  trónt 
Dózsa  György  számára. 

A költő  e halom  előtt  elmereng  a múl- 
takon, víziót  lát,  melyben  feltűnik  előtte  an- 
nak alakja,  «ki  sem  hős,  sem  martyr,  sem 
áldozat,  hanem  rém  csupán*.  Es  e rém  fii- 
lébe dörgi  a következő  szavakat: 

«Mig  emberjog  tiporva  senyved, 

S hazugság  marad  a legszentebb, 

Mig  könny  és  vér  patakban  folynak 
És  átka  lesz  csak  a nyomornak, 

Mig  egy  szív  lesz,  a mely  fellázad, 

Hogy  a születés  megalázhat, 

Megalázhat,  pokolba  vethet, 

Dózsa  lelke  meg  nem  pihenhet*. 

Végül  Balázs  Sándor  olvasta  föl  a «Jlát 
leánya  czimii  hosszabb  és  valódi  műgonddal 
kidolgozott  novelláját.  Ez  volt  «piéce  de  re- 
sistance»-nak  hagyva  és  Balázs  vonzereje 
tényleg  mindvégig  összetartotta  a hallgató- 
ságot, csak  kis  része  feszengett  és  távozott 
a déli  harangszó  után.  Az  elbeszélés  meséje 
az,  hogy  egy  gazdag,  de  nem  szép  leány  vé- 
letlenül meghallja,  mikor  egy  fiatal  ember 
kijelenti,  hogy  «ilyen  csúf  leányt  csakis  pén- 
zéért lehet  elvenni!*  A leány  valóságos  apá- 
thiába,  sőt  világgyiilöletbe  esik.  Nem  érdek- 
lődik semmi  iránt,  nem  hisz  senkinek,  nem 
bízik  senkiben.  Több  év  múlva  álarczos  bál- 
ban találkozik  ugyanazzal  az  ifjúval,  ki  le- 
szólta. Álarczban  megnyeri  az  ifjút,  a kinek 
hosszas  ellenállás  után  megbocsát.  A fordulat 
elmésen  és  jól  van  megokolva. 

Balázs  Sándor  felolvasása  után  Komócsy 
alelnök  még  egyszer  megköszönte  a közönség 
érdeklődését  és  ezzel  a Petőfi  társaság  IX-ik 
közülése  — 1 2j/2  órakor  — bevégződött 

A Petőfi-társaság  nagygyűlését  fényesen 
sikerült  lakoma  fejezte  be  az  '<  Angol  királynő* 
szálló  egyik  földszinti  termében,  hol  a tagok 
és  vendégek  száma  körülbelül  30  főre  mehe- 
tett, köztük : Tolnai  Lajos,  P.  Szathmáry  Ká- 
roly, Komócsy  József  (nejével  és  sógornőjé- 


Szabó  Endre,  Bodnár  Zsigmond,  Szász  Gerő, 
Aigner  Lajos,  Margittay  Dezső,  László  Mi- 
hály, Neugebauer  László,  Radó  Antal,  Hevesi 
József  stb.  A lakoma  kitűnő  menüje  nagyban 


hozzájárult  a vidám  hangulat  fokozásához,  mely 
számtalan  elmés,  szellemes  felköszöntésben 
jutott  kifejezésre.  Jellemzi  a t-oasztok  számát, 
hogy  Ábrányi  Emilen  és  Szana  Tamáson 
kivid  a jelen  volt  társaságnak  valamennyi 
tagja  toasztozott  és  pedig  nem  egyszer,  de 
töbször.  A legtöbb  félköszöntő  a társaság 
nagynevű  elnökére  Jókai  Mórra  mondatott, 
ki  gyöngélkedése  miatt  nem  vehetett  részt 
sem  a közgyűlésen  sem  a lakomán.  Tolnai 
Lajos  Jókai  Mórt,  mint  az  irodalom  örük- 
ifjuságának  nagy  képviselőjét  éltette  költői 
hasonlatokban  gazdag,  meleg  hangú  felköszön- 
tőjében. Komócsy  József  a nőkért  ürítette 
poharát,  majd  humoros  toasztjában  sorra  vette 
mindazokat,  kik  az  idei  közülésen  közremű- 
ködtek s egyik  élez  a másikat  érte.  P.  Szath- 
máry Károly,  Szász  Gerő,  Szabó  Endre  rep- 
likáztak  szellemesen.  Elénk  tetszésben  része- 
sült Radó  Antal  rimes  felköszöntője,  a ki 
byroni  stanzákban  köszöntötte  föl  Ábrányi 
Emilt  a Don  Juan  fordítóját,  majd  Oassoné-t, 
Petőfi  olasz  fordítóját,  a kinek  Radó  a toaszt 
tartalmát  a társaság  üdvözletével  együtt 
megsiirgönyözte.  A lakoma,  mely  l'/2  órakor 
kezdődött,  a legvígabb  hangulatban  d u. 
5 órakor  ért  véget. 

A JÓ  ÖREG  FRARKENBURG.*) 

Irta : Mikszáth  Kálmán. 

Önök  hölgyeim  s uraim,  akik  szívesek 
a mi  működésünket  hónapról  hónapra  figye- 
lemmel kisérni,  sokszor  láthattak  fiatal  tár- 
saim sorában  egy  nyájas  öreg  urat,  kinek 
nemes  homlokát  gondosan  fésült  ősz  haj  fedte, 
de  kifejezést  élj  es  kék  szemeiben  fiatalos  ke- 
dély tükröződött. 

Azok  közzé  a szép  aggastyánok  közé 
tartozott,  a kiken  örömmel  pihen  meg  a szem. 
Olyan  volt,  mint  egy  derült  téli  nap,  midőn 
a napsugár  a hóval  játszik.  Finom,  szellemes 
arcza  fehér  és  üde  vala,  mint  egy  gyermeké. 
Nyugodtan,  csendesen  szokott  ülni  az  első 
padban,  gondosan  figyelve,  ha  mi  fiatalok  va- 
lamit felolvastunk.  Ajkai  körül  jóakaró  mo- 
soly játszott,  mikor  mindenki  unatkozott 
már,  ő még  mindig  figyelt,  csak  néha  igaz- 
gatta meg  változatosság  okáért  arany  fogla- 
latu  pápaszemét. 

) Felöli  lista  Bodnár  Zsigmond  a Pető  fi-távsaság 
f.  é.  június  6-iki  közülésén. 

Ő volt  a legszorgalmasabb  tagja  a mi 
társaságunknak.  Van  köztünk  akárhány,  a 
ki  ha  eljő  a társaság  ülésére,  csodálkozva 
fogadják:  «Nini,  mi  történt  ezzel,  hogy  el- 
jött ?»  Az  öreg  ur  volt  talán  az  egyedüli,  a 
ki,  ha  egyszer-másszor  nem  jelent  meg  köz- 
tünk, feltűnést  keltett:  « Mi  történhetett  vele, 
hogy  el  nem  jött  ?» 

Mindég  valami  nagy  oka  volt  annak  — 
de  soha  olyan  szomorú  nagy  oka,  mint  hogy 
most  nincsen  itt. 

Elvesztettük  öt  örökre. 

Jól  tudom,  hogy  az  íróknak  külön  kon- 
traktusok van  a halállal : ő náluk  a halál 
csak  annyit  jelent,  hogy  megszűnnek  dolgozni, 
de  könyveikben  tovább  élnek  — hogy  med- 
dig, az  nem  a haláltól  függ  már,  hanem  a 
könyveiktől. 

Eh'aukenburgnak  is  bizonynyal  megma- 
radtak a könyvei  - - a közönség  megleli  ben- 
nük az  ő őszinte  lelkét,  meleg  szivét,  de 
nekünk  társainak  nagy  veszteség  az  ö ha- 
lála, mert  ő mint  ember  többet  ért  nekünk 
könyveinél. 

Épen  az  ő műveit  lapozva  kell  ezt  ki- 
mondanom. 

0 írja  legutolsó  munkájában:  «Azt  a 
frázist,  hogy  kímélettel  kell  lennünk  az  élők 
iránt,  tönkreteszi  a másik  frázis,  hogy  a hol- 
takról csak  jót  kell  mondani.  Eszerint  az 
igazat  soha  sem  lehet  megtudni*. 

Nem,  ő maga  is  mindig  igazat  irt  ma 
gáról  vallomásaiban  és  éleményeiben.  Miért 
rontsam  meg  egyszerű  szerény  egyéniségének 
harmóniáját  az  emlékbeszédek  azon  két  rőfös 
fáklyájával,  mely  minden  ravatal  fölött  egy- 
forma fényben  gyűl  ki. 

Annyi  valódi  érdeme  volt  neki,  hogy  bíz- 
vást elhajíthatom  a hamis  virágokat. 

Ne  mondjuk  hát,  hogy  csillag  tűnt  le 
vele  az  irodalom  egéről.  Sokkal  kevesebb 
volt  ö,  vagy  több,  ahogy  vesszük,  a mi  ker- 
tünknek gyümölcsfái  közül  pusztult  el  egyik! 

Középszerű  iró  volt,  de  hasznosabb  sok 
nagy  Írónál. 

Önök,  a kik  a tömjéntől  körülvett  fé- 
nyes alakokat  csodálják  inkább,  sokat  gon- 
dolhattak arra,  milyen  nehéz  nagy  Íróvá 
lenni ! 

De  hátha  még  arra  gondoltak  volna, 
mennyivel  nehezebb  középszerű  Írónak  ma- 
radni ! 

Az  aztán  az  igazi!  Nem  hallani  soha  a l 

tapsok  kedvélesztő  zaját,  hanem  csak  a toll 
egyhangú  perczegését  . . . Járni  az  erdőt,  a 
hol  a dicsőség  terem  és  nem  szakíthatni  a 
cserlevelekből  az  izzadt  halántékra,  félrehá- 
ritani  a töviseket,  hogy  a szomjasak  köny- 
nyebben  odahajthassanak  a forráshoz  s neki 
magának  nem  inni  belőle. 

Azt  állítjátok  nem  volt  szomjas?  Ki  hinné 
azt  el,  hiszen  ember  volt!  Hogy  nem  panasz- 
kodott, nem  követelt,  az  még  nem  jelenti, 
hogy  nem  vágyott  rá. 

Fiatalkori  élete  tele  van  kalandokkal; 
virágról-virágra  szált,  földi  asszonyok  közt 
ö csalt,  meg  őt  csalták,  de  az  égi  asszony- 
hoz hű  volt  utolsó  lehelletéig.  Pedig  az  soha 
sem  nevetett  édesen  a szeme  közzé. 

Minden  ut  elterelte  a magyar  Múzsától. 

Német-Kereszturon  született,  németajkú 
szülőktől,  az  összes  rokonsága  német  volt  s 
iskoláit  is  német  városokban,  Sopronban  és 
Nagy-Szombatban  járja,  csak  a jogot  végzi 
Egerben. 

Eleven  szöszke  fiú  tele  szentimentális  ra- 
jongással, mohón  olvassa  a 30-as  évek  né- 
met literaturáját  s ennek  a behatása  alatt 
maga  is  próbál  verseket  Írni,  először  néme- 
tül, késöb  magyarul  is  egyes  czikkeket  az 
akkori  folyóiratokba,  a « Honművészbe*  és 
« Regélőbe*. 

Szent  volt  abban  az  időben  a nyomta- 
tott betű.  Kivált  a hölgyek  előtt,  kiknek 
minden  festék  közül  a nyomdafesték  imponált 
legjobban.  Hanem  hát  az  akkor  volt ! 

A fiatal  EJankenburg  nagy  «eroberun- 
gokat*  csinált  mindenfelé.  Kegyencze  a női 
társaságoknak.  Szépen  öltözködik  és  gaval- 
lérosan  költ.  Atyja  a jómódú  somogy vári  gaz- 
datiszt, épen  nem  sajnálja  a költséget  s igen 
szeretetteljesen  bánik  vele. 

Amit  akkor,  majd  későb  'Pozsonyban  (hol 
mint  jurátus  Széchényi  István  mellett  töl- 
tött rövid  időt)  irogat,  az  még  mind  amolyan 
«probatio  calami*  és  udvarlási  eszköz. 
Mert  mi  tagadás  benne,  igy  szokott  az  kez- 
dődni. 

a nyalka  juratus  valóságos  Don  Jüan- 
nak kezdi  magát  kinőni.  Az  egyik  gyöngéd 
viszonyt  még  fel  sem  oldja,  már  újra  kezd, 
vegyítve  szőkét  barnával.  Hát  ’iszen  ez  is 
hozzátartozik  a vegyészeti  stúdiumokhoz. 

A milyen  állhatatlan  volt  a nőknél,  ép 
olyan  változékony  volt  a stúdiumában.  Meg- 
unja a jogot  és  a vegytannal  pepecsel  egy 

darabig,  majd  eszébe  jut,  hogy  legjobb  volna 
ha  gazdatiszt  lehetne  az  apja  helyén,  s ezzel 
a szándékkal  megy  tanulni  Keszthelyre. 

Mikor  javában  benne  van  a gazdasági 
tudományban,  rájön,  hogy  ő belőle  soha  sem 
lesz  gazda. 

Alapjában  jó,  szelid  fin  volt,  de  könnyű 
vérű.  Az  élet  komoly  oldalát  egészen  figyel- 
men kivid  hagyja,  él  a pillanatnak  s nem  tö- 
rődik a holnappal. 

De  hogy  tévedésbe  senki  ne  essék,  köny- 
nyüvérüsége  nem  egy  hajtásból  való  a ma- 
gyar gentry  ifjainak  könnyüvérüségével ; szó- 
fogadó,  viaszkszivii  fiú  ö,  tele  jó  szándékkal, 
érzelgöséggel  és  gyermekes  naivitással.  Nem 
vásott,  nem  pazarló,  nem  henczegő  — csak 
gondtalan,  iránytalan  és  vidor,  mint  a madár. 

Képzeljenek  önök  egy  csendes,  békés 
nyárspolgárt,  a ki  pipaszó  mellett  eldicseke- 
dik vele,  hogy  valamikor  ő is  nagy  kópé  volt. 

Az  ember  elmosolyodik  rajta  hitetlenül : 
«No  ugyan  nagy  kópé  lehettél !» 

Hát  bizony  csak  olyan  kópé  volt  a mi 
Frankenburgunk,  hogy  a gentry  gyereket 
jámbor  báránynak  tartanák  ezzel  a kópéság- 
gal.  — 1836-ig,  tehát  huszonötéves  koráig  foly^ 
tón  a pályaválasztással  tépelődik,  mig  végre 
kinevezik  kincstári  fogalmazónak  a fővárosba, 
s itt  kezd  összeköttetésbe  lépni  az  irodalom 
szereplő  embereivel. 

Rokonszenves  egyénisége,  megbízhatósága 
és  szorgalma  mindinkább  kedveltté  teszik. 

Sorban  jelennek  meg  munkái,  novellák, 
humoreszkek,  regények:  A sirvavigadók,  a 
Zsibvásár,  Estikék. 

Nem  becses  müvek,  a styl  németes,  az 
élezek  erőszakolt  Saphir- utánzás,  a meseszö- 
véshez nincs  talentuma,  s mélyen  jellemezni 
nem  tud,  de  az  irány  nemes  s tollától  nem 
lehet  megtagadni  bizonyos  elevenséget,  ami 
akkor  még  uj  dolog  volt : úgy,  hogy  tárczái, 
melyeket  a Kossuth  «Pesti  Hirlapjába«  irt, 
majdnem  oly  kapós  olvasmány  voltak  apáink 
előtt,  mint  Kossuth  vezérczikkei. 

De  legnagyobb  érdeme  az  « Életképek », 
melyet  a negyvenes  években  alapított  s szer. 
kesztett.  Kegyeletesen  lapozzuk  végig  most 
is  e drága  folyóiratot.  Uj  pezsgés,  uj  iro- 
dalmi élet  lehe  csap  ki  abból.  Látjuk  nyü- 
zsögni ebben  az  aranykaptárban  a követ-  j 
kezö  nagy  korszak  munkás  méheit.  Itt  tii-  j 
nik  fel  Jókai  Mór,  akkor  még  «tehetséges 
fiatal  iró társunk*  egy  elbeszéléssel.  Arany 


János  itt  közölte  első  dolgozatát,  Vörösmarty 
I Mihály,  Toldy  Ferencz  és  Jósika  Miklós  szin- 
tén ide  írogattak. 

Ez  az  idő  volt  a magyar  irodalomban 
a lelkes  honleányok  korának  a kezdete. 

Negyven  egyptomi  sovány  esztendő  után 
kezdődtek  a kövér  esztendők.  (De  már  a kö- 
vér esztendők  nemtője  nem  tudott  negyvenig 
olvasni). 

Nagy  lendületnek  indult  minden.  A kassai 
kalendáriumot,  a melynek  rendes  szög  volt 
ütve  minden  nemesi  házban  az  ajtó  fölött, 
megérte  az  a szégyen,  hogy  keveselni  kezdték 
imitt-amott. 

A közönség  egy  része  neki  vetette  ma- 
gát az  olvasásnak.  Érdekes  végignézni  régi 
folyóiratok  végén  az  előfizetőket.  Többnyire 
apró  komposessorok,  kasznárok,  mérnökök, 
plébánosok  voltak  ezek. 

(Vége  köv.) 


BOLYONGÁS. 

Biztatott  a remény,  hívogatott  a hit : 

S egész  életemben  kerestem  valamit. 

Kik  bolyongni  láttak,  részvéttel  susogták : 

Örök  eszelőség,  végetlen  bolondság! 

S én  bolyongtam  tovább,  s én  csak  mentem  bátran, 
Rózsák  között  ritkán,  oh  elégszer  sárban! 

Megfogott,  marasztott,  kerített  szép  szóval: 

Ott  veszek,  ha  bennem  egy  hang  meg  nem  szólal. 

A mit  a föld  adhat,  ott  állott  halomba’: 

Csábitó  fényével  zaj,  kényelem,  pompa; 

Múló  szépség  ajkán  igéző  szép  mosoly  . . . 

S az  a hang  megszólalt:  törj  szét,  de  ne  hajolj! 

Egyik  felől  álltak  az  üres  szivüek, 

A más  oldalon  a leköpött  becsület ; 

Ott  szédítő  nagyság,  itt  véres  Golgotha.  . . 

S az  a hang  megcsendült:  szived  ne  add  oda! 

S mint  a katángkoró,  mit  a szél  elzavart 
Csak  bolyongtam  tovább,  jártam  a bús  avart. 

S mind  messzebbre  illant  bűvös  ideálom  . . . 

Félek,  hogy  már  többé  föl  sem  is  találom  ! 

Oh,  azon  a tájon,  a hol  én  most  járok, 

Már  széditőleg  mély  a mesgye,  az  árok: 

S őszülő  fürtökkel  ki  verhet  uj  utat!  . . . 

Óvjatok,  védjetek  hit,  ábránd,  öntudat. 

Szász  Gerö. 

FEGYVER  ALATT. 

(Folyt,  s vége.) 

III. 

Álmatlan  éjszaka  után,  virradni  kezdett. 
Gerö  felöltözött,  s kinyitotta  az  ablakot. 
Nyári  vihar  vonult  el  az  ébredő  táj  felett. 
A félázott  talaj  nehéz  párákat  lehelt , a 
könnyű  szél  már  kezdte  lebontogatni  a júliusi 
ég  arczárói  a szürke  lepelt,  s a még  áttörni 
nem  képes  napsugár  halvány  derengése  még 
fakóbbá  tette  hősünk  homlokát. 

Pár  pillanat  múlva  kilépett  a kapun. 
Fél  négyet  ütöttek  a közeli  tornyok  órái, 
— harangoztak  is  erősen  — Gerö  úgy  érzé, 
mintha  neki  harangoznának;  mintha  ö most 
a saját  temetését  élve  nézné  végig,  mint  az 
egyszeri  fejedelem. 

A tehenész  s a kondás  visító  kürthang- 
jára- lett  később  figyelmes.  Ha  egy  félóra 
múlva  a kaszárnya  küszöbét  átlépi,  a vas- 
vessző alatt  ő is  oly  akarat  nélküli  valami 
lesz,  mint  ez  összekürtölt  állatok.  Ezeknek 
számaik  vannak?  Neki  is  lesz,  ha  az  őrmes- 
ter a hosszába  felállított  sorokat  sugár-egye- 
nesre kiigazítván,  kiabálni  kezdi: 

— Einz  — zwei  — einz  stb. 

Ő is  csak  egy  szám  lesz,  semmi  egyéb, 
mely  a hatalmi-szóra  fut,  lő,  guggol,  áll,  ve- 
rekszik, belefekszik  a pocsolyába,  meredeke- 
ket mász  meg;  szirtekröl  ugrik  alá.  Kiront, 
visszavonul  — szóval  cselekszik. 

Ott  az  ostor,  itt  a « kommandó ».  — Csak- 
hogy neki  még  rosszabb.  Az  állat,  mely 
amott  hajtatik  a mezőre,  legfeljebb  egy  jobb, 
virágosabb,  frissebb  legelőre  emlékszik  visz- 
sza;  az  az  állat,  a melyik  ő lesz,  az  érzés, 
eszmélés  s a gondolkozás  minden  kínját  ke- 
resztül fogja  szenvedni.  Ő,  a szám,  egy 
elutazó  kedvest  sirat;  ö,  a szám,  egy  számmá 
alacsonyitott  — ember  . . . 

Bér  Gerő  a Micike  ablakát  kinyitva 
látja.  Szeme  oda  téved  az  üres  ágyra,  mely 
oly  érintetlen  mint  tegnap  volt.  A lányka 
nem  mert  lefeküdni,  nehogy  elszalaszsza  az 
utolsó  órát,  melyben  négyszemközt  beszél- 
hetnek. De  a gyönge  test  legyőzte  az  aczél 
akaratot,  s a halvány  virrasztó  a dívány 
egyik  sarkában  elaludt.  Arcza  éppen  szem- 
közt van  fordulva  Bér  Gerönek. 

< >k  ! mily  halálos  kimerülés  veti  árnyé- 
kát e csoda  szép  vonásokra ! A finom  orr- 
czimpák  átlátszóbbak  a baraczkfavirág  szir- 


mánál. Ajkai  oly  keskenyek  s szárazak,  mint 
az  őszi  napsúgártól  bodoruló  sárga  levélkék. 

Bér  Gerő  görcsösen  megmarkolta  az 
ablak  keresztfáját,  hogy  az  ropogni  kezdett. 

Most  hirtelen  kiszaladt  egy  sugár  az 
oszló  felhők  közül  s odatánczolt  az  alvó  gyer- 
mek tiszta  homlokára.  Befészkeli  magát  a 
csonton  keresztül  a velő  szálaiba,  a felébredő 
lány  első  gondolatának.  Az  irigy  felhő  épp 
oly  hirtelen  zárta  kalodába  a pajzán  suga- 
rat, a mily  váratlanúl  az  kitört  börtönéből. 
0 meg  jó  lesz  második  gondolatnak. 

A felébredő  lányka,  a ki  boldogságról 
álmodik,  visszaidézi  ez  álom  jeleneteit;  Bér 
Geröre  gondol.  — Ez  lesz  — a napsugár. 
Azután,  ha  jobban  eszmél,  eszébe  jut  a válás. 
Ez  lesz  — a felhő. 

IV. 

A kaszárnyában  még  nagy  volt  a fel- 
fordulás. Még  senki  sem  tudta,  lesz-e  «kiruk- 
kolás».  — Maga  a szolgálatvezető,  a ki  csak 
most  kegyeskedett  magáról  egy  hosszú  ásí- 
tással, s a ruháját  tisztogató  baka  oldalba- 
rugásával  életjelt  adni,  már  4 küldönczöt 
menesztett  a kapitány  úrhoz. 

Az  első  küldönczöt  be  sem  eresztették. 
A másodiknak  kiszólt  a « kutya-mosó »,  hogy 
a kapitány  úr  még  alszik.  A harmadiknak 
suttogva  mondá,  hogy  a kapitány  úr  feléb- 
redt, de  éppen  most  fordúlt  a másik  olda- 
lára, fülére  rántva  a takarót  A negyediket 
a kapitány  magához  hívta,  s adott  neki,  csak 
úgy  az  ágyból,  oly  csattanós  két  pofont,  hogy 
az  szegény  ijedtében  elfelejtette,  hogy  mit 
kérdeztet  az  őrmester  úr!  Ekkor  azután  az 
őrmester  értelmesebb  ficzkót  küldött.  Azon 
meg  végig  futott  a kapitány  szeme,  észre- 
vette, hogy  a kabátjáról  leszakadt  egy  gomb. 
Azt  azután  rögtön  küldte  vissza,  hogy  va- 
saltassa meg  magát  a prófosszal.  A hatodik 
küldött  lélekszakadva  rontott  be: 

— Kapitány  úr  jelentem  alásan  . . . 

— Te  kutyó,  Hundsele,  dummer  Kéri, 
nincs  peszeljen  matjarúl. 

— Az  alezredes  úr  . . . 

— Schweinskopf,  ararisches  Vieh  — 

— A többi  három  századdal  már  a « kő- 
lyuk »-nál  áll  . . . 

De  már  ezt  megértette  a kapitány  űr  is. 

Hét  perez  múlva  tajtékos  szájjal  állt 
meg  fakója  a kaszárnya  ajtaja  előtt,  hol  a 
legénység  a veszély  előérzetével  sorakozott. 

Ha  egy  pyramist  képzelünk,  tudni  fog- 
juk, hogy  a legalsó  rétegre  nehezül  az  összes 
nyomás.  A kapitány  urak  úgy  3—4  méter- 
nyire vannak  az  alaptól.  De  azért  az  a nyo- 
más is  elegendő,  a mit  ők  viselnek.  Mily  jó 
lesz  most  ezt  az  egész  scandalumot  a többi, 
alsóbb  rangú  tisztekre  hárítani. 

A főhadnagy  savanyú  arczczal  fogadta 
a kapitány  azon  nyilatkozatát,  hogy  rosszúl 
érzi  magát,  s rája  ruházza  a századparancs- 
nokságot. A mi  annyit  tesz,  hogy  - kapard 
ki  a sült  gesztenyét. 

A főhadnagy  esetleg  erélyes  ember  volt. 
Hidegen  húzta  ki  a kardját: 

— Doppelreihen  abfalen  reclits  um ! 
mars! . . . 

Bér  Gerö  ott  volt  a század  első  sorai- 
ban, a hol  a megtermettebb  legénység  volt 
beosztva.  Ma  nem  hallotta  jól  az  ütemet  sza- 
bályzó dobpergést  s minduntalan  lépést  té- 
vesztett. 

Az  lett  a dolog  vége,  hogy  az  elkésett 
századot  az  alezredes  legjobban  meghajtotta. 
Mikor  hazaértek,  facsaró- víz  volt  rajtuk 
minden.  Most,  szerencsétlen  Bér  Gerö,  rohanj 
haza,  válts  ruhát  tetőtől  talpig,  az  ebédedet 
hagyd  ott,  s jöjj  lóhalálban  örségelosztásra, 
hisz  a tegnapi  parancs  értelmében  ma  dél- 
től « átveszed  a napot»  . . . 

S búcsúzz  el  kedvesedtől,  ki  a déli  vo- 
nattal utazik  . . . 

Fogd  meg  utoljára  fehér  kacsóit,  nézz  a 
szemébe,  esküdjél  neki  sírig-tartó  hűséget  — 
szóval  légy  ember ; aztán  siess,  állj  be  a so- 
rokba, s alacsonyúlj  újra  számmá. 

Mily  kín  az,  ha  a szám  érez! 

Ha  az  elhaltak  statisztikájában  a hideg 
számsorok  tudatával  bírnának  a gyásznak, 
a mit  ők  kifejeznek,  talán  éreznének  annyit, 
a mennyit  az  a szám  érez,  a kit  Bér  Gerö- 
nek  hívnak. 

V. 

A kocsi  már  előállt.  Miczi  útrakészen 
tekintgetett  ki  az  ablakon.  Várt. 

Látta  Geröt  lélekszakadva  haza  sietni, 
sárosán,  átizzadva,  szemére  húzott  sapkael- 
lenzővel. 

Egy  ötlete  támadt. 

Hajadon  fővel,  simán  lefésült  hajjal,  szo- 
morú szemekkel,  egyszerű,  szürke  úti-öltöny- 
ben ment  át  Gerőékhez. 

A Gerö  anyja  sírva  csókolgatta  össze  a 
kedves,  érzékeny  szívű  gyermeket. 


Aztán  bekopogtattak  a Gerö  ajtaján. 

Kezet  fogtak.  Hosszú,  erős,  szilárd  szo- 
rítás volt  ez.  Egy  életre  szóló! 

Lelkűk  e perczben  kiült  szemükbe,  s a 
két  lélek  lángoló,  mély,  lemondó  összenézés 
ben  egyesült. 

— Kedves  fiam,  csókold  meg  a Miczike 
kezét;  most  szabad,  hisz  búcsúztok. 

Magában  még  hozzá  tette: 

--  S nem  látjátok  egymást  többé  soha... 

Bizony,  nehéz  volt  a Bér  Gerö  vállal- 
nak, ennek  a napnak  terhe.  Egész  délután 
talpon  volt,  szívében  egy  elpusztúlt  világgal. 

Végre  csendes  éj  jött  a kaszárnya  ud- 
varára is. 

Bér  Gerönek  jutott  a feladat,  a szuro- 
nyok álma  fölött  őrködni.  A holtra  fáradt, 
állat  gyanánt  legyötört  legénység  nehéz,  nar- 
cotikus  álomban  hevert.  Erős  lélekzetvételiik 
egyhangú,  darabos,  álmosító  zene  volt  a Bér 
Gerö  fülének. 

De  ő még  sem  tudott  elálmosodni.  Gon- 
dolkozott. Lelke  kilopódzott  testéből,  s a vég- 
telen sebesség  szárnyaira  bízta  magát,  mely 
kedvesét  a határok  felé  röpité. 

A kis  város  lecsendesiilt.  Csak  egy  pár 
kutya  vonította  meg  a — saját  árnyékát. 
Mert  tiszta,  holdvilágos  éj  volt,  mely  éles 
fényt  vetett  az  alvók  csoportjaira. 

Bér  Gerö  szánalommal  nézte  e sovány, 
megfeketült  arczokat,  a nehezen  lélekzö  mell- 
kasok mozgását,  azt  a gondolatüres  szo»bor- 
szerűséget,  mely  a vasfegyelemnek  kifolyása. 
Annak  a vasfegyelemnek,  mely  az  emberből 
számot  csinál,  de  mely  a szívet  s a főt  még 
sem  tudja  géppé  alakítani,  mely  csak  annak 
a hatalmi  szónak  engedjen,  mely  a lábakat 
hozza  mozgásba. 

S míg  Bér  Gerö  ezeken  a problémákon 
töri  fejét,  félig  álom,  félig  ébren-létbe  sülyed 
s az  aranyos  Miczike  jelenik  meg  előtte; 
oda  támasztja  bágyadt  fejét  az  ö széles,  izmos 
nyakához,  s az  ég  felé  mutatva,  így  szól 
csendesen : 

— Mennyire  kifáradtam,  míg  onnan  ide 
értem. 

(Az  ide  szónál  lábacskáival  & földre  top- 
pantott). 

S most,  lásd  édes  Gerörn,  még  ki  sem 
pihentem  magam,  s már  mennem  kell  innen, 
oda  ! 

(Az  utolsó  szónál  ismét  az  ég  felé  mu- 
tatott). Mignon. 

PAP-HALÁL. 

— Marriot  Emil  regénye.  — 

I. 

Este  volt,  szép,  meleg  nyári  est.  A mezei 
úton,  mely  a vasúti  állomástól  a faluba  ve- 
zetett, egy  fiatal  ember  lépdegélt.  Nagy,  fe- 
kete újfundlandi  kisérte  öt.  A jövevény  meg- 
állt, levette  fövegét  s félresimitá  homlokáról 
Összecsapzott  haját.  Eközben  nagyot  lélek- 
zett  s szeme  az  előtte  elterülő  falun  révede- 
zék  ...  Ez  volt  tehát  uj  otthona! 

Zajtalan  s békésen  állt  a falu,  a temp- 
lomtornyok kimagaslának  a házak  közül  s 
köröskörül  zöldelő  halmok  és  sziklás  vagy 
erdős  hegyek  emelkedtek.  Az  esteli  harangot 
húzták  ; tücskök  csirpeltek  a réteken,  a bok- 
rokban fénybogarak  világitottak  s az  égbol- 
ton ragyogni  kezűének  az  első  csillagok.  Ez 
volt  az  ő uj  otthona!  A megindulás,  aggo- 
dalom, csaknem  a szeretet  érzelme  vonult  át 
kebelén  ; boldognak  akará  magát  e helyen 
érezni,  e szép  természet  kebelére  s az  em- 
berekhez akart  simulni,  ha  érdemeseknek  mu- 
tatják magukat.  E gondolatoktól  lelkesítve 
folytatá  az  ifjú  útját;  az  eb  sarkában. 

Az  első  házakhoz  értek.  Többnyire  fe- 
hérre meszelt,  zsindelyes  tetejű  házak  valá- 
nak,  zöldre  vagy  sárgára  festett  zsalukkal  és 
kapukkal;  soknak  homlokzatán  erkély  volt  s 
több  mellett ' hatalmas  farakások  voltak  fel- 
halmozva; némelyiket  vadszőllő  és  repkény 
futotta  be  s a verandákon  virágcserepek  áll- 
tak. A vándor  a főtérre  ért;  a tér  közepét 
oszlop  foglalta  el,  rajta  sz.  Flórián,  ki  egy 
vödör  vizet  önt  az  égő  házacskára.  A háza- 
kon minden  sarkon  szent  képek  vagy  szob- 
rok álltak;  nem  csoda:  hiszen  sz.  Jakab  fa- 
luja a vallásos  Tirol  északi  részén  feküdt. 

A falu  lakói  már  aludtak,  vagy  a csap- 
székekben üldögéltek. 

Az  ur  és  kutyája  a templomhoz  értek, 
s ez  volt  vándorlásuk  czélja;  nem  találkoztak 
senkivel;  a templom  mellett  volt  a plébánia 
és  ide  tartozott  ettől  az  órától  fogva  a jö- 
vevény. 

A tért,  melyen  a templom  s tőle  jobbra 
a plébánia  állt,  fehér  rácsozat  kerité.  A két 
épület  magasabban  feküdt  a többi  házaknál 
s magánosán  emelkedett  ki,  mintegy  jelezve, 
hogy  magasabb,  a falusi  lakosok  hétköznapi 
érdekeitől  szigorúan  eltérő  hivatást  kell  be- 
tölteniök.  A templom,  mint  minden  falusi 


templom,  nyugasztaló  benyomást  tett,  inig  a 
nagy,  puszta  plébánia  oly  mogorván  nézett 
ki,  mint  egy  kaszárnya. 

Az  idegen  a házhoz  sietett  s meghúzta 
a csengettyűt.  Bent  azonnal  rekedt  ugatás 
hangzék,  majd  léptek  zaja  hallatszott,  az  ajtó 
kinyílt  s egy  fiatal  parasztleány,  ki  a morgó 
házi  ebet  nyakkötőjénél  fogva  tartá,  jelent 
meg  a küszöbön. 

«Isten  hozta,  főtisztelendö  ur»,  mondá  a 
leány  őszintén.  «Nem  adhatok  kezet  az  ur- 
nák, mert  ezt  a dögöt  kell  tartanom.  De  a 
Vébé  nem  bánt  senkit,  csak  eleintén  dühös. 
Nem  tetszik  előre  menni?  Szobái  a legszebb 
rendben  vannak.  Mindent  csinosan  beren- 
deztünk. 

Az,  kit  a leány  « főtisztelendő »-nek  szó- 
lított s kinek  simára  borotvált  arcza,  kollá- 
réje s fekete  öltözete  eléggé  felismerhetővé 
tették  a katholikus  papot,  saját  kutyáját 
nyakörvénél  fogva  vezetvén,  a házba  lépett. 

« Maradj  kint  — te ! » mondá  a leány 
Vitéznek,  melyet  kituszakolt  a szabadba  s 
bezárta  utána  a kaput.  A kutya  dühös  uga- 
tást hallatott. 

A leány  az  idegent  két  falépcsön  egy 
ajtó  elé  vezette. 

«Itt  volnánk!*  mondá  a leány  ajtót 
nyitva  és  gyertyát  gyújtott,  s az  idegen 
szemügyre  velieté  a szobát,  mely  tiszta,  fe- 
hérre snrolt  volt  s ablakain  hófehér  kárpitok 
függtek.  A bútorzat  minden  esetre  a legegy- 
szerűbb volt  s egészen  fából  készült ; a fala- 
kat mindenféle  eltorzított  szent  képek  díszi- 
ték,  vagy  jobban  mondva,  díszteleniték  s az 
ajtón  egy  kis  szenteltviztartó  függött. 

«Tetszik  a káplán  urnák?*  kérdé  a 
leány. 

« Nagyon*  viszonzá  s azon  gondolkozók, 
hová  helyezze  könyvszekrényét,  zongoráját 
s egyéb  tárgyait,  melyek  legközelebb  fognak 
megérkezni;  hogy  a szent  képeket  eltávo- 
líttatja . . . azt  azonnal  elhatározta. 

«S  e mellett  van  a háló  szoba*,  mondá 
a leány. 

«Szép;  s most  egy  fontos  kérdést:  ka- 
pok-e  valamit  enni?* 

«Ok  igen.  A nagyságos  ur  ugyan  vacso- 
ráit már,  de  azért  akad  még  valami.  Termé- 
szetes, hogy  a káplán  ur  megéhezett  a nagy 
úton  s én  tüstént  a konyhába  szaladok  és 
hozok  valamit. 

A leány  eltávozott  és  a pap  gyertyát 

véve,  a mellékszobába  ment.  Ez  is  igen  tiszta 
volt  s fehér  pamutvászon  függönyök  voltak 
ablakain.  Egyébként  azonban  csaknem  szo- 
morú benyomást  okozott.  Az  ágy  közelében 
imazsámoly  állt,  mely  fölött  egy  fafeszület 
emelkedők  a Krisztussal,  kinek  aránytalanul 
nagy  feje  úgy  nézett  ki,  mint  egy  vizes  fa- 
zék. Az  ágy  fölött  a hétfájdalmas  szűz  képe 
függött;  szive  — melyre  kézzel  mutatott  — 
látható  vala,  s ezt  a szívet  tör  járta  át. 
Ebben  a szobában  is  volt  szenteltviztartó  s 
a falakra  szent  képek  voltak  aggatva  vagy 
raggatva;  az  egyik  falra  szénnel  e szavak 
valának  Írva : Memento  móri ! s a vetkező 
asztalon  üveg  alatt  állt  egy  kis  vas  kereszt, 
melynek  lábánál  koponya  s a keresztbe  ra- 
kott csontok  fekvőnek. 

A pap  mindezt  figyelemmel  nézte  körül, 
aztán  kézi  táskáját  és  felöltőjét  az  ágyra 
tette. 

«Ascetikusan,  nagyon  ascetikusan  van- 
nak e szobák  berendezve*  gondolá  magában. 
« Nincs  egy  puha  szék,  egy  szőnyeg  s a dí- 
ván helyett  fapad.  Hát  mi  barátok  vagyunk  ?» 

A mosdóasztalhoz  ment  s lemosván  ar- 
czáró], kezeiről  az  út  porát,  útitáskájából  fé- 
sűt, kefét  és  kis  tükröt  véve  ki  — mert 
ez  utóbbi  hiányzók  a szobában  — megfésül- 
ködék,  s poros,  a hosszú  kocsizástól  elgyii- 
rödött  ruháit  tisztára,  simára  kefélte.  Midőn 
ezzel  készen  volt,  az  ablakhoz  ment,  kinyitá 
s kikönyökölt  rajta.  Az  ablak  a kertre  nyílt, 
mely  a plébániához  tartozott;  a fák  és  vi- 
rágok balzsamos  illatot  árasztottak.  A hát- 
térben magas  hegyek  körvonalai  látszottak  ; 
a legmagasabbnak  ormán  örökös  hó  ragyo- 
gott. A kutya  ura  után  lopódzott,  fölegyene- 
sedék  s nehéz  elölábait  a könyöklőre  tette. 
A pap  egyik  karjával  átölelte  a hatalmas 
állat  nyakát,  keblére  szoritá  bozontos  fejét  s 
a gazda  és  kutyája  az  éjszakába  bámulának. 

« Cézár!*  mondá  végre  a pap  s halkan, 
megindultan  ismétlő:  « Cézár!*  és  az  állat 
puha  szőrébe  rejté  arczát.  «Most  senkim 
sincs,  csak  te,  s neked  sincs  senkid  rajtam 
kívül  . . . híven  összetartunk  majd,  ugy-e, 
vén  ficzkó?* 

Az  eb  farkát  csóválta,  oldalt  forditá  fejét 
s megnyalta  urának  arczát.  « Értelek !»  ezt 
látszának  mondani  a hű  állat  szemei. 

«S  ha  gazdád  ábrándokba  merül*,  foly- 
tatá  a pap,  « ránézi  gáld  meg  kabátját,  vagy 
ugass,  vagy  tégy  más  valami  bolondot.  Te 


tudod,  hogy  gazdádnak  tilos  álmadozni.  Ér- 
tettél engem?* 

Bajosan.  Ue  úgy  tett,  mintha  megértette 
volna,  okos  képpel  nézett  urára,  lecsúszott 
az  ablakról  s hátsó  lábaival  kaparva,  vára- 
kozott. Aztán  fülét  hegyező  s az  ajtóhoz  fu- 
tott. A leány  megjött  étellel  és  itallal  s asz- 
talt terített.  A pap  az  ajtóhoz  támaszkodva 
nézte,  hogy  mit  csinál  s egy  idő  múlva  kér- 
dező: « Meglátogathatom  még  ma  az  esperes 
urat?* 

«Ma  már  aligha  ...  a nagyságos  ur 
már  a hálószobában  van*. 

« Mikor  és  hol  reggeliznek?* 

«Félnyolczkor  . . . mikor  misét  mond- 
tak. Az  ebédlő  lent  van  az  első  emeleten. 
Fiatal  társaságot  talál  majd  odalent  ...  a 
nagyságos  kisasszonyt,  meg  a páter  urat*. 

«Kik  azok?» 

«A  kisasszony  a nagyságos  ur  unoka- 
huga  . . . Bécsbe  való  s a nyáron  át  itt  ma- 
rad ...  a levegő  kedvéért,  mint  hallom  . . . 
s a páter  ur  franciskánus,  a ki  kisegítőnek 
jött  . . . mert  hát  rémitő  sok  dolog  van  a 
templomban  és  a tisztelendő  urak  soha  se 
győzték,  azért  van  itt  a páter.* 

«Még  fiatal  ?» 

«Nagyon  fiatal!  És  oly  félénk!  Váltig 
elvörösödik,  s a vászoncselédekre  éppen  nem 
mer  nézni  ...»  Elnevette  magát.  «De  azért 
jó  ei:  bér,  mint  a falat  kenyér  ...  jó  szívvel 
vagyok  hozzá.  Akar  még  valamit  fötiszte- 
lendő  ur,  vagy  elmehetek?*  kérdé  félbesza- 
kasztva  beszédét. 

«Csak  egy  tálat  a kutyának,  hogy  meg- 
itathassa*. A tálat  is  behozta. 

«Ha  evett,  menjen  csak  szépen  aludni*, 
mondá  a leány.  «Majd  bejövök  aztán  és  ki- 
viszem ezeket  a holmikat.  Most  jó  étvágyat 
és  jó  éjszakát  kívánok*. 

«Még  egy  szóra,  fiam*,  mondá  a pap  a 
leányt  visszatartva.  «Hogy  hívják  magát  ?.- 

«Orsinak,  főtisztelendő  ur»,  viszonzá  fő- 
hajtással. 

«Hát,  Orsi*  folytatá  a pap,  « hallja  csak. 
Holnap  a reggeli  vonattal  megjön  podgyá- 
szom.  Gondoskodjék  róla,  hogy  azt  azonnal 
a házba  szállítsák,  mert  szeretném  magamat 
mennél  hamarább  otthonosan  érezni,  az  pe- 
dig könyveim  és  zongorám  nélkül  nem  lehet*. 

«Igen  is,  majd  megmondom  a cselédek- 
nek. Jó  nyugvást  kívánok,  fótisztelendö  ur*. 

«Ujnye ! a mi  káplán  in  unk  kedves  em- 

bér  ám  !»  monda  Orsi  lent  a cselédszobában. 
« Olyan  barátságos  és  finom  és  zongorázni 
is  tud  . . . majd  csak  vigabb  lesz  most  egy 
kissé  nálunk  is». 

Mig  ez  a jelenet  a plébánia  második 
emeletén  lejátszódott,  a szent-jakabi  esperes 
dolgozó  szobájában  a nagy  iró  állvány  előtt 
ült  s levelek  olvasásával  foglalkozott.  Három 
levél  volt,  melyet  egymásután  nagy  lassan 
kibontott,  figyelmesen  átolvasott  s ismét  ösz- 
szehajtott.  E leveleket  csak  imént  kapta  és 
tartalmuknak  reá  nézve  nagyon  fontosaknak 
kellett  lenniük,  mert  alig  olvasta  őket  végig, 
ismét  az  elsőt  vette  kezébe  s újra  olvasgatni 
kezdte.  E levelet  agg,  reszkető  kéz  irta  és 
következőleg  hangzott : 

«18  . . jun.  15  én  kelt  nagybecsű  soraira 
válaszolva,  igen  tisztelt  főtisztelendő  esperes 
ur,  bátorkodom  a következőket  Önnel  köz- 
leni. Az  a fiatal  ember,  a ki  után  On  nálam 
tudakozódni  szives  volt,  hat  év  előtt  téteték 
plébániámra  s csaknem  két  évet  töltött  há- 
zamban. Akkoriban  csak  néhány  nap  előtt 
szentelték  föl  s a gyakorlati  lelkipásztorko- 
dásban még  meglehetős  járatlan  volt;  meg 
vagyok  győződve,  hogy  én  jól  fogadtam  őt 
és  semmi  fáradtságot  nem  kiméltem,  hogy  a 
hol  és  a mennyire  csak  tehettem,  segítségére 
legyek.  A fiatal  káplán  azonban,  jóllehet  kül- 
sőleg előzékeny  és  engedékeny  volt,  bensőleg 
idegen  maradt  irántam  s hivatásbeli  köteles- 
ségeit sem  teljesité  azzal  a buzgalommal  és 
odaadással,  melyet  egy  paptól  elvárhatunk  s 
követelhetünk.  Azt  is  csakhamar  tapasztal- 
tam, hogy  mindenkivel  szívesebben  érintke- 
zett, mint  velem  s a parasztok  társaságában 
széles  kedvű  tudott  lenni,  mig  a parochián 
váltig  hallgatag  és  magába  zárkozott  vala. 
Egyébiránt  nem  akarok  a fiatal  embernek 
ártani  és  nagyon  örülnék,  ha  csak  hivatásá- 
nak szokatlan  volta  s az  a nagy  korkülönb- 
ség, mely  köztem  és  közte  fennállt,  voltak 
volna  azok  az  okok,  melyek  a bizalmas 
együttélést  és  működést  nem  igen  engedték 
meg.  Erkölcsi  magaviseletéről  semmi  rosszat 
nem  mondhatok  s határozottan  tiltakoznom 
kell  azon  gyanúsítás  ellen,  mintha  én  lettem 
volna  az,  ki  plébániámról  való  eltételét  sür- 
gettem. Én  mindig  meglehetősen  jól  megfér- 
tem a fiatal  emberrel,  sőt  nehezemre  esett 
távozása,  mert  hozzá  voltam  szokva.  Elhelyez- 
tetésének  nem  volt  más  oka,  mint  hogy  egy 


káplán  hirtelen  elhunyt,  kinek  helyét  tüstént 
be  kellett  tölteni.  Egykori  segédlelkészem 
dicséretére  még  azt  is  fölemlítem,  hogy  a 
községben  nagyon  kedvelték  s távozása  álta- 
lános sajnálkozást  idézett  elő.  Kérve  Önt, 
nagyrabecsiilt  és  főtisztelendő  esperes  ur, 
hogy  e bizalmas  közleményt  ne  használja 
semmire  és  uj  dolgozótársát  elfogulatlan  jó 
akarattal  fogadja,  maradok  sat. 

Az  esperes  iró -állványára  helyezé  a le- 
velet s a másodikat  vette  kezébe. 

«Igen  tisztelt  esperes  ur!»  igy  hangzók 
tartalma:  « Sajnálatomra,  kényszerítve  érzem 
magam,  hogy  a tőlem  H . . . káplán  ur  ma- 
gaviseleté felől  kért  felvilágosításra  kedve- 
zőtlenül kell  nyilatkoznom.  Három  évig  kín- 
lódtam és  évödtem  ezzel  az  úrral  s hálát 
adok  az  úristennek,  hogy  elhelyezésére  irá- 
nyult többszörös  kérelmeimnek  sikerült  végre 
őt  lerázni  nyakamról.  Már  az  első.  szempil- 
lantástól fogva  nem  tetszett  nekem  ez  az 
ember,  ámbár  kezdetben  mindent  megtett, 
hogy  valódi  jelleme  felől  tévedésbe  ejtsen; 
de  én  azonnal  kiismertem  őt  s tudtam  miféle 
emberrel  van  dolgom.  Az  én  véleményem 
szerint  ez  az  ur  sohasem  volt  papnak  való. 
Fiatal  papok,  kik  hozzá  göndör  hajat  visel- 
nek s a tonzurát  elrejteni  igyekszenek,  kik 
csinosan  öltözködnek  és  a tükör  nélkül  el 
nem  lehetnek,  mindenkor  visszaietszének  ne- 
kem. Az  az  ifjú  ur  nem  csak  hiú  volt  külső 
megjelenésére,  hanem  határtalan  világias  gon- 
dolkozásig élvezetrevágyó  és  önfejű  volt ; a 
templom  és  plébánia  voltak  azok  a helyek, 
hol  nem  szeretett  tartózkodni,  de  a parasz- 
tok és  városiakkal  haszontalanságokról  fe- 
csegni, fiatal  lányos  házakba  szaladgálni,  ze- 
nélni, olvasni,  sétifikálni,  igen,  ez  tetszék 
nagyravágyó  természetének.  A mondottak 
után  könnyen  elképzelheti  Ön,  hogy  a fiatal 
emberrel  nem  valami  gyöngéden  bántam ; 
megakartam  öt  javítani  — de  pórul  jártam 
vele!  Ellenszegült  mindennek,  a mit  paran- 
csoltam, hogy  tegyen  vagy  ne  tegyen,  a fa- 
luban a felvilágosultakkal  (sic!)  conspirált 
ellenem,  s úgy  került,  mint  macska  a forró 
kását.  Az  utolsó,  évben  aztán  bekoronázta 
magaviseletét,  a mennyiben  egy  paraszt  lány- 
nyal, kit  gazdasszonyom  (egy  igen  tisztessé- 
ges egyén)  a házba  fogadott,  benső  szerelmi 
viszonyt  szőtt.  Gazdasszonyom  szerencsére 
csakhamar  neszét  vette  a dolognak  és  azon 
volt,  hogy  a leány  távozzék  a háztól.  Én 

természetesen  beleegyeztem  és  a leányt,  ki 
nem  a mi  falunkba  való  volt,  haza  küldöt- 
tem. Nem  tett  volna-e  Ön  is  igy  az  én  he- 
lyemben ? Igaz,  és  büszkeségemre  szolgál, 
hogy  a leányt  becsületesen  megmostam  szap- 
pan nélkül  s megmondtam,  a mi  a begyem- 
ben volt.  Bőgésére  nem  is  hederitettem.  De 
hogy  az  én  alárendelt  uram  e miatt  forma- 
liter kérdőre  vont  és  természetemmel  ellen- 
kező szenvedélyességgel  hányta  szememre 
« durvaságomat  egy  szerencsétlen,  védtelen 
leánynyal  szemben®,  ez  már  még  is  csak  hal- 
latlan pimaszság.  De  meg  is  lakolt  értté,  s 
attól  az  órától  fogva  kíméletlen  szigorral 
bántani  vele.  Ha  bánkódást  tanúsított  volna, 
talán  még  megbocsátok  neki.  De  — csak 
hogy  engemet  bosszantson  — úgy  tetette 
magát,  mint  ha  nem  tudná  azt  a leányt  fe- 
lejteni, levelezést  folytatott  vele,  csaknem 
semmit  sem  evett,  éjjel  az  utczákon  kóvály- 
gott alvás  helyett  — szóval  olyan  volt,  mint 
egy  bolond.  Fél  év  múlva  Ilire  jött,  hogy 
szeretője  kézfogót  tartott,  mire  — legalább 
külsőleg  — nyugodtabb  lett.  De  azért  min- 
den követ  megmozdítottam,  hogy  megszaba- 
duljak tőle,  s midőn  végre  czélt  értem,  bú- 
csút vett  — természetesen  a nélkül,  hogy 
tőlem  bocsánatot  kért  volna  — s nem  is  tit- 
kolta, mennyire  örül,  hogy  innét  távozik. 

Szivemből  óhajtom,  főtisztelendö  esperes 
ur,  hogy  e szerencsétlen  ember  megjavult 
legyen,  vagy  hogy  az  Ön  befolyásának  sike- 
rüljön őt  megjavítani,  ki  maradok®  sat. 

«Ez  már  máskép  hangzik,  mint  az  első 
bizonyítvány®,  mormogá  az  esperes.  «A  fiatal 
ember  szépen  haladt®. 

A harmadik  levelet  bontá  ki,  mely  igen 
rövid  volt  s következőleg  hangzék : 

(Folyt,  köv.) 


AZ  IRODALMI  HELYZET. 

A kritikának  manapság  irodalmi  moz- 
galmainkban kiválóan  fontos  szerep  jutott, 
mert  hatalmi  eszköz  lett  a közízlésnek  bizo- 
nyos irányba  való  terelésére.  A napisajtó 
népszerűvé  tette,  de  egyszersmind  idegen 
elemet,  az  érdeket  keverte  beléje.  A filozófiai 
szellem  még  mindig  nem  izmosodott  meg 
kellőképen  szépirodalmi  kritikánkban  és  ezért 
hatása  magára  a költői  produkczióra  nem 
hogy  nőtt,  hanem  még  inkább  csökkent. 


Költészet  és  bölcselet  ugyanazon  czél 
felé  törnek,  ámbár  ellentett  irányokban. 
A költő  érzékit,  egyénit,  a filozof  elvon, 
általánosít.  Ellenkező  irányú  tehetségek  — 
mint  éppen  az  érzékités  és  absztractió  — 
egy  és  ugyanazon  emberben  nem  igen  fej- 
lődhetnek ki  egyenlő  mértékben : de  a mi 
az  egyénben  egymást  részben  kizárja,  az  a 
nemzet  lelkében  igen  is  összeférhet.  Tagad- 
hatlan,  hogy  minálunk  a filozófiai  szellem 
messze  elmaradt  a költői  alkotó  erő  mögött. 
Már  pedig  költészet  és  bölcselet  testvérek, 
kik  folyton  egymás  segítségére  szorulnak. 
Az  első  minálunk  néhány  évtized  alatt  való- 
ságos csudákat  művelt;  ideje  volna  hogy  az 
utóbbi  is  kitegyen  magáért. 

Azt  lehetne  hinni,  hogy  hiszen  a nyu- 
gati nemzetek  filozófiájában  készen  találunk 
mindent,  a mire  szükségünk  van.  Igen  min- 
dent, csak  magunkat  nem,  csak  a magyar 
nemzeti  eszmét  nem.  Más  nemzet  más  anyag 
és  más  anyag  más  mesterség.  A ki  fába 
tud  metszeni,  az  még  nem  tud  márványba 
vésni.  A filozófiával  majdnem  úgy  vagyunk 
mint  a költészettel:  az  idegen  nemzetek 
poétái  nem  a mieink,  de  a filozófiáik  sem. 
Műveik  lefordítása  igen  hasznos  és  a nagy 
költői  műveké  különösen  kiszámithatlan 
nyereség  lehet:  de  a konszuinálás  még  nem 
productió. 

A filozófiai  szellem  elmaradottsága  okozza, 
hogy  minálunk  a dráma  még  nem  tudott  a 
virágzás  oly  fokára  emelkedni,  mint  a lyra 
és  éposz.  Várja  a jobb  kar,  hogy  a bal  kar 
jöjjön  már  segítségére.  Sehol  sem  fér  meg  a 
bölcselkedő  elme  a költői  képzelettel  oly 
szép  harmóniában  mint  a drámai  alkotás 
terén.  Általános  elmélkedések  a tragikumról 
és  komikumról  ugyan  nem  sokat  használhat- 
nak. De  teszem  például  annak  a kérdésnek 
fejtegetése,  hogy  az  egyetemes  nemzeti  jellem 
mely  vonásai  férnek  legjobban  össze  a tra- 
gédia és  vígjáték  szellemével:  termékenyítő 
hatást  gyakorolhatna  az  elmékre. 

Diderot  aesthetikai  fejtegetései  nagy 
befolyással  voltak  a polgári  dráma  fejlődésére. 
Lessing  filozófiai  szelleme  által  lön  a német 
nemzeti  dráma  megalapítója.  Schiller  böl- 
cselkedö  elmével  tanulmányozta  a harmincz- 
éves  háború  történetét  és  megcsinálta  remek- 
művét, a Wallensteint.  Nekünk  még  nincs 
oly  történeti  művünk,  melyből  a nemzet  ön- 
magát teljesen  megismerni  tanulhatná.  Érzi 

ennek  hiányát  minden  hazáját  szerető  magyar 
ember.  Érzi  a drámairó,  de  az  epikai  költő  is. 

Epikai  költészetünk  némi  zavaros  át- 
meneti helyzetben  van.  Nehéz  eldönteni,  hogy 
Arany  epikájának  lesznek-e  számba  vehető 
epigonjai.  Annyi  bizonyos,  hogy  — mint 
Irmey  Ferencz  helyesen  mondja  — az  Ellák, 
Dengezics  és  Irnák  féle  époszok  az  ördögnek 
sem  kellenek.  A fiatalabb  költői  nemzedék 
főleg  Byron  epikai  költészetének  befolyása 
alatt  áll.  E hatást  nevelni  fogja  a «Don 
Juán«-nak  magyar  fordítása. 

Igen  örvendetes  mozgalom  mutatkozik 
a regényírás  terén.  Tolnai  Lajos  mind  ama 
kelléket  egyesíti  magában,  melyek  őt  a 
magyar  társadalom  legjelesebb  regényírójává 
tehetik.  Ez  idő  szerint  a magyar  műprózát 
nála  senki  nagyobb  virtuozitással  nem  kezeli. 
A mily  mértékben  nagyobb  problémákat  fog 
maga  elé  tűzni,  oly  mértékben  fog  ő maga 
is  emelkedni.  Általa  elsőrangú  költőink 
száma  ismét  egy  gyei  növekedik. 

Tolnai  után  elbeszélőink  között  első 
helyen  Mikszáth  Kálmánt  kell  nevezni.  Jókai 
nyomába  lépett,  de  egészen  önállóvá  tette 
magát.  Igen  szép  eredeti  tehetség.  Ö azt  a 
fajt,  melyet  rajznak,  karczolatnak,  skicznek 
stb.  neveznek,  művészi  jelentőségre  emelte 
és  ezért  nemcsak  egy  múló  Ízlésnek  ked- 
vencze,  de  nagyon  is  számot  t.eend  az  iro- 
dalom történetében  is.  Beszélyirodalmunk  már 
hemzseg  úgy  az  ö,  mint  a Tolnai  utánzóitól  is. 

Lyrai  költészetünkről  sokan  azt  hiszik, 
hogy  annak  aranykora  már  lejárt.  Ez  a 
nézet  csak  a történet  téves  felfogásán  alá- 
írni. Mióta  a magyar  ember  nem  álmodik 
annyit  az  ősi  dicsőségről  és  nem  stitkérez 
dideregve  a régi  fény  mostoha  sugaraiban, 
de  egyszersmind  nem  tekint  aggódó  remény- 
séggel a kétes  jövőbe,  hanem  él  a jelenben 
is  és  élvezni  akar  mindent  a mi  szép:  azóta 
a lyra  is  kibontakozott  a szorongató  politi- 
tikai  mellfűzőből,  mely  lélekzetét  annyira 
megnehezítette.  Nem  csak  az  aggódó  vagy 
felbuzduló  közhangulat  jutott  benne  kifeje- 
zésre, de  tért  hódított  magának  a nemzeti 
formákon  belül  az  egyéniség  is.  Petőfi  volt 
nagy  úttörője  a költő  egyéni  szabadságának 
a magyar  lyrában.  Az  által,  hogy  ő hatal- 
mába kerité  azt  a nyelvet,  azt  a rhytmust, 
azt  a zenét,  melylyel  a magyar  népet  meg- 
bűvölheté,  egyszersmind  sikerült  neki  a saját 
geniális  egyénisége  minden  jellemző  vonását 


is  érvényre  juttatni  és  ez  utón  egyszer  min- 
denkorra az  «én»-nek  költői  jogait  is  kivívni. 
Azok  a kritikusok,  kik  Petőfiben  csak  a 
népdal  megnemesitőjét  látják,  csak  a fél 
Petőfit  ismerik  el.  Ámde  a nemzet,  mely  az 
egész  Petőfit  zárta  szivébe,  az  benne  nem 
csak  egy  műforma  megteremtőjét  tiszteli,  de 
szereti  egyéniségét  is  minden  izében.  Ez 
pedig  igy  jó,  mert  zálog  arra  nézve,  hogy 
a lyrai  költő  a nemzeti  formákon  belül  sza- 
badon fejtheti  ki  egyéniségét. 

Petőfi  tehát  nem  egy  korszak  befejezője, 
hanem  inkább  egy  újabb  korszak  megnyitója, 
még  pedig  olyané,  melyben  a lyrikus  igazán 
lyrikus  lehet,  azaz  egyéniségének  költői 
kifejezésében  a szépnek  törvényein  kívül 
többé  semmi  a világon  nem  korlátozza.  Lyrai 
költészetünk  helyzetének  ilyetén  felfogása 
csak  újabb  időkben  kezd  tért  hódítani,  külö- 
nösen a mióta  Vajda  Jánost  és  a modern 
fiatalabb  lyrikusok  működését  kellően  mél- 
tányoljuk. 

Önálló  és  legeredetibb  lyrikusunk  Vajda 
János.  Nagy  és  erős  szenvedélyek  dalnoka, 
ki  a lantot  mintegy  újabb  és  erősebb  húrok- 
kal bővitette  ki.  Egyszersmind  ő az  első 
magyar  lyrikus,  kiben  az  a metafizikai  érzék, 
mely  a nyugat  nagy  költőit  jellemzi,  fölötte 
meglepő  módon  nyilvánul.  Ez  a metafizikai 
érzék  és  a természetnek  mély  költői  szem- 
lélete Vajda  Jánost  irodalmunkban  egészen 
egyedül  álló,  kivételes  jelenséggé  teszik. 

Végül  az  irodalmi  helyzet  általános 
jellemzésénél  modern  lyrikusainkról  kell  meg- 
emlékeznem, kik  nagyban  hozzájárultak, 
hogy  magyarságunk  európai  jelleget  öltsön. 
Ezek  közé  tartoznak  például  Ábrányi  Emil 
és  Reviczky  Gyula.  A mai  kor  embere  azt 
kívánja,  hogy  a költészetben  megtalálja 
mindazokat,  az  érzelmeket  és  eszméket, 
melyek  szivét,  lelkét  a gyakorlati  életben,  a 
létért  való  küzdelemben  eltöltik.  A világ- 
forgalom minket  is  már  annyira  belesodort 
a nyugati  eszmék  áramlatába,  hogy  nincs 
finomabb  érzés  vagy  hangulat,  mely  tőlünk 
idegen  maradna.  A mily  mértékben  önál- 
lóbbaknak fogjuk  magunkat  érezni:  annál 
nagyobb  bátorsággal  folytatjuk  majd  az  ide- 
gen elemek  beolvasztását.  Minden  attól  függ 
tehát,  hogy  mennyire  érezzük  magunkat  ön- 
állóknak és  mennyiben  akarunk  nagyobb 
függetlenségre  törekedni. 

DANTE 

A MAGYAR  IRODALOMBAN. 

Irta:  Kapós:  József. 

(Folyt ) 

Az  első  kísérlet  után  1 0 esztendeig  kel- 
lett várnunk,  8)  inig  néhány  sor  Danteból 
(Irf.  V.  73 — 142)  magyar  nyelven  Gy.  alá- 
írással újólag  nyomtatásban  jött.  (Jahrbuch 
d.  deutschen  Dante  Gesellschaft  I.  371 — 73.) 
A fordítás  rendkívül  gyarló  s csak  kissé  is 
valamire  való  magyar  lap  aligha  közölte 
volna.  A fordító  nevét  megtudnom  nem  sike- 
rült, annyit  azonban  határozottan  állíthatok, 
hogy  az  nem  Bálint  Gyula  volt,  kire  End- 
rödi  gyanitása  esett.  (L.  Fővárosi  Lapok 
1871.  évf.  171.  szám.)  Bálint  csak  egy  évvel 
későbben  lépett  fel  a «Fiiggetlen  Lapod- 
ban fl)  B.  Gy.  jellel  a « Pokol  első  5 éneké- 
nek jegyzetekkel  kisért  hexameteres  fordítá- 
sával, melyben  a rímek  egész  rendesen  (aba, 
bcb,  cdc)  meg  vannak  tartva.  Kuriózum  ké- 
pen tán  nem  lesz  érdektelen,  ha  nehány  sort 
közlünk  belőle: 

I.  1.  Földhoni  pályánknak  közepén  állok  vala  épen, 
Hogy  magam  egy  mélyen  borús  erdőségbe  találtam. 
Mert  a járt  igaz  út  el  lön  tévesztve  előttem. 

Mondani  rettenetes,  mily  rémszerű  állapotában 
Volt  ezen  erdőség  vad  s borzasztó  iszonyával, 

Hogy  megfélemedést  kelt  most  is  gondolatomban  ! 

Mint  keserűs,  méltán  vetekedhetnék  a halállal; 

Ámde  az  üdvre,  melyet  fölleltem  benne,  tekintve ; 

Mást  mondandók  el  én,  azt,  mit  láték  azon  által. 

III.  1.  «Átmenvéu  rajain,  tárul  fel  a kínteli  város, 

Át  rajtam  visz  az  út  örökös  gyötrelmi  veszélybe, 

S rajtam  jutsz  el  azon  néphez,  mely  végtelen  átkos. 
Engem  igazságból  a nagy  mester  hoza  létre, 

Alkota  isteni  kéz,  mely  bir  hatalommal  egészen, 

Teljes  bölcseség  szeretetnek  kútfeje  lelke. 

Semmi  előttem  a lett  dolgokból  nem  vala  készen, 

Mint  az  örökké  fönnmaradok,  s im  örök  vagyok 

én  szint : 

Hagyja  reménységét  kivid  itt  minden,  ki  bemégyen. 

stb. 

8)  Ha  a «Pokol»-nak  Arany  János  tollából  eredő 
1856-ban  megjelent  első  két  stanzáját  nem  emlitjiik; 

Az  emberélet  utjának  felén 

Zordon  sötét  erdő  közé  jutottam, 

Mivel  az  igaz  utat  nem  lelém; 

Mily  kín  ez  erdőről  beszélni  ottan  ! 

Mily  vad  kietlen  az,  bú  s baj  tele  ! 

Hogy  rá  gondolva  is  eliszonyodtam. 

(1.  Arany  J.  összes  munkáinak  V-ik  kötetében  Rátli 
Mór.  1884.  319.  1.) 

®)  1868.  évf-  34,  41,  42,  50,  51,  52,  53,  82  és 
83-ik  számában. 


A fordítás  hűségére  nézve  a föntebbie- 
ken  kivid  legyen  elég  nmtatványképen  még 
csak  egy  épen  szemünkbe  ötlő  sort  felhoz- 
nunk. Bálint  Gyula  az  V.  ének  híres  137-ik 
sorát : 

«Ga!eotto  fu  il  libro  e ebi  !o  serisss* 
meg  nem  bocsájtható  könnyelműséggel,  az 
eredeti  nem  értésével  igy  adja  vissza: 

«E  könyvnek  neve  volt  Galeotto,  és  az  is  irta», 

e.  h.:  «Galeottónk  (t.  i.  csábitónk)  volt  a könyv 
és  az  ki  irta.» 

A kommentár  minden  tekintetben  ha- 
sonló értékű  a fordítással.  Az  általam  idé- 
zett sorhoz  pl.  ez  áll  a jegyzetben:  »Gale- 
otto  a Lancevelot  és  Ginevra  meghittje,  irta 
saját  iizelmeinek  hasonnevű  könyvét  is  (!). 
így  neveztek  aztán  minden  keritöt.  Itt  pedig 
Galeotto,  mint  könyv  volt  a keritő».  . . . 

Máshol  ismét  a jegyzetek  valósággal 
egy-egy  rövid  makáma  hangján  vannak  tartva, 
mint  az  I-ső  énekhez  adott  bevezetésben  is: 
«Ugyanazért  t.  olvasói  a Függetlennek,  fo- 
gadjanak el  engem  gyarló  Vergil Írnokul,  az 
az : igénytelen  kalauzul,  hadd  vezessem  át 
önöket  át  a Poklon,  hol  már  én  Dante  után 
egy  kis  tapasztalással  bírok,  s ha  önöket  is 
bevihetem,  hát  bent  is  hagyom  (sic!)  minden 
polgárai,  urai,  fejedelmei  és  főpapjaival  egye- 
temben s kiimája  majd  szörnyű  hideg,  majd 
roppant  meleg,  de  mindamellett  is  éidekes 
egy  üreg,  miről  majd  a túlparton  többet 

Bálint  Gyula,  tudomásom  szerint  még  a 
hatvanas  években  elkészült  nemcsak  a Po- 
kollal — mint  Szász  K.  mondja  — 10)  de  az 
egész  Div.  Com.  fordításával  kéziratban,  ebből 
azonban  a föntebbi  énekeken  kivid,  melyek 
a «Magyarország  és  Nagyvilág*  1873  és 
74-ik  évfolyamában  a számtalan  'sajtóhiba 
kijavításával  s némi  változtatással  újólag 
megjelentek,  még  csak  három  ének,  a VI., VII. 
és  VlII-ik  látott  napvilágot  ugyancsak  a 
Magyarország  és  a Nagyv.»  hasábjain  (1874, 
75.  és  76-ik  évf.)  n)  Hogy  ezek  közül  is  be- 
mutassunk valamit,  érdekesnek  tartom  a VH-ik 
ének  első  sorának,  a sokat  találgatott  «Pape 
Sátán,  papé  Sátán  aleppe»-nek  fordítását, 
melyet  Bálint  igy  interpretál: 

10)  Budapesti  Szemle  1878.  II.  198-ik  lap. 

uj  Tévedésben  volt  tehát  dr.  Angyal  János,  mi- 
kor 1878-ban  azt  állította,  hogy  a «Pokol»  5 első 
énekének  többel  irodalmunk  nem  bir.  L.  Figyelő  1878. 
évf.  135;  és  «Alighieri  Dante  Divina  Commediája,  a 
«Pokol».  Budapest.  1878.  46-ik  lap.  jegyz. 

«Föl  Sátán!  nosza  föl!  te  dicsőséggel  teli  álpha!» 

A második  sor  szintén  nevezetes : 

«SzóIani  kezd  Plutus  rekedő  hangján  riadólag»  (igy!) 

Bálint  után  Ábrányi  Emillel  találkozunk 
e téren  legközelebb  a «Fövárosi  Lapokban», 
(1870.  évf.  268-ik  szám)  ki  a « Pokol » V-ik 
énekének  csinos  fordítását  adta,  megtartva 
az  eredi  külalakját.  Őt  azonban  tán  inkább 
Byron  példája  vitte  erre,  kinek  költeményeit 
oly  kedvesen  s pompás  sikerrel  fordította, 
mint  bármi  más  indító  ok  S különösen  a 
gran  padre  Aligbieri  iránt  való  személyes 
vonzalom.  Munkáját  már  ennél  az  egy  ének- 
nél megakadva  látjuk.  Ábrányi  Kornél  az 
előbbi  testvére  szintén  magyarított  körül- 
belül egy  éneket  Danteből  (Pokol  XXXII. 
124 — 139.  és  XXXIII  1 — 78;  Ugolino)  12), 
mely  könnyen  folyó  szép  rímekben  van  írva, 
de  hűségre  sok  tekintetben  eltér  az  eredeti- 
től, s — a mit  sajnálni  lehet  — hiába  ke- 
ressük benne  az  eredeti  legmarkansabb  ki- 
fejezéseit. Pl.  Ugolino  epizódja  kezdő  sorait. 

XXXII.  124  «Noi  eravam  partiti  giá  da  ellő, 

Ch’io  vidi  duó  ghiacciati  in  una  bucca 
Si,  che  l’un  capo  all’altro  éra  cappello, 

E come  il  pár;  per  fame  si  manduca, 

Cosi  il  sovran  li  denti  all’altro  pose, 

Lá  ve  ’l  cervel  s’  aggiunge  con  la  nuca.» 

Ábrányi  igy  fordítja! 

Tovább  haladtunk,  s egy  kissé  belebb 
Szemünk  előtt  két  árny  egymásra  rontott, 

Főt  főre  nyomva,  mint  két  véres  eb. 

A porba  sújtottnak  a fején  a csontot, 

Győzője  rágta  éhes  vad  gyanánt, 

Hogy  az  kínjában  túrta  a porondot. 

Lehetetlenség,  hogy  itt  előnyt  ne  adjunk 
di'.  Angyal  fordításának,  ki  szórul-szóra  meg- 
tartva az  olasz  szöveget,  a következőleg  tol- 
mácsolja azt: 

«Mi  tőle  már  eltávozánk,  midőn  egy 
Üregbe  két  árnyat  láttam  befagyva; 

Egy  fő  a másikon  kalap  gyanánt  volt. 

S mint  éhesen  kényért  szokták  harapni, 

Fogát  a felső  úgy  vágá  a másba, 

Ottan,  hol  az  agy  jő  a nyakcsigához. 

. . . Séd  nunc  venio  ad  . . . Szász  Ká- 
rolyt értem,  kinek  bámulatos  munkásságát, 
mely  úgy  szólván  az  irodalom  egy  ágát  sem 
hagyta  műveletlenül,  Dante  is  már  több  év 
óta  foglalkoztatja.  1873-ban  kisebb  műfordí- 
tásai között  adta  ki  a « Pokol » I-ső  és  a 

,2)  Ha  nem  csalódom  az  «Ország  Világ*  1883. 
évfolyamában  116  oldal — már  másodszor  jelent  meg. 


Beöthy  Zsolt  által  szerkesztett  Atheneumban 
(1873.  évf.)  annak  III  énekét,  mint  maga  be- 
vallja « kevesebb  nyelvi  és  tárgyi  készültség- 
gel, mint  szükséges  lett  volna,  inkább  csak 
kisérletkép».  13)  S innen  veszi  kezdetét  a 
nagy  olasz  költőt  illető  buzgolkodása.  Azóta, 
jobban  behatolva  a nyelvbe  s a költeménybe, 
átdolgozta  régibb  munkáit  s végig  menve  az 
egész  isteni  centiíolion  számos  éneket  egész- 
ben (Inf.  I-V.  XXII,  XXXIV.  Purg.  XXX 
és  XXXI,  Budapesti  Szemle  1877.  79,)  má- 
sokat ismét  részben  adott  (u.  o.  és  a « Világ- 
irodalom  nagy  époszai  Budapest  1 882,  II.  köt.) 
s bizonyára  igen  sokan  kellemesen  emlékez- 
nek vissza  úgy  akadémiai  felolvasásaira,  mint 
az  egyetemen  Dante-ről  s a Div.  Com.-ról 
tartott  előadásaira,  melyeket  fordítási  mutat- 
ványai oly  érdekesen  vonzóvá  tettek.  E fel- 
olvasások és  előadásokból  került  ki,  ha  jól 
tudom,  ama  nagybecsű  műnek  idevágó  része, 
mely  az  Akadémia  kiadásában  «A  világiro- 
dalom nagy  eposzai*  czimmel  pár  év  előtt 
két  vaskos  kötetben  jelent  meg.  A « Pokol* 
teljes  fordítása  az  Akadémia  által  már  szin- 
tén hirdetve  van  (1884  első  hónapjaira)  s 
kilátásba  helyeztetett,  hogy  rövid  idő  múlva 
az  egész  trilógia  alak  és  tartalomhű  fordí- 
tásának birtokában  leszünk. 

Mindezek  után  örömmel  említjük  meg 
azt  a munkásságot,  melyet  dr.  Ángyai  Já- 
nos a Dante- irodalom  terén  kifejt.  Szász  K. 
fordításaira  lesz  alkalmunk  visszatérhetni  s 
igy  most  még  csak  dr.  Angyal  két  könyvé- 
ről a «Pokol»-ről  és  a «Tisztitóhely»  épen 
most  megjelent  első  füzetéről  kell  megemlé- 
keznünk, 14)  s mikor  ezt  teszsziik,  valósággal 
kellemes  dolgot  végezünk. 

Dr.  Angyal  volt  ugyanis  az  első,  ki  meg- 
kiizdve  a kezdet  óriási  nehézségeivel,  legalább 
egy  rész,  a Pokol  teljes  fordításával  ajándé- 
kozta meg  irodalmunkat.  Ő felfogta,  tudta 
a Dante-forditó  roppant  kötelmeit,  s nem 
riadt  vissza.  Hogy  mennyit  tanult,  tanulmá- 
nyozott és  olvasott,  eléggé  mutatják  jegyze- 
tei, s ma  már  maga  is  mondja,  mikor  a «Pur- 
gatorio»  czimlapján  ugyanazon  Danteből  vett 
szavakat  használja  mottóul  melyeket  az  Vir- 
giliushoz  intéz,  s melyeket  Philalethes  for- 

l3)  Budapesti  Szemle.  1879.  évf.  I.  92.  lap. 

'4;  Alighieri  Dante  Divina  Commediája.  A Tisz- 
titohely  (Purgatorio).  Olaszból  fordította  és  jegyze- 
tekkel ellátta  dr.  Angyal  János.  Budapest  Aigner  La- 
jos kiadóhivatala  1889. 

ditásán  és  más  kitűnő  Dante  ismerők  mun- 
káin is  jelmondatképen  gyakran  olvasunk: 

«Váljék  javamra  a hosszú  tanulmány 
S hő  tisztelet,  melylyel  műved  kutattam*. 

Pokol.  I,  83.  84. 

(Vége  köv.) 


IRODALOM. 

Mai  számunkban  megkezdjük  Marriot  Emil  «Pap 
halál*  czimíí  hires  regényének  közlését.  Marriot  ma 
nemesak  Ausztriának,  hanem  úgyszólván  Németország- 
nak legelső  realista  Írója.  Ez  a regénye  Zola  natura- 
lizmusát, annak  szennye  nélkül  a legtisztább  idealiz 
mussal  párosítja.  Szerző  az  embereket  a jellemzés  igaz 
erejével  különbözteti  és  plasztikusan  alakítja  meg.  A 
cselekvény  erős,  drámailag  mozgó  jelenetekben  foly. 
A «Deutsche  Zeitung*  bírálója  a regény  megjelenése- 
kor e szavakkal  vezette  be  ismertetését:  «A  Pap  ha- 
lál»-ban  egy  erős,  önálló  tehetség  varázsa  hat ; huma- 
nizmus, a legbensőbb,  legigazabb  emberszeretett  adta 
az  ösztönt  e csontos-velőt  rázó  elbeszéléshez.  Ha  Mar- 
riot Emil  franczia  vagy  angol  iró  volna,  már  ma  di- 
vatban lenne*. 

Irka-firkák.  Tóth  Kálmántól.  Aigner  Lajos  kia- 
dása. Ára  60  kr.  A kis  kötet  érdekes  apróságokat 
tartalmaz,  melj  ékről  a költő  maga  mondja,  hogy  a 
maradandóság  igénye  nélkül  Írattak.  Többnyire  visz- 
r zaemlékezések  a forradalomra  s az  utána  követke- 
zett gyászos  időkre  : azon  a[könnyed,  hazafias,  élczelő 
hangon,  melyek  a «Bolond  Miska*  szerkesztőjét  jel- 
lemzik. Megkapó  az  az  őszinte,  naiv  és  mégis  szellemes 
modor,  melylyel  maga  magáról  ir.  így  például,  mikor 
Szerdahelyiről  beszélve  mondja  : «Szerdahelyi  Kálmán 
szinművészi  és  az  én  drámaírói  fejlődésemben  is  meg 
volt  ez  a kölcsönhatási  viszony,  s ha  Szerdahelyi  nél- 
külem is  nagy  művészszé  vált  volna,  az  kétségtelen 
előttem,  hogy  nélküle  alig  lettem  volna  drámaíróvá*. 
A mit  a «szegény  Beöthy  Laczi»-ról  és  Kemény  Zsig- 
mondiul jegyez  föl,  némi  jellemző  adatot  is  nyújt  a 
hatvanas  évek  irodalmi  viszonyainak  megismeréséhez. 
Kemény  Zsigmond  tudományáról  határtalan  bámulat- 
tal beszél,  a mi  könnyen  érthető.  Itt-ott  érdekesen 
cseveg  e nagy  ember  kedélyéről  és  lelkületéről.  Van 
a kötetben  egy  kis  beszély  forma  is,  de  ez  gyöngécske. 
A ki  a könnyed,  élezés  olvasmányt  szereti,  az  talál- 
hat szórakoztatót  a kedves  «Irka-firkákban». 

Vöm  ungarischen  Theater.  Ezen  a czimen  hosz- 
szabb  közlemény  jelent  meg  a berlini  Európában  Dehn 
Pál  tollából.  Dehn  neve  ismeretes  a magyar  közönség 
előtt.  Nemzetünknek  igazi  barátja  ő,  a ki  rólunk 
magyarokról  mindig  a legmelegebben  ir  német  folyó- 
iratokban és  önálló  könyvekben  is.  Annyira  szereti 
hazánkat,  hogy  minden  évben  legalább  egyszer  ellá- 
togat Budapestre.  Nála  nélkül  a magyar  irók  és  mű- 
vészek nem  tehetnek  kirándulást.  Tavaly  is  velük  járt 
Ungban  és  Mármarosban  s fogadást  tett,  hogy  el  nem 
marad  kirándulásaikról  jövőre  sem.  Dehn  Pál  nem 


afféle  eszem-iszom  német,  aki  egypár  olcsó  frázissal 
fizeti  meg  a magyar  vendégszeretet  áldásait.  Ő Ma- 
gyarországot és  a magyar  fajt  a bírálat  szemüvegén 
keresztül  nézi  s jóakarólag  az  igaz,  de  hiven  figyel- 
meztet hibáinkra  ott,  a hol  előnyeinket  magasztalja. 
Dehn  a magyar  nemzetet  őszintén  szereti  és  boldogu- 
lását igaz  szívből  kívánja  Az  Európában  megjelent 
érdekes  színházi  szemle  főbb  vonásaiban  a következő  : 
«A  magyarok  szellemi  életében  kiváltságos  állást  fog- 
lal el  a színház.  E jelenség  közös  a délkelet- európai 
népeknél.  S ha  meggondoljuk,  mennyi  nehézséggel 
küzd  ott  az  irodalmi  termék,  mily  csekély  forgalmi 
térre  talál,  valóban  nem  lehet  gáncsolnunk,  ha  e né- 
pek színházaikat  kiváltságos  előnyökben  részesítik, 
föltéve,  hogy  e színházak  első  sorban  a nemzeti  köl- 
tészetet ápolják.  Magyarországon  ez  igy  van.  De  a 
magyar  nemzeti  színház,  azonkívül  hogy  ebben  az 
irányban  minden  lehetőt  megtesz,  az  idegen  színpadok 
termékeit  is  dicséretesen  összegyűjti,  a mi  főleg  Paulay 
Edének,  a tevékeny  igazgatónak  érdeme. 

A múlt  év  legjelentősebb  színházi  eseményéül 
az  «Ember  tragoediája*  szinrehozatalát  említjük.  A ki  e 
műbe  k—  a magyar  Faustba  — mélyebben  belemerül, 
meg  lesz  lepetve  a konczepczió  merészségétől,  a nagy 
gondolatok  gazdagságától  és  a költői  szépségektől, 
melyek  méltóvá  teszik  arra,  hogy  Göthe  mesterműve 
mellett  álljon.  (Következik  a mű  részletes  ismertetése.) 
A nemzeti  színháznak  kiváló  érdeme,  hogy  a magyar 
Faustot  huszonhárom  évvel  megjelenése  után  kiemelte 
a könyvtárak  porából  és  színpadra  hozta.  Mind  Faust- 
nak, miad  az  Ember  tragoediájának  közös  végzete  az 
volt,  hogy  eleinte  csak  szűk  körben  olvasták  és  fej- 
tegették, mig  végre  színre  kerülvén,  szélesebb  körben 
költöttek  általános,  messze  kiható  benyomásokat. 

E kozmopolitikus  szonmrujáték  mellett  Bartók 
Lajos  «Kendi  Margit»-ja  említendő.  Németországban 
talán  el  sem  hiszik  — mindamellett  tény  — hogy 
Magyarország  első  színháza  reményteljes  ifjú  költők 
műveit  nem  utasítja  vissza  kereken,  sőt  ellenkezőleg, 
meleg  gonddal  felkarolja  azokat  és  a kiállítás  pazar 
fényével  hozza  színre*.  Bartók  szomorujátékát  részle- 
tesen ismertetve  és  szebb  részleteit  kitűnő  német  for- 
dításban bemutatva,  szemléjét  Csiky  Gergely  «Bubo- 
rékok«  czimü  jeles  vígjátékénak  ismertetésével  végzi, 
melyről  a következőket  Írja : 

«Csiky  Gergely,  a nemzeti  szinház  dramaturgja, 
Magyarország  legtermékenyebb  ssinműirója,  legújabb 
vigjátékában,  a «Buborékok»-ban,  (Seifenblasen)  a mo- 
dern társadalom  szocziális  gyöngéit  dramatizálja  — kü- 
lönös tekintettel  Magyarországra  — ügyes,  derült  és 
vonzó  modorban.  Jellemzően  mutatja  be  itt  az  anyagi, 
ott  a szellemi  és  erkölcsi  deficziteket  s hogy  mi  min- 
den következik  vagy  következhetnék  azokból.  A víg- 
játékban mindent  jó  vég  koronáz,  a valóságban  vajmi 
gyakran  morális  végromlás  az  eredmény.  — A nem- 
zeti szinház  előadó  személyzete  derekasan  megállja 
helyét,  s ha  ezúttal  csak  Márkus  Emília  asszonyt  eme- 
lem ki,  azért  teszem,  mert  e művésznő  a valódi  ma- 
gyar nő  odaadó  s elragadó  természetét  legteljesebben 
és  legközvetlenebbül  emeli  érvényre*. 

Szerkesztő  : Ábrányi  Emil.  — Kiadó : Aig  ner  Lajos. 


Pallas  részvénytársaság  nyomdája. 

A JÓ  ÖREG  FRANKENBURG. 

Irta : Mikszáth  Kálmán. 

(Folyt,  s vége.) 

Még  egy  pár  év  előtt  Maecenás  volt, 
aki  egy  könyvet  megvett,  azután  nem  lett 
csak  patronus.  Végre  erről  a titulusról  is 
leszállították  s a « hazafi » czimmel  illették. 
De  czimet  denique  mégis  mindig  kapott  a 
magyar  ember,  ha  praenumerált.  (Csodálatos, 
hogy  még  se  szívesen  praenumerált!) 

Mindegy,  nagy  javulás  volt  ez,  még  ha 
a konkurrencziát  vesszük  is.  Mert  mint  az 
isten  tehénkéi,  mikor  a verőfény  átmelegiti 
a rögöket,  kezdtek  előbujni  mindenünnen  az 
irodalmi  vállalatok. 

Vachot  Imre  a « Pesti  Divatlap »-jával, 
Horváth  Lázár  a « Honderűvel*  csinált  ver- 
senyt az  « Életképek  »-nek. 

Annyi  kasznár  még  se  volt  Magyar- 
országon,  hogy  Vachot  Imrének  és  a többi 
kettőnek  elég  legyen;  ennélfogva  Vachot 
mindnyáját  magának  akarta,  de  magának 
akarta  Horváth  [is.  Ebből  aztán  az  követ- 
kezett, hogy  elkezdtek  egymás  közt  ma- 
rakodni. 

Czudar  irodalmi  hang  pusztította  az 
irodalom  tekintélyét.  ízléstelenségek  burjá- 
noztak  föl  a szent  berkekben.  A « Honderű* 
a franczia  mágnásos  modort  affektálta,  de  az 
úgy  állt  neki,  mint  a medvének  a menuette, 
Vachot  Imre  ellenben  nyers  és  illetlen  han- 
got használt,  de  neki  legalább  jól  állt. 

Valóságos  isten  áldása  volt  ily  viszo- 
nyok között  a Frankenburg  működése,  ki  a 
komoly  tisztességet  és  a művelt  nemzeties 
irányt  képviselte  lapjában.  Ki  tudja,  hogy  néz- 
nénk ki  ma,  ha  ő nincs? 

Az  « Életképek*  az  ő legnagyobb  ér- 
deme. Mennyi  ^szeretettel  és  mennyi  odaadás- 
sal szerkesztette  azt  ő!  Ha  egyebet  nem  le- 
hetne róla  megírni,  mint  azt,  hogy  ő alapí- 
totta, ő emelte  olyan  tekintélyre,  a minőben 
1848-ban  Jókai  és  Petőfi  tőle  átvették,  ez 


emlékezés  rövidebb  lenne  talán,  de  nem  hi- 
degebb. 

Akkor  is  meg  volt  már  itt  a fővárosban 
az  az  ország,  amit  úgy  hívunk  magunk  közt, 
hogy  Bohemia. 

Ennek  az  országnak  az  a tulajdon- 
sága, hogy  a földje  nincs  meg  sehol,  de  a 
lakosai  megvannak  mindenütt. 

Frankenburg  emelte  nekik  az  Életké- 
pekben az  első  sátort. 

Ő alatta  öltött  testet  először  az  a va- 
rázs ige,  mely  azóta  megnépesité  Bohemiát, 
hogy  a « dolgozatok  honoráltatnak*.  A ke- 
resztes hadjáratok  is  sok  embert  lelkesítet- 
tek fel  annak  idején,  de  ez  a jelszó  még  na- 
gyobb hatást  tett.  A magyar  anyák  sűrűb- 
ben keztek  szülni  Írókat  és  poétákat! 

Olyan  díjazás  volt  biz  az  csak,  hogy 
jobban  beillett  volna  borravalónak : de  mégis 
ez  volt  az  alap,  a mag,  ebből  nőtt  ki  ekko- 
rára a mai  honorárium.  (Ámbár  ’iszen  nem 
valami  nagyon  sok  eső  eshetett  azóta !) 

1848-ban  kinevezték  Frankenburgot  a 
magyar  külügyminisztériumhoz  Bécsbe  tol- 
mácsnak s újra  változott  élete.  A hajlongó 
udvari  körökbe  jut,  a Hofráthok,  gyanús  ér- 
zelmű és  szolga  lelkű  apró  beamterek  fojtó 
levegőjét  szívja.  Bosszantják  ott  és  gyanak- 
szanak reá,  eleinte  nehezen  mozog  köztük, 
később  mea  puliul  s itt  lesz  valóságos  nyárs- 
polgárrá. Még  vissza  vissza  sóhajt  lelke  a 
függetlenebb  és  nemzetiesebb  pályák  után 
(hogy  bizony  azért  kár  volt  annyit  válo- 
gatni), de  utoljára  is  lenyomja  a kenyér. 

Régi  állandó  szenvedélyével  azonban, 
noha  árt  neki  előmenetelében  az  összekötte- 
tés a pesti  írókkal,  még  sem  tud  felhagyni, 
innen  is  részt  vesz  a hazai  irodalom  moz- 
galmaiban. 

Érdekesen  írja  le  bécsi  hivataloskodását 
« Bécsi  élményei* -ben,  úgyszintén  élete  többi 
részét  az  « Őszinte  vallomásokban*.  E két 
könyve  a legbecsesebb,  mert  sok  melegség 
és  vonzó  közvetlenség  van  bennük,  noha  nem 

tudja  eltalálni,  mi  az  érdekes,  mi  nem;  fö- 
lösleges naivságokat  beszél  s a nagy  ese- 
ményekből, a melyek  közt  él,  nem  tud  meg- 
figyelni eleget.  És  mégis  egy  becsületes 
ártatlan  lélek  mosolyog  ránk  e lapokról.  Meg- 
szeretjük őt  kicsir  yes  bajaival,  nem  min- 
denben férfias,  de  derült  és  naiv  életnéze- 
tével. 

Nem  tudott  gyűlölni  csak  szeretni.  Ak- 
kor is  mindenkit  szeretett,  amikor  gyűlölni 
kellett  volna  sokakat. 

0 jó,  nemes  és  szelíd  volt,  de  az  idők- 
höz nem  illett  hozzá,  melyek  meghozták  a 
kenyértörést. 

A kenyér  eltört  — s Frankenburg  sehol 
sem  volt:  sem  az  innenső,  sem  a túlsó  ka- 
rajnál — tehát  kenyér  nélkül  maradt,  sőt 
el  is  csukták  . . . Könnyen  ment  az  ilyen ! 
A törekvő  ember  egy  nap  alatt  válhatott 
osztrák  báróvá,  vagy  néha  rebelissé  a sze- 
rint, a hogy  törekedett. 

Mikor  pedig  kiszabadult  1850-ben,  oda- 
ment, ahol  legelőbb  kapott  kenyeret:  a bécsi 
legfőbb  törvényszékhez. 

Hányatott  az  élete  ezentúl  is,  de  soha 
sem  egyik  szikláról  hányják  a másikhoz,  ha- 
nem csak  az  egyik  sarokból  tették  félre  a 
másikba.  Hosszadalmas  volna  követni  ez 
igénytelen  keretben  e tarka  circulum  vi- 
táét! Mikor  lett  udvari  titkár,  hogy  három- 
szor nősült  s csak  közbül  nem  volt  boldog 
házasságában,  s hogy  szive  örökké  ifjú,  ész- 
járása örökké  vidám  maradt. 

Szerencsés  vérmérséklettel  birt,  a bánat 
csak  futó  felhő  volt  fölötte.  . . De  neki  a 
tündérek  olyan  két  szemet  adtak,  hogy  ő ak- 
kor is  csak  a nyájas  eget  látta  velők. 

Hiába  is  mondanánk,  hogy  itt  és  ott, 
nem  minden  ütött  úgy  ki,  ahogy  kellett 
volna.  Ki  tudja,  nem  ért  volna-e  más  utón 
több  sikert,  még  szebb  sorsot? 

Ha  ő hallaná,  a fejét  rázná: 

— Nem,  nem  — igy  szólna  — ne  okos- 
kodjatok gyerekek,  minden  jó  volt,  minden- 
nel megvagyok  elégedve  . . . boldogabb  nem 
is  lehettem  volna! 

így  beszélt,  igy  érzett  egész  haláláig,  s 
e tekintetben  valódi  bölcs.  De  igaz  is,  élete 
elég  nyugodt  volt,  tulajdonképeni  nagy  bá- 
nat csak  egyszer  érte,  mikor  az  első  nejétől 
származott,  egyetlen  fia  meghalt  Bécsben,  s 
komoly  veszedelem  is  csak  egyszer  környé- 
kezte azzal,  hogy  Forgách  kanczellár  őt  akarta 


kinevezni  a nemzeti  színház  ideiglenes  inten- 
dánsának. 

Életének  ezt  a keserű  folytatását  azon- 
ban elháritá  a sors,  mert  épen  mikor  a föl- 
terjesztést  már  aláírni  kellett  volna,  megbu- 
kott a kanczellár  és  maga  Frankenbnrg  is 
nyugalomba  ment. 

De  ismerte  is  ő a nyugalmat! 

Pestre  jött  1866-ban  és  átvette  a « Ma- 
gyarország és  nagyvilág*  szerkesztését,  majd 
az  1848  című  politikai  lapot  alapította.  Ez 
időtájban  választotta  meg  tagjául  a Kisfa- 
ludy-társaság,  az  Akadémia  már  a szabadság- 
liarcz  előtt. 

Pestről  visszavágyott  a szülő  tájra  és 
megtelepedett  Sopronban,  hogy  már  most 
mégis  csak  nyugalomba  megy. 

No  ’iszen  ...  ott  kezdett  még  csak  is- 
ten-igazában dolgozni  az  öreg  ur. 

Hozzáfogott  magyarosítani  az  ódon  né- 
met várost.  Izgatott,  irt,  művészi  kört  ala- 
pított, s addig  el  sem  ment  onnan,  mig  meg 
nem  élte,  hogy  magyarul  beszéltek. 

Mihelyt  ott  nem  volt  semmi  dolga,  legott 
elhatározta,  ki  tudja  hányadszor,  hogy  visz- 
sza  jön  Pestre  nyugodni.  Ideje  is.  Közel  járt 
már  a hetven  évhez. 

De  itt  már  azóta  uj  generácziót  talált, 
egy  csomó  fiatal  irót.  «Nini,  hiszen  még  ezek- 
kel nem  dolgozott  versenyt!* 

Elkezdte  elölről  s újra  sűrűn  jelentek 
meg  munkái  a lapokban.  Épen  olyan  derül- 
tek, vidámak  voltak,  mintha  a régi  pozsonyi 
juratus  Írná. 

Keze  reszketett  már,  fantáziája,  betűi, 
egyre  kisebbedtek,  de  ő folyton  nagyobbo- 
dott mint  ember. 

Ez  időben  választották  be  ebbe  a társa 
Ságba  a fiatal  Írók  közé. 

Sajnos,  hogy  nem  sokáig  maradhatott 
«fiatal  iró»,  fejlődő  betegsége  a múlt  nyár- 
derekán  augusztus  6-án  megtörte  G-leicken- 
bergben. 

Most  már  igazán  nyugalomba  ment. 

Hült  tetemeit  hazahozatni  rendelte,  itt- 
hon is  vannak  és  jól  esik  tudni,  hogy  itt- 
hon vannak.  Legalább  felsobajtkatimk  a sír- 
jánál : 

Kedves  barátunk,  a ki  öcséidnek  szólí- 
tottad apáinkat,  aludj  puhán,  megmondjuk 
fiainknak,  hogy  sokat  köszönhetnek  neked! 
Ti  voltatok  a kezdet,  S e kezdetet  örökké 
tudni  fogjuk!  Derék  kezdet  volt! 

Mi  lesz  a vég,  azt  még  nem  tudjuk  . . 
te  talán  megálmodtad  azóta  . . 

Álmodd  meg  szépnek  odalenn,  elfáradt 
közkatona,  a ki  vezéreket  vezettél ! 


BURNS  RÓBERT  DALAIBÓL. 

i. 

OH  KEDVES,  DRÁGA  .... 

(«0  lovely  Polly!») 

Oh  kedves,  drága  Póla, 

Oh  bájos,  édes  Póla, 

A májusnak  nincs  oly  virága, 

Mely  félig  ily  szép  volna ! 

Virág  kinyit,  hull,  elvirit, 

Nincs  aki  tenne  róla, 

De  ifjú  bájt,  mely  szállá  rád, 

Örökre  bírsz  te,  Póla ! 

Oh  lenne  hív  a férfi  szív, 

Melyhez  szerelme  vonja, 

Övé  a menny  még  idelenn 
Ha  átkarolja  Póla ; 

Oh  kedves,  drága  Póla, 

Oh  bájos,  édes  Póla, 

A májusnak  nincs  oly  virága, 

Mely  félig  ily  szép  volna. 


2. 

HA  MÁR  KÖZEL  .... 

(«%  ain  kind  dearie,  o !») 

Ha  már  közel  estére  jut 
Az  alkony  csillaga, 

S a feltúrt  földről  a barom 
Fáradtan  tér  haza, 

A forrásnál,  hol  a nyírek 
Harmatgyöngyöktől  fénylenek, 

A dombon  várok  rád,  szivem, 

Majd  oda  térj  te  meg. 

E zordon  völgybm  bolygtam  itt 
Egykor  vad  éj  felén, 

S nem  volt  szivemben  félelem, 

Hisz  hozzád  mentem  én, 

S habár  oly  bősz  éj  dúlt  körül, 

S maró  kín  tépte  lelkemet, 

A dombon  vártam  rád,  szivem, 

S oda  tértél  te  meg. 

Hajnallal  indul  a vadász, 

Ha  gyors  zergére  les, 

A völgy  vizénél  a halász 
Jó  helyt  déltájt  keres, 

Az  alkony  perczit  add  nekem, 

S lelkem  gyönyörtől  mígremeg,  — 
A dombon  várok  rád,  szivem, 

Majd  oda  térj  te  meg ! 


3. 

MILY  KŐSZÍVŰ  . . . 

(«How  cruel  are  the  parents  . . . !») 

Mi  kőszívű  az  oly  szülő, 

Ki  pénzt,  vagyont  imád, 

Egy  dús  botorhoz  dobja  mind 
Kényére  a leányt ; 

Daczol  szegény  boldogtalan, 

Örök  harcz  élete, 

S a rab  leányból  végre  lesz 
Egy  gyűlölt  férj  neje. 

Az  ádáz  sólymot  félve,  igy 
Fut  a szegény  galamb, 

Feszíti  szárnyait  s remeg, 

Vész  üldi  fönn  s alant, 

Majd  látva,  hogy  mentsége  nincs, 

Kínjába  mit  mivel : 

A vad  solymárhoz  menekül, 

S lábánál  vérzik  el ! 

Kacziány  Géza. 


PAP-HALÁL. 

— Marriot  Emil  regénye.  — 

(Folyt.) 

«Főtisztelendő,  nagyrabecsült  esperes  ur  ! 
Igen  sajnálom,  liogy  H.  káplán  urra  vonat- 
kozó tudakozódására  kielégítő  választ  nem 
adhatok.  Folyton  ügyeimmel  léyén  elfoglalva, 
lehetetlen,  hogy  az  alattam  álló  négy  káplán 
és  segédplébános  jellemével  behatóan  foglal- 
kozzam. H.  ur  alig  volt  egy  évig  nálam  és 
csaknem  idegen  maradt  rám  nézve.  Itt  tar- 
tózkodása elején  mindig  beteges,  s valószí- 
nűleg ennek  következtében  csendes  és  szo- 
morú volt.  Később  felépült  s hivatása  köte- 
lességeit mindig  pontosan  teljesité.  Általán 
se  nem  dicsérhetem,  se  nem  ócsárolhatom  őt. 
Szerintem  ugyanis  indifferens  egy  ember.  Ke- 
vesekkel érintkezett;  papjaimmal  szemben 
tartózkodólag  viselte  magát;  csak  midőn  leg- 
ifjabb káplánom  hagymázba  esett,  ápolta  őt 
H.  ur,  mint  hallom,  odaadó  gondoskodással, 
és  midőn  felgyógyult,  szorosabb  viszonyba 
lépett  a fiatal  emberrel.  Ez  a coadjutor  ur 
nehéz  szívvel  vált  meg  tőle.  A mi  H.  ur  er- 
kölcsi magaviseletét  illeti,  tartózkodom  min- 
den ítélettől,  mert.  én  azzal,  a mit  segédeim 
a plébánián  kiviil  tesznek,  elvből  nem  törő- 
döm. Egyébiránt  semmi  rosszat  nem  hallot- 
tam felőle.  Fogadja*  sat. 

Az  esperes  az  iróállványba  zárta  a leve- 
leket és  gondolkozó  helyzetben  ült  tovább. 
Most  már  tudta,  milyen  ember  az  ő uj  káp- 

lánja,  három  illetékes  Ítéletet  hallott  e fiatal 
ember  felől  . . . mert,  legalább  az  ő nézete 
szerint,  illetékes  volt  mindegyik,  s most  már 
ismerte  őt,  azt  hitte,  hogy  ismeri.  «Majd  el- 
bánunk vele.  Jó,  ha  az  ember  mindjárt  kez- 
detben tudja,  miként  kell  valakivel  szemben  í 
magát  viselnie ». 

Az  a kérdés,  vájjon  az  érintkezés  nem 
lett  volna-e  sokkal  elfogulatlanabb  és  feszte- 
lenebb, ha  e kémkedést  mellőzte  s a fiatal 
embert  maga  próbálta  volna  meg  kiismerni 
és  megfigyelni,  a nélkül,  hogy  előre,  idegen 
nézetekre  alapított  Ítéletet  mond  felőle,  ez  a 
kérdés  eszeágában  sem  volt  az  esperesnek. 
Épp  oly  kevéssé  volt  hajlandó  a levelekből 
mást  kiolvasni,  mint  azt,  hogy  Harteck  György  | 
kötelességmulasztó  pap  és  makacs,  meglehe- 
tősen erkölcstelen  jellemmel  bir.  Az  esperes 
megsimogatta  hegyes  állát,  egyet  bólintott 
fejével,  mint  a ki  tudja,  mihez  fogjon,  föl- 
kelt s hálószobájába  ment. 

II. 

Az  újonnan  érkezett  pap  másnap  reggel 
már  nagyon  jókor  fölkelt.  Kutyája  kíséreté- 
ben a kertbe  ment,  hogy  azt  megtekintse.  A 
kert  jókora  nagy  volt  és  vén,  lombos  fák  s 
jókarban  tartott  virágágyak  valának  benne. 

A hegyek  mögött,  melyek  nagyszerű  lánczo- 
latot  képezve  nyúltak  az  égbe,  éppen  a nap 
kelt  föl  ragyogva.  A virágok  kelyheiben  s a 
fűszálakon  harmatcseppek  csillogtak;  a levegő 
tiszta  és  csípős  volt  — igazi  hegyi  levegő. 
A fiatal  pap  levette  kalapját  s fürteivel  az 
illatos  szellő  játszadozék.  Lassan,  lehorgasz- 
tott  fővel  járt  föl  s alá  a kavicsos  utakon  s 
mindenfélére  gondolt.  Mit  hoz  majd  a nap, 
mint  fog  alakulni  uj  élete?  Lépteket  hallott 
háta  mögött;  megállóit,  megfordult  és  egy 
barna  csuhába  öltözött  fiatal  embert  látott 
magafelé  közeledni. 

«Jó  reggelt !»  kiálta  ez  utóbbi  neki  és 
levette  kapucziumát,  úgy  hogy  rövidre  nyírt 
haja  láthatóvá  lön.  «Ilyen  korán  fönt  van? 
Ön  nem  álomszuszék*. 

A fiatal  barátnak  kerek,  csaknem  gyer- 
mekes, egészséges  szinti  arcza  volt,  melyből 
két  ártatlan  barna  szem  tekintett  komolyan 
és  gondtalanul.  Ágyéka  körül  kötelet  viselt, 
melyről  olvasó  függött,  s lábai  saruba  voltak 
bujtatva. 

A pap  viszonozta  köszöntését  és  bemu- 


tatá  magát.  « Harteck  vagyok.  Igen  örven- 
dek,  hogy  önnel  megismerkedhetem*. 

« Engem  páter  Benedeknek  hívnak.  Isten 
hozta  önt,  káplán  ur». 

Kezet  szorítottak. 

« Szerettem  volna  tegnap  is  szobájába 
menni,  hogy  önt  üdvözöljem*,  folytatá  Be- 
nedek. «De,  midőn  megérkezett,  éppen  a kór- 
házban volt  dolgom,  és  később  nem  mertem 
önt  háborgatni*. 

« Ellenkezőleg  — éppenséggel  nem  há- 
borgatott volna*. 

Rövid  szünet  kővetkezők  be.  A páter 
egy  virágágyra  nézett,  mig  Harteck  a ba- 
rátot vévé  szemügyre. 

«Nem  tetszik  kissé  föl  s alá  járni»,  kérdé 
aztán  a pap.  A páter  beleegyezék. 

« Mióta  van  ön  itt  ?»  volt  a pap  legkö- 
zelebbi kérdése. 

«Egy  év  óta*. 

«A  mint  hallom,  sok  itt  a dolog?* 

«Igen  sok.  A falu  nagy  és  minden  kör- 
nyékbeli falu,  sőt  a szomszéd  X.  város  is 
plébániánkhoz  tartozik.  Az  esperes  úrhoz 
szünet  nélkül  látogatások,  folyamodványok  és 
levelek  érkeznek  s a lelkipásztorkodásra  alig 
van  ideje*. 

« Milyen  ember  az  esperes?* 

«Hm  . . . igen  buzgó  és  tevékeny  egy 
ember.  Csakhogy  a politikával  kelleténél  töb- 
bet foglalkozik.  Nem  régiben  a tartomány- 
gyűlés  képviselőjelöltjének  lépett  föl  s meg- 
foghatatlan módon  megbukott.  Azóta  mindig 
meglehetősen  rosszkedvű.* 

« Hallottam  bukásának  hírét  és  csodál- 
koztam rajta.  Hát  olyan  szabadelvűek  itt  a 
faluban  s a környéken  ?» 

«Ugy  látszik.  Az  X.  városi  urak  dön- 
töttek ; azok  minden  áron  egy  ügyvédet  akar- 
tak keresztülvinni  s ki  is  vitték.  A mi  pa- 
rasztjainkat is  fölizgatták*. 

« Kik ! » 

«Hát  a falubeli  liberálisok  ...  a tanító, 
j az  orvos,  három  vasúti  tisztviselő  s néhány 
szatócs,  kik,  a jó  isten  tudja,  milyen  okosak- 
nak képzelik  magukat,  ha  egy  papnak  oppo- 
nálnak. Sokan  még  most  is  kerülik  a temp- 
lomot, ha  az  esperes  ur  prédikál;  hogy  nem 
mindig  valami  szelíden  beszél,  nem  is  lehet 
tőle  rossz  néven  venni*. 

A pap  erre  mit  se  szólt. 

«Hát  az  iskolával  hogy  vannak?*  kérdé 
I aztán. 

«Hm  . . . jobban  lehetnénk.  A folytonos 
súrlódásoknak  nincs  vége.  A tanító  liberális 
s a legjobban  szeretné,  ha  a gyermekek  sem- 
miféle hitoktatásban  nem  részesülnének,  pe- 
dig hát  a hittannak  kell  a főtárgynak  len- 
nie. Az  esperes  ur  meg  a tanitó  oktatási 
módszerével  nincs  megelégedve  . . . túlhal- 
mozza a gyermekeket,  mondja  ő,  és  az  idő- 
sebb fiuknak  és  leányoknak  a folytonos  ta- 
nulás miatt  lehetétlenné  teszi,  hogy  szüleik- 
nek a házi  és  mezei  munkáknál  segítsenek. 
Nekünk,  mondja  az  esperes  ur,  derék  pa- 
rasztokra, nem  pedig  tudósokra  van  szük- 
ségünk ». 

Ehhez  se  szólt  Harteck  semmit,  se  nem 
mondott  ellent. 

«Jámborak  az  emberek  ?»  kérdé. 

« A mint  vesszük.  Az  asszonyok  még  meg- 
járják ...  de  a férfiak,  kivált  a legények 
szívesebben  ülnek  a korcsmában,  mint  a temp- 
lomban. Ezt  a rossz  példa  szüli.  Ama  sze- 
rencsétlen jelöltség  óta  némi  feszültség  van 
a nagyságos  ur  és  a parasztok  közt.  Az  es- 
peres ur  leplezetlenül  kimutatja,  hogy  nincs 
velők  megelégedve,  és  igy,  a mennyire  csak 
tehetik,  kitérnek  előle.  De  reméljük,  hogy 
idővel  majd  máskép  lesz». 

« Mikép  töltik  el  szabadidejüket?  Kik- 
kel érintkezhe.tik  az  ember  ?» 

«Ön  azt  érti,  kikkel  érintkezhetünk  mi  ? 
Most  senkivel.  Az  esperes  ur  minden  érint- 
kezést megszakított.  Hébe-hóba  azonban  pa- 
pok jönnek  látogatóba  a szomszédból  . . . 
ezek  tekéznek  vagy  tarokkoznak  a nagyságos 
úrral,  s ha  kedve  van,  ön  is  velők  tarthat*. 

«E  szerint  a parasztoknál  mostanában 
nem  lehet  megfordulni  ? Pedig  szeretném  a 
népet  megismerni*. 

«A  mint  veszi.  De,  hogy  az  esperes  ur 
jó  szemmel  nézi-e,  azt  természetesen  meg  nem 
mondhatom*. 

Egy  darabig  szótlanul  járkáltak  egymás 
mellett.  A pap  gondolatokba  látszék  merülni. 

« Van-e  sok  barátja  a zenének?*  kérdé 
aztán  hirtelen. 

«A  zenének?  Természetesen ! A tanitó 
holmi  zene-egyesületet  alakított,  mely  minden 
vasár-  és  ünnepnapon  a Medve-kocsma  kert- 
jében játszik.  Mint  mondják,  igen  jól  játsza- 
nak. A mi  személyemet  illeti,  én  az  ilyes- 
félékkel nem  igen  törődöm*. 

«Hát  a kóruson  ki  énekel  ?» 

«A  Medve-korcsmáros,  N.  boltos  és  az 


örvös  leánya.  Az  orvos  leányának  gyönyörű 
alt-hangja  van*. 

«Ki  orgonái?* 

«A  tanitó.  Az  esperes  urnák  nincs  ugyan 
ínyére,  de  a tanítón  kiviil  senki  se  tud  a 
faluban  orgonálni.  S ez  a tanítónak  pénzt 
hoz  a konyhára  és  egyébként  is  kétszeres 
örömet  okoz  neki  . . . arra  a templom  is  csak 
jó,  habár  különben  soha  se  néz  feléje*. 

« Hogyan  szerez  neki  a játék  kétszeres 
örömet?  Hogy  érti  ön?» 

«Nos,  hát  azt  hallottam,  hogy  az  orvos 
leányának  a kérője,  s mivel  a kisasszony  a 
kóruson  énekel,  természetesen  jól  esik  neki, 
hogy  az  orgonán  kisérheti*. 

«Ah  ugy!» 

Ismét  szünet  következett. 

« Merre  van  a kórház?*  kérdé  a pap 
egy  idő  múlva.1 

«A  kertből  megláthatja*.  S kezével  a 
kert  falán  túl  egy  szabadon  álló,  három  eme- 
letes házra  mutatott.  «Jó  karban  van  s ki- 
tünően vezetik.  Négy  apácza  lakik  benne,  kik 
a betegeket  ápolják.  Agg,  szegény  és  dologra 
képtelen  egyéneket  is  fölvesznek  a kórházba 
s gondoskodnak  róluk.  Főkép  az  én  felada- 
tom a betegekhez  járni  s a szentségeket  ki- 
szolgáltatni. Csaknem  minden  éjjel  felkölte- 
nek,  mert  egyik-másik  beteg  magához  kiván». 

«Biz  az  terhes  föladat  egyes  embernek. 
Jövőre  majd  megosztom  önnel*. 

«Nem  szükséges.  Hivatásom  kötelességei 
soha  se  voltak  még  terhesek  vagy  túlságo- 
sak. Önnek  a lelkipásztorkodással  és  hitok- 
tatással elég  dolga  lesz.  Bízza  csak  reám 
betegeimet!* 

A fiatal  káplán  fejével  biczczentett  és 
kutyája  fejét  simogatta,  mely  egészen  hozzá 
simult  s szemmel  láthatólag  magára  akarta 
vonni  a figyelmet. 

«Most  már  minden  után  kérdezősködött, 
csak  a templom  után  nem*,  jegj^zé  meg  a 
barát  némi  szünet  múlva.  « Bizonynyal  meg- 
tekintette már?» 

Futó  pir  boritá  el  a pap  arczát. 

«Még  nem*  feleié.  «Ugy  is  majd  meg- 
látom, ha  misét  mondok*,  tévé  hozzá  gyorsan. 

A fiatal  barát  csak  ránézett,  de  egy 
kukkot  se  szólt. 

«Hány  órakor  van  az  első  mise?*  kérdé 
Harteck,  kinek  e hallgatás,  melyből  hallgatag 
rosszalás  tűnt  ki,  kellemetlen  volt. 

«Fél  hétkor;  hét  órakor  önön  van  a sor. 

Az  első  misét  mindig  az  esperes  ur  mondja. 
De  most  távoznom  kell.  Itt  az  ideje,  hogy 
imádságainkhoz  fogjunk.  A viszontlátásig !» 

«A  viszontlátásig!  ismétlé  Harteck  s a 
barát  eltávozott.  Harteck  a padra  ült,  mely 
egy  terebélyes  gesztenyefa  alatt  állt,  és  ki- 
vette zsebéből  zsolozsmás-könyvét  s szórako- 
zottan lapozgatott  benne. 

Magába  zárkózott,  nyugodt,  tiszta  öntu- 
data egy  ember  ez  a fiatal  szerzetes.  Nem 
kérdez,  nem  kiváncsi,  csak  felel;  semmi,  a 
mi  hivatása  körén  kivül  esik,  nem  látszik 
érdekelni  öt;  de  mindaz  szent  előtte,  mi  hi- 
vatásához tartozik. 

«Bár  csak  a templom  után  tudakozódtam 
volna!*  gondolá  Harteck.  «01yan  közeljár- 
tunk hozzá  ...  de  a jó  ég  tudja,  hogy  tör- 
tént . . . teljesen  megfeledkeztem  róla». 

E közben  hatot  ütött;  ez  az  imádság 
órája.  Hogy  mulasztása  biinét  némileg  jóvá- 
tegye,  elhatározta  Harteck,  hogy  mise  előtt 
a templomba  megy  s kutyájával  a szentegy- 
ház felé  tartott.  Ráparancsolt  Cézárra,  hogy 
kint  várjon  reá  és  kezében  a nyitott  bre- 
viáriummal a templomba  lépett. 

Belseje,  mint  számos  falusi  templomé, 
túlságos  gazdag  volt  aranyozásokban,  apró 
angyalkákban  és  szent  képekben.  Az  oltár 
fölött  dróttal  a padozathoz  erősítve,  nagy, 
fehér,  fából  faragott  galamb  lebegett,  a 
szent  lelket  ábrázolva.  Az  oltár  mellett 
aranyozott  karos-szék  állt,  melyben  kékbe 
öltöztetett  fabáb  ült,  és  karjain  gyermeket 
tartott.  Anya  és  fia,  a boldogságos  szűz  a 
kis  Jézussal  arany  koronácskát  hordott  fe- 
jén. A falakon  a katholikus  templomokban 
divó  szokás  szerint  Jézus  Krisztus  kínszen- 
vedésének tizennégy  stácziója  függött.  Az 
oltárkép  a szent  Háromságot  ábrázolta  és  a 
mellékoltárok  fölött  jobbról  és  balról  a ke- 
resztre feszitett  Krisztus  és  a hétfájdalmas 
Szűz  képei  valának.  Az  ország  szentje,  a 
jámbor  Notburga  sem  hiányzott  és  a festő 
abban  a pillanatban  ábrázolta,  midőn  a sarlót 
a levegőbe  dobta  és  az  ott  függve  maradt 
annak  jeléül,  hogy  az  Atya  isten  jobb  sze- 
reti, ha  az  emberek  munkaszünet  alatt  imád- 
koznak, mint  dolgoznak,  mit  szent  Notburga 
a hagyomány  szerint  meg  is  tett. 

A fiatal  pap  körüljárta  a templomot, 
mirdent  egykedvűen  vett  szemügyre  s aztán 
megint  a szabadba  ment.  Faelemre  méltó 
mi  sem  volt  a templomban;  Harteck  sokat 


látott  már,  melyek  ennek  szakasztott  másai 
valának. 

Azután  a templomocska  közelében  állt 
meg,  mert  látta,  hogy  az  emberek  minden 
felől  jönnek,  kiket  a harang  a reggeli  mi- 
sére hitt,  s ő ez  embereket,  a kik  üdvének 
munkálására  volt  rendelve,  látásból  akarta 
ismerni.  Legelőbb  az  apáczák  jövének  a kórház- 
ból, kiket  mindkét  nembeli  ápoltak  s az  iskolás 
leányok  követtek.  A pap  az  apáczák  előtt 
levette  kalapját,  kik  azzal  viszonozták  kö- 
szöntését, hogy  fejőket  alázatosan  meghajtot- 
ták s a gyermekek,  a vén  asszonyok  és  em- 
berek szintén  üdvözölték  őt  s mindnyájan 
kíváncsian  tekintettek  reá.  Aztán  jöttek  az 
iskolás  fiúk,  csinos,  vidám,  ragyogó  szemű 
gyermekek  s pórnők  népies  viseletűkben,  köz- 
tük nem  egy  gyönyörű  leány,  s mindnyáját 
külön  kellett  üdvözölnie,  mert  valamennyi 
szóval  vagy  fejbólintással  köszönté  őt  s ha 
elhaladtak  mellette,  összedugták  a fejőket  s 
néhány  szót  sugdostak  egymásnak.  Végre 
csend  lön,  senki  sem  jött  többé,  a harang  el- 
némult; a mise  megkezdődött.  Lassú  léptek- 
kel mendegélt  a pap  a templom  hosszában, 
s egy  hátsó  ajtócskán  a sekrestyébe  lépett, 
hogy  a misére  felöltözzék.  A ferde  növésű, 
deres  fejti  harangozó  mély  meghajlással  kö- 
szönté őt  s nem  minden  büszkeség  nélkül 
mutogatta  neki  az  egyházi  öltönyöket,  me- 
lyek a szekrényekben  valának.  Aztán  felöl- 
töztette őt  s egy  kis  fiút,  ki  időközben  jött 
s a papnak  kezet  csókolt,  mint  ministransát 
mutatta  be.  Harteck  a gyerke  czliöz  néhány 
kérdést  intézett,  de  mivel  nem  lehetett  még 
harapófogóval  se  mást  belőle  kihúzni,  mint 
igent  vagy  nemet,  a beszéd  csakhamar  félbe- 
szakadt. De  különben  se  volt  már  idő  reá. 
A templomba  vezető  ajtó  kinyílt,  s egy  más 
ministrans  jött  be,  az  esperes  úrtól  kisérve. 
Tehát  ilyen  az  ö uj  gazdája!  A fiatal  pap 
hirtelen  fölkelt  s mélyen  meghajtá  magát. 
Az  esperes,  a nélkül,  hogy  kezet  adna  vagy 
mosolyogna,  reánézett,  fejével  bólintott  s a 
harangozóval  levetkezteté  magát. 

«Az  üdvözlésre  most  nincs  idő » , mondá; 
«Hé!  te  gyerek!  adj  jelt  a csengettyűvel  a 
második  misére*. 

Harteck  ministránsa  meghúzta  a csen- 
getyüt,  mely  az  ajtó  mellett  függött,  az  ifjú 
pap  fogta  a mise-készüléket,  melyet  a másik 
fiú  készségesen  átadott,  s a ministranssal 
maga  előtt  a templomba  lépett.  Mig  a mi- 

sét  olvasta,  esze  mindig  az  esperesen  járt, 
ki  — azt  maga  sem  tagadhatta  — kedve- 
zőtlen benyomást  gyakorolt  reá.  A nagy, 
testes,  izmos  alak,  a csaknem  háromszögletes 
arcz,  lefityegö  ajkak  és  orczákkal,  a számta- 
lan apró  ráncztól  környezett,  szúró  tekintetű 
kis  szemek,  a vastag  orr  s hegyes  homlok, 
melyen  egy  csomó  sötét,  durva  haj  lógott, 
sajátságos  komor  és  daczos  kifejezést  adtak 
arczának  ...  mi  sem  volt  az  esperes  meg- 
jelenésében, mi  bizalmat  vagy  rokonszenvet 
kelthetett  volna.  S a szavak,  melyeket  mon- 
dott, de  még  inkább  a hang  . . . bizony  ba- 
rátságosak nem  igen  voltak ! De  Harteck  vi- 
gasztalni igyekvék  magát.  Az  esperes  talán 
csak  a templomban  ily  szigorú  és  kimért; 
sok  pap  azt  gondolja,  hogy  ilyeneknek  kell 
lenniök.  De  aztán  eszébe  jutottak  a fiatal 
barát  nyilatkozatai.  Egy  lelki  pásztor,  ki 
községével  marakodik  . . . vájjon  [lehet- e ily 
embertől  sok  jót  várni?  Nem  hallotta-e  Har- 
teck, hogy  az  esperes  egy  meghiúsult  óhaj- 
tása miatt  mily  haragra  gerjedhetett?  Már 
maga  ez  a körülmény  nem  enged-e  elfojtott 
ingerlékenységre  és  nehezen  hajlítható  jel- 
lemre következtetni  ? Alig  mondott  még  Har- 
teck csekélyebb  figyelemmel  misét,  mint  ez 
egyszer.  Midőn  a végén  a jelenlevőkre  áldást 
adott  és  mindnyájan  oly  jámboran  s tiszte- 
lettel fölálltak-  s keresztet  vetettek  magukra, 
fájó  szégyenérzet  nyilait  át  szivén. 

« Milyen  pap  vagyok  én  !»  gondolta  ma- 
gában s fejét  csóválta  maga  fölött. 

Csaknem  föllélekzett,  midőn  ismét  kint 
volt  a templomból  és  Cézárjával,  mely  az 
ajtóban  reá  várakozott,  a plébániára  visz- 
szatért, 

(Folyt,  köv.) 


TAINE  TÖRTÉNETI  MÓDSZERE. 

— HÁROM  KÖZLEMÉNY.  — 

I. 

«A  történelem  Németországban  száz  év 
óta,  Francziaországban  hatvan  év  óta  átala- 
kult, az  irodalmak  tanulmányozásának  követ- 
keztében*. E mondattal  kezdi  Taine  angol 
irodalomtörténetének  bevezetését,  melyben  az 
ő történeti  módszerének  alapelveit  fejtegeti. 

Igen  is,  a történelemirás  módja  átalakult, 
de  nem  csak  az  irodalmak  tanulmányozásá- 
nak, hanem  főleg  a természettudományok  be- 


hatásának következtében.  Látni  fogjuk,  hogy 
Taine  maga  az  ő módszerének  főéi  vét  a me- 
chanikából átvett  hasonlattal  magyarázza.  A 
történeti  fejlődés  szerinte  majdnem  olyan  for- 
mulákba volna  szorítható,  mint  a fizikai  moz- 
gás a mathematika  segítségével : az  egész 
különbség  csak  onnan  eredne,  hogy  a szel- 
lemi élet  tényei  nem  mérhetők,  mint  például 
a kiterjedés,  az  idő,  a súly,  a hő  stb. 

Mily  nagy  fordulata  a gondolkodás-mód- 
nak Bacon  óta!  Az  újkor  bölcseletének  nagy 
úttörője  még  költői  szemlélődéssel  csüngött 
a természeten  és  költői  képzelet  segítségével 
fejtette  ki  azt  a természettudományi  mód- 
szert, melylyel  maga  élni  még  nem  tudott, 
de  melynek  souverain  felhasználása  által  Ga- 
lilei a mechanikai  világnézet  megalapítójává 
lön.  Taine,  megfordítva,  a természettudomá- 
nyok szelleme  által  akarja  megtermékenyí- 
teni az  irodalom,  a költészet  fölfogását.  Bi- 
zony merész  vállalat  és  úgy  hiszem  senki 
sem  kétkedik,  hogy  Taine  történeti  módszere 
nem  bir  olyan  jelentőséggel  az  irodalomra, 
mint  Bacon  « Orgánum* -ja  a természettudo- 
mányokra nézve. 

Minden  megváltozott  a történetírásban, 
mondja  Taine,  a tárgy,  a módszer,  az  esz- 
közök, a törvények,  és  okok  felfogása.  No 
annál  helyesebb  forradalom  már  nem  képzel- 
hető, mint  mikor  egy  tudománynak  még  a 
tárgya  is  megváltozik.  És  mi  okozta  ezt? 
Taine  nem  utal  a valódi  okra:  a természet- 
tudományok  módszerére  és  szellemére.  Pedig 
ez  az,  a mi  a modern  társadalmat,  a modern 
gondolkodást  alakítja,  idomítja.  Nagy  hatása 
onnan  ered,  hogy  mig  egyrészt  megváltoz- 
tatja az  élet  külső  körülményeit,  termelési 
eszközeit,  addig  másrészt  megragadja  és  uj 
irányba  tereli  az  elméket  is.  Mint  a jó  ne- 
velőnek: egyaránt  gondja  van  a testre  és  a 
lélekre  is.  A (mechanikai,  fizikai,  chemiai) 
technika  megváltoztatta  a közlekedést,  for- 
galmat, a termelés-  és  munkaviszonyokat,  az 
életmódot  és  igy  közvetve  még  az  érzésmó- 
dot is;  a biológia  ezalatt  főleg  a szerves  fej- 
lődés fogalmának  kutatása  által  az  öröklés, 
az  alkalmazkodás,  a konkurrenczia  viszonyaira 
az  állati  életben  uj  fényt  derített  és  elvei- 
nek átvitele  által  az  ember  társadalmi  éle- 
tére: megteremtette  a társadalmi  tudományt 
hatalmas  statisztikai  gépezetével.  Ez  a tár- 
sadalomtudomány jó  formán  pótolja  korunk- 
nak azt,  a mit  a múlt  századnak  a filo- 

zófia  nyújtott.  Ikertestvére  a költészet  te- 
rén a társadalmi  regény,  úgy  a mint  azt 
Zola  képviseli.  Egy  ifjú  liajtása  a történet 
filozófiája  terén  a Taine  módszere  is. 

De  vegyük  csak  részletesen  szemügyre 
Taine  elveit  és  vizsgáljuk  meg  valódi  érté- 
küket és  jelentőségüket.  Taine  első  tétele 
igy  hangzik:  «A  történeti  okiratok  csupán 
jelek,  melyekből  a látható  egyént  össze  kell 
állitani».  A «jel»  szó  itt  annyit  jelent,  hogy 
szimbólum.  Az  Írott  szimbólum  mögött  ott 
áll  az  élő  ember.  Ezt  az  embert  kell  saját 
szemeinkkel  látni  törekedni : úgy  a hogy 
eszik,  iszik,  él  és  mozog. 

Ha  például  valaki  egy  ind  Pouranát  meg 
akar  érteni,  ismernie  kell  a hindu  embert. 
Legczélszerűbb  erre  az  Indiába  való  utazás. 
Ez  a tanács  természetesen  nem  az  olvasó- 
nak, de  a történetirónak  adatik.  Ámde  az 
akadémiák  nem  minden  tudósnak  adnak  sti- 
pendiumokat, utazási  költségeket  és  igy  meg 
kell  elégedni  a könyvtári  utazással.  Olvasni 
kell  indiai  útleírásokat,  botanika,  ethnográ- 
fiai  műveket  stb.  Szóval,  hogy  valaki  egy 
Pouranát  jól  megértsen,  főleg  ethnográfiát 
kell  tanulmányoznia;  megfordítva,  a ki  ind 
ethnograf  akar  lenni,  mindenekelőtt  töre- 
kedjék a Pouranát  megérteni.  Ebből  állana 
a tudományos  kölcsönösség. 

Vagy  vegyünk  egy  közelebb  fekvő  pél- 
dát, melyet  Taine  felhoz.  A ki  egy  görög 
tragédiát  élvezni  akar,  annak  mindenekelőtt 
a görög  embert  kell  maga  előtt  látnia.  Erre 
a legjobb  szolgálatot  teszi  a Parthenon  beli 
Meleager  vagy  a Theseus  szobor  szemlélete. 
Jól  teszi  az  ember,  ha  a Középtengerre  száll, 
mely  fényes  és  kék,  mint  egy  selyem  tunika 
és  melyből  márvány  tagok  gyanánt  nyúlnak 
ki  a szigetek ».  (Valóban  gyönyörű  kép,  de 
mi  nekünk  itt  a módszerrel  kell  foglalkoz- 
nunk). A legjobb  felvilágosítást  adhatja  még 
Platón  húsz  válogatott  mondása  vagy  egy- 
néhány idézet  Aristophanesből. 

Ez  úgy  hangzik,  mintha  egy  görög  tra- 
gédia megértése  végett  elébb  Aristophanes 
vigjátékaihoz  kellene  fordulni.  A dolgot  va- 
lószínűleg megfordítani  is  lehetne.  íme  mily 
gondolatcsuszamlás ! Hogy  egy  görög  tragé- 
diát megértsünk,  egy  szobrot,  egy  tengert 
kell  látnunk  és  végül  Aristophaneshez  folya- 
modnunk. Mindenfelé  kell  néznünk  csak  ma- 
gára arra  a tragédiára  nem. 

De  Taine  a legújabb  korból  is  szolgál 


példával.  «Mi  van  egy  modern  költemény 
szép  simított  lapjai  alatt  ?»  kérdi  Taine,  és 
igy  felel  reá.  « Modern  költő,  oly  ember,  mint 
Musset,  Hugó,  Lamartine  vagy  Heine,  ki  be- 
végezte iskoláit  és  utazott,  fekete  ruhát  vi- 
sel és  keztyűket,  szívesen  látott  vendég  a 
hölgyeknél  és  esténként  ötven  bókot  csap 
és  húsz  szellemes  szót  mond  a társaságok- 
ban, reggelenként  újságokat  olvas,  rendesen 
a második  emeleten  lakik,  nem  nagyon  víg 
kedvű,  mert  ideges  ...  és  rendes  érzékeinek 
finomultsága  némi  kedvet  ad  neki,  hogy  is- 
tennek higyje  magát». 

Alkalmazzuk  e módszert  magyar  viszo- 
nyokra. Vajda  János  erdész  fia,  vadászni  sze- 
ret és  gyerek  korában  pompás  lángost  és 
jó  pogácsát  evett.  Ábrányi  Kornél  daliás 
alak  és  szakálla  vöröses.  Bartók  Lajos  a 
« Bolond  Istók»-ot  szerkeszti  és  magyar  ru- 
hát szeret.  Mikszáth  nem  a szájával,  de  a 
szemével  mosolyog  és  Tolnai  Lajos  kopasz. 

De  elmélkedjünk  komolyan.  Szerintünk 
nem  az  a kérdés,  hogy  mi  rejlik  egy  mo- 
dern költemény  szép  simított  lapjai  alatt  vagy 
mögött,  hanem  mi  rejlik  bennök.  Egy  köl- 
temény nem  jelkép,  mely  valami  másra  utalna, 
a mi  nincs  benne.  A dalban  él  egy  érzelem 
az  ódában  egy  eszme,  és  a lényeges  ez  az 
érzelem,  ez  az  eszme.  Minden  dolgot  és  igy 
a költeményt  is  első  sorban  magában  véve 
kell  tekinteni  nem  pedig  a vele  kapcsolatos 
körülményeket.  Költeményben  a költemény 
a fődolog,  nem  pedig  a költő.  Heinéről  a 
német  kézikönyvekben  többnyire  ilyenféle 
olvasható:  romlott  ember  volt,  meghasonlott 
ember,  czinikus,  szentségtörő  ember.  Végül 
beismerik,  hogy  geniális  ember  volt.  De  foly- 
ton folyvást  az  emberről  beszélnek,  nem  pe- 
dig költeményeiről. 

Taine  álláspontjára  helyezkedve  az  ő 
fejtegetéseiből  nem  annyira  a modern  köl- 
tőt értjük  meg  mint  a modern  tudóst.  A mo- 
dern szaktudomány  ugyanis  az  embernek  csak 
törtrészeivel  számit,  a mennyiben  eszét  lel- 
két egy  bizonyos  irányba  rögzíti.  De  ez  az 
állapot  nem  sokáig  tűrhető,  már  azért  sem, 
mert  az  élet  az  egész  embert  veszi  igénybe. 
A szaktudós  a soknemü  követelményeknek 
és  olykor  saját  hajlamainak  is  eleget  tenni 
törekedvén  a legkülönbözőbb  tanulmányokba 
fog  és  eléáll  az  a zavar,  mely  egy  Taine-nél 
is  tapasztalható.  A természettudományok,  a 
történet  és  az  aesthetika  sokkal  távolabb  ál- 

lanak,  semhogy  azokat  összeolyasztani  tudná. 
Meglátszanak  a különböző  irányú  tanulmá- 
nyok törmelékei,  melyekből  egységes  épüle- 
tet emelni  nem  képes.  Csak  kevés  embernek 
sikerűi  az*  a mi  egy  Dühring  Jenőnek.  Ennek 
a német  embernek  rengeteg  tudományát  csak 
az  ő hatalmas  kritikai  elméje  múlja  felül, 
így  történhetett,  hogy  ő mechanika,  fizika, 
mathematika,  nemzetgazdaságtan  és  filozófia 
terén  egyaránt  jeles  müveket  alkotott  és  egy 
tárgyba  sem  vitt  bele  olyan  szempontokat, 
melyek  oda  nem  illettek. 

De  mi  nem  akarunk  Taine-nek  tudomá- 
nyos műhelyébe  tekintgetni,  bár  ő szerinte 
az  ő művének  olvasásánál  első  feladatunk- 
nak kellene  lenni : őt  magát  elképzelnünk  a 
mint  egy  könyvtár  csigalépcsőin  és  lajtorjáin 
fel-le  szaladgál  vagy  a salonokban  beszélget. 
Mert  ő nemcsak  nagy  tudós,  de  egyszersmind 
szellemes  ember,  kinek  azon  felül  még  finom 
költői  érzéke  van.  Mondom  nem  akarom  az 
ő módszerét  reá  alkalmazni.  Nem  az  ő sze- 
mélye a födolog,  hanem  az  ő tétele.  Ennek 
fejtegetésében  pedig  azt  látni,  hogy  ő külön- 
böző nemű  és  rendű  szimbólumokat  egymás 
magyarázatára  használ  fel,  úgy  hogy  többé 
nem  lehet  megkülönböztetni  a magyarázot- 
tat  a magyarázótól.  Nem  tudni  mi  a czél  és 
mi  az  eszköz,  mi  a fő  és  mi  a mellékes:  a 
görög  tragédia-e  vagy  Theseus  szobor  vagy 
a görög  tájék  vagy  végre  Platón  és  Aristo- 
phanes.  A mi  pedig  a költészetet  illeti,  az 
nem  jelkép,  nem  szimbólum,  nem  hieroglif 
és  ákom  bákom.  Az  él  elkülönitve  a költő 
személyétől  is. 

De  az  első  tétel  még  csak  kevés  felvi- 
lágositást  ad  a bölcsész  szándokairól  és  óva- 
kodnunk kell  a rész  fölött  Ítélni,  mielőtt  az 
egészet  ismernök.  Térjünk  tehát  Taine  má- 
sodik tételére,  mely  igy  hangzik:  «A  testi 
és  látható  ember  csak  külső  jel,  mely  által 
a láthatatlan  és  benső  embert  kell  tanulmá- 
nyozni ».  íme  mutatkozik  már  a rendszer.  Az 
okirat  szimbólum,  e szimbólum  mögött  áll  a 
testi  ember,  ámde  ez  is  csak  szimbólum  és 
mögötte  áll  a lélek,  a benső  ember.  Sőt  ha 
tovább  megyünk,  még  ez  a benső  ember  is 
olyatén  jelképnek  fog  bizonyulni. 

Képzelhető,  hogy  tudományos  ember  az 
ilyen  elmejátékban  nagy  gyönyörűséget  leli. 
Ez  az,  amit  rendszer-sport-nak  lehetne  ne- 
vezni és  amit  a német  tudós  oly  éktelenül 
szeret.  Pedig  Taine  franczia  ember,  csakhogy 


nagyon  is  a németek  iskolájába  járt.  A rend- 
szer kedvéért  sokat  hajlandó  megtenni:  ha 
nem  is  töri  éppen  az  egész  világot  kerékbe, 
de  egy  kis  tölteléket  egy  kis  sallangot  nem 
vet  meg.  Mert  világos,  hogy  az  első  tétel 
olyan  sallang-forma,  a mit  a fokozat  kedvé- 
ért hoz  be  Taine.  Az  okirat  mögött  a test, 
a test  mögött  a lélek.  Mire  való  ez,  ha  az 
okiratban  azaz  a költeményben  már  úgy  is 
ott  van  a lélek,  a költő  lelke.  Nem  alatta, 
de  benne. 

Valóban  fura  dolog  van  ebben  a foko- 
zatban. Egy  költemény  mögött  például  látni 
kellene  a költő  koponyáját,  arczát  és  egy 
kis  Gall- féle  koponya  tannal  vizsgálni  kel- 
lene, hogy  ugyan  mi  fészkelhet  benn  a költő 
agyában.  Mert  föltéve,  hogy  az  a költemény 
már  magából  megértetődnék : akkor  ugyan 
mit  tenne  a tudós,  a filológus?  Neki  okvet- 
len valamit  magyaráznia  kell,  még  pedig  le- 
hetőleg valami  mélyet,  nagyon  mélyet. 

De  ne  vegyük  nagyon  szószerint  a té- 
telek értelmét.  Taine  a második  tételt  ily- 
formán  magyarázgatja.  a jól  nevelt  kriti- 
kus képes  lesz  minden  ékítmény,  egy  fest- 
mény minden  vonása,  egy  irat  minden  mon- 
dása alatt  megkülönböztetni  azt  a különös 
érzést,  metyből  az  ékítmény,  a vonás,  a mon- 
dás származott ; jelen  van  a benső  drámánál, 
mely  a művész  vagy  az  iró  lelkében  végbe 
ment.  Szóval  elkészíti  az  illető  szöveg  pszi 
chologiáját.  Ez  a példázgatás  ugyan  nem  fe- 
lel meg  magának  a tételnek,  de  éppen  azért 
sokkal  szebben  hangzik.  Látni,  hogy  Taine 
első  sorban  pszicholog,  lélekbúvár.  Ha  elte- 
kintünk formuláinak  külsejétől  és  csak  a lé- 
nyegre szorítkozunk,  akkor  egész  fennaka- 
dásunk oda  redukálódik,  hogy  egy  történész, 
a ki  Angolország  irodalomtörténetét  Írja  meg, 
első  sorban  nem  aesthetikus,  de  lélekbúvár. 
Innen  van,  hogy  a költeményeket  nem  ma- 
gukban véve  tekinti  és  nem  a közvetlenül 
bennük  nyilatkozó  érzelmeket  kutatja,  de  a 
forrásokat,  a melyekből  az  élő  emberben  ered- 
tek. Bizonyos,  hogy  ennek  a szempontnak  is 
meg  van  a maga  jogosultsága,  de  azt  való- 
ságos csodának  kellene  tartanunk,  ha  ezen 
az  alapon  irodalomtörténet  épülhetne  föl. 

(Második  közlemény  következik.) 

BUCKLE  ÉRTEKEZÉSE. 

«A  NŐK  BEFOLYÁSA  A TUDOMÁNYOK  HALA- 
DÁSÁRA».* 

1857-ben  az  angol  könyvpiaczon  egy  mű 
első  kötete  jelent  meg,  mely,  szerzője  még 
ujoncz  iró  lévén,  eleinte  csak  kevés  figyel- 
met keltett.  De  alig  múlt  pár  hónap,  már  is 
kézröl-kézre  adták,  mindenütt  vitatták,  min- 
denütt ostromolták  tartalmát.  Harczra  hivott 
e könyv  sok  addig  uralkodott  eszmét,  sok 
hatalmas  testületet,  A harcz  kikiizdve  nem 
lön,  a műnek  is  csak  második  kötetére  telt 
még  szerzőjének  élete,  de  a felzudult  indu- 
latok, a heves  ellenkezés,  a kíméletlen  kri- 
tika közepette  sem  akadt  senki,  ki  a könyv 
szerzőjének  bámulatos  tudományát,  meglepő 
szellemi  képességeit  kétségbe  vonta  volna. 

E mű  a «History  of  civilization  in  Eng- 
lanch>.  (A  polgárosodás  története  Angliában.) 
Szerzője  H.  Th.  Buckle  volt. 

Azóta  sok  idő  múlt.  A kritika  elfogadta 
a mű  eszméi  közül  azokat,  melyek  helyesek 
voltak,  és  mellőzte  a mi  téves  volt,  de  Buckle 
hátralevő  nehány  éveit  nem  töltötte  többé 
visszavonultságban.  Anglia  tudósai  közepette 
elfoglalta  méltó  helyét  és  mikor  1862-ben 
10  éves  korában  elhunyt,  neve  nem  múlt  el 
vele,  az  utókor  tisztelete  mindörökké  hozzá 
fűződött. 

Buckle  élete  nemes,  tisztán  szellemi  ér- 
dekeknek szentelt  élet  volt.  Méltó  nem  csu- 
pán arra,  hogy  fenmaradt  termékeiben  él- 
vezetet keressünk,  hanem  arra  is,  hogy  ma- 
gát e termékeny  élet  befolyását  a legáhita- 
tosabb  megfigyelésben  részeltessük.  Tudomá- 
nyos működését  méltatni  e sorok  feladata 
nem  lehet,  csupán  annyibau  hozzuk  itt  nagy 
művének  tartalmát  vonatkozásba  egyénisé- 
gével, a mennyiben  ezt  a közlendő  értekezés 
érdeke  kívánja. 

Buckle  autodidakta  volt.  Midőn  mint 
14  éves  ifjú  mennyiségtani  pályadijat  nyert, 
jutalmul  azt  kérte  szüleitől,  hogy  vennék  ki 
az  iskolából  és  hagynák  ezentúl  otthon  saját 
kedve  szerint  tanulni.  Kereskedő  apja  nehe- 
zen ugyan,  de  mégis  engedett  kérésének  és 
ezzel  az  ifjút  tudományokra  vágyó  hajlamai 
kielégítésében  nem  korlátozta  többé  soha 
semmi.  Ez  időtől  kezdve  szabadon  kalando- 
zott a tudományok  téréin  és  bámulatos  volt 

* «The  Icfluence  of  Women  on  the  Progress 
of  Knowledge». 


a szellemi  kincsek  sokasága,  a miket  gyűj- 
tött. Mint  hajlama  kielégítésében,  úgy  gon- 
dolkodása módjában  is  szabadon  követte 
útjait  és  e minden  idegen  befolyástól  ment 
szellemi  tevékenység  előnyei  és  hátrányai 
nyilatkoznak  műveiben.  Nem  volt  a mi  kor- 
látozta, de  nem  is  volt,  a ki  vezette  volna. 
Ha  még  is  büszkén  említi  nevét  az  utókor, 
érdeme  annál  nagyobb. 

Mint  ifjú  átérezte,  hogy  az  összes  tudás 
végczélja  az  emberiség  tökélyesbiilése.  E czél- 
hoz  vezérlő  utat  megvilágítani,  ismertetni, 
ez  által  a továbbhaladást  könnyíteni  volt 
ifjú  álma  és  férfi  korának  törekvése.  Ebből 
fakad  a History  of  Civilization.  Ez  az  eszme 
irányította  tudományos  kutatásait,  ennek 
szempontjából  Ítélt  meg  mindent,  a mi  hosz- 
szu  és  pihenés  nélküli  tanulmányozásaiban 
előtte  jelentkezett.  Ez  eszme  által  lelkesítve, 
a legkülönfélébb,  egymástól  legtávolabb  eső 
tudományokat  egyenlő  buzgalommal  ölelte 
föl  és  egyenlő  mély  szellemmel  sajátította 
el.  A legkülönfélébb  eseményeket  és  tünemé- 
nyeket vonatkozásba  tudta  hozni  ezzel  az 
általános  eszmével  és  csupán  e vonatkozásuk 
szerint  bírálta  meg  hasznos  vagy  káros  vol- 
tukat 

Húsz  évi  tanulmányozás  után  jelent  meg 
művének  első  kötete,  melyben  a történelem- 
nek és  társadalomnak  új  irányú  tárgyalása 
nevéhez  nagy  és  soha  nem  múló  érdemeket 
fűzött.  Tán  soha  tudományos  mű  szer- 
zője egyéniségének  oly  természetes  folyomá- 
nya nem  volt  még.  Visszavonulva  az  élet 
zajától,  elzárkózva  az  emberek  társasága  elől, 
csupán  könyvei  körében  múltak  évei.  Innen 
nézeteiben  a szigorú  következetesség,  az  elvi 
egyoldalúság.  Műve  úgy  adja  elő  az  emberi- 
séi történetét,  mint  örök  és  változhatatlan 
eszmék  következetes  működését  és  nem  en- 
gedi látnunk  a hely,  idő  és  körülmények  kíi-  : 
lönbözősége  szülte  különbözőségeket.  Vezér- 
eszméje, a polgáriasodás  érdekében  kíméletlen 
harczot  üzen  sok  más  eszmének,  feltüntetve  ' 
káros  irányukat  de  elhallgatva  vagy  nem  is  ] 
látva  jó  hatásaikat.  De  még  tévedései  is  nagy 
szellemre  és  az  egész  emberiség  barátjára 
vallanak,  és  érdemeit  el  nem  homályosit- 
hatják. 

E mű  tartalmáról  elég  itt  ennyi.  Szer- 
zőjének kiváló  nagyságát  már  irálya  is  mu-  i 
tatja.  Az  ész  meggyőző  logikája,  az  érzés  ] 
elragadó  heve,  az  előadás  minden  árnyalata  j 

egyaránt  rendelkezésére  állnak.  A History 
of  Civilization  Írója  nem  csupán  mint  a gon- 
dolatok, de  mint  az  irály  mestere  is  egyszerre 
föltűnt 

A mű  befejezetlen  maradt;  két  kötetén 
kívül  csupán  pár  csekélyebb  terjedelmű  érte- 
kezést irt,  melyek  egyikét  fordításban  nyújt- 
juk. Ez  értekezés  Buckle  összes  tulajdonait 
szűk  keretben,  de  megkapóan  tárja  elénk. 
Már  a tárgy  kijelölése  is  méltó  a History 
of  Civilization  szerzőjéhez:  meghatározni  a 
nők  befolyását  tudományunk,  tehát  összes 
létünk  fejlődésére,  szavakat  találni  arra,  a 
mit  az  egész  művelt  világ  érez,  de  senki 
körül  írni  nem  tudott,  megállapítani  ily  befolyás 
működését  és  kijelölni  határait.  A mily  mérv 
ben  fölébreszti  figyelmünket  már  a tárgy 
is,  oly  mérvben  köti  azt  le  kezdettől  végig 
az  egész  értekezés.  Merész  újító  szellem  küzd 
benne  meggyökerezett  előítéletekkel;  érdek- 
feszitő  gondolatmenete  visz  bennünket  követ- 
kezetesen a czél  felé.  Minden  jelenség,  a mit 
tárgyal,  magasabb  szempontból  vizsgálva, 
erős  meggyőződés  és  nemes  érzés  hangján 
van  előadva. 

A ki  ezt  az  értekezést  figyelemmel  vé- 
gig olvassa, látókörét  emelkedni  érzi  és  Buckle 
szelleme  előtt  tisztelettel  fog  meghajolni.* 

Parlaghi  Ferencz. 


DANTE 

A MAGYAR  IRODALOMBAN. 

Irta:  Kaposi  József. 

(Folyt,  s vége.) 

A Kisfaludy-társaság  1877  junius  27-én 
tartott  ülésén  Szász  Károly  egy  bírálói  je- 
lentése általános  feltűnést  keltett.  «Az  elnök- 
ség parancsolt  velem,  mondja  ebben,  hogy 
tegyem  meg  észrevételeimet  egy  uj  Dante 
fordításnak  bírálatra  benyújtott  részleteiről*. 
(Francesca  da  Bimini  és  az  öngyilkosok 
köre)  . . . Áttér  a méltánylásra  s legvégül 
igy  fejezi  be  jegyzéseit : «Mindent  összefog- 
lalva, e fordítást  hiányai  mellett  is,  kivált 
ha  még  az  ultima  limán  átmenend,  hasznos 
kezdeménynek  tartom  s egy  vagy  más  mó- 
don lehető  megjelenését  őszintén  óhajtóm  és 
hogy  azt  elősegítse  és  erkölcsi  befolyásával 

* Jövő  számunkban  megkezdjük  a hires  essay 
közlését.  Szerk. 


támogassa:  a t.  Társaságnak  őszintén  aján- 
lom*. 16)  — — — E fordítás  az  Angyal 
munkája  volt,  mely  a reá  következő  évben 
csakugyan  megjelent,  de  nem  a Kisfaludy-tár- 
saság által,  hanem  magán  kiadásban.  Pár  hó- 
napig e munka  foglalkoztatta  a szellemeket; 
a lapok  hosszabb  bírálatokat  közöltek  róla. 
Szász  K.  sietett  Angyalt  a Budapesti  Szem- 
lében újólag  üdvözölni  s a fordító,  bár  tel- 
jes sikert  nem  ért  el,  több  oldalról  buzdítva 
lett  a munka  folytatására.  Magát  a fordítást 
a hűségért  mindenki  dicsérte  16)  egyedül  a 
nyelvkezelés  ellen  tettek,  és  jogosan  tettek 
kifogásokat.  A fordító  azonban,  ki  1879-re 
már  a Purgatoriót  Ígérte  volt,  mindamellett 
négy  évig  késett  mig  annak  egy  részével, 
az  első  nyolcz  énekkel  fellépett. 

A mű  előttünk  fekszik,  s bár  szerény 
kis  füzetke,  de  azért  figyelmünket  teljesen 
megérdemli.  Magát  a fordítást  rövid,  klasz- 
szikus  előszó  és  egy  23  oldalra  terjedő  be- 
vezetés előzi  meg,  mely  különösen  három  rend- 
kívül érdekes  kérdéssel  foglalkozik: 

I.  Vájjon  melyik  a Div.  Com.  legszebb 
része?  Az  «Inferno»-e?  mint  azt  Szász  K. 
állította,  vagy  a «Purgatorio  ?»  mely  mellett 
dr.  Angyal  számos  tekintélylyel  és  érvvel 
áll.  Avagy  tán  a «Paradiso?»  Az  angol 
Carlyle,  a franczia  Ozanam,  a német  Phila- 
lethes  a Purgatorionak  adnak  előnyt  s Angyal 
saját  véleményének  igazolására  érdekesen  hi- 
vatkozik reájuk.  Csak  az  kár,  hogy  olasz 
Dantistát  egyet  sem  idéz,  noha  szinte  óhaj- 
tanék e kérdésben  Dante  honfiainak  vélemé- 
nyét is  hallani. 

II.  A második  részben  a Purgatorio  ke- 
letkezésének idejéről,  annak  alakjáról  s belső 
berendezéséről  értekezik  legnagyobb  részben 
ismét  német  és  franczia  források  után.  Kü- 
lönös fontosságot  azonban  méltán  tulajdonít- 
hatunk a 

Ill-ik  paszszusnak,  melynek  themáját 
szerző  a következőkben  adja:  «Elintézendő- 
nek  tartom  még  a kérdést*:  Mi  a «Purga- 
torio*  szónak  helyes  magyar  fordítása?*... 
Hosszasabb  argumentatio  után,  melynek 
figyelmes  elolvasását  minden  e tárgygyal  fog- 

16)  Kivéve  tán  Rényi  Rezsőt  («Petrarca  és  Kisfa- 
ludy Sándor.  Budapest.  1880.  4.  lap.  külön  lenyomat 
a Figyelőből),  ki  azonban  minden  olasz  nyelvismerete 
daczára  itt  messze  elvetette  a sulykot. 

15)  A Kisfahidy-társaság  évlapjai.  Uj  folyam  XIII 
kötet,  Budapest.  1878.  40.  1. 

lalkozónak  melegen  ajánlhatom,  Angyal  a kö- 
vetkező eredményre  jut : Dante  «Purgatorio»- 
jának  helyes  magyar  neve  «Tisztitóhely». 

Én  — folytatja  tovább  — mivel  e kér- 
dés zsenge  Dante-irodalmunkban  még  nincs 
eldöntve,  a Purgatorio  és  Tisztitókely  elne- 
vezéseket fölváltva  használtam ».  Alig  hiszem, 
hogy  Angyal  érvelései  ellen  bárki  is  észszerű 
kifogást  tehetne  s igy  ezzel  a kérdést  vég- 
legesen eldöntöttnek  tekinthetjük. 

Befejezésül  (IV.)  még  3 oldalon  foglal- 
kozik szerző  egy  régibb  bírálójának,  Reviczky 
Gyulának,  némely  merész  állításaival,  melye- 
ket ez  még  1878-ban  a Petőfi-társaság  lap- 
jában (szerkesztették  Balázs  Sándor  s Szana 
Tamás  11.  és  12.  szám.)  «Magyar  Dante» 
czimű  bíráló  értekezésében  koczkáztatott. 
«Nagy  és  magasztos  eszméket  nem  igen  hir- 
det Dante  s müvében  hamarabb  találunk 
zsidó  mint  keresztény  szellemet*  mondja  Re- 
viczky, s tovább:  «Ő  az  emberiség  bírája; 
mestere  a leírásoknak,  de  jellemezni,  lélek- 
tanilag bonczolni  nem  igen  tud  . . . Életfel- 
fogása és  íogálmai  az  erkölcstanról  nem  ál- 
talánosan emberiek,  nem  is  tisztán  keresz- 
tények, hanem  paposak,  majdnem  bigótak» 
stb.  stb.  Ezek  és  ezekhez  hasonló  dolgok,  ál- 
lítások foglaltatnak  Reviczky  czikkeiben,  me- 
lyeket Angyal  a legjelesebb  magyar  Dante- 
búvárok  (Szász  K.,  Szécsen  A.  gróf  és  Csá^ 
szár)  műveiből  vett  idézetekkel  törekszik  czá- 
folni.  Szerintem  Reviczky,  ki  maga  bevallja, 
hogy  csak  német  fordításból  ismeri  Dantet, 
nem  érdemelt  ennyi  fáradságot.  Voltaire  tudva- 
levőleg szintén  nem  tudott  olaszul  s bizonyos, 
hogy  Dante-ből  alig  olvasott  valamit,  de  ez 
őt  nem  tartotta  vissza  attól,  hogy  róla  bírá- 
lókig s úgyszólván  teljes  megvetéssel  nyilat- 
kozzék. E nyilatkozatokra  Luigi  Portirelli  a 
Div.  Com.  egyik  jeles  olasz  kommentátora 
csak  épen  ennyiben  reflektál:  « Voltaire  senza 
punto  sapere  d’Italiano  volle  con  inaudita 
impudenza  parlare  degli  Autori  Italiani». 17) 
Reviczkynek  is  elég  lett  volna  ennyi. 

Jól  emlékezünk, hogy  hat  év  előtt,  mikor  dr. 
Angyal  első  munkája  megjelent,  egyik  érdemes 
bírálója  ez  egyetlen  szóval:  «kezdet»  jellemezte 
azt.13)  S épen  e nyilatkozat  kapcsán  vesszük 
mi  meg  magunknak  a bátorságot,  hogy  aPur- 

I7)  La  Divina  Commedia  di  Dante  Alighierí  da 
Luigi  Portirelli.  Milano  1804.  I kötet  XXIII 

!8)  Havi  Szemle.  Szerkeszti  Bodnár  Zsigmoud 
1879.  224.  1. 


gatorio  első  8 énekének  fordításáról  őszintén 
elmondhassuk,  hogy  óriási  lépésekkel  tett 
gondos,  fontolgató  haladás  az,  mi  ennek  ol- 
vasásánál első  pillanatra  szemünkbe  ötlött. 
Hűség  tekintetében  a dr.  Angyal  munkáját 
körülbelül  a Witteé  és  Philaletliesé  mellé  ál- 
líthatjuk. Prózai  magyar  fordítás  nem  lehet 
nála  különb.  Alig  van  benne  nehány  sor, 
melyet  az  eredetivel  való  összehasonlítás  köz- 
ben kifogásolhatnánk.  A nyelv  kezelésében 
és  a verselésben  fordító  szintén  jelentékeny 
előmenetelt  tett.  Mindkettőben  bizonyos  köny- 
nyedség  jellemzi  munkáját,  ha  azt  első  kísér- 
letével összehasonlítjuk.  Általánosságban  véve 
csak  az  első  ének  egy-két  sora  még  mindig 
kevésbé  sikerült,  ha  akár  a magyarságot,  akár 
a szigorú  hűséget  vesszük  figyelembe.  Ezek 
közé  tartoznak  I,  9—12.  Eredetiben  e sorok 
igy  állanak: 

E qui  Calliopéa  alquanto  surga, 

Sequitando  il  mio  canto  con  quel  suono 
Di  cui  le  Piche  misere  sentiro 
Lo  colpo  tál,  ebe  disperar  perdono. 

(És  itt  kissé  keljen  fel  Calliope  s kisérje 
énekem  ama  hanggal,  melynek  csapását  a 
szegény  szarkák  annyira  érezték,  hogy  a 
bocsánat  felől  kétségbe  estek.) 

Dr.  Angyal  szerint  : 

S te  Kallíope  kelj  fel  szinte  kiss^, 

S kisérni  énekem  sugitsd  a hanggal, 

Melynek  csapását  a szarkák,  szegények, 

Érzék,  s nem  is  reméltek  megbocsájtást. 

Továbbá  szórend  tekintetében. 

I,  16.  «Agli  occhi  miéi  ricomincio  diletto* 

Gyönyört  szememnek  újra  kezde  nyujtni. 

Az  I-sö  ének  75-ik  sorából  «La  vesta 
che  al  gran  di  sara  si  chiara*,  melyet  for- 
dító igy  ad  vissza  : «A  porhüvely,  mely  egy- 
kor úgy  ragyog  majd»  hiányzik  a «gran  di* 
a feltámadás,  a végső  ítélet  nagy  napja,  mely 
pedig  itt  igen  fontos  lenne.  A 134  — 136.  sor- 
ban e két  szónak  «kitépni»  és  «kihuzni», 
fordító  egy  jelentést  ad,  noha  lényegesen  kü- 
lönböznek egymástól : 

« Csodálatos  tény ! a midőn  kitépte 
A sás  szerény  növényét,  ez  azonnal 
Ismét  kinőtt  ott,  a honnan  kihúzta*. 

A következő  énekek  fordítása  sikeililt, 
szőrszálhasogatónak  kellene  lennünk,  hogy 
bennük  bármi  csekély  hibát  találhassunk.  Csak 
épen  a személyes  névmások  nagyon  gyakori, 

épen  nem  szükséges  s egyedül  a versmérték 
kedvéért  történt  használatára  kell  figyelmez- 
te  tnünk  forditót,  a mi  egyáltalában  nem  ma- 
gyaros s nyelvezetének  mindenkor  idegen- 
szerii  szint,  zamatot  kölcsönöz. 

Meg  nem  állítatjuk,  hogy  egy-két  gyö- 
nyörű helyet  a sikerült  forditásból  ide  ne 
Írjunk. 

A Vl-ik  ének  elején  a «Purgatorio»  elő- 
tornáczában  azon  lelkek  körében  időz  épen, 
kik  erőszakos  balállal  múltak  ki  s a megté- 
rést éltük  utolsó  perez  eire  halasztották  . . . 
Seregestül  jönnek  feléje  az  árnyak  megkérni 
őt^hogy  vigyen  hirt  felőlük  a földre . . . Ek- 
kor használja  Dante  a következő  hires  ha- 
sonlatot: 

A koczkajáték  hogyha  véget  éré, 

A vesztes  ott  marad  busán  magában, 

Ismétli  a dobást,  s tanul  leverten, 

Mig  a nyerővel  elmegy  az  egész  nép; 

Ez  itt  előtte  jár,  az  meg  mögötte, 

Egy  másik  oldalt  kéri  ki  figyelmét, 

De  a nyerő  nem  áll  meg,  hallja  ezt,  azt; 

Kinek  kezet  nyújt,  az  szűnik  tolongni, 

S igy  védi  meg  magát  a sokaságtól, 

Én  szinte  igy  valék  e nagy  tömegben; 

Arczal  feléjök  jobbra  balra  néztem, 

S adott  ígéretekkel  szabadultam. 

Ugyanez  énekben  van  a sokat  idézge- 
tett «Ahi  serva'  Italia»  is,  melyet  fordítónk 
igy  adott  magyarul : 

Ah  rab  Olaszhon  ! fájdalom  tanyája  ! 
Kormánytalan  hajó  dúló  viharban  ! 

Nem  a világ  úrnője  már,  de  bordély  ! 

Ezen  nemes  lélek  milyen  serény  volt,  ’ 

Hazája  édes  hangja  hallatára, 

A honfitársát  kellőn  üdvözölni. 

S ma  is  kik  élnek  benned,  harezban  állnak, 

S egymással  ők  nem  szűnnek  marakodni, 
Kiket  egy  árok  és  egy  fal  kerít  be. 

Boldogtalan  te ! nézz  tengerjeidnek 

Partján  körül,  s tekints  kebledbe  az'án, 
Van-e  csak  egy  részed  hol  béke  volna  ? 

Mi  haszna,  hogy  Justinián  a féket 
Jól  megjavítá,  ha  üres  a nyerged? 

Nélküle  szégyened  nem  volna  oly  nagy  stb. 

Ajánlom  mindenkinek  e részletet  több- 
szörös elolvasásra. 

A VlII-ik  ének  kezdő  sorai,  a bájos 
«Era  giá  l’ora  ecc.  aligha  fog  magyar  Dante 
fordítónak  valaha  tökéletesen  sikerülni,  s igy 
azzal  Angyal  sem  dicsekedhetik  különösen, 
ezért  azonban  nem  lehet  őt  okozni. 

Itt  volt  az  óra  már,  hol  a hajósnak 
Hazafelé  száll  vágya,  s szíve  lágyul 
A mely  nap  indul  drága  kedvesektől, 


Mikor  az  uj  utast  szerelme  gyötri, 

Ha  cseng  feléje  távolból  harangszó, 

Mely  a haló  napot  siratni  látszik. 

A jegyzetek  nem  egyszerű  fordítások,  de 
bámulatos  szorgalommal,  ügyességgel,  önál- 
lólag  s a magyar  olvasóközönség  legnagyobb 
részének  igényeihez  mérve  önállókig  vannak 
összeállítva.  Annak  megvilágositására,  hogy 
mily  komolyan,  lelkiismeretesen  fogta  fel  tiszt- 
jét a fordító,  legyen  elég  csak  ez  egyetlen 
példát  idéznem.  A II-ik  ének  118-ik  sorá- 
hoz hosszabb  jegyzetben  igazolja  fordító  az 
általa  elfogadott  olvasást  s e jegyzetet  igy 
fejezi  be:  . . . Végre  a galamboktól  vett 
hasonlat  azt  bizonyítja,  hogy  álltak  az  ár- 
nyak, mert  a galambok  megállapodva  egy 
helyen  esznek : a mint  én  a sor  biztos  értel- 
mezése végett  evő  galambokat  ismételten  meg- 
figyeltem. Itt  is,  valamint  egyáltalában,  dr.  An- 
gyal az  olasz  Dante-irodalmat  igen  csekély 
figyelemre  méltatja,  annál  inkább  előtérbe 
lépnek  azonban  nála  a franczia  és  német 
Dantisták,  kiknek  müveire  gyakran  hivat- 
kozik, s e részben,  ha  némileg  igazat  adunk 
is  neki,  mégsem  hallgathatjuk  el,  hogy  a 
Div.  Com.  kommentátorai  egészben  kissé  több 
tekintetet  érdemelnének,  mint  a mennyit  for- 
dító nékik  juttatott. 

Hogy  a díszes  füzet  külalakjáról  is  meg- 
emlékezzünk, az  mindenben  hasonlít  az  I-ső 
kötethez  eltekintve  tán  azon  egyetlen  változ- 
tatástól, melyen  a jegyzetek  számozása-  ke- 
resztül ment.  Szerintünk  az  I-ső  kötetnél  is 
már  sokkal  praktikusabb  lett  volna  ez  újab- 
ban elfogadott  raethodust  követni,  mely  nem 
jelez  zavarólag  a sorok  között,  hanem  a so- 
rok számához  adja  mindjárt  a magyarázatot. 

Dr.  Angyal  János  tehát  újólag  az,  ki  eddig 
a Purgatorióból  is  legtöbbet  bocsátott  a nyil- 
vánosságra. 19)  Egyik  katholikus  napilap,  ha 
nem  csalódom,  jó  ideje  hozta  már  a hirt> 
hogy  az  egész  «Tisztitóhely»  elkészült.  Előre 

isj  Előtte  a Purg.  VIII.  énekéből  csak  a követ- 
kező sorok  láttak  napvilágot : I,  1 — 6 Császár  F.-től 
(Uj  M.  Muzeum.  1854.  évf.  II.  k.)  továbbá  Szász  Ká- 
rolytól  (A  világirodalom  nagy  épószai  II.  k.) : 1. 13—31, 
37-39;  II.  13-51:  III.  136—141;  VI.  76— 96 ; VII. 
70-84,  100—103;  VIII.  1—6. 

Halljuk,  hogy  Petrarca  és  Tasso  ügyes  magya- 
ritója  dr.  Radó  Antal  is  fordított  egyet  mást  Dante- 
ből  s nehány  éneket  Gyulay  Pálnak  az  egyetemen 
tartott  irály-gyakorlati  óráin  fel  is  olvasott,  nincs 
azonban  tudomásunk  arról,  hogy  ezek  közül  valami 
nyomtatásban  megjelent  volna. 

tehát  a többivel  is.  A kezdet  nehézségei  leg- 
nagyobb részben  már  le  vannak  győzve;  elég- 
bizonyság  rá  a kis  fiizetke,  melyről  épen 
most  volt  szerencsénk  szólhatni.  Illendő,  kí- 
vánatos, hogy  már  egyszer  magyar  Dantenk 
is  legyen,  s e részben  Angyal  Ígéretét  a 
Div.  Com.  kedvelői  régóta  bírják.  Számítunk 
rá.  S ekkor  tán  az  isteni  poéta  műve  leg- 
alább meglesz  óva  oly  kontár  kezektől,  mint 
a minő  Répássy-é  is,  ki  Hettinger  egy  nagy- 
hírű munkájának,  «A  kereszténység  védelmé»- 
nek  fordításában  (IV.  kötet)  az  ott  Danteből 
idézett  helyeket  össze-vissza  hányt-vetett  rí- 
mekkel valósággal  botrányosan  tette  át  ma- 
gyarra. 

«Onorate  l’altissimo  poeta». 

Inf.  IV,  80. 


« V ADG AL  A MB » . 

(Eredeti  népszínmű  dalokkal  3 felvonásban.  Irta  Gerő 
Károly.  Zenéjét  szerzetté  Szentirmai  Elemér.  Először 

adatott  a népszínházban  január  hó  10-én.) 

Ha  nem  is  határozott  drámai  tehetség 
az,  a miről  Gerő  Károly  második  népszín- 
műve a « Vadgalamb » tanúskodik,  annyi  két- 
ségbevonhatatlan, hogy  igazi,  meleg,  költői 
kedély  világa  van.  Tegyük  hozzá  még  azt  is, 
hogy  nemes  ambiczióval  dolgozik  és  ez  am- 
biczió  nála  szorgalommal  jár  karöltve;  meg 
van  az  a jelessége  is,  hogy  komolyan  lát 
mindig  a munkához  és  egész  erejével,  egész 
képességével  csügg  alkotása  sikerén. 

És  valóban,  a mi  jó  csak  van  a « Vad- 
galamb » -bán,  az  mind  Gerőnek,  a nemes  ke- 
délyű fiatal  írónak  jelessége ; a drámaírónak 
nagyon  kevés  jut  belőlök.  Igaz  ugyan,  hogy 
ha  arról  van  szó,  hog}^  mint  javítsa  meg  a 
szerző  első  sorban  a « Vadgalamb  »-nak,  mint 
népszínműnek  hibáit,  akkor  azokat  a tradi- 
tionális  hiányokat  kellene  megjavitnia,  me- 
lyek a népszínműnek  mint  drámai  fajnak, 
keletkezése  óta  eredeti  és  attól  fogva  ha- 
gyományos hibái.  De  ha  ezt  nem  is  tette, 
mégis  sokat  hagyhatott  volna  el  belőlök,  ha 
nem  ragaszkodik  annyira  Tóth  Ede  irányá- 
hoz, mely  iránynak  minden  gyöngéje,  nem 
bírván  Tóth  előnyeivel,  nála  fokozottan  jelent- 
kezik. És  bizonyára  erősebben  juttathatja  ér- 
vényre azt  a sok  jót,  mely  darabjában  össze 
van  halmozva,  ha  többet  vesz  alakjaihoz  a 
páthoszból;  erős,  tömör  drámai  cselekvényt 
iparkodik  nyújtani;  nem  temeti  el  a szenve- 


délyt az  érzelmekbe  és  óvakodik  attól,  hogy 
alakjait  énekeltesse,  a hol  csak  szerét  és 
módját  ejtheti. 

A dal,  mely  legtöbb  népszínművünknél 
inkább  fajul  sallanggá,  mint  olvad  szervesen 
a dráma  elemévé,  Gerő  darabjában  igen  gya- 
korta teng  túl  a cselekvény  menetének  ro- 
vására. Az  ő müve  is  igen  élénken  illusz- 
trálja azt,  hogy  népszínműveinkben  a dalos 
elem  (műkifejezéssel  élek)  — csak  betét,  me- 
lyet legtöbbször  a színész  választ  magának. 
Tudjuk,  hogy  a « Vadgalamb » -bán  ez  nem 
történt  igy,  de  azt  az  egyet  nem  értettük, 
miképen  engedhette  meg  a rendező  Gerő  a 
drámairó  Gerőnek,  hogy  például  a második 
felvonás  egyik  jelenetében,  a nem  szerel- 
mes, vad  természetű  Ricza,  ki  legénynyel 
nem  szokott  szóba  állani,  Imrével,  kit  ekkor 
lát  életében  először,  dalra  fakadjon,  — sőt 
mi  több,  meg  se  elégedjék  azzal,  hogy  hely- 
zetéből kifolyólag  elénekeljen  egy  szép  me- 
lancholikus  dalt,  — hanem  ráadásul  még  friss 
csárdással  is  megtoldja. 

De  ismétlem,  a « Vadgalamb » cselekvé- 
nyének  sok  helyen  való  terpedtségét  nem 
egyedül  a dalos  elemnek  tulságig  való  hasz- 
nálata okozta : nagyban  elősegítette  azt  a 
staffage-egyének  gyakori  és  nagy  szereplésén 
kívül  az  is,  hogy  a mű  tulajdonképeni  cselek- 
vényét  túlságos  széles  mederben  íolyó  mel- 
lékkörülmények előzik  meg.  így  mindjárt  az 
első  felvonás  kezdetén  a szüret  olyan  sok 
oda  neiu  tartozó  színnel  van  kifestve,  hogy 
nagyon  meg  lehetett  volna  kékczeruzázni ; 
azután  a harmadik  felvonás  első  jelenetei, 
közöttük  a leányrablá«i  kísérlet,  csak  arra 
szolgálnak,  hogy  gátolják  az  utolsó  felvonás 
rohamosságát  — vagy  hogy  takarják  a fel- 
vonás hiányait. 

Nem  lehet  feladatunk,  hogy  széliében 
tárgyaljuk  a dráma  meséjét ; de  ép  a cselek- 
vényt érintve,  röviden  mégis  csak  el  kell 
mondanunk,  hogy  Galand  Mihály  történetéről 
szól,  a ki  derék,  becsületes  ember;  fainja 
bírónak  akarja  választani,  de  Mihály  egye- 
düli nagy  gondját  a gazdag  Meskó  okozza, 
ki  a nagy  adósság  fejében,  melylyel  Galand 
birtoka  még  apjától  lett  megterhelve,  Mihály 
egész  örökét  magához  váltotta.  Hogy,  vagy 
hogy  nem  történik,  arról  a darab  folyamán 
felvilágosítást  nem  kapunk,  'Meskó  leánya, 
Jalis  megszereti  Galand  Mihályt  és  immár 
félig-meddig  kikiáltott  boldog  jegyesek  — mert 

Mihály  maga  is  úgy  van  meggyőződve,  hogy 
Julis  mindenképen  neki  való  asszony  — mi- 
kor Mihály  megszereti  Riczát,  a vadgalambot 
és  feledve  Ígéretet,  becsületet,  családot,  min- 
dent, végül  is  e leányt  teszi  nejévé. 

A cselekvény  e vázlatos  elmondásából  is 
kitűnik,  hogy  bőven  meg  van  benne  az,  a 
mit  rendesen  drámai  összeütközésnek  neve- 
zünk; de  mily  lélektani  kápráztatás  az,  me- 
lyen Gerö  hozzá  juttat  bennünket?  így  lát- 
nunk kell,  hogy  Mihály  tulajdonképen  nem 
az  a nyugodt,  gondolkodó,  értelemmel,  meg- 
fontolással tevő  ember,  a kinek  legelső  jele- 
netében mutatja  a költő,  hanem  gyengébb  a 
nádnál,  ki  a szerelem  első  fellobbanásának 
perczében  már  feled  mindent ; feledi  alig  egy 
félórával  ezelőtt  tett  Ígéretét;  feledi  helyze- 
tét, családját,  tisztességét  és  vak  szenvedély- 
ed dobja  magát  egy  leány  ölébe,  kinek  lelki 
világát  alig  hogy  sejti  és  a ki  iránt  táplált 
szerelmét,  fellobbanása  első  perczében,  alig 
hihetjiik  elég  komolynak  arra,  hogy  azon 
dráma  épülhessen.  Valóban  az  első  jelenetek 
után  sokan  azt  gondoltuk,  hogy  a drámát 
testvéri  harcz  fogja  képezni,  az  a testvéri 
harcz,  melyre  a szép  Meskó  Julis  tüzeli  a 
két  testvért,  Imrét  és  Mihályt.  De  a cselek- 
vény egészen  más  fordulatot  vesz  és  mondjuk, 
nagyon  is  selejtes  utón  halad,  semhogy  erős 
drámai  szervezetnek  szolgálhatna  alapul.  Pe- 
dig Gerő  könnyen  változtathatott  volna  a 
nagy  hibán;  ha  az  eljegyzési  Ígéret  talán 
már  előbb  megtörténik  és  a Meskóék  láto- 
gatása a szüret  alatt  szolgáltat  alkalmat 
Mihálynak,  hogy  Kiczát  megszeresse  és  Ju- 
lisnak  adott  Ígéretét  megszegje,  a valószínű- 
ség legalább  meg  van  mentve.  Ha  ez  igy 
történik,  alkalma  nyílt  volna  Imrét  is  a drá- 
mai cselekvény  keretébe  szervesebben  beol- 
vasztani és  megvilágíthatta  volna  egyúttal 
ennek  szerelmét  Julis  iránt,  mely  ugylátszik 
régi,  mert  már  hivatkoznak  rá.  De  ez  a sze- 
relem az  egész  dráma  menetében  egyébre  se 
szolgál,  mint  kibúvóra  a csomó  megoldásánál 
és  ezzel  újabb  lélektani  botlásra,  Julis  von- 
zalmának megváltozására.  Ez  a leány  az 
egész  darab  folyamán  úgy  tűnik  föl,  mint  a 
ki  Mihályért  rajong.  Nem  csak  az  első  fel- 
vonásban jön  utána,  apjával,  a mi  még  is 
érthető,  de  utána  jár  még  a második  felvo- 
násban is,  mikor  már  Mihály  elég  nyilváno- 
san dokumentálta,  hogy  nem  szereti,  és  a 
harmadikban  mégis  gyors  fordulattal  egy- 


szerre csak  Imrébe  szeret.  Honnan  e válto- 
zás? Imre  szavai  hatották  volna  meg?  Nem 
akarom  a triviálisságig  folytatni  a következ- 
tetést, de  majd  nem  úgy  van,  hogy  csak  azért 
történt,  hogy  Mihály  kényelmesen  jusson  sze- 
relméhez is,  meg  vagyonához  is. 

így  megérintve  már  az  alakokat  is,  Ri- 
czáról  kell  megemlékeznem,  a cselekvény 
egyik  fő  alakjáról,  kinek  óriási  hibája  nem 
is  az,  hogy  naivsága,  egyiigyiisége  és  egész 
lényege  előttünk,  húsból  és  vérből  alkotott 
emberek  előtt  nagy  lehetetlenség,  de  főleg 
az,  hogy  még  önmagához  sem  következetes. 
Néhol  a tulságig  naiv,  máshol  beszél  már 
olyan  dolgokról  is,  melyek  a czivilizáczíó 
nyomaira  vallanak ; egy  helyen,  mintha  félue 
az  emberektől ; pedig,  ha  mindig  vadonban, 
pusztában  nevelődött  is  föl,  emberek  között 
élt,  kik  (föl  is  említi)  szerették  őt,  élvezte 
jóságukat,  sőt  megmozdult  szivecskéje  is. 
Még  is  egy  helyen  azt  kérdi:  ki  az  isten? 
mi  az  imádság  ? — de  nyomban  rá  tükörről 
beszél;  pedig  Gerő  a történelemből  is  tud- 
hatná, hogy  sokkal  előbb  érezték  az  emberek 
egy  felső  lény  léteiének  hatását  (vagy  mondjuk 
szükségét)  mintsem  arra  gondoltak,  hogy  jó 
lenne  az  arcz  szépségéről  a tükörben  sze- 
rezni bizonyosságot. 

Nagyon  helyes  választás  volt,  hogy  Gerő 
egy  naiv,  vad,  ingerlékeny  kedélylyel  biró 
lénynyel  állította  szembe  Mihályt,  ezt  a 
józan  embert,  ki  az  első  felvonásban  azt 
mondja  öcscsének,  hogy  házassághoz  nem  a 
szív  — de  az  ész  szükséges.  De  Ricza  any- 
nyira  légbuborék,  hogy  annak  hatásáról  józan 
érzékkel  biró,  meglett  korú  ember  lelkivilá- 
gára. mi  fogalmat  sem  alkothatunk  magunk- 
nak. Ha  Ricza  több  életerővel  és  életképes- 
séggel bir,  bizonyára  jobban  érdekel  bennün- 
ket Mihály  is;  igy  nem  vonzódunk  hozzá  és 
valóban  az  ő sorsa  alig  mondható  még  szo- 
morúnak is  azokéhoz  képest,  kiket  szerelme 
mámorában  gyámoltalanul  otthon  hagyott, 
kitéve  egy  mélyen  sértett  ember  jogos  bosszú- 
érzetének  ; hisz  mig  azoknak  otthon  nem 
maradt  egyebük  a búnál  és  nyomornál,  ő az 
elátkozott  csárdában  zavartalanul  élvezheti 
legalább  szerelmét. 

Mennyi  erős  sorscsapásnak,  mennyi  küz- 
delemnek lehetett  volna  osztályosa,  ha  Gerő 
több  erővel  tudná  kiaknázni  azokat  az  ele- 
meket, melyeket  szerencsés  tehetsége  konczi- 
piál.  Csak  az  eltűnt  hatszáz  forintra  akarjuk 

itt  emlékeztetni,  melyet  egy  ügyetlen  legény 
lopott  el  azzal  a kötelez  vénynyel  együtt, 
melyre  Meskó  olyan  sok  gyanút,  olyan  sok 
vádat  épit.  Ha  ez  a hatszáz  forint  Mihály 
kezébe  kerül,  sokkal  erősebben  csomózhatta 
volna  Gerő  a dráma  szálait  és  igy  bizonyára 
több  érdekkel  ruházhatta  volna  fel  a meg- 
oldást is.  így  a megoldás  nem  csak  hogy 
érdektelen,  de  minden  nélkül  szűkölködik,  a 
mi  drámai ; ez  utóbbi  annyira  nincs  meg 
benne,  hogy  az  a jelenet,  melyben  a csomó 
megoldódik  az  által,  hogy  két  kötelezvényt 
tépnek  el  egymás  után,  inkább  okozott  de- 
rültséget, mint  a felcsigázott  várakozásnak, 
költői  igazságosztással  való  kielégitését,  mint 
azt  költői  míihen,  de  különösen  élére  állitva, 
a drámában  megkívánjuk. 

Készakarva  szedtük,  terünkhöz  mérten, 
apróra  a « Vadgalamb » hibáit,  kiindulva  abból 
a tudatból,  hogy  Gerő  ambicziózus  fiatal  iró, 
kinek  jelszava  : Előre ! És  mi  hibái  daczára 
is  bátorítani  akarjuk,  hogy  ragaszkodjék  e 
jelszóhoz  ; a kiben  annyi  a költői,  a ki  annyi 
ügyességgel  tudja  tárgyát  feldolgozni;  oly 
kedves  genre-alakokat  tud  teremteni ; úgy 
bírja  a színpad  titkát  és  olyan  jelenetet  irt, 
mint  a «Vadgalamb»  második  felvonásának 
végső  jelenete,  annak  szolgáljon  a kritika 
méltó  buzdításul.  Gerő  már  ma  is,  második 
kísérletével,  népszínműíróink  kiválóbbjai  kö- 
zött foglal  helyet  és  a «Vadgalamb»  bizo- 
nyára nagy  magaslaton  áll  minden  tekintet- 
ben azon  népszínművek  fölött,  melyek  a leg- 
utóbbi két-három  évfolyamán  láttak  napvilágot. 

Dr.  Berényi  Pál. 


IRODALOM. 

A falu  nótái  czimen  Tóth  József  egy  kötet  el- 
beszélést adott  ki.  (Aigner  Lajos,  Ára  1 frt  20.)  A 
négy  elbeszélés  Dűli  Mári,  A temető  kapujában,  Csina 
Ricza.  A rétaljai  kis  malomház  valóban  népies  jellegű. 
A Csina  Riczát  a «Koszoru»  olvasói  már  ismerik  és 
ezután  teljes  képet  alkothatnak  maguknak  Tóth  Jó- 
zsef elbeszélő  tehetségéről.  Eleven,  zamatos  magyar- 
ság képezi  fő  erényét.  Olykor  mese  szövése  és  jel- 
lemző ereje  is  figyelemre  méltó,  de  kívánatos  volna,, 
hogy  szabaduljon  attól  a kaoskaringós,  sallangos  elő- 
adási modortól,  mely  még  nem  valódi  népiesség,  ha- 
nem inkább  annak  hajhászata  a külsőségek  által.  Ha 
Tóth  József  mélyebben  be  fog  hatolni  a magyar  nép 
lelkületóbe  és  törekszik  élő  alakokat  teremteni,  akkor 


gyakorlott  ügyes  tollával  jobb  elbeszélőink  közé  emel- 
kedhetik. 

Szavaló  könyv.  Összeállította  dr.  Jancsó  Benedek,  ' 
tanár.  (Arad,  1885.  Gyulai  István  kiadása.  Ára  1 frt.) 

E mű  magasan  felette  áll  a hasonló  tartalmú  s irányú 
kiadványoknak,  melyek  nálunk  az  utóbbi  időben  meg- 
jelentek. Dr.  Jancsó  Benedek,  ki  mint  aesthetikus  és 
mfíbiráló  a legjobbak  közül  való,  a tárgy  alapos  isme- 
retével Ízlést,  eredeti  felfogást  és  magvas,  szép  irmo 
dórt  párosít,  mely  könyvét  magában  véve  is  élvezetes 
olvasmánynyá  teszi  minden  művelt  emberre  nézve. 

De  a könyv  összeállítója  nemcsak  a művelt,  nagy  kö- 
zönségre volt  tekintettel,  hanem  első  sorban  szem  előtt 
tartotta  az  iskola  érdekeit  is.  A szép  kiállítású  könyv 
akként  van  összeállítva,  hogy  hasznát  vehessék  nem-  : 
csak  a felsőbb  osztályú  tanulók,  hanem  a közép-  és 
polgári  iskolák  alsóbb  osztályú  tanulói  Is  egyetemben 
a felsőbb  népiskolák  mindkét  nemű  ifjúságával.  A 
könyv  tendentiája  : ápolni  a költők  és  a szülőföld 
szeretetével  együtt  a hazaszeretetei ; — megerősíteni 
az  ifjúság  szivében  a nemzeties  érzést  párosulva  az 
általános  emberiessel ; fejleszteni  s finomítani  az  Ízlést 
a lélek  gyöngédségével  együtt. 

A mi  a szavalás  elméletét  illeti,  azt  a könyv 
összeállítója  egy  terjedelmesebb  bevezetésben  tárgyalja 
5 fejezetben.  Az  első  fejezetben  előadja  a szavalás 
általános  kellékeit  s feltételeit ; a másodikban  a nyelvi 
és  verstani  feltételeket;  a harmadikban  a stilisztikait, 
a negyedikben  rövid  psychologiai  tanulmány  kapcsán 
a szavalás  által  festendő  érzelmek  és  indulatok  kelet- 
kezését, lefolyását  és  kifejezési  módjait;  az  ötödikben 
pedig  az  előadás  azon  feltételeit,  melyeket  a műfaj 
természete  követel  meg.  Azonkívül  minden  egyes  köl- 
temény után  a költemény  tömör  és  világos  aesthetikai 
fejtegetése  kapcsán  teszi  meg  érthető  és  határozott 
részletes  utasításait. 

Jellemzőnek  tartjuk  ide  iktatni  Jancsó  Benedeknek 
a könyv  közrebocsátását  indokoló  következő  sorait : 

«E  könyv  összeállításánál  főleg  az  az  igyekvés 
vezérelt,  hogy  az  ifjúság  érzelmi  és  erkölcsi  nevelését 
tőlem  telhetőleg  elősegítsem.  Oktatási  rendszerünk  túl- 
ságos gravitálása  a tisztán  intellectuális  tér  felé  bizo- 
nyos érzelmi  sivárságot,  erkölcsi  eldurvulást,  és  esz- 
mén) ies  iránt  való  közönyösséget  szül  az  ifjúságban,  , 
ha  nem  igyekezünk  ellensúlyozni  azzal,  mi  az  emberi 
lélek  ideális  hajlamainak  megfelel:  t.  i.  az  erkölcs 
nagy  példáival,  a hit  élő  erejével,  a költészet  és  a 
művészet  ihletésével*. 

A kötet  régibb  és  újabb  jeles  költőinktől  61  köl- 
teményt foglal  magában.  Ajánljuk  olvasóink  figyelmébe. 

Szerkesztő : Ábrányi  Emil.  — Kiadó : Aigner  Lajos. 

Pallas  részvénytársaság-  nyomdája. 

TAINE  TÖRTÉNETI  MÓDSZERE. 

II. 

A történet  fölszinén  a szereplő  népek- 
nek, hősöknek  csak  cselekedetei  láthatók  és 
a pszickolog-történész  föladata  az  események 
belső  okait,  a cselekedetek  belső  indokait 
felkutatni.  De  azért  a történetet  nem  lehet 
kizárólag  pszichológiai  problémának  tekinteni, 
a mint  ezt  Taine  teszi.  «A  mint  — mondja 
Taine  — a csillagászat  alapjában  véve  nem 
más,  mint  mechanikai  és  a physiologia  vegy- 
tani probléma,  épen  úgy  a történet  lényegileg 
nem  egyéb  pszichológiai  problémánál.  Az 
mindenesetre  áll,  hogy  a csillagászat  alapját 
az  analytikai  mechanika  képezi,  de  a phy- 
siologiát  csupa  vegytanra  vezetni  vissza: 
kissé  merész  dolognak  látszik.  A mai  phy- 
siologok  legalább  jónak  tartják  nemcsak  vegy- 
tannal, hanem  .physikával,  mechanikával  és 
másrészt  anatómiával  és  fejlődéstannal  is 
foglalkozni.  A történelemből  pedig  csupa  merő 
pszichológiát  csinálni:  egyáltalán  nem  járja. 
Egy  gazdasági  krízis,  egy  kormányzati  vál- 
tozás, egy  háború  története,  nem  kizárólag 
pszichológiai  probléma,  habár  az  említett  dol- 
gokban pszichológiai  tényezők  is  működnek 
közre. 

A tudományok  módszertana  körül  ma- 
napság egyáltalán  nagy  zavar  tapasztalható. 
Ezt  a zavart  nagyrészt  a természettudomá- 
nyi forradalom  idézte  elő.  De  valamint  a 
természettudományokon  belül  napról-napra 
jobbban  sürgetik  az  erős  szervezkedést,  úgy 
a társadalmi  tudományokban  is  elébb  utóbb 
határozottabb  megállapodás  fog  létre  jönni. 
A rationalisztikus  világnézet,  melyet  a nagy 
franczia  forradalom  hagyott  örökségbe  és  a 
természettudományi  világnézet,  mely  száza 
dunknak  szülöttje,  még  mindig  harczban  ál 
lanak  egymással  és  túlkapásaiból  látszólag 
egyik  sem  akar  engedni.  Kibékülésüktől  függ 
a tudományok  újabb  filozófiai  szervezkedése 

A pszichológiai  módszer  egyoldalú  hasz- 


nálata különösen  az  irodalomtörténetben  lesz 
sok  baj  kútforrása.  Cselekvő  hősök  lelküle- 
tének  kutatásánál  a pszicholognak  tág  tere 
nyílik  az  elmélkedésre.  Ámde  a költő  nem 
hős.  A költőnek  első  sorban  nem  élete  s tettei 
hanem  költészete  jő  tekintetbe.  A lyrai  költő 
az  ő benső  életét  maga  tárja  fel  előttünk  és 
a pszicholog  ez  által  jórészt  fölöslegessé  vá- 
lik. A ki  azonban  minden  áron  pszichologi- 
zálni  akar,  az  egykönnyen  meg  nem  ijed.  Az 
egyes  darabok  és  költemények  között  még 
mindig  maradnak  apró  lelki  hézagocskák, 
melyeket  a pszicholog  serényen  áthidalni, 
saját  fejtegetéseivel  betapasztani  törekszik. 
Egyetlen  egy  dal  a pszicholognak  csak  bosz- 
szúság : két  összetartozó  dal  ellenben  már 
gyönyör,  mert  két  dal  között  marad  egy  kis 
tér,  a mit  ő betölthet. 

Ez  a munka  azonban  olyan  jelentéktelen, 
hogy  a pszicholog  meg  nem  elégedhetik  vele. 
Ha  meg  akar  maradni  egy  lyrai  költő  vizs- 
gálatánál és  nein  inkább  azt  a kapcsolatot 
kutatja,  mely  két  költő  működése  között 
fennáll,  akkor  nem  marad  egyéb  hátra,  mint 
a költőből  hőst  csinálni,  azaz  főleg  élettör- 
ténetével foglalkozni.  Itt  aztán  igen  igen 
hálás  tere  van  a pszichologizálásnak,  mert 
megint  azt  a hézagot  kell  betölteni,  mely  a 
költő  élete  és  költészete  között  tátong. 

Epikai  vagy  drámai  költőnél  a pszicho- 
log főtörekvése  oda  irányul,  hogy  kimutassa 
a költőnek  és  a költemény  hősének  azonos 
voltát.  Hamlet  nem  más,  mint  maga  Shakes- 
peare és  Don  Juan  nem  más,  mint  maga  By- 
ron. Az  egész  dráma,  az  egész  épósz  csak 
eszköz  lesz  a költő  privátjellemének  fölisme- 
résére. 

Legnagyobb  kellemetlenség  a pszicko- 
logra  nézve,  ha  a költő  élettörténetéből  csak 
keveset  tudhat  meg,  mint  például  Shakes- 
peare-éből.  Oda  adná  szívesen  Shakespeare- 
nek  egy  két  drámáját,  ha  csak  élettörténetére 
nézve  jó  forrásokat  kaphatna  cserébe.  Merész 
pszicholog  (mint  például  Taine)  azonban  még 

igy  is  megkonstruálja  Shakespeare  lelkének 
benső  történetét.  Erre  később  visszatérünk. 

A pszickolog  a lelki  életnek  elemeit,  egy- 
szerű alapvonásait  és  alaptörvényeit  kutatja. 
Ilyen  egyszerű  elemek  Taine-nél  a képzelet 
és  az  akarat.  A képzelet  általános  fogalom- 
ban végződik,  mely  vagy  száraz  megjelölésre 
vezet,  mint  a tudományban  vagy  képletes 
megjelölésre  mint  a költészetben.  A költői 
képek  vagy  hirtelen  szemléletből  erednek  és 
erőszakosan)  törnek  elé,  vagy  pedig  fokoza- 
tos rendes  lelki  tevékenység  által  jönnek 
létre.  A képzelet  vagy  rohamosan  megindítja 
az  akaratot,  vagy  pedig  csak  hosszasabb 
megfontolás  utján  vezet  át  a tettre.  Minden 
különbség  a jellemben  a képzelet  és  akarat 
eme  egyszerű  viszonyaiban  sarkal. 

Ha  azonban  mindig  ez  egyszerű  viszo- 
nyokat tartjuk  szem  előtt,  akkor  a jellemzés 
fölötte  nehéz  feladattá  válik.  Taine  valahol 
idézi  azt  a mondást,  hogy  ez  a szó  « óh ! » a 
legtermészetesebb  hymnus.  Hozzá  tehetjük, 
hogy  egy  hangárnyalat  által  a legtermésze- 
tesebb elégiává  is  változhatik.  Valóban  a 
psziholog  nem  lát  egyebet  egy  hymnusban 
vagy  elégiában,  mint  egy  «oh»-t,  mert  ő 
mindenütt  a primitív  elemeket  keresi. 

De  vájjon  hasznos-e  a kizárólagos  pszi- 
chológiai spekuláczio  az  irodalomtörténetben? 
Hasznos-e  a kifejlett  virág  helyett  mindig  a 
bimbók  és  rügyek  rejtelmeit  kutatni?  Én  azt 
hiszem,  hogy  nem.  Az  orvostudományok  nem 
állanak  csupa  embryologiából  és  az  irodalom- 
történet  nem  állhat  csupa  pszichológiából. 

Apró  különbségek  a lélek  mechpnizmu- 
sában  nagy  eltérésekké  lesznek  az  egyéniség- 
ben és  alkotásaiban.  Azt  hiszem,  hogy  majd- 
nem lehetetlen  a költőt  az  által  jellemezni, 
hogy  képzeletének  mechanizmusát  vizsgáljuk. 
Nem  elég  tudni,  hogy  a költői  képek  többé- 
kevésbbé  hirtelen  szemléletből  erednek  vagy 
fokozatos,  rendes  lelki  tevékenység  által  jön- 
nek létre,  de  meg  kellene  mérni  és  pontosan 
számokban  kifejezni  a szemlélet  hirtelensé- 
gének fokát.  Taine  pedig  a költőket  főleg 
az  által  akarja  jellemezni,  hogy.  a pszicholó- 
giai mechanizmust  kutatja  lelkökben.  Csak- 
hogy arról  nagyon  keveset  tudunk,  hogy 
miként  támadnak  és  társulnak  a lélekben  a 
képek,  miként  jönnek  létre  a fogalmak,  minő 
törvények  szerint  ^röpköd  a képzelet,  hogy 
indítja  meg  az  akaratot  vagy  teremt  magá- 
nak szimbólumokat.  A tudományos  eljárást, 


a számozás,  fölbontás,  levonás  művészetét 
bevinni  a szív  történetébe  — a mint  ezt 
Taine  követeli  - - csak  akkor  lesz  lehetséges, 
ha  ez  a tudományos  eljárás  diadalmaskodott 
magában  a pszichológia  tudományában.  Egy- 
előre a pszichológia  maga  még  nagyon  in- 
gatag tudomány.  Herbart,  Fechner,  Lotze  és 
Wundt  fáradozásai  daczára  sem  emelkedett 
oly  fokra,  hogy  «a  szív  történetébe  is  bevi- 
hessiik  a tudományos  eljárást*. 

Ha  az  egyén  lelki  mechanizmusát  csak 
kevéssé  értjük,  természetes,  hogy  a fajok  és 
nemzetekéről  még  ennél  is  kevesebbet  tudunk 
Fajok  és  nemzetek  jellemzése  mindig  inkább 
költői,  mint  tudományos  feladat.  Taine  az 
irodalomtörténetet  akarja  arra  felhasználni, 
hogy  a [nemzetek  pszichológiáját  megkon- 
struálja. Ezt  a következő  tételében  fejezi  ki : 
«A  benső  és  láthatatlan  ember  állapotai  és 
műveletei  bizonyos  általános  gondolkozási  és 
érzési  módokban  találják  okaikat*. 

Három  öserő  határozza  meg  azokat  az 
általános  gondolkozási  és  érzési  módokat, 
melyekből  az  egyéni  gondolkozás  és  érzés 
ered.  Ez  a három  őserö  Taine  szerint  a faj, 
a környezet  és  az  időpont.  (La  race,  le  mi- 
lieu  et  le  moment.)  Az  a mit  fajnak  neve- 
zünk, az  embernek  azon  veleszületett  és  örö- 
költ tehetségei,  melyeket  magával  hoz  a vi- 
lágra, s melyek  rendesen  össze  vannak  kötve 
a vérmérsékletben  és  a testalkatban  élesen 
kiváló  különbségekkel.  A környezetet  képezi : 
a természet,  a többi  ember,  az  éghajlat,  po- 
litika, társadalom.  Ha  a fajt  belső  erőnek, 
a környezetet  külső  erőnek  nevezzük,  akkor 
e belső  és  külső  erő  mellett  meg  van  még  a 
munka  is,  melyet  egyesülten  létre  hoztak  és 
e munka  hozzájárul  a következőknek  létre- 
hozatalához. Az  állandó  serkentésen  (faj)  és 
az  adott  környezeten  kívül  még  a szerzett 
gyorsaság  is.  Ez  az  időpont,  momentum.  Ily- 
formán  értelmezi  Taine  az  ő három  őserejét, 
mely  a világtörténetet  formálja.  Mint  látni, 
legnehezebben  érthető  a momentum  defini- 
cziója.  Momentum  alatt  Taine  úgy  szólván 
azt  a súlyt  érti,  iuelylyel  a múlt  a jövőre  ne- 
hezedik. A megelőző  cselekedetek  és  érzések 
összeségét:  a világtörténet  összegyűjtött  tő- 
kéjét, mely  bizonyos  pillanatban  értékesül. 

Taine  nem  ad  valóban  tudományos,  sza- 
batos értelmezéseket,  mert  ez  előadásának 
költői  jellegét  károsítaná.  Mindazonáltal  lát- 
ható, hogy  a gondolatokat  a mechanikából 

vette  át.  Párhuzamba  hozta  a történeti  moz- 
gást (fejlődést)  a mechanikai  mozgással.  A 
mechanikában  járatos  emberek  tudják,  hogy 
d’Alembert  mint  határozza  meg  egy  pont- 
rendszer  mozgását,  a külső  és  belső  erők  és 
a gyorsulások  által.  Taine  ezekből  környeze- 
tet, fajt  és  momentumot  csinált.  D’Alembert 
egyenletét  az  irodalomtörténetbe  vitte  át. 

Nem  hiszem,  hogy  analytikai  mechani- 
kával megtermékenyiteni  lehessen  az  irodalom- 
történetet.  Még  sokkal  természetesebb  az,  a 
mit  például  Scháffle  művel  «Bau  und  Leben 
des  socialen  Körpers»  czimii  művében.  Ennek 
a műnek  az  első  igen  vaskos  kötete  nem 
egyéb  egyetlen  egy  hasonlatnál,  melyet  a 
szerző  száz  meg  száz  lapra  terjesztett  ki. 
A társadalmat  úgy  tekinti,  mintha  egyetlen 
egy  magasabb  rendli  kolosszális  ember  volna ; 
a családok  sejtek,  a társulatok  sejtszövetek, 
az  intézmények  szervek  stb.  A dolog  néha 
kissé  erőltetett,  de  ha  emberi  viszonyokról 
van  szó,  mindig  jobb  a hasonlatokat  az  ana- 
tómiából és  physiologiából  mint  a mechani- 
kából venni.  Taine  néha  a jegecztanhoz  is 
folyamodik.  Egy  czivilizáczió  olyanforma, 
mint  egy  kristály.  Csak  lapszögeit  kell  meg- 
nézni, hogy  tudjuk,  minő  rendszerhez  tar- 
tozik. 

De  akár  honnan  vegyük  a hasonlatokat 
és  képeket,  fődolog,  hogy  ne  csináljunk  be- 
lőlük doctrinákat.  Hasonlatok  és  képek  több- 
nyire a költő  műhelyéből  származnak.  A mi 
a költészetben  helyén  van,  az  a tudomány- 
ban zavart  okozhat  és  megfordítva.  Taine 
néha  nagyon  is  költő,  ép  úgy  mint  Zola  na- 
gyon is  tudós.  Taine  néha  tájakat  fest,  mint 
ha  regényt  Írna,  Zola  meg  regényeiben  tudo- 
mányosan értekezik,  mintha  doktor  volna. 
Olyanok  a modern  emberek,  hogy  semmit  se 
akarnak  a maga  helyén  megtenni. 

Taine  azt  mondja:  egy  irodalom  törté- 
netét fogom  megírni  és  egy  nemzet  pszicho- 
lógiáját keresem  benne.  Miért  keres  az  iro- 
dalomtörténetben pszichológiát  és  miért  nem 
irodalomtörténetet  ? ügy  látszik  ez  utóbbit 
már  igen  sokan  tették  és  ennélfogva  unal- 
mas. És  unalom  a modern  embernek  legna- 
gyobb ellensége. 

Törekedtem  kiemelni  az  egyoldalú  pszi- 
chologizálás  bajait  és  talán  néhol  túloztam. 
De  ezek  a bajok  még  növekednek,  ha  az 
egyénről  a nemzetre  terjesztetnek  ki.  Az 
egyéni  lelkűiét  ekkor  csak  arra  való,  hogy 


a nemzeti  lelkületet  magyarázza.  Láttuk,  hogy 
lett  a költemény  másodrendű  dologgá  a költő 
kedvéért,  most  meg  a költő  lesz  másodrendűvé 
a nemzet  kedvéért.  Ezt  legjobb  lesz  egy  két 
példával  bizonyítani. 

(Befejező  közlemény  következik.) 


A JANÓÉK  KRIPTÁJA. 

Irta  : Kisteleki  Ede. 

— Kukurikú ! 

A kakasnak  engedem  át  az  első  szót, 
joga  van  hozzá,  mert  most  hajnalodik  Janóék 
udvarán  úgy,  valamint  egész  Hátában. 

A kapuszín  gerendájához  támasztott 
petrencze  rúdon  szépen  lesétálnak  egyenkint 
az  aprójószág  világ  lovagjai : a kakasok.  Utá- 
nok  a tyúkok,  a kotlósok  kotkodácsolva,  a 
többiek  bölcsen  hallgatva. 

Derék  csapat! 

Azután  megkezdődik  a tornajáték,  a csőr- 
viadal, Janó  Jánosék  udvarán. 

A felfuvalkodott  pujkák  földet  vágó  szár- 
nyaikkal kotorják  a küzdőtér  fövényét,  váj- 
jon nincs-e  [tőr,  vagy  botlasztó  csapda  a po- 
rondon elrejtve?  Nincs. 

Folyliatik  a torna:  ruta-ruta-rut ! 

A bajvívók  összecsapnak.  Földnek  hor- 
gasztott  fővel,  három  kakaslépésnyi  távolság- 
ból, ama  támadó  fegyverekkel,  melyeket  már 
születésükkel  magukkal  hozának  e harczias 
világra. 

Egy-egy  vérző  taraj,  egy-egy  kitépett 
aczélzöldbe  játszó  toll  ...  a fölkevert  por, 
mint  sötét  ködgomoly  emelkedik  föl  egész  a 
galambdúczig,  s kiriasztja  páholyaikból  a tur- 
békoló  nézőközönséget. 

Felröppennek,  a purczlik  bukfenczet 
hányva  a harmadik  szomszéd  portája  fölött, 
a többiek  a veteményes  kerteket  megkerülve, 
térnek  vissza. 

A viadal  még  áll,  a letiprott  ellenfelek 
újból  fölveszik  a keztyűt  . . . 

Megszólal  a tülök.  Talán  a tornabirák 
adnak  jelt?  Nem  a tornabirák  ...  a kondás 
ébresztője  ez,  a kátai  cselédekhez  intézve, 
hogy  hajtsák  már  ki  a fejőseket,  a riskákat 
úgy  mint  a svajczerokat,|mert  egybe  van  már 
gyűlve  a felsővégiek  csordája,  az  alsó  végie- 
kére várakozik. 

Megnyílik  a Janóék  livegtornáczának 
sorompója,  Janó  Jánosné  jfjasszony  lassú  lép- 

tekkel  lemegy  az  udvarra.  Kövér  kis  tenye- 
rét a szeme  fölé  teszi  ernyőnek,  mert  a nap 
már  átsüt,  a kukoríczagórén,  úgy  tekint  szét. 

A gúnárok  gágogva  fogják  körül  s meg- 
csipkedik kék  köténye  sarkát,  s újra  gágog- 
nak,  mintha  bizalmasan  beszélgetnének  hozzá, 
mintha  panaszaikat  nyújtanák  elé. 

— Hát  nem  kaptatok  még  kis  jószágaim? 
nem-e  ? 

Azután  fölkapja  a köténye  sarkait,  lemegy 
az  alsóházba,  a cselédházba,  s újra  kijő  onnan. 

A kakastorna  megszűnik;  neki  iramod- 
nak az  apróságok  az  udvar  minden  sarkából ; 
ott  vannak  egy  perez  alatt  Janóné  ifjasszony 
körül,  le-leütögetett  csőreikbe  szedik  fel  a 
földről  az  elszórt  tengeriszemeket. 

A galambok  is  leszállnak  a tetőkről  s 
odább  odább  röpülő  szárnyakkal,  a lábukat 
alig  értetve  a földre,  remegve  csipnek  el 
egy-egy  tengerit. 

Újra  megnyílik  az  üvegtornácz  sorom- 
pója, Az  ifjasszony  hátra  tekint,  azután  be- 
kapcsolja pilláit  nagy  szemeire;  égnek  veti 
arczát. ; egy  nagyot  sóhajt. 

Oda  biczeg  mellé  Hermina  kisasszony. 

— Anyám  lelkem ; meg  lehet  már  ön- 
tözni a virágokat? 

— Meg,  meg  lányom  . . hanem  mit  szán- 
dékozol te  azzal  a locsoló  kannával? 

Megyek  a kútra,  vizet  meritek  belé ; 
aztán  beviszem  a kertbe.  Ibolyáim  lankadt 
fejeit  megöntözni,  meg  a piros  Krisztusszemet: 
a réti  orsót,  az  égő  lángot,  meg  a primulákat. 

— Meg,  meg  édesem,  kis  babám,  hanem 
hívd  az  Ágnest,  majd  segít  . . . 

— Mindig  csak  Ágnes,  Ágnes.  Magam 
semmire  se  vagyok  hát  képes,  s megemeli 
féloldalra  púpos  vállát  a nyomorék;  olyan 
keserűséggel,  olyan  szemrehányólag  néz;  az- 
után fölolvad  szemében  a bú,  egy  ragyogó 
könnyé;  pilláira  verődik  az,  onnan  lecsordul 
ragyás  arczára. 

Szinte  a hideg  borzogatja  végig  az  em- 
bert a szánandó  teremtésért, 

— Hát  menj  no  fiacskám,  egyedül,  de 
vigyázz,  vigyázz  kicsinyem.  Gyík  szalad  előt- 
ted, meg  ne  rezzenj  . . . 

— Gyik ! sipegé  a kisasszony,  Ágnes  attól 
nem  fél,  csak  én  félek  a gyíktól.  Szólítsa 
Ágnest,  szólítsd  öt,  majd  együtt  öntözöm  meg 
vele  virágaimat. 

Újra  megnyílik  az  üvegtornácz  sorom- 
pója, egy  szöszke  kis  tündér  röpül  le  azon 


az  udvarra.  Még  a haját  most  fonja  be,  egyik 
ága  a kezei  között  van,  a pántlikát  illeszti 
közé.  Kicsinyt  későn  ébredt  föl. 

— Hat  te  kis  álmos  még  igy  vagy? 
szól  a púpos  kisasszony. 

— így  én,  — verj  meg  lustaságomért 
Herminám. 

— Dehogy  bántalak,  ha  bántanálak  nem 
jönnél  segíteni  a virágomat  megöntözni. 

— Hát  a kis  kertbe  megyünk? 

— Jöjj  már,  hozd  azt  a bádogkantát. 

— Viszem,  csak  nyisd  ki  a kaput,  ott 
termek  mindjárt. 

Ott  biczeg  a kis  púpos  virágágyai  kes- 
keny utjain.  Hol  megbotlik  egy  rózsatö  ttis- 
kös  ágában,  hol  egy  göröngyben.  A másik 
meg  nótázva  futkos  a virágok  egyik  szélé- 
től a másikig.  A bádogkannából  kilövelt  viz- 
sugarak  szivárványt  festenek  előtte  a leve- 
gőben ; a nyíló  bimbók  feléje  bólingatnak. 

— Hermina!  nézd  ezt  a héricset,  nézd 
csak,  hogy  húzódik  össze  a kelyhe,  hogy  a 
hideg  vízzel  megöntöztem. 

— Az  a lusta  virág!  Hahaha,  az  is  olyan 
lusta,  mint  te. 

Ágnes  hirtelen  letette  a bádogkantát 
maga  elé,  felegyenesedett,  csípőire  tette  kezeit, 
s daczos  kis  ábrázatára  sötét  árnyék  borult. 

Tarka  pillangó  röpült  el  előtte.  Feledett 
mindent.  A pillangó  után  kapott,  szaladt 
érte,  szökdécselt  át  a virágágyakon,  mig  a 
kerítésen  a tarka  pillangó  át  nem  röpült. 

Azután  fölbe  viilve,  szomorúan  tért  vissza. 

— Hát  én  vagyok  a lusta? 

— Játékra  nem,  hanem  . . . 

— Munkára? 

A kis  púpos  inteni  akart,  hogy  igen ; 
de  leütötte  hirtelen  a fejét.  Eszébe  jutott, 
hogy  a hálósapkán,  melyet  édes  apja  neve- 
napjára  készít,  még  egy  öltést  sem  hímzett, 
s innen- onnan  mégis  kész  lesz. 

Hátha  az  este  is  azzal  feküdt  le  Ágnes 
oly  későn. 

— Édes  Ágnesem ! Te  vagy  a dolgosabb, 
te  vagy  a fürgébb,  lennék  én  is,  bár  lehet- 
nék. Egy  pillanatig  maga  elé  merengett, 
azután  hirtelen  élénkséggel  folytatá  a szót. 

. . Te,  te  Ágnes,  ugyan  mondd  csak,  most 
jut  eszembe,  mikor  én  kicsiny  voltam,  mielőtt 
Pestre  föladtak,  miért  hívtak  engem  itthon 
tót  lánynak? 

— Tőt  leánynak?  Mert  ez  vág}’,  azaz 
hogy  te  nem ; hanem  atyád  még  az  volt. 

— Tót  leány?  kaczagott  a púpos  kis- 
asszony. 

— Nem  tót  leány!  tót  legény. 

— Az  én  édes  atyám  tót  legény?  Kitől 
hallottad  te  azt  Ágnes  ? Hiszen  a tótról  azt 
mondják,  nem  ember. 

— Pedig  lásd  az  én  szüleim  embernek 
tartották  őt,  még  pedig  olyan  embernek, 
akihez  illőnek  tartották  férjhez  adni  leányu- 
kat, Anna  nénémet,  a te  anyádat. 

— Te  botor  . . . vagy  ne  beszéljünk 
ilyenekről.  Látod  én  úgy  tanultam  Pesten, 
hogy  ilyenekről  nem  illik  beszélni  ....  te 
persze  azt  nem  tudod;  honnan  is  tudnád? 

Ágnes  leült  egy  akáczfa  alá ; a ragadós 
parajból  egy  csomót  a kötényébe  szedve, 
azokból  mindenféle  játékot  babrált ; magas 
hátú  lóczát,  kivágott  kocsit,  hintót  . . . 

— Nini  a hintót  is  tudja  készíteni  Ág- 
nes ? Milyen  szép  ...  Ej,  ha  egy  valóságos 
hintó m lenne,  de  szeretnék  én  olyanban  a 
templomig  menni,  legalább  nem  csúfolódnának 
az  utczán,  nem  szánakoznának  rajtam  azok 
a mamlasz  népek,  inig  ajtajába  érnék. 

— Akkor  még  inkább  nevetnének,  tu- 
dod-e Herminám  ? 

— Még  inkább? 

— Persze  hogy  inkább.  Azt  mondanák : 
ni,  ni  a Janó  kanász  lánya  üveghintóban  ül  ? 

— A Janó  kanászé ! Hát  az  ki  ? 

Ágnes  tétovázva  'nézett  körül;  észre- 
vette, hogy  ügyetlenül  beszélt ; el  akarta  volna 
ütni  a kis  púpos  kérdését  valamivel,  de  csak 
rajta  volt,  ki  az  a Janó  kanász? 

— Hát  lelkem,  annak  bizony  apádat  hiv- 
ják  Rátában ; mert  ő mikor  sonkolyt  szedni 
bejárt  Trencsénből,  egyszer  csak  rágondolta 
magát,  hogy  apámhoz  beszegődjék  kanásznak. 

A kis  púpos  összerezzent.  Ilyent  ő még 
nem  hallott;  vagy  mikor  hallotta  is  talán 
régen,  akkor  még  nem  ügyelt  arra. 

Ujja  közé  fogta  kivágott  ruhaderékjének 
csipke  fodrait  s gyürögette  azokat,  morzsol- 
gatta,  mig  csak  szét  nem  foszladozott. 

Leült  Ágnes  mellé,  ügy  érezte  mintha 
alá  hullott  volna  abból  a magasságból,  a hol 
hitte,  hogy  áll,  úgy  érezte,  mintha  köze- 
lebb állana  most  a parasztos  viseletű  le- 
ányhoz. 

— Te  Ágnes,  hát  arra  mit  szólnak, 
mikor  én  esténkint  megnyitom  a ház  ablakait 
az  utcára,  azután  a zongorán  játszom  ? 

A leány  kellemetlenül  érezte  magát. 


SZŐRŰ 

Ismét  szerette  volna  elodázni  a választ,  — 
nem  lehetett. 

— No,  mondd,  mondd  már  Ágnes,  szólj, 
mit  szólnak  arra? 

— Nevetik,  gúnyolják  a kanászt  . . . 

— Nevetik,  — ereszté  ki  sóhajtva  ajkai 
közül  a szót  a kis  púpos.  Akkor  én  többé 
nem  játszom  a zongorán. 

Ettől  a naptól  egészen  megváltozott  a 
púpos  kisasszony.  — Nem  álmodozott  többé 
üveghintóról,  melyben  ő templomba  fog  menni, 
— nem  ült  többé  a zongora  mellé,  nem  nyi- 
totta ki  többé  az  utczára  szolgáló  ablakokat. 
Levetette  csipkés  tunikás  ruháit,  varrt  ma- 
gának kék  festettből  egyszerű  parasztszoknyát, 
minőben  a kátai  kertészlányok  járnak.  A 
nagy  aranyrámás  tükröt  leakasztotta  szobája 
faláról,  a sok  drága  csecsebecsét  elrakta  kis 
asztaláról  . . . Hiába,  hiába ! — Kárba  ment 
a pesti  drága  nevelés  ! 

Pedig  lehetett  volna  még  folytatni,  két- 
szeres, tízszeres  módjával.  Üveg  hintót  vá- 
sárolni, selyemszoknyákba  járni,  zongorázni 
a legújabb  kótákból,  virágmagokat  hozatni 
tavaszszal  száz-száz  forint  árát  mint  eddig, 
két  annyit,  tíz  annyit. 

Kővel  kirakatni  az  udvart,  szökőkutat 
a közepébe  állítani,  szobros  állványokkal 
körülötte  . . . 

— Mondj  le  anyám,  mondj  le  terveid- 
ről. Nem  kell  nekem  semmi  . . . Fekete  ke- 
nyeret adjatok  elém  ne  czukros  kalácsot; 
nem  kell  a szegedi  színház,  nem  kell,  se  sze- 
gedi szabó  . . . G-uzsalyt  a kezembe,  rokkát 
a lábam  alá,  lent  fonok,  — nem  értek  én  a 
hímzéshez,  nagyon  uras  mesterség  az.  Vites- 
sétek ki  szobámból  a puha  pokróczokat,  nem 
szeretem,  ha  mikor  járok  nem  hallom  dö- 
czögő,  sántás  lépteim  neszét,  nem  szeretem 
ha  nem  jut  eszembe,  hogy  én  a Janó  kanász 
lánya  vagyok  . . . 

Oda  borult  anyjára  . . . Körülcsókolták 
homlokát,  Ágnes  is,  mind,  mind.  Nem  használt. 

Elhányta  keztyiiit,  patyolat  kezeivel 
sarat  gyúrt  . . . 

Rövidebb  lábára  szolgáló  magassarku 
czipőjét  elhányta,  ,/vett  a hóna  alá  mankót, 
azzal  kopogott  végig  a márványos  tornáczon. 
A mankó  sokszor  megcsúszott  a sima  köve- 
ken . . . fölszedték  azokat. 

A virágos  kertet  felfordittatta,  — bur- 
gonyát meg  zöldséget  vetett  belé,  — kapálta, 
a mennyire  bírta;  Ágnes  vele  tartott. 

Janómé  ifj’asszony  szemei  kivörösödtek 
a sok  sírástól,  könyörgő  könyeivel  akarta 
eldisputálni  a lánytól  ezt  a munkát,  — nem 
hajlott,  nem  állt  el  attól. 

— Hát  mire  való  akkor  ez  a nagy  gaz- 
daság. Kétezer  derék  sertés  liizik  a falu 
péteri  felé  eső  végén  egy  akolban  . . . 
Kőbányán  annyi  bankót  adnak  azért,  hogy 
egy  uradalmat  lehet  rajta  vásárolni  . . . 

— Nem  kell  nekem  uradalom nem 

kell  nekem  semmi ! Ereszd  ki  anyám  kanári 
madaraimat  a kalitkából,  nem  adok  én  azok- 
nak többet  narancsot,  cznkrot  — urak  szok- 
ták azt  igy  cselekedni. 

Kiszabadultak.  — A nagy  függöny,  oh, 
ezek  a nagy  függönyök,  úgy  besötétik  ezt  a 
szobát,  vedd  le  onnan  azokat  édes  anyám, 
akaszd  le.  — Levették  . . . 

Hát  hiába  minden,  rakásra  gyűlhet  a 
sok  pénz,  ott  lehet  a nagy  mód,  nem  kell 
belőle  semmi,  hogy  kilátszék,  mert  az  embe- 
rek kinevetik,  kigunyolják  . . . így  múljék 
el  az  élet  . . . 

Leült  a gondos  kupecz  Janó  János  a 
tornáczon  álló  asztal  mellé.  Rágyújtott  nagy 
tajtpipájára;  — azután  elgondolkozott. 

— Igaza  van  ennek  a lánynak  mégis, 

— igaza  van.  A világ  csak  nevet  engem, 
ha  tiilkapok  az  egyszerű  szokásokon.  Minek 
is  fogtam  már  újra,  akaratja  ellen  ebbe  az 
építkezésbe. 

A kömivesek,  három  szegedi  kőmives 
ott  ácsolt-kalapált,  a kapuszint  bontották. 
Egy  nagy  parádés  szobát  akart  abból  annak 
a helyére  Janó  János  rakatni.  — Olyat, 
milyen  nincs  Kátában.  Három  nagy  ablakkal 
az  utczára  — czifrasággal  a falát  kirakva, 
hogy  majd  csak  kibékül  a kedves  kis  púpos. 

— De  igaza  van  annak  a lánynak.  Ki- 
neveti a világ  az  embert,  ha  egyszerű  szo- 
kásain túlkap. 

A kömivesek  már  épen  készen  voltak 
a fedett  kapuszin  lebontásával . . . Oda  volt 
a sok  tégla,  a sok  márványkő  a ház  alá 
hordva,  messzi  bányákból  hozták  azokat. 
Három  nap,  három  éjszaka  mindig  hozta 
azokat  a gőzös,  mig  Kátára  ért  velük,  onnan 
felülről  a görbe  földről. 

— Minek  is  az  a parádés  nagy  szoba? 

— suttogja  bajsza  alatt  a gazdag  kupecz.  — 
Minek  belé  a bársony  lócza,  — ej ! igaza  van 
annak  a leánynak. 

— Hej,  kömivesek!  kömivesek? 


Elébe  állt  a három  szegedi  híres  kő- 
mives. 

— Nem  kell  nekem  parádés  szoba;  — 
kell  az  uraknak,  nekem  nem  ...  Ha  már 
le  van  bontva  a kapuszín,  úgy  még  jobb. 
Kell  is  az  a fedett  kapuszin.  Faragott  félfára 
állítsatok  nekem  kétfelé  nyíló  deszka  kaput, 
milyen  a szomszédé,  azé  a hátulsóé  . . . 
mellé  deszka  kerítést,  egyszerűt,  a legegy- 
szerűbbet. 

A három  híres  építőmester  meghagyta 
legényeinek,  hogy  állítsanak  faragott  félfára 
kétfelé  nyíló  kaput,  mellé  egyszerű  deszka 
kerítést.  Be  se  fessék,  se  zöldre,  se  barnára, 
hagyják  úgy  amint  meggyalulták.  Czifra  léczet 
se  fűrészeljenek  összefogó  pántnak  a keríté- 
sekre ; hegyével  égnek  álló  szeget  se  verje- 
nek abba  . . . ügy  lett  . . . 

Azután  mikor  úgy  lett,  — beidézi  maga 
elé  Janó  János  a három  híres  kőmivest  is. 

(Vége  köv.) 


EGY  DALBA  KEZDTEM. 

Egy  dalba  kezdtem,  vérmezőkről, 
Harczokról  szólt  a dal, 

Felhangzott  benne  ágyú-dörgés, 
Kiírt-zengés,  riadal. 

Csatára  szállt  a sötét  gazság 
S a hófehér  erény ; 

A szent  igazság  lobogóját 
Legelői  vittem  én 

Megkezdtem  e dalt,  de  kezemből 
A hárfa  kiesett 

S egy  fájó  hang,  mint  őszi  szellő, 

Rezgé  át  szívemet: 

«Hiába  zengesz,  mind  hiába, 

S szived  hiába  ég! 

Mit  is  keresnél  te  a harczban, 

Késő  korcs  ivadék !» 

Pál  ág  vi  Lajos. 


PAP-HALÁL. 

— Marriot  Emil  regénye.  — 

(Folyt.) 

III. 

Harteck  azt  hallotta  Orsitől,  hogy  a reg- 
geli már  az  asztalon  van.  G-yorsan  fölváltá 
tehát  a hosszú  papi  talárt  fekete]  kabát- 
tal, gondosan  megkefélte  szerencsétlenségére 
természeténél  fogva  göndör  haját  és  igy  ki- 
csinosítva az  ebédlőbe  ment. 

Az  esperes  asztalnál  ült  s újságot  olva- 
sott. Vele  szemben  a fiatal  barát  foglalt  he- 
lyet s hozzá  közel  egy  hölgy  állt,  ki  éppen 
a kávé  töltögetésével  foglalkozott.  E házi 
dolgot  begyeskedő  affektáczióval  végezte, 
halvány  arcza  meglehetősen  álmos  volt  s 
öltözése  elárulta,  hogy  csak  az  imént  bujt  ki 
az  ágyból.  Világos  színű  pongyolát  viselt  s 
fésületlen  haja  hanyagul  volt  íéltiizve. 

Ez  a három  személy  az  ajtóra  nézett, 
midőn  Harteck  belépett  s főhajtását  külön- 
féle módon  viszonozták.  Az  esperes  csak 
fejével  bólintott  s tüstént  újságába  mélyedt. 
A barát  félig  fölemelkedők  székéről  s meg- 
hajtá  magát,  a hölgy  átható  tekintetet  vetett 
a jövevényre,  zavarba  jött,  elpirult  s az  egyik 
csészét  oly  hirtelen  tölté  teli,  hogy  kiömlött. 

«Ah!  mily  ügyetlen  vagyok !»  kiáltá  a 
kisasszony  vihogva. 

«Mi  történt?®  kérdé  az  esperes  s a hír- 
lapot az  asztalra  téve,  komolyan  a kisasz- 
szonyra  nézett.  <Ugyan  vigyázz,  Aranka! 
Megint  eltörsz  valamit.  — S ön,  káplány  úr, 
szíveskedjék  helyet  foglalni;  a páter  mellett 
fog  ülni.  De  előbb  bemutatom  unokahugom- 
nak.  Gerstenbeck  kisasszony,  Harteck  káp- 
lány úr. 

A nevezett  ismét  meghajtá  magát,  s aztán 
a fiatal  barát  mellé  ült.  A pongyolás  hölgy, 
ki  Hartecket  szótlan  főhajtással  s epedő 
tekintettel  szerencséltette  meg,  először  neki, 
aztán  a páternek  nyujtá  a csészét,  mire 
helyet  foglalt  nagybátyja  mellett'  s a többi 
példájára  reggelijéhez  fogott.  Kis  idő  múlva 
igy  szólt  az  esperes:  «Ma  megint  nem  vol- 
tál a misén,  Aranka®. 

«Ah,  bácsikám,  ne  haragudjál!®  feleié  s 
gyermekdeden  összetevő  kezét.  « Elaludtam. 
Midőn  felébredtem,  már  késő  volt  a misére 
menni  s már.  annyi  időm  se  volt,  hogy  fel- 
öltözzem s hajamat  rendbe  hozzam  . . . úgy 
szégyenlem  magamat  a káplány  úr  előtt®, 
mondá  indulatos  fejcsóválgatással  s ide  s 
tova  forgatván  csészéjét,  a kávéra  mosoly- 
gott. «Mit  gondol  majd  felőlem!® 

«Én,  nagysám?®  kérdé  Harteck  reá 
tekintve.  «Igen  sajnálnám,  ha  miattam  leg- 
kevésbbé  is  feszesen  élezné  magát®. 

«Ön  igen  barátságos®,  mondá  ugyan- 
azon mozdulatokkal,  mint  elébb.  «De  tudom, 
hogy  ez  nem  illik  urak  előtt®  . . . itt  elakadt 
s elpirult...  «igazán,  nagyon  szégyenlem 
magamat®. 


« Hagyd  abba  ezt  a dolgot  s jövőre  kelj 
korábban®,  mondá  az  esperes. 

« Hogyan  kelhetnék,  bácsikám,  ha  olyan 
rosszul  alszom  éjszaka  ? Tegnap  nagyon  bosz- 
szankodtam  s ha  bosszankodom  nem  bírok 
aludni®. 

«Már  szeretném  tudni,  miért  és  kire 
bosszankodtál  megint®,  viszonzá  az  esperes 
vállvonitva. 

«Hát  . . . Reinberg  kisasszonyra,  bácsi®. 

Az  esperes  fölpattant  helyéről:  «Nem 
tiltottam  meg  már  több  Ízben,  hogy  ezekkel 
az  emberekkel  társalkodjál?® 

« Bocsáss  meg,  aranyos  bácsikám!®  feleié 
s ismét  összetevé  kezeit.  «Már  én  olyan 
vagyok  ...  én  nem  lehetek  el  az  emberek 
nélkül.  Egész  nap  egyedül  vagyok  ...  az 
egész  világ  el  van  foglalva  s nincs  ideje 
velem  csevegni  ...  és  ez  egészen  beteggé 
tesz.  Tegnap  kétségbeesésemben  Reinberg 
kisasszonyhoz  mentem  s felszólítottam,  hogy 
menjünk  sétálni®. 

«Nos  és  ő?  Csak  nem  volt  oly  illetlen, 
hogy  elutasított?® 

«Az  nem  ...  de  olyan  hideg,  mondhat- 
nám kevély.  Kevély,  bácsikám,  irántam! 
kérlek  szépen ! Mert  hízelgés  nélkül  legyen 
mondva,  mégis  csak  más  állást  foglalok  el 
a világban,  mint  Reinberg  kisasszony  ...  az 
ő atyja  utoljára  is  csak  egyszerű  falusi  orvos 
s szerencséjének  tarthatná,  ha  egy  udvari 
tanácsos  leánya  leereszkedik,  hogy  vele  érint- 
kezzék® . . . 

«Ugy  kell  neked.  A ki  szurkot  forgat, 
megszurkosodik  s ki  a fejébe  veszi,  hogy  oly 
emberekkel  érintkezik,  a kik  nem  illenek 
hozzá,  mindig  kellemetlen  tapasztalatokat 
fog  szerezni®. 

« Teljesen  igazad  van,  bácsikám.  Ugy-e 
bár,  sok  bosszúságot  szerzek  neked  ? Fogadni 
mernék®,  mondá  Aranka  kisasszony  s dévajul 
fenyegette  meg  kezével,  «hogy  nem  egyszer 
gondoltad  már  magadban : Csak  az  én  hóbor- 
tos, bob  ókás  kis  unokahugom  menne  már  el 
egyszer!  Nemde?® 

«Az  ellenkezőről  ép  úgy  meg  vagy  gyö 
zödve,  mint  magam®,  viszonzá  az  esperes  és 
fölkelt. 

« Káplány  ur»,  szólt  hozzá  fordulva,  ki 
az  esperessel  egyidejűleg  fölállt  s a párbe- 
szédet végig  hallgatta,  a nélkül,  hogy  arczán 
legkisebb  változást  mutatott  volna,  « kérem, 
jöjjön  félóra  múlva  dolgozó  szobámba.  A 

templomi  rend,  munkabeosztás,  tanítás,  stb. 
miatt  akarok  önnel  beszélni ». 

Harteck  meghajtá  magát,  az  esperes 
köszönt  s eltávozott  a szobából.  A másik  két 
úr  is  távozni  akart. 

«Szép  kutyája  van,  káplány  úr»,  mondá 
ekkor  Aranka  kisasszony,  miáltal  maradásra 
kényszerité  őt,  mig  a fiatal  barát,  kinek  néma 
köszöntését  a liölgy  nem  viszonozta,  sietve 
távozott. 

«Ör vendek,  hogy  tetszik  kegyednek®, 
mondá  Harteck  mosolygva. 

«Igen,  tetszik.  Hogy  hívják?® 

« Cézár*. 

« Régóta  önnél  van?» 

«Két  év  óta.  Midőn  kaptam,  csak  hat 
hetes  volt  s akkora  mint  egy  ölebecske®. 

«Ah,  mily  kedves  lehetett  akkor!®  mondá 
Aranka  kisasszony  s arczán  sokkal  nagyobb 
megindulás  látszék,  mintsem  a helyzet  kí- 
vánta. «Jó  és  engedelmes-e?® 

« Minden  jó  tulajdonság  meg  van  benne, 
melyet  egy  kutyától  követelhetünk®. 

«Bár  csak  hozzám  szoknék!  Akkor 
néha-néha  magányos  sétáimra  is  elkísérhetne. 
Oly  szomorú,  mondhatnám,  ijesztő  egy  fiatal 
hölgyre  nézve,  ha  egyedül  kell  sétálnia*. 

Harteck  rá  nézett.  Vájjon  felszólítás 
akar-e  ez  lenni  ? Azt  várná-e  a kisasszony, 
hogy  «magányos  sétáira®  kísérőjéül  ajánl- 
kozzék? 

«Itt  Tirolban  egészen  biztosan  érezheti 
magát*,  mondá  a káplány.  «Bécsben  és  kör- 
nyékén talán  megesik,  hogy  a hölgyek  min- 
denféle tolakodásnak  vannak  kitéve  ...  de 
ez  nálunk  nincs.  Különben  ha  kisasszony 
szíveskednék  kutyámmal  bajlódni,  természe- 
tesen mindenkor  rendelkezésére  áll®. 

ügy  látszék,  hogy  e válasz  nem  elégí- 
tette ki,  mert  hallgatott  s arcza  erőltetett 
kifejezést  öltött;  az  ifjú  pap  felhasználta  a 
szünetet,  hogy  visszavonuljon  s miután  udva- 
rias hangon  mondá:  «A  közel  viszontlátásra, 
nagysám®,  távozék  a szobából. 

Aranka  bosszús  és  kiábrándult  arczczal 
ült  az  ebédlő  asztakoz.  Ö nem  tetszett  a 
káplány  úrnak  és  az  — tetszett  neki.  — 
(Most  már  természetesen  ennek  vége.)  Mégis 
csak  unalmas  volt  ez  a fészek!  Semmi  más, 
csak  parasztok  és  — papok  . . . mert  a többi 
úri  néppel  a faluban  nem  volt  szabad  érint- 
keznie. Már  is  unatkozott,  pedig  csak  három 
hét  óta  volt  itt  s egész  nyáron  és  őszön  át 


itt  kejlett  maradnia  . . . valóban  szép  kilátás. 
Persze  otthon  se  folyt  valami  jól  a dolga. 
Az  udvari  tanácsos  ur  ugyan  tisztes  állást 
foglalt  el  a társadalomban,  de  az  udvari 
tanácsos  urnák  nem  volt  mit  a tejbe  aprítani 
s soktagu  családja  vala.  Ha  a mama,  az 
esperes  ur  húga  életben  maradt  volna,  Ger- 
stenbeck  Arankának  is  jobb  dolga  lenne.  De 
a mama  tizenöt  év  előtt  meghalt,  az  udvari 
tanácsos  úr  másodszor  is  megnősült,  hites 
társa  — Isten  panaszkép  ne  vegye  — öt 
gyermekkel  ajándékozta  meg.  Ah!  azok  a 
porontyok,  milyen  lármát  csaptak  és  milyen 
| tenger  pénzbe  kerültek!  Mindent  a gyerme- 
kek emésztettek  föl  s délben  váltig  csak 
leves,  főtt  hús  és  főzelék  volt . . . nem  csoda, 
ha  Aranka  mindig  oly  sovány  maradt!  Hogy 
nyáron  falura  menjenek,  aira  még  gondolni 
se  volt  szabad,  mert  a gyermekek  számára 

kellett  takarékoskodni  ...  a papa  már  nem 

« 

volt  fiatal.  A levegő  nyári  időben  Bécsben 
nagyon  egészségtelen  s hogy  káros  hatása 
elől  szabadulhasson,  Aranka  elfogadta  pap 
bácsijának  meghívását  s idejött.  A falu  na- 
gyon megnyerte  tetszését,  már  szemmel  lát- 
hatólag gyarapodott  is  és  sokkal  jobb  szín- 
ben volt,  mint  megérkeztekor;  senki  fia  se 
hinné,  hogy  már  — harmincz  éves  volt;  leg- 
fölebb  huszonötévesnek  tartanák  . . . többnek 
bizonyosan  nem.  És  ez  az  uj  káplány ! Előre 
örvendett  jöttének  . . . egy  uj  ember  mindig 
változást  okoz.  Megjelenése  az  első  pillanat- 
ban csaknem  zavarba  hozta  őt  . . . oly  ele- 
gáns és  gavallérnak  soha,  de  soha  nem  kép- 
zelt volna  falusi  papot.  Aranka  mi  rosszat 
se  látott  abban,  ha  egy  pap  választékosán 
öltözködik  s nem  vágatja  le  göndör  haját... 
De  ezért  az  elnézésért  aztán  meg  is  köve- 
telte, bőgj’’  az,  akit  benne  részesített,  őt 
kellően  becsülni  is  tudja.  Harteck  azonban 
alig  vette  figyelembe  őt,  Gestenbeck  Aran- 
kát, sőt  egyszer  sem  intézte  hozzá  szavait  s 
nagyon  iparkodott  tőle  szabadulni  . . . pedig 
hát  nagyon  nyájasan  beszélt  vele,  csupa 
udvariasságból  emlité  kutyáját , holott  a 
valóságban  az  ebeket  ki  nem  állhatta;  mint 
egyenranguval  bánt  a fiatal  emberrel;  ő,  egy 
udvari  tanácsos  leánya,  a bécsi  nő  s azon- 
felül elöljárójának  unokahuga!  « Megfoghatat- 
lan!® gondolá  Aranka  s szájára  téve  mutató 
ujját,  szopogatni  kezdé.  « Pedig  olyan  érdekes 
vagyok !» 

Érdekes?  Az  már  felfogás  dolga;  szép 

bizonyosan  nem  volt.  Aranka  kisasszony 
színtelen  benyomást  keltett . . . Minden  olyan 
szinehagyott  volt  rajta,  mint  a kimosott 
ruhaszövet.  A szürkésbarna,  fénytelen  haj,  a 
világos  szem,  a fakó,  hegyes  arczocska  . . . 
nem  volt  feltűnő,  nem  volt  olyan,  mint  az 
élet.  Éhez  járult  a kis,  sovány  termet,  mely 
a vékony  pongyolában  csak  úgy  fityegett,  a 
sebes,  ideges  mozdulatok,  a leány  affektált 
magatartása  s bizonyos  keresett  ügyetlenség 
mindenben,  a mit  csak  mondott  vagy  tett... 
érdekes?  Szegény  teremtés ! Nem  tudta,  hogy 
az  esperes  cselédsége  titokban  kinevette  öt, 
ha  rizsporos  arczával,  magas  sarkú  czipőben 
s városias  ruhában  a ház,  udvar  és  kertben 
nagy  hegyesen  ődöngött,  az  embereket  mun- 
káj okban  zavarta,  hiábavalóságokat  kérdez- 
getett s olyan  dolgokba  ártotta  magát,  a 
mikhez  semmit  sem  értett  s azt  Ilivé,  hogy  I 
a szolgálókat  és  béreseket  boldogokká  tette, 
ha  mellettök  elmenve,  néhány  leereszkedő 
szót  vetett  oda,  megdicsérte  szorgalmukat 
vagy  kegyes,  affektált  üdvözlettel  tipegett 
tova  magassarku  czipellöjében. 

IV. 

Az  esperes  nem  fogadta  nyájasan  Harteck 
Györgyöt  s később  se  mutatta  magát  iránta^ 
barátságosnak.  De  elöljárói  részéről  már  elég 
rosszat  tapasztalt  s megtanult  tűrni.  Az  élet 
iskolája  megedzé  öt  s az  volt  alapelve,  hogy 
ne  sajnálkozzék  önmaga  fölött;  mert  sejté 
hogy  ha  az  ember  önmagát  szánni ' kezdi, 
bajos  ismét  abba  hagynia.  Iparkodék  is  az 
esperest,  a mennyire  tőle  telt,  kielégíteni  s 
ha  fölebbvalója  valami  fölött  rosszalását 
fejezte  ki,  hallgatott  vagy  megígérte,  hogy 
jövőre  a dolgot  máskép  intézi.  Az  esperes- 
ség  kövér  javadalom  volt,  de  sok  dolgot  is 
adott,  nem  csak  a lelkipásztorkodást  illető- 
leg, hanem  gazdasági  szempontból  is;  sok 
szántói,  rétjei  és  lábas  jószágai  voltak,  melyek- 
nek jövedelmeiről  pontos  számadást  kellett 
vezetni  s a lehető  előnyösen  kellett  alkal- 
mazni. Az  esperes  értelmes  gazdává  képezte 
ki  magát,  mindenre  őrködött,  mindenhez 
értett  s mindennel  üzérkedett.  A parasztok- 
kal minden  köcsög  tej,  miden  borjú,  minden 
szál  fű  miatt  úgy  el  czigánykodott,  mint 
egy  valóságos  zsidó.  A fiatal  káplánynak 
roppantul  visszatetszők  e kapzsiság  s kezdé 
érteni,  miért  nem  állhatják  ki  a parasztok 
lelkipásztorukat.  A cselédségnek  se  volt  nála 


jó  dolga ; vasszorgalmat  követelt  az  embe- 
rektől s vékonyan  fizetett  érte;  soha  meg 
nem  elégedvén  azzal,  a mit  a béresek  és 
szolgálók  tettek,  szüntelen  az  emberek  lus- 
taságán, istentelenségén  és  önzésén  sipított  s 
a parasztokról  mindig  halálos  gyűlölettel 
szólt.  A faluban  emberemlékezet  óta  senki 
sem  halt  meg,  ki  az  egyházra  valamit  ne 
hagyományozott  volna  s minden  nap  kellett 
u.  n.  « alapítványi  misét » mondani,  melyért 
egy  kis  tőkét  kellett  elhelyezni,  melynek 
kamataiból  a halott  lelki  nyugalmáért,  ki 
az  alapítványt  tette,  a mise  fizettetett.  De 
az  esperes  ebben  sem  a jámborság  jelét  látta. 
«Ezek  a gazok  egész  életöket  bűnben  töltik 
el»,  mondá,  « elhanyagolják  az  úristent  és  az 
ő parancsait  s halálos  ágyukon  megszeppen- 
vén, azzal  vélik  a jó  Istent  kiengesztelni, 
i hogy  haláluk  után  miséket  mondatnak.  Ön- 
zés, az  Isten  haragjától  való  félelem  az  egész... 
semmi  egyéb».  Hát  még  akkor  mit  mon- 
dott volna  az  esperes  ur,  ha  valami  gazdag- 
paraszt  meghal  a nélkül,  hogy  az  egyháznak 
valamit  hagyományozzon  ? De  ilyesmi  Tirol- 
ban soha  vagy  nagyon  ritkán  történik. 

Mivel  az  esperes  úgy  akarta,  Harteck 
egyelőre  került  a falubeliekkel  minden  érint- 
kezést. Nem  épen  nagy  áldozatába  került, 
mert  már  csaknem  megunta,  mindig  elölről 
kezdeni.  Alig  szokott  meg  egy  falut  s annak 
lakóit,  ismét  vándorolnia  kellett  s az  embe- 
rektől, kiket  megszeretett  s az  ismert  tájtól 
válnia  s idegen  helyen,  idegen  emberek  közt 
uj  életet  kellett  kezdenie.  Háromszor  kellett 
már  a válás  fájdalmát  éreznie  s azt  hitte, 
hogy  a papra  nézve  talán  legjobb  volna,  ha 
senkivel  sem  ismerkednék  meg,  mert  soha 
sem  tudhatja,  meddig  lesz  valamely  helyen 
maradása.  Szabad  óráiban  kutyájától  kisérve, 
erdőn,  mezőn  barangolt  s a szép  természet- 
ben gyönyörködék ; vagy  otthon  ült,  olvasott, 
levelet  irt  egyetlen  barátjához,  a fiatal  pap- 
hoz, kinek  betegápolója  volt  s kit  gyöngé- 
den szeretett  vagy  zongorázott  gyakran  késő 
éjjelig;  de  ez  az  élvezett  nem  volt  tartós. 
Az  esperes  egy  reggel  panaszkodott  miatta 
s mondá,  hogy  a zongorázástól  nem  alhatik 
s igy  Harteck  kénytelen  volt  nappal  ját- 
szani. Persze  akkor  nem  volt  oly  csönd,  mint 
éjszaka,  mikor  minden  aludt ; s gyakran 
abban  hagyta,  mert  e házban  fűrészeltek,  fát 
aprítottak  s egyéb  lármát  csaptak,  mi  az  ő 
játékát  elhallgattatá. 

Lakószobáját  saját  ízlése  szerint  ren- 
dezé  be.  A szükségtelen  szekrényeket  eltá- 
volittatá  belőle  s helyükön  most  kedves  zon- 
gorája, kotta-állványa,  íróasztala  és  könyv- 
szekrénye  állott.  Mint  barátjai  tekintének 
reá  e baráságos  tárgyak ; hány  szép,  nyu- 
galmas órát  köszönt  zongorájának  s könyvei- 
nak.  Saját,  szűk  jövedelméből  jobbadán  klasz- 
szikus  költői  müveket  szerzett;  theologiai  s 
vallásos  könyvei  tanítóinak,  kollégái  s édes 
anyjának  ajándékai  valának;  ettől  származ- 
tak összes  imádságos  és  épületes  könyvei  is, 
melyek  most  az  imazsámolyon  hevertek  s 
melyeket  az  ifjú  pap  soha  sem  olvasott.  De 
erről  az  ajádékozó  mit  sem  tudott  s nem  is 
volt  szabad  soha  tudnia. 

A rút  szent  képeket  szintén  levette  a 
falról  s más,  jobbakkal  pótolta.  Most  már 
Van  Dyktöl  Krisztus  a kereszten,  Delaroche- 
tól  a Nagypéntek,  Renitöl  a Kereszten  alvó 
gyermek,  Jézus  s a sixtusi  Madonna  függtek 
a falakon  jó  aczélmetszetekben.  Az  esperes 
ur  ugyan  duzzogott  miatta  s úgy  vélekedék, 
hogy  egy  szent  kép  soha  sem  lehet  rút,  mert 
az  eszme,  melyet  megtestesít,  szép,  de  a 
fiatal  pap  ez  egyszer  nem  tágított  s a képek 
eltávolítását  sürgette  s mivel  az  aczélmet- 
szetek  szintén  vallásos  tárgyuak  valának,  az 
esperes  megnyugodott  s a fiatal  embert  sza- 
badjára hagyta.  Harteck  jól  érezte  magát 
lakásán  és  sokért  nem  adta  volna,  ha  szo- 
bájában étkezhetik  is.  Az  esperes  étkezés 
közben  vagy  egy  kukkot  sem  szólt  s olva- 
sott vagy  keserű  kifakadásokban  tört  ki  az 
emberek  ellen  s újra  meg  újra  dugába  dőlt 
képviselő-jelöltségét  feszegette.  Aranka  kis- 
asszony nagyon  változékony  volt;  a reggeli- 
nél oly  nyájas  és  beszédes,  hogy  az  ember- 
nek a háta  borsódzott  tőle,  az  ebédnél 
tartózkodó,  a Vacsoránál  epekedő  s szenti- 
mentális s másnap  hangulatának  sorrendje 
ismét  fordítva  következék  s ha  este  a leg- 
szebb egyetértésben  váltak  meg  tőle,  csaknem 
bizonyos  volt,  hogy  másnap  reggel  halálos 
hidegséget  fog  színlelni.  «Kiállhatatlan !» 
gondolta  Harteck  nem  egyszer;  de  ha  hátat 
fordított  neki,  ismét  elfelejtette  öt. 

(Folyt,  köv.) 


BUCKLE  ÉRTEKEZÉSE. 

«A  NŐK  BEFOLYÁSA  A TUDOMÁNYOK  HALA- 
DÁSÁRA*. 

A tárgy,  melyről  Önökhöz  szólani  szán- 
dékozom, a nők  befolyása  a tudományok 
haladására,  kétségkivül  egyike  a legérdeke- 
sebb kérdéseknek,  mely  bármely  hallgatóság 
elé  terjeszthető.  E kérdés  nem  csupán  felette 
érdekes,  de  rendkívül  fontos  is.  Látva,  mint 
czivilizálja  a tudomány  az  emberiséget,  látva, 
mint  előz  meg  mindannyiszor  a nemzetek 
haladásában  minden  nagyobb  lépést  megfelelő 
lépés  a tudományban,  látva,  a mi  igaz  és 
tagadhatlan,  hogy  a nők  befolyása  állandóan 
növekvőben  van,  nagy  fontossággal  kell 
hogy  bírjon  előttünk  azon  törekvés:  meg- 
állapítani a vonatkozást,  mely  a nők  befo- 
lyása és  a mi  tudományunk  között  létez. 
Mindenik  társadalmi  jelenségben,  a gyerme- 
kek nevelésében,  az  irodalom  hangja  és 
szellemében,  az  élet  külalakjában  és  szoká- 
saiban, sőt  még  a törvénykezés  menetében, 
a törvénykönyvek  történetében,  a hatóságok 
döntvényeiben  is  mindenütt  számos  bizonyi-  > 
tékát  leljük  annak,  hogy  a nők  fokról-fokra 
előbbre  haladnak  és  lassan,  de  biztosan  oly 
helyzetbe  jutnak,  mely  fölötte  áll  bármely 
eddigi  helyzetüknek.  Ez  egyike  ama  saját- 
ságoknak, melyek  a modern  czivilizácziót  jel- 
lemzik és  mutatják,  mi  lényegesen  különbőz-  l, 
nek  az  előrehaladottabb  államok  azoktól,  j 
melyek  hajdan  virágoztak.  Az  ó-kor  leghire 
sebb  nemzeteinél  a nőknek  igen  alárendelt 
szerep  jutott.  A római  császárság  legragyogóbb 
és  legmaradandóbb  emléke,  legdicsőbb  ha- 
gyománya mely  az  utókorra  maradt : jog- 
tudománya, — művészi  ügyességgel  kidol- 
gozott hatalmas  és  harmonikus  rendszer,  a 
melyből  levezetjük  polgári  jogunk  legtisztább 
és  legáltalánosabb  fogalmait.  De  még  ez  is,  I 
mely  — eltekintve  azon  nagy  befolyástól,  I 
melyet  Francziaországban  és  Németországban 
ma  is  gyakorol,  — legkiválóbb  törvényho- 
zóinknak legjobb  tanaikat  kölcsönzé;  mely 
képesítette  Bractout  korábbi  és  Somers, 
Hardwicke  és  Mansfieldet  későbbi  jogászaink 
köréből  arra,  hogy  szász  őseink  rideg  elveit 
finomult  tanokkal  enyhébbé  változtassák,  a 
régi  közjog  merev  tételeit  az  élet  tényleges 
követelményeivel  kiegyeztessék  : még  az  em- 
beri bölcsességnek  ez  az  elenyészhetlen 
mesterműve  is  oly  nagy  mérvben  igazság-  j 

tálán  a nők  irányában,  oly  tökéletesen  meg- 
fosztja őket  minden  jogtól,  annyira  alárendeli 
büszke  és  uralomvágyó  férjeiknek,  hogy  ama 
törvények  egyik  nagy  ismertetője  joggal 
mondotta,  hogy  bennök  a nők  nem  szemé- 
lyeknek, hanem  tárgyaknak  tekintetnek. 

Az  ó-kor  másik  nagy  nemzetét  illetőleg, 
a régi  görögöknek  csak  irodalmába  kell  futó 
pillantást  vetnünk,  hogy  lássuk  minő  fenső- 
ségteljes  öntudattal,  minő  magasztos  és 
büszke  megvetéssel  és  néha  minő  csípős  vagy 
maró  gúnynyal  bánik  el  a nőkkel  ez  az 
élénk  és  szellemes  nemzet.  A helyett,  hogy 
társként  becsülnék,  csupán  játékszernek  néz- 
ték őket.  Hogy  minő  csekély  része  volt  a 
nőknek  a görög  műveltség  fejlődésében,  eléggé 
mutatja  az  egyszerű  tény,  hogy  befolyásuk, 
a maga  csekélységében,  nem  a műveltség- 
tetőfokán  és  nem  is  a legműveltebb  vidéken 
érte  el  tetőpontját.  Az  újkori  Európában  a 
nők  befolyása  és  a czivilizaczió  terjedelme 
majdnem  egyenlő  arányban  haladtak  előre- 
De  ha  összehasonlítjuk  a görög  élet  rajzát, 
a mint  azt  Homerban  találjuk,  azzal  mely 
Plató  és  kortársai  műveiben  fenmaradt,  ép 
az  ellenkező  körülmény  lep  meg  bennünket. 
Plató  és  Homer  között,  közönséges  számítás 
szerint  legalább , is  négy  századnyi  időszak 
folyt  le,  mely  alatt  a görögök  a művésze- 
tekben, az  elméleti  és  gyakorlati  tudományok 
számos  ágaiban  nagy  haladást  tanúsítottak. 
De  a mi  a nők  részesedését  e haladásban 
illeti,  azt  találjuk  hogy  Plató  és  kortársai 
által  feltüntetett  társadalomban  szembeötlő 
hanyatlás  mutatkozik,  mert  befolyásuk  e kor- 
szakban még  csekélyebb,  mint  volt  a hajdani, 
Homer  által  ecsetelt  barbar  időkben.  E tény 
megvilágítja  a kérdést  az  idő  dolgában,  egy  | 
másik  tény  megvilágítja  a hely  dolgában. 
Spartában  nagyobb  befolyással  bírtak  a nők 
mint  Athénében,  habár  a spártaiak  durvák 
és  tudatlanok,  az  athéniek  pedig  finomultak 
és  műveltek  voltak.  Ez  ellenmoldások  okai 
a vizsgálatnak  érdekes  anyagot  szolgáltat- 
nának, de  elegendő  figyelműnkre  méltani 
azokat,  mint  számos  bizonyítékok  egyikét, 
hogy  az  ó-kor  ünnepelt  czivilizacziója  kiválóan 
egyoldalú  jellegű  volt  és  romba  dőlt,  mert 
a társadalom  nem  haladt  minden  részeiben, 
hanem  feláldozta  alkatrészei  némelyikét,  hogy 
a többinek  haladását  biztosítsa. 

A modern  európai  társadalom  szeren-  í 
cséré  ily  nemű  példát  nem  nyújt  és  ha  kérd-  I 


jük,  minő  volt  a nők  befolyása  eme  társa- 
dalomra, mindenki  el  fogja  ismerni,  hogy 
egészben  véve  jótékony  volt.  Befolyásuk 
megakadályozta,  hogy  az  élet  kizárólag  gya- 
korlati és  önös  irányt  vegyen,  hogy  tompult 
és  egyhangú  routinná  sülyedjen,  mert  esz- 
ményi és  romantikus  elemmel  hatotta  azt  át. 
Enyhítette  a férfiak  hevességét,  javította 
modorukat,  lágyította  kegyetlenségüket.  A 
mi  ezeket  illeti,  az  előny  teljes  és  tagadha- 
tatlan. De  ha  kérdjük,  minő  volt  befolyásuk 
nem  a társadalom  általános  érdekeire,  de 
emez  érdekek  egyikére,  a tudományok  hala- 
dására, a felelet  nem  oly  egyszerű.  Mert 
hogy  nyíltan  tárgyaljuk  a dolgot,  el  kell 
ismernünk,  hogy  nők  nem  alkották  ama  nagy 
művek  egyikét  sem,  melyek  az  emberiség 
oktatására  és  gyönyörködtetésére  szolgálnak. 
A költészetben,  a festészetben,  a szobrászat- 
ban, a zenében  a legkiválóbb  termékek  fér- 
fiak művei.  Nő  soha  nem  tett,  bármi  kedve- 
zők lettek  volna  is  körülményei,  oly  felfedezést, 
a melynek  fontossága  az  emberi  szellem 
évkönyveiben  korszakot  alkotott  volna.  Ezek 
tények,  a miket  kétségbe  vonni  nem  lehet 
és  melyekből  igen  nyomatékos  és  döntő  kö- 
vetkeztetés vonatott.  Az  lett  következtetve 
és  kitűnő  irók  által  világosan  kimondva, 
hogy  a nőket  nem  illetik  a tudományok 
magasabb  eszméi,  hogy  ezek  látköriikiin  kívül 
esnek,  hogy  ők  a gyakorlati,  erkölcsi  és 
családi  életre  szorítkozzanak,  melyet  nemes- 
biteni  és  szépíteni  feladatuk,  de  hogy  nem 
gyakorolhatnak  sem  közvetlenül,  sem  köz- 
vetve, befolyást  a tudományok  haladására  és 
ha  törekednek  ily  befolyást  gyakorolni,  nem 
csak  czélt  fognak  téveszteni,  de  még  való- 
ban hasznos  és  illetékes  tevékenységük  körét 
is  meg  fogják  szorítani. 

E ponthoz  érve,  én  most  azonnal  és 
világosan  kijelentem,  hogy  czélom  ma  meg- 
czáfolni  ez  állítást,  melyet  bölcsességellenes- 
nek és  veszedelmesnek  tartok,  tévesnek  elmé- 
letben és  károsnak  a gyakorlatban.  Hiszem 
és  remélem,  hogy  mielőtt  elválunk,  meg- 
győztem Önöket  arról,  hogy  a mi  a nők 
befolyását  a tudományok  haladására  illeti, 
ők  képesek  gyakorolni  és  tényleg  gyakorol- 
tak is  arra  rendkívüli  befolyást;  hogy  e be- 
folyás a valóságban  oly  nagy,  hogy  alig 
lehetséges  határait  kijelölni ; és  a minő  nagy 
már  ma,  még  tovább  is  csak  előnynyel  lesz 
nagyobbitandó.  Remélem,  Önöket  azonfelül 

arról  is  meggyőzöm,  hogy  e befolyás  nem  csu- 
pán időről-időre,  ritkán,  hirtelen  és  mulékony 
fölhevíilésekben  lön  gyakorolva,  hanem  az 
emberi  természetbe  oltott  bizonyos  törvé-  ; 
nyék  folytán  működik  és  daczára,  hogy  csak 
mint  a mélységben  folyó  áramlat  a fölület 
alatt  terjeng  és  a föliiletes  szemlélő  előtt 
láthatatlan  marad,  már  is  a legfontosabb  j 
eredményeket  szülte  és  hatással  volt  tudo- 
mányunk alakjára,  jellegére  és  összeségére. 

Hogy  a dologgal  tisztába  jöhessünk, 
mindenekelőtt  értsük  meg,  mi  az  a tudó-  j 
mány.  Azon  emberek,  kik  józan  eszükkel 
dicsekednek  — és  ha  ember  bármikor  ezzel 
dicsekszik,  meglehetünk  győződve,  hogy 
vajmi  kevés  akár  józan,  akár  nem  józan  ész- 
szel bir,  — azon  emberek  azt  fogják  Önök- 
nek mondani,  hogy  minden  egyéb  csupán 
szóbeszéd  és  elmélet  és  hogy  semmi  sem  bir 
értékkel  csupán  a tények.  Azok,  a kik  ily 
sokat  beszélnek  a tények  értékéről,  érthetik 
ugyan  a tény  fogalmát,  de  bizonyára  nem 
értik  az  érték  fogalmát.  Mert  valamely  do- 
log értéke  nem  egy  tulajdonság,  mely  ama 
dologban  létezik,  sem  pedig  alkatrésze  annak, 
hanem  csupán  viszonya  valamely  más  do- 
loghoz. 

Azt  mondjuk  például,  hogy  az  ezüst- 
pénz bizonyos  értékkel  bir!  de  ez  az  érték 
nem  foglaltatik  a pénzdarabban.  Ha  igen, 
hol  van  tehát?  Érzékeinkkel  nem  foghatjuk 
azt  meg.  Nem  láthatjuk  az  értéket,  nem  hall- 
hatjuk, nem  érezhetjük,  nem  tapinthatjuk  és 
szagolhatjuk  azt.  Az  érték  csupán  azon 
vonatkozásban  van,  melyben  amaz  ezüstpénz 
valami  máshoz  áll.  Ép  igy  van  ez  a tényeket 
illetőleg.  Tények,  pusztán  mint  tények,  sem- 
minemű értékkel  nem  bírnak,  egyszerűen 
haszontalan  lomhalmazok.  Valamely  tény 
értéke  nem  eleme  vagy  alkatrésze  ama  tény- 
nek, hanem  jelen  vagy  jövő  vonatkozása  a 
tudományok  összes  tömegéhez.  Tények  tehát 
csupán  a hatóképesség  illetve  utólagos  érvé- 
nyesülés értékével  bírnak  és  bírásuknak 
egyedüli  előnye  a lehetőség,  hogy  belőlük 
következtetéseket  vonhatunk  vagyis  más 
szóval  a lehetőség  hogy  fölemelkedhetünk 
az  eszméhez,  az  elvhez,  a törvényhez,  mely 
őket  dominálja.  Tudományunk  nem  tények- 
ből van  alkotva,  hanem  a vonatkozásokból, 
melyekben  tények  és  eszmék  egymáshoz 
viszonyulnak;  és  a valódi  tudománj7  nem  a 
tények  tudásából  áll,  a mi  csupán  pedánso- 


kat teremt,  hanem  a tények  alkalmazásából, 
a mi  a bölcset  teremti. 

Ha  ily  módon  tekintjük  a tudomá- 
nyokat, azt  fogjnk  találni,  hogy  három  térre 
oszlanak : módszerre,  tudományra  és  mester- 
ségre. A módszerről  szándékozom  ma  szólni, 
de  előbb  állapítsuk  meg  a két  másik  tér 
határait.  Minden  mesterségnek  közvetlen 
tárgya  vagy  élvezet  vagy  hasznosság,  min- 
den tudománynak  közvetlen  tárgya  csupán 
az  igazság.  A mesterség  és  tudomány,  a mint 
különböző  tárgyakkal  úgy  különböző  képes- 
ségekkel is  bírnak.  A mesterség  képessége 
a dolgokat  megváltoztatni,  a tudomány  ké- 
pessége azokat  előre  látni.  A jelenségek, 
melyek  segélyével  működünk,  korlátozva  van- 
nak a mesterség  és  előre  mondva  a tudomány 
által.  Minél  tökéletesebb  a tudomány,  annál 
nagyobb  elöremondó  képessége;  minél  töké- 
letesebb a mesterség,  annál  nagyobb  korlá- 
tozási képessége.  A csillagászat  például  a 
tudományok  királyának  neveztetik,  mert 
mind  között  a legelőre  haladottabb  és  a 
csillagász,  midőn  lemond  minden  reményről, 
hogy  a jelenségeket  korlátozza  vagy  meg- 
változtassa, gyakran  évekkel  előbb  mintsem 
feltűnnek,  ismeri  már  a jelenségeket,  előre- 
tudásának  terjedelme  bizonyítván  tudományá- 
nak pontosságát.  Ép  igy  a mechanika  tudo- 
mányában előre  megmondjuk,  hogy  bizonyos 
körülmények  jelen  lévén,  bizonyos  eredmények 
kell  liogy  bekövetkezzenek  és  ezzel  meg- 
szűnik tudományunk.  Mesterségünk  kezdődik 
ezután  és  e pillanattól  kezdve  a hasznosság 
szempontja  és  a korlátozási  képesség  vannak 
előtérben ; úgy  hogy  a mechanikai  mesterség 
által  megváltoztatjuk  azt,  a mit  a mechanikai 
tudomány  által  megelégeltünk  előre  látni. 

A haladó  czivilizáczió  egyik  legszembe- 
ötlőbb irányzata,  hogy  ama  korlátozó  képes- 
ségnek, melynek  képviselője  a mesterség, 
tudományos  alapot  kölcsönözzön  és  így  az 
előremondó  képességnek  kiválóságát  még 
inkább  növelje.  A társadalom  kezdetleges 
állapotában  számos  mesterség  létezik,  de 
tudomány  egy  sem.  Kissé  tovább  a tudomány 
kezd  mutatkozni  és  minden  következő  lépést 
jellemez  a növekvő  iparkodás,  hogy  a mes- 
terség a tudomány  uralma  alá  kerittessék. 
Azok  előtt,  kik  az  emberi  szellem  történetét 
tanulmányozták,  ez  az  irányzat  oly  ismert, 
hogy  aligha  szükséges  bebizonyítása  végett 
i itt  megállapodnom.  Tán  a legfigyelemremél- 

tóbb  példa  a föklmivelés,  mely  évezredeken 
át  tisztán  tapasztalati  mesterség  volt,  meg- 
állapodva a gyakorlat  átszármaztatott  elvein 
és  melyet  a jelen  század  folyamában  a ve- 
gyészek kezdtek  hatáskörükbe  vonni,  úgy 
hogy  a föld  mivelésének  gyakorlati  mester- 
sége magyarázva  lön  á phisikai  tudomány- 
nak törvényei  által.  Valószinűleg  az  első 
lépés  az  lesz,  hogy  a földművelés  mestersé- 
gének egy  más  részét  a meteorologia  vonja 
uralma  alá,  a mi  meg  fog  történni,  mihelyest 
a feltételek,  melyek  az  időjárás  változásait 
okozzák,  annyira  rendszeresitve  lesznek,  hogy 
képessé  válunk  előre  megmondani,  milyen 
idő  következik 

Az  általános  elmélkedés  tehát  ép  úgy, 
mint  annak  befolyása,  mi  tényleg  történt, 
igazolják  azon  állításunkat,  hogy  a tudo- 
mánynak legmagasabb , legkifejlettebb  és 
legfontosabb  alakja : előre  megmondani  a 
következményeket;  a tudományok  ez  alakjá- 
hoz kell  tehát  vonatkoztatnom  mindazt,  a 
mit  Önöknek  a nők  befolyását  illetőleg 
mondani  szándékozom.  És  a pont,  melyet 
bebizonyítani  megkisérlek  az,  hogy  van  a 
nők  szellemében  valami  természetes,  kiváló  és 
minden  bizonynyal  megsemmisitlietlen  elem, 
mely  képesiti  őket  nem  ugyan  tudományos  fel- 
fedezésekre, kanéin  igenis  arra,  hogy  a leg- 
hatalmasabb és  legelőnyösebb  befolyást  gyako- 
rolják a módszerre,  mely  által  a felfedezések 
tétetnek.  És  minthogy  minden,  a módszer 
filosofiáját  illető  kérdés  szorosan  tanulmá- 
nyunk útjába  esik,  mindenekelőtt,  oly  rövi- 
den a mint  csak  tehetem,  meg  akarom  jelölni 
az  egyedüli  két  módszert,  mely  az  igazság- 
hoz elvezet. 

(Folyt,  köv.) 


SCOTT  WALTER  UTOLSÓ  ÓRÁI 

ÉS  HALÁLA. 

Magas,  gothikus  kolostorszoba,  hosszú, 
keskeny,  szinesíivegii  ablakokkal  . . . Kint 
festői  hegyek,  melyek  épen  az  «Ave  Maria» 
harangszavának  elhaló  csengését- bongását 
viszhangozzák  s a völgyben,  hullámzó  tavon 
egy  kisded  hajó  dagadó  vitorlákkal  ...  A 
nap  épen  lenyugodóban. 

A kolostorablak  nyitott  szárnya  mutatja 
e remek  kilátást.  — Bent  egyszerűség.  Jobb- 
ról szorosan  a fal  mellett  orgona  áll,  melyen 


egy  kiborotvált  fejű  hosszú  szakálla  kapuczi- 
nus  játszik.  Arczán  szent  ihlet  árad  el.  Odább 
a baloldalon  egy  asztal,  rajta  nehéz  terítő  és 
néhány  könyv  hever.  Közötte  székek  . . Az 
ablak  széles  mélyedésében  hosszú  pad,  me- 
lyen félre  tett,  félig  nyitott  könyv  mellett 
egy  ifjú  szerzetes  ül.  Arczát  kezével  takarta 
el  s úgy  látszik  hogy  sir,  hogy  könyezik  . . 

E hangulatteljes  kép  egy  bécsi  magán- 
gyűjtemény legértékesebb  darabját  képezi. 
Hogj  kifestette  nem  tudom,  de  annyi  bizo- 
nyos, hogy  a benyomás,  melyet  rám  tett, 
eltörülhetetlen.  Gyakran  gondolkozom  még 
mostan  is,  ha  elfog  a merengés,  az  ábránd  s 
az  orgona  távolból  jövő  hangjai  mélabúsan 
csendülnek  meg  fülemben,  s arczomon  nehány 
künycsepp  csordul  végig,  . . . vájjon  miért 
sirhat  a szerzetes  ...  Ki  mondja  meg  ? . . . 
Ifjúságát  siratja-e  vájjon?  . . Boldogságát? 
eltűnt  örömeit  ? a világot,  melyet  elhagyott, 
melyről  lemondott  önkényt,  örökre  ? Ki  mondja 
meg,  mit  beszéltek  a hangok,  az  orgona  hang- 
jai lelkében,  vagy  a csak  épen  pár  perczczel 
előbb  «Ave  Maria»-t  zsongó  kolostori  haran- 
gok lágy  zenéje  s a vidék  elragadó  pompá- 
jában a nyögdelő  bús  esti  szél  mit  susogtak 
neki?  . . . 

. . . Tanuló  szoba  . . . Fauszt  a méreg- 
gel telt  csészét  már  .ajkaihoz  emeli  . . . Ha- 
rangzúgás, karének  . . . 'felcsendül  az  angya- 
lok danája: 

Christ  ist  erstanden! 

Freide  dem  Sterblichen  . . . 

s a kéz  lehanyatlik,  nincs  már  többé  erő. 
„Welch  tieíes  Summen,  welch  ein  heller  Tón 
Zieht  mit  Gewalt  das  Glas  von  meinem  Munde  ?“  . . 

...  A szin  változik.  Dóm  . . . Orgona 
és  ének.  Gretchen  a nép  között  ...  A ka- 
ron megszólal  a «Dies  irae»  s a bűnös,  az 
elbukott  leány  keblében  a lelkiismeret  szava: 
«Mi  másképen  volt,  Gretchen,  mikor  még 
egészen  ártatlanul  léptél  itt  ez  oltárhoz  és 
kopott  kis  könyvecskédből  imádságot  dadog- 
tál, szivedben  félig  Isten,  félig  gyermek- 
játék ».  . . 

A leányt,  ki  már  többé  nem  leány,  ájul- 
tan  viszik  ki. 

Oh  csodás  varázsa  az  egyházi  ének  s 
zenének!  Ki  ne  érezte  volna  hatalmadat? 
Ki  állhatott  volna  ellent  neked  s a katholi- 
kus  kultusz  magasztos  nagyszerűségének,  ti- 
tokzatos, vonzó  bájának? 

Rousseau  Bernardin  de  St.  Pierrel  külön 
csak  azért  rándulnak  Montmartre-ba,  hogy 
ott  búcsú-napokon  a litániákat  énekelni  hall- 
ják, s a benső  meghatottság  emlékei,  melyet 
Lord  Byron  Velencze  lagúnái  közt  naponta 
érezett  az  esti  harangszónál,  örökre  fognak 
élni.* 

Walter  Scott,  bár  magával  a papismus- 
sal  szemben,  valamint  az  angolok  egyáltalában, 
nagy  előítélettel  viseltetett,  szintén  tisztelet- 
teljes  bámulója  volt  ama  magasztos  és  minden 
poezis  közt  a legigazabb  költészetnek,  mely 
a katholika  egyház  lélekemelő,  jelentőséges 
szertartásában  és  énekeiben  nyilatkozik.  Szel- 
leme egészen  át  volt  hatva  tőlük  s még  úgy- 
szólván utolsó  perczeiben  is  ezek  foglalkoz- 
tatták. Rendkívül  érdekes,  ha  ide  vonatkozó- 
lag vejének  Lockhart-nak  különben  is  élvezetes 
memoirjait  olvassuk.  («Memoirs  of  the  life 
of  Walter  Scott».  Edinb.  1837.  7 vol.) 

«Utolsó  utazásában  Sir  Waltert  két  leá- 
nya, Codell  és  én  kisértük,  mondja  a derék 
Lockhart.  Watson  orvos  is  velünk  volt,  ki 
arra  vállalkozott,  hogy  őt  Abbotsfordba  fogja 
hozni.  A James  Watt  födélzetén  utaztunk, 
hol  a kapitány  saját  szobáját  engedte  át  Sir 
Walter-nek.  De  a beteg  már  annyira  gyönge 
volt,  hogy  alig  vett  észre  valamit,  s mikor 
partra  szállottunk,  épen  oly  érzéketlen  ma- 
radt minden  iránt  a kocsiban  is.  Csak  a Gala 
völgyben  nézett  kissé  maga  körül  s ekkor 
felismerte  a tájat.  Abbotsfordot  megpillantva, 
örömében  kiáltott  s oly  izgatott  lön,  hogy 
csak  alig  tudtuk  a kocsiban  megtartani.  A 
mint  megérkeztünk,  az  étterembe  vittük,  hol 
egy  ágy  volt  számára  készítve ; kutyái  elő- 
jöttek s kezeit  nyaldosták.  Nézte  őket,  sohaj- 
tozott,  mosolygott  reájuk  és  végül  elszuny- 
ny adott.  Másnap  jobban  lett  s székével  a 
könyvtárszobába  kívánta  magát  tolatni.  Az 
ablak  előtt  megállóit,  hogy  szemeit  a kisded 
tavon  legeltethesse  s kért,  hogy  olvassunk 
fel  néki  valamit.  «Melyik  könyvből?*  ««Mint 
kérdezhetsz  ilyet?  csak  egyből  óhajtok  hal- 
lani* ».  Felnyitottam  tehát  az  Evangéliumot 
s szent  János  14-ik  fejezetét  olvastam,  mi 
úgy  látszott  igen  kellemesen  hatott  rá.  A 
következő  napon  dolgozószobájába  kívánko- 
zott és  írni  akart.  Sophie  kezébe  adta  a tol- 
lat, melyet™  nagy  nehezen  ujj ai  között  meg- 
tartani erőlködött,  de  ezek  megtagadták  a 
szolgálatot  s a toll  a papírra  esett.  Walter 

* Lásd  Don  Juan.  Cauto  III.  102  stb. 


Scott  a párnák  közé  hanyatlott  vissza  s csön- 
des könycseppek  áztatták  arczait;  de  csak- 
hamar ismét  visszanyerte  eszméletét  s kért, 
hogy  toljuk  ki  a szobából.  Ereje  napról- napra 
fogyott,  szelleme  köriilfátyolozódott  s zavart 
gondolatai  ünnepélyes  komoly  dolgokba  mé- 
lyedtek  el.  Néhányszor  úgy  rémlett  előtte, 
mintha  még  mindig  az  igazság  sheriffjének 
hivatalát  viselné,  hogyha  azonban  szavait, 
melyeket  dadogott,  megérthettük,  azokban 
legtöbbnyire  a biblia  helyeire,  a litániák  és 
katholikus  egyházi  énekek  töredékeire  ismer- 
tünk, melyeket  mindig  szeretett,  s melyeket 
annyiszor  ment  Itália  templomaiba  meghall- 
gatni. Legtisztábban  s leggyakrabban  a «Dies 
irae*  dallamát,  különösen Jfpedig  a «Stabat 
mater  dolorosa»-ját  dúdolta. 

« Másnap  reggel  látni  óhajtott.  Hozzá 
siettem  s őt  a leggyöngébb  állapotban  talál- 
tam. «Lockhart»  — mondá  felém  hajolva  — 
már  csak  nehány  pillanatom  van  arra,  hogy 
veled  beszéljek.  Légy  erényes,  barátom,  légy 
vallásos,  légy  jó  — — — » s itt  szava  el- 
akadt. Kérdeztem,  vájjon  hivjam-e  Sophiet 
és  Annát,  de  ő tagadólag  rázta  fejét.  «Nem, 
ne  kínozd  szegény  gyermekeket,  úgyis  egész 
éjjel  virrasztottak  mellettem.  Az  Isten  áldjon 
meg  mindnyájatokat!* 

«Szeptember  21-én  (1832)  fél  kettőkor 
délután  összes  gyermekei  jelenlétében  kiadá 
lelkét.  Gyönyörű  nap  volt,  oly  meleg,  hogy 
az  ablakok  mind  nyitva  állottak  s oly  csön- 
des, hogy  a tó  hullámainak  minden  egyes 
locscsanását  hallani  lehetett  a kavicsokon. 
Legöregebb  fia  tiszteletteljesen  megcsókolta 
kezét  és  lecsukta  pilláit*. 

Gibbon  egészen  ellentéte  volt  nagy  honfi- 
társának Sir  Walter  Scott-nak.  Az  ö lelke 
semmi  fogékonysággal  sem  bir  a katholikus 
szokások  és  szertartások  iránt.  Nagy  műve, 
melyben  a római  birodalom  hanyatlásának  és 
bukásának  történetét  irta  le,  («The  history 
of  the  decline  and  fali  of  the  Román  Empire*, 
a kath.  egyház  iránt  érezett  harag  és  gyűlölet 
sugalmazása,  sőt  az  első  gondolatot  is  Ró- 
mában épen  olyan  alkalommal  nyerte  hozzá, 
mikor  egy  este  elábrándozva  üldögélt  a Ca- 
pitolium  romjai  között,  mialatt  Jupiter  haj- 
dani templomának  helyén  mezitlábos  barátok 
vecsérnyéjüket  zengedezték  s ennek  hangjai 
ébresztették  fel  elmélyedettségéből.  Ez  esti 
elmélkedésnek  nyomai,  mint  egy  jeles  angol 
irodalomtörténész  — W.  Spalding  — meg- 


4.  SZÁM 


KOSZORÚ 


63 


jegyzi  — munkájában,  mely  telve  van  lep- 
lezett támadásokkal  azon  vallás  iránt,  melyben 
épen  oly  kevéssé  hitt,  mint  • a hogy  annak 
tanítását  megérteni  képtelen  volt,  mindenütt 
fellelhetők. 

Nehány  évtizeddel  később  tán  ugyanazon 
a kövön,  melyen  Gibbon  ült,  Chateaubriand 
hallgatta  a zsolozsmák  karénekét,  mely  La- 
martine-t  ismét  Jeruzsálem  falai  alatt  hatotta 
meg  egészen  a könyekig  s mi  más  gondola- 
tok voltak  bizonyára  azok,  melyek  a nagy 
férfiú  lelkén  akkor  átviharzottak ! 

S Michelet  szintén  a fórum  romjai  között 
fakadt  e lelkesült  szavakra  : J’ai  embrassé 
de  bon  coeur  la  croix  de  bois,  qui  régne  au  ■' 
Fórum  sur  le  débris  de  l’empire  romain;  cette 
croix  de  bois  a sauvé  le  monde. 

Kaposi  József. 


SZIKRA  PANNA. 

(Népszínmű  3 felvonásban,  dalokkal  és  tánczczal.  Irta: 
Kiss  Mihály.  Zenéjét  szerzetté  Konti  József.  Először 
f.  hó  18-án  adatott  a várszínházban.) 

Hogy  miért  hívják  «Szikra  Panná»-nak 
Kiss  Mihály  népszínművét  ? - . . . azt,  úgy 
hisszük,  kívüle  senki  sem  tudja.  Igaz,  hogy 
van  a darabban  egy  Panna  nevű  leány,  de 
a kinek  «Szitcra»  neve  a szinlapon  nem  sze- 
repel, sőt  magok-  a többi  szereplők  sem  ne- 
vezik igy  és  — ha  Blaha  Lujza  kitűnő 
játéka  lelket  nem  gyújt  benne  — bizony 
inkább  Árnyék  Pannának  lehetne  nevezni, 
kit  a szerző  emléke  foszlányaiból  alkotott, 
azokból  az  emlékekből,  melyek  színi  pályája 
alatt  lelkén  tapadtak. 

Kiss  Mihály  színész  és  (kategorizáljuk 
még  jobban)  népszinmiiénekes.  Foglalkozása, 
hivatása  mintegy  beleékeli  abba  a körbe, 
melyben  szeret  élni,  de  melyet  nem  ismer 
és  még  kevésbé  képes  másokkal  megis- 
mertetni. Azt  hitte  azonban,  hogy  a mit 
játszani  lehet,  az  jó  kö  tői  alkotás  is  és  meg- 
írta népszínművét  úgy,  a mint  azt  eljátsz- 
hatni vélte  azokból  a reminiszczencziákból, 
melyek  pályája  folyásában  chaotikusan  hozzá 
fűződtek.  Valóban  nem  láttunk  még  népszín- 
művet, színész  írótól,  mely  annyira,  gyenge 
volna,  mint  Kiss  Mihály  Szikra  Pannája. 
Egyetlen  érdeme  Kiss  Mihálynak,  hogy  a 
mit  a színész  praktikus  érzéke  hatásosnak 
talált  és  a mit  a színpadon  egy-egy  alak 
életrevalóságának  ítélt,  azt  ügyesen  tudta  ösz- 
szegyüjteni.  így  például  maga  a főalak  Kari- 


kás Mihály,  a gazdag,  nagyravágyó,  szívte- 
len paraszt  ügyesen  van  megalkotva,  bárha 
nem  szin-igaz  íestmény,  minőt  a művész 
alkot,  hosszas  tanulmány  és  mély  megfigye- 
lés, logikus  gondolkodás  után,  hanem  ügyes 
fotográfia,  mely  ideig-óráig  tetszetős.  Ha 
sorra  vennők  a darab  mindenik  alakját, 
egyikben  sem  találnánk  olyas  valamit,  a 
mi  lélektani  abszurditás  vagy  jellemalkotási 
hiány  volna.  Mindenik  megállhat  a szinpadon 
úgy,  a mint  van,  csekély  igényeivel,  játszi 
czéljaival,  elnyűtt  eszközeivel.  De  semmi 
nyoma  az  eredeti  tehetségnek  ! Kiss  nem  az 
az  ember,  a ki  alakot  tudna  teremteni;  ő 
csak  összeraggatja  őket  emlékeiből,  egyöntetű- 
séget pedig  cselek  vénye  menetéből  készít 
számukra.  És  igy  a cselekvény  által  törlődik 
le  rólok  az  a jelleg,  melyben  velők  már  más- 
hol találkoztunk.  így  például  ki  nem  ismerte 
föl  Pannában  a Finum  Rózsik,  meg  az 
Erzsikék  összeolvasztott  képmását?  Még  az 
egyes  kifejezések  is  emlékeztettek  rájok. 
Innen  van,  hogy  Kiss  Mihály  nyelvezetéről, 
mmt  sajátosságról,  szólni  nem  lehet.  Valami 
össze-vissza  való  aránytalan  vegyiiléke  az  az 
irodalminak  és  a népiesnek;  épen  olyan,  mint 
a minőt  a színész  használ,  a ki  műveltségét 
a színpadi  routinból  nyerte. 

A dráma  cselekvénye,  miután  Kiss  Mi- 
hálynál  ez  volt  a fődolog,  még  jobban  tük- 
rözi vissza  gyöngéit,  mint  alakjai  és  nyelve ; 
ezen  látszik  meg  leginkább,  hogy  a cselek- 
vény nem  egy  egységes  történet  jelenetezése. 
Es  ebből  látjuk  legékesebben,  hogy  még  a 
színész  is  csak  úgy  foghat  jelenetezéshez,  ha 
praktikus  tapasztalataihoz  finom  érzéket  és 
művelt  gondolkodást  gyűjtött.  Számos  olyan 
jelenetet  irt  meg  Kiss  Mihály,  a melyek 
arról  tanúskodnak,  hogy  abszolúte  semmi 
fogalma  a dráma  lényegéről.  Ha  erről  tudna 
valamit,  nem  irta  volna  meg  a második  fel- 
vonás utolsó  jelenetét,  melyben  az  apa  26 
évvel  ezelőtt,  tiltott  szerelemből  született 
gyermekét,  mint  akkor  az  anyát,  ok  nélkül 
eltaszitja.  Ez  undorító  jelenet.  Hogy  ezt 
valaki  színpadra  hozhassa,  a költői  affekczió- 
nak,  a lélek  hangolásának  ama  nagy  eszkö- 
zeivel kell  bírnia,  melyekről  Kissnek  sejtelme 
sincs.  Mert  nincsen  borzasztóság,  a mit 
színpadon  megmutatni  ne  lehetne,  ha  látjuk, 
hogy  igy  kellett  megtörténniök  és  a meg- 
történhetés  valószínűségét  mi  magunk  is 
érezzük.  Az  az  érzés  fojtja  el  itt  bennünk 

az  undort,  melyet  drámai  érdeknek  szokás 
nevezni;  de  a mely  fogalom  Kiss  szemében 
eg}r  jól  eldalolt  nóta  hatásában  összpontosul. 

Nem  foglalkozhatunk  a darabbal  tovább ; 
sem  helyünk,  sem  érdekünk  nem  engedi. 
Csak  azt  mondjuk:  sutor  ne  ultra  crepidam 
és  a jövőben  segítse  ezt  elő  a várszínház 
dráma-bi.iáló  bizottsága  is. 

Dr.  B— i P—  . 


IRODALOM  ÉS  MŰVÉSZET. 

Huszár  Adolf,  f Mély  megdöbbenéssel  jelentjük 
a nagy  veszteséget  jelentő  gyászhirt,  hogy  Huszár 
Adolf,  a kitűnő  magyar  szobrász,  váratlanul  meghalt 
í.  hó  21-én.  A művész  életét  sziv-szélhüdés  oltotta  ki, 
nagy  tehetségének  legteljesebb  virágzásában,  férfikora 
delén,  a hir  és  dicsőség  magaslatán,  a hová  kitartó 
munka  és  megérdemelt  elismerés  helyezte.  Huszár 
Adolf  működésének  ismertetését  és  méltatását  oly  tolira 
fogjuk  bizni,  mely  a művész  kiváló  tehetségének  és 
pályájának  bírálatára  legilletékesebb.  Ezúttal  csak  je- 
lentjük a művészetünket  ért  szívrenditő  csapást  s az 
elhunytra  vonatkozó  életrajzi  adatokból  a következő 
főbb  pontokat  közöljük. 

Huszár  Adolf  született  1843-ban  Beszterczebá- 
nyáo,  a hova  a család  Erdélyből  származott.  Szülei 
eredetileg  jómódúak  voltak,  később  elszegényedtek  ; 
képtelenek  lévén  gyermeküket  neveltetni,  a kis  fiút 
Hromoda  A.  beszterczebányai  kanonok  vette  pártfo- 
gásába. A gyermeknek  nagy  hajlama  volt  a zenéhez 
s a kanonok  hegedűművésznek  akarta  kiképeztetni, 
de  Huszárt  már  akkor  is  a szobrászat  vonzotta  jobban. 
1857-ben  a rohniczi  vashámorban  foglalatoskodott. 
Innen  17  éves  korában  Bécsbe  vetődött,  ahol  sok  nél- 
külözés után  1862-ben  bejutott  Fernkorn  műtermébe, 
aki  akkor  állott  dicsősége  tetőpontján.  Itt  négy  évig 
dolgozott,  de  e mellett  szorgalmasan  látogatta  az  aka- 
démiát is.  Innen  Gatter  bécsi  szobrász  mellé  került, 
1871-ben  pedig  ifj.  V*y  Miklós  br.  szobrász  műtermé- 
ben nyert  alkalmazást.  Ez  időben  halt  meg  Eötvös 
József  báró  s nemsokára  megjelent  a pályázati  fölhí- 
vás az  Eötvös-szoborra.  E pályázaton  tűnt  föl  Huszár 
Adolf  itthon,  mert  az  ő mintáját  fogadták  el  kivitelre. 

A nyert  4000  frank  díjjal  tanulmányutat  tett  Német- 
országban és  Olaszhonban,  mig  végre  1874-ben  Buda- 
pesten megtelepedett.  Ettől  fogva  rohamosan  fejlődött 
művészete.  Műterme  nem  lévén,  Lipthay  Béla  báró 
ajánlotta  fel  budai  palotája  egyik  helyiségét,  később 
az  Andrássy-palotában  dolgozott,  mig  végre  a város- 
ligeti «ördög  motolla*  (ringspil)  épületében  állandó 
műtermet  nyert  Itt  alkotta  meg  az  Eötvös-,  Petőfi  és 
Bem  szobrokat.  Itt  mintázta  a király  mellszobrát,  mGy 
márványban  a lipótvárosi  gimnázium  termét  disziti, 
Izsó  Miklós  mellszobrát,  a legkitűnőbb  a mit  e nem- 
ben alkottak,  Pulszky  Ferencz  mellszobrát,  a «Huzd 
rá  czigány*  genrecsoportot  s több  apróbb  művet. 
Ugyanitt  készítette  pályaművét  a Deák  szoborra,  mely- 
lyel  a bécsi  Zumbusch  elől  elnyerte  az  első  dijat  és  az 
aradi  vértanuk  emlékszobrára  melylyel  szintén  az  első  ! 
dijat  nyerte.  1875-ben  az  elhunyt  Izsó  Miklós  helyére  ta-  { 
nárrá  nevezték  ki  a mintarajziskolába.  Megbizatván 
a Deák-szobor  kivitelével,  szűkké  vált  a városligeti  j 
műterem.  Ezért  a régi  epreskertben  a Lendvay-  és 
Bajza  utczák  sarkán  épitett  emeletes,  nagyszerű  mű- 
termet, a milyenhez  fogható  nem  igen  van  Európában. 
Mielőtt  hozzá  fogott  volna  nagy  művének  megalko-  j 
fásához,  félévi  nagy  tanulmányutat  tett  a külföldön, 
bejárva  minden  országot  és  várost  Európában,  a hol 


csak  valami  művészeti  látni  való  van.  A külföldről 
hazatérve  uj  műtermében  készítette  el  nagyban  a Deák 
szobrát,  melynek  még  két  mellékalakja  várja  az  utolsó 
simítást;  itt  alkotta  meg  « Vénusz  és  Ámor*  szobor- 
csoportját,  melyet  most  vésnek  márványb  t 01a>zország- 
ban ; megkezdte  az  aradi  vértanuk  szobrának  főalak- 
ját, a Pannónia  szobrát ; itt  készítette  Haydn  és  Wag- 
ner szobrait  a dalműszinház  számára  s talán  legutolsó 
műve  a Volkmann  Róbert  mellszobra  Kisebb  müvei 
közül  fölemlítjük  még  Csepreghy  Ferencz  domborművű 
arczképét,  Gyulai,  Szentpéteri,  Toldy  Ferencz  stb. 
mellszobrait.  A szent  István-  és  a szabadságs-oborra 
is  tett  már  viaszba  nagy  i lőtarmlmá^okat. 

Uj  könyvek.  Aigner  Lajos  kiadásában  érdekes 
művek  egész  sorozata  jelent  meg.  Legkiválóbb  helyet 
foglal  el  ezek  közt  a «Hazánk»  czimfl  történelmi  fo- 
lyóirat, melynek  múlt  évi  füzetei  most  összegyűjtve, 
kötetekben  látnak  napvilágot.  Ezúttal  az  I.  és  Il-ik 
kötet  fekszik  előttünk  oly  gazdag  tartalommal,  mely 
ritkítja  párját.  A kitűnő  vállalat  munkatársai  közt  tör- 
ténetirodalmunk és  essayistáiuk  legjelesebb  neveit 
látjuk  és  a dolgozatok  érdekességben  vetekednek  egy- 
mással. Az  I.  kötetben  a következő  nagybecsű  mun- 
kálatok vonják  magukra  figyelmünket:  Kazinczy  Gábor 
„Szerepem  a forradalomban"  arczképpel.  — Kovács 
Lajos  : „Az  1849-iki  debreczeni  pártok  és  az  Esti  La- 
pok". Majláth  Béla:  „Széchenyi  István  1850-ben“.  , 
Pulszky  Ferencz:  „A  forradalom".  Tóth  Lőrincz : „A 
kétPázmándy"  (arczképpel).  Jakab  Elek:  „Gróf  O’Don- 
nel  Károly,  Erdély  katonai  kormány  elnöke"  és  „Bem  , 
tábornok  irataiból".  Ab  a fi  Lajos:  „A  szabadkőműves- 
ség és  az  uralkodóház".  Bényi  Rezső:  „A  64-ik  hon- 
védzászlóalj". Szokoly  Viktor:  „II.  Frigyes  és  a magyar  ' 
evangélikusok".  Gelicli  Richárd:  „A  szolnoki  ütközet 
1849.  márcz.  5-én.  (képpi  1.)  Iványi  István:  „A  tiszai 
határőrvidék"  és  sok  más  jel-  s tanulmány.  A II.  kö- 
tetből úgy  terjedelménél,  mint  az  anyag  vonzó  feldol- 
gozásánál fogva  — a — r „Kossuth,  a szónok  és  Író"  í 
czimű  tanulmánya  válik  ki  Gelich  Richárd,  M-lczer 
István,  id.  Szitinyey  József,  Jancsó  Benedek,  Zsilinszky 
Mihály,  Szilágyi  Sándor,  Torma  Károly  stb.  közérdekű 
czikkei  mellett.  Az  önálló  dolgozatok  mellett  szám-  : 
tálán  kisebb-nagyobb  történelmi  okiratot  és  naplótö- 
redéket találunk  és  mindegyik  kötetben  id.  Szinnyey 
József  hangyaszorgalommal  összeállított  történeti  re- 
pertóriuma (1884-ről)  nyújt  tájékozást.  Egy-egy  díszesen 
kiállított  kötet  éra  3 írt.  A második  mű  Kazár  Emil 
regénye  „A  semmi  lia  valamivé  lett11,  mely  már  második 
kiadást  ért.  Kazár  jeles  tolla  ismeretes  a magyar  kö- 
zönség ama  része  előtt,  mely  a magvas  ohasmányokat 
kedveli  s a lélektani  rajz  és  irály  művészetében  gyö- 
nyörködik. (A  könyv  ára  1 frt  20  kr.)  A Magyar 
könyvesházból  kilencz  kötet  jelent  meg.  jCzimeik  : „Pe- 
tőfi Sándor  élete  és  művei"  Vahot  Imrétől : „Jeruzsá- 
lem pusztulása"  és  „Luca  széke"  Katona  József  drámái ; 
„Báró  Eötvös  József"  Ferenczi  Zoltántól;  Költemények 
Turgenyeff  Ivántól : „Sötét  időkből"  Tóth  Lőrincztől; 
„A  föld  alatt"  Arnóthitól:  továbbá  „A  szerelmes  szer- 
kesztőség" és  „Hitelezők  mint  házasságszerzők"  Sacher- 
Masochtól.  — Az  Athenaeum  kiadásában  megjelent: 
„Buborékok^  vígjáték  3 felv.,  irta  Csiky  Gergely.  'Ára 
70  kr.)  „Az  arany  borjú“  regény  3 kötetben,  irta 
Brandson.  Ford.  Zichy  Camilla. 

Szerkesztő  : Ábrányi  Emil.  — Kiadó  : Aigner  Lajos. 

TAINE  TÖRTÉNETI  MÓDSZERE. 

— BEFEJEZŐ  KÖZLEMÉNY.  — 

III. 

Csak  röviden  említem  a törvényt,  me- 
lyet Taine  a « kölcsönös  függések  törvény  é- 
nek»  nevez,  mert  ebben  kevés  uj  foglaltatik. 
A társadalom,  mint  mondani  szokás,  egy 
«összefiiggő,  szerves  egész»  és  ennélfogva  a 
változások,  melyek  egyik  részében  történnek, 
nem  maradhatnak  befolyás  nélkül  a többi 
részekre  is.  A nemzetgazdaságtan  nagyon  be- 
hatóan foglalkozik  a társadalom  gazdasági 
életének  ily  kölcsönhatásaival  és  a kölcsönös 
függések  törvényének  illusztrácziójára  leg- 
czélszerübb  arra  az  elementáris  összefüggésre 
utalni,  mely  mezőgazdaság,  ipar  és  kereske- 
delem között  fennáll.  Taine  azonban  a köl- 
csönös függést  nem  annyira  a társadalmi 
szervezetben,  mint  inkább  a czivilizáczióban 
vizsgálja.  Ennek  mintegy  hat  mezejét,  főágát 
különbözteti  meg : a vallást,  a művészetet, 
a bölcsészetet,  az  államot,  a családot  és  az 
ipart.  Az  utolsó  háromra  ő maga  sem  fektet 
oly  nagy  súlyt,  mint  az  elsőre,  és  az  ipart 
további  fejtegetéseiben  egyáltalán  tekinteten 
kívül  hagyja.  E ponton  legjobban  tiinik  ki 
abbeli  ingatagsága,  hogy  mit  vegyen  föl  vizs- 
gálatainak körébe  és  mit  nem.  Körülbelül 
három  probléma  lebeg  szemei  előtt : egy  iro- 
dalomtörténet, egy  nemzet  pszichológiájának 
és  egy  czivilizáczió  történetének  megirása. 
Mindazonáltal  az  emberi  értelem  három  legfőbb 
művének:  a vallás,  művészet  és  bölcsészet 
egymáshoz  való  viszonyát  fejtegeti. 

«Mi  egyéb  a bölcsészet,  mint  a termé- 
szetnek és  kezdetleges  okainak  felfogása  ab- 
stractiók  és  formulák  alakjában?  Micsoda 
alapjában  egy  vallás,  vagy  egy  művészet, 
mint  ugyaneme  természetnek  és  ugyaneme 
kezdetleges  okoknak  fölfogása,  többé-kevésbé 
jelképek,  többé-kevésbbé  meghatározott  sze- 
mélyiségek alakjában,  azon  különbséggel, 
hogy  a vallásban  hisszük,  a művészetben  nem 


hisszük  létezésüket  ? ...  A művészet  mindenütt 
az  érzékivé  lett  bölcsészet  egy  neme,  a vallás 
az  igaznak  tartott  költészet,  a bölcsészet  pe- 
dig a kiszáradt  s tiszta  eszmékre  öeszevont 
művészetnek  és  vallásnak  egy  neme.  Van  tehát 
mind  a három  csoport  központján  valami  közös 
elem:  a világnak  és  alapelvének  fölfogásai. 

Ez  a közös  elem,  melyet  mi  rendesen 
világnézetnek  nevezünk,  szabályozza  a czivi- 
lizáczióban a függést,  mert  ez  képviseli  egy- 
ségét, lelkét.  Nagy  változások  a czivilizáczió 
bán  csak  úgy  állanak  elé,  ha  e közös  elemet 
is  megragadják,  és  ha  egyszer  a központ  is 
megtámadtatik,  akkor  világos,  hogy  az  egész 
szervezetnek  át  kell  alakulnia.  Meg  van  tehát 
magyarázva,  hogy  bizonyos  részek  változása 
miért  vonja  maga  után  a többiekét  is,  és  a 
kölcsönös  függések  törvénye  ép  úgy  érthető, 
mintha  nem  egy  czivilizáczióról,  hanem  egy 
test  csontvázáról,  izomról,  véredény-  és  ideg- 
rendszerről  volna  szó. 

A polgárosultságok  különböző  jellegét 
a faj,  a körülmények  és  a momentum  hatá- 
rozzák meg.  Mint  már  emlitém,  a momentum 
értelmezése  nagyon  homályos  és  Taine  maga, 
mikor  reális  viszonyok  fejtegetéséről  van  szó, 
nem  igen  alkalmazza.  Tulajdonképen  nem 
egyéb,  mint  a faj  és  a körülmények  erejének 
eredő  ereje  és  maga  pótolhatja  e kettőt  vagy 
még  jobban  megfordítva.  A mi  a körülmé- 
nyeket illeti,  ezeket  Taine  rendkívül  tágan 
fogalmazza.  A körülményekhez  nem  csak  a 
külső  természeti  viszonyokat,  hanem  a politi- 
kai és  társadalmi  viszonyokat  is  számítja.  Mi 
marad  akkor  a fajuak,  mely  úgy  is  a leg- 
titokzatosabb mind  a három  között?  A régi 
Róma  czivilizácziója  politikai,  a keresztény- 
ség keletkezése  társadalmi  körülményekből 
magyarázandó.  A körülmények,  úgy  látszik, 
majdnem  elnyelik  a fajt.  Mit  kezdjünk  olyan 
fogalmakkal,  melyeknek  határait  egyáltalán 
meg  nem  vizsgáltuk  és  melyeknek  tudomá- 
nyos szempontból  alig  van  több  értékük,  mint 
| egy  néhány  költői  képnek,  metaforának? 

Az,  a mit  Taine  fajnak  nevez,  nem  egyéb, 
mint  a nemzetek  eredetisége,  olykor  geniáli- 
tása  ; a körülményeknek  ellenben  azt  köszö- 
nik, a mit  mesterségesen  megszereztek  vagy 
a miben  kárt  vallottak.  Ha  tehát  a körül- 
ményeknek nagyobb  engedményeket  teszünk, 
akkor  ez  az  eredetiség  rovására  történik,  a 
miből  világos,  hogy  itt  minél  élesebb  meg- 
különböztetésre volna  szükségünk.  Irodalom- 
történetben azonfelül  az  egyéni  eredetiség- 
gel is  kell  számolni.  Vagy  egyéni  eredetiség 
többé  egyáltalán  nem  létezik?  A modern  gon- 
dolkodás egyik  bibéje,  hogy  az  egyént  min- 
dig beleolvasztja  az  összességbe.  A szocziolo- 
gia  körülbelül  úgy  fogja  fel  az  emberi  tár- 
sadalmat, mintha  az  volna  az  egyedüli  va- 
lódi egyén,  az  ember  benne  csak  valami 
alsóbb  rendű  egység,  mint  például  a sejt  a 
testben.  Ez  a felfogás  a természettudományi 
gondolkodás  következménye.  Hackel,  a Dar- 
win tanainak  hires  rendszerezője  és  kifejtője, 
az  egyéneknek  hat  különböző  fokozatát  állítja 
fel,  melyek  között  az  ötödik  felel  meg  an- 
nak, a mit  mi  rendesen  egyénnek  vagy  sze- 
mélynek nevezünk.  A hatodik  fokozatot 
kozmáknak  vagy  telepeknek  nevezi  és  ide 
tartoznának  az  összetett  fák,  bokrok,  a polyp- 
telepek  stb.  Ilyenforma  hatodik  fokozata  az 
egyéniségnek  — vagy  ha  kell,  hát  legyen  a 
hetedik  — volna  az  emberi  társadalom.  Kép- 
zelhető tehát,  hogy  mily  jelentéktelen  dolog  : 
egy  ember,  j , 

Taine  történeti  módszere  nem  egyéb 
mint  a természettudományi  világnézet  átvi- 
telének kísérlete  a történetírás  terére.  Ezen 
az  utón  ő előtte  már  többen  haladtak;  az  ö 
érdeme  azonban,  hogy  a szépirodalom  és  köl- 
tészet mezején  merészelt  a jelzett  irányban 
kezdeményezőnek  lenni. 

Elvileg  az  ellen  kifogás  nem  emelhető^ 
hogy  a természettudományi  világnézet  át- 
hassa azt,  mely  a múlt  századból  maradt 
ránk,  sőt  ellenkezőleg  ez  a jelen  kor  köve- 
telménye. Épen  ezért  óvakodnunk  kell  attól, 
hogy  fogalmakat  és  eszméket  nagyon  hirte- 
len vigyünk  a természettudományokból  a 
társadalmi  tudományok  keretébe.  Óvakod- 
nunk kell  attól,  hogy  analógiákból,  hasonla- 
tokból, melyekben  mindig  van  igazság,  de 
melyek  tudvalevőleg  általában  sántikálni 
szoktak,  tudományos  rendszereket  csináljunk. 

Még  csak  arról  van  hátra  szólanom,  hogy 
Taine  mikép  alkalmazza  módszerét  az  angol 


irodalom  történetének  megírásában.  Kevés 
irodalmi  művet  ismerek,  melyre  oly  tisztán 
í'á  volna  nyomva  a modern  tudós  bélyege, 
mint  erre  az  irodalomtörténetre.  Valami  ha- 
tártalan törekvés  az  egyetemesség  felé,  képezi 
egyik  alapvonását,  A vágy,  minden  oldalról 
megvilágítani  a tárgyat,  behatolni  a részle- 
tekbe, összefoglalni  az  egészet : bizonyos  ide- 
ges, lázas  jelleget  kölcsönöz  az  előadásnak. 
Majd  eláraszt  a részletek  rendkívüli  özönével, 
majd  meg  merész  általánosításokkal  évszáza- 
dok szellemi  életét  foglalja  egyetlen  formu- 
lába. Hiányzik  az  arányosság  és  a nyugalom. 
Maga  a nyelvezet  csodálatos  vegyiiléke  a 
metafizikai,  tudományos,  költői  és  regényírói 
nyelvnek.  Taine  egyike  azon  kozmopolita 
íróknak,  kikben  franczia,  angol  és  német 
gondolkodás  és  érzésmód  valami  uj  interna- 
czionális  modorban  egyesülni  látszanak.  Fran- 
czia esprit,  német  metafizika  és  angol  gya- 
korlatiasság oly  különös  keverékben  állanak 
előttünk,  melynek  némi  sajátos  rokoko  jel- 
lege van. 

Mint  a pszichológiai  módszer  rendszerbe 
foglalója  a történésznél  az  egyetemes  sym- 
pathiára  fekteti  a fösulyt.  Minden  lelki  álla- 
potba beleélni,  minden  helyzetbe  beleképzelni 
magát:  ez  az  ö főművészete.  Ez  a pszicho- 
lógiai módszer  lényege,  ez  a történetírás 
alpha  és  ómegája.  A történelemben  újjászü- 
letik a múlt.  A história  nem  más,  mint  egye- 
temes renaissance.  Taine  nagy  élvezettel 
beszél  a barbár  vadságról,  vérszomjról,  ke- 
gyetlenségről és  otrombaságról.  Könyvének 
első  kötetében  valódi  újjászületést  ünnepel  a 
szász  faj  barbarizmusa.  Erre  a barbarizmusra 
gyönyörrel  tér  vissza,  mikor  Shakespeare-röl 
és  mikor  később  Byronról  beszél.  De  ebben 
nincs  semmi  csodálni  való.  A természettudo- 
mányok még  sokkal  radikálisabbak,  mikor 
az  állati  életet  hozzák  az  emberiség  emléke- 
zetébe és  a majmot  kutatják  az  emberben. 
Ha  a természettudományok  megcsinálhatták 
a majom-renaissancet,  miért  ne  próbálkozná- 
nak meg  az  irodalomtörténészek  a barbár 
renaissance-szal  ? 

Ennek  a kedvtelésnek  azonban  egy  na- 
gyon jó  oldala  is  van.  Bizonyos  tekintetben 
visszatérést  jelent  az  ős  természethez.  A köl- 
tőt a szerint  becsülik,  a mint  közvetlen  ér- 
zelmeket, szenvedélyeketjuttatnak  kifejezésre. 
Az  olyan  poéták,  kik  a conventionalizmus 
által  kerékbe  tört  és  a gondolkodás  által 

agyonszabályozott  érzelmekről  zeugedeznek, 
értékükben  természetesen  nagyon  leszállanák. 

Shakespeare  egyéniségét  elemezve,  Taine 
fejtegetéseit  a következőben  foglalja  össze : 
«Mind  e vonások  egyetlen  egy  tehetségében 
egyesülnek:  rokonszenvező  szelleme  volt, 
azaz  természeténél  fogva  ki  tudott  kelni  ma- 
gából és  bele  élte  magát  mindazon  tárgyakba, 
melyeket  képzelt*.  (Látni,  hogy  Shakespeare 
igen  jól  értett  a «pszichologia  módszeréhez* 
és  kitűnő  irodalomtörténetet  Írhatott  volna). 
Máshol,  midőn  Shakespeare  költői  képletei- 
nek mivoltát,  fejtegeti,  a végeredményt  ekkép 
foglalja  össze:  « Mindent  egy  szóval  lehet  ki- 
fejezni : a tárgyak  szervezetten  és  teljesen 
hatottak  be  szellemébe;  mig  a mienkben  csak 
széttagolva,  felbontva,  darabonként  haladnak 
át».  (Ebben  nincs  semmi,  a mi  egyénileg  jel- 
lemzetes  volna,  mert  nem  tartalmaz  egyebet, 
mint  a geniális  szemlélet  általános  értelmezé- 
sét és  minden  ilyen  természetű  szemlélődére 
ráillik.  Ilyen  általánosságokhoz  vezet  a pszi- 
chológiai spekuláczio.) 

A sympathiára  Taine  ismételve  tér  visz- 
sza,  igy  Milton  jellemzésénél  is.  Szembe  ál- 
lítja Shakespearrel  és  megtalálja,  hogy  mig 
ez  rokonszenvező  szellem  addig  a másik  ma- 
gába zárkózott  lélek.  Ha  a dolog  végére  já- 
runk, azt  találjuk,  hogy  a rokonszenvező 
alatt  tulajdonképen  objectiv,  a zárkózott  alatt 
subjectiv  szellemet  kell  értenünk.  Taine  ál- 
talában nagyon  gyakran  téved  el  pszicholó- 
giai általánosságokba,  melyek  magukban  véve 
igazak,  de  a költői  egyéniség  jellemzésénél 
csak  tudományos  sallangképeu  szerepelnek. 
A mi  pedig  a sympathiát  illeti,  az  nála  gyak- 
ran oly  tág,  hogy  a kritikát  majdnem  kizárja. 
Tout  comprendre  c’est  tout  pardonner.  Az 
aesthetika  egészen  háttérbe  szorul  a min- 
denüvé betolakodó  pszichológia  miatt.  Mit  ér 
az  egyetemes  sympathia,  ha  nincs  mérték, 
melyet  alkalmazzunk  ? A pszichológiának 
szövetkeznie  kell  az  aesthetikai  kritikával, 
hogy  az  irodalomtörténetben  sikerrel  halad- 
junk előre. 

Megemlítem  még,  hogy  Taine  a roman- 
tikus iskoláról  meglehetős  kicsinyléssel  be- 
szél, bár  ez  az  eddigiek  után  talán  magától 
értetődik.  Különösen  Moore  Tamással  bánik 
el  nagyon  kegyetlenül.  «Itt  van  Moore  Tamás 
a legvidámabb  és  legfrancziább  valamennyiek 
közt,  szellemes,  enyelgő,  igen  kecses  és  vá- 
lasztékos, ki  leiró  ódákat  irt  a Bermuda-szi- 

getekről,  érzelgő  dalokat  Irlandról,  költői 
regényt  Egyiptomról,  regényes  költeményt 
Perzsiáról  és  Indiáról*.  Ez  az  utóbbi,  a 
Lalla  Roukh  nem  egyéb,  mint  nagy  díszítő 
gép,  a divathoz  alkalmazva.  « Utoljára  is  alig 
van  itt  egyéb,  mint  díszlet  és  jelenetezés ; 
az  érzelmek  csináltak,  operai  érzelmek ; a 
szerzők  csak  ügyes  emberek,  szövegkészítők, 
vászonfestök ; tehetségesek,  nem  lángeszüek; 
eszméiket  nem  szivükből,  hanem  eszükből 
merítik*. 

Általában  nem  ismer  kegyelmet  a tör- 
téneti költészettel  szemben  (természetesen 
csak  az  angolról  van  szó.)  Nincs  sympathia, 
hiányzik  a rokonszenv,  nem  volt  szabad  ro- 
konszenvezni. így  aztán  Walter  Scott  is  meg- 
kapja a magáét,  még  pedig  derekasan. 

Szépen  fejtegeti  a filozófiai  költészetet, 
így  nevezi  azt  a költészetet,  melynek  leg- 
nagyobb képviselője  Goethe.  A Byron  Man- 
fredje  és  Goethe  Faustja  között  érdekes  pár- 
huzamot von,  mely  a következő  mondatában 
tetőzik:  «Ha  Goethe  a világegyetem  költője 
volt,  Byron  az  egyén  költője,  s ha  az  egyik- 
ben a német  szellem  megtalálta  tolmácsát, 
az  angol  szellem  is  megtalálta  a magáét  a 
másikban*. Byron  legnagyobbszerü  epikai  mü- 
vének ő is  a «Don  Jüant*  ismeri  el. 

Palágyi  Menyhért. 


A JANQÉK  KRIPTÁJA. 

Irta : Kisteleki  Ede. 

(Folyt,  s vége.) 

— Jöjjetek  egy  szóra  . . . Kőmivesek, 
tudom  nagy  a ti  tudományotok,  drágán  is 
fizetik  azt,  de  olyan  drágán  még  életetekbe 
nem  fizette  meg  senki,  mint  én  megfizetem. 
Tudtok-e  kriptát  építeni? 

A kőmivesek  hallgattak.  Csak  felteheti 
róluk  Janó  János,  hogy  tudnak. 

— Nekem,  azaz  az  én  familám  részére 
ott  künn  a temetőben  kriptát  építsetek,  ezek- 
ből a márványkövekből,  ott  a ház  előtt,  az 
lesz  majd  ami  parádés  szobánk,  hol  majd  nem 
gúnyolhat  senki,  hogy  kényelmesen  lakunk. 
Minden  kis  szög  rajta  aranyos, ezüstös  legyen; 
az  ajtóin  rézpántok.  Márvány  a pallója,  már- 
vány a padlata.  Rátok  bízom,  kérjetek  any- 
nyit  érte,  hogy  féleszteudeig  mindig  építsé- 
tek, a másik  félesztendőben  pedig  betisztit- 
sátok. 

Meg  is  egyeztek.  Nem  is  czigánykodott 
velük  Janó  János;  egy  szóra,  a mit  kértek, 
egy  szavával  megadta.  Hozattak  Szeged  vá- 
rosából még  három  kőmives  legényt;  kilen- 
czen  láttak  a sírbolt  építéséhez.  A helység 
tanácsa  kimérte  részére  a helyet,  a nagy  fe- 
szület fölött,  negyven  négyszögölet ; minden 
négyszögölért  tiz  forint  az  eklézsiának,  há- 
rom pedig  a szegények  kasszájának  járt. 

A kőmivesek  építkeznek  nagyban.  El- 
hordják a ház  elől  a márványkö veket,  az  áll- 
ványokat; a sok  meszet,  a sok  drága  gipsz 
munkát.  Még  a teteje  is  égetett  mázos  cse- 
répből lesz  . . . 

— Mi  pedig  addig  megvonulunk  itt  sze- 
rényen anyjukom,  szólt  a kupecz,  mig  oda 
kiköltözünk.  Igaza  van  Herminának;  engem 
is  bántott  már  nyelvük. 

— Hanem  annak  a sírboltnak  diszesnek 
kell  lenni.  Kormány  István  édes  öcséin,  eredj 
fuss  ki  csak  a temetőbe,  szólitsad  be  hozzám 
a fő-főkőmivest ; mondd  meg  neki  beszélni 
valóm  van  vele.  Menj  no,  úgy  úgy  cselédem, 
siess.  Különb  lesz  az  a templomnál,  a kátai 
templomnál  ...  Füldeputáltatom  vele  a templo- 
mot, kétannyiba  fog  az  a sírbolt  kerülni  . . . 
Hadd  lássa  a falu,  hogy  van  miből  épít- 
tetni . . . 

— Ne  kisértse  kelmed  az  istent. 

— Kiengesztelem.  Alapítványt  teszek  az 
eklézsiánál,  misét  szolgáltatnak  értünk  há- 
romszor egy  esztendőben.  Hadd  tudja  meg 
ez  a becsületmaró  kertészfalu,  hadd  tudja 
meg,  hogy  ki  és  mi  Janó  János.  Eddig  kétezer 
sertés  hízott  akoljában,  telik  ott  háromezerre 
is  . . . Csak  itt  lenne  már  az  a gyulai  vásár, 
majd  ha  szállítom  a háromezer  darabot,  kop- 
pan  a szemük,  koppan ; még  ha  úgy  kell  rá 
fölvennem  is  a pénzt,  betábláztatom  a háza- 
mat; ott  a fel  végi  Nagy  Adáin,  ad  az  erre. 

Megérkezett  a gyulai  vásár,  el  is  múlt.  | 
Háromezer  darab  sertés  került  onnan  Ká- 
téra. Ott  híznak  a Janó  János  aklában.  Sze- 
gedi kereskedők  szállítják  ki  hozzá  a ten- 
gerit, kit  pénzért,  kit  adósságra. 

A gőzös  alig  győzi  kihordani.  Hej ! ha 
sikerül  a vásár,  ha  sikerül,  segít  megint 
egy  nagyot  rajta  Jó  fajták,  javulnak.  Alig 
bírnak  már  czammogni.  Néhány  hét  múlva 
készek  is  lesznek,  akkor  azután  föl  Kőbányára 
velük.  Azt  a hitvány  nehány  ezer  forintot,  mit 
rajtuk  használ,  három  vakkoldus  közt  osztja 
föl.  Hadd  tudják  meg  azok  is,  mikor  az  em- 


bernek van  vagyona,  van  pénze,  aztán  nem 
használ  semmit . . . csak  gyötrelem,  csak  mé- 
reg a jólét. 

A sírbolt  elkészült,  beadták  a kőmivesek 
kapuja  kulcsát  Janó  János  úrhoz.  Messze 
földről  eljöttek  megtekinteni  a csoda-épüle- 
tet. Tornyos,  kupolás,  homlokzatán  márvány- 
ból kifaragottt  angyalkák  lebegnek  aranyos 
szárnyakon.  Sötét  előcsarnokán  két  nagy 
góth  ablak,  festett  üvegekkel  berakva,  ezüstös 
keretben.  Szomorú  fűzek  borulnak  a lépcső- 
zetre  kétfelülről. 

Körülötte  vasrácsozat  virágos  kertet  vesz 
körül.  Tele  van  az  ültetve  rozmaring-bok- 
rokkal. 

— Ki  építtette? 

— Ott  lakik  a serház-utczában,  abban 
a két  ablakos  fehér  házikóban.  Kopott,  szürke 
százgalléros  köpenyben  jár,  fekete  kenyér 
délebédje,  ritka  eset,  ha  hús  kerül  az  asz- 
talára, csak  mikor  aklában  a háromezer  hízó 
közül  egyik  vagy  másik  lemond  az  életéről, 
olyankor  . . . 

De  azért  Janó  Jánosnak  van  mégis  öröme. 
Hogy  megmutathatja  mégis  a kátaiaknak, 
hogy  ki  ő? 

Búcsú  volt  Kátán.  Hét  megye  minden 
sántája,  vakja  és  nyavalyatörője  ott  ült  a 
piaczon,  keservesen  énekelve  a Kádár  nótá- 
ját, alamizsnáért  könyörögtek.  Voltak  vagy 
százan. 

Janó  Jánosnak  megesett  a szive  rajtuk. 
A nagy  csárdában  minden  asztalra  fehér  ab- 
roszt téríttetett,  kettős  tányért  száz  személyre. 
Öt  fogás  étel  után  verseczi  borral  rakatta 
meg  az  asztalokat,  s a koldusok  elfelejtették 
Kádár  nótáját,  hanem  a helyett  más  nótákat 
daloltak. 

Janó  ott  mulatott,  az  asztalfőn  ülve,  ko- 
czingatott,  poharazott  velük. 

— Mulassatok  ...!  Koldusok, mulassatok ! 

S újra  fölhangzott  az  isten  neve  a kol- 
dusok száján,  de  csúfosan.  A vakok  károm- 
kodtak, hogy  előlük  a sánták  elszedik  a leg- 
jobb falatokat  ...  A sánták  pedig  éktelenül 
szidták  a vakokat,  hogy  tánczra  mertek  ke- 
rekedni az  ö beleegyezésük  nélkül. 

Összement  a két  tábor,  a vendégség  is- 
tenkáromlással és  veszekedéssel  ért  véget. 

Janó  János  is  beleszólt  a lármába,  együtt 
káromkodott  a vakokkal,  szidta  a sánták  is- 
tenét, s velük  káromkodott  a sántákkal,  szidta 
a vakok  megváltóját. 

Ittas  volt;  életében  először,  bujában 
ivott. 

. . . Hogy  az  ég  vagyonnal,  gazdagság- 
gal megverte,  hogy  csak  annál  jobban  meg- 
vethessék őt  a törzsökös  gazdák.  Aztán  szidta 
a gazdagok  istenét  . . . 

Hazabotorkált  késő  estve.  Be  sem  ment 
a házba ; ott  a tornáczon  diilt  le  a falóczára, 
Éjfélig  aludt,  kialudta  mámorát.  Azután  a 
másik  oldalára  fordult,  hogy  tovább  aludjék. 

Nem  jött  álom  a szemeire.  Csak  azt  látta 
még  mindig  maga  előtt,  hogy  vak  koldusok 
tánczolnak,  éktelenül  káromkodva,  sánta  kol- 
dusok dalolnak,  csúfolják  a megváltót. 

— Nem  akar  megvirradni ; mintha  soha 
sem  lenne  már  reggel.  Csak  már  hajnalra  ha- 
rangoznának. 

Egyszer  csak  no  végre,  megkondul : 

— Glin  — glan,  glinglangang ! 

— Mi  lelheti  azt  a harangozót,  tán  el- 
ment az  esze,  hogy  félre  veri  a harangot? 

De  csak  szólnak  folyvást  a harangok : 

— Glin  — glan,  glinglangang  ! 

Kimegyen  Janó  János  az  udvarra,  föl- 
hág a lajtorjára,  hogy  rátekintsen  a padlás- 
szájából, hogy  kinek  a háza  gyuladt  ki  Rá- 
tán. Se  füst,  se  láng  bármerre  tekintsen. 

— Mondom,  elment  ennek  a harangozó- 
nak  az  esze  . . . 

De  egyszer  csak  látja  futni  a népet 
ásóval,  kapával,  föl  Péterinek,  a szárazmal- 
mok mögé. 

Leballag  hát  a padlásról,  kopott  kupecz 
köpenyét  magára  teríti,  azután  kiáll  az  ut- 
czaajtóba. 

— Hova  szaladnak  kelmetek  ész  nélkül  ? 

— Ha  nem  akar  kelmed  a Duna  vizé- 
ben megfürdeni,  tartson  ám  kelmed  is  velünk. 

— Ezeknek  is  elment  az  eszük,  — Rá- 
tán a Duna  vize?  Hahaha!  legalább  is  tíz 
mértföldre  esik  ide  a Duna;  két  napi  já- 
róra. Megbolondultatok,  bizony  meg  . . Ühm ! 
hát  ha  mégsem,  azt  hallottam  egyszer  a vá- 
rosi indzsellértől,  hogy  a péteri  tóba  beszol- 
gál a Dunának  egy  ága;  hej  ha  igy  volna 
ha  igy  volna  . . . Leült  a kis  kapu  küszö- 
bére; Ágnes,  Hermina  meg  a felesége  úgy 
rángatták  onnan  föl,  hogy  jöjjön  már  velük, 
megnézni,  hol  a veszedelem. 

Csak  az  iskola  sarkáig  értek  el,  jöttek 
már  velük  szemben,  a kik  egy  szuszra  ki 
mondták : nincs  már  akol ! . . . 

— Oda  a három  ezer  darab  sertés ! Sok 


vizet  nyeltek,  megirigyelték  gazdájuktól  a 
tegnapi  ivást.  Hahaha!  s elkoczogott  Har- 
tai  Nagy  István  Janó  mellett;  s futott  a 
hírrel  Ádám  öcscséhez,  Nagy  Ádámhoz. 

Öcsém  ! . . . Hartai  Nagy  Ádám 
öcsém,  iittetheted  a dobot  Janó  János  házára. 

. . Talán  kifutja  a rátáblázott  summát ; mert 
hát  másból  nem  fizetheti  ki,  háromezer  hízó- 
ját bekapta  a Duna  vize  . . . 

— Onnan  jövök,  láttam!  Rell  is  a dob, 
István!  Rég  fáj  már  a te  fogad  arra,  hogy 
kitúrhasd  Janó  Jánost,  arról  a szép  nagy 
portáról. 

— Itt  a kezem  öcsém,  átveszem  tőled 
az  adóssága  fejében. 

Mire  Janó  János  visszatért  a serház 
utczába,  nem  az  övé  volt  már  az  a ház,  mely- 
nek küszöbén  át  belépett. 

Egy  hét  múlva  Hartai  Nagy  István  köl- 
tözött abba. 

Az  ég  alatt  állt  a Janó  família,  ki  pusz- 
títva mindenből!  nem  volt  egy  talpalattnyi 
föld  Rátában  melyet  sajátjuknak  nevezve 
lehajthatták  volna  rá  fáradt  fejüket. 

Egymásra  néztek  ; egymástól  várták,  hogy 
mibe  kell  kezdeni. 

Végre  az  asszony  összacsapta  a két  te- 
nyerét, egymásba  fonta  a tiz  ujját. 

— Menj!  árendálj  ki  egy  kamrát,  egy 
szobácskát.  hol  meghúzhassuk  magunkat. 

— Egy  kamrát,  egy  szobácskát,  én  meg- 
húzzam magamat,  másnak  a házában  lakva, 
más  portáján  tengve  . . . Soha,  soha ! Einek 
van  díszesebb  háza  Rátában,  ha  nem  nekem-e  ? 
Aztán  másnak  a hajlékába  menjek-e  zsellér- 
kedni?  Hahaha!  Asszony! 

A familia  tagjai  sápadtan  néztek  össze. 

— Igen,  ott  áll  az  én  fényes  házam,  a 
templomjuk  sem  ér  annyit  . . . égetett  má- 
zos  cserép  a teteje,  márvány  a pallója,  már- 
vány a padlata  . . . 

Rézpántos  ajtói  mint  a madár  szárnyai 
kétfelé  nyilnak,  széles  nagy  márvány  lépcső 
vezet  föl  az  előcsarnokába,  a lépcsőre  két- 
féléi mint  úri  szolgák  szomorufűzek  bókolnak. 

Eell-e  ennél  díszesebb  lakás? 

A familia  tagjai  a tönkre  jutott  kupeczre 
néztek. 

— No,  kell-e?  folytatá.  Nem  háborod- 
tam meg  eszemben,  ne  féljetek,  nem!  Tudok 
számot  adni  arról,  a mit  mondok.  Ott  igazi 
jó  szomszédok  közé  kerülünk  legalább,  kik 
nem  marnak  érte,  mint  élünk,  hogy  élünk  ! 


70 


K OSZOKU 


5.  SZÁM 


— Hát  kijöttök-e  a mi  díszes  házunkba? 

A família  tagjai  remegve  mondták,  hogy 
ki  mennek! 

Három  éve  már,  hogy  a kátai  sírbolt- 
nak élő  lakói  vannak.  Emberek,  kik  nappal 
ebben  vannak  és  éjjel  alusznak  . . . 

Csak  egy  tagja  alszik  a családnak  éjjel 
is,  nappal  is : a kis  púpos  kisasszony,  külön 
kis  szobájában  egy  aranyozott  márványlap 
mögött. 

A többiek  pedig  már  megszokták  a szom- 
szédokat, meg  a díszes  lakházat  . . . Közü- 
lük csak  egy  jelenik  meg  olykor  a kátai 
piaczon,  Daru  Ágnes,  hogy  bevásároljon  egyet- 
mást.  A falubeliek  elnevezték  őt:  a temető 
virágjának. 


KA AS  IVÓKNAK. 

Te  fölkaroltad  a síró  nyomort, 

Mely  bús  Ínséget  roskadozva  hord; 

Te  koldusok  tanyáját  fölkerested, 

S levetted  róluk  a súlyos  keresztet, 

Mit  a hatalmas  nábob  ott  hagyott ! 

Ennek  palástján  más  kereszt  ragyog, 

S ideje  sincs  — : nagyok  kegyét  vadászsza! 
Előre  űzi  gőgje,  hiú  láza, 

S mohóságában  hogy’  láthatna  meg 
Aljas  szegényt,  ki  koldúl,  sír,  remeg 
S a kit  legfeljebb  — ha  útjába  hoz 
Rósz  sors  ilyet  — lovával  letapos. 

Sok  gazdag  tán  szív  nélkül  születik  1 
Mért  oly  hideg,  mint  pénze?  Oh!  pedig 
Kitől  fakadjon  e földön  segély, 

Ha  tőle  nem,  ki  oly  bőségben  él, 

Hogy  asztalának  dús  fölöslegén 
Lakmározhatna  egy  tábor  szegény! 

Rakott  tál  mellől  egyszer  állna  fel 
Megnézni : künn  mily  árva  esdekel, 

Ki  az,  kit  lökdös,  rugdos  a lakáj? 

Csak  egyszer  látná,  mily  szörnyű  a száj 
Mely  éhtől,  fagytól  elkékülve  kér, 

És  összes  vágya  egy  falat  kenyér, 

1 la  száraz  is  — meg  az  a csont  darab, 
Mit  már  a kalvencz,  elpuhult  agár, 

Mely  a termekben  büszkén  ki  s be  jár, 
^Nagyúrilag,  kelletlenül  harap. 

Csak  egyszer  lökné  félre  a garázda 
Cselédet  s vinné  a szegényt  a házba, 
Mondván,  a mig  részvétnek  könnye  kél 
Sivár  szemében:  Nos,  Lázár,  egyél ! 


Legyen  megáldva,  a ki  felsohajt  olt, 

Hol  szenvedést  lát  . . ! Koldusok  barátja, 

Ki  rongyok  közt  is  csak  az  embert  látja, 

Az  ember  testét,  a mit  isten  alkot! 

Az  ember  testét,  mely  veszélyben  retteg, 
Éhezve:  sorvad,  ütlegelve:  fáj, 

A melybe  isten  egyforma  szivet  tett, 

Hordozza  bár  rongygyiijtő,  vagy  király7. 

Szived  nemes  volt  mindig  és  igaz 
Oh!  menj!  s szárítván  könnyeket,  fakaszsz 
Uj  könnyeket,  Mózesként,  kő -szivekben  ! 
Fakaszd,  szökeltesd  — járván  szerteszét  — 
Harmatnál  szentebb,  áldottabb  vizét 
Az  irgalomnak,  mely  a hol  le  cseppen 
Nyomában  iidv  kél!  ...  . 

Bűvös  volt  a bot 
Mit  Mózes  a legfensőbbtől  kapott 
S melynek  csodája  ezredekre  szól, 

Megnyitván  néki  szirtkeblét  a hegy; 

A te  kezedben  nincsen  más,  csak  egy 
Vékonyka  jószág  . . . egy  parányi  toll!  . . . 

Maradjon  mindig  — áldás  lengjen  rája  — 

Az  árvák  véde  és  a jog  dárdája! 

Ábrányi  Emil. 


PAP-HALÁL. 

— Marriot  Emil  regénye.  — 

(Folyt.) 

Nagy  örömet  szerzett  neki  az  iskolai 
hitoktatás.  Nagy  barátja  volt  a gyermekek- 
nek, mit  a kis  fiuk  és  leányok  csakhamar 
észrevették.  Mig  az  esperes  ur  előtt  ijedez- 
tek  és  remegtek,  a fiatal  káplány  iránt  föl- 
tétlen  bizalommal  viseltettek  s csakhamar 
azzal  a gyöngédséggel  csiiggtek  rajta,  mely- 
lyel  a gyermeki  szivek  viseltetnek  mindazok 
iránt,  kik  irántok  jók  és  nyájasak.  A pap 
észrevette,  hogy  a kicsinyek  a katekizmust 
igen  folyékonyan  tudják  felmondani,  de  ha 
a mondottak  értelmét  kérdezte  tőlök,  elhall- 
gattak s zavarodottan  néztek  reá.  Csak  egyet- 
len egy  gyermek  képezett  kivételt.  A mintegy 
tiz  éves  leány  kezdettől  fogva  feltűnt  neki. 
Csak  térdig  érő  ruhácskát  viselt;  mely  hátul 
széles  szalaggal  volt  összekötve,  sötét  haja 
ó-németesen  vágva,  a helyett,  hogy  mint  a 
többi  kis  leányoké,  vékony  fonatokban  .lett 
volna  feje  köré  csavarva.  Szép  is  volt  ez  a 

kis  leány,  almagömbölyüségü,  kerek  arczával 
s okos,  nagy,  tudnivágyó  szemeivel;  sem 
félénk,  sem  merész,  hanem  élénk  és  önérze- 
tes. Ő volt  a legjobb  tanuló  s erre  kissé  rá- 
tartó is  vala.  Vallásbeli  ismeretei,  melyek 
elárul ák,  hogy  a kicsiny  nemcsak  szajkó  mód- 
jára tudott  darálni,  hanem  hogy  mindent,  a 
mit  könyv  nélkül  tanult,  értett  is,  egészen 
bámulatba  ejték  az  ifjú  papot.  Egyszer  iskola 
után  megszólitá  a kis  leányt  az  ntczán. 

«Ugy-e,  Reinberg  Tininek  hívnak  ?» 

«Igen,  hitoktató  ur». 

« Mondd  csak  Tinike,  ki  magyaráz  meg 
neked  mindent  oly  jól  és  helyesen  ?» 

«Néném»,  feleié  a gyermek  nagy  büsz- 
kén. «Ha  valamit  nem  értek,  csak  nénémet 
kell  megkérdeznem.  0 mindent  ért  és  tud 
0 készíti  ruháimat  is  és  cziterázni  tanít. 
Nem  ismeri  még  hitoktató  ur  Paulát,  az  én 
nénémet  ?» 

«Nem»,  viszonzá  mosolyogva. 

«Ó!»  Nem  fért  a kis  lány  fejébe,  hogy 
valaki  a faluban  nem  ismerte  az  ő testvérét. 

« Mindenesetre  nagyon  szereted  őt  ?» 

«Nagyon.  Őt  és  atyámat*. 

«Es  édes  anyád  ?» 

«Már  meghalt.  Néném  mindig  azt  mondja, 
hogy  a jó  Istennek  angyalra  volt  szüksége, 
azért  vette  magához,  anyámat,  ki  most  az 
égben  ránk  várakozik*. 

Mily  édesen  hangzók  e gyermeki  biza- 
lom a testvér  szavai  iránt,  s mily  gyöngéd, 
nőiesen  szép  vonás  a nénében,  hogy  az  anya 
halálára  ily  költői  magyarázatot  gondolt  ki ! 
A pap  lehajolt  a gyermekhez  s megcsókolta 
piros,  telt  orczáját. 

«Már  három  hét  óta  itt  vagyok  s még 
egyszer  se  hallottam  nénédet  énekelni*,  mondá 
aztán.  «Pedig  csak  énekel  néha  a kóruson?* 

«Most  nem.  De  azt  nem  szabad  meg- 
mondanom, miért  nem*. 

« Akkor  hát  el  ne  áruld  titkodat,  gyer- 
mekem, s most  eredj  haza*. 

A lányka  kezet  csókolt  s boldogan  el- 
szökelt,  — mint  látszik,  a miatt,  hogy  a tisz- 
telendő ur  szóra  méltatta  öt.  Ez  a gyermek 
Harteck  leplezetlen  kedvencze  lön.  Szerette 
volna  Tinikét  sétáira  magával  vinni,  vagy 
felszólítani,  hogy  jöjjön  hozzá,  hozza  el  czite- 
ráját  s játszszék  neki,  csakhogy  a szép,  vir- 
goncz  gyermeket  minél  gyakrabban  s tovább 
láthassa  s vele  cseveghessen.  De  Tinike  az 
orvos  leánya  volt,  kivel  az  esperes  nem  érint- 


kezett; ki  tudja,  bele  egyezett  volna-e  a gyer- 
mek atyja,  hogy  az  esperesről  ne  is  szóljunk, 
ki  bizonnyal  rosszalását  fejezte  volna  ki  e 
miatt.  Ennek  se  lehetett  és  szabadott  meg- 
történni, mint  annyi,  annyi  másnak. 

Ámbár  Harteck  tulajdonkép  a községgel 
nem  érintkezett,  mégis  meglehetős  hű  átte- 
kintést tudott  szerezni  a falubeliek  viszonyai- 
ról. Ebben  a fiatal  barát  járt  kezére ; a páter 
megnevezte  az  egyes  embereket,  elmondta, 
mivel  foglalkoznak,  vájjon  szegények  vagy 
gazdagok-e  és  milyen  családi  életet  élnek. 
E közlemények  alkalmával  jó,  rossz  kisült. 
Általán  véve  a lakók  jómódúak  voltak,  jól 
éltek  s a szegényeken  segítettek,  nem  voltak 
túlságosan  dolgosak  s a korcsmában  sokat 
üldögéltek.  Minden  legénynek  meg  volt  a 
maga  szeretője,  néha  kettő  is,  s fiatal,  haja- 
don anya  fölös  számmal  volt  a faluban.  De 
az  illető  apák  mégis  elég  becsületesek  voltak, 
de  a törvény  is  rászorította  őket,  hogy  tör- 
vénytelen gyermekeikről  gondoskodjanak,  s 
igy  az  istenadta  porontyok  legalább  szüksé- 
get nem  szenvedtek ; gúny  vagy  megvetés 
se  érte  őket  s a megesett  személyek  rende- 
sen más  férfihoz  mentek  nőül;  Tirolban  ily 
viszonyokkal  lépten-nyomon  találkozunk,  s 
az  erkölcsi  tisztaságot  nem  veszik  valami  szi- 
gorúan. A páter  e viszonyok  fölött  sóhajto- 
zott ugyan,  s azt  mondá,  hogy  a szószékről 
s a gyóntatószékben  ugyan  csak  leikökre  be- 
szélt a legényeknek  és  lányoknak;  azok  aztán 
minden  jót  is  fogadtak,  de  minden  csak  a 
puszta  ígéretnél  maradt.  « Annyi  vesződség 
van  a fiatalsággal*,  mondá  a barát  nagy- 
okosdi  képpel,  pedig  maga  se  volt  több  hu- 
szonöt évesnél.  Harteck  az  orvos  családja 
után  is  kérdezősködött  tőle,  s vájjon  idősebb 
leánya,  Paula,  derék  gyermeke?  A válasz 
rendkívül  kielégítő  volt.  A fiatal  leányra  sem- 
mit, még  a legkisebbet  se  lehet  mondani.  Egy 
fiatal  kereskedő  s egy  vasúti  tiszt  kérték 
kezét,  de  kosarat  kaptak.  A faluban  kevély- 
nek,  de  jó  és  derék  leánynak  tartják.  Most 
a tanító  iparkodik  kegyébe  jutni,  de  nem 
tudni,  lesz-e  udvarlásának  sikere.  Harteck 
Tiniké  miatt  megörült  e jó  híreknek.  Fájt 
volna  neki,  ha  kedvenczének  nénje  nem  olyan, 
a milyennek  egy  tisztességes,  fiatal  leánynak 
kell  lennie.  Gyakran  ment  már  el  az  orvos 
háza  előtt,  csodálkozott  a ház  tisztasága  s a 
gondosan  ápolt  kertecske  fölött,  — de  Paulát 
soha  se  pillanthatta  meg.  Véletlen  volt.  Atyját, 

az  orvost,  látta  már  s a kórházban  néhány- 
szor beszélt  is  vele.  Szikár,  komoly,  kevéssé 
megközelíthető  férfiú,  de  betegjei  agyba-főbe 
dicsérték  s nagy  bizalommal  voltak  ügyessége 
iránt.  Csak  külsőleg  látszik  oly  hidegnek, 
mondák  ők,  de  szive  igen  jó.  Gyakran  tesz 
hosszú,  nehéz  utakat,  hogy  egy  szegény  bete- 
get meglátogasson,  s nem  fogad  el  pénzt  érte, 
szótalan  ugyan,  de  az  már  természete.  Egyes- 
egyedül  csak  hivatásának  és  gyermekeinek  él 
s mint  orvos  és  apa  a legjobb  ember,  a 
milyent  csak  gondolni  lehet.  Mindez  igen 
kedvezően  hangzék  s Harteck  örvendett,  hogy 
Tinikét  ily  jó  kezekben  tudta.  Szerette  volna 
nénjét  látni.  Érdekelte  őt.  Vájjon  atyjához, 
vagy  hugocskájához  hasonlit-e?  A nélkül  hogy 
ismerné,  minden  szépet  és  jót  kívánt  neki. 
Mindazok  után,  a miket  felőle  hallott,  gyö- 
nyörű teremtésnek  kellett  lennie.  Miatta  érde- 
kelte a tanító  is,  kiről  a barát,  mint  kérő- 
jéről emlékezett  meg,  s a kihez  — ki  tudja  ? 
talán  férjhez  fog  menni. 

Az  iskolában  megismerkedék  a tanítóval. 
Stettner  Frigyesnek  hívták,  alig  volt  har- 
mincz  éves,  s kopott  barna  bársony  kabátjá- 
ban, világos  nadrágjában,  hosszú,  lengő  szőke 
hajával  s nagy  karimáju  kalapjával  majd  úgy 
nézett  ki,  mint  valami  művész.  A papnak 
megtetszett,  mert  a fiatal  ember  vig  ficzkó 
volt  s lelkesültséggel  csüggött  pályáján.  Vé- 
kony dongáju,  ideges  és  mozgékony,  s arcza 
keskeny,  himlőhelyes  lévén,  melyből  egy  pár 
apró,  világos  barna  szem  villant  ki,  megjele- 
nését ha  nem  is  szépnek,  de  elég  rokonszen- 
vesnek lehetett  mondani. 

Kezdetben  az  uj  pap  iránt  szigorú  tar- 
tózkodással viselteték:  «Az  iskola  és  egyház 
most  már  elváltak;  jusson  eszedbe!*  De  idő- 
vel s miután  belátta,  hogy  a papnak  esze 
ágában  sincs  Stettner  ur  oktatása  módszerébe 
avatkozni  és  azon  valamit  változtatni,  a ta- 
nító bizalmasabbá  lön.  «Ne  vegye  tőlem  rossz 
néven  kezdetben  való  hidegségemet*,  mondá 
egykor  Hartecknek.  «Én  nem  ismertem  önt 
s azt  hittem,  hogy  olyan  emberrel  van  dol- 
gom, a kinek  nézetei  az  esperes  úréival  meg- 
egyeznek. Ezzel  a főtisztelendő  úrral  bajos 
megférni.  Mindenbe  beleártja  magát,  mindent 
rosszal,  a gyermekeket  faggatja  s hirt  hordát 
velők  magának  arról,  a mit  tőlem  hallanak 
és  tanulnak,  bekukkant  az  iskola-könyvekbe 
s nem  találja  tartalmukat  elég  katholikusok- 
nak  s minden  követ  megmozdít,  hogy  a gyer- 


mekeket s azok  szüleit  ellenem  felizgassa. 
De  a parasztok  józan  esze  idővel  mégis  csak 
győzött,  belátták,  hogy  bátran  rám  bizhat- 
ják gyermekeiket,  s most  mindenütt  szívesen 
látnak.  Tudom,  hogy  e miatt  az  esperes  ur 
fogát  feni  rám,  de  én  ennyit  se  adok  rá», 
fejezé  be  szavait  s ujjával  egyet  csattantott. 

« Remélem,  hogy  a gyermekekkel  szem- 
ben kissé  kordában  tartja  őszinteségét*,  vi- 
szonzá  Harteck.  «Vagy  utoljára  még  kitelhe- 
tik öntől,  hogy  az  esperes  ur  személyét  a 
gyermekek  szemében  legyalázza  ? Ez  ellen 
erélyesen  kellene  tiltakoznom*. 

A tanító  megnyugtatta  őt ; annyira  még 
sem  megy  a haragja.  0,  részéről,  örömest 
békét  kötne  az  esperes  úrral,  de  a főtiszte- 
lendő ur  nem  akarja  a békét,  hanem  harczot, 
elkeseredett  harczot. 

Harteck  nem  folytatá  e tárgyat  s ked- 
venczéröl,  a kis  Tiniről  kezdett  beszélni.  A 
tanító  szeme  fölragyogott.  Igen,  ez  aztán  a 
gyermek!  oly  okos  és  szorgalmas,  oly  élénk 
és  tudnivágyó,  igazi  jelesség,  az  egész  osztály 
példaképe.  Persze  nem  is  szabad  ezen  nagyon 
csodálkozni . . . hogy  is  lehetne  máskép  oly 
nevelés  mellett,  a minőben  a gyermek  otthon 
részesül ? 

<A  faluban  nagyon  sok  jót  beszélnek 
nénjéről*,  jegyzé  meg  Harteck. 

«Es  méltán!*  kiáltá  a tanító  lelkesen  s 
mély  pír  boritá  el  sovány  arczait.  « Paula 
kisasszony  oly  teremtés,  a kinek  az  egész 
földön  párja  nincs.  Nem  is  titkolom,  hogy  én 
szeretem  és  tisztelem  öt,  mert  egy  férfiúnak 
csak  becsületére  válhatik,  ha  oly  leányt  sze- 
ret, mint  Reinberg  Paula*. 

Az  ifjú  papnak  igen  tetszék  e nyíltság 
s ez  a rajongó  nagyrabecsülés  a kedves  leány 
iránt. 

« Bizonnyal  nem  sokára  megiilik  a lako- 
dalmat?* kérdé  mosolyogva. 

«Hej ! ráérünk  arra  még*,  felele  a tanító 
sóhajtva.  < Különös:  én,  kinek  számon  a szí- 
vem s minden  idegennek  szerelmemről  óhaj- 
tanék beszélni  — vele  szemben  oda  vész  min- 
den bátorságom  s még  nem  mertem  neki 
megvallani,  hogy  szeretem  öt.  Oly  sajátságos 
az  a leány ! Néha  úgy  tetszik  nekem,  mintha 
egyáltalán  szíve  se  volna*. 

«Szive  önhöz,  akarta  mondani?* 

< Hozzám  s a férfiakhoz  általában.  Már 
két,  igen  derék  kérőt  elutasított.  Talán  én 
is  éppen  úgy  járok*. 

A pap  óvakodék  a fiatal  ember  bizalmát 
hasonlóval  viszonozni.  A tanító  ellenséges 
lábon  állt  az  esperessel  s ez  okból  soha  sem 
lehetett  Harteck  barátja.  És  azt  a szent  he- 
lyet már  egy  más,  távollevő  foglalta  el  egye 
dűl,  elvitázhatatlanul ; hanem  azért  még  talán 
szorosabb  viszonyba  lépett  volna  Harteck  a 
tanítóval;  de  a dolgok  állása  mellett  nem  is 
óhajtozott  bizalmasabb  érintkezés  után,  a 
tanítót  az  iskolán  kiviil  soha  meg  nem  láto- 
gatta s hallgatással  mellőzte  azt  az  ajánlatát, 
hogy  az  estét  néha-néha  az  ő társaságában 
töltse  el  valamely  fogadóban.  Az  esperes  a 
nélkül  is  zokon  vette,  hogy  a tanítóval  egy- 
általán szóba  állt,  és  a fiatal  páter  is  oszto- 
zott a nagyságos  ur  nézetében. 

« Kellemetlen  helyzetbe  fog  ön  jutni », 
mondá  a barát  egykor  Hartecknek.  «A  mai 
viszonyok  közt  nincs  középút.  Önnek  vagy 
velünk,  vagy  az  esperes  ur  ellenségeivel  kell 
tartania,  és  lehetetlen,  hogy  a választás  nehe- 
zére essék ». 

< Megbízta  önt  az  esperes  ur,  hogy  ezt 
nekem  mondja ?»,  kérdé  Harteck  haragosan. 

«Erre  nem  adhatok  választ.  Egyébiránt 
nem  akarom  eltitkolni,  hogy  az  ön  magavise- 
leté az  esperes  urnák  nem  igen  van  ínyére*. 

«S  miért  nincs?  Mi  rosszat  teszek  én?» 

« Tagadhatja  ön,  .hogy  módot  keres  az 
ö ellenségeivel  érintkezni?* 

« Mindenesetre  tagadom.  Hát  ne  adjak 
választ  az  embereknek,  ha  megszólítanak? 
Egyébiránt  ezek  az  ellenségeskedések  csak 
az  esperes  ur  agyában  vannak*. 

< Meglehet.  Azt  sem  ön,  sem  én  nem 
dönthetjük  el.  A mi  kötelességünk  az  esperes 
ur  óhajtásainak  engedni.  Ha  mi  nem  tesszük 
ezt,  a mi  fejünkre  szállnak  vissza  következ- 
ményei. 

«Hát  semmi  kis  mozgást  ne  tehessek?*, 
gondolá  Harteck,  midőn  a barát  tőle  távozott. 
«Még  a legártatlanabb  mozgást  is  rossz  néven 
veszik.  Isten  neki,  hadd  teljék  kedvök!  Ha 
minden  kis  örömet  súlyos  áldozatok  árán  kell 
megszerezni,  sokkal  jobb,  ha  előre  lemondunk 
róla*. 

Harteck  e szerint  az  elv  szerint  csele- 
kedék,  mindenki  elöl  kitért  s csaknem  senki 
mással  nem  társalgott,  mint  a mogorva  espe- 
ressel, az  iránta  rossz  indulatu  Aranka  kis- 
asszonynyal s a szótlan  baráttal  s remélte, 
hogy  e személyek  most  már  meg  lesznek  vele 
elégedve.  Egyedüli  kedves  társaságát  kutyája 


képezte,  mely  minden  hízelgés  és  rábeszélés 
daczára  sem  akart  Aranka  kisasszony  nyal 
megbarátkozni;  a kisasszony  e miatt  néma 
megvetéssel  és  teljes  mellőzéssel  büntette  a 
kutyát  — oly  büntetés,  melyre  természetesen 
Cézár  nem  is  hederitett. 

(Folyt,  köv.) 


VADNAI  KÁROLY  BESZÉDE 

VAS  GEREBEN  FÖLÖTT. 

Rég  eltemetett,  de  el  nem  felejtett  bará- 
tunk, irótársunk,  Vas  Gereben ! Megilletödve 
állunk  koporsódnál,  kihűlt  hamvaid  előtt, 
melyek  immár  tizenhét  esztendő  óta  pihen- 
nek. Nem  elvesztésedet  siratjuk  ez  órában, 
mert  hisz  azok  is,  a kik  egykor  barátaid  közé 
tartoztunk,  oly  hosszú  időn  át  megszokhattuk 
a komor,  a kérlelhetetlen  tényt,  hogy  már 
rég  az  árnyak  és  emlékek  világában  vagy! 
Sőt  ez  ünnepélybe,  melyet  kegyelet  s az  érde- 
mek iránti  lelkesülés  hoztak  létre,  inkább 
fölemelő,  mint  nyomasztó  érzés  vegyül.  Az 
teljesült  most,  hosszú  idő  után,  a mit  bizo- 
nyára te  magad  kértél  volna  végkivánatul, 
ha  a hirtelen  halál  fagyos  keze  el  nem  fojtja 
sovárgó  szavadat:  « Vigyetek  haza  az  örök 
pihenésre !» 

S ime,  végre  itthon  is  vagy  hamvaid- 
ban, itthon,  a hol  könnyebb  lesz  fölötted  a 
föld ! 

A mi  egykori  zord  időnk  egy  nagy  csa- 
pása, mely  annyi  fenkölt  lelket  sujta:  a szám- 
Mvetés  neked  osztályrészül  jutott,  csak  hogy 
legalább  nem  érező  szivedet,  hanem  haló 
porodat  érte.  Holtod  után  nagyon  hosszú 
ideig  kellett  porlanod  távol  e hazától,  mely- 
nek édes  anyaföldjéhez  voltál  nőve  tested 
minden  idegszálával,  lelked  minden  sugarával. 

Neked  nem  fájhatott  e bús  végezet.  De 
fájt  helyetted  nekünk,  a kik  ismertünk  s tud- 
tuk rólad,  hogy  az  « itt  élned,  halnod  kell* 
szózatát  hőbben,  szenvedélyesebben  senki  sem 
érezhette  át,  mint  a te  minden  izében  ma- 
gyar szived.  És  mikor  évröl-évre  eljött  a 
halottak  napja,  bizonyára  számosán  valánk, 
a kik  bánatosan  gondoltunk  arra,  hogy  nem 
látogathatjuk  s nem  koszorúzhatjuk  meg  a te 
sírodat  is,  ama  jelesekéivel  együtt,  kik  rossz 
időben  jól  éltek  a hazának  s zord  viszonyok 
közt  erősen  tudtak  hinni  a jobb  jövőben. 

Isten  kegyelme  neked  is  megengedte 

érned  e jobb  jövő  fölvirradását.  A leveretés 
hosszú,  ádáz  éjszakája  s a küzdés  kétes  szür- 
külete után  te  is  örvendve  üdvözölhetted  a 
kelő  napot : az  alkotmány  visszavivását  s a 
koronázás  nagy  ünnepét.  Ott  álltái  te  is  a 
diadalra  emelt  ügy  buzgó,  kitartó  harczosai 
közt,  azzal  az  öntudattal,  hogy  a csiiggede- 
zés  idejében  te  is  lelkesen  tápláltad  a sanyar- 
gatott nemzet  önérzetét,  hitét,  bizalmát.  De 
— fájdalom!  — nem  sokáig  örvendezhettél 
e jobb  időnek.  Agyad  tele  uj  tervekkel,  szi- 
ved áradó  érzülettel,  siettél  a császári  szék- 
városba, hol  akkor  ült  össze  első  Ízben  a 
közös  ügyek  fölött  tanácskozó  magyar  bizott- 
ság, s törekedtél  támogatást  szerezni  egy 
kedvencz  eszmédnek,  hogy  a nemzeti  törek- 
vések előmozdítására  majdan  egy  nagy  és  uj 
közlönyt  indíthassál  meg.  Emlékezem,  hogy 
midőn  kezet  szoritál  velünk,  mily  bízva  mon- 
dád: «Fiuk!  nekünk  is,  Íróknak,  a kik  eleget 
szenvedtünk,  érezniink  kellene  az  idő  jobbra 
fordultát,  s ha  czélomat  érem,  össze  is  állunk 
egész  irodalmi  táborrá,  ügyeink  szolgálatára ». 

És  aztán  nehány  nap  múlva  hirtelen  ha- 
lálod Ilire  szomoritott  el  mindnyájunkat.  Még 
csak  az  sem  szolgált  vigaszunkra,  hogy  kö- 
riilállhattuk  volna  koporsódat,  utolsó  isten- 
hozzádot  mondva  sírodnál.  A nagy,  a lázas 
munka  ideje  volt  az,  midőn  senki  sem  hagy- 
hatta el  helyét.  A visszahódított  nagy  terület 
megtermékenyítésének,  a rég  félbeszakadt 
munka  serény  folytatásának,  a kényszerű  mu- 
lasztások mielőbbi  helyrepótlásának  időszaka. 
Úgy  volt,  mint  a diadalmas  döntő  ütközés- 
ben: ha  jó  vitézek  esnek  is  el,  a többinek 
haladni  kell  folyvást  előre,  hogy  teljessé  vál- 
jék a munka  sikere,  biztosítva  legyen  minden 
fontos  pont,  s egy  óra,  egy  perez  se  múljék 
el  haszon  nélkül. 

És  e nemesen  zaklató  törekvések  köze- 
peit, — valljuk  be  őszintén,  - mi,  a kor- 
társak és  barátok  a távoli  földben  felejtettük 
a te  hamvaidat.  De  hála  a gondviselésnek, 
abban  az  uj  nemzedékben,  melyet  a jelen 
munkáira  a régibb  jó  magyar  irók  szelleme 
is  hevít,  támadtak,  kik  ezt  a mulasztást  helyre 
hozták ! Előállt  egy  lelkes  fiatal  iró,  ki  szere- 
tettel irta  meg  és  adta  ki  életrajzodat  s jel- 
lemezte műveidet  s munkásságod  képét.  Az 
ö műve  nemcsak  jó  könyv  volt,  hanem  jó 
cselekedet  is,  mert  abból  sarjadozott  ki  a 
kegyelet  termékenyítő  érzése,  elébb  a vágy, 
aztán  a tett:  hamvaidnak  hazaszállítása.  Le- 


gyen szabad  a régibb  irók,  a kortársak,  az 
egykori  barátok  és  tisztelők  nevében  köszö- 
netét nyilvánítani  annak  a bizottságnak,  mely 
lelkes  ifjakból  állva,  erélyesen  végre  is  tudta 
hajtani  azt,  ami  a Vas  Gereben  magyar  szel- 
leme iránt  legigazibb  tisztelet,  hogy  t.  i. 
hamvait  visszaadták  annak  a hazának,  me- 
lyet ö láncolva,  lobogva  szeretett. 

Bizony  nem  hiába  élt  és  irt  ő,  nem  hiába 
volt  a szabadságharezban  a «Nép  barát » -ja, 
az  alkotmány  visszavivásakor  pedig  buzgó 
« hírmondó »-ja : ime,  holta  után  több  mint 
másfél  évtizeddel  — nagy  idő  e hamar  fe- 
lejtő világban!  --  a legélénkebb  kegyelet 
hozta  vissza,  a legőszintébb  tisztelet  környezi 
hamvait. 

Tisztelt  barátim!  Épp  jókor  hoztátok 
haza  a hamvakat,  oly  időben,  midőn  a Vas 
Gereben  tollának  erős  magyarságára  mutatni 
mintegy  irodalmi  szükséggé  vált. 

Itt,  a temető  földjén,  a föltámadás  me- 
zején nincs  helye  annak,  hogy  hamis  virágo- 
kat szórjunk  e koporsóra,  és  hogy  szépitges- 
siik  az  irodalmi  élet  való  igazát. 

Vas  Gereben,  mint  alkotó  iró,  keveset 
törődött  azzal,  hogy  eredeti,  tősgyökeres  te- 
hetségét a művészeti  Ízlésnek  is  valami  ma- 
gas színvonalára  emelje.  Műveinek  szerkezete, 
jellemzéseinek  módja  e hiányt  'érezhetővé 
teszi.  Természetének  izgékony  elevensége, 
vérének  gyors  keringése  nem  engedtek  neki 
annyi  nyugalmat,  hogy  képeit  tüzetes  szaba- 
tossággal fesse  meg,  szobrait  a teljes  bevég- 
zettségig  vésegesse  ki.  Képet,  szobrot  gyak- 
ran elnagyolt.  Mennél  hosszabb  munkát  irt, 
annál  inkább  látjuk,  hogy  gyorsan,  sietve 
irt.  Egész  lényének  lövonása  különben  is  a 
sietés.  De  ennek  daczára  munkái  ritka  ér- 
tékkel bírnak,  úgy  nemzeti  anyagoknál  mint 
az  előadás  tőrül  metszett  magyarságánál 
fogva.  A « Parlagi  képek » a dunántúli  ma- 
gyar né])  tősgyökeres  világának  életeleven 
alakjait  és  viszonyait  mutatják  hamisítatlan 
valódiságukban,  s oly  magyaros  nyelven  és 
észjárással,  mely  az  irót  az  irodalmi  egyé- 
niségerejével és  hatásával  ruházta  föl.  «Eégi 
képei*  pedig  az  egykori  elszigetelt  magyar 
élet  számtalan  tipikus  alakjainak  úgyszólván 
könyv  «Walhallája  . 8 mi  minden  tükröződik 
vissza  az  ö korrajzaiban : jellemző  adomák, 
viszonyokra  és  emberekre  világot  vető  va- 
lódi történetek,  a régi  magyar  és  jobbágy- 
élet sajátos  jelenségei,  kimagasló  tekintélyek, 

a Georgicon  fejedelmi  bőkezűségű  alapitója, 
a pestmegyei  híres  alispán,  ki  a nemzeti 
színházat  épitteté,  hatalmas  püspökök,  haza- 
fias plébánosok,  gazdatisztek,  régi  módi  tábla- 
birák,  romlatlan  népemberek,  durva  kéreg 
alatt  rejlő  nemes  szivek  és  mindezek  visszái : 
kiváltságaikkal  visszaélő  urak,  semittevő  bir- 
tokosok, hatalmaskodó  kurta  nemesek,  kevély- 
kedö  hétszilvafások,  élősdi  alig-urak,  ravasz 
parasztok,  a közélet  szájaskodói,  lenézett 
értelmek,  kik  nem  bírtak  a nemeslevél  egye- 
dül üdvözítő  áldásával ; szóval  az  a régi  múló 
világ,  melyben  az  igazságosság  jobban  meg 
volt  az  emberiebb  szivekben,  mint  az  avuló 
intézményekben  s melyet  a szabadságharcz 
széles  és  véres  mesgyéje  annyira  elválaszt 
az  újabb  időtől,  hogy  ma  már  valami  réges- 
régiségnek  látszik.  S eme  ránk  nézve  oly 
becses  múltnak  képét,  életét,  alakjait  az  ak- 
kori időnek  mintegy  lelkét,  foglalják  maguk- 
ban a Vas  Gereben  kötetei.  Nem  egészen  úgy 
mint  egy  művészeti  muzeum,  hol  minden  mes- 
teri készséggel  ragyog  bámuló  szemeink  előtt, 
hanem  mint  gazdag  bánya,  mely  feltártan 
nyitva  áll,  kínálva  a drága  érczet,  a becses 
alkatrészeket  a táblabiró-világ  egykori  nagy- 
ér dekii  idejéből. 

Talán  most,  hogy  e jó  népiró  porai 
hazakerültek,  a feledés  pora  még  el  fogszál- 
lani  az  ő jobb  könyveiről,  melyeket  már  csak 
azért  sem  szabad  átengednünk  az  enyészet- 
nek, mert  azokban  a magyar  szó-  és  észjárás 
eredetisége  igen  izmosán  ragyog.  S épp  en- 
nek példája  az,  a mire  különösebb  szükség 
van  a mai  időben,  midőn  még  mindig  okunk 
van  visszahangoztatni  azt  a mély  panaszt, 
melyet  Arany  János  nehány  évvel  ezelőtt  a 
«Kozmopolita  költészet*  czimű  költeményében 
fejezett  ki,  s mely  — a mint  akkor  hozzám 
intézett  levelében  irta;  — « egy  leikéből  ön- 
ként felszakadt  fájdalmas  szózat  annak  lát- 
tára, hogy  újabb  költőink  a népnemzeti  nyo- 
mokat kerülni  látszanak  s bizonyos  kozmo- 
politaságban  tetszelegnek*. 

Eszünkbe  kell  jutni  e panasznak,  midőn 
legtősgyökeresebb  magyar  népirónk  egyiké- 
nek hamvait  adjuk  át  most  végre  az  édes 
haza  anyaföldének.  De  ép  e hamvak  iránt 
tanúsított  kegyelet  nem  kelti-e  föl  bennünk 
egyszersmind  a biztató  reményt,  hogy  a koz- 
mopolita költészet  jelenségei  csak  oly  múló 
divatot  képeznek,  melyet  a világmiiveltség 
elsajátításának  hő  és  nemes  vágya  árnyék 


gyanánt  idézett  elő,  s közel  az  idő  — s már 
is  látszanak  előjelei,  — midőn  a hazai  szép- 
irodalom  minden  jelentősebb  termékében,  a 
tartalom  értéke  és  a forrna  művészete  ere- 
deti nemzeties  szellemmel  és  teljesen  meg- 
tisztult igaz  magyar  nyelvvel  fognak  páro- 
sulni. 

Áldottak  legyenek  haló  poraikban  mind 
azok  a nemes  írók,  kiknek  művei  és  példái 
a nemzeti  szellem  ápolására,  izmositására 
serkentik  az  uj  nemzedéket,  s legyenek  köz- 
tök megáldva  e most  hazaszállított  drága 
hamvak,  melyeknek  siri  álma  annál  édesebb 
lehet,  minél  jobban  fog  éledni,  erősödni,  vi- 
rágozni e nemzet  és  annak  az  ő leikétől  lel- 
kesedett szülöttje,  a hazai  irodalom!  — Bé- 
gen elköltözött,  de  el  nem  feledett  barátunk, 
irótársunk,  Vas  Gereben!  Békében  pihenjenek 
itthon  a te  hamvaid  s tiszteletben  álljon 
mindenha  a te  emlékezeted! 


BUCKLE  ÉRTEKEZÉSE. 

«A  NŐK  BEFOLYÁSA  A TUDOMÁNYOK  HALA- 
DÁSÁRA*. 

(Folyt ) 

A tudományos  kutató,  tehát  az,  kinek 
tárgya  tisztán  az  igazság,  két  utat  követhet 
czélja  elérésére.  A külső  világról  áttérhet  a 
belsőre;  vagy  a belsővel  kezdve,  áttérhet  a 
külsőre.  Az  előbbi  esetben  az  érzékei  előtt 
jelentkező  tényeket  tanulmányozza,  hogy  be- 
lőlük a helyes  eszmét  kivonja:  az  utóbbi 
esetben  tanulmányozza  a már  tudatában  lévő 
eszméket,  hogy  megmagyarázza  a tényeket, 
melyeket  érzékei  tudomására  hoznak.  Midőn 
a tényekből  indul  ki,  módszere  induktív, 
midőn  az  eszmékből,  deduktív.  Az  induktív 
bölcsész  jelenségeket  gyűjt,  vagy  megfigyelés 
vagy  kísérletek  utján,  és  azokból  emelkedik 
fel  az  általános  elvhez  vagy  törvényhez,  mely 
azokat  megmagyarázza  és  magában  foglalja. 
A deduktív  bölcsész  az  elvet  levonja  az  eszmék- 
ből, melyek  szellemében  már  megvannak  és 
megmagyarázza  a jelenségeket,  leszállva  hoz- 
zájok  a helyett,  hogy  tölök  emelkednék  fel. 
Számos  kiváló  bölcsész  azt  állította,  hogy 
minden  eszme  induktio  eredménye,  hogy  a 
mértan  alaptételei  például  korai  és  öntudat- 
lan induktio  termékei. 

Ep  úgy  Mill,  «Logikája»-ban  erősíti, 

hogy  mindenik  okoskodás  a valóságban  rész- 
letesről részletesre  vezet,  és  hogy  minden 
syllogismus  előzménye  csupán  előzőleg  szer- 
zett tudásnak  foglalatja.  Hogy  ez  igaz-e,  vagy 
pedig,  mint  a bölcsészek  egy  másik  osztálya 
állítja,  binmk-e  eszmékkel  a tapasztalatot 
megelőzőleg,  oly  kérdés,  mely  fölött  hevesen 
vitatkoztak,  de  melyet  tudományunk  jelen 
segédeszközeivel,  azt  hiszem,  el  nem  dönthe- 
tünk, és  melynek  eldöntését  a jelen  alkalom- 
mal csak  megkísérteni  is  valóban  nem  szán- 
dékozom. Elegendő,  ha  megjegyezzük,  hogy 
a mértani  deduktív  tudománynak  nevezzük, 
mert  még  ha  alaptételeihez  induktio  utján 
jutottunk  is,  ez  induktív  eljárás  rendkívül 
szűkén  mért  és  mi  tudatával  sem  bírunk ; mig 
a deduktív  okoskodás  képezi  e tudomány  nagy 
tömegét  és  nehézségeit. 

Hogy  e megkülönböztetést  önök  jól  át- 
értsék, illustrálni  akarom  egy  és  ugyanazon 
tárgynak  deduktív  vizsgálatával.  Tegyük  fel, 
hogy  egy  iró,  ki  társadalmi  tudományokkal 
foglalkozik,  ki  akarja  mutatni  a különböző 
megszokott  gondolkozásmódoknak  befolyását 
az  emberi  élet  középkosszaságára,  és  például 
véve  a költő  és  mathematikus  ellenkező  szel- 
lemi irányát,  azt  kérdi,  e kettő  közül  melyik 
él  hosszabb  ideig?  Mikép  fogja  e kérdést 
megoldani?  Ha  induktív  módon  akar  eljárni, 
legelőször  is  összegyűjti  a tényeket,  vagyis 
átkutatja  a különböző  korokban,  különböző 
égaljak  alatt  és  különböző  társadalmi  álla- 
potok közepette  élt  költők  és  mathematiku- 
sok  élei  rajzait,  hogy  kiküszöbölje  a tárgyá- 
val összefüggésben  nem  álló  körülmények 
zavaró  befolyását.  Az  eredményeket  azután 
halandósági  táblázatok  statisztikai  formájába 
önti,  és  ezeket  összehasonlítva,  konstatálni 
fogja,  hogy  eltekintve  a körülmények  roppant 
változatosságától,  az  általa  kutatott  esetek- 
ben létezik  egy  általános  közé])  élethossz, 
melyből  tapasztalati  törvény  vezethető  le  és 
mely  bizonyítja,  hogy  a mathematikusok,  ha 
mint  testületet  tekintjük,  hosszabb  életűek 
mint  a költők.  Ez  az  induktív  módszer.  Más- 
részről a deduktiv  kutató  tökéletesen  azonos 
következtetéshez  jut  teljesen  különböző  mód- 
szer alkalmazásával.  Következőképen  fog  okos- 
kodni: a költészet  igénybe  veszi  a képzelő- 
tehetséget, a mathematika  az  értelmet.  A 
képzelettel  dolgozni  sokkal  izgatóbb  mint  az 
értelemmel  dolgozni,  és  a mi  rendszerint  iz- 
gató, az  rendesen  egészségtelen,  az  az  élet 


megrövidítésére  tör ; tehát  a költészet  nagyobb 
mérvben  tör  az  élet  megrövidítésére,  mint  a 
mathematika,  ennélfogva  egészben  véve,  köl- 
tők gyorsabban  halnak  el,  mint  a mathemati- 
kusok. 

íme  látják  önök  a különbséget  az  induk- 
tio és  deduktio  között ; és  látják  azt  is,  hogy 
mindkét  módszer  értékkel  bir,  és  bármely 
következtetésnek  súlya  nagyban  növeltetik, 
ha  két  ily  különböző  módon  levezethető.  Össze- 
függésbe hozva  ezt  az  általunk  tárgyalt  kér- 
déssel, két  állítást  szándékom  kifejteni.  Elő- 
ször is,  hogy  a nők  természetszerűleg  inkább 
alkalmazzák  a deduktiv  mint  az  induktív  mód- 
szert. Másodszor  pedig , hogy  a nők  a férfiak- 
ban a deduktiv  gondolkodásmódot  eró'sbitve , a 
tudományok  haladásának  óriási,  habár  öntu- 
datlan szolgálatot  tettek ; mert  megakadályozták, 
hogy  a tudományos  kutatók  oly  kizárólag  induk- 
tív irányt  kövessenek,  mint  azt  különben  tették 
volna. 

A mi  azt  illeti,  hogy  a nő  már  termé- 
szettől fogva  inkább  deduktiv,  mig  a férfi 
induktív,  jusson  eszünkbe,  hogy  az  induktio 
egyes  tényeket  helyez  előtérbe,  a deduktio 
pedig  általános  tételeket  vagy  eszméket.  Több 
oka  van  annak,  hogy  miért  adnak  előnyt  a 
nők  a deductiv,  vagy,  ha  szabad  mondanom, 
eszményi  módszernek.  Ők  fogékonyabbak,  na- 
gyobb lelkesiilési  és  képzelési  tehetséggel  bír- 
nak, mint  a férfiak;  ők  ennélfogva  inkább 
élnek  eszményi  világban ; mig  a férfiak,  hide- 
gebb, keményebb  és  ridegebb  szervezetükkel, 
gyakorlatibbak  és  inkább  állnak  a tények 
uralma  alatt,  a melyeknek  ennélfogva  nagyobb 
fontosságot  is  tulajdonítanak.  Egy  más  kö- 
rülmény, mely  a nők  deduktiv  irányát  még 
növeli,  az,  hogy  nagyobb  mérvben  bírják  azt, 
mit  szemléletnek  (intuition)  nevezünk.  Ők 
nem  látnak  oly  messzire  mint  a férfiak,  de 
a mit  látnak,  gyorsabban  látják.  Ezért  mindig 
kisértésben  vannak,  hogy  valamety  eszmét 
azonnal  megragadjanak  és  valamely  kérdést 
azonnal  megfejtsenek,  ellenkezésben  az  induk- 
tív vizsgáló  lassúbb  és  fáradságosabb  hala- 
dásával. 

Hogy  a nők  kiválóbban  deduktívak  mint 
a férfiak,  mert  gyorsabban  gondolkoznak  mint 
ezek,  oly  állítás,  mely  némelyeknek  nem  lesz 
ínyére,  pedig  többféle  módon  bebizonyítható. 
Valóban  mi  sem  gátolhatta  meg  ez  állítás- 
nak általános  beismertetését,  csupán  azon 
tény,  hogy  a feltűnő  gyorsaság,  melylyel  a 

nők  gondolkoznak,  el  lesz  homály ositva  azon 
nyomorult,  azon  megvetendő,  azon  képtelen 
rendszer  által,  melyet  nevelésüknek  neveznek, 
a melyben  valamit  érő  dolgokat  gondosan 
távol  tartanak  tőlük  és  haszontalan  dolgokra 
gondosan  betanítják  őket,  mígnem  finom  és 
gyors  elméjük  nagyon  is  gyakran  pótolhatat- 
lan sérelmet  szenved.  Ennek  rovására  tehető, 
hogy  a nőknek  ez  a fölényes  gyorsasága 
inkább  észrevehető  az  alsóbb  osztályok  köré- 
ben, mint  a felsőbbekben;  és  egy  kitűnő  orvos, 
dr.  Currie,  levelei  egyikében  említi,  hogy  ha 
egy  munkás  és  felesége  együtt  jöttek  taná- 
csát kikérni,  mindig  a nő  volt  az,  kitől  az 
értelmesebb  és  szabatosabb  tudósítást  nyerte, 
a férfi  értelmi  tehetsége  nagyon  is  lassan 
működvén  az  ő czéljaira.  Ehhez  még  egy 
másik  észrevételt  fűzhetek,  melyet  számos 
utazó  tett  és  melyet  bárki  is  beigazolhat: 
hogy  t.  i.  ha  idegen  országban  vagyunk  és 
idegen  nyelvét  beszélünk,  a nők  gyorsabban 
megértenek  bennünket,  mint  a férfiak ; és 
hogy  ha  utat  tévesztünk  valamely  külföldi 
városban,  mindig  czélszerübb  nőknél  kérde- 
zősködnünk, mert  férfiaknál  csekélyebb  értelmi 
készséggel  találkoznánk. 

Ezek  és  más  felsorolható  körülmények 
— mint  például  a jellemekbe  való  bepillan- 
tás, a mivel  a nők  bírnak,  és  finom  érzékük, 
mely  valóban  figyelemre  méltó  — bizonyít- 
ják, hogy  ők  nagyobb  mérvben  deduktivok, 
mint  a férfiak,  és  pedig  két  fő  okból.  Elő- 
ször, mert  gyorsabbak  mint  a férfiak.  Másod- 
szor, mert  fogékonyabbak  és  lelkesültebbek 
lévén,  eszményibb  világban  élnek,  és  ezért 
a kutatás  oly  módszerének  adnak  előnyt,  mely 
eszmékről  tényekre  tér  át,  átengedve  a fér- 
fiaknak az  ellenkező  módszert:  tényekből  esz- 
mékhez jutni. 

Második  állításom  az,  hogy  a nők  nagy, 
habár  öntudatlan  szolgálatot  tettek  a tudo- 
mánynak azáltal,  hogy  e deduktív  gondolko- 
dásmódot erősbitették  és  működésben  tartot- 
ták, és  hogy  nélkülük  a tudomány  férfiai 
túlságosan  követték  volna  az  induktív  irányt, 
és  tudományunk  haladása  gátolva  lett  volna. 
Számosán  vannak  itt,  kik  nem  fogják  kész- 
séggel fogadni  ez  állítást,  mert  a 17-ik  szá- 
zad első  fele  óta  Angliában  az  induktív  mód- 
szer, mint  az  az  eszköz,  mely  physikai  igazsá- 
gokhoz juttat,  nem  észszerű  tisztelet,  hanem 
vak  és  szolgai  imádat  tárgya  volt,  és  mert 
folytonosan  az  lesz  hangoztatva,  hogy  Bacon 


ideje  óta  minden  nagy  physikai  felfedezés 
ennek  a módszernek  köszönhető.  Ha  ez  igaz- 
nak bizonyulna,  akkor  természetesen  a nők 
deduktív  módja  a tudományok  haladását  ille- 
tőleg több  rosszat  mint  jót  eszközölt  volna. 
De  nem  igaz.  Nem  igaz,  hogy  a jelenkor 
legnagyobb  felfedezései  mind  induktio  utján 
tétettek,  és  a körülmény,  hogy  ezt  igaznak 
hiszik,  szintén  csak  arról  tanúskodik,  hogy 
mennyivel  nagyobb  sikerrel  működtek  az  an- 
golok a felfedezések  eszközlésénél,  mint  azon 
elvek  kutatásánál,  a melyek  fonalán  a felfe- 
dezések eszközöltetnek. 

Az  első  példa,  melyet  önöknek  a deduk- 
tív módszer  győzelmeként  felmutathatok,  a 
legfontosabb  felfedezés,  mely  a szervetlen  vi- 
lágra vonatkozólag  mindeddig  tétetett:  New- 
ton nehézkedési  törvényének  felfedezése.  New- 
ton több  más  felfedezése  kétségtelenül  induktio 
utján  történt,  a mennyiben  csupán  oly  elő- 
zetes és  kisérletkép  felállított  feltevésekből 
indultak  ki,  melyek  bárminő  kísérletnél  is 
szükségesek,  hogy  eredményhez  juthassunk. 
De  bizonyos,  hogy  összes  felfedezéseinek  e 
legnagyobbja  deduldiv  volt,  a szó  szoros  értel- 
mében; vagyis  az  eljárás,  mely  eszmékből 
kiindulva  okoskodik,  aránytalanul  túlsúlyban 
volt  szemben  azzal  az  eljárással,  mely  a 
tények  alapján  okoskodik.  II.  Károlynak 
trónralépte  után,  5 vagy  6 évvel,  Newton 
egy  kertben  ülve,  (hisz  mindannyian  ismerjük 
a történet  e részét)  alma  hullott  le  az  ágról. 
Hogy  már  előzőleg  is  okoskodott-e  a gravi- 
tátióról,  vagy  pedig  az  alma  hullása  vitte-e 
gondolatait  e térre,  az  bizonytalan  és  lényeg- 
telen, mert  jelen  szándékom  csupán  feltün- 
tetni az  irányt,  melyet  gondolatai  tényleg 
követtek. 

Czélja  volt,  valami  törvényt  felfedezni, 
vagyis  a gravitácziót  illetőleg  valami  magasabb 
igazsághoz  jutni,  mint  a minő  addig  ismerve 
volt.  Lássuk,  mint  fogott  a dologhoz.  Ülve 
maradt  mozdulatlanul  a hol  volt,  és  gondol- 
kozott. Nem  állott  fel,  hogy  kísérleteket  te- 
gyen a gravitaczióra  vonatkozólag,  nem  is 
ment  haza  tanácsot  kérni  mások  megfigyelé- 
seitől, vagy  egybevetni  tapasztalati  tábláza- 
tokat, sőt  nem  is  ügyelt  többé  a külvilágra, 
hanem  ült,  elmélyedve  és  elragadtatva,  saját 
szelleme  röptét  követve,  és  eszmét  eszme 
után  kifejtve.  Elgondolta,  hogy  ha  az  alma 
magasabb  fán  lett  volna,  ha  a legmagasabb 
ismert  fán  lett  volna  is,  szintúgy  leesett  volna. 

Ha  ez  igy  van,  nincs  ok  gondolni,  hogy  az 
erő,  mely  az  almát  esésre  bírta,  kisebbülés- 
nek volna  alávetve;  és  ha  nincs  alávetve 
kisebbülésnek,  mért  volna  alávetve  térbeli 
korlátoltságnak?  Ha  határtalan  és  kisebbit- 
hetlen  volna,  a föld  felett  is  kiterjedne;  a 
holdat  is  elérné  és  megtartaná  pályafutásán. 
Ha  az  erő,  mely  az  almát  esésre  bírta,  tény- 
leg képes  volna  a holdat  befolyásolni,  miért 
szűnnék  itt  hatása?  Mért  ne  lennének  a csil- 
lagzatok is  befolyásolva,  és  mért  ne  lennének 
ezek  is  pályafutásukra  kényszerítve  a nap 
felé  való  gravitacziójuk  által,  ép  úgy  mint  a 
hold  a föld  felé  való  gravitaezio  által  ? Szel- 
leme igy  eszméről  eszmére  haladva,  képze- 
lete elragadta  a tér  mérhetlen  világába,  és 
csendesen  ülve,  kísérletek  és  megfigyelések 
nélkül,  nem  törődve  a természet  működésé- 
vel, befejezte  a legmagasztosabb  és  legfensé- 
gesebb okoskodást,  mely  emberi  elmében  valaha 
született.  A föld  átmérőjének  hiányos  mérete 
folytán  a részletek,  melyek  a bámulatos  esz- 
mét igazolták,  csak  húsz  év  múltával  lőnek 
kiegészítve,  midőn  Newton  az  előbbi  eljárást 
követve,  Kepler  törvényét  deduktív  alkal- 
mazta: úgy  hogy  a világ  legnagyobb  termé- 
szetbúvárának legnagyobb  felfedezése  kiin- 
dulásában és  befejezésében  a deduktív  mód- 
szer gyümölcse  volt.  íme,  minő  csekély  szerep 
jutott  az  érzékeknek  ama  felfedezésben!  Az 
eszme  diadala  volt  az!  A lángelmének  me- 
részsége volt  az ! Kitörése  egy  oly  merész  és 
mégis  oly  pontos  elmének,  melyet  csak  a 
Shakspearéhez  hasonlíthatunk.  Azért  azt  állí- 
tani, mint  némelyek  teszik,  hogy  az  alma 
esése  lett  volna  a felfedezés  szülő  oka,  és 
felemlíteni  ezt,  mint  ama  fölületes  mondás 
bizonyítékát,  hogy  a csekély  okok  nagy  dol- 
gokat szülnek,  csupán  arra  mutat,  minő  kép- 
telen némely  iró  megbecsülni  azt,  mit  meste- 
reink érettünk  tettek.  Soha  nem  eredt,  és 
soha  nem  fog  eredni  nagy  dolog  csekély  ok- 
ból ; és  az  összes  felfedezések  e legnagyobbja 
magához  méltó  okkal  birt.  A gravitatio  tör- 
vényének felfedezési  oka  nem  az  alma  esése 
volt,  és  nem  is  más  valami,  mi  a külvilág- 
ban történt.  Newton  felfedezésének  oka  New- 
ton saját  szellemében  rejlett. 

Az  á priori,  vagyis  deduktív  módszer 
sikeres  alkalmazásának  egy  másik  példája, 
melyet  felemlitni  akarok,  az  ásványországot 
illeti.  Ha  valamely  jegeczalakot,  mint  a minők 
a természetben  rendesen  előfordulnak,  szem-  j 


ügyre  veszünk,  első  pillantásra  mi  sem  tűnhet 
fel  szabálytalanabbnak  és  rendetlenebbnek. 
Még  legegyszerűbb  alakjában  is  oly  külön- 
félék az  idomok,  hogy  zavarba  hoznak  ben- 
nünket; a természetes  jegeczek  azonban  álta- 
lában nem  is  elsőfokú,  hanem  másodfokú 
képződésben  fordulnak  elő,  a midőn  azután 
különös  zavart  és  bonyolódott  képet  nyújta- 
nak. Ezek  az  idegenszerii  testek  már  rég 
felköltötték  a búvárok  figyelmét,  kik  a ki- 
próbált induktio  módszer  szerint  mindenféle 
kísérletnek  vetették  őket  alá;  eldarabolták, 
széttördelték,  méregették,  felbontották,  fel- 
olvasztották, vegyhatásoknak  tették  ki  őket, 
és  mindent,  a mi  kigondolható,  megtettek, 
hogy  e jegeczek  titkát  kifürkészszék,  és  a 
rejtélyt  megoldják.  És  mégis,  a rejtélynek 
nyomára  nem  jöhettek.  Végre,  messze  a 18-ik 
században,  egy  Haüy  nevű  franczia,  neveze- 
tes kornak  nevezetes  fia,  felfedezte  és  meg- 
állapította, hogy  e természetes  jegeczek,  bár- 
mily szabálytalanoknak  tűnnek  is  fél,  a 
valóságban  tökéletesen  szabályosak,  és  hogy 
másodfokú  alakzataik  az  elsöfokuakból  rend- 
szeres letompulás  utján  származnak  le;  vagyis 
annak  folytán,  a mit  ő letompulási  törvény- 
nek nevezett,  a letompulás  törvényei  ép  oly 
csalhatatlanok  lévén,  mint  a kifejléséi.  És 
vegyük  különös  figyelembe,  mint  történt  e 
meglepő  felfedezés.  Haüy  tulajdonképen  költő 
volt,  és  gyönyörét  találta  abban,  ha  a Jardin 
du  Roi  fasorjai  között  nem  mint  természet- 
búvár,  hanem  mint  költő  járdáit.  Kiváló  érte- 
lemmel, de  még  kiválóbb  képzelőtehetséggel 
birt;  és  hogy  szellemét  a szépség  eszméivel 
áraszsza  el,  a növényvilághoz  fordult,  ennek 
bájos  formáihoz  és  változatos  szinjátékához. 
Költői  kedélye  elmerülve  igy  a szép  varázsá- 
ban, szelleme  az  összhang  eszméivel  lön  telve, 
és  mint  Cuvier  biztosit  bennünket,  ez  eszmék 
hatása  alatt  kezdte  hinni,  hogy  a természe- 
tes jegeczeknek  látszólagos  szabálytalan  alakja 
a valóságban  szabályos;  vagyis  más  szóval, 
hogy  ezek  szintén  bírnak  szépséggel  — rejtett 
szépséggel,  — habár  éizékeink  nem  foghat- 
ják is  azt  fel.  Mihelyest  ez  eszme  szilárdul 
megfogamzott  elméjében,  a felfedezés  felét 
már  bírta;  mert  ráakadt  a kulcsra,  és  a helyes 
utón  indult,  melyet  mások  eltévesztettek; 
mert  mig  ezek  kísérletek  utján  érzékeikkel 
iparkodtak  a jegeczek  magyarázatához  jutni, 
addig  ő az  eszme  segélyével  okoskodás  utján 
közeledett  feléjük.  Ez  nem  csupán  külöucz 

állítás  részemről,  minthogy  maga  Heiiy  be- 
széli lii rés  Ásványtanában,  hogy  kiindulási 
pontul  az  alakok  összhangjának  eszméjét 
vette,  és  ez  eszmét  deduktív  fejtegetve  tért 
át  tárgyára.  E módon  és  természetesen  az 
ebből  folyó  munkálkodás  hosszú  lánczolata 
után  fejtette  meg  a talányt,  mely  kétségbe 
ejtette  tehetséges,  de  képzelet  nélküli  elődeit. 
És  két  körülményt  emelhetünk  itt  ki  mint 
megegyezőt  azzal,  mit  e felfedezés  tulajdon- 
képeni  történetét  illetőleg  állítottam.  Az  első 
az,  hogy  habár  Haiiy  általánosan  el  van 
ismerve  alapvető  tudósnak,  észlelett  segéd- 
eszközei oly  durvák  voltak,  hogy  az  utána  kö- 
vetkező krisztallográfok  szögméreteinek  majd- 
nem egyikét  sem  találták  helyesnek ; a mi 
valóban  nem  meglepő,  a mennyiben  az  általa 
alkalmazott  szögmérő  nagyon  is  tökéletlen 
műszer  volt,  a Wollaston-féle  pedig,  mely 
fény  verés  által  működik,  akkor  még  nem  volt 
feltalálva.  A második  körülmény  az,  hogy  a 
kevés  mathematikát,  a mit  valamikor  tudott, 
rég  elfelejtette  szelleme  költői  és  képzeleti 
tevékenysége  közepette;  úgy  hogy,  a midőn 
saját  tudományának  részleteit  kidolgozta, 
kénytelen  volt,  mint  egy  iskolás  gyerek,  a 
mértan  elemeit  elsajátítani,  mielőtt  bebizo- 
nyíthatta volna  a világnak  azt,  a miről  ön- 
maga már  bizonyos  volt,  és  az  idom  képző- 
désének tudományát  az  ásványtan  épületéhez 
támaszthatta  volna. 

Annak,  a mit  eszmei  módszernek  üevez- 
hetiink,  a szervetlen  világra  való  alkalma- 
zása ez  esetei  mellé  fölemlítek  egy  másikat, 
mely  a természet  szerves  világára  vonatkozik. 
Azok  önök  közül,  kik  botanikával  foglalkoz- 
tak, tudják,  hogy  a legáltalánosabb  morpho- 
logiai  törvény,  melyet  a növényeket  illetőleg 
ismerünk,  az  átalakulási  törvény,  mely  szerint 
a növények  himszálai,  bibeszárai,  pártája,  fedő- 
levelei stb.  csupán  átalakult  levelek.  Ma  tudva 
van,  hogy  e különféle  részek,  melyek  külön- 
bözők alakra,  különbözők  színre  és  különbö- 
zők működésre  nézve,  csupán  folytatólagos 
állapotai  a levélkorszaknak,  vagy  ha  úgy 
tetszik,  e korszak  történetének.  Természet- 
szerűen fölmerül  a kérdés,  vájjon  ki  tette  e 
felfedezést?  Tán  valamely  induktív  búvár 
volt  az,  ki  éveket  töltött  kísérletekkel  és  a 
növények  részletes  megfigyelésével,  ki  fárad- 
hatlan  szorgalommal  összegyűjtötte,  osztá- 
lyozta, elnevezte,  szárította  és  herbáriumába 
helyezte  őket,  hogy  igy  kedvére  tanulmá- 


nyozhassa alkotásukat,  és  megtalálja  törvé- 
nyeiket? Oh  nem  E felfedezésre  Goethe  jött 
rá,  a legnagyobb  költő,  kit  Németország  szült, 
és  a legnagyobbak  egyike,  kiket  a világ  lá- 
tott. És  rájött  nem  annak  daczára,  hogy  költő 
volt,  hanem  mert  költő  volt.  Ragyogó  kép- 
zelőtehetsége, szenvedélye  a szépért,  és  jeles 
felfogása  az  alakról,  ajándékozták  meg  őt  az 
eszmékkel,  melyekből,  deduktív  okoskodva, 
következtetéseihez  jutott,  nem  felemelkedés, 
hanem  leszállás  utján.  Magaslaton  állva,  lené- 
zett a mélybe  és  általánosította  a törvényt. 
Azután  leszállt  a síkra  és  igazolta  az  eszmét. 
Midőn  Goethe  köztudomásra  hozta  felfedezé- 
sét, a botanisták  nemcsak  hogy  visszautasí- 
tották, hanem  haraggal  fogadták  a költőt,  ki 
az  ő birodalmukat  bitorolja.  Hogy  is  ne ! 
Ember,  a ki  verseket  firkál  és  darabokat 
irogat;  a puszta  képzelet  embere,  szegény 
teremtés,  ki  mit  sem  tud  a tényekről,  ki 
mikroskopot  sem  használt  még,  ki  a növé- 
nyek növekvését  illetőleg  bő  kísérleteket  sem 
tett  még,  ilyen  ember  akar  a phisikai  tudo- 
mányok szentelt  köreibe  lépni,  és  természet- 
búvárnak adni  ki  magát?  Ez  már  csak  otrom- 
baság! De  Goethe,  ki  átadta  eszméjét  a vi- 
lágnak, várakozhatott  és  bevárhatta  idejét. 
Az  eredményt  önök  ismerik.  A tények  embe- 
reit végre  leverte  az  eszmék  embere ; a bú- 
várokat saját  külön  talajukon  legyőzte  a költő; 
és  e felfedezést  ma  elfogadják  és  hévvel  üd- 
vözlik  ugyanazon  egyének,  kik,  ha  ötven 
évvel  előbb  élnek,  haraggal  fogadták  volna, 
és  a kik  még  ma  is  a régi  utakon  járnak, 
tudományunk  történetével  ellenkezésben  azt 
hirdetve,  hogy  minden  phisikai  felfedezések 
Bacon  módszere  segélyével  tétettek,  és  hogy 
bármely  egyéb  módszer  érdemetlen  a helye- 
sen és  okosan  gondolkodók  figyelmére. 

(Folyt,  köv.) 


IRODALOM  ÉS  MŰVÉSZET. 

Vas  Gerebennek  Bécsből  hazaszállított  hamvait 
t.  hó  25-én  helyezték  örök  nyugalomra  a kerepes-mi 
köztemetőben.  A kegyelt t e ténye  irodalmi  ünneppé 
vált.  Nemcsak  az  írói  és  művészi  körökből  jelentek 
meg  sokan,  hanem  a nagy  közönség  s különösen  a 
tanuló  ifjúság  soraiból  is  százakra  ment  az  érdeklő- 
dők száma.  Képviselve  volt  a Kisfaludi-társaság,  a 
Petőfi  társaság,  az  írók-  és  Művészek-társasága,  a nép- 
színház, várszínház,  a veszprémi  fogy runásiuin,  agyőr 

benczés  rend,  a pozsonyi  Toldy-kör,  a Balaton-egylet 
és  a Balatonvidéki-kür.  A sírnál  a hamvak  hazaszál- 
lítását rendező  bizottság  elnöke  dr.  Vá'i  Béla  adta  át 
a hazai  földnek  Vas  Gereben  porló  tetemeit,  majd  a 
beszentelés  után  Vadnay  Károly  orsz.  gyűlési  képvi- 
selő és  a Fővárosi  Lapok  szerkesztője  méltatta  hosz- 
szabb  beszédben  Vas  Gereben  írói  egyéniségét  s a 
kort,  melyben  Vas  Gereben  működött.  A beszédet 
irodalmi  érdekességénél  fogva  mai  számunkban  egész 
terje  leimében  közöljük. 

Heinrich  Ede  m.  kir.  udvari  festesz  a Ferencz 
József  rend  lovagja,  e hó  14-dikén  Milanóban  megha't. 
Heinrich  festette  1867-ben  a koronázás  egyik  mozza- 
natát, mely  a királyt  ábrázolja  a koronázási  dombon. 
Ugyanazt  a művet  kis  alakban  akvarel  ben  is  elkészi 
tett  -.  Legfényesebb  napjait  akkor  élte  az  elhunyt  mű- 
vész, mikor  Miksa  főherczeg  később  mexikói  császár 
meghívására  Miramkreban  a kastély  számára  több  fest- 
ményt készített.  Pár  év  óta  nyomorban  sínylődött,  és 
csakis  barátai  támogatásaival  lengethette  életét.  Nem 
régiben  Milanóba  ment  leányához,  aki  ott  férjnél  van, 
s ott  érte\  véget  szenvedései.  Heinrich  jómódú  buda- 
pesti polgári  családból  származott,  művészi  kiképez- 
tetését  Olaszországban  nyerte.  Mintegy  60  évig  élt. 

István  király,  Erkel  Ferencz  operája,  mint  az 
opera  köréből  jelentik,  február  havában  mindenesetre 
színre  kerül. 

A Kisfaludy-társaság  f.  hó  28-án  látogatott  föl- 
olvasó ülést  tartott.  Az  ülés  elején  Beöthy  Zsolt  titkár 
bejelentette  Kasselik  Jenő  és  Széher  Mihály  öt-ötezer 
forintos  alapítványát,  amit  a társaság  kiildöttségileg 
köszönt  meg.  E u án  Szász  Károly  a társaság  em- 
lékébe idézi,  hogy  Szemere  Pál  halálának  100-ik  év- 
fordulója február  19-én  lesz,  s indítványozza,  hogy  a 
társaság  ez  alkalommal  az  érdemes  költő  fölött  em- 
lékbeszédet mondasson.  A társaság  zárt  ülésben  e 
végből  egy  Tóth  Lőrincz,  Gyulai  Pál,  D Jmady  Győző, 
Beöthy  Zsolt  és  Szász  Károly  tagokból  álló  bizottsá- 
got küldött  ki,  mely  az  évforduló  alkalmából  Szemere 
Pál  munkáiból  egy  kötetet  fog  sajtó  alá  rendezni.  Az 
első  felolvasó  Zichy  Géza  gróf  volt,  ki  egy  «Dalnok 
utja»  czimű  nagyobb  verscziklusából  olvasott  fel  néhány 
tetszéssel  fogadott  költeményt.  Ezután  Dalmady  Győző 
olvasta  föl  P.  Szathmáry  Károlynak  «Anyám  emléke» 
czimű  kegyeletes  rajzát  és  néhány  költeményt  Sipos 
Soma  vendégtől.  Végül  Varga  Gyula  olvasott  föl 
Kacziány  Gyula  vendégtől  sikerült  részleteket  Byron 
«Kalózá»-nak  fordításából.  A zárt  ülésen  titkár  a feb- 
ruár 4-iliki  tagválasztó  ülésre  vonatkozólag  bejelen- 
tette, hogy  a betöltendő  két  tagsági  helyre  Szász  Ká- 
roly V.  Thewrewk  Emilt,  Csiky  Gergely  és  Degré 
Alajos  pedig  Ábrányi  Emilt  ajánlották.  Más  ajánlat 


«Magyarhon  ezredéve®  czimű  hármas  költeményre 
hirdet  előfizetést  Ney  Ferencz,  a belvárosi  reáliskola 
igazgatója.  A mű  három  része : «Ünneplő  ének»,  «A 
nemtők®,  idyll  és  «Szellemek  gyűlése®  melodrámai 
költemény,  mely  hazánk  történelmének  fő  mozzana- 
tait és  szereplőit  mutatja  be.  A szerző  főkép  az  éret- 
tebb i juságnak,  de  egyúttal  a nagy  közönségnek  is 
szánta  művét,  mely  2446  versre  terjed.  Előfizetési  ára 
egy  forint,  keménykötésben  1 Irt  30  kr.  s az  előfize- 
tés február  16-ig  a szerzőhöz  a főreáliskolába  kül- 
dendő. A mű  husvétkor  fog  megjelenni. 

Az  «Apolló»-ból,  a magyar  zeneszerzők  váloga- 
tott műveinek  havi  füzetekben  megjelenő  gyűjteményé- 
ből kiadták  a múlt  év  utolsó  füzetét.  E zenei  köz- 
löny, mely  Vágvö'gyi  Béla  szerkesztésében  jelenik 
meg  Nagy-Szombatban,  a lefolyt  félév  alatt  húsz  ko= 
moly  irányú,  tizenhét  szalon-  és  tizennégy  táncz-zene- 
művet  közölt  a jobbak  közül.  Az  előfizetési  dij  egész 
évre  6,  félévre  3 írt.  A legutolsó  füzet  Dohnáltól, 
Gaál  Ferencztől,  Seyler  Károlytól,  Morvái  Ákostól, 
Farkas  Miksától,  Horváth  Benőtől  és  Faulwettertől 
tartalmaz  dalokat,  szalon-  és  táncz-darabokat.  Egy-egy 
füzet  ára  50  kr. 

L’Arronge  uj  darabja:  «Der  Weg  zum  Herzen®, 
sikerrel  került  szinre  a berlini  Deutsches  Theaterben. 
Meséje  sokban  hasonlít  a szerző  «Doktor  KIaus»  czimű 
darabjához,  de  az  ismert  helyzetek  uj  alakban  jelen- 
nek meg  s a szereplők  elég  érdeket  tudnak  kelteni 
maguk  iránt.  Egyes  jelenetek  elárulják,  hogy  L’Ar- 
ronge ezúttal  a magasabb  vígjáték  felé  törekedett, 
de  az  uj  darab  mégis  inkább  a felsőbb  bohózatok  fá- 
jához tartozik.  Cselekménye  nnn  valami  egységes. 
Nésy  tmber  kedélyének  és  gondolatvilágának  meg- 
változását tünteti  föl.  Ez  embereknek  közös  sorsa, 
hogy  végre  belátják  tévedésöket,  megtalálják  az  utat, 
mely  őszinte  szivek  ismeretéhez  vezeti  őket  s ez  ös- 
vényre lépve  a darab  végén  csöndes  boldogság  az 
osztá'yrészök.  Az  első  megtérő  jegy  gőgös  és  üres 
lelkű  nemes  származású  nő.  Boldogtalan  házasságban 
él  polgári  férjével,  de  só  órának  erkölcsi  fejtegetései 
következtében  lemond  gyarlóságairól  s kibékül  férjé- 
vel. Ugyanez  ismétlődik  egy  fiatal  házaspárnál  is. 
Harmadik  hőse  egy  önző,  kinek  kemény  szive  meglá- 
gyul s a darab  végén  az  emberszeretet  tanainak  nyílik 
meg.  Végre  egy  könnyelmű  világfi  lesz  nyárspolgárias 
szerelem  rabja.  L’Arronge  szelleme  vidáman  csapong 
e különböző  s mégis  azonos  helyzetekben.  Uj  eszmék, 
magasabb  világnézlet,  a humornak  mélysége  a darab- 
ban nem  találhatók  föl ; de  a polgári  egyszerűség,  a 
józan  életokosság,  és  a futó  élezek  kárpótolnak  e 
hiányokért.  A darab  kompoziczionális  hibáit  pedig 
ügyes  technika  feledteti.  A komikus  jelenetek  ritkán 
alapszanak  mély  lélektani  tanulmányokon,  néha  való- 
színűtlenek is,  de  a nevető  idegeket  sokat  foglalkoz- 
tatják. Az  első  két  felvonás  terjengős,  de  a darab 
második  fele  gyorsan  halad,  csattanós  jelenetekkel 
van  tele. 


Szerkesztő:  Ábrányi  Emil.  — Kiadó:  Aigner  Lajos. 

Pallas  részvénytársaság  nyomdája. 

A NAGY  URAK  NYÁRI  FÉSZKE 

TÉLEN. 

— ELBESZÉLÉS.  — 

Irta:  Tolnai  Lajos.*) 

Öreges,  sovány,  északnémetországi  kis- 
asszony, kinek  leesett  csontos  vállain  a nya- 
kig begombolt  divatos  zöld  léden  ruha  sem 
tud  többé  hatást  tenni,  mert  ennek  a pom- 
pás kelmének  is  ki  van  mérve  a határa: 
üldögél  egy  fiatal  gyermekleány  mellett,  és 
szegezi  merőn  a falscli  Bösendorfer-zongora 
tanulmányán  sanyargatott  kóta  ezerszer  lá- 
tott andante,  con  fuoco.  prestó,  prestissimóira 
nagy  zavaros  vizű,  szürke  porosz  szemeit. 

Hosszúkat  sóhajt  s közbe-közbe  egyet 
döf  könyökével  a tiz-tizenkét  éves  szőke 
leánykán. 

— Aber  Czeczil  . . . 

— Oh,  mademoiselle  ne  tagadja,  maga 
is  unja  magát,  — fordul  hátra  pajkos  mo- 
solylyal  az  élénk  piros  arczu,  fekete  szemű, 
kis  gömbölyű  fejű,  széles  vastag  ajkú  leányka, 
mintha  apró  fehér  fogait  a kisasszony  hegyes, 
hosszú  ritkás  fogaihoz  mérné. 

— Aber,  mire  gondol  az  istenért! 

— A papám  is  unja  magát,  mert  soha 
sincs  itthon,  csak  mikor  fölkelt,  s oda  ki- 
áltja a szakácsnőn ak : négykor  Háni  ebéd, 
pontosan,  mert  öt  után  mennem  kell.  S a 
mamám  is  unja  magát,  mert  még  ebéden  sem 
igen  látjuk  és  én  is  unom  magamat  és  nem 
tudom,  ha  sirnék,  nem  lenne-e  sokkal  jobb. 

— Aber  Czeczil,  egy-kettő  . . . 

— Mademoiselle  is  sokat  sir,  mert  a 
szemei  mindig  veresek  és  mindig  elkapja  tő- 
lem a fejét.  Mondja,  mért  kapja  el,  s minek 
teszi  a zsebkendőjét  a szájára  ? Feltettem 
magamban,  hogy  ezt  megtudom,  s azt  is, 
hogy  . . óh,  ne  egy-kettőzzön ! Hallgasson 
egy  kicsit  reám.  Mondja  meg,  ha  papám  is, 
mamám  is  sokat  sírnának,  nem  iilnének-e 

*)  Felolvasta  szerző  a Petőfi-társassig  f.  é.  jan. 
6-íki  nagygyűlésén.  I 


akkor  többet  itthon  ? Én  ha  sirok,  mindig 
vidámabb  leszek  utána.  Hogy  szeretném,  ha 
ezt  látnám  a papáéknál  is.  Oda  künn  a liget- 
ben nevettek,  daloltak,  sokszor  otthon  vol- 
tak', vendégek  jöttek  be  hozzánk  — hát 
igaz,  most  tél  van.  Édes,  jó  mademoiselle,  ne 
nézze  azt  az  órát,  legyen  maga  nekem  a nagy- 
néném,  vagy  akárkim,  csak  hallgasson  meg 
engemet. 

Az  öreg  porosz  kisasszonyt  az  a szó, 
hogy  legyen  nekem  néném , kipirositotta.  A 
szemei  tisztulni,  fényesedni  kezdtek,  s bár 
nem  tudott  nyugodtan  ülni,  mert  érezte,  hogy 
a hivatalos  munka  megállott  — s ezer  felől 
leshetik,  s már  holnap  elárulhatják : mégis 
egy  perezre  bár,  otthon,  a messze  északi  fa- 
lucskában képzelte  magát,  boldogabb  testvé- 
rei, kis  gyermekei  között  — s édesen  csen- 
gett füleiben  a rég  nem  hallott  otthonias  : 
néni ! édes  néni ! 

— Oh,  mondja,  ha  sir,  miért  sir  — bo- 
rult gyöngéd  hízelgéssel  a szép  szőke  leányka 
a sovány  vereses  kisasszony  kebelére.  — Én 
velem  beszélhet  már,  mert  én  mindent  meg- 
értek, papát  is  megérteném,  mamát  is  meg- 
érteném, csakhogy  ők  nekem  semmit  se  mon- 
danak el.  Tegye  azt,  hogy  tartson  engemet 
nagy  leánynak  és  mondja  el. 

— Aber  Czeczil  — az  istenért,  hallotta, 
— kapott  az  öreges  hölgy  a kótához,  — 
valaki  jön!  Egy-kettő,  prestó  — s verte  a 
taktust,  hogy  menjen  egymásután  az  égi  szép 
darab. 

— Nem  egy  fél,  de  egy  nyolezad  tak- 
tust sem  addig,  mig  én  is  nem  nevetek,  én 
is  nem  sirok,  vagy  nem  perlekedem,  mert 
igy,  ebben  a süket  csöndességben  meghalok 
unalmamban.  Oda  lent  a házmester  leánya, 
mikor  sepri  az  udvart,  vagy  ruhát  tisztogat, 
mindig  énekel,  dalol,  óh,  még  tánczolni  is 
láttam,  igen,  tánczolni  a folyosón,  a lépcső- 
kön, a merre  fut,  szalad;  s én  mindig  csak 
hallgassak,  zongorázzak,  tanuljak,  kössek,  fes- 
sek, rajzoljak,  s kótából  énekeljek  skálákat? 

— nem  teszem,  nem  teszem!  Milyen  szülei, 
milyen  jó  szülei  lehetnek  a házmester  leány- 
nak, hogy  ő soha  se  unja  magát,  ő mindig 
víg,  neki  minden  szabad. 

— Jézus  az  istenért  . . . hát  játszszuk, 
ott,  ott,  vivace,  nézze,  hát  engemet  szeren- 
csétlenné akar  tenni?  óh,  mit  akar?  — es- 
dekelt  az  öreg  hölgy,  mint  a kergetett  rab- 
madár a kalitban,  verdesve  magát  sovány, 
száraz  karjaival. 

Semmit,  semmit,  mig  el  nem  mondja 
édes  Karolin  kisasszony  — fonta  át  szere- 
tettel a szőke  leányka  az  öreg  hölgy  eres 
görbe  nyakát  — miért  sir,  és  miért  oly  vi- 
dám azután  mindig.  Miért  veresek  a szemei  ? 

— Leveleket  kapok.  (A  kisasszony  hátra 
fordult  és  egy  kissé  — nevetett). 

— Hát  mutassa. 

— Nem  lehet. 

r 

— En  semmit  se  mondok  el  belőlük, 
csak  szeretném,  ha  valaki  bíznék  bennem  s 
ne  lennék  olyan,  mint  a papagály  a mama 
szobájában,  a melyhez  mindig  ennyit  szóla- 
nák : páll,  páll!  Én  is  csak  ezt  kapom:  jó 
reggelt,  jó  reggelt!  Tanulj,  tanulj! 

A fekete  kis  villogó  bogárszemek  fénye, 
a kérő  ajkak  részvétteljes  mosolya,  a szerető 
karok  meleg  ölelése  bizalmat  ébresztett  a 
hideg  zárkózott  öreg  szívben. 

Karolin  kisasszony  széttekintett  előbb 
óvatosan,  mint  a ki  bűnös  dolgot  akar  elkö- 
vetni, de  a büntetést  azért  mégis  szeretné 
elkerülni  — ha  lehetséges,  fölkelt,  kicsit  hall- 
gatózott, bogy  ki  van  a szomszéd  szobában, 
valamelyik  oldalajtón  . . . s mikor  meggyő- 
ződött, hogy  csak  a magas  olasz  tükrök, 
franczia  vázák,  s az  újabb  magyar  festők 
juhai,  lovai,  kövér  tiszai  halászai,  a földig 
érő  fűzfái,  és  bográcsos  czigányai  nézik  a 
falakról  — hát  odább  tolta  az  élet  fűszerét, 
Wagnert,  kettős  p-jeivel  és  hármas  f-jeivel 
és  elragadó  gondolataival,  és  lerázta  ruhájá- 
ról a hivatalos  port  és  mosolyogva  tette  ölébe 
pihenésre  fonyadt,  fényes  kezeit. 

Nézte  sokáig,  melegiilö  tekintettel  — 
mintha  ma  látná  először  Czeczilt,  s mikor  e 
szokatlan  tekintet  alatt  a lányka  szeméből 
egy  köny  ereszkedett  végig  a fehér  telt  ar- 
czon,  — Karolin,  az  öreg  Karolin  megra- 
gadta a gyermekleány  kezeit , elborította 
azokat  csókjaival,  azután  átölelte;  a szép 
domború  homlokát,  a göndör  szőke  fürtjeit 
csókolta  és  nevetve  kaczagva  kiáltott  fel 


— Aber  Czeczil  — Czeczil  . . . meine  liebe 
Czeczil ! 

De  minő  más  hangon  volt  ez  most 
mondva. 

Az  öreg  rableányból  rokon  lett,  talán 
édes  néni  vagy  épen  szerető  édes  anya  — * 
a vizitező,  gyiilésező,  estélyező  anya  helyett. 

Soha  sem  volt  még  jobb  helye  Czeczil- 
nek,  mint  azon  a deszka  lapossága  mellen, 
hol  egy  eltemetett  öreg  szív  lázas  dobogással 
verte  azt  a szép  falusi  régi-régi  dalt : 

Kis  leányom,  kis  leányom. 

Csillagom  bárányom, 

Szép  pünkösdi  rózsám, 

Gerlicze  madárkám  . . . 

Hallotta-e  valamikor  Czeczil  ezt  a szép 
anyai  nótát,  melyet  a szerető  nagynénék  még 
édesebben  tudnak  dalolni  — nem  tagadom,  de 
a melegségét,  a kényeztető  édességét  érezte. 

ügy  pihent  ott  az  öreg  hölgy  karjai  kö- 
zött, mint  az  intézetből  karácsom  ünnepekre 
hazatért,  várva  várt  kis  becze. 

— Eljön  velem  Czeczil?  — kérdé  lágyan 
simogatva  az  öreg  hölgy  a leánykát. 

- El. 

— Akárková? 

— Mindenüvé. 

— Most  fél  kettő ; pont  négykor  itthon 
lesz.  Vegye  meleg  ruháját,  kalapját.  Gyor- 
san. De  ne  szóljon  ám! 

Pár  perez,  s a két  hölgy  egy  bérkocsin 
tova  robogva,  ki,  ki  a Délibáb,  Nagy  János, 
Kis  János,  Bajza,  Toldy,  Arany,  Petőfi,  Jókai-  j 
utczák  felé.  Az  Epreskert  utczán  ki,  Viola-  1 
utczán  be. 

Hopp  — megálltak. 

— Hiszen  ez  a mi  nyári  lakásunk,  Ka- 
rolin — kiáltott  fel  örvendve  a leányka. 

— Az!  — s az  öreg  kisasszony  vidáman 
nevetett.  Komor  hidegsége  merőben  eltűnt,  > 
szemei  nem  szúrtak,  liánéin  mosolyogtak ; 
hosszú,  hosszú  törött  fogai  is  olyan  jól  illet- 
tek most  sovány  orczájához,  nagy  hegyes 
orrához.  Minden  szép  volt,  kedves  volt  Ka-  . 
rolin  kisasszonyon. 

— De  hova  megyünk  mi  most?  Kihez? 

Egy  fehér  kötényes,  fehér  főkötös  kövér, 
piros  szakácsnő- forma  asszony  fogadta  őket. 

Abba  a szobába  léptek,  a melyik  a mama 
szalonja  volt, 

Czeczil  nevetett, 

A drága  bútorok  helyett,  tulipántos  lá- 
dák, festett  virágos  székek ; a faragványos 

salon-asztal  helyett  fehér  abroszszal  leteri- 
tett  és  poharakkal,  csészékkel,  üvegekkel  és 
barnás  kalácscsal  megrakott  asztal,  — kosz- 
szu  asztal.  Ott,  a hol  a nagy  álló  tükör  volt 
— egy  kis  asztalka  foglalt  most  helyet,  szent 
képekkel,  nagy  mézes  báb  szivekkel,  tarka 
poharakkal,  egy  cserépben  rozmaringgal, 
melynek  egyik  szárán  aranyos  papír  szalag 
függött  — megnézte,  ezzel  a verssel: 

Tiszta  szív, 

Holtig  hív. 

Karol  in  — 

Fridolin ! 

— Ah ! — nézett  nevetve  Czeczil  Iva- 
rolin  kisasszonyra. 

Es  kereste,  hogy  Fridolin  van-e  itt!  Ki 
az?  Milyen  az  a Fridolin. 

Ott  sok  ember  volt,  asszony,  leány,  kicsi, 
nagy,  szép  vegyesen. 

Es  mind  őt  nézte,  Czeczil  kisasszonyt, 
mosolyogva,  mint  a báránykát  szokás  nézni, 
vagy  az  angyalt  néznék  a szegény  emberek, 
ha  valahova  beszállana. 

Egy  kövér  bóbitás  polgárasszony  barna 
ruhában,  nagy  talmi  arany  brochchal  és  csil- 
logó üveggyöngyökkel  kis  bubikát  rengetett 
a karjain,  olyan  kis  bubikát,  a kit  nem  lehe- 
tett látni,  mert  egészen  le  volt  takarva  fe- 
hér csipkés  takaróval,  és  mert  bizonyosan 
aludt  a kicsike,  mivel  ilyen  alkalommal  min- 
dig aludni  is  szoktak ; s egy  másik  niagas, 
száraz,  kevély,  büszke  magatartási!  asszony- 
ság vörös  bordeau  ruhában,  nagy  fehér  gal- 
lérral, mely  ünnepiesen  majd  egész  a füle 
tetejéig  ért  — csucsujgatva,  énekelgetve 
szintén  egy  bubikát  tartott,  de  ez  a bubika 
már  kiáltott  egyet-egyet. 

Ezeknek  a hátuk  mögött  több  férfiak 
társaságában  — méltóságos  komolysággal  egy 
díszes  inas  öltözetű,  kövéres  férfin  hajlongott 
és  mosolygott  Karolin  kisaszony  felé  és 
akarta,  hogy  ha  jobban  észre  vennék  már 
az  urh ölgyek. 

Karolin  kisasszony  oda  is  vezette  a fér- 
fiúhoz Czeczil  kisasszonyt,  és  bemutatta  : 

— Lubbock  Fridolin  ur  --  az  And- 
rássy  gróf  főkocsis  mestere. 

Mily  elegánsan  hajtotta  meg  magát  Lub- 
bock ur:  ezt  a finom  módot  csak  jó  helye- 
ken lehet  eltanulni.  Czeczil  zavarba  is  jött, 
hogy  ez  nem-e  mégis  valami  nagy  ur,  angol 
lord,  minő  szir  Right,  ki  hozzájuk  is  jár  — 


a nagy  lebegő  veres  pofaszakállával  és  jósá- 
gos tekintetével. 

— Ifj.  Fran  István  ur  kis  leánykájának 
vagyok  a kereszt  atyja,  ott,  — mutatott  a 
bordeau  ruhás  magas  asszonyság  felé  Lub- 
bock ur,  elegánsan  hajlongva. 

— És  Lubbock  ur  — kérdé  élénken 
Czeczil  — angol,  hogy  oly  jól  beszél  ma- 
gyarul. 

— Oh  nem,  - — mosolygott  a férfiú  de- 
rülten, — mi  mindnyájan  jó  angol  neveket 
kapunk. 

Most  Czeczilen  volt  a sor,  hogy  hango- 
san felkaczagjon. 

— Oh,  ez  nagyon  szép.  És  ki  a ke- 
resztanya ? 

- — - Herwarth  Karolin  kisasszony  — fe- 
leié igen  finoman  Lubbock  ur. 

— Hát  amott?  — Kérdé  a másik  bu- 
bikára mutatva  Czeczil  kisasszony. 

Az  asszonyok  összenéztek,  mosolyogtak, 
eszméket  cseréltek  s az,  a ki  künn  fogadta 
őket,  oda  lépett  nagy  nyájas  tisztelettel  az 
urhülgy  elé  és  szólt: 

— Ha  a nagyságos  kisasszony  lenne 
olyan  szives  és  az  én  kis  Johannkám  kereszt- 
anyaságát elvállalná  . . . 

Karolin  kisasszony  intett,  hogy  bátran. 

— En  ? ezer  örömmel,  — kiáltott  Cze- 
czil kisasszony.  De  mit  kell  csinálni  ? Azaz  . . . 

— Arra  kérjük  a nagyságos  kisasszonyt, 
hogy  a templomban  majd  tartsa  Johannt. 
így  ni,  — pubi,  pubi,  puubi. 

— Igen,  — örvendett  és  ugrált  Czeczil 
és  fel  akarta  hajtani  a Johann  ur  csipkés  ta- 
karóját. Ám  azt  nem  igen  szabad. 

A felek  sorakoztak : a hölgyek  a tükör 
elé  állottak  rendbe ; a férfiak  egy  kis  liqueurt 
ittak  hamarosan,  mielőtt  a templom  szent 
hajójába  lépnének,  s a keresztszülők  párjaik 
mellé  helyezkedtek  mély  szertartásszerü  tisz- 
telettel. Karolin  kisasszony  Fridolin  Lubbock 
mellé,  Czeczil  egy  peczkes  fiatal,  fekete,  ha- 
ragos arczu,  de  hirtelen  nagyokat  nevető 
ácsmester  mellé. 

A két  bábaasszony  intett  és  egyszers- 
mind vezetett. 

Az  első  kocsiba  Czeczil  ült  és  az  ács 
Horog  József  ur  s a bába  a kis  Johanna!; 
a másodikba  Karolin  kisasszony  és  Lubbock 
Fridolin  ur  a kis  lánykával  és  a vastag  bá- 
bával, — a többiekbe,  — oh  több  kocsi 
nem  volt. 

Oda  künn,  a távol  külvárosban,  nem 
állanak  kocsik  feles  számmal. 

Ezt  a kettőt  is  szerencse,  hogy  kapták. 

A közönség  ment,  futva  oldalutczákon, 
melyeken  a tanult  ember  a bérkocsinál  is 
gyorsabban  a szentegyházboz  jut.  De  ott  is 
voltak  már  a legszebben  a templom  lép- 
csőin és  vidám  mosolylyal  fogadták  az  érke- 
zőket. 

— He-ke-he,  most  azt  gondolják,  maga 
az  én  mátkám,  — szorította  meg  barátsá- 
gosan Horog  ur  Czeczil  kisasszony  karját, 
mert  Karolin  - mamzel  is  a Lubbock  bá- 
csi mátkája,  már  bárom  esztendeje.  Ugy-ej 
ezt  maga  nem  tudta?  Kicsinyeknek  nem  is 
jó  tudni  mindent.  Tudja-e,  bogy  ma  lesz 
táncz  is?  Fölségesen  mulatunk.  Csak  maga 
mindig  velem  tánczoljon. 

S meleg  fény  áradt  el  a Horog  József 
ur  fekete  arczán. 

Czeczil  kisasszony  félt  is,  örvendett  is ; 
égett  is,  reszketett  is.  De  az  apró,  eleven 
fekete  szemei  csodálatos  tűzben  lángoltak. 

— Kitárult  a templom  széles  ajtaja. 

Czeczil  felsóhajtott: 

— Ab,  itt  ide  künn  ilyen  világosak  a 
templomok  ? 

— Mindétig  itt  — nyugtatta  meg  Ho- 
rog ur. 

S a bámuló  leánykára  a kicsi,  fürtös, 
kövér,  talpas  angyalkák  majd  le  röppentek. 
Látszott  is  a szárnyaik  emelgetése,  hallat- 
szott is  a megnyilatkozott  ajkaik  suttogása. 
Az  apostolok  a nagy  könyvvel,  báránykával, 
a kereszttel;  a vértanuk  a szöglet-oltároknál 
a vérző  szivükkel,  egybekulcsolt  imádkozó 
kezeikkel;  az  óriás  veres  kerubimok  a széles 
pallosaikkal  mind  az  úri  leánykára  bámul- 
tak, ki  jön  az  ácsokkal,  kőművesekkel,  plé- 
hesekkel,  főkocsis  mesterekkel  és  derék  pol- 
gárnőkkel. 

A gömbölyű  főtisztelendő  ur  is  a viola- 
szin  sapkában  kegyesen  elmosolyogta  magát, 
mikor  látta,  bogy  az  a kis  jövevény  leány 
sir  is,  nevet  is,  bámul  is  és  mindenüvé  oda 
is  kandikál. 

Oda  akarta  neki  kiáltani,  de  én  láttam 
is,  bogy  a mozgó  száján  volt  a szó:  ab, 
ilyeneké  bizonnyal  a mennyeknek  országa ! 

A tömjén  füst  bogy  szállt  most  a ma- 
gasba, mintha  emelték  volna  és  mily  tiszta, 
átlátszó  kék  oszlopokban,  bogy  talán  soha 
szebben  nem ; az  áhitatos  beszéd  bogy  ihlette 

meg  a híveket,  hogy  még  a vörös  orrú  egy- 
házfi is  kétszer  tévesztette  el  a térdepelést;  a 
betóduló  kiváncsi  emberek,  bogy  tartották  fejő- 
ket mind  szépen  egyarányosan  a kisdedek  fülé, 
kik  gyenge  lábacskáikat  ma  teszik  az  élet  rö- 
gös, csavargós  útjára  — ab,  minden  mi  szé- 
pen és  tökéletesen  ment  ma. 

De  robogtak  is  ám  a kocsik  könnyen 
hazafelé,  bogy  a kisdedekből  kiűzött  ördö- 
gök megszégyenülve  maradtak  el  egy-egy 
palota  vagy  kávébáz  sarkán,  és  bogy  ment 
be  e keresztelő  közönség  a szép  sugár-uti 
palotába. 

Hogy?  vigadva,  kurjongatva,  tele  szív- 
vel, tele  tüdővel,  ezer  jó  kívánsággal. 

Most-most. 

Feltakarták  a kicsinyeket,  szabad  volt 
nézni,  de  sőt  éppen  meg  kellett  néznie  Cze- 
czil kisasszonynak. 

Ugy-e  ? — mutatták  örvendezve  az  anyák 
a kis  szuszogó,  rákveres  csemetéket,  — ugy-e 
kisasszony,  milyen  szép  kis  angyalkák? Fogja 
meg  a kis  kezecskéiket,  úgy;  csípje  meg  a 
kis  orczácskáikat,  igy.  No,  Jobann,  látod  ezt 
az  aranyos  kisasszonyt  . . . 

Ah,  öröm,  boldogság;  csiszegés,  csoszo- 
gás;  kanálzörgés,  pohárcsengés  töltötte  be 
a nagyúri  termeket  s fel-felharsanó  kaczaj, 
bogy  alig  lehetett  észrevenni  és  hallani, 
mikép  Lubbock  Fridolin  ur  ime  ünnepi  mo- 
solylyal áll,  kezében  telt  pohár  — és  be- 
szélni akar  . . . 

Milyen  volt  most  Karolin  kisasszony 
bezzeg. 

Csupa  élet,  vidámság.  Minden  pohár 
emelésénél  koczczintott  és  ivott.  Most  nem 
kapta  el  a fejét,  bátran  oda  tartotta  mindig 
a pohárhoz.  De  hol  jártak  már  az  órák,  hol 
a jó  isten  világában?  Itt  nem  félt  tőlök  Ka- 
rolin. Állott  elébök  nyakasan  Fridolin  bácsi. 

Es  a táncz,  a táncz?  Az  volt  még  a 
táncz. 

Horog  József  üti  a tenyerét,  csapkodja 
a fényes  magyar  czizmáját,  pörgeti  kedve 
szerint  Czeczil  kisasszonyt,  mint  a fáradhat- 
lan  orsót.  Ha  megakadna,  — hát  pördit  rajta 
nagyobbat,  szebbet.  Aj,  aj ! 

— Jaj,  a papa,  — kiáltja  el  magát  egy- 
szer csak  Czeczil  kisasszony!  — egy  kevés 
hajú,  fényes  boiuloku,  magas,  szőke,  elegáns 
arczu  úrra  tekintve,  ki  ott  áll  az  ajtó  mel- 
lett, nem  komoran,  nem  haraggal,  és  gyö- 
nyörködik leánykája  piros  orczáiban  s ezek- 


KOSZORÚ 


6.  SZÁM 


KOSZORÚ 


85 


ben  az  emberekben,  — kiket  eddig  talán 
soha  sem  látott. 

Horog  ur,  mint  a jóféle  polgár  lakodal- 
makban szokta,  oda  tánczoltatja  módosán  a 
papa  elé  Czeczil  kisasszonyt,  — meg  odább 
kergeti  hirtelen,  fel,  le,  sebesen,  hogy  piheg 
a gyermek,  mint  egy  kergetett  galamb  — s 
aztán  szépen  oda  adja  a nagyságos,  papának, 
hogy  eliol  a kedves  leánykája,  — nem  lesz 
semmi  baj. 

A papa  haza  menet  egyetlen  rossz  szót 
se  szól. 

Jaj,  majd  oda  haza  mit  csinál  a mama? 

A mama?  Oh,  hol  van  az  még? 

A papa  gyöngéden  lefekteti  fáradt  kis 
leányát,  — ráhajol  piros  égő  orczájára  s a 
szótalan  ember  könye  egybe  foly  a leányka 
forró  könyeivel. 


IDEGEN  CSILLAGOK. 

Ez  a határhegy  . . túlnan  átragyognak 
Sugárai  nem  ismert  csillagoknak. 

Sok  szép  csillag  csábítgat  bár  tüzével : 
Idegen  a föld,  mely  felé  vezérel ! 

Uj  csillagok,  miket  nem  lát  a róna 
Néznek  reám  s ez  ős  határoromra. 

S úgy  vonzódom,  szokatlan  vágytul  égve, 
Mint  kinek  lány  először  néz  szemébe. 

Oly  közel  jönnek  a kék  őszi  égen, 

Hogy  csak  kezem  nyújtsam  ki  és  elérem.. 

S mosolyganak,  hogy  völgyeikbe  szálljak, 
Ott  szebb  az  ég,  és  virulóbb  hazát  ad.  } 

Szép  csillagok,  hiába  int  mosolytok, 
Hazátlan  lelkem  ott  nem  lenne  boldog ; 

Csak  eddig  tart  hazánk,  eddig  világunk, 
Azontúl  mennyet  égben  sem  találunk ! 

Oh  csillagok  ! merüljetek  homályba. 

Szivem  követne,  de  örökre  fájna. 

Szállnék  a fényes  ösvényen,  de  arczát 
Hazám  földének  felhők  eltakarnák  ! 

Maradj,  szív ! bár  iránytűként  vezetne 
Fényók  szebb  honba,  távol  tengerekre, 
Ophirt,  kincsével,  megtalálnád  ismét : 
Szegény  beteg  hazádat  elveszitnéd ! 

Bartók  Lajos. 


SZEGÉNY  LAMARTINE ! . . . 

— IRODALMI  PIKANTÉRIA.  — 

Audouard  Olympia  asszony,  kinek  ka- 
landos életfolyása  nemcsak  a legkülömbözőbb 
országokon  vezetett  keresztül,  hanem  egy- 


szersmind a legérdekesebb  egyénekkel  hozta 
kapcsolatba,  emlékirataiban  nagyon  jellemző 
adomát  hagyott  hátra  az  utókorra  a „Gra- 
ziella“  szerzőjéről. 

Audouard  Olympia  asszonyt  egy  jó  ba- 
rátja ép  akkor  tájt  vezette  Lamartinehoz, 
mikor  a nagy  költő  anyagi  viszonyai  annyira 
kuszáltak  voltak,  hogy  kénytelen  volt  a 
nyilvános  jótékonyságot  elfogadni,  melyet 
tisztelői  önkéntes  aláirás  alakjában  rendeztek 
számára.  A romantikus  természetű  hölgy 
Lamartineban  egy  rég  letűnt  kor  utóhajtását 
látta,  a ki  a keresztény  romanticzizmussal 
fölvértezve,  akár  Szent-György  a sárkány 
ellenében,  sikra  szállott  a jelenkor  önzése  és 
materializmusa  ellen.  Mielőtt  a látogatásra 
elment,  még  egyszer  végig  futott  mindazon 
költeményeken,  melyek  szivét-lelkét  megra- 
gadták és  elandalitották.  Azután  felöltözött 
és  bemutatójával  bekopogtatott,  telve  azon 
nők  izgatottságával,  a kik  a legelső  légyottra 
mennek. 

Előszobába  vezették,  mely  feltűnően  ha- 
sonlított valamely  nagy  üzlet  comptoirjához 
s egy  titkár  iilt  benne,  a ki  egészen  üzlet- 
szerű hangon  arra  szólította  fel,  hogy  fog- 
laljon helyet  és  várakozzék.  A mig  Audouard 
asszony  alig  legyőzhető  izgatottsággal  enged, 
ismét  kopogtatnak,  s egy  öreg  nő  lép  be 
egyszerű,  majdnem  kopott  polgári  öltözetben 
és  az  aláírási  ivek  után  tudakozódik.  A láto- 
gató el  van  ragadtatva  attól,  mily  általános 
részvéttel  viseltetnek  minden  rendű  és  rangú 
egyének  a költő  iránt.  A titkár  kiteszi  az 
aláíró  ivet  és  az  öreg  asszony  némi  nehéz- 
kességgel neki  készülődik  az  aláírásnak.  De 
mig  aj  óravaló  polgárasszony  előveszi  arany- 
foglalatú  pápaszemét,  orrára  bigygyeszti  és 
tollát  óvatosan  bemártja,  azalatt  — mondom 
— megjelenik  a komornyik  és  a szentélynek 
ajtaját  kinyitva,  azt  kérdi,  hogy  ma  vájjon 
melyik  lovat  kell  a „Viktoria“  elé  fogni. 

— A fakót!  . . . válaszol  egy  hang, 
melynek  hallatára  Audouard  asszony  bámu- 
lattal és  álmélkodó  sejtelemmel  rezzent  össze. 
Az  öreg  polgárnő  azonban,  a ki  figyelmesen 
hallgatózott,  fölkelt,  a titkárhoz  lépett  és 
kérdé : 

— Uram,  hát  Lamartine  ur  tart  lova- 
kat is?  . . . 

— Kettőt,  asszonyom ! 

Az  asszony  letette  tollát  és  útra  készü- 
lődött. 

— Hogyan,  asszonyom,  teliát  ön  mitsem 


a költő  arczának  egyetlenegy  izma  sem  rán- 


akar  jegyezni? 

— Nem  uram,  nincs  szándékom  keser- 
vesen összekuporgatott  pénzemet  bérkocsin 
olyan  emberekhez  hordani,  a kik  fogaton  jár- 
nak. Jó  napot  uram! 

Az  öreg  asszony  kiment,  a titkár  megint 
elmélyedt  gépies  munkájába,  de  a látogató- 
nak, a ki  még  az  imént  oly  kínos  feszültség- 
gel várta  a pillanatot,  hogy  Lamartinet  meg- 
láthassa, arczába  szökött  a vér  és  ezzel 
jelezte  ama  lelki  állapotot,  melyet  br.  Eötvös 
József  oly  mesteri  realizmussal  festett  le 
„Karthausi“-jában  : mikor  az  ember  csalódik 
eszményében ; s azzal  a szégyenpirrai  arczán 
lépett  be  a költő  kabinetijébe,  melyből  csen- 
gettyű hallatszott,  jelezve,  hogy  a bemenet 
szabad. 

A hatást,  melyet  Lainartinenak  egész 
alakja  és  föllépése  Olympia  asszonyra  gya- 
korolt, nem  mérnök  ide  igtatni,  ha  soraink 
nem  képeznének  kivonatot  egy  francsia  nö 
emlékirataiból.  De  igy  fel  vagyunk  oldva 
minden  antigallikus  érzés  gyanúja  alól. 

A gazdagon,  csaknem  túlságos  gazdagon 
bútorozott  kabinetiben  Lamartine  állott  szem- 
ben a látogatókkal  és  leereszkedő  bólintással 
fogadta  őket.  Olympia  asszony  úgy  találta, 
hogy  Lamartine  egész  lénye  előkelő,  minden 
mozdulata  elegáns,  de  ez  az  előkelőség  talán 
inkább  a környezetnek  következménye,  inkább 
csiszolás,  mint  eredeti  zománcz.  Végig  tekinve 
a nagy  költő  alakján,  a kényes  hölgynek 
vizsga  szeme  megakadt  a költőnek  lábán. 
Azt  mindig  halottá  Audouard  asszony,  hogy 
Lamartinenak  nagy  a lába,  de  azt  a nagy- 
ságot megint  úgy  képzelte,  mint  Szent  György- 
nél, a hol  a pánczélharisnya  karikái  dombo- 
rítják ki  a férfias  izmokat.  Pedig  dehogy ! 
Olympia  asszony  megijedt  attól  a közönséges 
„gendarmesque"  lábtól  (e  kifejezés  a meny- 
nyire pikáns,  annyira  lefordithatlan !)  és  némi 
skepticzizmussal  leste  kedves  költőjéből  a 
magánember  beszédeit. 

A hölgy  kísérője  szóba  hozta  a költőnek 
keleti  utazását,  a melyhez  oly  szomorú  em- 
lékei kapcsolódtak.  Hiszen  ott  vesztette  el 
kedves  leányát,  kinek  haláláról  olyan  meg- 
hatóan irt,  hogy  még  idegen  szemek  is  köny- 
nyeket  ontottak  fölötte. 

Olympia  asszony  első  pillanatban  gyön- 
gédtelenségnek  tekintette  eme  tárgynak  föl- 
emlitését,  de  csakhamar  megnyugodott,  mert 


dúlt  meg.  Haragosan  beszélt  anyagi  tönkre- 
jutásáról,  mely  ama  szerencsétlen  keleti 
utazás  eredménye.  Óriási  összegeket  vett 
igénybe  és  aránylag  keveset  jövedelmezett. 
Sajnálta,  hogy  azokat  a nagy  területeket, 
miket  a török  szultántól  kapott,  nem  adta 
el  részvényekre.  — Török  földeket  részvé- 
nyekre eladni,  kiált  föl  Audouard  asszony, 
ez  a gondolat  ráfér  valami  pénzügyi  kapa- 
czitásra,  de  nem  méltó  költőhöz. 

A szellemes  hölgy  bevallja,  hogy  La- 
martine egész  beszéde  közben  képtelen  volt 
szemeit  a költő  nagy  lábairól  elfordítani, 
ügy  látszott  neki,  mintha  a természet  a 
költő  testét  csak  azért  alkotta  volna  úgy 
és  nem  másképen,  hogy  abban  belső  lényé- 
nek nyilván  való  kifejezést  adjon.  Olympia 
asszony  „corps  indicateur“-nak  nevezi  La- 
martine testét.  Fejét  magasan  hordta  és  az 
évek  súlya  nem  volt  képes  parancsoló  hom- 
lokát lehorgasztani.  Mély  tekintete  mintha 
mindig  az  éghez  emelkedett  volna,  ám  nagy 
és  tenyeres-talpas  lábai  azt  mutatták,  hogy 
daczára  az  éggel  való  nagy  rokonságának, 
még  mindig  rendkívüli  szeretettel  viseltetik  ! 
a földi  dolgok  iránt.  Szelleme  mintha  múlt 
századokból  megváltóul  szakadt  volna  a jelen- 
korba és  még  sem  beszélt  egyébről,  mint  a 
pénzről,  századunknak  e leghatalmasabb  té-  \ 
nyezőjéről. 

Mikor  Audouard  asszony  fölemelkedett,  Ú 
hogy  ♦búcsút  vegyen,  Lamartine  homlokon 
csókolta,  mondván : — Egykor  majd  gyer- 
mekeinek és  unokáinak  elmondhatja  ön,  asz- 
szonyom:  „Lamartine  megcsókolt  engemet!“  ■ 
A mint  látszik,  Olympia  asszony  ezt  a kon- 
ventionalis  csókot  igen  is  följegyezte,  de  oly 
kommentárral  együtt,  merről  a „Jocelynu  ] 
költőjének  aligha  volt  sejtelme.  . . . 

Latkóczy  Mihály. 


A MAGYAR  REGÉNYRŐL. 

Nevezetes  mozgalom  indult  meg  szép- 
irodalmunk  kószált  viszonyai  közepeit.  — 
Új  mozgalomnak  mondanám,  ha  már  oly  rég 
óta  nem  készülődnék  és  ha  az  idő  már  is 
annyira  meg  nem  érlelte  volna  — mozgalom 
melynek  rendkívüli  jelentőségét  és  hatásait 
ma  még  csak  hozzávetőleg  mérlegelhetjük. 
Uj  emberek  jelentkeznek  az  irodalmi  poron- 

dón,  a kik  azonban  csak  a nagy  közönség 
előtt  maradtak  ismeretlenek  és  ezek  az  uj 
emberek  uj  elvekei  és  eszméket  képviselnek, 
melyek  eddig  csak  azért  időztek  oly  sokáig 
a felszín  alatt,  hogy  éretten  és  a jövendő 
diadal  minden  biztosítékával  fölfegyverkezve 
lépjenek  a meglepett  közönség  elé.  A zilált- 
ság és  iránytalanság  csak  látszat  volt,  csak 
lepel,  mely  alatt  a jövendő  csirái  kényelme- 
sen és  biztosan  fejlődtek  ki.  Az  átmeneti 
korszak  látszólagos  zavara  vége  felé  köze- 
ledik és  a költészet  ma  ismét  épp  úgy  mint 
Vörösmarty  és  Petőfi  idejében,  csakhogy  a 
teljesen  megváltozott  viszonyokhoz  képest  uj 
eszközökkel  és  uj  módszerrel,  akarja  kivívni 
természetes  jogát,  hogy  a gyakorlati  alaku- 
latok elöfutárja  és  előkészítője  legyen. 

A mozgalom  egyelőre  csak  egy  ponton 
jelentkezik  egész  határozottsággal,  de  a „köl- 
csönös függés  törvén ye“  szerint  okvetlenül 
ki  fog  terjeszkedni  az  egész  irodalmi  életre. 
Nem  váratlan  helyről  indult  meg,  de  mégis 
meglepő.  — A regényirodalomnak  franczia 
földön  oly  bajnokai  támadtak,  hogy  csoda 
lett  volna,  ha  a hatás  mi  rajtunk  meg  nem 
érzik.  Mert  kétségtelen  tény,  hogy  nincs 
nagyobb  fogékonyság  a nyugati  eszmék  iránt 
sehol  mint  a magyar  emberben.  Irodalmunk, 
műveltségünk,  tudományunk  története  bizo- 
nyítja, hogy  csak  némileg  kedvező  körülmé- 
nyek között,  évtizedek  alatt  olvasztjuk  be 
azt,  a mit  a nyugoti  szellem  évszázadok 
alatt  termelt.  íme  a regényírás  terén  ma  oly 
mozgalmak  mutatkoznak  nálunk,  melyek  cso- 
dálatosan tanúskodnak  a magyar  elme  gyors 
fogékonyságáról  és  a mozgalom  arányai 
olyanok,  hogy  valóban  nem  kell  szégyenkez- 
nünk, ha  összehasonlitásra  kerül  a dolog. 

Mi  lesz  a magyar  regényből  Jókai  után, 
kérdezhették  sokan  annak  idején.  Mert  vilá- 
gos volt,  hogy  az  úton,  melyen  ő halad 
egyedül  csak  ő haladhat  magas  czélok  télé, 
de  a kik  utána  következnek  az  ő utjain,  de 
az  ő egyénisége  és  az  ő bámulatos  tehetsé- 
ge nélkül  és  oly  korszakban,  mely  nem 
Jókai  ifjúságának  kora  és  melynek  Ízlése 
lassan-lassan  megváltozott,  azoknak  okvet- 
lenül eltörpülniük  kell.  Múló  sikert,  kisebb 
nagyobbat  elérhetnek,  de  mélyebb  nyomokat, 
erős  hatást  Jókai  mögött  nem  hagyhatnak 
maguk  után. 

A felvetett  kérdésre,  hogy  Jókai  után  | 
mi  következik,  a feleletet  megkaptuk  Mik-  I 


száthban.  De  mily  sajátságos  felelet  volt  ez. 
Azok  a kedves  tulajdonok,  melyeket  Mikszáth 
magában  egyesit,  mennyire  emlékeztetnek 
Jókaira  és  mégis  milyen  elütök  ezéitöl.  A 
humor  és  kedély  rokon,  de  a hatalmas  fan- 
tázia helyébe  bensőség,  a romantikus  kápzá- 
zat  helyébe  bizonyos  reális  vonások  léptek. 

De  nem  is  azt  kellett  volna  kérdeznünk, 
hogy  mi  következik  Jókai  után,  hanem 
inkább  azt,  hogy  mi  lesz  a magyar  regény- 
ből Eötvös  vagy  még  inkább  Kemény  után. 
Ez  volt  csak  igazán  a kérdés,  a nyílt  prob- 
léma, mert  itt  lehetett  folytatást  várni,  még 
pedig  olyat,  mely  az  előzményeknél  is  érde- 
kesebb. Keményben  még  a tudós  küzködött 
a regényíróval.  Ő egy  egész  világ  ismereti 
kincseit  gyűjtötte  volt  össze  magában  és 
ha  ő azokat  művészileg  teljesen  értékesíti, 
bizonyára  irodalomtörténetünk  legnagyobb 
kaliberű  alakjává  válik,  a ki  mellett  még 
jeles  irók  is  második  osztályba  léptek  volna. 
Óriási  tudás  vágya  nem  engedte  meg,  hogy 
művészi  érzéke  ép  oly  mértékben  fejlődjék 
ki  és  a gyűjtés  mértéktelen  szomja  megaka- 
dályozta abban,  hogy  minden  erejét  egy  czél- 
pontba  konczentrálja. 

Keménynél  láthatjuk,  mit  várhatunk  a 
magyar  regénytől,  ha  az  egyszer  a realizmus 
talajára  lépett.  Ezen  az  alapon  sokáig  nem 
mozgott  senki.  Végre  Aranynak  egyik  tanít- 
ványa lépett  rá.  Lyrai-költő  és  ballada-író. 
Lyrája  nem  keltett  feltűnést,  de  néhány  bal- 
ladáját az  Aranyéi  mellé  helyezték.  Részem- 
ről e balladáknak  sem  tulajdonítanék  első 
rendű  jelentőséget.  Annyit  azonban  minden 
esetre  bizonyítanak,  hogy  írójuk  művész,  ám- 
bár művészetét  is  még  sokkal  jobban  tud- 
tam felismerni  prózájában  mint  kötött  beszé- 
dében. 

Tolnai  Lajos  (mert  róla  beszélek)  nem 
régiben  az  „empirikus  realizmus'1  zászlaját 
bontotta  ki  a regényírás  terén.  Már  t.  i. 
mint  aestketikus  (ilyenkor  dr.  Tolnai  Lajos- 
nak szereti  magát  Írni,  hogy  megkülömböz- 
tesse  magában  a műkritikus  szakembert  a 
költőtől) , mert  mint  regényíró  régóta  a 
kijelölt  alapon  mozog.  Ez  a zászlóbontás, 
úgy  hiszem,  sokkal  nagyobb  jelentőséggel 
bir  mint  sok  olyan,  mely  a képviselőházban 
történik.  Az  eszmék  harczát  jelzi  irodal- 
munkban : azt  a harczot,  mely  már  oly  rég- 
óta elnémult  önző  érdekek  zsivajában.  És  ez 
a harcz,  ha  majd  általánossá  lesz  az  iroda- 

lom  minden  ágában,  előkészítője  lesz  az 
elvek  küzdelmének  a társadalomban  és  po- 
litikában is. 

És  minő  liarcz  ez?  A realizmus  küzdel- 
me a romantika  ellen  vagy  mint  Tolnai 
mondja,  az  „empirikus  realizmus"  és  „idealisz- 
tikus romantika"  karcza.  Nem  tudom,  hogy 
a jelszavak  egészen  jól  vannak-e  megvá- 
lasztva, főleg  az  empirikus  realizmus  nagyon 
természettudományiasan  hangzik.  De  hisz 
mi  nem  szavakat  keresünk,  hanem  tartalmat, 
lényeget,  és  a mit  e szavak  megjelölnek, 
annak  valóban  nagy  fontossága  van.  Tulaj- 
donképen a költészet  módszere  forog  kérdés- 
ben,' ép  úgy,  mint  a múlt  évtizedekben  a 
tudományok  módszere.  A költészetben  a rea- 
lizmus és  romantika  harcza  oly  forma  jelen- 
tőségű mint  a tudományban  a deductiv  és 
inductiv  módszereké.  Az  eredmények  is  ha- 
sonlók lesznek.  Az  uj  módszer  terén  a köl- 
tészet ép  úgy  meg  fog  változni  mint  a hogy 
a tudományok  átalakultak  és  a költészet 
gyakorlati  hatása  a társadalmi  életre  olyan 
mértékben  fog  emelkedni,  mint  a tudomá- 
nyoké az  életviszonyok  átalakítására. 

Nem  akarok  itt  az  ellentétes  költészeti 
irányok  filozófiai  fejtegetésébe  bocsátkozni, 
hanem  csak  egy  megjegyzést  teszek.  Puszta 
megfigyeléséből  a tényeknek  a tudomány 
nem  tudna  megélni  és  természetesen  még 
kevésbé  a poézis.  A természettudós  mindig 
bizonyos  föltevéssel  közeledik  a természeti 
jelenségekhez  és  e föltevés  vezeti  abban, 
hogy  miként  tegye  próbára  az  erőket.  Ha 
nincs  ilyen  hypothezise,  mely  deductióból 
ered,  akkor  nem  tud  kérdést  intézni  a ter- 
mészethez és  igy  nem  is  fog  tőle  feleletet 
kaphatni.  Szóval  a tapasztalásnak  elmélkedő, 
filozofáló  tapasztalásnak  kell  lennie,  hogy 
czélhoz  vezessen.  Hasonlóan  a költészet  már 
mindjárt  az  által,  hogy  a művekben  kom- 
pozicziót  követel,  arra  mutat,  hogy  föltételez 
a költő  lelkében  valamit,  a mi  a kiilömböző 
való  részleteket  egységes  egészbe  foglalja 
össze.  A költő  lelkében  meglevő  eszmény 
fűzi  össze  a tapasztalati  részleteket  művészi 
egészszé. 

A mai  kor  aesthetikusai  sokkal  jobban 
vizsgálták  meg  azt,  hogy  mit  kell  a költé- 
szetnek a tapasztalatból,  a valóságból  merí- 
tenie, sem  mint  azt,  hogy  ez  miként  történ- 
jék és  hogy  mi  az,  a mi  a részeket  költői 
egészbe  foglalja.  De  ez  a kor  áramlatának 


következménye.  Hasonlóan  a tudományban 
is  ezelőtt  az  inductióra  esett  a fősuly,  pedig 
a deductio  ép  oly  lényeges.  A romantika 
okozta  azt,  hogy  most  visszahatásképen  az 
empíriát  kell  hangsúlyozni.  A mint  azonban 
a regény  mindjobban  meg  fogja  hódítani  a 
való  életet  a költészetnek,  oly  mértékben 
fontosabb  lesz  a költészetben  a deduktív 
elemet,  az  eszményt  kutatni.  Ez  majd  akkor 
lehetővé  teszi,  hogy  a dráma  ép  úgy  alakul- 
jon át  mint  a regény.  A regényben,  hol  a 
detail  annyira  uralkodik,  még  egyoldalú,  túlzó 
realizmussal  is  boldogulhatni,  de  a dráma 
újjá  alakítása  csak  a tisztult  realizmusnak 
sikerülhet,  mert  szoros  kompozicziója  mindig 
kényszeríti  a költőt,  hogy  az  eszményt  szem 
elől  ne  téveszsze.  Egyelőre  a drámának  újjá 
teremtése  még  a külföldön  sem  sikerült  és 
a túlzó  realizmus  nem  tudott  vele  egyebet 
tenni  mint  hogy  tableau-kba  szaggatta  és 
látványossággá  alj  ásította. 

Tolnai  minden  regénye  a tisztult  realiz- 
mus mellett  tesz  tanúságot,  melyben  valóság 
és  költészet  egymást  teljesen  áthatják  vagy 
áthatni  törekednek.  Hogy  ő miképen  nevezi 
el  a maga  realizmusát,  az  tehát  nem  látszik 
nagyon  lényegesnek,  ámbár  fölötte  érdekes 
volna  az  is,  ha  ő bölcseletileg  kifejtené  regény- 
írásának elméletét.  Ha  azonban  nem  is  tenné : 
itt  vannak  regényei,  melyekből  az  elmélet 
kiolvasható.  E regények  részben  népies,  rész- 
ben magasabb  társadalmi  regények  és  meg- 
felelnek annak,  a mit  korunk  e tekintetben 
követel.  Társadalmi  viszonyaink  képét  több- 
nyire olyképen  tüntetik  föl,  hogy  azok  ma- 
guk dicsérik  magukat,  vagy  pedig  önmagukat 
szatirizálják.  E hallgatag  szatírának  oly  ereje 
van,  hogy  már  eddig  is  hatást  tett  és  ezen- 
túl remélhetőleg  még  nagyobb  hatást  fog 
tenni  a társadalomra.  Idővel  gondolkodóba 
fogja  ejteni  a politikust  is.  Ma  az  is  elég, 
ha  az  irodalom  egyéb  ágaiban  mutatkozó 
párhuzamos  törekvéseknek  újabb  lendüle- 
tet ád.  Pál  ágy  i Menyhért. 


< 


PAP-HALÁL. 


— Marriot  Emil  regénye.  — 
(Folyt.) 


V. 


A főtér  közelében  volt  az  orvos  lakó- 
háza. Falain  repkény  kúszott  föl  s zöld  kar- 
jaival átölelte  a csinosan  faragott  verandát, 

mely  a kertre  nézett.  Tinike  az  erkélyen  állt, 
s elmerengve  nézett  az  égre.  Több  nap  óta 
szakadatlan  esett.  A fák  lecsíingették  ágaikat, 
s a hervadás  sejtelme  vonult  át  a hideg  leve- 
gőn. Soká  nézte  a gyermek  az  esőcseppek 
egyhangú  esését  s csak  akkor  rezzent  föl 
merengéséből,  midőn  a házban  hivták,  s be- 
szökelt. 

« Akarsz  valamit,  Paula  ?»  kérdé.  «Hol 
bujkálsz  te?« 

« Itt  a szobámban.  Apa  megjött.  Eredj 
eléje,  Tinikém*. 

A kicsiny  lefutott  a lépcsőkön  a kapu 
felé.  A tornáczon  egy  nagy,  sovány,  mintegy 
ötven  éves  férfiú  állott.  Hosszuszáru,  vizha- 
tatlan  csizmát  és  esököpenyt  viselt  s kezé- 
ben esernyőt  tartott,  melyről  a viz  csurgóit. 

« Megáztál,  apa?»  kérdé  Tinike  hozzá 
rohanva. 

«Csak  a ruháim.  A köpeny  vizhatatlan. 
Jó  estét,  fiam.  Fordult-e  elő  valami?* 

«Egy  asszony  volt  itt  gyermekével.  Paula 
egyet-mást  parancsolt  neki,  hogy  mit  tegyen. 
Nyilván  vörheny  lesz,  azt  mondja  Paula ». 

«Az  baj,  már  a harmadik  eset  egy  héten! 
Nem  árt  óvatosnak  lenni ». 

« Utoljára  még  az  iskolát  is  be  kell  zárni  ?» 
kérdé  Tinike. 

«Valósziniileg,  de-  most  át  akarok  öl- 
tözni*. 

A földszinti  szobák  a laboratóriumnak, 
gyógyszertárnak,  az  orvos  dolgozó  szobájának, 
konyha,  éléskamra  és  cselédszobának  voltak 
berendezve.  Az  első  emeleten  négy  szoba 
volt,  melyek  közül  egyet  ebédlő  és  lakószo- 
bául és  kettőt  hálótermül  használtak ; az  utolsó 
Paula  kizárólagos  rendelkezésére  volt  bo- 
csátva. De  Tinike  éppen  itt  tartózkodott  leg- 
örömestebb;  nénje  szobájában  készité  a kis 
lány  iskolai  feladványát,  játszott  a cziterán, 
kötött  vagy  játszott  — és  mindez  csak  Paula 
társaságában  történhetett ; hiszen  a nagy 
testvértől  minden  perczben  tanácsot  kért. 
Paula  útmutatása  mellett  oly  könnyű  és  jó 
volt  dolgozni  ...  és  Paula  is  úgy  akarta. 
Mindig  valami  hiányt  érezett,  ha  hugocskája 
nem  volt  mellette. 

Az  orvos  leveté  az  esőköpenyt  s egy 
szögre  akasztá,  Tinike  meg  a vizet  rázta  le 
szorgosan  az  esernyőről  s egy  sarokba  állitá, 
mire  az  orvos  kis  leánya  kezét  fogva,  föl- 
ment a lépcsőn. 

A lépcsőházban  karcsú  termetű  fiatal 


leány  jött  eléjök.  Karját  az  orvoséba  ölté  s 
atyját  a lakószobába  vezette. 

«Ugy-e,  nagyon  kifáradtál  s áthiiltél?** 
kérdé.  Hangja  kellemes,  lágy  csengésű  volt. 

«Egy  kevéssé*.  Az  orvos  a divánra  eresz- 
kedék,  mely  a fó'falhoz  volt  támasztva.  Paula 
melléje  ült  s kimerítő  jelentést  tett  neki  a 
beteg  gyermek  felől. 

«Vacsora  után  átmegyek  az  asszonyhoz 
s megnézem  a gyermeket*,  mondá  az  orvos. 
« Mindjárt  ehetünk  ?» 

« Azonnal.  Csak  te  rád  vártunk*. 

Paula  fölkelt,  hogy  a konyhába  menjen. 
Az  asztal  már  meg  volt  terítve  s a függő 
lámpa  már  égett  fölötte.  Néhány  perez  múlva 
Paula  jött  a szolgálóval  s föltálalták  a va- 
csorát. 

Evés  közben  az  apró  napi  eseményekről 
beszélgettek.  Tinikének  el  kellett  mondani, 
mit  dolgozott  és  mit  tanult  az  iskolában, 
mivel  az  orvos  egész  nap  távol  volt  a ház- 
tól. A kis  leány  igen  közlékenynek  mutat- 
kozék.  A tanító  és  a hitoktató  ur  megdicsérte 
őt ; sőt  az  utóbbi  egy  szent  képecskével  aján- 
dékozta meg.  Megmutassa-e  apjának?  Az 
orvos  igennel  felelt  a kérdésre  s Tinike  fel- 
ugorván, elhozta  a képecskét.  Gyermeket 
ábrázolt  az,  ki  keskeny  ösvényen  haladt,  s 
a ki  fölött  őrző  angyala  lebeg. 

« Nagyon  szép  !»,  mondá  az  orvos.  Erre 
elbeszélte,  kinél  volt,  hogy  vannak  betegei, 
a kiket  meglátogatott  és  Paula  néha  egy- 
egy  kérdést  vetett  közbe,  melyből  kitűnt, 
hogy  mindabban,  mi  atyja  hivatásához  tarto- 
zott, kellő  jártassággal  birt. 

Vacsora  után  az  orvos  ismét  elment  s 
midőn  félóra  múlva  visszatért,  Paula  már 
lefektette  kis  bugát.  Tinike  még  nem  aludt, 
atyjának  hazatértére  várván,  hogy  jó  éjszakát 
kívánjon  neki.  Midőn  ez  megtörtént,  elmondá 
esteli  imádságát  s csakhamar  boldog,  gyer- 
meki álomba  merült. 

Az  apa  és  leánya  most  már  egyedül 
ültek  a szobában. 

Minden  este  úgy  tettek,  mióta  az  anya 
meghalt ; beszélgettek,  vagy  az  orvos  olvasott 
s Paula  dolgozott;  néha  könyvéből  fölpil- 
lantva, mondá:  « Dalolj  valamit*,  s ekkor 
Paula  fölkelt,  előhozta  cziteráját  s több  dalt 
énekelt  neki. 

Az  orvos  ma  sokkal  fáradtabb  volt,  liogy- 
sem  beszéljen.  Az  asztalnál  ült  s egy  könyv 
feküdt  előre;  Paula  vele  szemközt  ült,  s fehér- 

neműt  javítgatott.  Néha-néha  atyjára  pillan- 
tott, mintha  kiakarná  fürkészni,  nem  akar-e 
valamit;  de  midőn  látta,  hogy  az  olvasásba 
egészen  el  van  merülve,  ismét  munkája  fölé 
hajolt. 

Paula  szép  leány  volt ; nem  éppen  vakító, 
szembeszökő  szépség,  de  szép  annak  szemé- 
ben, ki  fogékonysággal  bir  a szellemi  szép 
iránt.  Sötét,  gazdag  haja  fonatokban  feje  köré 
volt  tűzve  s természetes  hullámokban  simult 
halvány  homlokára.  Fejét  előre  hajtá  s e 
helyzetben  kitűnt,  mily  finom  alakú  volt 
karcsú  nyaka  s mily  kedvesen  játszottak  fehér 
bőrén  apró  fürtjei.  Arcza  halovány,  szelíden 
gömbölyded  vala  s a kissé  rövid  felső  ajak 
ritkán  fődé  be  egészen  apró,  fehér  fogait.  A 
legszebbek  voltak  arczán  mégis  szemei;  na- 
gyok és  sötétszürkék  voltak  e hosszú  pilláju 
szemek  s kifejezésük  komoly,  merengő  vala. 
A leányos  termetet  egyszerű,  fekete  gyapjú- 
mba födte,  s kis  fülei  s keskeny  kezei  min- 
den ékszert  nélkülöztek.  Hajába  sárgarózsa 
volt  tűzve. 

«Paula»,  mondá  atyja  hirtelen. 

Figyelmesen  fölpillantott. 

« Mikor  énekelsz  már  egyszer  a templom- 
ban? Már  az  emberek  is  arról  beszélnek ». 

«Az  emberek  mindig  beszélnek.  Hisz 
nemrégiben  azt  fecsegték,  hogy  csak  azért 
énekelek  oly  gyakran,  mert  a tanító  a kóru- 
son van.  Hadd  tudják  meg,  hogy  csalódtak  ». 

« Tehát  az  emberek  miatt  — ?» 

«Nem  apám.  Nem  azért.  De  Stettner  ur 
elől  akarok  kitérni*. 

« Talán  alkalmatlankodik  nálad  valami- 
képp ?» 

« Mindig  rám  néz  és  az  nekem  kelle- 
metlen*. 

« V égy  egyszer  erőt  magadon  s énekelj 
jövő  vasárnap  — kérlek.  Nem  akarom,  hogy 
azt  higyjék,  hogy  az  esperest  szándékozunk 
megsérteni*. 

« Jól  van,  apám.  Megteszem*. 

Erre  az  orvos  még  egy  kis  ideig  olva- 
sott, aztán  hálószobájába  elvonult.  Paula  még 
nem  volt  álmos.  Az  ablakhoz  lépett  s a sötét, 
csillagtalan  égre  nézeit  — nem  ábrándosán 
vagy  epekedőn,  hanem  nyugodtan,  mint  az 
olyan  emberek,  a kiknek  szivében  béke  honol. 
Mindenfélére  gondolt,  de  gondolatai  nem  ter- 
jedtek a kis  házon  túl ; minden  óhajtása, 
szeretete  és  reménye  itt,  otthonában  összpon- 
tosult. Szeme  a bútorokon  surrant  át,  melyek 


a szobában  álltak;  mily  kedvesek  és  barát- 
ságosak voltak  azok ! Már  mint  gyermek 
ismerte  ezeket  a bútorokat  s mialatt  régi  di 
vatuak  lettek  s szinök  megfakult,  Paula  nagy 
leány  lön.  E bútorzat  minden  egyes  darabja 
gyermeknapjairól,  első  ifjúságáról  s anyjáról 
beszélt,  a kinek  számára  ezek  a bútorok  vé- 
tettek, midőn  mint  fiatal  asszony  férje  házába 
költözék.  Ezen  a divánon  gyakran  pihent 
anyja,  midőn  már  beteg  volt,  s egyszer  oda 
iilteté  Paulát  atyja,  ki  mellé  ülvén,  szótlan 
keblére  szőri tá  öt.  Olyan  nehezen  lélekzett 
ekkor  atyja,  oly  nehezen  . . . s Paula  egy- 
szeriben megtudta,  hogy  anyjának  vége,  hogy 
nem  sokára  meg  kell  halnia.  És  apám!  apám! 
mondá  félig  megbénult  nyelvvel,  s ismét  csak  : 
apám ! s kabátjába  harapott,  hogy  föl  ne  sikolt- 
son,  mert  tudta,  hogy  a beteg  a szomszéd- 
szobában van.  Az  orvos  karjára  ölté  leányát 
s a szabadba  mentek.  Karján  csüggve,  s aty- 
jától támogatva  vonszolta  magát  tova  s igy 
értek  ki  Innsbruckból,  hol  akkoriban  laktak, 
s ott  térdre  estek  és  sírtak.  Sírtak  ? Jajgat- 
tak, jajgattak  gyámoltalan,  kétségbeejtő  nyo- 
morukban, mig  végre  kimerültén  egymás  kar- 
jaiba dőltek. 

« Tudja-e  anyám  . . . ? kérdé  végre  Paula. 

«Igen!  Beszélt  már  a felől  velem  s szi- 
vemre kötött  téged  és  kis  lányomat*. 

Oh,  mily  szomorú  a végső  betegség  ideje! 
Látnunk  kell  szenvedni  azt,  kit  oly  forróan 
szeretünk  s végre  — oh,  kegyetlen  kényszer! 
kívánnunk  kell,  hogy  a halál  véget  vessen  a 
tragédiának,  hogy  a gyötrelem  végre,  végre 
megszűnjék.  S aztán,  lia  megszűnt  . . . mily 
pusztaság  a szívben,  mily  elhagyatottság  a 
házban  és  azon  kivíil!  Csúf!  csúf  halál! 

Gyász  ruhájában  üldögélt,  vagy  a sivárrá 
lett  szobákban  ödöngött  Paula,  azon  törvén 
fején,  mit  tegyen,  hogy  a romba  dőlt  csa- 
ládi életet  félig-meddig  helyreállítsa.  Csak 
tizenhat  éves  volt  még,  de  volt  bátorsága  s 
erőt  érzett  magában  arra,  hogy  megkísértse: 
vájjon  nem  pótolhatná-e  anyját,  a mennyire 
éppen  pótolni  lehet.  Itt  volt  atyja,  ki  most 
is  hivatását  teljesité,  mint  azelőtt,  s ki  külső- 
leg erősnek  mutatta  magát  a gyermekek  miatt, 
pedig  a bánat  emészté  szivét,  ki  csak  egy- 
szer tudott  sírni,  többé  aztán  soha.  Itt  volt 
a három  éves  Tinike,  az  anyátlan  árva,  ki 
még  nem  tudta,  mit  veszített ; itt  volt  a ház 
gazdasszony  nélkül  . . . s Paula  atyját,  húgát, 
a házat  is  felkarolta  gyönge  kézzel  s bátor 

szívvel ; magára  sohasem  gondolt ; csak  atyjá- 
nak, húgának  és  a háznak  élt  s évek  során 
azt  a fájdalmas  és  fölemelő  meggyőződést 
szerezte,  hogy  képes  volt  anyját  pótolni,  a 

mennyiben  azt  a helyet,  a melyet  egy  anya 

üresen  hagyott,  be  lehet  tölteni. 

Innsbruckból  elköltöztek  s abba  a faluba 
mentek,  hol  még  most  is  laktak.  Az  apá- 
nak ezer  volt  a dolga,  s midőn  haza  jött, 

jól  rendezett  hajlék  fogadta,  Paula  nyájas 
köszöntéssel  jött  eléje,  kézen  fogva  a gyer- 
meket. Most  már  as  ő gyermekét.  Anyai 
gyöngédséggel  szerette  ezt  a gyermeket,  hi- 
szen anyjának  kellett  lennie.  A gyermek  az 
övé,  egyedül  az  övé  volt.  Csak  neki  volt  sza- 
bad reá  vigyázni,  őt  beczézni,  nevelni.  Ha 
valaki  megcsókolta  a kicsit,  megcsodálta, 
enyelgett  vele  s Tinike  mosolygott  e miatt, 
Paula  féltékenységet  érzett  szivében:  még 
elidegenítik  tőle  a gyermeket,  idegenekhez 
fog  vonzódni  . . . máskor  pedig  attól  tartott, 
hogy  nem  helyesen  neveli  a kicsinyt,  hogy 
túlságos  szigorú  vagy  gyönge,  hogy  Tiniké 
meghalhat.  Ha  a gyermeknek  főfájása  volt, 
vagy  csendesebb  vala,  mint  egyébkor,  Paula 
egészen  oda  volt  aggodalmában.  A mi  magára 
soha  sem  volt  — Tinikére  hiú  vala  s órákig 
eltudott  a gyermekruhácska  szabásán  és  dí- 
szítésén gondolkozni.'  S mily  örömet  szer- 
zett neki  később,  hogy  a gyermeket  Írni, 
olvasni  és  számolni  tanította  s a fiatal  elmét 
képezhette.  Mily  boldog  volt,  ha  a gyermek- 
kel sétálni  ment  s látta,  mily  vidoran  szökellt 
Tinike  előre,  mily  egészséges  és  erős  s mily 
hajlékonyak  szép  idomú  tagjai.  A leányok 
gyakran  atyjok  elé  mentek  s ilyenkor  Paula 
atyja  karján  csüggve,  betegjeiről  beszélt,  mert 
Paula  úgy  beleélte  magát  atyja  hivatásába, 
hogy  mindenben  járatos  volt  s az  orvos  tré- 
fálkozva gyakran  assistensének  nevezte  őt. 
Évek  folytán  Paula  szeretete  a kicsiny  iránt 
nyugodtabbá  lön,  habár  bensőségre  initsem 
veszített.  Kendvencze  felől  biztos  volt  s tudta, 
hogy  Tinikét  helyesen  nevelte.  Paula  most 
huszonliarmadik  évét  tölté  be.  A ház,  az 
atya  és  húga  voltak  az  ő világa.  Nagyon  is 
tudatával  birt  annak,  hogy  nehéz  tisztet  kell 
teljesítenie;  de  kötelessége  teljesítésében  volt 
egyúttal  boldogsága  is. 

Anyja  halála  óta  nem  múlt  nap,  hogy  a 
fiatal  leány  az  elhunytra  ne  gondolt  volna. 
Paula  szobájában  egy  kis  szekrény  állt,  mely- 
ben csak  az  anyjától  maradt  emlékeket  őrizte. 


E szekrény  elé  térdelt  Paula  s előszedte  a 
szent  ereklyéket.  Itt  voltak  anyja  levelei, 
imádságos  könyve,  háztartási  könyvei,  ék- 
szerei, menyasszonyi  koszorúja  és  fátyla  és 
az  a gyertyatartó,  mely  az  ágy  mellett  állt 
akkor,  midőn  elhunyt.  A gyertya  csaknem 
tövig  égett  benne  . . . Anyja  gyertyát  gyúj- 
tott s aztán  elszenderűlt,  hogy  többé  föl  ne 
ébredjen.  Midőn  Paula  a csendtől  megrémülve, 
a szobába  sietett,  az  égő  gyertyát  és  anyjá- 
nak halotti  szinti  arczát  látta.  A jó  anya 
csendesen  elköltözött,  s megkímélte  övéit  a 
végső  küzdelem  iszonyú  látványától  . . . igen, 
jó  volt,  jó  és  szeretettel  teljes  az  utolsó  perczig. 

A szekrény  fölött  anyja  arczképe  függött. 
Paula  e képre  emelé  most  szemeit.  Komolyan 
és  hálatelten,  de  nem  borúsan  tekinte  reá. 
Paula  tudta,  hogy  jó  gyermek  volt  s anyjá- 
nak szándékosan  soha  fájdalmat  nem  okozott; 
hogy  híven  betölté  tisztét  az  elárvult  házban 
s jő  angyala  lön  azoknak,  kiket  anyja  min- 
denek fölött  szeretett.  «Meg  vagy-e  velem  elé- 
gedve?»,  kérdé  Paula  halkan.  «Soha,  hallod 
anyám?  soha  nem  hagyom  el  őket;  soha  ne 
legyen  másképp,  mint  ma». 

Ha  a jövőbe  láthatott  volna!  Akkor  bi- 
zonynyal fölkiált:  Nem!  nem!  az  lehetetlen!... 
De  a jövő  el  volt  fátyolozva  tekintete  előtt; 
nyugodt  kézzel  vetett  magára  keresztet,  szive 
békésen,  indulat  nélkül  dobogott,  midőn  fekvő- 
helyére ment,  s mielőtt  ezt  tette  volna,  meg- 
csókolta a kis  Tini  kezét,  ki  édesen  aludt 
ágyában. 

(Folyt,  küv.) 


BUCKLE  ÉRTEKEZÉSE. 

«A  NŐK  BEFOLYÁSA  A TUDOMÁNYOK  HALA 
DÁSÁRA». 

(Folyt.) 

Még  egy  példát  és  a tárgy  e részével 
végeztünk.  Ugyanazon  nagy  költő,  ép  ugyan- 
azon módon  még  egy  másik  fontos  phisikai 
felfedezést  tett.  Goethe,  egy  Yelencze  mel- 
letti sirkertben  bolyongva,  meglökött  egy 
koponyát,  mely  előtte  feküdt.  Hirtelen  átfu- 
tott elméjén  az  eszme,  hogy  a koponya  ge- 
rinczekből  van  összetéve;  vagyis  hogy  a fej 
csontburkolata  egyszerűen  folytatása  a hát- 
gerincz  csontburkolatának.  Ezt  a fényes  esz- 
mét azután  elfogadta  Okén  és  nehány  más 
nagy  természetbúvár  Németországban  és  Fran- 

cziaországban,  de  nem  lett  elfogadva  Angliá- 
ban egészen  tiz  évvel  ezelőttig,  a midőn 
Owen  karolta  azt  fel  és  «Homologies  of  the 
Vertebrate  Skeleton»  czimű,  valóban  figye 
lemreméltó  művében  kimutatta  jelentőségét 
és  czélját,  mint  odavezetőt  a pbilosophiai 
anatómia  egy  általános  eszményéhez.  Hogy 
e felfedezést  Goethe  tette  a 18-ik  században, 
az  bizonyos,  és  ép  oly  bizonyos,  hogy  az  an- 
gol boncztanárok,  minden  eszközeik  és  bon- 
czolásaik  daczára,  ötven  évvel  utóbb  sem 
ismerték  el,  vagy  pedig  megvetették  ugyané 
felfedezést,  melyet  ma  kénytelenek  elfogadni. 

Önök  különös  figyelembe  veendik  a kö- 
rülményeket, melyek  között  e felfedezés  tör- 
tént. Nem  valami  nagy  sebész,  boncztudor 
vagy  orvos  volt  az,  ki  e felfedezést  tette, 
hanem  tette  azt  egy  nagy  költő,  és  oly  szín- 
helyen, mely  legalkalmasabb  a költői  kedély 
felgerjesztésére,  Velenczében,  abban  az  or- 
szágban, mely  arra  van  teremtve,  hogy  a 
költő  képzeletét  felhevitse,  a csodák  orszá- 
gában, a költészetnek  és  romantikának,  a 
festészetnek  és  dalnak  országában.  És  akkor 
lön  téve,  midőn  Goethe  a holtak  hamvaitól 
környezve,  azon  ünnepélyes  rettegés  benyo- 
mása alatt  állott,  a melynek  jelenlétében  az 
emberi  értelem  eltörpítve  és  megszégyenítve 
gyöngévé  és  gyámoltalanná  válik  és  szaba- 
don engedi  tovaröpülni  a képzeletet  amaz 
eszményi  világba,  mely  ennek  saját  külön 
tanyája,  és  a melyből  meríti  legmagasabb 
törekvéseit. 

Sokszor  tűnt  fel  előttem,  hogy  meglepő 
hasonlatosság  létezik  ez  esemény  és  egy  gyö- 
nyörű részlet  között,  mely  a világ  legnagyobb 
emberének  legremekebb  termékében  előfordul : 
Shakespeare  Hamletjáról  szólok.  Önök  emlé- 
kezni fognak  ama  gyönyörű  jelenetre  a sir- 
kertben,  midőn  Hamlet  a sírok  között  lépdel, 
hol  a durva  és  tudatlan  sírásók  danolnak  és 
gúnyolódnak  és  tréfálódznak  a halál  martalé- 
kai fölött.  Önök  emlékezni  fognak,  mint  há- 
borítja fel  e látvány  a nagy  dán  gondolkodót, 
habár  nem  is  tudja  még,  hogy  a lábai  előtt 
tátongó  siriireg  el  fog  nyelni  mindent,  mi 
előtte  drága  e földön.  De  habár  mitsern  tud 
erről,  még  is  ép  úgy  meg  van  indulva,  mint 
ama  nagy  német  költő,  és  ő is,  mint  Goethe, 
felvesz  egy  koponyát  és  okoskodó  tehetsége 
elkezd  működni.  Az  enyészet  képei  tűnnek 
fel  szemei  előtt,  midőn  elgondolja,  mint  hulla- 
nak a hatalmasok  és  semmisülnek  meg  nyom- 


dokaik. Egy  pillanat  müve,  és  a képzelet 
visszaragadja  kétezer  évvel  a múltba,  és 
majdnem  elhiszi,  hogy  a koponya,  melyet  ke- 
zében tart,  valóban  Nagy  Sándor  koponyája, 
és  szelleme  szembeállkja  a rothadt  csontot 
azzal,  a mit  hajdan  magában  foglalt,  az  em- 
beriség meghódítójának  és  ostorának  agyvelő- 
jével. És  azután  hirtelen  ő is,  mint  Goethe, 
áttér  egy  eszményi  phisikai  világra,  és  meg- 
ragadva az  anyag  állandóságának  törvényét, 
azon  törvényt,  melyet  az  ö korában  nehéz 
volt  felfogni,  elkezdi  mutatni,  mint  lehetett 
az  egymásután  következő  átalakulások  hosszú 
sorozatában  Nagy  Sándor  feje  a legnemtele- 
nebb feladatok  teljesítésére  alkalmazva,  az 
anyag  mindig  átalakítva  és  sohasem  elpusz- 
títva lévén.  «Miért»  kérdi  Hamlet,  «miért  ne 
követhetné  a képzelet  Nagy  Sándor  dicső 
hamvait* ; és  éppen  mikor  követni  indul  esz- 
méi röptét,  egyszerre  megállítja  őt  egyike  a 
tények  embereinek,  egyike  ama  gyakorlati 
és  prózai  természeteknek,  kik  mindig  készek 
a lángész  röptét  gátolni.  Oldalán  áll  a hű,  a 
ragaszkodó,  de  korlátolt  szellemű  Horatio, 
ki  mindezeket  csak  eltévedt  szeszély  álmo- 
dozásának tekintve,  azt  jegyzi  meg,  hogy 
— «igy  felfogni  nagyon  furcsa  felfogás*.  — 
Oh,  minő  kép  ez!  Minő  ellentét  Hamlet  és 
Horatio  között;  az  eszme  és  az  érzék,  a 
képzelet  és  az  értelem  között.  «Igy  felfogni 
nagyon  furcsa  felfogás*.  Éppen  ilyen  módon 
zavarták  Goethét  kortársai,  és  éppen  ilyen 
módon  lesz  nagyon  is  gyakran  az  okoskodás 
megállítva,  a lángész  megölve  és  az  emberi 
szellem  röpte  és  emelkedése  elnyomva,  mert 
az  eszme  alá  lesz  rendelve  a ténynek,  mert 
a külső  elébe  lesz  helyezve  a belsőnek,  mert 
a tett  Horatioi  elbátortalanítják  az  eszme 
Hamletjeit. 

Még  többet  is  szólhatnék  önöknek  e 
tárgyról  és  örömest  időznék  tovább  oly  hasz- 
nos themánál,  minő  a tudományos  módszer 
philosophiája,  mely  nagyon  is  el  van  hanya- 
golva ez  országban,  mely  azonban  a legna- 
gyobb érdekkel  bírhat  azok  előtt,  kik  a pil- 
lanat kicsinyes  törekvésein  felülemelkedni 
iparkodva,  tudományunk  eredetébe  szeretnek 
behatolni  és  azon  feltételek  természetébe, 
melyek  között  tudományunk  létezik.  De  tar- 
tok tőle,  hogy  már  eddig  is  majdnem  kime- 
rítettem önök  türelmét,  midőn  oly  gondolat- 
menetét követtem,  mely  nem  lévén  szokásos, 
talán  némileg  fárasztó,  és  alig  merem  re- 

mélni,  hogy  minden  pontot  kellően  felvilá- 
gosítottam. Mégis  bízom  abban,  hogy  a lé- 
nyeges következtetésekre  nézve  nem  maradt 
fenn  homály.  Bízom  abban,  hogy  nem  egészen 
hasztalan  emeltem  szót  e nagy  gyülekezet 
színe  előtt,  és  hogy  legalább  valamit  tettein 
ama  deduktív  módszernek  a phisikai  tudo- 
mány számára  való  visszakövetelése  iránt,  a 
mely  módszerre  az  angolok,  az  utolsó  két 
évszázadban  helytelenül  tekintettek  megve- 
téssel. Nem  mintha  csak  egy  pillanatra  is 
tagadnám  az  ellenkező  vagyis  induktív  mód- 
szer mérhetlen  becsét.  Valóban  lehetetlen, 
hogy  bárki  is,  ki  itt  e helyen  áll,  * ezt  te- 
gye. Lehetetlen  elfelednünk,  hogy  ez  épület 
falai  között  nagy  titkai  a természetnek  tisz- 
ten induktio  utján  lettek  földerítve.  E dicső 
társulat  oltalma  és  védelme  alatt  valóban  ki- 
váló férfiak,  hatalmas  és  magas  röptű  szel- 
lemek ama  módszer  ügyes  alkalmazása  se- 
gélyével jelentékeny  módon  növelték  tudo- 
mányunk összeségét,  kivívták  kortársaik 
nagyrabeesiilését  és  méltán  kiérdemelték  az 
utókor  tiszteletét.  Tisztelet  mindnyájuknak; 
én  részemről  hozzájárulok  ahhoz,  hogy  e tisz- 
teletet szabadon,  habozás  nélkül,  nyílt  szív- 
vel és  örömest  megadjam  nekik.  De  azt  me- 
rem állítani,  hogy  nem  minden  fölfedezés  kö- 
szönhető e kedvencz  'módszerüknek.  Állítom, 
hogy  van  az  emberi  szellemben  bizonyos  esz- 
mei, költői  és  a mennyire  tudjuk,  természet- 
szerű  és  okadatolatlan  elem,  mely  alkalom- 
ról alkalomra,  hirtelen  és  önkényt  a jövő- 
nek sugarát,  a jövőnek  megpillantását  nyújtja 
nekiiuk  és  mintegy  előérzetileg  az  igazság 
megragadására  bir.  Az  erődöt  megrohanva, 
néha  bevehetjíik  a várat  a nélkül,  hogy  a 
sánczokat  aláástuk  volna.  Hogy  nagy  felfe- 
dezéseket tettek  ily  módon,  tudományunk  tör- 
ténete határozottan  1 izonyitja.  És  ha  azok 
után,  mik  már  eddig  történtek,  szemiigyre 
vesszük  azt,  minek  még  történnie  kell,  azt 
fogjuk  találni,  hogy  valami  ilyes  rendszer 
szüksége  mindinkább  égetőbbé  kezd  válni. 
A gondolat  tere  rohamosan  növekszik  és  a 
látóhatár  minden  irányban  távolabbra  vonul . 
az  értelem  pusztán  logikai  működésének  nem- 
sokára lehetetlen  lesz  azon  óriási  és  távol- 
fekvő terület  összeségét  áthatolni.  Már  is 
annyira  megy  a munka-felosztás,  hogy  ki 
vagyunk  téve  annak,  hogy  többet  veszítsünk 

* A „Royal  Institution“,  hol  ez  értekezést  szer- 
zője 1858.  márcz.  19-én  felolvasta.  A ford. 

áttekintés  (comprehensiveness)  sem  mint  nyer- 
hetnénk a pontosság  (accuracy)  szempontjából. 
Különleges  igazságok  kutatásánál  ama  nem 
csekély  veszélyben  forgunk,  hogy  saját  szel- 
lemi erőnket  is  elharácsoljuk. 

Figyelmünk  összepontositása  folytán  haj- 
landókká válunk  fogalmainkat  is  megszorítani 
és  szem  elől  téveszteni  amaz  általános  szem- 
pontokat, melyekhez  messzelátóbb,  habár  ke- 
vésbbé  részletes  vizsgálat  utján  juthatunk.  Na- 
gyon szembeötlő,  hogy  ilyes  valami  már  történt 
is,  hogy  e komoly  baj  már  kezdetét  is  vette.  Mert 
vizsgáljuk  csak  azok  szavait  és  felfogását, 
kik  a tudományos  világban  a közvélemény 
vezénylését  igénylik  snémilegjtényleg  eszközük 
is.  Azjj  ö ítéletüknek  n.egfelelőleg,ha  valaki  va- 
lami különlegest  vagy  kézzelfoghatót  teszen, 
ha  példának  okáért  valami  uj  savat  vagy 
sót  felfedez,  ez  nagy  csodálatot  ébreszt  és 
zajos  dicsőséggel  árasztja  körül  nevét.j  De 
ha  egy  férfi,  mint  Goethe  hatalmas  és  döntő 
eszmét  ad  elő,  mely  hivatva  van  a buvárla- 
tok  egész  sorozatát  felforgatni,  és  egészen  uj 
gondolatirány  megindításával  az  emberi  szel- 
lem történetében  korszakot  alkotni ; ha  meg- 
történik, mint  rendesen  szokott,  hogy  bizo- 
nyos tények  ellenkezésben  állnak  ez  uj  állás- 
ponttal : akkor  az  úgynevezett  tudomány 
emberei  felfegyverkeznek  eme  merész  újítás 
szerzője  ellen ; vihar  gyiil  feje  fölé,  kikiált- 
ják álmodozónak,  üres  ábrándozónak  vagy 
kalandornak  oly  tárgyban,  melyet  nem  tanul- 
mányozott a kellő  gonddal. 

(Vége  küv.) 


A «PROTEKCZIÓ» 

— Eredeti  vígjáték  3 felvonásban.  Irta  Bérezik  Árpád. 
Először  adatott  múlt  hó  30-án  a nemzeti  színházban.  — 

Nem  iránymű  Bérezik  «Protekczió»-ja. 
Egyik  tekintélyes  napi  lapunk  kritikusa,  ki 
erőnek  erejével  ennek  szerette  volna  quali- 
fikálni,  abba  a tévedésbe  esett,  a mibe  maga 
Bérezik,  hogy  ügyesen  szőtt  expositio  után 
irányt  vesztett  s elkanyarodott,  mint  a csen- 
des folyású  kis  patak  az  útjába  eső  kőhalom 
előtt.  A «Protekczió»-nak  a pártfogoltság 
mellett  vagy  a pártfogultság  ellen  alig  van 
szava.  A protegálásnak  vagy  protegáltságnak 
ama  viszás  s komikus  kiadása,  melylyel  a min- 
dennapi élet  küzdelmei  között  ezer  és  ezer 
változatban  találkozunk  benne  sincs  a da- 

rabban.  Egy-egy  staffage-alak  markirozott 
és  nagy  vonásokkal  feltüntetett  jellemében 
találkozunk  csak  mindössze  ítt-ott  a tár- 
sadalmi kór  hajtásaival ; magának  a darab- 
nak tnlajdonképi  meséje  egy  szerelmi  tör- 
ténet, jobban  mondva  egy  szerelmi  viszony 
melynek  czélra  jutását  egy  nagyralátó  asz. 
szony  és  bérelt  ál-Cátó  inti  igája  akadá- 
lyozza meg  egy  rövid  ideig.  Nem  akarjuk 
ezzel  talán  azt  is  mondani,  hogy  «A  pro- 
tekczió»-nak  mint  színműnek,  mintán  cselek- 
vénye  főmotivumát  nem  a protegálás  képezi, 
ily  czimü  elnevézése  is  hibás ; azt  akartuk 
csak  kiemelni,  hogy  maga  a pártfogoltság 
épen  nem  döntő  befolyású  tényező  a darab- 
ban vagy  legalább  is  nem  annyira  az,  hogy 
irány-műnek  lehetne  elnevezni.  És  mi  ezt 
csak  a darab  előnyének  tudhatjuk  be;  nem 
csak  azért,  mert  a költői  czélok  megóvása 
érdekében  nagy  okunk  van  félni  az  irány- 
művektől, de  mert  a « p rőtek c?ió» -bán  is  ad- 
dig, mig  csak  maga  a föcselekvény  iparkodik 
lekötni  az  érdeket,  élvezettel  látjuk  egy  víg- 
játék cselekvényét  legördülni;  mig  ellenben 
ott,  hol  a tulajdouképeni  föcselekvény  mel- 
lett magának  a protegálásnak,  mint  társa- 
dalmi kornak  tárgyalása  kezdődik,  az  érdek 
lazul,  a cselekvény  kizökken  eredeti  utjából 
és  oly  elemek  törnek  fölszinre,  melyek  a drá- 
mai konczepczió  rovására  hódítanak  a víg- 
játék keretében  tért  szereplésüknek.  És  ha 
általában  szó  lehet  «A  protekczió»  irányá- 
ról vagy  jobban  mondva  arról  a tendencziá- 
ról,  mely  cselekvényéböl  leszürődik,  az  épen- 
séggel  nem  demonstrálás  a pártfogás  ellen 
vagy  a pártfogás  mellett;  a darab  azt  ipar- 
kodik beigazolni,  hogy  minő  ellenségekkel 
kell  megküzdenie  annak,  ki  a protekcziós 
világban  nem  protegáltatik  és  minő  küzdel- 
mek árán  lehet  boldog  az,  ki  állását  az  igaz- 
ságos belátásnak  és  a megérdemelt  jelesség-  ; 
nek  köszönheti ; mert  Veres  Károly,  minisz- 
teri fogalmazó  (a  darab  egyik  hőse)  nem  a 
protekezió  gyermeke:  önerejéből  emelkedett 
oda,  a hova  Pataki  csak  öntudatos  és  igaz- 
ságos elismerés  folytán  nyitott  neki  bejárót. 
És  e praemissák  után  és  tisztában  azzal, 
hogy  Bérezik  nem  ezt  a protekezió t teszi 
nevetségessé,  mely  visszásságával  és  komiku- 
mával, bántó  elterjedtsége  mellett  is,  kaczajra 
fakaszt  bennünket  és  tudva  azt,  hogy  ez  a 
vígjáték  nem  aról  a pártfogoltságról  beszél,  < 
mely  által  az  érdemtelenség,  az  ügyefogyot- 


ság,  a negély  és  a léhaság  legtöbbször  ko- 
mikusán hódítanak  tért  az  érdem  rovására : 
kérdjük,  miből  csinált  hát  Bérezik  vígjáté- 
kot?! . . . 

Feleljünk  e kérdésre  a vígjáték  rövid 
meséjével:  « A protelzczióhan » az  van  elmondva, 
hogy  Pataki  miniszteri  tanácsos,  kit  ép  is- 
mert részrehajlatlansága  miatt  nevezett  ki 
a miniszter  olyan  állásra,  melyen  előde  a 
legborzasztóbb  visszaéléseket  követte  el, 
Hnssthy  Gusztáv,  egy  protekezió  alkotta  em- 
ber helyébe,  Veres  Károlyt  terjeszté  föl  mi- 
niszteri titkárnak.  A fölterjesztés  folytán  esz- 
közölt kinevezésre  várnak  épen,  mikor  Pataki 
megtudja,  hogy  leánya  szereti  Verest  és  a 
fiatalok  titokban  már  egymásnak  Ígérték  jö- 
vőjüket. Patakinak  tulajdonképen  nincs  semmi 
kifogása  e frigy  ellen;  de  mit  szól  majd  a 
világ?  Ebbéli  aggodalmait  azután  oroszlá- 
nokká növeli  Jyali  Kásmérné  szül.  Huszthy 
Alvine,  ki  unokaöcscsének  Gusztinak  vadász- 
ván a szóban  forgó  titkárságot,  rikítóan  ijeszti 
Patakit  ama  pletykákkal,  melyek  Veresnek, 
mint  Pataki  jövendő  vejének  kinevezése  után 
majd  ép  a nagybecsületii  miniszteri  tanácsos 
tiszta  kezüségén  fognak  rágódni.  Nem  szabad 
hát  a kinevezésnek  megtörténni!  ...  De  a 
leányka  Szeréna  segít  szerelmesen : levelet 
ir  Veresnek,  hogy  kérje  meg  rögtön;  őmajd 
kikosarazza,  de  azért  szereti  és  minden  áron 
az  övé  lesz.  A levélnek  azonban  csak  fele 
része  jut  Veres  kezébe,  az  a passzus,  mely 
felbátorítja,  hogy  kérje  meg  kezét;  a másik 
felét  eltépte  Igaliné.  Veres  megkéri  Szerénát, 
ez  kikosarazza.  Veres  nem  érti  mi  történik 
vele;  azt  hiszi  gúnyt  űztek  belőle  és  két- 
ségbeesve rohan  el!  . . . 

Ez  a darab  expozicziója!  Van-e  itt  ko- 
mikum?!.. Vígjátékba  való  összeütközés-e  ez? 

Röviden  mondhatjuk  el,  hogy  ha  a ko- 
mikum nem  is  sok  benne,  sőt  cselekvésiben, 
mint  magában  az  alakokban  csak  kedély  van 
és  nem  komikum,  vígjátékhoz  való  összeüt- 
közés általában  nincsen  benne  és  maga  az 
első  felvonás  az  egész  mű  legtökéletesebb  és 
általában  sikerült  része,  már  majdnem  egy 
tökéletesen  bevégzett  egész.  Valóban  kérdő- 
leg  néztünk  az  első  felvonás  után  magunk  elé, 
fontolgatva,  hogy  mi  következik  ezután!?  . . . 
Mert  annak  a csomónak,  melyet  az  első  fel- 
vonás végén  hagyunk,  kibontásához  nem  sok 
kell.  Veres  titkár  lesz  és  ki  tehet  az  ellen  már 
valamit?  Hogy  Pataki  neki  adja-e  leányát?... 

olyan  kérdés,  mely  drámai  szempontból  már 
taglalatra  nem  szorul,  mert  tudjuk,  hogy  a 
fiatalok  szeretik  egymást  és  Pataki  nem  veti 
meg  Verest ! . . . 

Erezte  ezt  maga  Bérezik  is  és  hogy  to- 
vább szőhesse  meséjét  és  tovább  vihesse  a 
cselekvény  fonalát,  egészen  más  útra  tereli. 
Uj  czélt,  majdnem  hóbortosat  juttat  Igáimé- 
nak és  hogy  betölthessen  két  felvonást,  egy, 
hajánál  a cselekvénybe  vonszolt  embernek 
Mócsing  Fábiánnak  juttat  Igaliné  terve  föl- 
építésében osztályrészt.  És  nemcsak  magá- 
nak a cselekvénynek  rontja  érdekét,  de  elhal- 
ványítja Igalinét  is,  és  közte  meg  Mócsing 
között  osztva  meg  a cselekvény  továbbvite- 
lének lehetőségét,  hol  itt,  hol  ott  az  egyik 
a másik  rovására  nő.  Általában  az  első  fel- 
vonás után,  mely  gyors  menetével,  ügyes 
kombinácziójával  felcsigázza  a várakozást,  a 
második  és  harmadik  felvonás,  terjedtségével 
és  lassúságával,  majdnem  kétszeres  súlylyal 
nehezednek  a nézőre.  És  nemcsak  a cselek- 
vény menete  zökken  ki  eredeti  utjából,  ha- 
nem maguk  a főalakok  is  elvesztik  drámai 
érdekeket  és  a mennyiben  fogy  ezek  jelentő- 
sége, annyira  küzdenek  a felszínre  vergődők, 
hogy  azt  a maguk  részére  lekössék.  Valóban 
Igaliné  és  Mócsing  küzdelme,  a drámai  cse- 
lekvény szempontjából,  csak  sajnálatraméltó 
vergődés,  az  Írónak  pedig  szalmaszál  után 
való  kapkodása,  hogy  a három  felvonást 
valahogy  betölthesse.  Még  az  a kedélyesség 
is,  mely  az  első  felvonáson  kedves  derültség- 
ben húzódik  végig,  megtörik  a másik  két 
felvonásban  és  kínosan  küzd  az  erősebb  ko- 
mikum felé,  hova  azonban  nem  jut  el.  Mert 
Károly  küzdelme  egészen  elveszíti  az  elsó 
felvonás  után  derült  jellegét  és  nagyon  is  a 
komolyba  csap  át;  Pataki  félelme  a világ 
nyelve  miatt  sajnálkozásunkat  kelti  föl  és 
nem  komikus ; Mócsing,  ki  az  első  felvonás- 
ban határozottan  a komikum  jellegével  tűnt 
föl  és  szidalmaiban  a „romlott  társadalom14 
iránt  a komikus  „antik  római“-t  sikerültén 
parodizálta,  a második  és  harmadik  felvo- 
násban egészen  levetkőzi  ezt  és  aljas  gaz- 
emberré lesz.  Csupán  Igaliné  és  unokaöcscse, 
Huszthy  Gusztáv,  tudják  megőrizni  eredeti 
jellemvonásukat,  ők  pedig  csak  másodrendű 
alakok. 

A mű  bonyodalmánál  is  gyengébb,  eröl- 
tetettebb  a kifejlődés,  a harmadik  felvonás. 
Azonkívül,  hogy  hajszálon  függ,  melyet  Pa- 

takinak  egyetlen  egy  szava  összetéphetett 
volna,  még  jelenetezés  dolgában  is  szegletes, 
így  a szereplők  jobbára  úgy  értesülnek  hely- 
zetük fordultáról,  hogy  a szomszéd  szobában 
hallgatóznak,  már  nem  cselekszenek,  hisz 
nincs  is  mit  tenniük  és  a csomó  úgy  oldódik 
meg,  hogy  előkerül  egy  jegyzőkönyv,  mely 
Mócsing  uramat  egyszerre  csendes  emberré 
teszi. 

Alakjai,  mint  genre-alakok  azonban  sok- 
kal sikerültebbek  a cselek  vénynél.  A mi 
hibájuk  van,  azt  is  jobbára  annak  tulajdonít- 
hatjuk, hogy  Bérezik  az  első  felvonáson  túl 
Prokrustes-ágyba  szorította  jellemeiket.  így 
Pataki  az  egyeneslelkiiség,  méltányosság,  de 
igazságos  szigorúság  megtestesült  példány- 
képe az  első  felvonásban,  még  akkor  is, 
mikor  megtudja  Veres  Károly  és  Szeréna 
viszonyát,  de  az  első  felvonáson  túl  gyenge 
báb,  rövid  eszü  bürokrata,  kit  egy  Mócsing 
Fábián,  egy  durva,  épen  minden  alattomos- 
ság nélkül  szűkölködő  gazember  tőrbe  csal- 
hat. Valóban  az  olyan  társadalom,  melynek 
Pataki  egyik  kiváló  tagja,  nem  is  tudjuk, 
hogyan  nevelhette  Szerénát,  azt  az  egyenes, 
bátor  lelkű  leányt,  ki  tulajdon  apjának,  a 
miniszteri  tanácsosnak  tart  prelectiót  arról, 
hogy  mint  kell  az  önérzetes  és  nyugodt 
lelkiismerettel  biró  embernek,  az  üres  és 
rosszakaratú  mende-mondákkal  szembe  szál- 
lani.  Az  olyan  ember,  mint  Pataki,  ki  nem 
a tizenkilenczedik  század  becsületes  embere, 
hanem  egy  kolostor  jámbor,  szenvedély  nél- 
küli lakója,  nem  lehet  vígjátékban  az  erkölcsi 
világitó  pont,  legfölebb  egy  bohózatnak  lehet 
ártatlan  bornemisszája. 

Mellette  Mócsing  Fábián  van  legjobban 
elhibázva,  ügy  látszik,  mintha  Bérezik  maga 
sem  lett  volna  tisztában  azzal,  hogy  mit 
akarjon  vele.  Kezdetben  mintha  egy  komikus 
irodatisztet  akart  volna  vele  egyéniteni,  de 
később  kitűnik , hogy  piszkos  gazember , 
kinek  a gazemberséghez  nagyon  sok  a sze- 
rencséje és  fölötte  kevés  az  esze.  Még  annál 
is  nagyobb  gyengéje  azonban,  hogy  gazem- 
bersége mindig  komikus  színben  óhajtana 
feltűnni,  pedig  annyira  gálád,  hogy  itt-ott 
undorítóvá  lesz.  És  ilyen  embert  Bérezik 
egy  rongyos  jegyzőkönyvvel  nullifikál,  mely 
évek  óta,  tudja  az  ördög,  hol  hánykolódott! . . . 

Sokkal  szebben  és  sikerültebben  vannak 
festve  a darab  többi  alakjai ; közöttük  Sze- 
réna józansága  és  fiatal  leánynak  nagyon  is 

erős  praktikus  képességei  mellett  egyike  a 
legszebb  költői  alakoknak,  kivel  a színpadon 
találkoztunk.  Mellette  Igali  Kázmérné  és  Le- 
hotay  Luczián  magaslanak  ki  erős  igények- 
kel. Valóban  kár,  hogy  az  utóbbi  nagyon  is 
staffage  és  csak  az  utolsó  felvonásban  folyik 
be  a cselekvénybe,  mikor  a szerzőnek  szük- 
sége lévén  rá,  mintegy  előszólitja  a színfalak 
közül. 

A bemutató  előadás  különben  gyakori 
tetszést  juttatott  a szellemes  szerzőnek,  a ki 
osztozott  a tapsokban  a szereplőkkel,  kik 
egytöl-egyig  művészileg  játszottak. 

Dr.  Herényi  Pál. 


IRODALOM  ÉS  MŰVÉSZET. 

A Kisfaludy-társaság  f.  hó  4-én  d.  u.  5 órakor 
Gyulai  Pál  elnöklete  alatt  zárt  ülést  tartott,  melyen 
két  rendes  tag  helyét  betöltötték.  Összesen  beadatott 
22  szavazat,  ebből  Ábrányi  Emilre  17  és  dr.  Ponori 
Thewrewk  Emilre  szintén  17  szavazat  esett,  szótöbb- 
séggel tehát  rendes  taggá  választattak.  Ezután  a pálya- 
művek kerültek  napirendre.  A Lukács  Krisztina-féle 
víg  eposzra  kiirt  pályázatra  10  pályamű  érkezett,  de 
miután  egyik  sem  felel  meg  a pályázat  feltételeink, 
a dij  nem  adatik  ki.  A Zizska-féle  200  arany  frankos 
szónoki  műre  kiirt  pályázatra  beérkezett  művek  közül 
az  «Emlékbetzéd  egy  elhalt  ifjú  felett*  czirnü  mű 
nyerte  el  a dijat.  A «szinészet  történetére*  kiirt  pályá- 
zatra beérkezett  két  mű  kiegészítést  és  részleges  át- 
dolgozást igényel  A dij  kiadása  nem  ajánltatott,  ha- 
nem e két  mű  szerzője  közt  újabb  pályázat  nyittatott. 
A í.  hó  8-án  tartandó  ünnepélyes  közgyűlés  prosjrammja 
következő : Elnöki  megnyitó,  titkári  jelentés,  Vadnay 
Károly  «Örök  láng*  czirnü  novellája,  Szász  Károly 
«Egy  percznyi  csönd*  czirnü  verse  és  Keleti  Gusztáv 
«Monumentális  festészet*  czirnü  értekezése. 

Passautól  Budapestig  csónakon.  Irta  Nautilus. 
Ezen  a czimen  díszesen  kiállított  kötet  jelent  meg 
Grill  Károly  k.  udv.  könyvkereskedő  kiadásában.  A 
241  lapra  terjedő  könyv  a «Nemzeti  hajó*  egylet*  tu- 
lajdona. Nagy  igényekkel  nem  lép  a közönség  elé. 
Nem  tart  számot  arra,  hogy  sport-szakmunkának*  te- 
kintessék, de  a kellemes  leírások,  a sok  helyt  nyilat- 
kozó egészséges  humor  s az  élmények  jellemző  visz- 
szatiikrüzése  élvezet,  s olvasmánynj  á minősitik  még 
azok  szemében  is,  kik  a vizi-sportot  tényleg  nem  gya_ 
korolják.  A könyvhöz  érdek' s sport-kommentár  van 
csatolva,  mely  a csolnakázók  műki  fejezéseind  nyújt 
felvilágosítást.  Ára? 

«Kárpáti  emlékek.*  A Franklin- Társulat  épen  most 
bocsátotta  közre  pazar  fényű  kiadásban  Pártól:  La 
jósnak  «Kárpáti  emlékek*  czimen  megjelent  költemé- 
nyeit Spányi  Béla  eredeti  rajzaival.  Egyelőre  csak 


röviden  jelezzük  a nagybecsű  könyv  megjelenését, 
annyit  mondva,  hogy  mind  a kiállítás  fénye,  mind  a 
rajzok  rendkívül  sikerült  volta  méltó  díszeit  képezik 
a költemények  szépségeinek.  Mai  számunkban  a Kár- 
páti emlékek  egyik  legkiválóbb  darabját  mutatjuk  be. 

A történelmi  társulat  csütörtöki  ülésért  nagy 
számú  és  díszes  közönség  jelent  meg.  Ekkor  mutat- 
ták be  Angelo  de  Gubernatis  grófot  a jeles  olasz  tu- 
dóst, Ki  fővárosunkban  időz,  a társulatnak  A gyűlésen 
Kemény  Gábor  báró  és  Ipolyi  Arnold  elnököltek.  Első 
fölolvasó  Óváry  Lipót  volt,  aki  a vatikáni  magyar 
okirattár  első  kötetében  oglalt  adatok  alapján  érd  - 
késén  ecsetelte  hazánk  viszonyait  a mohácsi  vész 
(lőtt.  Rétby  László  az  «ugorok  és  törökökről*  érte- 
kezett. Vály  Béla  bemutatott  egy  érdekes  oklevele^ 
mely  Marczell  Gézának,  a budai  várszínház  rendező- 
iének tulajdona;  ez  Felvinczv György,  az  első  magyar 
színigazgató  engedélye.  Végül  a titkár  jelentést  tett 
a Bay  Ilona  féle  pályázat  eredményéről.  A bírálók  az 
öOO  frtos  pályadijat  «Magyarország  l600»-ban  czimű 
történeti  munkának  adták  ki,  szerzője  dr.  Acsády  Ig- 
nácz,  a Pesti  Napló  munkatársa. 

Az  Arany  ember  Kassán.  Kassán  e héten  került 
színre  Jókai  «Arany  ember»-e.  A jegyek  a déli  órák- 
ban már  csk  protekczióval  voltak  kaphatók,  mert 
egyrészt  jó  hir  előzte  meg  a darabot,  másrészt  Jókai 
Kassa  képviselője  is.  Meg  is  hívták  Jókait  az  elő- 
adásra, de  a nagy  költő  már  Kolozsvárra  ígérkezett. 
Csóka  színigazgató  uj  és  szép  díszleteket  festetett  a 
darabhoz,  a darab  jól  betanulva  s ügyesen  rendezve, 
az  első  előadásnál  megnyerte  a közönséget.  A színé- 
szek közül  dicséret  illeti  Kazaliczky  Antalt,  ki  Timárt 
játszotta  s a darabot  rendezte,  Folinusznét  mint  Tímea, 
Tolnaynét  mint  Noémi,  és  végre  Tőkés  Emíliát,  ki 
Athaliát  játszotta. 

Huszár  Adolf  öröké.  A Deák-szobor  befejezet- 
lenül maradt  két  mellékalakja : a «Hazaszeretet»  és 
((Kiegyezés*  allegorikus  csoportjait  már  újra  munka 
alá  vették.  Az  elhunyt  művész  két  tanyitványa  Kesz- 
ler  Adolf  és  Mayer  Ede  dolgoznak  rajtuk  a mester 
intencziói  szerint.  Munkálatuk  fel- tt  a Deák  szobor 
bizottság  megbizásából  Stróbl  Alajos  szobrász  gyako- 
rolja a felügyeletet,  ki  most  naponként  ellátogat  a 
műterembe.  Tegnap  a Deák-szobor  főalakját  a mellék 
alakkal  együtt,  továbbá  a Panuon'a-szobor  főalakját 
is  lefényképezték,  részint  ereklye  gyanánt,  részint  a 
kivitel  hűségének  ellenőrzése  végett.  A Deák  szobor 
főalakja  már  a jövő  hónapban  öntés  alá  kerül,  mig  a 
két  mellékalak  körülbelől  hat  hó  múlva  lesz  teljesen 
kész,  úgy  hogy  öntésükről  intézkedni  lehet.  A Pan- 
nónia szobor  kiviteléhez  az  ezzel  megbízott  Zala  György 
szobrászunk  még  nem  fogott  hozzá,  miután  Aradról 
még  nem  érkezett  meg  a hivatalos  határozat.  Huszár 
egy  másik  félbenmaradt  művének,  Volkmann  Róbert 
elhunyt  zeneszerzőnk  mellszobrának  végleges  befeje- 
zésével és  márványba  vésésével  Keszler  Adolfot  bízta 
meg  a nemzeti  zenede  pártolóiból  alakult  szobor-bi- 
zottság. 


Szerkesztő  : Ábrányi  Emil.  — Kiadó : Aigner  Lajos. 

Pallas  részvénytársaság  nyomdája. 

GYULAI  PÁL. 

Indokolt  várakozással  nézhettünk  Gyulai 
Pál  beszéde  elébe,  melylyel  a Kisfaludy-tár- 
saság  liarmincznyolczadik  közülését  megnyi- 
totta, mert  e beszéd  — már  a helynél  fogva 
is,  melyről  elmondatott  — irodalmi  esemény 
jelentőségével  bírhatott  volna.  És  hogy  ily 
eseménynyé  még  sem  vált,  az  bizonyára  nem 
a körülményeken,  hanem  csak  a beszéd  tar- 
talmán múlt.  Gyulai  fejtegetései  nem  is  az 
által  tűnnek  föl,  a mi  bennük  foglaltatik,  ha- 
nem inkább  az  által,  a mi  belőlük  hiányzik. 
A hiányokat  egész  általánosságban  egyet- 
len egy  mondásán  lehet  szemlélhetővé  tenni  : 
egy  mondásán,  mely  aeszthetikájának  quintes- 
sencziáját  magába  foglalja.  Fölveti  ugyanis  a 
kérdést,  hogy  mi  tulajdonképen  a költészet 
lényege  és  hozzá  teszi,  hogy  ezt  néhány  szó' 
val  is]  megmondhatni.  Valóban  kiváncsiak 
lehetünk  a kinyilatkoztatásra,  mert  most 
a műfilozofnak  kell  megszólalnia,  ki  legma- 
gasabb ideáját  egyetlen  mondatban  akarja 
bölcseletileg  kifejteni : 

«A  költészet  az  emberi  szív  eleven  és 
szabatos  rajza». 

Ha  érettségi  vizsgálatot  tevő  fiatal  em- 
ber ily  feleletet  adna  a fölvetett  kérdésre, 
bizonyára  elmosolyodnánk.  Milyen  jó  érzéke 
van  a költészet  iránt,  mondanék,  hiszen  szív- 
ről beszél.  Csak  az  a «rajz»  szó  ne  volna 
oly  esetlen.  Mert  bajos  a rajz  fogalmába  az 
egész  költészetet  beleszoritani.  Mindenesetre 
nagyon  ki  kellene  tágítani  a fogalmat  vagy 
még  inkább  egy  másik  által  helyettesíteni. 
De  hát  még  az  a két  jelző,  az  « eleven  és 
szabatos » mily  végzetes  természetű.  Valóban 
fatális  két  jelző,  mert  arról  tesz  tanúságot, 
hogy  Gyulai  a költészet  általános  fogalmát 
a saját  költészetéből  és  egyéniségéből  vonta 
le.  Igenis  «eleven  és  szabatos*.  Kire  illik  ez 
a két  jelző  jobban,  mint  Gyulaira?  Kinek  van 
elevenebb  temperamentuma,  mint  neki  ? Aztán 
kinek  stílusa  szabatosabb  mint  az  övé?  Ké-  | 


sőbb  még  hozzá  teszi,  hogy  az  elevenség  és 
szabatosság  «a  költői  hatás  legfőbb  eszköze*, 
szóval  hogy  egyáltalán  a művész  legmaga- 
sabb erényei.  No  de  ez  a dolog  akaratlanul 
történt.  Nem  vette  észre,  hogy  maga  magát 
állítja  fel  ideálnak.  A költészet  fogalmának 
idézett  értelmezése  egy  lyrai  költemény  ér- 
tékével bir.  Gyulai  önkéntelenül  egész  egyé- 
niségét kifejtette  egy  mondatban. 

Bármint  vélekedjék  azonban  valaki  a 
költészet  szóban  forgó  definicziújáról,  annyi 
bizonyos,  hogy  az  bölcseletileg  iskolázott 
szellemből  nem  eredhet.  A filozófia  hiánya 
jellemzi  különben  Gyulai  ezt  a beszédet  ép 
úgy,  mint  egész  kritikai  működését.  A kül- 
föld jelenkori  műfilozófiai  mozgalmainak  még 
csak  viszfényét  sem  látjuk  gondolatmenetén. 
A bölcsész  csak  egy  ponton  szólal  meg  né- 
mileg benne,  ott  a hol  a realizmusról  és  ro- 
mantikáról beszélve  azt  mondja,  hogy  a köl- 
tészet az  emberi  élet  hű,  de  eszményi  rajza 
(ez  a költészet  második  definicziója !)  és  hogy 
a legtulzóbb  realista  sem  lehet  az  eszményí- 
tés bizonyos  foka  nélkül.  De  hát  Gyulai  maga 
sem  hiheti,  hogy  itt  valami  újat  mondott,  de 
még  azt  sem,  hogy  legalább  uj  formában,  uj 
fordulattal  mondta  volna  ezt  az  elemi  dolgot. 
Sőt  a tulajdonképeni  nehézségen  átsiklott  és 
elméjének  egyetlen  halvány  sugarával  sem 
világította  meg  azt,  ami  a legjobban  érdeke], 
hogy  t.  i.  a valóság  és  eszményítés  mint 
férnek  meg  egymással.  Pedig  csak  e nyomon 
kellett  volna  haladnia,  hogy  a műfilozófia 
legmagasabb  problémáit  útba  ejtse  és  magát 
érintkezésbe  helyezze  a külföld  aeszthetikai 
mozgalmaival.  Mily  szép  lett  volna  ezekkel 
szemben  állást  foglalni  és  igy  az  egész  be- 
szédet kissé  európai  színvonalra  emelni ! 

No  de  hagyjuk  ezt,  mert  nem  szabad 
nagyon  követelőnek  lenni.  Bátran  megeléged- 
hetünk azzal,  ha  — mint  .'beszédéül éjén  ígéri 
— költészetünk  jelen  állásáról  nyújt,  elmél- 
kedést. Igen,  de  épen  az  a jellemző,  hogy 
Gyulai  beszédében  ép  oly  csekély  nyoma  van 

a hazai  újabb  irodalmi  mozgalmaknak,  mint 
a bölcseleti  tanulmánynak  általában.  Ha  va- 
laki Gyulai  beszédéből  csak  némi  fogalmat 
akarna,  szerezni  az  eszmékről,  melyek  a kor- 
társakat foglalkoztatják,  ha  meg  akarná  tudni, 
hogy  mily  kölcsönhatás  létezik  (vagy  nem 
létezik)  ma  a költészet  és  a nemzeti  élet  közt, 
hogy  a lyra,  eposz  és  dráma  terén  mily  moz- 
galmak jelentkeznek,  hogy  mily  főbb  irányok 
válnak  ki  és  közöttük  van-e  egy  is,  melyet 
örömmel  üdvözölhetnénk,  és  mely  a jövőben 
reménynyel  kecsegtet,  ha  egyáltalán  meg 
akarná  tudni,  hogy  irodalmunk  a fejlődés 
mily  pontjára  érkezett:  ekkor  az  illető  nagyon 
rossz  helyen  kopogtat,  mert  irodalmunk  vezér- 
embere  mind  erről  nem  szói.  0,  ki  a költő- 
től azt  követeli,  hogy  az  emberi  szív  eleven 
és  szabatos  rajzát  adja,  mint  kritikus  meg 
feledkezik  irodalmi  viszonyaink  eleven  és 
szabatos  rajzát  adni.  Abszolúte  semmit  sem 
rajzol.  Az  Írók  törekvéseinek  és  irányzatai- 
nak megegyezését  vagy  ellenkezését,  szóval 
összefüggését  nem  elemzi,  nem  fejtegeti,  mert 
ez  objektív  elmélkedést  követelne,  nem  mu- 
tatja meg,  hogy  ez  vagy  amaz  a tendenczia 
ilyen  vagy  olyan  czél  felé  vezet,  mert  akkor 
ezekkel  a tendencziákkal  egy  kissé  foglal- 
kozni is  kellene  és  ö ezt  röstelli',  mert  sze- 
rinte a kritikának'moralizálni,  dorgálni,  visz- 
szatorolni  kell.  Czélja  nem  a bölcselkedés, 
mely  nyugodtan  a tárgyak  fölé  emelkedik  és 
világot  gyújt  az  elméknek ; nem,  ö csak  pró- 
kátor észszel  gáncsolni  és  kifogásolni  szeret. 
Költészetünk  jelen  állását  például  igy  jel- 
lemzi: 

« Bizonyára  igazságtalanság  volna  állí- 
tani, hogy  napjaink  költészetéből  hiányoznék 
minden  őszinteség  és  komolyság(l)  s költőink 
nem  az  emberi  szív  rajzára  törekednének*. 
És  hozzá  teszi,  hogy  még  nagyobb  őszinte- 
ségre és  komolyságra  kell  törekedni. 

Hát  a kritikus,  az  aeszhetikus  arra  való, 
hogy  ilyen  tanácsokat  osztogasson  ? Fiatal 
embereknek  lehet  mondani,  hogy  legyetek 
komolyak,  már  eleget  pajzánkodtatok.  De 
Íróinkhoz  általában,  hogy  lehet  ilyképen  be- 
szélni? Hát  ki  nem  komoly  és  miben  hiány- 
zik a komolyság?  Nem  kellett  volna  előbb 
ezt  kifejteni?  De  Gyulai  kritikája  már  ilyen 
természetű.  Ö inti  a költőket  és  Írókat,  hogy 
legyenek  őszinték  és  komolyak  és  ne  legye- 
nek szeszélyesek,  hiúk,  egyoldalúak  és  ön- 
kényesek. Ilyen  dorgálásban  nyilvánul  a va- 


lódi kritikai  szellem,  a magasabb  műíilozófia. 
A derék  paedagogus  hasonlóan  inti  tanítvá- 
nyait: legyetek  szófogadók,  szorgalmasak  és 
erényesek. 

De  vannak  Gyulainak  elvi  jelentőségű 
fejtegetései  is.  Ki  ne  ismerné  az  ö vesszőpa- 
ripáját? Hisz  ezen  lovagol  folyton  folyvást 
a « Budapesti  Szemlé » -ben,  ezen  lovagolt 
Arany  fölött  tartott  emlékbeszédében  és  száz 
egyéb  alkalomból.  Ezen  kezdi  most  is,  mikor 
a költészet  jelen  állásáról  óhajt  elmélkedni. 
Egy  nótát  fúj  6 örökké:  azt  t.  i.,  hogy  a 
nemzeti  költészet,  mely  Kisfaludy  Károlylyal 
kezdődött,  Arany  Jánossal  ért  véget.  Az 
Auróra-kör  az  európai  romantikából  vett  ösz- 
tönt, Petőfi  és  Arany  a «nép-nemzeti»  elemet 
veszik  alapul  és  ki  is  merítik.  Ez  után  a 
poezisnek  vége,  a világ  be  van  falazva.  Mi 
jöhet  még  ez  után?  Semmi.  Az  a «nép-nem- 
zeti»  elem  mit  kezdjen  már  most,  ha  Arany 
nem  él?  Semmit.  Kellenek-e  még  költők? 
Dehogy  kellenek.  Hiszen  a «nép-nemzeti» 
irány  be  van  tetőzve.  És  mi  már  most  csak 
azt  kérdezzük,  hogy  ha  Aranynyal  a költé- 
szetnek mindörökre  vége,  ugyan  minek  kel- 
lenek még  a kritikusok  ? 

Semmi  sem  bizonyosabb  mint  az,  hogy 
Gyulai  többé  sohasem  foglal  majd  el  állás- 
pontot a tovább  fejlődő  költészettel  szemben. 
(Mert  az  nem  álláspont,  ha  azt  mondjuk,  hogy 
létezik  még  ma  is  költészet  és  nem  hiányzik 
belőle  minden  őszinteség  és  komolyság.)  Te- 
kintete megrögzött  egy  bizonyos  ponton  a 
múltban  és  vagy  nem  tud,  vagy  nem  akar 
egyebet  látni.  Hiába  ígéri,  hogy  elmélkedni 
fog  a költészet  jelen  állása  felett : ö azt  soha 
többé  nem  teszi  meg.  Azt  ugyan  még  gyak- 
ran el  fogja  mondani,  hogy  a költészet  a szív 
rajza,  hogy  fődolog  az  elevenség  és  szaba- 
tosság, hogy  józannak  kell  lenni  meg  igaz- 
nak, őszintének  meg  komolynak  stb.  stb. 
a mi  mind  nagyon  szép  dolog,  de  a 
meglévő  irodalmi  viszonyok  valóban  nyugodt 
müfilozófiai  fejtegetését  tőle  hallani  nem  fog- 
juk, mert  ő neki  csak  egy  nótája  van  és  ez 
a nóta  mindörökre  be  van  fejezve. 

Most  is  tulajdonképen  nem  a költészet- 
tel, hanem  a kritikával  foglalkozik.  A mit 
úgy  a költészetről  általában  mond,  az  körül- 
belül olyan  hangzású,  mintha  a trónbeszéd 
igy  ismertetné  az  ország  politikai  helyzetét; 
Kedvelt  híveim!  Az  emberi  természet  «örök 
törvényei*  szerint  ember  magában  nem  él- 

liet.  Vagy  talán  nincsen  vad  ember  és  mű- 
velt ember?  Nincser  jó  ízlés  és  rossz  ízlés? 
Az  embereknek  tehát  társulniok,  ép  ngy  mint 
az  íróknak  csoportosulnak  kell.  Miért  akar- 
nátok ti  magatokat  « elszigetelni®  ? Az  ab- 
szolutizmus ellenhatása  képen  a nihilizmus 
jelentkezett  köztetek  ép  úgy,  mint  az  irók 
közt  az  aesthetikai  dogmatizmusra  az  aesz- 
thetikai  nihilizmus  következett.  Ámde  én  al- 
kotmányos monarcha,  azaz  kritikus  akarok 
lenni, -vagyis  jobban  mondva  nem  léteznék-e  kö- 
zépút a dogmatizmuss  nihilizmus  közt?  Stb.  A 
földmiveléssel,  iparral,  kereskedelemmel  nem 
foglalkozom.  A fődolog  csak  az,  hogy  az 
emberek  természetük  «örök  törvényei®  sze- 
rint egymással  társuljanak  és  államot  illető- 
leg irói  csoportosulást  alkossanak®. 

De  hagyjuk  a tréfát.  Csak  azt  az  egyet 
hangsúlyozzuk,  hogy  Gyulai  a magyar  nem- 
zeti irodalom  ez  idöszerinti  reális  viszonyai- 
val nem  foglalkozik.  Miért?  Azért  mert  iro- 
dalmunk sorsát  szivén  nem  hordozza.  0 nem 
érez  egyiút  költőinkkel  és  Íróinkkal.  0 mint 
idegen  áll  szemben  a magyar  irói  világ  mind- 
azon törekvéseivel,  mebjek  nem  tőle  kaptak 
irányt  és  melyek  szubjektív  Ízlésével  meg  nem 
egyeznek.  Hiszen  láttuk,  hogy  a költészet 
általános  fogalmát  nem  Homér-ből,  Shakes- 
peare-böl  és  Goethé-böl’  vezeti  le,  hanem  Gyu- 
lai Pálból.  Vagy  talán  azt  hiszi,  hogy  «ele- 
venséggel  és  szabatosságai®  ki  lehet  me.riteni 
ama  szellemóriások  költészetét?  Még  egyszer 
mondom,  ő szubjektív,  és  szubjektivitása  által 
türelmetlenné  válik.  Ő nem  érez  rokonszen- 
vet  semmi  mozgalommal,  mely  irodalmunkat 
jelenleg  élteti  és  mely  a jövendő  fejlődés 
kiinduló  pontját  képezi.  Es  mégis  nem  átallja, 
hogy  oly  férfiakra  hivatkozzék,  mint  Besse- 
nyei és  Kazinczy.  Föléleszti  e kitűnő  lelkü- 
letű nagyjaink  alakjait,  hogy  annál  siralma- 
sabb tudatára  ébredjünk  mostani  irodalmi 
életünk  sivárságának.  Ama  nagy  férfiak  szive 
szeretettől  áradott  és  ők  lelkesülve  üdvözöl- 
tek minden  talentumot.  Csekély  vagyonukat 
az  irodalom  támogatására  fordították.  Majd- 
nem hogy  martyrok  voltak  a nemzeti  iroda- 
lom ügyéért.  De  vájjon  minő  fényt  vagy  me- 
leget áraszt  Gyulai  a mi  irodalmunkra.  Hisz 
csak  nagy  kegyesen  konczedálja,  hogy  még 
létezik  irodalom  és  reális  viszonyait  fejtege- 
tésre méltónak  sem  tartja.  (3  csak  int  és  gán- 
csolódik.  0 nem  világit  a filozófia  fáklyájával 
a jövőnek.  Szeretetet  nem  ad,  de  eugedel- 

mességet  követel.  A szivek  rég  elfordultak 
már  tőle  és  ha  majd  a jövendő  nemzedékek 
be  fogják  látni,  hogy  gondolkodása  is  bár 
józan,  de  alantasan  járó  és  kicsinyes,  akkor 
az  elmék  sem  fognak  többé  meghajolni  előtte,  a 
mint  hogy  már  ma  sem  hajolnak.  Bizony  hiába 
beszél  csoportosulásról.  Csak  nagy  elme  és  nagy 
szív  köré  szeretnek  csoportosulni  az  emberek. 

Az  az  aeszthetika,  melyet  Gyulai  űz,  sé- 
relmi,  gravaminális  aeszthetika.  Csak  a múlttal 
van  kapcsolata,  de  nem  a jelennel  és  még  ke- 
vésbé a jövővel.  Nagyon  tetszik  neki  az  a felfo- 
gás, mely  az  aeszthetikát  «a  jogtudomány  egy 
nemévé®  teszi.  Miért  nem  tette  hozzá,  hogy 
a kritikának  ennélfogva  prókátor-kritikának 
kell  lenni-e?  A mai  kritikusokat  ő aeszthe- 
tikai  nihilizmussal  vádolja,  valamint  az  újabb 
lyrikusokat  annak  idején  «kozmopolita  lyri- 
kusoknak®  nevezte.  De  vizsgáljuk  csak,  hogy 
ki  a nihilista  az  aeszthetikában : az-e,  aki 
a filozófiára  támaszkodik,  vagy  az-e,  ki 
innen-onnan  levont  magának  egy  költészeti 
szabályt.  És  ki  a dogmatikus:  az-e,  a ki  a 
bölcselet  fejlődését,  a világnézet  átalakulását 
figyelemmel  kiséri,  aki  a korszellemmel  halad, 
sőt  kritikájával  fölébe  emelkedni  törekszik, 
vagy  az-e,  a ki  elvesztette  érintkezéseit  a 
nyugati  czivilizáczió  szellemével  ép  úgy,  mint 
a nemzet  törekvéseivel,  és  a ki  úgynevezett 
«örök  törvények®  mögé  sánczolva  magát,  az 
egészséges  haladást  a műfilozófia  terén  « di- 
vatnak® nevezi?  A dogmatizmus  ellenhatást 
szült  mondja  Gyulai,  és  ez  a nihilizmusban 
jelentkezik.  De  ki  volt  az  a dogmatikus  kri- 
tikus, ha  nem  ő.  Hiszen  ki  ellen  támadha- 
tott ellenhatás  a magyar  irodalmi  kritikában, 
ha  nem  ő ellene,  aki  az  irodalom  élén  áll? 
Hát  tartsa  meg  csak  a dogmatizmust  magá- 
nak. És  ha  ő érzi  magában,  hogy  ő dogmatikus 
volt  ám  nevezze  meg  azt,  hogy  ki  most  a 
nihilista.  Talán  Tolnai  Lajos?  Bizony  ezt 
senki  sem  hinné  el  neki.  De  én  megmond- 
hatom, hogy  ki  a nihilista  az  aeszthetikában. 
Az  a ki  nem  frlozof  és  a kinek  elvei  ennél- 
fogva nem  lehetnek.  Az,  aki  szegényes  em- 
píriából él,  és  kinek  szelleme  magasabb  és 
általános  fogalmakhoz  nem  emelkedik.  Aki 
aeszthetikai  szent  kódexre  hivatkozik,  mely- 
lyei  nem  bir.  A ki  a költészet  fogalmát  a saját 
verseiből  vezeti  le  és  mégis  örök  törvényekre 
hivatkozik.  A ki  prókátor  kritikával  akar 
uralkodni  a magyar  irodalom  fölött. 

jP nlágyi  M<  nyílért. 

ROSSZ  TÖRTÉNET. 

Irta : Carmen  Si/tva. 


A legszebb  és  legjobb,  a mi  ezen  az 
egész  világon  létez,  a szünidő.  Majdnem  a 
menyország  a földön  — majdnem,  de  nem 
egészen : mert  ezen  az  égen  felbő  lebeg, 
mely  mindig  sűrűbb  és  sötétebb  lesz,  mentői 
gyorsabban  közeledik  végéhez  az  a szép  idő ! 
És  ezt  a felleget  sziinidei-feladványnak  ne- 
vezik. — De  ha  a szünidő  Angliába  való 
utazást  és  Londonban  való  mulatást  jelent, 
Londonban  az  első  nagy  kiállítás  ideje  alatt, 
no  igy  már  a mesével  határos,  csak  az 
az  utálatos  kis  felleg  ne  volna!  Mennyi 
csoda  együtt!  Valóságos  kristály  palota,  me- 
lyet érinteni  lehet,  belül  élő  fákkal,  különö- 
sen egy  pompás  tölgy,  mely  bele  van  építve, 
s régi  helyén  a talajban  gyökeredzik.  És 
aztán  Reinecke  Fucksnak  egész  története, 
valóságos  kitömött  állatokkal,  melyeket  fáj- 
dalom, érinteni  nem  szabad.  És  a bazár,  hová 
kis  pénzdarabbal  bemenve  piczike  kis  babát 
vásárolhat  az  ember  magának,  igazi  ágyacs- 
kával  rózsaszín  kartonból,  s a mellett  bá- 
mulhatja a pompás  babákat,  melyek  olyanok, 
mintha  igazi  gyermekek  volnának. 

A legszebb  marad  mégis  mindezek  kö- 
zött az  állatkert!  Az  a kellemes  borzongás, 
ha  biztonságban  érzi  magát  az  ember,  s a 
mellett  a vadállatok  oly  iszonyúan  ordítanak, 
s minket  bizonyára  felfalnának,  ha  eltörnék 
egy  vasrúd. 

Ejjelenkint  elképzeli  az  ember,  hogy  ez 
az  iszonyú  dolog  csakugyan  megtörtént!  Hisz 
a csörgő  kígyót,  melyet  a felügyelő  tartott, 
simogattuk  is.  De  ha  nem  tartaná  oly  erősen 
bizonyára  megölné,  megfojtaná  az  embert. 
Természetesen  ilyen  gondolatok  mellett  nem 
lehet  alunni,  bárhogy  be  nyomjuk  szemeinket 

A szállás  nem  is  oly  rósz,  habár  a 
Sussextéren  kissé  idegennek  tűnik  fel.  Úgy 
néz  ki,  mint  egy  nagy  ház,  de  azért  sok, 
apró  házacskából  áll,  melyek  mindenike  a 
nagy  kertre  nyílik.  A kert  bizonyosan  nagy, 
mert  két  tuczat  gyermek  szaladgált  együtt 
vagy  külön  benne. 

Hédi  bánkódott  kissé,  hogy  nem  játsz- 
hatott az  idegen  gyermekekkel,  de  nem  na- 
gyon, mert  volt  egy  kis  fivére,  a kivel  mégis 
csak  legszívesebben  játszott;  olyan  képzelt 
játékokat,  csatákat,  hadjáratokat,  rablókat  s 
borzasztó  fogságokat,  rabszolgaságokat,  hajó- 


kat és  vasutakat  — olyan  hősök  voltak  ! A va- 
lóság csupa  gyermekség  volt  a kertben  tör- 
tént nagyszerű  eseményekhez  képest.  De  a 
felhő,  a sötét  felhő  ott  függött  Hédi  sötét- 
barna fürtös  feje,  ennivaló  rózsás  arcza  és 
nagy  kék  szemei  felett,  melyek  csupa  paj- 
kosságtól  villogtak  és  tánczoltak,  mintha  az 
agyafúrt  fejecskéből  kiakarnának  ugrani,  még 
gyorsabban  mint  lábai,  melyek  úgy  szaladtak, 
mintha  nyílból  lőtték  volna. 

Ilyen  szemeknek  természetesen  felette 
nehéz  német  és  angol  szavakra  tekinteni! 
Hát  még  a számok!  E földi  siralom-völgy- 
ben könyek  se  volnának,  ha  számok  nem 
lennének!  Mert  a számok  és  semmiesetre  sem 
az  alma  szégyenitette  meg  a paradicsomot ! 
S most  már  vannak  könyek,  van  keserv,  van 
sóhaj,  csupán  azért,  mert  egy  ember  úgy 
gondolta  ki,  hogy  meg  kell  számítani  azt,  a 
mi  van  s a mi  nincs.  Bizonyára  a számok 
minden  rossznak  okozói  és  kezdete ! És  aztán 
komoly  büntetéssel  van  fenyegetve,  ha  a 
munka  nem  lesz  jobb.  És  egy  idő  óta  vas- 
tag angolné  van  a háznál,  ki  tulajdonképen 
nem  nevelöné,  s mégis  a neveléssel  foglal- 
kozik csupán  azért,  mert  sok  gyermeke  van. 
Ez  uj  és  borzasztó  büntetéseket  talált  ki,  mi- 
nőket legkétségbeesettebb  gyermeki  fantázia 
sem  tudna  kigondolni ! Még  csak  ma  kell  egy 
kis  komoly  megerőltetés,  mert  egy  óra  múlva 
jön,  s ha  megint  semmi  sincs  készen,  akkor 
jön  a rettenetes  ismeretlen,  talán  rosszabb, 
mint  a verés.  Nem  lehet  semmi  rosszabb  a 
verésnél!  Tehát  gyorsan  meggörbíteni  az 
ujjacskákat,  a nyelvet  kiölteni,  a fejet  félre- 
vágni, hogy  csak  egyik  szemmel  nézhessünk 
a papírra. 

De  ah ! ha  az  ember  hat  éves,  mennyi 
kisértésnek  van  kitéve  s mily  gyenge  az 
akarat!  Természetesen,  ha  már  nagy  az  em- 
ber, nem  enged  a kisértésnek  s nem  tesz 
soha  rosszat,  annyi  bizonyos. 

Hedika  a földszinti  szalonban  ült,  mely- 
nek három  góth  ablaka  a kertre  nézett.  Egy- 
szerre csak  gyermekhangok  hallatszottak  kí- 
vülről. Hédi  nem  akart  hátra  nézni,  de  még 
is  vissza  nézett  s ime  a Sussextéri  gyerme- 
kek az  ablak  előtt  álltak  s ötét  nézték. 
Hédinek  nem  volt  szabad  velők  beszélni,  s 
hirtelen  az  asztalra  hajolt,  hogy  ne  lássa 
többé  a gyermekeket.  Erre  hangos  kaczaj 
tört  ki.  Hédinek  mégis  csak  látni  kellett, 
miért  nevetnek,  csintalan  szemeivel  feltekin- 

tett,  hogy  az  ablakon  át,  honnan  rá  tekin- 
tettek, meglássa  őket,  s aztán  hirtelen  visz- 
szahuzódott.  Erre  nagy  vigasság  lett:  «Come 
up,  little  girl  /»  kiáltották  a gyermekek. 
„Come  up,  little  girl!“  Hédi  felegyenesedett. 
„Go  down  little  girl!“  hangzott  minden- 
felől. Hédi  lebujt.  „Come  up,  little  girl!  Go 
down  little  girl!“  így  folyt:  „állj  fel  kis 
leány,  bújj  le  kis  leány !“  szünet  nélkül,  tudni 
sem  lehetett  mily  sokáig  oly  pompás  volt  az. 
Hédi  végtelen  jól  érezte  magát,  hogy  szemé- 
lyecskéjével  az  egész  sereget  dominálta  és 
mulattatta.  Az  óra  oly  hangosan  tiktakolt 
mennyire  csak  tudott,  de  Hédi  nem  hallotta. 
A mutatók  tőlük  kitelhetőleg  mutatták  az 
órát,  de  Hédi  nem  látta.  Mikor  már  minden 
hasztalan  volt,  az  óra  ütni  kezdett.  Ez  ha- 
tott ! Még  két  perez ! Hagyta,  hogy  a gyer- 
mekek kiáltsanak  mig  belefáradva  elfutottak. 
Két  szót  irt,  egy  nagy  disznót  csinált,  mert 
épen  ajtónyilás  hangzott,  a folyosón  végig 
léptek  közeledtek,  a szalon  ajtaja  felnyílt  s 
egész  magasságában  és  vastagságában  be- 
lépett a félt  személy  szúró  fekete  sze- 
meivel. 

Csak  egy  tekintetet  vetett  a füzetre  s 
egyetlen  szó  nélkül  magával  vitte.  Hédi  re- 
megő várakozásban  állt  az  ablaknál,  mely 
azelőtt  oly  vidáman  nézett  ki,  most  azonban 
oly  vigasztalatlanná  lön. 

Ekkor  megint  léptek  hangzottak  s fel- 
hívták öt. 

— Hédi  mit  tettél  ez  órában  ? 

Reszkető  hallgatás. 

— Kérdem,  mit  csináltál  ? 

— Semmit! 

— Azt  látom,  de  miért? 

— Az  ablakon  néztem  ki ! 

Ez  igaz  is  volt. 

— Jól  tudod,  hogy  ezért  büntetést  fogsz 
kapni,  oly  büntetést,  melyet  soha  el  nem 
feledsz ! 

Hédi  reszketett.  Bizonyára  verés  lesz. 
Atyja  pálezájára  gondolt,  s szive  majd  nem 
hallhatóan  vert. 

— Most  le  mégy,  s a többit  majd  meg- 
látod ! 

Hogy  Hédi  a lépcsőt  megtalálta  csoda 
volt,  s hogy  le  nem  zuhant  a lépcsőkön, 
csupán  az  angolnő  kemény  fogásának  volt 
köszönhető,  ki  karjainál  fogva  tartotta.  Szo- 
bájában le  kellett  hogy  vetkőzzék,  hálóinget 
kapott,  s e szavakat  hallotta:  «Ha  a gyer- 


mekek nem  képesek  feladványaikat  megcsi- 
nálni, úgy  betegek,  s ha  betegek,  úgy  ágyba 
kell  fekiinniök,  s csak  keménymagos  levest 
kapnak. » 

Ezzel  az  ajtó  bezárult  és  Hédi  hullámzó 
vérrel,  s dobogó  szívvel  egyedül  találta  ma- 
gát a csöndes  szobában,  a lezárt  fiiggönyű 
ágyban,  ezen  a valódi  napsugaras,  ködnélküli, 
szép  nyári  napon.  Egy  perczig  ütőerei,  melyek 
azelőtt  oly  lázasan  vertek  — megálltak,  ügy 
elbámult.  Először  nem  tudta,  hogy  mit  gon- 
dol, nem  is  gondolt  semmit.  Olyan  uj,  oly 
különös  volt  betegnek  lenni.  Hédi  még  soha- 
sem volt  beteg,  s hogy  nappal  ágyba  feküd- 
jék, azt  még  nem  ismerte.  Sem  jósággal,  sem 
szigorral  nem  volt  ez  mindeddig  elérhető.  Ez 
a daczos  természet  eddig  alig  volt  fékezhető 
s ime  most  ö egészen  csöndesen  feküdt  az 
ágyban.  Egyszer  csak  eszébe  jutott,  hogy  mi 
történnék  akkor,  ha  hallották  volna  a : «come 
up,  little  girl»-t  s megtudnák,  hogy  a mellett 
engedetlen  is  volt.  Nem  is  mert  arra  gon- 
dolni, hogy  mi  történt  volna  akkor!  De  a 
lelkiismeret  egész  szigorúan  tette  fel  a kér- 
dést, ép  úgy  mint  egy  nagy  embernek,  hogy 
vájjon  a valót  mondta-e?  «Az  ablakon  néz- 
tem ki, » de  nem  mondta  el,  hogy  ott  mi 
történt.  Persze  szólni  nem  szóltak,  de  ját- 
szottak. Nem,  az  még  sem  játék,  ha  az 
ember  nem  nyargal  és  nem  beszél!  Hát  a 
bujósdi  nem  játék-e?  Miért  is  jöttek  a 
gyermekek?  Rosszul  nevelt  csúnya  gyer- 
mekek voltak,  mert  a mama  nem  engedi 
meg,  hogy  velők  játszszék.  Bizonyára  pisz- 
kosak ! Oly  hangosan  kiábáltak  és  sírtak, 
ahogy  jól  nevelt  gyermekek  tenni  nem  szok- 
tak. Hédi  úgy  érezte  magában,  mintha  Po- 
lichinella  lett  volna  és  egész  forrósága  lett. 
Igen,  egész  a fulladásig  forrósága  van  az 
embernek  az  ágyban!  Megfordul,  de  kevés 
idő  múlva  igy  is  forró  lesz.  Mentői  többször 
fordul  meg  az  ember,  annál  forróbb  lesz 
egész  az  elviselhetlenségig.  Nemsokára  az 
egész  ágy  forró  lesz  és  a lábak,  mint  a tűz 
úgy  égnek.  Ekkor  megpróbálja  az  ember  a 
fejét  le,  s a lábakat  fel  a párnára,  aztán  a 
párna  alá.  És  ha  semmi  sem  használ,  keresztül 
fekszik,  s a falhoz  támaszkodik.  Egyszerre 
csak  jéghidegek  lesznek  a lábak,  az  arcz 
azonban  annál  forróbb.  Az  egész  fej  ég.  Nem, 
igy  nem  megy ! Történeteket  kell  kigondolni, 
igy  talán  elmúlik  az  idő.  De  a máskor  oly 
élénk  fantázia  ma  teljesen  megtompult,  a he- 

Ivett  ujjolag  megjelen  a lelkiismeret  és  bor- 
zasztó prédikátiókat  tart. 

— Emlékszel-e,  közelebbről  is  nyalánkod- 
tál?  Nemde  senki  sem  tudja,  de  én  tudom.  Aztán 
étetted  a kutyát  és  titokban  te  is  kis  tészta 
darabkákat  dugdostál  szájadba.  Senki  sem 
látta  csak  én!  És  emlékszel  e,  hogy  a kövér 
háta  illegett  kiöltötted  a nyelvedet,  s midőn 
megfordult,  megint  nyájas  voltál  hozzá  ? És 
ahogy  fivéreddel  játszódtatok,  egy  kis  fács- 
kával  gyűrűt  csináltatok  a narancs  fára. 
Ekkor  kinézett  a házi  ur,  az  ablakon  át 
ujjával  megfenyegetett;  ur  isten,  hogy  meg- 
ijedtünk ! 

Senkinek  sem  beszélték  el,  de  Hédi 
naponta  várja,  hogy  a borzasztó  ember  elfog 
jönni,  s öt  börtönbe  veti,  s mindennap,  még 
évek  múltán  is  látja  a félt  embert  a háta 
megett  vastag  pálczával,  ahogy  utána  fut. 

Mióta  ez  a történet  eszébe  jutott,  nem 
csak  lábai,  hanem  kezei  is  jéghidegek  lettek, 
s a feje  mind  jobban  ég.  Ekkor  az  egyhangú 
kárpit  kezd  rá  bámulni,  oly  szürkén,  oly 
egyhangúan,  fent-alant,  itt-ott,  mindig  ugyanaz 
a kiállhatatlan  minta! 

Hédi  egész  életében  nem  feledi  el  e 
kárpitot,  oly  kellemetlenné  vált  előtte  e na- 
pon, de  mégis  megnyugtatta  lelkiismeretét. 

De  ime,  mikor  minden  elcsendesedett  fel- 
nyílt az  ajtó  s belépett  a vastag  angolné 
tányér-levessel  kezében. 

— Pfuj!  — szólt  — miféle  csúnya 
leányka  ez  ? Oly  rest,  oly  rendetlenül  fekszik 
az  összegyürött  ágyban! 

És  a lelkiismeret  újra  ott  volt  s meg 
keserítette  a kenyérlevest,  s ott  maradt  mikor 
az  angolnő  már  el  is  távozottt. 

— Félig  mégis  hazudtál ! — szólt  ujjolag. 

A nap  tova  tűnt  és  a barátságtalan  ide- 
gen szoba  az  idegen  házban  sötétülni  kezdett; 
fényes  nappal  sem  volt  világos,  hát  még  a 
függönynyel  mily  komor!  Mily  unalmas,  ah! 
mily  unalmas!  Meg  kell  halni  bele!  Kívülről 
zaj  hallatszott,  tompa  szekér-zörgéssel  válta- 
kozva. Aztán  a lépcsőkön  jártak,  egy  kocsi 
állott  elő,  a kilincs  bezárult  és  aztán  halálos 
néma  csend  lön,  de  oly  csend,  hogy  Hédi 
félt  megmozdulni.  Szemeit  behunyta  és  alunni 
akart.  Hasztalan,  nem  tudott  soha  alunni ! A 
délutáni  órák  valóban  végteleneknek  látszot- 
tak. Majdnem  betegnek  érezte  magát.  Végre 
megint  éledni  kezdett  a ház,  de  Hédi  egye- 
dül maradt.  Keserű  érzés  fogta  el.  Kis  fogait 


és  ökleit  összeszoritotta  s a falhoz  ütött, 
előbb  keményen,  aztán  csöndesebben,  mert 
fájt.  Most  alkonyodott.  Hédi  mindig  félt  a 
sötétben,  s ma  még  sokkal  inkább  mint 
máskor  e borzasztó  egyedüliségben.  Minden 
este  úgy  érezte  mintha  a bútorok  megmoz- 
dulnának s hozzá  jönnének.  Ma  még  inkább! 
Minden  ingott  s a nagy  pohárszék  már  egé- 
szen közel  volt.  Mélyen  a takaró  alá  bujt, 
de  szive  oly  hevesen  vert  mintha  valami 
ágyában  mozgott  volna.  Félelmében  megráz- 
kódott. Jobb  a fejet  kidugni,  akkor  nem  hall 
az  ember  oly  ostoba  neszt! 

Mindig  setétebb  lett,  a tárgyak  mindig 
alaktalanabbakká  és  nagyobbakká  váltak. 
Egészen  ismeretes  dolgok,  a pongyola-ruha, 
a ruha-tartó,  a szék  arczot  váltottak  és 
mozogtak.  Hédi  kénytelen  volt  merően  oda 
nézni  s mentői  meröbben  nézett,  annál  csodá- 
latosabb dolgokat  látott.  Végre  éj  lett,  s 
mivel  még  mindig  látni  vágyott  és  mereven 
nézett,  saját  szemcsillagait  látta  fényleni 
maga  előtt.  Ez  először  kísérteties  volt,  aztán 
rendkívüli,  és  aztán  megint  és  megint  kellett, 
hogy  próbálja,  mig  szemei  megfájdultak  bele. 

Hédi  majdnem  sirt,  de  Hédi  soh’  sem 
szokott  sírni.  Kevés  idő  múlva  léptek  és 
gyertyafény  közeledtek.  Midőn  az  ajtó  fel- 
nyílt, Hédi  szorosan  behunyta  szemeit. 

— Alszik!  — hallotta  mondani.  Nyak- 
literei  vertek. 

Vártak,  susogtak,  Hédi  nem  mozdult. 
Végre  eltávoztak,  végre  — és  Hédinek  nem 
kellett  bocsánatot  kérni,  mivel  Hédi  arra 
nem  volt  képes! 


PAP-HALÁL. 

— Marriot  Emil  regénye.  — 

(Folyt.) 

VI. 

Vasárnap  volt;  fagyos,  derült  szeptem- 
beri reggel.  Közel  s távolból  templomba  özön- 
lött az  ünneplő  ruhába  öltözött  falusi  nép. 
A lakosok  föltették  magukban,  hogy  az  es- 
peres úrral  kibékülnek;  a feszült  viszony, 
mely  köztük  és  lelkipásztoruk  közt  volt,  ké- 
nyelmetlen kezdett  lenni;  meg  akarták  neki 
mutatni,  hogy  még  jámborak  s ki  akarnak 
egyezni.  Ma  maga  a nagyságos  ur  prédikált. 
Nos!  hadd  lássa  hát,  hogy  nem  térnek  ki 
előle.  A feddö  beszédre  úgy  is  elkészültek. 

Nem  fog  ártani;  az  esperes  urnák  utoljára 
is  elég  oka  volt  arra,  hogy  bosszankodjék; 
be  kellett  volna  választani  a tartomány-gyű- 
lésbe, s most  szent  volna  a béke. 

A fiatal  tanító  a hangulat  fölött  bosszan- 
kodva, mely  a népnél  lábra  kapott,  a temp- 
lom felé  ballagott.  Több  hét  óta  tapasztalta, 
hogy  nagy  ügygyel-bajjal  szerzett  népszerű- 
sége aggasztóan  csökken.  0 «liberális»  volt 
s szintén  részes  volt  benne,  hogy  az  űr  a 
parasztok  és  az  esperes  közt  egyre  tátongóbb 
lett,  s ezt  most  a parasztok  rossz  néven  vet- 
ték tőle;  kivált  az  asszonyok.  « Ezzel  a nép- 
pel mihez  se  lehet  fogni »,  gondolá  bosszúsan. 
«A  félúton  mindig  visszafordulnak.  A pokol- 
tól való  félelem  mindig  újra  Róma  bűvkö- 
rébe vonja  őket;  nem  lehet  velők  boldogulni*. 

Arcza  hirtelen  kiderült,  mert  Tinikét 
látta  tinnepiesen  öltözve,  imakönyvecskéjével 
kezében,  az  úton  jönni. 

«Jó  reggelt  Tiniké*,  mondá  s minden 
ellenkezés  daczára  megcsókolta  öt.  Hogy  vagy  ? 
Rossz  kedved  van?» 

« Nincs*  felelt  a gyermek.  «De  a csőkot 
ki  nem  állhatom*. 

Tinike  tudta,  hogy  a tanitó  az  ő kedvét 
keresi,  s ez  vakmerővé  tette  őt.  Hisz  min- 
dent elszenvedett  tőle  . . . tehát  teketória 
nélkül  bánhatott  vele. 

«Hol  késik  nénéd?»  folytatá  a tanitó. 

«Majd  később  jöu.  Most  otthon  van 
dolga*. 

«Es  te?  Az  egész  prédikácziót  meg  aka- 
rod hallgatni?* 

«Igen.  Ön  nem?» 

«Nem,  édesem.  Inkább  egyet  sétálok. 
Jöjj  velem, '.hagyd  manóba  a prédikácziót*. 

A leányka  fejét  rázta.  «Nem  akarom  a 
hitoktató  urat  megharagitani». 

Stettner  Frigyes  ránczba  húzta  homlokát. 
Ez  a hitoktató  lassanként  kellemetlen  kez- 
dett lenni  rá  nézve.  Tinike  annyiszor  beszélt 
róla,  rajongott  érette  s tisztelte  őt  ...  a ta- 
nitó haragot  és  féltékenységet  érzett  szi- 
vében. 

«Mondd  csak,  Tini  ...» 

A gyermek  rá  sem  hallgatott.  Szemei 
a paplakot  fürkészték  s a vér  arczába  szö- 
kött. «Ott  j ön ! » susogá  izgatottan. 

Harteck  György  a paróchiáról  jött  s 
feléjök  közeledett.  Fekete  talárt  viselt  s fö- 
(letten  fejét  földre  süté.  Egyiköket  se  vette 
észre. 


io:í 

«H>toktató  ur!»  kiáltá  Tini  kissé  fé- 
lénken 

Megállt,  megpillantá  a gyermeket  s vo- 
násai kiderültek.  Tini  félénk  gyermeki  kecs- 
esei közeledők  hozzá,  jobb  vállára  liajtá  fe- 
jecskéjét, s szemei,  ajkai  mosolyogtak. 

« A templomba  megy,  hitoktató  ur?»  kérdé 
kezet  csókolva. 

«Igen.  Ma  én  tartom  a nagy  misét*. 

«Ah!  az  már  jó!  Én  olyan  ájtatos  leszek, 
olyan  ájtatos  ...» 

« Mindig  is  az  légy,  ha  imádkozol*. 

»És  ma  Paula  énekel*,  folytatá  a gyer- 
mek nagy  büszkén.  «Aztán  szépen  játsszék  ám 
Stettner  ur!»  kiáltá  a tanitónak.  «Ha  meg 
nem  teszi,  vigyázzon  magára!* 

A tanitó  erőltetett  mosolylyal  íidvözlé  a 
papot.  Mily  különböző  hangon  beszélt  a kis 
leány  ezzel  az  emberrel!  Vele  soh’se  beszélt 
gyalog  . . . hja,  ha  nem  volna  Paula  test- 
vére ...  de  igy  . . . mitévő  legyen? 

«Most  a templomba  kell  mennem*, 
mondá  Tinike.  «Már  megkezdődött  a prédi- 
káczió*. 

Köszönt  s kimért  léptekkel  illedelmesen 
lesütött  szemekkel  távozott. 

«Nem  megy  ön  vele?*  kérdé  Harteck  a 
tanítót. 

«Nem,  nincs  kedvem  magamat  lehurro- 
gatni»,  mondá  a tüzes  ficzkó,  s leve  vén  ka- 
apját,  gyorsan  eltávozott. 

Hartecknek  mosolyognia  kellett.  Az  iga- 
zat megvallva  nem  vehette  a tanítótól  rossz 
néven,  hogy  a predikáczió  elöl  megszökött ; 
hisz  ő is  azt  tette.  A templom  előtt  álldogált 
s a falu  irányába  nézett.  Szándékában  volt 
addig  várakozni,  mig  Paula  jő.  Végre  látni 
akarta  a fiatal  leányt.  Tekintetét  folyton  a 
mondott  irányba  szegezve,  nem  vette  észre, 
hogy  Aranka  kisasszony  kijött  a paróchiáról, 
s a templom  felé  tartott.  Igen  szűk  ruhát  és 
párizsi  sarkú  czipőt  viselt,  mi  járásának  némi 
bizonytalanságot  kölcsönzött.  Kezében  barna 
bársonyba  kötött,  ezüsttel  kivert  nagy  imád- 
ságos  könyvet  tartott,  melyet  gyöngéden  szi- 
véhez szorított.  Kis,  hegyes  s rizsporral  vas- 
tagon behintett  arcza  keresett  jámbor  kifejezést 
öltött-  A papot  azonnal  észrevette;  tüstént 
lesiité  szemét  s ingó-bingó  czipőjével  feléje 
tipegett.  Már  egészen  közelébe  ért,  s az  még 
mindig  nem  vette  észre.  Erre  aztán  torkát 
kezdé  köszörülni: 

« Hm ! hm  ! » 

Harteck  megrezzent  s feléje  forditá 

fejét. 

«Ugy  elmélyedt,  káplány  ur?»  — szólitá 
meg  őt.  Bizonynyal  igen  érdekes  dolgokra 
gondolt.  Ó ne  piruljon  el!  Hiszen  az  ember 
arra  gondol,  a kire  mire  akar*. 

Harteck  épenséggel  nem  pirult  el.  A 
kisasszony  ott  állt  előtte,  fejével  bólingatva, 
kaczagva,  pajzánul  fölemelt  mutató  ujjal. 
Harteck  mosolyt  erőltetett. 

«Ma  jó  kedvű  nagysád»,  mondá. 

«Csak  külsőleg,  viszonzá  sóhajtva  s ima- 
könyvére  nézett.  «Most  a templomba  megyek 
s imádkozom  . . . szivem  nyugalmáért*. 

«Igen  helyesen*,  mondá  szórakozottan. 

«Vár  valakit?*  kérdé  a kenetes  hang- 
ból hirtelen  bosszúsra  csapva. 

« Miért  e kérdés?* 

«Nos  — csak.  Mert  úgy  látszik.  Nem 
akarom  tovább  zavarni,  íötisztelendö  ur», 
mondá  ingerülten. 

«De,  kisasszony  ...» 

«Jó,  jó,  uram.  Sajnálom,  hogy  háborgat- 
tam önt»,  fejezé  be  nyomatékosan  s a temp- 
lomba ment. 

« Ugyan  mi  lelte ?»,  gondolá  Harteck. 
«Már  megint  udvariatlan  voltam?* 

Egy  ismerős  hang  gondolatait  elforditá 
Aranka  kisasszonytól.  A tanítót  látta  jönni; 
mellette,  fejét  félig  elfordítva  egy  fiatal  le- 
ány lépdelt.  Hogy  mit  beszélt  e kettő,  Har- 
teck nem  vehette  ki;  de  hangjukból  azt  lehe- 
tett következtetni,  hogy  valamiben  nem  ér- 
tenek egyet.  Hartecknek  azt  mondá  sejtelme, 
hogy  e leány  Paula  ...  No  lám!  a tanító- 
val megy,  elhozatja  vele  s kisérteti  magát, 
czivódik  vele  . . . tehát  mégis  két  szerelmes. 
Harteck  olyasmit  érzett,  mi  közeljárt  a ki- 
ábránduláshoz. Sokkal  jobban  szerette  volna, 
ha  ez  a híres,  kidicsért  Paula  csak  az  övéi- 
nek él,  ha  ezt  a hosszú  hajú,  túlzó  tanítót 
nem  szereti  . . . egy  nagyon  okos  leány  ho- 
gyan lehet  ily  csodabogárba  szerelmes? 

Paula  a pap  leié  közelgett;  arczát  lát- 
hatta; halvány  vonásai  némi  elégiiletlenséget 
fejeztek  ki  s szemöldökeit  összehúzta.  Büszke 
nyugalommal  ment  előre,  lépteit  se  nem 
siettetve,  se  nem  késleltetve.  Kísérője  he- 
vesen hadonászott,  nagyban  beszélt  s úgy  lát- 
szék,  valami  dologról  iparkodik  öt  meggyőzni, 
a leány  csak  fejét  rázta. 

«Már  gyakran  kértem  önt,  hogy  ne  jöj- 
jön értem  s ne  csatlakozzék  hozzám,  ha  a 


templomba  vivő  utón  találkozunk*,  hallá  a pap 
a leánytól.  « Miért  nem  veszi  szavaimat  figye- 
lembe ?» 

«De  miért*,  vágott  közbe  a tanító  izga- 
tottan, azonban  hirtelen  elnémult.  Észrevette 
a papot.  Paula  abba  az  irányba  nézett,  hová 
a tanító.  Komoly,  szürke  szemei  Harteck  für- 
késző tekintetével  találkoztak,  nyugodtan  né  :- 
tek  rá  s ö,  a falusi  szokással  ellenkezőleg, 
önkénytelenül  meghajtá  magát.  Ritkaság,  hogy 
a falun  egy  pap  köszön  előbb  valamelyik 
hívének  ...  de  úgy  látszék,  hogy  Paula  azt 
a neme  iránt  tanúsított  csekély  hódolatot 
csak  természetesnek  találta,  mosoly  nélkül  fo- 
gadta a köszönést,  s elment  mellette.  Har- 
teck a karcsú  termetű  leány  után  nézett, 
inig  el  nem  tűnt. 

« Márvány  hideg  szépség!*  gondolá.  «Sze- 
gény,  bolondos  Frigyes!  Ettől  az  érzéketlen 
bábtól  persze  nem  igen  sokat  lehet  remélnie  »• 

Az  órára  nézett.  Itt  volt  az  ideje,  hogy 
a nagy  misére  felöltözzék.  A mi  máskor 
csaknem  soha  sem  történt,  most  örült,  hogy 
az  istenitiszteletet  tartja.  Kiváncsi  volt  Paula 
énekére. 

Nemsokára  az  oltár  előtt  állt.  A nagy 
mise  kezdetét  vette.  Midőn  Paula  hangja  meg- 
csendült, mely  egész  elütő  volt  a többi  han- 
goktól a kóruson,  és  sokkal  iskolázottabb, 
érzésteljesebb  — a fiatal  pap  tagjait  az  elra- 
gadtatás kéje  járta  át.  Mindent  iránt  fogé- 
konysággal s érzéssel  birt,  a mi  szép,  s az 
az  élet,  a melyet  folytatott,  csak  ritkán  tárta 
föl  előtte  a szépet  a művészetben.  Hangosan 
dobogó  szívvel  hallgatta  a leány  mély,  csengő 
hangját  s különös  elégiiltséget  érzett,  midőn 
közvetetlen  az  ő hangja  után  a leány  éneke 
következők.  Órákig  szerette  volna  énekét  hall- 
gatni, tőle  mintegy  megittasulni,  hogy  szom- 
jazó szivét  feliiditse  — de  a nagy  mise  vé- 
get ért,  a hívők  eltávoztak,  ének  és  orgona 
elnémult,  s a fül  és  lélek  élvezete  oda  lett. 
Egy  hétig,  egy  egész  hosszú  hétig  kell  ez 
éltető  óra  ismétlésére  várakoznia  . . . talán 
még  tovább  is;  mert  ki  tudja,  énekel-e  me- 
gint Paula  a következő  vasárnapon?  Gyor- 
san a sekrestyébe  ment  s sebesen  levető  a 
misemondó  ruhát.  A fiatal  leány  elé  akart 
kerülni,  hamarább  akart  nálánál  a templom- 
ból kijutni,  Paulát  még  egyszer  látni  . . . . 
talán,  hogy  Tinike  megszólítsa  őt  s igy  al- 
kalmat nyerjen  Paulával  beszélni;  szereti 
volna  az  ifjú  leánynak  megmondani,  meny 

nyíre  elragadta  őt  éneke.  Ez  tán  csak  sza- 
bad, vagy  nem?  Már  megszokta  volt,  hogy 
fölebbvalója  mindenben,  a mit  csak  tett, 
rosszalni  valót  talált  . . . talán  ebben  is  rósz- 
szat  fog  látni.  Isten  neki!  egy  dorgálással 
több,  vagy  kevesebb.  «Ugy  sincs  velem  meg- 
elégedve*, gondolta  Harteck,  s a szabadba 
sietett. 

(Folyt,  köv.) 


TÓTH  EDE. 

(FALU  ROSSZA.  — KINTORNÁS  CSALÁD.  — 
TOLONCZ.) 

— SZÍN  IRODALMI  TANULMÁNY.  = 

Irta  : Szánthó  Kálmán. 

Ha  tiszteletreméltó  az  ember  tragédiája, 
melyet  előítélet,  balsors,  nehéz  körülmények 
ellen  vívnia  kell  s méltán  siratjuk  meg,  ha 
az  egyenlőtlen  küzdelemben  kifáradva,  végre 
is  elbukik:  akkor  nincs  a ki  tiszteletünkre 
inkább  méltó  lenne,  könyeinket  jobban  meg- 
érdemelné, mint  Tóth  Ede. 

Egész  élete  e szörnyű  küzdelemben  tölt 
el,  mely  utóbb  is  kora  vesztét  okozá.  Tra- 
gikuma volt,  hogy  korlátolt  szemkörü,  szűk- 
keblű, szorult  viszonyok  közt  tengő  apától 
szülessék,  ki  fia  lánglelkét  föl  ne  ismerhesse, 
nagyratörekvő  álmait  az  «országos  csavargóéi- 
nak* bélyegezze  s hozzájuk  segitni  ne  tudja 
s ne  akarja.  Tragikuma  volt,  hogy  az  égi 
tűzzel  lelkében  a fűszeres  fiókok  mögé  kelljen 
állnia  s midőn  géniusza,  mint  a puszták  szél- 
től fogant  csikaja  a megalázó  zabolát,  el- 
dobja magától  a nem  kevésbbé  alázó  nyűgöt : 
ép  mint  az  a szilaj  csikó  eszeveszett  futásban 
a pusztának  eredjen  neki,  hol  nem  lelhet  pi- 
henőre, nem  akadhat  enyhhelyre.  A tragikum, 
ez  a rideg,  csupasz  tragikum:  küzdelmében 
tiszteletünkre,  bukásában  könyeinkre  méltó. 

1844  októberében  született  Putnokon, 
hol  atyja  szabóságot  űzött  s sokat  tartott 
gyakorlati  életnézeteire.  Szinte  látni  vélem 
a becsületes  szabómestert,  a mint  az  iparos- 
körben  vagy  a nemes  czéhhelyiségben  pero- 
rál,  politizál,  társai  között  roppant  a becsű 
lete  úgy  hogy  utóbb  egész  a senátorságig 
felviszi.  Nagy  tisztesség,  érzi  is  a maga  sú- 
lyát s hallani  vélem  azt  is,  mint  fejtegeti 
mély  alapossággal  figyelmes  hallgatóinak  a 
pénz  mindenhatóságát,  ellenállhatatlan  erejét 
s tán  százszor  is  elmondja,  hogy  ö ugyan 


«urat»  is  nevelhetne  az  Edus  fiából,  de  azért 
mégis  boltosnak  adja.  Igen,  boltosnak  s ször- 
nyen büszke  a maga  democratiájára  s practi- 
kus  voltára. 

De  egyszersmint  magam  előtt  vélem 
látni  a csendes  családi  kört  is,  melyet,  inig 
a gazda  idegenben  űzi  a malom  alatti  poli- 
tikát, az  értelmes,  szelíd  lelkű  édes  anya 
maga  köré  gyűjt  s felolvasgatja  nekik  a ré- 
gibb irók,  sót  állítólag  Eötvös,  Jósika,  Jókai 
munkáit  is.  Ritka  mód,  különösen  vidéken, 
egy  egyszerű  mesterember  fedele  alatt.  S igy 
még  Edénk  sem  a legrosszabbul  járt,  az  apa 
materializmusát  ellensúlyozta  az  anya  idea- 
lizmusa. Az  édes  anya  magyarázta  nekik  az 
olvasottat,  egyszerű,  értelmes  leikével  meg- 
érteié velük  a mű  képességeit,  az  iró  inten- 
tióit,  gondolatmenetét.  Nem  voltak  ezek  mű- 
fejtegetések, de  nem  is  kellett,  hogy  azok 
legyenek  Különösen  a ki  saját  tapasztalatá- 
ból emlékszik  rá,  tudhatja,  mily  sokat  érnek 
az  ily  gyermekkori  olvasmányok.  Ilyenkor- 
fogékony  igazán  a kedély  s hajlandó  ábrán- 
dos színezésre  a lélek.  Egy  ilyenkor  tanult 
dal  végsora  az  életen  kisér  bennünket  s fü- 
lünkben dong  késő  vénkorunkban,  egy  ekkor 
megszeretett  alak  ideállá  nő  keblünkben  s 
tarka  működésre  készti  képzelődésünket. 

De  Edének  azért  mégis  boltossá  kellett 
lennie.  Kitöltötte  a bárom  inas  esztendőt,  fel 
is  szabadult,  legény  lett  s 1860-ban  Pestre 
került  Posnerhez  segédnek.  Egy  fiatal  vidék' 
boltoslegénynek  bizony  elég  szép  szerencse, 
de  Tóth  Ede  nem  tudta  méltányolni.  Előtte 
az  a titkos  világ  rajzott,  melynek  kapujáig 
anyja  vezette  el,  melybe  úgy  szeretett  volna 
belépni  s melynek  zárához  nem  ismerte  a 
bűvös  szót,  melylyel  azt  felpattanthatta 
volna.  Sejtelmek  fogák  el  lelkét,  képzelgé- 
sének zsilipje  megnyílt,  melyből  fantasztikus 
gondolatok  árja  hullámzott  elő,  keblét  merész 
vágyak  dagasztották  nagyra : kezébe  vette  a 
tollat,  — írni  akart,  költő  akart  lenni.  Oh, 
ha  az  csak  úgy  menne,  hogy : akarok ! A 
czukorsii vegek  dobálásához  szokott  ujjai  me- 
revek voltak  a tolira,  mezítlábas  cselédlányok 
udvarlásához  szokott  nyelve  nem  tud  alakot 
adni  a meg  is  születő  gondolatoknak.  A mit 
magán  utón,  éjvirrasztva,  óralopva,  a pudli 
alatt  titkon  tanult  vagy  olvasott  is : nagyon 
kérés  volt.  Verseket  tanult,  Shakespeare-t 
olvasgatta,  — vájjon  megértette- e ? Alig, 
mert  bizonyára,  a nagy  tehetségen  kiviil,  a 

mi  benne  megvolt,  a képzettségnek  bizonyos, 
még  pedig  nem  kis  foka  szükséges  ahhoz; 
de  e homály,  titokzatosság,  melybe  a nagy 
költő-király  magát  az  ő fejletlen  értelme 
előtt  burkolta,  csak  tüzelte  vágyát,  izgatta 
akaraterejét  — s ő költő  akart  lenni. 

Hány  ifjú  lelket  fog  el  az  ábrándozás  s 
a költészet  vágya  még  jobban  tán  ama  fél- 
müvelt  körökben,  hol  csak  nagyságát  érzik 
a hírnek  és  dicsőségnek,  de  nem  értik  nehézsé- 
geit? hol  nem  tudják  magyarázni  vagy  inkább 
félremagyarázzák  az  élet  tavaszának  érzelem- 
fakasztó szellőjét,  rügyetbontó,  bimbónyitó  ti- 
tokzatos erejét  ? hol  nem  tudnak  különbséget 
tenni  a lélek  perceptiv  melege  és  productiv 
heve  között  ? És  hát  ki  tud  különbséget 
tenni  ? ki  tudja  megmondani,  hogy  melyik  a 
költői  kedély  és  melyik  a költői  képesség, 
ezt  buzditsd  s ezt  tartsd  vissza?  S ha  már 
felismerte  is?!  Nem  elég  a jó  mag  egyedül; 
hogy  termésig  vigye  sok  száz  körülménynek 
kell  egybevágnia,  alkalmatos  talaj,  hogy  meg- 
fogamzzék,  kövér  eső,  hogy  megnövekedjék, 
hév  napsugár,  hogy  erőre  kapjon,  ápoló  kéz, 
ki  nyesegesse,  ápolgassa  s meg  még,  meg 
még!  Melyiket  buzdítsuk,  melyiket  tartsuk 
vissza! 

És  én  azt  hiszem,  hogy  legjobb  sorsára 
bízni.  Az  igazi  erő  el  nem  vész : veszteni  fog 
tán,  de  tönkre  nem  mehet.  Jóformán  18  éves 
már  Tóth  Ede,  midőn  még  mindig  papirt 
csomagolt  Posnernél  s midőn  azt  mondta : 
tovább  nem ! 1862  júliusában  haza  ment  s 
kijelenté  atyjának,  hogy  tanulni  akar.  Az 
öreg  dult-fult,  de  Ede  sem  engedett  s végre 
is  az  édes  anya  közbenjárásával  csakugyan 
ö lett  a győztes;  szeptemberben  Patakra 
ment,  egy  hónap  múlva  letette  a négy  alsó 
osztályról  a vizsgát  s az  év  végén  az  V-ről  is. 

E közben  egyetlen  pártfogója,  kinek 
minden  tekintetben  annyit,  mindent  köszön- 
hetett, a jó  édes  anya  is  meghalt.  Az  apa 
levette  fiáról  kezét  végkép,  ez  kiment  neve- 
lőnek vidékre,  de  úgy  látszik,  hogy  a sze- 
rencse itt  se  nagyon  dédelgette.  Olyan  helyre 
jutott,  hol  «száraz  dajka  volt  s nem  nevelő* . 
Otthagyta  s visszatért  Patakra. 

Nagy  könyörgésre  adott  neki  apja  1863. 
őszén  egy  félévi  élelmet,  de  felfogadta  egy- 
szersmind, hogy  ez  utolsó  segítsége.  Meg  is 
állta  emberül.  Épen  Karácsonyra,  midőn  az 
ünnepi  legatióval  némi  kis  pénzecskére  remélt 
szert  tehetni,  beteg  lett  Tóth  Ede,  s bár 


ünnep  utánra  felgyógyult,  de  mihaszna ! le- 
gatióba  menni  késő  volt.  Hazulról  pedig 
hiába  kért,  az  apa  állott  szavának. 

Mit  tegyen?  Levegővel  élni  nem  lehet, 
pénze  nem  volt,  hazulról  nem  kapott : fordult 
oda,  hova  annyi  szegény  diák  temette  már 
éhező  nyomorával  együtt  jövendőjét  is,  — 
felcsapott  színésznek.  Jobbra  fordult  sorsa  ? 
ne  is  kérdezzük ; nem  halt  meg  éhen  ! De  azért 
ne  kísérjük  nyomról  nyomra,  faluról  falura 
a kőbőr  csapatot,  melynél  most  már  többed- 
magával  éhezett.  Lehet,  hogy  abban  is  van 
enyhítő : többed-magával  éhezni. 

Szegény  színészet  te!  végső  menedék 
ott,  hol  már  minden  fonál  szakad,  minden 
deszka  elmerül,  minden  ág  leszakad!  végső 
menedék  a kicsapott  diáknak,  kinek  az  ott- 
hon már  nem  hazája,  a rátarti  szabólegény- 
nek, ki  elunta  dolgozni,  de,  ah,  hányszor 
menedéke  a züllésnek  induló  lángésznek  is, 
ki  másutt  sehol  sem  lelt  pihenő  tanyát ! Hozzád 
folyamodik,  a ki  a könyv  elől  szökik,  pedig 
hol  kell  többet  tanulni,  mint  nálad,  léged 
keres  föl,  ki  megunta  a dolgot,  pedig  hol 
kell  többet  dolgozni  — testileg-szellemileg 
dolgozni  — mint  nálad  s tőled  kér  kenyeret 
kit  már  minden  ajtóról  elűztek,  pedig  hol 
kell  többet  éhezni,  hol  kell  többet  nyomo- 
rogni, mint  nálad?! 

Mi,  szives  olvasó,  kik  egy-egy  premiere 
után  két  hétig  elbeszélünk  X.  színésznő  toi- 
lettejeiről  s már  csak  azért  is  elmegyünk  a 
Nemzeti  színház  valamelyik  salon-darajára, 
hogy  Y.  színészen  a frakk  legújabb  szabását 
megfigyeljük,  elképzelni  se  tudjuk,  mi  a szí- 
nész nyomora.  De  ha  belépsz  tavaszszal,  ösz- 
szel,  ama  bizonyos  hét  valamelyik  napján  a 
Pannónia  kávéházába  s látod  ott  azokat  a 
vézna,  beesett  arczu,  elkényszeredett  alako- 
kat, félregázolt  sarkú  csizmában,  kopott  sál- 
kendővel nyakuk  körül,  napok  óta  tüskés 
arczczal  vagy  még  inkább  ha  jól  szemügyre 
veszed  még  nagyobbocska  városban  is  azt  a 
fakóruhás  asszonyt,  ki  felgyiirt  két  karján 
éppen  vizet  emel  a kútról,  vagy  azt  a másik 
lődörgő  alakot,  kimegy  tarka  koczkás  rongyos 
kendőbe  rejtegetve  visz  egy  garas  ára  fát 
talán  hogy  egy  kis  levest  főzzön  mellette  s 
el  nem  tudod  képzelni,  honnét  oly  ismerősek 
ez  alakok  neked,  mig  végre  hosszas  fejtörés 
után  jut  szivdöbbenve  eszedbe,  hogy  — hisz, 
édes  istenem,  ez  az  asszony  tegnap  Stuart- 
Máriában  hösködött,  e férfi  pedig  mint  ön- 

érzetes  Bánk  hivatkozott,  — igaz,  hogy  ál- 
páthoszszal  — nemes  Bőr-származására  — 
akkor,  majd  akkor  fogalmad  lesz  a vidéki 
színészet  dicsőségéről.  A kicsapott  diák,  a 
tűjét  odahagyott  szabólegény  nem  is  érdemel- 
nek egyebet.  Azt  pedig,  ki  nem  a könyvtől, 
de  a könyvhöz  szökött  ide,  ki  nem  a dolog- 
tól menekült,  de  a dolgot  kereste,  ki  még 
nagyobb  nyomorból  emelkedett  ekkora  kisebb 
nyomorra  — az  jó  helyen  van,  azt  Thalia 
nem  engedi  elziillni,  annak  Thalia  édes  anyja 
s azt  Thalia  nagygyá  teszi,  mert  a nyomor 
a legjobb  iskola. 

A nyomor  a legjobb  iskola  — csak  bír- 
juk is  ki.  Nemcsak  energia,  fizikum  is  kell 
hozzá.  Kevesen  bírják  ki,  mert  a természet 
ritkán  pazarkezü  s ritkán  ád  nagy  szellem- 
nek nagy  — értem  erős  — hüvelyt. 

Ne  kisérjük  Tóth  Ede  szinészkedését ; az 
ő élete  sem  volt  különb  más  kóbor  színészé- 
nél, evett  ha  volt  mit  s azt  hiszem,  igen 
sokszor  előfordult,  hogy  nem  volt.  Tiz  évig 
nyomorgott,  ez  idő  alatt,  csak  úgy  mint  sok 
más  társa,  meg  is  házasodott  és  ez  idő  alatt, 
mint  szintén  sok  más  társa,  a drámairással 
is  próbálkozott.  Minden  ambicziózusabb  vidéki 
színész  megpróbálja  a dicsőség  ez  útját  is. 
A kinek  a hatvanas  évek  vége  felé  alkalma 
volt  vidéken  színházba  járni,  bizonyára  látta 
a Sclmeider  Fánit , Kerekes  Andrást  vagy  a 
Bécsi  Krachot.  Mivel  sem  jobbak,  mint-  azok 
a kísérletek  szoktak  lenni,  melyekkel  egy- 
egy  törekvő  helyi  nagyság  megörvendezteti 
a vidéki  direktorokat  s egyátalán  nem  mu- 
tatják az  oroszlán-körmöket.  Nem  is  igen 
mutathatják,  a mint  hogy  ezek  az  oroszlán- 
körmök  nem  is  szoktak  egyátalán  mutat- 
kozni se,  csak  magával  az  oroszlánnal  együtt. 
A hálás  utókor  szokta  őket  többnyire  bele- 
diktálni az  ifjúkori  kísérletekbe. 

Nem  is  kívánunk  velők  foglalkozni.  E 
soroknak  nem  czéljok  a fejlődésben  levő  Tóth 
Edét  bemutatni,  figyelemmel  kisérni  nyomról- 
nyomra,  mint  jutott  el  azon  magaslatra,  melyre 
öt  első  kiválóbb  színmüve,  a Falu  rossza  he- 
lyezte. Csak  egész  vázlatosan,  a háttérben  raj- 
zoltuk életét  is,  csak  éppen  a mennyi  szük- 
séges ahhoz,  hogy  belvilágára  fényt  vessen. 

(Folyt,  köv.) 


BUCKLE  ÉRTEKEZÉSE. 

«A  NŐK  BEFOLYÁSA  A TUDOMÁNYOK  HALA- 
DÁSÁRA®. 

(Folyt.  8 vége.) 

így  esik  meg,  hogy  a nagy  szellemek 
elnyomatnak  és  a középszerűségek  felemel- 
tetnek. A jelességnek  e hamis  mértéke  meg- 
rontotta nyelvünket  és  meghamisította  még 
közforgalomban  levő  kifejezéseinket  is.  Nálunk 
«theorista»  gáncsoló  kifejezéssé  vált,  a he 
lyett,  hogy  mint  illenék,  megbecsülést  jelen- 
tene; mert  theoriákban  nyilvánul  a lángész 
legmagasabb  működése  és  a legnagyobb  böl- 
csészek mindenkor  a legnagyobb  theoristák 
voltak.  A mi  még  komolyabb  színben  tünteti 
fel  mindezt,  ez  ama  körülmény,  hogy  minél 
előbbre  halad  tudományunk,  annál  nagyobb 
szükség  lesz  arra,  hogy  felemelkedjünk  a po- 
litikai világ  érzékfeletti  szemléletéhez.  Az 
anyag  maradandóságának  nagyszerű  elmélete 
mellé  már  felállítottuk  az  erő  maradandósá- 
gának nem  kevésbé  nagyszerű  elméletét ; és 
kezdjük  észrevenni,  hogy  mai  tudományos 
eljárásunk  értelmében  kutatásainkkal  az  át- 
alakítás és  rendszeresítés  (metamorpkosis  and 
distribution)  kérdéseire  kell  szorítkoznunk, 
hogy  az  ok  és  lényeg  tanulmányozása  el 
van  zárva  előlünk,  és  hogy  korlátozva  va- 
gyunk oly  jelenségekre,  a melyeken  át,  a 
melyek  fölé  hatolni  nem  remélhetünk.  De  ha 
nagyon  nem  tévedek,  van  valami  bennünk, 
a mi  ennél  többre  tör.  Bizonyára  még  a po- 
litikai tudományban  sem  kell  örökké  azzal 
beelégednünk,  hogy  soha  sem  jutunk  maga- 
sabbra az  együttlétezés  és  leszármazás  (coexis- 
tence  and  sequence)  törvényeinél.  Bizonyára 
nem  ez  képezi  tudományunk  egész  lényegét  és 
egész  czélját.  Pedig  az  induktív  logika  szi- 
gorú formája  segélyével  többre  nem  mehe- 
tünk. Ama  módszer  szerint  ez  körvonala  és 
határa  mindennek.  Szerencsénkre  azonban  az 
induktio  segédeszközeinknek  csupán  egyike. 
Az  induktio  valóban  hatalmas  fegyver  az 
emberi  szellem  fegyvertárában,  és  segélyével 
nagy  tettek  történtek,  dicső  győzelmek  vi- 
vattak.  De  e fegyvertárban  van  egy  másik 
fegyver  is,  nem  mondom  erősebb  alkatú,  de 
bizonyára  finomabb  élű,  és  ha  e fegyvert  a 
jelen  és  a múlt  század  folyamán  sűrűbben 
használták  volna,  tudományunk  sokkal  előbbre 
jut,  mint  a hol  ma  tényleg  van.  Ha  a kép- 
zelő tehetséget  jobban  fejlesztették  volna,  ha 

szorosabb  összefüggés  létesül  a költészet  szel- 
leme és  a tudomány  szelleme  között,  úgy  a ter- 
mészetbuvárlat  nagyobb  haladást  tanúsított 
volna,  mert  a természetbúvárok  merészebb  és 
sikertelj esebb  irányt  követtek  volna  és  az 
emberiség  rokonszenvét  nagyobb  mértékben 
kötötték  volna  le. 

E szempontból  tekintve,  önök  észre  fog- 
ják venni  a megbecsiilhetlen  szolgálatot,  mit 
a nők  tettek  a tudományok  haladása  érde- 
kében. Nagy  és  kizárólagos  hajlammal  viselte- 
tünk úgy  is  az  induktio  iránt;  nélkülük 
még  nagyobb  és  még  kizárólagosabb  lett 
volna  hajlamunk.  Empirikusak  vagyunk,  rab- 
szolgái a tények  zsarnokságának;  nélkülük 
még  tökéletesebb  és  szégyenteljesebb  lett  volna 
szolgaságunk.  Az  ő gondolkozási  irányuk,  szel- 
lemük szokásai,  társalgásuk,  befolyásuk,  észre- 
vétlen terjeszkedve  a társadalom  egész  felüle- 
tén és  gyakran  behatolva  annak  legbensöbb 
szervezetébe,  előidézi  azt,  hogy  sokkal  na- 
gyobb mérvben,  mint  minden  egyéb  körül- 
mény együttvéve,  felemeljenek  bennünket 
eszményibb  világba,  kiemeljenek  a porból, 
melyben  csúszni  annyira  hajlandók  vagyunk 
és  fejleszszék  bennünk  a képzelőtehetséget, 
melynek  csirái  megvannak  még  a legtunyább 
és  legközönyösebb  egyén  szellemében  is.  Ama 
meglepő  tény,  hogy  a lángeszű  férfiak  leg- 
többjének kiváló  anyja  volt,  és  hogy  sokkal 
többet  sajátítottak  el  anyjuktól,  mint  apjuk- 
tól, e különös  és  kétséget  nem  szenvedő  tény; 
úgy  vélem,  legjobb  magyarázatát  lel:  azon 
elvekben,  melyeket  az  imént  feltártam.  Azt 
fogják  önöknek  bizonynyal  mondani,  hogy  e 
tény  csupán  kifolyása  a jellem  átöröklésének 
a szülőkről  a gyermekekre.  De  ha  ez  igy 
van,  honnan  ered  az,  hogy  midőn  mindenki  elis- 
meri, hogy  kiváló  férfiaknak  rendszerint  kiváló 
anyjuk  volt,  az  még  sincs  általánosan  elfo- 
gadva, hogy  kiváló  férfiaknak  rendszerint  ki- 
váló apjuk  volt?  Ha  a szellemet  igy  adja 
örökbe  az  egyik  fél,  mért  nem  adja  örökbe  a má- 
sik fél  is?  En  lészemről  nagyon  kétlem,  hogy 
az  emberi  szellem  igy  adatnék  át,  mint  vál- 
tozhatatlan  örökség  nemzedékröl-nemzedékre. 
Inkább  azt  hiszem,  hogy  a lángeszű  férfiak 
és  anyjuk  közötti  viszonyt  illetőleg  a való- 
ban fontos  behatások  a születés  után  történ- 
nek, a midőn  az  egyik  nem  sajátos  gondol- 
kodásmódja behat  és  tökéletesíti  a másik  nem 
sajátos  gondolkodásmódját.  Öntudatlanul  és 
a legzsengébb  kortól  kezdve  létesül  egy 


benső  és  nagyértékii  viszonylagosság  az  anya 
deduktív  és  a fiú  induktív  szelleme  között. 
A fiú  értelmi  tehetsége,  melyet  lágyabbá  és 
mégis  szabadabbá  tesz  anyja  képzelő  tehet- 
sége, meg  lesz  mentve  amaz  elfajulástól,  melyre 
a puszta  értelem  mindenkor  hajlik ; meg  lesz 
mentve  attól,  hogy  túlságosan  rideg,  túlságo- 
san tényleges,  túlságosan  prozaikus  le- 
gyen; és  az  elme  különböző  sajátságai  és 
működései  liarmonikusabban  fejlődnek,  mint 
különben  történnék.  E módon  érlelte  és  tö- 
kélyesbitette  a kész  embert  a vonzalmak  játszi 
működése.  E módon  váltak  az  emberi  sze- 
retet legmeginditóbb  és  legmagasztosabb  nyil- 
vánulása,  a legtisztább,  legmagasabb  és  leg- 
szentebb viszony,  melyre  emberi  természe- 
tünk képes,  a tudomány  haladásának  és  az 
igazság  felfedezésének  rugójává.  Az  élet  to- 
vábbi folyamában  gyakran  más  viszonyok 
következnek,  melyek  ugyanazon  hatást  azután 
tovább  gyakorolják.  És  eltekintve  néhány 
kevés  kivételtől,  minden  kétséget  kizárólag 
azt  találjuk,  hogy  az  igazán  kitűnő  férfiak- 
nak nemcsak,  vonzalmaik,  hanem  intellektu- 
ális képessége  is  nagy  mértékben  női  befolyás 
alatt  állottak.*  Sőt  tovább  megyek,  és  azt 
merem  állítani,  hogy  azok,  kik  e befolyás 
alatt  nem  állottak,  bizonyos  tökéletlenséget, 
hiányosságot  árulnak  el.  Még  lángeszűkben 
is  bizonyos  tompaságot  fedezünk  fel,  és  hasz- 
talan keressük  náluk  ama  szikrázó  tüzet, 
ama  forrongó  és  közvetlen  természetet,  me- 
lyet a lángész  fogalmához  füzünk.  Azért 
azok,  kik  leginkább  törekednek  arra,  hogy 
a tudományok  korlátái  eltávolitassanak,  kell 
hogy  leginkább  kiváuják  a nők  befolyásának 
növekedését,  hogy  az  emberi  szellem  minden 
segédforrása  egyszerre  és  mielőbb  alkalma- 
zásba jusson.  Mert  liigyjék  el  önök,  közéig 
az  idő,  midőn  szükség  lesz  mind  ama  segéd- 
forrásokra és  azok  a legnagyobb  becsülésben 
részesiilendenek.  Nemsokára  sokkal  nehezebb 
munka  előtt  fogunk  állni,  mint  bármelyik  is, 
melyet  eddig  végeztünk ; és  nehézségekre 
fogunk  akadni,  melyek  legyőzése  minden  se- 
géd fonásainkat  és  mindennemű  erőinket 
igénybe  fogja  venni.  Manapság  tudományunk 
még  csak  gyermekkorát  éli.  A mit  már 
tettünk,  csupán  paránya  annak,  ami  még  tenni 

* Érdekes  itt  arról  megemlékeznünk,  hogy  maga 
Buekle  imádta  anyját,  nős  nem  volt,  és  élte  utolsó 
perczéig  sem  vigasztalódott  számos  évvel  előbb 
e’hunyt  anyja  halála  felett.  A ford. 

való.  Mert  mi  az,  mit  valóban  tudunk  ? Nagyon 
is  hajlandók  vagyunk  úgy  beszélni,  mintha 
behatoltunk  volna  volna  már  az  igazság  szen- 
télyébe és  fellebbentettük  volna  máraz  istennő 
fátyolát,  midőn  tényleg  még  az  előcsarnok 
előtt  vesztegliink  gyáván  és  reszketve  és  fé- 
lelmünk visszatart  attól,  hogy  a templom 
küszöbét  átlépjük.  Úgynevezett  természeti  tör- 
vényeink legfőbbjei  is  mindeddig  csupán  em- 
pirikusok. Önök  meghökkennek  ez  állításon, 
pedig  ez  szószerint  igaz.  Egyetlenegy  eddig 
tett  phisikai  fölfedezés  sem  hozatott  össze- 
függésbe azon  szellem  törvényeivel,  mely  a 
fölfedezést  eszközölte ; és  mig  ez  összefüggés 
megállapítva  nincs,  tudományunknak  hiányzik 
biztos  alapja.  Egyrészt  ime  a szellem,  másrészt 
ime  az  anyag.  E két  ős-ok  annyira  össze  van  bo- 
nyolódva, annyira  befoly  egymásra  és  zavarja 
egymást,  hogy  soha  sem  fogjuk  ismerhetni  az 
egyiknek  törvényeit,  ha  nem  ismerjük  egyidejű- 
leg mindkettő  törvényeit.  Minden  lényeges, 
minden  összefügg  egymással  és  részét  képezi 
egyetlen  nagy  eszménynek,  egy  nagy  és  bo- 
nyolult tervezetnek,  egy  ragyogó  drámának, 
melynek  színhelye  a mindenség.  Azok,  kik 
úgy  beszélnek  önöknek  a természet  törvé- 
nyeiről, mintha  ama  törvények  megkötnék  a 
természetet,  vagy  mintha  a természetnek 
részét  képeznék,  azok  elámitják  önöket  és 
önönmagukat.  A természet  törvényei  szék- 
helyüket, eredetüket  és  működésüket  ésupán 
az  emberi  széliemben  lelik.  Azok  csupán  a 
föltételek,  melyek  között  a természet  szabály- 
szerűségét felismerjük.  Megmagyarázzák  a 
külső  világot,  azonban  belvilágunkban  honol- 
nak. És  minthogy  eddig  alig  tudunk  valamit 
szellemünk  törvényeiről,  alig  is  tudunk  vala- 
mit a természet  törvényeiről.  Ne  vezettessük 
magunkat  tévútra  üres  és  hangzatos  szavak- 
kal. Beszélünk  a gravitatio  törvényéről  és  nem 
tudjuk,  mi  a gravitatio;  beszélünk  az  erők 
maradandóságáról  és  azok  beosztásáról,  és 
nem  tudjuk  mi  az  erő,  beszélünk  tetszetős 
tudatlansággal  az  anyag  atomikus  összetéte- 
léről és  nem  tudjuk  sem  azt,  mi  az  atom,  sem 
azt,  mi  az  anyag;  még  azt  sem  tudjuk,  hogy 
az  anyagot  a szó  közönséges  értelmében  lé- 
tezőnek mondhatjuk-e;  eddig  még  csak  fel- 
törtük a rögöt,  csupán  érintettük  a dolgok 
burkolatát  és  felületét.  Előttünk  és  köröttünk 
véghetetlen  és  járatlan  térség  terül,  melynek 
határait  hasztalan  iparkodik  a szem  kipuha- 
tolni, oly  teljesen  elenyésznek  azok  a jövő 


ködös  és  bizonytalan  homályában.  E térségen, 
melyen  nekünk  és  utódainknak  kell  áthatol- 
nunk, szilárd  meggyőződésem  szerint  a kép- 
zelet majdnem  ép  annyit  fog  eredményezni, 
mint  az  értelem.  Költészetünk  támogatni 
fogja  logikánkat:  ép  oly  mérvben  kell  majd 
érezniink,  mint  okoskodnunk.  Azért  hadd  re- 
méljük, hogy  az  egyik  nem  képzeletdús  és 
fogékony  elméje  továbbra  is  gyorsítani  fogja 
a nagy  haladást,  előnyösen  befolyva  a másik 
nem  szigorúbb  és  ridegebb  elméjére.  A kü- 
lönböző képességek,  különböző  hajlamok  és 
különböző  módszerek  e társulása,  e szövet- 
kezése folytán  nagyobb  könnyűséggel  foly- 
tathatjuk majd  utunkat.  Hosszú  és  fényes 
pálya  terül  előttünk,  melyet  befutni  sok 
századokig  tart  majd.  A távolban  feltűnik  a 
dús  és  igéző  termés,  melybe  némelyikünk 
tán  belevághatja  még  sarlóját,  de  a melynek 
tömege,  bármennyit  is  gyiijtsiink  be  mi,  utó- 
daink számára  marad  fönn.  Ámde  nemhogy 
elcsüggednénk,  hanem  inkább  lelkesülhetünk. 
Elegendő  okunk  van  hinni,  hogy  ha  az  em- 
beri szellem  állandóan  összepontositja  majd 
összes  erőit,  sikeresen  meg  fog  kiizdhetni  a 
nehézségekkel,  melyeket  a külső  világ  eléje 
gördít.  Amint  mi  fölülmúljuk  apáinkat,  úgy  fog- 
nak gyermekeink  bennünket  fölülmúlni.  A ter- 
mészet erői  ellen  oly  harezot  vívtunk  eddig, 
mely  nagyon  is  ingatag,  állhatatlan  és  ta- 
pasztalatlan volt,  soha  sem  fejtettük  ki  ed- 
dig egész  erőnket  és  sohasem  irányítottuk 
összes  képességeinket  a közös  ellenség  ellen. 
Azért  sokszor  legyözettünk  és  számos  és  fáj- 
dalmas vereséget  szenvedtünk.  De  még  igy 
is,  oly  nagy  az  emberi  szellem  riigékonysága( 
oly  nagy  a hatása  azon  halhatatlan  és  isteni 
elvnek  mely  bennünk  él,  hogy  visszaverettünk 
a nélkül,  hogy  bátorságot  veszítettünk  volna, 
hogy  tulajdon  kudarczaink  is  élesztik  segéd- 
forrásainkat, és  hogy  remélhetjük,  hogy  utó- 
daink, okulva  küzdelmeinken,  hasznát  veszik 
példánknak,  és  hogy  számukra  marad  fen- 
tartva  utolsó  és  döntő  jelenete  ama  nagy 
küzdelemnek  Ember  és  Természet  között,  a 
melyben  sikerről-sikerre  haladva  mindig,  uj 
babérokat  aratunk,  a melyben  minden  harcz 
hódítással,  minden  csata  győzelemmel  fog 
végződni. 

Parlayi  Ferenc x. 

SEVERO  TORELLI. 

(Dráma  öt  felvonásban.  Irta  Coppée  Ferencz.  Fordí- 
totta Csiky  Gergely.  Először  adatott  a nemzeti  szín- 
házban f-br.  6 án.) 

Különös  sors  kisérte  Coppée  Severo 
Torellijét  mindenütt,  hol  eddig  még  szinre 
került.  Párisban  valóságos  irodalmi  csatát 
keltett,  mely  azzal  kezdődött,  hogy  a Théátre 
Frangais  nem  fogadta  el  a darabot  elő- 
adásra és  azzal  végződött,  hogy  Coppée  be- 
jutott akadémikusnak.  Páris  határain  kiviil 
a kritikai  nagy  dobok  verték  ellene  és  mel- 
lette a riadót  és  a közönség  lázas  izgatott- 
sággal várta  a szinrehozatalt ; és  mire  az 
első  előadásnak  vége  lett,  a láz  is  alá  szál- 
lott, bár  a kiábrándulás  csak  olyan  volt,  mint 
a minőt  egy  báli  éj  után  érzünk,  mikor  a 
testet  ólomsúlylyal  húzza  a kimerültség,  de 
ajkunkon,  szemünkben  még  ott  ragyog  az 
emlék  mámora  és  miközben  elpanaszoljuk 
hogy  mennyire  terhűnkre  volt  a virrasztás, 
ujjongva  beszéljük,  hogy  milyen  édes  volt  a 
mulatozás  ...  És  nem  csak  a nagy  közönség 
volt  igy  vele ; maga  a kritika  is  tétovázva 
beszélt  a hibákról  és  erélylyel  szólt  a mű 
jelességeiröl,  bár  okoskodásának  mindenütt 
csak  az  volt  a konklúziója:  Severo  Torelli 
rossz  darab. 

Valóban  a Severo  Torelli- nek  nagy  hibái 
elemi  hibái  vannak  és  mi  még  sem  merjük 
azt  mondani,  hogy  rossz  darab.  Nem  mond- 
hatjuk pedig  azért,  mert  évek  hosszú  során 
át  volt  alkalmunk  tapasztalni,  hogy  sok 
olyan  mű,  mely  nem  szűkölködött  annyi  és 
oly  nevezetes  hibák  nélkül,  drámai  szem- 
pontból— mint  Severo  Torelli — néhány  elő- 
adás után  letűnt  a színpadról  és  ma  csak 
onnan  ismerjük  őket,  hogy  az  a dráma-irói 
czég,  mely  alatt  megjelentek,  azóta  sokat 
gyűjtött  össze  kétes  értékű  tapsaiból.  De  mi 
lesz  e czéggel,  ha  az  egyik  mű  korán  el- 
hangzó diadalai  közé  nem  vegyül  majd  egy 
másik,  új  produktio  nagy  hangú  vásári  zaja?... 
mi  lesz  azokkal  a müvekkel,  melyek  csak 
idegeinkre  tudtak  hatni,  kedélyünk  pedig 
legtöbbnyire  visszaborzadt  tőlök  és  szivünket 
nem  melegítették  soha  ? ! . . . Emlékezni  se 
fogunk  rajok  már  akkor,  mikor  a szent 
Donna  Pia  megtört  vallomásait  még  élvezet- 
tel fogjuk  olvasni  és  mikor  még  fülünkbe 
cseng  majd  az  öreg  Torelli  enyelgésének 
remek  szózata,  az  «0  ma  Pia,  douceur  et 
fierté  de  ma  vie»  kezdetű.  Egy  «Odette», 


egy  « Bagdadi  herczegnő » és  sok  ezekhez 
hasonló  izgató  darab  még  emlékezetünkben 
sem  él  majd  akkor,  mikor  még  élvezetet  ta- 
lálunk a Severo  Torelli  szép  és  magasztos 
poézisában;  mikor  még  emelkedettebbnek 
érezzük  gondolkodásunkat,  valahányszor  a 
Severo  Torelli  igazi  eszményiségében  gyö- 
nyörködünk és  olvassuk  azt  a remek  költői 
formát,  melyben  nemes  szivek  nemes  érzel- 
mei hozzánk  szólanak. 

Mi  nem  vitatjuk  azt,  hogy  Severo  To- 
relli jó  dráma.  Nem  az.  De  kiváló  költői 
alkotás  és  van  benne,  a mi  a mostani  dráma- 
íróknál már  majdnem  egészen  kiveszett  — : 
költészet.  Mert  valóban  különös  jelenség, 
hogy  azok  a dráma-irók,  kik  örökké  azt 
kiáltják:  éljen  a realizmus ! éljen  a realizmus 
feje  Shakespeare !...  ép  magát  Shakespearet 
nem  követik  a poézis  azon  világába,  hol  ő 
eddig  a legnagyobb,  hanem  ott  keresnek 
shakespearei  kincseket,  a hol  azok  fel  nem 
találhatók : a drámai  technikában ! . . . 

De  Severo  Torelli  még  drámának  sem 
annyira  rossz,  mint  a minőnek  sokan,  külö- 
nösen nálunk,  majdnem  általánosságban  tart- 
ják. Mert  nem  hiányzik  belőle  egyetlen  elem 
sem,  a mi  azt  kiváló  drámairó  kezében  kiváló 
tragédiává  alkotta  volna.  Az  egyes  jelenetek, 
az  egyes  felvonások,  önmagukban  véve  és 
külön  vizsgálva  még  igy  is  olyan  erős  drámai 
hévvel  lüktetnek,  mintha  egy  shakespearei 
tragédia  kiszakított  jelenetét  olvasnék  és  az 
egyes  fordulatok,  melyeken  a darab  sarkai- 
nk, valóban  kifogástalanul  helyt  foglalhatná- 
nak a legkiválóbb  tragédiában  is. 

És  az  sem  áll,  a mit  az  «Egyetértés» 
kritikusa  oly  nagy  erővel  vitatott,  hogy  el 
van  hibázva  a dráma  alapja,  mert  az,  hogy 
Severo,  Barnabo  fia  legyen,  fiziológiai  abszur- 
dum. Ha  valóban  állana  is  az,  hogy  Barnabo 
apasága  Severo  val  szemben  fiziológiai  ab- 
szurdum : mi  a fiziologusokon  kiviil  senkinek 
sem  engednék  meg,  hogy  ez  ellen  szavokat 
emeljék.  Ok  szóba  állhatnak  azzal,  ki  meg- 
sérti a valót,  nekünk  csak  azt  szabad  kényes 
útjában  megállítani,  a ki  megsérti  a való- 
színűséget. És  ha  lehet,  hogy  valótlan  Bar- 
nabo apasága,  épenséggel  nem  valószínűtlen. 
Miért  is  lenne  az?  ...  és  miért  ne  tudhatná 
azt  legjobban  az  anya?!  . . . Valóban  nem 
is  olvastuk  még  ez  ellenvetést  senkinél,  sem 
nálunk,  sem  külföldi  kritikusoknál,  csak  az 
« Egyetértés » -ben . 

Ennyit  tartottunk  kötelességünknek  el- 
mondani az  igazság  érdekében  és  ama  két 
arczu  kritikával  szemben,  mely  Severo  To- 
rellit  dicsérve,  a sárba  rántotta  és  csak  rit- 
kán vagy  sóba  nem  tudta  megigazolni  álli- 
tásait.  Nézzünk  most  szembe  mi  is  azokkal 
a hibákkal  és  mondjuk  el  előbb  röviden  a 
darab  meséjét. 

Az  ifjú  Severo  Torelli  összeesküdött  há- 
rom barátjával,  hogy  Pisa  zsarnokát,  Bar- 
nabo  Spinolát,  kit  a florenczi  signoria  helye- 
zett a város  fölé,  megölik.  Ezt  Severo  nem 
csupán  azért  tévé,  mert  fel  akarta  szabadítani 
hazáját  az  idegen  zsarnokságtól,  hanem  tette 
még  különösen  azért  is,  mert  húsz  évvel  előbb 
ugyanez  a Barnabo  Spinola,  apját,  Gioni 
Battista  Torellit  egy  összeesküvésben  való 
részesség  gyanúja  miatt,  másik  két  társával 
halálra  ítélte;  a halálos  Ítélet  azonban  csak 
a másik  kettőn  hajtatott  végre  és  az  öreg 
Torelli  sértetlenül  kelt  föl  a bárd  alól,  hová 
fejét  hajtotta.  A kegyelem  által  némileg  ki- 
engesztelődve  az  öreg  Torelli  megesküdött, 
hogy  ő nem  emeli  soha  többé  kezét  a zsar- 
nokra, de  jaj  annak,  ha  néki  fia  születik. 

És  a fiú  nemsokára  megszületett  Seve- 
róban. 

Severo  neveltetése  és  élete  nem  más, 
mint  előkészület  a boszura.  Midőn  azonban 
Severo  esküt  tevén  a szent  ostyára  haza  ér- 
kezik és  tudatja  elhatározását  szüleivel,  az 
atya  helyesli  a hősies  tervet,  az  anya  azon- 
ban megrémül.  Es  egyedül  maradván  fiával, 
megtörve,  de  a helyzet  kényszerítő  hatása 
alatt  vas  elszántságot  nyerve,  bevallja  fiának, 
hogy  ő nem  Torelli,  hanem  Barnabo  gyer- 
meke. A dolog  igy  történt.  Midőn  az  öreg 
Torellit  elfogták  és  halálra  Ítélték,  neje  el- 
ment a zsarnokhoz  kegyelmet  kérni,  Barnabo 
igy  szólt:  «Te  szép  vagy.  A bárd  fel  van 
emelve.  De  ...  . tőled  függ  . . . . s nem  fog 
lesújtani;®  ...  És  nem  sújtott  le.  — E perez- 
nek gyermeke  Severo. 

E vallomás  az  ifjút  a kétségbeesés  örvé- 
nyéhez vezeti.  Mit  tegyen?  Megtörje  fölold- 
hatatlan  esküjét  vagy  ölje  meg  atyját?  Har- 
madfél felvonáson  át  töpreng  e kérdés  fölött. 
De  bár  sokszor  eláll  a terv  kivitelétől,  végre 
is  elhatározza  magát  a szörnyű  tettre. 

Megvárja  Barnabot  egy  templom  kápol- 
nájában, hová  ez  csak  fegyver  nélkül  jöhet. 
Még  egyszer  megkínálja  az  élettel ; adja  át 
a hatalmat  és  meneküljön.  Barnabo  ezi  biisz- 

kén  visszautasítja.  A fiú  tőrt  emel  rá;  de  e 
perezben  megjelen  az  oltár  mögül  az  anya 
és  leszúrja  Barnabót,  aztán  pedig  tőrét  saját 
szivébe  mártja. 

E nehány  sorban  benne  van  mind  az,  a 
mi  a darabban  történik,  illetőleg,  a mit  Se- 
vero a cselekvény  hőse  tesz.  És  midőn  rá- 
mondjuk, hogy  ez  nagyon  is  kevés  egy  nagy 
kompoziczió  keretét  minden  zugában  betöl- 
teni, elgondolkodhatunk  a fölött  is,  hogy  minő 
tévesen  van  Severo  a darab  hőséül  kisze- 
melve. 0 nem  az,  nem  csupán  azért,  mert 
nem  cselekszik,  de  azért  sem,  mert  annak  a 
csekély  cselekvénynek,  mely  a darabban  van, 
nem  ő konczentrálja  magában  érdek-szálait. 
Anyja,  a szerencsétlen  Donna  Pia,  ki  húsz 
évig  rejtette  bűne  titkát  és  nem  tudott  meg- 
halni, mert  férje  boldog  volt  és  e boldogság 
kutforrása  egyedül  ö,  sokkal  inkább  leköti 
érdekünket.  Ha  e nő  passivitásán  tulemelke- 
dik  és  a gyilkossági  szándéknak,  mi  bizo- 
nyára nem  a véletlen  következménye,  láthat- 
nék feltámadását  és  megérlelődését,  nemcsak 
hőst  nyerne  a darab,  de  anyaga  is  lenne, 
melylyel  a nagy  felvonásokat  betöltse.  Severó- 
nak  erre  sem  lénye,  sem  temperamentuma  nem 
elegendő.  Severo  húsz  éves  ifjú,  kinek  csak  ér- 
zelmei vannak  és  nem  tud  cselekedni.  Az  az 
eszményi  világítás,  melyben  Coppée  bemu- 
tatja, nem  változtatott  ezen  semmit ; sőt  mi 
több,  egy  hamleti  árnyékká  torzította,  Severo 
is  a tétovázás  embere,  mint  Hamlet;  de  mig 
ez  egy  hevesen  meggörditett  cselekvény  ár- 
jában tétovázásával  előre  megy,  amaz  áll  és 
csak  forog  gondolatai  körében.  Ezenkívül 
Hamlet  fejlődik  is;  mig  Severo  ugyanaz  a 
darab  végén,  mint  elején. 

Általában  egyik  elemi  nagy  hibája  a 
darabnak,  hogy  alakjai,  jellemei  nem  fejlőd- 
nek. Kezdve  az  öreg  Torellitől  Barnabóig, 
minden  alak  ugyanaz  a darab  végén,  a mi 
volt  elején.  Ha  általában  jellemfejlődésről  a 
darabban  szó  lehet,  az  oroszlán  rész  itt  is 
Donna  Piát,  az  anyát  illeti.  Ez  nemcsak 
fizikailag,  de  pszichikailag  is  változik  ; mert 
minő  hosszú  ut  van  attól  a midőn  az  anya 
félelmében,  hogy  fia  tulajdon  apját  fogja  meg- 
ölni, bevallja  ennek  busz  év  óta  rejtegetett 
titkát,  addig  a pontig,  midőn  ez  arra  hatá- 
rozza magát,  hogy  megmenti  fiát  az  apa- 
gyilkosság bűnétől  és  ő hajtja  végre,  a mire 
fia  esküt  fogadott. 

Kár,  hogy  ezt  nem  látjuk;  bővült,  volna 

a nagyon  is  sovány  cselekvény  és  mindig 
ébren  maradt  volna  az  érdek.  De  hát  Coppéé 
lyrai  tehetség,  nem  csoda,  hogy  nem  tudta 
kizsákmányolni  tárgyát  egészen ; de  Coppée 
aeszthetikailag  müveit  tehetség  is  és  nem  irt 
olyan  müvet,  mely  napos  életű  és  a melyet 
e napos  életre  is  a színpadi  technika  segít. 

Végül  még  Csiky  fordításáról  kell  meg- 
emlékeznünk, mely  az  eredeti  szöveget  köl- 
tői lendülettel  és  bár  lehetőleg  hű,  még  is 
sikerült  fordításban  nyújtotta. 

Dr.  Herényi  Pál- 


IRODALOM. 

A Petöfi-Társaság  e hó  15-én  d.  e.  10  órakor  a 
magyar  tud.  akadémia  első  emeleti  termében  felolvasó 
ülést  tart.  Tárgyak  : 1.  «Költemények»,  irta  és  felol- 
vassa Torkos  László.  — 2.  «A  megcsalt  asszony»  (rajz) 
Hentaller  Lajos  vendégtől,  felolvassa  Tolnay  Lajos  r. 
tag.  — 3.  «Sisiphus»  (költemény)  Radó  Antal  ven- 
dégtől, felolvassa  Szabó  Endre  r.  tag.  — 4.  Költemé 
nyék,  Szmrecsányi  Paula  vendégtől.  — 5.  «Vizió» , 
(költemény)  Bulla  János  rendes  tagtól.  Mind  a kettőt 
felolvassa  Komócsy  József  r.  tag.  — «Legfőbb  ur» 
(rajz),  irta  és  felolvassa  Beniczkyné  Bajza  Lenke  r. 
tag.  — A felolvasásokat  zárt  ülés  követi. 

A Kisfaludy-Társaság  XXXVIII.  ünnepélyes  köz- 
iilését  f.  hó  8-án  tartotta  meg  a m.  t.  akadémia  dísz- 
termében, nagyszámú  és  válogatott  hallgatóság  előtt. 
Minden  hely  sűrűén  el  volt  foglalva,  a tagok  is  na- 
gyobbára  megjelentek.  A vendégek  sorában  Guberoátis 
gróf  volt  látható,  a hírneves  olasz  tudós,  ki  hosszabb 
időt  szándékozik  Budapesten  tölteni.  — Gyulai  Pál 
10  óra  után  hosszabb  elnöki  beszéddel  nyitotta  meg  a 
köz-ülést.  E beszéddel  mai  számunknak  élén  fog- 
lalkozunk. Kiemeljük  belőle  a következő  részletet: 

Költészetünk  tizenöt  év  óta  sok  változáson  ment 
át.  Sok  tehetséges  munkást  vesztettünk,  sőt  egy  pár 
oly  költő  is  kidült  sorainkból,  a kik  nemcsak  korunk- 
nak voltak  díszei,  hanem  költészetünknek  is  örök  dí- 
szei maradnak.  Bizonyára  uj  jeles  tehetségek  is  me- 
rültek fel  s épen  nem  p naszkodhatni,  hogy  a szép 
irodalmi  munkásság  szünetel.  De  ha  összehasonlítjuk  a 
múltat  a jelennel,  különbségek  tűnnek  tel,  oly  különb- 
ségek is,  a melyek  egy  vagy  más  irányban  aggoda- 
lomra adhatnak  okot.  A múlt  század  közepe  óta,  a 
midőn  költészetünk  újra  föléledt,  egész  az  újabb  időig 
folyvást  a költők  bizonyos  csoportozatait  szemléljük, 
a kiket  közös  eszme  fűz  össze,  közös  eszmény  lel- 
kesít. Bessenyeit,  a ki  a XVIII.  század  franczia  esz- 
méit és  Ízlését  olvasztja  össze  a magyar  haznfisággal 
és  költői  lelkesedéssel,  egy  egész  csoport  követi.  Virág 
és  Berzsenyi  nagy  sikerei  folytatják  Baróti  Szabó  kez- 
deményét s vezéreivé  emelkednek  mindazoknak,  a kik 
az  ó-világ  klassziczizmusában  találják  eszményöket. 
Kazinczy  mint  költői  nyelvünk  és  ízlésünk  megujitója 
szintén  a klassziczizmusból  indul  ki,  de  már  Goethe 
és  Schiller  hatása  alatt  és  áthajolva  a modern  műfor- 
mákhoz is,  egy  egész  iskolát  alapit.  Kisfaludy  Kár  oly, 


Vörösmarty  és  az  egész  Aurora  kör  az  európai  roman- 
tikából véve  ösztönt  s a hazai  történelemből  és  köz- 
életből merítve  lelkesülést,  nemzetibb  irányt  adnak 
költészetünknek.  Petőfi  és  Arany  egy  uj  nemzedék 
élén  egyenesen  a népnemzeti  elemet  veszik  alapul  s 
azt  tovább  fejlesztve,  még  nemzetibbé  varázsolják  köl- 
tész  tünket  tartalomban  és  formában  egyaránt. 

Gyulai  Pál  elnöki  beszéde  után  Beöthy  Zsolt  ol- 
vasta föl  titkári  jelentését,  mely  a Társaság  mu't  évi 
működését  érdekesen  iilustrálta.  Ezután  Vadnai  Ká- 
roly rendes  tag  olvasta  föl  «Örök  láng»  czimü  novel- 
ettejét  élénk  tetszés  mellett,  majd  Szász  Károly  lé- 
pett a fölolvasó  asztalhoz  s Egy  per cznyi  csönd  czimfí 
költeményét  szavalta  el,  előadásinak  megszokott  vir- 
tuozitásával. A felolvasások  sorát  Keleti  Gusztáv  fe- 
jezte be,  a ki  monumentális  festészetünkről  hosszan  és 
behatóan  értekezett.  Ezután  a gyöngélkedő  Csiky  Ger- 
gely he’yett  Vargha  Gyula  r.  tag  olvasta  föl  a pá- 
lyázatokról szóló  jelentést.  E jelentés  szerint : 

I.  A magyar  játékszín  történetére  kitűzött  pá- 
lyázatra két  dolgozat  érkezett.  Az  első  szám  és  «Csak 
előre  édes  fiam»  jeligéjű  munka  szerzője  nemcsak  köny- 
vekből és  folyóiratokból  merített,  hanem  felkereste  a 
különféle  levéltárakat  is  és  szorgalommal  gyűjtötte 
özsze  a hazai  színészet  kezdetére  vonatkozó  adatokat. 
De  munkáját  nem  fejezte  be  és  csak  1814-ig  jutott  s 
az  elkészült  rész  is  csak  pongyolán  van  egymáshoz 
fűzve.  A 2.  számú  és  «They  are  the  abstract  and  brief 
chronicles  of  the  time»  jeligéjű  pályamű  be  van  ugyan 
fejezve,  a mennyiben  a színészet  történetét  1837  ig  ' 
ölelte  föl  és  nagy  gonddal  gyűjtötte  össze  mindazt,  a 
mit  könyvekben  vagy  folyóiratokban  talált,  érdekesen 
és  a lehetőségig  t ljesen  nyújtja  a budai  színészet  ada- 
tait, nemkülönben  kellőképen  ismerteti  az  akadémia 
befolyását  a drámairodalom  fejlesztésére  stb.,  de  nem 
világítja  meg  eléggé  azzal  a magyar  színészetet.  Egész- 
ben véve  mindkét  pályamű  sok  tekintetben  érdemes 
munka,  de  hiányai  miatt  a pályadij  egyiknek  sem  ad- 
ható ki.  A társaság  tehát  ugyané  kérdésre  a fentebbi 
két  pályázóra  korlátolt  és  zárt  pályázatot  hirdet  oly 
módon,  hogy  az  eddig  kitűzött  200  aranyas  jutalmon 
kiviil  500  frtos  másodjutalmat  is  tűz  ki. 

II.  A Liikács  7£?\-féle  jutalom  víg  eposra  volt  ki- 
tűzve; de  a beérkezett  10  pályamű  ‘;közül  a bírálók 
egyet  sem  találván  figyelemre,  annál  kevésbbé  juta- 
lomra méltónak,  a pályadij  nem  adatik  ki. 

III.  A Somogyi  Dezső-jutalomra  39  pályamű  ér- 
kezett. Ezek  közül  a társaság  a bírálók  egyhangú  vé- 
leménye alapján  a 18.  számú  pályaműnek  Ítéli  oda  a 
jutalmat,  mig  a 14.  számút  dicséretre  méltatja. 

A társaság  elnöke  felbontotta  ezután  a pálya- 
nyertes szónoki  mű  jeligés  levelét,  melyből  dr.  Szüts 
Miklós  székesfehérvári  kir.  aljárás  biró  neve  vált  ki. 

A közönség  megéljenezte  a kitüntetett  szerzőt,  ki 
nemrég  a soproni  irodalmi  kör  pályázatán  is  jutalmat 
nyert  A boldogságról  irt  tanulmányával.  A dicséretre 
méltatott  pályamű  szerzője,  mint  a jeligés  levél  mu- 
tatta, dr.  Czoborczi  Babics  Kálmán  gimnáziumi  tanár. 

Az  elnök  megköszönte  végül  a közönség  nagy 
érdeklődését  s berekeszté  a közülést. 


Szerkesztő  : Ábrányi  Emil.  — Kiadó : Aigner  Lajos. 


1‘allas  részvénytársaság  nyomdája. 

AZ  AKADÉMIA 

ÉS  AZ  ÖNÁLLÓ  MAGYAR  TUDOMÁNYOSSÁG. 

I. 

Nem  régiben  a « Pesti  Napló » Kossuth 
Lajosnak  egy  kis  tanulmányát  közölte  a ma- 
gyar tudományos  műnyelvről.  Ez  a tanulmány 
sokkal  érdekesebb  és  nagyobb  jelentőségű  fej- 
tegetéseket tartalmaz,  semmint  tárgya  előre 
sejtethetné.  Látszólag  csak  aprólékos  detail 
kérdésekkel  foglalkozik,  de  tulajdonképen  oly 
elvi  követelésekből  indul  ki,  melyek  száza- 
dunk szellemével  ép  annyira  megegyezők, 
mint  a hogy  nagy  hazánkfia  egyéniségéhez 
illők  és  méltók.  Vigyük  ki  a tudományt  az 
életbe  és  vigyük  be  az  életet  a tudományba: 
ezt  követeli  Kossuth,  és  azonnal  érezzük, 
hogy  ez  az  irányzat  szorosan  összefügg  az 
államférfi  demokratikus  tendencziáival.  Sőt 
mondhatjuk,  hogy  Kossuth  ritkán  adta  való- 
ban tiszta  demokratikus  gondolkodásának  egy- 
szerűbb és  megkapóbb  bizonyságát,  mint  épen 
a szóban  forgó  kis  tanulmányban  és  hozzá- 
tehetjük, hogy  az  a mély  és  nagy  szeretet, 
melylyel  ő nemzetét  átkarolja,  nem  juthat 
meginditóbb  kifejezésre,  mint  mikor  látszólag 
apró  érdekek  fejlesztése  mögé  rejtőzködik. 
Midőn  Kossuth  a botanikai  nevek  magyarsá- 
gának kérdését  fejtegeti,  akkor  a tudomány 
nemzeti  jellegének  eszméje  lebeg  lelke  előtt 
és  hallgatag  szeretet  fénye  s melege  sugárzik 
a különben  oly  komoly  hangú  elmélkedésből. 

Demokratikus  elvéből  kiindulva  Kossuth 
a magyar  tudományos  műnyelv  kérdését  a 
lehető  legegyszerűbben  oldja  meg.  E megol- 
dást némileg  általánosítva  talán  igy  lehetne 
fogalmazni.  A gyakorlati  élet  egy  bizonyos 
határvonalig  felhatolhat  a tudományos  élet 
köreibe  ép  úgy,  mint  az  élő  növényzet  egy 
bizonyos  határig  felkúszhatik  a magas  he- 
gyek lejtőin.  E határon  túl  az  elvont  elmé- 
let, a hó  és  jég  birodalma  terjed  el.  Szóval 
van  egy  bizonyos  neme  a hó  vonalnak,  melyen 
túl  tudomány  és  gyakorlat  egymást  áthatni 


nem  képesek.  A műveltség  terjedése,  a tudo- 
mány demokratizálása  ezt  a hóvonalat  egyre 
magasabbra  tolja  és  vele  együtt  a bolt  tudo- 
mányos műnyelv  hátrálni  kényszerül  a gya- 
korlati élet  élő  nyelve  elöl. 

Elég  lesz  talán  az  elvet  csak  igy  álta- 
lánosságban jelezni.  Hiszen  a műnyelv  kér- 
dése csak  egy  része  annak  az  általánosabb 
és  nagyobb  problémának,  hogy  miként  le- 
hessen önálló  magyar  tudományosságot  te- 
remteni. 

Mennél  jobban  érezzük  politikai  életünk 
léha  opportunizmusának  és  a társadalom  szuk- 
gatottságának  deprimáló  hatását,  annál  in- 
kább kell  hogy  a nemzet  művelődési  érde- 
keire fordítsuk  főfigyelmünket,  mert  az  adott 
viszonyok  között  csak  ezen  az  egy  téren  le- 
het nagyobb  és  messzire  ható  tevékenységet 
kifejteni.  Néhány  évtized  óta  épen  a kultúra 
terén  tett  a nemzet  valóban  számbavehetö 
nagy  haladást,  de  a kivívott  eredmény  még 
mindig  nem  áll  arányban  sem  az  erőfeszíté- 
sekkel és  áldozatokkal,  sem  pedig  a kor  kö- 
vetelményeivel, még  pedig  azon  egy  oknál 
fogva,  mert  a nemzeti  nagy  törekvések  nem 
testesültek  meg  egy-egy  kiváló  emberben 
vagy  intézményben,  kire  vagy  melyre  az 
összeműködő  erők  támaszkodhattak  és  tőle 
határozott  irányt,  öntudatos  czélzatot  nyer- 
hettek volna. 

A turini  remete  elmélkedhetik  magában 
a gyakorlati  élet  és  tudomány  kölcsönhatá- 
sáról vagy  az  utóbbinak  nemzeti  jellegéről, 
ábrándozhatik  talán  az  önálló  magyar  tudo- 
mányosságról, de  hiába,  az  ö nagy  lelke, 
akárki  akármit  mondjon,  rég  nem  él  kö- 
zöttünk. 

Valamint  a gondolatnak  jelképre,  az  élő 
szóra  kell  támaszkodnia,  úgy  a nemzet  tö- 
rekvései is  kell  hogy  egyes  emberekben  vagy 
intézményekben,  mint  jelképekben  jussanak 
kifejezésre.  Hiába  lappang  a legszebb  törek- 
vés millió  szívben,  ha  nincsen  élő  szimbó- 
luma. Meddőnek,  terméketlennek  azt  a kor- 

szakot  kell  nevezni,  melyben  a nemzetet  él- 
tető érzelmek  és  vágyak  nem  tudnak  húst 
ölteni  egyes  vezérlő  alakokban  Az  összesség 
mindig  jó  — mondja  valahol  Schiller  — csak 
az  egyesek  rosszak. 

Hisz  megvolna  az  önálló  magyar  tudomá- 
nyosságnak a maga  szimbóluma,  hiszen  meg- 
teremtette volna  a legnagyobb  magyar  az 
akadémiát : de  kérdezzük,  vájjon  valóban  élő 
jelkép-e  a haza  első  tudományos  intézete  és 
nem  inkább  csak  forma,  keret,  melyből  a 
nemzet  lelke  mintha  elszállni  akarna?  Oly 
bágyadt,  mint  alapszabályainak  első  pontja, 
mely  szerint  «czélja  a tudomány  és  irodalom 
magyar  nyelven  művelése  és  terjesztése*,  oly 
bágyadt  lett  ő maga  is. 

A müveit  nyugaton  már  felvetették  ál- 
talában azt  a kérdést,  vájjon  a különböző 
tudományos  testületek  több  hasznára  voltak-e 
a tudományos  életnek,  mint  kárára.  (Emberi 
intézmény  nem  lévén  tökéletes,  a kérdést 
minden  esetre  csak  ily  formában  szabad  föl- 
vetni.) Az  akadémiák  benső  életének  törté- 
nete sok  oly  tényt  hozott  felszinre,  melyek 
a tudós  közösségeket  nem  a legszebb  színben 
tüntették  fel.  Régi  dolog,  hogy  nincs  arisz- 
tokratikusabb  hajlamú  ember,  mint  az  egy- 
oldalii szaktudós,  kinek  gondolatait  csak  egy- 
néhány ember  érti  meg  és  tán  az  is  moso- 
lyog felettük.  A születési  arisztokráczia  büsz- 
kesége, a tőkepénzes  parvenü  felfuvalkodott- 
sága  még  arany  az  egyoldalú  szakember 
gőgjéhez  képest.  Képzelhető  tehát,  hogy  a 
közösség,  mely  az  üres  gőgnek  súlyt  és  te- 
kintélyt ád,  mily  melegágya  az  önzés,  hiu- 
ság  és  fönhéjázás  mindennemű  üzelmeinek. 

Minálunk  már  Kölcsey  volt  elvi  ellenfele 
az  akadémikus  életnek.  Ő mint  filozof  be- 
látta, hogy  a testületi  élet  általában  mily 
kárára  lehet  a szabad  fejlődésnek.  Mindazon- 
által senki  sem  kétkedik  abban,  hogy  az  aka- 
démia van  hivatva  tudományos  életünk  tö- 
rekvéseit központositani  és  azoknak  irányt 
és  czélt  kijelölni. 

De  a napi  sajtóban  folyton  folyvást  föl- 
hangzik a panasz,  hogy  az  akadémia  ebbeli 
hivatásának  eleget  nem  tesz.  Főleg  akkor 
támad  nagy  zsivaj,  ha  tagválasztásakról,  pá- 
lyadíjak kiosztásáról,  vagy  az  akadémia  ki- 
adványairól van  szó,  melyeket  senki  sem 
olvas.  Világos,  hogy  az  ilyen  vitákba  okvet- 
lenül minden  oldalról  több-kevesebb  önérdek 
és  hiúság  vegyülhet  és  a közönség  aztán 


nem  tudja,  hogy  ugyan  hova  álljon  és  kinek 
adjon  igazat.  Mert  tény  az,  hogy  az  akadé- 
mia kiadványai  nem  mindig  érdekes  vagy 
hasznos  olvasmányok ; tény  továbbá,  hogy 
jeles  művek  a pályázatoknál  tekintetbe  nem 
vétetnek,  sőt  talán  még  nagyobb  igazságta- 
lanságok is  történnek;  végre  tény  az  is,  hogy 
például  legnagyobb  élő  lyrai  költőnk  nem 
tagja  az  akadémiának  és  úgy  szintén  nem 
tagja  a realisztikus  regény  jelenlegi  egyedül 
álló  nagy  képviselője  sem:  de  mindez  úgy 
hiszem,  csekély  jelentőségű  azzal  a nagy  elvi 
kérdéssel  szemben,  hogy  az  akadémia  meny- 
nyiben törekszik  működése  által  az  önálló 
magyar  tudományosság  eszményképét  meg- 
valósítani. 

De  hisz  ennek  az  eszménynek  fejtegeté- 
sét sem  halljuk  mostanában.  Vagy  tán  ez 
teljesen  fölösleges  volna?  Talán  már  annyira 
ben  volnánk  a búvárkodásban,  hogy  minden 
szó  csak  háborgathatna  ? És  a cselekvés 
lázas  sietsége  talán  fölöslegessé  tenne  minden 
szót,  mely  a czélnak  elméleti  tisztázására 
vonatkozik  és  mellőzhetővé  minden  kritikát 
az  eddig  használt  vagy  még  használandó 
eszközök  fölött?  Vagy  épen  ellenkezőleg,  nem  ' 
láthatjuk-  e napról-napra  jobban,  hogy  a tudo- 
mányos munkálkodásnak  ép  úgy  nincsen  ve- 
zérembere, a mint  hogy  nincs  a szépiroda- 
lomnak és  hogy  a nagy  tevékenység,  melyet 
a tudományok  legkülönbözőbb  ágaiban  ki- 
fejteni látunk,  úton-útfélen  elárulja  szerve- 
zetlenségét és  iránytalanságát. 

Azt  hiszem,  az  öntudatosság  nem  árt  a 
cselekvésnek  és  a tervszerűség  uem  teszi 
tönkre  a vállalatot.  Vessük  tehát  fel  a kér- 
dést, hogy  mi  úton-módon  és  mily  eszközök 
felhasználása  által  juthatunk  az  önálló  ma- 
gyar tudományosság  eszményképének  meg- 
valósításához. 

Tudományunk  fejlődésmenetében  három 
stádiumot,  fokozatot  kell  megkülönböztetnünk. 

A fejlődés  első  fokán  a tudomány  még  csak 
formájában  magyar.  Az  összes  tevékenység 
főleg  csak  fordításból  áll  és  a legfőbb  vita  a 
magyar  műnyelv  megalkotása  körül  forog. 

A fejlődés  második  fokán  a tudomány 
már  tárgyában  kezd  magyar  lenni.  A tudósok 
átkutatják  a haza  földjét  geológiai,  kőzettani 
és  ásványtani  szempontból,  leírják  ásványait, 
flóráját  és  faunáját,  fölszállnak  a magosba, 
behatolnak  a mélységekbe,  megszerkesztik  az 
orográfiai  és  hydrográfiai  viszonyok  képét, 

rendszeres  meteorologiai  és  földdelej  ességi 
észleleteket  tesznek,  fizikai  és  khemiai  szem- 
pontokból kutatják,  elemzik  a talajt,  a vizet, 
a légkört  majd  meg  áttérnek  a népnek,  életé- 
nek, történeti  fejlődésének,  jelen  állapotának, 
a természethez  való  viszonyának,  gazdálko- 
dásának, ösztöneinek,  szokásainak,  fizikumá- 
nak, jellemének,  gondolkodásának,  költésze- 
tének stb.  stb.  tanulmányozásához : szóval 
leírják,  megmagyarázzák,  okaikra  vezetik 
vissza  mindazt,  a mi  a haza  természeti  és 
a nemzet  életviszonyaira  vonatkozik  az 
idők  folyamában. 

A magyar  tudományosság  legfőbb  vív- 
mányai, az  akadémia  működésének  legjelen- 
tősebb része  a tudományos  fejlődés  eme  má- 
sodik stádiumába  tartoznak. 

A valódi  tudományos  élet,  az  önálló 
magyar  tudományosság  azonban  csak  ott  kez- 
dődik, a hol  a kutatás  módszerében  lesz  ön- 
állóvá, a mikor  a buvárlat  szelleme  annyira 
megerősödött,  hogy  a külföld  tudományos 
életétől  függetlenül  halad  biztosan  a maga 
útjain.  A.  mikor  a magyar  tudományosság 
nemcsak  befogad  és  átalakít,  hanem  kölcsön- 
hatásba lép  a nyugat  tudományos  szellemé- 
vel és  igy  tényezőjévé  válik  az  általános 
európai  haladásnak. 

Meglehet,  hogy  e harmadik  fokozatnak 
követelése  merésznek  látszik.  Azonban  az 
előkészületek  évtizedek  óta  már  megtörtén- 
tek és  a ki  az  első  két  lépést  megtette, 
annak  a harmadiktól  sem  szabad  visszaret- 
tennie. A ki  az  eszközöket  megszerezte,  az 
nem  térhet  ki  a czél  megvalósítása  elöl.  A 
czél  pedig  nem  egyéb,  mint  a magyar  tudo- 
mányos élet  önállósága  vagyis  más  szavak- 
kal : a nemzeti  önállóság  sem  maradhat  el. 

És  már  mostan  kérdezhetjük : úgy  ter- 
vezi és  szervezi-e  a magyar  tudományos  aka- 
démia minden  cselekvését  és  működését,  hogy 
az  önálló  magyar  tudományosság  eszményké 
pét  megvalósítsa?  Abba  központositja-e  min- 
den erejét,  hogy  a nemzetet  önállóvá  tegye 
szellemi  tekintetben,  az  által,  hogy  a magyar 
tudományosságot  kölcsönhatásba  hozza  a nyu- 
gat szellemével  és  tényezőjévé  emeli  az  álta- 
lános európai  haladásnak  ? És  ha  igen,  az 
öntudatosság,  a gyorsaság  és  erély  mily  fo- 
kával felel  meg  e nagy  hivatásának  ? 

A kérdést  úgy  vetettük  fel,  hogy  a fele- 
let már  félig-meddig  benne  foglaltatik.  Mert 
világos,  hogy  az  akadémia  működését  a sze- 


rint kell  megítélni,  hogy  mily  mértékben  lép 
kölcsönhatásba  a nyugati  tudományossággal. 
Kérdezni  kell,  hogy  az  a szellemi  mozgalom, 
mely  akadémiánktól  kiindul  mily  hullámokat 
idéz  elő  a franczia,  angol  és  német  szellemi 
áramlatokban. 

Az  akadémiának  magának  legnagyobb 
érdeke,  hogy  működése  fölött  a közvélemény 
magának  Ítéletet  alkothasson.  Es  így  nagyon 
sajnálatos  dolog,  hogy  nem  értesülünk  arról, 
milyen  szellemi  mozgalmakat  ébreszt  akadé- 
miánk működése  a párizsi,  londoni  és  berlini 
tudományos  körökben. 

Palágyi  Menyhért . 


A «CASA  DELL’ONGARO» 

ÉS  EGY  PÉTŐFI-MYTHOSZ  MERAN  MELLETT. 

Nemcsak  az  ókorban  támadtak  mytho- 
szok,  melyek  egy-egy  kiváló  alak  nevéhez 
kapcsolódva,  megváltoztatták  vagy  módo- 
sították a közvéleménynek  az  illető  személy- 
ről táplált  nézetét:  folyton-folyvást  megtör- 
ténik ez  ma  is  és  a mythoszok  uton-utfélen 
ép  úgy  teremnek,  mint  a szellemes  mende- 
monda a szalonban  és  a becsületben  gázoló 
fadesse  a kávéasztal  mellett.  És  legkivált  a 
költészetnek  érdekes  sorsú  művelői  és  a 
politikai  élet  kimagasló  alakjai  azok,  kiknek 
nyomában  kihajt  a mondák  ezerszinli  virága. 
Petőfi  is  ezek  közé  tartozik.  Hasztalan 
mondták  el  azt  százszor  meg  százszor,  vers- 
ben és  prózában,  hogy  hiába : meghalt,  eltűnt, 
elveszett,  sohasem  jön  többé  vissza,  a néphit 
nem  foghatja  meg;  a mit  az  ész  hihetne, 
tagadja  a szív  és  csinál  magának  mondákat, 
mikben  felelet  van  mindenre  és  melyek,  mint 
az  ókor  rejtelmes  erdői,  azt  felelik,  a mit 
az  ember  belekiált,  a mit  a szív  kíván  és 
óhajt. 

Azok,  kikhez  Petőfi  géniusza  közvetlenül 
vagy  akár  csak  közvetve  is  elhatolt,  nem 
akarják  azt  elhinni,  hogy  lehetnek  olyan 
halottak  is,  a kiknek  sirdombjálioz  nem  jár- 
hat el  zarándokolni  az  utókor,  kiknek  íej- 
fájára  nem  tűzhet  koszorút  szerette  nemzete, 
nem  barátkozhatnak  meg  a költő  titokzatos 
elköltözésével,  hanem  keresik,  kutatják  s a 
hol  alkalom  kínálkozik,  szeretik  úgy  feltün- 
tetni, mintha  még  mindig  élne  és  a távolból 
kisérné  népét,  a mely  nem  feledte  el,  de 
mégis  «eldobta  az  özvegyi  fátyolt » és  a mely- 


116 


KOSZORÚ 


S.  SZÁM 


nek  legújabb  történelméhez  megfelelő  hang 
nem  lakik  az  eltörött  kobozban. 

Ilyen  nyugtalan,  ilyen  bujdosó  költőnek 
festi  Petőfit  egy  lokális  hagyomány,  mely 
Marán  környékén  él  a nép  között.  E hagyo- 
mány szerint  Petőfi  az  ötvenes  években  ott 
bujdosott  Merán  körül  és  egy  a városhoz 
közel  fekvő  rozzant  kunyhóban  lakott.  Mi- 
előtt e íny  filosznak  természetes  magyarázatát 
megadnék,  tekintsük  meg  a helyszínét. 

Meran  tudvalevőleg  két  részből  áll:  a 
tulajdonképeni  Meránból  és  a gyógyhelyből, 
melynek  Mais  a neve.  Az  előbbitől  északra 
kell  haladnunk,  hogy  a két  oldalt  szőlőültet- 
vényekkel szegélyzett  úton  elérjük  a «casa 
dell’ongaro»-nak  (magyar  ember  kunyhója) 
nevezett  kunyhót.  Utunkban  a szőlők  folyto- 
nos lugasokat  képeznek  és  a hol  valami 
nagyobb  fát  látunk:  az  biztosan  gesztenye, 
melynek  gyümölcsétől  Petőfi  annyira  idegen- 
kedett. 

Először  a regényes  fekvésű  «Kuchel- 
berg»-et  kell  meghágnunk,  de  ez  nem  esik 
nehezünkre,  miután  az  út  folytonosan,  de 
szelíden  emelkedik.  Azután  egy  kis  fensik 
terül  el  lábunk  alatt,  melyen  túl  a harmad- 
félezer  lábnyi  «Hoch-Mut»  tartja  vállain  a 
felhőket  s ezen  a fensikon  áll  a kis  kunyhó, 
melyben  a monda  szerint  Petőfi  lakott. 

Egyszerű  kis  viskó,  melynek  meszelt  falai 
és  zsindely es  fedele  semmiben  sem  különböznek 
a környékbeli  parasztházaktól,  csak  imitt- 
amott  mutatja  a touristák  neveitől  tarkálló 
sajátszerii  mozaik,  hogy  nem  közönséges  pa- 
rasztfalak merednek  ránk.  És  bár  nézetünk 
szerint  az  egész  mythosz  csupán  valami  paj- 
kos touristától  elterjesztett  tréfán  alapszik, 
mégis  van  jelentősége.  Mert  legtöbb  esetben 
a tárgyak  valódisága  nem  azokban  rejlő  benső 
érték,  hanem  hozzájuk  kötött  külső  bizalmon 
alapszik  s igy  ez  az  egész  kunyhó  is  csak 
Petőfi  világhíre  mellett  bizonyít,  nem  pedig 
a mellett,  mintha  a nagy  költő  bujdostában 
valósággal  ott  lakott  volna. 

Tény  az,  hogy  az  ötvenes  években 
egy  katonaviselt  ember  lakott  a kunyhóban, 
de  ennek  kiilönczködései  inkább  emlékeztet- 
nek valami  spleenes  angol  lordra,  mint  a 
természet  költőjére,  ki  magát  vadvirágnak 
nevezgette. 

S igy  a «casa  dell’ongaro»  egy  kate- 
góriába esik  a Virgil  barlangjával  Nápoly 
mellett  és  Ovid  tornyával  az  al-Duna  mentén 


s csupán  azok  örülnek  neki,  kik  Petőfit  mi- 
nél népszerűbbnek  szeretik  látni.*) 

Latkóczy  Mihály. 


A MEGCSALT  ASSZON Y.**) 

ELBESZÉLÉS 

Ilentaller  Lajostól. 


Verő  fényes  tavaszi  nap  volt,  a pusztulás 
napja.  A szegedi  nép,  mint  hangyaboly  dol- 
gozott az  alföldi  vasút  nyulgátján.  A létért 
küzdött.  Csak  pár  nap  előtt  is  azt  hitték, 
el  vannak  veszve,  s most  újra  remélnek,  hi- 
szik, hogy  megküzdhetnek  az  árral.  Ember- 
feletti.  erővel  dolgoznak,  kitartóan,  nyugodtan. 

Hogyne  szednék  össze  minden  erejüket, 
hiszen  a pesti  mérnökük  megmondták,  hogy 
ha  holnapra  elkészül  a gát  koronája,  akkor 
nem  kell  többé  félni  az  áradástól.  Hogyne 
bíznának,  hiszen  az  időjárás  derült,  az  ég 
fellegtelen,  borútlan.  Szeged  meg  lesz  mentve. 

Meg  ám!  ha  esti  kilencz  óra  tájban  erős  . 
szél  nem  kerekednék;  erős,  dühös  szélvihar 
mely  hirtelen  forgó  széllé  változik,  és  sűrű  t 
fekete  felhővel  borítja  be  Szeged  felett  az 
égboltozatot. 

A lakosság  reménye  hirtelen  rémületbe 
csapott  át.  Ki-ki  siet  lakházába,  viskójába. 
Futó  tömegek  hömpölyögnek  a legjobban  ve- 
szélyeztetett utczákon.  Nem  sokára  a gáton 
dolgozó  munkásokat  is  megragadja  a páni 
félelem  s kétségbeesett  sápadt  arczczal  ro- 
hannak a város  felé. 

Van  okuk!  a Tisza] árja  egyre  női, a vihar 
tengerré  korbácsolja.  A gáton  már  csak  egy  ki 
csíny,  bátor  csapat  küzd,  a lehetetlent  akarja 
megkísérteni. 

Az  eszeveszettek ! azt  hiszik,  hogy  két 
neki  bösziilt  elemet:  a vizet  és  szelet 
bírják  fékezni!  Hasztalan  küzdenek!  a víz 
keresztül  csap  a gáton,  alámossa  a töltést, 
mely  siippedékessé  lesz,  ezen  emberi  erő  már 
nem  segít. 

Éjfélkor  megkondul  a vészharang,  ezzel 
egyidejűleg  hallható  lesz  sok  helyen  a tajté- 
kos sárgán  mocskos  viz  moraja  is,  mely  ve- 
szett dühvei  törte  keresztül  a várost  védő 
gátot. 


*)  Az  adatokat  Lóni/ciij  Andrástól , „Erdély  leg- 
szebb asszon)  ának“  rokonától  kaptam. 

**)  Felolvasta  Tolnai  Lajos  a Petőfi-társaság  f. 
hó  1 5-iki  ülésén. 

Pár  órával  később  a pusztulás  képe  lát- 
ható mindenfelé.  A nekivadult  Tisza  rombol 
mindent,  a mi  eléje  akad.  Nem  kiméi  sem- 
mit: töri,  zúzza  sorjában  a házakat. 

Recsegve,  ropogva  omlik  egyik  ház  a 
másik  után  össze , egy-egy  ágyú  lövéshez 
hasonló  dörgő  moraj  jelzi,  hogy  a ház  csak 
volt.  A lehulló  omladék  magasra  csapja  a vi- 
zet, s kétségbeejtő  látványt  nyújt  azoknak, 
kik  a szomszéd  házakról  nézik  a veszély  kö- 
zeledtét. 

A mindenható  legyen  irgalmas  annak,  a 
ki  nem  menekülhet. 

Segítség!  segítség!  hangzik  fel  minden 
oldalról. 

Szeged  külvárosában,  ahol  azok  az  apró 
agyagból  vagy  vályogból  vert  házacskák  ál- 
lottak, egyik  gunyhó  a másik  után  omlik 
össze.  A még  szilárdul  álló  házacskákat  fel- 
jebb és  feljebb  nyaldossa  a pusztító  ár ; ha  a 
talapzattal  nem  bir,  alája  csúszik  a ház  nád- 
tetőjének, s azt  iparkodik  leemelni.  A hul- 
lám csak  tréfál,  játszik,  de  azért  pusztít.  A 
gazda  ott  kuporog  családostól  a fedélen,  várja 
minden  perczben  a szabadulást.  Oh!  mily 
hosszúnak  tűnnek  fel  előtte  ezek  a perczek! 

***  V 

A Tisza  árja  növekedőben  van. 

Kulcsár  Tamás  a nyaka  közé  szedte 
lábait,  s lóhalálában  sietett  haza  a tiszai 
gátról.  Kulcsár  Tamás  uram  szép  szál  ma- 
gyar ember,  harmincz-harminczkét  eszteodös 
lehet;  arcza,  mely  rendesen  egészséges  pirosas 
barna,  most  az  izgatottságtól  vörös.  Kicsi 
rőt  bajusza  két  oldalra  van  fésülve,  nyakán 
fekete  selyem  kendő  fityeg  csokorra  kötve, 
jó  tágra  hagyva,  nehogy  kényelmetlenül  érezze 
magát  benne  a gazda  vastag,  kálvinista  nyaka. 
Szemei  szürkék,  aprók  és  folyton  ide  s tova 
tekintgetnek.  Keskeny  karimájú  magyar  ka- 
lapja nincs  a fejére  nyomva,  csak  ülni  lát- 
szik gesztenyebarna  göndörfürtű  haján.  Amint 
a háza  kapuján  belépett,  a pitvarból  eléje 
szaladt  a felesége  s izgatottan  kérdé: 

— No!  nagy-e  a baj,  a tiszai  gátnál? 
Kulcsár  Tamás  uram  kifújta  magát,  tarka 
keszkenőjével  letörölte  az  izzadságot  homlo- 
káról, s szólott: 

— Bizony  nagy  baj  van.  Nagyobb,  mint 
gondoltuk.  Akármit  beszéljenek  is  a pesti 
urak,  két  óra  múlva  úgy  kiönt  bennünket 
házainkból  a Tisza,  mint  az  ürgét.  Az  öreg 


halász  gazda  Nagy  János  uram  sokkal  jobban 
ismeri  a Tisza  erkölcseit,  és  a viz  járását, 
mint  a kik  csak  egy  pár  nap  előtt  cseppen- 
tek ide  Szegedre.  Meg  is  mondta  most  egész 
kereken  a mérnök  uraknak,  hogy  hasztalan 
erőlködnek  a gáttal,  mert  azok  a zöldesen 
csipkés  fehér  habok  vihart  jelentenek.  Azután 
meg  Algyö  tájáról  hosszú  fekete  vonal  mu- 
tatkozik az  égen;  meglásd,  egy  fertály  óra 
múlva  már  villámlani  fog.  Isten!  segíts  meg 
az  éjszaka! 

Kulcsár  Tamás  be  akart  lépni  a házba, 
de  hirtelen  valami  jutott  eszébe : 

— Nini!  hol  van  Erzsi  húgod?  csak 
nem  ment  valamerre  kószálni? 

Kulcsár  Tamás  uram  felesége  Szalóki 
Boriska  híres  szép  asszony  volt  Szegeden. 
Sötét  fekete  haja  ragyogó;  ha  kieresztette, 
leért  egészen  a bokájáig.  Szemei  nagyok,  sö- 
tétek és  áthatok,  ajka  keleties  mozgékony 
és  érzékies.  Időközönként  fájdalmas  mosoly 
játszadozott  szája  körül,  ami  még  szebbé 
tette.  Homloka  magas,  sugár  és  sötét  szemöl- 
döke feltűnően  elüt  fehér  arczbőrétől. 

Szemeinek  tüze  időnként,  ha  urára  tekint, 
fel  fellobban.  Karcsú  magas  növése,  és  darázs 
dereka  erőre  mutatnak.  Keble  a szűk  ruba- 
vállban  úgy  dagadozik,  mintha  két  almát 
dugtak  voira  a kis  átkötött  kendöcske  alá. 

Boriska  kezdetben  félénken,  ijedten  hall- 
gatta urának  szavait,  de  mikor  Kulcsár  Ta- 
más uram  azt  kérdezte,  hol  van  Erzsi  ? arcz- 
kifejezése  gyűlöletessé,  vaddá,  mondhatni  ruttá 
torzult.  Ajkain  hirtelen  megvető  gúnyos  mo- 
solygás jelent  meg,  s egyet  fordult  hátrafelé. 

— Hej  ! Erzsók ! Bújj  csak  elő  a mellől 
a boglyas  kemencze  mellől!  az  uram  már 
régen  nem  látott,  ezeket  a szavakat  kiáltotta 
befelé. 

Boriska  hangjára  közép  termetű,  zömök 
nő  jött  ki.  Arany-vörös  haja  szabadon,  fésü- 
letlenül lógott  szerte  a vállán.  Kendőjét,  mely- 
lyel  feje  lehetett  bekötve,  jobb  kezében  tar- 
totta, baljával  szemeit  dörzsölte.  Arcza  sápadt, 
arczbőre  hervadt,  maga  a nő  szánakozásra 
méltó  alak  volt.  Ajka  időnkint  megrándult, 
s szempillái  is  hunyorogtak,  mintha  a vörös 
macskaszemek  nem]  tűrhetnék  a világossá- 
got. Tekintete  fáradt,  kiélt,  bizonytalan  és 
remegő  volt. 

Amint  Kulcsár  Tamás  uram  feleségének 
unokatestvérét,  a «vereshaju  Erzsit*  megpil- 
lantotta, egészen  megváltozott. 

Szemei  elkezdtek  ragyogni,  s gyöngé- 
den megczirúgatta  a lelógó  boglyas  hajat, 
mondván  : 

— A baj  a nyakunkon  van.  Igyekez- 
zünk mindent  felhordani  a padra.  Megeshetik 
még  az  is,  hogy  a padlásról  a fedélre  szo- 
rulunk. 

Boriskában  a háziasszony  alattomos,  gyű- 
löletes pillantást  vetett  rájok ; de  szó  nél- 
kül megfordult  s ment  be  a szobába,  hogy 
legféltettebb  holmiját  összeszedje. 

És  Kulcsár  Tamás  uramnak  jó  előérzete 
volt,  mikor  azt  mondta:  megeshetik,  hogy 
ki  szorulnak  a fedélre,  mert  éjfél  után  egy 
órakor  már  mind  a hárman  odafenn  szorong- 
tak a háztetőn.  A kémény  mellett  húzódtak 
meg.  Kulcsár  Tamásné  Szalóki  Borcsa  a ké- 
mény egyik  oldalához  támaszkodott,  kezében 
nehéz  két  és  fél  láb  hosszúságii  vas  mozsár- 
törövel;  a kémény  másik  oldalán  ura  állott 
unokatestvérével  Erzsivel. 

Kulcsár  Tamás  jobbjával  gyöngéden 
ölelte  magához  Erzsikét,  de  sógorasszonya 
immel-ámmal  eltolta  kissé  magától  s halkan 
mondá : 

— Vigyázz  magadra  Tamás,  már  mond- 
tam ; Boriska  észre  talál  valamit  venni,  s 
akkor  jaj  nekünk! 

A Tisza  árja  már  nyaldosni  kezdte  a 
házacska  nádfedelének  szegélyzetét ; a vész- 
harang szüntelenül  hangzott  a sötét  éjben; 
az  ólmos  esővel  vegyes  fagyos  szél  áthatott 
egész  a velőkig,  de  a szerelmes  férfi  ezzel 
ép  oly  kevéssé  gondolt,  mint  feleségének  ott 
létével.  Boldog  volt,  hogy  magához  ölelhette 
kedvesét. 

— Ha  hirtelenében  segítség  nem  jön, 
mi  is  veszve  vagyunk,  mond  egyszerre  rémült 
hangon  Kulcsár  Tamás,  látva,  hogy  a szom- 
széd házikók  mint  düledeznek  egymás  után 
össze. 

— Ni! a hullámok  már  itt  csapkodnak  a 
fedélzet  szegélyén!  Istenem!  istenem!  mily 
borzasztó  idő. 

Igaza  volt!  a vihar  féktelenül  dühöngött. 
A villámok  czikáztak  a felhők  között,  a szél 
süvöltött,  s a kiáradt  Tisza  perczről-perczre 
nőtt. 

— Talán  már  te  is  meg  vagy  ijedve 
Tamás?  kérdé  felesége  a kémény  túlsó  ol- 
daláról. 

A férj  helyett  az  unokatestvér  válaszolt. 

— Ne  kisértsed  az  istent  Boriska,  hi- 


szen te  tudod  legjobban,  hogy  az  urad  nem 
szokott  egyhamar  megijedni.  De  most  már  a 
mi  életünk  is  ép  úgy  koczkán  áll,  mint  a 
szomszédoké. 

Ni!  épen  most  dőlt  össze  Varga  szom- 
széd háza! 

— Bizony,  innen  bajosan  menekülünk  el 
ép  bőrrel,  sóhajtá  Kulcsár  Tamás. 

Boriska  hangosan  felkaczagott. 

— Pedig  csak  szép  az  élet  ugy-e  édes 
uram?  ha!  ha!  ha! 

— Megbolondult  a feleséged  Tamás,  sut- 
togá  Ági  Erzsi  sógorának. 

Boriska  még  jobban  kezdett  kaczagni. 

— Nem  én ! nem  bolondultam  meg,  csak 
le  akarok  veletek  számolni,  kiáltá  a fiatal 
nő.  Hej!  Ági  Erzsi!  Hej!  férjem  uram!  sok 
van  ám  a rováson. 

Ezzel  kuporgó  helyzetéből  felemelkedett, 
s bal  kezével  megfogta  a kémény  peremét. 

Bámulatos  szép  volt  ez  a felbőszült  asz- 
szony.  Öltönye  felbomlott,  szemeiben  a sér- 
tett női  hiúság  vad  tüze  lobogott,  ügy  né- 
zett ki  ott  a sötét  viharos  éjben,  mint  egy 
diilő  félben  levő  sírkereszt. 

Férje  és  unokatestvére  ijedten  néztek 
egymásra. 

— Csalatkozol  Tamás,  csalatkozol  Erzsi, 
ha  azt  hiszitek,  hogy  a félelem  vette  el  esze- 
met. Ha  bolond  vagyok,  hát  bolonddá  tett  a 
düh,  a szégyenérzet,  amit  miattatok  már  egy 
esztendő  óta  kell  elviselnem.  Igen,  tudom, 
hogy  egy  esztendő  óta  csal  meg  az  uram, 
hogy  egy  esztendő  óta  folytatja  veled  saját 
háza  fedele  alatt  a bűnös  viszonyt.  Marad- 
jatok csendesen  ott  a kémény  másik  oldalán, 
különben  leütlek.  Ma  a számadás  napja  van, 
hát  halgassatok  meg!  Elég  sokáig  tűrtem, 
hallgattam  én  ! 

Kulcsár  Tamás  feleségét  szelíd,  szótalan 
önfeláldozó  asszonynak  ismerte.  Olyan  asz- 
szonynak,  a ki  lesi,  várja  minden  mozdulatát, 
s még  a gondolatait  is  iparkodik  kitalálni. 
Soha  egész  házaséletében  nem  tett  neki  Bo- 
riska egy  hang  szemrehányást,  egy  szó  el- 
lenvetést. Nem  csoda  .tehát,  ha  ez  a fenye- 
gető, elkeseredett  hang  jobban  megrémítette, 
mint  a lábainál  áradó  Tisza. 

Ő is,  bűntársa  is  lesütötték  szemeiket. 

A megcsalt  nő  pedig  folytatta: 

— Tamás  ! most  múlt  három  esztendeje, 
hogy  a feleséged  vagyok.  Embert  még  nem 
szerettek  úgy  az  életben,  a hogy  én  tégedet 

szerettelek.  Szerettelek  olyan  nagyon,  ahogy 
most  gyűlöllek.  Te  is  azt  mondtad,  hogy  sze- 
retsz. Egyszerre  azután  idejött  hozzánk  ez 
a szerencsétlen  teremtés  és  minden  megvál- 
tozott. Nekem  volt  atyámfia  az  igaz,  anyáink 
voltak  testvérek,  de  mit  tesz  ez?  En  fogad- 
tam be  a nyomorultat  házamba,  mikor  Do- 
rozsmáról  rossz  élete  miatt  el  kellett  jönnie. 
Apád-anyád  elhalt  ugy-e  Ági  Erzsi  és  te 
hozzám  jöttél  egy  kis  hattyúcskával  kezed- 
ben ; feltört,  vérző  meztelen  lábbal,  nálam, 
mint  egyetlen  atyádfiánál,  kerestél  mene- 
déket. 

A dühös  asszony  nem  vette  észre,  hogy 
mily  hidegen  fuj  a szél  arczába.  Kezével  meg- 
simogatta izzó  homlokát,  s újra  kezdé: 

— Jól  fogadtalak,  úgy  tartottalak,  mint 
testvéremet,  s te  a jóságot  rosszal  háláltad 
meg.  Elszeretted  az  uramat,  s azzal  meg- 
ölted bennem  a lelket.  Megölted  a lelket^ 
szivet,  jó  érzést  bennem  Ági  Erzsi.  Ha  úgy 
néha  magamra  maradtam,  meg-megfordult  fe- 
jemben a gondolat,  hogy  bele  ugróm  a Ti- 
szába. Bolond  lettem  volna!  Hisz  akkor  ti 
nevettetek  volna  rajtam  legnagyobbat.  Máskor 
mikor  veled  voltam  otthon  Erzsi,  téged  akar 
talak  megölni.  Jól  tettem,  hogy  nem  hallgat- 
tam a bosszú  szavára Nekem  te 

magad  nem  voltál  elég ; nekem  mindkettőtök 
élete  kellett. 

A megcsalt  asszony  baljából  jobbjába 
kapta  a mozsártöröt;  férje  s szeretője  ön- 
kénytelenül húzódtak  hátrább  a kémény  má- 
sik oldalára. 

— Ne  féljetek  még,  kiáltá  a nekivadult 
asszony;  még  van  egy  kis  időnk.  Sokáig  nem 
akartam  hitelt  adni  az  emberek  gúnyolódá- 
sának, a vénasszonyok  mende  mondájának  ; 
nem  akartam  elhinni,  hogy  te  Tamás  elvesz- 
tetted a szemedet,  s e miatt  a vörös  czéda 
miatt  lettél  hűtlen  hozzám.  De  a múlt  hetek- 
ben már  magam  is  meggyőződtem,  hogy  nem 
pletyka,  nem  szóbeszéd,  hanem  csakugyan 
való  az  istentelenség. 

Most  itt  az  istenitélet,  mely  igazságot 
szolgáltat  a bűnösöknek  és  igazaknak.  Te 
Tamás  imádkozzál,  te  pedig  rossz  rokon,  hű- 
telen  csábitó  testvér  boldognak  érezheted 
magad,  mert  azzal  együtt  fogsz  meghalni, 
kit  tőlem  elcsábitottál. 

Tamás  és  Erzsi  tanakodtak,  hogy  mit 
tegyenek,  mi  módon  szabaduljanak  meg  attól, 
a ki  már  úgyis  jó  régen  terhűkre  volt. 


— Most  itt  a jó  alkalom,  mond  a férfi; 
eltehetjük  láb  alól ; a macska  se  fog  nyá- 
vogni utánna. 

— Igazad  van  Tamás;  susogá  a vörös 
hajú.  Most  szép  szerével  megszabadulhatunk 
tőle.  Kapaszkodj  át  a kémény  másik  olda- 
lára, s lökd  bele  az  áradatba.  De  jól  vigyázz 
szentem,  nehogy  magával  rántson.  Tudod  olyan, 
mint  a kígyó. 

Kulcsár  Tamás  megfogadta  szeretője  ta- 
nácsát, de  a felesége  észrevette  a gonosz 
szándékot,  és  védő  állásba  helyezkedett. 

— Isten  verjen  meg  benneteket ! Ne 
mozdulj  helyedről  Tamás,  mert  irgalom  nél- 
kül leütlek. 

Ezzel  felemelte  a jobbjában  levő  mozsár- 
törőt,  s látván,  hogy  Tamás  nem  hallgat  rá, 
hanem  át  akar  hozzá  kúszni,  teljes  erővel 
sújtott  feléje  és  épen  fejbe  vágta. 

Kulcsár  Tamás  egyet  ordított,  megszé- 
dült, elbocsátotta  a kémény  párkányát,  s le- 
gurult a zajló  hullámokba. 

A megcsalt  nőt  őrület  szállta  meg.  Haja 
vadul  lobogott  a szélben ; szép,  fehér  arcza, 
őrtiletes  pillantása,  összeszoritott  fogai,  s fel- 
bomlott öltönye  a bosszuló  angyalhoz  tették 
hasonlóvá. 

Jobbjában  magasra  emelte  a mozsár- 
töröt, melylyel  férjét  leütötte,  s egy  pillana- 
tig némán,  mozdulatlanul  tekintett  unokatest- 
vérére. 

A vályogház  ingadozni  kezdett;  a viz 
mind  magasabbra  hágott,  egy  erősebb  szél- 
roham, a hullámok  egy  erős  nyaldosása  s pár 
pillanat  múlva  Kulcsár  Tamás  házának  is 
csak  a helye  lesz  meg. 

— Az  egyik  már  megbúnhődött ! kiál- 
tott Boriska,  most  mi  számoljunk  le  Erzsók  ! 

Ági  Erzsi  kezeit  összetette,  imádkozni 
akart,  de  nem  tudott.  A kérlelhetlen  asszony 
bedobta  mozsártörőjét  az  árba,  keresztül  kú- 
szott a kémény  aljánál,  s puszta  kézzel  ra- 
gadta meg  unokatestvérét. 

A vörös  leány  mozdulatlan  volt,  mint  a 
darab  fa.  Még  csak  kezét  sem  emelte  védel- 
mére. 

— Látod,  körmeimmel  tudnálak  dara- 
bokra marczangolni ; én,  a ki  hetekig  virrasz- 
tottam  ágyadnál,  ápoltalak,  dédelgettelek, 
mikor  a láz  gyötört.  Igen,  mert  elszeretted 
tőlem  a kedves,  szép  uramat,  mások  csúfjává, 
bolondjává  tettél. 

A vörös  hajú  Erzsi  jobb  karját  tartotta 

szeme  elé,  nehogy  unokatestvérére  kelljen 
pillantani. 

— Te  is  megérdemelted  volna,  hogy  le- 
üsselek, mint  a másikat.  Igaz,  hogy  mikor 
Tamást  leütöttem,  akkor  is  csak  a magam 
életét  védelmeztem ; mert  hallottam,  a szél 
erre  hozta  a hangot,  mikor  félbiztattad,  hogy 
lökjön  a vízbe.  De  nincs  annyi  erőm  még  se, 
hogy  bántsalak.  Te  élni  fogsz,  ha  megmene- 
külünk innen;  s élni  fogsz  szeretőd  nélkül; 
akkor  azután  átérzed  azokat  a kínokat,  a 
miket  én  szenvedtem  azóta  az  egy  esztendő 
óta,  mióta  Tamás  már  nem  volt  az  enyém, 
hanem  a tied.  Igen  élni  fogunk ! Ni ! nézz 
oda ! ott  fordulnak  ki  a mentők  csolnakjai ! 
Látom  a fáklyák  fényét.  Meg  leszünk  mentve 
én  is,  te  is.  Segítség!  Segítség!  Segítség! 
Mentsenek  meg! 

A ház  aljában  nagyot  roppant,  egyet 
rázkódott,  s a csolnakon  közelgő  mentő-csa- 
pat iszonyú  robbanást  hallott.  A czikázó 
villám  fényénél  látták,  mint  dől  össze  Kul- 
csár Tamás  háza,  s mint  nyelik  el  a hullá- 
mok a kémény  párkányába  kapaszkodó  két 
alakot. 

Mire  a vész  szinhelyére  értek,  már  min- 
den késő  volt. 

Csak  az  egyiknek  holttestét  bírták  ki- 
csáklyázni,  a másikat  nem  találták  meg.  Ezt 
a hullát  legalább  szentelt  földbe  temették  el. 

Ez  a hulla  nem  az  Ági  Erzsié  volt. 


HÁZTARTÁSOM.*) 

VÉKE  1880. 

Alig  hogy  a hajnal  az  éjt  elűzi, 

S szép  rózsáit  a kék  égre  feltíízi ; 

A nagy  kakas  ülőhelyét  elhagyva, 

Knkorikol  — s lerepül  az  udvarra. 

A cselédház  közelében  ineg-megáll, 

S körülötte  addig-addig  kiabál, 

A mig  végre  a sok  alvó  felébred, 

Egytől-egyig  felkölti  a cselédet. 

A hajnali  harang  csengő  szavára, 

Üsszeteszi  ki  ki  kezét  imára  ; 

S mire  aztán  az  óra  már  ötöt  üt, 

Sürög-forög  a ház-népe  mindenütt.. 

Ki-ki  tudja  dolgát  s vígan  kezdi  meg, 

A szolgálók  közül  egyik  fejni  megy ; 

Másik  nyitja  a tyúkólnak  ajtaját, 

S a sok  éhes  baromfinak  enni  ád. 

•)  Felolvasta  Koinócsv  József  a Petőfi-Társaság  f.  hó 
ló-ki  iilósón. 


Iszonyatos  robaj  támad  ott  belül, 

Egy  csomóban  egész  sereg  kirepül ; 

Kis  mag  okoz  néha  egész  háborút, 
Megsebesül  a sok  kakas,  pulyka,  lúd. 

Nagy  közönynyel  nézi  ezt  a ruczahad, 
Párosán  a tóra  vaczog  azalatt ; 

— Torony  iránt,  a virágos  kerten  át, 

A tó  vizén  csapva  zsiros  lakomát. 

Uj  zsibaj  van ! im  a csordás  kürtje  szól, 
Kiürül  a nagy  istálló  s minden  ól ; 

Néhány  borjú  és  kis  malacz  hon  marad, 
Anyjok  tejét  pótolja  az  árpa,  zab. 

Sorra  kerül  a mosóház,  a konyha, 

Mi  útban  áll,  az  helyére  lesz  hordva ; 

Tej  elszűrve,  kiszakasztva  a kenyér ; 
(Rozslisztből  sül,  nem  szeretjük,  ha  fehér.) 

«Jő  az  asszony !»  kivül  most  ez’t  hallani: 

— Általános  szemlét  szoktam  tartani;  — 
Télnek  ettől,  és  ez  nagyon  sokat  ér, 

— Rend  csak  ott  van,  hol  szigorú  a vezér. 

Iladvezéri  pálczám : nagy  kulcs,  kezemben, 
Haditervein  : az  ebéd,  van  eszemben. 
Elkészítem  egészen  az  étlapot, 

A kamrába  megyek  s onnan  kiadok. 

Alig  vagyok  ott,  előáll  ez,  amaz, 

Ahány  cseléd,  annyi  kérés  és  panasz ; 
Megtörténik,  hogy  van  köztük  per,  zavar, 
De  vesztes  fél  lenni  egyik  sem  akar. 

Ezt  a kényes  ügyet  alig  végzem  el, 
Megszólal  a szakácsnő,  hogy  még  mi  kell : 
itt  zsir,  ott  liszt,  vaj,  szalonna  meg  egyéb, 
Hogy  hiányos  ne  legyen  majd  az  ebéd. 

Nagy  tanács  van : mi  legyen  a pecsenj'e, 
Liba,  pulyka,  kappan,  csirke  legyen-e? 
Szegény  párák  ! éltök  felett  Ítélek, 

S nincsen  oly  nap,  hol  nincs  véres  Ítélet. 

Egy  jelenti,  hogy  pár  csibe  ép  kikőt, 

Másik  hozza  elémbe  a köpiilőt ; 
Nagj^mosáshoz  szappant  kér  a harmadik, 

— Majd  kivisznek,  majd  behoznak  valamit. 

Nagy  zuhanás  ! . Mi  az  ? . Jaj  ni ! a macska, 
A tojással  teli  kosárt  lecsapta  ! 

Mennyi,  mennyi  kár  egyszerre ! Ki  vele ! 
Mind  a hányán  vagyunk  Űzzük  kifele. 

Gyermekeim  beszaladnak  az  alatt, 
Ostromolnak,  hogy  enniük  mit  szabad  ? 

Neki  esnek  a gyümölcsnek,  kalácsnak, 
Pajkoskodva  körülöttem  czikáznak. 

És  ez  igy  megy,  bármeddig  is  álljak  ott, 
Meg  nem  szűnik  a nagy  ostromállapot ; 

S nincs  segítve  mindaddig  e helyzeten, 

Mig  a várat  zár  alá  nem  helyezem. 

Míg  a pinczét,  padlást,  kertet  bejárom, 

S hátra  van  a fehérnemű  almárjom ; 
Járás-kelés  ! Lótás-futá9 ! Jaj  nekem  ! 

Azt  sem  tudom  néha,  hol  áll  a fejem. 

Ilja  bizony  a háztartás  sok  gondot  ad, 
Bo9zankodni,  tépelődni  kell  sokat;  — 

Mégis,  mikor  szép  rendben  van  kis  köröm, 
Nem  tagadom,  hogy  van  abban  sok  öröm. 

Végül,  nyájas  olvasó,  csak  egyet  még ; 
Alkalmilig  térj  be  hozzánk,  mint  vendég; 
Üdvözöllek  régi  magyar  szokással : 

S jól  tartalak  majd  «tynkkal  és  kalácscsal». 

Szmrccsányi  Paula. 


PAP-HALÁL. 

— Marriot  Emil  regénye.  — 

(Folyt.) 

Csakugyan  látta  Paulát  Tinikével  jöni. 
A kis  leány  nénje  karján  csüggött  s élénken 
csevegett.  Harteck  gyors  elhatározással  a pár 
elé  ment  — a nővérek  nem  kerülhették  ki, 
látniok  kellett  őt.  Tinikének  esze  ágában  sem 
volt,  hogy  észre  ne  vegye ; megrántá  nénje 
ruháját  s mig  mosolygó  szemével  a papra 
nézett,  néhány  szót  súgott  Paulának.  Ez  azon- 
ban föl  sem  tekintett.  '<Jer!»  mondá  gyorsan 
húgának,  kinek  mint  látszék,  nagy  kedve 
lett  volna  megállni;  Tinike  vonakodva  en- 
gedett s mindketten  elmentek  a pap  mellett) 
ki  kiábrándult  arczczal  maradt  állva.  A gyer- 
mek még  egyszer  visszanézett  s ráiposoly- 
gott  — Harteck  csak  fejével  intett  s lassú 
léptekkel  haza  ment.  A reggelinél  kit  sem 
talált,  csak  a fiatal  barátot,  ki  szótlanul  több 
levelet  nyújtott  át  neki.  Egykedvűen  dugta 
zsebre  Harteck  a leveleket,  melyek  hazul- 
ról, anyja  és  húgától  érkeztek ; ezeket  később 
is  olvashatja. 

«Hol  van  az  esperes  ur  és  a kisasszony?* 
kérdé,  hogy  valamit  mondjon. 

«A  kertben*. 

.Tó,  hogy  hallotta.  Pieggeli  után  a kertbe 
szándékozott  menni;  de  igy  hirtelen  megvál- 
toztatá  tervét. 

«.Tó  lenne,  ha  kutyáját  gondosan  elzárná, 
ha  elmegy*,  mondá  a barát.  «Már  megint 
veszekedett  a házi  kutyával.  Az  esperes  ur 
nagyon  haragudott  miatta*. 

«Valami  baja  történt  kutyámnak  ?»,  kérdé 
Harteck  nyugtalanul. 

«Nem ; de  a másik  egészen  össze  van 
marva.  Miért  is  szerezte  azt  n dühös  állatot.?* 


«Dühös?  Az  én  kutyám?  Hisz  olyan 
szelíd,  mint  a bárány.  De  mindig  a másik 
kezd  vele  marakodni.  Nem  lett  volna  kár, 
ha  Cézárom  azt  a dögöt  szétszedte  volna*. 

«Azt  gondolja?  Nem  tudom,  mit  szólt 
volna  hozzá  a nagyságos  ur.  Bizonynyal  túl 
kellett  volna  adnia  kutyáján*. 

«Ugy?»  mondá  Harteck  sziszegve.  Arra 
a puszta  gondolatra,  hogy  öt  kutyájától  el 
akarják  választani,  felforrott  a vér  benne.  De 
erőt  vett  magán. 

«Ezután  szobámba  zárom  kutyámat*, 
mondá,  «és  azzal  vége  lesz  ennek  a komé- 
diának*. 

Megreggelizett  s azonnal  magára  hagyta 
a szerzetest.  A szobájába  vivő  lépcsőn  Or- 
sival,  a fiatal  barátságos  szolgálóval  találko- 
zott. Arcza  vörös  volt,  mint  a parázs. 

« Annyira  evett  a méreg,  káplány  ur,» 
sugá  neki,  karját  megfogva,  «mert  nem  tud- 
tam elnézni,  hogy  elverték  azt  a szegény  ku- 
tyát ...  és  miért  ? Azért  a ezudar  Vitézért, 
mely  mindig  marakodni  kezd  . . . majd  elfa- 
kadtam sírva !« 

«Ki  verte  el  a kutyámat?*  kérdé « Har- 
teck keményen  s haragtól  sápadt  arczczal. 

«Az  esperes  ur,  a nagyságos  kisasszony, 
a béresek  . . . mindnyájan  neki  mentek !» 

«Hol  az  a kutya? 

«Az  ajtaja  előtt  fekszik.  Egy  kis  enni 
valót  vittem  1 eki  s megsimogattam  - . . égé 
szén  meg  van  rökönyödve?* 

Harteck  megszoritá  a leány  kezét.  « Kö- 
szönöm kedves  Orsi*,  mondá.  «Maga  jó  leán}\ 
Nagyon  szépen  köszönöm  ...» 

S fölsietett  a lépcsőn.  Az  ajtó  előtt  fe- 
küdt Cézár,  feje  első  lábai  közt  volt  s alá- 
zatosan s szomorúan  nézett  urára. 

« Cézár!*,  kiál tá Harteck.  Az  eb  farkát 
csóválta. 

cKelj  föl,  öregem!*,  mondá  a pap  a leg- 
gyöngédebb  hangon.  «Mit  csináltak  veled?* 

Cézár  magasra  ugrott  s gazdája  térdei- 
hez simult. 

«Megvertek,  ugy-e?  folytatá  Harteck, 
kutyáját  simogatva  s beczézgetve. 

Kinyitá  az  ajtót  s a kutya  elégiilten  ug- 
rott gazdájára.  Nyilván  attól  tartott,  hogy 
az  is  haragszik  majd  rá. 

« Gyere  be ! » mondá  Harteck  s bezárta 
az  ajtót.  Aztán  egy  székre  ült  s mindkét  ke- 
zével megfogta  a kutya  fejét,  mely  mellette 
állt  s Cézár  füleit  ujjai  közt  kiszalasztgatta. 

Arcza  e közben  komor,  feszült  kifejezést  öl- 
tött. Úgy  tetszék,  mintha  árnyak  kelnének 
föl  kebeléből  s sötéten  vonásaira  szállanának. 
A múltnak,  a feledhetetlen  óráknak  árnyai 
— ismét  eljövének,  kikeltek  hiányosan  be- 
takart sírjaikból  s eléje  álltak.  Bárhová 
fordithatá  tekintetét  . . . mindenütt  ott  állt 
a múlt  s gúnyosan  integetett  felé.  Szigorú, 
törhetetlen  hallgatást  parancsolt  magára ; nem 
az  emberekkel  szemben,  hisz  azt  már  ifjúsága 
óta  megtanulta;  hanem  magával  szemben.  A 
múltat  nem  háborgatni,  nem  tépelödni  vagy 
búslakodni,  nem  kérdezni,  hogy  nem  lehetett 
volna-e  jobb,  nem  siránkozni  oly  dolgok  fö- 
lött, melyeket  többé  megváltoztatnunk  nem 
lehet  ...  ezt  fogadta  meg  s híven  meg  is 
tartotta.  De  ma  megingott  föltett  szándéká- 
ban. Pedig  csak  csekélység  volt,  mi  erre 
vitte ; a kutya  a meg  nem  érdemelt  iitlegeket 
már  kiheverte  ...  és  mégis  . . . éppen  ez 
a csekélység,  ez  a csepp  kellett,  s a pohár 
csordultig  telt.  Tűrni,  mindig  csak  tűrni,  véd- 
telenül hagyni  azt,  a mit  szeretünk  . . . Nagy 
Isten!  ő nem  volt  lágy  ember,  hisz  mindent 
eltűrt,  összeszoritá  ajkait,  s leküzdé  fájdal- 
mát . . . csak  azokat  ne  bántották  volna,  a 
kiket  szeretett.  Nem  kutyájára  gondolt.  A 
szegény  pára!  Annak  nem  fájtak  az  ütések 
oly  nagyon ; egy  pár  simogatás  vagy  egy 
csont  — s a fájdalom  feledve  van.  Hanem 
más  jogtalanság  lebegett  a pap  szeme  előtt: 
egy  bünhödetlen,  biinhődhetetlen  jogtalanság. 
Jogtalanság?  ...  Az  urak  más  nézetben 
voltak.  Az  esperes  soha  sem  mondá  neki, 
hogy  előbbi  plébánosainál  az  ifjú  ember  múltja 
után  tudakozódott;  de  Harteck  sejté  s érezte 
azt.  Azok  az  ö elöljárói  nem  szerették  őt. 
Az  első  még  csak  megjárta,  mert  jószívű, 
törődött,  öreg  ember  volt,  ki  nagy  nehezen 
tudott  megválni  tőle.  De  a második.  Az  gyű- 
lölte öt,  gyűlöli  most  is  s mindenütt  ártana 
neki,  a hol  csak  tehetné.  Hogy  ez  ártott 
neki  az  esperesnél  is,  azt  Harteck  ösztönsze- 
riileg  érezte;  de  az  esperes  czélzásai  is  azt 
sejteték  vele,  hogy  főura  ismeri  múltját.  Egy- 
szer azt  mondá  neki : «Ön  nagyon  gyakran 
beszélget  Orsival  ...  Ne  vetemedjék  arra 
a gondolatra,  hogy  a leány  fejében  bűnös 
gondolatokat  ébreszszen.  Ilyesmit  az  én  há- 
zamban ép  oly  kevéssé  tűrök,  mint  mások ». 
Vájjon  czélzás  akart-e  ez  lenni?  Talár!  A 
fiatal  pap  ajka  félig  mosolyra  vonult,  fölállt, 
az  egyik  szekrényhez  ment,  kihúzta  fiókját 


s kotorászott  benne.  Csakhamar  megtalálta 
azt,  a mit  keresett.  Egy  kis  csomó  volt, 
melynek  tartalmát  egy  fénykép  és  egy  levél 
képezte.  Az  arczkép  egy  tiroli  paraszt  leányt 
ábrázolt  ünneplő  ruhájában.  Őszinte,  kék  szeme 
rajta  csiiggött,  s inig  Harteck  a képet  szem- 
lélte, a múlt  napokra  s arra  gondolt,  mily 
gyakran  csókolta  össze  e szemeket,  ezeket 
az  ajkakat,  ezt  a szőke  hajat,  mily  sokszor 
tartá  átölelve  ezt  az  ifjú,  viruló  termetet... 
Szegény,  kedves  kis  leány!  Rajta  nagy  jog- 
talanságot követtek  el  az  emberek.  A leány 
szerette  öt  önzetlen,  odaadó  szerelemmel,  mit 
se  követelt,  se  esküt,  se  gyűrűt,  s mégis 
mindent  adott  neki,  a mit  egy  nő  a férfiúnak 
csak  adhat  ...  és  mi  volt  a jutalma!  Tilos 
szerelmi  kéj,  gúny,  megvetés,  meg  hogy  a 
plébános  a háztól  elűzte.  Ez  Harteck  távol- 
léte  alatt  történt.  A plébános  elküldötte  öt, 
s mig  ő a lánytól  távol  volt,  az  a szigorú 
ember  s erényes  gazdasszonya  egyik  sértést 
a másik  után  vágtak  arczába  s ez  letérdelt 
előttük,  s kérve  kérte  őket,  hogy  irgalmaz- 
zanak  neki;  hiszen  elmegy,  örökre  elmegy. 
...  De  nem  irgalmaztak  neki,  kicsufolták, 
lepiszkolták  őt,  és  ő nem  volt  jelen,  nem 
védhette,  nem  födhette  saját  testével  őt  . . . 
Midőn  hazajött,  a szerencsétlen  már  messze 
járt  s csak  a béresektől  és  szolgálóktól  hal- 
lotta, mi  történt  távolléte  alatt. 

E leány  még  mindig  kedves  volt  neki 
s kedves  is  marad,  a mig  csak  vér  kereng 
az  ereiben.  A szerelmi  mámor  ugyan  eltűnt, 
s ma  már  beismerte,  hogy  mindkettejökre 
nézve  jobb  volt,  hogy  szétválasztották  őket. 
A leány  eleinte  gyakran  irt  neki ; hisz  ez  az 
egyetlen  vigasza  két  oly  embernek,  kiket  a sors 
örökre  elválasztott.  E leveleket  később  el- 
égette — egyet  kivéve,  az  utolsót,  melyet  a 
leánytól  kapott.  Ezt  híven  megőrizte  az 
arczképpel  együtt,  s most  is  kibontotta  és 
átolvasta. 

«Ma  irok  utoljára  neked, » igy  kezdődé  k 
« Azért  ne  haragudj  reám,  kedves  Györgyöm 
de  nem  tehetek  mást.  Elég  bajt  és  fájdalmat 
okoztam  neked,  s most  már  legyen  vége  s 
feledj  el  engem.  Egy  derék  emberrel  ismer- 
kedtem meg,  s ö el  akar  venni.  Mindent  el- 
mondtam neki  s ö megbocsátott,  de  többé  nem 
szabad  neked  Írnom  s igy  búcsút  kell  ven- 
nem tőled.  Hiszen  oly  súlyosan  vétkeztem  a 
jó  Isten,  az  édes  Üdvözítő,  a boldogságos 
Szűz  és  az  angyalok  ellen,  bőgj'  egy-  papot 

szei  ettem,  s én  meg  akarok  térni  s ismét  be- 
csületes leszek.  Jövendő  férjemnek  Istenben 
boldogult  első  nejétől  három  kedves  gyer- 
meke van  s ezeknek  a boldogságos  szűz  Má- 
ria segítségével  jó  anyjuk  akarok  lenni.  Any- 
nyit  imádkoztam  hozzá,  s azt  hiszem,  hogy 
meghallgatta  kérésemet,  hogy  igy  van  legjob- 
ban. Ah,  György,  én  oly  forrón  szerettelek 
téged,  s annyiszor  aggódom  miattad,  s azt 
hiszem,  hogy  gyakran  kívánkozol  utánam. 
Megbocsáss,  hogy  igy  beszélek,  de  többé  nem 
teszem,  mert  mindennek  vége  ...  ügy  gon- 
dolj reám,  mint  egy  halottra  s imádkozzál 
érettem,  és  az  arczképet  emlékül  küldöm  ne- 
ked; ezt  őrizd  meg  és  soha  se  feledd,  bogy 
te  voltál  mindenem,  hogy  egészséged  kímél- 
ned kell  s ismét  vígnak  kell  lenned;  mert 
meghasadna  a szivem,  ha  azt  hallanám,  hogy 
miattam  buslakodol  s beteg  vagy.  Lásd,  azt 
nem  kell  tenned,  hisz  azt  egy  olyan  lány 
meg  sem  érdemli,  mint  én.  Azt  hallottam, 
hogy  a faluból  eltesznek,  s én  örülök  rajta. 
Jobb  plébánosod,  uj  barátaid  lesznek,  s me- 
gint minden  jó  lesz.  És  most  Isten  veled, 
kedves  Györgyöm.  Éjjel  nappal  reád  gondol 
a te  Katiczád ». 

(Folyt,  küv.) 


TÓTH  EDE. 

(FALU  ROSSZA.  — KINTORNÁS  CSALÁD.  — 
TOLONCZ. ' 

— SZÍNI  ROP  ALMI  TANULMÁNY.  =■ 

Irta  : Szánthó  Kálmán. 

(Folyt.) 

1873-ig  tengett  Tóth  Ede,  megosztva 
most  már  feleségestül  a vidéki  színészet  min- 
den nyomorát.  Ekkortájt  irta  a Falu  rosszát, 
melyet  különben  nem  mindjárt  nevezett  igy  el. 
Szerelem  bolondjának  keresztelte  s hiába  kí- 
nálta fiinek-fának,  nem  kellett  egy  direktor- 
nak se.  Ekkor  Írják  ki  1874.  februárjában 
az  első  száz  arany  pályadijat  népszínműre. 
Tóth  Ede,  kit  darabja  balsorsa  meglehetősen 
elkedvetlenített,  rá  se  gondolt  a pályázatra. 
Egy  barátja,  ki  úgy  látszik  ismerte  kézirat- 
ban a müvet,  buzdította  és  beszélte  rá.  Át- 
dolgozta tehát  a szerelem  bolondját  s beadta 
a Falu  rosszát. 

De  hát,  hogy  lehet  az,  hogy  a direkto- 
rok épp  ezt  a darabot,  mely  később  oly  mél- 
tán aratott  országos  sikereket,  tőle,  a kitől 


már  adtak  népszínműveket,  éppen  ezt  nem 
akarták  elfogadni?  Közelfekvő,  hogy  Bánk- 
bánra  s Írója  szomorú  sorsára,  félreismert 
lángészre  s porba  dobott  gyémántdarabra 
gondoljon  az  ember.  Hisz  annyiszor  csalódott 
már  kritikus  s annyiszor  dobtak  már  sze- 
métre gyöngyöt!  Pedig  itt  nem  az  az  eset 
áll.  Tóth  Ede  nem  járt  valami  uj  nyomon  s 
a népszínmű  publikumcsalogató  becse  sokkal 
inkább  el  volt  már  ismerve,  semhogy  egy  jó 
népszínmű  szívesen  fogadott  áruczikk  ne 
lett  volna.  Több  ember  kezén  megfordult  s 
alig  hihető  és  tételezhető  fel,  hogy  a kik 
ugyanazon  nemű  többé-kevésbé  silányságot 
szívesen  fogadtak,  éppen  a jó  iránt  lettek 
volna  megvakulva.  Hisz  érthető,  hogy  a ki 
a pincze  sötétjéből  hii\elen  lép  a napra  ki, 
vakulni  érzi  szemeit,  de  a ki  szép  lassan 
halad  a kifelé  vezető  lépcsőkön  fölfelé,  hogy 
az  ne  lásson?  ...  Én  azt  hiszem,  hogy 
Tóth  Ede  nem  azt  a darabját  ajánlgatta  a 
direktoroknak,  a melyiket  a pályázatra  be- 
nyújtotta. Az  bizonyos,  hogy  átdolgozta,  sőt 
a meglevő  Falu  rossza  alapján  mernék  a meg 
nem  levő  Szerelem  bolondjára  egy  pár  min- 
denesetre igen  koczkáztatott  nézetet  nyilvá- 
nítani. A támaszpontottermészetesenaznyujtja, 
a mi  fenmaradt,  t.  i.  a czim ; ki  lehetett,  ter- 
mészetesen a Falu  rossza  után  következtetve, 
azon  darab  hőse,  melynek  czime  a Szerelem 
bolondja  ? Lehetett  Göndör  Sándor,  a kit  egy 
lány  bolonditott  egy  darabig,  mig  aztán  jobbat 
kapva,  odahagyott  s ki  a szerelemnek  majd 
hogy  áldozata  nem  lön;  de  lehetett  Finum 
Rózsi  is,  a ki  tényleg  bolondja  egy  szere- 
lemnek, mely  őt  semmibe  sem  veszi.  Én  ez 
utóbbit  tartom  valószínűnek.  Göndör  Sándor 
jelleme  sokkal  egységesebben  van  megalkotva, 
semhogy  azon  a szerző  toldozó  nyoma  lát- 
szanék, igy  pedig  a mint  van,  sokkal  ener- 
gikusabb,  positivebb  jellem,  semhogy  a Sze- 
relem bolondja  név  ráillenék.  Finum  Rózsi 
ellenben  egészen  készen  van  arra,  hogy 
egyénisége  extractumát  beleszoritsuk  e névbe : 
Szerelem  bolondja.  Nem  is  lehet  egy  később, 
s Falu  rossza  tárgyalásánál  fölmerülő  jelen- 
séget mással,  mint  ezzel  magyarázni.  Egészen 
másnak  kellett  tehát  a műnek  lenni,  melynek 
hőse  Finum  Rózsi  volt,  mint  a melyiké  Gön- 
dör Sándor.  Itt  bizonyára  Finum  Rózsi  lépett 
jobban  actióba,  tán  intrikus  volt,  minek  némi 
nyoma  az  átdolgozásban  is  megmaradt  s 
lehet,  hogy  éppen  a botránykövet  képezte, 

melyben  Göndör  Sándor  megbotolt.  Minden- 
esetre más  volt  a Szerelem  bolondja,  mint  a 
Falu  rossza,  s lehet,  sőt  valószínű,  hogy  épp 
az  átdolgozás  közben  szállta  meg  Tóth  Edét 
a genius  teremtő  ereje,  akkor  öntötte  belé 
lelke  költészetét,  ihlete  « legyen » szavát  s a 
Falu  rossza  későbbi  sikereit  nem  lehet  sze- 
mökre hányni  azoknak,  kik  a Szerelem  bo- 
londját visszautasították. 

A pályázatra  huszonöt  darab  érkezett 
be.  A népszínmű  már  nem  volt  uj  dolog; 
egy  félszázados  kísérletezgetés  s próbálgatás 
nemcsak  közönségét  teremtette  meg,  de  mű- 
velőit is.  Mert  a népszínmű  jóformán  félszá- 
zados kort  ért  már,  midőn  az  első  száz 
aranyos  pályadijjal  mintegy  hivatalosan  elis- 
mertetett létező  joga  s ez  által  mintegy 
ünnepélyesen  fölvétetett  az  aesthetikailag  el- 
ismert műfajok  közé.  1838-at  veszszük  fel  a 
születés-éviil,  a «Peleskei  nótárius*  születési 
évét,  még  ha  ezzel  együtt  el  is  kell  ismer- 
nünk, hogy  népszínművünket  egy  német  min- 
tára készült  és  kissé  tán  németes  izű  bo- 
hózat tartotta  keresztvízre.  Gaál  József  az 
idők  méhébe  nyúlt  bele,  midőn  a sok  német 
bohózat  mintájára,  mely  akkor  színpadunkon 
járta,  a «Peleskei  nótárius »-t  megalkotta.  Sze- 
rencsés volt  az  eszme,  mely  őt  a jó,  öreg 
Gvadányi  Nótárius-utazásához  nyúlni  készté 
s szerencsés  volt  a forma,  melyben  azt  fel- 
dolgozta. Azt  mondta  valaki  a Peleskei  nótá- 
riusról, hogy  Gaál  kitalálta  vele  az  akkori 
közönség  szája  ízét,  kikutatta  és  megkapta, 
hogy  mit  kíván  a közönség.  Nem,  Gaál  többet 
tett,  mert  ez  esetben  az  akkori  közönséggel 
együtt  a Peleskei  nótárius  is  elmúlt  volna. 
Pedig  a ki  látja,  mint  tódul  a közönség  még 
ma  is  a Peleskei  nótárius  mindinkább  ritkuló 
előadásaihoz,  nemcsak  a vidéken,  de  Pesten 
is,  milyen  elpusztulhatatlan  kaczajjal  fogadja 
bizony  akárhányszor  triviális  tréfáit,  el  fogja 
ismerni,  hogy  a Peleskei  nótárius  még  nem 
múlt  el.  Honnan  e jelenség  egy  ily  közönsé- 
ges bohózattal  szemben,  minőnél  már  sokkal 
jobbakat  eltemetett  az  idő?  Valóban  nehéz 
megmagyarázni  s még  nehezebb  okát  adni, 
de  a Peleskei  nótárius  több  is  a közönséges 
bohózatnál.  Egy  uj  drámai  forma  csiramagvait 
hordja  magában  s talán  épp  e csirák  tartják 
életben  s nem  engedik,  hogy  a feledés  lom- 
tárába kerüljön. 

Szigligeti  éles  szeme,  mely  mint  tudjuk, 
leginkább  a színpadi  technika  s a külső 


hatás  eszközei  iránt  volt  különösen  érzékeny, 
sokat  tanult  a Peleskei  nótáriuson.  Első  e 
nemű  darabja,  a Rontó  Pál,  világosan  e hatás 
alatt  van  Írva  s azon  tett  észleletei  sietteték 
az  első  igazi  magyar  népszínmű,  a Szökött 
katona  megszületését  is.  Az  ö éles  tekintete 
megfigyelte  s észre  is  vette,  mily  alakok  tet- 
szettek legjobban  a közönségnek,  mily  jele- 
netek kaczagtatták  meg  legjobban  s mily 
dalokat  ujráztatott  egész  a végtelenségig. 
Mindezekkel  találkoztunk  a Szökött  katoná- 
ban, de  öt  évi  tapasztalás  s higgadtság  szű- 
rőjén keresztül.  Maga  az  épület  alapja  vál- 
tozott meg  először,  a bohózat  egy  vegyes 
komoly  és  vígnak  adván  helyet,  melyből  el- 
tűnt végkép  a csodás,  helyet  adva  a reáliter 
gondolt  conceptiónak,  melyben  a népies  ala- 
kok élesebb  kinyomatot  nyertek  s belépnek 
az  actióba,  zenéje  pedig  egészen  népies  mo- 
tívumokból van  egybeállitva. 

Bizonyára  Szigligeti  atyja  és  megterem- 
tője a magyar  népszínműnek.  Bármily  szor- 
gosan kutassuk  is  a magyar  népélet  szín- 
padra hozatalának  eszméjét,  történeti  fejlődé- 
sében fogunk  ugyan  egyes  kisebb  - nagyobb 
kísérleteket  e téren  találni : de  magát  az 
eszmét  teljes  valójában,  a népies  élet  rajzát, 
a népies  elemek  actióba  vételét,  maga  a nép- 
dal öntudatos  alkalmazását  csak  Szigligetinél 
találjuk.  S a mily  nagy  és  fontos  érdem  ez 
már  magában  is,  Szigligeti  nem  is  több,  mint 
atyja  és  megteremtője  a népszínműnek.  Azzal 
a különös  és  a természetben  idegen  jelen 
séggel  találkozunk,  hogy  a szülő  némi  bizal- 
matlankodással tekintett  szülöttére,  nem  bizott 
meg  teljesen  életrevalóságában.  Szigligeti 
nem  mert  egy  teljesen  népi  elemekből  alko- 
tott színművet  Írni.  Nem  tételezett  föl  annyi 
erőt  a népben,  a mennyi  egy  egészséges 
drámai  összeütközéshez  szükséges.  Épp  ezért 
az  ő népszínművei  még  e tekintetben  is  oly 
különös  vegyiiléket.  képeznek.  Az  alsó  nép- 
osztály van  mindenikben  a közép-,  sőt  néha 
főrangú  osztálylyal  viszonyba  hozva,  ellen- 
tétbe állítva  s mint  ily  heterogén  elemeket, 
többnyire  a nemes  és  jobbágyi  alapon,  ütköz- 
teti őket  össze.  Nem  ismerte  tán  egész  mé- 
lyéig a nép  életét,  vagy  a mi  valóbbszinü, 
nem  bizott  ez  élet  nyilvánulásában  annyit, 
hogy  drámai  csomóba  tudta  vagy  merte  volna 
bogozni.  S a mily  könnyen  magyarázható  e 
bizalmatlanság,  a pálya  kezdetén,  midőn  a 
formaalakitás  nehézségeivel  kellett  küzdenie, 

épp  oly  feltűnő  működése  további  folyamán, 
midőn  már,  hogy  ily  kevéssé  aestlietikai  ki- 
fejezéssel éljek,  csupán  njabb  s újabb  anya- 
got kelle  formába  öntenie. 

De  ez  másnak  volt  fentartva  s e más 
érkezett  meg  a nemzeti  színház  pályázatára 
Tóth  Edében.  A pályaművek  közül  eleinte 
három,  majd  utóbb  már  csak  kettő  jött  szóba 
a jutalmazásnál:  a Falu  rossza  és  Abonyi 
Lajos  Panna  asszony  lánya.  A díjat  végre  is 
a Falu  rossza  nyerte  el,  mert,  mint  a bíráló 
bizottság  mondta : « inkább  van  benne  belső 
drámai  élet  s inkább  is  van  a népéletből 
merítve ». 

S most  lássuk  e Falu  Hosszát. 

Midőn  a függöny  először  felgördül,  jegy- 
váltás készül  Feledi  Gáspár  házában.  A ka- 
tonaságból nemrég  hazakerült  fia,  Lajos  veszi 
el  nevelt-lányát,  Bátki  Tercsit.  A gyermekek 
szeretik  egymást  s rendben  is  volna  minden, 
csakhogy  Tercsinek  egy  régibb  viszonya  is 
van.  Miben  állt  e viszony  ? Tercsi  fiatal  volt 
s tetszett  neki,  hogy  a falu  legszemrevalóbb 
legénye,  Göndör  Sándor,  ki  jóravaló  szolga- 
legény volt  Feledinéi,  őt  tánczoltatta  meg 
vasárnaponkint  s őt  kisérgette  haza  a fonó- 
ból. De  mikor  Lajos  hazajött  és  az  öreg  Fe- 
ledi is  megmagyarázta  neki,  hogy  az  olyan 
módos  lány,  mint  ő,  nem  illik  a szolgalegény- 
hez, Tercsi,  kiben  van  némi  rátarti  hajlam, 
elhidegiilt  Sándortól  s Lajos  iránt  gyűlt  sze- 
relemre. Sándor,  kinek  vonzalma  egy  része 
tán  ép  ama  büszkeségből  tellett  ki,  hogy  a 
leggazdagabb  lány  öt  szereti,  nagyon  zokon 
vette  ezt  s egész  busulásnak  adta  magát. 
Ezzel  van  magyarázva  az  I.  felvonás  2-ik 
jelenete,  melyben  Sándor  oly  heves  szemre- 
hányásokat tesz  Tercsinek  hűtlenségéért,  lelke 
megöléséért,  mig  ez  büszkén  utasítja  vissza 
hogy  semmi  köze  hozzá.  Formális  hűség- 
váltás  vagy  szerelmi  nyilatkozat  nem  történt 
köztük  bizonyára,  Tercsi  azért  beszélhet  oly 
könnyedén  s azért  utasíthatja  vissza  oly  fél- 
vállról a szemrehányásokat,  de  másfelől  Sán- 
dor méltán  véli  ezt  tehetni,  mert  ö a hosz- 
szas  jó  barátságot,  az  udvarlás  szívesen 
fogadását,  mit  Tercsi  is  elismer  Lajosnak, 
(I.  felv.  4.  jel.)  szerelme  hallgatólagos  elfoga- 
dásának, sőt  jóváhagyásának  tekintette.  El 
van  keseredve  a méltatlanságon,  melyet  Tercsi 
rajta  elkövetett  s mint  igazi  parasztlegény, 
búját  borba  igyekezett  temetni;  ivott  is  már, 
Tercsi  hetyke  szavai,  melyekkel  szemrehányá- 


saira felel,  különben  is  ingerült  vérét  őrjöngő 
dühre  emelik  s a szerelmi  csalódás,  megalá- 
zott büszkeség,  mámor  által  fokozott  keserv 
e paroxismusában  Tercsinek  egy  hetykén  oda- 
vetett feleletére  rásüti  erre  pisztolyát  s ön- 
magát akarja  főbelőni,  mikor  a lövés  hang- 
jára elősietett  nép  kiüti  a fegyvert  kezéből. 

Ez  a dráma  első  felvonása,  melyet  a 
költő  a falusi  népélet  egyszerű  világából  me- 
rítve ily  egyszerű  csomóba  kötött;  Tulajdon- 
kép már  magában  véve  is  egy  kis  dráma, 
melynek  expositióját  Sándor  és  Tercsi  elmúlt 
szerelme,  bonyodalmát  a készülődő  lakoda- 
lom, Sándor  búskodása  és  szemrehányásai, 
tragikus  megoldását  pedig  az  a golyó  képezi, 
melyet  Sándor  hűtlen  kedvesére  röpít  s mely- 
ről a függöny  legördiiltekor  nem  tudják,  hogy 
nem  volt  é halálthozó.  Haj  igen,  úgy  véget 
ér  a dráma  is,  s a néző  meg  van  nyugtatva, 
hogy  Sándor  is  elnyeri  megérdemlett  bünte- 
tését, mert  ott  nyomban  el  is  fogták. 

Vájjon  mint  különösen  dicséretreméltót 
emeljük-e  ki  azt,  hogy  a költő  már  az  első 
felvonásban  nyújt  annyit,  mint  más  háromban 
vagy  ötben,  avagy  kételyünket  fejezzük  ki 
az  iránt,  hogy  a költő  oly  magas  hangból 
folytatni  képes  legyen,  a minőből  elkezdte. 
A dráma  további  tárgyalása  fogja  rá  az  igaz 
választ  megadni.  Aesthetikusok  tanítják  és 
köztük  a mi  aesthetikusunk,  Greguss  Ágost, 
hogy  a dráma  egyes  felvonásainak,  sőt  to- 
vábbmenve,  egyes  kiválóbb  jeleneteinek  is 
meg  kell  adni  a harmonikus  beosztást  a be- 
vezetés, tárgyalás  és  befejezés  szerint.  Hisz 
bizonyos,  hogy  egyetlen  órásmű  sem  szűkül - 
ködhetik  ez  arányok  nélkül : a mi  áll  az 
egészre,  állnia  kell  a részekre  is;  de  ugyan- 
azon arányosság,  melynek  nevében  követeljük 
e symmetriát,  megköveteli  épen  azt  is,  hogy 
e követelmények  a részekben  a részek  ará- 
nya szerint  legyenek  keresztülvive.  A sym- 
metriának  oly  elemi  és  természetszerű  alap- 
törvénye ez,  melyet  minden  további  meggon- 
dolás nélkül  fogadhatunk  el.  Olyanoknak  kell 
e részeknek  lenniök,  mint  a hullámköröknek, 
melyek  befelé  mindinkább  kisebbednek  s ki- 
felé mindinkább  nagyobbodnak 5 

De  még  e szempontból  tekintve  is  az 
első  felvonást,  nem  emelhetünk  semmi  kifo- 
gást ellene,  oly  egységes,  kerekded  s be  vég- 
zett az,  csupán  azt  követelhetjük  meg,  s ezt 
jogosan,  hogy  a cselek  vény  további  fejlődése 
a hullámkörök  arányában  növekedjék. 

Az  I.  felvonásban  különben  egy  uj  szálat  is 
ereszt  meg  a költő,  a cselekvény  jobban  összecso- 
mózásához  Boriska  Sándor  iránti  szerelmében. 
E fiatal  gyermekleány  szivét  is  úgy  nyerte 
meg  Sándor,  hogy  midőn  ez  félrehuzódva, 
észrevétlen  ült  egy  sarokban  a tánczosnök 
között,  Sándor  mintegy  kötelezettségből  a 
gazdája  leánya  iránt,  eléje  pattant,  átkarolta : 
«Miénk  a világ,  Boriskám*  s megtánczoltatta. 
A fiatal  leány  nem  tudta  ez  első  benyomást 
feledni  s azóta  reménytelen  szerelem  epeszti 
titkosan  szivét  Sándor  iránt.  E szál  külön- 
ben meglehetős  szerényen  és  észrevétlen  van 
megeresztve,  úgy  hogy  alig  képes  figyelmet 
kelteni.  Maga  a szende,  csaknem  gyermek 
Boriska,  ki  oly  sentimentalis  sóhajokba  tör- 
deli beteg,  fájó  lelkét,  oly  halványan,  elmosó- 
dottan van  rajzolva,  hogy  jóformán  föl  sem 
ébreszti  a néző  érdekét,  szerelmét  nem  veszi 
komolyan,  az  ébredő  szív  első  kora  bimbajá- 
nak tekinti,  melyet  a késő  tavaszi  fagyok 
rendszerint  le  szoktak  fagyasztani, de  a melybe 
még  egy  fa  sem  halt  bele.  Csak  akkor  em- 
lékszik rá  vissza,  midőn  később  meglepetve 
látja,  hogy  a cselekvény  további  fejlődése, 
sőt  végkifejlődése,  megoldása  is  e csekély 
szálhoz  van  kötve,  e szerény,  szende,  passiv 
leányhoz,  ki  be  sem  lépett  az  első  felvonás 
actiójába  s néhány  panaszos  ömlengő  szóval 
adott  életjelt  létezéséről  is.  Jobban  marqui- 
rozva,  jellemzőbben  körvonalozva  s minden- 
esetre activabb  helyzetben  kellett  volna  Bo- 
riskát  bemutatni  mindjárt  az  első  felvonásban. 

(Folyt,  küv.) 


IRODALOM. 

A semmi,  ha  valamivé  lett.  Regény  egy 
kötetben.  Irta  Kazár  Emil.  1885.  Aigner 
Lajos  kiadása. 

Előttünk  fekszik  Kazár  Emil  jeles 
regényírónknak  második  kiadásban  megjelent 
kötete:  «A  semmi,  ha  valamivé  lett».  A czim 
elég  rejtélyes  és  felébreszti  a kíváncsiságot. 
Az  olvasó,  ha  kezébe  veszi  a könyvet,  aligha 
sejti,  hogy  a semmi  egy  bájos  nő,  egyike  a 
társaság  ama  fényes  jelenségeinek,  a kik 
sötétben  születve,  ragyogó,  de  rendesen  rövid 
pályafutás  után  eltűnnek,  halvány  emléknél 
egyebet  nem  hagyva  maguk  után.  De  szerző 
nem  csak  a semmiről  ir;  regénye  romboló 
hatását  igyekszik  bizonyítgatni  a semminek, 


ha  valamivé  lett,  vagyis  a kalandornönek,  ha 
sikerült  állást  foglalnia  a társadalomban. 
Tulajdonképen  tendencziúzus  regény  és  Író- 
jának eléggé  jól  sikerül  kimutatni,  mily 
pusztítást  visz  végbe  a « semmi*,  a társada- 
lom minden  rétegében  ; a « semmi »,  a kit  hol 
polyppal,  ki  erős  karokkal  fogja  körül  áldó 
zatát,  hol  falánk  selyemhernyóval  hasonlít 
össze,  mig  végre  utoléri  a végzet  és  saját 
hálójában  fül  meg.  — De  lássuk  magát  az 
érdekes  mesét. 

A « csepp  Lilli»  (a  semmi)  feltűnik  Pes- 
ten szépsége  és  elegancziája  révén.  Ha  kér- 
dezik : ki  ez  ? a férfiak  elragadtatással  kiál- 
tanak fél : «Lilli,  a bájos  Lilli» ; hanem  a 
nők  megvető  arczfintorlattal  mondják:  egy 
hölgy ! Lilli  szép  és  veszedelmes.  Nem  tud- 
nak róla  ugyan  semmi  biztosat,  de  rebesgetik, 
hogy  Bécsben  egy  gazdag  fakereskedö  fia 
apja  pénztárából  bizonyos  összeg  pénzt  sajá- 
tított el  számára;  hogy  a fiatal  M.  S.  kétség- 
beesésből agyonlőtte  magát,  a «Hermes» 
pénzintézet  szürkülő  hajú  igazgatója  csinos 
összegeket  sikkasztott,  gróf  A.  Z.-t  pedig 
gondnokság  alá  kellett  helyezni  pazarlás 
miatt.  Lilli  barátai  persze  azt  állítják,  hogy 
a fakereskedő  maga  ajándékozta  meg  Lillit, 
csakhogy  lemondjon  fiáról,  M.  S.  öngyilkos- 
ságában is  nagyobb  része  volt  a váltóhami- 
sításának, a sikkasztó  úrnak  már  benőhetett 
volna  a feje  lágya  és  a grófot  szerencsétlen 
házassága  vitte  a könnyelmű  életmódra.  Szó- 
val a sok  mende-monda  csak  növelte  Lilli 
érdekességét  és  igazán  oly  ügyesen  vitte  a 
dolgát,  hogy  a főváros  egy  szép  reggel  arra 
ébred,  hogy  Lilli  már  nincs  Pesten,  mert 
Lillit  elvette  a gazdag  Sikváry  Aladár  és 
nyomban  elvitte  jószágaira. 

Tehát  Lillinek  sikerült  becsempésznie 

r 

magát  a társadalomba.  Es  itt  kezdődik  a 
regény.  Itt  mutatja  Kazár,  micsoda  ördög 
lakik  a nőben,  ha  nem  erényes,  ha  nem  tiszta. 
És  különösen  ez  az  asszony.  Szerzővel  szólva: 
olyan,  mint  a magkereskedő,  aki  bizonyos 
magvakat  mindenütt  elhint.  Először  ő is 
szerény  magaviselettel  és  lekötelező  modor- 
ral hizelgi  be  magát  a társaságba,  mig  bizo- 
nyos kört,  a könnyelműbb  elemeket  maga 
köré  gyűjti.  Hisz  szépség,  gazdagság  és  ven- 
dégszeretet hatalmas  három  mágnes.  Néme- 
lyek ugyan  megbotránkoznak  a felett,  hogy 
a Sikváryné  rendezte  élőképekben  Cupido 
személy esitője  nő  volt,  a szép  Semiramis 

királynő  pedig  elfeledte  betakarni  hófehér 
vállait.  A háziasszony  pompásan  előadott,  de 
kissé  könnyelmű  coupléi  is  pirt  csaltak  né- 
mely fiatal  hölgy  arczára,  de  végre  is,  — 
sehol  sem  lehetett  oly  jól  mulatni  mint  Sik- 
váryéknál  és  nemsokára  a Sikváry  ház  volt 
az  irányadó  minden  tekintetben.  Csak  egy 
család,  még  pedig  az  egyetlen  egyenrangú  a 
vidéken  — a Katolnay  Eleké  kerülte  Sik- 
várynét.  Sőt  Katolnayné  több  Ízben  megve- 
tést mutat  a csepp  Lilli  ellen  és  erre  fel- 
ébred az  alvó  démon  a szép  asszonyban, 
mert  ezt  a démont  sem  jólét,  sem  tisztes 
társadalmi  állás  el  nem  fojthatja  soha.  A 
legcsekélyebb  ok,  egy  kis  megsértett  hiúság 
elég,  hogy  a rombolási  ösztön  és  a pusztí- 
tásban való  gyönyör  felriadjon  ily  ördögök- 
ben. Hogy  a tisztaságában  büszke  nőt  le- 
alázza, a leggonoszabb  tervet  főzi  ki  az  egész 
család  megrontására.  A véletlen  látszatával 
rátör  Katolnayra  vadászlakában  éjnek  ide- 
jén és  csábos  szépségével  elragadja  a gyönge 
férfit.  Mikor  pedig  ez  meg  akarja  látogatni, 
visszautasítja  amaz  ürügy  alatt,  hogy  neje 
távolmaradása  sérti  büszkeségét,  de  titokban 
ujjong  győzelme  felett.  Hogy  azt  a légvona- 
tot  ne  érezze,  mely  a Katolnay  ház  felől 
szüntelenül  bosszantja,  Katolnayt  megválasz- 
tatja képviselőnek,  tudván  jól,  hogy  ez  vissza 
fog  térni  hozzá  minden  alkalommal.  Úgy  is 
van;  többször  találkoznak  és  a szép  Lilli 
ördögi  kaczérsággal  hol  hideg  közöpynyel 
ingerli,  hol  bájos  szendeséggel  teszi  rabjává 
Eleket.  Segítségükre  jön  még  a vézna  és 
korai  kicsapongások  folytán  elgyöngült  Sik- 
váry betegsége,  mely  ezt  az  embert  végkép 
a házhoz  lánczolja.  De  amilyen  bamba  és 
hivő  volt  azelőtt,  oly  gyanakvóvá  teszi  a 
betegség  és  látcsövei  megfigyeli  a szerelme- 
seket, amint  lóháton  bebarangolják  a vidé- 
ket. Egyszer  pedig,  mikor  a régi  romokban 
találkoznak,  melyek  merészen  emelkednek  a 
Körös  felett,  eléjök  toppan  a megcsalt  férj, 
revolvert  szegezve  a gonosz  nőre.  Katolnay 
elé  ugrik,  Sikváry  arczul  üti  és  inig  emez 
felocsúdik  a csapás  okozta  kábultságból,  Lilli 
férjével  küzdve  az  alacsony  párkányhoz 
nyomja  őt  és  Sikváry  lezuhan  a meredek- 
ről a folyóba.  Ez  a fejezet  a legérdekeseb- 
bek egyike  és  a milyen  váratlanul  jő  a 
katasztrófa,  — csúcspontját  képezi  az  egész 
regénynek.  De  a szörnyű  esemény  Katolnayt 
is  felébreszti  szerelmi  mámorából.  Lilli  finom 


zsebkendője  mely  a várhegyen  maradt  és 
véletlenül  Elek  kis  fiának  kezébe  jut,  Katol- 
naynéban  szörnyű  világot  gyújt  és  tört  szív- 
vel elhagyja  férjét,  hogy  visszatérjen  szülői 
lakába.  Lilli  pedig,  aki  végrendelet  híján, 
kénytelen  csekély  évjáradékkal  elhagyni  a 
sikvári  kastélyt,  kényszeríteni  akarja  Eleket, 
hogy  váljék  el  nejétől  és  vegye  el  öt.  Kettene- 
tes  cynismussal  fejti  ki  terveit  Elek  előtt, 
aki  már  rég  megutálta  és  most  önmaga  iránt 
undorral  telik  el,  hogy  ily  aljas  lényért  ké- 
pes volt  angyali  nejét  halálra  szomoritani. 
Lilli  végre  csaknem  diadalt  arat,  amennyiben 
arra  számit,  hogy  Elek,  csakhogy  a fia  nevét 
a botránytól  megkímélje,  mert  Lilli  a tör- 
téntek elárulásával  fenyegeti,  — Elek  kény- 
telen lesz  beleegyezni  a házasságba  és  fel- 
szólítja Katolnaynét  levélben,  hogy  a váljék  el 
férjétől.  De  Elek  azt  üzeni  nejének:  «Inkább 
a halált,  semmint  Sikvárynét».  A szegény 
sokat  gyötrött  nő  eszét  veszti,  de  az  örültek 
rettenetes  íurfangjával  Lilli  lakásába  lopód- 
zik, a férjét  kompromittáló  leveleket  elégeti 
és  Lillit,  mikor  alszik,  saját  sokat  irigyelt 
kollószinü  fiirteivel  megfojtja.  Eddig  a regény. 
A mese  szövése  Kazár  elismert  kezére  vall 
és  érdekes.  Ami  a jellemrajzot  illeti,  a fő- 
alakra sok  súly  van  fektetve  és  a nő  go- 
noszsága, ép  úgy  mint  csábos,  — szerző 
szavai  szerint,  — dicsőséges  szépsége  és 
briliáns,  virtuóz  tehetségei  kellő  világításban 
domborodnak  ki  mindvégig.  Sikváry  pompás 
alak,  a léha,  kiaszott  és  teljesen  indifferens, 
csak  az  örökös  zaj  és  mulatságban  feléledő 
penészuracsok  mintaképe,  aki  méltán  lakói 
azért  az  erkölcstelenségért,  hogy  egy  kalan- 
dornőt tisztes  állásra  emelt.  Katolnay  vala- 
mivel gyöngébb,  amint  egyáltalában  rokon- 
szenvetlen  előttünk  az  olyan  férfi,  aki  bol- 
dog családi  viszonyok,  kedves  nő  és  gyermek 
birtokában  képes  áldozatául  esni  egy  bűnös 
viszonynak.  Szerencsétlen  neje : Hedvig  szép 
jellem,  de  festése  halvány.  A mellékalakok 
közt  van  egy  pár  kiválóan  sikerült,  általában 
a staffage,  környezet,  vidéki  élet  és  társada- 
lom élénk  színekben  vannak  elénk  tárva. 

A regény  mindenesetre  tanulságos  és 
érdekfeszitö  s mindenkinek  ajánlható.  Az 
olvasó,  ha  leteszi  kezéből  a könyvet,  min- 
denesetre megkönnyebbülten  fog  felsóhajtani 
a szerző  igazságszolgáltatása  fölött.  M. 

Balog  István  költeményei.  Bizonyos  ne- 
mével, ha  nem  is  az  örömnek,  de  legalább 

az  elégtételnek  fogadjuk  az  olyan  verseket, 
minők  a Balog  Istvánéi.  Ez  elégtétel  oly 
nagy,  hogy  nála  nagyobb  talán  csak  az  lehet, 
amit  Newton  érezett,  mikor  konstatálta,  hogy 
az  alma  valóban  lefelé  esik,  nem  pedig  föl- 
felé a íellegekbe.  Van  a költészetben  is  gra- 
vitáczió. 

Bocsánatot  kérünk  a tisztelt  olvasótól, 
hogy  Newton  nevét  ily  alkalomból  említjük, 
mert  hisz  jelentéktelen  dolgokról  beszélünk. 
Mindössze  néhány  versikéről,  melyeket  egy 
fiatal  poéta  gyűjtött  össze.  Balog  István  ne- 
vét a tisztelt  olvasó  még  nem  ismeri.  De  ez 
lényegtelen,  a név  itt  nem  határoz.  Hiszen 
a hangok  oly  ismeretesek.  Minden  bokorból 
ezt  csipegik  a tollatlan  madárkák.  Oh,  a 
tisztelt  olvasó  bizonyára  ismeri  azokat  a 
népies,  szelíd,  egyszerű,  jámbor,  szerény, 
igen  szerény,  igen  igen  szerény  hangokat, 
melyeket  a magyar  ember  poétáitól  most 
már  annyira  megszokott.  Talán  már  méltóz- 
tatott  meg  is  csömörleni  ettől  a poezistöl  ? 
Nem?  Kérem  ez  nem  baj,  mert  jön  még  foly- 
tatás, van  a csömörletre  idő  még  holnap  is. 

Kétségtelenül  méltóztatnak  ösmerni 
Aranynak  azt  a versét,  melyben  a csizmadia 
sorsát  irigyli  a nagy  költő  és  a mely  ugv 
megy,  hogy  tillaárom  haj,  tillaárom  haj. 
Balog  István  megírta,  ennek  a párját.  Ő 
ugyanis  nem  a csizmadiákat,  de  a szabókat 
irigyli.  «Régi  vágyam » czimű  versében 
mondja:  « Szomszéd  szobám  szabómühely«  stb. 
inig  ellenben  Arany  azt  mondta:  «Ez  a szoba 
hol  én  most» . . a miből  kitűnik,  hogy  Balog 
nemcsak  a vargaságot  pótolta  szabósággal, 
hanem  a színhelyt  is  áttette  a saját  szobá- 
jából a szomszédba. 

Egyben  nagyon  hasonlít  Balog  István 
Arany  Jánoshoz : abban  ugyanis,  hogy 

egyikük  sem  közölt  szerelmes  verseket.  Balog 
még  fiatal  ember,  (egyik  versében  huszonöt- 
évről  beszél)  de  úgy  látszik  a könnyelmű 
szerelmeskedésnek  határozott  ellensége.  Igen 
szolid  ember  és  házasságra  gondol.  «Uraság- 
féle»  czirnii  versében  oly  megkapóan  festi 
családi  boldogságának  álomképét,  hogy  saj. 
náljuk,  miért  nem  házasodhatott  meg  már 
eddig  is.  0 bizonyára  igen  jó  apa  volna  és 
talán  akkor  nem  maradna  ideje  a versírásra. 

Legsikerültebbek  azok  a versei,  melyeket 
szüleihez  intéz.  A hangok  itt  részben  benső- 
ségre,  részben  Petőfire  vallanak.  Balog  olyan 
nagyon  jó  fia  volt  szüleinek  és  bugát  is  úgy 

szereti,  hogy  tulajdonképen  nem  ő neki  kel- 
lene ezt  versekben  megírnia,  hanem  mások- 
nak, kik  őt  ismerik.  Mert  az  igen  jó,  szolid, 
jámbor,  csöndes  emberek  nem  szoktak  poéták 
lenni,  azok  erényeikkel  annyira  el  vannak 
foglalva,  hogy  az  Írásra  nem  jut  idejük  és 
másokra  bízzák,  hogy  őket  megénekeljék. 

Az  ifjúság  legszebb  ékessége  kétségte- 
lenül a szerénység.  Balog  ez  erénynyel  meg- 
döbbentő mértékben  dicsekedik,  (azaz,  hogy 
nem  dicsekedik,  mert  ez  a szerénységgel  ösz- 
sze  nem  férne).  Egy  szóval  ő szerény.  Bizo- 
nyára versei  is  sokkal  jobbak  volnának,  ha 
szerénysége  megengedné  jó  verset  írni.  Üli, 
de  hát  az  olyan  ember,  a ki  a városból  el- 
vágyik a csöndes  falura,  tengerit  bántani  és 
csuhán  aludni,  az  annyira  cincinnatusi  ke- 
dély, hogy  a nagyravágyás  leikébe  nem  lo- 
pódzkatik. 

Különben  a tisztelt  olvasó  becses  figyel- 
mébe ajánljuk  Balog  István  verseit.  Olvassa 
gyakran  és  olvasson  minél  több  hasonlót 
(mert  van  elég.)  Meg  fog  győződhetni,  hogy 
valóban  rágalom,  a mit  a külföldön  monda- 
nak, hogy  mi  szilaj,  tüzes  fáj  vagyunk.  E 
versek  oly  csöndes,  szelíd  és  szerény  jámbor- 
sággal telvék,  hogy  az  «egy  akol  és  egy 
pásztor » ideje  már  valóban  nagyon  messze 
nem  lehet.  Pont. 

Jókai  Mór  60-ik  születésnapja.  F.  hó  19-én  ün- 
nepelte Jókai  Mór,  Magyarország  legelső  élő  írója  s 
a világirodalom  legfényesebb  alakjainak  egyike  60-ik 
születésnapját.  Jókai  saját  kivánatára  elmaradtak  a 
tüntető  diadalmeuetek,  a köztisztelet  zajos  külső  nyil- 
vánulásai,  de  az  egész  nemzet  érezte  a nagy  nap  je- 
lentőségét és  mindenki,  a kiben  érzék  van  a szellemi 
nagyság  iránt,  mindenki,  a ki  csak  hozzávetőleg  is 
Indja,  hogy  mily  nagy,  mily  rendkívüli  büszkesége 
Jókai  Mór  a magyarnak,  a ki  tudja,  hogy  a külföld 
a magyar  géniusz  páratlan  fényességét  Jókai  Mór  mű 
veiben  szemléli  s Jókai  Petőfi  után  legtöbb  barátot, 
legtöbb  sympathiát  szerzett  Európában,  egész  világon 
a magyarnak,  — mindazok  összetették  kezeiket  és 
áhitatosan  kérték  a gondviselést,  hogy  nekünk  ezt  a 
drága  főt,  ezt  a hatalmas  lángészt,  a költészetnek  ezt 
a kiválasztott  kedvenezét  sokáig,  az  emberi  élet  végső 
határáig  tartsa  meg ! 

A tisztelgők  közt  legelső  volt  a Pctöfi-társasáy, 
melynek  nyolez  tagú  küldöttsége  járult  Jókai  elé.  A 
Társaság  üdvözletét  Komócsy  József  tolmácsolta,  majd 
Tolnai  Lajos  mondott  magas  röptii,  kiválóan  szép  be- 
szédet az  újabb  magyar  irodalom  nevében,  melyet  tér- 
szűke  miatt  csak  jövő  számuukban  közölhetünk. 

Szerkesztő  : Ábrányi  Emil.  — Kiadó  : Aig  ner  Lajos. 

l’aílas  részvénytársaság  nyomdája. 

AZ  AKADÉMIA 

ÉS  AZ  ÖNÁLLÓ  MAGYAR  TUDOMÁNYOSSÁG. 

(befejező  czhcií.) 

II. 

A külföld  néni  ismer  bennünket,  viszo- 
nyainkról fő  iiletes,  téves  és  elferdített  infor- 
mácziókat  kap  : ez  a panasz  alkalom  adtával 
elégikus  refrainképen  ismétlődik  napisajtónk- 
ban. A bajnak  okait  azonban  nem  igen  szo- 
kás szellőztetni.  A külföld  hanyagsága  és 
rosszakarata  joggal  méltatlankodást  kelthet, 
de  kérdés,  hogy  nincs-e  okunk  magunkat  is 
vádolni?  Az  önvádból  — a mi  a hazafias- 
sággal egyáltalán  nem  áll  ellentétben,  sőt 
inkább  annak  kifolyása  — az  akadémia  is 
kivehetné  a maga  osztályrészét.  Volna  csak 
a külföldi  professzor  és  akadémikus  abban  a 
kényszerhelyzetben,  hogy  számon  kellene  tar- 
tania, a mit  budapesti  kollegája  ir  erről  vagy 
arról  a tudományos  kérdésről : bizony  csak- 
hamar vége  volna  a rossz  informáczióknak 
és  a félreismertetésnek. 

Legtöbb  rosszakaratot  árulnak  el  irán- 
tunk a németek.  Csak  nem  rég  egy  hóbortos 
német  professzor  azt  akarta  bebizonyítani, 
hogy  Magyarország  a történelmi  jog  alapján 
Bajorországhoz  tartozik.  No  de  ne  feledkez- 
zünk meg  arról,  hogy  ugyancsak  egy  bajor 
ember,  Ditz,  oly  szép  ismertetést  irt  hazánk 
gazdasági  és  főleg  az  alföld  mezőgazdasági 
viszonyairól,  hogy  akármelyik  magyar  tudós 
becsületére  válhatnék,  ha  ilyen  munkát  a 
magáénak  vallhatna.  Egy  másik  német  em- 
ber, Beim  Pál,  pedig  a «Dunakérdést»  tár- 
gyalván, Budapest  jövendő  nagyságáról  oly 
képet  tár  elénk,  hogy  mi  magunk  hazafias 
ábrándjainkban  nem  tudnánk  szebbet,  meré- 
szebbet képzelni. 

Nem  akarok  példákat  halmozni.  Elég  az 
hozzá,  hogy  a mink  van,  azt  tőlünk  senki  el 
nem  tagadhatja.  Petőfi,  Jókai  és  Munkácsi 
nevei  ünnepeltek  egész  Európában.  Hátra 
volna  tehát,  hogy  a külföld  tudományos  éle- 

tünkre  is  kezdjen  figyelmessé  lenni.  Vannak 
ugyan  már  most  is  egyes  jelesebb  tudósaink, 
kik  tudományos  munkálataikban  európai  szín- 
vonalon állanak,  de  ez  még  csak  a kezdet 
kezdete.  Az  akadémia  hivatása,  hogy  a ma- 
gyar tudományosságot  az  egyetemes  művelő- 
dés számbavehetö  tényezőjévé  emelje. 

És  ez  nem  ábrándkép,  nem  utópia,  ha- 
nem a kor  kérlelhetlen  követelése,  sőt  mond- 
hatnám : létföltétel.  M agából  az  akadémia  ülés- 
terméből hangzott  ki  az  a nagy  beszéd,  mely 
a magyar  faj  közvetítő  szerepéről  a nyugat 
és  kelet  között  oly  ékes  szólamokat  tartal- 
mazott. De  ha  közvetíteni  akarunk  a nyugat 
és  kelet  között,  akkor  közvetítenünk  kell 
mindenekelőtt  a nyugat  és  minmagunk  kö- 
zött. Nem  uj  perspektívák  megnyitásáról  van 
tehát  itt  szó,  mint  abban  a nagyszabású  aka- 
démiai szónoklatban,  hanem  egyszerűen  csak 
az  évtizedek  óta  folyó  munkálkodás  szerve- 
zéséről. 

A tudományok  beolvasztásánál  szem  előtt 
kell  tartani  azt  az  elvet,  hogy  csak  történe- 
tükkel együtt  lehet  őket  más  talajba  átplán- 
tálni. Valamint  a fát  nem  úgy  ültetjük  át, 
hogy  azt  törzsöké  alján  lefürészelj ük , úgy  a 
tudományokat  sem  lehet  történelmi  gyöke- 
rüktől elvágva  más  földön  meghonosítani.  Az 
akadémia  azonban  úgy  látszik,  ezt  a magá- 
ban világos  elvet  egészen  tekinteten  kivid 
hagyja.  Pedig  hiába  fordítjuk  le  az  újabb 
nevezetes  jelenségeket,  ha  nem  hozzuk  át 
azt  az  életcsirát  is,  melyekből  azok  kifej- 
lődtek. 

Miért  ápoljuk  a klasszikái  filológiát? 
Azért,  mert  a görög- latin  műveltség  alapját 
képezi  a jelen  polgárosultságnak.  De  a mai 
czivilizácziónak  még  más  alapjai  is  vannak, 
melyek  körülbelül  a tizenötödik  század  óta 
fejlődtek  ki.  A classica -filológiai  állandó  bi- 
zottság kiegészítéséül  szükség  van  egy  tudo- 
mánytörténeti bizottságra,  melynek  feladata 
volna  a tudomány  epochális  jelenségeit  a Ga- 
lilei, Descartes  és  Verulami  Baco  korszaka 

óta  magyarra  fordítani,  történeti  bevezeté- 
sekkel ellátni  és  magyarázó,  valamint  kritikai 
szöveggel  kisérni.  A feldolgozandó  anyag  ren- 
geteg nagyságánál  fogva  csak  a valóban  klasz- 
szikus  vagy  epochális  művek  volnának  kivá- 
lasztandók.  Ez  által  az  ország  tanári  kara 
oly  olvasmányt  kapna  kezébe,  melyből  tudá- 
sát történetileg  kiegészíthetné,  inig  ellenben 
mostan  a történeti  forrásokig  hatolni  oly 
munka,  melylyel  csak  egyes,  szerencsésebb 
helyzetben  lévő  emberek  birkózhatnak  meg. 
Másrészt : volna  e művek  sorában  akárhány 
olyan,  mely  a művelt  közönségnek  fölötte 
érdekes  olvasmányt  nyújtana.  Fiatal  tudó- 
saink tág  munkálkodási  talajt  szereznének 
és  az  egész  operáczió  kapcsolatba  volna  hoz- 
ható a felső  tanodák  szemináriumaival.  A fiatal 
emberek  úgy  is  csak  ritkán  tudnak  önállót 
teremteni  és  igy  nagyon  hasznos  volna  őket 
a magyarázó  és  kritikai  szövegek  elkészítése 
által  annyira  begyakorolni,  hogy  önálló  tevé- 
kenységre képesek  legyenek. 

A fösuly  ebben  az  egész  működésben  a 
magyarázatra,  de  még  inkább  a kritikára 
volna  helyezendő.  A valódi  beolvasztás  a kri- 
tikával kezdődik.  A puszta  fordítás  csak  holt 
anyagot  szolgáltat,  melyet  megemészthetővé 
csak  a kritikai  szellem  tesz.  Ezt  a szellemet 
kell  a mai  fiatal  nemzedéknek  abban  a ré- 
szében nevelni,  mely  a tudományos  pályára 
lépett.  Az  akadémia  már  eddig  is  a tudo- 
mány különböző  ágaiban,  igy  például  a his- 
tóriában óriási  anyaggyüjteményeket  rende- 
zett. De  a feldolgozás  kedve  még  mindig 
hiányzik  tudósainkban,  még  pedig  azért,  mert 
a kritikai  szellem  nincs  nálunk  kellően  ki- 
fejlődve. 

Ennek  megint  meg  van  a maga  termé- 
szetes oka.  Nemzeti  érzékenységünk  sokkal 
nagyobb,  semhogy  a magunk  alkotásait  éle- 
sen megbírálni  szeretnék.  No,  ha  ez  igy  van, 
akkor  gyakoroljuk  magunkat  idegen  műve' 
ken.  Ha  nem  szívesen  bonczoljuk  önönma' 
gunkat,  hát  szedjük  szét  az  idegeneket.  Semmi 
nemzeti  kegyelet  bennünket  az  idegen  alko- 
tások kérlelhetlen  kritikájában  elfogultakká 
nem  tehet.  Valóban  nem  kellene  egyebet  ten- 
nünk, mint  az  elfogulatlan  kritika  álláspont- 
jára helyezkedni  az  idegen  kultúra  alkotá- 
saival szemben,  és  már  is  tényezőjévé  válnánk 
az  általános  haladásnak.  De  ha  teszem,  va- 
laki Kantról  nem  mondana  nekünk  egyebet, 
mint  a mit  a németek  maguk  róla  akárhány- 

szór  elmondottak,  az  valóban  nagyon  fölös- 
leges munkát  végezne.  Mert  minekünk  ön- 
állóknak és  eredetieknek  mindenekelőtt  az 
idegen  munkák  megítélésében  kell  lennünk. 

Ha  még  a kritikában  sem  leszünk  függetle- 
nek és  folyton  csak  azt  ismételjük,  a mi  má- 
soknak véleménye,  akkor  az  alkotásban  sem 
válhatunk  önállókká. 

Az  említett  tudománytörténeti  vállalattal 
egy  másik  folyóirati  vállalat  haladna  párhu- 
zamosan, mely  a tudományok  legújabb  moz- 
galmait rövid  és  velős  ismertetésekben  foly- 
tonosan regisztrálná.  Ne  álljon  elé  a külföl- 
dön semmi  nevezetes  szellemi  mozgalom,  mely 
ezekben  a folyóiratokban  azonnal  viszhangot 
ne  keltsen.  Ez  által  tudósaink  kényszerülné- 
nek a tudomány  fejlődését  folyton  szemmel 
tartani  és  egészen  belesodortatnának  az  álta- 
lános európai  szellemi  áramlatokba.  A válla- 
latot szintén  lehetne  a fötanodai  szemináiiu- 
mokkal  kapcsolatba  hozni. 

Végül  létesíteni  kell  olyan  folyóiratot, 
mely  tudományos  életünk  minden  nevezetes 
mozgalmát  a külföld  elé  vigye.  Az  „Unga-  ■ 
rische  Kevue“  nem  igen  felel  meg  ennek  a 
feladatnak.  Belőle  a külföld  nem  fogja  meg- 
tudni, hogy  mi  tulajdonképen  mit  művelünk. 

Akár  fogadjuk  el  ez  eszméket,  akár  nem, 
az  elvhez,  melyből  folynak,  kétség  nem  fér- 
het. Hogy  minél  tágabb  csatornákat  kell 
nyitni,  melyeken  keresztül  a nyugat  tudo- 
mányossága hozzánk  áradjon  és  hogy  viszont 
saját  munkálkodásunk  eredményét  a külföld 
elé  kell  vinnünk,  szóval,  hogy  kölcsönhatást 
kell  létesítenünk  köztünk  és  a nyugat  szel- 
lemi mozgalmai  között : az  oly  magában  vi- 
lágos dolog,  hogy  tovább  vitatni  annál  ke- 
vésbé szükséges,  mert  az  akadémia  különben 
is  ily  irányban  működik,  csak  hogy  nézetünk 
szerint  nem  elég  öntudatosan  és  tervszerűen. 

Nem  pedig  azért,  mert  a bajok,  melyek 
a külföldi  akadémiai  életet  is  jellemzik,  ná- 
lunk fokozódott  mértékben  nyilvánulnak.  A 
külföld  például  megengedheti  magának  még 
a túlzásba  menő  munkafelosztás  luxusát  is  és 
az  egyes  erőknek  minél  szükebb  munkakört 
szabhat  ki.  De  a mi  a németeknél  vagy  fran- 
cziáknál  csak  betegség,  az  nálunk  azonnal 
veszedelem  lesz.  Nálunk  nincs  a tudománynak 
oly  régi  története  és  az  erők,  melyek  fölött 
rendelkezünk,  nem  oly  számosak,  hogy  mi  a 
munkaszétforgácsolást  oly  mértékben  iizliet- 
nők,  mint  a nyugati  nagy  nemzetek.  A munka- 


131 


KOSZORÚ 


9.  SZÁM 

központosításra,  melyet  különben  már  a kül- 
földön is  sürgetnek,  nálunk  igen  nagy  szük- 
ség van  a tudományok  terén.  Ezt  a közpon- 
tosítást pedig  csak  a bölcselet  vállalhatja 
magára:  az  a bölcselet,  melyről  mi  gyakran 
józan  eszünkre  hivatkoza  oly  kicsinylőleg  be- 
szélünk. Maguk  a németek  is  nagyon  idegen- 
kednek ma  a bölcselkedéstől,  de  ők  tehetik, 
mert  ők  annakidején  már  eleget  filozofáltak. 
Ök  megengedhetik  maguknak  azt  a luxust, 
hogy  a íilozoüát  fitymálják,  mert  ö nekik  van 
filozófiájuk,  de  minekünk  ez  idő  szerint  a tu- 
dományok között  a bölcseletre  kellene  a fő- 
súlyt fektetnünk,  mert  csak  ez  tehet  bennün- 
ket képessé  a tudományok  magvát  átültetni 
és  csak  ez  szervezi  munkásságunkat  egysé- 
gesen és  központosítja  az  erőket  tervszerűen 
olyformán,  hogy  később  a nagyobb  és  nagyobb 
munkafelosztásra  is  áttérhetünk,  sőt  még  az 
eröszétforgácsolás  sem  igen  válhat  ártalmunkra, 

A külföldi  akadémiák  azt  a luxust  is 
megengedhetik  maguknak,  hogy  párturalmat 
honosítanak  meg  maguk  közt,  a pénzt  el- 
osztják maguk  közt  és  azt  választják  maguk 
közé,  a ki  a legjobb  mameluknak  Ígérkezik 
lenni.  Tehetik  pedig  azért,  mert  a tudós,  kit 
ök  maguk  közé  nem  vesznek  be,  még  mindig 
támaszkodható  egy  hatalmas  társadalomra, 
egy  egész  művelt  világra,  hogy  ne  mondjam 
egy  tudós  közvéleményre,  mely  neki  igaz- 
ságot szolgáltat.  De  hogy  minálunk  ez  nincs 
igy,  azt  talán  mondani  se  kell.  Az  akadémiai 
élet  egészséges  voltától  függ  jóformán  tudo- 
mányos életünk  egész  fejlődése. 

Nálunk  az  akadémia  második  és  harma- 
dik osztályában  a friss  életnek  sok  szép  jele 
mutatkozik.  De  az  első  osztályban  a legex- 
kluzivebb  párturalom  vert  gyökeret.  Jellemző, 
hogy  ép  a szépirodalmi  osztályban,  hol  leg- 
szabadabbnak kellene  lenni  a mozgalomnak, 
a legnagyobb  kötöttséggel  találkozunk.  Nem 
is  két  párt  küzd  ott  egymással,  a mint.  ez 
rendesen  mindenütt  meg  van,  hanem  egyetlen 
egy  párttömb  élvezi  az  abszolút  uralkodás 
gyönyöreit.  Pártnak  nevezem,  nem  pedig  biro- 
dalmi iskolának » , mert  aesthetikai  elvei  nin- 
csenek., és  mert  uj  erőket  az  irodalomnak  nem 
nevel,  de  igen  is  kizáija  azokat,  a kik  erre 
képesek  volnának.  A mig  e pártnak  uralma 
a magyar  irodalom  és  a közízlés  felett  meg 
nem  szűnik,  addig  költészetünk  erősebb  fej- 
lődésnek, újabb  virágzásnak  nem  indulhat. 

Palágyi  Menyhért. 


A MESTER  ÉS  A LEÁNYA. 

— FALUSI  TÖRTÉNET.  — 

Irta:  Pap  Endre. 

Legyen  megáldva,  a ki  felsobajt  ott, 

Hol  szenvedést  lát  . . . ! 

Ábrányi  Emil. 

A malom  ott  volt  a falu  végén  s két 
kőre  örült,  ha  őrölt.  Mikor  esős  idő  járt,  vagy 
mikor  a hóviz  megindult  az  öreg  Mátrából, 
akkor  vígan  dörömbölt  mind  a két  kerék, 
kétfelé  csapdosta  a ráfutó  hullámokat,  de  ha 
a nyári  — kánikulái  szárazság  elővette,  ak- 
kor csak  „ fogva  “ lehetett  őrölni,  bágyadtan 
fordult  az  a uagy,  lomha  kerék  egy  órában 
egyet,  s nagyon  jó  volt,  ha  naponkint  lecsil- 
leghetett  egy  vékát. 

Az  akkori  molnármestert  Kovályik  Mi- 
hálynak hívták.  Sovány,  beesett  arczu  ember 
volt,  nagy  szőke  bajusszal,  s az  a körülmény, 
hogy  csak  két-károm  hétben  egyszer  borot- 
válkozott meg,  arczát  igen  eléktelenitette, 
különben  rendes  kinézésű  ember  lett  volna. 

Ha  ő sovány  volt,  az  volt  az  ő háza 
tájéka  is,  az  volt  a malom  maga  is.  A teteje 
olyan  volt,  mint  a rosta,  akármelyik  csillagot 
meglehetett  rajta  látni  a padlásról,  ha  akarta 
az  ember,  a vakolat  is  le  volt  hullva  kiviil- 
belől,  a hogy  az  eső  lemosta,  úgy  maradt 
évek  hosszú  során  át. 

Kovályik  Mihály  szomorú,  egykedvű  em- 
ber volt,  mióta  a felesége  elhalt.  Nem  is 
tréfa  dolog  az  az  özvegyi  állapot,  kivált  a 
férfinak.  Még  az  asszony  csak  könnyebben 
segít  magán,  főzés,  sütés,  mosás  fennakadást 
nem  szenved,  de  ha  a férfi  maga  marad,  ak- 
kor felbomlik  mindenféle  rend.  A (érti  nincs 
arra  teremtve,  hogy  süssön,  főzzön,  csirkét, 
libát  neveljen,  kiseperje  a szobát,  leporolja  a 
bútorokat.  A férfinak  sokkal  tágabb,  nagyobb- 
szerii  a hivatása  : midőn  megszületik,  kezébe 
adják  az  egész  világot,  hogy  hódítsa  meg 
magának,  ha  tudja  . . . 

Igaz,  hogy  nem  állott  ő egészen  egyedül 
a világban,  volt  neki  egy  tizenhat  éves  csi- 
nos leánykája,  Eszternek  hívták,  de  hát  ez 
nyomába  se  léphetett  a megboldogult  szor- 
galmas és  derék  féleségnek.  Micsoda  lány 
lehet  az,  a ki  órákig  elbámulja  a kerékre 
futó  víz  gyöngyöző  locscsanását  ? vagy  a 
kertben  egy  árva  száraz  kóróra  képes  el- 
nézni félóráig  is. 


132 


KOSZORÚ 


9.  SZÁM 


Ilyen  lánynyal  semmire  sem  mellet 
az  ember  — mondogatá  magában  — el  is 
fogok  én  pusztulni  egészen,  tönkre  fogok 
menni,  a koldustarisznya  lesz  az  én  osztály- 
részem. Istenem,  istenem,  mért  nem  adtál 
nekem  is  olyan  lányt,  mint  a többi  lányok? 
mért  nem  olyan  piros,  éle  revaló  ez  is,  mint 
az  Elekné  Pannikája  ? akkor  talán  reményem 
is  lehetne,  hogy  valaha  férjhez  adhatom,  de 
igy,  kinek  kellene  ez  a penészvirág,  ez  a 
patyolatarczu  bábu?  Senkinek  . . . senkinek. 

Kovályik  Mihály  kétségbeesetten  járkált 
fel  s alá  a malomban.  Az  egész  malom  üres 
volt,  nem  volt  abban  egy  szem  őrölni  való 
sem.  Az  őrlők  egészen  elszoktak  innen,  mi- 
óta az  a rettentő  szárazság  előkerült.  De  hát 
minek  is  jöttek  volna  ide?  az  olyan  vízima- 
lomba, a minek  éltető  eleme,  a viz,  hiányzik ; 
a hol  a kerék  daczol  az  emberi  akarattal  s 
áll  rendületlenül  hétszámra,  mintha  leczöve- 
kelték  volna. 

— Elmegyek  én  innen,  itt  hagylak  örökre 
— szólt  a garathoz  fordulva  — soha  sem 
látjuk  többé  egymást,  sem  te  engem,  sem  én 
téged.  Elmegyek  az  édes  anyámhoz  a Tisza 
partjára.  0 nem  ilyen  istenverte  malomban 
lakik,  mint  te  vagy,  az  ő malmának  hat  ke- 
reke van  s mind  a hat  dolgozik  szakadatla- 
nul éjjel-nappal. 

Amint  ezeket  mondá,  a nagy  vizikerék 
elkezdett  forogni  odakint,  fájdalmasan,  ke- 
servesen nyikorgott,  azután  csaknem  emberi 
hangra  változtatá  siránkozását,  melyből  a 
mester  azt  vélte  kihallani,  hogy:  „Mihály, 
ne  hagyj  itt!“ 

— Hiába  beszélsz,  hiába  tartóztatsz,  el- 
határoztam magamban,  el  is  megyek.  Mit 
csinálnék  én  itten?  kereset  nincs,  de  ha  volna 
is,  hová  legyek  én  asszony  nélkül,  azzal  a 
semmi  lánynyal? 

A nagy  kerék  folyvást  sikoltott  és  kö- 
nyörgött  a mesternek,  de  ö két  tenyerével 
befogta  mind  a két  fülét,  hogy  semmit  se 
halljon  a rimánkodásból  és  beszaladt  a 
házba. 

A szobában  egy  szerény  mécses  mellett 
ült  Eszter,  fejét  tenyerébe  hajtotta.  Épen 
olyan  volt,  mint  egy  márványszobor  a temp- 
lomban, vagy  mint  a temetőkben  ama  sír- 
emlékek, a melyek  szárnyas  angyalokat  áb- 
rázolnak. 

A mester  sápadtan,  reszketve  lépett  be 
a nagy  felindulás  miatt,  mely  a keréknyi- 


korgás következtében  elővette.  Oda  ment  a 
leányhoz  és  erősen  megrázta  a vállát. 

— Mit  bámulsz  mindig,  mint  egy  faszent, 
jobb  volna  ha  addig  sürögnél  és  forognál  a 
szobában,  a konyhában ; ha  sütnél,  főznél, 
mosnál,  vasalnál. 

— A leány  nagy,  fekete  szemeivel  rá- 
tekintett az  apjára. 

— Igen,  igen,  el  fogok  miattad  pusz- 
tulni egészen,  koldusbotra  jutok  ! 

— Én  miattam  soha,  — szólt  Eszter 
fejét  megrázva  — nekem  oly  kevés  kell. 

— Kevés  kell,  nem  az  itt  a kérdés,  hogy 
mennyi  kell,  hanem  az  itt  a bökkenő,  hogy 
nem  dolgozol  semmit,  haszontalan  sohajtozó 
semmi  lány  vagy. 

Eszter  erre  nem  felelt  semmit,  csak  az 
átelleni  falra  nézett. 

— Készülj!  — szólt  Kovályik  Mihály 
nagy  hangon  — elmegyünk  innét,  itt  hagyjuk 
ezt  a kidölt-bedőlt  malmot  örökre. 

— És  hová  akar  menni,  édes  apám? 

— Az  édes  anyámhoz  az  Alföldre,  a 
Tisza  partjára.  Ott  van  élet  igazán,  ott  van 
valódi  boldogság,  nem  ebben  a görbe  ország- 
ban ide  fent. 

— Én  azt  mondom,  hogy  nem  jó  lesz 
nekünk  oda  menni. 

— Mért? 

— Azért,  mert  az  én  öreganyám  nem 
maga  van  ottan. 

— Bolondság ! Hát  hogy  volna  egy  olyan 
malomban,  a mely  hat  kőre  őröl,  egy  nyolcz- 
van  éves  öreg  asszony  egyedül?  Hiszen  csak 
nem  fogja  a hat  garatra  saját  öreg  vállán 
felhordani  a sok  nehéz  búzát?  Van  annak 
inasa,  legénye,  kocsisa,  bérese  elég. 

— Laknak  még  ott  mások  is. 

— Kik? 

— A leánya  és  a veje  és  ezeknek  a sok 
gyermeke.  Nem  jó  lesz  nekünk  ottan. 

— Hisz  a leánya  az  én  testvérem,  te! 

— Az  isten  mentsen  meg  az  olyan  test- 
vértől! Jobb  lesz  nekünk  itt  maradnunk! 

- Ohó  ! 

— Itt  nem  parancsol  senki,  de  ott  láb- 
bal fognak  taposni,  szemmel  fognak  gyilkolni 
minden  pillanatban. 

— Lárifári ! tudom  én  hogy  mért  be- 
szélsz te,  félsz,  hogy  az  én  derék,  iparkodó 
édes  anyám  rendre  fog  tanítani,  dologra  fog 
szorítani.  Az  meg  lesz,  az  bizonyos,  hogy  úgy 
lesz,  mert  ő ki  nem  állhatja  a dologtalansá- 

got,  azt  tartja,  hogy  a heverés  az  ördög  pár- 
nája. Igazsága  van. 

Azután  leliajitotta  magáról  a kabátját  s 
hozzáfogott  a pakoláshoz,  a mi  a konyhában, 
kamrában  és  a malomban  volt,  nagy  sebesen 
mind  a szobába  hordta,  azután  elővett  a 
szegről  egy  bőrtarisznyát  s abba  rakott  egyet- 
mást,  a mi  az  utón  legszükségesebb  lesz;  a 
szögletből  pedig  előkeresett  egy  erős  bunkós 
botot;  a leány  ruháját  szintén  összeszedte  s 
bekötözte  egy  fehér  lepedőbe,  a mit  az  majd 
a hátán  fog  czipelni  szépen.  Mikor  ezeket 
mind  elvégezte,  egészen  elfáradt  és  megizzadt, 
egy  piros  kendővel  megtörülgette  a homlokát 
és  szólt: 

— Most  már  elmegyek  a bíróhoz,  hadd 
jöjjön  ide,  hadd  csukja  be  a házat,  vagy  ha 
ő nem  jöhet,  küldje  ide  a fiát,  azzal  sebesen 
elfutott  a bíróhoz,  de  a falu  bírája  nem  olyan 
ember  volt,  hogy  akárkinek  a szavára  azon- 
nal felugrott  volna,  kérhette,  könyöröghetett 
neki,  még  sem  bujt  ki  az  asztalszögből. 

— Ha  már  annyira  van  a dolog,  hogy 
erővel  el  akar  menni  a mester,  eredj  Matyi 
fiam  s csukd  be  azt  a házat! 

Matyi  csinos,  piros  arczu  legény  volt, 
fekete  bajusza  épen  iitögette  magát  az  orra 
alatt,  fejére  tette  pörge  kalapját,  vállára  vette 
uj  csuháját  s készen  volt  az  indulásra. 

Kovályik  Mihály  elbúcsúzott  a bírótól 
illedelmesen,  aztán  mindketten  kiléptek  a 
házból.  Útközben  megkérdezé  Matyi,,  hogy 
hát  mért  mennek  el  ilyen  nagy  hirtelen- 
séggel ? 

— Hej,  Matykó  öcsém,  rosszul  megy  az 
én  sorom,  nagyon  rosszul! 

— Majd  jóra  fordult  volna  még  az. 

— Soha  biz  az,  édes  öcsém,  soha. 

— Majd  elmúlik  még  az  a nagy  szá- 
razság. 

— Más  bajom  is  van  nekem.  Meg  vert 
engem  az  isten  azzal  a lány  nyal. 

— Hej,  mester  uram,  nem  ismeri  kend 
a lányát,  többet  ér  az  aranynál,  ezüstnél, 
drágább  kincs  az  az  egész  világnál  . . . 

— A születését,  Matyi  öcsém,  nem  is 
tudom,  hogy  mit  mondtál  te  mostan! 

— Amit  mondtam,  megmondtam. 

Midőn  a malomházba  értek  Eszter  ott 
állott  az  elrendetlenitett  szobában,  amint  Ma- 
tyit meglátta,  lesütötte  mind  a két  szemét  a 
földre,  Matyi  pedig  oda  ment  hozzá  s meg- 
fogta mind  a két  kezét. 


— Tudod-e  mit  Ígértél?  — kérdő  egé- 
szen hozzá  hajolva. 

— Tudom. 

— Megtartod-e,  a mit  fogadtál? 

— A sírig. 

— Én  megesküdtem,  hogy  senki  sem 
lesz  a feleségem  csak  te,  és  fel  foglak  ke- 
resni akár  hova  mégy. 

— Édes  Mátyás  öcsém  — szólt  a mes- 
ter — én  úgy  gondolom,  hogy  amit  ti 
itten  össze-vissza  beszéltek  az  egészen  haszon- 
talanság.  Te  nagy  gazda  legény  vagy,  ez  pe- 
dig szegény  leány.  Ne  szédítsd  el  még  job- 
ban a fejét,  úgy  is  el  van  már  szédülve  régen. 

— Hej,  Miska  bácsi  nem  ismer  kend  en- 
gem se,  akkor  leszek  én  nagy  gazda,  ha  ez 
a leány  az  enyém  lesz,  és  akkor  lennék  sze- 
gény, hogy  ha  az  enyim  nem  lehetne. 

- — Kutya  temette!  már  mégis  csak  el- 
megyünk. Majd  ha  kint  leszünk,  csukd  be  a 
házat  és  a kulcsot  vidd  magaddal.  Azzal 
magokhoz  vették  amit  elakartak  vinni,  és 
kiléptek  a házból.  Matyi  pedig  becsukta  a 
házat  rendesen,  de  a helyett,  hogy  haza  ment 
volna,  elkísérte  őket  egészen  a hármas-hatá- 
rig, ami  ott  volt  a vén  Mátrának  egyik  emel- 
kedett helyén  a gyalogút  mellett.  Ott  meg- 
csókolta az  Eszter  arczát  mind  a két  oldalon, 
Mihálytól  illedelmesen  elbúcsúzott,  megtörül- 
gette saját  szemeit  a könnyektől,  kalapját 
jobb  szemébe  vágta  és  sebes  léptekkel  visz- 
sza  ment  a falu  felé.  Kovályik  Mihály  pedig 
az  Ő egyetlenegy  leánykájával  tovább  ván- 
dorolt az  erdei  gyalog  ösvényen.  Egyik  st?m 
szólt  semmit,  mindkettő  saját  gondolatával 
volt  elfoglalva.  A mester  arról  gondolko- 
zott, hogy  milyen  jó  dolga  lesz  neki  ezután 
az  ő édes  anyjánál  a híres  tiszai  malomban, 
mint  fog  örülni  az  a jó  öreg  asszony,  ha 
majd  megérkeznek,  hogy  össze-vissza  fogja 
csókolgatni  mindkettöjöket.  Hát  még  a jó 
szerető  testvér,  aki  még  levelet  is  irt  egy- 
szer-kétszer  a nagy  távolból,  majd  az  fog 
örülni  igazán,  majd  bevezeti  őket  a legszebb 
szobába,  helyeiket  sem  fogja  találni,  tejben 
vajban  fogja  fiiröszteni.  No  meg  a sógor ! 
olyan  rokonszerető  ember  nincs,  jól  ismerem, 
ezelőtt  évekkel  ő is  meglátogatott  engem, 
még  akkor  magam  is  jobb  módban  voltam, 
pénzt  kért  tőlem  kölcsön  s adtam  is  neki 
egy  szóra,  s soha  sem  követeltem  vissza. 

Eszter  pedig  arról  gondolkozott,  hogy 
milyen  szép  lesz  az,  ha  Matyi  eljön  hozzá 

négy  lovon  a Tisza  partjára,  ö messziről 
megfogja  hallani  a gyeplős  ló  csen getyűj ének 
a hangját,  s elébe  fog  menni  egészen  az  or- 
szágutig,  ott  Matyi  lefog  ugrani  a kocsiról, 
keblére  fogja  ölelni,  aztán  mindketten  felfog- 
nak ülni  a kocsira  s sebes  vágtatva  fognak 
berepülni  a nagy  malom  udvarára  . . . 

Szép  verőfényes  reggel  volt,  mikor  a 
nagy  tiszai  malom  udvarára  beléptek.  A ma- 
lom gazdája  — a Kovályik  Mihály  sógora 
épen  az  udvaron  sürgött-forgott,  lisztes  zsá- 
kokat rakatott  nagy  ökrös  szekerekre,  me- 
lyek valamely  uradalomból  jöttek  ide  őrlés 
végett.  A mester  és  leánya  egyenesen  oda 
lépegettek  hozzá. 

— Adjon  isten  jó  reggelt,  édes  sógor 
uram  ! szólt  Kovályik  Mihály. 

Adjon  Isten!  Hát  maga  az  a sógor? 

— Igen,  én  vagyok. 

— Hát  hol  veszi  itt  magát  ? 

- A nyomorúság,  a szegénység  hajtott 
ide,  egy  kis  ideig  itt  lennénk,  hogy  ha  ki 
nem  kergetnének  a házból. 

— Az  baj,  mert  mi  is  igen  sokan  va- 
gyunk; nagy  a családom,  sok  a cselédem, 
betegen  fekszik  az  anyósom. 

— Betegen  fekszik  az  én  jó  édes  anyám? 

— Bizony  már  jó  ideje  annak,  s azt 
tudhatja  kend,  hogy  a beteggel  sok  baj  van, 
nagyon  alkalmatlan  a háznál. 

— Alkalmatlan  az  én  édes  anyám? 

— Biz  az  a. 

- ó,  irgalmatlan  czudar  kutyája,  hogy 
ugathat  ilyet?,  gondolta  magában  Kovályik 
Mihály,  azután  még  egy  kérdést  intézett  a 
sógorához. 

— Hát  melyik  szobában  fekszik  ? Nagyon 
szeretnénk  látni. 

— Nem  a szobában  fekszik  ő,  csak  ott 
az  istállóban. 

— Az  istállóban? 

— No  igen! 

— Ez  a világ  legczimeresebb  gazem- 
bere — gondolta  magában  a mester-- aztán 
fenhamron  kérdezte:  Hol  az  az  istálló? 

— Oda  menjenek,  ha  látni  akarják. 

Mihály  tántorogva  lépdelt  a kijelölt  is- 
tálló felé,  nem  az  italtól,  sem  nem  a fáradt- 
ságtól tántorgott,  hanem  az  a rettenetes  gon- 
dolat gyötörte,  hogy  micsoda  istentelenség 
történik  itt  az  ő édes  anyjával,  a ki  szor- 
galmas, iparkodó,  dolgos  volt  egész  életében, 


aki  egész  életét  arra  fordította,  hogy  gyer- 
mekeinek, különösen  leányának  — a kihez 
nagyobb  vonzalommal  viseltetett  mindig  — 
minél  több  vagyont  összegyüjtögessen.  Gyűj- 
tött is  elegendőt,  adott  is  a leányának  meg- 
lehetősen, és  most  ez  az  istentelen  leány, 
betegségében  az  istállóba  taszítja  — Ször- 
nyűség! . . . 

Az  öreg  asszony  ott  feküdt  az  istálló 
földjén  egy  kis  szalmán,  ami  még  csak  egy 
kis  lepellel  sem  .volt  beterítve.  Arcza  sovány 
volt  a betegségtől,  s lehet,  hogy  az  éhségtől 
is,  karjára  és  kezére  egészen  rá  volt  száradva 
a bőr,  oly  vékony  volt,  hogy  borzalom  volt 
reá  tekinteni. 

Kovályik  Mihály  letérdelt  a beteg  mellé, 
s összecsókolgatta  arczát  s kezeit  száz- 
szor is. 

— Ki  vagy,  hogy  szeretettel  közelitsz 
hozzám  ? — kérdezte  az  öreg  asszony,  fény- 
telen szemeit  a jövevényre  szegezve  — hi- 
szen engem  mindenki  gyűlöl,  mindenki  gú- 
nyol, kicsinye-nagyja  olyan  kegyetlen,  mint 
a tigris. 

— Én  vagyok,  édes  anyám,  a fia  Mihály. 

— Ő,  édes  drága  gyermekem,  de  jó,  hogy 
eljöttél!  Mondjad  csak  ugy-e  értem  jöttél? 
Ugy-e  megtudtad,  hogy  milyen  kegyetlenül 
bánnak  velem  ? Vigy  el  innét,  az  istenre 
kérlek  ! 

— Jaj,  hiszen  én  is  egészen  hazátlan 
vagyok,  annyi  helyem  sincs,  ahol  egy  éjjelre 
a fejemet  lehajthassam. 

— Hazudsz!  Te  is  csak  olyan  átkozott 
vagy,  mint  a többi.  Neked  az  igaz,  hogy 
kevesebbet  adtam,  mint  ennek  az  asszonynak, 
de  mégis  csak  adtam.  Megérdemlem,  hogy 
szívtelen  kegyetlen  légy  hozzám,  mert  részre- 
hajló voltam,  de  felejtsd  el  a sérelmeket  és 
bocsásd  meg  az  én  bűneimet!  Vigy  magad- 
dal, édes  fiam!  Ne  hagyj  itt  meghalni  szé- 
gyenben és  gyalázatban! 

Épen  mikor  ezeket  mondta,  belépett  az 
istállóba  a molnárné,  a Mihály  testvére.  Nagy 
tenyeres  talpas,  élte  delében  levő  asszony 
volt  ez,  fején  nagy  bóbitás  fejkötő  volt  sok 
szinti  gyöngyökkel  és  szalagokkal  felékesitve. 

--  Maga  az  bácsikám?  Be  sem  jön  a 
házba  ? A testvérét  nem  is  kívánja  látni  ? 

— Üssön  meg  engem  az  istennyila,  ha 
oda  valaha  befogok  lépni! 

— Hát  mért  ne  ? 

— Mivé  tetted  az  édes  anyámat  te  ke- 

gyetlen  kutya?  szólt  Kovályik  Mihály  nagy 
hangon. 

Hja,  az  idő  eljár,  én  sem  leszek 
uyolczvan  éves  koromban  olyan,  mint  most 
vagyok,  azt  átláthatja  minden  ember. 

— Hát  az  istállóban  van  az  ő helye  te, 
veszett  farkas,  te?  Térdepelj  le!  csókold  meg 
a kezeit,  aztán  vigyük  a legszebb  szobába  be. 
— Ohó! 

— Megver  téged  az  isten,  de  verjen  is 
meg  mind  a két  kezével! 

— Lassan  . . . 

— Legyen  a gyomrod  olyan  izzó,  mint 
a pokol,  soli’se  hamvadjon  el  benne  az  örök  tűz. 

— Ne  óbégasson,  mert  kidobatom  a cse- 
lédekkel ! 

— Szakadjon  el  kezed  lábad,  legyél  csu- 
szó-mászó,  mint  a legtehetetlenebb  féreg! 

E szavakra  belépett  a mester  is  és  ha- 
ragosan lépett  Mihály  felé. 

— Nem  engedem,  hogy  az  udvaromban 
valaki  nagyobb  ur  legyen,  mint  én.  Ki  kutya 
a házból!  Azzal  kitaszigálta  Kovályik  Mi- 
hályt az  istállóból  s a lányát  is  utánna  lök- 
döste. 

A mester  és  leánya  szótlanul  lehajtott 
fővel  mentek  alább-alább  ' a Tiszamentén, 
olyanok  voltak,  mint  őszszel  a mezők  leg- 
hervadtabb virága,  alig  volt  bennük  valami 
élet.  Eszébe  jutott  a mesternek,  hogy  van 
neki  a faluban  egy  régi  jó  ismerőse,  egy  be- 
csületes gazda  ember,  tehát  annak  á háza 
felé  vette  útját.  A gazda  szerencsére  otthon 
volt,  s nagyon  megörült,  mikor  a mestert 
meglátta  és  megismerte.  Azonnal  bevezette  a 
szobájába  s leültette  őket  a legkényelmesebb 
helyre,  ami  csak  találkozott  ottan,  aztán  ho- 
zatott a feleségével  enni  és  inni  valókat  s 
kinálgatták  őket  derüre-borura,  Eszternek  a 
tányérjára  is  rakosgattak  egyet-mást,  majd 
megölték  a nagy  szívességgel. 

Mihály  igen  keveset  evett  nagy  szív- 
fájdalma végett  és  evés  közben  elbeszélte 
egész  élete  sorját,  hogy  hogy  hagyta  ott  a 
saját  malmát  s hogy  jött  ide  nagy  bizalom- 
mal s itt  milyen  borzasztó  kegyetlenségeket 
látott  és  tapasztalt.  — Most  már  arra  kérem 
kedves  jó  gazduramat,  adja  ide  nekem  ko- 
csiját, lovát,  a min  majd  hazavinném  az 
anyámat.  Igaz,  hogy  ott  sem  lesz  nagy  mód- 
ban és  kényelemben,  de  hát  a módot  és  ké- 
nyelmet kárpótolni  fogja  nagy  szeretetünk. 


a mivel  majd  környékezni  fogjuk.  Majd  csak 
megsegíti  az  isten  azokat,  a kik  benne  bíznak. 

— Az  isten  mindig  megsegíti  a benne 
bízókat  — bizonyított  a gazda  — a nagy- 
asszony állapotáról  mi  is  sok  szomorút  hal- 
lottunk. Feleségem  meg  is  siratta  egyszer- 
kétszer,  hogy  mi  lett  abból  a dúsgazdag 
asszonyságból  a gyermeki  háládatlanság  foly- 
tán ; magamnak  is  volt  már  eszemben,  hogy 
legjobb  volna,  ha  mester  uram  magához  venné 
s ápolgatná,  istennek  tetsző  dolgot  mivelne 
akkor,  de  hát  az  ember  egészen  nem  is  avat- 
kozhat a más  bajába,  de  most,  mivel  hogy 
megszólított,  én  is  elősegítem  ezt  a dolgot. 
A kocsimat  oda  adom,  ezenkívül  vetünk  neki 
a kocsiban  jó  ágyat  s ellátom  mester  urékat 
az  utón  étel  1 el -i tál  1 al , hogy  semmiben  fogyat- 
kozásuk ne  legyen. 

A mester  mohón  kapott  a gazda  keze 
után  s csaknem  megcsókolta: 

— Hogy  fogom  én  ezt  a sok  jóságot 
visszapótolhatni? 

— Az  ember  ne  csak  akkor  tegyen  jót 
embertársával,  ha  hasznát  látja.  Én  jól  tu- 
dom, hogy  a magok  kerekének  fordulni  kell. 
A maga  kereke  fog  fordulni  felfelé  és  ezeké 
az  istenteleneké  lefelé,  mert  különben  mire 
való  volna  a jóság  és  az  erény,  ha  azt  súj- 
taná a sors?  . . . 

Másnap  reggei,  mikor  már  a szegény 
utasok  meglehetősen  kipihenték  magukat, 
pompás  jóvérű  három  lovat  fogtak  a gazd- 
urarn  kocsija  elébe  s sebes  vágtatva  robogtak 
a nagy  tiszai  malom  udvarára,  ott,  a nélkül 
hogy  valakihez  szóltak  volna,  beléptek  az 
istállóba  s a szegény  öreg  asszonynak  kijelen- 
tették, hogy  magukkal  viszik  messze  innét, 
a felföldre,  az  öreg  Mátra  völgyeibe  és  soha 
sem  fog  ide  többé  visszatérni. 

Az  öreg  asszony  odahuzta  magához  a 
mestert  és  arczát  megcsókolta,  azután  körül- 
nézett, hogy  az  ottani  lakosokból  nincsen  e 
jelen  valaki,  s mikor  az  ellenkezőről  meg- 
győződött, egy  kis  csomagot  adott  a Mihály 
kezébe. 

— Ez  a tied  — szólt  lassú  hangon  — 
hatszáz  forint  van  benne.  Jól  megőrizd  ma- 
gadnak, neked  tartogattam. 

A mester  szemei  tele  gyűltek  könyek- 
kel,  azután  jól  elrejté  a kis  csomagot  s anyját 
felvette  az  ölébe,  mint  egy  kis  babát  és 
könnyű  szerrel  a kocsiba  vitte,  azután  fel- 
ültek ők  is  mind  a hárman,  a gazda  kezébe 

vette  a gyeplöt  és  az  ostort,  aztán  anélkül, 
hogy  valakitől  elbúcsúztak  volna,  szépen,  las- 
san kihajtott  az  udvarból,  mint  az  olyan  em- 
ber szokott,  a ki  beteget  visz. 

Az  egész  utón  úgy  vigyáztak  rá,  mint 
a törött  tojásra,  nem  is  történt  neki  legki- 
sebb baja  sem. 

Az  elhagyott  malmot  és  házat  most  is 
épen  úgy  találták,  a mint  itten  hagyták. 
Szomorú  tanya  volt  biz  ez,  ki  volt  halva 
egészen  a tájéka,  élő  lényt  sem  lehetett  kö- 
rülötte látni,  egyedül  Matyi  ült  a homlokfőn, 
fejét  kezébe  hajtotta  s úgy  bámult  az  előtte 
lévő  nagy  fekete  kerékre. 

Amint  az  érkezőket  észrevette,  sebesen 
ugrott  fel  ültéből,  oda  szaladt  a kocsihoz, 
Esztert  mint  egy  labdát  lekapta  róla  s össze- 
vissza csókolgatta. 

— Édes  Mátyás  öcsém  — szólt  a mes- 
ter — ketten  mentünk  el  és  hárman  jöttünk 
vissza. 

— Hála  istennek! 

— Ott  fekszik  az  édes  anyám  a kocsin, 
betegen. 

— Majd  jobban  adja  az  isten  . . . 

— Boldogságot  mentünk  keresni  s bol- 
dogtalanságot találtunk.  Jó  rokoni  szivekhez 
akartunk  folyamodni  s kőszivekre  leltünk  . . . 

A mester  a malmot  és  a házat  egészen 
jó  karba  hozatta,  — uj  zsindely  mindkét  épü- 
leten, fehér  falak  tündököltek,  tisztaság  és 
rend  volt  mindenben.  Az  öreg  asszony  is  fel- 
épült betegségéből  és  még  sok  évig  élt  sze- 
retett fia  körében. 

Az  ég  csatornája  is  megindult  a hosszas 
szárazság  után,  pompás  és  elegendő  viz  foly- 
dogált  a kerekekre.  Vígan  dörömbölt  mind  a 
két  kerék,  kétfelé  csapdosta  a ráfutó  hullá- 
mokat. Egyszer  felfelé  fordultak,  máskor  le- 
felé: Kit  illetett  az  egyik?  Kit  a másik?... 
Haja!  . . . haja!  . . . 


SZÉKELYFÖLDÖN. 

Üldözve  a gondtól,  bőtől, 
Megjöttem  a hosszú  útról, 

S pihenhetek  kebleden 
Fenyves  erdők  hegyi  tája, 
Bérezés  Erdély  koronája, 
Szülőföldem,  mindenem  ! 


Miért  bámulsz  ? Nem  ismersz  rám  ? 

Nem  én  vagyok,  kétkedel  tán  ? 

Hjah,  rég  láttál,  nem  csoda ! 

Mig  feletted  egy  és  örök 
A sors  keze,  fiad  fölött 
Változóan  mostoha. 

Lám  feletted  bár  gyakorta 
Járt  a vihar  dúlva,  rontva, 

Mégis,  — mégis  nyomtalan ; 

Fiadat  egy  kis  vész  érte, 

S egy  haragos  lebbenésre 
Minden,  — minden  oda  van  ! 

Egy  maradt  csak  a mi  régi, 

Hangja  tiszta,  lángja  égi  — 

Mint  mikor  elhagytalak  ! 

Szivem  ma  is  a tietek  : 

Zugó  csermely,  büszke  hegyek, 

S madárdal  a lomb  alatt ! 

Ismerj  rám  hát,  fogadj  bé  te 
Fájó  lelkem  menedéke 
Bérezés,  erdős,  hegyi  táj  ! 

Végy  karodra,  ringass  lágyon 
Régi  ábránd,  régi  álom, 

S üdv  lesz  tán  mind  a mi  fáj ! 

Fiilöj)  Avon. 


LAMARTINE  ÖNÉLETÍRÁSÁBÓL. 

— GRACZIELLA.  — 

Fordította.  Kapóst/  József. 

I. 

Tizennyolcz  éves  koromban  családom  egy 
nőrokonom  gondjaira  bízott,  kit  ügyei  Tosz- 
kánába  hívtak,  hova  férjét  követte.  Ez  ked- 
vező alkalom  volt  arra,  hogy  utazni  küldje- 
nek és  igy  kiragadjanak  az  atyai  ház  és  a 
vidéki  városok  gyakran  veszélyes  tétlensé- 
géből, hol  a lélek  első  felgerjedései  nem  ke- 
vésszer épen  munkás  foglalatosság  hiánya 
következtében  vesznek  rósz  irányt.  Egy  gyer- 
mek lelkesiiltségével  keltem  útra,  ki  megy, 
hogy  a természet  és  az  élet  legragyogóbb 
jelenetei  előtt  lássa  föllebbenni  a függönyt. 

Az  Alpok,  melyeken  gyermekségemtől 
fogva  láttam  a távolból,  a Milly  domb  csú- 
csáról, a látóhatár  legvégső  pontján  csillogni 
az  örök  havat;  a tenger,  melyről  az  utazók 
és  költők  oly  fényes  képet  rajzoltak  lelkem- 

ben;  az  olasz  ég,  melynek  melegét  és  derült- 
ségét, lmgy  úgy  mondjam,  már  a Corinna  lap- 
jairól szívtam  volt  magamba  s Goethe  verseivel : 

Ismered  ama  hont,  hol  a czitrom  virul? 

a római  ó-kor  mégfenmaradt  emlékei,  melyekkel 
legújabb  tanulmányaim  töltötték  meg  lelkemet; 
a szabadság  végül  s a távolság,  mely  bűvös 
varázszsal  veszi  körül  a messze  levő  dolgo- 
kat; a kalandok,  a hosszú  utak  e biztos  kí- 
sérői, melyeket  az  ifjú  képzelődés  előre  lát, 
alkot  magának  kedv  szerint  s éldel  előre ; 
a nyelv,  az  arczok,  a szokások  változása, 
melyek  egy  uj  világ  ismeretébe  látszanak  be- 
avatni, mindez  fölizgatta  lelkemet.  Folyto- 
nos ittasság  állapotában  éltem  le  a várako- 
zás hosszú  napjait,  melyek  az  elutazást 
megelőzték,  s e mámor  naponkint  fölujitva 
Szavojában,  Sveiczban,  a genfi  tón,  a Szim- 
plon  jegén,  a Conio  taván,  Milanóban  és  Flo- 
renczben  a természet  nagyszerűségei  által, 
nem  is  szűnt  meg  elébb,  csak  midőn  ismét 
visszatértem. 

Minthogy  az  ügyek,  melyek  utitársnőmél 
a Livornóba  való  utazásra  bírták,  még  bi- 
zonytalan időtartamra  elhúzódtak,  arról  volt 
szó,  hogy  visszaküldenek  Francziaországba 
a nélkül,  hogy  Rómát  és  'Nápolyt  láttam 
volna  Ez  hasonló  lett  volna  ahhoz,  mint  mi- 
kor az  embert  épen  abban  a pillanatban  ráz- 
zák föl  álmából,  melyben  az  valósulni  kezd. 
Ily  gondolat  ellen  egész  bensőmben  tiltakoz- 
tam. írtam  atyámnak  s fölhatalmazását  kértem, 
hogy  utamat  egyedül  folytathassam  Olaszor- 
szágban, s be  sem  várva  a feleletet,  melyről 
nem  hittem,  hogy  kedvező  leszen,  elhatároz- 
tam az  engedetlenséget  tettel  előzni  meg. 
«Ha  a tilalom  megérkezik  — mondám  ma- 
gamban — későn  lesz  már.  Megdorgálnak 
ugyan,  de  azért  majd  csak  bocsánatod  nye- 
rek ; visszafogok  térni,  de  előbb  még  látni 
akarok ».  Pénzem  meglehetős  szűkén  volt 
ugyan,  de  számítottam  arra,  hogy  anyámnak 
van  egy  rokona  Nápolyban,  ki  bizonyára  nem 
fogja  megtagadni  tőlem  a visszautazás  költ- 
ségeit. Egy  szép  éjjelen  tehát  Livornóból  a 
postakocsin  Róma  felé  vettem  utamat. 

Itt  töltöttem  a telet  magányosan  egy  a 
Spanyol  térre  vezető  mellék  utcza  kicsiny 
szobájában  egy  római  festőnél,  ki  családjához 
fogadott  teljes  ellátásra.  A Florencztől  egész 
Rómáig  terjedő  utón  arczom,  fiatalságom,  lel- 
kesülésem s teljes  elszigeteltségem  az  idegen, 


ismeretlen  földön,  fölkeltették  irántam  egy 
utitársam  érdeklődését,  kivel  csakhamar  ba- 
rátságot is  kötöttünk.  Ez  velem  körülbelül 
egyidős  csinos  üatal  ember  volt.  Úgy  látszott, 
hogy  Dávidnak,  a híres  énekesnek  fia  vagy 
unokája,  ki  akkor  első  teuoristája  volt  az 
olasz  színházaknak.  Dávid  szintén  velünk  uta- 
zott. 0 már  előrehaladott  korú  férfin  volt  s 
éjien  Nápolyba  készült,  hol  utólszor  akart  a 
San-Garlo  színházban  énekelni. 

Mig  Dávid  egész  atyailag  bánt  velem, 
addig  fiatal  társa  csupa  előzékenység  és  jó- 
ság volt  irányomban.  Én  udvariasságait  egész 
odaadással  és  a korommal  járó  mesterkélet- 
lenséggel  viszonoztam,  s igy  még  nem  ér- 
keztünk meg  Rómába,  midőn  a szép  utas  és 
én  már  szinte  elválhatlanok  lettünk  egymás- 
tól. A postakocsinak  ebben  az  időben  nem 
kevesebb  mint  három  napra  volt  szüksége, 
mig  az  utat  Fiorenczből  Rómáig  megtette. 
A vendéglőkben  uj  barátom  volt  a tolmács; 
az  asztalnál  nekem  szolgált  először;  a ko- 
csiban nekem  tartotta  fenn  a maga  oldalán 
a legjobb  helyet,  s ha  el  találtam  aludni, 
biztos  lehettem,  hogy  az  ő válla  lett  ván- 
kosom. 

Ha  a toszkánai  vagy  Szabin-  hegyek  hosszú 
emelkedésein  leszállottam  a kocsiról,  ő is  le- 
szállt velem ; magyarázta  a vidéket,  meg- 
nevezte a városokat  s mutogatta  az  emléke- 
ket. Szép  virágokat  szaggatott,  fügéket  és 
szőllőt  vett  az  utón  s mindezekkel  kezeimet 
és  kalapomat  töltötte  meg.  Dávid  gyönyör- 
ködni látszott  utitársának  az  ifjú  idegen  irá- 
nyában tanúsított  rokonszenvében,  küzben- 
közben  azonban,  ha  reám  néztek  gyakran 
egyetértőleg,  finomul  de  jóakarólag  moso- 
lyogtak. 

Minthogy  Rómába  éjjel  érkeztünk  meg, 
én  természetesen  ugyanabba  a vendéglőbe 
szálltam,  melybe  ők.  Szobámba  vezettek  s 
másnap  csak  fiatal  barátom  hangja  ébresztett 
fel,  ki  ajtómon  kopogott  és  reggelizni  hivott. 
Gyorsan  felöltöztem  s lementem  a terembe, 
hol  az  utasok  összegyűlve  voltak.  Siettem, 
hogy  utitársammal  kezet  szoríthassak,  de 
hiába  kerestem  őt  az  étkezők  között,  kik- 
nek ajkán  általános  mosoly  ült.  Dávid  fia 
vagy  unokája  helyett  egy  kedves  arczu  elő- 
kelőén öltözött  fiatal  római  lányt  láttam  ol- 
dalán, kinek  fekete  haja  fonatokban  homloka 
köré  tekerve,  hátul  két  hosszú  gyöngyös 
aranytűvel  volt  megtűzve  úgy,  a mint  a ti- 

voli-i  parasztleányok  még  most  is  hordják. 
Barátom  volt,  ki  miután  Rómába  megérke- 
zett, ismét  fölvette  nemének  öltönyét. 

Tekintetének  gyöngédségéből  s neveté- 
sének kelleméből  már  régen  észre  kellett 
volna  vennem,  de  én  a legcsekélyebb  gyanút 
sem  tápláltam.  «A  ruha  nem  változtatja  meg 
a szivet,  mondá  hozzám  a szép  római  leány, 
csak  vállamon  nem  fog  alhatni  többet  s a 
helyett,  hogy  tőlem  kapna  virágokat,  ön  lesz, 
ki  ezentúl  nékem  adni  fog.  E kaland  legalább 
meg  fogja  önt  tanitani  arra,  hogy  nem  kell 
sokat  adni  a barátság  külsőségeire,  melyeket 
ön  iránt  majd  a jövőben  mutatni  fognak,  s 
melyek  alatt  egészen  más  rejtőzhetik». 

A fiatal  hölgy  énekesnő  volt,  s Dávid 
kedvelt  tanítványa.  Az  öreg  énekes  őt  min- 
denüvé magával  vitte,  s hogy  mindennemű 
rosszakaratú  értelmezésnek  elejét  vegyék, 
férfi  ruhába  öltöztette.  Inkább  mint  atya, 
semmint  pártfogó  bánt  vele,  s a legkevésbbé 
sem  volt  féltékeny  a gyöngéd  és  ártatlan  bi- 
zalmasságra, melyet  még  ö igyekezett  fenn- 
tartani köztünk. 

II. 

Dávid  és  tanítványa  nehány  hetet  töl- 
töttek Rómában.  A megérkezésünk  után  való 
napon  ő újra  fölvette  férfi  öltönyét  s mind- 
járt a Szent-Péterbe  vezetett,  azután  a Co- 
losseumba, Frascatiba,  Tivoliba  és  Albanóba. 
így  megszabadultam  a fizetett  vezetők  fárasztó 
ismétléseitől,  kik  az  utazók  előtt  darabokra 
szedve  Róma  tetemét  a nevek  és  számok 
hosszú  litániáival  zavarják  benyomásidat,  agyon 
kínozzák  gondolataidat  s lerontják  a szép- 
érzést. Camilla  nem  volt  tudós,  de,  mint  ró- 
mai születésű  ismerte  a szép  vidékeket,  a 
nagyszerű  kilátásokat,  melyek  őt  még  gyer- 
mekkorában elragadták. 

A nélkül,  hogy  sokat  gondolkozott  volna, 
mindig  a legjobb  helyekre  és  a legalkalma- 
sabb időben  vezetett,  hogy  az  ős  város  ma- 
radványait csodáljam. 

Reggel  a Monte-Pinció  fényűi  alá,  este 
a Szent- Péter  oszlopsorainak  nagy  árnyé- 
kába; holdfénynél  a Colosseum  néma  falai 
közé;  szép  őszi  napokon  Albanóba,  Frascat- 
tiba  vagy  a tivoli-i  vízesések  zajától  visz- 
hangozó  Sibylla  templomába.  0 vidám  és  paj- 
kos volt  mindig,  mint  az  örök  ifjúság  képe 
az  elmúlt  idők  és  a pusztulás  e nyomai  között. 
Czeczilia  Metella  sírján  tánczolt  s inig  én 
álmodozva  ültem  egy-egy  romon,  addig  Dio- 

eletián  palotájának  komor  boltozatjai  az  ö 
színpadi  hangjától  viszhangzottak. 

Esténként  kocsinkat  virágokkal  és  szo- 
bortörmelékekkel rakva  meg,  visszatértünk  a 
városba,  hogy  fölkeressük  az  öreg  Dávidot, 
kit  foglalatosságai  Rómában  tartóztattak,  s 
ki  a nap  méltó  befejezéséül  rendesen  magá- 
val vitt  bennünket  színházi  páholyába.  Az 
énekesnő,  ki  nálam  pár  évvel  idősebb  volt, 
nem  egyebet,  mint  gyöngéd  baráti  érzelme- 
ket mutatott  irányomban.  En  magam  igen 
félénk  voltam  arra,  hogj7  mást  tanúsítsak 
iránta,  s daczára  ifjúságomnak  és  szépségé- 
nek, a barátságnál  egyebet  nem  is  éreztem. 
Férfi  öltönye,  férfias  nyíltsága,  erős  alt  hangja 
s szabad  magatartása  oly  benyomást  tettek 
reám,  hogy  nem  láthattam  benne  mást,  mint 
szép  fiatal  embert,  társamat  és  barátomat. 

(Folyt,  köv.) 


PAP-HALÁL. 

— Marriot  Emil  regénye.  — 

(Folyt.) 

A hányszor  csak  a levelet  átolvasta,  oly 
érzelem  fogta  el,  mely  félig  megnyugvás,  fé- 
lig fájdalom  vala.  Hála  Istennek!  nem  tévé 
egészen  tönkre  azt  a jó  leányt;  még  jókor 
összeszedte  magát  s uj  életet  kezdett.  Kez- 
detben bizonnyal  nehezére  esett,  de  derekasan 
átküzdé  magát  s ma  mindenkitől  tisztelve  és 
szeretve  élt  férje  házában.  Fél  év  előtt  gyer- 
meke is  született.  Mindezt  idegenektől  tudta 
meg,  mert  Katalin,  föltett  szándékához  híven, 
többé  nem  irt  neki.  Néhányszor  ismerősök 
által  tiszteltette  s megizenteté,  hogy  jól  folyik 
sora,  s hogy  gyermeke  olyan,  mint  egy  kis 
angyal.  Tudta,  hogy  el  van  látva  és  bizto- 
sítva, s igy  minden  rendben  volt. 

Harteck  a fényképet  és  levelet  ismét  a 
fiókba  tette  s ekkor  eszébe  jutottak  azok  a 
levelek,  melyeket  a barát  adott  át  neki,  s 
melyeket  még  el  nem  olvasott.  Talárja  zse- 
bébe nyúlt,  kivette  a leveleket  s feltörte. 
Semmi  sem  volt  bennök.  Anyja  és  húgának 
élete,  kik  szülővárosában,  Kuífsteinban  lak- 
tak, a régi  kerékvágásban  ment.  Anyja, 
mint  rendesen,  szigorú,  pietisztikus  hangon 
irt,  Istenről  és  az  egyházról  beszélt  s papi 
kötelességeire  figyelmeztető.  Fia  még  mindig 
nem  volt  neki  elég  papos,  komoly  és  jámbor. 

Egy  gyöngéd  szó,  a vágyódás  hogy  lássa,  a 
remény,  hogy  boldognak  érzi  magát,  nem  is 
volt  érintve  a hossza  levélben ; csupa  értelem 
volt  az  egész.  Húga  más  hangon  irt;  röviden 
és  értelmesen,  ha  nem  is  gyöngéden.  Csak 
huszonhét  éves  s már  özvegy  volt,  egyetlen 
egy  fiacskája  volt  s rendezett  viszonyok  közt 
élt.  Levelében  főkép  magáról  s gyermekéről 
beszélt  s hogy  ipa,  napa  úgy  tánczolnak,  a 
hogy  ö fátyol,  hogy  mindent  megtesznek,  a 
mit  akar,  s a gyermeket  nagyon  elkényezte- 
tik s úgy  mellesleg  bátyja  mintléte  után  is 
kérdezősködék  s felszólitá  őt,  hogy  már  egy- 
szer Írjon  megint.  Harteck  átfutá  a levele- 
ket, aztán  egy  fiókba  tette  s kinyitá  albumát. 
Anyja  és  nénje  arczképeit  akarta  megszem- 
lélni. Ott  álltak  egymás  mellett,  oly  jól  ta- 
lálva, a megszólalásig  híven.  Ezek  valának 
anyja  szigorú  vonásai,  szorosan  becsukott 
szája,  mely  soha  nem  mosolygott,  ezüst  szürke 
haja  és  szigorúan  tekintő  szemei ; s mellette 
az  a finom,  okos  arczocska  gúnyos  kifejezése 
— s hideg,  tiszta  szemeivel,  melyekből  ha- 
tártalan önzés  és  bizonyos  szánakozó  kicsinylés 
szólt,  bugáé  volt  . . . igen,  ő volt  testestöl- 
lelkestől.  Már  gyermek  korában  el  tudta  bű- 
völni az  embereket  s mindenkit  orránál  fogva 
vezetett,  noha  szemre  olyan  szelídnek  és 
csöndesnek  mutatkozik  ; bátyján  folyvást  ural- 
kodott, s a mije  csak  volt,  játékszereket, 
nyalánkságokat,  mindent  elcsalt  tőle  .... 
Harteck  a bálványozásig  szerette  őt,  és  ő — 
hát!  meglehetős  jó  volt  hozzá,  mert  mindig 
az  ő akaratát  teljesité,  minden  elkövetett 
vétket  s az  azt  követő  büntetést  magára 
vett,  elkészité  iskolai  feladványait  s minden 
óhajtását  teljesité.  Anyja  tervével,  hogy  György 
pap  legyen,  teljesen  egyetértett;  mert  neve- 
lése semmibe  se  került  volna,  mivel  egy  pap 
ismerősük  akarta  költségeit  viselni  s nem 
nősülhetett,  s igy  minden  egyedül  az  övé 
volt,  a mivel  csak  anyja  birt ; neki  mire  se 
volt  szüksége,  hisz  mint  magánosán  álló  pap 
jövedelméből  megélhetett  . . . György  tudta, 
hogy  húga  ekkép  gondolkozik,  habár  egé- 
szen másként  beszélt,  a papi  hivatás  szép  és 
magasztos  voltát  rajzolá  előtte  s mondván, 
hogy  anyja  szivvel-lélekkel  ezen  a terven 
csiigg,  és:  «Te  oly  jó  vagy,  Gyuri,  te  meg- 
hozod anyádnak  ezt  az  áldozatot*  ...  és  ő 
meghozta  s csak  Isten  látta,  mibe  került  neki 
ez  az  áldozat.  De  szót  se  erről.  Ezt  soha 
sem  volt  szabad  feszegetnie;  már  megtörtént 

s el  kell  viselnie.  Elég!  megtevé  kívánságu- 
kat s ők  meg  voltak  elégedve.  Az  okos  húg 
tizenkilencz  éves  korában  férjhez  ment;  nem 
szerelemből.  De  férje  ifjú,  jószivü  és  vagyo- 
nos, egyetlen  fiú  volt.  Szerelmet  tudott  neki 
hazudni  s behízelegte  magát  az  ő s szülei 
szivébe,  s ő abban  az  erős  hitben  vette  nőül, 
hogy  neje  ép  úgy  szereti  őt,  mint  ö nejét, 
s volt  annyi  esze,  hogy  szeretetreméltó,  hű 
feleség  volt.  A férj  rövid  házasság  után  meg- 
halt, neje  gyászolta  öt,  apósa  házában  ma- 
radt, kinek  egyetlen  örököse  fiacskája  volt, 
s csak  gyermekének  élt,  kit,  mivel  saját 
vére  volt,  igazán  szeretett.  Harteck  anyja 
magánosán  élt.  Ez  volt  György  családja, 
ezek  voltak  egyedüli  rokonai. 

A mint  övéiről  gondolkozók,  hirtelen 
Paula  és  Tinike  jutottak  eszébe.  Igen,  ezek 
közt  van  ám  testvéri  szeretet;  az  ily  sze- 
retet sok  mindent  képes  volna  feledtetni. 
Ha  húga  Paulához  vagy  a kis  Tinihez  hason- 
lítana, ha  anyja  úgy  szerette  volna  őt,  mint 
az  orvos  szereti  leányait,  ha  ily  szép,  csön- 
des családi  élet  volna  osztályrésze:  bizony- 
nyal nem  lett  volna  az,  a mi.  Már  megint! 
Hisz  nem  akart  reá  gondolni.  Hirtelen  föl- 
kapott egy  könyvet,  az  ablakhoz  ült  s ol- 
vasni kezdett.  Gézár,  mely  minden  mozdula- 
tát figyelemmel  kisérte,  lábaihoz  feküdt,  elő- 
lábai  közé  nyugtatá  fejét  s egész  nyugodtan 
viselte  magát.  Legyek  dongtak  a szobában, 
a nyitott  ablakon  friss  őszi  levegő  tódult  be. 
s a kert  utain  Aranka  kisasszony  begyeske- 
dett  föl  s alá  s alattomban  föl-föl  tekintett  a 
papra,  abban  a reményben,  hogy  majd  az 
észre  veszi,  üdvözli,  talán  — az  ember  fia 
nem  tudhatja,  lejön  a kertbe  ...  De  Harteck 
egyetlen  egyszer  se  nézett  föl  könyvéből.  Az 
olvasmány  leköté  figyelmét.  Vonásai  szokott 
rezignált  kifejezést  öltöttek.  Szivébe  ismét 
visszatért  a nyugalom. 

VII. 

Néhány  nappal  később  az  iskolát  bezár- 
ták. A vörheny  elharapódzott  a faluban  s a 
szomszédos  községekben.  Egy  gyermek  a be- 
tegségnek már  áldozatul  is  esett. 

« Mindennap  kellemesebb  lesz  itt»,  gon- 
dola Aranka  kisasszony,  ki  az  ablaknál  állt 
s sárga  arczocskáját  az  ablaküveghez  nyomta. 
«Ragályos  betegségek  és  szakadatlan  rossz 
idő  . . . már  hogy  esik  megint.  Es  ez  a káp- 
lán folyvást  az  esőn  szaladgál  . . . már  me- 

gint  itt  van,  ö és  szeretetne  méltó  kutyája. 
Most  megállt.  Persze!  Hiszen  szive  válasz- 
tottja, Orsi  jön  az  úton.  Mindig  vau  vele  va- 
lami dolga.  Oh  ezek  a papok ! Mindnyájának 
oly  aljas  ízlése  van  s szakácsnékkal  és  szol- 
gálókkal adják  össze  magukat  . . . fi  donc!» 

Harteck,  nem  is  sejtve,  hogy  megfigyel- 
ték, csakugyan  a ház  előtt  állt  és  a fiatal 
szolgálóval  beszélt.  Nagyon  ártatlan  dolgok- 
ról beszéltek;  azt  kérdé  tőle,  vájjon  nincs  ■ 
semmi  újság  a faluban,  s vajjou  nem  betege-  j 
dett-e  meg  ismét  valamely  gyermek? 

«Igen,  ma  éjszaka  egy  gyermek  megint 
vőrhenyt  kapott*,  feleié  Orsi.  «Az  orvos  ur 
Tinikéje  nagyon  beteg*. 

Harteck  összerezzent.  Az  ő szeme  fénye, 
az  ő kedves,  szép  kedvencze  súlyos  beteg ! J 

« Kitől  hallotta  ?»  kérdé  elsáppadt  arczczal. 

«A  tanító  úrtól.  Ö látta  a gyermeket, 
s azt  mondta,  hogy  egészen  odáig  van». 

« Csakugyan*,  mormolá  Harteck  s szóra- 
kozottan ment  tova.  Csak  most  érezte,  mily 
kedves  volt  előtte  e gyermek.  S azonnal  el- 
képzelte Paula  helyzetét  . . . Mily  aggoda- 
lomban lehet  kis  húga  miatt!  Ha  Tinike  meg- 
halna — ? Agya  szédült  e gondolatra.  A ta-  j 
nitóhoz  ment.  Ez  kevés  vigasztalót  mondha- 
tott neki.  A betegség  igen  hevesen  lépett  föl, 
mindenre  el  kell  készülnünk. 

«Shogy  viseli  Tinike  nénje  e csapást?* 
kérdé  Harteck. 

«Ó!  Paula  kisasszony  olyan,  miut  min- 
dig . . . erős  és  nyugodt ; csaknem  semmit 
sem  szól  s a gyermek  mellől  nem  távozik. 
De  rosszul  néz  ki  . . . még  a pogány  is 
megszánná.  Délután  megint  átmegyek  .... 
talán  én  is  lendíthetek  valamit.  Őszintén  meg- 
vallva, én  csaknem  jobban  aggódom  Paula, 
mint  a gyermek  miatt. 

«Én  is»,  mondá  Harteck,  ki  elfeledte 
Paulának  hideg  magaviseletét  maga  iránt. 
Hiszen  nem  tudhatta,  hogy  éneke  annyira 
magragadta  s mintegy  felé  vonzotta.  S nem 
kellett-e  é balga  érzékenységnek  ily  súlyos 
csapással  szemben  semmivé  lennie?  ügy  ér- 
zett Paulával,  mintha  testvére  volna.  Miért 
állt  tőle  oly  távol,  miért  nem  szabad  őt  vi-  i 
gasztalnia  és  gyátuolitania  s a gyermek  ápo-  | 
lásában  segítenie  ? Ennek  a tanítónak,  ki  j 
utóvégre  Paulára  nézve  szintén  csak  idegen  j 
volt,  jogában  állt  hozzája  menni,  szolgálato- 
kat tenni  . . . neki  nem.  Meg  kellett  azok- 
kal a hírekkel  elégednie,  melyeket  harmad-  | 

kézből  kapott.  Elátkozta  azt  az  ellenséges 
állást,  melyet  az  esperes  községével  szemben 
elfoglalt,  mely  tehát  öt  is  elválasztá  a falu 
összes  lakóitól ! Gond  és  aggodalom  sorvasztá 
a gyermek  miatt.  Gyakran,  igen  gyakran 
elment  az  orvos  háza  mellett,  az  ablakokat 
kémlelte,  s a küszöb  felé  tartott,  s ismét 
megállt  . . . Nem  volt  semmi  keresni  valója 
oda  bent ; senki  sem  várta  őt,  senki  nem 
óhajtá  őt.  Egyszer  az  ablakban  megpillantá 
Paulát,  Este  volt;  a fiatal  leány  kinyitá  az 
ablakot,  kihajolt;  a szürke  égre  nézett.  Mily 
szomorúan  megváltozott,  aicza  halovány,  sze- 
mei körül  sötét  gyűrűk,  s arczkifejezése  bá- 
gyadt, feldúlt  vala.  Félénkségét  leküzdve,  már 
megállt,  hogy  Paulát  megszólítsa  . . . ekkor 
visszavonult  s becsukta  az  ablakot.  Még  so- 
káig állt  ott  Harteck  s az  ablakra  nézett. 
Mily  nyomor  lakhatik  odabent ! Es  tehetet- 
lenül szemtanújának  lenni,  sőt  még  részvé- 
tét se  nyilváníthatni . . . még  is  csak  keserű 
volt. 

Nap  múlt  nap  után.  A tanítótól  Harteck 
folyvást  értesült  Tinike  állapotáról;  egy  éjjel 
csaknem  halál  fia  lett,  de  végre  némi  javulás 
állt  be.  A gyermek,  habár  nagyon  elgyengült, 
túl  volt  a veszélyen. 

Egy  este  Harteck  egyedül  volt  otthon. 
Kint,  mint  rendesen,  esett.  A fiatal  ember 
semmitevéssel  foglalkozva,  ágyán  hevert  és 
azzal  tölté  idejét,  hogy  Cézárja  fülét  húzta, 
miáltal  ugatásra  kényszeritette.  Ekkor  ko- 
pogtak ajtaján.  Hirtelen  fölkelt  s kinyitá  az 
ajtót.  A küszöbön  Orsi  állt  s közelében  egy 
más,  sötétruhás  alak.  Az  első  látásra  megis- 
merte, hogy  az  Paula.  Váratlan  megjelenése 
megrémité  öt.  Mihozta  őt  ide?  Rosszabbul 
lett  Tinike  s azért  jött  nénje  a paphoz,  hogy 
öt  a gyermek  halálos  ágyához  vigye  ? De 
nem  ; az  lehetetlen.  Ez  esetben  Paula  nem 
hagyná  a kicsikét,  hanem  más  valakit  kül- 
dött volna  . . . Kérdő  tekintettel  közeledők 
az  ifjú  leányhoz. 

« Bocsánatot  kérek,  hogy  önt  háborga- 
tom*, mondá  Paula,  hangjából  elnyomott  fel- 
indulás, bizonyos  elfogódás  rezgett  ...  pi- 
hegett.  «Ivis  húgom  kérelmére  jöttem  önhöz. 
Látni  óhajtja  önt.  Olyan  beteg  volt,  s most 
olyan  gyöngének  érzi  magát*,  engednem  kel- 
lett kívánságának.  Gyónni  akar  . . . sze- 
gény gyermek,  ki  semmi  rosszat  sem  tett...* 

Hangja  elakadt,  mintegy  daczosan  szo- 
ritá  össze  ajkait  s elforditá  arczát.  Harteck 


9.  SZÁM 


KOSZORÚ 


141 


részvevőn  tekinte  reá.  Miért  volt  oly  izga- 
tott ? Talán  fél  vagy  kellemetlen  rá  nézve 
a gyermek  kívánsága  ? Az  meglehet. 

(Folyt,  köv.) 


TÓTH  EDE. 

(FALU  ROSSZA.  — KINTORNÁS  CSALÁD.  — 
TOLONCZ.t 

— SZÍN  IRODALMI  TANULMÁNY.  — 

Irta  : Szánthó  Kálmán. 

(Folyt.) 

Sándor  golyója  nem  volt  halálos  s a 
cselekvény  tovább  folyik  egy  év  után,  mely 
évet  Sándor  a megyei  székváros  börtönében 
töltött,  hol,  mint  ő mondja,  tisztára  mosta 
ártatlanságát  Hazajött;  de  csak  hogy  eladja 
csekély  birtokát  s örökre  odahagyja  faluját. 
A bucsuzást  a kocsmában  tartja,  hol  hangos 
duhajkodással  muzsikáltatja  magát.  A muzsika, 
énekszó  hangjai  áthatnak  a szembe  fekvő 
Feledi-ház  szobáiba,  felébresztik  szűzi  álmá- 
ból a kis  Boriskát,  ki  odahagyja  ágyát  s a 
kocsma  ablakához  szökik,  hogy  még  egyszer 
lássa  Sándort,  ha  lehet  beszéljen  vele,  sőt  le 
is  beszélje  úti  száudokáról.  Az  őt  felismerő 
éji  bakter  kiáltása  rezzenti  vissza  szobájába. 
A zenehangok  azonban  Tercsit  is  fölébresztik, 
ki  éppen  összeczivódott  fiatal  urával  s most 
szintén  utánanéz  a kocsmaablakon,  ha  nem-e 
ö mulat  ott  bujában.  Az  éji  őr,  ki  még  min- 
dig ott  ténfereg,  hogy  a szigorú  tilalom  elle- 
nére lopott  szőlőt  a kocsmárosnénak  átad- 
hassa, felismeri  öt  is.  Ez  a kettős  felismerés 
adja  meg  tulajdonkép  a darab  igazi  csomóját. 
Mintha  csak  a körül  forogna  minden  érdek, 
a második  felvonás  középpontját  az  képezi, 
az  előző  jelenetek  szálai  oda  futnak  össze,  hogy 
felfedezik  a bakter  szölőlopását.  Ez  pedig 
hivatkozik  Borisra  és  Tercsire,  mint  a kik 
igazolhatják,  hogy  ő a falut  el  nem  hagyta. 
Ezek  persze  nem  tagadhatják,  hogy  a kocsma 
előtt  találkoztak  vele,  az  öreg  Feledi  elát- 
kozza magától  leányát,  Lajos  pedig,  midőn 
a bakter  kérdi  tőle,  hogy : — No ! ugy-e, 
hogy  az  én  ártatlanságom  világos  ? azt  feleli : 
— Világos!  De  annál  sötét ebb  az  ég  én  fe- 
lettem ! A függöny  legördül. 

A második  felvonásban  valóban  semmi- 
képen sem  kapjuk  azt,  a mit  az  első  után 
várnáuk.  Az  első  felvonásban  erős  concep- 
tióju,  biztos  alapokon  nyugvó,  heves  drámai 


összeütközés  veti  előre  árnyát  s kapunk  he- 
lyette a második  felvonásban,  hol  ez  össze- 
ütközések actióját  várnék,  egy  vígjátékba, 
még  pedig  meglehetős  kisszerű  vígjátékba 
illő  humoros  jeleneteket,  melyek  magukban 
véve  s a maguk  helyén  tán  nem  megveten- 
dők  ugyan,  de  egyátalán  nem  azt  nyújtják, 
amit  az  első  felvonás  után  remélhettünk,  nem 
különösen  még  azon  vaskos  komikummal  bíró 
episódok  között,  melyek  közé  illesztve  vannak. 

Az  I.  felvonásban  egy  fiatal  legényt  mu- 
tat be  a szerző,  ki  kissé  tán  hiú,  kissé  tán 
képzelgő  is,  de  a ki  szenvedélye  erejével 
megnyeri  a néző  rokonszenvét.  S e rokon- 
szenvből  mit  se  von  le,  hogy  Sándor  az  egész 
I.  felvonáson  át  kissé  kapatos.  A mámor  nem 
éppen  jó  ajánlólevél,  még  egy  falusi  legény- 
nél se,  de  a néző  elejétől  fogva  tudja,  hogy 
Sándor  nem  részeges,  ez  neki  nem  rendes 
állapota.  Szerelmi  búját  igyekszik  a borba 
temetni  s ez  őt  teljesen  kimenti  szemünk 
előtt.  Már  föntebb  igyekeztünk  e szerelmi 
viszony  mibenlétét  tisztázni.  Tény,  hogy  Tercsi 
csak  kaczérkodott  Sándorral,  de  a kaczérság 
Sándorban  igaz  s állandó  szerelmet  keltett, 
legalább  az  egész  darabon  át  nincs  okunk 
kételkedni  benne;  ha  Tercsi  a maga  szem- 
pontjából tán  jogosan  is  utasíthatja  vissza 
Sándor  szemrehányásait,  Sándor  azért  nem 
kevesebb  joggal  teheti  meg  azokat,  mert  e 
kaczérság  az  ő egész  életét  aláásta,  miről 
teljesen  meggyőz  bennünket,  hogy  szenvedélye 
túlkapásában  a gyilkosságtól  s az  azt  köve- 
tendő öngyilkosságtól  sem  riad  vissza. 

Ilyen  előzmények  után  tehát  mit  vár- 
hatunk méltán  a II.  felvonásban  ? Azt,  hogy 
folytatódik  a küzdelem  a hüteleniil  elhagyott 
szerető  s a most  már  férjes  nő  között.  Sán- 
dor sokkal  erőszakosabb,  sokkal  erélyesebb 
jellem,  semhogy  le  tudjon  mondani  s sokkal 
erősebb  a szerelem  is  szívében,  semhogy  ki- 
hamvadna.  Igen  jól  tudhatja,  hogy  szemre- 
hányásai nem  sokat  fognak  érni  Tercsinél, 
nem  igen  reménykedhetik,  hogy  a jegyváltás 
napján  megsemmisítheti  az  uj  viszonyt  s életre 
ébresztheti  a régit.  A gyilkossági  kísérletet 
nem  is  csupán  felingerelt  szenvedélye  hatása 
alatt  követi  el,  mert  már  előre  és  azon  elha- 
tározással lépi  át  Felediék  udvarát,  hogy 
vagy  övé  lesz  vagy  együtt  halnak.  (I.  felv. 
19.  jel.) 

S mit  találunk  a II.  felvonásban?  Nagy 
meglepetésünkre  először  is  azt,  hogy  Sándor 

lemondott.  Tehát  csalatkoztunk  jellemében. 
De  liát  in i-e,  vagy  az  iró?  Mi  publikum  ugyan 
hajlandók  lennénk  azt  állítani,  hogy  Sándor 
vagy  nem  tehette  azt,  a mit  az  I.  felvonás- 
ban tett  vagy  nem  azt,  a mit  a Ildikban, 
de  hátha  az  Írónak  van  igaza  s mi  egészen 
helytelenül  ítéltük  meg  Sándort.  Az  iró  né- 
zetének s felfogásának  mindig  megvan  a maga 
jogosultsága  a kritikusé  mellett.  Csakhogy  a 
helytelenség  előbb-utóbb  kiüti  magát.  S az 
iró  maga  vezet  rá  bennünket.  A II.  felvonás 
5-dik  jelenetében  ugyanazon  scéna  készül,  a 
mi  az  I.  felvonásban,  mely  végződhetnék  ép 
úgy,  mint  az  I.  felvonásban.  Tehát  akkor  még- 
sem felejtette  el  Sándor  Tercsit?  Tehát  akkor 
még  sem  mondott  le  szerelméről  ? De  az  iró 
velünk  az  ellenkezőt  akarja  elhitetni.  A szen- 
vedélyes, erőszakos,  erélyes  Sándor  ott  mulat 
duhaj  kedvvel  ugyan,  de  a cselekvényre  nézve 
egész  lanyhán,  szenvedőlegesen  a kocsmában 
s egyedüli  cselekvő  mozzanata,  hogy  kiviteti 
a czigányokat  a hűtlen  ablaka  alá.  Az  a 
minden  dráma-hősi  tulajdonnal  felruházott 
Sándor,  ki  központja  volt  az  egész  I.  felvo- 
násnak, mozgásba  hozott  egy  egész  drámai 
actiót,  most  félrevonul  a borosüvegek  mellé, 
engedi,  hogy  tegyenek  helyette  mások,  a mit 
akarnak,  hogy  ártatlanul  leskelődjenek  reá, 
s hogy  a cselekmény  egészen  meg  ne  fene- 
keljen, a teljes  drámai  erővel  meginduló  da- 
rab közönséges  intrikus  cselszövénynyé  siilyed- 
jen.  S mivel  kárpótol  bennünket  a szerző  a 
remélt  bonyodalomért?  Sándor  ízetlenségével, 
melyet  Gonoszszal  tanúsít,  a czigányok  nem 
igen  jóravaló  komikumával  és  elhasznált  él- 
czeivel  s Feledi  és  Sándor  piaczi  összeszólal- 
kozásával.  Nem,  ez  a II.  felvonás  többet  ér- 
demelt volna. 

(Folyt,  köv.) 


HÁROM  PREM1ÉRE. 

(A  harmadik.  Dramolet  1 felvonásban.  Irta  He- 
fényi  Béla  és  Hevesi  József.  Arany  lakodalom.  Dra- 
molet  1 felvonásban.  Irta  Almási  Tihamér.  A hal- 
királynő.  Vígjáték  1 felvonásban.  Irta  Bérezik  Árpád. 
Mind  a három  februárius  20-án  adatott  először  a nem- 
zeti színházban.) 

Bár  az  a hosszú  időköz,  mely  a fent 
elősorolt  czimü  színdarabok  első  színpadi 
debutjét  és  szerény  ismertetésünk  megjelené- 
sét elválasztja,  már  azért  is  csábitó  a ha- 
sonlitgatásra,  mert  azóta  sokan  nyomtatásban  ! 


is  elmondták  véleményüket,  mi  még  is  tar- 
tózkodunk tőle.  Tartózkodnunk  kell  azért  is, 
mert  maguk  a ezégek,  melyek  trade-markja 
alatt  a darabok  megjelentek,  sokkal  eltérőbb 
értéket  képviselnek  az  irodalmi  piaczon,  sem- 
hogy nagy  óvatosság  és  leleményes  körülte- 
kintés nélkül  fel  lehetne  állítani  azt  a közép- 
mértéket, mely  egyiknek  sem  volna  magas, 
egyiknek  sem  a dehonestálásig  alacsony;  de 
tartózkodnunk  kell  a hasonlitgatástól  azért 
is,  mert  sohasem  kívántuk  relatív  értékek 
kimutatására  használni  szerény  megjegyzé- 
seinket és  az  összehasonlítás  csupán  erre, 
csupán  a relatív  értékek  és  relatív  hiányok 
földerítésére  vezethetne  bennünket. 

Ha  mégis  vetünk  egy  reflexív  tekintetet 
mind  a három  darabra,  ne  legyen  az  össze- 
hasonlítás; szolgáljon  inkább  ama  sajátosság 
megjelölésére,  mely  vörös  vonalként  húzódik 
rajtok  keresztül.  Hz  a különös  sajátosság,  az 
a vörös  vonal,  mely  mind  a három  darabot, 
nagyon  csekély  fokozati  különbséggel  egy- 
aránt jellemzi : az  esprit  hiánya.  A szellem, 
az  hiányzik  mindenikből  és  a leleményesség 
bénasága  csorbítja  érdeküket.  Az  az  élet, 
melyben  több  dolga  van  az  elmének  és  a lé- 
leknek, mint  a drámairó  által  betartott  köl- 
tészeti és  lélektani  szabályoknak,  az  hiányzik 
e rövid  cselekvényíi  színdarabokból.  Mert 
nem  a kerek  cselekvény,  nem  a jellemek  fej- 
lődésének lélektanilag  mindenképen  hű  lebo- 
nyolítása az,  a mi  az  egy  felvonásos  szín- 
darabok sikerét  biztosíthatja,  hanem  a szel- 
lem szikrája,  mely  az  állapotokból  és 
helyzetekből  látszólagos  cselekvényt  alkot  és 
az  a fáradhatatlanul  munkálkodó  elmés  in- 
ventió,  melynek  tükörében  küzdelem  nélkül 
sem  visszataszító  az  alakok  fejlődése. 

Ha  általában  fennáll  az  a fokozati  kü- 
lönbség, melyet  az  aesthetika  történetének 
Írói  a költői  alakok  fejlődésekép  szeretnek 
föltüntetni  és  igaz,  hogy  a fejlődési  fokozat 
csúcspontján  a dráma  áll,  alig  vonható  két- 
ségbe az,  hogy  a drámai  technika  az  egy 
felvonásos  színmüvekben  éri  el  tetőpontját. 
Mert  az  illusió  fölkeltését  és  a költői  érdek 
ez  életessentiájának  fentartását  mi  itt  ép 
úgy  megköveteljük,  mint  akár  egy  öt  felvo- 
násos tragédiában.  A mit  az  iró  máskor  két- 
három  felvonáson  át  is  ráér  elvégeztetni,  azt 
itt  egy  alatt  kell.  Nekiiuk  ez  egy  felvonáson 
át  is  ép  úgy  kell  látnunk,  ép  oly  valószí- 
nűséggel elhinnünk  az  alakok  fejlődését,  átala- 

kulását,  mint  máskor  3 felvonáson  át;  nekünk 
egy  felvonáson  át  ép  ugy  kell  egy  kerek 
cselekvény  megindulását,  bonyolulatát  és  ki- 
fejletét látnunk,  mint  máskor  három  felvo- 
náson át.  De  viszont  a költő  elbánhat-e  ugy 
alakjaival,  meséjével,  mint  máskor  elbánt  3 
felvonáson  át?!  . . . 

Bizonyára  nem.  Tere,  ideje  nincs  hozzá. 

A rohamosság  nem  segíti  és  a cselekvény 
menetének  sziik  medre  csak  a felületességbe 
viszi  s nem  segíti  a czél  felé.  Ép  ugy  kell  tehát 
adnia  cselekvényt,  ép  ugy  rajzolnia  alakokat, 
de  csak  nagy  vonásokkal  és  szigorú  jellem- 
zetességgel,  mint  tenné  egy  3 felvonásos  szer- 
kezetű darabnál.  Az  egy  felvonásos  színmű 
Írója  ugy  van,  mint  a rajz  (skizze)  Írója,  a 
regény  írójával  szemben ; ez  ráér  mindenre, 
annak  mindig  sietnie  kell;  ez  ráér  színezni 
is,  annak  csak  nagy  vonásokkal  jelezni  lehet 
és  inig  ez  elmesél  cselekvényt,  annak  csak  a 
messze  szemhatár  körén  szabad  tíindéries 
gyorsasággal  fölvillanó  fény  mellett  cselek- 
vényt mutatni,  és  ez  óriási  megkötöttség  da- 
czára  is  adni  kell  mind  azt,  a mit  adott  a 
regényíró.  Mi  segíti  hát?  A szellemesség! 
Ugyanaz,  a minek  hiánya  gyakorta  a legmű- 
veltebb embert  unottá  és  a minek  bősége  a 
felületes  csélcsapot  is  kedvessé  teszi.  A rajz 
írónak  nem  szabad  nagy  lélekbúvárnak  lenni; 
neki  nem  szabad  tudnia  és  még  kevésbé  el- 
mondani, hogy  mért  történt  ez  vagy  amaz, 
de  azért  festenie  kell  a jellemzetes  megtör- 
téntet ép  ugy,  mintha  csak  hosszú  okoskodás 
és  megdönthetetlen  bizonyíték  konklusiója 
gyanánt  volna  joga  elmondani.  Az  egy  fel- 
vonásos színmű  írójának  is  adnia  kell  min- 
dent és  tulajdonkép  mégis  csak  konklusiók 
azok,  a miket  adhat;  de  a szellemesség  se- 
gíti öt  is.  A leleményesség,  a meglepő  gyors 
közvetlenség,  mely  a szemfényvesztő  gyorsa- 
ságával ragad  bennünket  tova;  az  elmeél, 
mely  csak  ámulni  enged,  de  fontolni  nem,  az 
kisegíti  az  egy  felvonásos  színmű  Íróját  is 
ama  veszedelmes  örvényekből,  melyeket  a 
teljesség  követelménye,  szűk  helye  és  kicsiny 
eszközei  daczára  is  átlábalni  készteti. 

Az  egy  felvonásos  színművek  mondott 
lényeges  sajátossága,  hiányzik  a múlt  heti 
három  premieréből  legjobban.  Az  arany-la- 
kodalom- bán  meg  volna  ugyan  a talaj,  melyben 
megfogamzhatuék,  de  a darab  lefolyása  na- 
gyon is  epikus  menetű  és  a párbeszédek  finom 
árnyalatait  ellepi  az  egyhangúság,  és  mig  a 

Bálkirálynó- ben,  hol  tényleg  is  feltalálható 
már  a szellemes,  de  itt- ott  igazi  lényegét  a 
travestia  és  a karrikatúra  tolja  háttérbe, 
addig  a Harmadik- bán,  sem  kellő  talajra,  de 
még  csirájára  sem  akadhatunk.  Ez  utóbbiban 
sokkal  több  a drámai  törvények  iskolaszerű 
szolgai  meguralása,  semhogy  egyebet  is  le- 
hetne benne  találni,  mint  a dráma  szerkesz- 
tése törvényeinek  hű  követését.  Van  benne, 
mint  az  aesthetika  tanítja  expositió,  bonyo- 
dalom, kifejlés  és  csak  egy  hiányzik  belőle: 
szellem ; az  a szellem  hiányzik  belőle,  mely 
azt  az  életet,  melyből  15  perez  alatt  egész 
fejezetet  látunk,  rövid,  de  markáns  vonások- 
kal illusóriussá,  érdekessé  tudná  tenni.  Az  a 
mese,  melyben  egy  pöffeszkedő  fiatal  huszár 
hadnagy  elszenvedi  a múlt  tévedését,  nagyon 
is  közönséges;  fiatal  nejének  [tendencziózus 
párbeszéde  a lelketlen  angollal,  ki  fia  sírjá- 
tól, fiúi  sírt  jön  ásni,  nagyon  is  köznapias. 
És  az  angol  nagyon  is  angoltalan;  az  a lé- 
lektani tévedés  pedig,  mely  lovagiasságát 
megalázni  engedteti,  megrontja  Blackhorst 
alakját,  mint  emberét  is. 

Mennyivel  érdekesebb  lett  volna  az  egész 
kis  mű,  ha  az  angol  csökönyössége  nem  az 
apai  érzelmek,  bár  eléggé  szent,  de  nagyon 
is  frecpientalt  szirtkövén  törik  meg,  ha  a 
fordulatot  nem  messze  tájakról  összehordott 
lélektani  momentumok,  hanem  csak  egy  szel- 
lemes gondolat,  egy  ötlet,  mely  váratlanul 
, jő,  erősen  gyújt,  de  nagy  fényt  vet,  idézi 
elő?!  . . . 

As  Arany-lakodalom  már  egészen  más 
légkörben  mozog.  Nem  követi  a drámai  tör- 
vények zsarnoki  parancsait ; szabadon  alkot 
cselekvényt;  de  nehézkes,  egyhangú,  nagyon 
sok  helyen  unalmas.  Hisz  igaz,  hogy  azok  a 
80  és  70  éves  alakok,  melyek  a darabban 
élnek,  természetüknél  fogva  nehézkesek  és 
csak  emlékezésben  élnek,  mig  mi  a drámák- 
ban a jelenben  lefolyó  cselekvést  várunk.  De 
a mint  bemutatott  Almási  egy  öreg  bárót, 
ki  első  ifjúkori  szerelmét,  ifjúi  lánggal  és 
ifjúi  lánghoz  illő  bosszúval  viseli  lelkében, 
találhatott  volna  módot  arra  is,  hogy  az 
aranylakodalmas  pár  elbeszélését  szellemessé 
tegye.  Pedig  mennyire  csábitó  a helyzet?!.. 
Egy  öreg  pár,  mely  ma  ünnepli  aranylako- 
dalmát! ...  Ha  nem  zárnák  annyira  el  az 
ajtókat  és  megengednék,  hogy  egy-két  idegen 
is  betoppanjon,  még  azt  is  elérhetnék,  hogy 
ne  csak  ők,  hanem  mások  is  mesélhetnének 

valamit  a múltakból.  I)e  nemcsak  azon  volna 
segítve,  liogy  ne  a grófné  maga  mondjon  el 
mindent,  hanem  annak  a fényes  nagy  terem- 
nek a halotti  csendje  is  elmaradna  és  mi 
föltalálhatnék  benne,  a mit  a színpadon  na- 
gyon szeretünk  : az  igazi  pezsgő  életet. 

Milyen  sokat  lendít  a Bálkirálynö  sike- 
rén, hogy  elejétől  majdnem  végig,  nyugtalan 
pezsgő  élet  van  benne?!  (A  «majdnem»  szót 
azért  kívánjuk  hangsúlyozni,  mert  szinte 
bántó,  hogy  a darab  végén  az  élénkség  lohad 
és  a szellemes  mozgékonyságot  egy  csélcsap 
kapkodásai  váltják  föl.)  E kis  darabban  any- 
nyi  a vidámság,  annyi  a változatosság,  hogy 
alig  győztük  megfigyelni  és  a szellemes  he- 
lyét annyira  elfoglalja  a travestia  és  az  erős 
komikum,  hogy  mi  jobban  szeretnök  egy  fel- 
vonásos  bohózatnak  czimezni.  Valóban  a Bál- 
királynö  ez.  Egy  fiatal  gavar  (Fodor  Tasziló), 
ki  a kiházasitandó  leányok  hozományának 
statisztikáját  vezeti ; az  a nehány  uracs,  kik 
a jó  partkies  leányokkal  tánczolnak ; a jó 
Fiileky  Belizár  papucssága  és  nejének,  Ná- 
tháimnak nagyravágyása  és  az  illem  árán  is 
megvásárolt  tánczoshajhászás,  mind  kiváló 
anyagai  a bohózatnak ; a vígjátékhoz,  hol 
csak  a humornak  van  helye,  és  a szellemes 
adja  az  essentiát,  nagyon  is  erős  alakok. 

J)r.  Herényi  Hál. 


IRODALOM. 

Tolnai  Lajos  üdvözlő  beszéde  Jókaihoz. 

(A  nagy  költő  60-ik  születés-napján.) 

“Uram ! Engedje  meg,  hogy  én,  mint  az  újabb 
magyar  irodalom  és  pedig,  mint  az  újabb  elbeszélő 
költészet  egyik  munkása,  egy  nagyobb  társaság  ne- 
vében fejezhessem  ki  ez  ünnepély  alkalmából  legiga- 
zabb  tiszteletünket.  Komócsy  J.  mint  a Petőfi-társaság 
alelnöke  a mai  ünnepélynél  az  öröm  mellett  aggodal- 
mat is  lát.  Nem,  ez  ünnepély  a legtisztább  öröm  ün- 
nepe; mentői  régibb  a hegedű,  annál  tisztább,  szívhez 
szölóbb  hangja ; mentői  vénebb  a templom,  annál  fen- 
ségesebb hajója,  mentői  roskadtabb  a kereszt,  melyhez 
szomorkodók  járulnak  vigasztalásért,  annál  több  azon 
a bizodalom,  szeretet,  hála  könyüje.  Nekünk  az  újabb 
elbeszélő  költészet  munkásainak  öröm  a te  60  eszten- 
dőd. Lám  Milton  60  esztendős  korában  már  mit  sem 
látott  szemeivel.  A te  szemeid  60  esztendős  korodban 
sziklán,  éjen,  tengereken,  időn,  téren  keresztül  látnak- 
Tanú  Keppler  ‘>0  esztendős  korára  már  megutálta  az 
embert,  a nőt,  a gyermeket;  téged  60  éves  korodban 
forrón  szerető  feleség,  gyermek  és  egy  boldog  csa'ád 

vesz  körül,  a tieden  kívül  az  egész  nemzetnek  örege, 
if ja,  asszonya,  hajadona.  Lám  Darwin  60  esztendős 
korára  már  az  emberben  a majmot  lá‘ta.  Te  60  éves 
korodban  a követ,  fát,  vizet,  erdőt,  felleget  emberré, 
élő,  érző  lénynyé  varázsolod  át.  Lám  Galilei  60  éves 
korára  már  azt  is  megtagad'a,  hogy  mozog  a föld. 
Te  körülötted  mint  nap  körül,  koronás  fejedelmek,  a 
művelt  világ  szeretettel  fordul.  Menj ! emelkedj  éveid 
számában  ! légedet  csalódás,  csalattatás  nem  ér,  mert 
erős  elméd  és  nagy  szived  megoltalmaz  ettől.  Oh  igen, 
tégedet  is  ültetnek  igen  sokszor  tüzes  szekérbe ; de  a 
tüzes  szekér  csak  az  egek  felé  viszi  utasát ; tégedet 
is  ledobnak  sokszor  az  oroszlánok  vermébe,  de  ott  a 
vadak  villámló  szemébe  az  isten  tündöklő  szeme  néz, 
de  ott  az  oroszlán  körmeire  az  isten  teszi  kezeit.  Éle- 
ted harcz,  pihenést  nem  ismerő  harcz ; kezeidben  sok- 
szor ketté  törnek  a fegyverek,  de  kezeid  fegyver 
nélkül  soha  nincsenek.  A te  harezod  állandó,  de  dia- 
dalod is  örök  Ha  ellen- égeid  mégis  valamikor  tégedet 
is  mint  az  igazi  nagyot,  a nagy-  istenséges  Dantei 
száműzni  találuának,  ott  száműzetésedben  fognád  meg- 
írni azt  a purgatoriumot,  melyben  az  egész  nemzet 
megt  sztulna.  No  de  te  itt  vagy,  közöttünk  vagy : ol- 
dalodon  mint  hű  és  hozzád  méltó  társ  a legnagyobb 
magyar  színésznő  áll.  Előtted  az  egész  nemzet  ifjúsága 
tapsaival,  az  irodalom  hő  szeretetével.  Te  nemcsak  a 
mienk  vagy,  hanem  az  egész  művelt  világé,  a hol  az 
újabb  kor  regényírói  között  szeretetben  kifogyhatatlan 
szived,  hajthatatlan  tiszta  jellemed,  lángelméd  a leg- 
kitűnőbbekkel helyez  egy  sorba,  s ha  a szív  nemes- 
sége az  első  azok  között,  a szív  tesz  elsővé  tégedet. 
Magyarország  egy  ajakkal,  egy  szívvel  hangoztatja  , 
ma  e szót:  Jókai  Mór  a nemzet  legnagyobb  élő  köl- 
tője soká  éljen !» 

A Magyar  Sálon,  Hevesi  József  és  Fekete  József 
kitünően  szerkesztett  folyóiratából  épun  most  jelent 
meg  a márcziusi  füzet,  változatos,  gazdag  tartalommal 
s a szép  illusztrácziók  egész  tömegével.  Tartalmának 
nagy  része  a 48-as  emlékeknek  van  szentelve.  Kossuth 
Lajos  arczképén  kiviil,  Helfy  Ignácz  közöl  apró  jegy- 
zeteket Kos-uithról,  G.  B.  ismerteti  Kossuthot  otthon, 
Jókai  Mór  márcz.  15-érőI,  gr.  Teleki  Sándor  ezredes  a 
gál  falvi  csatáról,  dr.  Boros  Gábor  Szent-Petőfi  napjáról 
Írnak ; három  költemény'  is,  köztük  Tompának  egy 
eddig  ismeretlen  műve,  ama  nagy  napok  emlékének 
van  szentelve,  úgyszintén  több  rajz.  A tüzet  többi  köz- 
Iemény'ei  közül  kiemelendők:  Jókai  Mór  és  P.  Szath-. 
iráry  Károly  elbeszéléseinek  folytatása,  Sturm  Alberttól 
«Egy  képviselőházi  filés»  (képekkel),  Tábori  Róberttól 
«Egy  magyar  szobrász  külfö’dön»  sat.  A szépirodalmi 
közlemény  ek  közt  találjuk  Hevesi  Józsefnek  és  Hetéuyi 
Bélának  a nemzeti  színházban  előadott  dramoletjét 
«A  harmadik»-at  is  (képekkel).  A füzet  ára  60  kr. 

Szerkesztő : Ábrányi  Emil.  — Kiadó : Aigner  Lajos. 

CORALIE. 

Elbeszélés  Majthényi  Flórától. 

Kedves  kis  boudoir  volt  az,  a melyben 
Coralie  öltözködésének  utolsó  zománezozását 
végezte. 

A piros  bársony  pamlagokon  selyem  ruha- 
darabok hevertek,  melyekre  tánezoló  fényt 
vetett  a fehér  márvány  kandallóban  hunyongó, 
majd  olykor  újra  föllobbanó  aranyos  parázs. 

A «toilette-asztal»  ezüst  kannái,  edényei 
és  tégelyei  használatra  mutató  rendetlenség- 
ben hevertek  egymás  mellett,  s ezek  legkö- 
zepén  büszke  öntudattal  emelkedett  a finom, 
áttört  rnivfi  keretben  ragyogó  tükör;  mintegy 
érezve  azt,  hogy  a legfőbb  hivatal  mégis 
csak  őt  illeti,  mert  egyedül  neki  van  joga 
arra,  hogy  az  úrnő  szépségét  visszaragyogja 
s még  egy  pillanatig  visszatartsa  e bűbájos 
varázslata  képet  még  akkor  is,  ha  a csoda- 
szép Coralie  már  elfordult  tőle ; mintegy  saj- 
nálva, hogy  a semmiségbe  vesszen  ez  az  el- 
ragadó tarka  árny. 

S milyen  volt  ez  a szépség,  mely  mint- 
egy mesebeli  ékkő  sugára,  oly  varázshata- 
lommal verődött  vissza  az  üvegen  ! 

Hogy  bírjam  én  azt  elmondani,  midőn 
ez  arcz,  midőn  ez  alak  magában  foglalta 
mindazt,  a mi  az  egész  világnak  tetszős,  a 
mi  az  embereket  elragadja  mindegyenként! 

A bűbáj  összessége  volt  e nőben,  melyet 
csak  az  unottság,  melyet  csak  a szeszély  fá- 
tyolozott némileg,  hogy  mérsékelje  azt  a va- 
kító fényt,  mely  belőle  kisugárzott. 

E pillanatban  a tükör  előtt  ült  Coralie, 
s fejét  a szék  magas  támláján  nyugtatva,  át- 
engedő azt  a komoradnak,  hogy  haját  bizarr 
ízlése  szerint  finoman  csillogó  aranyporral 
hintse  be,  mialatt  e selyem  hajfürtök  birto- 
kosnőjének mély  tekintetű  s-zemei  egykedvűen 
tévedeztek  a kis  boudoir  gömbölyű  plafond- 
jának  tarka  freskó-képein,  melyek  virágfüzé- 
rekkel játszó  angyalkákat  ábrázoltak. 

A bronz- óra  ütött  a kandallón  s az  ezüst- 


tartókban égő  gyertyák  egyikéről  koppanva 
olvadt  le  egy  jegecz  alakú  darab. 

— Már  hét  óra  — szólalt  meg  Coralie 
szép  fejét  hátra  fordítva  — siessen  Louise, 
hogy  a színházból  el  ne  késsem  és  iparkod- 
jék, hogy  a herczegnö  estélyén  elismerést 
arasson  az  ön  művészete. 

— Igen  úrnőm  ! - — viszonzá  a komorna 
— s remélem,  hogy  mindkettőben  czélt  fo- 
gunk érni ; mert  ime  az  öltözködés  véget  ért 
s megvagyok  győződve,  hogy  az  ön  szépsége 
mindenfelé  hódítani  fog,  kegyeskedjék  a tü- 
körbe pillantani  és  meg  fog  győződni  arról, 
a mit  mondok. 

— Ej,  dehogy  tekintek  én  a tükörbe  — 
viszonzá  az  elkényeztetett  szép  nő  — szi- 
vemből unom  én  már  a hiuskodást  és  mind 
ama  többi  ephemer  bohóságot,  melyet  udvar- 
lásnak, társaséletnek,  divatnak  s tudja  a jó 
ég,  hogy  mi  minden  egyébnek  is  neveznek. 

— Elhiszem  — jegyző  meg  a kissé  éles- 
látásu  és  éles  nyelvű  komorna  — legkivált 
pedig  mióta  Dolenszky  úrral  ama  bizonyos 
kis  félreértés  jött  szőnyegre  . . . 

— Hagyjon  fel  a Gaston  említésével, 
nem  akarok  többé  róla  semmit  hallani,  sem 
pedig  őt  látni  nem  kívánom.  Azért  végezzziik 
gyorsan  a mi  az  öltözködésből  még  hátra  van. 

S mig  Louise  egyenkint  átadta  az  ék- 
szereket, a virágot,  a keztyiit,  a legyezőt,  a 
látcsövet,  illatüvegcsét  s egyéb  apróságokat, 
újra  tovább  folyt  a csevegés. 

— Mind  hasztalan,  kedves  jó  úrnőm ! 
Azért  mégis  tagadhatatlan,  hogy  e csillogás 
nagyobb  része  végre  is  csak  őt  illeti,  mert 
az  ő kedvéért  állíttatott  össze,  s ha  ő nem 
látná,  bizonyosan  nem  adtunk  volna  magunk- 
nak annyi  fáradságot. 

— E beszéd  már  a szemtelenséggel  ha- 
táros ! — jegyzé  meg  félig  tréfás  hangon, 
félig  pedig  boszankodva  Coralie. 

— Minek  ajándékozott  meg  úrnőm  ke- 
gyes bizalmával,  ha  nem  akarja,  hogy  a szi- 
vébe lássak?!  — nevetett  Louise  — hiszen 


140 


KOS/  ii  l;  U 


10.  SZÁM 


tudja  azt,  hogy  a komornak  e részben  tola- 
kodók szoktak  lenni  s kiváltképen  ha  fran- 
czia  nők  ! 

Elég  — viszonzá  Coralie  - ön  ja- 
víthatatlan! Kisérjen  le  a lépcsőn,  azután 
pedig  oltsa  el  a gyertyákat. 

Mielőtt  azonban  eltávozott  volna,  még 
egyszer  az  ablakhoz  lépett  és  kitekintett  a 
csendes  tájképbe. 

A holdfényben  hullám talanul  nyugodott 
a tenger,  melyen  apró  bárkák  rengettek  fé- 
nyes  Szent-János-bogárkák  gyanánt,  mig  az 
öböl  túlpartján  díszes  paloták  ablakai  égtek 
a kivilágítástól,  fönt  pedig  ragyogott  az  ég- 
bolt és  a milliárd  szerény  csillag  önkéuyte- 
leniil  homályositotta  el  a viz  és  földnek  m il- 
lékonyán kérkedő  fényét.  S Coralie  mégis  a 
földnek  e mulékony  fényébe  iparkodott. 

Először  a színházba  vitte  előkelőén  dí- 
szes fogata;  s midőn  ott  eléggé  túlragyogta 
már  szépségével  a bájos  női-koszorut,  káp- 
ráztató ékszereivel  együtt,  s hanyagul  tar- 
tott látcsövével  hasztalanul  keresett  egy  ala- 
kot, melyet  kerülni  s látni  kívánt  egyúttal, 
akkor  alig  tekintve  a színpadra,  elhagyta  pá- 
holyát s a Dorville  herczegnö  estélyére  haj- 
tatott. 

Itt  a nagy  márványteremben  hemzsegett 
már  a válogatott  előkelő  társaság,  mely  na- 
gyon hasonlított  egy  tündérkert  szeszélyes 
virág  tábláihoz. 

lm  itt  a kaméliák  a fehér  és  hideg  arczu 
leányok,  a kiknek  hó  ruháján  rezgő  harmat- 
cseppek  gyanánt  fénylenek  az  imitt-amott  el- 
szórt keleti  gyöngyök. 

Amott  az  ékes  tulipánok  és  rózsák  — a 
díszesen  öltözött  nők ; sok  födni  tarka  ru- 
háikban, melyek  nehezek  a beléjök  szőtt 
aranypor-szálaktól  s a rajtuk  fénylő  tarka 
ékkövektől,  melyeken  kristály  fátyol  gyanánt 
rezeg  az  uralkodó  gyémánt  fénye. 

Odább  a « sarkantyú -virág » táblája,  a 
sokszínű  egyenruhába  öltözött  katonatisztek, 
mig  a túlsó  oldalon  a sötét  virágú,  hajlongó 
karcsú  mályvák  álltak:  a fehér  nyakkendős 
fekete  díszbe  öltözött  főurak. 

Végül  a passió-virág  foglalja  el  kénye- 
lemszerető  fölfutó  ágaival  a terem  túlsó  ol- 
dalát; ez  a papság,  mely  lilaszinii  díszében 
egy  hosszú,  bársony  pamlagon  társalog,  s 
mindenik  arczán  a mosolyon  keresztül  is  meg- 
látszik ama  borongó  mélaság,  mely  a vallásos 
rajongást  jelképezi. 


S mint  a méhek  királynéja,  süni  kör- 
nyezetben ül  a ház  asszonya,  az  estélytadó 
herczegnö,  kinek  valamennyi  számára  van 
egy-egy  találó  szava,  de  viszont  megvárja, 
hogy  az  udvariasság  mézével  tömjénezzenek 
neki. 

Midőn  Coralie  belépett  — mint  a Helio- 
tlirope,  midőn  a napnak  fordítja  arczát,  úgy 
fordult  az  egész  társaság  bámuló  tekintete  a 
belépő  szép  özvegy  felé ; s mintha  uj  életet ' 
hozott  volna  magával,  nemsokára  elkezdődött 
a zene,  a nyüzsgő  vidámság,  mely  mint  egy 
bűvös  tenger  hömpölygött  rózsás  habjaival  a 
termen  végig. 

Társalgás,  táncz  és  észrevételek  váltották 
föl  egymást,  uralkodott  az  öröm,  a tetszvágy 
és  irigység,  a szerelem  és  féltékenység,  csak- 
hogy mind  ez  rejtve  volt  a szivek  legmélyé- 
ben, hova  nem  láthatott  senki. 

A megbámult  szép  Coralie  pihenve  rej- 
tőzött el  egy  oldalt  eső  keleti  növény-csoport 
illatos  klisében.  Mintha  kerülni  óhajtaná  már 
a szemsugarakat,  melyek  fárasztották  és  há- 
borgatták ábrándozásában. 

Örült,  hogy  megszökhetett  az  ostromló 
udvarlók  nagyon  megunt  bókjai  elöl,  s hogy 
észrevétlenül  tekintve  a lombok  nyílásain  át, 
kereshette  a tömegben  azt,  kinek  nincs  talán 
bátorsága  az  ö hidegen  büntető  szemei  elé 
kerülni. 

De  nem  látta  Gastont  sehol,  s lehangol- 
tan  épen  azon  gondolkozott,  hogy  elhagyja 
az  estélyt,  midőn  egyik  ismerőse  — az  orosz 
consul  hajlott  meg  udvariasan  előtte. 

— Megengedi  a grófné,  hogy  háborgas- 
sam csendes  merengésében  s fölkérjem,  hogy 
szép  álmai  helyett  az  én  unalmas  csevegé- 
semnek adjon  kihallgatást. 

Coralie  válasz  helyett  a pamlagra  mu- 
tatott s csak  azután  mondá  vontatva : 

— Foglaljon  helyet  consul  és  ne  várja, 
hogy  megczáfoljam  szerénységét  az  unalmas 
csevegést  illetőleg. 

Aztán  fölkaczagott,  mintha  a tulszerény- 
ség  képtelenségét  nevetné,  avagy  talán  csak 
mutatni  akarná  hó  fogainak  gyöngysorát, 
mert  valóban  e kaczagás  nem  hangzott  föl  a 
szívből,  de  olyan  volt  csak,  mint  a művirág 
a kert  életteljes,  bájos  termékeihez  képest. 

— Mi  baja  grófné  — kérdé  a helyet- 
foglaló  Verőit  némi  részvéttel  — önnek  más- 
kor tiszta  ezüst  csengöhez  hasonlított  neve- 
tése ma  keserűséget  rejt  magában  s bókhoz 

is  nagyon  hasonlító  kedves  válaszát  mintha 
kristály  átlátszósága  jégcsapok  is  díszítenék. 

- Nem  tagadhatja  el,  hogy  a jegek  or- 
szága hazája  önnek,  mert  fagyot  iát  ott  is, 
a hol  talán  csak  egy  kis  árny  vonul  át  a 
láthatáron. 

E szavakat  az  előbbieknél  komolyabban 
mondá  el  Ooralie  és  aztán  rögtön,  kissé  tré- 
fásakban folytatá : 

— Különben  alig  lenne  csoda,  ha  az  ön 
jelenléte  némi  felhőt  idézne  gondtalan  hom- 
lokomra. 

— Hogyhogy  grófné?  Mivel  érdemiem 
ama  súlyos  vádat,  hogy  felhőkkel  borítanám 
az  Olympust  — ha  ugyan  hatalmamban 
lenne  ?! 

— Ítéljen  maga:  nem  sötétebbiti-e  az 
életünk  derült  láthatárát,  ki  akarva  bizal- 
munkat iparkodik  megrendíteni?! 

— S tettem  én  ezt,  grófné  ? ! 

— 8 még  kérdi  ? ! Vagy  nem  emléke- 
zik, hogy  amaz  ifjú  lengyelt  gyanusitá,  ki 
olykor  megfordul  házamban  s kit  eddig  ven- 
dégszeretettel fogadtam?!  S mondja,  hogy 
nem  rendit i-e  meg  a bizalmat,  ha  azokat  ki- 
sebbíteni, vagy  épen  gyanúsítani  halljuk,  a 
kik  iránt  őszinte,  jó  véleménynyel  voltunk. 

— Dolenszky-t  érti  grófné?  S én  most 
is  azt  mondom,  hogy  ő nem  az,  a kinek  a 
társaságokban  kiadja  magát.  Nekem  a Do- 
lenszky-család  teljes  számáról  van  tudomásom 
s azok  sorában  egyetlenegy  Gaston  sem  lé- 
tezik. Neui  is  lengyel  név  ez. 

- S mit  bizonyít  a keresztnév  állító- 
lagos nemzetisége  ? — viszonzá  Coralie  pa- 
lástolhatlan  érdekeltséggel.  — Nincs-e  joga 
bármely  apának,  ha  úgy  tetszik,  még  pogány 
névre  is  keresztelhetni  fiát  ? ! 

— Ez  tagadhatatlan,  grófné.  He  én 
mégis  azt  állítom,  hogy  az  az  ifjú  nem  Do- 
lenszky  Gaston,  de  egy  mívelt,  ügyes  kalan- 
dor, ki  az  itteni  legjobb  körökbe  álnévvel 
fúrja  be  magát.  íme  nézze  ön  itt  is  : amaz 
emelvényre  hozzák  már  a hangjegytartókat, 
hogy  az  előkelő  műkedvelők  érdekes  hang- 
versenye megkezdethessék  s ebben  is  részt 
fog  ő venni  szép  hangjával,  újra  bizonyltja 
azt,  hogy  minden  geniális  tehetségét  fölhasz- 
nálja arra,  hogy  a társaság  kedvenczévé  fo- 
gadja. 

— S ön  ezért  elitéli  ? 

Kérdé  a szép  asszony  fürkészöleg  te- 
kintve a consulra. 


— Ezért  korántsem ; de  hogy  is  tehet- 
ném ezt?!  Hanem  igenis  elítélem  azért,  hogy 
álnévvel  szerepel  oly  társaságban,  melynek 
mystiíicálása  már  magában  véve  is  nagy  vét- 
ség; leszámítva  azt,  hogy  rendőrileg  is  bün- 
tetendő az  ilyen  alakoskodás,  főleg,  ha  ka- 
landos czélokra,  vagy  épen  politikai  okok 
elpalástolására  használ  föl  valaki  egy  isme- 
retes, előkelő  családi  nevet. 

Coralie  az  aggodalom  és  nyugtalanság 
titkolhatlan  mozdulatával  jegyzé  meg : 

- - Ah  ön  téved,  bizonyosan  téved  ! és 
nem  egyéb  ez  önnél,  mint  a hivatalos  fog- 
lalkozás egyhangúsága,  mely  szórakozást  ke- 
res holmi  rémképek  előállításában. 

Verotf  e tréfásan  mondott  szavakon  a 
legkevésbé  sem  mosolygott,  de  hivatalos,  szi- 
gorú komolysággal  viszonzá : 

— Hogy  meggyőződjék  a grófné,  miként 
a diplomata  gyakorlott  szeme  ritkán  téved, 
utána  fogok  járatni  a valóságnak  s remélem, 
hogy  nemsokára  tudathatni  fogom  az  ered- 
ményt. 

— Hagyja  el  Verő  ff  .... 

Kezdé  az  ifjú  nő  félig  esdő  hangon ; de 
be  nem  fejezte  mondását,  mert  vállrojtos, 
diszbe  öltözött  inas  hozott  nagy  ezüst  tálczán 
frissítőket  és  kínálta  meg  — némán,  hajlott 
állásban  — a pamlagon  ülőket. 

E kis  háborgatás  épen  elég  volt  arra, 
hogy  a Coralie  elméjén  a következő  gondo- 
latok villanjanak  át : 

Minek  pártoljam  őt  s áruljam  el  ér- 
dekeltségemet ? ! Erdemli-e  tőlem  e részvétet, 
ki  másként  is  magára  vonta  már  neheztelé- 
semet ? ! S főleg  ha  igaz  lenne  ! Szabad  volt-e 
neki  engemet  is  ámítani  ? ! Meg  kell  tudnom 
a valót ! 

Midőn  az  inas  eltávozott,  egy  kis  zene- 
kar csendes,  dallamos  nyitánya  adott  jelt  arra, 
hogy  a műkedvelők  hangversenye  kezdődik. 

— Szabad  karomat  ajánlanom?  — kérdé 
Veroff  udvariasan  hajolva  meg  Coralie  előtt 
— szerencsém  lesz  önt  a hangversenyterembe 
vezetni. 

S a Coralie  hosszú  selyemuszálya  végig 
suhogott  a két  egymásba  nyíló  termen ; s 
minden  tekintet  önkénytelenül  utána  fordult, 
mert  föltűnő  szépsége  dicsfény  gyanánt  kör- 
nyezte őt. 

A hangversenyterem  emelvényének  elő- 
nyös közelében  helyet  foglalt  az  egyik  ara- 
nyozott lábú  zsölleszék  bársonyán  s kényel- 

mesen  hátradőlve  átengedte  magát  ama  tétlen 
nyugalomnak,  inelylyel  a zene  hatását  szok- 
tuk fogadni ; megnyitva  egyúttal  sziveinket, 
hogy  a kividről  beható  varázslat  megszilár- 
dítsa ott  ama  támadó  érzéseket,  melyeket  a 
játék  múltával  is  magunkkal  viszünk  át  az 
életbe  s melyek  olykor  megszólalnak  ott  ak- 
kor is,  ha  a zene  régen  elnémult  már. 

Jöttek  és  tűntek  az  alakok  az  emelvé- 
nyen ; a hangszerek  zúgtak-bűgtak  és  változ- 
tak, minek  folytán  gyakran  fölhangzott  az 
érdemlett  és  obiigát  taps  ; annálinkább,  hogy 
az  estélytadó  herczegnö  egyik  ifjú  lánya  is 
ott  szerepelt  a műkedvelők  sorában. 

Végre  a hangverseny  legérdekesebb  száma 
következett,  legalább  Coralie-ra  nézve  tagad- 
hatlanul  ez  volt  az,  s e nélkül  ki  tudja  ékí- 
tette volna-e  a mai  estélyt  jelenlétével?! 

(Folyt,  köv.) 


A MAGYAR  NYELV. 

— Szavalta  1\  Márkus  Emília  asszony  a budai  felol- 
vasó kör  f.  é.  február  28-iki  estélyén.  — 

Itt  járt,  révedezve, 

Félénken  dadogva, 

E hatalmas  vár  alatt 
Nagy  időktől  fogva; 

Itt  járt  könyörögve, 

Panaszos  sóhajjal, 

Mint  elvesztett  édenét 
. Kereső  kis  angyal. 

Elhagyatva  itt  járt, 

Be  soká  bolyongott! 

Kóbor  szél  a kóboron 
Lengette  a rongyot 
A mit  itt  ott  részvét 
Aggatott  vállára, 

Hogy  ne  fagyjon  meg  szegény 
Kitaszított  árva ! 

Fejedelmi  vérnek 
Volt  pedig  szülötte, 

Bölcsődalt  a Kaspi  ti 
Suttogott  fölötte; 

Daliákat  szülő 
Asszonyok  gondozták. 

Had  verő  hős  bajnokok 
Karjaikon  hozták! 


Ah!  de  elhalványult 
A nagy  ősök  fénye, 

S lön  hazátlan  magzatuk 
A világ  szegénye ! 

Szenvedés,  gond,  börtön 
Összedűl ta  báját, 

Hosszú,  kínos  bujdosás 
Megtépte  ruháját  . . ! 

Hát  mi  tette  mégis 
Hogy  megismertétek  V 
Mert  ifjúi  homlokán 
Az  a csillag  égett, 

Mely  mosolygó  nemtőt 
Rongy  közt  is  elárul  . . ! 

Isten  tűzi  azt  oda 
Halhatatlanságul  . . ! 

S ajtó  zára  pattant 
S ime  kézen  fogva 
Vittétek  a jövevényt 
Csöndes  házatokba ; 

És  a mint  megszólalt, 

Lett  öröm  a házban, 

Ereztétek,  hogy  e szép 
Gyermekben  varázs  van  . . ! 

Szava  bűvös  bájos, 

Mondhatlanul  édes, 

Mindent,  a miről  beszól, 

Szebbé,  könnyebbé  tesz, 

Hangján  elcsitulnak 
Gondok  és  keservek  — 

S nem  volt  többé  idegen 
Az  a kedves  gyermek! 

S most  lángoltok  érte, 

A ki  fényt  hoz  rátok, 

A világon  semmiért 
Oda  nem  adnátok  . . . ! 

Ott  él  házatokban, 

Ott  nő  mindig  szebben, 

Jobb  helyen  már  nem  lehet  — : 

Benn  van  — szívetekben! 

* 

Oh ! szép  magyar  nyelv  ! A ki  egyszer  téged 
Ajkára  vön,  többé  nem  dobhat  el, 

Szentség  gyanánt  hogy  befogadja  éked, 

Őrző  oltárrá  válik  a kebel. 

Pajzán,  derűs  vagy,  mint  nőink  szeme, 

S erős,  szilárd,  mint  hősök  jelleme, 
Gyöngéd  vagy  és  lágy,  mint  mennybolti  kék, 
S dörögni  úgy  tudsz,  mint  villámos  ég. 

Miuden,  mi  fejben  vagy  szívben  fakad, 

'főied  nyer  pompát,  szindús  szavakat; 

Nagy  eszme,  érzés  oly  ragyogva  hord, 

Mint  egy  király  az  ünneplő  bíbort! 

* 

Bir-e  más  nyelv  úgy  epedni, 

Annyi  bájjal,  annyi  kéjjel? 

Olvadóbb,  mint  lant  zenéje 
Holdvilágos,  langyos  éjjel, 

Mely  virágot  s dalt  terem, 

Mikor  ébren  semmi  sincs  más, 

Csak  a fák  sötét  bogán: 

Hangos  boldog  csalogány 
S boldog,  néma  szerelem  . . . 

Hát  a csapongó 
Gyors  szavú  tréfák 
Játszi  szökését, 

Festi-e  más  nyelv 
Oly  remekül? 

Pattog  a víg  élez, 

Ám  sebe  nem  fáj, 

Mert  csak  enyelgés, 

Tarka  bohóság 
Volt  az  egész  . . . ! 

Magasztos  gyásznak  bánat-dúlta  hangja 
Úgy  zendül  benne,  mint  egyház  harangja 
Mely  messze  hinti  mély,  komor  szavát; 

Búg,  mint  a gyászdal,  mint  sír-fáklya  lobban 
S mint  súlyos  léptek  kripta- csarnokokban, 
ügy  dong  minden  szó  a kedélyen  át.  . . ! 

Ciklops  pörölye,  hogyha  csatát  fest, 
Csatakiirtök  bősz  riadása ! 

Halld!  Halld! 

Száguldva,  vihogva,  kapálva 
Dölyfös  paripák  robbannak  elő, 

Százak  keze  vág,  százak  keze  lő, 

Nem  szárnyal  a vér-ködös  égre  más, 

Csak  ágyudörej,  szitok  és  zuhanás! 

Rázkódik  a föld,  iszonyodva  reng 
A merre  a kartács  vad  táncza  kereng  . . . 
Dúl  a szilaj  kéz,  csattog  a kard, 

Sebet  osztva  süvölti:  ne  bántsd  a magyart! 


Hatalmas,  szép  nyelv, 
Magyarnak  nyelve! 
Maradj  örökké 
Nagy  és  virágzó! 
Kisérjen  áldás, 

A mig  világ  áll! 


S legyen  megáldott 
Az  is,  ki  téged 
Ajkára  vesz  majd : 

Elsőt  rebegve. 

Végsőt  sóhajtva  ! 

Ábrányi  Emil. 

LAMARTINE  ÖNÉLETÍRÁSÁBÓL. 

— GRACZIELLA.  — 

Fordította:  Kaposy  József. 

III. 

Camilla  elutazása  után  egészen  egyedül 
maradtam  Rómában  a nélkül,  hogy  más  is- 
meretségem lett  volna,  mint  a szép  kilátások, 
az  emlékek  és  a romok,  melyeknél  Camilla. 
volt  a bemutatóm.  Házigazdám,  az  öreg  festő, 
kivéve  az  egy  vasárnapot,  soha  sem  hagyta 
el  műtermét;  ekkor  misére  ment  nejével  és 
leányával,  egy  fiatal  tizenhatéves  teremtéssel, 
ki  épen  oly  szorgalmas  volt,  mint  ő.  Házuk 
kolostorhoz  hasonlitott,  melyben  a művész 
munkáját  csak  a mértékletes  étkezés  és  az 
imádság  szakította  meg. 

Este,  mikor  a nap  utolsó  sugarai  is  ki- 
aludtak a szegény  festő  magas  szobájának 
ablakain  és  a szomszéd  kolostor  harangjai 
megcsendültek  az  «Ave  Mariá  »-ra,  az  olasz 
nap  e harmonikus  bucsuzójára,  a család  egész 
pihenése  abból  állt,  hogy  elmondták  együtt 
az  olvasót  s félig  énekelve,  félig  imádkozón 
a litániát  mindaddig,  mig  nem  az  álmosság 
miatt  gyengülő  hangok  határozatlan  egyhangú 
morajban  vesztek  el,  hasonlóan  a habokhoz, 
melyek  elsimulnak  a partokon,  hol  a szél 
éjenkint  megáll. 

Én  szerettem  az  est  e csöndes,  ájtatos 
jeleneteit,  melyekkel  egy-egy  munkás  nap 
ért  véget;  ezt  az  együttes  himnuszát  három 
léleknek,  kik  az  éghez  emelkedtek  föl,  hogy 
kipihenjék  a nap  fáradalmait.  Az  atyai  ház 
jutott  ilyenkor  eszembe,  hol  esténként  anyánk 
szintén  közös  imára  gyűjtött  össze  bennün- 
ket, majd  szobájában,  majd  a milly-i  kis  kert 
homokos  utain,  ha  leszállt  az  esti  szürkület. 
Hasonló  szokásokat,  buzgalmi  tényeket  és 
ugyanezt  a vallás  találva  fel  itt,  szinte  úgy 
éreztem  magamat  ez  idegen  családnál,  mint 
ha  az  atyai  házban  lettem  volna.  Soha  sem 
láttam  takarékosabb,  visszavonultabb,  rnun- 
kásabb,  vallásosabb  életet,  mint  e római  festő 
házában. 

A festőnek  volt  egy  fivére,  ki  azonban 
nem  lakott  velük ; előkelő,  Rómában  telelő 
idegeneket  tanított  az  olasz  nyelvre.  Ö azon- 
ban több  volt,  mint  egyszerű  nyelvtanitó ; 
egyike  volt  a legjelesebb  római  tudósoknak. 
Még  fiatal,  tekintélyes  alak,  szigorú  jellem, 
ki  kiváló  szerepet  játszott  a római  republi- 
kánusok forradalmi  kísérleteiben,  melyeknek 
czélja  hónuk  fölszabadítása  volt.  Egyike  volt 
a néptribunoknak,  egyike  a kor  Rienziei-nek. 
Az  ős  Rómában  a francziák  által  előidézett 
rövid  fölkelésben,  melyet  Mack  és  a nápo- 
lyiak fojtottak  el,  nagy  része  volt:  ő buz- 
dította a népet  a Capitóliumon,  ő tűzte  ki  a 
függetlenség  zászlóját  s ő töltötte  be  a köztár- 
saság legfőbb  hivatalainak  egyikét.  Mikor  a 
reaktió  kitört,  üldözőbe  vették,  bebörtönözték 
s szabadulását  csak  a francziák  megérkezé- 
sének köszönhette,  kik  visszaadták  ugyan  a 
köztársaságiaknak  a szabadságot,  de  konfis- 
kálták  magát  a respublikát. 

Ez  a római  rajongott  a forradalmár  és 
filozofikus  Francziaországért ; gyűlölte  a ki- 
rályt és  a királyságot.  Bonaparte  előtte,  va- 
lamint minden  liberális  olasz  előtt,  a szabad- 
ság Cézárja  volt.  En,  bár  akkor  még  igen 
fiatal  voltam,  hasonló  érzelmeket  tápláltam. 
Eszméink  azonossága  nem  maradt  sokáig 
titok  közöttünk.  Mikor  látta,  hogy  mily  ifjú 
s egyszersmind  antik  lelkesültséggel  remeg- 
tem meg  a szabadság  hangjaira,  mikor  együtt 
olvastuk  Monti  költő  gyújtó  verseit  vagy 
Alfieri  színdarabjainak  republikánus  jelene- 
teit, igen  jól  érezte,  hogy  velem  szemben 
egészen  nyílt  lehet,  s igy  inkább  barátja, 
semmint  tanítványa  lettem. 

IV. 

Hogy  a szabadság  az  ember  isteni  esz- 
ménye, legjobban  kitűnik  abból,  hogy  ez  az 
ifjú  első  álma,  mely  szét  nem  oszlik  lelkűnk- 
ben, csak  midőn  a szív  már  fonnyadni,  a 
szellem  meghunyászkodni  és  csüggedni  kezd. 
Nincs  húsz  esztendős  lélek,  mely  republiká- 
nus ne  lenne,  nincs  elaggott  szív,  melyben 
szolgaiság  ne  laknék. 

Hányszor  nem  ültünk  mesteremmel  a 
villa- Pamphili  dombján,  honnan  Rómát  lát- 
hatni kupoláival,  romjaival,  Tiberisével,  mely 
zavarosan,  némán,  szégyenlősen  siklik  el  a 
Ponte-Rotto  repedezett  boltivei  alatt;  hon- 
nan hallani  lehet  szökőkútjainak  panaszos 
hangját  s az  elhagyatott  utczákon  csöndben 


járkáló  lakosainak  majdnem  nesztelen  lép- 
teit! Oh  hányszor  nem  sirtunk  keserű  köny- 
nyeket  a mindennemű  zsarnokság  járma  alatt 
nyögő  világ  sorsa  fölött,  hol  a filozófia  és  a 
szabadság  csak  azért  látszottak  újra  születni 
kevés  időre  Francziaország-  és  Itáliában,  hogy 
ezután  annál  jobban  meg  legyenek  gyalázva, 
el  legyenek  nyomva  és  árulva  mindenütt ! 
Hány  csöndes  átok  kelt  ki  szivünkből  az 
emberi  szellem  e tirannusa,  e koronás  katona 
ellen,  ki  csak  azért  elegyedett  a forradalom 
zavarai  közé,  hogy  erőt  merítsen  belőle  an- 
nak leverésére,  s hogy  a népet  újra  kiszol- 
gáltathassa az  előítéleteknek  és  a szolgaság 
minden  nemének!  Ebből  az  időből  való  elő- 
szeretetem az  emberi  szellem  emanczipálása 
s gyűlöletem  a század  e hérosza  iránt,  átér- 
zett  s egyszersmind  megfontolt  gyűlölet,  me- 
lyet az  eszmélkedés  és  az  idő,  daczára  emléke 
hizelkedőinek,  mindenben  igazolnak. 

V. 

Ily  benyomások  uralma  alatt  tanulmá- 
nyoztam Rómát,  történetét  és  emlékeit.  Reg- 
gelenkint  még  mielőtt  a város  mozgalmas 
zaja  szórakoztathatta  volna  a szemlélő  gon- 
dolatait, egyedül  elmentem  hazulról.  Hónom 
alatt  Róma  historikusait,  költőit  és  leírásait 
vittem  magammal.  Leültem  vagy  pedig  bo- 
lyongtam a Fórum  elhagyatott  omladékain 
s a római  Oampagnán.  Körülnézegettem,  ol- 
vasgattam s gondolkoztam  Róma  fölött,  mert 
Rómát  komoly  de  mozgalmas  tanulmányom 
tárgyává  tettem.  Ez  volt  számomra  a leg- 
többet érő  történelmi  tanfolyam.  A régiség 
a helyett,  hogy  untatott  volna,  az  érdekesség 
forrása  lön  nálam.  Tanulmányaimban  nem 
követtem  határozott  tervet,  csak  hajlamomat. 
Oda  mentem,  hova  esetleg  lábaim  vittek.  Az 
ó-kori  Rómából  a modern  Rómába,  a Pan- 
theonból  X-ik  Leó  palotájába,  Horácz  tiburi 
házából  Ráfáel  lakába.  Költők,  festők,  his- 
torikusok, nagy  emberek  vegyesen  vonultak 
el  előttem,  s csak  azokat  állítottam  meg  kissé 
hosszabb  időre,  kik  ezen  a napon  leginkább 
érdekeltek. 

Tizenegy  óra  körül  ismét  visszatértem 
kis  szobámba  a festő  házához  reggelire.  író- 
asztalomon olvasás  közt,  ettem  egy  darab 
kenyeret  és  sajtot;  megittam  rá  egy  csésze 
tejet  s aztán  dolgoztam,  jegyeztem,  irtain 
ismét  az  ebéd  idejéig,  melyet  gazdám  neje 
és  leánya  készítettek  számunkra  Ebéd  után 

újólag  sétálni  mentem  s csak  mikor  esteledni 
kezdett,  tértem  vissza.  Néhány  órai  beszél- 
getés a festő  családjával,  azután  késő  éjig 
tartó  olvasás  fejezték  be  a békés  napokat. 
A tál  saságnak  a legkisebb  szükségét  sem 
éreztem  s még  teljes  elszigeteltségemben  is 
bizonyos  élvezetet  találtam : Róma  és  lelkem 
nekem  teljesen  elég  voltak.  így  töltöttem  el 
az  egész  hosszú  telet  október  havától  a kö- 
vetkező év  áprilisáig  a nélkül,  hogy  csak 
egy  napon  is  fáradtságot  vagy  unalmat  érez- 
tem volna. 

VI 

Most,  ha  gondolatomban  jól  átvizsgálom 
a benyomásokat,  melyeket  Róma  ekkor  reám 
gyakorolt,  a sok  közül  kettőt  találok,  mely 
a többit  feledheti  vagy  legalább  is  uralkodik 
rajtuk : a Colosseumot,  a római  nép  e mun- 
káját. és  a Szent  Pétert,  a katholiczizmus  e 
mestermüvét.  A Colosseum  óriás-nyoma  egy 
hatalmas  népnek,  mely  büszkesége  és  vad 
mulatságai  kedvéért  egy  nemzetet  magukba 
fogadni  képes  épületeket  emelt.  Monumentu- 
mokat, melyek  nagyságra  és  maradandóságra 
a természet  müveivel  versenyeznek.  A Tiber 
ki  fog  száradni  iszapos  medrében,  mikor  a 
Colosseum  még  állni  fog. 

A Szent-Péter  egy  gondolatnak,  vallás- 
nak a müve,  mely  a világ  egy  korszakában 
az  egész  emberiség  fölött  uralkodott.  Ez  az 
épület  nem  arra  van,  hogy  hitvány  népet 
fogadjon  magába,  sőt  inkább  ez  oly  templom, 
melynek  czélja,  hogy  magában  egyesítse  az 
ember  minden  filozófiáját,  összes  imáit,  nagy- 
ságát és  gondolatjait.  Falai  nem  egy  nép, 
de  az  Tsten  nagyságához  arányos  méretekben 
látszanak  emelkedni  és  terjedni.  Midiéi  An- 
gelo  az  egyedüli,  ki  a katholiczizmust  fel- 
fogta s a Szent-Péterben  azt  legmagasztosabb, 
legteljesebb  kifejezésére  juttatta.  A Szent- 
Péter  valósággal  apotheozisa  kőben  s monu- 
mentális megdicsöitése  a Krisztus  vallásának. 

A gotliikus  templomok  építő  mesterei 
fenkölt,  gondolkozása  barbárok  voltak.  Midiéi 
Angelo  volt  az  egyedüli  filozófus  a concep- 
tióban.  A Szent  Péter  a bölcselő  keresztény- 
ség, honnan  az  isteni  építő  mester  kizárja  a 
sötétséget  és  helyébe  tért,  szépséget,  szim- 
metriát és  fényt  bocsát  mérhetlen  mennyi- 
ségben. A római  Szent-Péter  hasonlithatatlan 
szépsége  abban  áll,  hogy  rendeltetése  mint- 
egy az  látszatik  lenni,  hogy  az  isten  eszméjét 
annak  teljes  fényével  ruházza  föl. 


A kereszténység  kiveszhetne  a földről 
s a Szent-Péter  azért  megmaradna  általános, 
örök,  észszerű  templomnak  bármely  religió 
lépne  is  Krisztus  vallása  helyébe,  ha  ugyan 
az  uj  vallás  méltó  lenne  az  emberiséghez  és 
az  istenhez.  Ez  a templom  felel  meg  a szó 
szoros  értelmében  vett  rendeltetésének  leg- 
inkább mindazok  között,  melyeket  isteni  esz- 
métől sugalmazott  geniek  valamikor  e földön 
létre  hoztak.  Ha  ide  belépünk,  nem  tudjuk 
vájjon  antik  vagy  modern  templomba  lépünk-e ; 
nincs  semmi  szemkápráztató  kicsinység  benne, 
semmi  jelkép,  mely  szórakoztatná  az  elmét. 
Bármely  vallás  hívei  egyforma  tisztelettel 
lépnek  ide,  mert  érzik,  hogy  e templomban 
csak  az  isten  eszméje  lakhatik;  minden  más 
eszme  képtelen  lenne  betölteni  azt. 

Állíts  más  papot  beléje,  vedd  el  az  ol- 
tárt, szedd  le  a képeket,  hord  ki  a szobro- 
kat, s mi  sem  változott,  ez  mégis  mindig  az 
isten  háza  lesz ! vagy  jobban  mondva  a Szent- 
Péter  maga  egy  nagy  szimbóluma  az  örök 
kereszténységnek,  mely  moráljában  és  szent- 
ségében minden  századok  és  minden  emberek 
vallásos  eszméjének  fokozatosan  kifejlődött 
csiráját  egyesítve,  — az  emberi  elme  előtt 
oly  mértékben  nyilatkozik  meg,  a mint  azt 
isten  megvilágositja.  Istennel  a világosságban 
közlekedik ; lépést  tart  az  emberi  szellem 
haladásával  és  emelkedésével ; terjedve  szün- 
telen minden  népet  egyesit  az  imádságban; 
a számtalan  istenségből  egy  istent,  az  összes 
vallásokból  egy  istentiszteletet  s a nemzeti- 
ségekből emberiséget  teremt. 

Michel  Angelo  a monumentális  katholi- 
czizmus Mózese  abban  az  értelemben,  mely- 
ben egykor  majd  méltányolni  fogják.  0 al- 
kotta meg  a jövő  idők  elenyészhetlen  szö- 
vetség-szekrényét, Pantheonját  az  istenitett 
észnek. 

VII. 

Végül,  mikor  már  jóllaktam  Rómával 
Nápolyt  akartam  látni.  Vergilius  sírja  és 
Tasso  bölcsője  vonzottak  főleg  ide.  A vidé- 
kek mindig  emberekül  tűntek  föl  nekem,  igy 
Nápoly : Vergilius  és  Tasso.  IJgy  tetszett, 
mintha  tegnap  éltek  volna  csak  és  hamvaik 
még  melegek  volnának.  A Posilippot,  Sorren- 
tot,  a tengert  már  előre  láttam  szép  és  gyön- 
géd szellemük  atmoszféráján  keresztül. 

Nápoly  felé  márczius  utolsó  napjaiban 
vettem  utamat.  A gyorskocsiban  egy  í'ran- 
czia  kereskedővel  utaztam,  ki  társat  kere- 

sett  magának,  hogy  a költségeket  könnyebben 
viselhesse.  Nem  messze  Velletiritöl  a Rómá- 
ból Nápolyba  menő  postakocsira  akadtunk, 
mely  összetörve  és  golyóktól  átlnggatva  he- 
vert az  ut  szélén.  A vezető,  egy  postalegény 
és  a két  ló  megvoltak  ölve.  Az  embereket 
éppen  ekkor  vitték  egy  közeli  kunyhóba.  A 
széttépett  sürgönyöket  és  a levelek  darabjait 
a szél  hordta  szerteszét.  A haramiák  az  Ab- 
rnzzók  közé  húzódtak  vissza.  A Terracineben 
táborozó  franczia  hadtest  kiküldött  lovas  és 
gyalog  csapatai  a sziklák  között  üldözték 
őket.  Hallani  lehetett  a lődözéseket  és  lát- 
tuk a hegyoldalon  a lövések  után  fölszálló 
apró  fiistgomolyokat.  Időnkint  találkoztunk 
a franczia  és  nápolyi  csapatoknak  az  utón 
felállított  őreivel.  így  lehetett  ekkor  a ná- 
polyi királyságba  jutni. 

E rablóbanda  politikai  jelleggel  birt. 
Murát  uralkodott.  A calabriaiak  azonban 
még  ellenállottak;  Ferdinánd  király  Sziczi- 
liába  vonult  s innen  segélyezte  pénzzel  a 
hegyek  között  portyázó  csapatok  főnökeit. 
A bandák  élén  a híres  Fra  Diavolo  küzdött. 
Hőstetteik  gyilkosságokból  állottak.  Csak 
Nápoly  közelében  találtunk  ismét  rendet  és 
biztonságot. 

Ide  április  1-én  érkeztem  meg.  Nehány 
nap  múlva  egy  velem  hasonkoru  fiatal  ember 
csatlakozott  hozzám,  kivel  az  intézetben  va- 
lóban testvéries  baráti  viszonyban  állottam. 
Aymond  de  Virieu-nek  hívták.  Élete  és  éle- 
tem gyermekségünktől  fogva  egészen  az  ő 
haláláig  annyira  össze  volt  forrva,  hogy 
ketten  mintha  csak  egy  személy  lettünk  volna, 
s hol  magamról  volt  a szó,  ott  mindenütt 
róla  is  kelle  beszélnem 


(Folyt,  köv.) 


PAP-HALÁL. 

— Marriot  Emil  regénye.  — 

(Folyt.) 

«Azonnal  menjek?*  kérdé  őt  szelíden. 
A nélkül,  hogy  rá  nézne,  igenlöleg  bó- 
linta  fejével. 

Kalapját  vette. 

«Kész  vagyok*,  mondá;  előre  ment  és 
Paula  szótlan  követte  öt;  kimentek  a paro- 
cliiáról,  s szó  nélkül  haladtak  a sötét  utczán. 
Paula  a földre  irányzá  tekintetét  s igen  las- 


san lépdelt,  ügy  látszék,  mondani  akar  vala- 
mit, de  nem  találja  meg  hozzá  a kellő  szót... 

Harteck  félreérté  hátra  maradását  s testi 
gyengeségnek  tulajdonitá. 

« Szabad  karomat  nyújtanom  ?»  kérdé 
Paulát.  « Kegyed  alig  tud  lábán  állni*. 

« Köszönöm*,  feleié  Paula  alig  hallha- 
tóan. «Nem  az»  . . . 

«Mi  tehát?*  kérdé  s rá  nézett. 

Paula  mit  se  szólt.  Hogyan  is  magya- 
rázhatta volna  meg  neki,  a mi  őt  nyugtala- 
nitá.  Ahhoz  hiányzott  bátorsága  . . . Paula 
jámbor  volt,  de  nem  olyan  módon,  a hogy 
az  esperes  kivánta.  Ritkán  gyónt  s ép  úgy 
szeretett  imádkozni  otthon,  mint  a templom- 
ban ; búcsúktól  és  körmenetektöl  távol  tartá 
magát,  s a jámborság  fitogtatását  szándéko- 
san kerülte  . . . Hogy  az  esperes  e miatt 
nem  igen  jó  indulattal  viseltetik  iránta,  tudta. 
Most  Tinikén  aggódott.  Ezek  a papok,  ezek 
a családtalan,  magános  emberek  gyakran  oly 
kíméletlenek  ...  A gyermek  erőnek  erejé- 
vel hitoktatóját  kivánta;  ezt  a kérelmet  tőle 
megtagadni  lehetetlen  volt.  De  hátha  ez  a 
pap  a sötétség  embere?  Hátha  megijeszti  a 
gyermeket  s a halálról  beszél  neki? Ez  volt, 
a mitől  Paula  félt;  azért  ment  személyesen 
is,  hogy  elhívja  őt  . . . meg  akarta  öt  kérni, 
hogy  ne  gyötörje  a kis  beteget,  hogy  verje 
ki  fejéből  a halál  gondolatát,  a pokoltól  való 
félelmet,  melyek  a szegény,  elbágyadt  gyer- 
meket káborgaták  ...  és  most  nem  volt 
bátorsága  megmondani  neki.  Idegen  volt 
előtte.  Ki  tudja,  nem  vette  volna-e  rossz  né- 
ven e kérelmet,  mely  voltakép  nem  volt  más, 
mint  megszabni  azt,  hogy  mihez  tartsa  ma- 
gát ! Nem  volt  ugyan  se  szigorú,  se  mogorva, 
de  egy  papnak  meghagyni,  mint  viselje  ma- 
gát egy  beteggel  szemben,  mégis  nagy  me- 
részség lett  volna.  Paula  még  mindig  habozott 
s nem  tudta,  mitevő  legyen. 

A házhoz  értek.  Most  már  vége.  Paula 
kinyitá  a kaput  s kéré  a káplányt,  hogy 
lépjen  be.  Még  néhány  pillanatig  küzdött 
magával,  szólni  akart;  de  a szavak  torkán 
akadtak.  Szótlanul  vezeté  föl  a vendéget  a 
lépcsőkön  a szobába,  hol  a kis  beteg  feküdt. 
A gyermek  ágyacskája  mellett  kis  asztal 
állt,  s ezen  egy  lámpa.  A gyermek  egyenesen 
ült  ágyában,  a paplanon  imádságos  könyv 
hevert  és  Tiniké  lesoványodott  ujjacskáira 
az  olvasó  szemeit  tekerte.  A gyermek  hal- 
váuy,  elváltozott  arcza  iiunepies  komolyságot 

fejezett  ki  s most  csaknem  ijesztően  nagy 
szemei  lázas  fényben  ragyogtak. 

«Itt  hozom  tanitódat»,  monda  Paula 
erőltetett  mosolylyal. 

Tinike  némán  intett.  Nem  mert  beszélni, 
még  lélekzeni  is  alig.  Félénk  tisztelettel  né- 
zett föl  a papra. 

Harteck  egy  széket  tett  az  ágy  mellé, 
leült  s a gyermek  fölé  hajolt. 

« Miért  vagy  oly  komoly?  kérdé  s hom- 
lokon csókolá  őt.  «01y  idegen  lettél  hozzám 
ez  alatt  a rövid  idő  alatt  ?» 

« Gyónni  akarok»,  snsogá  a szegény 
gyermek. 

«Hisz  azt  megteheted  ...  de  félelem 
nélkül.  Jer  add  ide  kezed ».  C4yöngéden  ki- 
vette njjai  közül  az  olvasót  s kis  kezét  az 
övében  tartogatá.  «No  most  mondd,  a mi 
mondani  valód  van».  A pap  előrehajolt  s fü- 
lét a gyermek  ajkaihoz  hajlitá.  Tinike  sut- 
togni kezdett. 

Paula  félre  állt  az  ablakba  s kettejükre 
figyelt.  Aggodalma  véget  ért  . . . Most  már 
tudta,  hogy  ez  az  ember  nem  fogja  rémit- 
getni  kedvenczét.  Hisz  oly  gyöngéden,  rész- 
vevőn nézett  a gyermekre,  oly  szeretettel 
csókolta  meg  s oly  szelid  hangon  beszélt 
hozzá.  Nem,  ettől  semmit  sení  kell  tartania. 
Most  szemlélte  őt  Paula  először  részvéttel  és 
figyelemmel.  Fürkésző  tekintete  karcsú,  kes- 
keny vállu  termetére,  sovány  kezére  siklott, 
melyben  a gyermek  lágy  ujjai  pihentek;  sö- 
tét hajú  fejére,  melyen  a tonzúra  fénylett, 
líflvány,  finom  arczélére  . . . Arczának  sa- 
játságos, szenvedő  kifejezése  vala,  mely  azon- 
ban hirtelen  eltűnt,  ha  a pap  beszélt  vagy 
mosolygott;  Paula  azt  hivé,  hogy  szebb,  jó- 
ságosabb mosolyt  még  nem  látott.  A férfi 
állán,  arczán  és  szája  fölött  a leborotvált 
szakái  s bajusz  sötét  nyomai  látszottak.  Az 
erős  hegyi  levegő  nem  pirositá  meg  arczát, 
csak  lesütötte;  homloka,  melyre  haja  csün- 
gött, igen  halovány  volt;  orra  kissé  hajlott; 
ajkai  körül  és  nem  nagy,  sötét  szemeiben 
volt  valami,  a mi  minden  félére  engedett 
következtetni  . . . ennek  az  embernek  már 
sokat  kellett  tapasztalnia,  tűrnie  és  leküzde- 
nie  . . . Paula  legalább  azt  hitte.  Hogyan 
is  mondhatott  felőle  oly  hamis  Ítéletet  ? Hisz 
az  ily  lángoló  szem,  mindig  forró  szív  vissz- 
fénye . . . Paula  már  azt  se  tudta,  mint 
várhatott  valami  rosszat  tőle. 

A kis  Tini  gyónása  gyorsan  véget  ért.  | 


A gyermeknek  kevés  mondani  — s a gyón- 
tatónak  kevés  inteni  valója  volt.  Nehány 
barátságos  intelmet  adott  a kicsinek,  felol- 
dozta öt,  aztán  egyéb  dolgokról  beszélt : hogy 
iparkodnia  kell,  hogy  ismét  teljesen  egészsé- 
ges legyen,  hogy  jól  egyék,  sokat  aludjék  s 
ne  csüggedjen,  akkor  aztán  rövid  idő  múlva 
talpra  fog  állani.  A pap  erre  egy  mese-köny- 
vet kért  Paulától  s néhány  mesét  olvasott 
föl  belőle  a gyermeknek,  s midőn  aztán  észre- 
vette, hogy  a kicsike  fejét  fáradtan  a ván- 
kosra ereszté,  megkérdezte,  hogy  álmos-e  ? 

«Nem,  óh  nem»,  felele  a gyermek. 

«Majd  mindjárt  megpróbálj uk»,  viszonzá 
ő».  Maradj  nehány  perczig  teljesen  nyugodt. 
Ha  aztán  nem  alszol  el,  megint  uj  mesét 
fogok  felolvasni.  Jó  lesz? 

A leányka  igen-t  mondott  s lehunyta 
szemét.  Rövid  idő  múlva  már  álomba  me- 
rült. A pap  elnézte  egy  ideig,  megcsókolta 
kezecskéit  s fölkelt. 

« Alszik »,  mondá  suttogá  hangon  Paulá- 
nak, fogta  a lámpát  s a kályhára  állitá,  úgy 
hogy  a kicsiny  homályban  feküdt.  Erre  kö- 
szönt a fiatal  leánynak  és  távozni  akart. 
Paula  mozdulatot  tett  feléje. 

«Káplány  ur  ...» 

Harteck  megállt.  A leány  feléje  ment. 

« Köszönöm  . . . igen  szépen  köszönöm », 
mondá  halkan  és  alázatosan. 

A pap  a leány  megindult  arczába  s nagy, 
csodás  szemeibe  nézett,  melyek  mintegy  bűn- 
bánóan tekintének  reá  s viszonzá: 

«Mit  köszön  nekem  ?» 

«0n  oly  jó  volt  a gyermekhez  ...» 

« Hiszen  az  nem  érdem  ...  én  igen  szere- 
tem a kegyed  kis  testvérét*. 

Paula  lesiité  szemeit. 

«De  bocsánatot  is  kell  öntől  kérnem », 
mondá. 

« Tőlem  ?» 

«Igen.  Ha  valaki  iránt  — s ha  csak 
gondolatban  is  — igaztalanságot  követtem 
el,  az  addig  gyötör,  mig  meg  nem  vallottam. 
Én  azt  hittem  . . . attól  féltem,  hogy  ön  más- 
forma, hogy  ön  Tinikét  . . . megijeszti  . . . 
sok  pap  kötelességének  tartja  a betegeket  a 
halálra  figyelmeztetni  s még  a gyermekeknél 
se  tesznek  kivételt  ...  én  csalódtam  önben. 
Kérem,  bocsásson  meg». 

A pap  maga  elé  nézett. 

« Nincs  mit  megbocsátanom*,  viszonzá. 

« Lehet,  hogy  ez  az  előítélet  állásom  iránt 

okadatolt  ...  én  nem  tudom ».  Néhány  pil- 
lanatig hallgatott,  miközben  a fiatal  leány 
kissé  kedvetlenül  állt  előtte,  aztán  igy  szólt : 

«Sok  bajon  ment  kegyed  keresztül.  A 
kicsi,  mint  hallottam,  nagyon  rosszul  volt. 

«Nagyon  rosszul.  Midőn  rájöttem,  hogy 
megkapta  a vörhenyt,  azt  hittem,  lerogyok. 
Mig  nem  láttuk,  hogy  szerettünk  hal  meg, 
nem  igen  hiszünk  a halálban ; tudjuk  ugyan, 
hogy  minden  embernek  meg  kell  halnia,  de 
nem  gondolkozunk  fölötte  komolyan  .... 
De  én  már  tapasztaltam,  mit  tesz  elvesz- 
teni. A mit  apám  és  én  kiálltunk  akkor  éj- 
jel, midőn  azt  hittük,  hogy  Tini  meghal,  azt 
szavakkal  el  sem  mondhatom...  nem  sirtunk, 
hanem  kővé  voltunk  meredve  s a gyermekre 
bámultunk  . . . iszonyú  volt  ...»  Kezével  vé- 
gig simitá  homlokát  s szerető  pillantást  ve- 
tett az  alvó  leánykára.  «Hála  Istennek!  még 
az  enyém!*  suttogá  s összekulcsolá  kezét. 
A pap  meghatottan  nézett  reá.  A leányt  látva 
önkénytelenül  az  Isten  anyja  jutott  eszébe. 
Paula  is  tiszta  és  szeretettel  teljes,  szűz  és 
anya  volt  egyszersmind  . . . 

«Isinét  elhivathatom  önt,  ha  Tinike 
óhajtaná  ?»  kérdé  Paula  és  esdőleg  nézett 
szemébe. 

«Hát  engedély  is  szükséges  ahhoz?*  vi- 
szonzá  kissé  neheztelöleg.  « Hiszen  már  mon- 
dám kegyednek,  hogy  a kicsit  nagyon  sze- 
retem ...» 

E szavak  után  búcsút  vön  Paulától  s tá- 
vozott. 

Tini  magán  kiviil  volt,  hogy  fölébredvén, 
nem  találta  őt.  Csak  az  az  Ígéret  volt  ké- 
pes némileg  megnyugtatni  az  izgatott  gyer- 
meket, hogy  holnap  megint  eljön.  Nemsokára 
hazajött  az  orvos  s a fiatal  tanítót  is  magá- 
val hozta.  Ez  Tinike  állapota  felől  akart  kér- 
dezősködni. A kicsiny  nagyon  kegyetlenül 
bánt  vele.  A tanító  oly  élénken  beszélt,  any- 
nyit  hadonázott,  oly  gyöngéd  volt  iránta  — 
s mindez  fölizgatta  öt.  A gyermek  elbeszélte 
atyjának,  hogy  hitoktatója  itt  volt,  mely  hir 
mint  látszék,  nem  igen  kellemesen  érinté 
Stettner  urat. 

«Mit  keres  itt  az  a borotva-hős  ?»  kérdé 
Paulát,  ki  kézimunkájára  hajolva,  az  ágy 
mellett  ült. 

« Kiről  beszél  ün?»  viszonzá  Paula  a nél- 
kül, hogy  fültekintene. 

«Nos  ...  a káplányról  . 

Ali  úgy.  — Tiniké  látni  óhajt;*  öt». 


« Ismét  el  fog  jönni  ?» 

«Igen.  A gyermek  úgy  akarja*. 

A tanító  összegyűrte  kezével  művész- 
kalapját  s nagy  léptekkel  járkált  a szobában. 

«Az  nem  tetszik  nekem »,  mondá  végié 
Paula  előtt  megállva.  «Azt  nem  kellene  meg- 
engednie*. 

«Miért  nem?» 

«Mert»  . . . ujjaival  hosszú  haját  bor- 
zolá  . . . «mert  én  a papokkal  való  érintke- 
zést haszontalannak  és  károsnak  tartom  . . . 
Tinikéből  még  szenteskedő  lesz». 

Paulának  nevetnie  kellett.  «Ugyan  hagyja 
békén  a kalapját*,  mondá.  «Még  elrontja. 
Tálán  féltékeny  ön?» 

«Igen»,  viszonzá  daczosan,  mint  valami 
gyermek.  « Tinike  azt  az  urat  sokkal  jobban 
szereti,  mint  engem.  Az  bosszant». 

« Jobban  is  tud  vele  bánni,  mint  ön  . . . 
ő oly  szelíd,  jelenléte  oly  megnyugtatőlag 
hat  . . . Ezt  ugyan  nem  lehet  önre  rá- 
fogni*. 

« Szóval  valóságos  angyal  az  a pap», 
mondá  a tanító  keserű  gunynyal. 

Paula  komoly  szemével  feddöleg  né- 
zett reá. 

«Ön  mindenen  bosszankodik,  a mit  csak 
hall*,  viszonzá.  «Az  ön  társaságában  jövőre 
egészen  néma  leszek*. 

A tanító  bocsánatot  kért  tőle ; nem  rossz 
szándékkal  mondotta.  De  arcza  komor  ma- 
radt s csakhamar  el  is  távozott. 

(Folyt,  köv.) 


TÓTH  EDE. 

(FALU  ROSSZA.  — KINTORNÁS  CSALÁD.  - 
TOLONCZ.i 

— SZÍNI ROD ALMI  TANULMÁNY.  — 

Iiln  : Szánthó  Kálmán 

(Folyt.) 

De  most  már  megmondhatjuk,  hogy  az 
I.  felvonást  a szerző  « magas  hangból  kezdte*. 
Nagyon  is  sokat  markolt  föl  expositiónak, 
még  pedig  a bonyodalom  rovására,  mert  kép 
zeljiik  csak  magunkat  egy  pillanatra  helyze- 
tébe s próbáljuk  ott  folytatni,  a hol  ő elhagyta. 
A mint  mi  megismertük  Sándort,  és  pedig 
úgy  látszik,  jól  ismertük  meg,  rajta  sem  az 
idő,  sem  az,  hogy  ez  időt  börtönben  töltötte, 
nem  változtathatott  semmit.  Neki  ugyanazon 

erélyes,  erőszakos  jellemnek  kellene  lennie, 
mint  volt  azelőtt,  az  I.  felvonásban.  Nem 
hunyunk  ugyan  szemet  az  előtt  sem,  hogy  a 
II.  felvonásban  más  viszonyok  vannak ; Sán- 
dor reménykedhetett  még  a kézfogó  napján 
is,  hogy  kérő  szavaival  visszaédesgetheti  ma- 
gához Tercsit,  inig  most  már  vissza  nem  te 
hető  ténynyel,  a megtörtént  házassággal  áll 
szemben.  De  ha  ez  szülhetett  változást,  úgy 
e változásnak  először  is  szerelme  kihűlésében, 
vagy  legalább  hidegülésében  kellene  nyilat- 
koznia, nem  pedig  ama  vonások  megsemmi- 
sülésében, melyek  Sándor  jellemének  alapját 
teszik.  De  ez  nincs  úgy,  mert  Sándor  sze- 
relme ép  oly  erős,  ép  oly  mély,  mint  azelőtt. 
A búcsúztató  nótát  «szomorunak,  siralmasnak » 
rendeli,  «sirjon  a hegedű,  hogy  az  én  szivem 
is  . . .»  könnyű  kiegészíteni.  S midőn  a czi- 
gányok  rákezdik  az  ö nótáját,  «nagyon  szo- 
morú dalt»,  Sándor  azt  énekli  hozzá:  (Lel- 
kem bubánata) 

Kopogtassa  fel  álmából, 

Költse  fel  puha  ágyából, 

Titkon  lopózzék  szivébe 

S mint  ő engem  — úgy  gyötörje. 

Jusson  eszébe  még  egyszer ; 

A mit  hazudott  ezerszer ! (II.  felv.  5.  jel.) 

Szerelme  tehát  nem  hamvadt  el,  csak 
úgy  ég,  csakúgy  égeti,  mint  ezelőtt,  szerelme 
jogosultságáról,  kedvese  hűtlenségéről  csak 
úgy  meg  van  győződve,  mint  ezelőtt.  Midőn 
Feledi  kérdőre  vonja,  mit  keres  háza  előtt, 
azt  feleli,  hogy  : «Meg  akarom  mondani  Bátki 
Tercsinek  utoljára,  hogy  mi  ő . . .»  (II.  felv. 
fi.  jel.)  E jelenet,  mely  különben  meglehetős 
triviális  szószátyársággá  fajul,  bizonyságot 
tesz  egyúttal  arról  is,  hogy  Sándor  jellem- 
belileg  sem  változott,  s a szerep,  melyre  a 
II.  felvonásban  kárhoztatva  van  csak  ráerő- 
szakolt s nem  önkénytes.  Ha  az  iró  azon  az 
utón  akart  volna  tovább  haladni,  melyen 
megindult,  s drámáját  azon  irányban  tovább 
fejleszteni,  melyben  megkezdte,  akkor  az  ösz- 
szeütközésnek,  mely  Sándor  és  Tercsi  között 
az  I.  felvonásban  megkezdődött,  a Il-dikban 
teljes  kitörésre  kellett  volna  jutnia,  még  pe- 
dig sokkal  fokozottabb  mértékben,  sokkal  éle- 
sebb ellentétekkel,  mint  az  I.-ben.  Az  elha- 
gyott kedves  itt  többé  nem  a hűtlen  leány- 
nyal, hanem  a férjes  nővel  áll  szemben,  kit 
leánykori  kaezérsága  tragikus  összeköttetésbe 
hoz  e férfival.  E kaczérkodás  tragikai  bűne 
Tercsinek,  melyért  bűnhődnie  kell,  inig  Sán- 


dornak majd  áldozatul  kellene  esnie  erősza- 
kosságának, melyet  fékezni  s most  már  bűnös 
szerelmének,  melyet  elnyomni  nem  tud.  Az 
az  expositió,  melyet  Tóth  Ede  nekünk  az  I. 
felvonásban  elénk  tár,  ilyes  tragédia  csiráit 
hordja  magában.  Ha  a megkezdett  irányban 
folytatta  s fejlesztette  volna  drámáját,  csakis 
igy  tetőzhette  volna  be.  De  Tóth  Ede  épen 
nem  tragédiát  akart  Írni  s azért  volt  kény- 
telen a megtört  egyenes  irányt  odahagyni  s 
kerülő  útra  térni.  Azért  volt  kénytelen  a 
jellemfejlesztéssel  együtt  a mese  továbbszö- 
vését  is  abba  hagyni,  Sándort  a II.  felvonás- 
ban oly  passiv  szerepre  kárhoztatni  s igazi 
bonyodalom  helyett  egy  kis  intrikus  cselszö- 
vevényt nyújtani. 

Ilyen  adott  viszonyok  között  nem  is  cso- 
dálhatjuk, ha  Sándort  a III.  felvonás  elején 
utón  találjuk,  a mint  épen  érzékeny,  de  szív- 
ből jövő  s igaz  bánatból  fakadó  szavakban 
búcsút  mond  falujának.  Nem  tudják  vissza- 
tartani a kaczkiás  Finum  Rózsi  kérő  szavai 
sem,  ki  pedig  ugyancsak  tartóztatja  s ugyan- 
csak nyíltan  ajánlja  fel  neki  hűséges  szerel- 
mét. Finum  Rózsit  még  nem  ismerjük,  pedig 
sokat  járt-kelt  már  az  I — II.  felvonásban  is 
a színpadon ; hetyke,  a világgal  mit  sem  tö- 
rődő menyecske,  ki  azonban  nem  sokat,  mond- 
juk ki  semmit  sem  lendít  se  jobbra,  se  balra 
s egyetlen  érdeme,  hogy  igen  szép  magyar 
népdalokat  énekelt.  De  nem  tudja  elhatáro- 
zásában megingatni  Boriska  sem,  kit,  mint 
tudjuk,  apja  elátkozott  a háztól  s ki  szintén 
erre  vette  útját.  Sándor  megkérdi,  hogy  miért 
sir,  s midőn  a leány  nagy  szemérmesen  meg- 
vallja,  hogy  őt  szereti  egyedül  a világon, 
Sándor  azt  hiszi,  hogy  esze  megzavarodott 
a nagy  bánattól,  csendesíti,  nyugtatja  s rá- 
beszéli, hogy  térjen  vissza  apjához.  Megválik 
tőle,  de  a leány,  látva,  hogy  szerelme  viszon- 
zásra nem  talál,  a folyóba  ugrik.  Sándor,  ki 
rögtön  észrevette,  utána  ugrik  s megmenti. 
A Feledi  háznál  ezalatt  nagy  a zavar;  Boriska 
eltűnését  észrevették,  az  öreg  Feledi  kétségbe 
van  esve,  mig  aztán  Sándor  meghozza  a min- 
dent kibékítő  megoldást  a kihalászott  Boriska 
képében ; ő maga  is  ott  marad  a faluban  s 
boldog  férje  lesz  Boriskának.  Elhisszük  most 
már  ezt  is  épugy,  mint  a hogy  elhinnök, 
hogy  Finum  Rózsiba  szeretett  vagy  akármi 
más  szépet  követett  el. 

Valóban,  ha  hidegen  vizsgálunk  s őszin- 
tén Ítélünk,  el  kell  ismernünk,  hogy  a Falu 

Rosszában  korántsem  bírunk  oly  remekmű- 
vet, mint  a hogy  magunkkal  elhitetni  sze- 
retnek s a taps  és  babér,  melynek  Írója  osz- 
tályosává lett  nem  annyira  az  absolut  becsű 
művet,  mint  a meglevő  legjobbat  illeté.  Tóth 
Ede  azon  hibába  esett,  melyet  ritkán  tudnak 
kikerülni  mindazok,  kik  középfaj u színmű- 
veket írnak:  nem  tudta  a helyes  vegyítés 
módját  megtalálni.  Pedig  a középfaju  színmű 
sikerültének  első  kelléke,  hogy  a tragikum 
és  komikum  oly  arányban  legyenek  benne 
feldolgozva,  hogy  egyik  a másikat  ellensú- 
lyozni bírja  s egyensúlyban  tartsa.  S épen 
ezért  ez  sokkal  nehezebb  is,  mint  akármely 
tiszta  faj.  Hogy  irodalmi  hasonlattal  éljünk, 
ugyanazon  viszony  van  köztük,  mint  az  egy- 
szerű és  komplikált  jellemű  hősök  rajzolása 
között.  Az  elbeszélés  vagy  regény  vagy  színmű 
hőse,  melynek  jellemét  egy  szenvedély  hatá- 
rozza meg,  kevés  dolgot  ad  az  Írónak,  ha 
ismeri  e szenvedély  kifejezésmódját  vagy  leg- 
alább sokkal  kevesebbet,  mintha  e jellemre 
két  vagy  több  különböző  szenvedély  hat  s 
két  vagy  több  különböző,  tán  épen  ellentétes 
vonás  teszi  specifikussá.  Akármelyik  részre 
siilyedjen  is  a mérleg,  először  is  a jellemek 
sinylik  meg  s a sok  tragikus  elem  megron- 
tott tragédiát,  a sok  komikum  megrontott  ko- 
médiát von  maga  után. 

Fent  láttuk,  hogy  a Falu  Rosszában  sok 
a tragikus  elem,  Sándor  valóságos  tragikus 
liös  s az  I.  felvonás  egy  tragédiának  első 
felvonása.  És  rámutattunk,  hogy  alapjában 
véve  Tercsi  méltó  ellenfele  Sándornak,  úgy 
hogy  ha  Sándor  jellemében  nem  történik  ez 
erőszakos  változtatás,  ki  nem  kerülheti  tra- 
gikai  biinhődését,  mely  kaczérságáért  méltán 
megilleti.  De  az  egy  hiba  maga  után  vonja 
a többit.  Az  I.  felvonáson  túl  drámai  cselek- 
ményről s belső  compositióról  igazában  nem 
is  beszélhetünk.  A II.  felvonás  nem  a bonyo- 
dalom felvonása  s a III-dik  nem  a megol- 
dásé. Az  előbbi  kitűnik  a vázlatból  is,  melyet 
fent  adtunk,  a mi  pedig  az  utóbbit  illeti, 
erőszakol tnak  és  megokolatlannak  látszik  a 
legelső  vizsgáló  pillantásra  is.  Mint  adott 
tényt  fogadtuk  el,  hogy  a III.  felvonás  ele- 
jén utón  találjuk  Sándort;  nem  helyes  s nem 
következetes  ez  se,  de  eunek  következni  kell 
a II.  felvonás  hibája  után.  Tisztában  vagyunk 
azzal,  Sándor  búcsúja  kétséget  sem  hagy 
fenn,  hogy  szivében  szerelemmel  távozik.  És 
épen  azért  értjük  és  helyeseljük,  hogy  Sándor 


oly  határozottsággal  utasítja  vissza  Finum 
Rózsi  ajánlatait.  De  mért  gyöngül  meg  utóbb 
Borissal  szemben  ? Boriska  csábítóbb  talán  ? 
Nem.  Tekintsük  csak  egészen  emberi  s mond- 
juk meg  előre,  kissé  tán  nagyon  is  reális 
szempontból,  de  azt  hiszem,  igen  helyes  pszi- 
chológiai alapon.  Oly  állapotban,  mint  a mi- 
nőben Sándor  is  van,  a minőben  őt  búcsúja 
is  feltünteti,  nem  igen  van  a nő  hatással  a 
férfira,  legyen  az  a legszebb  vagy  a legcsá- 
bosabb. De  ha  mégis  van,  akkor  melyik?  A 
sentimentalis,  epedő  nő-e,  a ki  ép  oly  érzé- 
keny panaszokat  intéz  ő hozzá,  mint  a minő- 
ket ö egy  másikhoz  ? — sohasem ! Inkább 
tán  az,  ki  nem  sir,  nem  eped,  hanem  az  ő 
lelki  állapotának  mintegy  ellentétéül  kicsa- 
pongó kedélylyel,  kitörő  jókedvvel,  hogy  úgy 
mondjam,  az  idealitással  szemben  érzéki  gyö- 
nyörökkel kínálja.  A mily  természetesnek  és 
emberinek  találjuk,  hogy  Sándor  borba  te- 
meti búját,  ép  oly  természetes  és  emberinek 
találnék  azt  is,  ha  érzéki  gyönyörökbe  me- 
rülne, és  a szép  asszony  karjai  közt  ke- 
resne feledést,  Sándor  megfoghatatlan  mó- 
dén nem  ezt  teszi;  mint  egy  ascéta  tud  el- 
lenállni az  érzéki  csábnak,  s mint  a gyermek 
gyöngül  meg  Boriska  könnyei  előtt.  Humánus 
kötelessége  volt  a leányt  hazakisérni,  de  az- 
tán ? Mit  talál  ott?  Egy  haragos  apát,  ki  a 
mennyire  örül  leánya  hazatértének,  ép  oly 
kevéssé  látja  őt  szívesen ; egy  féltékeny  bá- 
tyát, ki  nem  egész  méltatlanul  táplálhat  el- 
lene haragot  szivében ; egy  nőt,  a kit  oly 
szenvedéllyel  szeretett  vagy  szeret,  ki  tudja, 
s a ki  neki  most  ángya  lenne!  S ha  semmi 
más:  nem  jut  eszébe,  hogy  mily  kínos  lesz  e 
nőt  mindennap  látni,  még  ha  már  nem  is 
szereti  ? A múlt  emléke  mily  feszessé  fogja  a 
viszonyt  tenni  közöttük,  mily  hideggé  közte 
és  sógora  között  ? Sőt  megoldás  ez  egyáta- 
Iában,  most  már  azt  is  kérdjük.  Nem  gör- 
dülhet-e  föl  az  a függöny  még  egyszer  s áll- 
hat szemben  az  uj  szerelem  a régivel,  a régi 
a kötelességgel  ezerféle  combinatióban  ? Ki 
vagy  mi  biztosit  bennünket  erről  ? Sándor 
jelleme  ? melyik,  az  előbbi  vágj"  utóbbi  ? 
Boriska  vonzóereje  ? a mely  különben  sem 
valami  erős?  Nem  folytatjuk,  ilyen  kérdése- 
ket özönnel  lehetne  feltenni. 

(Folyt,  kov.) 

DANTE-TANULMÁNYOK 

ITÁLIÁBAN. 

Irta:  Kényt  Ktzsö. 

Sclilosser  népszerű  német  történetíró, 
jeles  Dante-ismerö,  a keresztény  Homérosz- 
ról irt  külön  munkája  után  egész  jóhiszemű- 
séggel tanítja  Kaposi  J.  ur,  hogy  Dante 
tanulmányozását  Chateaubriand  és  a német 
romantikusok  hozták  divatba.  A tétel  majd- 
nem elfogadhatónak  tűnik  föl,  mert  Kaposi 
ur  nehány  mondattal  később  mintegy  indo- 
kolva Schlossert,  az  újabb  Dante-irodalom  moz- 
galmait, jelesül  a XVIII.  és  XIX.  századát, 
még  pedig  a francziák,  angolok,  németek 
közt  nézi  közelebbről,  az  olaszokat  ellenben 
rövidkén  érinti,  hogy  nehány  bekezdéssel 
tovább  kemény  vádat  vessen  szemökre,  szá- 
mítván a Dcmíe-kultuszt  Álfieri  sikereitől, 
így  hát  Dante  méltatása,  tanulmányozása  uj 
sütetü,  melynek  érdemeit  Olaszországban  is 
a XVIII.  és  XIX.  századra  forgatja,  mert 
szerinte  a XVII.  és  XVlII.  században  még 
alig  találkozott  nehány  ember  Olaszországban, 
ki  a Divina  Commediát  olvasta ; és  hogy  ezt 
nem  gondolta  máskép,  amaz  állítása  erő- 
siti, melyben  Dante  nevét  az ' Olaszországot 
mozgató  politikai  eszmék  és  törekvések 
programmjának  nézi,  épen  mint  Maroncdli, 
Foscolo,  Cantu , ki  szerint : midőn  Itáliát 
álomkórságból  felrázni  vagy  zavaraitól  meg- 
menteni kívánatos,  csak  őt  [Dantét]  kell’ elő- 
venni. 

Van  ez  utóbbi  tételben  sok  igazság. 

JBeauharnais  Jenő  idejében  Milano  Olasz- 
ország Athénjévé  emelkedett.  Monti,  Foscolo, 
Silvio  Fellico  állottak  az  irodalom  élén,  s e 
triumvirátus  nem  minden  eredmény  nélkül 
törekedett  azt  az  idegen  befolyás  nyűge  alól 
felszabadítani.  Itália  újjászületésének  eszméje 
erős  hitté  vált,  az  irodalom  is  kapcsolatosan 
a politikai  ébredés  tisztult  gondolatával  ott 
kereste  újjászületésének  alapját,  hol  az  min- 
den időben,  minden  nemzetnél,  mely  önálló 
kultúrára  tart  igényt,  fenekük.  Ez  a nemzeti 
irány.  így  foszlottak  szét  Itáliában  a kozmo- 
politikus  álmák,  s léptek  helyökre  a hazafias 
eszmék,  de  nem  minden  veszély  nélkül.  Olasz- 
ország ugyanis  idegen  szabadság  verőfényétől 
nyerte  uj  életét;  felszabadított,  de  nem  fel- 
szabadult nép  volt,  ki  önerejével  tépi  szét  a 
hatalom  bilincseit;  szabadsága  nem  önműve, 


inkább  az  Alpesek  túlsó  oldaláról  jött  újabb 
uralom,  és  az  nem  sokban  különbözik:  akár 
a szabadság  zászlói  alatt  uralkodjék  idegen 
hatalom,  akár  dinasztikus  jelvények  alatt, 
névleg  különböző,  de  azonos,  elejinte  kedves, 
majd  megunottá,  sőt  rettegtetövé  is  válhat. 
A hazafiak  felismerték  e helyzetet,  s hazafias 
eszméiket  az  irodalom  sánczai  közé  sújtották. 
Itt  Monti  tűzte  ki  a zászlót,  Dante  neve  volt 
a jelszó,  s e körül  sorakozott  Itália  ifjabb 
nemzedéke.  Hadüzenet  volt  ez  a franczia 
romantika  ellen,  mely  keserű  harezokat  idé- 
zett fel,  de  eredményben  következmények 
nélkül  maradt.  A Monti  indította  mozgalom 
a júliusi  forradalomig  tartotta  fenn  magát. 
Ő volt  vezére,  Foscolo  éltető  szelleme,  Pcllico 
szive,  kedélye.  Az  osztrák  uralom  egy  ideig 
tűrte  őket,  s Pindemonte,  Romagnosi,  Peccldo , 
Rerchetti,  Sismondi,  Manzoni  a Silvio  Pellico 
vezérlete  alatt  megindult  Conciliatore  köz- 
lönyük mellé  csoportosulva  Dante  jelszava 
alatt  munkálkodtak.  A múlt  század  végén 
tehát  s a jelen  elején  az  altissimo  poéta 
volt  csakugyan  a központi  eszme,  mely  köré 
az  irodalom,  de  a carbonarik,  a figli  dell’Onore, 
federati,  s több  a politikai  szabadságra  szö- 
vetkezett titkos  egyletek  is  társultak.  Mi 
lett  vége  tudjuk.  Spielberg,  Olmtitz,  és  a ve- 
lenczei  ólomfedelek  mellett  Silvio  Pellico  nap- 
lója [Le  mié  Prigioni.  Londra.  1850.]  meg- 
hatóan beszélik. 

Mindezekből  azonban  nem  következik : 
hogy  Dante  tanulmányozása  Olaszországban 
is  uj  kelettel  bir,  az  pedig  egyáltalában  té- 
ves, mintha  a XVII.  és  XVIII.  században 
is  még  alig  — tehát  a korábbi  századokban 
még  kevésbbé  — olvastatott  volna. 

Ezt  aláírni  annak,  ki  nem  az  olasz  iro- 
dalomtörténetet, hanem  csak  a Dante  köny- 
vészetet  nagyjából  ismeri,  épenséggel  nem 
lehet. 

Való,  hogy  Dante  nem  gyakorlott  min- 
dig egyenlő  befolyást  az  olasz  irodalomra, 
ezt  egyedül  nyelvezete  gyakran  döczögős, 
néhol  idegenszerii  voltának  köszönhette.  Pet- 
rarca finom  nyelvérzékének  megalkotta  szó- 
lamai, ezek  édes  folyása  jobban  megfeleltek 
a renaissance  retortáján  át  aesthetikai  ter- 
mészetté finomult  olasz  szellemnek.  Ezt  és 
csak  is  ezt  érinti  Ranieri  de  Casalbigi  Ná- 
polyból  1783.  augusztus  20-ikáról  Álfieri- hez 
irt  levelében,  midőn  utóbbinak  nyelvezetét 
kifogásolván,  Ariosto,  Tasso,  Guarini,  Redi, 

Filicaja,  Gutái,  Chiabrcra,  Marini  stíljére 
hivatkozván  Alfierinek  Dante  követésével 
szemben  kimondja : hogy  előnyösebbnek  tartja 
ezek  társaságában  elkerülni  a Gnelf  és  Ghi- 
bellin-idök  affektácziónak  utánzását,  s hozzá 
veti,  hogy  ha  napjaiban  ismét  oly  nagy  költő, 
mint  Dante  születnék,  a divino  poéta  nevét 
költeményével  ha  elnyerné  is,  bizonynyal  nem 
nyerné  azt  meg  nyelvezetével.  J) 

Gasalbüji  kritikai  tollának  daczára  is,  a 
Divina  Commedianak  számos  kiadásai  láttak 
világot  a XVlII-ik  században,  magyaráza- 
tokkal és  azok  nélkül.  Mivel  épen  Casalbigi 
és  Alfieri  kora  felöl  szóltunk,  lássuk  legelőbb 
is,  mit  mutat  fel  ez  időből  a könyvészet  ? 

Niccolo  Ciangulo  1755-ben  Lipcsében  ren- 
dezett egy  kiadást : La  Divina  Comedia  di 
Dante  Alighieri  dell’Inferno  Poemette  morálé 
e íilosoíico ; colle  annotazioni  distinte,  ch’es- 
plicano  chiaramente  il  testo. 

1.784-ben  Velencéében  Zatta- nál  Andrea 
Rabbi  kiadásában  megjelent  Parnasso  Ita- 
liano,  I — 111.  kötetében  újra  látott  világot. 

1726- ban  Paduában  Volpi- nál  került  ki 
sajtó  alól,  [con  indice  dei  vocaboli,  de  prin- 
cipali  nomi  propri  di  persone  e di  luoghi  o 
storici  o favolosi,  composti  da  G.  A.  Volpi 
ed  óra  raccorciati  dall’editore.J 

1727- ben  ugyanott  újabban  Lionardo 
Bruni  Dante  életleirásával  bövitve  jelent  meg. 

1739-ben  Velencéében  Pasquali,  Poinpeo 
Venturi  jezsuita  jegyzeteivel  bocsátotta  közre. 

1754-ben  Velencéében  gróf  Zapata  Kristóf 
Zatta-niú.  Dante  összes  müveit  bocsátotta  közre 
négy  kötetben.  A három  első  tartja  a Divina 
Com médiát  [con  varié  Annotazioni  e copiosi 
Kami  adornata],  a negyedik  megjelent  s ed- 
dig kiadatlan  iratainak,  verseinek  és  egyéb 
apróbb  dolgozatainak  és  Giuseppe  Vcdcriano 
Cav.  Vanetti  irta  életirásnak  van  szentelve. 
Több  illusztráczió  díszíti. 

1760-ban  újabb  kiadást  rendezett  Zatta, 
[Opere  di  Dante  Alighieri],  öt  kötetből  áll. 
Az  első  három  a Divina  Commediáé,  [corretta, 
illustrata,  ed  accrescinta] ; a negyedik  kötet- 

')  Confesso  il  mio  peccato,  preferisco  in  loro 
compagnia  lo  sfuggire  queste  affettazioni  dei  tempi 
de  Guelfi  e de  Ghibellini,  airimitarle  sotto  la  bandiera 
dél  divino  Dante,  che  fu  divino  certo  allora  : ina,  mi 
ingennamente,  lo  sarebbe  adesso?  . . . quando  un  si 
grande  poéta  ai  giorni  nostri  rinascesse,  se  ottenesse 
il  titolo  divino  per  la  pen  la  sua  poesia,  non  lo  ot- 
terrebbe  al  certo  per  la  sna  lingua.  [Opere  di  Vitt. 
Aliieri  Milano.  A.  x=lS01.  I.  64.  tíű.J 


ben  magyarázatok  vannak  Filippo  Maria  Kosa 
Morando-tiA.  és  Gianlorenzo  Berti  tudós  adatai 
Dante  korának  és  életének  történetére,  to- 
vábbá a zsoltárfordítások  s Dante  Credo-ja  Sa- 
verino  Quadrio  magyarázataival  s a de  Mon- 
archia értekezéssel.  Az  ötödik  kötet  tartalma 
a Vita  Nuova,  Convito,  de  la  Volgare  Elo- 
quenza  [latin  szövegben],  Kimé,  és  az  epis- 
tolák. 

1787-ben  Parisban  [stanrp.  di  Jacob.]  az 
Inferno-t  Lodovico  Dolcc  adta  ki. 

(Folyt,  köv.) 


IRODALOM  ÉS  MŰVÉSZET. 

Kárpáti  Emlékek.  Irta  Bartók  Lajos. 
Spányi  Béla  eredeti  rajzával.  Budapest.  Fran- 
ki in-társulat,  1885.  A Kárpáti  emlékeket  Bar- 
tók Lajos  egy  kötetbe  foglalva  bocsátja  közre. 
Először  is  ki  kell  fejeznünk  elismerésünket 
a könyv  kiadója  és  a könyv  illusztrátora  iránt. 
Mind  a kettő  teljes  elismerést  érdemel.  A mi 
a kiállítást  illeti,  ennél  Ízlésesebben,  több 
igazi  (komoly,  nem  rikító)  díszszel  kiállított 
könyv,  nem  egy  hamar  jelent  meg.  A papír 
velinjének  tömörsége  és  finomsága  versenyez  ’ 
a nyomás  tisztaságával.  — Spányi  Béla,  mint 
illusztrátor  már  régóta  előnyösen  ismert  mű- 
vészetének adta  újabb  bizonyságát.  Talán 
senki  sem  vállalkozhatott  volna  a siker  biz- 
tosabb kilátásával  arra,  hogy  e mély  hangu- 
lattól áthatott,  a felvidék  erőteljes,  üde  és , 
mégis  mélabus  képét  festőileg  tükröző  köl- 
teményekhez illusztrácziókat  készítsen.  A ter- 
mészet idylli  részleteinek,  a merengő  nyuga- 
lomban elterülő  tájak,  a félhomály  u,  andalgó 
alkonyi  szürkületek  festője  kiválóan  alkalmas 
volt  a Kárpáti  Emlékek  illusztrálására.  Spányi 
majdnem  mindenütt  annyira  átérezte  a költő 
hangulatát,  hogy  egészen  azt  rajzolta,  a mit 
a versek  kifejezni  kívánnak.  Crayonja  köl- 
töileg  érzékitette  azt,  a mit  a költő  festőileg 
gondolt.  Költő  és  rajzoló,  igy  egészítik  ki 
egymást  e kötetben.  Nem  olyan  «odacsapott»  | 
rajzok  az  övéi.  minőket  újabb  időben  is  lát- 
tunk. Az  eféle  rajzok  azt  a benyomást  teszik, 
hogy  az  illető  geniális  piktor  el  sem  olvasta,  i 
a mi  abban  a könyvben  benn  van,  hanem 
csak  úgy  — kapucziner  mellett  csibukozva  — 
kikérdezte  ebéd  után  a költőt : Te  czimbora, 
hát  azután  mi  is  van  azokban  a versekben?  i 
Hallomás  után  neki  feküdt,  azaz  dehogy  fe-  I 

kiidt,  csak  úgy  odavágta,  kirázta  kabátja  iij- 
jábúl  az  illusztrácziókat  és  másnap  reggel 
— a kikérdezés  ebéd  után  történt  azelőtt 
való  nap  — ott  voltak  a rajzok  a költő  asz- 
talán. A költő  talán  vakarta  egy  kicsit  a 
fejét,  látván,  liogy  könyvéből  olyan  részle- 
teket illusztrált  piktor  barátja,  a mik  benne 
sincsenek  és  a mik  benne  vannak  (lényege- 
sen pedig !)  azokról  egy  vakarintás  sincs  — : 
no  de  megnyugodott  abban,  hogy  piktor  ba- 
rátja hirneves  ember  és  az  ilyen  hírneves 
festő  illusztrácziói  csak  emelhetik  a könyv 
értékét  a közönség  szemében,  ha  mindjárt 
ott,  a hol  a költő  oroszlánról  beszél,  lege- 
lésző kecskenyáj,  s a hol  gyászmenetet  dalol, 
ott  muzsikáló  czigánybanda  fordul  elő. 

Spáuyi,  mint  illusztrátor,  sokkal  lelki- 
ismeretesebben  járt  el.  Illusztráczióiból  látjuk, 
hogy  figyelmesen  átolvasta  költője  verseit  s 
azokban  mintegy  elmélyedt.  Kitűnő  érzékkel 
állítja  elénk  a versekben  levő  festői  elemet, 
s mindig  a lényegest  mutatja,  apró-cseprő 
díszítések  kedvéért  — hogy  saját  virtuozi- 
tását csillogtathassa  — rajzot  nem  csinál. 
Illusztrácziói  közt  a csöndes,  méla,  nyugodt 
tájképek  sikere  legnagyobb.  Ott,  a hol  a költő 
zordabb  jeleneteket  tár  föl,  ott  a rajzoló  gyön- 
gédsége nem  tud  lépést  tartani  a versek 
erejével.  Vadul  formált  szirtdarabok,  dühöngő 
téli  képek  crayonja  alatt  nem  lépnek  elő 
azzal  a tökéletes  hangulattal,  mely ly el  pl. 
egy- egy  erdő  részlete,  vár  romja,  erdő  köze- 
pén álló  kápolnája,  tengerszeme  stb.  bir.  Spá- 
nyí  zivatarai  kellemesek,  mintha  egy  szép 
gyermeteg  arcz  haragudni  próbál.  Elpusztít- 
hatatlan báj  üli  rajzait,  még  ott  is,  a hol 
szakadozott,  erős,  durva  képek  halmozásáról 
van  szó. 

Ha  a költő  gratulálhat  magának,  hogy 
ilyen  illusztrátorra  tett  szert,  a festő  is  vi- 
szont, hogy  rajzai  ilyen  költeményeket  illusz- 
trálnak. 

A Kárpáti  Emlékek,  mint  lyrai  versek 
cziklusa,  határozottan  legbecsesebb  részlete 
Bartók  költészetének.  Bartók  egyénisége,  mely 
mindenütt  erős,  ebben  legerősebb.  De  nemcsak 
erőt  találunk  itt,  hanem  gyöngédséget  is, 
oly  szerencsés  egybeolvadását  annak,  a mi 
megható,  epedö,  bánatos,  könnyed,  pajzán, 
érzelmes  és  elmélkedő,  hogy  a költő  egyéni- 
ségének gazdagságáról  e könyvből  leginkább 
meggyőződhetünk.  És  a mennyire  változatos 
a költemények  hangja,  annyira  egységes  maga 


a hangulat.  Olyan  valóban,  mint  a Kárpát- 
vidék, a hová  a költő  örömében,  bánatában 
legszívesebben  menekül  az  emberi  társada- 
lomból, mely  ránézve  annyiszor  válik  Ízet- 
lenné, fárasztóvá  vagy  épen  gyűlöletessé.  A 
napi  küzdelmekben  elfáradt  ideg,  a párt- 
tusákban  és  ellenségeskedésekben  koptatott 
kedély,  az  illúzióit  kesergő  szív  a természet 
jóságát  áhitozza  és  a magányos  erdők  szent 
némaságába  temetkezik.  Leborul  a földre, 
hogy  uj  erőt  merítsen  abból,  vagy  fölkuszik 
a legmagasabb  hegycsúcsra,  hogy  közelebb 
érezze  uiagát  az  éghez,  melyből  a költő,  a 
pártos  angyalok  legszebbje,  Beranger  gyö- 
nyörű allegóriája  szerint  örökre  száműzve  van. 

A költőt  üdíti  az  a nagy  öszhang,  mely 
a természetből  kiárad. 

«A  természetben  minden  oly  beszédes, 

Az  ő szava  oly  érthető,  oly  ékes ! 

Források  a madarakkal  csevegnek, 

Felhők  regélnek  a komor  hegyeknek  : 

Hegyek  az  éggel,  a szelek  a iákkal, 

És  csillagok  beszélnek  a virággal, 

Csak  a mi  bánat-dúlta  sziveinkhez, 

Csupán  az  emberhez  ne  szólna  mindez  ?» 

A legszebbet  és  legmagasztosabbat,  a 
mit  emberi  szív  érezhet,  szintén  ott  tanulja 
örök  mesterétől : 

«Te  völgy,  hol  hőbb  a nap,  olvadóbb  a hó, 

Tél  hamarább  fut,  nyár  tovább  pihen, 

És  szebb  virány  közt  lüktet  a lolyó, 

Te  völgy,  e szóra  oktatsz : Szerelem  ! 

S te  bérez,  vihar  korbácsát  megvető, 

És  visszavágó  villámok  haragját, 

Te  elhagyott,  sújtott,  kopár  tető, 

Fenséges  bérez,  ezt  menydörgüd  : Szabadság ! » 

A második  versszakasz  festői  szépsége 
és  igazsága  még  a költői  képekben  gazdag 
kötetben  is  ritkítja  párját. 

A költő  ismeri  és  fölkeresi  a Kárpátok 
minden  fejtekét,  hol  kellem  és  fenség  ölelke- 
zik. Kedvesét  is  magával  inti,  be  az  erdő 
sűrűjébe,  hol  ég  már  a fenyőgaly  s a vízesés 
mormoló  zaja  pihenni  késztöbb  magánál  a 
csendnél.  Majd  ott  bolyong,  hol 

«Sohajtozó  szelek  bolyongnak 
Fejfái  közt  a bús  vadonnak, 

Sötét  szemű  felhő  siratva 
Borul  a szikla-ravatalra». 

Majd  csodás  ragyogást!  idegen  csillagok 
nézésébe  merül  és  felsőit  aj  t : 

«Szép  csillagok,  hiába  int  mosolytok, 

Hazátlan  lelkem  ott  nem  lenne  boldog! 

Csak  aláirj  t;irt  hazánk,  eddig  világunk, 
Azontúl  mennyet  ágben  sem  találunk !» 

Majd  sziklák  komor  halmazán  jár  s el- 
merengve rajtuk  összehasonlítja  őket  a férfi- 
szivvel : 

«Mint  a férfi-kebel,  ti  merev  kőszálak  ! 

A fáradt  felhők  is  rátok  bizton  szállnak. 

Fáradt  felhők  igen,  de  se  könnyű  lepke, 

Se  minden  láb  rá  nem  gázol  fejetekre !» 

Férfias,  erős  lyra  ez,  mely  érzelmünket 
vonzza  és  értelmünket  érdekli.  A szerelmi 
dalok  unalmas  lantpengetői,  a holdvilág  ob- 
iigát udvaronczai  közt  valódi  gyönyör  ily 
hangokat  hallanunk.  S ha  vannak,  akik  a 
szerelmi  lyrát  rehabilitálni  képesek  a sok- 
szentimentális  áradozás  után,  melybe  jóizlésű 
ember  régen  belecsömörlött,  azok  közt  első 
sorban  áll  újabb  költői  irodalmunkban  Bar- 
tók, ki  sokszor  mély  érzelmű,  mindig  szelle- 
mes és  sohasem  banális. 

Ha  még  rámutatunk  Bartók  egyik  tulaj- 
donságára: a nyelvezetre,  mely  minden  ér- 
zelemhez megtalálja  a legszebb  színeket, 
melyben  erő  és  lendület  dominál,  befejezhet- 
jük rövid  ismertetésünket  azzal,  hogy  a Kár- 
páti Emlékek  42  költemény-darabja  oly  gyűj- 
teményt, képez,  melyre  a magyar  lyra  min- 
denkor büszkeséggel  hivatkozhatik. 

Á.  E. 

Jókai  Mór  nagy  ovácziók  tárgya  volt  Bécsben, 
az  « Arany  ember»  első  előadása  alkalmával,  mely 
február  28  án  került  színre  a wiedeni  színházban.  A 
roppant  közönség,  mely  a jegyeket  már  napokkal  azelőtt 
elkapkodta,  lelkesedéssel  fogadta  a darabot  is,  a köl- 
tőt is,  akit  vagy  húszszor  idézett  a lámpák  elé.  A bécsi 
előkelő  lapok  (Neue  Fr.  Presse,  Presse,  Fremdenblatt 
stb.)  szintén  konstatálják  a darab  rendkívüli  szépségeit 
és  azt  a páratlanul  hő  költői  légkört,  mely  — mint 
egyikök  megjegyzi  — villamossággal  van  tele.  A 
magyar  költő  kábító  fantáziája,  a hév  és  ragyogás, 
mely  e képzeletbeu  nyilvánul,  elementáris  erővel  ra- 
gadta magával  a közönség  minden  rétegét.  A darabot 
Schnitzer  fordította,  dicséretre  érdemesen.  Néhány  lé- 
nyeges változtatást  is  tett  rajta,  nevezetesen  a bécsi 
Arany  ember  végül  nem  vonul  Noémivel  a Senki  szi 
getére,  mint  a budapesti,  hanem  főbe  lövi  magát  nyílt 
színpadon. 

Czuczor  Gergely  élete  és  munkái,  irta  dr.  Koltai 
Virgil  főgirnn.  tanár;  (Kilián  Frigyes  könyvkereske- 


l dése,  ára  1 fit).  A szerző,  ki  maga  is  benezés  pap, 
dr.  Kruesz  Krizosztom,  pannonhalmi  főapát  dicsőült 
szellemének  ajánlta  230  lapra  terjedő  tanulmányát, 
melyben  a sz.  Benedek-rend  egyik  büszkeségének, 
Czuczor  Gergelynek  életét,  költői  és  nyelvészeti  mű- 
ködését rajzolja.  Czuczor  Gergelyről  egész  életét,  egész 
irodalmi  működését  föltüntető  tanulmányt  még  nem 
írtak.  Essay  irodalmunknak  e hiányát  akarta  pótolni 
Koltai  Virgil,  a ki  lelkiismeretesen  látott  feladata  meg- 
oldásához s bőségesen  fölhasználta  a rendelkezésére 
álló  adatokat.  A tanulmányt  főleg  ez  teszi  becsessé. 

De  sikerült  a szerzőnek  az  a szándéka  is,  hogy  sza- 
batosan megjelölje  Czuczor  Gergely  helyét,  népies 
költészetünk  ama  fejlődési  korszakában,  mely  Petőfi- 
ben érte  el  tetőpontját.  Kevésbbé  sikerült  az  Akadé- 
mia nagy  szótárának  védelme  és  az  a törekvés,  hogy 
Czuezort  — töredékben  maradt  Hunyadiásza  alapján  — 
elsőrendű  epikai  tehetségnek  tüntesse  föl.  A különben 
kiváló  gonddal  és  nagy  készültséggel  irt  tanulmány- 
ból hiányzik  a magasabb  álláspontu  bírálat,  mely  csak 
ott  dicsér,  a hol  dicsérni  lehet,  ellenben  a hibákra  is 
mindenütt  rámutat  s nem  védbeszédet,  hanem  kritikát 
ir.  A könyv  szép  irályát  ki  kell  emelnünk  s általában 
az  egész  művet  igy  is,  a mint  előttünk  fekszik,  bíz- 
vást ajánlhatjuk  olvasóink  figyelmébe. 

Szigeti  József  uj  bohózata.  Szerdán  (f.  hó  4-én) 
került  színre  a népszínházban  először  a Nőemanczi-  1 
páczió , Szigeti  József  uj  3 felv.  bohózata,  mely  a 
«Csókon  szerzett  vőlegény*  mintája  szerint  készült.  A 
nőemanczipáczió  fonákságait  pompás  kedélylyel  teszi 
nevetségessé,  anélkül,  hogy  kivált  a bécsieknél  szo- 
kásos brutális  karrikaturát  használná  czélja  elérésére,  ■ 
A mese  folyama  gyors,  eleven,  a párbeszéd  élezés, 
ötletdús.  Sikere  teljes  volt  s a kitűnő  szinműiró  ba- 
bérjait méltán  gazdagította. 

Magyar  képzőművészek  egyesülete  van  jelenleg 
alakulóban  a fővárosban.  Az  uj  egyesületet  a főváros- 
ban tartózkodó  festőművészek,  szobrászok  és  építészek 
alakítják  a düsszeldorfi  «Kiinsztlerkneipe»  mintájára  s 
oly  czélból,  hogy  a művészi  dignitást  megőrizzék, 
egymásközt  élénk  szellemi  közlekedést  hozzanak  létre 
és  egyátalán  a magyar  képzőművészet  érdekeit  elő- 
mozdítsák. E tárgyban  művészeink  már  tartottak 
gyűlést,  melyen  egy  szükebb  körű  végrehajtó  bi- 
zottságot küldtek  ki  az  előmunkálatok  megejtése 
végett. 

«Magyar  Lap»  czim  alatt  márczius  15-én  uj  poli- 
tikai napilap  indul  meg  Szalay  Károly  képviselő  szer- 
kesztésében. 


Szerkesztő  : Ábrányi  Emil.  — Kiadó : Aigner  Lajos. 

CORALTE. 

Elbeszélés  Majthényi  Flórától. 

(Folyt.) 

Dolenszky  Gaston  énekelt  egy  kis  né- 
met dalt : „0  grolle  niclit“  — mely  bűbájos 
dallamával  s szövegével  egyenesen  a szivek- 
hez tett  utat. 

Mielőtt  az  énekes  megjelent,  Coralie  rej- 
tett figyelemmel,  visszafojtott  lélegzettel  né- 
zett az  emelvényre,  mintha  ott  látná  már  a 
belépendő  ifjú  szines  árnyát  valahol  a légben. 

De  a jövő  pillanatban  már  nem  volt  e 
képzelet  árny,  hanem  a komoly  ifjú  Dolenszky 
hajlott  meg  a közönség  előtt. 

Nagyon  előkelő  tartásu  deli  alakját  csak 
még  érdekesebbé  tette  az  életteljes  ifjú  arcz, 
sötét  szemeihez  pedig  szép  ellentétet  képe- 
zett az  aranyszöke  haj,  mely  természetes 
gyűrűkben  környezé  fejét. 

Mielőtt  énekre  nyitotta  volna  ajkait, 
szemei  fájdalmas  szemrehányással  nyugodtak 
egy  másodperczig  Coralien. 

Azután  fokonkint  indult  meg  a szép, 
érczes  bariton  hang,  végig  a termen  ; csengve 
és  rezegve  egyúttal,  és  telve  a legvalódibb 
érzéssel,  mintha  egyenesen  a szív  mélyéből 
tört  volna  magának  utat  a szivekhez. 

„0  grolle  nicht“  hangzott  a szövegben 
s folyt  a dallam  esdve,  bánkódva,  remélve, 
habozva  és  e változó  érzésen  keresztül  csak 
egy  csillogó  aranyfonál  húzódott : a legmé- 
lyebb, titkolhatlan  szerelem. 

Coralie  érezte,  hogy  mind  ez  őt  illeti  s 
nem  egyszer  találkozott  szeme  ama  sötét, 
mély  tekintettel,  mely  a szőke  hajfürtök  arany 
keretéből  titkon  lopódzott  hozzá. 

Értette  mindazt,  a mi  a hangban,  a mi 
a dallamban  csengett  s vele  érzett,  vele  örült, 
vele  sirt  és  önkénytelenül  bocsátott  meg. 

Észre  sem  vette,  hogy  Gaston  már  el- 
távozott az  emelvényről.  Ő még  ott  látta 
fekete  szalon-öltözetében,  a mint  a hang- 
jegyet — alig  pillantva  rá  — hanyagul  tartja  j 


kezében.  Csak  akkor  ébredt  föl  álmodozásából, 
midőn  élénk  taps  reszketteté  meg  a terem 
falait  s Gaston  egy  mellékajtón  belépve,  újra 
föltűnt  az  emelvényen  s visszatartó  komoly 
Sággal  hajlott  meg  a közönség  előtt. 

Egyik  futó  tekintete  ekkor  is  Coralie! 
illette,  kinek  pedig  semmi  része  sem  volt  e 
zajos  tetszésnyilvánításban,  s ki  tüntetőleg 
hideg  arczczal  fogadta  az  öt  illető  köszö- 
netét. 

A szünet  alatt  pedig  elmerült  a szom 
szédnöivei  való  beszélgetésbe,  s a ki  rá  nézett, 
nem  gondolta  volna,  hogy  milyen  érzelem- 
vihar ment  az  imént  szivén  keresztül. 

A ki  nagyobb  társaságokban  gyakran 
megfordult,  az  meglehetősen  elsajátította  azt 
is,  hogy  érzéseit  s a benyomásokat  el  bírja 
palástolni,  mert  itt  az  emberek  nem  őszinték 
egymás  iránt,  s mindeniknek  van  egyik  vagy 
másik  irányában  valami  eltitkolni  valója,  ha 
másként  nem  is,  legalább  udvariasságból. 

Tgy  nem  tiint  föl  senkinek  a Coralie  rej- 
tett kedélyállapota,  legfeljebb  a consul  tekin- 
tett rá  olykor  fiirkészöleg,  mert  sejtette,  hogy 
a lengyel  ifjú  érdekli  talán  a szép  özvegy 
grófnét ; kinek  szivét  pedig  inkább  ö óhaj- 
totta volna  meghódítani. 

Coralie  ez  este  különösen  vonzódott  ama 
keleti  növényekből  álló  kis  csoportozat  felé, 
melynek  rejtekéből  egészen  áttekinthette  az 
előtte  feltáruló  bűvös  tarka  képet,  anélkül, 
hogy  ő különösen  feltűnt  volna  annak  ide-oda 
mozgó  díszes  alakjai  előtt. 

Látta  a bál-  és  hangverseny-termet,  a 
társalgó-szobák  hosszú  sorát,  s a túlsó  részen 
a «buifé-t»,  melynek  dúsan  megrakott  asz- 
talai körül  tarka  csoportok  fogyasztották  a 
legizletesebb  ritkaságokat. 

S mind  e különböző  termeket  összekö- 
tötték a fölnyitott  és  drága  szövetekkel  re- 
dőzött szárny-ajtók,  mintha  lánczszemek  egye- 
sítenék az  annyira  heterogén  elemeket. 

A mint  ama  kis  növénycsoporthoz  köze- 
I ledett : két  ifjú  leányka  igazitá  csokrát  és 

beszélt,  suttogott  bizalmasan  a széles,  zöld 
levélek  illatos,  lugasszerii  árnyában. 

Csak  a Gaston  nevét  hallhatá,  melyet 
az  egyik  szép  gyermek  remegő  zavarral  mon- 
dott ki,  s miből  sejthető  volt,  hogy  egy  ke- 
letkező titkos  érzésről  van  itt  szó,  melyről 
csak  a barátnőnek  szabad  tudnia,  a nélkül, 
hogy  azt  az  érdekelt  ifjú  maga  sejtené. 

Észrevéve  az  odalépő  Ooraliet,  a suttogó 
ifjú  leánykák  (ez  átlátszó,  fátyolszárnyu  szita- 
kötők), gyorsan  távoztak  a rögtönzött  kis 
ligetből,  mig  Coralie,  a csodaszép  nő  — mint 
egy  pompás  lepke  — megdöbbenten  tekintett 
a tovalebegő  bájos  gyermekek  után. 

— Ez  Dorville  herczegnőnek  legifjabb 
leánya  volt  — suttogá  magában  — és  úgy 
látszik,  hogy  Gaston  válogathat  a női  szi- 
vekben! S én,  ki  egyedül  bírom  szerelmét, 
olykor  mégis  kegyetlen  tudok  lenni  iránta! 

E szavaknál  hanyagul  foglalt  helyet  a 
bársony  pamlagon  és  gyönyörű  szemei  me- 
rengve tévedeztek  az  előttük  feltáruló  válto- 
zatos távlaton,  melyből  azonban  alig  láttak 
valamit,  és  csak  akkor  tekintettek  föl  meg- 
döbbenten, mikor  Gaston  állt  meg  kis  távol- 
ságban a szép  grófné  előtt. 

Az  ifjú  arczán  a komoly  öntudat  árnya 
ült,  mely  azt  látszott  mondani  — : Gaston 
meg  van  győződve  arról,  hogy  neki  igaza 
van.  De  a jövő  perczben  a deli,  büszke  alak 
oly  meghunyászkodó  állást  vett  föl,  mintha 
önkényt  alávetné  magát  e bűvös  nő  habár 
igaztalan  Ítéletének,  a szerelemnek  egyetlen 
és  egyszerű  parancsszavára. 

A Coralie  szeméből  viszont  gyorsan  tűnt 
el  a még  csak  előbb  ott  ragyogott  merengő 
gyöngéd  fény  és  a hidegség  váltá  föl  azt, 
csak  egy-egy  parányi  sugárt  hagyva  árulóul, 
mintha  virágok  fagynak  a vízbe  és  csak 
egyes  szirmok  világítanak  át  égő  színeikkel 
a hideg,  de  egyúttal  átlátszó  jégén. 

— Coralie ! . . . . 

Szólalt  meg  ama  csengő,  érczes  hang, 
mely  csak  az  imént  ragadta  el  az  egész  kö- 
zönséget, és  most,  midőn  az  oly  gyöngéden, 
oly  esdve  szólt,  maradhatott-e  hidegen  ama 
védtelen  kis  szív,  mely  különben  is  érdekelve 
volt  ? ! 

A grófné  engesztelteblien  pillantott  föl, 
mint  az  előbb. 

— Coralie  — folyta  tű  az  ifjú  közeledve 
nem  lelt-e  még  szivének  mély,  érthetetlen 
örvényében  egy  drága  gyöngyszemet,  egy 


résztvevő  könnyet  a számomra  ? Megbocsá- 
tott-e nekem  ? 

— S mit  tud  védelmére  fölhozni  ? 

Kérdő  a makacs  nő  mégis  tért  engedve 
a védekezésre. 

Gaston  közeledett  a kínzó  szépséghez  s 
megállva  előtte,  néhány  másodpercéig  némán, 
gondolkozva  tekintett  rá. 

— Én,  ki  mentegetni  semmi  szavamat, 
semmi  tettemet  nem  szoktam  soha  senki  előtt, 
most  büntetendő  vagy  felmentendő  gyermek- 
ként állok  önnek  lábainál  Coralie ! és  várom 
egy  kegyes  szavát,  mert  a határtalan  szere- 
lem késztet  e gyengeségre.  S mert  ön  úgy 
kívánja,  nem  átallok  mentségeket  fölhozni 
ama  különben  is  jelentéktelen  körülményre 
nézve,  melyet  ön  félreértett  és  melyért  oly 
igaztalanul  elitéit!  Hallgasson  meg: 

S e szavaknál  Gaston  bizalmasan  ült  a 
pamlagra  Coralie  mellé  s mintegy  öntudatá- 
ban az  igazságnak,  gyöngéden  nyúlt  a hó- 
fehér kis  kéz  után,  mely  nem  vonatott  el 
tőle.  Azután  folytatta  : 

Valóban  szinte  nevetségesnek  tűnik 
föl  nekem,  hogy  én  e képtelenségről  beszéljek 
ön  előtt ! mert  hogy  képzelheti  Coralie,  hogy 
én  ama  ibolya-csokrot,  melylyel  ön  engemet 
oly  gazdaggá  tett,  még  ugyanaz  nap  más 
nőnek  ajándékoztam  volna  ? ! Hisz  ez  több  a 
képtelenségnél ! Az  egésznek  egyszerű  tör 
ténete,  hogy  amaz  álarczos  bál  alkalmával 
Grignani  marquisné  fölkért,  hoznék  számára 
ibolya-csokrot  a terem  ellenkező  végében  csa- 
csogó kertésznő  feltűnően  gazdag  kosárkájá- 
ból. S én  épen  akkor  hoztam  el  és  nyújtot- 
tam át  a kívántat,  midőn  kevés  perczczel 
később  ön  a mi  csoportunkhoz  közeledett. 
Voila  tout ! 

— S ön  most  is  e mellett  marad  ? 

Kérdé  a grófné  eltitkolhatlan  gúnynyal. 

— Igen,  mert  ez  a valóság. 

— Amaz  ibolya-bokréta  közepén  egy 
fehér  jáczint  volt ! Ilyet  pedig  én  adtam 

önnek ! 

— S nincs-e  több  egyforma  ? ! Sőt  nem 
a legdivatosabb  ibolyakötési  mód  ez  ? De 
végre  is,  mi  érdekem  lehetne  a marquisnét 
az  öntől  nyert  becses  virágokkal  ajándékozni 
meg,  hisz  koros  hölgy,  anyám  lehetne  ? ! 

— S talán  azzal  hizeleg  ön  magának, 
hogy  féltékeny  voltam  ? — kaczagott  föl  eről- 
tetve Coralie  — ah  korántsem  ! De  kit  ne 
sértene,  ha  nem  becsülik  meg  kitüntető  aján- 

dókát  ? ! S ha  nem  úgy  volt,  miért  nem  bírta 
előmatatni  a kérdéses  ibolyacsokrot,  midőn 
erre  önt  bizonyitásképen  fölszólítottam  ? 

— Mert  nagyon  is  becses  volt  előttem 
és  épen  ez  okból  annyira  jól  megőriztem, 
hogy  a meglepő  gyanúsítás  által  okozott  za- 
varomban képtelen  voltam  azt  megtalálni 
azonnal. 

— Üres  mentség ! 

Viszonzá  az  ifjú  nő  kétkedve. 

— De  e pillanatban  már  ime  előmutat- 
hatom. A szivemen  nyugvó  tárczában  volt. 

S ezzel  odanyujtott  Coralienak  egy  ösz- 
szenyomott,  hervadt  ibolyacsokrot. 

Coralie  átvette  a kis  ereklyét  és  figye- 
lemmel kezdé  vizsgálni  a még  folyton  illatos 
virágokat,  melyeknek  szára  az  átkötő  selyem 
zsinór  mellett  észrevétlenül  át  volt  fogva  egy 
finom  hajszállal  is,  melyen  a figyelmes  vizs- 
gáló mintha  arany-por  atomokat  vehetett 
volna  észre. 

— S mi  ismertető-jel  bizonyítja  a virá- 
gok azonosságát? 

Kérdé  a már  is  meggyőződött  nő  kelle- 
mesen mosolyogva. 

— A fehér  jáczint,  a csokor  alakja  .... 

— S egyéb  ? 

Fürkészé  tovább  Coralie. 

— Egyebet  nem  tudok,  ha  csak  nem  az 
ön  saját  szivének  sugallata,  sejtelme  . . . 

— Ö nem  vette  észre ! — gondolta  ma- 
gában Coralie.  — Nem  vette  észre  hajszála- 
mat, melylyel  szeszélyből  titkon  átkötöttem 
a virágokat,  nem  sejtve  azt,  hogy  egykor  az 
igazság  tanújaként  fog  szerepelni. 

A csend  e pillanata  alatt  Gaston  feszült 
várakozással  tekintett  a lesütött  szemii  bájos 
nő  arczába,  ki  a finom  újaiban  tartott  ibolya- 
csokit  vizsgálgatá. 

— Nos,  meg  van  ön  győződve  ? 

Kérdé  végre  a visszafojtott  nyugtalanság- 
kitörésével  Gaston. 

— Meg. 

Volt  a rövid,  megnyugtató,  itéletmondó 
válasz  s a szép  kéz  egy  bájos  mosoly  kísé- 
retében nyujtá  vissza  a hervadt,  illatos  virá- 
gokat. 

Gaston  forrón  szoritá  ajkához  a szép 
kezet  a virágokkal  együtt,  mely  szenvedélyes 
mozdulatnál  fél  térde  a szőnyeget  érte  és 
utánozhatlan  gyöngédséggel  kérdé : 

— Fogja-e  egy  jó  szóval,  egy  reményt- 
adó  tekintettel  kárpótolni  szenvedéseimet  oh 

Coralie!  Bizhatom-e  abban,  hogy  egykor 
enyémnek  mondhatom  e szép  kezet,  melyet  e 
perczben  az  üdvöt  és  fájdalmat  adó  virá- 
gokkal együtt  fogva  tartok  itt  az  én  forró 
kezemben  ? 

Coralie  mosolygott  és  e mosoly  arany- 
fátyol volt,  mely  egy  pillanatra  félrevonult 
a szerelem  egéről  s bepillantást  engedett  an- 
nak üdvöt  rejtő  mennyországába.  De  a jövő 
perczben  árnyas  felhő  borult  az  égre,  mert 
váratlan  komolyság  födte  újra  a legszebb 
arcznak  ragyogó  fényét. 

— Más  elszámolni  valónk  is  lenne  ! 

Mondá  Coralie  a határozatlanság  bizony- 
talanságával, mert  nem  tudta  jól  cselekszik-e, 
ha  újabb  gyanúról  beszél  amaz  ifjúnak,  ki 
csak  az  imént  bizonyította  be  őszinteségét. 

— Más  elszámolni  valónk  ? ! — ismétlő 
Gaston  meglepetve  s kissé  hidegebben  egye- 
nesedve föl.  — Oh,  hol  van  az  ön  szeszé- 
lyeinek vége,  Coralie  ? ! Beszéljen,  mi  lenni1 
az  az  elszámolni  való  ? 

Coralie  talán  szívesen  elhalasztotta  volna 
ez  újabb  vallatást,  ámde  a szó  ki  volt  mondva, 
melyet  vissza  nem  vonhatott,  azért  enyhí- 
tendő a szigort,  gyöngéd  mozdulattal  köze- 
lebb liajtá  arczát  az  ifjúhoz  s behízelgő  han- 
gon mondá : 

— Újra  kérdem,  csakugyan  Dolenszky 
Gastonnak  liivják-e  önt  ? Nem  álnév  ez,  a 
mely  alá  rejtőzik  a világ  elöl  ? 

S e szavaknál  kérdőleg  tágra  nyitá  sze- 
meit, melyeknek  csodás  mélyében  egy  egész 
tündérország  volt,  s ennek  bűvös  hatalmával 
tekintett  az  ifjúra,  mintegy  lehetlenné  téve 
azt,  hogy  alakoskodjék  az  ilyen  hatalom 
előtt. 

Gaston  pedig  nyugodt  komolysággal 
mondá : 

— Nevem  Dolensky  Gaston.  - Aztán 
jobban  összeszoritotta  ajkait,  mintha  elzárná 
az  utat  valamely  titok  elöl. 

Coralie  épen  kérdezni  akart  még  vala- 
mit, a midőn  Verőit  lépett  hozzájuk  a lugasba 
és  meghajolva  a grófné  előtt,  udvariasan 
kérdé : 

— Szabad  a következő  franczia-négyesre 
kérnem  ? 

— Ah,  fáradt  vagyok  — mondá  az  ifjú 
nő  kitérőleg.  — Mentsen  ki  Veroíf,  ha  ki- 
tüntető fölkérésének  eleget  nem  teszek. 

(Folyt,  köv.) 

LA  MARTINÉ  ÖNÉLETÍRÁSÁBÓL. 

— GRACZ1ELLA.  — 

Fordította . Kaposy  József. 

(Folyt.) 

EPIZÓD. 

I. 

Nápolyban  körülbelül  ugyanazt  a szem- 
lélődő életet  éltem,  mint  melyet  Rómában 
a Spanyol- téri  öreg  festőnél,  csak  azzal  a 
különbséggel,  hogy  az  ó-kon  romok  között 
való  kóborlás  helyett  napjaimat  a tengerpar- 
ton bolyongva  vagy  a nápolyi-öböl  hullámain 
töltöttem  el.  Esténkint  visszatértem  a vén 
kolostor  falai  közé,  hol  — köszönet  anyám 
rokona  vendégszeretetének  — egy  kis  tető- 
szobában  laktam,  melynek  virágcserepekkel 
és  kúszónövényekkel  diszitett  erkélye  a ten- 
gerre, a Vezúv,  Castellamare  és  Sorrento  felé 
nyújtott  kilátást. 

Mikor  reggelenkint  tiszta  volt  a tájék, 
látnom  lehetett  a Tasso  fehér  házát  fényleni, 
mint  hattyufészket,  mely  ott  függött  egy 
hullámtól  csapkodott  meredek  sárga  szikla 
csúcsán.  E jelenet  gyönyörűséggel  tölte  el. 
Olyan  volt  az,  mint  ragyogványa  a dicsőség- 
nek, mely  messziről  vetette  ifjúságom  s ho- 
mályos nevemre  fénylő  sugarait.  Eszembe 
ju  ott  ilyenkor  e nagy  férfiú  életéből  az  a 
liomeri  szczéna,  mikor  megszabadult  börtö- 
néből, de  azért  üldöztetve  a kicsinyek  irigy- 
sége, a nagyok  rágalmaitól,  sértve  geniejé- 
ben,  ebben  az  egyedüli  gazdagságában,  — 
egy  kevés  nyugalmat,  gyöngédséget  vagy 
szánalmat  keresni  Sorrentóba  jött;  — mikor 
koldusnak  öltözve  nővére  elé  lépett,  hogy 
próbára  tegye  a szivét  és  lássa,  vájjon  leg- 
alább felfogja-e  ismerni  az,  ki  öt  annyira 
szerette. 

« Beteges  színe,  őszülő  szakálla  és  ron- 
gyos köpenye  daczára  nővére  rögtön  felis- 
merte, — mondja  a naiv  életrajziró,  s több 
gyöngédséggel  és  részvéttel  borult  karjai 
közé,  mintha  tán  a ferrarai  udvaronczok 
aranynyal  himes  ruhájában  látta  volna  fivé- 
rét. Hangját  sokáig  zokogása  fojtotta  el; 
testvérét  erősen  keblére  szorítva  tartotta. 
Megmosta  lábait,  elhozta  neki  atyja  köpenyét 
s örömlakomát  készíttetett  számára;  de  se 
az  egyik,  se  a másik  nem  nyúlt  a felhordott 
ételekhez,  szivük  annyira  tele  volt  kényük- 
kel. Az  egész  napot  sirás  között  töltötték  el 


s a nélkül,  hogy  egy  szót  szóltak  volna  egy- 
máshoz. nézték  a tengert  és  ifjúságuk  forgott 
az  eszükben. » 

II. 

Egy  napon  arra  ébredtünk,  hogy  elérke- 
zett a nyár  kezdete.  Ez  az  az  idő,  mikor  a 
nápolyi  öböl  az  öt  szegélyzö  hegyekkel, 
fehér  házaival,  szőlővel  beültetett  szikláival, 
melyek  egénél  még  kékebb  tengerét  övezik, 
— hasonlít  egy  verde  antiquo  csészéhez,  me- 
lyen habgyöngyök  fehérlenek,  s melynek  szé- 
leit és  fogóját  repkény  és  szőlő  köritik.  Ez 
a posilippói  halászok  évadja,  kik  ekkor  szili- 
jeiken fölütik  kis  kunyhóikat,  kifeszitik  finom 
liomoku  keskeny  partjaikon  hálóikat,  biza- 
lommal vesznek  búcsút  a száraztól  s éjenként 
gyakran  hét-három  mértfölcl nyíre  bemennék 
a tengerre  halászni  egész  a caprii,  procidai, 
ischiai  meredek  partokig  és  a Gaeta-öböl 
közepéig. 

Nehányan  közülök  szurok-fáklyát  visz- 
nek magukkal,  melyeket  meggyujtanak,  hogy 
igy  a halakat  magukhoz  csalják.  A hal  ugyanis 
a világosság  felé  úszik,  a kelő  nap  fényének 
gondolva  azt.  Egy  a hajó  orrán  guggoló 
gyermek  tartja  a habok  felé  hajlítva  a fák- 
lyát mialatt  a halász  a vízre  meresztett  sze- 
mekkel néz  és  arra  törekszik,  hogy  észre 
vegye  és  hálójába  kerítse  a zsákmányt.  E 
kályhatiiz  pirosságu  lángok  hosszan  elnyúló 
barázdákban  tükröznek  vissza  a tenger  fel- 
színén, hasonlóan  a fényszalagokhoz,  melye- 
ket a hold  sugarai  vetnek  reá.  A habok  hul- 
lámzása meglengeti  s tovább  viszi  fényüket 
habtól- habig  0I3'  messzire,  mint  csak  az  első 
hullám  átadhatja  a másiknak,  mely  öt  követi. 

III. 

Barátommal  egy-egy  sziklán  vagy  Jo- 
hanna királynő  palotájának  nyirkos  romjain 
ülve  gyakran  órákat  töltöttünk  el  azzal,  hogy 
néztük  ezeket  a fantasztikus  lángokat  s iri- 
gyeltük a szegény  halászok  gondtalan  kóbor 
életét. 

A néhány  hónap  alatt,  melyet  Nápoly- 
ban töltöttünk,  a nép  embereivel  való  gyakori 
közlekedés  folytán,  melybe  velük  szárazföldi 
és  tengeri  kirándulásaink  alkalmával  napon- 
kint jöttünk,  meglehetősen  elsajátítottuk  hang- 
súlyozott szépen  csengő  nyelvüket,  melyben 
a taglejtés  és  a szemek  sokkal  nagyobb  sze- 
repet játszanak,  mint  a szavak.  Mint  filozó- 
fusok előérzeteinkben  s kifáradva  az  élet 

hiába  való  izgalmai  között  még  mielőtt  is- 
mertük volna  őket,  gyakran  irigyeltük  azokat 
a szerencsés  lazzaronikat,  kik  ekkor  a ná-  i 
polyi  partokat  és  kikötőket  úgyszólván  el- 
lepték s napjaikat  kis  bárkájuk  árnyékában 
a homokon  alvással  töltötték  el  vagy  pedig 
hallgatták  vándor  poétáik  rögtönzött  verseit, 
s esténkint  valamely  tengerparti  szőlő-lugas- 
ban tarantellát  tánczoltak  magukhoz  való 
fiatal  leányokkal.  Szokásaikat,  jellemüket, 
erkölcseiket  sokkal  inkább  ismertük,  mint  az 
előkelő  népekét,  kik  közé  soha  sem  mentünk. 
Ez  az  élet  tetszett  nekünk  s elaltatta  beniink 
a lélek  ama  lázas  indulatait,  melyek  haszon- 
talanul elcsigázzák  az  ifjú  fantáziáját  még 
mielőtt  a sors  cselekvésre  vagy  gondolkozásra 
hívná  fel  őket. 

Barátom  húsz,  én  tizennyolcz  éves  vol- 
tam: mindketten  tehát  még  abban  a korban, 
melyben  az  álmot  a valósággal  fölcserélni 
még  meg  van  engedve.  Elhatároztuk,  hogy 
ismeretséget  kötünk  e halászokkal,  hajóra 
szállunk  velük,  s nehány  napig  ugyanazt  az 
életet  fogjuk  folytatni,  melyet  ők.  Ezek  a 
langyos  és  világos  éjek  vitorla  alatt  s ebben 
a hullámtól  ringatott  bölcsőben  a magas  ég 
és  a csillagok  alatt  átvirrasztva  a természet 
legmiszteriózusabb  gyönyörűségeinek  tetszet- 
tek nekünk,  melyeket  el  nem  szabad  szalasz- 

tanunk.  Ereznünk  és  ismernünk  kell  őket, 
ha  csak  azért  is,  hogy  beszélhessünk  felőlük. 

Szabadok  voltunk,  senkinek  sem  tartoz- 
tunk számot  adni  tetteinkről  és  távollétünk- 
ről, igy  tehát  mindjárt  másnap  álmunk  való- 
sításához fogtunk.  Végig  járva  a Margellina 
partot,  mely  Virgilius  sírja  alatt  a Posilippo 
hegy  lábánál  nyúlik  el,  hol  a nápolyi  halá- 
szok szárazra  vonják  bárkáikat  és  hálóikat 
javítják,  egy  még  teljes  erejében  levő  öreg 
férfin  tiint  a szemünkbe.  Halász-szerszámait 
rakta  épen  tarka  színekre  festett  sajkájába, 
melynek  aljából  egy  kis  szent  Ferencz  emel- 
kedett ki.  Egy  tizenkét  éves  fiú,  egyedüli 
evezőlegénye,  épen  ekkor  lépett  a bárkába, 
két  kenyeret,  egy  kemény  bivalysajtot,  mely 
oly  sárga  volt  s úgy  fénylett,  mint  a part 
kövecsei,  nehány  fügét  és  egy  korsó  vizet 
hozva  kezében. 

Az  öreg  és  a gyermek  arcza  rokonszen- 
ves hatással  voltak  reánk.  Az  öreg  mosolyogni 
kezdett,  mikor  az  ajánlatot  tettük,  hogy  fo- 
gadjon föl  evezőlegényeinek  s vigyen  ben- 
nünket a tengerre.  « Nincs  maguknak  kérges 


kezük  — inondá  — milyen  az  evezőhöz  kell. 
Az  önök  fehér  kezei  toliforgatásra  valók,  nem 
pedig  evezésre;  kár  hm  ne,  ha  a tengeren  el- 
durvulnának». 

— Fiatalok  vagyunk  — mondá  bará- 
tom — s mindenféle  mesterséget  megakarunk 
próbálni,  mielőtt  egyet  választanánk.  Az  önöké 
| tetszik  nekünk,  mert  ennek  műhelye  a ten- 
I geren  s az  ég  alatt  terül  el. 

— « Igaza  van,  válaszolt  az  öreg  hajós ; 
ez  a mesterség  megelégedetté  teszi  a szivet 
s a lelket  a szentek  segítsége  iránt  bizalomra 
készti.  A halász  az  ég  közvetlen  oltalma  alatt 
áll.  Az  ember  nem  tudja,  honann  jön  a szél 
és  a hab.  A gyalu  és  a reszelő  a munkás 
kezében,  gazdagság  vagy  kegy  a királyéban, 
de  a hajó  az  isten  kezében  van! 

A halász  jámbor  filozófiája  csak  megerő- 
sítette szándékunkat,  hogy  az  ő hajójára 
szálljunk.  Hosszas  ellenkezés  után  végre  en- 
gedett. Megegyeztünk,  hogy  naponkint  két 
kariint  fizetünk  neki  ellátásunk  és  a taní- 
tási dij  fejében. 

Miután  a szerződést  megkötöttük  a fiút 
a Margellinára  küldötte,  hogy  még  némi  ke- 
nyér, bor,  száraz  sajt  és  gyümölcs-készletet 
szerezzen.  Mikor  beesteledett,  vízre  segítettük 
bocsátani  a hajót  és  útra  keltünk. 

IV. 

Az  első  éj  gyönyörű  volt,  s a tenger 
csöndes,  mint  egy  hegyektől  köritett  svájczi 
tó.  A mily  mértékben  távolodtunk  a parttól, 
oly  mértékben  tűntek  alá  szemeink  elöl  a 
látóhatár  homályos  vonalán  a paloták  abla- 
kaiban és  a nápolyi  kikötőben  ragyogó  fény- 
pontok. Csak  a világító-tornyok  mutatták  még 
a partot,  de  ezek  is  elhalványultak  ama  köny- 
nyü  láng-oszlop  mellett,  mely  a Vézuv  krá- 
teréből fölemelkedett.  Mig  a halász  kivetette 
s behúzta  újra  hálóját  s a gyermek  félig  alva 
fáklyáját  lobogtatta:  mi  időnkint  egy-egy 
lökést  adtunk  a bárkának  s gyönyörrel  hall- 
gattuk az  evezőinken  végig  csurgó  vizcsep- 
peket,  a mint  harmonikus  kopogással  a ten- 
gerbe, mint  gyöngyszemek  egy  ezüst  meden- 
czébe,  — visszahullottak. 

Már  régen  körüljártuk  a Posilippo-hegy- 
csűcsot,  áthajóztuk  a Pozzuoli-  és  Baja-öbölt, 
a Misene  fok  és  Procida  szigete  közt  átléptük 
a Gaeta-öböl  kanálisát.  A sík  tengeren  vol- 
tunk ; szemeinket  álom  kerülgette.  Padjaink 
alá  feküdtünk  a gyermek  mellé. 

A halász  ránk  telítette  a nehéz  vitorlát, 
mely  a bárka  lenekén  összehajtva  hevert, 
így  aludtunk  a habokon,  elringatva  az 
észrevétlenül  himbálózó  tengertől,  mely  alig 
hajlította  meg  az  árboczot.  Mikor  fölébred- 
tiink,  már  fényes  nappal  volt. 

A nap  tüzszalagokkal  szőve  be  a tengert, 
egy  ismeretlen  partvidék  fehér  házairól  ra- 
gyogott vissza.  Egy  e tájról  jövő  könnyű 
szellő  megrezgette  fejünk  fölött  a vitorlát  s 
öbölből  öbölbe,  sziklától  sziklához  hajtott  ben- 
nünket. Ez  a gyönyörű  Ischia-sz.iget  csipkés 
és  meredek  partja  volt,  hol  később  oly  so- 
káig laktam  s melyet  oly  igen  meg  kelle  sze- 
retnem. 

Fényárban  úszva,  a tengerből  kiemelke- 
dőn s elveszve  mintegy  a kék  ég  között,  úgy 
tűnt  föl  nékem  itt  először,  mintha  beune  nyári 
éj  lágy  szunnyadása  közben  egy  költő  álma 
valósult  volna  meg. 

V. 

Ischia  szigete,  mely  a Gaeta-öbölt  elvá- 
lasztja a nápolyitól,  s melyet  ismét  keskeny 
csatorna  vág  el  Procida  szigetétől,  ma- 
gányos meredek  hegyből  áll,  melynek  fehér 
összerepedezett  orma  szirtjeivel  egész  az  égbe 
nyúlik.  Meredek,  hegyszakadékok  s patak- 
ágyaki.01  kivált  oldalai  véges  végig  sötétzöld 
gesztenyefákkal  vannak  borítva.  A tengerhez 
legközelebb  eső  s a habok  fölé  nyúló  síksá- 
gokon szalma-kunyhók,  falusi  nyaralók  és 
félig  szölőlugasoktól  takart  falvak  állanak. 
Mindegyik  falunak  meg  van  a maga  marinc- je. 
így  hívják  itt  a kis  kikötőket,  hol  a szigeti 
halászok  bárkái  úsznak  és  nehány  latin-vi 
toriás  árbocz  himbálózik.  A vitorlarudak  a 
a parti  fákat  és  szőlőket  érik. 

Nincs  ezek  között  a hegypárkányzatokra 
ragasztott,  hegy  szakadékokban  eldugott,  vagy 
gúla-alakulag  egy-egy  sík  helyen  kiemel- 
kedő, egyik  előhegyen  a gesztenye  erdőkre 
támaszkodó  vagy  fényük  árnyékában  fehér 
csarnokoktól  övezett  s kúszó  szőlőktől  díszí- 
tett házak  között  nincs  egy  sem,  melyben 
egy  poéta  vagy  szerelmes  álmának  eszményi 
lakóhelyét  ne  ismerhetné  föl. 

Szemeink  nem  tudtak  eltelni  a látvány- 
nyal. A part  halban  bővelkedett.  A halásznak 
jó  éjszakája  volt.  A sziget  egy  kis  öblében 
kikötöttünk,  hogy  a közel  forrásból  vizet 
merítsünk,  s hogy  a sziklák  között  kevéssé 
megpihenjünk.  Naplementével  evezőpadjain- 


kon végignyujtózva,  visszatértünk  Nápolyba. 
Egy  négyszögü  vitorla,  mely  a hajó  orránál 
egy  kis  árboczon  keresztben  volt  megerősítve 
s melynek  köteleit  a gyermek  tartotta,  ele- 
gendő volt,  hogy  Procida  partjai  és  a Misene- 
fok  mellett  tova  vigyen  bennünket  és  a ten- 
ger felszínén  habokat  hagyjunk  magunk  után. 

Az  öreg  halász  és  a gyermek  segítsé- 
günkkel partra  vonták  a hajót  s halas  kosa- 
raikat ama  kis  ház  pinczéjébe  vitték,  mely- 
ben laktak,  a Margellina  sziklái  alatt. 

(Folyt,  köv.) 


PAP-HALÁL. 

— Marriot  Emil  regénye.  — 

(Folyt.) 

Harteck  másnap  s a következő  napo- 
kon csakugyan  eljött.  Tinike  kívánta  s óhaj- 
tását teljesíteni  kellett.  A pap  soha  sem  ma- 
radt sokáig,  legföllebb  egy  óráig,  csevegett 
a gyermekkel,  mesélt,  vagy  olvasott  neki  s 
minden  nap  hozott  valamit  — játékszert, 
nyalánkságot,  szent  képecskéket  vagy  egyéb 
apróságokat.  Paula  rendesen  az  ablak-mélye- 
désbe húzódott,  varrogatott  s arra  ügyelt,  a 
mit  a pap  és  a gyermek  beszélgettek.  0 
maga  csaknem  semmit  sem  szólt,  de  gondo- 
latban részt  vön  a beszédben,  néha  mosoly- 
gott, ölébe  tette  munkáját  s gondolatokba 
merülve  nézett  a fiatal  papra.  Egyszer  Paula 
megkérdezte  őt,  hogy  vannak-e  fiatalabb 
testvérei  V 

« Sajnos, nincsenek*,  feleié.  «Ha  mégany- 
nyi  volna  is  s plébános  lennék,  mindnyájá- 
nak liozám  kellene  jönnie.  Én  imádom  a 
gyermekeket*. 

« Reménye  van,  hogy  nem  sokára  plé 
bános  lesz  ?»  kérdé  Paula. 

«A  legkisebb  sem,  és  én  örülök  rajta. 
Igen  örömest  vagyok  itt*. 

Paula  mit  sem  szólt  rá,  de  e nyilatko- 
zatnak ö is  örvendett.  Legalább  hosszabb 
ideig  a faluban  marad. 

Az  orvos  leánya  sokat  gondolt  Harteckre. 
Mint  mindazok,  kik  keveset  foglalkoznak  ön- 
magukkal, örömest  elgondolkozott  azokról,  a 
kikkel  érintkezett.  Harteckröl  még  nem  hoz- 
hatott ítéletet,  mert  ha  nem  kérdezték,  soha 
nem  beszélt  magáról  s hangulata  általán  egy- 
forma volt.  Paula  szerette  volna  tudni,  hogy 
jó  lábon  áll-e  az  esperessel  s a plébánia  többi 

lakóival;  Harteck  miatt  szerette  volna;  hisz 
utoljára  is  ezek  voltak  az  egyetlen  emberek 
a kikkel  bizalmasabban  érintkezhetett.  Egy 
alkalommal  a beszédet  az  esperesre,  a kis- 
asszonyra és  a barátra  tereié,  de  nem  kapott 
kielégítő  felvilágosítást  arra  nézve,  a mit 
tudni  óhajtott.  A fiatal  pap  csak  annyit  mon- 
dott, hogy  a személyek  előtte  még  csaknem 
idegenek,  a mi  idővel  bizonynyal  máskép 
lesz;  de  Ítéletet  nem  mondott  senkiről,  mint 
egyátalán  nem  időzött  oly  emberek  és  dol- 
goknál, melyek  őt  a legtávolabbról  is  hiva- 
tására emlékeztették. 

Néha,  midőn  a kis  Tinike  türelmetlenül 
kérdezte,  vájjon  még  mindig  nem  jön-e  tiszte- 
lendő barátja,  Paula  az  ablakhoz  állt  s jöt- 
tére várakozott.  Ilyenkor  több  ízben  tapasztató, 
hogy  a pap  arczának  kifejezése  komor,  az  a 
sajátságos,  fájdalmas  kifejezése  volt,  mely 
azok  vonásaiban  szokott  nyilvánulni,  kik  tit- 
kolt fájdalmat  hordoznak  szivükben.  De  ha 
a szobába  lépett,  üdvözölte  őket,  vele  s a 
kicsinynyel  beszélt,  ismét  elveszté  ezt  a ki- 
fejezést s Harteck  soha  egy  szót  se  mondott, 
mely  azt  sejtette  volna,  hogy  boldogtalannak 
érzi  magát.  Vájjon  szeret-e  valakit?  Hisz 
forró,  szeretetért  sovárgó  szive  van ; különben 
hogyan  szerethetné  Tinikét  annyira  ? De  kit 
szeret?  Soha  nem  beszélt  senkiről,  se  barát- 
ról, se  rokonról.  Egészen  egyedül  áll  a vi- 
lágon ? 

Egy  napon  elhatározta  Paula,  hogy  csa- 
ládja után  kérdezősködik,  hogy  van-e,  s hol 
tartózkodik. 

«Kuffsteinban  laknak  rokonaim »,  feleié 
Harteck.  «Atyám  már  régen  meghalt.  De 
anyám  és  húgom  még  életben  vannak ». 

«Meglátogatja  ön  néha  családját ?» 

«Nagyon  ritkán.  Egészen  elidegenedtünk,  j 
Lássa,  kisasszony,  folytatá  pillanatnyi  szünet  J 
után,  ez  az  elidegenedés  a családtól  szükség-  | 
képeni  következménye  annak  a nevelésnek, 
melyben  részesülünk.  Én  anyámat,  de  kivált 
húgomat  nagyon  szerettem,  mig  náluk  laktam 
s a tőlük  való  válás  igen  nehezemre  esett. 
Vigasztalhatatlan  voltam,  midőn  a szünetek, 
melyeket  otthon  tölték,  véget  értek  s visz- 
sza  kellett  a papnevelőbe  térnem.  De  évek 
múlva  ez  is  megváltozott.  A szivképzés  a 
kispapnál  annyiban  alárendelt  szerepet  ját- 
szik, amennyiben  a papnevelőben  nem  tanul 
mást,  mint  azt,  hogy  az  egyházért  és  annak 
érdekeiért  kell  munkálkodnia.  Soha  sem  volt 


szabad  azt  tennünk,  a mit  kedvünk  tartott, 
parancsszóra  kellett  tanulni,  olvasni,  imád- 
kozni, sétálni,  hajlamainkat  hajthatatlan  tör- 
vényeknek kellett  alárendelnünk,  s ily  kato- 
nai dressura  mellett  — ha  nem  is  kemény 
sziviiek  — de  közönyösek  leszünk.  A pap- 
nevelői életet  gyakran  terhesnek  és  szomo- 
rúnak találtam.  Egyedül  lenni,  álmodozni, 
hallgatni  vágytam,  ehhez  vagy  ahhoz  az  is- 
kolatársamhoz  akartam  csatlakozni  ...  de 
mindennek  a kérlelhetetlen  «nem»  szegült 
ellent.  Mindig  csak  csoportonként,  vagy  leg- 
jobb esetben  hármasával  mehettünk  ki,  "hogy 
a növendékek  ketteje  közt  barátság  ne  ke- 
letkezzék, családunknak  csak  ritkán  volt  sza- 
bad Írni  s akkor  se  tudtuk,  vájjon  nem  ol- 
vassák-e el  leveleinket,  mielőtt  rendeltetésük 
helyére  jutnának.  Ily  módon  lassankint  mind 
az  a kötelék  megszakad,  mely  bennünket  a 
családhoz  fűz,  elfeledünk  szeretni  — legalább 
egyeseket.  Ez  egészen  rendén  is  van  — a 
papot  jókor  elő  kell  készíteni  a magános 
életre,  mely  reá  várakozik.  Csak  igazolni 
akarám  magamat  kegyed  előtt,  hogy  oly  kö- 
zönyösen beszéltem  családomról*. 

«Egy  jó  oldala  kétségtelenül  van  e szi- 
gorú nevelésnek »,  jegyzé  meg  Paula.  «Igen 
nehéz  erényre  tanít:  az  önuralomra*. 

Minthogy  Harteck  erre  mit  sem  felelt, 
Paula  eltérőleg  kérdé:  «Soha  sem  talált  ön 
paptársai  közt  jó  barátra?* 

«Ó  igen!»  viszonzá.  « Egyre,  igen ; abban 
a faluban,  hol  idejövetelem  előtt  laktam.  Még 
igen  fiatal  s csak  nem  rég  szentelték  föl. 
Mindig  örültem,  ha  rá  néztem,  oly  eleven 
és  munkás,  oly  buzgó  és  jószivii  . . . szóval, 
derék  egy  ember.  Egy  ideig  súlyos  beteg 
volt,  én  ápoltam  öt  s az  tett  barátokká  ben- 
nünket. A szegény  fiú!  Erősnek  akart  lát- 
szani, midőn  válnom  kellett,  egyre  beszélt 
és  kaczagott,  habár  könyek  voltak  szemé- 
ben ...  és  hirtelen  nyakamba  borult  s zo- 
kogá : Én  nem  élhetek  nélküled ! Az  lehetet- 
len! ...  S még  nekem  kellett  megnyugtat- 
nom, pedig  magamnak  is  fájt  a szivem  ...» 

Félbeszakitá  szavait,  az  ablakhoz  lépett 
s az  égre  nézett. 

«Már  megint  esni  kezd »,  mondá.  Hangja 
fályolozott  volt.  Paula  követte  öt.  Egymás- 
hoz közel  álltak  s Paula  ruhája  az  övét 
érinté.  A leány  szeretett  volna  valami  ked- 
veset, vigasztalót  mondani  . . . tekintete  a 
pap  fölfelé  irányzott,  szomorú  arczán  estig- 

gütt  s félénken  kérdé : Nem  jön  néha  barátja 
önhöz,  vagy  ön  ö hozzá  ?» 

Némán  rázta  fejét,  s egy  ideig  szomo- 
rúan nézett  maga  elé.  Aztán  összeszedvén 
magát,  félresimitá  haját  homlokáról  s barát- 
ságosan mosolygott  a leányra,  ki  még  min- 
dig rá  nézett. 

«Ne  aggódjék  miattam »,  rnondá  Harteck. 
« Találni  és  elveszteni  emberi  sors  s azt  el 
kell  viselnünk.  Jer  ide,  Tinike!»  kiáltámeg- 
fordulva  s a feléjük  közelgő  gyermeket,  ki 
már  csaknem  teljesen  egészséges  volt,  kar- 
jára vette.  «Ugy-e  bár,  te  vagy  most  az  én 
kis  barátom  ?» 

«Igen,  én  és  Paula*,  rnondá  Tini.  A pap 
nevetett  s a kis  lányt  ismét  a földre  tette. 
E közben  Paulára  veté  tekintetét,  ki  még  az 
ablaknál  állt  s kissé  elégül etlen  arczczal  né- 
zett az  utczára.  Ez  a haragos  arcz  igen  jól 
állt  neki.  Arczai  pirosabbak  voltak  a szo- 
kottnál s szemöldökeit  haragosan  húzta  össze. 
Kezével  haját  egyengette,  s kis  fülei  mögé 
simitá  — nyilván  azért  akart  valamit  tenni, 
hogy  a [fiatal  ember  tekintetét  kikerülje.  Har- 
teck a leány  mellé  lépett  s félénken  kérdé : 

■ Miért  oly  haragos? Komolyan  neheztel  érte, 
hogy  húga  barátnőmnek  tartja  kegyedet?* 
»Ó  nem!  ezért  nem  neheztelek*,  viszonzá 
Paula  a nélkül,  hogy  rá  nézne,  « hanem  a 
miatt,  hogy  Tini  oly  meggondolatlanul  fecseg. 
. . mintha  ilyesféléket  tőlem  hallana  ...» 

«Meg  vagyok  győződve,  hogy  az  nem 
áll*,  feleié  engesztelőleg.  «Ne  engedje,  Paula 
kisasszony,  hogy  köztünk  — bár  pillanatnyira 
a legkisebb  egyenetlenség  jöjjön  létre. 
Én  igen  örömest  jövök  ide,  itt  jól  és  ottho- 
nosan érzem  magamat,  Tinikét  nagyon  sze- 
retem és  — kegyedet  is »,  rnondá  némi  habozás 
után,  önök  az  egyetlen  emberek  a faluban, 
a kikkel  érintkeznem  jól  esik.  Hagjrja  meg 
tehát  azt  az  örömet,  hogy  higyjem,  mikép 
kcyycd  is  barátságos  indulattal  viseltetik  irán- 
tam . . . Én  ezért  soha  sem  leszek  elbiza- 
kodott*. 

Én  nem  is  mondtam*,  kezdé  Paula,  de 
elakadt,  az  ajtóra  nézett.  Az  orvos  jött.  Har- 
teck önkénytelenül,  anélkül,  hogy  valamit 
gondolna,  nehány  lépésre  távozott  Paulától, 
az  orvos  az  ö sajátságos  tartózkodásával  kö- 
szöntő őt,  s Paulának,  ki  eléje  ment,  kezét 
nyujtá  s Tinike  haját  simogatá.  Az  orvos  és 
a pap  kevéssé  ismerték  egymást.  Abban  az 
időben,  midőn  Harteck  a házhoz  jött,  az  or- 


vos rendesen  dolgai  után  nézett  s a házon 
kivid  egyik  sem  találkozók  a másikkal. 

« Tinikének  le  kell  feküdnie*,  rnondá  az 
orvos  órájára  tekintve.  «Már  késő  van*. 

Harteck  e szavakat  figyelmeztetésnek 
vette,  hogy  távozzék ; még  nehány  szót  vál- 
tott az  orvossal  s elbúcsúzott.  Reinberg  a 
kapuig  kisérte  őt,  s aztán  gondolatokba  me- 
rült arczczal  a két  leányhoz  tért  vissza. 

(Folyt,  köv ) 


TÓTH  EDE. 

(FALU  HOSSZA.  - KINTORNÁS  CSALÁD.  - 
TOLONCZ.) 

— SZÍNI ROD ALMI  TANULMÁNY.  — 

Irta  : Szánt, hó  Kálmán. 

(Folyt ) 

De  távol  legyen  tőlünk  a Falu  Rosszá- 
tól minden  érdemet  megvonni.  A nagy  hi- 
bákkal szemben,  ha  nem  is  éppen  akkora, 
de  nem  csekély  előnyökkel  is  jeleskedik.  A 
megalkotás  hibái  önkénytelen  is  feltárták 
magukkal  a jellemrajz  hibáit  is.  Teljesen  ki- 
domborított, egészében  kimagasló,  nagy  jel-  ! 
lem  nincs  is  több  benne,  mint  Sándor.  Tercsi 
volna  ellenfele,  de  a tulajdonképi  actióba  ez 
csak  az  I.  felvonás  20-dik  jelenetében  lép, 
azontúl  csak  oly  mellék-alak,  mint  bármelyik.  í 
Az  I.  felvonáson  túl  jobban  előtérbe  lép  Bo- 
riska ; jellemrajzát  nem  kifogásolhatjuk,  igazán 
és  melegen  van  rajzolva : kár,  hogy  kissé 
nagyon  is  ifjúnak  s nagyon  is  sentimentalis- 
nak  látjuk.  Alig-alig  tudnak  bízni  szerelmében, 
olyan  gyermekesnek  tűnik  fel!  Az  öreg  Fe- 
ledi a rendes  ellenkező  apák  példánya;  Lajos 
igen  lényegtelen  személy. 

De  ezek  mellett  aztán  egész  csapata  van  a 
kitünőnél-kitiinöbb  genre-alakoknak,  melyek 
élénkké,  változatossá,  derűssé  teszik  az  egész 
müvet,  a humor  zománczával  fogják  be  s az 
újság,  ritkaság  ingerével  hatnak  a nézőre. 
Beleillenek  mind,  nem  hajuknál  fogva  vannak 
színpadra  vonszolva.  A három  veszekedő  asz- 
szony,  a kántortanitó,  a bakter,  a bakterné, 
a szőlőpásztor,  a czigányok,  a béres  mind 
csupa  töríilmetszett  magyar  nép-alakok,  me- 
lyek sohasem  fogják  elmulasztani  a valódi 
hatást.  Mint  mondják,  némelyiknek  eredetije 
ma  is  él  még  a kis  Putuokon;  én  hajlandó 
is  vagyok  elhinni,  sokkal  inkább  magukon 

hordják  a realitás  bélyegét,  semhogy  légből 
kapott  alakok  lehetnének.  Finum  Rózsiról  s 
jó  tulajdonságáról  már  volt  szó.  Ez  a leg- 
tétlenebb alakja  az  egész  darabnak ; a többi 
mind  befolyik  többé-kevésbé  ha  nem  is  a 
föcselekményre,  de  legalább  az  episodokra. 
Finum  Rózsi  igazán  csak  sétál  a színpadon, 
mégpedig  sokat  sétál.  Jó  alakja  a könnyiivérü, 
hetyke  falusi  menyecskének,  de  ép  azért, 
mert  oly  sokat  sürög-forog,  sokat  lábatlan- 
kodik  hiába,  nagyon  is  szembe  tűn.  Én  azt 
hiszem,  hogy  ez  az  első  kidolgozás  maradéka, 
a melyben  valósziniileg  jussa  s nagyobb  tere 
is  volt.  Midőn  Tóth  Ede  átdolgozta  darab- 
ját, lényegesen,  sót  tán  gyökeresen  is  meg- 
változtatta ; de  érezte  bizonyára,  hogy  mily 
kitűnő  alakot  teremtett  Finum  Rózsiban,  tán 
sajnálta  eldobni ; érezte  tán  szükségét  is  egy 
ily  dalos  madárnak : Boriska  nem  lehetett 
az  sentimentalismusánál,  Tercsi  háttérbe  vo- 
nulásánál fogva ; szóval  beleillesztette,  a hogy 
lehetett.  Másként  nem  magyarázható  ez  egyet- 
len, még  pedig  sokszor  előforduló,  fölös  alak- 
A többinek  mind  meg  van  a maga  epizodi- 
kus keresni  valója  a színpadon,  sőt  egy  helyütt, 
a II.  felvonásban,  Gonosz  epizódja  háttérbe 
tolja  a fó'cselekményt  is,  mintegy  surrogatu- 
mául  szolgál,  bár  nem  tagadható,  hogy  vele 
szoros  kapcsolatban  is  van,  sőt  bonyodalmát 
előidézi.  [De  különben  ez  epizódok,  a mily 
fényes  bizonyítékot  szolgáltatnak  egy  felöl 
Tóth  Ede  költői  inventiójáról,  másfelől  nép- 
ismeretének, a komikum  érzékének,  a jel- 
lemző népies  vonások  iránti  felismerő  képes- 
ségének is  bizonyítékai.  Ámbár  rajta  is  meg- 
történik már,  mint  pl.  a II.  felvonás  5 dik 
jelenetében,  hogy  a nagyon  is  eredetit  va- 
dászva, póriassá  válik;  mennyivel  gyakrab- 
ban utánzóin. 

Tóth  Ede  inspiratióját,  hivatottságát 
legfényesebben  nyelve  bizonyítja.  A tőrülmet- 
szett  szólásokat  hiába  keressük  benne,  táj- 
szólások gyűjteményéhez  kevés  anyagot  szol- 
gáltat, de  azért  igazán  népies  az  mindvégig. 
Népies  a hang,  mely  az  egészen  átvonul, 
népies  a gondolat,  mely  a személyek  agyá'  an 
megterem  s népies  a beszéd,  melylyel  kife- 
jezésre juttatják.  S népiessége  mellett  nem 
kisebb  mértékben  költői  és  drámai  is ; dia- 
lógjai élénkek,  jellemzetesek,  erővel  teljesek; 
az  érzelmek  kifejezésében  gazdag,  emelke- 
dett, egész  a lyraiságig;  a genre-alakoké 
komikus,  nem  ugyan  élcztöl  szikrázó,  a mi 


a magyar  népnek  nem  is  tulajdona,  de  ne- 
vettető azért  magában  a kifejezésmódban,  a 
fordulatokban,  melyeken  nem  egyszer  át  üt 
a jellemzetes  agyafúrtság,  ravasz  leleményes- 
ség, s melyeken  nem  egyszer  kitör  a tiszta 
humor  csillámló  ere. 

A Falu  Rossza  színpadi  hatása  még  min- 
dig egyre  tart  s tartani  is  fog  még  sokáig. 
Gyöngéi  ott  nyilatkoznak,  hol  a nagy  közön- 
ség kritikája  meglehetős  tapogatózó  s a mely 
irányban  a nagy  közönség  érzéke  meglehetős 
indiíferens;  előnyei  ellenben  oly  részen  mu- 
tatkoznak, melyet  a nagy  közönség  első  sor- 
ban kíván  meg,  a mi  iránt  a nagy  közönség- 
nek van  érzéke  és  itélőereje  is.  De  tartson 
is  még  soká,  megérdemli  minden  hibája  mel- 
lett is ; azok,  a kik  Tóth  Ede  nyomán  indultak, 
mintául  vették  a Falu  Rosszát,  de  még  ed- 
digelé  csak  mögötte  tudtak  maradni;  melléje 
jutni,  vagy  pláne  fölülmúlni  nem  bírta  egy  se. 

Ő maga,  Tóth  Ede,  jóformán  el  is  feled- 
kezett már  darabjáról,  annyira  nem  bízott  a 
pályázat  sikerében.  Ott  nyomorgott  s most 
már  kimerültén,  betegen  többi  szinésztársai- 
val  Dombovárott,  midőn  a véletlen  a Reform 
egy  régibb  számát  adta  kezébe,  melyben  sa- 
ját nevét  látta  kövér  betűkkel  kinyomtatva, 
s az  örömtől  eszméletlenül  rogyott  össze,  mi- 
dőn megtudta,  hogy  az  ő műve  lett  nyertes. 
Rögtön  irt  Budapestre,  hol  a teljesen  isme- 
retlen nevii  szerző  jelentkezését  már  izgatot- 
tan várták,  hogy  küldjék  meg  pályadiját  vagy 
legalább  annyit,  hogy  felutazhassék,  mert  még 
annyival  sem  rendelkezett.  Szigligeti,  a jó 
öreg  Szigligeti  lögtön  útnak  indította  a száz 
aranyat  — bankóra  váltva.*) 

Felment  s nem  is  eresztették  vissza  töb- 
bet; mint  színészt  nem  használhatták  ugyan, 
de  megtették  a színháznál  jelmeztári  felügye- 
lőnek. 

De  már  ekkor  jelentkeztek  rajta  a sor- 
vasztó kór  tünetei,  melyek  utóbb  is  véget 
vetettek  életének.  A mily  jól  esett,  a meny- 
nyire használt  neki  a nyugodt,  gondtalan 
élet,  melyet  ezentúl  élhetett,  ép  oly  ártalmára 
volt  a líistös,  poros  levegő,  melyet  a főváros- 
ban szívnia  kellett.  Nyomta  a dicsőség  terhe 
is.  Önkénytelen  is  párhuzamot  kelle  vonnia 
a múlt  és  jelen  között  s aligha  gondolhatott 
cynizmus  nélkül  az  iinnepeltetésekre,  melyek- 
nek tárgya  volt.  Minduntalan  eszébe  jutha- 
tott : — tegnap  még  éhen  halhattam  volna. 

*)  Tóth  Ede  művei  II.  kötet  XV.  lap. 

Pedig  arról  sem  ö,  sem  más  nem  tehetett. 
Ereznie  is  kelle,  hoiry  a dicsőség  napja  szá- 
mára már  későn  kezde  pirkadni.  Rendezett 
viszonyai  közül,  jólléte  közepette  visszavá- 
gyott a vándorszínész  nyomorgó,  de  kóbor, 
szabad,  fesztelen  állapota  után,  « mikor  húsz 
krajczár  volt  az  accidentia,  s tizet  lefogtak 
belőle.  — Hej,  de  szép  idők  villának  azok!» 

I)e  mindezek  mellett,  hogy  érezte  a tüzet 
bensejében,  mely  egymásután  emészti  fel  élet- 
erejét, érezte,  hogy  munkái  gyümölcsét  nem 
sokáig  élvezheti,  érezte,  hogy  a dicsőség,  mely 
után  ezrek  meg  ezrek  oly  emberfeletti  módon 
kapaszkodnak,  csak  üres  léhaság,  érezte,  hogy 
szárnyai,  melyekkel  repülni  tudna,  meg  van- 
nak kuszáivá  e nem  neki  való  légkörben,  — 
mindezek  mellett  is,  nem  szűnt  meg  dolgozni. 

1875.  január  15-dikén  adták  először  a 
Falu  Rosszát,  áprilisban  nevezték  ki  a szín- 
házhoz s lett  hát  állandó  lakosa  a főváros- 
nak, pár  hó  után  már  újabb  művel  lépett  elő, 
a Kintornás  Család-ö&],  mely  azonban  csak 
hosszas  késlekedés  után,  1876  január  27-én 
került  először  színre. 

A Kintornás  Családnak  a Falu  Rosszá- 
tól egészen  elütő  szintere  van.  Szereplő  sze- 
mélyei nem  a szorosan  vett  nép- bői  vannak 
véve,  mely  alatt  tulajdonkép  csak  azt  az  osz- 
tályt értjük,  mely  két  keze  munkájával  miveli 
kisebb-nagyobb  földbirtokát,  vagy  nem  is  épen 
a magáét,  csak  általában  a maga  munkálta 
földtől  várja  a mindennapi  kenyeret.  Az  ér- 
telmi osztályhoz  egy  fokkal  közelebb  álló 
kézmivesek  közül  keresi  ki  hőseit,  kik,  kü- 
lönösen, ha  jobb  módúak,  más  világnézet, 
íinomultabb  értelmek  behatása  alatt  élnek, 
mint  az  a nép  is,  melyből  a Falu  Rossza  sze- 
mélyei teltek  ki.  Más  szellem  lengi  át  az 
egész  művet,  más  hang  vonul  az  egészen  ke- 
resztül. Személyei  közt  Pergő  Gerzson,  a 
gazdag  molnárt,  Juczika  « kisasszony  »-nalc  ne- 
vezett leányát,  Dáma  Náczit,  a falusi  fiskálist, 
a molnár  kenyeres  pajtását,  Bimbó  Laczit,  a 
Pestet  megjárt  ácsmestert,  Fúvó  Mátét,  az 
orgonaépitöt  s leányát,  az  egészen  pesti  Ma- 
rit látjuk  följegyezve.  Előre  ellehetünk  rá 
készülve,  hogy  ily  társadalmi  körnek  érzel- 
mei is  másként  nyilatkoznak,  másként  jutnak 
érvényre,  mint  a Falu  Rosszáé.  De  a néptől 
azért  nem  váltunk  meg,  E kör  csak  épugyanép, 
a faji  vonások  csakúgy  föllelhetök  benne,  mint 
amaz  alantibban;  a polgárisultság  nivelláló, 
egyedi  bélyegeket  letörlő  szellője  sokkal  cse- 


kélyebi) mértékben  legyintette,  mintsem  félig- 
meddig  is  azon  osztályhoz  lehetne  számítani, 
melyben  a finomult  s gyakran  csak  raffinirt 
erkölcsök,  társadalmi  conventionalizmus  és 
megszokások  az  érzelmek  nyilatkozásának,  a 
szenvedélyek  kitörésének  bizonyos  kiszabott 
határokat  vontak,  melyet  túllépni  a közérzés 
megsértése  nélkül  lehetetlen.  Azon  körhöz 
tartozik  ez  még,  mely  az  örök  emberin  kí- 
vül az  érzelmek  és  szenvedélyekben  más  tör- 
vényt el  nem  isméi-,  mely  a társadalmi  egyez- 
mény és  illem  szabályait  nem  ismeri  el  min- 
denható urnák  maga  fölött,  a mi  pedig  szintén 
egyike  a lényeges  ellentéteknek,  melyek  a két 
osztályt  egymástól  elválasztják. 

A drámai  összeütközést  itt  Bimbó  Laczi 
elfelejtett  bűnös  szerelnie  szüli,  mely  azon 
pillanatban  támad  rája,  midőn  uj  szerelmes- 
nek kíván  hűséget  esküdni.  Laczi  Pesten  dol- 
gozott, a hol,  minthogy  volt  miből,  úri  mó- 
don élt  s szerelmeskedéssel  töltötte  idejét. 
Elcsábított  s bűnbe  ejtett  egy  tisztességes 
leányt,  Marit,  Fúvó  Máté,  a vén  orgona- 
épitő  gyermekét.  Hazajött,  az  egész  történet 
úgyse  jutott  eszébe,  mint  a tavalyi  hó;  meg- 
látta és  megszerette  Pergő  Juczikát,  a hor- 
váti molnár  leányát,  ez  őt  viszont  s miden  ! 
a függöny  felgördül,  már  a mennyekző  előes- 
téjén vagyunk.  A vén  Fúvó  ezalatt  elveszti 
hallását,  mesterségét  abban  kellett  hagynia, 
koldusbotra  jutott.  Akkor  elővette  az  ő kin-  \ 
tornáját,  melyet  egész  életén  át  rontott  és  \ 
javított  s útnak  indultak  hárman,  az  apa,  a 
leány  s az  unoka,  hogy  azzal  keresve  kenye- 
rüket, fölkeresik  a csábitót.  Az  apának  ökölbe 
szorultak  kezei  a gondolatra,  hogy  a csábitó 
megtagadhatná  kedvesét  és  gyermekét,  s a 
leány  azt  gondolta,  hogy  ha  az  meglátja  majd 
kicsiny  fiát,  kinek  létezéséről  sem  tud  s szive 
megnyílik  szeretetére,  karjai  ölelésére,  a gyer- 
mekkel együtt  szivébe  fogadja,  keblére  öleli 
az  anyát  is.  A véletlen  ép  az  nap  sodorja 
őket  a horváti  malomba,  s Mari  megtudja  a 
valót.  Összerázkódva  sikolt  fel  s a függöny 
Mari  szavával  gördül  le:  — Vezessen  innen 
még  ma  Bimbó  Lacziékhoz. 

(Folyt,  köv.) 

Önöknek,  tisztelt  urak,  számot  adni  tartozunk, 
több  tekintetben  méltán  sorakozott  az  előbbi 
évek  szép  eredményeihez. 

Hogy  mindjárt  legelöl  említsem  kima- 
gasló eseményét,  mely  társulatunk  ez  évét 
fényessé  tette,  az  világhírű  nagy  mesterünk, 
Munkácsy  Mihály  művének  kiállítása  volt,  ki 
nemes  honfiúi  érzetében  hazáját  kívánta  min- 
denekelőtt remekműve  kiállításával  megtisz- 
telni. 

Nem  lehet  itt  feladatom  a mű  érdemeit 
bővebben,  gyenge  ajakkal,  futólag  kiemelnem. 
Ez  uj  mű  megalkotásával  a Munkácsy  müveit 
méltató  irodalom  már  is  egész  kis  könyvtárrá 
szaporodott,  hirdetve  a magyar  mester  di- 
csőségét. 

Társulatunk  egyéb  kihatóbb  mozzanatait 
az  idén  is,  mint  rendesen,  nagy  és  számos 
kisebb  kiállításaink  soia  képezte,  még  pedig 
oly  sűrűn,  hogy  az  illető  évszakok  egész 
idejét  nemcsak  egyre  dúsan  változó  tartalmú 
kiváló  müvekkel  egészen  elfoglalta,  hanem 
már  a jövő  évnek  is  jó  része  előre  igénybe 
van  véve. 

Kiállításunk  nevezetes  momentuma  a nagy 
dij,  melynek  ez  idei  kiadása  szép  remények 
méltó  előlege  volt.  A dús  képkiállitás  mel- 
lett is  szobormű  nyerte  meg,  és  pedig  Zala 
György  ifjabb  művészünk  Mária-csoportja, 
nagyobbszerü  és  kiváló  monumentális  jellege 
s alkotásánál  fogva. 

Annál  örvendetesebb  esemény  ez,  minél 
szomorúbb  csapás  érte  társulatunkat  s a ma- 
gyar szobrászatot  Huszár  Adolf  véletlen  ha- 
lála által.  Úgyszólván  első  s eddig  legna- 
gyobb valódi  hazai  szobrászunk  kora  halála 
újra  fájdalmasan  emlékeztet  a közmondásos 
balcsillagzatra,  mely  a magyar  szobrászat  fe- 
lett uralkodik.  Eötvös  és  Petőfi,  Bem  és  Deák 
szobrainak  megalkotója,  ki  kora  több  neve- 
zetes külföldi  szobrásza  helyeslését  megnyerte, 
s velők  versenyben  őket  legyőzte  müveivel, 
élete  delén,  férfikora  virágában  nagy  és  fé- 
nyes alkotásokat  Ígérve,  valóban  hivatva  volt 
kiváló  plasztikai  ereje  által  a nemzet  nagy 
alakjai,  hősei  és  államférfiai  szobraival  díszí- 
teni a hazát.  Fájdalom,  amint  majd  véletlenül 
egyszerre  feltűnt  hatalmas  erejében,  nagy  te- 
hetségével, éppen  oly  véletlenül  hunyt  el 
egyelőre  pótolhatlan  vesztességül.  Csupán  a 
vigasztalás  maradt  számunkra,  hogy  nyomába 
már  is  oly  ivadék  léphet,  mely  képes  nem- 
csak félbenhagyott  müveit  folytatni,  de  uj 


alkotásokkal  is  fellépni.  Pályanyertes  művé- 
szünk egyik  kezesség  erre. 

Ha  továbbá  egyéb  hazai  művészi  moz- 
galmainkra és  műalkotásainkra  tekintetet 
vetünk,  emez  újabb  alkotások  és  mozgalmak 
meglehetősen  élénkek  voltak  s több  irányban 
mutatkoztak,  habár  nem  mondhatnék,  hogy 
másként  éppen  valami  nagy  s általános 
lendületnek  örvendettek. 

Társulatunk  külön  művészi  tekintetben 
csakis  annyit  tett,  hogy  egyik  legkitűnőbb 
művészünket,  Lotz  Károlyt,  megtisztelni  kí- 
vánván, évek  során  át  folytatott  magasb  mo- 
numentális alkotásaiért,  műcsarnokunk  szá- 
mára bronz  mellszobrát  készíttette  el,  Stróbl 
Alajos  által.  Hasonlóan  kívánta  megörökíteni 
társulatunk  korán  elhunyt  tagjának,  Huszár 
Adolf  szobrásznak  emlékét  és  mellszobra  el- 
készítését a mester  egyik  derék  szobrász  ta- 
nítványánál, Loránfi  Antalnál  megrendelem!  ő- 
nek  megszavazta. 

Bírálva  művészi  produkcziónkat, fájdalom  ! 
be  kell  vallanunk,  hogy  ez  idő  szerint,  s 
azért  reméljük  csak  ideiglenesen,  művésze- 
tünk nemzeti  jellege  s iránya  hanyatlást  mu- 
tat, vagy  csak  nem  tartott  lépést  az  előbbi 
évek  igyekezeteivel.  A nemzeti  irányú  és 
jellegű  magyar  művek  száma,  melyek  három 
év  előtti  tömeges  fellépte  magasabb  reményre 
jogosított,  mind  kevesebb  és  gyengébb.  Meg- 
csappant a magyar  lelkesedés  s felburjánozott 
helyette  a rossz  Ízlés. 

A magyar  történeti  festészet  géniusza 
pedig  épen  gyászt  ölthet,  mert  műveit  sem 
kiállitásunkon,  sem  másutt  nem  üdvözölhet- 
tük, sőt  már  ennek  óhajtását  is  áliirügyek 
alatt  nyíltan  megszólják.  Történetfestészeti 
pályadijunk  pedig,  melynek  pályanyertesei 
az  előbbi  években  annyi  reménynyel  kecseg- 
tettek, jelenleg  évek  sora  után  az  idén  elő- 
ször, kiadható  sem  volt  többé. 

Megkímélem  önöket,  uraim,  a művészeti 
elméletek  s irányok,  felfogások  és  divatok 
kérdései-,  nézetei-  és  vélelmeinek  tételünk  el- 
lenében felhozott  ellennézetei  felsorolásától. 

Nekünk  csak  egy  kell,  és  ez  egy  a fő 
feladatunk,  hogy  művészetünk  jó,  szép  és 
korrekt  legyen  rajzban  és  színben,  nemes  a 
felfogásban,  bájos  a kivitelben,  s azután,  hogy 
magyar  legyen  kifejezésében  s alakításaiban, 
hogy  a nemzet  típusának  és  jellegének,  szellemé- 
nek és  gondolatának  kinyomatával  bírjon,  s 
hazai  életünknek  népies  nemcsak  alacsony 

vagy  épen  durva  jeleneteiben,  hanem  maga- 
sabb szellemi,  történeti,  erkölcsi,  vallási,  le- 
gendái, eposzi,  regei,  mondái  stb.  eseményei 
és  eszményei  felfogásában  s előadásában  ad- 
jon méltó  alakot.  Ez  által  emelkedtek  fel 
a régibb  s újabb  olasz  és  németalföldi,  az  ó- 
s uj  német,  spanyol  és  íranczia  iskolák.  E 
nélkül  nincs  eredetiség  és  nincs  nemzeti 
iskola. 

Nekünk  tehát  első,  hogy  nemzeti  művé- 
szetünk legyen,  hogy  magyar  iskolánk  fej- 
lődjék ; mely  tétel  nem  mond  ellent  annak, 
hogy  művészetünk  azért  az  európai  művészet 
magaslatának  színvonalára  emelkedjék.  Sőt 
inkább  feltétele  annak.  Munkácsy  ezzel  kez- 
dette s ezzel  nyerte  első  sikereit,  mi  nem 
hátráltatta  abban,  hogy  európai  színvonalra 
jusson. 

Nem  jutottunk  tovább  az  egyházi  mű- 
vészetre kitűzött  pályadijakkal  sem.  Több- 
ször buzdítottunk  bár  erre  is  és  ismételve 
kiemeltük,  hogy  a történeti  művészetben  ez 
hasonlón  a legmagasabb  és  nemesebb  feladat. 
Annyival  magasabb  és  nemesebb,  a mennyi- 
vel a keresztény  műveltség  és  polgárosodás, 
valláserkölcsi  érzet  és  tan  túltesz  a pogány 
mithológián,  mit  csak  a teljes  vallási  és  er- 
kölcsi nihilizmus  tagadhat. 

Számot  adva  igy  hosszúra  nyúlt  előter- 
jesztésemben társulati  munkálkodásunkról  és 
tájékozva  magunkat  hazai  műállapotaink  fe- 
lől, midőn  végül  kiemeltem  a magasabb  nem- 
zeti műirányt,  melyet  társulatunknak  kitűz- 
nie és  istápolnia  főfeladata,  azt  vélem,  tisz- 
telt közgyűlés,  hogy  ez  által  csak  félig 
teljesítettük  kötelességünket. 

Ha  művészetünk  magasabb  virágzását 
előmozdítani  kívánjuk,  ha  tőle  nagyobb  mo- 
numentális alkotásokat  igénylünk  s a hazai 
irány  emelését  vártuk,  meg  kell  egyszersmind 
részünkről  is  adnunk  az  ily  magasabb  alko- 
tás feltételeit,  elő  kell  mozdítanunk  a ren- 
delkezésünkre álló  eszközökkel  és  kétségekkel 
annak  kellő  produkcztióját. 

Végre  annyi  év  sanyarú  terhei  után  a 
legutóbbi  években  annyira  emelkedtek  jöve- 
delmeink is,  hogy  az  idén  a tetemes  admi- 
nisztrácziói  költségek  daczára  is,  még  mintegy 
húsz  ezer  forint  oly  tiszta  jövedelmünk  ma- 
radt, melylyel  végre  a művészetet  is  már 
egyszer  méltón  dotálhatjuk.  Tekintve  ezt, 
elnöki  kötelességemnek  tartottam  a választ- 
mánynak s a közgyűlésnek  előterjesztenem, 


hogy  ha  nem  is  az  egész  húszezer  forint, 
ámbár  ezt  bátran  lehetne  tenni,  legalább  is 
15  vagy  14  ezer  forint  forditassék  az  idén 
már  egyszer  nagyobb  müvásárlásra  vagy  mű- 
vészi magasabb  feladatokra  és  megrendelé- 
sekre. 

Mindannak  daczára  a választmány  há- 
rom szónyi  többsége  elvetvén  az  előterjesz- 
tést, melylyel  14  ezer  forint  ajánltatott  a 
művészet  és  művásárlás  számára  és  hatezer 
a tartalék  forgó-tőkéül,  az  eddigi  művásár- 
lási összeget  csupán  négyezer  forinttal  kí- 
vánja emeltetni. 

Ez  az,  mit  tisztelt  közgyűlés,  kívántam 
tájékozásul  előterjeszteni. 

DANTE-TANULMÁNYOK 

ITÁLIÁBAN. 

Irta : Rényi  Rezső. 

(Folyt.) 

1791-ben  Róná- bán  [Fulgoni-nál]  e czim 
alatt  látott  világot:  La  Divina  Commedia  di 
Dante  Alighieri  novamente  coretta,  spiegata 
c difesa  da  F.  B.  L.  M.  C.  [Fr.  Bald.  Lom- 
bardi Minor.  Conventuale.]  A pokol,  purga- 
torium  és  paradicsom  rajzai  mellékelvék.  E 
kiadást  Giuseppe  Gampi,  Fortunato  Federici 
és  Giuseppe  Majfei,  Páduá-lom  1822-ben  bő- 
vítve öt  kötetben  adták  közkézre  [tipogr.  della 
Minerva.]  Az  első  három  kötet  tartalmazza, 
a költeményt  magát,  a negyedikben  van  a 
Rimario  és  az  accad.  d.  Crusca  által  elfoga- 
dott magyarázatok ; az  ötödikben  végre  Dante 
élete,  illusztrácziók  s a Dante  kiadványok 
katalogja  foglaltatnak. 

Ugyanez  évről  [1791.]  adta  ki  Dantet 
Giov.  Jacopo  de  Marchesi  Dlonisi  szöveg-ma- 
gyarázattal és  javításokkal. 

1727-ben  Cominiano- nál  jelent  meg  Pom- 
peo  Vcnturi  javított  kiadása,  mely  nagy  be- 
csénél fogva  újabban  1830-ban  Flóron:;- ben, 
majd  1850-ben  Rassano-hm  látott  világot. 

1796-ban  Panna- bán  [nel  Regal  Palazzo 
con  tipi  Bodiniani,]  ez  egyszerű  czímiuel  La 
Divina  Commedia  di  Dante  Allighieri  ke- 
rült ki. 

E századból  való  Lodovico  Castélvctro  ta- 
nulmányának, Alcíme  cosette  intorno  alla 
Commedia  di  Dante,  Muratori  L.  A.  által 
megejtett  kiadása.  [Berna,  stamp.  di  Foppens.  ! 
1727.]  és  Carlo  Dcnina  tanulmánya  Riíles 

sioni  particolari  sopra  la  Commedia  di  Dante, 
[Glasgua,  stamp.  di  Foulis.  1763.]. 

Ennyi  érdeklődés  nieg’czáfolja  Casalbigi- 1, 
s megmenti  a XVIII-ik  századot  Kaposi  vádja 
elől;  mert  lia  az  irúk,  tudósok,  kiadók  kiad- 
ványokat rendeztek,  magyarázatokkal,  tanul- 
mányokkal, Dante-katalogokkal  léptek  elő, 
bizonyára  nem  vaktában  indultak,  lianem  is- 
mervén az  olvasóközönséget,  erre  bizton  szá- 
mítottak. 

Nem  is  volt  a Dante-kultusz  Itáliában 
sem  uj  keletű,  vagy  csak  nemzeti  büszkeség, 
avagy  politikai  programm  folyománya,  hanem 
legbensőbb  meggyőződés,  lelki  szükségesség) 
s a lelkesedés  folytonossága. 

Kisértsük  meg  bár  körvonalozva  is  ezt 
bizonyítani.  Nem  hiányzik  anyag  tárgyunk- 
hoz,Öle  itt  csak  annyit  használunk  föl  belőle, 
mennyit  egy  heti  lap  kerete  megenged,  s 
amennyit  ily  száraz  tanulmányból  cum  grano 
nyújtani  tanácsol  az  Ízlés.  És  most  miután  az 
inkriminált  XVIII.  századot  Schlosser-  Ka- 
posi tévedései  elől  fedeztük,  nézzünk  vissza, 
mily  adatokat  nyújt  a trecento  története,  a 
([iiatro-  és  cinquecento  bibliographiája. 

A Divina  Commedia  már  Dante  életében 
különösen  az  első<  rész  Inferno,  oly  népszerű 
volt,  hogy  egyes  szakaszait  a nép  dalos  aj- 
kain hordozta.  Cantu  és  Maffei  Gr.  beszélik, 
hogy  Dante  egykoron  Verona  utczáin  halad- 
ván, a kiváncsi  tömeg  követte  őt,  s két  elő- 
kelő nő  megbámulva  a költőt,  suttogák  egy- 
másnak : ime  ez  azon  ember,  ki  a mennyet 
és  poklokat  bejárta.  Ez  az  anekdota  színét 
viseli,  keressünk  tehát  tárgyiasabb  adatokat. 

Midőn  1321-ben  Ravennában  meghalt, 
[Filip.  Villanj,  1.  IX.  c.  133.]  remekműve, 
mint  az  olaszok  csodálatának  tárgya,  már 
számtalan  kézirat  codexben  volt  elterjedve. 
[Tiraboschi.  Storia  della  Lett.  Ital.  Modena. 
1775.  V.  p.  I.,  394.]  Ez  arra  vall,  hogy  a 
Dante-kultusz  a XlV-ik  századból  indult  meg. 
A további  fejlemények  mutatni  fogják,  hogy 
halála  után  még  nagyobb  tért  foglalt.  Tanú- 
ságot tesz  a felől  Flórencz,  midőn  nagynevű 
fiának  hamvait,  több  Ízben  minden  áron  visz- 
szaszerezni  akarja;  midőn' a firenzei  signoria 
határozatot  hoz,  melynek  értelmében  fenséges 
emléket  rendel  számára  emeltetni,  s hogy  a 
S.-Giovanni  egyházban,  Marsilio  Ficino  a hír- 
neves humanista,  és  a firenzei  Accademia 
Platonica  feje,  Dante  nagy  csodálója  és  ma- 
gyarázója szerint,  [Marsilii  Ficini  Florentini 


insignis  Philosophi  Platonici,  Medici  atque 
Theologi  clarissimi  Opera.  Basileae.  Ex  Offi- 
cina Henriepetrina.  M.  D.  LXXIV.  §.  XVI.]  a 
költő  arczképe  ünnepélyesen  megkoszoruzta- 
tott ; dicsőségére  emlék-érmek  verettek,  és 
szobrok  emeltettek. 

E divinatio  hoz  sorolhatók  a végnélkiili 
életleirások,  melyek  nyomban  halálát  követ- 
ték, s melyek  közül  Boccaccio  és  Leonardo 
Bruni  d’Arezzo  nemcsak  figyelemreméltók, 
hanem  kútfők  becsével  is  bírnak.  Boccaccio 
e művét,  [Origine,  vita,  studj  e costumi  di 
Dante  Alighieri.]  1373-ban  augusztus  hó  9-ike 
előtt,  mint  a mely  napon  Dante  magyarázó- 
nak kinevezve  lön,  irta.  Több  kiadása  van- 
[1.  összes  művei  közt : Opere  di  M.  Giovanni 
Boccacci,  Firenze.  1723.  Vol.  III.]  Mint  tudva 
van  Boccaccio  Petrarca  számára  leírta  a Di- 
vina Commediát,  s megküldé  neki  egy  levél 
kíséretében,  mely  a két  jó  barát  közt  majd 
félreértésekre  adott  okot,  és  a mely  körül- 
ményt Petrarca  jellemzői  kivélel  nélkül  Dante 
elleni  irigységének  okmányául  tekintenek. 
Egy  kézirat-példánya  a Divina  Commedianak 
Boccaccio  hagyatékában  találtatván  1820-ban 
jött  kiadás  alá.  [La  Divina  Commedia  di  Dante 
Alighieri  manoscritta  da  Boccaccio,  impresso 
nelle  case  dei  Fantoni.] 

Bruni  1436-ban  irta  meg  Dante  életét, 
tehát  jóval  később,  de  az  ez  időben  még 
friss  benyomások  alatt,  kritikai  elméje  volt 
nagy  segélyére.  Vita  di  Dante-jét  Lodovico 
Bolce  1555.  évi  Velenczében  rendezett  Dante- 
kiadásába  vette  fel.  Ezt  cselekedte  Cristoforo 
Landino  kommentárjaihoz  csatolván.  Fran- 
cesco  Bcdi  egy  régi  kézirat  másolat  után, 
1672-ben  saját  jegyzetei  kíséretében  bocsá- 
totta közre;  továbbá  Volpi  1727-ben  Padu 
ában  kiadott  Divina  Commediához  mellékelte 
Bruni  müvét,  végre  iÉ&squali  1739-iki  velen- 
czei  kiadásába  Pompeo  Venturi  jegyzeteivel 
ismét  felvette. 

1468-ban  irta  Dante  életét  Giov.  Mario 
Filelfo,  a híres  hellenista,  és  hírhedt  huma- 
nista Francesco  Filelfo  fia,  és  melyet  Dome- 
nico  Moreni  a Laurenziana  kézirata  után 
adott  ki  újabban  1828-ban.  [Vita  Dantis  Ali- 
gherii  a J.  Mario  Philelpho  scripta  nnnc  pri- 
mum  ex  codice  Laurentiano  in  Incém  edita, 
et  notis  illustrata.  Florentiae,  ex  typogr.  Ma- 
gheriana.] 

Filippo  Villani  latinul  irta  meg  Dante 
életét.  Dr.  E.  Ruth  [Geschichte  dér  italieni- 

sclien  Poesie.  Leipzig,  1844.  II.  356.]  tévesen 
azt  állitá,  hogy  Villani  e kézirata  máig  sem 
került  elő  s csak  olasz  fordításban  ismerjük. 
Áll,  hogy  ez  utóbbi  Giammaria  Mazzuchelli- 
nek  1747-ik  évi  velenczei  kiadásában  forgott 
csak  közkézen,  azonban  Domenico  Moreni 
1826-ban  a latin  eredeti  után  közli.  [Vita 
Dantis,  Petrarchae,  et  Boccaccii  a Pkilippo 
Villanio  scripte  ex  codice  inedito  Barberiano. 
Florentiae,  typis  Magherianis.]  Ezt  Ruthnak 
1844-ben  mint  irodalomtörténetirónak  tudnia 
kellett  volna. 

Gianozzo  Manetti  a tudós  államtitkár- 
nak Dante  életirása  [De  vita  et  moribus 
trium  illustrium  poetarum  Florentinorum], 
melyet  Abbate  Lor.  Melitts  1747-ben  Flo- 
renczben  adott  ki,  szintén  a XV-ik  század 
művei  közé  sorolható. 

Dante  életét  megírták  még  ez  időkben 
Christophoro  Landino  és  Alessandro  Vcllutello 
mint  kommentárjaik  bevezetését.  Ezek  felöl 
alább  fogunk  megemlékezni. 

Mindez  arra  mutat,  hogy  a Dante-kul- 
tusz  nem  oly  tij,  mint  Chateaubriand  tartja, 
sőt  kiindulását  is  a francziáknak  akarná  ér- 
demükül felróni,  pedig  ha  tanulmányukat 
Dante  fölött  jól  szemügyre  vesszük,  el  kell 
ismernünk,  hogy  e tekintetben  is  igen  sokat 
tettek  a XIV.  és  XV-ik  század  olasz  irúi, 
tudósai  és  kiadói,  annyira,  mikép  az  eme 
századból  való  jeles  kommentárok  ináig  for- 
rásai a Dante-tanulmányoknak. 

E kommentátorok  sorát  a költő  fiai 
Pietro  és  Jacopo  nyitják  meg,  kik  atyjok  köl- 
temény it  nyomban  halála  után  szorgalmasan 
magyarázták.  Kézirataik  sokáig  hevertek, 
inig  végre  Pietro  kommentálja  Nannucci  ki- 
adásában 1845-ben,  [Petri  Alligherii  super 
Dantis  ipsius  genitoris  Comoediam  Comrnen- 
tarium  nunc  primum  in  luceni  editum  con- 
silio  et  sumptibus  G.  I.  Bar.  Vcrnon  curante 
Vincentio  Nannucci,  Florentiae,  Piatti.];  Ja- 
copo-é  i ellenben  lord  Vcrnon  kiadásában 
1848-ban  láttak  világot.  [Chiose  alla  Cantica 
deli  Inferno  di  Dante  Allighieri  atribuite  a 
Jacopo  suo  figlio,  óra  per  la  príma  volta 
date  in  Ince.  Firenze,  tipogr.  di  Baracchi.] 
Pelli.  [memorie  per  la  vita  di  Dante.  Zatta. 
Venezia  1 758.]  Dante  életének  a legkitűnőbb 
Írója  szerint  e kéziratok  nem  kerültek  ki- 
adás alá.  Az  1758-iki  iró  ez  állítása,  az  imént 
említett  kiadványokkal  szemben  teljesen  el- 
avult. 


Dante  fiait  követték : Accorso  de  Bonfan- 
tini , Micchino  da  Mczzano  ravennai  kanonok, 
Graziolo  de' BambagiuoU  Bologna  város  taná- 
csának titkárja  és  egy  névtelen  1334-ről. 
Utóbbinak  magyarázatait  1866-ban  Pietro 
Fanfani  adta  ki  Bolognában.  [Commento  alla 
Divina  Commedia  d’Anonimo  Fiorentino  dél 
secolo  XIV.  óra  per  la  príma  volta  stampato 
a cura  di  Pietro  Fanfani.  Bologna.  I — III.  j 
Az  első  magyarázók  egyike  még  Boccaccio } j 
mint  fentebb  említők,  továbbá  Bcnvenuto  da 
Imola , Francesco  Buti  és  Jacopo  della  Lana , , 
Guiniforto  delli  Bargigi  [Barzizza.j  Benvemito  j 
da  Imola  kommentárjait  többek  közt  Mura- 
tori is  kiadta  Antiquitates  Italicae  Medii  Aevi,  l 
czimű  jmunka  Ill-ik  kötetének  1029.  lapjai; 
Buti  kéziratmagyarázatai  pedig  1858-ban 
Crescentino  Giannini  kiadásában  láttak  vi- 
lágot. [Commento  di  Francesco  da  Buti  sopra 
la  Divina  Commedia  di  Dante  Allighieri  pub- 
licato  per  cura  di  Crescentino  Giannini.  Pisa, 
fiatelli  Nistri.];  Jacopo  della  Lana  kommen- 
tárjainak kézirata,  melyeket  Alberigo  da  Bos- 
ciatc  latinra  fordított  [Tiraboschi,  Stor.  d. 
Lett.  Ital.  m.  f.  i.  V.,  397.]  máig  a Riccar- 
diana  1005.  sz.  a.  kódexében  [23.  lap]  őriz- 
tetnek; ellenben  Bargigi- nek  az  Inferno-ra 
vonatkozó  magyarázatai  1838-ban  G.  Zacche- 
roni- bán  találtak  kiadójukra.  [Lo  Inferno  della 
Commedia  di  Dante  Allighieri  col  Comeuto 
di  Guiniforto  delli  Bargigi  tratto  da  due  ma- 
noseritti  inediti  dél  secolo  XV.  con  introdu- 
zione  e note  di  G.  Zaccheroni.  Firenze. 
Molini], 

Azonban  nemcsak  egyes  tudósokat  raga- 
dott meg  Dante  tanulmányozása,  hanem  feje- 
delmeket, köztársaságokat  s általában  az  egész 
olasz  társadalmat. 

Giovanni  Visconti  Milano  ura,  1350.  kö- 
rül hat  tudósból  álló  küldöttség  feladatául 
tiizte  ki  a Div.  Com.  magyarázatát.  E kül- 
döttség két  theologusbúl,  két  bölcsészből,  és 
két  flórenczi  férfiúból  állott.  Neveiket  nem, 
de  munkájokat  a Laurenziana  egy  kódexe 
tartotta  fenn.  Abbate  Mchus  e kéziratot  della 
Lana  tanulmányaival  összeegyeztetvén,  követ- 
kezteti, hogy  a fennebbi  küldöttség  tagjainak 
egyike  della  Lana  vala. 

Firenze  kormánya  1373-ban  augusztus 
9-ról  kelt  határozatával  Boccaccio- 1 nevezi  ki 
100  frt  évi  fizetéssel  Dante  magyarázónak, 
ki  is  mint  tudjuk,  a S.-Stephano  egyházban 
tartotta  nyilvános  előadásait.  Ennek  halála 

után  1375  ben  Salvino  Salvini  kanonok, 
1381-ben  Antonio  Piovano,  1401-ben  Filippo 
Villani  töltötték  be  a tanszéket.  Christoplioro 
Landino  és  Marsilio  Ficino  szintén  magyaráz- 
ták Flórenczben  Dantet. 

Bologna  1389-ben,  Dante  tanszékére 
Benvenuto  de  Beim  bakii  da  Imola  |Benvenuto 
da  Imola]  ismert  irót  és  Boccaccio  tanítvá- 
nyát hívta  meg. 

Pisa  1386-ban  állított  fel  ugyaneme 
czélra  egy  tanárt  az  említett  Francesco  di 
Bartolo  da  Buti  [Francesco  Buti]  személyében, 
kinek  magyarázatait  a fennemlitett  1858-iki 
Giamini-féle  kiadáson  kívül  Mamichelli  is 
ÉScritt.  Ital.  II.  2.  risz.  2467.  1.]  fentartotta. 

Velencze,  Gabriello  da  Squaro  [Veronese] ; 
végre  Piacenza  Filippo  da  Beggio  által 
1398-ben  magyaráztat ák  Dantet  nyilvánosan- 

Bosone  da  Gubblo , Dante  barátinak  és 
menlielyadóinak  egyike,  terza  rimákban  meg- 
lehetősen ügyetlenül  magyarázgatta  barátja 
nagy  müvét,  mely  kísérletek  legújabban  Pas- 
quale  Garofalo  közleményei  közt  1872-ben 
láttak  világot.  [Capitoli  di  M.  Bosone  da  Gub- 
bio  e di  Jacopo  Alighieri  sulla  Divina  Com- 
media  di  Dante  Alighieri.  Napoli.  Ferrante.]. 

E századból  valók  a Divina  Commedia 
számos  latin  fordításai  is,  milyenek  Matteo 
Bonto-é,  a Monté  Cassino  kódexében  előfor- 
duló, mely  1865-ben  jelent  meg,  j II  Codice 
Casinense  delhi  Divina  Comedia  per  la  príma 
volta  letteralmente  messo  a stampa  per  cura 
(lei  Monaci  Benedettini  della  Badia  di  Monté 
Cassino.  Tipogr.  di  M.  Cassino.];  továbbá  a 
bolognai  kódex,  melyet  Luciano  Scarabelli  az 
ottani  egyetem  könyvtárából  emelt  ki,  és 
1869-ben  bocsátott  sajtó  alá:  ]Codice  frammen 
tario  della  Divina  Comedia  di  Dante  Allig- 
hieri  di  pertinensa  della  Bibliotheca  deH’Uni- 
versita  di  Bologna,  etc.  Bologna.  Tipogr. 
regia  Merlani.].  Scarabelli  ezenkívül  még  más 
húsz  kódexet  ismer.  E századra  vezethető 
vissza  az  egri  könyvtár  Dante  kódexe  is. 

(Folyt,  köv.) 


IRODALOM  ÉS  MŰVÉSZET. 

Utazásom  a föld  körül.  Irta  Vél -ey  Zsigmond.  Na- 
gyon pompás  dolog  lehet  karosszékben  ülve  keresztül 
utazni  földünket  — gondoltuk  magunkban  olvasva 
Vékey  ur  könyvének  előszavát,  melyben  szives  ol va- 
séinak ezt  a mulatságot  ígéri,  abban  az  esetben,  ha 


az  olvasmányt  folytatja.  Es  meg  is  tartja  Ígéretét.  Út- 
leírását a közvetlenség  és  helyes  megfigyelés  teszi 
értékessé.  Általában  érdekesen  van  Írva  és  az  ismer- 
tebb tárgyakat  tapintattal  mellőzi.  Szívesen  követjük 
Londonból  a biscayi  öböl  viharain. át,  az  aequator  szél- 
csöndjében, Afrika  partjai  mentén  Ausztrália  felé,  mely 
hosszú  út  — annál  hosszabb,  mert  vitorlás  hajón  teszi 
meg  — hemzseg  a tropicus  égöv  alatt  lévő  tenger  cso- 
dáinak leírásától. 

Ausztrália  minden  világrész  közül  a legkevésbé 
ismert,  ennélfogva  kétszeres  érdeklődéssel  olvassuk  a 
szerző  itt  merített  tapasztalatait  föld  és  népről ; ha- 
sonlag  Uj-Zeeland,  a Fijee-  és  Ilawaii-szigetekről  szóló 
fejezeteket.  Nagyon  czélszerüknek  mondja  Ausztráliá- 
ban a kormány  sokféle  intézkedéseit  az  ország  be- 
népesítése és  igy  gyarapodásának  czéljából. 

Honoluluból,  a Hawaii-szigetek  fővárosából  gő- 
zösön folytatja  útját  California  félé.  San-Franeisco  na- 
gyon kedvező  benyomást  tesz  szerzőre,  amint  általában 
rendkívül  meg  van  elégedve  az  amerikai  viszonyokkal 
és  nem  egyszer  helyezi  azokat  ellentétbe  hazai  intéz- 
ményeinkkel. 

Utazását  Észak-Amerikán  keresztül  a Pacific 
vasúton  élénken  és  tanulságosan  Írja  le  és  sok  útmu- 
tatással és  jó  (anácscsal  szolgál  a jövendőben  netán 
arra  utazó  honfitársak  számára. 

Leghosszasabban  foglalkozik  New-Yorkkal,  mely- 
nek keletkezését  s fejlődését,  valamint  óriási  forgalmát 
és  szabatos  törvényformáit  kimerítően  ismerteti.  Ennek 
az  óriás-városnak  a leírása,  a melynek  100  év  alatt 
1 500,000  lélekre  növekedett  lakossága  és  más  tér 
híján  a lámpaoszlopokon  nyugvó  vasútja  van,  legtöbb 
tért  foglal  el  a könyvben.  Az  Író  figyelme  itt  minden 
részletre  kiterjeszkedik. 

A könyv  egészben  véve  hasznos  és  érdekes  ol- 
vasmány, és  Írója  minden  esetre  sokat  tapasztalt ; de 
kellemetlenül  érinti  az  olvasót  a Stylus  túlságos  tő 
mörsége,  úgyszólván  gyakorlatlansága.  Az  — i rag 
túlságos  használata  az  annak  megfelelő  igenév  helyett 
nagyon  fárasztó  és  néhol  csaknem  érthetetlenné  teszi 
a hosszabb  frázisokat.  Az  ily  irály -hibák  mentsége 
Vék-y  úrral  szemben  csak  az  lehet,  hogy  könyve  in- 
kább oktatásra,  mint  gyönyörködtetésre  készült.  S 
ebből  a szempontból  könyvét  bátran  ajánlhatjuk  kü- 
lönösen a fiatalság  figyelmébe.  Megemlítjük  még,  hogy 
a művet  Aigner  Lajos  adta  ki  csinos  kiállításban  és 
ára  2 frt. 

A Franklin-társulat  kiadásában  újabban  a kö- 
vetkező könj vek  jelentek  meg:  A művészetek  törté- 
nete. Irta  Pasteiner  Gyula.  E nagyobb  szabású  műről 
bővebben  is  meg  fogunk  emlékezni.  Most  csak  annyit, 
hogy  a rendkívül  érdekes  szöveget  igen  szép  met- 
szetek illusztrálják.  Ara  fűzve  0 frt,  díszkötésben  8 frt. 

Angol  és  magyar  beszélgetések  kézikönyve.  Irta  Bi- 
zonfy  Ferencz.  Ára  fűzve  1 fit  20,  kötve  1 frt  GO  kr. 
Délcsillaga,  Verne  Gyula  uj,  érdekfeszitő  regénye,  mely- 
nek színhelye  Dél-Afrika  gyémánttermő  vidéke  és  a 
Kaffer-teriilet.  György  Aladár  élvezetes,  gördülékeny 
magyarsággal  fordította.  Bizonyára  sokan  fogják  ol- 
vasni a távol  cs  daországbó!  merített  romantikus  tör- 
ténetet. Ára  1 frt  GO  kr. 

Broulik  hangversenye.  Ritka  műélvezetben  része, 
sült  Budapest  műértő  közönsége  a múlt  bét  folyamán. 
A 17.  és  18-ik  század  legkivá'óbb  dalköltőit  mutatta 
be  Broulik  ur,  az  opera  jeles  tenoristája,  e hó  G-án  a 
vigadó  kis  termében  adott  hangversenyében.  Alessandri 
és  Domenico  Scarlatti,  Bach,  Pergolese,  Ilaendl,  Haydn, 
de  sőt  Beethoven  és  Weber  is  mily  ritkán  fordulnak 
elő  mint  dalszerzők  hangversenyeink  műsorain  ? Pedig 
mily  jól  esik  a modern  zene  sokszor  nagyon  is  ku- 
száit és  összecsomózott  szálaiból  kibontakozva,  ama 
kissé  ósdi,  de  végtelen  kedves,  egyszerűségükben  bijos, 
klasszikus  stylü  mivecskékbcn  gyönyörködni  ! 

Beethoven  és  Mozartról  nem  is  szólunk  — ők 
minden  idők  zeneirói  felett  állnak ; bármily  téren  ta- 
lálkozunk velők,  királyi  fény  ragyog  homlokukon,  a 
legkisebb  dalban  ép  úgy  hódolni  készt  a lángész,  mint 
nagyszerű  symphóniáik  vagy  operáikban.  E véleményt 
a közönség  is  osztani  látszott,  mert  legjobban  tetszett 
Beethoven  «An  Sie»  czirnü  felséges  dala  (Brouliknak 
meg  is  kellett  ismételnie)  és  az  örökszépségü  és  min- 
dig elbájoló  « Veilchen*  Mozarttól,  mely  a közönséget 
elragadta. 

Hallottunk  azonkívül  nagyon  csinos  magyar  szö- 
vegű dalt  Haydntól,  ábrándos  «Siciliúnát»  Pergolesé- 
től,  — Iliindl,  a Scarlattiak  és  Bach  egy-egy  csinos 
dalát  és  végül  két  gyönyörű  dalt  Webertől,  melyek 
közül  különösen  az  első  «Das  Miidchen  und  das  Schnee- 
glückchen»  tett  mélyebb  hatást  az  ellentét  által,  mely- 
ben az  első  német  romanticus  a többi  komoly  klasz- 
szikuísal  áll.  F,',  utóbbi  zeneköltő  egyszersmind  már 
átmenetnek  volt  tekinthető  a második  «modern  dál- 
('stclyheg,  melyet  Broulik  ujabbkori  szerzőkből  fog  ősz- 
szeállitani. 

Broulik  énekmodora  ismertebb,  semhogy  sokat 
kellene  róla  szólni,  mindamellett  megemlítjük,  hogy 
mint  hangversenyző  csaknem  jobb,  mint  a színpadon. 
Hangja,  valamint  előadásmódja  diserét  és  finom,  sokat 
használja  a falsettet  és  pianissimót,  a mi  a hőstenornak 
nem  válik  előnyére,  de  a hangversenyteremben  kivá 
lóan  érvényesül.  Sok  bensőséggel  énekel  és  birja  az 
énekművészet  minden  csinját-binját.  A közönség  na- 
gyon hálásan  fogadta  az  előadást  és  valóban  élvezett ; 
mindamellett  azt  hisszük  előnyösebb  volna,  ha  vala- 
mivel változatosabbá  tenné  műsorát,  mert  a közönség 
is  és  ta'án  ő is  kifáradnak.  Ugyanegy  hangot  és  elő- 


adási modort  hallgatni  másfél  órán  át,  különösen,  ha 
s k mezzavocéval  van  átszőve,  némileg  fárasztó. 

(m.) 

A Petőfi  társaság  f.  hó  8 án  tartotta  márezius 
havi  felolvasó  ülését.  Nagyszámú  közönség  jelent  meg, 
különösen  a hölgyek  és  az  ifjúság  köréből.  A felolva- 
sások sorát  Sznna  Tamás  nyitotta  meg  Balassa  Bá- 
lintról, a 1G  ik  század  kiváló  magyar  lírikusáról  irt 
gondos  aesthetikai  tanulmányával,  melyben  Balassának 
Losonczy  Anna  iránt  érzett  végzetes  szerelmét  ecse- 
telte. Szana  után  Szabó  Endre  olvasta  fel  «Eletböl- 
cscség»  czimii  pompás  humorú  költeményét,  mely  Szabó 
kedves,  originális,  pajkos  múzsájára  vall.  Ez  a költe- 
mény Szabó  Endre  legszerencsésebb  inspirácziójában 
szülemlelt.  A közönség  zajos  t}tsz.'ssel  fogadta.  Ko- 
mócsy  József  két  vendégköltőt  mutatott  be,  — Padó 
Antaltól,  Petrarca  jeles  fordítójától,  Sziszifosz  czimii 
eredeti  költeményt  olvasott  föl,  mellben  a költő  Szi- 
szifosz  sorsát,  örök  és  tehetetlen  küzdelmét  szépen 
olvasztja  össze  az  emberiség  sorsával.  A második  ven- 
dég Palár/yi  Lajos  volt,  a legfiatalabb  költő-nemz  dék 
egyik  nagyratörő  és  igaz  lelkesedéstől  áthatott  tag' a. 
Költeménye  a «Népről»  szólt,  mely  előtte  kedves,  ron- 
gyaiban, keservében,  örömében  és  viharos  haragjában 
egyaránt.  A vers  erőteljessége  megragadta  a közönség 
figyelmét.  Végül  P.  Szathmáry  Károly  olvasta  föl 


különösen  frappáns  végső  fordulatával  hatott.  A jeles 
és  uagyszorgalmu  iró  élénk  tapsokban  részesült.  Ülés 
elején  Komócsy  József  alelnök  bejelentette,  hogy  egy 
fővárosi  orvos  (ki  nevét  titokban  akarja  tartani) 
200  írttal  a Társaság  alapitói  közé  lépett. 

Liszt  király-dalának  partitúrája  megjelent  Tá- 
borszky  és  Parsch  kiadásában.  Az  agg  maestro  maga 
rendezte  a kiadást.  E kiadáson  kívül  még  a követ- 
kező kilencz  átiratban  jelent  meg  a király-dal : 1.  Zene- 
kar ének  nélkül.  2.  Férfikar,  kiséret  nélkül.  3.  Vegyes 
kar,  kiséret  nélkül.  4.  Férfi  kar,  kísérettel.  5.  Vegyes 
kar,  kísérettel.  6.  Magán  bariton,  zongora  vagyis  zene- 
kar kísérettel.  7—8.  Zongorára  két  és  négy  kézre.  9. 
Vegyes  gyermekkar  a hazai  iskolák  számára.  Vala- 
mennyi átirat  a Táborszky-czég  kiadása. 

E.  Kovács  Gyula  a kolozsvári  színház  rendezője 
jubileumának  megünneplésére  Kolozsvár  város  közön- 
sége nagyban  készül.  Nagyobbszeríi  ünnepély  rende- 
zésén fáradozik  a színházlátogató  közönség,  k knek 
nevében  dr.  Szász  Béla  egyetemi  tanár  és  Szász  Gcrő 
református  első  pap  nagy  értekezletet  hivott  össze.  A 
jubileum  e hó  24-én  fog  megtartatni  «Lear  király* 
előadásával,  mely  Kovács  egyik  legsikerültebb  alkotása- 

Szei-kesztő  : Ábrányi  Emil.  — Kiadó : Aigner  Lajos. 

SCHOPENHAUER  SZÉPTANA. 

Irta  Pál  ágy  i Menyhért . 

I. 

A PLÁTÓI  ESZME  SCHOPENHAUER  KIADÁSÁBAN 

Ismeretes,  hogy  a frankfurti  bölcs  tanai 
szerint  minden  élet  kínszenvedés.  Az  ember 
általános  sorsa : nélkülözés,  szükség,  kín,  nyo- 
mor és  halál.  Minden  törekvés  és  akarat 
hiányból,  tehát  fájdalomból  ered  és  az  öröm 
tulajdonképen  nem  egyéb,  mint  a fájdalom 
pillanatnyi  szünetelése.  Ha  egy  akaratot  ki- 
elégítettünk, ez  által  csak  újabb  akaratot 
indítottunk  meg  : a szükség  kielégítésbe,  a 
kielégítés  uj  szükségbe  megy  át.  Az  akarat 
telhetetlen  és  mintegy  végig  korbácsol  ben- 
nünket az  életen  folyton  uj  meg  uj  fájdal- 
makba, kinokba  kergetve.  Positiv  természete 
csak  a fájdalomnak  van  : a boldogság  ellen- 
ben negatív  jellegű,  mert  ha  a kínzó  vágyat 
kielégítettük,  az  élvezetnek  azon  módon  vége 
is  van  és  ismét  uj  szükségek,  azaz  fájdalmak 
állanak  elé.  Az  élet  hasonlítható  egy  kiálló 
szintekkel  s örvényekkel  telt  tengerhez,  me- 
lyeket az  ember  mindenkép  kikerülni  törek- 
szik, ámbár  tudja,  hogy  ha  ez  sikerült  is : a 
legnagyobb  örvényt,  a halált,  semmikép  el 
nem  kerülheti,  sőt  mindig  közelebb  jut  hozzá. 
Ha  az  ember  az  élet  terheitől  már  valami- 
kép menekült  is,  akkor  kezd  önönmagának 
terhére  válni.  Unatkozik,  nem  tudván,  hogy 
ölje  az  időt.  Az  élet  mint  az  inga,  fájdalom 
és  unalom  közt  leng  ide  s tova.  A nép  szük- 
ség és  ínséggel  kiizködik,  az  előkelők  az  una- 
lommal. A polgár  olyképen  osztja  meg  őket, 
hogy  az  elsőt  a hétköznapokra,  az  utóbbit, 
az  unalmat  a vasárnapra  helyezi.  Sajátságos, 
hogy  az  ember,  ki  minden  kínszenvedést  a 
pokol  képzetéhez  köt : az  ég  számára  nem 
tudott  egyebet  föntartani,  mint  a véghetetlen 
unalmat. 

Szabadulást  ebből  a kíntengerböl  csak  a 
tudás  által  előidézett  rezignáczió,  lemondás,  | 


aszkézis,  akarat-elfojtás,  a «nirwana»  eszkö- 
zölhet. 

Mindez  jóformán  közhely lyé  vált.  Az 
újabb  kor  költői  a világfájdalmat  már  ezer 
s ezer  módon  variálták.  A régi  húrokat  csak 
azért  pendítettem  meg  bevezetésképen,  hogy 
annál  inkább  előtérbe  állíthassam  azt  a kér- 
dést, melylyel  itt  foglalkoznunk  kell.  Ha  az 
élet  valóban  oly  kínos,  mint  a hogy  azt  a 
világfájdalom  bölcseleté  tanítja,  nem  való- 
sziníi-e,  hogy  akkor  nagyon  rútnak  is  kell 
lennie  ? Ellenkező  esetben,  ha  t.  i.  a világ  s 
az  élet  szép,  akkor  talán  nem  is  lesz  olyan 
nagyon  siralmas.  A mi  Schopenhauert  illeti, 
ö páratlan  ékesszólással  tárja  elénk  az  élet 
hiúságát,  de  rútságáról  nem  szól  semmit.  Es 
a világfájdalmasok  általában  igy  vannak  vele. 
Valóban  fölötte  érdekes  probléma,  hogy  a 
világfájdalomnak  minő  aeszthetikája  lehet, 
mert  úgy  látszik  első  tekintetre,  hogy  egy- 
általán minden  széptant  magából  kizár.  Scho- 
penhauer rendszerét  úgy  hiszem  legkönnyebb 
aeszthetikai  oldaláról  megtámadni. 

Szerinte  a művészet  tárgya  az  eszme , a 
platói  eszme  (eiSvj).  A művésznek  ezt  az  esz- 
mét szemlélnie  és  a mit  szemlélt,  ismételnie 
kell : szóban,  hangban,  márványban.  Az  az 
állapot,  melyben  a művész  az  eszmét  szem- 
léli, a kontempláczió  állapota.  Erről  Scho- 
penhauer gyönyörű  leírást  ad. 

Ha,  azt  mondja,  a szellem  ereje  által 
emelve,  a dolgok  köznapi  szemléleti  módját 
elejtjük,  nem  egymás  közötti  s akaratunkhoz 
való  vonatkozásaikat  keressük,  szóval,  nem  a 
hol,  mikor,  miért  és  mi  végre  érdekel  a dol- 
gokon, hanem  azt  nézzük  rajtuk,  hogy  mik; 
ha  lelkünket  egész  erőnkkel  a szemléletnek 
adjuk  át  és  a tárgyakba  (szemléletileg,  nem 
az  okoskodással)  belémerüliink,  oly  annyira, 
hogy  magunkat,  akaratunkat  elfeledjük,  a tár- 
gyak tiszta  tükörévé  válunk,  mig  végre  azok 
tudatunkat  tökéletesen  betöltik,  úgy  hogy 
tárgy  és  szemlélő  egymástól  elválaszthatlan, 
egygyé  lesz  : akkor  annak  a tárgynak  (legyen 

az  valamely  tájkép,  épület,  fa  vagy  akármi) 
eszméjét  szemléltük : azt  a mi  benne  lénye- 
ges, változliatlan,  örök.  A művésznek  pedig 
ezt  kell  szemlélnie. 

Hozzáteszem,  hogy  olyanforma  kontemp- 
lácziót,  mint  a minőre  itt  Schopenhauer  re- 
flektál, gyakran  érezhetünk  ki  a nagy  lyri- 
kusok  költeményeiből.  A magyar  lyrikusok 
között  főleg  Vajda  Jánosban  találjuk  meg  a 
mély  szemlélődést.  így  például  a « Balaton » 
czimii  költeményében  : 

És  e ringó,  kergetődző 
Millióm  hab  a tavon : 

Váltakozva  majd  egy  bölcső, 

Majd  meg  egy-egy  sirhalom. 

Vagy  a «Gina  emléke*  harminczadik  darab- 
jában : 

Oh  szörnyű  törvény,  gyászitélet, 

Mit  senki  sem  kerülhet  el ; 

Hogy  itt  születni  oly  nagy  vétek, 

Miért  mindennek  halni  kell. 

Ez  különben  is  egészen  Schopenhaueri 
gondolat,  melyet  ő Calderonnak  ez  idézetével 
fejez  ki : 

Pues  el  delito  mayor 

Del  hombre  es  haber  nacido. 

(Mert  az  ember  legnagyobb  bűne,  hogy  szü- 
letett.) Vajdának  különben  számos  kitűnő  köl- 
teménye, mint  például  a « Hajón*,  a « Jele- 
netek*, a «Bikoli  fák  alatt*  sat.  telve  vannak 
hasonló  mély  költői  szemlélődéssel. 

A kontempláczió  állapotában  Schopen- 
hauer szerint  a művész  az  eszmét,  a plátói 
eszmét  szemléli.  Ismeretes,  hogy  Plató  sze- 
rint a tárgyak,  melyeket  érzékeinkkel  észre- 
veszünk, valóságos  léttel  nem  bírnak.  Azok 
csak  látszanak.  Hogy  is  léteznének  valójában, 
ha  örökös  változásban  vannak,  folyton  csak 
lesznek  és  lenni  megszűnnek.  Ennélfogva  nem 
is  képezhetik  a valóságos  megismerés  (s-wtzl/.y]) 
tárgyát,  mert  valóságos  ismeret  csak  arról 
lehetséges,  a mi  nem  csak  vonatkozásai  által, 
hanem  magában  véve  és  mindig  egyformán 
létezik.  A mig  csak  az  érzéki  világra  szo- 
rítkozik lelkünk,  oly  emberhez  hasonlítunk! 
ki  barlangban  lelánczolva  ül,  úgy  hogy  nya- 
kát sem  mozgathatja  és  nem  lát  egyebet,  mint 
a kívül  elvonuló  tárgyak  árnyait,  melyek  a 
barlang  falára  vetődnek.  Még  önönmagának 
is  csak  árnyékát  látja.  Összes  bölcsesége  csak 
abból  állana,  hogy  az  árnyaknak  tapaszta- 


latból megtanult  egymásutánját  előre  meg- 
mondaná. A mi  azonban  valóban  létezik,  az 
nem  támadhat  és  nem  enyészhetik  el,  annak 
mindig  kell  lennie  : változatlanul  örökké. 
Ilyen  valóságos  léttel  az  eszmék  bírnak,  me- 
lyek a változó  érzéki  dolgok  ősképei,  ős- 
formái.  Az  eszme  mindig  csak  egy,  de  az 
érzéki  világban  sokféle  árnya,  tünékeny  kép- 
mása jelenik  meg.  A tulaj donképeni  megisme- 
rés tehát  csak  ezekre  az  ősképekre,  az  örök- 
eszmékre, nem  pedig  azoknak  sokszorosított 
változandó  s múlandó  képmásaira,  az  érzéki 
és  egyéni  dolgokra  vonatkozhatik.  — Mint 
látni,  ez  a misztikus  plátói  eszme  rokonságot 
mutat  azzal,  a mit  mi  általános  fogalomnak 
nevezünk,  ellentétben  a különös  tárgyakkal 
vagy  pedig  fajnak  ellentétben  az  egyeddel. 

Pláto  szerint  az  eszme  a filozófia  tárgya, 
Schopenhauer  szerint  ellenben  a művészeté. 
Neki  tehát  érdekében  áll,  hogy  az  eszmét 
minél  élesebben  különböztessük  meg  a foga- 
lomtól. Mert  az  bizonyos,  hogy  az  általános, 
elvont  fogalmak  a tudomány  anyagát  képe- 
zik, nem  pedig  a művészetekét.  Schopenhauer 
tehát  a plátói  eszmének  oly  magyarázatot 
kénytelen  adni,  hogy  az  a fogalomtól  minden- 
képen különbözzék,  mert  máskép  az  ö egész 
aeszthetikai  épülete  romba  dől,  vagyis  jobban 
mondva,  teljesen  megsemmisül.  Ha  valaki  be 
tudná  bizonyítani,  hogy  a plátói  eszme  való- 
ban azonos  azzal,  mit  mi  elvont  fogalomuak 
nevezünk,  akkor  Sch.  aeszthetikája  históriai 
alapját  elveszítené  és  az  «eszmét»  Schopen- 
hauer eszméjének  kellene  tekinteni,  nem  pedig 
« plátói  eszmének*  elkeresztelni.  Azonban  Plá- 
tónak  eszmetana  olyan  költői  és  misztikus 
természetű,  hogy  abba  igen  sokat  lehet  bele- 
magyarázni. 

A lényeges  mindenesetre  az,  hogy  Scho- 
penhauer mit  ért  eszme  alatt.  A fogalom  és 
eszme  közötti  különbség  szerinte  az,  hogy 
mig  az  első  elvont,  addig  az  utóbbi  szemlé- 
leti. Mind  a kettő  azonban  általános,  azaz 
nem  az  egyes  tárgyakra  vonatkozik.  A foga* 
lom  csak  holt  keret,  melybe  az  egyféle  dol- 
gokat belévetjiik,  az  eszme  ellenben  élő  kép, 
csakhogy  olyan  kép,  mely  nem  az  egyes  dol- 
got, hanem  a fajt  mutatja.  Mi  közönséges 
emberek  a természetben  csak  egyes  dolgokat 
szemlélünk  és  ha  az  egyféléket  összefoglalni 
akarjuk,  azt  nem  szemlélet,  hanem  elvonás 
által  teszsziik.  Szóval  absztrakt  fogalmakat 
alakítunk  magunknak,  melyeknek  a nyelvben 

a szavak  felelnek  meg.  Egy  ily  fogalom  vagy 
szó  alá  mind  az  tartozik,  a mi  egyfajtája. 
Az  eszméket  szemlélni  az  ember  csak  bizo- 
nyos inspirált  állapotban  képes.  Az  egyes 
tárgyakat  oly  formán  nézni,  hogy  bennük  az 
illető  tárgynak  ősképét,  az  eszmét  szemlélje, 
arra  csak  a zseni  van  hivatva.  Az  örök, 
állandó  eszmék  világa  csak  a zseniális  szem- 
lélődésnek nyilik  meg. 

Senki  Schopenhauernél  jobban  nem  tud- 
hatja, hogy  a művész  leginkább  van  érzé- 
keire és  a szemléletre  utalva.  A természet 
és  élet  örökbuzgó  forrásából  kell  mentenie 
és  csak  az  ily  közvetlen  fogantatásból  szár- 
mazó müvek  birnak  elavulhatlan  becscsel.  A 
fogalmak  világáról  Schopenhauer  egy  tekin- 
tetben kicsinyléssel  is  beszél.  Ha  a közvetlen 
szemléletről  az  elvont  fogalmakra  térünk  át, 
akkor,  mintha  a nap  fényéből  a hold  köl- 
csönzött visszfényének  közelébe  lépnénk.  A 
szemlélet  önmagának  elég  és  önmagában  biz- 
tos, ellenben  a bágyadt  fogalmak  világában 
örökös  czivakodás  és  tévedés.  A milyen  szük- 
ségesek a fogalmak  a tudományban  és  élet- 
ben: ép  oly  hasznavehetlenek  és  terméketle- 
nek a művészetben.  Ép  az  jellemzi  az  után- 
zókat, a maniristákat,  hogy  ők  nem  közvetlen 
szemléletre,  hanem  fogalmakra  támaszkodnak, 
megjegyzik  maguknak,  fogalmakba  szedik, 
hogy  az  igazi  művekben  mi  tetszett  és  ez 
után  indulnak.  Az  élősdi  növényekhez  hason- 
lítanak, mert  táplálékukat  idegen  művekből 
szívják,  vagy  a polypokhoz,  melyek  táplálé- 
kuk színezetét  veszik  magukra.  A maniristák 
művei  saját  koruk  által  gyakran  nagy  tet- 
széssel fogadtatnak,  mert  a korszellem  maga 
csak  fogalmakat  ismer.  (Fogalmak  helyett 
talán  jó  volna  itt  «jelszavak»-at  használni.) 
A valódi  művészek  ellenben  a természet  és 
életből  merítenek  s ezért  műveik  örökbecsüek. 

Ott,  a hol  Schopenhauer  szabadon  beszél, 
azaz  rendszere  által  magát  kötve  nem  érezi 
a szebbnél  szebb  gondolatokat  csakúgy  szórja. 
Bölcseletével  valóban  úgy  vagyunk,  mint  né- 
mely szép  költeménynyel,  melynek  egyes  rész- 
letei elragadok,  de  a melyeknek  kompoziczió- 
jában  megnyugodni  nem  tudunk. 

Hogy  ő,  ki  maga  oly  eredeti  egyéniségű 
volt,  az  utánzókat  ki  nem  állhatja,  ostorozza 
és  nevetségessé  teszi,  az  nagyon  érthető.  Va- 
lóban mi  nekünk  is  szükségünk  volna  olyan 
kritikusokra,  kik  már  egyszer  az  eredetiség 
mellett  emeljenek  szót,  mert  az  utánzás,  vagy 


mint  Sch.  nevezi,  a manier  nagyon  elhara- 
pódzott nálunk.  Ha  egy  másodrendű  iró  sikert 
arat  bizonyos  sajátos  előadási  modorral,  akkor 
mindjárt  százan  száguldanak  nyomába.  Már 
nem  is  említem,  hogy  sok  ideig  a műfordítás 
oly  tág  tért  hódított  magának  a szépiroda- 
lomban, hogy  az  eredeti  működést  majdnem 
egészen  elnyomta.  Az  akadémia  is  jóformán 
csak  fordításokra  adja  magát.  Az  uralkodó 
irodalmi  iskola  tehetetlen  költönczöket  nevel 
nagygyá,  kik  hol  Aranyt,  hol  a leglaposabb 
népköltészetet  utánozzák.  Sőt  nem  átallja 
hogy  ép  ezt  az  utánzást  dicsérje  meg  ben- 
nök,  mert  többre  becsüli  azt,  ha  valaki  el- 
ismert költőre  támaszkodik,  mint  ha  saját 
egyéniségéből  merít.  Az  utánzást,  az  epigon- 
szellemet  rendszerbe  foglalja,  sőt  annyira 
megy,  hogy  az  eredeti  költőket  agyon  hall- 
gatja, köreiből  kizárja,  mig  a tehetetlenséget, 
mely  meghunyászkodik,  magához  vonja  és 
támogatja. 

Bocsánat  a kitérésért,  de  fejtegetéseink 
folyamában  többször  fogok  jelen  irodalmi  vi- 
szonyainkra reflektálni,  mert  úgy  hiszem,  hogy 
a magában  véve  elméleti  jellegű  tárgy  igy 
válik  kissé  gyakorlativá. 

Schopenhauer  nagyon  jól  beszél  az  után- 
zókról, kiket  pláne  egy  helyütt  vágógépekhez 
hasonlít,  melyek  a fölvett  anyagot  bámulato- 
san felaprózzák,  de  megemészteni  nem  tud- 
ják. A valódi  művészekre  vonatkozólag  is 
áll,  hogy  azok  közvetlenül  a természetre  és 
életre  támaszkodnak,  de  az  már  nehezen  ért- 
hető, hogy  miért  kelljen  nekik  ott  egyenesen 
a platói  eszméket  szemlélniük.  Mert  világos 
dolog,  hogy  szemlélni  csak  az  egyes  dolgokat 
vagyis  a valóságot  szoktuk,  de  eszméket 
vagyis  olyas  valamit  szemlélni,  a mi  nem 
konkrét  valóság,  hanem  valami  általános  és 
nem  az  egyesnek,  hanem  a fajnak  képe,  leg- 
alább is  olyan  lelki  művelet,  a mit  már  szem- 
léletnek nem  is  lehet  nevezni. 

Példa ! példa ! Más  itt  felvilágosítást  nem 
adhat.  Schopenhauer  szolgál  is  néhánynyal, 
a mi  arról  tanúskodik,  hogy  ő magában  az 
« eszme » lényegével  nagyon  tisztában  volt  vagy 
legalább  lenni  vélt.  Az  égen  tova  vonuló 
felhőkre  — mondja  ő — nem  lényeges,  hogy 
mint  ruganyos  párákat  a szél  összenyomhatja, 
elűzheti,  kiterjesztheti  és  szétszaggathatja 
őket;  ez  az  ő természetük,  ez  azon  erők  ter- 
mészete, melyek  bennök  nyilatkoznak,  ez  a 
bennök  rejlő  «eszme».  A patakra  nézve,  mely 

köveken  át  lefelé  rohan,  az  örvények,  hul- 
lámok és  habok  alakulatai  lényegtelenek, 
közömbösek.  Hogy  nem  ruganyos,  eltolható, 
alaktalan,  átlátszó,  a nehézségnek  engedő  fo- 
lyadék, ez  az  ő lényege,  melynek  szemléleti 
megismerése  az  « eszme*.  — A jég  az  üveg- 
táblákon a jegeczedés  törvényei  szerint  alakul, 
de  a különböző  virágformák  rá  nézve  lé- 
nyegtelenek, stb. 

Mi  tűnik  ki  ezekből  a példákból?  Elő- 
ször is  az,  hogy  Schopenhauer  a dolgok  lé- 
nyegének az  erőket  tekinti.  Egész  világné- 
zetének — mint  már  itt  megjegyezhetem  — 
alapgondolata,  hogy  a mindenség  nem  egyéb, 
mint  erőnyilvánulás.  0 az  «erő»  szó  helyett 
az  «akaratot»  használja,  mert  a mindenséget 
mintegy  élő  lénynek  tekinti,  perszonifikálja. 
Szerinte  tehát  a világ  lényegében  nem  egyéb 
mint  «akarat».  (Wille)  A mit  könnyebb  ért- 
hetőség kedvéért  úgy  lehet  kifejezni,  hogy 
a világ  lényegében  nem  egyéb,  mint  erő. 
Igaz,  hogy  ez  az  utóbbi  formulázás  nem  egé- 
szen szabatos,  de  később  úgy  is  rátérünk 
még  az  egész  rendszer  eme  fundamentális  té- 
telére. 

A felhőben,  patakban  és  jegeczben  nyil- 
vánuló erőkről  a dynamika  ad  olyan  felvi- 
lágosításokat, a minőket  épen  adhat.  Erről 
a dynamikai  megismerésről,  mely  fogalmak 
által  történik,  itt  szó  nem  lehet,  mert  a meg- 
ismerésnek szemléletinek  kell  lennie.  I)e 
hogyan  szemléleti?  Csak  úgy,  ha  azokat  az 
erőket  valamikép  a mi  akaratunkhoz  hason- 
lítjuk, perszonifikáljuk  vagy  más  erőkkel  pár- 
huzamba helyezzük,  szóval  ha  képletekhez, 
trópusokhoz,  szimbólumokhoz  folyamodunk,  a 
melyek  megérzékeltetnék  azt,  a mit  a dyna- 
mika fogalmak  által  magyaráz.  No  ez  ugyan- 
csak régi  dolog,  és  ha  igy  áll,  akkor  a cso- 
dának vége.  Mert  ha  átvizsgáljuk  azokat  a 
képeket,  metaforákat  stb.  melyeket  a költők 
használnak,  akkor  azok  végre  is  mind  azon 
alapulnak,  hogy  egy  tárgyat  vagy  viszonyt 
valami  más  tárgy  vagy  viszony  képe  által 
helyettesítsenek.  Ez  által  vagy  érzéki  kép  jő 
az  elvont  fogalom  helyébe  vagy  oly  hason- 
latosságok illetőleg  eltérések  és  ellentétek 
tűnnek  ki  a tárgyak  között,  melyek  megle- 
pők, érdekesek,  bámulatra  ragadók.  De  semmi 
boszorkányság  a dologban  nincs.  Nincs  pedig 
azért,  mert  nem  az  az  elvont  fogalom  vált 
érzékivé,  hanem  egyszerűen  a fogalom  helyébe 
valamely  érzéki  kép  lépett.  A mi  elvont,  nem 


lehet  egyszersmind  érzéki,  hanem  igen  is  pó- 
tolható az  elvont  az  érzéki  által.  Schopen- 
hauer pedig  olyan  formát  követel,  hogy  az 
elvont  egyszersmind  szemlélhető  is  legyen. 
Az  « eszmét*  legalább  egy  helyütt  az  ész  és 
a képzelet  együtt  működéséből  származtatja. 
Az  ész  egymagában  fogalmakat  von  le,  a 
képzelet  képeket  alkot.  Schopenhauer  most 
már  úgy  okoskodik,  hogy  az  ész  és  a kép- 
zelet együtt  működése  által  valami  olyan  jön 
létre,  a mi  fogalom  is,  kép  is,  általános  is, 
különös  is,  elvont  is,  szemlélhető  is.  És  ez 
volna  a «plátói  eszme*.  Röviden  kifejezve  az 
eszme  nem  egyéb,  mint  szemlélhető  fogalom: 
fából  vaskarika. 


VÍZIÓ. 

Kedvesemnek  ültem  oldalánál 
Ég  alatt,  víz  partján,  napkeléskor ; 

S oly  sötétkék  volt  az  ég  derűje, 

S oly  fehér  a tajtékhabzó  tenger, 

S oly  piros  a hajnal  ragyogása, 

Hogy  kedvesem  szeme  volt  csak  kékebb, 
Hogy  csak  karja,  válla  volt  fehérebb, 

Hogy  csak  égő  arcza  volt  pirosb  még  ; 

Vad  rengeteg  sötétlett  mögöttünk, 

Hallók  onnan  üldözők  «hahó»-ját, 

És  a kiket  kerestek  — mi  voltunk  . . . 

. 

Es  mi  űlénk  szomorún  a parton, 

Kimerültén,  mint  a lerogyott  vad, 

Kit  félelem  s kétség  már  elfásit, 

Hallva  hátul  durva  vészt  nyomunkon, 

Látva  elől  a tenger  haragját. 

— Óh  mert  hölgyem  másnak  nője  volt  már, 
S titkon  nyíló  szűz  virág  szerelmünk, 

Csak  lemondás  árnyán  rejlőn  eddig : 

De  napfényre,  ég  alá  buvék  most, 

Oda  hoztuk  őt  az  éj  oltalmán, 

S elsugók,  hogy  ellopóztunk  véle : 

Elültetjük  majd  egy  másik  földbe, 

Isten  elé  nyúl  viránya  ottan  ! 

Hadd  maradjon  a világ  magának, 

Hadd  maradjunk  mi  magunknak  ketten, 

A világnak  minden  boldogsága 
Csak  szegény  lesz  a mienkhez  képest ! 

— így  mosolyga  a jövő  élénkbe, 

De  a jelen  hajh  sötét  felhőt  vet : 

Üldözőink  zaja  már  közelget 

És  előttünk  a tenger  haragja  . . . 

S ahogy  ültem  hölgyem  oldalánál, 

Nézve  hogyan  nő  a tenger  hozzánk : 
Megpillantám  szél  szabadján  feltűnt 
Galambtollnyi  lábát,  ama  színben, 

Mely  hó-testen  csók  után  hajnallik, 

Mit  csak  rózsa  s liljom  együtt  szülne, 

Gyönge  formát  lágy  homokba  nyomva. 

És  sóhajtva  és  mosolygva  szólék : 

Óh  szép  kedves ! hátul  ellenségink  ! 

S itt  meg  im  a háborgó  ár  tiltja, 

Hogy,  habár  egy  mentő  szálra  szálljunk. 

Ám  tudod  mért  háborg  úgy  a tenger  ? 

Lásd : fehér  kis  lábad  engedőd  te 
Látni  néki  sohse  látott  szépül, 

És  szerelmes,  őrült  lón  belé,  mint 
Én  húgába,  kis  kezedbe  egykor, 

Habjaival  azt  akarná  egyre 
Érni,  fogni,  megfürösztni  csókkal ! 

Csak  ezért  van  az,  hogy  igy  viharzik. 

Elpirulva  néze  kedvesem  föl, 

Lába  hava  ruhájába  olvadt, 

S most  fölsíttak  üldözőink  immár, 

És  előttünk  csöndes  lön  a tenger  . . . 

Úgy  van,  csöndes,  mint  az  ég  fölöttünk, 
Pillanatban  elmúlt  háborgása, 

— Boldog  tenger ! ki  szerelmed  vágyát 
Oly  hamar,  oly  könnyen  elfeledhedd  ! — 

S a hullámok,  mintha  láthatatlan 
Tündérkézből  szállott  volna  rájok, 

— Mint  ha  gyermek  tesz  dióhéjt  érre,  — 
Lábainknál  sajkát  ringatának. 

S mi  beléje  léptünk.  És  a víz  ár 
Tükörré  lett,  halvány-zöld  tükörré, 

Benne  nézelődve  a piros  nap, 

És  a kék  ég  egy-egy  fürtfelhője, 

Sajkánk  árnyán  látók  csak  haladtunk, 

Mert  alatta,  — csúf  rém  eleinte, 

De  olyan  szép  másik  pillantásra,  — 

Szelíd  delfin,  az  vitt  szárnyalt  hátán, 

— Rém  először,  hogy  oly  nem  látott  rút, 

S szép  azután,  — hiszen  jó  volt  hozzánk  ! . . . 

S ültem  kedvesemnek  oldalánál, 

Messze-messze  már  a rossz  világtól, 

És  szeretve  sugdosám  fülébe, 

Hogy  milyen  bús,  mi  fájó  volt  múltúnk, 

S hogy  milyen  örök  kéj  lesz  jövőnk  majd  ! 
Elmondám,  mi  sokat  szenvedék  át, 

A midőn  úgy  kelle  tőle  válnom 
Egy  búcsúszó,  kézszoritás  nélkül, 

A midőn  egy  dúlt  perez  vajúdásán 
Született  szerelmünk,  hogy  megöljék, 

Azt,  mi  kettőnk  álmában  fogamzék. 

— Hogyan  zártam  aztán  el  szivembe, 

Hogy  ez  örök  sirja  legyen  annak, 

De  fájdalmam  kínja  visszahajtott, 

Mintha  felsőbb  bíró  hangja  kelne 
«Kóróé  a rózsa,  melyhez  kötve, 

Vagy  a róla  zengő  csalogányé  ?»  . . . 
Visszajöttem,  szerelmünk  fölfejtők, 

S ime  újra  él  az  és  mosolyg  már ! 

— Mondtam  volna  azt  is,  mit  most  érzek, 

Óh  de  erre  szókat  nem  leiék  már ! 

— S ő is  szóla  kedvesem,  sokat  szólt, 

Szeme,  arcza  és  a tiszta  homlok, 

Pillantása,  hozzám  simulása, 

Mind  beszélt  — csak  ajki  voltak  némák, 


S nem  vevém  bár : féltem  kérni  hangját, 

Félve : belé  szeret  majd  a tenger, 

S felforditja  érte  még  a sajkát,  — 

Üldözőnek  hire  hamva  sincs  már, 

S én  elénk  a tenger  vészét  keltsem  ? 

S ring  a sajka  és  szelíden  ringa, 

Ringatón  az  óczeán  hig  selymén, 

Melyet  kékre  feste  ég  azúrja, 

És  az  ég  s a tenger  közt  mi  voltunk 
Egyedüli  élő  s érző  lények, 

Élvezőén  egymás  közellétét 
Én  súgó,  ő néma  szerelemben. 

És  e kéjes  út  oly  mámoros  volt, 

Mintha  ezer  ábrándkép  vonulna 
Lelkemen  át,  játszva  űzve  egymást, 

Vagy  éveknek  boldogságát  vonná 
Szép  varázs  egy  kurta  perezbe  össze, 

— De  mint  vándor  mind  óhajtja,  várja, 
Bármilyen  szép  virágos  is  útja, 

Hogy  elérje  megnyugasztó  czélját, 

Vágytam  én  is  fáradt  boldogságom 
Megpihenni  — azt  se  tudva : hol  ? még 
Csak  azt  tudva : édes  nyugovásom 
Szászszor  édesb  lesz,  mint  milyen  útja  ! 

S im  a messze-messze  óczeánból 
Lassan  egy  kis  zöld  szegélyke  bútt  föl, 

De  megtarkult  zöldje,  hogy  közelb  ért, 

S fás,  virágos  bokor-vert  liget  lett. 

Nem  is  földnek,  sem  szigetnek  látszék, 

Csak  a színen  úszó  csodakertül, 

Mert  midőn  lágy  pázsitára  szöktünk 
S ellökém  a sajkát  s véle  mindent 
A mi  még  tán  emberekhez  kötne : 

Akkor  látók,  hogy  kis  édenünkben 
Csak  virány  él  s nincsen  tüske,  sem  gaz. 
Mert  nem  egy  őv,  nem  egy  égalj  bűve, 
Minden  táj  és  évszak  jára  itten, 

Hogy  legszebbjét  benne  visszahagyja. 

— Itt  sötét  gyep,  mely  harmattól  gyöngyös, 
Ott  lugaska  suttogó  bokorból, 

Hattyus  tó  itt,  arany  a halától, 

Ott  kis  erdő,  hol  a gerle  bujdos. 

S volt  virágos  kert  is  az  uj  földön, 

Belé  út  se  férve  a virágtól, 

Vad  borágból  hűs  buvóka  benne, 

Melyben  ülést  gyopár  pamlag  kínált. 

— Rég  nem  járhatott  itt  senki,  mert,  lám, 
Ibolyák  foglalták  el  az  ülést! 

És  egy  kunyhó  is  volt  a szigetkén, 

Korhadt  fából,  száraz  ágból  rakva, 
Venyigével,  vadkomlóval  fedve, 

Roskatagos,  árva,  elhagyott  lak. 

S kérdezém,  hát : kedvesem  ! akarsz  e 
Benne  vélem  s szerelmünkkel  lakni  ? 

Kis  madárnak  kis  fészek  való  csak, 

De  hol  egy  fér : elfér  ottan  kettő ! 

Némán  inte  ő «igen»-t  s beléptünk, 

És  midőn  beléptünk,  akkor  láttuk, 

Hol  vagyunk  : egy  tündérpalotában  ! 

Hol  a márvány  játszott  az  aranynyal, 
Oszlopokra  a virágok  kúsznak. 

S végtelenbe  nyilnak  hivó  termek. 

Mel)  ek  ablakit  a nyugovó  nap 
Belobogta  végső  sugarával  .... 

Kisiettiink  búcsuzását  látni. 

Némán  néztük.  Mit  is  szóltunk  volna  ? 

Mit  a szó  kimondhat : im  elérők, 

Mi  még  érhető  : az  mondhatatlan. 

És  alkony  lett,  s este  lett,  és  éj  lett. 

Nem  oly  félős,  rejtelmes,  mint  máshol ; 

Mert  csodás  vagy  óh  éj ! benned  alszik 
Minden,  a mi  jó,  a rossz  meg  virraszt : 

Alszik  a virág  és  mézén  pók  lop, 

Alszik  a madár  s lesi  a kígyó, 

Alszik  a bárány  s a farkas  rá  csap, 

Alszik  a polgár  s a tolvaj  zárt  nyit, 

Alszik  a város  s az  ellen  támad,  — 

Minden  alvék  ám  a kis  szigetkén, 

Hol  csak  jó  volt  s a rossz  nem  talált  helyt. 
És  midőn  már  minden  elhalt,  minden, 
Kedvesem  im  mostan  kezde  élni, 

Mint  ki  eddig  ébren  álmodék  csak, 

Mint  virág,  mely  összezárni  nappal, 

S csak  az  éjnek  nyitja  meg  szűz  kelyhét. 

És  a mint  igy  egy  mosotyra  rezzent, 

Kedvesem  csak  százszor  kedvesebb  lett, 

Keze  gyönge  érintése  forróbb, 

Kék  szemének  sugárzása  égőbb, 

Illat-édes  lágy  lehét  úgy  érzém, 

Mint  a déli  övnek  izzó  lángját ; 

S mintha  lelke  százszor  szép  világa 

— Istenéért  a szereimért  vágyva,  — 

Úgy  emelné  hozzá  hő  fohászát : 

Halk  sóhajjal,  reszkető  ajakkal, 

Suttogássá  olvadt  hangon  szóin,  — 

Ama  hangon,  mely  csak  egyszer  zendiil, 

Azon  órán,  min  szerelmet  vallunk : — 

«Éj  van.  És  te  nappal  úgy  szerettél 

És  te  most  már  nem  szeretsz,  hogy  éj  van  ?» 

— — — És  e szón  a megfeketiilt  égből 
Egy  vakitó  villámlás  szakadt  ki, 

S rá  chaoszi  hangok  menydörgése,  — 

És  a vízió  legottan  eltűnt  . . . 

— Nem  ! nem  ő az,  a kit  én  szerettem  ! 

Az  a nő,  a kit  én  úgy  szerettem, 

Nem  vallá  be  énnekem  szerelmét, 

Nem  hagyá  el  tiszta  szenvedését, 

Hogy  a bűnös  boldogságba  jöjjön, 

Csókját  is  csak  elrabolni  hagyná, 

Hogy  azután  ne  szeressen  többé  . . . 

Angyaloknál  tisztább  volt  ez  asszony, 

Itt  nem  ő hát,  nem  lehet  valóság,  — 
Szemféuyvesztés,  ábránd,  álom,  semmi  . . . 

— Ez  villámlott,  menydörgött  szivembe  — 

És  eltűnt  a vízió  örökre ! — 

Bulla  János. 


CORALIE. 

Elbeszélés  Majthényi  Flórától. 

(Folyt.) 

De  a consul  nem  engedé  magát  oly  köny- 
riyeji  elutasittatni,  annálinkább,  bogy  Gastont 
— gyanított  vetélytársát  — lelte  a Coralie 
társaságában. 

— Ah  grófné  ! Hiszen  a quadrille  nem 
fárasztó,  csak  séta  ez  és  alkalom  a társal- 
gásra ! 

A szép  nő  — ugyanazon  oknál  fogva  — 
nem  akart  erélyesen  szabadkozni;  tartott 
úgyis  attól,  hogy  a világ  észrevette  már  a - 
Gaston  iránti  kitüntető  érdekeltségét. 

Azért  a Veroff  karjába  fűzve  gyöngéd 
hab-karját,  egy  fejbólintással  mondott  Gastou- 
nak  búcsút  s követte  azt  az  irányt,  a honnan 
a zeneáramlat  mindjobban  közeledett. 

A bálterem  gazdag  sakk-táblához  volt 
hasonló  melynek  drága  mozaik-ból  rakott 
koczkás  talaján : szép  rendben  állottak  az  : • 
éló,  tarka  figurák;  és  várták  a jeladást,  hogy 
a megszabott  rendben  elinduljanak;  és  meg- 
közelítse egymást  a szemközti  két  sor,  melynek 
bár  nem  a király  elfogatása,  de  az  átellenes  ’ 
királynék  elrablása  lesz  a fő  czélja. 

Coralie  is  e tarka  sorokba  vegyült,  — - 
s mintha  megérkezett  volna  a királynék  fe-  ti. 
jedelemnöje,  s mintha  csak  épen  ö rá  vár-  ] 
tak  volna,  megszólalt  a zene,  s azonnal  meg-  i 
indult  a rithmikus  hullámzásban  haladó  séta,  -h 
melynek  legfeltűnőbb,  legkiválóbb  alakja  min- 
dig csak  Coralie  volt. 

A consul  büszkélkedett  szép  tánczosnő-  • 
jében,  s csak  úgy  leste  a pillanatokat  me- 
lyekben vele  egy-egy  pár  szót  válthatott. 

Sok  bók  lehetett  a beszélgetésben,  mert  j 
Coralie  gyakran  mosolygott,  s többen  ipar- 
kodtak irigy  tekintettel  kitalálni,  hogy  mit 
válaszolhatott  a szép  asszony,  e virágok  gya-  I 
nánt  lábaihoz  dúsan  szórt  bókokra. 

Egyszere  azonban  komolyabb  lett  a bá- 
jos arcz,  mely  komolyság  nem  hagyta  el  többé 
az  egész  quadrille  tartama  alatt.  E változást 
nem  tudta  senki  mire  vélni,  mert  nem  hal-  j 
lották  a mit  az  egyik  «tour  des  mains»  al- 
kalmával a consul  elrejthetetlen  kárörömmel 
suttogott. 

— Csakugyan  igazam  volt  grófné!  Már 
bizonyos,  hogy  ama  lengyel  ifjú  nem  Dolensky 
Gaston. 

— Hogy-hogy? 


12.  SZÁM 


KOSZORÚ 


183 


Kérdé  a megdöbbent  Coralie  alig  észre- 
vehetőig elhalványulva. 

— Épen  az  imént  beszéltem  az  orosz  nagy 
követtel,  kit  régi  szoros  barátság  fűz  a Do- 
lensky  családhoz,  s ki  bizton  állíthatja,  hogy 
Dolensky  Gaston  nem  is  létezik! 

Az  ifjú  nő  szivén  éles  fájdalom  cziká- 
zott  végig.  Hisz  ép  nehány  perez  előtt  mondá 
neki  az  ifjú,  hogy  ő az;  s ámithatná-é,  ha 
csakugyan  legjobban  szeretné  e világon?! 

— Az  lehetetlen  ! 

Mondá  majdnem  önkénytelenül. 

— S miért  nem?  — viszonzá  hidegen 
a consul.  — Hány  kalandor  bolondította  mái- 
éi a világot  különböző  czélokból?! 

Coralieban  föltámadt  a büszkeség  a he- 
lyett, a kit  szeretett,  s e perezben  talán  job- 
ban szerette,  mint  bármikor,  mert  veszélyez- 
tetve látta  annak  jó  hírnevét,  mi  több  volt, 
mintha  csak  élete  lett  volna  koczkán.  Azért 
még  jobban  ragaszkodott  hozzá  s erélylyel 
kérdé : 

— S tud  ön  bizonyosságot  szerezni 
erről ? 

— Nincs  könnyebb  ennél.  Csak  egy  le- 
velembe kerül  az  illető  hatósághoz. 

— írja  meg  kérem  — esdett  Coralie 
behizelgőleg  — érdekel  tudnom  a valót. 

— Az  ön  legkisebb  óhajtása  mindig  pa- 
rancs volt  én  előttem. 

Viszonzá  Veroff  lekötelező  udvariasság- 
gal, s már  előre  is  örülve  magában  azon,  hogy 
vetélytársát  miképen  száműzendi  köréből  a 
szép  nő. 

De  azt  is  észrevette,  hogy  Coralie  sok- 
kal hallgatagabb  lett;  s a táncz  végeztével 
nemsokára  előparancsoltatta  fogatát  és  az 
öltözőben  magára  öltve  hattyuprémes  kö- 
penykéjét, észrevétlenül  távozott  az  estélyből. 

Ó legalább  azt  gondolta,  hogy  az  ész- 
revétlenül történt,  azonban  mintha  a csillá- 
rok is  homályosabban  égtek  volna  a kerczegi 
palotában,  annyira  csökkent  a fény  és  káp- 
rázat. 

Coralie  fáradtan  ért  haza,  s ugyanazon 
kis  boudoir-jának  tartva  az  egyik  bársony 
pamlagra  dobta  felöltőjét,  s a másikon  ha- 
nyagul maga  foglalt  helyet, 

A gyertyák  már  újra  égtek  az  öltöző 
asztalon,  s a kandallóban  aranyosan  világí- 
tott a parázs,  melynek  fénye  jól  esett  a grófné 
merengő  szemeinek,  enyhe  melege  pedig  ide- 
gesen, bágyadt  szép  tagjainak. 


Louise  már  szolgálatkészen  várta  őt,  s 
kérdő  tekintettel  némán  leste  a parancsot. 

— Vetkőztessen  le. 

Szólott  Coralie  mozdulatlanul. 

S az  engedelmes  komorna  vigyázva, 
ügyesen,  szedte  le  egymásután  bájos  úrnőjé- 
ről az  ékszereket,  csipkéket  és  virágokat  • 
lehúzta  fehér  selyem  czipöit,  parányi  aranyos 
papucsokba  helyezve  el  annak  gyönge  lábait. 

— Már  ismét  ily  tétlenül  fáradt  és  ke- 
délytelen  asszonyom ! Bizonyosan  ismét  Gas- 
ton ur 

— Ne  csacsogjon  Louise!  E helyett  in- 
tézkedjék inkább  arról,  hogy  holnap  senki- 
nek, de  senkinek  sem  vagyok  itthon. 

Érti  ? ! 

— Igen  asszonyom,  de  feledi,  hogy  hol- 
nap a «jour  fixe»  van,  s e szerint  jönni  fog- 
nak a látogatók  ? ! 

— Az  mit  sem  tesz.  Beteg  vagyok 

s hátha  igazán  az  lennék  ? ! 

— A mint  ön  akarja  asszonyom!  — 
Végzé  be  Louise  a fontos  kérdést,  látva,  hogy 
úrnője  ma  még  idegesebb  és  makacsabb,  mint 
egyébkor. 

Azért  gyorsan  végzé  teendőit,  s midőn 
Coralie  perzsa  szövetből  készült  pongyoláját 
is  magára  vette,  a grófné  egy  parancsszavára 
elhagyta  a boudoirt,  megnyitva  előbb  ama 
kis  oldalajtót,  mely  az  úrnő  hálótermébe  ve- 
zetett, s melyből  holdvilágszerű  kékes  fény 
derengett,  föltüntetve  az  odabent  álló  gaz- 
dag antique  bútoroknak,  árnyatvető,  bizony- 
talan körvonalát. 

A merengő  nő  azonban  még  ott  maradt 
a kis  bársony  pamlagon,  álmadozó  szemeit 
a kandalló  aranyos,  világitó  parazsára  füg- 
gesztve. 

Füleiben  zúgott  még  az  estély  zenéje,  s 
a társalgás  csendes  hangzavara,  mely  ket- 
tős áramlat  felett  úgy  uralkodott  a Gaston 
érczes  hangja,  mintha  tiszta  holdfény  ra- 
gyog végig  a zajgó  tengeren  s titkos  hatal- 
mával idézi  elő  a dagályt  és  apályt. 

S habár  a Coralie  szemei  a parázsra 
voltak  függesztve,  ő mégis  az  imént  látott 
változatos  alakokat  szemlélte  maga  előtt,  a 
mint  azok  tarkán  és  díszesen  vonulnak  el, 
egymás  után. 

S mégis  egész  figyelmét  csak  ama  fe- 
kete salon-öltözetíi  ifjú  vonta  magára,  ki  ha- 
nyagul tartott  hangjegygyei  kezében  állott 
az  emelvényen,  s megjelent  a keleti  nővé- 

nyék  hűs  csoportjában  esdő  édes  hangon  szólva 
hozzá,  s a hajszállal  átkötött  virágokkal  bi- 
zonyítva őszinteségét,  s újra  mondva:  «nevem 
Dolensky  Gaston».  De  mindjárt  utána  föltűnt 
egy  másik  férfiú  is,  ki  vésztjóslólag  árulkodva 
susogta:  «Ő  nem  Dolensky  Gaston!» 

(Folyt,  köv.) 


LAMARTINE  ÖNÉLETÍRÁSÁBÓL. 

— GRACZIELLA.  — 

Fordította : Kapós//  József. 

(Folyt.) 

VI. 

A következő  napokon  örömmel  fogtunk 
ismét  uj  mesterségünk  gyakorlásához.  Koron- 
kint  bejártuk  a nápolyi  tenger  összes  vizeit. 
Egész  közönyösen  követtük  a szél  irányát 
akármerre  vitt  is  bennünket.  Ilyen  formán 
látogattuk  meg  Capri  szigetét,  hol  a képze- 
let mindig  irtózik  Tiberius  rémes  árnyától ; 
Cumaet  babérlombok  és  vadfügefák  alá  teme- 
tett templomaival,  Baíát  és  komor  partjait, 
melyek  mintha  csak  megöregedtek  és  meg- 
fehéredtek  volna,  mint  ama  rómaiak,  kiknek 
hajdanta  ifjúságukat  és  gyönyöreiket  takarta 
el;  meglátogattuk  a Vezúv  lávája,  hamuja 
alatt  mosolygó  Portiéit  és  Pompéjit;  Castel- 
lamaret,  melynek  magas,  homályos  vadgesz- 
tenye erdői  visszatükröződve  a tengerben, 
sötétzöldre  festik  a partvidék  szüntelenül 
mormoló  habjait.  Az  öreg  hajós  mindenütt 
ismert  nehány  halász  családot,  melyeknél  ven- 
dégszerető fogadtatásra  találtunk,  ha  a ten- 
ger magas  volt  s Nápolyba  való  visszatéré- 
sünket lehetetlenné  tette. 

Két  hónapon  keresztül  egyszer  sem  voltunk 
korcsmában.  Szabadban  a néppel  éltünk  és  a 
nép  mértékletes  életét.  Nép  lettünk  magunk 
is,  hogy  jobban  megközelitsiik  a természetet. 
Majdnem  ugyanúgy  öltözködtünk,  mint  ők ; 
nyelvükön  beszéltünk  s szokásaiknak  egysze- 
rűségével — hogy  úgy  mondjam  — érzelmeik 
naivitását  is  elsajátítottuk. 

Ez  az  átváltozás  különben  barátomnak 
és  nekem  nem  volt  nehéz.  A forradalom  zi- 
vatarai közt,  mely  családainkat  részben  tönkre 
tette  vagy  szétszórta,  mindketten  falun  ne- 
velkedtünk s gyermekségünk  jó  idejét  falusiak 
között  töltöttük  el;  barátom  a Gresivandau 
hegyei  közt  dajkájánál,  ki  öt  anyja  fogsága 


alatt  magához  vette,  én  a Máconnais  halmain 
a kis  falusi  lakban,  hol  atyám  és  anyám  újra 
felépítették  fenyegetett  fészküket.  Hegyeink 
pásztorai  vagy  parasztjai  és  a nápolyi  öböl 
halásza  nem  ütnek  el  másban  egymástól,  mint 
a vidék,  a nyelv  és  a mesterség  különbözésé- 
ben. A barázda  és  a hullám  ugyanazon  gon- 
dolkozásmódra tanítják  az  embereket,  kik  a 
föld  vagy  a viz  munkásai.  A természet  ugyan- 
egy  nyelven  beszél  gyermekeivel  akár  a he- 
gyeken, akár  a tengeren  lakjanak  vele. 

Mi  magunkon  tapasztaltuk  ezt.  Ez  egy- 
szerű emberek  között  nem  éreztük  idegenek- 
nek magunkat.  Hasonló  hajlamok  rokonságot 
szülnek  az  emberek  között.  Ennek  az  életnek 
álomba  ringató  egyhangúsága  tetszett  nekünk. 

Kedvetlenül  láttuk  múlni  a nyárt  s kö- 
zeledni az  ősz  és  tél  ama  napjait,  melyeknek 
elteltével  vissza  kelle  térnünk  a hazába.  Csa- 
ládaink  nyugtalankodni  kezdettek  s vissza 
hívtak  bennünket.  A mennyire  csak  lehetett 
távol  tartottuk  magunktól  az  elutazás  gon-) 
dolatát  s örömmel  csiiggöttünk  a képzeleten 
hogy  ennek  az  életnek  nem  lesz  vége  soha. 

VII. 

1 

Kezdetét  vette  e közben  szeptember  esői- 
vel és  égiháboruival.  A tenger  kevésbé  volt 
csendes;  mesterségünk  terhesebb  lett  és  né- 
melykor valósággal  veszélyes.  A szelek  hű- 
vösek voltak,  a habok  hánykolódók  ugyany- 
nyira,  hogy  gyakran  egész  bőrig  áztunk.  A < 
a mólon  két  olyan  durva  barna  szövetből 
készült  köpenyt  vettünk,  milyent  a nápolyi 
lazzaronik  és  matrózok  vetnek  tél  idején  vál- 
laikra. E köpenyek  bő  ujjai  a meztelen  ka- 
rok mellett  lógnak.  A fejtakaró,  mely  a há-. 
tón  csüng  vagy  a homlokra  van  huzva,  az 
időjárás  szerint,  megóvja  a tengerész  fejét  az 
esc  és  hidegtől  s máskor  ismét  a szélnek  és 
a nap  sugarainak  enged  szabad  játékot  átázott 
szőre  között. 

Egy  napon  teljes  szélcsend  s tükörsima 
tenger  mellett  hagytuk  el  a Margellinát,  hogy 
pirosszárnyu  keszegre  és  az  első  tinnhalakra 
menjünk  halászni  a cumei  partokra,  hova 
ebben  az  évadban  a folyamáramlatok  őket 
hajtani  szokták.  A magaslatokon  reggeli  vö- 
rös köd  úszott,  mely  estére  szélvihart  jelen- 
tett. Reményiettük,  hogy  meg  fogjuk  előz- 
hetni, s hogy  még  lesz  elég  időnk  megke- 
rülni a Misene  fokot,  mielőtt  a nehézkes  és 
alvó  tenger  felriadna. 

A halászat  eredménye  bőséges  volt  s 
csak  épen  még  nehány  hálót  akartunk  ki- 
vetni. Elkéstünk.  A szél  meglepett  bennünket.  , 
Az  Epomeo  csúcsáról,  mely  egy  roppant  ma- 
gaslat Ischia  fölött,  az  egész  hegy  morajával 
és  súlyával  zúdult  ránk,  mintha  csak  maga  ez 
az  óriási  szirttömeg  esett  volna  a tengerbe. 
Előbb  elsimította  köröttünk  a vizet,  mint  a 
vasborona  összezúzza  a göröngyöket  és  ki- 
egyenesíti a barázdákat,  azután  a hullámok 
mintegy  meglepetésükből  magukhoz  jőve  üre- 
gesen és  zúgva  dagadtak  föl  oly  magasság- 
ban, hogy  időről-időre  eltakarták  előlünk  a 
partot  és  a szigeteket. 

Egyenlő  távolságban  voltunk  úgy  a szá- 
razföldtől, mint  Ischia  szigetétől  s már  félig 
behatoltunk  a kanálisba,  mely  elválasztja  a 
Misene  fokot  a görög  Procida  szigettől.  Csak 
egy  módja  volt  a menekvésnek  számunkra: 
végképen  a Kanálisra  bocsátkozni  s — ha 
sikerülni  fog  — ezen  keresztül  hatolva  balra 
a jBaia  öbölbe  csapni  át  s ennek  nyugodt  vi-  I 
zén  keresni  menedéket. 

Az  öreg  halász  mitsem  habozott.  Egy 
hullám  csúcsáról,  melyen  a bárka,  habör- 
vény között,  egyensúlyánál  fogva  lebegett, 
mint  eltévedt  ember,  ki  fára  mászik  s az  el- 
tévedt ösvényt  keresi,  gyors  tekintetet  vetett 
maga  körül,  azután  a kormányhoz  ugorva 
ránk  kiáltott:  «Evezőkhez  fiuk,  mert  ha  nem 
érünk  előbb  a fokhoz,  mint  a szél,  veszve 
vagyunk.  A test  nem  követi  inkább  az  ösz- 
tön sugallatát,  mint  mi  parancsát.  Rá  füg- 
gesztett szemekkel,  hogy  tekintetéből  vegyük 
ki  az  irányzat  gyors  jelét,  evezőrudjainkra 
hajoltunk  s majd  fáradtsággal  az  emelkedő 
hullámok  oldalán  kúszva  fel,  majd  ismét  hab- 
jaival a leszálló  hullámok  mélyire  bukva* 
evezőink  ellenállásával  siettetni  törekedtünk 
emelkedésünket  vagy  csökkenteni  bukásunk 
erejét.  Nyolcz  egész  tiz  mind  nagyobbodó 
hullám  a csatorna  legkeskenyebb  részébe  űzött 
bennünket.  De  a szél,  mint  kormányosunk 
mondotta,  előttünk  ért  ide  s a sziget  és  a 
fok  közé  szorulva  oly  erőt  nyert,  hogy  a ten- 
gert egy  dühöngő  láva  forrongásával  kavarta 
fel.  A hullámok,  nem  lévén  terük,  hogy  ele- 
gendő gyorsasággal  futhassanak  az  őket  űző 
orkán  elől,  egymásra  tornyosultak  s újra 
összedőltek,  szétfolytak  s mintegy  őrülten 
szóródtak  mindenfelé.  Menekülni  igyekeztek 
anélkül,  hogy  lehetséges  lett  volna  szabadul- 
niok  a csatornából;  — rémes  erővel  csapód- 


tak a Misene-fok  meredek  szikláihoz  és  itt 
egy  óriási  haboszlopot  képeztek,  melynek 
visszaverődő  köde  bennünket  is  ért. 

(Folyt,  küv.) 


PAP-HALÁL. 

— Marriot  Emil  regénye . — 

(Folyt.) 

VIII. 

Tinike  aludt.  Az  apa  és  leánya,  mint 
minden  este,  most  szemközt  ültek  az  ebédlő 
asztal  mellett,  az  orvos  könyvével,  Paula  kézi 
munkával  foglalkozva.  Vacsoráltak  s csak 
keveset  beszéltek:  most  mind  a ketten  hall- 
gattak. Az  apa  végre  az  asztalra  tette  a 
könyvet  s fölkelt. 

«Ma  a tanitóval  beszéltem*;,  mondá.  «Az 
iskola  hétfőn  ismét  megkezdődhetik ». 

«Es  Tinike  ?»  kérdé  Paula. 

« Egészséges  és  bátran  iskolába  mehet. 
Már  két  hónapja,  hogy  megbetegedett.  Mint- 
hogy azonban  szerencsésen  fölépült,  ideje  volna, 
hogy  hitoktatóját  a látogatástól  fölmentsük. 
Jövőre  az  iskolában  is  láthatja  s beszélhet 
vele*. 

Paula  fölnézett  munkájáról.  Az  orvos 
leányára  tekintett  s aztán  lesüté  szemét. 

« Tudom  és  hiszem,  hogy  a kicsikét  sze- 
rette s csupán  az  ő kedvéért  jön  házunkhoz », 
mondá  a legszelídebb  hangon.  «De  e látoga- 
tásoknak véget  kell  érniök.  A gyermek  egész- 
séges. Most  már  nincs  jogunk,  hogy  a káp- 
lány  ur  ideje  felől  rendelkezzünk ». 

«Már  megint  erről  fecsegett  valaki  ?» 
kérdé  Paula  s ajkai  megvetően  rángatóztak. 

«A  plébánián  rossz  néven  veszik.  Hiszen 
tudod,  hogy  az  esperes  és  én  alig  köszönünk 
egymásnak  . . . azért  nem  szívesen  látja,  ha 
kollégája  házunkhoz  jár». 

« Kitől  hallottad?;; 

« Többektől ». 

«Es  te  azt  akarod,  hogy  mondjam  meg  a 
káplánynak : Nincs  önre  többé  szükségünk,  tő- 
lünk elmehet  s feledje  el,  hogy  itt  lakunk  ? Jó». 
Paula  munkája  fölé  hajolt,  s nagy  sietséggel 
varrni  kezdett.  Még  ritkán  beszélt  ily  csí- 
pősen ...  Az  orvos  ámulva  nézett  a fiatal 
leányra. 

« Rosszul  fejezém  ki  magamat,  vagy  te 
értesz  szándékosan  félre;;,  viszonzá.  «Eszem 

ágában  sincs,  hogy  neked  vagy  a papnak 
szemrehányást  tegyek.  Beteg  gyermekem  ked- 
véért, a mi  kérésünkre  jött  házunkhoz  s 
ezért  köszönettel  tartozunk  neki ; de  azért 
nem  válik  kötelességünkké,  hogy  barátságot 
kössünk  vele». 

Paula  e szavakra  mitsem  szólt.  Végre, 
anélkül,  hogy  föltekintene,  mondá:  «Harteck 
örömest  jő  hozzánk.  0 maga  mondta  nekem». 

« Annál  több  ok,  hogy  szakítsunk  vele, 
fiam.  Lásd,  Paula,  midőn  az  előbb  haza  jöt- 
tem, az  utczán  véletlenül  az  ablakra  néztem. 
Te  és  a pap  oly  közel  álltatok  egymáshoz, 
te  a földre  néztél,  ö rád  — épen  úgy,  mint 
a hogyan  az  ember  szokott  fiatal  leányra 
nézni,  a ki  tetszik  neki  ...» 

«Még  soha  nem  mondott  égy  szót  sem, 
a melyet  akárki  ne  hallhatott  volna*,  vá- 
gott közbe  Paula.  Ujjaí  reszkettek,  munkáját 
ölébe  tette. 

«Azt  örömest  elhiszem,  mert  ismerlek. 
De  légy  méltányos,  Paula.  Vájjon  hinne- é a 
világ  egy  fiatal  leány  és  egy  harmincz  éves 
pap  közti  baráti  viszonyban  ?» 

«Mi  közöm  a világhoz!  Csákén  higyjek 
benne». 

Az  orvos,  hátra  tett  kezekkel  járt  föl  s 
alá  a szobában. 

«Hogy  erre  a pontra  nézve  nem  érthe- 
tünk egyet »,  mondá  végre. 

«Egyet  értünk» , viszonzá  Paula*.  « Tel- 
jesítem óhajtásodat.  Többet  bizonyára  nem 
kívánsz*.  A leány  fölkelt.  «De  egyet  kérek 
tőled  ...  te  mondd  meg  neki,  a mit  akarsz, 
hogy  ne  jöjjön  többé  hozzánk,  vagy  mi  . . . 
jó  éjt». 

Az  apa  hozzá  sietett  s visszatartá  őt. 

«Most  váljunk  el  először  anélkül,  hogy 
egymást  megértettük  volna?*  kérdé  s keb- 
lére vonta  őt.  A leány  hirtelen  megcsókolta 
arczát  s elfordult  tekintete  elől.  Az  apa  el- 
ereszté  őt. 

«Jó  éjszakát,  fiam*,  mondá.  «Ma  izga- 
tott vagy.  Aludjál  egyet  ez  után  a dolog 
után  s én  meg  vagyok  győződve,  hogy  hol- 
nap másként  gondolkozol  felőle*. 

Paula  szófián  távozott.  Még  soha  nem 
látta  az  orvos  öt  ilyennek  — ily  makacsnak, 
heves-  és  csípősnek.  Talán  megbántotta  őt? 
Most  támadt  első  ízben  véleménykülönbség 
köztük  egy  idegen  miatt.  Az  orvos  nem  akarta 
leányát  megbántani,  hanem  csak  arra  figyel- 
meztetni, hogy  a fiatal  pappal  való  érintke- 


zés örökké  nem  tarthat ; ellenállásra  nem  volt 
elkészülve.  Paula  kétségtelenül  sértve  érzé 
magát.  Az  orvos  némikép  mégis  szemrehá- 
nyást tőn  neki  s nyilván  az  bánthatta  Paulát, 
ki  magát  ártatlannak  érezte.  Hogy  azonban 
két  ember  közt,  ki  forrón  szereti  egymást, 
ily  könnyen  neheztelés  támadhat,  nem  igen 
fért  az  orvos  fejébe. « Mindnyájan  érzékenyek 
vagyunk*,  gondolá  s ezzel  iparkodék  magát 
vigasztalni. 

Másnap  szó  se  volt  a dologról.  Az  or 
vos  csak  azt  kérdezte:  « Eljön  ma  a káp- 
lány  ?» 

«Nem  tudom*,  feleié  Paula. 

«Mely  időtájban  szokott  jönni?* 

«0t  és  hat  óra  közt*. 

« Akkor  ez  időtájt  én  is  itthon  leszek*. 

Az  orvos  megtartá  szavát,  de  az,  a kit 
várt,  nem  jött.  De  eljött  a fiatal  tanitó,  hogy 
mint  mondá,  megnézze,  mit  csinál  kis  tanít- 
ványa. 

«Tini  már  rég  egészséges*,  mondá  neki 
Paula.  «Hétfön,  mint  a többiek,  iskolába  fog 
menni.  Ne  kényeztesse  el  nagyon  a gyerme- 
ket s mától  fogva  szüntesse  meg  a beteg- 
látogatást  . . . Tini  azt  hiszi  különben,  hogy 
valami  fontos  személy,  a kinek  állapota  az  * 
egész  világot  érdekli*. 

«De  hiszen  nem  csak  Tini  kedvéért  jö- 
vök ide*,  hebegé  a fiatal  ember  megdöbbenve. 

Paula  hidegen,  szánalom  nélkül  mérte 
öt  végig  szemével,  mintha  azt  mondaná:  Épen  , 
azért  akarom,  hogy  ne  jöjj!*  S felelet  nél- 
kül a faképnél  hagyta  őt  s kiment  a szo- 
bából. 

A szegény  tanitó  annyira  magán  kívül 
volt  a bánásmód  miatt,  hogy  képtelen  lévén 
egy  szót  is  szólni,  némán  köszönté  az  or- 
vost s gyorsan  távozott. 

« Miért  voltál  Stettner  ur  iránt  oly  ba- 
rátságtalan? kérdé  az  orvos,  midőn  Paula 
ismét  a szobába  jött. 

«Nem  voltam  iránta  barátságtalan*,  vi- 
szonzá a fiatal  leány  s merően  atyja  szemébe 
nézett.  «En  csak  azt  mondom:  Mindenkinek 
egyforma  mértékkel  mérjünk.  Ha  az  egyik 
az  illem  szempontjából  nem  teheti  lábát  többé 
házunkba,  a másiknak  szintén  meg  kell  tilta- 
nom. Nem  akarok  a mende-mondára  okot  szol- 
gáltatni*. 

Az  orvos  erre  mit  se  szólhatott.  Paula 
még  mindig  ingerült  vagy  bosszús  volt  . . . 
nem  érté  a leányt  sehogy  sem. 

Harteck  csak  harmadnap  múlva  jött  a 
házhoz.  Kissé  csodálkozott,  hogy  egyedül  az 
orvos  fogadja  s kérdé,  hol  van  Tiniké?  Paula 
után  nem  kérdezősködött.  Az  orvos  azt  felelte, 
hogy  a leányok  a kertben  vannak;  lesütött 
szemmel  s habozva  tette  hozzá,  mily  hálával 
tartozik  Hartecknek  a gyermek  iránt  tanú- 
sított jóságáért,  hogy  azonban  e jósággal  nem 
akar  tovább  visszaélni,  mert  Tini  ismét  egész- 
séges s a pap  kétségen  kiviil  jobbra  fordít- 
hatja idejét,  mint  hogy  egy  gyermekkel  baj- 
lódjék ...  Az  orvos  maga  se  tudta,  miért 
esik  oly  nehezére  ezt  elmondani.  A fiatal  pap 
fölkelt,  s kalapját  vévé.  Értette  őt,  már  az 
első  szavakból;  nem  kívánják  többé  jöttét. 

«Örvendek,  hogy  a kicsike  egészséges  s 
nincs  rám  többé  szükséges,  mondá.  Hangja 
talán  kissé  halkabb  volt,  mint  egyébkor,  de 
teljesen  nyugodt.  Az  orvos  a beszélő  arczába 
nézett.  Harteck  szemei  komolyan  néztek  az 
övébe  s ajkai  körül  sajátságos  mosoly  ját- 
szadozék.  Elfogultan  mondá  az  orvos  : «Ha 
önnek  bármikor  viszontszolgálatára  lehet- 
nék ...» 

A pap  fejét  rázta. 

«A  mit  gyermekének  tettem,  szívesen 
tettem »,  mondá. 

«De  azért  csak  megköszönhetem  ?»  mondá 
az  orvos  s kezet  adott  neki.  Harteck  meg- 
fogta, barátságosan  megrázta  azt,  s nyájas 
üdvözlettel  távozott.  A lépcsőhöz  érve,  vissza- 
nézett. Az  orvos  nem  kisérte  öt.  Kezét  a lép- 
csökarfára  téve,  lassú  léptekkel  ment  lefelé. 
. . . Erre  nem  volt  elkészülve;  még  nem  is 
álmodta.  Nagyot  lélekzett,  mi  elfojtott  sóhaj- 
tásként hangzék. 

Midőn  az  utczára  ért  s a kert  mellett 
elment,  megállt  s benézett.  Tinikét  nem  látta, 
de  Paulát  igen.  A kavicsos  utón  állt  lecsüg- 
gesztett  karokkal,  lesütött  fővel,  összevont 
szemöldökkel;  lábhegye  azokkal  az  apró  kö- 
vecsekkel játszadozott,  melyek  az  utón  he- 
vertek, s egy  fűszálat  rágicsált.  Nyilván  érzé, 
hogy  a pap  le  nem  veszi  róla  szemét,  mert 
hirtele  föliité  fejét  s utánna  nézett.  A pap 
zavarodottan  vévé  le  kalapját  s távozni  akart, 
Paula  azonban  gyorsan  feléje  sietett,  mind- 
két karjával  a kerítésre  támaszkodott,  mely 
őket  elválasztá  s gondolatokba  meriilten  né- 
zett maga  elé.  Egy  ideig  egyikök  se  szólt 
semmit.  Paula  eldobta  a fűszálat  s a hervadt 
leveleket  tépte  le  az  ágakról,  melyek  a ke- 
rítés köré  fúródtak. 


«Edes  atyja  kiadta  az  utat»,  mondá 
végre  Harteck.  «A  hegyed  kívánságára  tör- 
tént az?» 

Paula  tagadólag  intett  fejével.  A pap 
kezét  csöndesen  a fiatal  leányéra  tévé. 

(Folyt,  köv.) 


TÓTH  EDE. 

(FALU  ROSSZA.  — KINTORNÁS  CSALÁD.  — 
TOLONCZ.i 

— SZINIKODALMI  TANULMÁNY.  — 

Irta  : Szánthó  Kálmán. 

(Folyt.) 

Azt  hiszem,  nem  is  szükség  rámutatnunk, 
hogy  lássuk,  mennyire  különbözik  a Kintornás 
Család  emez  expositiója  a Falu  Eosszáétól. 
Mig  ott,  mint  láttuk,  egy  csaknem  teljesen 
kész  és  befejezett  drámát  nyújt  elénk  a szerző, 
melyet  fokozni,  tovább  fejleszteni  a közép- 
fajú  színmű  keretén  belől  alig  vagy  egyáta- 
lán  nem  lehetséges:  addig  itt  csak  mintegy 
előkészít  bennünket  a készülődő  drámához, 
csak  a hangulatot  adja  meg  mintegy  a tör- 
ténethez, melyet  elénk  tárni  készül.  Valóban, 
ez  I.  felvonásban  kevés  történik,  inkább  csak 
az  előkészületek  történnek  meg  ahhoz,  hogy 
történhessék  utóbb  valami,  de  ez  Ígérvény 
jóformán  elég  is,  ha  csak  pontosan  beváltják 
a lejárat  napján.  Nagy  részét  az  I.  felvonásnak 
két  epizód  tölti  be,  melyek  közül  a mily  né- 
pies és  jellemző  az  egyik,  a mennyasszony 
ládájának  elvitele,  vastag  komikumával  a mily 
deriiltségkeltö  a másik,  Samu  malaczlopása, 
sokkal  kevésbé  függnek  össze  a föcselekmény- 
nyel,  sokkal  kevésbé  támogatják  vagy  aka- 
dályozzák fejlődését,  semhogy  teljesen  igazolva 
lennének.  Jellem  és  személyismertető  voltá- 
nál fogva  annál  inkább  helyén  van  Juczi  és 
Laczi  párbeszéde  (10.  jel.)  különösen  mert 
mintegy  kicsirázik  benne  szemünk  előtt  Laczi 
későbbi  büntetésének  magja.  Megtudjuk  belőle, 
hogy  Laczi  úrfi  mögött  viharos  múlt,  van, 
mely  tán  még  be  sem  végződött  egészen  s 
hogy  Juczi  kisasszonynak  ugyan  fel  van  vágva 
a nyelve  s Laczi  ugyancsak  vigyázzon,  az 
erkölcsnek,  józanságnak  ugyancsak  mintaképe 
legyen,  ha  azt  akarja,  hogy  a hatalomra 
vágyó  menyecskével  szemben  teljesen  el  ne 
veszítse  önállóságát ; kordába  lesz  fogva  min- 
denesetre. S jól  van  a felvonás  végére  he- 


188 


KOSZORÚ 


12.  SZÁM 


lyezve  a leány,  ki  hűtlen  szeretőjét  keresi,  s 
ájulva  rogy  össze,  midőn  meghallja,  hogy 
Bimbó  Laczi  másnap  tartja  lakodalmát.  A re- 
ménynek egy  elhaló  sugára  csillan  föl  benne, 
midőn  minden  erejét  összeszedve,  felkiált:  — 
Vezessen  még  ma  Bimbó  Laczíékhoz.  A vá- 
rakozás fel  van  költve  s a közönség  kíván- 
csian néz  a történendők  elé.  Az  összeütközés 
itt  már  kikerülhetetlen. 

A II.  felvonás  a Bimbóék  portáján  ér 
bennünket.  Laczi  édes  anyján  kívül  megis- 
merkedünk fél-testvérével,  Károlylyal  is,  ki 
épen  ellentéte  öccsének.  Igaz,  hogy  már  ne- 
velésük is  különböző  volt.  Károlyra  nem 
maradt  olyan  vagyon  apjáról,  hogy  a költe- 
kező, kikapó  élet  hajlamai  kifejlődhettek  volna 
benne;  szerény,  megvonult,  már  nem  is  egé- 
szen fiatal,  azonfelül  egy  nagy  hibája  is  van, 
odahagyta  mesterségét,  mely  igaz,  hogy  rosz- 
szul  fizetett  és  nem  adott  neki  kenyeret,  s 
beállott  vasúti  őrnek,  a hol  megvan  a maga 
szerény,  de  biztos  mindennapija.  És  ezek  a 
kis  iparosok  büszkék  a maguk  mesterségére ; 
lenézik  Károlyt,  hogy  odahagyta.  — Otthon 
ép  a vendégeket  várják,  kik  a lakodalom 
után  hazaszállítsák  az  uj  asszonyt,  mert  már 
esküvő  után  vagyunk.  Fuvóék  nem  jutottak 
el  az  nap.  Az  utón  mindenféle  baj  érte  őket 
s csak  ma  — az  első  felvonás  után  harmad- 
napra — érkeznek  meg.  Természetesen  Laczi 
mái  nincs  otthon,  hisz  azalatt  esküdni  volt, 
de  várják  éppen.  Károly  fogadja  őket  s el- 
borzadva tudja  meg  Maritól  a valót.  Félre- 
teszi őket  egyelőre  az  útból  s Mari  is,  látva, 
hogy  mily  tisztességes,  becsületes  emberek 
mindannyian  s tudva  is,  hogy  már  úgy  sem 
hozható  többé  helyre  a vétség,  már-már  ma- 
gába is  akarja  temetni  szemrehányásait  s le 
akar  mondani  bosszúvágyáról,  de  midőn  egy- 
szerre szemben  találja  magát  Laczival,  nem 
tudja  fékezni  indulatait,  hozzá  siet,  nyakába 
borul  s kitörőn  kiáltja:  — Laczi!  Laczi!  én 
vagyok!  Laczi,  noha  már  előbb  felismertei 
eltaszitja  magától  és  durván  kiált  rá:  — 
Mit  akar?  Megbolondult?  . . . s Mari  ros- 
kadozva tántorog  el  tőle : — Jaj ! jaj ! .... 
semmit!  — Nincs  több  szava  hozzá  s elakarja 
vonszolni  apját,  de  azéri  a dolog  nem  tit- 
kolható el.  Laczi  habár  tagadja  is  eleinte, 
midőn  rátámadnak,  kevély  haraggal  vallja 
meg  — Noliát  — igaz!  Az  az  asszony  az 
ő szeretője  volt,  s az  a gyermek  az  ö gyer- 
meke. Az  öreg  Pergő  hazaviszi  leányát  s 


Bimbóné  zokogva  tőr  ki : — Fiam,  fiam ! mi 
lesz  belőled?  mire  Lficzi  vad  elhatározással 
kapja  fel  fejét:  — Majd  meg  tudja  holnap 
az  egész  világ,  — s te  is  édes  anyám! 

Megtörtént  tehát,  a mit  előre  láttunk  s 
a mit  kikerülni  nem  lehetett,  az  összeütközés. 
Szemben  állottak  a nő,  ki  ignorálva  a szo- 
kástól szentesített  köztörvényt  egészen  át- 
adta magát  a férfinak  s ezel  bűnt  követett 
el,  most  pedig  követeli  a férjet  önmagának 
s az  apát  gyermekének ; és  a férfi,  ki,  miután 
ez  erkölcsi  bűnében  szintoly  részese  volt,  el- 
hagyta e nőt,  megtagadta  gyermekét  s ezzel 
egy  másik,  még  nagyobb  bűnt  követett  el, 
mert  vétett  a közszokásnál  nagyobb  hatalom, 
a természet  törvénye  ellen,  mely  a párosán 
élő  állatok  életmódjában  határozottan  rá- 
mutat, hogy  az  erősebb,  a him  tartozik  a 
gyöngébb,  a nő  ellátásáról  gondo  skodni ; még 
pedig  minthogy  mi  nemcsak  testi,  hanem  er- 
kölcsi életet  is  élő  állatok  vagyunk,  nem 
csupán  testileg,  de  erkölcsileg  is. 

Jóvá  tenni  a kettős  bűnt  másként  nem 
lehet,  mintha  a férfi  jóváteszi  a magáét.  De 
Tóth  Ede,  mint  már  a Falu  Rosszánál  lát-  \ 
hattuk,  szeret  megmásíthatatlan  tényekkel, 
fait  accompli-kkel  előállani.  Laczin  már  rajta 
a hetedik  szentség,  s ez  által  tulajdonkép 
csak  egy  újabb  bűnt  vont  magára,  mely  most 
már  a józan,  igaz  s nem  csupán  világi,  de 
erkölcsi  szempontból  is  helyes  megoldást  le- 
hetetlenné teszi. 

Tóth  Ede  rendesen  nagy  terhet  ró  ma- 
gára, nagyobbat,  mint  a minőt  vállai  meg- 
birnak. 

Hogy  mily  mértékben  váltotta  be  Laczi 
fenyegetését,  azt  csak  sejteti  velünk  a költő, 
és  még  az  utónyomokból  következtetve  is, 
úgy  látszik,  igen  helyes  aesthetikai  tapintat- 
tal. Azokban  a kitörésekben,  melyekben  Laczi 
őrjöngésig  fokozódott  szenvedélye,  a megva- 
dulásig  felforrott  vére  kitombolhatta  magát, 
valószínűleg  több  volt  az  állati,  mint  az  em- 
beri. De  végre  is,  vére  meghűl,  izgatott- 
sága lecsillapul,  magába  tér,  sőt  a mint  vé- 
gig gondol  szerencsétlen  sorsán,  a könny  is 
szemébe  szökik.  így  elérzékenyiilve  találja 
Mari,  kivel,  úgy  látszik,  azóta  még  nem  ta- 
lálkozott. Most  ismét  szemben  állanak  s most 
már  nem  a szenvedély  és  izgatottság,  a két- 
ség és  remény,  a bűntudat  és  félelem  pilla- 
natnyi hatása  alatt,  hanem  meghiggadtan,  mi- 
dőn a legerősebb  szenvedélyek  már  lezajlottak, 

nyugodtan,  midőn  már  látják  a romokat,  me- 
lyeket heves  összeütközésük  fölidézett.  E je- 
lenet fénypontja  a drámának  úgy  költöiség, 
mint  styl,  valamint  drámaiság  tekintetében. 
Minden  szó  élesebben  és  élesebben  dombo- 
rítja ki  a beszélő  jellemét  s azok  a monolo- 
gok, melyeket  a párbeszédet  távolabbról  hall- 
gató Károly  közbeejt,  világot  vetnek  erre  is 
s magyarázzák,  mint  fejlődik  a rokonérzet, 
mely  Mari  iránt  már  előbb  megcsirázott  lel- 
kében, erősebb  érzelemmé  szivében.  Mari  élete 
történetét  mondja  el  Laczinak  a válás  óta, 
melynek  minden  szava  egy  egy  vád  Laczi 
ellen,  melyet  most  már  azzal  akar  jóvá  tenni, 
hogy  a gyermeket  magánál  tartja  fölneveli 
és  emberré  teszi.  De  Mari  kétségbeesetten 
ragaszkodik  gyermekéhez  s midőn  Laczi  min- 
den áron  el  akarja  tőle  venni,  fejszét  ragad 
védelmére,  «mert  a börtönben  is  anya  marad !» 
Laczi,  ki  mint  mondja,  úgy  is  a halált  ke- 
resi, mind  e mellett  neki  megy,  de  Károly 
hirtelen  odarohan,  ellóditja  Laczit  e szavak- 
kal : — Pusztulj  gyalázatos ! magtagadtad 
őket,  nincs  hozzájuk  semmi  jussod!  — Annak 
a gyermeknek  mától  kezdve  — én  vagyok 
az  apja! 

Ezalatt  Pergő  jön  az  ügyvéddel,  hogy 
megbeszéljék  a válás  módozatait.  De  eljön 
hazulról  Juczi  is,  ki  mind  e mellett  sem  szűnt 
meg  Laczit  szeretni  s minthogy  Laczi,  ki 
szintén  szereti  nejét,  hallani  sem  akar  a vá- 
lásról, utóbb  is  megbékélnek,  miután  előbb 
megoldást  nyert  a költő  mindenhatóságából 
Mari  tragédiája  is,  a mennyiben  Károly,  ki 
őt  megszerette,  elviszi  a csendes  vasúti  őr- 
házba nejéül. 

(Folyt,  köv.) 

DANTE-TANULMÁNYOK 

ITÁLIÁBAN. 

Irta:  Hényi  Rezső. 

(Folyt.  3 vége.) 

A XV-ik  század  már  Dante  nagyszerű 
képei  érzékitésének  szükségét  érzé,  nem  elé- 
gelték meg  már  a kommentárokat,  hanem  a 
tudósok  műve  mellé,  a művészet  alakításait 
is  követelték.  Ezt  különben  a renaissance 
szellemében  fekvő  aesthetikai  áramlat  is  meg- 
kivánta.  Most  már  a legjelesebb  művészek 
vetélykedve  magyarázták  a szót  rajzaikkal, 
illusztráczióikkal  és  képeikkel.  Nevezetes  az 
e nemű  kiadások  közül  Lcmdino  é 1481-ik 


évről,  illusztrácziókkal,  gyönyörű  kezdőbetűk- 
kel és  ornamentikával,  melyek  rajzát  Sandro 
Botticelli,  metszeteit  pedig  Baccio  Baldini 
készítették.  [Comento  di  Christophoro  Landini 
Fiorentino  sopra  la  Comedia  di  Danthe  Ali- 
ghieri  poéta  Fiorentino.  — Explicit : Fine  de 
Comento  di  Christophoro  Landino  Fiorentino 
sopra  la  Comedia  di  Danthe  (sic)  poéta  ex- 
cellentissimo  et  impresso  in  Firenze  per  Ni- 
cőlo  di  Lorenzo  della  Magna  a di.  XXX- 
d’Agosto.  M.CCCC.LXXXI.]  Ugyaneme  kiadás 
jelent  meg,  állítólag  javítva,  valósággal  pedig 
romlott  helyesírással,  1497-ben  Yelenczében 
Piero  Figino  ferencz-rendi  szerzetes  kiadásá- 
ban. Az  explicit  szóljon : Fine  dél  comento 
di  Christoforo  Landino  Fiorentino  sopra  la 
Comedia  di  Danthe  poéta  excellentissimo,  re- 
vista  et  emendata  diligetemete  per  el  (sic) 
reveredo  maestro  Piero  da  Figino  maestro 
in  theologia  et  excellente  predicatore  dél  or- 
dine  de  minori  et  ha  posto  molte  cose  in 
diuersi  luoghi  che  ha  trovato  macare  si  i lo 
texto  come  nella  giosa.  Impressa  in  Venetia 
per  Piero  de  Zuanne  di  quarengii  da  pala- 
zago  bergamasco.  Del  M.CCCC.LXXXXVII. 
Adi.  XI.  octubri.] 

A XYI-ik  század  negyvenkét  kiadását 
mutathatja  fel.  Nevezetesebbek:  Alessandro 
Vcllutello-é,  melyet  1544-ben  bocsátott  közre, 
magyarázataival  kisérve,  s a szövegbe  nyo- 
mott metszetekkel  ilusztrálva.  [La  Comedia 
di  Dante  Alighieri  con  la  nova  espositione 
di  Alessandro  Yellutello.  Impressa  in  Yine- 
gia  per  Francesco  Marcdlini,  ad  instantia  di 
Alessandro  Vellutello,  de  mese  di  Gugno 
lanno  M.D.XLIIII.]  Az  editio  princeps,  János 
Szászország  királyának  [Philaletes]  hátraha- 
gyott Dante  könyvtárában  őriztetik.  [Catalo- 
gus  Bibliothecae  Danteae  Dresdensis.  Edi. 
Julius  Betzholdt.  Lipsias  in  aed.  Teub.  1882. 
38.  lap.] 

Ennél  nemcsak  tartalomra,  korrektsé- 
gére nézve,  hanem  bibliográfiái  és  mübecse 
tekintetében  is  nevezetesebb  Francesco  San- 
sovino- nak  1564-ik  évi,  fametszetekkel  illusz- 
trált, s Landino  és  Vellutello  kommentárjai- 
val kisért,  javított  szövegű  Dante  kiadványa. 
[Dante  con  l’Espositione,  Sopra  la  sua  Co- 
media deli’  Inferno,  dél  Purgatorio,  et  dél 
Paradiso.  Con  távolé,  argomenti,  et  allegorie, 
et  riformato,  rivedito,  et  ridotto  alla  sua 
uera  lettura  per  Francesco  Sansovino  Fio- 
rentino. Venetia,  Giovambattista  Marchio  Sessa, 

et  fratelli.]  Ezt  a nevezetes  kiadást  az  ola- 
szok Edizione  allo  gran  naso  nevezik  Danié- 
nak mellékelt  arczképén  látliató  aránytalanul 
nagy  orra  után,  mig  a francziák  Edition  du 
cliat,  néven  különböztetik  meg  más  kiadá- 
soktól, a nyomdabélyegén  előlorduló  macska 
alakja  után. 

A XVI-ik  századból  való  Giambullari  ta- 
nulmánya Dante  Infernojának  fekvése,  alakja 
és  méretei  felől.  [Pierfrancesco  Giambullari 
Accademico  Fior.  Del  Sito,  Forma,  et  Mi- 
siire, dello  Infeino  di  Dante.  In  Firenze  per 
Néri  Dorteláta.  M.D.XL.IIII.],  mely  Milanó- 
ban 1827-ben  Silvestri  kiadásában  újra  meg- 
jelent. 

Nicolo  Macchiavelli  a sokak  által  félre- 
értett II  Principe  szerzője,  komoly  elfoglaltsága 
közben  is  érdemesnek  vélte  nagynevű  hon- 
fiának költeményét  tanulmányozni.  Összes 
müveinek  1 81 3-ik  kiadására  utalunk.  [Opere 
di  Niccolo  Macchiavelli.  Firenze.  Piatti.  V. 
V.,  3.  Discorso  ovvero  Dialogo  in  cui  si  esa- 
mina  se  la  lingua,  in  cui  scrissero  Dante,  il 
Boccacio,  e il  Petrarca,  si  debba  chiamare 
Italiana,  Toscana,  o Fiorentina.] 

E századra  esik  Galilco-Galűei  tanulmá- 
nya, mely  Gigli  kiadásában  1855-ben  látott 
ugyan  világot,  de  tanúságul  szolgál,  hogy  az 
altissimo  Poéta  eszméivel  a legnagyobb  elmék 
is  foglalkoztak.  [Studi  sulla  Divina  Comme- 
dia  di  Galileo-Galilei  etc.  pubblicati  per  cura 
ed  opera  di  Ottavio  Gigli.  Firenze,  Le  Mon- 
nier.J 

Álessandro  Tassom  a híres  Petrarca-ma- 
gyarázótól  a modenai  Biblioteca  Estense,  egy 
kézirat  kódexet  őriz,  mely  Dante  Infernojá- 
val  foglalkozik.  E kézirat  másolata  Drezdá- 
ban a kir.  Dante-könyvtárban  is  meg  van. 
[I.  Petzholdt  m.  f.  i.  90.  l.j 

A XVII-ik  századból  négy  kiadást  em- 
lítenek a tudósok,  ötödikül  vehetjük  a felfo- 
gásáról is  nevezetes  kiadványt,  mely  rnár  czi- 
mével  is  elüt  valamennyi  eddigiektől.  [La 
Visione  Poéma  di  Dante  Alighieri  Diviso  in 
Inferno,  Purgatorio  et  Paradiso.  Di  nouo  con 
ogni  diligenza  ristampato.  Padova,  Pasquardi 
et  Comp.  1629.];  és  ha  e századtól  bizonyos 
hanyatlást  eltagadni  nem  is  lehet,  bőven  pó- 
tolja a következő  század  lendülete,  mely  a 
korábbi  idők  lelkesedését  híven  megőrizte, 
miről  az  1739-ik  évben  megjelent  Dante-ka- 
talog  kellőleg  tájékoz.  [Catalogo  di  molte  déllé 
priucipali  edizioni  ebe  sono  State  fatte  della 


Divina  Commedia  di  Dante  Alighieri;  Dis- 
posto  per  online  di  Cronologia,  e arrichito 
di  qualche  osservazioni  da  G.  V.  Venezia, 
Pasquali.]  E katalog  tartalmazza  melléklet 
gyanánt  az  Accademia  della  Crusca  1545-ik 
évi,  tehát  XVI-ik  századbeli  Div.  Com.  kiad- 
ványát újabb  kiadásban,  Pompeo  Venturi  ma- 
gyarázataival. 

kz  irodalomtörténet  és  könyvészet  ada- 
tait eképen  csoportosítván,  Dante-tanulmányo- 
zását,  vagy  ha  jobban  tetszik  kultuszának  a 
XIV.  századtól  tartó  folytonosságát  Olaszor- 
szágtól eltagadni,  és  az  újabb  idők  vívmányai 
közé  állítani,  a könyvészet  számvetését  pedig 
az  1472.  évi  Dante  kiadástól  kezdeni,  egész 
határozottsággal  kimondjuk:  nem  lehet,  ha 
csak  Itália  géniuszával  szemben  igaztalanok, 
fiainak,  s az  újkort  előkészítő  lelkes  tudósai- 
nak érdemeit  számba  venni  nem  akarjuk. 
Különben  az  1472-iki  Dante-kiadás  elsőségét 
is  Jesi-vel,  Mantuával  és  Nápolylyal  osztja 
Foligno.  [Le  prime  quattro  Edizioni  della 
Divina  Commedia  letteralmente  ristampate 
per  cura  di  G.  G.  Warren  Lord  Vernon. 
Londra,  Boone.  1858.],  mely  városkának 
1470-ben  megindult  nyomdai  tevékenységét  ' 
[Maittaire  Midi.  A.  M.  Annales  Tipographici 
ab  Artis  inventae  Origine  ad  Anniim  M.D. 
Hagea  Comituin  apud  Isacuni  Vaillant.  1719. 
I— V.  k.  I,  290.]  Mantua  1472-ben  [u.  o.  391], 
Nápoly  pedig  1471-ben  [u.  o.  302.]  megnyílt  : 
nyomdáikkal  kétessé  teszik,  nem  is  érintvén 
ama  kulturtörténelmi  tényt,  hogy  Subiaco 
már  1463  bán,  Róma  1465-ben  ismerte  a 
Nassani  Adolf  által  1462-ben  Mainzból  szét- 
ugrasztott  nyomdászok  kettejének,  Sweinheim 
és  Pannartz  művészetét,  [Meermann  G.  Ori- 
gines  Typographicae.  Hagae  Comitum.  1765. 
II,  242.]  mig  Velencze  — a Dante-kiadások 
egyik  nevezetes  piacza  — Foligno-val  és  Mi- 
lánóval egy  időben  1470-ben  nyiták  meg 
nyomdáikat. 


IRODALOM  ÉS  MŰVÉSZET. 

A rágódó  polgárosodás.  Sajátságos  uj 
köny  vagy  inkább  röpirat  fekszik  előttünk, 
Czime:  A nép  nyelvének  ügye  a nyelvújítás 
óta ; szerzője  Túri  Mészáros  htván.  Nem 
tudni,  hogy  mi  a ezélzata,  az-e:  fölszólítani 
az  akadémiát,  hogy  írassa  meg  mi  hamarább 
a magyar  dialektusok  grammatikáit  és  szó- 

tárát  vagy  inkább  az,  hogy  a « Nyelvőr » és 
Szarvas  Gábor  érdemeit  magasztalja.  Csak 
annyi  bizonyos,  hogy  a röpirat  sok  régi  igaz- 
ságot és  még  régibb  tévedéseket  tartalmaz. 
Főképen  a magyar  nyelvjárásokkal  foglalko- 
zik vagy  jobban  mondva  a rájok  vonatkozó 
irodalmat  ismerteti,  mi  által  alkalma  nyílik, 
hogy  mindenféle  irodalmi  és  kulturális  kér- 
déseket útba  ejtsen  és  jobbra  balra  polemi- 
záljon. A nép  nyelvének  és  a dialektusoknak 
nagy  fontosságára  vonatkozó  tételeit  helye- 
seknek ismerjük,  ámbár  nem  tudjuk,  kinek 
magyarázgatja  manapság,  hogy  az  irodalmi 
nyelv  folyama  a nép  nyelv,  a nyelvjárások 
iide  forrásaiból  táplálkozik. 

Szerző  nem  akar  egyoldalú  orthologus- 
nak  látszani,  de  azért  mégis  bizonyítgatja, 
hogy  minden  nagy  költőnk  Csokonay  óta 
Szarvas  Gábor  hive  volt,  vagyis  jobban  mondva 
híve  volna,  ha  most  élne.  A nyevujitás  jo- 
gosultságát ugyan  elismeri,  csakhogy  jobban 
szeretné,  ha  Kazinczy  nem  születik  meg. 
Kazinczyt  nemcsak  a népnyelv,  de  egyenesen 
a magyar  nép  ellenségének  nyilvánítja  és 
kevés  hijja,  hogy  hazaárulónak  nem  nevezi. 
Tompa,  Petőfi  és  Aranyról  Gyulait  ismétli. 
Csodálkozik,  hogy  « klasszikusaink  nyelve  — 
kivéve  az  Aranyét  — máig  sincs  érdem  sze- 
rint ismertetve*.  Nem  látja,  hogy  sokan  azt 
akarják  elhitetni  a nemzettel,  hogy  jóformán 
valódi  költője  nem  is  volt  Aranyon  kivíil. 
Hát  bizony  akkor  kár  a Vörösmarty  és  Petőfi 
nyelvét  érdem  szerint  ismertetni.  Szerző  maga 
is  csak  nagy  benső  küzdelmek  után  jelenti 
ki,  hogy  a «dics»  szó  rósz,  daczára  annak, 
hogy  Arany  használta.  íme  mily  bátor  a va- 
lódi nyelvész,  még  az  istennel  is  szembe  száll, 
ha  rósz  szót  kell  kiirtania. 

Ha  igaz  az,  a mit  a szerző  mond,  hogy 
Arany  « nyelvében  is  a törzsökös  magyarság 
nyelvét  formálta  át  remek  nyelvvé*,  hogyan 
értsük  akkor  egy  korábbi  tételét,  mely  sze- 
rint irodalmi  nyelvünk  tulajdonképen  még 
nincs  is,  vagy  a mi  van,  az  bárdolatlan,  eset- 
len, ingadozó,  gyámoltalan  stb.  Vagy  talán 
azért  ferde  és  idegenszerii,  kapkodó  és  ki- 
forratlan a mi  irodalmi  nyelvünk,  mert  nem 
írunk  úgy,  mint  Vadnay  Rudolf  akarja,  t i. 
hogy  nyálvünk  nem  pedig  nyelvünk  és  en- 
gádelám,  nem  pedig  engedelem  ? Az  is  tet- 
szenék a szerzőnek,  fia  nem  mondanék : reg- 
gel, hanem  reggé,  nem  menykő,  hanem  mékű 
vagy  mékö  stb.  Megjövendöli,  hogy  száz  év 


múlva  ily  formán  fognak  már  beszélni  és 
Írni,  mert  hangzó  rendszerünknek  okvetlenül 
igy  kell  fejlődnie. 

Minthogy  pedig  az,  ami  száz  év  múlva 
jő,  annak  még  sokkal  jobbnak  kell  lenuie, 
fogjunk  mindjárt  az  újításhoz  és  Írjuk  ezen- 
túl azzal  helyett  azzá  és  szebbnél  helyett 
szebbné  stb.  Hja,  a nyelvészek  a haladás  em- 
berei és  szerzőnk  « kulturális  nyelvnek*  lé- 
tesítését követeli.  Mai  nyelvünk  t.  i.  nem 
kulturális,  daczára  annak,  hogy  Arany  re- 
mekké tette.  Nem  kulturális  pedig  főleg  azért, 
mert  a városi  nép  nem  úgy  beszél,  mint  a 
Peti  czigány  és  mert  dialektusaink  gramma- 
tikái még  megírva  nincsenek. 

Szerző  azonban  magasabb  kultúrpolitikai 
álláspontra  emelkedve  még  sok  egyéb  okot 
talál  nemzeti  jellegünk  gyengülésének  gyá- 
szolására. A nyugoti  polgárosodás  ugyanis 
nagyon  beette  magát  a művelt  közönség  lei- 
kébe és  maró  fekélylyé  vált  az  egész  müveit 
osztály  testén.  Elhagytuk  ősi  viseletűnket 
kihánytuk  házainkból  az  ősi  bútorokat,  a 
tulipántos  ládát,  az  asztalszéket,  a pohár- 
széket stb.  Hűtlenek  lettünk  a régi  tradi- 
cziókhoz. 

Nincsen  többé  bennünk  semmi  különös- 
Nem  vagyunk  többé  európai  specziálitások. 
Nincsen  külön  magyar  glóbus,  magyar  pszi- 
chológia, magyar  logika.  Sőt  nincsen  külön 
magyar  mathematika  sem.  Ma  holnap  még 
iparunk  és  kereskedelmünk  is  találna  lenni 
és  akkor  örökre  vége  a magyarnak,  mert 
neki  a régi  tradicziókat  kell  megőriznie 

Óvakodjunk  a nyugoti  polgárosodás  fe- 
kélyétől! Már  nagyon  is  beette  magát  kö- 
zénk, irtsuk  ki  gyökerestől.  Mert  a polgáro- 
sodás legnagyobb  ellensége  a magyarnak. 

Ez  az  orthologia  szelleme. 

JPonf. 

«lstván  király*,  dalmű  5 felvonásban,  Váradi 
Antal  szövegére  irta  Erkel  Ferencz.  A múlt  szombati 
est  az  operában  kettős  érdekkel  bírt : nagyérdemű 
Erkelünk  uj  operája  került  színre  és  azonkívül  ez  volt 
a m.  k.  operaház  első  újdonsága.  Vegyük  jó  jelnek, 
hogy  ez  épen  magyar  volt  s reméljük,  hogy  uj,  fényes 
dalműcsarnokunk  nemzeti  operairodalmunknak  is  len- 
dületet fog  adni,  mely  eddig  csaknem  kizárólag  Erke. 
Ferencz  műveiből  áll.  Igaz,  hogy  ennél  hatalmasabb 
oszlopa  a magyar  zeneirodalomnak  talán  sohasem  lesz 

A halhatatlan  szépségű  «Bánk  bán»,  «Hunyadi 
László*  és  «Brankovics»  mellé  méltán  sorakozik  «Is- 

ván  király*.  E legújabb  operája  némileg  elüt  ugyan  a 
régiebbektől,  amennyiben  stylusára  befolyt  az  uj  irány 
és  a W agner-tanul  ináuy  meglátszik  rajta,  de  ez  nem 
válik  hátrányára,  sőt  ellenkezőleg.  Mert  a Wagner- 
irány  végzetessé  csak  ama  középszerűségekre  válik,  a 
kik  lángész  nélkül,  csakis  technikai  bevégzettséggel 
fognak  az  operacsináláshoz.  Olyan  génié,  mint  Erkel 
Ferencz  a maga  ős  eredetiségébe  beolvasztja  a kor 
által  elfogadott  és  megkívánt  uj  formákat  és  «István 
király  »-ban  ép  úgy,  mint  a hasonló  lángelméjii  Verdi 
«Aidá»-jában  párosul  a melódia  a legbevégzettebb 
hangszereléssel.  Az  egész  dalmű  nagyszabású  és  mind- 
végig széles  mederben  hullámzik.  A fősúly  az  össze- 
sekre van  fektetve  és  tényleg  a karok  és  a zenekar 
mesteri  alkalmazásában  rejlik  a mű  legfőbb  értéke. 
Amellett  a szerző,  ahol  csak  lehet,  magyar  motívu- 
mokat sző  a zenébe,  nem  oly  gazdagon  ugyan,  mint 
régibb  operáiban,  de  a szöveghez  képest,  mely  sok 
idegen  személyt  mutat  be,  — elegendőt. 

Az  első  felvonásban  kimagasló  pontok  Imre  álom- 
-átása  és  a zárkar.  A másodiknak  hátrányára  válik  az, 
hogy  nagyon  emlékeztet  «Lohengrin»-ra,  a helyzet  ép 
úgy,  mint  a zene.  A harmadik  felvonás  is  ép  úgy 
kezdődik,  mint  a «Lohengrin»-é,  de  azután  a cselek- 
vény  más  fordulatot  vesz.  E felvonásnak  kimagasló 
pontja  egy  szép  kettős  Krescimira  és  Péter  között, 
mely  kiválóan  tetszett.  Legnagyobb  hatást  keltett  azon- 
ban a negyedik  felvonás  egy  bájos  magándallal  és  egy 
impozáns  összessel,  mely  a legszebb  zenerészek  közé 
tartozik,  miket  érdemdús  Erkelünk  valaha  irt.  Az  ötö- 
dik felvonás  csendesebben  foly,  de  szintén  magas  szép- 
ségű részeket  tartalmaz ; ilyen  pl.  István  király  dala 
és  a viziókhoz  irt  zene. 

A mi  az  opera  hatását  illeti,  az  természetesen 
rendkívüli  volt  és  számtalan  kihívásban  és  néhány 
óriási  babérkoszorúban  nyilvánult. 

A szereplők  a legkiválóbb  odaadással  iparkodtak 
emelni  az  opera  sikerét  s különösen  Odry,  nemes  s való- 
sággal királyi  magatartásával  és  fenkölt  előadásával 
nagy  érdemeket  szerzett  magának.  Kívüle  Reich  Irma 
volt  kielégítő  és  Maleczkyné  érdemel  dicséretet  az 
opera  gyöngye,  a 4.  felvonásbeli  viszhang-ária  Ízléses 
és  szép  előadásáért,  úgyszintén  kifogástalanok  vo'tak 
kisebb  szerepeikben  Risley  Lelia,  Saxlehner  Emma, 
Gassi,  Pauli,  Kőszeghy,  Ney  és  Bignio. 

Az  opera,  úgy  hisszük  «Bánk  bán»  és  «Hunyadi 
Lászlóival  állandóan  fogja  a műsort  ékíteni  és  a ki- 
áll itás  alatt  minden  esetre  sűrűn  fog  színre  kerülni 
már  csak  a pompás  kiállítás  és  rendezés  miatt  is,  a 
melyért  a színházat  teljes  elismerés  illeti  meg  (m.) 

A trónörökös  könyve  «Az  osztrák-magyar  mon- 
arkhia  írásban  és  képben*  számára  az  első  füzetbe 
szánt  illusztrácziókat  Mészöly  Géza,  Spányi  Béla,  Feszty 


Árpád  és  Roskovics  Ignácz  festőművészek  már  elké- 
szítették s tegnap  benyújtották  a könyv  művészi  szer- 


kesztő bizottságának  elnökéhez.  Mészöly  a Badacsony- 
hegyet,  Spányi  a Mátrát,  Feszty  Fogarasvidékét  raj- 
zolta meg,  mig  Boskovics  allegórikus  képet  rajzolt. 
E négy  illusztráczió  a trónörökös  előszavának  szövege 
közé  jön. 

Uj  kritikai  lap.  «Ellenőr»  czimmel  kritikai  heti- 
lap indul  meg  e hó  végén  egyik  irodalmi  intézet  ki- 
adásában. A lap  szerkesztői  Reviczky  Gyula,  dr.  Szik- 
lay  János,  Gáspár  Imre,  Divéki  Gyula  és  Radoczay 
Pál  lesznek. 

Melegen  kívánjuk  megindulandó  laptársunknak, 
hogy  hosszabb  életet  éljen,  mint  azok  a magyar  kri- 
tikai közlönyök,  melyeket  az  irók  lelkesedése,  nemes 
buzgalma  életbe  léptetett  s melyeket  a közönség  kö- 
zönye rövid  exisztenczia  után  veszni  hagyott.  Csak 
ugyan  irodalmi  viszonyaink  jobbrafordultát  üdvözöl- 
hetnek abban  a tényben,  ha  tisztán  kritikai  jellegű 
közlöny  nálunk  a nagy  közönségben  gyökeret  ver- 
hetne. 


A «Fekete  gyémántok*  dramatizálva.  Mint  a 
«N.  Fr.  Presse*  nek  Budapestről  Írják,  Jókai  már  el- 
készült a «Fekete  gyémántok*  dramatizálásának  két 
első  felvonásával.  A darab  valószínűleg  még  az  őszszel 
színre  fog  kerülni  pesti  előadatása  után  a bécsi  «An 
dér  Wien*  színházban  is. 

Torkos  László,  a Petőfi-társaság  tagja,  ismert 
nevű  költő,  kiadja  újabb  költeményeit.  Az  előfizetési 
felhívást  a Révay-testvérek  tevékeny  könyvkiadó  vál- 
lalata bocsátotta  ki.  Torkos  László  nem  a nagy  érzé- 
sek dalnoka.  Költeményeiben  szelíd  derű  váltakozik  a 
kedély  csöndes  borongásaival.  Ő a Longfellow  ama 
«kisebb  dalnokai*  közé  tartozik,  kik  kellemes  hangu- 
latot keltenek  az  olvasóban,  anélkül,  hogy  felizgatnák. 
Múzsája  nem  termékeny,  de  a mi  keveset  megír,  az 
műgonddal  és  szépérzékkel  van  megírva.  Ajánljuk  a 
közönség  figyelmébe.  A tizenkét  Ívnyi  kötet,  díszes 
amateur-kiállitásban  fog  megjelenni  és  előfizetési  ára 
fűzve  1 írt  40  kr.,  diszkötésben  2 frt  40  kr.  A meg- 
rendelések az  említett  kiadóczéghez  Budapestre  inté 
zendők. 

Freskóképek  a nemzeti  színházban.  A nemzeti 

színház  első  emeleti  foyerja  érdekes  freskó  képekkel 
lesz  ékítve.  E képek  festésével  Feszty  Árpád  lett  meg 
bízva,  ki  azok  karton-vázlatait  már  el  is  készítette. 
Ezek  szerint  a falmezőkre  két  nagyobb  alak  jön  : Ho- 
mér  és  Sappho  tájképi  keretben  s melléjük  amorettek 
jönnek  szimbolizálva  a görög  tragédiát,  az  angol  Scha- 
kespeare-drámát,  a franczia  rokoko-vigjátékot  és  az 
olasz  bohózatot.  A mennyezetre  pedig  a Szerelem, 
Bánat,  Igazság  és  Költészet  jelképes  alakjait  festi  a 
művész,  ki  e műveit  az  orsz.  kiállítás  megnyitásáig 
be  is  fogja  fejezni. 


I 


Szerkesztő : Ábrányi  Emil.  — Kiadó : Aigner  Lajos. 


Pallas  részvénytársaság  nyomdája. 

SCHOPENHAUER  SZÉPTANA. 

Irta  Ptilágyi  Menyhért. 

II. 

A «DING  AN  SICH»  SCHOPENHAUER 
KIADÁSÁBAN. 

Láttuk,  hogy  az  « eszme » Schopenhauer 
fogalmazásában  ellenmondást  rejt  magában. 
Az  általánosság  és  szeralélhetőség  egymással 
meg  nem  férnek,  mert  szemlélni  csak  azt 
lehet,  a mi  nem  általános,  nem  elvont,  ha- 
nem különös  és  konkrét.  Meg  kell  azonban 
jegyeznünk,  hogy  még  nem  hatoltunk  a Scho- 
penhauer eszméjének  mélyére,  mert  azt  eddig 
egységes  világnézetéből  önkényesen  kisza- 
kítva tüntettük  föl.  Kérdezzük  tehát  most, 
vájjon  mi  indíthatta  Schopenhauert  arra,  hogy 
az  « eszmét*  önmagában  meghasonló  termé- 
szettel ruházza  fel? 

A felelet  nagyon  egyszerű.  Schopenhauer- 
nek a világ  úgy  a hogy,  mint  valóság  je- 
lenik meg,  nem  kell.  Az  egyes  dolgoktól  el- 
fordul. A mit  mi  valóságnak  nevezünk,  az 
neki  hiú  káprázat.  A dolgok  végtelen  válto- 
zatossága a térben  és  örök  változékonysága 
az  időben,  csak  látszat.  A világ  lényegében 
egy  : csak  az  ember  tolja  szét  a térben  és 
húzza  ki  az  idő  folyamában. 

Schopenhauer  világnézete,  mint  azt  ő 
maga  mondja,  a hindu  Védákra,  Plátóra  és 
Kantra  támaszkodik.  A hinduk  ősrégi  böl- 
cseleté szerint  a halandók  szemét  a káprázat 
fátyola,  a «Maja»,  fedi.  Ez  okozza,  hogy 
olyan  világot  lát,  melyről  nem  mondhatni, 
hogy  létezik  és  azt  sem,  hogy  nem  létezik  : 
olyan  világot,  mely  hasonlít  az  álomhoz  vagy 
a napnak  visszfényében  csillogó  homokhoz, 
melyet  a vándor  viztengernek  vél. 

Herakleitosz  hasonlót  fejez  ki,  midőn  a 
dolgok  «örök  folyása*  fölött  panaszkodik. 
Pláto,  mint  láttuk,  csak  az  eszmét  tartja  va- 
lóban létezőnek,  mert  az  egy  és  örök,  de 
megvetéssel  néz  le  a valóságra,  mely  nem  | 


egyéb,  mint  az  eszmének  sokszorosított,  tö- 
kéletlen és  tünékeny  képmása. 

A mit  azonban  az  ó-kor  bölcsesége  csak 
sejtett  ts  hol  mythikusan,  hol  költői  lepelben 
fejezett  ki,  azt  az  újkorban  szilárd  fogalmak 
formáiba  csak  Kant  öntötte.  A königsbergi 
bölcs  ez  által  nagy  forradalmat  idézett  elő 
az  emberi  gondolkodásban. 

Világos  lett  ugyanis,  hogy  az  a kép, 
melyet  az  ember  magának  szemlélet  és  gon- 
dolkodás alapján  a világról  alkot,  az  embe- 
riség egyéniségének  bélyegét  ép  úgy  magán 
hordja,  mint  akár  a vers  a költőét.  A naiv 
ember,  ha  a külvilágot  szemléli,  nem  veszi 
észre,  hogy  ez  a végtelen  változatosság,  mely 
a térnek  három  mérete  szerint  terpeszkedik 
széjjel  és  ez  az  örök  változékonyság,  mely 
az  idő  egyméretü  folyásába  nyúlik  szét  oly- 
formán,  hogy  az  okra  az  okozat  következik, 
szóval  ez  a rendezett  egymás  mellett  és  egy- 
más után  már  az  emberi  szellem  működésének 
eredménye  és  nem  csupasz  valóság.  A valóság 
csak  tartalmat  ad  a képhez,  de  az  emberi 
lélek  adja  hozzá  a formát.  A világ,  a hogy 
nekünk  föltűnik,  nem  puszta  valóság,  hanem 
az  alany  érzékei  és  értelme  által  már  formált 
valóság.  A kérdés  csak  az,  hogy  melyek  azok 
a formák,  melyekbe  az  ember  a világ  tartal- 
mát beleönti.  Vagyis  más  szóval : az  embe- 
riség világszemléletében  mi  az,  a mi  nem  ki- 
vidről, de  belülről  származik,  a lélekből  ered, 
tehát  alanyi.  Ez  a kérdés  olyan  forma,  mint 
ha  például  megtudni  akarnék,  hogy  a lelán- 
czolt  Prométheuszban  mi  van  Aeszkhyloszból, 
a Hamletben  mi  van  Shakespearből,  az  Ál- 
ceste-ben  mi  van  Moliéreből,  a Faustban  Goe- 
théből, a Don  Jüanban  Byronból  sat.  Egy- 
általán a műben  mi  van  meg  a művészből. 
Mert  ne  feledjük  el,  hogy  a világ  a mint 
előttünk  feltűnik,  érzékeink  és  értelmünk 
müve  és  ennyiben  minden  ember  művész. 
Természetes,  hogy  ez  nagyon  olcsó  művészet. 

Már  Locke  észrevette,  hogy  hang,  szin, 
íz,  szag,  nem  tartozik  a dolgok  puszta  való- 

jálioz,  mert  ezek  csak  a valónak  hatásai  az 
érzékekre  és  minekünk  csak  a hatásokról 
van  tudomásunk,  nem  pedig  arról,  a mi  hat. 
Kant  kimondotta,  hogy  az  alany  minden  szem- 
lélethez és  ismerethez  a formát  adja,  a mely 
forma  az  alanyban  már  a tapasztalat  előtt 
meg  van.  Ez  a forma,  a tér,  az  idő  és  az 
okszerű  összefüggés.  Edények,  melyekbe  a 
puszta  valónak  be  kell  lépni,  hogy  ismeret 
lehessen.  A puszta  valóságnak  semmi  köze  a 
térhez,  időhöz,  változatossághoz  és  változás- 
hoz, mert  mindez  az  alanyból  származik.  Ter- 
mészetes, hogy  a puszta  valóról,  magánvalóról 
(«Ding  an  sich»)  nem  tudhatunk  semmit,  mert 
a miről  mi  tudunk,  az  már  formálva  van  az 
emberi  szemlélet  és  értelem  által.  Az  a világ, 
mely  mentes  marad  a térbeli  és  időbeli  for- 
málástól, a Ding  an  sich,  a melyhez  mi  sem- 
mit hozzá  nem  tettünk  magunkból,  az  örökké 
hozzáférhetlen,  mert  ha  hozzá  akarunk  férni, 
azonnal  formálni  kell  térben  és  időben. 

Schopenhauer  azonban  tovább  megy  és 
a Ding  an  sich-et  mégis  megismerhetőnek 
véli.  Elfogadja,  hogy  a világról  alkotott  ké- 
pünk alanyi  mü,  melyhez  a világ  adja  a tar- 
talmat, az  alany  a formát.  Mégis  azt  tartja^ 
hogy  van  rá  eset,  mikor  a valóság  úgy  jelenik 
meg  előttünk,  hogy  mi  semmit  sem  adtunk 
hozzá.  Hogy  tehát  a mi  nekünk  megjelenik, 
sem  térben,  sem  időben  nem  jelenik  meg  és 
érzékeink  elől  zárva  marad.  Ez  pedig  nem 
más,  mint  a magunk  akarata,  melyről  köz- 
vetlen tudomásunk  van,  a nélkül,  hogy  az 
valami  formáltatásban  részesülne  alanyunk 
által. 

A világ  tehát  kétféleképen  jelenik  meg 
előttünk  : egyszer  közvetve  és  általunk  for- 
málva és  ez  a valóság,  vagy  a mint  Sch.  ne- 
vezi : a képzelt  világ,  a képzet,  Vorstellung; 
máskor  meg  közvetlenül  és  formátlanul,  mint 
akarat : Wille.  A világ  tehát  egyrészt  képzet, 
másrészt  akarat.  Die  Welt  ist  Vorstellung 
und  Wille. 

A «Ding  an  sich»  tehát  Schopenhauernél 
« akarat »-tá  lesz.  Az  ember  érzékei  és  értelme 
által  át  nem  formált  való,  a formátlan  való 
a mindentől  független  lényeg,  nem  egyéb 
mint  az,  a mi  minden  embernek,  mint  a saját 
akarata  jelentkezik.  Az  akarat  az,  a mi,  ha 
érzékeink  által  térbeli  s időbeli  formát  nyert, 
képzetté  lesz.  így  a mi  testünk  netn  egyéb, 
min'  az  akaratnak  megjelenése  a tér  és  idő 
formáiban.  Egyáltalán  minden  élő,  de  még 


az  élettelen  lény  is  egyazon  akaratnak  nyil- 
vánulása.  A világ  magánvalójában  nem  egyéb, 
mint  akarat.  Ha  ez  az  akarat  az  ismeret  tár- 
gyává lesz,  azaz  fölveszi  az  ismeret  formáit, 
akkor  előáll  az  a világ,  melyet  a közönséges 
ember  valóságnak,  Schopenhauer  pedig  kép- 
zetnek nevez.  Ezért  ő a világot,  a mint  előt- 
tünk feltűnik,  az  akarat  objektivácziójának 
I nevezi.  Objektiváczió  alatt  pedig  azt  érti, 
hogy  a világ  magánvalója,  a «Ding  an  sich» 

| az  ismeret  tárgyává,  objektumává  lesz  : azaz 
az  ismeret  formáiba,  mint  a milyenek  a tér 
[ idő  és  az  okozatos  összefüggés,  belép. 

Összefoglalva  a mondottakat,  Schopen- 
hauer metafizikájának  alaptételei  a követke- 
zők. Az  egész  való  világ  nem  magán  való, 
hanem  az  alany  által  formált  való.  A világ 
formája  az  ismerő  alanyból  ered  és  ez  a forma 
nem  más,  mint  tér,  idő  és  a kettőben  okoza- 
tos összefüggés.  Ha  a világot  alanyi  formá- 
jától megfosztva  gondoljuk,  és  mintegy  le- 
húzzuk róla,  a mibe  az  ismerő  alany  bele- 
burkolta volt,  akkor  hátra  marad  a csupasz 
valóság,  a magán  való,  a Ding  an  sich,  me- 
lyet Sch.  akaratnak  nevez.  Hogy  visszatérjek 
régibb  hasonlatomra:  a megjelenő  világ  rész- 
ben tárgyias  azaz  epikai,  részben  alanyi  azaz 
lyrai  költemény.  A közönséges  ember  csak 
tárgyiasnak  tartja  és  nem  veszi  észre  a ly- 
rai leplet,  melybe  a világot  ő maga  öltöztette. 
A filozóf  lerántja  róla  a lyrai  fátyolt,  a Maja 
fátyolát  és  marad  a csupasz  való,  a Ding  an 
sich,  melyről  Kant  nem  tud  semmit  mondani, 
de  melyre  Schopenhauer  ráfogja,  hogy  az  az 
akarat.  Csakhogy  akarat  alatt  nem  mindjárt 
az  ész  által  megvilágított  tudatos,  hanem  ál- 
talában a vak  akaratot,  a tudattalan  indula- 
tot, a sötét  természeti  erőt  kell  érteni. 

Schopenhauer  metafizikájának  eme  váz- 
latosan jelzett  alapvonásai  eléggé  mutatják 
már,  hogy  ő ama  gondolkodók  sorába  tarto- 
zik, kiket  legjobban  monistáknak  nevezhetünk. 
A monistáknak  ellenlábasai  az  individualis- 
ták. A két  széjjelfutó  gondolkodási  irányzat 
ősi  képviselői  Pláto  és  Arisztoteles. 

A szóban  forgó  irány-ellentét  könnyen 
érthető,  mert  a gondolkozás  természetéből 
folyik.  Az  értelem  működését  két  ellenkező 
irányú  tevékenységre,  a megegyeztetésre  és 
megkülönböztetésre  bonthatjuk  föl  és  a te- 
hetség meg  hajlam,  hol  az  egyik,  hol  a másik 
irány  felé  vonja  jobban  az  embereket.  Az 
egészséges,  józan  érzék  szeretettel  csüng  a 

természet  változatos  jelenségein  és  az  élet 
tarka  képein.  A magába  szálló  és  fennszár- 
nyaló gondolkodás  ellenben  inkább  elfordul  a 
tiinö  képek  játékától  és  a dolgok  közös  gyö- 
kerét keresi.  Az  egyik  az  ismeret  fájának 
ágait,  virágát,  gyümölcsét  vizsgálja,  a másik 
annak  gyökeréhez  hatol. 

Ez  ellentéthez  mérten  a különböző  böl- 
cselkedök  is  két  csoportra  oszthatók:  a sze- 
rint, a mint  a világ  változatosságát  káprá- 
zatnak  tekintik  és  annak  lényegét  valamely 
egységes  alapban  (idea,  szubstanczia,  akarat) 
keresik,  vagy  a mint  ép  a változatosságot 
tekintik  a valóságnak  és  a világ  alapját  nem 
valamely  egységes  lényegben,  hanem  egymás- 
tői különböző  elemekben  (pl.  atomok,  moná- 
dok)  ismerik  föl.  Az  elsők  a monisták,  az  utób- 
biak az  individualisták. 

A monisztikus  gondolkodók  általában 
magasabb  röptliek,  mint  az  individualisták. 
Közöttük  a legnagyobbak  Plató,  Spinoza  és 
Schopenhaner.  Senki  ezek  közt  azonban  oly 
nagy  megvetéssel  és  erős  indignáczióval  nem 
fordult  el  a tünékeny  valóságtól,  mint  a frank- 
furti bölcs.  így  tehát  érthető,  hogy  nem  te- 
kinthette ép  ezt  a tünékeny,  egyéni  valósá- 
got a művészet  tárgyának,  mert  ő a térben 
és  időben  okszerűség  által  összekapcsolt  világot 
lelkének  mélyéből  utálta.  Ezért  akarja  ő,  hogy 
a művészet  tárgya  valami  általános  legyen; 
azt  pedig,  hogy  szemlélhető  legyen  ugyancsak 
nem  tagadhatta  meg  és  nem  is  akarta  meg- 
tagadni. 

így  jött  létre  a szemlélhető  általánosság  : 
az  eszme. 

(3-ik  közlemény  következik). 


EGY  CSÓK  VARÁZSA. 

A vén  mohos  kőpadra  ültünk, 
Öleltelek,  csókoltalak, 

Szép,  nyári,  csöndes  éjszakákon, 

A susogó  akácz  alatt. 

Mig  vállad  égető  havára 
Hajtottam  izzó  homlokom; 

A méla  hold  rezgő  sugára 
Átszűrődött  a lombokon  ; 

Lágyan  nyögött  az  éji  szellő ; 

A szende  fényű  csillagok 
Hullattak  a tikkadt  virágra 
Üdítő  édes  harmatot. 


Mogorva  lett  a menny  azóta, 

Zúgó  vihar  a fuvalom, 

Fagy  vette  meg  szegény  akáczfát, 

S te  könnyezel,  szép  angyalom. 

Te  sírsz,  mert  engem  nemsokára 
Az  örök  éjszaka  befed, 

Ne  sírj ! kínom  is  kéjre  válik ; 

Édes  szemed  ha  rám  nevet. 

Ne  sírj  ! ha  megfagy  forró  szívem, 

Hajolj  le  hozzám  csöndesen, 

Lehelj  hűlt  ajkaimra  csókot, 

Elsőt,  utolsót  kedvesem  ! 

Szivd  hosszan  a halottnak  ajkát! 

Meglásd : hiilt  szive  feldobog, 

Csókodra  visszatér  a lélek, 

Engednek  a dermedt  tagok. 

De  jaj!  ha  csókod  föl  nem  ébreszt: 

Sírd  fénytelenre  szép  szemed’! 

A végítélet  harsonája 
Se  költ  életre  eugemet ! 

Varsányi  Gyula. 

CORALIE. 

Elbeszélés  Majthényi  Flórától. 

(Folyt.) 

Coralie  elfedte  szemeit  és  mélyen  fölsó- 
hajtott : 

— Oh,  mit  tegyek,  miképen  nyerjek  bizo- 
nyosságot, s mig  ezt  elnyerem,  hogy  fogadjam 
őt  ? ! Reménytadólag,  vagy  újra  kételkedve  ? 
s ezáltal  úgy  lehet,  hogy  örökre  elveszítve 
őt;  mert  nem  lehetetlen,  hogy  annyiszor  sér- 
tett büszkesége  végre  is  győzni  fog  szerelmén ! 

Vagy  ne  fogadjam  el  addig  ? ! De  mi- 
ként ? ! A társaság  rabja  vagyok,  s kötnek  a 
szabályok!  Ezeknek  meg  kell  felelnem  vala- 
mennyi ismerősöm  iránt,  s egyet  sem  szám- 
űzhetek nyilt  sértés  nélkül. 

Ah,  mily  nyűg  e nagyvilági  élet ! Hol 
ezer  «etiquettes»  és  ezer  kémkedő  irigy  szem 
tartja  fogva  szivünket  és  elménket;  s hol  a 
cselszövények  láthatatlanul  finom  hálójában 
vergődik  mindkettő ; mint  a kertnek  eltévedt 
kis  pillangója,  mely  véletlenül  egy  diszes 
rózsabokor  észrevétlen  pókhálójába  került. 

Ah,  e fényes  látszat,  mely  fogva  tart, 
mely  kötelességeket  szab  elénk  és  elfoglal, 
úgy  hogy  gondolkozni,  vagy  saját  akaratunkat 
birálgatni  sincs  időnk ! 

Én  pedig  határozni,  gondolkozni  akarok, 
de  miként?! 

Száműzzem  önmagamat  e körből  addig  ? 
Miként  ? 

Hová  ? 

Itten  elzárkózva  ? ! Ezt  csak  rövid  na- 
pokra tehetném,  hisz  nem  hagynának  nyug- 
ton, s ki  tudja  nem  törné  e majd  fel  az  ön- 
kénytes  zárat  a saját  nyugtalanságom  ? ! 

S mégis  e visszavonulás  az  egyedüli  mód ! 
De  oly  helyre  kell  mennem,  hol  egészen  há- 
borítatlanul követhetem  gondolataim  tanács- 
adó menetét. 

Utazva? ! 

Utazásközben  szórakozottak  vagyunk,  s 
minden  újabb  látvány  és  benyomás  elvon  a 
régiektől.  En  pedig  eszméimmel  akarok  há- 
borítatlanul foglalkozni,  s katározui  a felett, 
hogy  bármely  esetben  is  mitevő  legyek  majd 
ezután  ! 

Falun  ? ! 

Ez  időszakban  a falu  kellemetlen,  s ezen- 
felül ott  akaratlanul  tolakodnak  eszmekö- 
rünkbe a háztartásnak  zavaró,  apró  gondjai, 
s ha  egyéb  nem  is,  a szükségesek  beszerzé- 
sének intézése.  Azért  ez  sem  alkalmas  hely 
az  én  czélom  elérésére. 

De  legjobb  lesz  egy  kis  város,  igen  egy 
kis  város,  hol  szabad  és  független  mindenki, 
hol  nem  kötnek  senkit  az  «etiquette»  kérlel- 
hetlen  szabályai,  s élhet  egészen  magának, 
eszméinek  s kedvencz  foglalkozásainak  sza- 
badon és  liáboritlanul ! 

Igen,  egy  ilyen  kis  városba  fogok  vissza- 
vonulni mindaddig,  a mig  Dolensky  Gaston 
felől  a valóságot  megtudom.  Egy  oly  kis 
városba,  melynek  fekvése  szép,  regényes,  em- 
berei őszinték  és  egyszerűek ; a hol  magam 
is  természetes  leszek  újra  s nem  csak  bábja, 
rabja  a fényes  társadalomnak. 

E határzó  gondolat  után  Coralie  egészen 
megnyugodott.  Csendesen  hunyta  le  szemeit) 
melyeknek  lezáródása  által  mindazon  tündér- 
rege  visszavonult  azok  titkos  mélyébe,  a mely 
egyébkor  a lélek  e fényes  tükrein  elbüvőlőleg 
ragyogni  szokott. 

Hogy  egész  éjjel  itt  szunnyadt-e  a pam- 
lagon,  azt  még  Louise  sem  tudhatta  bizonyo- 
san, mert  reggel,  midőn  a szokott  órában  ifjú 
úrnőjéhez  benyitott,  azt  már  kis  Íróasztalánál 
találta  ; egész  csomag  névjegyet  és  levélbori- 
tékot  látva  fölhal  mozottan  előtte. 

— Nem  szükséges  már,  hogy  eltagad- 
jon — szólitá  meg  Coralie  a belépő  komor- 
nát.  E helyett  intézkedjék,  hogy  e búcsúzók 


mielőbb  kézhez  jussanak,  ön  pedig  készítsen 
elő  mindent  egy  rövid,  egyszerű  útra,  mert 
a fővárosból  még  ma  eltávozunk  egyidőre. 
— S hova,  asszonyom? 

Kérdé  a meglepett  komorna,  vissza  nem 
fojthatva  kíváncsiságát. 

— Azt  majd  az  utolsó  perczben  fogom 
elhatározni. 

Válaszolt  a kérdezett  szép  asszony  és 
újra  Írva  hajolt  egy  papírlap  fölé. 

E pár  sor  Gastonnak  szólt : 

«Véletleniil  s rögtön  el  kellett  utaznom, 
éljen  ön  boldogul  a viszontlátásig. 

Coralie». 

Azután  egyenként  lezárta  a levélborité- 
kokat,  s az  egész  halmazt  átadta  Louisenak. 
Ez  pedig  ismerve  úrnőjének  szeszélyességét, 
egy  szóval  sem  kérdezősködött;  mert  jól  tudta, 
hogy  az  néha  bizalmasan  közlékeny,  néha 
pedig  a szigorúságig  zárkózott,  mely  esetben 
úgyis  hasztalanul  kérdezné  őt. 

Azért  kifordulva  úrnője  lakosztályából, 
szorgalmasan  és  pontosan  utána  látott  a vég- 
zendőknek, a többi  cseléd  nagy  boszuságára, 
kik  sehogy  sem  tudták  égető  kíváncsiságuk 
valódi  okát  megfejteni,  sem  azt  a komornától 
megtudni,  ki  előnyös  helyzetének  tudatában 
fölényt  gyakorolt  az  egész  sereg  fölött,  és 
úgy  tett,  mintha  ő az  egyedül  rá  bízott  nagy 
titkot  sehogy  sem  lenne  hajlandó  elárulni. 

így  történt,  hogy  az,  ki  a társaságokban 
egy  lépést,  egy  mozdulatot  sem  tehetett  a 
nélkül,  hogy  a közfigyelem  tárgya  ne  lett 
volna,  most  egészen  észrevétlenül,  titkon  utaz- 
hatott el  mégis,  úgy  annyira,  hogy  még  a 
vele  szemközt  ülő  komorna  sem  tudta  kita- 
lálni ama  gondolatokat,  melyeknek  eláruló 
kifejezése  a kövesült  sphynx-hez  hasonló  gyö- 
nyörű vonások  hidegségébe  volt  rejtve,  s 
épen  ezért  nem  sejthette  Louise  a közös  út- 
nak czélpontját  sem. 

Csak  akkor  bámult  el,  midőn  egy  regé- 
nyes, de  jelentéktelen  hegyi  városkába  érve, 
Coralie  kijelenté,  hogy  azon  esetre,  ha  alkal- 
mas szállást  kapnak,  egy  időre  itt  fognak 
megtelepedni. 

Louise-t  megszállotta  régi  csacskasága : 
— Ismer  itt  úrnőm  valakit?  Nem  fog  ha- 
lálra unatkozni  a zárt  magányban  ? Ha  még 
nyár  lenne,  akkor  nem  is  szólanék,  de  igy! 
Nem  látja  a havat,  mely  körös-köriil  takarja 
a hegyeket,  és  elzár  minden  kirándulást?! 

— Mindezt  igen  jól  észrevettem,  s nincs 

is  itten  semmi  ismerősöm,  de  épen  ezt  kere- 
sem, s épen  ezért  fogunk  itten  megvonulni. 
Azért  csak  adja  ki  a podgyászt  a vaggonból, 
és  szálljunk  le  mi  is. 

— Nem  értem! 

Susogta  Louise,  de  azért  engedelmes- 
kedett. 

Csinos,  nyitott  bérkocsin  s egy  lombta- 
lan fasoron  keresztül  hamar  közeledtek  a 
városkához,  mely  körül  a hegyek  mintha  ösz- 
szébb  szorultak  volna,  minél  közelebb  értek 
a régi  torony  beeresztő  kapujához,  melyen 
áthaladva  egy  szűk  utczán  végig  tartottak, 
a zárda-templomot,  s a vendég-fogadót  rejtő 
«nagy-tér»  felé. 

A városka  föltűnően  sok  ódon  tornyában 
megkondultak  a harangok,  mert  épen  dél 
volt.  E zúgást  szépen  többszörözé  a hegyek- 
ből jövő  tiszta  visszhang,  melytől  úgy  látszott, 
hogy  megrendült  ama  huliadozó  rom  is,  mely 
a legzöldebb,  és  legközelebbi  hegynek  mere- 
dek tetején  állott. 

Coralie  élvezettel  hallgatta  a bolyongó, 
dallamos  zúgást,  és  szívta  a fenyves  erdők 
balzsamos  illatát,  önkénytelenül  gondolva  ma- 
gában : 

— Jobb  helyet  nem  találhattam  volna! 
Nyugalmat  és  békét  lehel  itt  minden! 

A járó-kelő  emberek  levett  kalappal  fo- 
gadták a déli  harangszót-,  de  ráértek  e mel- 
lett arra  is,  hogy  kiváncsian  megbámulják  a 
nyitott  kocsiban  haladó  szép  nőt,  és  ennek 
föltűnően  elegáns  podgyászát. 

Az  utczai  gyermekek  pedig  fölkapasz- 
kodtak a kocsi  hátuljára,  s lábaikkal  olykor 
szánkázva  a földön,  követték  annak  gyors 
haladását. 

Coralie  mosolygott,  s megtiltotta  a hátra- 
csapkodó kocsisnak  hogy  őket  bántsa. 

Minden  oly  ellentétes  volt  a nagy  vá- 
rossal, hogy  az  ifjú  nő  szinte  jól  érezte  ma- 
gát e változásban,  s vidáman  szállott  ki  a 
vendégfogadában  a magas  kocsiból,  mely  fá- 
radságos lépésben  egy  fehér  kötős  szolga 
volt  segitségére. 

— Adjanak  szobát,  hordják  föl  a pod- 
gyászt — rendelé  Coralie,  s Louise-hoz  in- 
tézve szavait  folytatá: 

— Mi  pedig,  ha  már  itt  vagyunk,  al- 
kalmazkodjunk a helyi  szokásokhoz  s men- 
jünk az  ebédlőbe. 

Egy  hosszú  asztal,  és  két  kisebb  volt 
ott  szépen  fölteritve. 


Miután  azonban  csak  épen  most  húzták 
el  a delet,  még  kevés  vendég  foglalta  el  a 
kínálkozó  helyeket. 

Az  egyik  oldalt  álló  gömbölyű  asztalka 
mellett,  nehány  katonatiszt  ült,  élénk  figye- 
lemmel véve  észre  a belépő  idegen  szép  höl- 
gyet, s nehogy  az  részéről  tolakodásnak  ma- 
gyaráztassék,  újra  folytatva  — úgy  mint 
előbb  — fesztelenül  társalgásukat. 

A másik  oldal  asztalka  mellett  egy  — 
fekete  selyem  kendővel  — bekötött  fejti  nő 
ült,  egy  10—11  évesnek  látszó  kis  fiúval; 
s velők  szemben  — mintegy  bizalmatlanul 
összehuzódottan  — egy  fogatlan  öreg  ur 
nyámogta  szótlanul  az  elébe  rakott  étel-ada- 
gokat. 

A nagy  asztal  még  egészen  üres  volt,  s 
Coralie  annál  foglalt  helyet,  halkan  mondva 
komornájának : 

— Üljön  ide  Louise,  s tanulmányozzuk 
az  előttünk  ismeretlen  világot.  Ez  nagyon 
szórakoztató,  és  mulatságos  lesz! 

(Folyt,  köv.) 


LAMARTINE  ÖNÉLETÍRÁSÁBÓL. 

— GRACZIELL  A . — 

Fordította . Kaposy  József. 

(Folyt.) 

VIII. 

Ily  törékeny  bárkával,  melyet  a legkö- 
zönségesebb hullám  is  megtölthetett  és  elnyel- 
hetett, valóságos  esztelenség  lett  volna  meg- 
kísérteni az  átmeneteit  a szoroson.  A halász 
egy  tekintetet  vetett  a haboszloptól  megvi- 
lágított fokra,  melyet  soha  életemben  sem 
fogok  tudni  elfelejteni,  azután  keresztet  ve- 
tett magára  s fölkiáltott : «Átmenni  lehetet- 
len, visszatérni  a nyílt  tengerre  még  inkább; 
csak  egy  ut  van  számunkra:  Procidában  kötni 
ki  vagy  pedig  elveszni*. 

Bármily  járatlanok  voltunk  a tengeré- 
szeiben, mégis  éreztük  vihar  mellett  egy  ily 
vállalat  nehézségét.  A mint  a fok  felé  for- 
dultunk, a szél  hátul  megkapta  hajónkat  és 
maga  előtt  űzte.  Mi  követtük  a tengert,  mely 
velünk  együtt  haladt,  és  a habokat,  melyek 
tetejükre  véve  ragadtak  magukkal.  így  ke- 
vésbbé  kellett  tartanunk  attól,  hogy  a kép- 
ződő örvények  eltemetnek.  De  hogyProcidát 
elérjük,  melynek  esti  tüzeit  jobbunkon  láttuk 


198 


KOSZORÚ 


13.  SZÁM 


fényleni,  ferde  irányban  kellett  szelnünk  a 
habokat  és  — hogy  úgy  mondjam  — ez  ál- 
taluk képezett  völgyekben  kellett  tova  csúsz- 
nunk az  oldalt  a haboknak,  a keskenyebb  hajó- 
párkányt pedig  a szélnek  forditva.  E közben 
a szükség  sem  engedett  időt  tétovázásra.  A 
halász,  jelt  adva  az  evezők  fölemelésére,  két 
hullám  között  arra  használta  az  időt,  hogy 
megfordította  hajónkat.  A kormányt  Procida 
felé  irányoztuk  s úgy  úsztunk,  mint  egy 
csomó  tengeri  fű,  melyet  egyik  hab  oda  dob 
a másiknak,  s melyet  egyik  hullám  a másik- 
tól kap  el. 

IX. 

Csak  lassan  haladtunk  előre.  Az  éj  le- 
szállt. A köd,  a hab  s a felhők,  melyeket  a 
szél  tépett  rongyok  alakjában  lizött  a csa- 
torna fölött,  megkétszerezték  a sötétséget- 
Az  öreg  egy  szurokfáklyát  gyujtatott  a gyer- 
mekkel, részint  azért,  hogy  lásson  keveset 
műveleteinél  a tenger  mélyiben,  részint,  hogy 
a procidai  révészeket  figyelmessé  tegye,  hogy 
egy  bárka  a kanálison  veszélyben  forog  s 
kérje  — nem  segélyüket,  hanem  — imáikat. 

Fölséges  és  megrenditő  volt  látni  azt  a 
szegény  gyermeket,  a mint  egyik  kezével  a kis 
árboczba  kapaszkodva,  mely  a hajó  orrából 
kiemelkedett,  a másikkal  magasan  tartotta 
a vöröstiizű  fáklyát,  melynek  lángja  és  füstje 
összekavarogtak  a szélben,  — megégették 
ujjait  és  haját  perzselték.  A szállongó  szik- 
rák, melyek  a habok  csúcsán  jelentek  meg, 
majd  azok  mélyiben  tűntek  el,  mindig  kial- 
vóban s mégis  mindig  újra  fellobogón,  mintha 
csak  ama  négy  ember  életének  szimbóluma 
lett  volna,  kik  ott  küzdöttek  az  éj  sötétében 
és  aggályaiban  élet  és  halál  között. 

X. 

Három  óra  telt  el  igy,  melyeknek  per- 
czei  hosszúak  voltak,  mint  az  őket  számláló 
gondolatok.  A hold  felkelt  s a szél,  mint  ez 
rendesen  történni  szokott,  még  dühösebben 
vele.  Ha  csak  egy  cseppnyi  vitorlánk  van,  a 
szél  húszszor  is  felforditott  volna  bennünket. 
Bár  a hajó  szerfölött  alacsony  oldalai  csak 
igen  csekély  támasztékot  nyújtottak  a szél- 
nek, mégis  volt  idő,  mikor  úgy  látszott, 
mintha  hajónkat  kiakarná  rántani  a vízből, 
melyben  úgy  meg-megforgatott  bennünket, 
mint  egy  lehullott  száraz  falevelet. 

Sok  vizet  kaptunk,  melyet  nem  voltunk 
képesek  kiüríteni  oly  gyorsan,  mint  a hogy 


betolakodott.  Voltak  pillanatok,  melyekben 
siilyedni  éreztük  magunk  alatt  a padozatot, 
mint  koporsót,  melyet  a gödörbe  eresztenek. 
A víz  súlya  nehézkessé  tette  a bárkát,  mely 
csak  lassan  volt  képes  fölemelkedni  a hab 
között.  Csak  egy  másodpercznyi  késedelem 
még  és  mindennek  vége  van. 

Az  öreg  már  nem  tudott  beszélni  és 
könybe  lábbadt  szemekkel  adott  jelt,  hogy 
mindent  a tengerbe  hányjunk,  mi  a bárka 
fenekét  terheli.  A vizes  korsók,  a halas  ko- 
sarak, a két  nagy  vitorla,  a vas  horgony,  a 
kötelek  és  az  ö nehéz  ruhái,  dürva  szövetű 
víztől  ázott  köpenyeink  mind-mind  a ten- 
gerbe vándoroltak.  A szegény  hajós  egy  pil- 
lanatig a vizen  látta  úszni  minden  gazdag- 
ságát, a bárka  felemelkedett  újra  s könnyen 
siklott  tova  a habok  taraján,  mint  egy  pa- 
ripa, melyről  levették  a terhet. 

Észrevétlenül  csöndesebb  tengerre  ju- 
tottunk, melyet  Procida  nyugati  oldala  vé- 
dett. A szél  csillapult,  a fáklya  lángja  újra 
felegyenesedett ; a hold  nagy  kék  nyílást  vá- 
gott a felhők  között ; a hullámok  elnyúltak, 
kiegyenesedtek  s megszűntek  tajtékozni  fe- 
jünk felett.  Lassankint  a tenger  keskenyebb 
lett  és  locsogó,  mint  egy  teljesen  nyugodt 
öbölben.  Procida  szilijeinek  fekete  árnya  vágta 
el  előlünk  a látóhatár  vonalát.  A sziget  kö- 
zötti vizeken  voltunk. 

XI. 

A partokon  a tenger  még  mindig  igen 
magas  volt  arra,  hogy  ki  lehessen  kötni.  El 
kellett  tehát  határoznunk,  hogy  a szigetet 
sikéres  oldaláról,  szilijei  között  fogjuk  meg- 
közelíteni. « Legyetek  nyugodtak,  fiuk,  mondá 
a halász,  a mint  a fáklya  világánál  felismerte 
a partot.  Közel  vagyunk  a szárazhoz  s még 
ma  éjjel  házamban  alszunk*.  Azt  hittük,  hogj* 
eszét  vesztette,  mert  másik  lakóhelyéről  nem 
volt  tudomásunk,  mint  a margellinai  sötét 
pinczéről,  hogy  pedig  oda  visszatérhessünk 
az  éj  előtt,  újra  a csatornára  kellett  bocsát- 
koznunk s megkerülve  a hegyfokot,  szembe 
kellett  volna  szál) amink  a dühöngő  tengerrel, 
melyről  csak  imént  szabadultunk  meg. 

Ő azonban  mosolygott  csodálkozásunkon 
s tekintetünkből  olvasta  ki  gondolatainkat : 
«Legjreuek  nyugodtak  ifjú  emberek,  — foly- 
tatá,  a nélkül  érünk  oda,  hogy  csak  egy 
hullám  is  áztatná  ruháinkat.  Közölte  velünk 
azután,  hogy  ő Procidából  való,  hogy  a sziget 

ez  oldalán  még  birja  atyja  kunyhóját  s kertjét 
s hogy  öreg  neje  unokájával,  Beppino,  fiatal 
hajóslegényfink  nővérével  épen  mostan  is  há- 
zukban vannak,  ott  fügét  szárítanak  s szőlőt 
szüretelnek  a nápolyi  piacz  számára.  «Csak 
néhány  evezöcsapás  - — tévé  hozzá  — és  oly 
forrásvizet  ihatunk,  mely  még  sokkal  tisztább 
Ischia  boránál®. 

E szavak  bátorságot  öntöttek  belénk ; 
még  körülbelül  egy  mértföldnyire  eveztünk 
Procida  jobboldali  tajtékzó  partján.  Időnkint 
a gyermek  magasra  emelte  és  meglobogtatta 
a fáklyát.  Ez  komor  világát  a sziklákra  ve- 
tette és  mindenfelé  megközelithetlen  falakat 
mutatott  nekünk.  Végül,  midőn  épen  egy 
gránitszirtet  kerültünk  meg,  mely  bástya- 
szerüleg  nyúlt  a tengerbe,  a sziklák  befelé 
kezdtek  kanyarodni  és  olyan  formájú  öblöt 
képeztek,  mint  egy  keritésfalba  vágott  nyí- 
lás. Az  evezőrúd  csekély  hajlása  egyenesen 
a part  felé  fordított  bennünket  és  három 
utolsó  hullám  fáradt  bárkánkat  két  szírt  közé 
vetette,  hol  a habok  alacsony  part  fölött  for- 
rongtak. 

XII. 

A mint  a hajó  eleje  sziklát  ért,  száraz, 
recsegő  hangot  adott,  mint  ferdén  eső  deszka- 
szál roppanása,  mikor  eltörik.  A tengerbe 
ugrottunk,  a hajót  a mennyire  csak  tudtuk, 
megerősítettük  egy  darab  maradék  kötéllel 
s követtük  az  öreget  és  a gyermeket,  kik 
előttünk  mentek. 

A hegy  oldalán  szűk  lépcsőkanyarulato- 
kon másztunk  fölfelé,  hol  a véső  a sziklába 
egyenetlen  fokokat  vájt,  melyeket  a tengeri 
pára  síkosakká  tett.  A természetes  szikla- 
lépcső azonban  néhol  megszakadt  és  ilyen 
helyeken  mesterséges  fokokkal  volt  pótolva, 
akképen,  hogy  hosszú  póznákat  mélyen  be- 
vertek a fal  lyukaiba,  azután  ez  ingó  alapra 
régi  bárkák  kátrányos  deszkadarabjait  vagy 
gesztenyefaág-rőzséket  raktak,  melyeken  még 
rajtuk  voltak  a száraz  levelek. 

Miután  igy  lassan  körülbelül  vagy  négy- 
ötszáz lépcsőt  hátunk  mögött  hagytunk,  egy 
kis  udvarra  értünk,  melyet  körös-körül  szürke 
sziklák  határoltak.  Az  udvar  hátuljából  két 
sötét  bolthajtás  nyílott,  melyek  pinczébe  lát- 
szottak vezetni.  E szilárd  boltozatok  fölött 
egy  tető-terasse  állott,  melynek  szélei  roz- 
marin  és  bazsalikom  cserepekkel  voltak  ki- 
rakva. Az  árkádok  alatt  továbbá  még  egy 
tornácz  tiint  szemünkbe,  hol  a felfüggesztett 


kukoricza-sorok,  mint  arany-csillárok  ragyog- 
tak a hold  fényében. 

Rosszul  összetákolt  deszkaajtó  vezetett 
ide.  Jobbról  a földterület,  melyen  a házikó 
lejtősen  nyugodott,  a csarnok  padozatáig  ért. 
Egy  nagy  fügefa  és  néhány  görbe  szőlő- 
vessző hajlottak  onnan  a ház  sarkára  és 
összetekerőzve  leveleikkel  és  gyümölcseikkel, 
a csarnok  nyílásai  alatt  két  vagy  három  kí- 
gyózó füzért  vetettek  az  árkádok  támasztó 
falára.  Ágaik  két  alacsony,  erre  felé  nyíló 
ablakot  rácsoztak  be  félig  és  ha  ezek  az  ab- 
lakok nem  lettek  volna,  a négyszögletes  ala- 
csony házikót  e tájék  szürke  sziklái  egyiké- 
nek, vagy  kihűlt  lávahalomnak  lehetett  volna 
tartani,  melyek  gesztenye,  repkény  és  szől- 
lőtől  befonva,  eltakarva,  a castellamarei  és 
sorrentói  vinczellérek  egy-egy  ajtóval  zárható 
barlangját  képezik,  hogy  boraikat  ott  tart- 
hassák a tő  mellett,  mely  azt  adta. 

Lihegve  a hosszú  és  gyors  mászástól  s 
evezőink  súlya  alatt,  melyeket  vállainkon 
czipeltünk,  megálltunk  egy  pillanatra  az  öreg- 
gel ebben  az  udvarban,  hogy  kissé  lélegzetet 
vegyünk.  A gyermek  azonban  evezőjét  egy 
cserjerakásra  dobva  könnyedén  ugrált  fel  a 
lépcsőn  és  még  égő  fáklyájával  kopogtatni 
kezdett  az  egyik  ablakon  és  vidám  hangon 
hívta  nagyanyját  és  nővérét : «Anyám ! né- 
ném ! Madre!  sorellina!»  kiabált,  «Gaetano  ! 
Gfraziella!  keljetek  fel;  nyissatok  ajtót,  az  apa 
van  itt,  meg  én,  idegenek  is  vannak  velünk®. 

Még  álmos,  de  tiszta  és  kellemes  hangon 
a meglepetés  néhány  felkiáltását  hallottuk  a 
ház  bensejében.  Ezután  egy  ablakszárny  félig 
megnyílt  és  fehér  kar  lön  látható,  melyet 
csak  lobogó  ingujj  takart  és  mi  a fáklya 
fényénél,  melyet  a fiú  lábujjhegyre  ágaskodva 
tartott  az  ablak  felé,  egy  gyönyörű  gyermek 
leány  arczot  láttunk  megjelenni  a mindinkább 
nyíló  ablakszárnyak  között. 

Álmában  megzavarva  testvére  kiáltásai 
által,  Graziellának  ideje  sem  volt  és  nem  is 
gondolt  arra,  hogy  éji  toilette-jét  rendbe 
hozza.  Oly  rendetlenül,  mint  ágyában  aludt 
és  mezítláb  szaladt  az  ablakhoz.  Hosszú, 
fekete  hajának  fele  félarczát  eltakarta,  a 
másik  fele  pedig  nyaka  köré  tekerődzött,  az- 
után vállának  másik  oldalára  kapva  a széltől, 
mely  még  mindig  erősen  fújt,  megverdeste  a 
nyitott  ablakszárnyakat,  majd  mint  két  szél- 
hajtotta hollószárny  tért  vissza  és  arczát  le- 
gyintgeté. 

Az  ifjú  leányka  fölemelé  könyökeit,  hátra 
görbítette  vállait  és  egy  most  ébredő,  álmát 
elűzni  akaró  gyermek  első  tagmozdulatai  után 
kezeinek  felső  felével  szemeit  dörzsölte.  Inge, 
mely  nyaka  körül  meg  volt  kötve,  látni  en- 
gedé  magas  és  nyúlánk  termetét,  melyen  a 
vászon  alatt  az  ifjúság  első  hullámzásai  még 
csak  alig  kezdettek  fejlődni.  Ovális,  nagy, 
nyílt  szemei  a sötét  fekete  és  a tengerkék 
között  azon  határozatlan  szinnel  ragyogtak, 
mely  a sugárzás  fényét  a tekintet  nedvessé- 
gével enyhíti  s mely  egyenlő  mértékben  pá- 
rosítja a nő  szemeiben  a lélek  gyöngédségét 
a szenvedély  erejével,  — az  égi  szinnel,  me- 
lyet Ázsia  és  Itália  asszonyainak  szemei  lán- 
goló napúk  égő  füzétől,  egük  derült  azúr- 
jától, tengerük  és  éjeiktől  kölcsönöznek.  Ar- 
czai  teltek  voltak,  gömbölyűek,  határozottan 
körvonalozottak,  csak  egy  kevéssé  halová- 
nyak  és  az  égaljtól  barnítottak;  de  ez  nem 
az  éjszak  beteges  halványsága,  hanem  a dél 
egészséges  fehérsége  volt,  mely  az  évszázadok 
óta  a levegő  és  a haboknak  kitett  márvány 
színéhez  hasonlított.  Szája,  melynek  ajkai 
nyíltabbak  és  sokkal  vastagabbak  voltak, 
mint  a mi  asszonyainké,  az  őszinteség  és 
jóság  redőivel  birt.  Kicsiny,  de  fénylő  fogai, 
mint  tengerparton  a gyöngyház-pikkelyek 
napsütötte  könnyed  vizhabok  alatt,  úgy  ra- 
gyogtanak  a fáklya  lobogó  világánál. 

Mig  öcscsével  beszélt,  élénk,  kissé  da- 
rabos és  nyomatékos  szavai,  melyeknek  felét 
elkapdosta  a szél,  mint  édes  zene  hangzottak 
füleinkben.  Arczvonásai  ép  oly  mozgékonyak, 
mint  a fáklya  lángja,  mely  őket  megvilágí- 
totta, egy  pillanat  alatt  a meglepetés  kifeje- 
zéséből az  ijedősébe,  a rémületéből  az  öröm 
és  a megilletődésből  nevetésbe  mentek  át;  a 
mint  bennünket  észrevett  a nagy  fügefa  törzse 
mögött,  zavarodottan  vonult  vissza  az  ab 
laktól  s eleresztette  a szárnyat,  mely  köny- 
nyedén  a falhoz  ütödött ; csak  arra  vett  időt 
magának,  hogy  felköltötte  nagyanyját,  félig 
felöltözött,  azután  jött  kinyitni  az  árkádok 
alatt  az  ajtót  s szenvedélyesen  ölelte  át  nagy- 
atyját és  testvérét. 


XIII. 

Az  öreg  anyóka  is  csakhamar  megjelent 
kezében  egy  vörös  agyag  mécsessel,  mely  be- 
esett halvány  arczát  megvilágította  s haját, 
mely  épen  olyan  fehér  volt,  mint  a gyapju- 
kötegek,  melyek  ott  pehelyzettek  az  asztalon 


guzsalya  körül.  Megcsókolta  férje  kezét  és  a 
gyermek  homlokát.  Az  egész  elbeszélést,  me- 
lyet e sorok  tartalmaznak,  néhány  szóval  és 
taglejtéssel  mondták  el  egymásnak  a szegény 
család  tagjai.  Mi  nem  hallottunk  mindent. 
Kissé  félreállottunk,  hogy  ne  zavarjuk  gaz- 
dáinkat szivük  áradozásában.  Ők  szegények 
voltak,  mi  [idegenek : tisztelettel  tartoztunk 
irányukban ; visszavonulásunk  a legutolsó 
helyre  egészen  az  ajtó  mellé,  hallgatag  tanú- 
bizonysága volt  ennek  előttük. 

Graziella  koronkint  csodálkozó  és  mint- 
egy mély  álomból  ébredő  tekintetet  vetett 
ránk.  A mint  az  atya  befejezte  elbeszélését, 
az  öreg  anyóka  térdeire  borult  a tűzhely 
mellett;  Graziéba  a terasse-ra  ment  és  egy 
rozmarin  ággal  s néhány  szétnyílt  fehér  csil- 
lagu  narancsvirággal  tért  vissza;  széket  fo- 
gott s a csokrot  egy  hajából  kihúzott  hosszú 
tűvel  a szent  Szűz  egy  füstös  kis  szobra  elé 
tűzte,  mely  az  ajtó  fölött  állott,  s mely  előtt 
mécses  égett.  Megértettük,  hogy  ez  köszönet 
akar  lenni  isteni  pártfogónőjüknek  azért, 
hogy  nagyatyját  és  testvérét  megmentette  a 
halál  torkából,  s mi  is  részt  vettünk  hála- 
adásában. 

(Folyt,  köv.) 


PAP-HALAL. 

— Marriot  Emil  regémje.  — 

(Folyt.) 

«Igen  sajnálom,  hogy  igy  történt*,  monda 
Harteck.  «Az  az  idő,  melyet  önöknél  tölték, 
a legkedvesebb  volt  egész  nap.  Igen  jól  érez- 
tem magamat  házuknál  ...  De  atyjának 
igaza  van.  Plébánosom  rossz  szemmel  ■nézte 
ezt  az  érintkezést  és  a világ,  mely  mindent 
hamisan  és  kajánul  megítél,  ezen  is  talált 
volna  kivetni  valót.  Alkalmazkodjunk  tehát 
a kényszerűség  törvényéhez*. 

A leány  keze  után  nyúlt.  «Isten  önnel, 
kedves  kisasszony*. 

«Nem  tehetnék  valamit,  hogy  bebizonyít- 
sam, mily  hálás  vagyok  ön  iránt  ...  Ti- 
niké miatt?*  kérdé  Paula  akadozó  hangon. 

«Ó  igen*,  feleié.  «Igen  sokat  tehet  ér- 
tem ; de  nem  azért,  hogy  hálás  legyen  irán- 
tam, hanem  hogy  megmutassa,  mikép  örömet 
akar  nekem  szerezni,  ha  arra  kérem*. 

«Hát  mit  tehetek?* 


13.  SZÁM 


KOSZORÚ 


•201 


« Énekeljen  a templomban,  valahányszor 
nagymisét  mondok  . . . megígéri  ezt?» 

«Igen»,  monda  Paula. 

« Köszönöm ».  A pap  kezére  hajolt,  mintha 
meg  akarná  csókolni.  De  talán  eszébe  jutott, 
hogy  ez  nem  fér  össze  papi  hivatásával;  el- 
bocsátá  tehát  a leány  kezét,  köszönt  és  el- 
távozott. Paula  nem  nézett  utána;  szótlanul 
állt  a kerítésnél,  s egyik  levelet  a másik 
Vtán  tépdelve,  a földre  ejté  őket.  Csak  midőn 
revét  hallotta  kiáltani,  tőn  oly  mozdulatot, 
mint  az  aki  álmából  fölriad,  kezével  végig 
simitá  homlokát  s lassan  a házba  ment. 

Ép  ily  lassú  léptekkel  tért  vissza  Har- 
te'ck  a plébániára.  A kertbe  ment,  leült  ked- 
ves helyére  a hársfa  alatt,  ölébe  tette  kezeit, 
s jábával  alakokat  rajzolt  a homokba.  Le- 
mondani, ismét  lemondani;  a régi,  ismert 
nóta,  melyet  már  annyiszor  hallott.  Hogy 
még*  mindig  nem  [tudott  hozzá  szokni,  hogy 
még!  mindig  van  ereje  és  bátorsága,  uj  em- 
berekhez csatlakozni,  terveket  szőni;  hogy 
már  fég  föl  nem  adott  minden  reményt  arra, 
hogy  nagy  és  kis  vágyai  teljesülni  fognak! 
Elcsodálkozott  szivének  szívósságán. 

Ősz  lett.  A szomorú  november  tartott 
bevonulást.  Lombtalanul  álltak  a fák  s a 
földön  száraz  levelek  hevertek.  Néha-néha 
szélroham  keletkezett,  felkapta  a leveleket, 
s a fiatal  pap  hajával  játszék,  ki  a fagyos 
levegő  daczára,  hajadonfővel  ült.  Paulára 
gondolt.  Hozzá  szokott  e leányhoz,  s az  ö 
hozzá,  és  most  megint  vége  volt  mindennek, 
s a szép,  harmonikus  viszony  oda.  Mint  né- 
zett rá  a leány  — oly  komolyan  és  bána- 
tosan — mind  kettejöknek  fájt,  hogy  úgy 
történt  — talán  csak  miatta.  Hisz  Paula 
tudta,  mily  elhagyatva  él,  mennyire  sóvárog 
rokon-érzelem  és  barátság  után ; tudta,  hogy 
mennyire  becsüli,  és  most  nap  múlik  nap 
után  s nem  fog  beszélni  vele,  talán  nem  is 
fogja  látni.  Igen,  ez  a fekete  ruha  és  a pap 
tonzura  — súlyos  áldozatokat  követel;  eddig 
is  sokba  kerültek  — kimondhatatlan  sokba. 

Mióta  Harteck  az  orvos  házába  járt,  azt 
a kis  rokonszenvet  is  eljátszotta,  melynek  a 
parochián  örvendett.  Az  esperes  alig  hederi- 
tett  rá,  és  ha  kinyitotta  is  száját  jelenlété- 
ben, csak  azért  történt,  hogy  őt  korholja  vagy 
csípős  czélzásokat  tegyen.  És  Aranka  kis- 
asszony, kit  csak  az  asztalnál  látott,  olyan 
peczkesen  ült  vele  szemben,  mintha  karót 
nyelt  volna,  váltig  az  orrát  fintorgatta,  s 


ha  hozzá  mert  szólni,  vagy  épen  nem,  vagy 
csak  begyeskedő,  kevély  hangon  felelt.  A ba- 
rát kitért  előle  s a papok,  kik  hébe-hóba  lá- 
togatóba jöttek,  hideg  tartózkodással  bántak 
vele.  Anyjának  levelei  se  foglaltak  mást  ma- 
gukban mint  feddést  és  intelmeket.  Tudta, 
hogy  anyja  minden  elöljárójával  levelezett 
s magaviseletéről  pontos  jelentést  tétetett ; 
mindenről  értesült,  a mit  csak  tett,  tudta 
szerencsétlen  viszonyát  azzal  a paraszt  leány- 
nyal, s néha  még  most  is,  midőn  már  régen 
elmúlt,  visszatért  erre.  Anyját  és  húgát  már 
két  év  óta  nem  látta.  Néha  olyan  vágy-féle 
fogta  el  a viszontlátás  után  — ez  már  régi 
szokás  volt  gyermeksége  és  ifjúkora  napjai- 
ból. De  csak  anyját  kellett  elképzelnie,  s az 
utána  vágyakozás  fagyasztó  félelemre  vált. 
Bizonynyal  arról  a leányról  beszélne,  régi, 
nagy  nehezen  felejtett  dolgokat  fecsegne,  kí- 
méletlen kézzel  tépné  fel  a beheggedt  sebe- 
ket... Nem  ismert  kíméletet,  soha  nem  is- 
mert. Jobb  volt  rá  és  anyjára  nézve,  hogy 
hegyek  emelkedtek  köztök  s elválaszták  őket. 
Talán,  ha  anyja  és  nénje  azt  Írták  volna, 
hogy  vágyakoznak  utána,  hogy  jöjjön  láto- 
gatásukra, mindezek  daczára  is  hozzájuk  sie- 
tett volna.  De  azt  soha  sem  Írták  neki.  Anyja 
elégedetlen  volt  vele,  és  húgának  mindegy 
volt,  s igy  azt  a tervet,  hogy  övéit  megláto- 
gatja, mindig  halogatta.  Ama  fiatal  paphoz, 
a kivel  oly  meghitt  barátságot  kötött,  gyak- 
ran ellenállhatatlan  vágy  vonzotta  őt.  De 
holmi  babonás  félelem  visszatartá,  hogy  ba- 
rátját meglátogassa.  Harteck  felől  minden 
elöljárója  rossz  véleménynyel  volt,  használ- 
hatatlan, hanyag  papnak  tartották  — isten 
tudja  miért.  Pedig  minden  lehetőt  megtett, 
hogy  kötelességeit  a lehető  legjobban  telje- 
sítse ; de  mintha  homloka  meg  lett  volna  bé- 
lyegezve, mintha  meg  volna  jegyezve  — 
mindenki  gyanakvó  szemmel  nézett  rá  és 
meghátrált  tőle.  Azért  attól  tartott,  hogy 
fiatalabb  barátjának  árthatna  pályáján  az  ily 
emberrel  való  érintkezés,  s ezt  elakarta  há- 
rítani. Annak  a leánynak,  ki  szeretettel  csiig- 
gött  rajta,  nagy  fájdalmat  okozott;  nem 
akarta,  hogy  egyetlen  barátjával  is  hasonló 
történjék. 

így  tehát  napjai  ismét  unalmas  egyhan- 
gúságban teltek  el.  Az  őszre  tél  következett; 
hirtelen  köszöntött  be  s rút  bevonulást  tar- 
tott. A levegőt  csaknem  szakadatlanul  fa- 
j gyasztó  északi  szél  járta  át;  áthathatatlan  köd 


202 


KOSZORÚ 


boritá  a hegyeket,  s a földre  szürke,  borult 
égbolt  hajolt.  Az  utczák,  melyeket  félig  ol- 
vadt hó  borított,  alig  valamik  járhatók.  Har- 
tek  nem  volt  erős  ember,  de  mindent  meg- 
tett, hogy  magát  megedzze,  s bármily  zivatar 
bán  ki  mert  menni  a szabadba.  Órákig 
bolyongott  ő és  kutyája  az  utczákon,  Cézár 
nagyokat  ugorva  futott  előre,  s a pap  gyors 
léptekkel  követte  őt,  Mazdája  néha  megállt, 
köhögött  s izzadt  homlokára  nyomta  zseb- 
kendőjét, mig  kutyája  kérdöleg  nézett  ilyen- 
kor rá  . . . « Gyere  csak!  Nincs  semmi  ba- 
jom*, mondá  Harteck  rendesen,  s ismét  tovább 
mentek. 

A minek  a pap  hétről-hétre  örült,  az  a va- 
sárnapi nagy  mise  volt.  Paula  megtartá 
szavát.  Minden  vasár-  és  ünnepnapon  énekelt, 
még  akkor  is,  ha  nem  Hartecken  volt  a sor 
a nagy  misét  tartani ; Paula  tudta,  hogy  ő 
még  is  ott  van  a templomban  s a kórusról 
látta  őt  az  oltártól  balra  az  imazsámolyon 
térdelni,  a breviáriummal  előtte,  melyből 
ritkán  olvasott.  Többnyire  a könyöklőre  tá- 
masztá  karjait  s arczát  összefont  uijai  közé 
rejtette  ...  a leány  már  tudta,  hogy  most 
az  ő énekére  ügyel,  s azon  felvidul,  s Paula 
lelkesedéssel  énekelt  . . . Néha-néha  az  ut- 
czán,  a templom  előtt  vagy  a faluban  talál- 
koztak egymással;  ilyenkor  köszönték  egy- 
mást, menés  közben  nehány  szót  váltottak, 
a nélkül,  hogy  megálltak  volna,  folytatták 
utjokat.  Otthon  Tinike  gyakran  beszélt  hit- 
oktatójáról, hogy  mit  mondott,  kit  dicsért, 
kit  pirongatott  meg  . . . Paula  szótlanul 
hallgatta  s néha  görbe  szemmel  nézett  kis 
húgára;  mintha  irigység  lett  volna  ilyenkor 
tekmtetében : Az  a bohó  gyermek  oly  gyak- 
ran, minden  nap  látja  őt,  hallja  szavait,  be- 
szél vele,  s ártatlanul  csevegett  felőle  s nem 
érté,  mit  akar  nagy  testvére  szemében  az  a 
komor  tekintet,  Paula  külsőleg  csaknem  vál- 
tozatlan maradt;  később  is  oly7  nagy  pontos- 
sággal teljesité  háziasszonyi  kötelességeit, 
mint  előbb;  a ház  ép  oly  rendben  volt,  mint 
az  előtt.  Az  apa  és  Tinike  semmiféle  elha- 
nyagolásról nem  panaszkodhatott;  de  az  éle- 
sebben látó  férfiúnak  mindig  úgy  tetszék, 
mintha  valami  árnyék  volna  közte  és  leánva 
közt.  Paula  mindig  komoly  volt;  hisz  az 
élete  és  jellemének  természetes  következmé- 
nye vala ; de  nem  volt  többé  oly  odaadó,  mint 
egykor.  Bizonyos  keserűség  szólt  mindenből, 
a mit  mondott:  szórakozott  volt,  kézimun- 


káját vagy  könyvét  néha  ölébe  ejté  s gon- 
dolatokba merült ; ilyenkor  összevonta  s 
möldökeit  s ajkai  körül  daczos,  csaknem  el- 
lenséges vonás  tűnt  föl,  s ha  az  atya,  anélkül, 
hogy  Paula  észrevenné,  hosszabb  ideig  meg- 
figyelte őt  s aztán  váratlanul  megszólitá, 
megrezzent  s rá  nézett  . . . nem  zavarodot- 
tan vagy  félénken,  hanem  haragvó  tekintet- 
tel, mintha  azt  mondaná:  Hagyj  álmodozni! 
Talán  ezt  a kis  boldogságot  is  sajnálod  tő- 
lem ! ? — Az  apa  nem  érzé  magát  hibásnak ; 
csak  azt  tette,  amit  helyesnek  tartott;  a falu- 
ban a pap  gyakori  látogatásáról  pletykáltak, 
tehát  véget  akart  vetni  a mende-mondának, 
mást  semmit.  Hogy  sejthette  volna,  hogy 
Paula,  az  ő hideg,  büszke  leánya,  ki  minden 
férfi  iránt  határtalan  közönyösséget  tanúsí- 
tott, titokban  ennyire  a paphoz  vonzódék  ? 
S ha  tudta  volna  is,  nem  lett  volna-e  annál 
inkább  kötelessége,  őt  e veszélyből  kiragadni  ? 
Igaztalan,  elvakult  leány ! Atyja  jót  akart 
vele  s ő — úgy  bánt  vele,  mintha  nagy  jog- 
talanságot követett  volna  el  rajta.  Ha  még 
zúgolódott,  ha  bizalmat  tanúsított  volna!  De 
elzárkózott,  s hozzáférhetetlen  maradt,  félénk 
kérdései  elől  makacsul  kitért  s igy  e megér- 
tést lehetetlenné  tette.  Az  orvos  ritkán  hagyta 
őt  magára;  nem,  mintha  féltette  volna,  mert 
tudta,  hogy  derék  leány.  De  a magánosság- 
tól féltette  őt ; nem  volt  szabad  tépelődnie. 
Gyakrar  felszólitá  őt  és  Tinit,  hogy  kisérjék 
el  őt,  ha  a környékbeli  falvakba  utazik,  s 
ilyenkor  együtt  ültek  a kis  kocsiban,  a szé- 
les bőrülésen.  Tinikének  néha  szabad  volt  a 
lovat  hajtani,  s vidáman  kaczagott...  Egyedül 
a gyermek  volt  boldog  hármuk  között,  Paula 
nem  ügyelt  többé  a kicsire,  mint  máskor, 
hanem  megerőltetve  hordá  körül  szemét,  s 
mintha  látni  akarna  valakit  ...  Ha  távol- 
ról fekete  ruhás  alak  mutatkozék,  elsápadt, 
szemére  húzta  kalapját,  s szorosan  kis  test- 
véréhez simult.  De  azzal,  kit  látni  remélt 
vagy  rettegett,  soha  sem  találkoztak  utazásuk 
alkalmával. 

Néha  a közelfekvő  városkába  is  berán- 
dultak,  hol  télen  mindenféle  mulatságot,  hang- 
versenyt, szinielődaásokat,  bálokat  rendeztek. 
Az  orvos  jó  ismerőse  volt  az  ottani  társa- 
ságnak s azt  kívánta,  hogy  minden  meghí- 
vásnak engedjenek,  melyet  a városkából  kapott. 
Paula  sem  nem  ellenkezett,  se  oda  nem  kí- 
vánkozott. Elkísérte  atyját,  részt  vett  min- 
denben. s midőn  az  orvos  hazakocsizás  közben 

megkérdezte,  hogyan  mulatott,  rendesen  azt 
felelte:  «Igen  szép  volt  s jól  mulattam». 

Isten  úgy  se!  Az  orvos  jobb  szerette  volna, 
ha  azt  mondja:  «Apám,  inkább  otthon  sze- 
retnék maradni  s magamat  kebleden  kisírni », 
mint  ezt  a hideg,  egyforma  feleletet  hallani 
ajkairól. 

Miért  is  oly  kicsi  az  a falu ! Hogy  senki 
sem  térhet  ki  a másik  elől!  Hogy  örökké 
másokról  kell  hallania!  Hogyan  lehet  itt  fe- 
ledni!? Az  orvos  legcsiiggeteggebb  óráiban 
már  annyira  volt,  hogy  az  espereshez  megy 
s megkéri  őt,  hogy  — az  ember  eltételét 
kieszközölje  ...  De  hisz  ez  annyi  volna, 
mint  leányát  pelengérre  állítani,  jó  hírét 
visszahozhatatlanul  aláásni.  Nem,  azt  nem 
teheti.  Szótlanul  el  kellett  e néma  titokban 
dúló  bajt  néznie,  tétlenül  kellett  látnia,  mint 
foglal  egyre  nagyobb  tért,  s mint  ássa  alá 
lassankint  háza  boldogságát. 

(Folyt,  köv.) 


TÓTH  EDE. 

(FALU  ROSSZA.  — KINTORNÁS  CSALÁD.  — 
TOLONCZ.  * 

— SZINIRODALMI  TANULMÁNY.  — 

Irta  : Szánthó  Kálmán. 

(Folyt ) 

S milyen  szerencse  az  a költőre  nézve, 
hogy  Károly  megszereti  Marit.  Különben  itt 
állna  a megkezdett  drámával  kezében,  mely- 
nek nem  tud  megoldást  találni.  És  pedig  mily 
ritkák  az  ily  Károly-féle  emberek ! Az  em- 
beriség általában  s méltán,  igen  szigorú  szo- 
kott lenni  az  olyan  bűnökkel  szemben,  minő 
a Marié;  méltán,  mert  a közerkölcs  alapját 
ingatták  meg,  s igazán  bűnt  követtek  el. 
De  kérdés,  hogy  ki  a nagyobb  bűnös,  az-e, 
a ki  a bűnt  elkövette,  a nő,  vagy  a ki  rá- 
csábitotta,  a férfi!  Mi  bennünket  a szánalom 
érzete  a gyöngébb,  a nő  felé  vonz,  de  a költő, 
ez  igazságosan  Ítélő  biró  szemében  nincs  sem 
rokon-,  sem  ellenérzés,  Ítél  a serpenyővel  ke- 
zében hidegen  és  megfontoltan,  s ő a nőt 
ítéli  bűnösebbnek.  Miért?  nem  tudjuk;  de  az 
ítéletet  látjuk.  És  pedig  igaza  van-e  az  ily 
Ítéletnél  biró  uramnak?  nem  mérnök  valami 
nagy  vakmeréssel  állítani.  ítélete  mindenesetre 
a közérzület  kifejezése.  A világ  mindig  becs- 
telennek tartja  a csábitottat  s némi  érdek- 

kel,  hogy  ne  mondjam  irigységgel  tekint  a 
csábítóra.  Ennek  senki  sem  fogja  szemére 
hányni,  hogy  csábított,  hogy  a bűn  szerzője 
ő,  sőt  a titkos  jóváhagyás,  melylyel  tettét 
tekintik,  még  bátorítja  újabbak  elkövetésére. 
De  vájjon  ki  volna  oly  vakmerő,  még  csak 
egy  védő  szócskát  is  ejteni  a szegény  csá- 
bított részére?  Mért  nem  volt  okosabb,  mért 
nem  volt  előrelátóbb!  Igen,  mért  nem  volt! 
gondolja  magában  az  áldozat  keserűen.  De 
hallottátok  volna  ti  számtalan  esküit,  kö- 
nyörgő szavai  behízelgő  suttogását,  az  elétek 
rajzolt  jövendő  boldogság  ezer  csábos  képét, 
s dobja  rám  az  első  követ,  ki  helyemen  más- 
ként cselekedett  volna!  Nem  folytatjuk  to- 
vább, mert  még  úgy  tűnnék  föl,  mintha  hí- 
vatlan ügyvédjeivé  szegődtünk  volna  a franczia 
naturalisticus  Íróknak,  kiknek  legújabban  kü- 
lönös előszeretetük  van  épen  a bukott  nők 
iránt;  de  konstatálni  kívánjuk,  hogy  e bűn- 
ben mindig  legalább  is  oly  részes,  s a bün- 
tetésre legalább  is  oly  méltó  a csábitó,  mint 
a csábított.  És  konstatálni  kívánjuk  egyúttal 
azt  is,  hogy  e bűnt  jóvátenni,  az  e bűn  szá- 
laiból összebogozott  csomót  megoldani  — 
megoldani  mondjuk  és  nem  szétvágni  — csak 
egy  módon  lehet:  házasság  által.  Tóth  Ede 
nem  igy  tesz.  Hogy  a drámai  érdeket  fo- 
kozza, az  ellentéteket  élesebbé,  az  összeüt- 
közést rombolóbbá  tegye,  oly  tényeket  állít 
egymással  szembe,  melyeket  békés  utón  he- 
lyesen kiegyenlíteni  nem  lehet.  Ezt  tette  az 
által,  hogy  az  összeütközés  a Laczi  esküvője 
után  történik  meg.  Laczi  is  vétkezett,  s ha 
már  Mari  vétke  nagyobb  is,  de  meg  is  szen- 
vedett érte.  Adhat-e  Laczi  egyéb  kárpótlást 
Marinak,  mint  hogy  nejévé  teszi  ? nem ! De 
ezt  már  nem  teheti ; tehát  — bűnhődnie  kell. 
Az,  hogy  Károly  elveszi  Marit,  csak  olyan 
megoldás,  mint  Nagy  Sándoré  a gordiusi  cso- 
món. Maga  az  elvétel  is  kényes  valami.  Mi- 
dőn föntebb  a nőt  védelembe  vettük  a férfi- 
val szemben,  korántsem  akartuk  fölmenteni, 
és  annyiban  igaza  van  a világnak,  hogy  az 
ily  nőt  elitéli,  csak  ítélné  el  vele  együtt  a 
férfit  is.  Az  újabb  naturalisticus  iskola,  élén 
az  ifjabb  Dumas  Sándorral  tán  ép  ez  utóbbi 
okból  kei  esi  a bukott  nő  rehabilitálásának 
módját.  Ezt  keresi  épen  Dumas-fils  a Kamé- 
liás  hölgyben  is,  s már-már  meg  is  találja  a 
módot,  a bűnös  szerelem  rehabilitatióját  az 
uj,  tiszta  szerelem  által,  csakhogy  Gauthier 
Margit  mögött  sokkal  borzasztóbb  múlt  van, 

semhogy  annak  undok  rémei  ellene  ne  tá- 
madnának akkor,  midőn  e tiszta,  uj  szerelem 
megváltaná  már  a sárból.  Victor  Hugó  Ma- 
rion de  Lorme-ja,  Sardou  Fernande-ja  ugvan-e 
nyomon  csapásznak,  sőt  ők  a sói  disant  meg- 
oldást is  megtalálják  : Mariont  ép  úgy,  mint 
Fernande-ot  rehabilitálja  a tiszta  szerelem,  de 
hogy  e megoldással  meg  is  lett  volna  valaki  elé- 
gedve, arról  nem  tudok.  Minden  czáfolat  he- 
lyett különben,  melyet  e könnyű  tétel  megdönté- 
sére felhozhatnék,  csak  Augier-re  s az  ő Mariage 
d’Olympe-jára  hivatkozom.  Augier  szintén  az 
újabb  drámai  iskola  azon  liivei  közé  tartozik, 
kik  többre  becsülik  a «maclie»-t  a concepció- 
nál  s jobban  értik  az  idegrázót  az  igazán 
drámainál,  de  megkülönbözteti  épen  őt  a töb- 
bitől a gazdag  poeticus  ér,  mely  nála  kifogy- 
hatatlannak látszik  s az  az  idealisticus  légkör, 
melylyel  legreálisabb  alkotásait  is  bevonni 
bírja.  Augier  a Marriage  d’Olympe  bán  ott 
kezdi,  hol  Dumas  a Kaméliás  hölgyben  végzi, 
azt  mutatja  meg,  hogy  milyen  hát  az  a tényleg 
rehabilitált  bűnös  szerelem  a tiszta  szerelem 
családias  tűzhelyén.  Olympia  csakhamar  «ráún» 
az  erkölcsös  életre  és  mielőbb  elfogja  a sár, 
a piszok  nostalgiája,  visszavágyik  oda,  a hon- 
nan kikerült,  magával  rántva  természetesen 
a tisztes  család  becsületét  is.  A második  csá- 
szársággal együtt  a demi-monde  is  kitért  egy 
kissé  az  útból,  legalább  nem  volt  oly  szembe- 
szökő ; s a naturalista  urakat,  kik  természe- 
tesen a szőnyegen  forgó  kérdések  közt  sze- 
retik tárgyaikat  keresni,  különben  is  elfoglalta 
a divorce,  a rehabilitatió  kérdése  szünetelt. 
De  a divorce  fölött  is  döntött  a sénat  s épen 
most,  hogy  e sorokat  irom,  hoz  a táviró, 
mint  valami  diadalmasan  kivívott  ütközetről, 
naponta  újabb  meg  újabb  híreket  megint  csak 
Dumas-flls  egy  uj  darabjáról  - — Dénise- ről  s 
a naturalismus  herodjai  büszke  harsonaszóval 
hirdetik,  hogy  a rég  keresett  rehabilitatió  meg 
van  : a megoldás : — Denise,  a megoldó  : — 
Dnmas-íils.  Sem  nyomtatásban,  annál  kevésbé 
színpadon  egyhamar  nem  juthatunk  Déníse- 
hez,  pedig  ez  most  kettős  érdekkel  bir  ránk 
nézve.  Elolvastam  minden  részletes  tudósítást, 
melyet  csak  kézhez  kaphattam ; az  egyes  tu- 
dósítások közt  nem  igen  nagy  volt  az  eltérés 
s ezekre  támaszkodva  merem  állítani,  hogy 
az  egész  tábor  harsány  heuréka-rivaja  meg- 
lehetős halk  tücsök-czirpeléssé  tompulhat  itt 
Magyarországon,  ha  meggondoljuk,  hogy  a 
mit  Dumas-íils  urék  mint  noch  nie  da  gerve-  j 


sen  pikantériát  tálalnak  a finnyás  gyomra 
párizsi  publikum  elé,  azt  mi  itthon  Tóth  Ede 
Kintornás  Család-jában  már  régen  mint  jó 
fajta  gulyáshust  fogyasztottuk  el.  Denise  me- 
séjének vázlata  teljesen  ugyanaz,  a mi  a 
Kintornás  Családé.  Denise  egy  hajdan  jómódú, 
most  már  tönkre  ment  család  gyermeke,  kit 
kedvese  hűtlenül  odahagy,  noha  szerelmüknek 
gyümölcse  is  lett.  A leány  tűri  a meggya- 
láztatást,  mig  egy  előkelő  férfiú  beleszeret 
ismét,  s nőül  is  venné.  Sokkal  becsületesebb 
azonban,  mintsem  a viszontszerelem  daczára 
is  eltitkolná  a valót,  de  a gróf,  természete- 
sen némi  küzdelem  után  mégis  nőül  veszi, 
rehabilitálja.  Mondanunk  sem  kell,  azt  hi- 
szem, hogy  mutató  nomine  de  te  fabula  nar- 
ratur.  A mi  a francziában  Denise,  nálunk 
Mari,  a mi  Laczink  ott  Fernand  s Károlyunk 
a tisztelt  gróf  ur.  Nem  jut  eszünkbe,  hogy 
Tóth  Edére  vagy  a Kintornás  Családra,  mely 
igy  nyolcz  évvel  idősebb  testvére  Denise-nek, 
ezért  valami  különös  érdemet  disputáljunk, 
Ben  Akiba  mondását  minden  további  kuta- 
tás nélkül  merjük  alkalmazni  a Kintornás 
Családra  is,  csak  a tényt  hoztuk  fel,  hogy 
ezen  a megoldáson  mi  már  minden  különös 
faj  és  lárma  nélkül  napirendre  tértünk.  Hogy 
mennyiben  helyes  is  e megoldás,  más  kérdés. 
Kijelentem  mindjárt  előre,  hogy  az  én  ré- 
szemről sem  a Denise,  sem  a Kintornás  Csa- 
lád megoldását  az  általános  érzület,  a közös 
emberi  kifejezésének  nem  tartom  s nem  is ' 
az.  A szenvedélynek  bizonyos  túlzásig  emelt ; 
foka,  még  pedig  nem  is  egészséges,  hanem 
beteges  foka  szükséges  ahhoz,  hogy  valaki 
ily  rehabilitatióra  szánja  el  magát.  A társa- 
dalmi renddel  többé-kevésbbé  mindig  össze- 
ütközésbe jő,  vagy  ha  nem,  legalább  tulteszi 
magát  rajta,  a ki  meg  teszi.  S ez  jól  is  van 
igy.  Ha  a nő,  mondjuk,  kevésbbé  bűnös  is, 
tudnia,  éreznie  kell,  hogy  erkölcsileg  lehetet- 
lenné tette  magát  s nem  szabad  ssámitnia 
rá,  hogy  rehabilitálható.  És  ez  nem  is  reha- 
bilitatio : nem  egészséges  szerelem  az,  valami 
betegségnek  kell  körülötte  lenni.  Károly  nem 
vette  volna  el,  de  szerelmes  sem  lett  volna 
Mariba,  ha  sajátos  körülményei  nem  sodorják 
bele.  Károly  lenézett,  csaknem  megvetett,  ko- 
sarat kap  mindenkitől,  részint  mert  már  nem 
fiatal,  özvegy,  részint  mert  alárendelt  állása 
van  még  a környezethez  képest  is,  melyben 
él,  legalább  a környezet  szemében.  Asszonyra 
szüksége  van  a remetei  magányban,  melyben 

él.  Kérdés,  ha  Marinak  meg  volna  becsülete,  i 
hozzá  menne-e  ö is?  így  mintegy  a szükség 
hajtja  őket  egymáshoz.  Ha  egyelőre  tán  igen 
is,  de  tartós  boldogságot  ez  aligha  szülhet,  i 
Ez  csak  pillanatnyi  rehabilitatio.  Már  ekkor  ! 
sokkal  inkább  rehabilitál tnák  tekinteném  j 
Augier  Fourchambault-családjában  Bernard- 
nét,  ki  lemondása,  fia  nevelése  által  az  ön- 
magára szabott  bűnhödés,  s anyai  szeretet 
oly  szép  példáját  mutatja.  A bűnnek  bűnhőd- 
nie kell,  és  e nő  megbünhödte  a magáét.  Az 
évtizedeken  át  tartott  vezeklés  sokkal  job- 
ban rehabilitálta  e nőt,  erkölcsileg  úgy,  mint 
társadalmilag,  mintha  férjet  vadászott  volna 
magának,  ki  tisztes  nevével  az  ő becstelen- 
ségét elleplezze. 

(Folyt,  köv.) 


IRODALOM  ÉS  MŰVÉSZET. 

Endrödi-Tyrteus.  A következő  sorok  köz- 
lésére kérettünk  föl : 

Tisztelt  szerkesztő  ur ! 

Régi  igazság,  hogy  sehol  sem  lehet  köny- 
nyebben  czimekhez  jutni,  mint  Magyarorszá- 
gon. Kezembe  vettem  minap  a kolozsvári 
« Ellenzék*  márczius  16-iki  számát  és  mit  ta- 
láltam benne  ? «Endrődi  a mai  idők  Tyrteusa !» 
Kérem,  elnevettem  magamat!  Mert  úgy  tessék 
felgondolni,  hogy  ezt  a czimet  Endrődi  3 drb. 
középszerű,  bágyadt  hazafias  vers  frázisáért 
nyerte  a kolozsvári  újság  hálás  referensétől. 
Ez  aztán  szép  meglepetés,  gondoltam  ma- 
gamban, a kolozsvári  magyarságra,  mely  le- 
fekvéskor még  semmiről  semmit  sem  tud,  s 
már  reggel  arra  ébred,  hogy  neki  — Tyr- 
teusa van ! Egyszerre  nőtt  ki  a földből,  mint 
eső  után  a gomba.  Milyen  kár,  hogy  a ko- 
lozsvári Ellenzék  nem  világlap,  mint  a Times. 
Most  egész  Európa  tudná,  hogy  Tyrteus  fel-  | 
ébredt  a magyarok  közt,  és  politikai  tücsök 
dalokat  énekel  a kolozsvári  Ellenzék  hasáb- 
jain. De  félre  a tréfával ! Soha  referensi  túl 
buzgalom  gyenge  frázisokat  gorombább  dicsé- 
rettel nem  jutalmazott.  Endrődi  bizon  nem 
köszöni  meg,  hogy  márczius  idusára  «lohális 
kolozsvári  TyrteusU  csináltak  belőle.  Mert 
a poétái  képzelgés  legmagasabb  fokán  sem 
hiheti  magáról,  hogy  velinpapirból  szabdalt 
villámaival  tyrteusi  érdemekre  tett  szert ! 

Endrődi  poézisét  a maga  körében  mél' 
tánylom.  Bizonyos  csapongó  föllengzés  van  í 


benne,  melytől  könnyedséget  és  bizonyos  hei- 
nei  kellemet  nem  lehet  elvitatni.  (Közbeve- 
töleg  mondom,  Endrődi  rosszul  fordítja  Heinét, 
de  jól  utánozza.)  Mondom : van  benne  kel- 
lem; szenvedély  már  kevesebb,  sőt  majdnem 
semmi.  Mert  czifra  szavak  összehalmozása  még 
nem  szenvedély,  csak  bizonyos  hullámzó  szó- 
dagály, mely  hidegen  csillog  előttünk.  A «köd- 
párák»,  «ködrongyok»,  «sikongó  habmoraj», 
«csobbanás»,  « fény  foszlányok*  stb.  egészen  az 
unalomig  ismétlődnek  költészetében.  (Prózá- 
jában is.  Erről  — ha  nem  csalódom  — a 
Pesti  Napló  1877-iki  évfolyamában  olvastam 
tanulságos  statisztikai  kimutatást).  Endrödi- 
ben  absolute  nincs  meg  az  a forró  őserő,  az 
a közvetlen  hév,  mely  pl.  Petőfi  minden  so- 
rában ott  lángol,  egyszerűen  és  természetesen, 
mint  a felhő  a hogy  meg-megvillan.  Mesterkélt- 
sége bágyadt  egyéniséget  reflektál,  mely  nem 
bírja  mélyen  megragadni,  át  meg  átjárni  az 
olvasó  keblét.  Költészete  dekoratív  jellegű. 
Bensősége  nincs.  Ha  madárhoz  hasonlítanám, 
olyan  madárnak  nevezném,  mely  nem  a hang- 
jával, hanem  a tollazatával  ébreszt  inkább 
futó  kíváncsiságot,  mint  tartós  igaz  gyönyört. 
Ebből  magyarázható  az  a körülmény,  hogy 
Endrődi  úgyszólván  semmi  hatást  sem  tett 
a közönségre,  mióta  verset  ir.  Verseit  elol- 
vassák és  — elfelejtik.  E színes,  habos,  fény- 
ködös strófa-halmaz  (édeskés  és  hideg,  mint 
a fagylalt)  nyomtalanul  olvad  szét  olvasás 
közben.  Eltűnnek,  mint  árnyképék  a falon. 
Képtelenek  vagyunk  visszaemlékezni  rájuk, 
mert  emlékezni  csak  gondolatokra  vagy  erős 
érzésekre  lehet.  Sem  kedélyünkben,  sem  gon- 
dolkodásunkban nem  riasztják  föl  azt  a 
visszhangot,  mely  valódi  lyrikusok  olvasása 
után  sokáig  súg-búg  bennünk,  s végképen 
nem  is  enyészik  el  soha.  Lyrai  szappanbubo- 
rékokban ám  gyönyörködjenek  a gyermek- 
eszű  aesthetikusok.  Nekem  erő,  tartalom  kell, 
olyan  lyra,  mely  nem  czifrálkodik,  hanem 
érez,  nem  festi  magát  szivárványszínűvé,  ha- 
nem a maga  természetes  szépségének  iidesé- 
gével  hat  rám.  Ez  az  én  álláspontom  End- 
rődi poezisével  szemben.  De  mondom : bizo- 
nyos heinei  könnyedséget  és  elegancziát  nem 
tagadok  meg  tőle,  mig  abban  a körben  ma- 
rad, a hová  tehetsége  utalja.  De  mikor  e 
kellemre  és  tücsökdalra  hivatott  tehetség  a 
Tisza-korszak  magyarkáit  meg  akarja  rázni 
egypár  vidéki  újságban  országos  vészriadás- 
sal  — akkor  csak  mosolyognom  kell.  End- 

rődiböl  épen  az  erő  hiányzik.  Erő  nélkül 
hogy  lehessen  megrázni  valakit,  pláne  népet, 
melyről  a költő  azt  hiszi,  hogy  tetszhalálba 
ájult,  ennélfogva  tehát  okvetlenül  föltrombi- 
tálandó ! Csakhogy  uramfia,  a tücsök  czirpe- 
lés  nem  harsonaszó  ! Olvastam  azt  a három 
darab  verset.  Mondhatom,  a Tücsök  dalok 
énekese  erőlteti  benne  a hangját  — ennyi 
az  egész.  Na  ezek  a tyrteusi  tücsökdalok  ugyan 
nem  fogják  önérzetre  czirpelni  a siilyedő  ma- 
gyarságot, és  bizony  kár  volt  a jámbor  He- 
gedűs Sándornak  úgy  megijedni  a hármak 
egyikétől,  hogy  rögtön  szaladt  a Kereskedő 
ifjak  társulatába  és  ott  ellenértekezést  olva- 
sott föl  a fiatal  börziánerek  előtt ! Tant  de 
bruit  pour  une  omelette!  Kár  volt  az  ellen- 
méregért, hiszen  az  a haragos  szilvalé  nem 
mérgezett  meg  senkit ! Édes  istenem,  soha 
útszéli  túlzásokat  üresebb  hangon  előadni 
nem  hallottam.  Milyen  lágy  dühöngés.  Való- 
ságos vihar  egy  pohár  limonádban.  Hab-torta- 
vulkán  ! 

«Zászlónkat  kapcsává  tépték !»  Hajme- 
resztő kapczagondolat,  de  már  nem  uj,  mert 
élczlapi  versekben  a szélsőbal  megalakulása  óta 
szerepel.  Hát  az  a hasonlat  a «Montblanc  és  a 
vakandtúrásról»,  s az  a bizonyos  « szabadság- 
hajó, mely  visszatér  az  idők  óczeánján»  (ha 
zátonyra  nem  kerül)  meg  az  a 37  éve  minden 
alkalmi  honvéd-poemában  előforduló  dicsőitő 
gondolat,  hogy  az  1849-iki  szabadságharcz 
hősei  különbek  az  Iliász  héroszainál.  (Bezzeg 
Homér  eredetibb  módon  dicsőitette  a maga 
hőseit.)  Meg  hogy  «a  halál  halhatatlanság  ne- 
kik!»  (De  már  ezt  ambicziózus  önképzőköri 
elnök  sem  használja  többé.)  És  azok  a lógó 
« koldus  rongyok » minden  strófa  végén.  Sze- 
rencse, hogy  az  egyik  legalább  Vörösmarty 
és  Kölcsey  szavaival  zárul:  Az  nem  lehet, 
hogy  annyi  szív  stb.  és  «Mert  neked  boldog- 
nak kell  lenned  oh ! hon ! stb. 

Édes  jó  Endrődi!  Százszor  okosabban 
tenné,  ha  idylli  fészkén  tovább  énekelné  a 
tücsökdalokat,  a helyett,  hogy  azt  a szelíd 
hangocskát  a vidéki  referens-mob  kedvéért 
rekedtté  erőlteti.  A jó  tiicsök-tenór  százszor 
többet  ér,  mint  a forszírozott  bassus  hang 
ércztelen  rikácsolása,  melytől  az  alvó  nemzet 
legfeljebb  kénytelen  lesz  még  szorosabban 
fülére  húzni  a paplant. 

Budapesten,  1885.  márczius  20. 

31.  31. 


A fonti  nyílt  levélre  megjegyzéseink 

ezek : 

Ha  túlzásnak  tartjuk  is  a kolozsvári 
Ellenzék  epithetonját,  még  nagyobb  túlzás- 
nak kell  tartanunk  a levélíró  ur  kíméletlen- 
ségét, melylyel  Endrődi  fölött  pálczát  tör. 
Endrődi  az  újabb  költői  nemzedéknek  egyik 
legkiválóbb  tagja.  Hogy  egyénisége  nem  olyan 
erős,  mint  a Petőfié,  ezért  még  vádolni  nem 
lehet.  Petőfi  csak  egy  van.  Lehet  valaki  je- 
les költő  a maga  egyéniségével  is.  Ha  az 
megbocsáthatatlan  hiba,  hogy  nem  minden 
költő  Petőfi,  akkor  ebben  a hibában  nagyon 
sok  poéta  sinylik.  Tagadjuk  azt  is,  hogy 
Endrődi  a közönségre  semmi  hatást  ne  tett 
volna.  Sőt  ellenkezőleg.  A fiatalok  közt  ke- 
veset ismerünk,  a ki  kedveltség  dolgában 
versenyezhetne  vele.  És  ha  még  sem  tett  j 
nagyobb  hatást,  ezt  a mai  sivárabb  időszak-  ; 
nak  tulajdonítjuk,  mely  egyáltalán  kevesebbet  j 
foglalkozik  a magyar  múzsa  termékeivel,  H 
mint  az  a múlt  kor,  melyben  inkább  beszéd  i 
tárgya  volt  egy  szép  költemény,  mint  egy  j 
rósz  országgyűlési  szónoklat. 

Sz<rk.  1 

Szigeti  József  naplója.  A nemzeti  színház  kitömi  I 
művésze  érdekesség  dolgában  bármely  regénynyel  ve-  j| 
tekedő  naplóját  «Az  én  történetem»  ezim  alatt  köz-  !i 
lésre  átengedte  a «Budapesti  Hirlap»-nak,  mely  a ki-  ; 
valóan  becses  emlékiratok  közlését  f.  hó  25-én  kezdte  ji 
meg.  A nagyérdekii  napló  később  önálló  kötetben  is  j 
meg  fog  jelenni. 

Odry  Lehel  Bécsben.  Odry  L.  a bécsi  udvari  '] 
dalszínházban  vendégszerepei  és  általános,  nagy  sikert  : 
arat.  Eddig  Thomas  Hcmletjében  és  Gounod  Faustjá-  íj 
bán  lépett  föl.  (Az  utóbbiban  mint  Mepliisto.)  A bécsi  ij 
lapok  egyhangúlag  konstatálják  Odry  sikerét  s dicsérik  jj 
rokonszenves  szép  hangját,  mely  átgondolt,  izlésteljes 
játékkal  párosul. 

A nemzeti  szinházból.  Somló  Sándor  «Első  sze-  |j 
relem»  czimü  darabját  f.  hó  29-én  adják  elő  a nem-  j i 
zeti  színházban.  A darabról  és  az  előadásról  legköze-  | 
lebbi  számunkban  bővebben.  — Rákosi  Jenő  «A  bá-  | 
róné  levelei*  czimü  vigjátékát  ápril  vége  felé  adják,  j 
Csiky  Gergely  «Lydiá»-ja  májusra  van  kitűzve,  ha 
Csiky  addig  elkészül  a szükséges  változtatásokkal.  A 
nyáron  idegen  darabokat  adnak : Dumas  «Dénise»-ét, 
a czimszerepben  Helvey  Laurával,  és  Claretie  «Zilah 
herczeg»-ét.  Előirányzatba  vették  Gondinet  bohózatát 
«Clara  Soleil»-t  is.  Az  őszre  maradnak  «Antonius  és  : 
Cleopatra»,  «Faust»  stb. 

Szerkesztő  : Ábrányi  Emil.  — Kiadó : Aigner  Lajos. 


Pallas  részvénytársaság  nyomdája. 


Első  magyar  általános  biztosítótársaság 

Budapesten. 


í,  Tű  z-, 


szállítmány-  és  jégbiztositási  üzlet. 


KIADÁSOK.  Huszonhetedik  évi  zárszámla  1884.  január  1-től  deczember  31-ig.  BEVÉTELEK 


frt 

kr 

frt  .r 

1.  Tüzbiztositás. 

Kifizetett  károk  a viszontbiztosít  ott 

rész  levonása  után 

1502287 

54 

Függőben  maradt  károk  tartaléka 

19214!) 

31 

Szerzési  költségek  a viszontbiztosi- 

tott  rész  utáni  bevétel  levonásával 

322641 

82 

A tüzbiztositási  üzletet  terhelő  igaz- 

gatási  költs,  és  adó 

341370 

02 

Behajthatlan  követelések  leírása  . . 

16606 

11 

A következő  évek  készpénz-díjtarta- 

léka  a viszontbiztosított  rész  le- 

vonása  után  és  minden  megterhelés 

nélkül 

1745350 

48 

4120405 

28 

II.  Szállitmány-biztositás 

Kifizetett  károk  a viszont.'  iztositott 

rész  levonásával  . 

45124 

89 

Függőben  maradt  kár  ok  tartaléka  . 

14312 

79 

Szerzési  kö.tségek • • 

13321 

11 

A szállitmánv-biztositási  üzletet  tér- 

helő  igazgatási  költségek 

12223 

27 

A következő  évnek  dijtartaléka  a 

viszontbiztosított  rész  levonásával 

18629 

67 

103611 

73 

III.  Jégbiztosítás. 

Viszontbiztosítások  és  törlések  . . . 

736975 

36 

Kifizetett  károk  a viszontbiztosított 

rész  levonásával 

806638 

42 

Szerzési  és  igazgatási  költségek  a 

viszontbiztosítások  utáni  bevételek 

levonása  után  

305395 

86 

Behajthatlan  követelések  leírása  . . 

5542 

73 

1854552 

47 

A társasági  tartaléktőkének  kamatja 

60078 

09 

1884.  évi  nyeremény 

821804 

17 

6960451 

6<: 

1883.  évi  nyeremény-számla:  ma- 
radvány   

I.  Tűzbiztosítás. 

Az  1883.  évről  áthozott  készpénz  díj- 
tartalék a viszontbiztosított  rész 
levonásával  és  minden  megterheld- 

nélkül 

363142638  frt  14  kr.  kötött  biztosítások 
után  és  a f.  évb.  lej.  díjrészletekből 
befizetett  díjak  frt . . . 3728,913.83 
levonva  tör- 
leszt. díjak  243,394.69 
viszontb.  ff  532,289.40 
lejárt  viszontb. 

díj-részletek  468,564.32  1.244,248.41 
Az  1883.  évben  fenm.  tartalék  füg- 
gőben volt  károkért 

II.  Szállitmány-biztositás. 

Az  1883.  évről  áthozott  díjtartalék 
23.075,541  frt  49  krnyi  kötött  bizto- 
sítások utáni  díjak  . . . 148,039.49 
levonva  törlesz- 
tett díjak  . . . 5,358.02 
viszontbizt.  díjak  63,092.15  68,450.17 
Az  1883.  évben  fenmaradt  tártaié., 
függőben  volt  károkért 

III.  Jégbiztosítás. 

71.721,575  frt  46  krnyi  kötött  bizto- 
si tások  utáni  díjak 

IV.  Egyéb  bevételek. 

Beváltott  szelvények  után,  valamint 
egyéb  kamatok  és  bevételek  . . . 
Társasági  házak  tiszta  jövedelme . . 


frt 

kr 

frt 

k, 

1408 

50 

1761242 

12 

2484665 

12 

145983 

50 

4391891 

01 

19321 

57 

79589 

32 

31475 

10 

130385 

99 

2138410 

14 

2138410 

14 

237611 

86 

60744 

17 

298355 

97 

6960451|64 

1 

VAGYON. 


Mérleg-számla  1884.  deczember  31-én. 


TEHER 


frt 

kr 

300000U 

32 

* 

** 

1763980 

15 

192149 

31 

14312 

79 

455542 

1( 

39197 

25 

294612 

4 

1276 

- 

53917 

5 

435273 

5 

332898 

7. 

821804 

1* 

8966994 

42 

Elhelyezett  tőkepénzek  : az  első  hazai  takarék- 
pénztárnál,  az  egyesült  budapesti  fővárosi 
takarékpénztárnál,  a m orsz.  közp.  takarék- 
pénztárnál,  a m.  általános  hitelbanknál  s 
, magyar  állami  kincstári  pénztárjegyben  . 
Értékpapírok  : 

a)  274,000  frt  m.  földhitelintézeti  57 .°o  zálog 

levelek  á 100°  0 • . . 274,000  frt  — kr 

b)  2.057,100  frt  m.  északkeleti  vasút  els.  ez.-köt 

vények  á 97.50%  . • • 2.005,672  frt  50  kr 

c)  393,800  frt  magyar  nyugati  vasút  II.  kib.  ez 

kötvények  á 98.50°  0 • • 387,893  frt  — kr 

d)  350,000  frt  magyar  gácsországi  vasút  II.  kib 
els.  ezüst  kötvények  á 96.75%  338,625  frt  — kr 

ej  228,800  frt  Duna-drávai  vasút  elsőbbs.  ez. 
kötvények  á 97%  . . . 221,936  frt  — kr 

f)  30,000  frt  I.  érd.  vas.  e.  els. 

k.  97.75 % 29,325  frt  — kr 

g)  Lloyd-társ.  kötv.  s egyéb  ér- 
tékpapírok ......  261,470  frt  — kr 

h)  Olasz  alap.  kötv.  Lir.  375,000 
á 96.50  frtos  362,812.50  á 

48.65 % ^ . 176.508  frt  — kr 

a fenti  értékpapírok  után  az 
év  végéig  esed.  kamat.  68,272  frt  81  kr 

Leszámítolt  és  egyéb  váltók 

A társaság  házai  Budapesten 

Különféle  adósok  : 

aj  Pénzkészlet  és  maradványok  a képviselő 

ségeknél 

bj  Maradványok  idegen  biztositó  intézeteknél 
Jégbiztositási  osztály  folyó  számlán  . . . 

Központi  pénzkészlet 


2532532 


3763702 

245397 

1210000 


621431 

354564 

220993 

18373 


8966994 


Részvényalaptőke:  teljesen  befizetett  2000  egész 

részvény  á 1 000  frt 2000000. 

Részvényalaptőke : teljesen  befizetett  2000  fél 

részvény  á 500  frt 1000000. — 

Társasági  tartaléktőke 

Tüzbiztositási  díjtartalék  készpénzben  a viszont- 
biztosított rész  levonásával  és  minden  meg- 
terhelés nélkül  1.745.350.48 

Szállítmány  biztositási  díjtartalék  készpénzben 
a viszontbiztosított  rész  levonásával  és  min- 
den megterhelés  nélkül  . . . . 18,629.67 

Tüzbiztositási  függő  károk  tartaléka  .... 
Szállítmány  biztositási  függő  károk  tartaléka  . 

Arkülönbözeti  számla 

Dunaparti  ház  adótartaléká 

Különféle  hitelezők . . 

Előbbi  évekről  eddig  fel  nem  vett  osztalékok  . 

Első  m.  ált.  bizt.-társ.  Lévay-alap 

Tisztviselők  nyugdíjalapja  

Életbizt.  osztály  folyó  számlán 

1883.  évi  nyeremény 


* A tartaléktöke  az  1884.  évi  nyereményből  emel- 
kedett 1.661,031  frt  32  krra. 

**•  A díjtartalék  az  1884.  évi  nyereményből 
emelkedett  1.813,480  frt  65  krra. 


KIADÁSOK. 


II.  Életbiztosítási  üzlet. 

Huszonkettedik  évi  zárszámla  1884.  január  1-töl  deczember  31-ig. 

A múlt  évcöl  áthozott  díjtartalék  . 

91 

a biztosított  töke 

emelésére  fordított 

nyeremények  .... 

142171 95 

129696 

69 

32 

1795750 

71 

Kamatjövedelem 

41 

- 

169614 

11 

12147411  53 

12147411  5 

Törlesztett  kötvények  díja  . . . 
Visszaváltott  kötvényekért  ... 
Halálesetek  után  megtérített  összeg 
Lejárt  kiliázasítási  tösékért  .... 
Kiházasítási  biztosításoknál  halál 
eset  következtében  díjvisszatérítés 
Függőben  levő  károk  tartaléka  . 

Évjáradékokért  . . 

Viszontbiztosítási  díjak  

Bélyegekért 

Postadíjak,  nyomtatványok,  iroda 
bér,  11  ti-  s egyéb  költségek  . . 

Tiszti  fizetések 

JÖv.  adóért  ez  évi  nyeremény  után 

Orvosi  díjakért 

Szerzési  és  díjbehajtási  költségek 
Behajthatlan  követelések  leírása 
Díjtartalék  ez  év  végén  .... 

1883.  évi  nyeremény  


VAGYON. 


Mérleg-számla  1884.  deczember  31-ón 

8,869.249  frt  54  kr. 


Értékpapírok 

ugyanis  : 

1.  1.013,000  frtnyi  magy.  földhitelintézeti  5 / °/0-os 
zálog  evelek  100  írtjával 

2.  5.597,400  frtnyi  magyar  földhitelintézeti  5°  0-os 
záloglevelek  100  írtjával 

3.  1.148,000  frtnyi  magy.  foldhitelintézeti  41  .,°  0-os 
értékű  záloglevelek  938/io  írtjával 

4.  72,240  frtnyi  magyar  foldhitelintézeti  5°/0-os 
érczértékii  záloglevelek  120*  ,0  írtjával 

5.  223,900  frtnyi  pesti  magy.  kereskedelmi  bank 
6°  o-os  zálog  evelei  100  írtjával  .... 

6.  373,100  frtnyi  osztrák-magyar  bank  5°/0- os 

zálog  evelei  100  írtjával 

7.  8,2' '2  Lira  olasz  5°/0-os  járadék  és  kamatai 

Magyar  királyi  állam  pénztárjegyek 

8.  1884-ben  esed.  kamat,  és  elszám.  pénzkiildem. 

9.  Jelzálog  kölcsönök 

10.  Kötvény-kölcsönök 

11.  Viszontbizt.  kötvény  kölcsönök 

12.  A központ  tartozása  folyó  számlán  

13.  Vezér-  és  föügynökségek  s mások  tartozásai 

— 

76 

78 

313517 

41 

20 

1.  Díjtartalék  : - 10.396,018*55 

levonva  viszontbizt.  díjtartalék.  213,972*14 

2.  Biztossági  alap  

3.  Kiházasítási  tőkék  nyereménye  • 

4 Függőben  levő  károk  tartaléka 

5.  Díj  leszállításokra  vonatkozó  nyeremények 

tartaléka 


6.  Előre  fizetett  díjak  az  1885 — 1889.  évekre 

7.  Fel  nem  vett  nyeremények  1883.  évről  . . 

8.  Viszontbiztosító  intézetek  és  mások  követe 

lései  

9.  1884.  évi  nyeremény 


Budapest,  1884.  deczember  31-én. 


Az  igazgatóság : Fuchs  Rudolf,  Hajós  József,  Harkányi  Frigyes,  Lóvay  Henrik. 

Igazgató-helyettesek  : Ormody  Vilmos,  igazgató,  Ullmann  Károly  Pál,  aligazgató. 


Pecz  Vilmos, 

életbiztosítási  osztályfőnök. 


Jeney  Lajos, 

a központi  konyvezés  főnöke. 


Kaczvinszky  János, 

életbiztosítási  könyvvivő. 


A fenti  zárszámlákat  és  mérlegeket  megvizsgálván,  azokat  a törvényben  s az  alapszabályokban  meghatározott  elvek 
szerint  készülteknek  és  azok  egyes  tételeit  a fő-  és  segédkönyvekkel  teljesen  megegyezőknek  találtuk. 

Budapest,  1885.  márczius  hó  4-én. 

A felügyelő  bizottság:  Rudnyánszky  Ferencz.  Tornyai  Schosberger  Zsigmond.  Szitányi  Izidor. 

Irta  Palágyi  Menyhért. 

III. 

EGYÉN  ÉS  FAJ.  PETŐFI  ÉS  ARANY. 

A monisták  eszménye  a művészetben  a 
faj,  az  individualistáké  az  egyén.  Az  elsők 
typusokat  követelnek,  az  utóbbiak  kharak- 
tereket.  A két  ellentétes  irány  küzdelme  vé- 
gig húzódik  az  eszthetika  történetén,  de  egy- 
szersmind a művészetek  történetén  is.  Az  is- 
kola emberei  mindig  inkább  a typikus  (mintázó), 
az  élet  emberei  ellenben  az  egyénitő  művé- 
szethez hajolnak. 

A ki,  mint  például  Plátó,  csak  a fajt 
tekinti  valóban  létezőnek,  az  a művészetektö- 
az  általánosnak,  a fajnak  mintázását  köve- 
teli; a ki  ellenben,  mint  Arisztotelész,  az 
egyedet  tekinti  valóban  létezőnek,  az  a mű- 
vészetben az  eredetiségre  és  egyénitésre  fogja 
a fősnlyt  fektetni.  A választás  a két  irány 
között  egyáltalán  nem  nehéz.  A középutat 
kereső  bölcseség  itt  is  közvetiteni  fog  az  el- 
lentétek között.  De  ha  már  választani  kell 
az  adott  kettő  között,  nem  pedig  egy  har- 
madik jobbat  keresni,  akkor  az  egyénitő  mű- 
vészetet a mintázó  fölé  kell  helyeznünk.  A 
typikus  művészet  holt  sémákat,  sablonokat 
formál,  az  egyénitő  művészet  életet  teremt. 
A minták  és  sablonok  elébb  utóbb  megölnek 
minden  művészetet,  mint  a betii  megöli  a 
tudományt.  Az  egyénitő  művészetnek  is  le- 
hetnek kinövései,  betegségei,  de  ezek  soha- 
sem támadják  meg  a művészet  életgyökerét. 

A múlt  század  derekán  a mintázó  mű- 
vészetnek egy  igen  lelkes,  buzgó  és  nagy 
tudományu  hirdetője  támadt.  Ez  a német 
Winkelmann  volt:  a görög  művészet  és  gö- 
rög szellem  rajongó  imádója,  a Schiller  és 
Goethe  korának  eszthetikai  előkészítője.  Sze- 
rinte a művésznek  «csak  egy  útja  van  nagy- 
gyá  és  annyira,  a mennyire  utánozhatlanná 
lennie  és  ez  az  út  a régiek  (a  görögök)  után- 


zása ».  Ő állította  föl  a hires  « tiszta  víznek » 
tanát,  mely  szerint  a művész  alkotása  annál 
tökéletesebb,  minél  kevesebb  benne  az  egyéni 
vonás,  úgy  hogy  hasonlítható  az  egészen 
tiszta  vízhez,  melyben  nincsenek  kevert  ré- 
szek, s a mely  tehát  egészen  iz  nélküli. 

A tiszta  vízből  csakhamar  nemzeti  tiszta 
vizet  csinált  Fichte  és  még  inkább  Schleier- 
macher.  Ezt  az  utóbbit  a németek  maguk  a 
« hintázó » metafizikusnak  nevezték  el.  E filo- 
zofnak  gondolatai  valóban  oly  veszélyesen 
hullámzanak,  hogy  az  ember  könnyen  tengeri 
betegségbe  esik  tőlük.  Szerinte  a művészet 
a nemzeti  különbségből  fakad,  úgy  hogy  szép- 
tani  szabályok  mindig  csak  egy-egy  nemzetre 
nézve  érvényesek  vagyis  más  szóval  minden 
nemzetnek  külön  eszthetikai  kódexe  van.  A 
miből  természetesen  az  is  következik,  hogy 
a különböző  nemzetek  művészetei  egymásra 
hatást  nem  gyakorolhatnak:  az  egyik  nem- 
zet, a másiktól  nem  tanulhat. 

Oh,  hogy  örülnének  az  ilyen  tannak  a 
mi  chauvinistáink ! Hogy  ujjonganának  az 
ilyen  filozófián ! Miért  is  nincs  nekünk  valami 
• magyar  Schleiermach erünk,  a ki  a «•  nép-nem- 
zeti» irányt  valami  khinai  fallal  venné  körül ! 
' Mily  szép  volna,  ha  valamely  nagy  emberünk 
törvénybe  foglalná,  hogy  idegen  művészettel, 
idegen  eszthetikával  foglalkozni  fölösleges!.. 

Különben  a gyakorlat  terén  vannak  elég 
kis  Schleiermachereink ; csakhogy  bölcseségü- 
ket  nem  képesek  rendszerbe  foglalni.  De  megjő 
ennek  is  ideje.  Hiszen  nem  oly  nehéz  feladat 
Schleiermachert  a magyarba  átültetni.  Az 
alapdogmával  mindjárt  én  is  szolgálhatok. 
«Minden  egyes  művészi  alkotás  teljes  képvi- 
selője legyen  a nemzeti  typusnak».  A kér- 
dés csak  az,  hogy  hát  minek  is  akkor  több 
művészi  alkotás  ? Nem  volna-e  elegendő  egyet- 
len egy  ? A nemzeti  typus  végre  is  csak  egy 
lehet,  és  ha  egyszer  egy  művészi  alkotásban 
teljes  kifejezésre  jutott,  minek  még  tovább 
is  a művészetekkel  bajlódni? 

A typus  abszolút  általánosságán  mi  ná- 

lünk  először  Petőfi  tört  át.  Ő volt  az  első, 
ki  a typuson  belül  eredeti  egyéniségét  telje- 
sen érvényre  juttatta.  Ezért  döbbentette  meg 
és  ejtette  zavarba  költészetével  a sablonok- 
ban elfogult  kortársait.  A mai  akadémiai  ál- 
kritika az  hirdeti,  hogy  Petőfi  tisztán  nem- 
zeti, azaz  tisztán  typikus  müköltö  volt,  holott 
ő nemzeti  jellegű  költészetében  csakis  a saját 
zseniális  egyéniségét  fejtette  ki.  A zseniali- 
tás, a lángelme  már  magában  véve  ellentéte 
a typikusnak,  a mintaszerűnek.  Mert  a minta 
mindig  a minőségek  sajátos  keverékéből  áll 
elé,  mig  a lángelme  valamely  egyes  minőség 
abnormis,  tiineményszerü  fejlettségéből  ered. 

Petőfi  tüneményes  megjelenése  mögött 
a mintázó  költészet  hullámai  megint  össze- 
csaptak. Arany  inkább  a typikus  művészet- 
hez hajolt.  A typus  föltétien  zsarnokoskodása 
azonban  csak  Arany  utánzóinak  költészetén 
észlelhető  teljes  tisztaságban.  Mert  a mi  Arany- 
nál mint  epikai  tulajdonság  helyén  volt,  azt 
az  epigonok  a lyrába  vitték  át.  És  támadt 
typikus,  akadémiai  és  tanári  lyra,  mely-  ! 
nek  terményei  annyira  egyszabásuak,  mintha  I 
megannyian  egyetlen  egy  szerzőtől  eredné- 
nek, a kinek  ezen  fölül  semmi  különös  egyé- 
nisége nincs.  Valami  általános  naivság,  csön- 
des mélaság  és  jámborkodó  szerénység  jel- 
lemzi ezt  a végtelen  versözönt,  mely  a 
közönséget  fásulttá  tette  minden  iránt,  a mi 
lyrai  költészethez  hasonlit. 

Még  sokáig  tarthat,  mig  a fiatalabb  köl- 
tői nemzedék  kivergödik  ebből  a nagy  ál- 
mosságból. A kritikának  feladata  a haladást 
megkönnyíteni.  A közönség  maga  is  meg- 
sokalhatta  már  azt  a « tiszta  vizet*,  a mit 
az  akadémia  a « nép-nemzeti*  jelszó  alatt  itat 
vele. 

A víz  végre  is  csak  viz  és  nem  bor, 
még  ha  « nép-nemzeti*  víznek  is  nevezzük. 

A kritikának  manap  hangsúlyoznia  kell, 
hogy  a költészetnek  egyedinek  és  egyénitö- 
nek  kell  lennie,  mielőtt  nemzeti  lehetne.  A 
lyrai  költőtől  mindenek  előtt  eredetiséget 
kell  követelnünk,  az  elbeszélő  és  drámai  köl- 
tőtől pedig  jellemzést.  A ki  raanap  typikus 
érzelmeket  zengedez  és  minta-embereket  jel- 
lemez, az  nem  költő,  hanem  utánzó. 

Schopenhauer  filozófiai  rendszere  a ty- 
pikus művészet  felé  gravitál.  De  rá  nézve 
ép  az  jellemző,  hogy  inkább  feláldozza  a saját 
rendszerét,  semhogy  a részletekben  olyakat 
mondjon,  a mikben  maga  sem  hisz.  Látni 


fogjuk,  hogy  eldobja  a maga  filozófiai  alap- 
gondolatát,  hogy  a typikus  művészet  elől 
menekülhessen.  Ellentmondásba  keveredik  a 
saját  rendszerével,  hogy  az  egyénitö  művé- 
szet mellett  foglalhasson  állást.  Mert  Scho- 
penhauer — ha  alapgondolatában  téved  is  — 
mindig  és  mindenütt  az  igazságot  és  csakis 
az  igazságot  keresi. 

(i  ik  közlemény  következik). 


ELBÚCSÚZOM. 

Elbúcsúzom,  öreg  akáczfák ! 

Szememben  égő  köny  remeg. 

Azt  sem  tudom:  hová  visz  útam? 

De  itt  kell  hagynom  titeket. 

Itt  ez  a békés,  drága  hajlék 
Szeretettel,  hévvel  teli. 

De  vágyamn..k  már  nem  elég  ez; 

A szeretet  kevés  neki. 

Első  ábrándjaim  szülői, 

Te  tarka  rét,  te  zöld  halom! 

— Mind,  a mi  kedves  volt  előttem 
Most  eldobom,  most  elhagyom. 

Ti  ringattátok  gyermekálmom, 

Őrködtetek  szivem  felett. 

És  én  is,  én  is  úgy  teszek  most, 

Mint  a hálátlan  emberek: 

Megyek  egy  távol  más  világba, 

Hol  nincs  egy  hű  kebel  talán. 

Szivem  tán  sértik,  meg  nem  értik, 

S nem  lesz,  ki  szánva  nézne  rám. 

És  mégis  elviszem  a szivem. 

Ki  tudja,  hogy  hová  vetem? 

Az  ismerős  boldog  hazából 
Oda,  hol  minden  idegen. 

Rideg  kezek  játéka  lesz  majd, 

Dobálják,  jól  tudom,  szegényt: 

— Gyermekkoromnak  enyhe  fészke, 

Beh  sokszor  jutsz  eszembe  még! 

Petri  Mór.* 

* A fiatal  költő  eddig  Petrikás  néven  irt. 

CORALIE. 

Elbeszélés  Majthónyi  Flórától. 

(Folyt.) 

Már  jó  darab  ideje  ültek  ott,  midőn  a 
tiszteket  felszolgáló  pinczér  belépett,  s piros- 
szegélyii  tányértörlőjét  vállára  vetve  megállt 
Coralie  előtt  is,  ezt  kérdezve : 

— Mit  tetszik  ebédelni  ? 

— Adjon  étlapot. 

— Étlap  nincs,  de  ma  káposzta  nap  van. 
Azért  ma  kapható : Leves  gombóczczal ; hús 
paradicsommártással ; káposzta  sertéshússal ; 
túrós-csusza  tepertővel ; és  vagy  sertés,  vagy 
pedig  borjú-pecsenye  eczetes  uborkával,  avagy 
pedig  burgonya  salátával. 

— S megrendelni  lehetne-e  valamit? 

Kérdé  mosolyogva  Coralie. 

- — Azt  nem  lehet,  mert  itt  csak  azt  fő- 
zik, a minek  a napja  van. 

— ügy  hát  adjon  mindabból,  a mi  leg- 
jobb és  legfrissebb. 

— Sör  vagy  bor  fog  tetszeni  ? 

— Tiszta  vizet  hozzon. 

Ezzel  Coralie  oda  fordult  a komornához, 
mintegy  jelezve  azt,  hogy  a pinczér  már  el- 
távozhat, s jó  időbe  telt  inig  ez  újra  vissza- 
került, s nagy  egykedvűséggel  és  nyugalom- 
mal hordta  be  egyenként  az  ételeket,  gon- 
dosan visszahelyezve  mindig  az  asztalra,  a 
tányérokon  hagyott  és  használt  evőeszközöket. 

Louise  figyelmeztetni  akarta,  de  úrnője 
mosolyogva  jegyzé  meg: 

— Hagyja  csak ! Tanulmányozzuk  az 
egészet  a maga  eredetiségében.  Ez  nagyon 
mulatságos  ! Ez  fesztelen  ! 

Louise  nem  értette  úrnője  szeszélyét  s 
kellemetlenül  érezte  magát  e körben. 

Lassanként  lézengeni,  gyűlni  kezdettek 
a vendégek,  s helyet  foglaltak  a nagy  asz- 
tal végében.  Hivatalnokok,  írnokok  lehettek  s 
mindnyájan  észrevették  az  idegen  vendégeket. 

Egyesek  üdvözölték  is  elhaladtukban ; 
de  a nagyobb  rész  csak  méregette  kiváncsi 
pillantásaival. 

A mellék  asztalkától  egyszerre  csak  föl- 
kelt a selyem  kendős  nö,  s ott  hagyva  fiát, 
közeledett  a nagy  asztal  ama  végéhez,  ahol 
Coralie  ült.  Poharát  is  magával  hozta,  s 
mintegy  fontosat,  nagyot  határozva,  szólította 
meg  Coraliet. 

— Bocsánatot  kérek,  szabad  egy  kevés 
vizet  öntenem? 


— Tessék. 

A nő  öntött,  s egyúttal  úgy  tetszett, 
hogy  zavarban  van,  mert  hosszabb  válaszra 
tartott  számot,  s nem  tudja  miként  kezdjen 
most  újra  beszédet.  Kiitta  a pohár  vizet  és 
újra  öntött,  mialatt  kérdést  intézett  Coraliehoz : 

— Honnan  tetszik  jönni  ? 

— A fővárosból. 

— Oh  az  nagyon  szép  lehet ! Én  még 
ugyan  ott  nem  voltam,  de  már  sokat  hallot- 
tam róla ! 

— Igen  szép. 

— Én  a magam  részéről  most  a fiamat 
viszem  haza,  ki  a nagybátyjánál  volt  légvál- 
toztatáson; mert  tetszik  tudni,  ez  a gyerek 
születésétől  fogva  mindig  beteges  volt,  úgy, 
hogy  még  az  iskolából  is  visszamaradt.  Azért 
a doktorok  légváltoztatást  rendeltek ; nekem 
pedig  van  egy  bátyám,  a ki  plébános  — és 
mondhatom,  hogy  igen  jó  plébániája  van  — 
azért  úgy  gondoltuk,  hogy  legjobb  lesz  neki 
ott  falun;  és  most  hála  az  istennek,  jobban 
is  van  már,  a színe  is  jobb;  igy  tehát  újra 
haza  hoztam,  és  habár  itt  lakunk  a «hegy- 
utczá»-ban,  mégis  ide  jöttünk  ebédelni  a ven- 
dégfogadóba, mert  csak  a hajadon  testvérem 
van  otthon,  és  ez  nem  tudta  hogy  jövünk, 
azért  nem  is  várt  minket  ebéddel;  mert  tet- 
szik tudni,  az  ilyen  kis  városban  csak  any- 
nyit  főznek,  a mennyire  szükség  van.  Azért 
úgy  vélekedtem,  hogy  mért  ne  csináljak  ma- 
gunknak egy  jó  napot,  betérve  ide  a vendég- 
fogadóba?!  Annál  inkább,  hogy  az  uram  jő 
módban  hagyott,  ő a város  egyik  legelső  pol- 
gára volt  és  betegségében  testamentumot  is 
csinált  . . . 

Még  tovább  is  beszélt  volna  a jó  asszony, 
de  Coralie  nyugtalan  mozdulatára  Louise  föl- 
kelt az  asztaltól,  s összeszedte  a kendőket, 
mintegy  készülve  az  indulásra. 

— S hová  tetszik  utazni  ? Kérdé  újra  a 
fekete  kendős  nő,  ki  már  ezalatt  egy  üres 
székre  ereszkedett  le. 

— Nem  utazom  el,  darab  ideig  e város- 
kában maradok. 

— Ah  úgy!  Értem!  s itt  e vendégfoga- 
dóban ? 

— Szállást  akarok  fogadni.  Válaszolá 
befejezöleg  Coralie,  s fölkeli  helyéből. 

— Ó akkor  igen  jó  tanácscsal  szolgál- 
hatok — folytatá  újra  a beszédes  nő  — csak 
tessék  megmondani,  hogy  bútorozott  vagy 
üres  szállást  tetszik-e  kívánni? 

— Mindenesetre  bútorozott  két  szobát 
és  teljes  ellátást,  mert  nem  akarok  semmire 
gondolni. 

— Ah  igaza  van,  ha  teheti!  S én  min- 
denesetre igen  alkalmas  helyet  fogok  aján- 
lani, például  az  erdő-utczai  gazdag  órásné- 
nál  igen  szép  két  szoba  van,  és  nagyon  jól 
is  főzet  ...  de  az  igazat  megvallva  .... 
nem  a legjobb  hírben  áll  ...  Azzal  a szőke 
hadnagyocskával  is  gyanúsítják,  a ki  ott  amaz 
asztalnál  ül. 

Ezzel  a tisztek  csoportjára  mutatott,  kik 
most  kártyázva  mulattak  régi  helyeiken. 
Azután  választ  sem  várva  újra  fölvette  a szót. 

— Ha  tehát  ez  nem  tetszik,  a czukrász- 
nénál  is  van  két  jó  szoba.  0 maga  főz,  és 
igen  bőven,  mert  az  igazat  megvallva  na- 
gyon pazarló.  Már  a férje  egyszer  el  is  akart 
válni  tőle  azért,  de  azután  mégis  kibékültek. 
Ez  jó  ház  lenne,  de  van  még  több  is!  pél- 
dául a gazdag  szappanosné  két  utczai  szo- 
bája erkélylyel  együtt.  Ő maga  azonban  va- 
lóságos nagyságos  asszony  és  nem  néz  a 
főzés  után;  s e szerint  csak  úgy  kell  enni, 
amint  a szakácsné  tálal.  Két  leánya  pedig 
oly  díszes  a bálban,  hogy  egy  gróf  kisasszony 
sem  különb  ! — Vagy  pedig  ....  Coralie 
azonban  már  végét  sem  bírta  várni  a sok  jó 
tanácsnak  s udvariasan  köszönve  félbe  sza- 
kasztá  azt,  annál  inkább,  miután  a szolgálat- 
kész  idegen  nő  fölkelve  helyéről  már  egészen 
közeledett,  és  bizalmasan  suttogott  Coralienak. 

— Nagyon  le  vagyok  önnek  kötelezve 
szivességeért  — szabadkozott  az  — de  most 
már  sietnem  kell,  hogy  czélt  érjek  a szállás- 
keresésben. 

— Csak  tessék és  ugyan  me- 

lyikre szánja  magát  az  ajánlottakból? 

— Még  nem  határozhatok,  mert  nem  is- 
merem. 

— Úgy,  úgy ! Igaza  van.  No  hát  csak 
tessék. 

Ezzel  Coralie  egészen  belefáradtan  ki- 
menekült az  étteremből. 

A mint  elhaladt  a konyhaajtó  előtt,  a 
kövér  fogadósné  állott  a küszöbön,  egy  nagy 
kést  törülgetve  fehér  kötényébe,  s e fölösle- 
ges foglalkozás  ürügye  alatt,  kivácsian  pil- 
lantgatott  Coralie-ra. 

Végre  nem  állhatott  ellent,  s megszólí- 
totta : 

— Bocsánat,  hogy  megszólítom,  de  úgy 
hallom,  hogy  szállást  tetszik  keresni. 


Az  ifjú  nő  csodálkozva  tekintett  maga 
körül.  Hát  fülei  vannak  itten  a falaknak  ? ! 
gondolta  magában  s bámulva  kérdé  : 

— Hogy  tudja  ezt? 

— A pinczér  hallotta,  midőn  az  étterem- 
ben Kaiserné  — a kéményseprő  özvegye  — 
ajánlgatott  egypár  szállást.  Ámde  ne  tessék 
szavainak  hitelt  adni.  Az  egyik  szállás  tele 
van  poloskával,  a másik  oly  sötét,  hogy  nap- 
pal is  gyertyát  kell  benne  gyújtani,  a har- 
madik pedig  ....  no  az  épen!  Ugyancsak 
jó  kötéltánczos  legyen,  aki  ennek  lépcsőjén 
a nyakát  nem  töri.  Nem  is  tudom,  hogy  ajánl- 
hat a kéményseprő  özvegye ! De  hát  nagy  ur 
az  önérdek,  hja  az  önérdek ! Jól  tudja  ő,  hogy 
mindenütt  jutalmat  kapna!  De  nem  is  értem, 
hogy  miért  akar  ön  asszonyom  e vendéglő- 
ből elmenni?!  Hisz  nem  is  látta  még  a szo- 
báját, miért  nincs  tehát  megelégedve?!  Hisz 
más  szobákat  is  adhatunk,  meg  ha  épen  kell, 
hát  külön  is  főzhetünk! 

— Megnézem  a szobát,  viszonzá  Coralie 
megörülve,  hogy  ürügye  van  a menekülésre,  1 
s gyorsan  haladt  föl  a lépcsőkön,  úgy  hogy 
Louise  alig  bírta  követni. 

A pinczér  már  fönt  várta  őket,  s ajtót 
nyitott. 

Világos,  tiszta,  egyszerű  szoba  volt, 
melynek  bútorai  nem  annyira  a kényelemre, 
mint  a hely  betöltésére  voltak  szánva,  mert  I 
régi  divatszerinti  kezdetleges  'alakjuk  volt.  I 

Coralie  a mint  megállva,  a szoba  köze- 
pén körülnézett,  észrevette,  hogy  a pinczér 
még  ott  áll  a küszöbön,  s a reá  eső,  kérdő 
tekintetre  fölszólalt. 

— Megtetszik  a szobát  tartani?  Kívá- 
natra a másikat  is  kinyithatjuk  mert  üres. 

— Még  nem  határoztam. 

Viszonzá  Coralie,  s kezével  intett  a pin- 
czérnek,  hogy  elbocsáttatott. 

Midőn  egyedül  voltak,  egészen  kimerül- 
tén dőlt  a pamlagra,  s tréfásan  mondá  Loui- 
senek  : 

— A szálláskeresés  elég  fárasztó  már 
eddig  is.  Ha  mindenben  igy  lesz,  úgy  pihe- 
nésről itt  szó  sincs! 

E pamlag  sem  igen  kényelmes,  rugany- 
talan,  kemény.  De  hát  mind  ez  a tapaszta- 
latokat egészíti  ki! 

(Folyt,  köv.) 

— GRACZIELLA.  — 

Fordította  . Kaposi  József. 

(Folyt.) 

XIV. 

A ház  belseje  épen  olyan  csupasz  és 
sziklához  hasonló  volt,  mint  a külseje.  Nem 
volt  ott  más,  mint  a puszta,  vakolat  nélküli 
falak,  melyeken  némi  kevés  mész  fehérlett. 
A világosságra  felébredt  gyíkok  futkostak  a 
sziklarepedések  között  és  zörögve  surrantak 
el  a harasztlevelek  alatt,  melyek  a gyerme- 
keknek fekvő  helyül  szolgáltak.  A tetőzetet 
képező  kérges  gerendákhoz  fecskefészkek 
voltak  tapasztva,  melyekből  apró,  fekete  kis 
fejecskék  kandikáltak  elő  fénylő,  nyugtalan 
szemekkel.  Graziella  és  nagyanyja  együtt 
feküdtek  a hátulsó  szoba  ágyában,  mely 
vitorladarabokkal  volt  betakarva.  Gyümölcs- 
kosarak és  egy  öszvér-nyereg  hevertek  a pa- 
dozaton . . . 

A halász  némileg  mintegy  szégyenkezve 
fordult  felénk  s mutatta  lakása  szegénységét ; 
azután  föl  vezetett  bennünket  a terasse-ra,  a 
keletiek  és  a dél-olaszországiak  e legkedvel- 
tebb helyére  és  itt  a gyermek  és  Gracziella 
segítségével  egy  sátort  rögtönzött,  evezőink 
egyik  végét  a terasse  mellvédjére,  a másikat 
a padolatra  támasztva.  Ezt  egy  rakás  az  er- 
dőn frissen  vágott  gesztenyefaággal  födte  be, 
néhány  köteg  harasztot  terített  el  a tető 
alatt,  két  darab  kenyeret,  vizet  és  fügéket 
hozott  számunkra,  azután  jóéjszakát  kívánt. 

A nap  fáradalmai  és  izgalmai  után  csak- 
hamar mély  álomba  merültünk.  Mikor  fel- 
ébredtünk, a fecskék  már  fekvőhelyünk  körül 
csicseregtek,  le-lecsapva  a terasse-ra,  honnan 
vacsoramorzsáinkat  csipegették  el;  és  a nap, 
már  magasan  az  égen,  a nekünk  födélzetül 
szolgáló  leveles  ágakat  úgy  átmelegitette, 
mint  valami  siitökemenczét. 

Sokáig  maradtunk  nyújtózkodva  harasz- 
tunkon  ebben  a félálmos  helyzetben,  mely  a 
morális  embert  érezni  és  gondolkozni  engedi, 
még  mielőtt  az  érzéki  ember  bátorságot 
nyerne  a fölkelésre  és  cselekvésre.  Néhány 
tagolatlan  szót  váltottunk  egymással,  melye- 
ket ismét  hosszas  hallgatás  s az  álomba  való 
visszaesés  követett.  A tegnap  esti  halászás, 
a lábaink  alatt  ingó  bárka,  a dühöngő  ten- 
ger, a megközelithetlen  sziklák,  Gracziella 


arcza  a két  ablakszárny  között  a fáklya  vi- 
lágánál, mind  e képek  egymást  űzték,  kóvá- 
lyogtak és  zavarogtak  lelki  szemeink  előtt. 

Álmosságunkból  az  öreg  anyóka  zoko- 
gásai és  szemrehányásai  ráztak  föl,  ki  fér- 
jével a házban  beszélt.  A kémény,  mely  a 
terasse-ra  nyílt,  a hangot  s néhány  szót  egész 
hozzánk  elvezetett.  A szegény  asszony  a kor- 
sók, a horgony  és  a még  majdnem  egészen 
uj  kötelek  elvesztését  siratta,  de  különösen 
a két  szép  vitorláét,  melyeket  maga  iont, 
saját  fonalából  szőtt  és  melyet  mi  elég  ke- 
gyetlenek voltunk  a tengerbe  vetni,  hogy  éle- 
tünket megmenthessük. 

«Mit  is  gondoltál,  — mondá  a levert  és 
néma  öregnek  — mikor  ezt  a két  idegent, 
ezt  a két  francziát  magadhoz  vetted?  Nem 
tudod-e,  hogy  ezek  pogányok  (pagani)  s üogy 
a hova  mennek,  szerencsétlenség  követi  őket 
és  istentelenséget  visznek  magukkal?  Lám, 
a szentek  megbüntettek,  elvették  gazdagsá- 
gunkat ; köszönd  nekik,  hogy  éltedet  is  ki 
nem  oltották*. 

A szegény  ember  nem  tudott  mit  vála- 
szolni. Gracziella  azonban  egy  oly  gyermek 
határozottságával  és  türelmetlenségével  kelt 
ki  e szemrehányások  igazságtalansága  ellen, 
kinek  anyja  mindent  megenged. 

«Ki  mondta  magának,  hogy  ezek  az  ide- 
genek pogányok?*  — válaszolt,  az  öreg 
pártját  fogva,  nagyanyjának.  — «Ily  részt- 
vevő tekintettel  vannak-e  a pogányok  a sze- 
gény emberek  iránt  ? Vetnek  a pogányok 
keresztet,  mint  mi,  a szentek  képei  előtt  ? 
Pedig  lássa,  mikor  maguk  tegnap  térdre  bo- 
rultak, hogy  hálát  adjanak  Istennek,  s mikor 
én  a virágcsokrot  tűztem  a Madonna  szob- 
rához, láttam,  hogy  lehajtották  a fejüket, 
úgy  mint  ha  imádkoztak  volna ; hogy  ke- 
resztet vetettek  magukra  és  a fiatalabbnak 
szemében  még  köny  is  ragyogott,  mely  aztán 
kezére  csordult*. 

« Bizonyosan  tengervizcsepp  volt,  mely  a 
hajukról  hullt  alá»,  — jegyezte  meg  kese- 
rűen az  öreg  asszony. 

«De  biztosan  mondom,  hogy  köny  volt» 
— válaszolt  Gracziella  haraggal.  — «A  szél- 
nek, mely  erősen  fújt,  elég  ideje  volt,  hogy 
hajukat  kiszárítsa  a parttól,  mig  ide  a ma- 
gasba értek.  De  a szél  nem  szárítja  ki  a szi- 
vet. Csak  azért  is  még  egyszer  mondom,  hogy 
köny  volt  a szemükben*. 

Ez  eléggé  meggyőzött  bennünket  arról, 

hogy  a házban  hatalmas  pártfogóra  találtunk, 
mert  a nagyanya  nem  telelt  s nem  is  zúgo- 
lódott többet. 

XV. 

Siettünk  leszállani,  hogy  megköszönjük 
a szegény  családnak  a vendégszeretetet,  mely- 
ben részesítettek.  A halász,  az  öreg  anyóka, 
Beppo,  Gracziella,  sőt  még  a kicsinyek  is 
épen  a parthoz  készülődtek,  hogy  megnézzék 
az  este  ott  hagyott  bárkát  és  lássák,  vájjon 
eléggé  védve  van-e  a vihar  ellen,  mely  még 
mindig  tombolt.  Mi  is  velük  mentünk  lehor- 
gasztott  fővel,  félénken,  mint  az  oly  vendé- 
gek, kik  a családban  bajt  okoztak  és  a kik 
nem  biztosak  abban,  vájjon  mily  érzelmekkel 
vannak  irányukban. 

A halász  és  felesége  néhány  lépéssel  előt- 
tünk mentek;  Gracziella  egyik  kis  testvérét 
kezénél  vezetve,  a másikat  pedig  karján 
tartva,  utánuk.  Mi  hallgatagon  követtük  hátul 
őket.  A lépcső  végső  kanyarulatánál,  honnan 
már  látni  lehet  a szírieket,  melyeket  előttünk 
még  egy  szikla  taraja  födött  el,  szivszaggató 
fájdalom-sikojt  hallottunk  egyszerre  a halász 
és  neje  ajkáról  kitörni.  Láttuk,  a mint  mez- 
telen karjaikat  az  ég  felé  emelték,  kezeiket 
mintegy  a kétségbeesés  rángásai  között  tör- 
delve; öklükkel  homlokukat  s szemeiket  ver- 
desték,  fehér  hajfürtjeiket  tépték,  melyeket  a 
szél  elkapott  és  a sziklák  felé  sodort  . . . . 

Gracziella  és  a kis  gyermekek  hangja 
csakhamar  e kiáltások  közé  vegyült.  Mind 
mintha  csak  megőrültek  volna,  úgy  rohantak 
le  a lépcső  utolsó  fokain,  egész  a tajtékzó 
habokig,  melyeket  óriási  hullámok  hajtottak 
a partra,  s ott  az  egyik  térdre  vetette  ma- 
gát, a másik  hátára,  mig  az  öreg  asszony 
arczát  kezeibe  takarva  fejét  a nedves  ho- 
mokba rejtette  el. 

A kétségbeesés  e jelenetét  az  utolsó  kis 
hegyfok  csúcsáról  szemléltük  a nélkül,  hogy 
erőnk  lett  volna  előre  hatolni  vagy  vissza- 
húzódni. 

A bárka  a sziklához  kötve  ugyan,  de 
minthogy  nem  volt  horgonya,  mely  hátul  meg- 
tartotta volna,  a haboktól  az  éjjel  fölemelve 
a hegyes  sziklákhoz  ütödött,  melyeknek  vé- 
deniük kellett  volna,  — és  darabokra  törött. 
A szegény  hajó  fele  a kötélnél  fogva  még  a 
sziklán  függött,  melyhez  tegnap  kötöttük. 
Rémes  zajjal  iitődött  ide-oda,  mint  hajótörött 
fuldokló  emberek  kiáltása,  kik  rekedt  és  két- 
ségbeesett nyögéssel  merülnek  el. 


A hajóderék  többi  részei,  a tat,  az  ár- 
bocz,  a párkányzat,  a festett  deszkák  el- 
szórva hevertek  a fövenyen,  hasonlóan  hulla- 
tagokhoz, melyeket  farkasok  tépnek  szerteszét. 
Mikor  a parthoz  értünk,  a szegény  halász  e 
romok  egyikétől  a másikához  való  szaladgá- 
lással volt  elfoglalva.  Felemelte,  nézegette 
száraz  szemével,  azután  újra  lábaihoz  vetette 
őket,  hogy  ismét  máshova  menjen.  Gracziella 
a földön  ült  és  fejét  kötényébe  rejtve  sirdo- 
gált.  A gyermekek  meztelen  lábszárakkal, 
kiabálva  futkostak  a tengerben  a deszka- 
darabok után  és  azokat  a száraz  félé  igye- 
keztek terelni. 

Az  öreg  asszony  nem  szűnt  meg  sirán- 
kozni és  siralmai  közt  beszélni.  Mi  csak  za- 
vart hangokat  és  szaggatott  panaszokat  hal- 
lottunk, melyek  a levegőt  szelték  és  a szivet 
marczangolták : « Oh,  vad  tenger ! siket  ten- 
ger ! rosszabb  tenger,  mint  a pokol  ördögei ! 
kíméletlen,  szívtelen  teugerl*  kiabált  még 
ezen  kiviil  egész  halmaz  gyalázó  szókat,  mi- 
közben összeszoritott  öklét  a habok  felé  for- 
dította. « Miért,  mért  nem  vittél  el  minket  is? 
mindnyájunkat,  mikor  tönkre  tetted  kenyér- 
keresetünket  ? Itt  vagyok ! itt ! Ne ! fogj 
meg ! tépj  legalább  darabokra,  ha  egészen 
nem  akarsz  !» 

Erre  fölkelt  és  ruhájának  foszlányaival 
hajfürtéit  hányta  a tengerbe.  Kezével  a hul- 
lámokat fenyegette  s lábaival  a habok  közt 
toporzékolt ; majd  felváltva  a haragból  sirán- 
kozásra és  a görcsökből  elérzékenyülésbe  , 
menve  át,  újra  leült  a fövényre,  kezeire  tá- 
masztotta fejét  és  sírva  nézte  a szétvált  és  ; 
sziklákhoz  ütődő  deszkadarabokat.  « Szegény 
bárka!*  — jajgatott,  mintha  csaK  e töredé- 
kek egy  lelkét  csak  kevéssel  előbb  kilehelt 
kedves  lény  tagjai  lettek  volna,  — «ily  sorsot 
érdemeltél-e  tőlünk  ? Nem  kellett  volna-e  ne- 
künk is  veled  együtt  elvesznünk?  elveszni 
együtt,  mint  a hogy  együtt  éltünk  ? Itt  da- 
rabokban, romokban,  porban,  még  holtan  is 
kiabálva  a szilieken,  hol  egész  éjjel  hívtál 
bennünket  és  a hová  segítségedre  kellett 
volna  jönnünk  ! Mit  fogsz  gondolni  felölünk  ? 

Te  oly  híven  szolgáltál  nekünk  és  mi  elárul- 
tunk, elhagytunk,  veszélybe  döntöttünk  ! El- 
veszve ily  közel  a házhoz,  mennyire  még  urad 
szava  is  elhallatszik  ! partra  dobva,  mint  egy 
hű  kutya  hullája,  melyet  a hab  visszavet  ura 
lábaihoz,  ki  őt  megfojtotta*. 

Szavát  künyei  fojtották  el ; de  csakha- 

mar  ismét  egyenkint  kezdte  előszámlálni  bár- 
kája jó  tulajdonságait ; a pénzt,  mibe  került, 
emlékeit,  melyek  e szegény,  bimbálódzó  ro- 
mokhoz fűződtek.  « Ezért  tataroztattunk  össze 
— mondá  — oly  jól  és  ezért  festettünk  be 
oly  szépen  az  utolsó  tinn-halászat  után  ? 
Ezért  épitett  annyi  gonddal  és  szeretettel 
szegény  fiam,  majdnem  egészen  saját  kezével, 
mielőtt  meghalt  és  három  gyermekét  apa  és 
anya  nélkül  hagyta  ? Mikor  a kosarakért  jöt- 
tem, megismertem  a bordákon  fejszéjének 
nyomait  s rá  emlékezve  megcsókoltam  őket! 
A czápák  és  tengeri  rákok  csókdossák  most ! 
A téli  estéken  maga  faragta  szent  Ferencz 
képét  egy  deszkára  és  a hajó  orrára  sze- 
gezte, hogy  megvédje  ezt  a rossz  időjárá- 
soktól. Oh,  a könyörtelen  szent,  mily  hálá- 
datlannak  mutatta  magát ! Mit  nem  tett  sze- 
gény fiunkkal,  feleségével  és  a bárkával,  mely 
tőle  ránk  maradt,  hogy  vele  szegény  gyer- 
mekeinek kenyeret  keressünk.  És  megoltal- 
mazta-e magát  ? Hol  van  képe,  — mostan 
játéka  a haboknak?* 

— Anyám  ! Anyám ! — kiáltá  az  egyik 
gyermek,  a mint  a parton  két  szikla  között 
a hajó  egy  darabját  fölemelte,  melyet  a hul- 
lám hajtott  oda,  — itt  van  a szent ! 

A szegény  asszony  elfelejtette  haragját, 
el  kitöréseit  s sietve  a vizben  gázolva  ment 
a gyermekhez,  elvette  tőle  a kifaragott  deszka- 
darabot, ajkaihoz  szorította  és  kényeivel  áz- 
tatta. 

Azután  ismét  leült  és  többet  mit  sem 
szólt. 

XVI. 

Mi  segítségére  voltunk  Beppónak  és  az 
öregnek  a bárka  darabjainak  összeszedésé- 
ben.  A csonka  hajógerinczet  jobban  kihúztuk 
a partra.  Azután  halomba  raktuk  a törmelé- 
keket, melyekből  nehány  deszkának  és  a va- 
salásnak még  hasznát  vehették  a szegény 
emberek : nagy  darab  köveket  hengeritettünk 
reájuk,  nehogy  a habok,  ha  majd  földagad- 
nak, újra  széthordják  a hajó  e drága  ma- 
radványait, azután  szomorúan,  távolról  kö- 
vetve gazdáinkat,  visszatértünk  a házba.  Hajó 
hiánya  és  a forrongó  tenger  nem  engedték, 
hogy  útra  keljünk. 

Miután  lesütött  szemekkel  s a nélkül, 
hogy  egy  szót  szóltunk  volna,  elköltöttük  a 
darab  kenyeret  és  kecske  tejet,  melyet  Gra- 
cziella  közel  a kúthoz  a fügefa  alá  hozott, 
hagytuk  a házat  szomorúságában  és  sétálni 


mentünk  a magas  szőlőlugasok  közé,  a szi- 
get fensikjának  olajfái  alá. 

XVII. 

Barátom  és  én  alig  hogy  beszéltünk  va- 
lamit, de  mindketten  ugyanazon  gondolaton 
voltunk  s mint  egy  ösztönszerűleg  mindig 
azokon  az  utakon  haladtunk,  melyek  a szi- 
get keleti  csúcsa  felé  a közel  Proczida  vá- 
rosba vezettek.  Nehány  kecskepásztor  és  fe- 
jükön olajos  korsót  vivő  leány  görög  viseletben, 
kikkel  találkoztunk,  többször  visszavezettek 
a helyes  ösvényre.  Egy  órai  járás  után  végre 
elértünk  a városba. 

« Szomorú  kaland*  — mondá  barátom. 

— A jó  népek  számára  örömre  kell  vál- 
toztatnunk, válaszoltam. 

«Épen  erről  gondolkoztam*,  feleié,  mi- 
közben bőrövében  szépszámú  arany  zechinót 
csörgetett  meg. 

— Magam  is ; de  az  én  tárczámban  csak 
öt  vagy  hat  zechinó  van,  s minthogy  fél-ré- 
szem volt  a szerencsétlenségben,  illő  hogy  a 
kártérítés  felét  is  fizessem. 

«Én  gazdagabb  vagyok,  mondá  barátom, 
s hitelem  is  van  az  egyik  nápolyi  bankárnál. 
Fedezem  az  egész  költséget,  a számadást 
majd  megcsinálhatjuk  Francziaországban. 

(Folyt,  köv.) 


PAP-HALÁL. 

— Marriot  Emil  regénye.  — 

(Folyt.) 

IX. 

Karácson  közeledett.  Végre  igazi  téli 
hideg  állt  be  s mindenütt,  a hegyeken,  fá- 
kon, háztetőkön  merő  hó  csillogott.  Délután, 
ha  a sápadt  deczemberi  nap  a földre  lövelte 
hűvös  sugarait,  Paula  a szabadba  ment  Ti- 
nikével. Kimentek  a faluból  s az  országúton 
bolyongtak,  s Tinike,  kinek  arczát  a hideg 
kipirositá,  hólapdákat  csinált  s a fákra  do- 
bálta. Egyszer  megkérte  nénjét,  engedje  meg, 
hogy  hóembert  készítsen  s Paula  megenged- 
vén, hogy  a gyermek  kedvét  töltse,  egy  kő- 
rakásra ült  s elnézte,  mily  szorgalmasan 
hordja  össze  Tinike  a havat,  s mint  fog  ki- 
csiny s hidegtől  kivörösödött  kezével  a hó- 
ember gyúrásához.  A gyermek,  halkan  föl- 
kiáltva, hirtelen  abban  hagyta  munkáját ; 


216 


KOSZORÚ 


14.  szAm 


hátulról  egy  nagy,  fekete  kutya  közeledek  a 
kicsikéhez  s hozzá  futott.  Orra  a havat  túrta. 

« Cézár!*  kiáltá  Tini,  megismerve  öt, 
«Cézár!»  s a kutyát  simogatni  akarta.  De 
Paula  heves  mozdulattal  magához  rántotta 
őt.  « Hallgass!*  suttogá  s nyugtalanul  nézett 
körül.  Hová  rejtőzzék?  Menekülésre  nem  le- 
hetett gondolni;  sehol  egy  fa,  egy  ház,  egy 
bozót,  csak  a puszta,  messze  áttekinthető  or- 
szágút. A férfiúnak,  ki  a kutyát  meglehetős 
távolról  követte,  meg  kell  látni  mindkettő- 
jöket,  ha  fejét  fölemeli.  De  egyelőre  lehor- 
gasztá  fejét  s gondolatokba  látszék  merülni: 
Talán  elmegy  mellettök  a nélkül,  hogy  észre- 
venné őket  . . . Csak  a gyermek  maradjon 
teljesen  nyugodt.  Paula  szorosan  magához 
vonta  kis  húgát.  «Légy  csak  szép  csöndesen!* 
parancsold  még  egyszer.  A leány  gyorsan 
lélekzett  s szive  majd  kiugrott  helyéből  . . . 
A fekete  alak  mindig  közelebb  és  közelebb 
jött.  A pap  most  felüté  fejét  s kutyájának 
fütty entett  . . . látta  őket?  . . . Meg  kellett 
látnia ; Paula  mereven  nézett  maga  elé ; a 
rettegett  és  várt  pillanat  elérkezett.  «Jó  na- 
pot*, mondá  egy  jól  ismert  hang,  a fiatal 
leány  fölveté  szemét  s Harteck  Györgyöt 
látta  maga  előtt. 

«Meghűti  magát,  ha  ily  nyugodtan  ül*, 
mondá.  « Kegyed  egészen  halovány*. 

Paula  szótlan  maradt.  Haloványsága  nem 
a hidegtől  származott  — azt  tudta.  A pap 
válaszra  látszék  várni,  s minthogy  nem  ka- 
pott, útját  akarta  folytatni. 

«Hová  megy  ön?»  kérdé  Paula  nagy 
nehezen. 

«Czél  nélkül  bolyongok.  — Jer  ide  Cé- 
zár!* mondá  kutyájának,  mely  a leányok  ru- 
háját szimatolta. 

«Ah,  hag}rja  csak  itt!*  kéré  Tini  és 
megfogta  az  állatot  nyakkötőjénél  fogva. 
«Csak  nem  harap?* 

«Ó  nem.  Ha  örömet  akarsz  neki  sze- 
rezni, dobálj  köveket,  hogy  elhozza.  Az  a kedv- 
telése*. Tini  fölvett  egy  követ  s oly  messzire 
dobta,  a mennyire  csak  lehetett.  A kutya 
egyet  csaholt  örömében,  a kő  után  rohant, 
visszahozta  s Tini  lába  elé  tette.  Aztán  vá- 
rakozólag  a gyermek  elé  állt,  hátsó  lábaival 
kapart  s ismét  ugatott.  Tini  érté  őt,  s a kö- 
vet magasra  tartva,  elfutott  vele,  a kutya 
nagyokat  ugorva  követte  őt. 

Paula  és  Harteck  egyideig  a kettő  után 
nézett. 


«Hogy  van?*  kérdé  végre  a pap.  « Olyan 
ritkán  látjuk  egymást*. 

« Nagyon  ritkán.  En  jól  vagyok.  És  ön? 
Ön  köhög,  amint  hallom*. 

«Az  nem  tesz  semmit.  A zordon  évszak- 
ban mindig  köhögök*. 

Paula  hirtelen  rá  nézett.  «S  az  nem  ag- 
gasztja önt? 

« Miért?  Már  megszoktam*. 

Paula  ismét  a földre  nézett.  «Ugy-e  bár 
gyönge  melle  van?*  kérdé. 

« Kegyedből  az  orvos  leánya  beszél*,  vi- 
szonzá  nevetve.  « Mindenesetre  gyönge  tüdőm 
van.  Ezt  apámtól  örököltem*. 

« Atyja  már  rég  meghalt?* 

«Húsz  éve*. 

«Jó  ember  volt-e?  Szerette-e  önt?* 

«Azt  hiszem,  jólelkii  ember  volt  .... 
legalább  senkinek  nem  volt  útjában*. 

<Az  sok  . . . kevés  szülő  tudja  magát 
elszánni,  hogy  gyermekeinek  teljes  szabadsá- 
got engedjen,  s ha  valamit  utálok,  az  a zsar- 
nokság, bármily  alakja  legyen  is.  Itt,  a mi 
falunkban,  gyakran  találkozunk  vele  ...  A 
szülők  oly  házasságra  kényszeritik  leányai- 
kat, a mely  nekik  tetszik,  s a mellett  a gyer- 
mekek boldogságát  legkevésbé  sem  veszik 
tekintetbe  ...  az  mellékes  dolog.  Csak  a vő- 
legénynek legyen  meg  a kellő  szántóföldje 
és  rétje!  ...  Ez  még  is  csak  gonoszság... 
vagy  nem  ?» 

« Legalább  is  vakmerőség,  más  emberek 
sorsába  avatkozni.  De  mit  gondol  kegyed 
azokról,  kik  az  ily  kényszernek  engednek  ? 
Azok  bizonynyal  gyávák  az  ön  szemében?* 
— A pap  egész  nyugodtan  beszélt . . . mégis 
érzé,  hogy  a kérdés  nem  általában,  hanem 
személyéhez  volt  intézve. 

«Az  a körülményektől  függ*,  viszonzá 
lassan  s fölkelt.  « Én  fázom.  Tinivel  haza  aka- 
rok menni*. 

cAh!  maradjon  még!*  kéré  öt  marasz- 
talólag.  « Lássa,  mily  jól  mulat  kis  húga!* 

Paula  sem  igent,  se  nemet  nem  mondott 
e felszólitásra,  de  maradt.  Hisz  oly  örömest 
maradt  vele,  sokat  szeretett  volna  tőle  kér- 
dezni, s neki  sok  mindent  mondani  ...  de 

atyja,  az  emberek Mint  szerelmes 

pár,  mely  légyottot  adott,  úgy  álltak  egy- 
más mellett  ...  ha  valaki  igy  látná  őket! 
Paula  állára  s szájára  nyomta  karmantyúját 
s merően  a hóra  nézett. 

«Ne  járjunk  kissé  föl  s alá?*  kérdé  a 

pap.  « Haló  ványsága  nyugtalansággal  tölt  el. 
Attól  tartok,  hogy  meghüti  magát®. 

A leány  fejét  rázta,  de  elfogadta  aján- 
latát. Lassan  járkáltak  föl  s alá  az  ország- 
úton. 

«En  mindig  egészséges  vagyok®,  jegyzé 
meg  Paula.  « Apánk  már  korán  mindenféle 
testedzéshez  hozzá  szoktatott  bennünket*. 

«A  kegyed  atyja  igen  derék  embernek 
látszik®,  mondá  Harteck. 

«Jgen,  az  is;  mintha  arra  a hivatásra 
volna  teremtve,  a melyet  választott.  Ha  én 
férfi  volnék,  orvos  vagy  pap  szeretnék  lenni 
. . . e kettőnek  van  a legnemesebb  és  leg- 
föláldozóbb  hivatása  a földön*. 

Harteck  mellére  csüggeszté  fejét  s mit 
se  szólt.  Paula  ellenben  megindult  hangon 
folytatá:  «Ha  a templomban  vagyok,  gyak- 
ran csodás  érzés  fog  el.  A mi  szertartásunk 
oly  szép,  oly  dús,  minden  érzéknek  kedvez 
s szivhez  szól  . . . Azt  hiszem,  a leghitetle- 
nebb embert  is  meghatná,  ha  tinnepies  katoli- 
kus isteni  tiszteleten  jelen  lenne.  Az  oltárnál 
állni,  mig  háta  mögött  az  ájtatos  tömeg,  s 
ehhez  az  orgona  hangjai,  az  ének  a kóruson, 
a tömjénfüst  ....  katolikus  papnak  lenni 
nagy  és  dicső  feladat.  Az  egész  község  az  ő 
családja,  javithat,  nemesithet,  gyámolithat, 
ha  hivatását  szivesen  teljesiti  . . . kimond- 
hatatlan sok  jót  tehet  a faluban  . . . e gon- 
dolatnak megnyugtatóan  és  boldogitóan  kell 
hatnia,  sok  mindenen  átsegitnie  ...» 

Harteck  még  mindig  néma  volt.  Miért 
mondá  azt  a leány  neki,  a papnak?  Vigasz- 
talni akarta  őt,  ki  akarta  békiteni  sorsával, 
mely  osztályrészéül  jutott?  Jó  leány!  Ezer- 
szer elmondogatta  ő már  ezt  magában,  anél- 
kül. hogy  visszhangra  talált  volna  szivében. 

« Miért  nem  testvérem  kegyed!®  mondá 
hirtelen  — csaknem  önkénytelenül. 

«Legalább  iparkodom,  hogy  valamije  le- 
gyen önnek®,  feleié  Paula  tompa  hangon. 
« Olyan  szép  egyetértésben  élnénk  ...  ön, 
apám,  Tini  és  én?  ...  Hirtelen  félbeszakitá 
szavait  s elforditá  fejét.  A pap  ajkába  ha- 
rapott, hogy  elfojtsa  azt  a sóhajt,  mely  keb- 
léből emelkedők.  Egy  ideig  egyikök  se  birt 
szólani.  Végre  Harteck  erőltetett  nyugalom- 
mal kérdé : « Tett-e  már  előkészületeket  ka- 
rácsonra?® 

«Igen.  Az  ajándékok  apa  és  Tini  részére 
már  készen  vannak.  — Itt,  vagy  övéinél 
fogja  ön  az  ünnepeket  tölteni?® 


«Itt  maradok.  Karácsonkor  sok  dolog 
van  a templomban,  tehát  ilyenkor  nem  tá- 
vozhatom. De  majd  apró  ajándékokat  kül- 
dök enyéimnek,  hogy  reám  emlékezzenek®. 

«Ön  is  kap  ajándékokat?® 

«Igen.  Az  ily  látszólagos  figyelem  soha 
se  hiányzik  családom  részéről®. 

«Meg  nem  foghatom,  hogy  anyja  és  húga 
a bálványozásig  nem  szeretik  önt®,  mondá 
Paula,  s sötét  pir  boritá  el  arczát.  «Hisz  ön 
oly  jó !» 

«Nem  tudom,  jó  vagyok-e®,  viszonzá  ő, 
a leányt  szemlélve,  kit  a felindulás  még  szebbé 
tett.  «Nem  mindenki  Ítél  oly  kedvezően  fe- 
lőlem, mint  kegyed®. 

A leány  még  jobban  elpirult  és  lesütő 
szemét  a pap  tekintete  elől,  ki  még  mindig 
ránézett. 

«Már  késő  van®,  mondá  Paula  hirtelen. 
< Mennünk  kell  . . . igazán  . . . Tini  gyere!* 

«Mindjárt!»  feleié  a gyermek  messziről. 

«. Mielőtt  megyek,  még  mondani,  akarok 
valamit,  kérni  akarom  önt  valamire®,  mondá 
Paula  gyorsan  és  halkan. 

«S  mi  az?» 

«De  ne  értsen  félre,  ne  haragudjék  ...» 

«Hogyan  tehetném?  Hiszen  boldognak 
érzem  magam,  ha  valami  szolgálatot  kér 
tőlem®. 

Paula  nehezen  lélekzett  s alig  hallhatóan 
mondá:  «Igérje  meg,  hogy  nem  szólit  meg 
többé,  ha  az  utczán  egymással  találkozunk 
. . . még  sem  járja  . . . atyám  nem  akarja*. 

Harteck  arczán  kinos  csalódás  nyert  ki- 
fejezést ; de  anélkül,  hogy  egy  szót  válaszolna, 
meghajtá  fejét.  Paula  megfogta  Tini  kezét, 
ki  már  előkerült,  néma  fejhajtással  köszönté 
a papot,  s gyors  léptekkel  távozott  a gyer- 
mekkel együtt.  Paula  annyira  sietett,  hogy 
Tini  alig  birta  őt  követni.  A kis  leány  meg- 
rántá  nénje  ruháját. 

«Miért  nem  maradtunk  tovább,  Paula?* 

«Mert  fáztam.  Ne  nézz  vissza,  hanem 
jöjj!  Az  idegen  kutyához  semmi  közöd®. 

Megfélemelve  tipegett  a gyermek  nénje 
mellett.  Ily  szigorú  hangon  Paula  még  soha 
sem  beszélt  vele.  « Haragszol?®  kérdé  bátor- 
talanul. 

«Nem,  de  most  hagyj  békén®. 

A faluba  értek,  s a plébánia  előtt  men- 
tek el.  Aranka  kisasszony  az  egyik  ablak 
mögött  állt  s kaján  szemekkel  nézett  a test- 
vérpárra. « Éppen  abból  az  irányból  jőnek, 

a melybe  a tisztelt  káplány  ur  ment*,  gon- 
dola Aranka.  «Hm!  . . . Megvárjuk,  vájjon 
nem  jön-e  utánnok  hamarosan  ez  az  ur  is...» 

Gyanitása  beteljesült.  Alig  negyed  óra 
múlva  Harteck  a parochiára  ért.  Aranka 
elégiilten  bólintott  s nyílegyenest  nagybácsi- 
jához ment, 

«Beszélni  valóm  van  veled,  bácsikám», 
monda  titokzatos  arczczal. 

«No  mi  baj  ?»  kérdé  az  esperes,  kinek 
hangulata  egy  idő  óta  megváltozott.  A pa- 
rasztok meghunyászkodtak.  A templom  min- 
den vasár-  és  ünnepnapon  megtelt,  a búcsúk 
igen  népesek  voltak  s a perselybe  sok  pénz 
gyűlt.  Ezek  a « gazok » ki  akartak  békiilni. 
Az  esperes  ur  külsőleg  ugyan  még  mindig  a 
megbántottat  akarta  mutatni,  de  bensöleg 
már  békiilékenyebben  gondolkozott  s legkö- 
zelebb komoly,  intő,  de  egyszersmind  szelíd 
prédikácziót  szándékozott  tartani. 

«Fontos  dolognak  jöttem  a nyomára*, 
folytatá  Aranka.  «Azt  hiszem,  nem  tévedek, 
ha  azt  állítom,  hogy  a te  káplányod  és  Rein- 
berg  Paula  kisasszony  közt  gyöngéd  viszony 
van.  Épen  most  voltak  légyotton  az  ország- 
úton. 

«Az  esperes  magasra  vonta  szemöldökét; 
kövér  orczái  rezegtek. 

«Biztos  vagy  felőle?*  kérdé. 

« Olyan  biztos,  mint  hogy  itt  vagyok. 
Ez  már  mégis  szégyen  és  gyalázat!* 

«Ha  valóban  úgy  van,  mint  állítod,  min- 
den esetre  számolni  fogok  azzal  az  úrral. 
De  ilyen  dolgokban  óvatosnak  kell  lenni*. 

A kisasszony  fejével  bólintott.  Őszkor 
Becsbe  szándékozott  visszatérni,  de  tervét 
mégis  megváltoztatta.  A falun  oly  nyugodt 
és  kellemes  minden,  nincs  gyerek-lárma,  nincs 
mostoha,  ki  görbe  szemmel  néz,  ha  az  em- 
ber munka  helyett  regényt  olvas  . . . Azon- 
kívül családja  se  kívánkozott  utána.  Minden 
levélben  az  volt : Maradj  még  a falun,  a le- 
vegő jót  fog  tenni  ...  no  hát!  legyen  meg 
az  ő akaratuk.  A nagybácsi  teljes  szabadsá- 
got adott  neki,  a napot  édes  semmittevéssel 
tölté,  jó  étvágy gyal  evett  s ki  sem  hábor- 
gatta öt;  szabad  volt  kémkednie,  s apró  cse- 
leket szőnie  ...  a mi  ugyan  nem  volt  ter- 
mészetében, s bizonnyal  nem  tette  volna,  ha 
Harteck  nem  oly  Ízléstelen.  Aranka  — ki 
hinné?  barátságával  boldogította  volna  őt, 
sétáira  kisérte,  s őt  nagyvárosias  csevegésé- 
vel mulattatta  volua  — persze  mindezt  az 

illem  és  tisztesség  határai  közt!  — de  nem 
akarta.  Az  a bolond!  az  a hóbortos!  Kará- 
csonkor  sajátkeziileg  készített  hímzést  aján- 
dékozott volna  neki  ...  de  úgy,  a hogy  a 
dolgok  álltak,  a hímzést  félben  hagyta.  ((Iga- 
zán! ez  az  ember  maga  magának  ellensége!* 
gondolta  a kisasszony,  miután  mindezt  meg- 
fontolta. 

(Folyt,  köv) 


TÓTH  EDE. 

(FALU  ROSSZA.  — KINTORNÁS  CSALÁD.  — 
TOLONCZ.i 

— SZINIRO DALMI  TANULMÁNY.  — 

Irta  : Szánthó  Kálmán. 

(Folyt.) 

Tóth  Ede  sokkal  csekélyebb  igényekkel 
lép  fel,  semhogy  ő magának  a rekabilitatio 
kérdésének  megoldását  követelné,  s a mit  itt 
elmondottunk,  azt  csak  általában  megoldása 
helytelenségére  hoztuk  fel.  A baj  itt  is  ugyanaz, 
mint  a Falu  Rosszánál.  Laczi  bűnét  csak 
tragikai  alapon  és  irányban  lehet  megoldani. 
Az  ellentétek  tán  nem  lettek  volna  oly  éle- 
sek, az  érdek  nem  oly  feszült,  de  a megol- 
dás lehetőbb,  maga  a concepcio  igazabb,  ha 
az  összeütközés  az  esküvő  előtt  történik ; 
Juczi  pl.  szeretett  volna  mást,  teszem  Károlyt 
s az  említett  veszteséget  pótolta  volna  is  a 
testvérek  közötti  differentia.  Tóth  Ede  igen 
könnyen  bánik  a szivekkel  s a Kintornás 
Család  megoldása  ép  oly  kevéssé  megoldás, 
mint  a Falu  Rosszáé,  csakhogy  azon  különb- 
séggel, hogy  mig  a Kintornás  Családnál  a 
hiba  inkább  külsőségben,  a mese  megalkotá- 
sában fekszik,  a Falu  Rosszában  mélyebbre 
vág,  mert  a jellem  gyöngeségén  alapul. 

De  ha  a Kintornás  Családban  biztosab- 
ban is  épülnek  föl  a jellemek,  kerekdedebb 
tár  a cselekmény  is,  mégis  mögötte  marad 
a Falu  Rosszának.  Alakjai  nem  oly  élesen 
kidomborítottak  s nem  oly  jellemzetesek  ; ré- 
sze van  tán  ebben  a körnek  is,  melyből  me- 
séjét merítette,  de  tény,  hogy  a vonások  nem 
oly  specifikusak,  a népélet  rajza  eimosódot- 
tabb;  genre-alakjai  nem  oly  életteljesek,  s 
bár  Dáma  és  Samu  is  sikerült  alkotások,  őrlő 
asszonyai  élénken  emlékeztetnek  a Falu  Rossza 
hasonló  alakjaira  s kocsisaiban  nem  tudunk 
sem  elég  népiességet,  sem  elég  specialitást 

találni.  De  Fúvó  szerencsés  terméke  a komoly 
genre-nak  s testi  hibájával  (süket)  a költő  te- 
hetségét igazolja,  midőn  sem  furcsává,  sem 
rúttá  nem  válik.  Komikai  ere  is,  mintha  fo- 
gyóban volna,  legalább  nem  nyilatkozik  oly 
szélesen,  mint  a Falu  Hosszában,  s veszitett 
nemcsak  terjedelemben,  de  mélységben  is, 
mintha  inventiója  bénultabbá  lett  volna  azóta ; 
már  ott  is  felhasználta  a komikumot,  ha  a 
bobózatit  érintette  is,  s itt  még  kevésbbé  vá- 
logatós. Nem  oly  magas  költői  szárnyalása 
sem,  mint  amott,  világa  legalább  nem  oly  de- 
rült, bimes,  csillogó,  de  ezt  tán  a tárgy  zor- 
donabb  volta  is  idézhette  elő,  mert  habár 
zord,  de  mély  költői  erő  nyilatkozik  az  em- 
lítettem III.  felvonás  6-ik  jelenetében  is. 

Mig  a Kintornás  Család  diadalait,  min- 
den hibái  és  fogyatkozásai  mellett  is  méltó 
diadalait  ünnepelte  a fővárosi  úgy  mint  a 
vidéki  színpad,  maga  a költő  betegágyon 
senyvedt.  A hosszú  küzdelem,  éveken  át  tar- 
tott nyomor  megtörte  testi  erejét,  s a mostani 
jóllét,  pihenés,  nyugalom  már  nem  adhatta 
vissza  az  elvesztett  életerőt.  Tiidövész  tá- 
madta meg  s az  iszonyú  kór  hatalma  alatt 
sorvadt  nap  nap  után.  Nem  ragadta  meg 
ugyan  még  oly  erővel,  hogy  ágyba  szögezte 
volna,  ismerjük  e kór  csalogató,  reménykeltő, 
de  annál  nagyobb  erővel  romboló  lefolyását, 
de  azért  környezete,  s ő maga  is  jól  tudta, 
hogy  napjai  már  megszámlálvák. 

E napokban,  1876.  februárjában  válasz- 
totta be  a Kisfaludy -társaság  is  tagjai  közé. 
Jól  esett  neki  az  elismerés,  pedig  tudta,  hogy 
nem  sokáig  élvezheti.  És  talán  még  keve- 
sebbet, mint  a mennyit  maga  is  hitte  volna. 
Alig  nehány  napra  rá,  1876.  február  hó  26-án 
tüdőszélhüdés  végett  vetett  sokat  zaklatott, 
még  többet  szenvedett  életének. 

Harmadik  népszínműve,  a Toloncz,  me- 
lyet még  1875-ben  irt,  s melyet  ugyancsak 
száz  arany  pályadijjal  tüntettek  ki,  csak  ha- 
lála után  1876.  május  26-dikán  került  először 
színre. 

A Toloncz  a másik  kettőtől  szintén  el- 
ütő légkörbe  vezet  bennünket.  Tóth  Ede 
egészen  megválik  a falu  népétől,  s népszín- 
művének első  felvonásához  merész  kézzel  egy 
fővárosi  előszobát  keres  színtérül.  Merész 
kézzel,  mert  ép  a sajátos  népélet,  s mondjuk 
még  hozzá,  a magyaros  sajátsága  népélet  te- 
kintetéből Budapest  tán  legutolsó  helyet  fog- 
lal el  a nagyvárosok  között.  E szempontból 


nézve  látszik  meg  rajta  leginkább  a gyorsan 
épült  város,  melynek  falai  még  ki  sem  szik- 
kadtak, s hogy  lakossága  oly  különböző  ele- 
mekből egyesült,  melyeknek  még  nem  volt 
idejük  az  egybeolvadás  procedúráján  keresz- 
tül menni.  Magyar  az  irodalom,  magyar  a 
tudomány,  magyar  a művészet,  magyar  a tár- 
sadalom — a honoratiorokig,  de  nem  az  azon 
lejjebb.  A német  háziúr,  nyárspolgár,  iparos, 
a jargont  beszélő  bőrziáner,  a kis-  és  nagy 
kereskedő,  handlé,  a tót  napszámos,  sőt  olasz 
munkás,  keverve  a gyárban  dolgozók  zagyva 
népével  mind  sokkal  inkább  typikus  alakjai 
fővárosunknak,  mint  a becsületes  magyar 
varga,  kit  huszárönkényteseink  még  a József- 
városban is  felkeresnek  ránczos  csizmát  ren- 
delni meg  nála,  vagy  az  éhenkórász  kishiva- 
talnok,  vagy  az  uraskodó  jogászgyerek  vagy 
a vidékről  felkerült  kis  vaiTÓleány.  Hisz  Pest- 
nek még  sajátos  dialectusa  sincs,  annyira 
meglátszik  rajta,  hogy  könyvből  tanul  ma- 
gyarul. És  nem  is  valami  jó  könyvből,  úgy 
hogy  általán  el  lehet  mondani,  hogy  a ki  jól 
beszéli  a nyelvet,  az  nem  Pesten  tanulta,  s 
a ki  Pesten  tanulta,  az  nem  jól  beszéli. 

Mind  e nehézségeket  jól  érezte  Tóth  Ede, 
midőn  darabjának  ilyen  alapot  keresett.  Nem 
is  merte  azt  egészen  a vajmi  ingadozó  ala- 
pon építeni,  személyei  nem  igazi  pestiek,  s 
más  eleve  gondoskodott  róla,  hogy  cselekmé- 
nye fonalát  esetleg  az  első  felvonás  színteré- 
től messze  is  tovább  gombolyíthassa.  És  igy 
nem  is  csodálhatjuk,  hogy  az  a Tóth  Ede, 
ki  a Falu  Hosszában  oly  mesteri  kézzel  raj- 
zolja a népéletet,  oly  átható  szemmel  ismeri 
föl  az  igazán  jellemzőt,  oly  első  felvonást 
nyújt,  mely  ép  oly  joggal  lehetne  egy  bár- 
miféle vígjátéknak  is  első  felvonása.  Nem 
teszi  népiessé,  hogy  első  jelenete  a szobaleány 
s Miklós  egy  mészároslegény  közt  foly  le, 
mert  Liszkában,  különösen  a I.  felvonásban, 
ugyan  kevés  a népies  vonás.  Miklós  pedig 
egyáltalában  szűkölködik  ezekben;  nem  teszi 
népiessé  Krizsának,  Miklós  anyujának,  ez  oly 
kevéssé  városi,  oly  nagyon  vidékies  izű,  mégis 
semmiféle  egyedi  sajátságokkal  nem  biró  asz- 
szonynak  közbelépte,  ki  tud  ugyan  jó  ma- 
gyarán szájaskodni,  elég  piaczi  nyelven  fele- 
selni, de  nincs  benne  semmi,  a mi  a vidéki 
nemzetes-  vagy  ténsasszonyt  még  Pesten  is 
jellemzi.  Azontúl  pedig,  Kontrának,  Miklós 
mostoha  apjának,  ki  valóságos  kávéházi  nap- 
lopó a javából,  és  a vanderburs  Mravcsáknak 

föllépte  még  kevésbé  adják  meg  neki  azt  a 
népies  szint,  a mi  ép  a népszinmüveket  a 
többi  középfajoktól  megkülönbözteti. 

De  hogy  személyeinknek  necsak  a sze- 
mélyével, hanem  karakterével  is  megismer- 
kedjünk : Miklós  szereti  Liszkát  s anyja,  ki 
azt  szeretné,  hogy  valami  hausherr  lányát 
vegye  el,  ezt  természetesen  ellenzi.  Miklós  a 
lehető  legegyszerűbb  mészároslegény,  Liszka 
pedig,  a szobaleány,  mély  érzésű,  őszinte,  me- 
leg kedélyű,  ki  szintén  vonzalommal  viselte- 
tik Miklós  iránt;  inkább  a társadalmi  állás 
különbsége  nagy  közöttük,  mint  a műveltségi 
fok.  Miklós  és  anyja  között  nem  valami  gyön- 
géd a viszony,  s Krizsa  nem  is  annyira  az 
anyai  érzés  kérő  szavával,  bár  eleinte  azzal 
is,  mint  inkább  észokokkal  akar  hatni  fiára, 
de  hiába  ; Liszkába  különben  Krizsa  második 
férje,  Kontra  is  szerelmes,  már  úgy,  a hogy. 
Épen  ölelgetni  akarja,  midőn  kilép  Krizsa  s 
ezen  végkép  feldühödve,  a rendőrségre  megy, 
hogy  zsuppon  kisértesse  ki  Liszkát.  Rá  zárja 
az  ajtót,  hogy  meg  ne  szökjék.  De  a vissza- 
térő Miklós  megszabadítja  s a leány  kétségbe- 
esve menekül  az  öt  fenyegető  szégyen  elől. 
Utána  Miklós,  az  ajtót  tárva  hagyva,  Mrav- 
csák,  egy  kolduló  vándorlegény,  vetődik  be, 
ki  észrevéve,  hogy  senki  sincs  otthon,  a 
nyitva  feledett  szekrény  fiókjaiból  pénzt,  ék- 
szert, mindent  elszed.  Krizsa  visszatér  a rend- 
őrrel, kifeszitve  találja  a szobaajtót  s csak- 
hamar észreveszi  a lopást  is.  A gyanú  ter- 
mészetesen Liszkára  fordul,  ki  oly  becsületes 
érzésű,  hogy  visszatér,  nehogy  azt  mondják 
utána,  hogy  megszökött.  Krizsa  természetesen 
mit  sem  hisz  ártatlanságának,  s most  már 
mint  tolvajt  kisérteti  be. 

Ez  az  I.  felvonás.  Valóban,  sokkal  gyen- 
gébb, mint  akár  a Falu  Rosszáé,  akár  a Kin- 
tornás Családé.  Mint  minden  fény,  úgy  ez  is 
maga  elé  veti  árnyékát,  s ez  vajmi  gyönge 
fény  Mint  amazoknál  következtethettünk  az 
expositióból  a bonyodalomra,  úgy  következ- 
tethetünk itt  is.  S mit  lehet  itt  következtetni? 
Beszéljen  a költő  maga  : 

A törvényszék  jóformán  már  el  is  Ítélte 
volna  Liszkát,  ha  Miklós,  szerelmétől  indít- 
tatva magára  nem  vállalja  a lopást.  így  csak 
egyszerűen  haza  tolonczolták  s a II.  felvonás 
Cseresnyésen  játszik,  Liszka  szülőföldjén.  Az 
utón  valahol  Mravcsák,  a valódi  tolvaj,  meg- 
látta Liszkát,  szerelmes  lett  belé  s kisérte 
azóta  folyton.  Liszka  el  van  keseredve  a mél- 


tatlan bánásmód  miatt,  melyet  rajta  elkövet- 
tek, egész  búskodásnak  adja  magát,  nem  vi- 
dítja fel  Mravcsák  furcsa  udvarlása  se,  s hogy 
megszabaduljon  az  élet  terhétől,  mérget  akar 
inni.  Miközben  ezt  meg  is  teszi,  egy  elzüllött 
vén  asszonynyal  ismerkedik  meg,  a ki  férj- 
gyilkosságért volt  tizenhat  évre  elitélve,  most 
megszabadult  s kiben  anyjára  ismer.  Anya 
és  leány  között  meglehetős  élénk  és  nervo- 
zus  jelenet  folyik  le,  mely  alatt  az  anya,  azt 
hívén,  hogy  gyógyszer,  szintén  iszik  a mé- 
regpohárból. Mravcsák,  hogy  Liszkára  az 
arany  félével  hasson,  előszedi  a rabolt  kin- 
cseket s Liszkának,  mielőtt  a méreg  erőt 
venne  rajta,  ép  elég  ideje  van,  hogy  a be- 
lépő Miklóssal  Mravcsákot  elfogassa. 

Kevés  van  hátra,  Miklós  a városi  kór- 
házba vitette  Liszkát,  hol  ki  is  gyógyult  s 
nőül  vette,  miután  még  anyja  is,  ki  naplopó 
férjét,  Kontrát,  elkergette  magától,  szintén 
beleegyezett.  Mravcsák  természetesen  nem 
kerülte  ki  büntetését. 

íme  az  egész  dráma,  mely  nemcsak  czi- 
ménél,  de  tárgyánál  fogva  is  igazi  törvény-  j 
széki  dráma.  Mintha  csak  régmúlt  évtizedek  I 
árnyai  kisértenének,  oly  élénken  á l előttünk 
a — comedie  larmoyante  vagy  a rührstück* , | 
Liszka  nem  drámahős,  hanem  szenvedő  ártat- 
lanság; a mint  hogy  a belőle  kiinduló  s kö- 
rűié csoportosuló  cselekmény  nem  is  igazi 
drámai  cselekmény,  mely  önmagát  fejleszti  és 
érleli,  mint  inkább  egymás  mellé  sorolt  hely- 
zetek összetűzése  ; s a mozzanatok,  melyek  < I 
itt-ott  a drámai,  sőt  tragikai  hatást  ki  lát- 
szanak vívni,  nem  is  igazi  drámai  és  tragikai 
mozzanatok,  mint  inkább  többé-kevésbé  ideg- 
rázó jelenetek.  E darabja  gyöngéit  különben 
maga  Tóth  Ede  is  érezte,  mert  állítólag  úgy 
nyilatkozott  felőle,  hogy  « akármi  történjék 
is,  a Il-ik  felvonása  megmenti*.  Igaz,  e II.  fel- 
vonás rendelkezik  mind  amaz  eszközökkel,  j 
melyek  a hatást  a publicum  könnyebben  ki-  | 
elégíthető  részétől  kicsikarják.  A színpad 
ketté  van  osztva,  egyik  felében  Miklós  dőzsöl,  I 
az  asztalon  kiürített  boros  palaczkok,  a czi- 
gány  húzza,  ö maga  dalol  hozzá;  mennyivel  i 
durvább  eszköz  ez,  mint  a Falu  Rosszában, 
hol  Göndör  Sándor  duhajkodásáról  csak  hal- 
lunk, de  nem  látjuk ; a másik  felében  a niér-  j 
get  keverő  Liszka,  akár  hányán  elpityered-  i 
hettek  rajta,  hogy  ime  ennek  a szegény  le- 
ánynak, ki  nem  vétett  a légynek  se,  most 
el  kell  pusztulnia  ; és  még  a halála  sincs 

megmentve  a keserűségtől,  még  meg  se  hal- 
hat békén,  a végzet  éppen  anyját,  bűnbe  sü- 
lyedt,  részeges,  elzüllött,  de  bűnbánó  anyját 
sodorja  mellé,  ki  tisztesebb  ajakra  méltó  pa- 
tkós hangján  kérdi  tőle:  Megmaradtál-e  az 
erkölcs  ösvényén,  leányom  ? s megnyugodva, 
zsolozsmával  ajkán  hal  meg,  hogy  leánya 
igenlően  felelhet  e kérdésre.  E jelenet  való- 
ban ismét  facsarhat  ki  könyet  némely  szem- 
ből, de  mintha  csak  jó  Kotzebue,  Iffland, 
Schrőder-éket  látnok,  mondjuk,  tán  egy  kissé 
gyöngédebb  kiadásban.  Szomorúak  e jelene- 
tek — oly  szomorúak ! — de  ki  mondta  még 
a szomorút  egyszersmind  tragikusnak  vagy 
csak  drámainak  is.  És  hogy  a publikumnak 
ne  csak  könyhullató  idegei,  de  kaczagó  iz- 
mai is  igénybe  legyenek  véve,  ott  van  Mrav- 
csák  ur  komikuma,  a ki  szerencsére  nemcsak 
bábeli  nyelvével,  de  egyénisége  komikumával 
is  harsogó  kaczajra  váltja  a hamar  száradó 
könyeket.  Az  ennyire  igénybe  vett  publikum 
valóban  nem  is  tudja,  mit  tegyen  előbb,  a 
Miklós  dőzsölését  nézze-e  kiváncsi  szemmel, 
mert  az  ilyen  jeleneteknek  mindig  meg  van 
a kiváncsi  nézőserege,  Liszka  szomorú  sorsát 
kisérje-e  részvevő  szemmel  vagy  Mravcsák 
maga  megszerettetési  törekvésein  kaczagjon. 
A színpadi  hatást  « csinálja*  mindez,  az  igaz, 
de  mily  kirívón,  mily  durva  eszközökkel!  S 
mily  lassan  történik  ez,  mily  hosszan  nyúlik 
el!  A szemfüles  néző,  ki  habituének  érzi  ma- 
gát a karzaton  s neveti  a Liszkán  siránko- 
zókat,  szinte  türelmetlenül  várja,  hogy  — no, 
mikor  csipik  már  fülön  azt  a Mravcsákot, 
hisz  az  csak  azért  ténfereg  a színpadon.  Tóth 
Ede,  ki  oly  kompakt  cselekménynyel  állott 
elénk  a Kintornás  családban,  úgy  huzza-vonja 
itt  az  üres  jeleneteket  egymás  után.  Hogy 
jellem  és  cselekmény  mennyire  összefügg  egy- 
mással, azt  a Toloncz  szépen  bizonyítja.  Már 
azzal  el  volt  hibázva,  hogy  Liszkát  vette 
hőséül. 

(Folyt,  köv.) 


ÉRTSÜK  MEG  EGYMÁST. 

Valóban  csodálatos  és  olyan,  a ki  nem 
tapasztalta,  alig  hiheti,  mily  gyakran  félre- 
értik az  embernek  még  a lehető  legvilágo- 
sabban mondott  szavait  is.  Azt  gondoljuk, 
egyszerűbben,  mint  tettük,  nem  beszélhetünk, 
nem  írhatunk,  s ime  mindamellett  találkozik, 


ki  szavainkból  egészen  más  jelentést  olvas, 
mint  a melyet  azoknak  adni  szándékoztunk. 

Igen  örülök  Rényi  Rezső  ur  czikkeinek, 
melyek  a minapában  e lapok  hasábjain  nap- 
világot láttak.  Valóságos  nyereségnek  tartom 
őket  magyar  Dante-irodalmunkra  nézve.  Hogy 
tán  épen  szavaimnak  félreértése  adott  meg- 
írásukra alkalmat,  az  mit  sem  tesz.  Minden- 
kinek meg  van  engedve,  hogy  magát  kima- 
gyarázza s igy  élek  én  is  jogommal,  noha 
ezt  azzal  a meggyőződéssel  teszem,  hogy  — 
ha  Rényi  ur  csak  kissé  nagyobb  figyelemmel 
olvasta  volna  el,  a mit  Írtam,  nem  lenne  szük- 
ségem rá. 

Igaz,  hogy  azt  állítottam  Schlosserrel  s 
állítom  mostan  is,  nem  jóhiszeműleg  — mint 
a fentebb  dicsérettel  említett  czikkek  Írója 
rosszul  gyanítja,  hanem  teljes  meggyőződés- 
sel, hogy  Dante  divatsserű  tanulmányozása 
Chateaubriandig  és  a német  romantikusokig 
vezethető  vissza,  vagyis  más  szóval,  hogy 
Dante-tanulmányozását  ők  hozták  divatba* 
De  ezzel  korántsem  azt  akarom  mondani  és 
Schlosser  sem  akarja,  hogy  Dante  méltatása, 
tanulmányozása  «uj  sütetű»,  «uj  keletin.  Ma- 
gam is  osztozom  abban  a véleményben,  mely 
szerint  ilyesmit  aláírni  annak,  ki  nem  az 
olasz  irodalomtörténetet,  hanem  csak  a Dante 
könyvészetet  nagyjából  ismeri,  éppenséggel 
nem  lehet.  S Rényi  R.  ennek  daczára,  pedig 
nem  vádolhat,  hogy  homályosan  fejeztem  ki 
magamat,  mert  pár  sorral  alább  Ampére-re 
való  hivatkozásom  s a tény,  melyet  szintén 
felemlítettem,  hogy  t.  i.  1819-óta  napjainkig 
a Divina  Commedia  majdnem  másfélszer  annyi 
olasz  kiadást  ért,  mint  1472-től,  az  első  meg- 
jelenéstől ugyancsak  1819-ig,  eléggé  érthető 
világításba  helyezik  állításomat,  — azt  fogja 
rám,  hogy  Dante  tanulmányozásának  érdemét 
az  olaszoknál  egyedül  a XIX  századra  hárí- 
tom, a mit  tenni  — megvallom  — soha  sem 
volt  szándékomban.  — Az  sem  felel  meg  a 
valóságnak,  hogy  a Dante-kultuszt  Alfieri  si- 
kereitől számítom,  de  igenis  innen  keltezem 
annak  újra  éledését , a mi  ellen  bizonyára  egy 
Dantistának  sem  lesz,  mert  nem  lehet  kifo- 
gása. Hogy  csalt  a nemzeti  büszkeségnek, 
avagy  csak  politikai  programmnak  folyomá- 
nya lenne  e kultusz,  az  szintén  nem  tőlem 

* «A  divatos  hölgyeknek  angol  szokás  szerint 
könyvekkel  fedett  asztalán  a legújabb  regények  mel- 
lett Daniénak  gyakran  egészen  különös  feldolgozásait 
találjuk*,  — mondja  Schlosser  «Dante-Studien»  37.  1. 

ered,  mert  a «csak»  szócskát,  mely  nálam 
hiányzik,  Rényi  ur  tolla  csúsztatta  be. 

Alfieri  Írja  valahol  a XVIII-ik  század- 
ról, mi  több  ennek  második  feléről,  hogy  ez 
időben  nem  volt  Itáliában  harmincz  ember, 
ki  a Div.  Com.-át  olvasta  volna,  (lásd:  «Vita 
di  Dante,  seritta  da  Cesare  Balbo,  Torino 
1839.  II  kötet  446.  lap.)  Ha  tehát  e kort 
illetőleg  igaztalan  voltam  az  olaszok  iránt, 
nyilván  nem  voltam  igaztalanabb,  mint  az 
olaszok  maguk. 

S most  végül  e nehány  szükségesnek 
vélt  megjegyzés  után  szabadjon  köszönetét 
mondanom  jeles  Petrarchistánknak,  hogy  igény- 
telen czikkecskéimet  némileg  figyelmére  mél- 
tatta, de  engedje  meg  egyszersmind,  hogy 
minden  szerénytelenség  nélkül  kérve-kérjem, 
vegye  kissé  jobban  szemügyre  ama  fonáksá- 
gokat, melyeket  az  az  eljárási  mód  szokott 
szülni,  mikor  a szövegből  egyes  szavakat 
vagy  mondatokat  kiragadva  azokon  rágódunk 
a nélkül,  hogy  az  értelmi  összefüggést,  a con- 
textust  tekintetre  érdemesitenők. 

Kap  ősi  József. 


ELSŐ  SZERELEM. 

(A  gr.  Teleki-alapítványból  100  aranynyal  jutalmazott 
vígjáték.  Irta  Somló  Sándor.  Először  adatott  márczius 
hó  29-én  a nemzeti  színházban.) 

Ha  Somló  Sándor  «Első  szerelem »-je  oly 
drámai  mű  volna,  mely  irodalmunkban  legalább 
emléket  hagyna  fenn,  vigjátékát  hozzá  fűz- 
nők ahhoz  a sorozathoz,  mely  Rákosi  Aeso- 
pusával  kezdődik  és  Dóczi  Csókjában,  Csiky 
Jóslatában  és  Bartók  Lajos  A legszebb  vig- 
játékában  talál  hű  követőkre.  Ezek  is,  mint 
Somló  «Első  szerelem  »-je  messze  tőlünk,  vagy 
a klasszikusok  vagy  a büszke  hidalgók  hazá- 
jában kerestek  tárgyat  maguknak ; itthon  nem 
találtak  alakokat,  melyek  felköltötték  volna 
íantáziájok  éberségét  és  munkára  csalták 
volna  az  alkotás  szerszámait.  Nevezetes  ugyan, 
hogy  ez  idegen  tájakon  tárgyat  keresők 
mindegyikét  ép  úgy,  mint  Somlót  a múzsa 
első  szeretkezése  csábítja  el  az  itthonból  és 
a különbség  közöttük  és  Somló  között  csak 
az,  hogy  mig  a fent  elősoroltak  mind  a négyen 
hol  több,  hol  kevesebb  sikerrel  jártak  idegen 
földön,  Somló  szegényen,  üresen  jött  haza. 

És  jól  van  ez  igy ; a múzsa  is  csak  asz- 
szony  és  ki  első  szerelmének  csak  annyi  oda- 

adással,  a férfiúi  komolyság  olyan  csekély 
magatartásával  áldozik,  mint  Somló,  az  meg- 
érdemli, hogy  csalódása  olyan  legyen,  mint 
volt  Somlóé.  Minek  a múzsát  még  idegenbe 
is  követni?!  «Nincsen  itthon  tárgy  elég?!.i 
Nincsen-e  itthon,  hol  még  a fűszálak  sukama 
is  olyan  ismerős  előttünk,  mint  a föld  meg 
az  ég,  meg  szomszédunk,  mindaz  és  minden 
úgy,  mint  más  nép  hazájában?!  . . . Persze 
itthon  nem  lehet  úgy  költeni,  mint  más  hon 
földjein.  A költői  hazudozás  nagy  erényének 
itthon  hamar  rátalálunk  vétkeire.  Mi  is  lett 
volna  Somló  Első  szerelméből,  ha  meséje  va- 
lahol alföldünk  rónáin,  vagy  a székely  bér- 
ezek között  játszik?  ! . . . Valóban  nem  merem 
kitalálni ; olyan  csengőén  tudnék  kaczagni  j 
fölötte,  mint  a minő  csengő  jambusokban 
beszél  Somló  darabjában  egy  juhász  család. 

De  az  « Első  szerelemé -nek  csak  szégyene 
és  nem  bűne,  hogy  idegen  hazában,  idegen 
népek  között  játszik.  Mi  sem  említettük  volna 
föl,  ha  nem  tudnék,  hogy  Somló  egy  újabb 
müve,  mely  hasonlóképen  pályadíjat  nyert,  i 
mint  az  Első  szerelem,  ennek  utait  követve, 
hasonlóképen  idegen  országban  játszik.  Dej  I 
Somlót  szégyenétől  óvja  meg  Somló  maga, 
a mi  feladatunk  kimutatni  az  «Első  szerelem »t  I 
vétkeit. 

Nem  kezdjük  azzal,  a miben  napi  lap- 
jaink annyi  művészettel  büszkélkedtek,  és  nem 
fogjuk  megczibálni  az  akadémiát,  mert  pálya- 
dijat  adott  az  Első  szerelemnek,  mig  sok  olyan  , 
darabot,  mely  költői  becsben  és  drámai  ér- 
tékben sokkal  fölötte  áll,  nem  méPatott  ko- 
szorúra. Az  akadémiát  itt  teljesen  kimenti  a 
gr.  Teleki-féle  alapítvány  szerencsétlen  con- 
ditiója,  mely  lehetővé  teszi,  hogy  esetleg  még 
sokkal  rosszabb  műnek  is  kiadható,  mint  az  1 
Első  szerelem.  Es  igy  a mig  maga  e tény  | 
ellen  kifogása  senkinek  sem  lehet,  ha  táró-  í 
zottan  mondhatjuk,  hogy  az  akadémia  csaló- j 
dott,  midőn  az  Első  szerelemnek  azért  adta  >. 
ki  a jutalmat,  mert  van  költészete.  Vagy  a f 
rimes  jambusok  és  a csengő  daktylusok  al- 
kotják a költészetet?  ...  Ha  ez  állana,  nem 
volna  nehéz  nagy  költőnek  lenni.  De  hogy  ' 
mennyire  közönyös  a szépre,  magának  a meg- 
jelenésnek külső  formája,  legyen  szabad  egy-  -j 
szerűen,  csak  az  «Arany  ember»-t  állítanom 
az  Első  szerelemmel  szembe,  mely  ez  utób- 
binak csengő  verseihez  képest  rideg  prózá- 
ban van  megírva,  és  melyben  legalább  is  í 
annyival  több  a költészet,  mint  a mennyi  hi- 1 

bátlan  jambus  az  Első  szerelemben  mindössze 
véve  van.  Pedig  kitűnő  jambusokban  van 
Írva ; annyira  kitűnőkben,  mintha  csak  tuda- 
tában lett  volna  Somló  egyéb  gyengeségeinek 
és  hibáiért  ezzel  iparkodott  volna  kápótlást 
nyújtani.  De  mit  segít  a legszebb  ruha,  ha 
viselője  egyaránt  szenved  testi  és  lelki  nyo- 
morok kínjai  alatt?!  . . . Csak  egy  lehellet, 
mely  erősebben  lengedez  annál,  a mire  fel- 
üdiil  a leggyöngébb  is  és  vége  mindennek  ; 
csak  egy  lebbenet  és  vége  a varázsnak.  És 
a színpad  meg  a lámpák  fénye  vasmarku 
kíméletlenséggel  bánik  mindennel  és  minden- 
kivel. Előtte  nincsen  szemfényvesztés : neki 
valóság  kell  és  a jambusok  kellemes  biceze- 
néseit kaczagja.  Hiába  ö neki  a klasszikus 
világ  homályos  burkolatja,  embert  keres  ő 
ott  is  és  a korinthusi  völgyek  vagy  a la- 
rissai  sziklabarlangok  között  is  ép  úgy  meg- 
kívánja a vérből  és  lélekből  alkotott  embert, 
mint  Kichard  harczi  sátorában,  vagy  Pompe- 
jus  szobra  és  Desdemona  halálos  ágya  mel- 
lett. Oh,  a szipad  költészete  egészen  más, 
mint  a lyrájé,  vagy  mint  a regényé ; ezekben 
lehet  áradozni,  érzelegni,  deklamálni,  itt  tenni 
kell,  a szenvedélyek  küzdelme  alatt  és  be- 
szélni szívből,  röviden. 

Az  Első  szerelem  alakjai  nem  tudnak  igy. 
Ők,  ha  azt  akarják  mondani : szeretlek,  akkor 
előveszik  a szótárt  és  összeszedik  az  álmot, 
ébrenlétet,  hímes  pillangót,  zephyrt,  nap- 
sugarat, gyöngyharmatot,  liliomot  és  csinálva 
belőlök  zengő  daktylusokat  deklamálnak  egy- 
más előtt  soha  nem  értett  dolgokról.  Igaz 
ugyan,  hogy  azok  az  emberek,  a kik  az  Első 
szerelemben  Somló  önkényes  parancsszavára 
ide-oda  mozognak,  nem  is  tudnának  máskép 
beszélni,  mert  különös  emberek  ezek  és  visz- 
szataszitó  vegyülékei  a mondaszerűnek  és 
fantasztikusnak.  így  például  Athamas,  Larissa 
fejedelme  egy  jóslat  terhe  alatt  szenved,  a 
mely  jóslat  boldogságát  egy  röpke  fátyolhoz, 
leányának  különben  köznapi  toilettéjéhez, 
köti;  leánya  Aglája  erdei  tündér,  a ki  meg- 
látva Leandert,  bele  szeret,  és  bár  nem  tudja 
mi  az,  a mit  érez,  nem  tudja  mi  az,  a mit 
a férfi  kér  tőle,  rimánkodik,  hogy  ne  kövesse, 
mert  ő majd  visszatér  hozzá.  Hogyan?,  . . . 
mikor?  . . . arra  nem  gondol.  Örül,  hogy 
visszakapja  elvesztett  fátyolát,  melyet  vissza 
kellene  vinni  apjának,  de  a kisasszony  apjára 
nem  igen  gondol,  elmegy  vándorolni  és  elté- 
ved egy  pásztor  családhoz.  Leander  is  nem 


kevésbé  hülye  ember,  mint  amennyire  külö- 
nös Aglája.  Ez  úri  ember  daczára  annak, 
hogy  a legapróbbra  tudja  szedni  azt  a titok- 
zatos érzelmet  melynek  nevét  nem  ismeri  és 
eldeklamálja  rímes  jambusokban,  a leggyá- 
moltalanabb bohó,  a kit  valaha  megalkottak. 
Lót-fut,  rajong,  durczáskodik,  csak  azt  nem 
tudja  ő maga  se,  hogy  mind  ezzel  mit  akar. 
Van  ugyan  közelében  egy  ember,  Jocus,  ki 
megmondhatná  neki,  hogy  tulajdonképen  mi 
dolga,  ha  szerelmes,  de  ez  valami  bosszút  és 
haragot  emleget,  a mely  bosszúnak  és  harag- 
nak azonban  sem  okát,  sem  megnyilvánulá- 
I sát  nem  látjuk.  Jocuson  kiviil  még  egy  ha- 
| mis  leány  Doris  is  szerepel  a darabban,  ki 
szintén  segíthetne  a fiataloknál  legalább  any- 
| nyit,  hogy  ne  érzelegjenek  holdsugárról,  szel- 
lőről, hullámról  meg  napfényről,  de  ennek 
1 iitni-verni  kell,  hogy  legyen  az  is,  a min  a 
karzat  nevetni  tud.  És  van  még  a darabban 
sok,  nagyon  sok  alak,  kik  mind  ilyenek,  mint 
I azok,  kiket  itt  felsoroltunk.  Általában  úgy 
van  a darab  készítve,  hogy  majd  minden  je- 
lenetben uj  emberek  lépnek  föl  és  végleg  le- 
szorítják a régieket;  mint  a forgó  panorámá- 
ban úgy  jönnek,  mennek  az  emberek  és  midőn 
könnyedén  eldeklamálták,  hogy  szeretnek  : el- 
tűnnek. Szerves  kapcsolatot  csak  Somló  aka- 
rata hoz  közéjök,  megparancsolva : most  te 
jöjj,  te  távozzál. 

És  ezek  mellé  a ködpárákból  szövődött 
alakok  mellé  akár  testvér  gyanánt  szegőd- 
hetnék az  a mese,  mely  az  Első  szerelemben 
állítólag  vígjátéknak  van  feldolgozva  ; külö- 
nös mese  ez,  melynek  szálai  csak  úgy  szö- 
vődnek együvé,  mint  a rongyos  fátyol  össze- 
vissza tépett  foszlányai.  Itt  is,  ott  is  valami 
és  a végén  mégis  csak  semmi.  Kezdődik  az- 
zal, hogy  Agenor.  a volt  korinthi  király 
testvérbátyja,  keresi  unokaöcscsét  Leandert, 
kivel,  hogy  szive  ment  legyen  a szerelemtől, 
egy  hegyi  odúban  tartózkodik.  A fiatal  em- 
ber azonban  kóborlás  közben  megszerette 
Agláját,  Aglája  is  őt  és  betegen  tér  vissza. 

Ezek  után  a drámai  bonyodalom  köve- 
telményei szerint  küzdelemnek,  harcznak  kel- 
lene kifejlődni.  Fejlődik  is  mind  a kettő,  de 
minő?!  Agenort  megbotozzák,  Leandert  le- 
kötik egy  fa  törzsökéhez.  Olyan  küzdelemről, 
mely  a szenvedélyekből  fakad,  szó  sincs. 
Igaz,  hogy  nem  is  lehet,  mert  Somló  hősei 
szeretnek  vándorolni  és  igy  a darabban  e 
vándorlás  esélyeinek  kell  megtörténniük,  ezek 

mellett  a szenvedélyek  küzdelmének  már  hely 
sem  maradhatott.  Nem  is  jutott  nekik  sem  a 
második  felvonásban,  hol  az  első  felvonásban 
megismert  alakokon  kivül  egy  juhász  csa- 
ládját, majd  korinthi  főurakat,  végül  Athamas 
szolgáit  kell  megismernünk;  sem  a harma- 
dikban, hol  ismét  uj  alakok  jambusos  diktiói 
kisértenek. 

Itt  még  arra  kellene  megfelelnünk,  hogy 
mint  alakul  ebből  a meséből  és  miként  ala- 
kulnak azokból  az  alakokból,  kiket  föntebb 
jellemeztünk,  drámai  cselekvény,  illetőleg 
vígjáték.  De  az  egyikre  csak  oly  kevéssé  le- 
hetne feleletet  adni,  mint  a másikra.  Az 
Első  szerelemben  nem  cselekszenek  az  em- 
berek, csak  dekla  máinak  meg  érzelegnek.  És 
a hol  nincs  cselekvény,  nagyon  nehéz  ott 
drámai  formáról  is  beszélni,  de  különösen  ne- 
héz Somló  darabjánál  vígjátékról  szólani,  hol 
a vígjátékokra  csak  az  a triviális  megkülön- 
böztetés emlékeztet,  hogy  a végén  senki  se 
hal  meg  és  az  a drasztikus  jelenet,  melyben 
Agenort  jól  megbotozzák. 

Ezek  után  alig  is  marad  kötelességünk 
terhekép  más,  minthogy  kutatnók,  mi  van 
hát  a darabban,  a mi  életre  segítette  ? De  a 
külső  körülmények  aprólékos  rajzai  nem  fog- 
lalhatnak helyet  e szűk  hasábokon  és  nekünk 
nincs  is  kedvünk  pörbe  állani  a véletlenség- 
gel,  hogy  a vihar,  virágot  nem  téphetve,  gazt 
czepelt  magával.  Kisöpörjük;  jobban  mondva 
kisöpörtük,  és  Somló  darabjától  olyan  tiszta 
már  a nemzeti  színház  repertoireja,  mint  a 
férfiúi  kebel  az  első  szerelem  rajongó  és  üres 
hóbortjától.  De  kívánjuk,  hogy  az  Első  sze- 
relem kudarczaiból  Somló  levonja  magának 
tanulságul  azt,  hogy  nem  lehet  drámát  Írni 
abból,  a mi  az  egyes  ember  szivében,  mint 
egyes  ember  érzelme  kifakad. 

Dr.  Berényi  Pál. 


IRODALOM  ÉS  MŰVÉSZET. 

Tihanyi  Miklós  meghalt.  Mély  részvétet  fog  kel- 
teni kétségkívül  az  irodalom,  művészet  és  a közönség 
minden  rétegében  a szomorú  hír,  hogy  a népszínház 
egyik  kiváló  tagja,  a nagytehetségii  és  nagyreményű 
Tihanyi  Miklós  f.  é.  márczius  31-én  szivszélhüdésben 
hirtelen  elhunyt.  Tihanyi  mint  genre-szinész  a legkitű- 
nőbbek közé  tartozott  és  alapos  volt  a remény,  hogy 
egykor  a nemzeti  színház  művészei  közt  fog  helyet 
foglalni,  a hová  tehetsége  és  ambicziója  el  is  juttatta 
volna,  ha  a halál  épen  a pálya  közepén,  élete  leg- 
szebb korában  (35  évét  alig  töltötte  be)  ki  nem  oltja 
derék  s magasabb  fejlődésre  képes  talentumot.  Pá- 


lyatársai és  mindazok,  a kik  változatos  alakításaiban 
gyönyörködtek,  gyászolva  kisérték  sírjába  a korán 
elköltözöttet.  Rövid,  de  fáradalmas  és  izgalmakban 
gazdag  művészi  élete  után  nyugodjék  békén ! 

* 

Jókai  Mór  befejezte  a «Fekete  gyémántok*  czimü 
drámáját,  melyben  a hasonczimü  regény  szövegét  dra- 
matizálta. 

* 

(Megjelent  uj  könyvek.)  A Franklin-tár saság 
kiadásában  újabban  egész  csomó  érdekes  könyv  jelent 
meg,  részben  eredeti,  részben  fordítás.  Legnagyobb 
része  az  Olcsó  könyvtár  czimü,  Gyulai  Pál  szerkesz- 
tése alatt  álló  vállalatból  került  ki.  Czimeik  a követ- 
kezők : A franczia  forradalom  hírlapjai  és  hírlapírói. 

Irta  Neményi  Ambrus,  ára  30  kr.  — Kun  László , tra- 
gédia Dugonics  Andrástól,  becses  előszóval  és  jegyze- 
tekkel. (Heinrich  Gusztávtól.)  Ára  40  kr.  Franczia 
nyelvből  fordítottak  a következők:  A csonka  fülű 
ember,  regény,  irta  About  Edmond,  ford.  Fáy  Béla ; 
ára  50  kr. 

Aurélia  néni,  regény  Theuriet  Andrétól.  Ára  60  kr. 

A költészetről,  tanköltemény  négy  énekben,  irta 
Boileau,  ford.  Erdélyi  János.  2.  kiadá*.  Ára  30  kr. 
Ezeken  kivül  magában  foglalja  a gyűjtemény  Turge- 
nyew  «Egy  vadász  iratai*  czimü  híres  rajz-cziklusát. 
Oroszból  fordította  Csopey  László.  Ára  1 frt  20  kr. 
Megjelent  továbbá  önállóan  Beniczlcyné  Bajza  Lenke 
kitűnő  Írónőnk  uj  regénye : «Nem  ismerem  a múlt  tör- 
ténetét)), melyre  még  visszafogunk  térni,  és  egy  an-  j 
goiból  fordított  nagyobb  regény : Forster  Dóra , 
Besaut  Waltertől.  Ez  a regény  különösen  az  ifjúságnak 
ajánlható.  Az  egész  könyvet  frissesség  és  naiv  báj 
hatja  át,  itt-ott  életerős  humorral  vegyítve,  mely  áta-  : I 
Iában  ismertető  jele  az  angol  regényeknek  és  bizony 
jóltevőleg  hat  a franczia  regényekben  hemzsegő  si-  I 
kamlós  helyzetek  és  frivol  élezek  olvasása  után.  El-  t 
ismerjük  szívesen,  hogy  — a mi  legalább  kiválóbb 
íróikat  illeti  — a franczia  regényírók  is  végczéljukban 
az  erkölcsöt  igyekeznek  győzelemre  juttatni,  mig  más- 
részt az  angol  regényirodalom  a könnyüt,  szellemest 
és  mulattatót  nem  bírja  nagy  mértékben ; de  annyi 
bizonyos,  hogy  ifjainknak  és  leányainknak  sokkal  in-  ■ 
kább  ajánlanék  a Forster  Dóra  elolvasását,  mint  bár- 
mely kitűnő  Dumas-  vagy  Daudet-féle  regényt.  Az 
említett  történet  a múlt  században  játszik  s festi  azt 
az  utolsó  villongást,  mely  a Stuart  Jakab  és  a hol- 
land protestáns  György  közt  folyt  az  angol  korona 
miatt.  Ez  az  egész  pártharcz  különben  csak  hátterül 
szolgál  Forster  Dóra  egyszerű  és  nemes  szerelmi  tör- 
ténetéhez, a ki  protestáns  lítére  a szivek  kölcsönös 
vonzalma  daczára  nem  lehet  neje  a katholikus  lord 
Derwent-waternek,  a ki  Jakab  herczeg  gyermekkori 
játszótársa  és  akarata  ellenére  a zendülésbe  vegyül, 
hogy  abban,  mint  egyik  főember,  gyászos  véget  ta- 
láljon. — De  hasonló  helyzetek  daczára  e regényben 
nyomát  sem  találjuk  valami  Wertheri  érzelgésnek, 
mert  hát  Angliában  nem  olyau  szentimentálisak  az 
emberek,  mint  Németországban.  Forster  Dóra  szive 
fájdalma  daczára  erélyesen  megmenti  bátyját  a bör- 
tönből, hova  szintén  mint  fölkelő  jutott  és  csak  ötven 
éves  korában  hal  meg,  hasznos  és  vallásos  élet  után. 

A regény  különben  önelbeszélés  alakjában  van  Írva 
és  ennélfogva  kissé  szubjektív ; de  mindamellett  az 
elbeszélő  sok  érdekes  és  mulatságos  mellékalakot  sző 
a főcselekménybe  és  a múlt  századbeli  egyszerű  nor- 
thumberlandi  és  londoni  életet  is  érdekes  képekben 
tárja  elénk.  A díszesen  kiállított  és  huszonnégy  szép 
metszettel  illusztrált  könyv  ára  2 frt.  (m.) 

Méhner  Vilmos  könyvkiadónál  megjelent  Vörös- 
marty műveinek  füzetes  kiadásából  a 23 — 26.  füzet. 

- - 

Szerkesztő  : Ábrányi  Emil.  — Kiadó : Aigner  Lajos. 

SCHOPENHAUER  SZÉPTANA. 

Irta  Palágyi  Menyhért. 

IV. 

A PLÁTÓ I ESZME  ES  A DING  AN  SICH  ÖSSZE- 
OLVASZTÁSA. 

Első  két  czikkemben  arra  a két  forrásra 
utaltam,  melyből  Schopenhauer  az  ő bölcse- 
leti rendszerének  alapgondolatait  merítette. 
Harmadik  czikkemben  két  ellentétes  irány 
küzdelméről  szólottám,  mely  az  eszthetika 
történetén  végig  húzódik,  és  melylyel  szem- 
ben minden  müfilozófnak  valamiképen  állás- 
pontot kell  foglalnia.  Most  ki  fogom  fejteni, 
hogy  Schopenhauer  miként  alkotta  meg  a 
Kant-féle  Ding  an  sich  és  a Plátói  eszme 
összegyúrása  által  a saját  eszthetikáját  és 
hogy  ennek  alapján  minő  álláspontot  foglalt 
el  ama  ellentétes  irányzatokkal  szemben,  me- 
lyeket a mintázó  és  egyénitő  művészetnek 
neveztem. 

Plátó  az  egyedek  mögött  a fajok  örök 
ősképeit,  az  eszméket  látja.  Kant  az  egész 
alanyi  világkép  mögött  lappangó  magában  j 
valóra,  Ding  an  sich-re  utal.  Schopenhauer  , 
azt  vitatja,  hogy  Plátó  eszméje  és  Kant  Ding 
an  sich-je  két  nagyon  rokon,  sőt  majdnem 
ugyanaz  az  egy  dolog.  Ez  atyafiság  Mesze- 
lése Sch.  bölcseleti  rendszerének  sarkalatos 
pontját  képezi,  melynek  kihagyásával  egész 
filozófiájából  alig  marad  egyéb  hátra,  mint 
az  a fölötte  kétes  értékű  apergu,  hogy  a 
világ  magában  valója  tulajdonképen  nem 
egyéb,  mint  az  akarat,  vagyis,  hogy  az  egész 
világ  nem  más,  mint  az  egységes  ösakarat 
(vagy  erő)  megjelenése  a tér,  idő  s okozatos 
összefüggés  formáiban. 

Az  akarat  megjelenésének  Sch.  szerint 
különböző  fokozatai  vannak.  Egy  ilyen  foko- 
zata az  egész  élettelen  vagy  szervetlen  világ. 
Második,  magasabb  fokozatát  a szerveslények 
világa  képviseli,  melyen  belül  növény,  állat 
és  ember  mind  magasabbra  emelkedő  újabb 


lépcsőzeteknek  tekintendők.  Minden  fokozat- 
nak egy-egy  plátói  eszme  felel  meg.  Vagyis 
jobban  mondva,  a plátói  eszme  nem  egyéb, 
mint  a Ding  an  sich,  az  akarat  megjelené- 
sének egy  bizonyos  határozott  fokozata.  Eine 
Stufe  dér  Objektivation  des  Willens. 

Képletesen  tehát  úgy  fejezhetnők  ki  a 
Ding  an  sich  és  az  eszme  viszonyát,  hogy  a 
Ding  an  sich  megjelenése  által  mintegy  lét- 
rává húzódik  szét,  melynek  egyes  fokait  az 
örök  eszmék  képviselik.  Ezek  az  eszmék  az- 
tán térben  és  időben  millió  és  millió  egyes 
lényre  forgácsolódnak  szét,  melyek  az  oko- 
zatos összefüggés  törvényei  szerint  támadnak 
s merülnek  ismét  enyészetbe.  Maguk  az  esz- 
mék azonban  örökké  változatlanok,  mert  a 
térhez  és  időhöz  semmi  közük. 

A ki  tehát  a változatos  és  örökké  vál- 
tozó világ  lényegébe  akar  hatolni,  annak  a 
tünékeny  egyedek  mögött  lappangó  örök  esz- 
mék lépcsöfokozatán  kell  a Ding  an  sich-hez 
leereszkednie.  Megfordítva  az  egységes  Ding 
an  sich-ből  az  eszmék  közvetítő  fokozatai 
által  szerkeszthetjük  meg  az  előttünk  feltá- 
ruló világképet.  Szóval  Sch.  az  alanyi  világ- 
kép és  az  egységes  Ding  an  sich  közé  a fo- 
kozatos eszmevilágot  ékeli,  hogy  megkönnyítse 
magának  a világ  lényegéhez  való  leszállást 
és  onnan  megint  az  alanyi  világképhez  való 
fölemelkedést. 

Az  eszme  eszerint  középhelyet  foglal  el 
az  elmúló  egyed  és  a Ding  an  sich  között. 

Eszmék  felelnek  meg  a különböző  ter- 
mészeti erőknek,  a nehézségnek,  vegyi  von- 
zalomnak, elektromosságnak  stb.  Úgyszintén 
a növény-  és  állatvilág  osztályainak  és  fajai- 
nak. Az  ember  pedig  a Ding  an  sich  meg- 
jelenésének oly  magas  fokozata,  hogy  minden 
egyén  más-más  eszmét  képvisel. 

Ezt  az  eszmetant  Schopenhauer  azért 
csempészi  be  bölcseletébe,  hogy  a végetleniil 
változatos  képet,  melyet  a természet  elénk 
tár  az  egységes  és  formátlan  Ding  an  sich- 
ból  kimagyarázhassa  és  egyszersmind  egy 

eszthetikának  alapjait  lerakja.  Könnyű  kimu- 
tatni, hogy  az  egész  eszmetan  csak  egy  szo- 
fizmákból  épült  légvár. 

A Ding  an  sicli  — mint  mondottuk  — 
mentes  az  alanynak  ismereti,  azaz  a tér,  idő 
és  okozatos  összefüggés  formáitól.  Minden 
sokaság  és  minden  változás  csak  térben  és 
időben  lehetséges  és  ez  értelemben  a tért  és 
időt  a « princípium  individuationis»  vagyis 
az  egyénités  princzipiumának  lehet  nevezni, 
mert  csak  általuk  lehetséges  az  egyéni  so- 
kaság és  múlandóság.  A Ding  an  sich  azon- 
ban mentes  a tér  és  idő  tormáitól  és  igy  őt 
nem  illet  meg  sem  sokaság,  sem  múlandóság. 

És  Schopenhauer  mégis  azt  mondja,  hogy 
a Ding  an  sich  megjelenésének  különböző 
fokozatai  vannak,  a melyek  épen  az  eszmék. 
Igaz,  hogy  ezeket  a fokozatokat  nem  magá- 
nak a Ding  an  sicn-nek  tulajdonítja,  hanem 
csak  a megjelenésének  (objektivácziójának.) 
De  a szó  nem  segít  a dolgon.  Mert  az  a fo- 
kozatosság vagy  a Ding  an  sich  lényegében 
rejlik,  vagy  ped'g  az  ismerő  alany  természe- 
tében. Vagy  mind  a kettőben  egyszerre.  Ha 
a Ding  an  sich  fokozatos  különbségeket  rejt 
magában,  akkor  be  nem  látható,  hogy  miért 
ne  tartalmazna  bármily  nemű  különbségeket 
és  igy  vége  van  az  ö állítólagos  egységének, 
szóval  az  ő Ding  an  sich  voltának. 

Ha  pedig  a Ding  an  sich  megjelenésének 
fokozatai  (az  eszmék)  az  ismerő  alany  meg- 
különböztető természetéből  folynának,  akkor 
az  eszmék  világa  is  alanyi  jellegű,  ép  úgy 
az  egyének  világa  és  tökéletes  szakadás  jön 
létre  a Ding  an  sich  és  a mi  világképünk 
között,  olyformán,  hogy  a Ding  an  sich  va- 
lami téren  és  időn  kivíili,  formátlan  és  tulaj- 
donság nélküli  semmiség,  melyből  az  ismerő 
alany  a maga  szeszélyében  egy  egész  világot 
formál.  Szóval  az  egész  világ,  a mint  előttünk 
feltűnik,  puszta  Fichte-i  agyrém.  Valóságos 
léte  pedig  csak  annak  a nevetséges  Ding  an 
sich-nek  van,  mely  a mi  világképünk  tétlen 
alapja  és  a mely  téren  és  időn  kiviil  tengeti 
formátlan  exisztencziáját. 

Ha  végre  a Diug  an  sich  megjelenésének 
fokozatai  mind  ő magából,  mind  az  ismerő 
alanyból  erednének,  akkor  egyrészt  a Ding 
an  sich  megszűnnék  az  lenni,  a minek  mon- 
dottuk, másrészt  a világ  egészen  alanyi  csi- 
nálmánynyá  válnék  és  a két  abszurdum  egye- 
sülése semmi  okos  eredményt  sem  adna. 

Schopenhauer  nagyon  jól  érzi,  hogy  esz- 


metanával minő  veszedelmes  lejtőre  lépett. 
Ezért  azt  a közvetítő  állást,  melyet  az  esz- 
mének az  alanyi  világkép  és  a Ding  an  sich 
között  tulajdonit,  valami  sajátságos  szofizmá- 
val  akarja  megszilárdítani. 

Az  objektiváczió  a megjelenés  fogalmát 
kezdi  fejtegetni.  A megjelenés  a tér,  idő  és 
okozatos  összefüggés  alanyi  formáiban  törté- 
nik. Ezek  az  alanyi  ismeret  specziális  formái, 
melyek  az  egyedek  sokaságát  és  elmúlását 
okozzák.  De  az  alanyi  ismeretnek  legáltalá- 
nosabb formája  az,  a mit  legjobban  a mon- 
datnak szyntaktikai  alakja  által  lehet  meg- 
érzékiteni.  Valamint  a mondat  nem  más,  mint 
I az  alanynak  és  állítmánynak  egymáshoz  való 
j viszonya,  úgy  az  ismeret  sem  egyéb,  mint 
az  ismerő  alanynak  és  az  ismeret  tárgyának 
kölcsönös  vonatkozása.  Ez  a vonatkozás  vagy 
függés  úgy  fejezhető  ki,  hogy  nincsen  tárgy 
alany  nélkül  és  nincsen  alany  tárgy  nélkül. 

Ha  a Ding  an  sich  az  ismeret  formáit 
csak  annyiban  veszi  föl,  hogy  egész  általá- 
nosságban az  ismeret  tárgyává  válik  egy 
ismerő  alanyra  nézve,  anélkül  azonban,  hogy 
a tér,  idő  és  okozatos  összefüggés  formáiba 
is  belépne,  akkor  válik  belőle  az  eszme.  Az 
eszme  pedig  az,  a mi  később  a tér  és  idő  L 
formáin  belül  egyedekké  forgácsolódik  szét. 

Erre  a felelet  csak  az,  hogy  nem  ért- 
hető, miként  váljék  valami  általánosságban 
az  ismeret  tárgyává  az  ismerő  alanyra 
nézve  a nélkül,  hogy  a tér,  idő  és  okozatos 
összefüggés  formáiba  is  belépne.  És  még  ke- 
vesebb értelme  van  annak,  hogy  miért  válnék 
az  eszme  a Ding  an  sich  megjelenésének  egy 
bizonyos  fokozatává  az  által,  hogy  egész  álta- 
lánosságban ismereti  tárgygyá  lesz  egy  is- 
merő alanyra  nézve 

Hiába  csűri,  csavarja  Schopenhauer  a 
dolgot.  Azzal  a Ding  an  sich-hel  nem  tud  ő 
semmit  sem  kezdeni.  Csak  ellenmondásokba 
keveredik,  ha  rá  valamit  építeni  akar.  Azt 
mondani,  hogy  az  eszme  nem  más,  mint  a 
Ding  an  sich-nek  egész  általánosságban  való 
megjelenése  és  egyszersmind  egy  bizonyos 
fokon  való  megjelenése : csak  szemfényvesztés, 
melylyel  el  nem  födhetni  azt,  hogy  a foko- 
zati  különbség  a Ding  an  sich  lényegébe  már- 
is bele  csempésztetett. 

A csempészet  nyilvánvalóvá  lesz,  ha  meg- 
gondoljuk, hogy  az  eszme  már  is  sok,  holott 
a Ding  an  sich  csak  egy  volt.  Hogyan  soka- 
sodhatott meg  a Ding  an  sich  az  által,  hogy 

egész  általánosságban  az  ismeret  tárgyává 
lett  anélkül,  hogy  a tér  és  idő  formáiba  lé- 
pett volna?  Hiszen  minden  sokaság  csak  a 
tér  és  idő  formáiból  ered. 

Schopenhauer  ugyan  sehol  sem  mondja 
ki  világosan,  hogy  az  eszme  sok  és  nem  egy. 
De  ez  nem  változtat  a dolgon,  mert  ő azért 
mégis  csak  különböző  eszmékről  beszél,  sőt 
annyira  megy,  hogy  minden  egyes  ember  mö- 
gött külön  eszmét  lát.  Legfurcsább  az,  mikor 
egy  helyütt  az  eszmék  különböző  voltát  meg- 
átalkodott szenvedélyességgel  vitatja.  Emlí- 
tettem, hogy  Sch.  szerint  minden  természeti 
erőnek,  minő  a nehézség,  elektromosság  stb. 
különböző  eszme  felel  meg.  Ez  alapon  hiába 
való  fáradozásnak  tekinti  a természettudósok 
abbeli  törekvését,  hogy  a fizologiai  jelensé- 
geket khemiai  és  ezeket  ismét  mechanikai, 
azaz  mozgási  tüneményekre  vezessék  vissza, 
így  tehát  éles  ellentétbe  keveredik  a modern 
természettudomány  legjellemzőbb  irányza- 
tával. 

Ezt  csak  azért  említem,  mert  igy  vilá- 
gosan kitűnik,  hogy  Sch.  nem  egy,  hanem 
több  eszmét  kontemplál.  Sőt  mondhatnám  vég- 
telen vagy  legalább  határozatlan  számú  esz- 
mét, mert  hisz  minden  egyes  ember  kiilön- 
külön  eszmének  képviselője. 

De  annak  is  meg  van  oka,  hogy  miért 
vitatja  Sch.  az  eszmék  különböző  voltát.  Az 
eszme  az  ő fogalmazása  szerint  örök  és  vál- 
tozatlan. Ennélfogva  az  eszmék  közt  fejlődés 
és  átmenet  nem  lehet.  A fejlődés  szót  egyál- 
talán kerüli  és  mindig  inkább  kész  fokozat- 
ról beszél.  A természettudományok  nyelvén 
szólva  az  eszmék  örök  volta  azt  jelentené, 
hogy  fajok  állandók  és  közöttük  átmenet 
nincs.  Ez  a Darwinizmus  egyenes  ellentéte. 
És  mégis  sajátságos,  hogy  Schopenhauer  böl- 
cseletében sok  a darwinisztikus  elem.  Mert 
a hol  részletes  fejtegetései  elragadják,  ott 
megfeledkezik  rendszeréről.  így  például  azt 
mondja,  hogy  két  alsóbb  rendű  eszme  küz- 
delméből egy  harmadik  magosabb  emelkedik 
ki.  Ha  ez  nem  fejlődési  folyamat,  akkor  nem 
tudom,  hogy  mi  egyéb. 

íme  tehát  az  eszmék  küzdenek  is  egy- 
más ellen,  sőt  ez  az  ő csúf  tulajdonságuk. 
Pedig  eredetileg  az  eszme  nem  volna  egyéb, 
mint  a Ding  an  sich  legáltalánosabb  megje- 
lenése: mikor  az  még  a tér  és  idő  formáin 
kívül  marad,  tehát  okvetlenül  csak  egy. 
Gyenge  pillanataiban  Sch.  a küzdelmet  és 


meghasonlást  magába  az  akaratba  helyezi  át. 
Hiszen  a világ  egész  baja  végre  is  csak  az 
akaratnak  ebből  az  önmeghasonlásából  ered. 
Az  ismeret  ugyanis  nem  egyéb,  mint  az  aka. 
ratnak  legmagasabb  fokú  megjelenése ; ez  az 
ismeret  pedig  felvilágosítja  az  akaratot  vak- 
sága felöl.  Erre  a szegény  akarat  megszon- 
tyorodik  és  lemond  önönmagáról.  Ez  a Scho- 
penhauer morálja. 

Mi  azonban  itt  csak  eszthetikájára  ter- 
jeszkedhetünk ki.  Sch.  eszthetikájának  alap- 
ját az  eszmetan  képezi,  a mely  pedig,  mint 
láttuk,  nagyon  ingatag  szerkezetű.  De  ter- 
mékenynek sem  igen  mondható. 

Mindenekelőtt  újból  igazolva  látjuk  azt, 
a mit  első  czikkemben  kifejtettem,  hogy  az 
eszme  nem  lehet  szemléleti  természetű.  Hogy 
is  lehetne  azt  szemlélni,  a mi  még  a tér  és 
idő  formáiba  be  nem  lépett,  tehát  alaktalan. 

Nem  kevésbbé  lehetetlen  az  olyan  kon- 
templáczió  állapota,  melyben  az  ismerő  alany 
— mint  Sch.  mondja  — általános  ismerő 
alanynyá  válik  és  magukat  az  eszméket 
szemléli. 

(5 -ik  közlemény  következik). 


TÉL  VÉGE  ! 

Tél  vége!  melyben  már  tavasz  is  fogamzik. 

A nappal  nőtt  szintén  kis  kézzel  arasznyit, 

De  azért  zúzból  van  fákon  a lombozat, 
Meztelen  tagjait  takarni  tőn  olyat; 

A föld  egy  lepedőt  kapott  fel  magára. 

* 

Túljárok  falunkon,  az  égre  tekintek, 

Elborult  hajlata  fekete  nagy  tábla, 

Mezőkön  irmagul  bire  sincs  semminek, 

A puszta  közepén  egyedül  egy  nyárfa 
Kiáltó  jelképen  fehér  lap  papíron! 

* 

Óriás  ha  volnék,  ezt  a fát  kitépném, 

Hogy  vele  Írhassak  ama  nagy  táblára, 
Keresztet  két  felől  az  égnek  két  szélén 
Egy  szót  meg  közéjük,  Kegyesem  számára : 
Szeretlek ! szeretlek ! szeretlek  ! szeretlek  ! 

Kisteleki  Ede. 

CORALIE. 

Elbeszélés  Majthényi  Flórától. 

(Folyt.) 

— Nem  is  értem,  úrnőm,  hogy  miért 
jöttünk  mi  e kis  városba,  hol  önkényt  nél- 
külöz ön  fényt,  kényelmet  és  társaságot,  mi 
pedig  a fővárosban  oly  nagy  mérvben  meg 
volt.  Én  már  előre  is  unatkozom,  hisz  önnek 
öltözékeit  nem  lesz  alkalmam  rendben  tar- 
tani, mert  alig  hoztunk  magunkkal  valamit ! 

— Nem  baj  Louise,  ha  unatkozni  fog 
is  ön  egy  kissé,  de  én  a magam  részéről  nem 
fogok  unatkozni.  Én  fesztelenül  akarom  ki- 
heverni ama  fényes  rabságot,  mely  alul  az 
«etiquette»  szabályai  itten  fölmentenek.  Itt 
nem  ismer  senki,  azt  sem  tudják,  hogy  ki 
vagyok,  s nem  is  fogok  társalogni  senkivel, 
így  nem  mint  szereplő,  de  csak  mint  néző 
fogok  részt  venni  mindenben,  és  tanulmá- 
nyozni az  itteni  szokásokat,  a mi  nagyon 
mulatságos,  valamint  újságánál  fogva  érdé' 
kés.  E rendszer  mellett  egészen  kiviil  ma- 
radok a társadalom  hullámain,  s bizonyosan 
elérem  czélomat. 

— A mint  akarja  ön  asszonyom,  (sóhaj- 
tott Louise),  de  tartok  tőle,  hogy  az  itteni 
élet  nem  fogja  megnyerni  tetszését.  Egykor 
már  én  is  laktam  egy  kis  városban. 

— Ah,  ön  mulatni  akart,  s én  csak  fesz- 
telenséget keresek.  De  ha  épen  akarunk,  mu- 
lathatunk is  itt.  Vagy  nem  mulatságos  mind 
azt  nézni,  a mit  nem  ismerünk  ? ! S ha  végre 
megelégelném  az  itt  létet,  ki  gátol  abban, 
hogy  ne  változtassam  tartózkodási  helyemet?! 

— Az  igaz! 

Viszonzá  Louise  láthatólag  megkönnyeb- 
bülten, mert  ismerte  úrnőjének  változó  sze- 
zélyét  s remélte,  hogy  az  nemsokára  vissza 
fogja  őket  a fővárosba  varázsolni.  Azért  nyu- 
godtan kezdett  holmi  apróságok  rendezésé- 
hez, mialatt  Coralie  csendesen  ült  a pam- 
lagon. 

Szemeiben  újra  föltűnt  ama  varázshatalmu 
tekintet,  mely  nála  a merengést  jelezte.  S a 
ki  ismerte  öt,  jól  tudhatta,  hogy  most  leg- 
kedvenczebb  eszméivel,  s szivének  legdrágább 
tárgyaival  foglalkozik. 

Csendesen  kopogtak,  s Louise  kiváncsian 
tekintett  ki  az  ajtón. 

Egy  idegen  asszony  kért  bebocsáttatást, 
és  az  ismételt  kérdésre  megmondá,  hogy 
Schulzné,  a szappanos  mesterné  küldi  a to- 

rony-utczából.  mert  hallotta,  hogy  a nagy- 
ságos asszony  most  érkezett  meg  és  szállást 
keres,  azért  ajánlja  két  jó  szobáját  az  er- 
kélylyel  együtt.  A bútor  is  igen  diszes,  meg 
zongora  is  van. 


Coralie  önkénytelenül  mosolygott.  Mi  va- 
rázslat rejlik  a kis  városban,  hogy  már  tud- 
ják az  ő megérkezését  és  szándékát  ? ! 

Azt  üzente  vissza,  hogy  meg  fogja  nézni, 
s fölkelve  a pamlagról  Louisehez  fordult. 

— Rendezze  kissé  öltözékemet,  s indul- 
junk a fölfedezési  nagy  útra.  A mint  látom 
a bérkocsik,  úgyis  itt  állnak  ablakunk  alatt 
e téren. 

S nehány  perez  múlva  már  lehaladtak 
a szálkás  főlépcsőkön,  a kapualját  épen  sö- 
pörte a háziszolga,  egy  sereg  kacsa  pedig 
hápogva  szaladt  el  az  útból. 

A mint  a bérkocsiba  léptek:  az  ebédlő 
teremmel  ellenkező  oldalon  levő  kávéház  ab- 
laka megtelt  kiváncsi  fejekkel,  melyek  fölött 
a dákók  úgy  tűntek  elő,  mint  a fegyverek. 

E csoport  a városka  «jeunesse  doré»-ja 
volt,  kik  hirt  véve  a csodaszép  nő  érkéz- 
téröl,  több  ideje  ott  leselkedtek  már  az  úgy- 
nevezett «casino»  ives  boltozatai  alatt  a pipa 
füst  mystikus  ködében,  s unalom  üzőül  a he- 
lyiség két  ujságlapját,  -s  a billiard  szóra- 
koztató játékát  vették  elő. 

Louise  igen  jól  észrevette  a kiváncsia- 
kat, s az  éles  kövezeten  döczögö  kocsiban 
ülve  nevetve  mondá  Coralie-nek  : 

— Úrnőm  itt  sem  fogja  kikerülni,  hogy 
feltűnést  ne  gerjesszen  ! Vagy  nem  vette  észre 
ama  geniálisan  borzas  fejeket  a kávéház  ab- 
lakában ? 

— Hadd  nézzenek!  viszonzá  Coralie  — 
ezzel  nem  gátolnak  függetlenségemben.  Kü- 
lönben a tekintetek  önt  is  illethették! 

Tévé  utána  jókedvűen. 

Alig  telt  bele  nehány  perez,  s elértek 
utjok  czéljához. 

A templom-utcza  egy  a hegyen  fölfelé 
szaladó  tiszta  utczácska  volt,  mely  nevét  ama 
toronyról  vehette,  mely  épen  alatta  piroslott. 

A rósz  kövezeten  döczögve  érték  el  ama 
két  emeletü  erkélyes  házat  is,  melynek  söté- 
ten benyúló  mély  kapuja  mellett,  a bolt  ko- 
pottas táblái  hirdették,  hogy  a kívánt  helyen 
járnak. 

E táblák  mindenikén  ugyanis  kövérnek 
festett  angyal  vitt  nehány  tábla  szappant  a 
fején,  s az  üveg  ajtón  át  egy  szőke  tanoncz 

nézett  ki  az  utczára,  kinek  piros  arcza  duz- 
zadt az  épen  szájában  levő,  s elfogyasztandó 
zsemlyedarabtól. 

— Hej  fiú!  — kiáltott  rá  a bérkocsis 
egész  kényelemmel  maradván  ülőhelyén.  — 
Jer  elő ! Nem  látod,  hogy  vendégek  érkeztek  ? ! 
Nyisd  ki  a kocsi  ajtaját. 

S a zsemlyefogyasztó  gyerkőcz  azonnal 
engedelmeskedett. 

— Itthon  van-e  a nagyságos  asszony?  — 
kérdé  tovább  a kocsis  — Ez  az  uraság  meg- 
akarja látogatni,  azért  vezesd  föl  az  emeletre. 

A fiú  válasz  helyett  még  egy  jókorát 
harapott  a zsemlyéből,  s szolgálatkészen  sie- 
tett föl  a kissé  sötétes,  de  kényelmesen  szé- 
les falépcsőkön. 

ügy  tetszett,  hogy  Coraliet  a fesztelen 
jelenet  nagyon  mulattatja,  s iparkodott  a fiút 
elérni,  mert  vezetése  nélkül  azt  sem  tudta 
volna,  hogy  merre  forduljanak. 

Ez  aggodalom  különben  felesleges  volt, 
mert  oda  fönt  csak  egyetlen  — farácsakból 
készült  — ajtó  létezett,  melynek  csengettyű 
jét  a fiú  megrántotta,  azután  pedig  e munka 
eredményét  sem  várva  be,  dobogva  szaladt 
le  újra  a lépcsőkön  meztelen  lábaival. 

Nem  soká  várakoztatták  az  érkezette- 
ket, mert  egy  cselédféle  azonnal  kinyitotta 
a rács-ajtót  s barátságosan  kérdé : 

— Ugy-e  a nagyságos  asszonyt  tetszik 
keresni  a szobák  végett  ? 

A válaszadásra  nem  volt  idő,  mert  az 
átellenes  szoba  ajtaján  egy  csinos  leány  dugta 
ki  fejét  e szavakkal: 

— Csak  tessék  besétálni ! 

S megnyilt  a gazdag  szappanosné  híres 
szentélye. 

Az  első  egy  világos,  nagy  szoba  volt, 
mely  föltűnő  csínnal  és  hímzett  bútorokkal 
volt  kidiszitve. 

Az  egyik  sarokban  szép  nagy  zongora 
állott,  s a bejárattal  szemben  egy  üveg  ajtó 
az  erkélyre  nyílt. 

— Ez  az  egyik  szoba  . . . 

Jegyzé  meg  a csinos  leányka  magyará- 
zóig, de  be  sem  fejezhette  jól,  midőn  az 
egyik  oldalajtó  küszöbén  megjelent  a lila- 
szinű  selyem  ruhába  ötözött  háziasszony,  ki- 
fején rózsaszínű  szalagos  és  kék  virágos  fej- 
kötő díszlett,  s ki  oly  kövér  volt,  hogy  tag- 
jai szinte  egybefolytak. 

— Emerenczia!  — kiáltott  föl  szemre- 
hányóig — illik  az  embereket  igy  fogadni  ? 


Nem  tudod  előbb  az  idegen  uraságokat  a 
társalgó  terembe  vezetni  ? ! S csak  akkor 
szólani  a kibérlendő  szobákról,  ha  majd  kér- 
dezni fognak.  Ez  az  etiquette?! 

Coralie  borzadva  hallotta  e szót.  Tehát 
a világ  e zugába  is  eljutott  az  etiquette-nek 
[ egy  ferde  hulláma?! 

Schulzné  mosolyogva  fordult  Coraliehez 
s régi  divatu  bókot  mondva  előtte,  szabadko- 
zólag  mondá: 

— Bocsánat  igen  tisztelt  asszonyság, 
hogy  e gyermekleány  még  nem  tudja  az  illem- 
szabályokat.  Pedig  bizony  eleget  költöttem  a 
nevelésére.  Kérem  tessék  belépni.  Kérem, 
kérem. 

Ezzel  vastag  karjaival  a mellékszobába 
tolta  vendégeit. 

Hasztalanul  szabadkozott  Coralie,  hogy 
ő tulajdonképen  csak  a szobákat  óhajtaná 
! megtekinteni,  hogy  siet,  hogy  nincs  ideje,  ez 
i mind  hasztalan  volt,  mert  a koros  nő  csak 
folyton  ezt  hajtotta: 

— Kérem,  kérem  csak  tessék,  mert  én 
tudom,  hogy  mi  az  illem  s ez  ellen  a világ- 
ért sem  akarnék  véteni ! 

A szép  grófné  kénytelen  volt  az  unszo- 
lásnak engedni,  mert  félt  attól,  hogy  végre 
őt  is  neveletlennek  tartják  az  itteni  fogalmak 
szerint. 

A szobában,  melybe  léptek,  egy  másik 
leányka  végzé  épen  munkáját,  mely  abból 
állott,  hogy  a kávésasztalt  mindenféle  jóval 
telirakta.  A házinő  az  asztalkához  erőszakolta 
szabadkozó  vendégeit. 

— No  már  csak  ne  tessék  megsérteni ! 
Mit  mondana  a világ,  hogy  én  még  az  illen- 
dőséget sem  tudom!  Pedig  itt  nálunk  az  a 
szokás,  hogy  a kit  szívesen  látunk,  azt  meg 
is  kínáljuk  valamivel!  Tessék  ebből  a kür- 
tös-fánkból, ebből  a befőttből,  vagy  a miből 
tetszik. 

Szabad  kávét  öntenem  ? 

«Fussbad»-dal  ? vagy  anélkül? 

Ho,  hó!  Már  nagyon  is  teli  töltöttem  a 
findzsát,  egészen  az  abroszig.  Emerenczia, 
Malvinka,  nem  szaladtok  mindjárt  ide  segí- 
teni?! Ezek  a leányok,  ezek  a leányok!  Pedig 
mennyit  költöttem  a nevelésükre ! Igaz ! el 
is  feledtem  őket  bemutatni.  Ez  az  öregebbik 
Emerenczia.  Mondhatom  igen  csinosan  tán- 
czol, és  beszél  francziául.  Nos  parlirozz!  Ez 
pedig  Malvinka  az  ifjabbik.  Virtuóz  a zon- 
gorán. 


230 


KOSZORÚ 


15.  SZÁM 


Nos  Malvinka  eredj,  mulattass  bennün- 
ket a mig  kávézunk,  hát  menj ! 

— De  mama  . . . 

— Csak  ne  szabadkozz!  Tudod,  hogy 
ez  nem  illik!  Egy  keveset  lehet,  sőt  kell  is, 
de  nem  ennyire!  Lám  ilyenek  a művészek! 

Egészité  ki  mondókáját  vendégeihez  for- 
dulva. 

Mialatt  a fölszólított  Malvinka  a zongo- 
rához ment,  anyja  büszkén  tekintett  utána, 
a mi  által  egy  kis  szünet  állott  be,  mely 
alatt  Coralie  igen  kényelmetlenül  érezte  ma- 
gát, mert  azt  sem  tudta,  hogy  nem  vét-e  va- 
lamiben az  itteni  szokások  és  úgynevezett 
« illemszabályok*  ellen,  a mi  által  — a mint 
már  eddig  is  észrevette  — az  egész  városka 
rögtön  nyelvére  venné  őt.  Megbánta  már, 
hogy  a szobákat  megtekinteni  jött  és  feszé- 
lyezettebbnek  érezte  magát  sokkal,  mint  a 
főváros  megszokott  köreiben. 

— Tetszik  hallani?!  — kérdé  a szap- 
panosné,  figyelmeztetve  hallgató  vendégeit 
leányának  játékára  — «Milyenerő!»  «Milyen 
gyorsaság!*  « Milyen  magasztosság !»  Épen 
úgy  játszik  a leányka,  mint  a liogy  egyszer 
Liszt-et  hallottam  dicsérni! 

Ezalatt  pedig  folyt  az  egyszerű  polka, 
össze-vissza  hadartan,  úgy  hogy  ütemeit  is 
alig  lehetett  kivenni  a nagyszerű  hang- 
zürből. 

Coraliet  előbb  a nevetés  gonosz  koboldja 
környékezte,  azután  a jószivii  szánalom  fogta 
el.  S épen  a mondandókra  gondolt,  midőn 
Louisenek  csodálkozó  kérdő  szemeivel  talál- 
kozott, a mi  által  ismét  a csintalan  kobold 
kezdett  ingerkedni  vele. 

A jő  szív  mégis  győzött.  Komolyan  süté 
le  Coralie  ragyogó  szemét,  s csak  ennyit  su- 
sogott : 

— Nagyon  szép! 

— Ugy-e  mondtam?  ! — örvendezett  a 
boldog  anya  — s a mellett  is  maradok,  hogy 
e leányka  valóságos  génié!  Azért  nem  saj- 
nálom azt  a sok  pénzt,  a mit  rá  költöttem. 
Valóságos  tenger  pénzt!  Minden  óra  egy  fo- 
rint volt. 

Ezalatt  bejött  a virtuóz  Malvinka  is, 
egészen  leforrázottan  és  szégyenkezve,  a nye- 
rendő dicséretek  reményétől. 

Anyja  azonban  rákiáltott : 

— Csak  vissza,  vissza!  Miért  hagytad 
abba  a játékot  ? ! Csak  folytasd,  vissza ! 

S Malvinka,  mintha  kergetnék,  önérze- 


tes mosolylyal  szaladt  vissza  a zongorához. 
Örült  is  egy  kissé,  hogy  a nagyszerű  dicsé- 
reteket legalább  egyelőre  kikerülte. 

— Majd  elfelejtek  újra  tölteni ! 

Kezdé  Schulzné  a kávés  ibriket  fenye- 
getőig tartva  a Coralie  csészéje  fölött. 

— Ó!  köszönöm,  köszönöm,  lehetetlen! 

Szabadkozott,  őszintén  megijedve  Coralie. 

— De  kérem  asszonyság,  tudom  én  az 
illemet ! 

— A grófné  csak  egy  kis  csészével  szo- 
kott inni! 

Szólalt  föl  védelmezőleg  Louise. 

— A kedvemért,  és  csupa  illemből  a 
grófné  asszonyság  még  egygyel  megihatik. 

Valóságos  kétségbeesett  harcz  folyt  ez 
után,  melyben  ugyan  Coralie  volt  a győztes, 
de  úgy  érezte,  mintha  az  itteni  vélemények- 
ben drága  áron  kellenék  ezt  megfizetnie. 

Alig  várta,  hogy  nyomasztó  helyzete 
véget  érjen,  melyben  csak  az  mulattatta, 
hogy  az  önfeláldozó  Louise  három  csészével 
hozta  helyre  úrnőjének  mulasztását. 

A zongorázó  leány  megint  elvégezte  pro- 
ductióját,  s anyja  újra  vissza  akarta  őt  ker- 
getni. 

De  Coralie  ^sajnálkozva*  bár,  de  hatá- 
rozottan kijelentette,  hogy  tovább  nem  időzhet. 

— Csak  még  egy  perczig!  — viszonzá 
a szives  háziasszony,  erős  karjaival  marasz- 
talóig fogva  körül  gyöngéd  alkotásu  ven- 
dégét. — A grófné  asszonyság  Emerenczia 
leányomnak  a hangját  még  nem  hallotta, 
pedig  ez  sem  megvetendő,  Emerenczia  siess. 
Ezt  meg  kell  hallgatnia! 

Ez  utolsó  szavak  oly  parancsolólag  és 
határozottan  voltak  elmondva,  hogy  a bár- 
mely oldalról  való  ellenkezést  lehetetlenné 
tevék. 

Azért  a megszólított  leány  tőle  kitelhe- 
töleg  iparkodott  a zongorát  elérni;  Coralie 
pedig  megadással  foglalt  újra  helyet  a pam- 
lagon. 

Kezdődött  az  ének,  mely  az  első  pilla- 
natban egészen  megrázkódtatá  a finom  ér- 
zékű és  résztvevő  szivü  Coralie  idegeit.  Mert 
az  ének  a legkétségbeesettebb  segélykiáltá- 
sokhoz volt  hasonló. 

(Folyt,  köv.) 

LAMARTINE  ÖNÉLETÍRÁSÁBÓL. 

— GRACZIELLA.  — 

Fordította  . Kaposi  József. 

(Folyt.) 

XVIII. 

így  beszélgetve  könnyedén  lépegettünk 
lefelé  Procida  lejtős  ntczáin.  Csakamar  meg- 
érkezkeztiink  a marinához.  (így  liivják  az 
Archipelagusban  és  Olaszország  e vidékein  a 
kikötő  vagy  a révvel  szomszédos  partokat.) 
A partot  ischiai,  proczidai  s nápolyi  bárkák 
borították,  melyeket  a tegnapi  vihar  kény- 
szeritett,  hogy  menedéket  keressenek  vizein. 
A napsütötte  helyeken  tengerészek  és  halá- 
szok aludtak  a hullámok  mindinkább  csende- 
sülő moraja  mellett,  másutt  ismét  csoportok- 
ban ülve  beszélgettek  egymással.  Ruhánk  és 
piros  szövet-sapkáiok  után  Ítélve,  mely  ha- 
junkat takarta,  toszkánai  vagy  genuai  fiatal 
matrózoknak  néztek,  kik  azon  két  árboczos 
hajónak  egyikével  kötöttünk  ki  Proczidában, 
melyek  ischiai  olajat  és  bort  szállítanak. 

Végig  jártuk  a marinát  keresve  egy  erős, 
jól  fölszerelt  bárkát,  melyet  két  ember  köny- 
nyen  kormányozhatna  és  mely  nagyságra  és 
alakra  leginkább  megközelítené  azt,  melyet 
elvesztettünk.  Nem  volt  nehéz  ilyent  találnunk, 
s ez  a sziget  egyik  gazdag  halászáé  Amit,  ki 
ezen  kívül  még  sok  mással  is  rendelkezett. 
Csak  nehány  hónapja  volt  használatban.  El- 
mentünk tulajdonosához,  kinek  házát  a gyer- 
mekek a kikötőből  megmutatták. 

Kedélyes,  értelmes,  jószivű  ember  volt. 
Az  éji  baleset  és  szegény  procidai  honfitár- 
sának vigasztalhatlansága,  melyet  elbeszéltünk, 
mélyen  meghatották.  Egy  piasztert  sem  ve- 
szített bárkája  árából,  de  nem  tartotta  sokra. 
A vásárt  32  arany  zechinában  kötöttük  meg, 
melyet  baráton  mindjárt  kifizetett.  Ezen  az 
áron  a hajó  egészen  uj  fölszerelésével,  vitor- 
lák, korsók,  kötelek,  vashorgonyokkal  együtt 
mind  a mienk  lett. 

Mi  meg  még  tökéletesítettük  is  a föl- 
szerelést annyiban,  a mennyiben  a kikötőnél 
egy  boltban  két  vörös  szövetből  készült  ka- 
bátot vettünk,  egyiket  az  öreg,  a másikat  a 
gyermek  számára;  azután  nehány  különböző 
fajú  hálót,  halkosarakat  és  nehány  durvább 
háztartási  eszközt  tettünk  hozzá  az  asszonyok 
számára.  Megegyeztünk  a bárka  eladójával, 
hogy  másnap  még  három  zechinot  fizetve 
neki,  a hajót  ugyan-e  napon  a part  azon  pont- 

jára  viteti,  melyet  neki  megjelölünk.  Mint- 
hogy a szélroham  csillapult  és  a sziget  emel- 
kedése is  védte  kevéssé  ezen  az  oldalon  a 
tengert,  ráállt,  mi  pedig  a szárazon  tértünk 
vissza  Andrea  házába. 

XIX. 

Az  utat  lassan  tettük  meg;  minden  fa 
alatt,  minden  szölőlugas  árnyékában  leültünk, 
beszélgettünk  és  álmodoztunk;  minden  pro- 
czidai leánykával  szóba  állottunk,  kosár  fü- 
gékre, naspolyákra,  szőlőre  alkudtunk,  me- 
lyeket magukkal  hordoztak  és  igy  töltöttük 
el  az  időt.  Mikor  egy  előhegység  csúcsáról 
észrevettük  hajónkat,  mely  lopva  sikamlott 
el  a part  árnyékában,  mi  is  megkettőztettiik 
lépteinket,  hogy  az  evezősökkel  egyidőben 
érkezzünk  meg. 

A házikóban  és  a körülötte  levő  szőlő- 
ben egy  hangot,  egy  lépés-zajt  sem  lehetett 
hallani.  Két  szép  bocskoros  galamb,  fekete 
csíkos  fehér  szárnyakkal,  melyek  a terasse 
kerítésére  aggatott  kukoricza  szemeit  csipe- 
gették, voltak  az  élet  egyedüli  jelei  a házban. 
Szép  csöndesen  a tetőzetre  mentünk ; az  egész 
családot  itt  találtuk  mély  álomba  merülve. 
Mindnyájan,  kivéve  a gyermekeket,  kik  Gra- 
cziella  karján  nyugodtak,  abban  a görnyedő 
helyzetben  aludtak,  melynek  okozója  nyilván 
a fájdalom  volt. 

Az  öreganya  fejét  térdeire  hajtotta  és 
fojtott  lélekzetvétele  még  mindig  zokogáshoz 
hasonlított.  Az  apa  keresztbe  font  karokkal 
feküdt  hátán  a napfényben.  A fecskék  röpii- 
lésiik  közben  szürke  haját  érintették.  Legyek 
lepték  be  izzadt  homlokát.  Két,  egészen  a 
szájáig  kígyózó  mély  barázda  mutatta,  hogjr 
férfiúi  ereje  megtörött  s hogy  könyek  között 
szunynyadott  el. 

E látván y szivünket  szaggatta.  De  a 
boldogságra  való  gondolat,  melyet  a szegény 
népnek  szerezni  fogunk,  megvigasztalt  ben- 
nünket. Fölkeltettük  őket.  Gracziella  és  kis 
testvérei  lábai  elé  a padozatra  raktuk  a friss 
kenyeret,  sajtot,  besózott  húst,  szőlőt,  naran- 
csokat, fügéket,  melyekkel  az  utón  megra- 
kodtunk. Az  ifjú  leányka  és  a gyermekek 
nem  mertek  mozdulni  a bőség  ez  esője  kö- 
zött, mely  mintha  csak  az  égből  hullott  volna 
eléjök.  Az  atya  köszönetét  mondott  családja 
nevében.  Az  öreganya  azonban  mindezt  fény- 
telen szemekkel  nézte.  Arczának  kifejezése 
több  haragot  árult  el,  mint  közönyösséget. 

« Rajta,  Andrea,  monda  barátom  az  öreg- 
nek, az  ember  ne  sirassa  meg  kétszer  azt, 
mit  munkával  és  bátorsággal  újra  visszasze- 
rezhet. Van  elég  deszka  az  erdőn  s vitorlák 
a sarjadzó  kenderben.  Csak  az  ember  élete 
az,  melyet  ha  a bú  elnyű,  nem  sarjadzik  újra 
többé  soha.  Egy  könyek  között  átélt  nap 
több  erőt  vesz  el,  mint  egy  évi  munka.  Jöjjön 
velünk,  nejével  és  gyermekeivel.  Matrózai  va- 
gyunk és  még  ma  este  fölsegitjiik  hozni  az 
udvarba  a hajótörés  maradványait.  Sövényt, 
ágyakat,  asztalokat,  bútorokat  csinálhat  be- 
lőlük családja  számára.  Meglátja,  önnek  örö- 
met fog  okozni  egykor,  ha  majdan  öregsé- 
gének napjaiban  azok  között  a deszkadarabok 
között  alhatik  nyugodtan,  melyek  annyiszor 
ringatták  a habokon. 

— Bár  koporsóink  lennének,  — mor- 
mogá  tompán  az  öreg  anyó. 

XX. 

Mindazonáltal  fölkeltek  és  lassan  lépe- 
getve jöttek  utánunk.  A tenger  látása  és  a 
habok  moraja  észrevehetöleg  kellemetlenül 
hatott  reájuk.  Nem  kisértem  meg  azonban 
leírni  a szegény  emberek  meglepetését  és 
örömét,  mikor  a lépcső  utolsó  kanyarulatánál 
észrevették  a szép,  uj  bárkát,  mely  partra 
huzva  ott  ragyogott  a régi  roncsai  mellett, 
s mikor  barátom  tudtukra  adá:  «Ime,  ez  az  I 
önökéi*  Mintegy  ugyanazon  öröm  villámától 
találva  borultak  térdre  mind,  ki-ki  ugyan- 
azon a helyen,  a melyen  állt,  hogy  hálát  re- 
begjenek  Istennek,  még  mielőtt  szavakat  ta- 
láltak volna,  melyekkel  nekünk  mondjanak 
köszönetét.  Boldogságuk  elég  köszönet  volt 
számunkra. 

Barátom  hívására  fölkeltek  újra  és  őt 
követve  a bárka  felé  indultak.  Kezdetben 
távol  maradtak  és  tartózkodón  járták  körül, 
mintha  csak  attól  féltek  volna,  hogy  álommal 
van  dolguk  és  látományuk  mint  valamely 
káprázat,  csakhamar  ismét  eltűnik.  Majd  kö- 
zelebb léptek  hozzá,  megtapogatták  s kezű-  j 
két,  melylyel  érintették,  homlokukhoz  és  aj- 
kukhoz emelték.  Végül  a csodálkozás  és  öröm 
kifejezéseiben  törtek  ki  s az  öreg  asszonytól 
a kis  gyermekig  egyik  a másikának  kezet 
adva  tánczolták  körül  a hajó  derekát. 

XXL 

Beppo  volt  az  első,  ki  fölmászott  rá.  A 
hajó  orrának  kis  fedélzetén  állva  egyenkint 

szedte  elő  a fenékből  mind  ama  felszerelési 
tárgyakat,  melyekkel  megtöltöttük  : a hor- 
gonyt, a köteleket,  a négyfülü  korsókat,  a 
szép  uj  vitorlákat,  a kosarakat,  a széles  ujju 
zubbonyokat ; megkopogtatta  a horgonyt,  feje 
fölé  emelte  az  evezőket,  kibontotta  a vásznat, 
megdörzsölte  ujjai  között  a köpenyek  durva 
szövetét  s mind  e kincseket  az  elragadtatás 
felkiáltásai  és  tipegése  közt  mutogatta  nagy- 
atyjának,  nagyanyjának  és  nővérének.  Az 
atya,  az  anya,  Gracziella  tekintetüket  a bár- 
kára, ránk  és  ismét  a bárkára  vetve  sírtak. 

A tengerészek,  kik  a bárkát  magukkal 
hozták,  elrejtőzve  a sziklák  mögött  szintén 
könyeztek.  Mindenki  áldott  bennünket.  Gra- 
cziella, ki  háladatosságában  legkomolyabban 
viselte  magát,  szemlesütve  közeledett  nagy- 
anyjához, ujjával  ránk  mutatott  s hallottam, 
mikor  odasugta  néki : «Nos,  kinek  volt  igaza, 
mikor  maga  azt  mondta,  hogy  ezek  pogá- 
ny ok,  én  meg  azt,  hogy  inkább  angyalok 
lehetnek  ? 

Az  öreg  asszony  lábainkhoz  borult  és 
bocsánatot  kért,  hogy  gyanút  táplált  irán- 
tunk. Ez  órától  oly  szeretettel  csüggött 
rajtunk,  mint  akár  unoka-leányain,  akár 
Beppón. 

XXII. 

Miután  a proczidai  hajósoknak  megfizet- 
tük a kialkudott  három  zechinót,  elbocsátot- 
tuk őket.  Mi  pedig  kivétel  nélkül  egy-egy 
fölszerelési  tárgyat  vettünk  kezünkbe,  me- 
lyekkel a hajó  feneke  volt  megtöltve  és  va- 
gyonuk rommaradványai  helyett  mind  e drá- 
gaságokat vittük  a boldog  család  házába. 
Este,  vacsora  után,  a lámpa  fényénél  Beppo 
elővette  nagyanyja  ágya  fejéből  a törött 
deszkadarabot,  melyre  atyja  szent  Ferencz 
képét  véste;  egy  fiirészszel  négyszögletesre 
vágta,  kitisztogatta  késével,  kifényesítette  s 
befestette  újólag.  Elhatározta,  hogy  másnap 
a hajóorr  belső  csúcsába  fogja  illeszteni,  hogy 
az  uj  bárkában  legalább  legyen  valami  a ré- 
giből. így  tettek  a hajdankor  népei,  mikor 
rendesen  a romba  dőlt  helyén  építették  fel 
templomaikat  s gondjuk  volt  rá,  hogy  az  uj 
falakba  anyagot  vagy  egy  oszlopot  vigyenek 
a régiből,  hogy  legyen  legalább  valami  ódon, 
megszentelt  dolog  az  újban  és  hogy  az  em- 
lékezés is,  bár  kopott  és  durva,  bírjon  saját 
kultusszal  és  varázszsal  a szívre  a modern 
szentély  remekművei  között.  Az  ember  min- 
denütt ember.  Érző  természete  mindig  ugyan- 

azokkal  az  ösztönökkel  bir,  legyen  szó  bár 
a Pantheonról,  a római  szent  Péterről  vagy 
pedig  egy  proczidai  sziklán  egy  hitvány  ha- 
lászbárkáról. 

XXIII. 

Ez  az  éj  talán  a legboldogabb  volt  mind- 
azok között,  melyeket  a Gondviselés  e ház- 
nak rendelt  a naptól  fogva,  melyen  a sziklák 
közül  kiemelkedett  egész  addig,  mig  majd 
ismét  porrá  leszen  ...  Az  olajfák  közt  sivitó 
szél  fütyülése,  a parton  megtörő  habok  zú- 
gása és  a hold  sugarainak  szelíd  fényénél 
aludtunk  el  a terasse-on.  Mikor  felébredtünk 
az  ég  tiszta  volt,  mint  a csiszolt  kristály,  a 
tenger  sötét  és  tajtékkal  csíkozott,  mintha  a 
hullámok  a sok  futás  és  fáradtságtól  izzad- 
tak volna;  ....  a szél  folyton  és  mind 
dühösebben  süvöltött.  Az  apró  fehér  vizgyön- 
gyök,  melyeket  a habok  a Misene-fok  csú- 
csánál összehalmoztak,  még  magasabbra  emel- 
kedtek, mint  tegnap  s az  összes  cumei  par- 
tokat világító,  emelkedni  és  újra  visszaesni 
nem  sziinő  süni  köd  apály  s dagálylyal  árasz- 
tották el.  Sem  a gáetai,  sem  pedig  a Baja- 
öbölben nem  lehetett  látni  egyetlenegy  vi- 
torlát sem.  A hullámokat  sirályok  verdesték 
fehér  szárnyaikkal,  ezek  az  egyedüli  madarak, 
melyeknek  elemük  a vihar  és  melyek  hajó- 
törések idején  örömhangokat  adnak,  mint  a 
halál-öböl  átkozott  lakói,  melyek  a siilyedő 
hajókban  zsákmányukra  várnak. 

A nélkül  hogy  egymásnak  megvallottul^ 
volna,  titkos  örömet  éreztünk,  hogy  a zivatar 
által  igy  körülzároltattunk  a halász  házába 
és  szöllőjébe.  így  legalább  volt  időnk  a sze- 
gény családdal,  melyhez  mint  gyermekek  tar- 
toztunk, együtt  örülni  boldogságukon. 

A szél  és  a háborgó  tenger  kilencz  álló 
napig  tartóztattak  itt  bennünket.  Azt  kíván- 
tuk — én  leginkább  — hogy  a zivatarnak 
bár  ne  lenne  vége  soha  és  egy  önkénytelen, 
végzetszerii  szükségesség  következtében  éve- 
ket kelljen  eltölteniink  ott,  hol  a világtól  oly 
elszigetelteknek  és  mégis  oly  boldogoknak 
éreztük  magunkat,  pedig  napjaink  jóformán 
észrevétlenül  s egyhangúlag  folytak  el.  Semmi 
sem  bizonyítja  ennél  inkább,  hogy  mily  kevés 
elég  a boldogsághoz,  mikor  még  a szív  ifjú 
és  mindenben  örömet  talál  ...  A legegysze- 
rűbb ételek  is  föntartják  s megújítják  a test 
életét,  mikor  fűszerezi  őket  az  étvágy  és  a 
szervek  frissek  és  egészségesek  . . . 


XXIV. 

Reggelenként  a fecskék  csicsergésére 
ébredtünk  föl,  melyek  röpiilésiik  közben  meg- 
megzörgették szárnyaikkal  leveles  kunyhón- 
kat, mely  alatt  a terasse-on  aludtunk.  Egy 
ideig  hallgattuk  Gracziella  gyermekies  hang- 
ját, ki  félve  hogy  az  idegenek  álmát  zavarni 
találja,  csak  félhangon  énekelt  a szöllőben ; 
majd  gyorsan  lesiettünk  a partra,  hogy  meg- 
fiirödjünk  és  nehány  pillanatig  úszkáljunk  a 
kis  rejtett  öbölkében,  melynek  finom  homok 
feneke  a mély  átlátszó  vizen  keresztül  csil- 
logott és  a hova  a tenger  nyugtalankodó 
habjai  nem  hatoltak  el ; azután  visszatértünk 
szép  lassan  a házba  szárogatva  s melengetve 
a napon  a vízben  átnedvesedett  hajunkat  és 
vállainkat;  a szöllőben  egy  darab  kenyeret 
és  bivalysajtot  reggeliztünk,  melyet  az  ifjú 
leányka  hozott  számunkra  és  megosztott  ve- 
lünk ; italunk  tiszta  friss  forrásvíz  volt,  me- 
lyet ő merített  egy  kis  hosszúkás  agyagkor- 
sóba s pirulva  hajtotta  meg  azt  karján,  mig 
mi  ajkunkat  a nyíláshoz  tartottuk ; azután  a 
családnak  ezer  kisebb  gazdasági  munkáiban 
segítettünk  a ház  körül;  kiigazítottuk  a ke- 
ritésfal  oldalait,  melyek  a szöllöt  vették  kö- 
rül és  a terasse-ot  támogatták  ; kiszedegettük 
a nagy  köveket,  melyek  a télen  e falakról  a 
szőllőcsemeték  közé  gurultak  és  akadékos- 
kodtak annál  a csekély  gondozásnál  is,  me- 
lyet a szőlőkre  fordítani  lehetett;  a pinczébe 
hordtuk  a nagy,  sárga  tököket,  melyekből 
csak  egy  is  elég  teher  volt  egy  embernek, 
azután  elvagdostuk  indáikat,  melyek  széles 
leveleikkel  befödték  a földet  s hálózataikkal 
a járás-kelést  megnehezítették;  minden  sor 
venyige  között  egy  kis  árkot  huztunk  a szá- 
raz földben,  hogy  az  esővíz  magától  össze- 
gyűlve tovább  áztassa  őket;  ugyanebből  a 
czélból  tölcséralaku  gödröket  ástunk  a fiige- 
és  czitromfák  tövébe;  ezek  voltak  reggeli 
foglalkozásaink  egészen  addig,  mígnem  a nap 
függélyesen  tűzött  a tetőre,  a kertre  és  az 
udvarra,  s mintegy  kényszeritett  bennünket, 
hogy  a szőllőlugasok  alatt  menedéket  keres- 
sünk. A szőllölevelek  átlátszósága  és  visz- 
fénye  langyossá  tették  és  kevéssé  aranyozott 
színre  festették  az  itt  mozgó  árnyékot. 

(Folyt,  küv.) 

PAP-HALÁL. 

— Marriot  Emil  regénye.  — 

(Folyt.) 

«Mit  fogsz  ebben  a dologban  tenni,  bá- 
csi ?»  kérdé  Aranka  látszólagos  közönyös- 
séggel. 

« Még  nem  tudom*.  Az  esperes  az  ajtó- 
hoz ment  s kinyitá.  «Hé!  Orsi!»  kiáltá  han- 
gosan. 

«Mit  parancsol!*  hangzék  alulról. 

«Ittlion  van  a páter?* 

« Itthon*. 

« Kéretem,  jöjjön  hozzám*. 

Becsukta  az  ajtót  s unokahugálioz  visz- 
szatért. 

Egy  perczczel  később  félénk  kopogtatás 
után  a fiatal  szerzetes  lépett  be.  A kisasz- 
szony  jelenlététől  nem  igen  látszék  elragad- 
tatva, de  hirtelen  magához  tért  s kérdé,  mi-  j 
vei  lehet  a nagyságos  ur  szolgálatára. 

«Azt  mindjárt  megtudja*.  Az  esperes 
hátra  tett  kezekkel  a barát  elé  állt  s szi- 
gorú tekintettel  mérte  végig.  « Hiszem,  hogy 
ön  készségesen  engedelmeskedik  nekem*.  (A 
páter  szótlanul  meghajtá  magát.)  «Már  gyak- 
ran beszéltem  önnel  Harteck  káplány  felől  s 
ön  tudja,  hogy  korántsem  vagyok  vele  meg- 
elégedve. Csupa  fitogtatás  az  egész  ember.  A 
papi  ruhát  hordja,  de  esze  kint  a világban 
s annak  csábjain,  az  asszonyokon  jár.  (Aranka 
torkát  köszörülte,  a barát  lesiité  szemét.) 

« Gyönyörű  segítséget  adtak!*  folytatá  az  es- 
peres. «Akár  egy  fatuskót  küldöttek  volna 
. . . az  is  ép  oly  szolgálatokat  tenne.  Lát- 
szólagos engedelmessége  el  nem  ámít  engem. 
Hiszen  tudom,  hogy  alattomban  ellent  mond, 
s mindent  máskép  tenne,  a mit  én  teszek  ...  j 
0 ! én  ismerem  ezt  az  urat.  Egyetlen  plébá- 
nosa sem  szívelhette  őt,  s mindnyájan  örül- 
tek, hogy  megszabadultak  tőle.  Az  oly  em- 
berek, kik  itélgetnek  s nincsenek  föltétlenül 
mellettünk , kik  csak  kényszerűségből  engedel- 
meskednek, nem  nekünk  valók.  Nekünk  de- 
rék férfiakra  van  szükségünk,  kik  bármily 
okból,  a tűzbe  mennének  ügyünkért  . . . nem 
pedig  ily  részvétlen  fajankókra.  Türelmem 
elfogyott.  Jól  laktam  már  ezzel  az  úrral.  Az 
ily  fajta  papokat  ártalmatlanokká  kell  ten- 
nünk, s atjokat  be  kell  vágnunk.  Mint  ne- 
kiül írják,  a keszteni  vikárius  ur  halálos 
beteg.  A keszteni  plébánia  igen  szegény  s 
úgyszólván  a világ  végén  van  . . . Harteck  j 


ur  ott  volna  a helyén.  A parochia  kicsiny  s 
csupa  szegény,  tompaelméjü  paraszt  lakja... 
A papok,  kikek  oda  tesznek,  idővel  tönkre 
mennek.  A napokban  Salzburgba  utazom  s 
ott  azt  fogom  javaslani,  hogy  Harteck  urat 
Kesztenbe  küldjék,  ha  a vikárius  megtalálna 
halni.  Az  ilyen  papokat  az  Isten  háta  mögött 
lévő  helyre  dugják  s aztán  vigye  a tatár! 
Pályájuknak  ezzel  vége,  s ők  lássák,  hogy 
tengetik  el  életüket.  Mit  szól  tervemhez  ?» 

«Csak  helyeselhetem*,  feleié  a barát. 

<-Azon  örülök,  mert  nem  akarnék  igaz- 
ságtalan lenni  . . . Igaz-e,  hogy  Harteck  ur 
és  orvosunk  leánya  közt  szerelmi  viszony 
van  ?» 

A barát  meglepve  nézett  föl.  «Ki  mondja 
azt  ?» 

«Hát  . . . mondják.  Hallott  felőle  va- 
lamit ?» 

«Nem,  nagyságos  ur;  még  soha*. 

<Hm!  . . . Legyen  kissé  gondja  erre  a 
dologra  . . . mi?» 

« Nagyságos  ur,  kémkedni  ...» 

Aranka  gyűlöletes  pillantást  vetett  a be- 
szélőre. Az  esperes  összeránczolta  homlokát. 

«Ki  beszél  kémkedésről?*  mondá.  «On 
nem  tudja,  mit  beszél.  Nyissa  ki  a szemét... 
mást  nem  kívánunk  öntől*. 

A barát  szótlanul  meghajtá  magát.  Ifjú, 
ártatlan  arcza  szemmel  látható  zavart  feje- 
zett ki. 

«Tehát  megbízom  önt*,  folytatá  az  es- 
peres, de  félbeszakitá  szavait.  Az  ajtón  ko- 
pogtak. 

«Szabad!»  mondá  haragosan.  Bizonyos 
kellemetlen  érzés  fogta  el  mindnyájukat,  mi- 
dőn e kiáltásra  az  jött  be,  a kinek  sorsa  fö- 
lött épen  törvényt  láttak. 

«Mit  akar?*  mordult  rá  az  esperes  a 
mit  sem  sejtőre.  Semmi  különöst  nem  akart, 
csak  azért  jött,  hogy  az  esperessel  holmi 
egyházi  ügyben  beszéljen.  Mindnyájan  kerül- 
ték tekintetét. 

«Bocsánatot  kérek,  ha  zavartam  önöket*, 
mondá  Harteck,  kit  e különös  fogadtatás 
meglepett.  :i" 

«Éppenséggel  nem  háborgat*,  viszonzá 
az  esperes,  ki  már  magához  tért.  «Menj  szo- 
bádba, Aranka,  és  ön,  páter  Benedek,  ne  fe- 
ledje a megbízást,  melyet  épen  most  adtam 
önnek*. 

«Nem  felejtem*,  feleié  a barát  fülig  el- 
vörösödve s ügyetlenül  meghajtván  magát  a 

kisasszonyt  követte,  ki  merev  főhajtással  és 
összeszoritott  ajakkal  ment  ki  a szobából. 

Harteck  most  elmondá,  a mi  mondani 
valója  volt ; csakhamar  végezett.  Miközben 
beszélt,  az  esperes  félvállról  nézett  rá  s több- 
ször tubákolt.  A fiatal  pap  halovány,  nemes, 
némileg  szenvedő  arcza  semmi  részvétet  nem 
keltett  benne.  Harteck  bátortalan  tekintetét 
kiállta  a nélkül,  hogy  csak  szempillája  is 
mozdult  volna,  s midőn  elbocsátá  öt  s a fiatal 
pap  mélyen  meghajolván,  visszavonult,  az  es- 
peres iró-állványához  ült  s többször  ismétlé 
magában  e szavakat : « Legközelebb  Salz- 
burgba utazom  s rendbehozom  a dolgot». 

X 

A keresztények  legszebb  ünnepe,  a ka- 
rácsony elérkezett.  Az  ünnep  estéjét  Harteck 
ágyban  fekve  töltötte.  Rosszul  érezte  magát, 
s testi  szenvedését  a nagy  ünnepeken  szoká- 
sos terhes  templomiszolgálat  még  inkább  fo- 
kozta. Övéi  ajándékokat  s leveleket  kiildének 
neki  s anyja  sorai  e szavakkal  kezdődtek  : 
«Arra  kérem  a mindenható  Istent,  hogy  jobb 
szándékkal  fogj  az  uj  évhez,  mint  a régihez 
. . . «Alig  olvasta  végig  a levelet.  Orsi  össze- 
csapta kezét  s nagyon  sopánkodott,  midőn 
meghallotta,  hogy  karácsony  estéjét  szobájá- 
ban akarja  tölteni;  hisz  karácsony  estéjén 
olyan  jól  esznek-isznak  és  az  egész  világ 
vigad  . . . Harteck  megvigasztalta  a leányt. 
Az  evésre  és  ivásra  keveset  ad  s örömest 
marad  egyedül ». 

« Igazán  ?»  kérdé  hitetlenül.  « Szeretnék 
a káplány  úrral  elbeszélgetni ...  de  a medve- 
korcsmánál várnak*. 

«Kicsoda?  Talán  a babája?* 

A leány  elpirult  s kötője  sarkával  ját- 
szogatott. «Igen  ...  a kocsmáros  ifjabb  fia 
szivesen  lát  . . . én  is  fiatal  vagyok,  aztán 
ő is  fiatal  . . . Hiszen  nem  vétek,  ha  két 
fiatal  szereti  egymást*. 

«Nem,  az  nem  vétek*,  mondá,  arczát 
elforditva.  «Menjen  csak  és  mulasson  jól*. 

A leány  nyájasan  és  részvevőn  nézett 
rá.  A lámpafénynél  oly  haloványnak  és  szo- 
morúnak látszék  fekete  ruhájában...  « Olyan 
fiatal  vagy  s nem  szabad  lányt  szeretned!* 
gondolta  magában.  «Biz  Isten!  de  bosszantó 
lehet ! » 

«Ne  gondoljon  vele,  főtisztelendö  ur», 
mondá  azután.  «Majd  egészséges  lesz  megint, 
aztán  jön  a farsang,  akkor  van  csak  vig  élet...* 

« Hiszen  én  nem  tánczolok»  ellen veté 
mosolyogva. 

«De  nézni  csak  szabad  ...  és  a mi 
fiaink  muzsikálnak  . . . legalább  lesz  egy 
kis  időtöltése  ...» 

«Persze»,  mondá  csendesen. 

«Még  tánczolni  se!»  gondolta  Orsi,  mi- 
dőn a paptól  távozott.  «No  már!  Ha  tiz 
fiam  lenne  is  . . . egyiket  sem  adnám  papnak*. 
Midőn  Harteck  magára  maradt,  vánkosába 
rejté  arczát  s nagyot  sóhajtott.  Hisz  senki 
nem  látta  és  hallotta,  nem  kellett  komédiát 
játszania  . . . Cézár  titoktartó  s igy  nem 
árulja  el,  hogy  gyöngének  látta  urát.  Az  eb 
ugjan  az  ágy  mellé  állt,  s megszimatolta  a 
fiatal  pap  haját  s rekedt  ugatást  hallatott... 
Harteck  fölemeikedék  s megsimogatta  az  ál- 
latot. 

« Igazad  van!»  mondá.  « Erősek  leszünk. 
Nos  mi  baj?». 

Cézár  fülét  hegyezte.  A szomszéd  szoba 
ajtaján  kopogtak.  Harteck  fölkelt  és  kinyitá 
az  ajtót.  A fiatal  barát  állt  a küszöbön. 

«Tessék  bejönni*,  mondá  Harteck.  «Mi 
járatban  van?* 

Benedek  engedett  a felszólitásnak  s egy 
székre  ült,  melylyel  Harteck  megkínálta.  A 
pap  állva  maradt.  A barát  szorgosan  szem- 
ügyre vette  összegyűrődött  ruháit,  kuszáit 
haját  s kissé  vereses  szemhéjait. 

«Nem  akar  bejönni  az  esperes  úrhoz?* 
kérdé.  «Már  tálaltak*. 

« Köszönöm  szépen  ...  de  igazán  nem 
jöhetek  ....  nagyon  rosszul  érzem  ma- 
gamat*. 

«Mi  a baja?* 

« Megfáztam  . . . azt  hiszem,  a temp- 
lomban* 

A páter  összeránczolta  homlokát. 

« Miért  épen  a templomban?*  viszonzá. 
«Ott  bizonyosan  nem  . . . hanem  inkább  — 
már  megbocsásson  ! — ostoba  sétáin.  Ön  nem 
erős.  Ki  parancsolja  önnek,  hogy  bármily 
zimankós  időben  kimenjen?* 

«Senki.  Igaza  van.  Jövőre  itthon  ma- 
radok*. 

«Iparkodjék  Szilveszter-estéig  talpon 
lenni*,  mondá  a barát  némi  szünet  múlva. 
«Ezen  az  estén  nagy  ünnepélyt  rendeznek  a 
Posta-fogadóban  . . . hangversenynek  mond- 
ják s jövedelme,  mivel  belépti  dijat  kell 
fizetni,  a templom  javára  fordittatik  . . . . 
mert,  mint  tudja,  részleges  restaurálásra  szó- 

rult.  A tanító,  ki  a helybeli  zene-egyesület 
feje,  állítólag  nagyon  berzenkedett  ...  de  a 
parasztok  minden  áron  azért  rendezik  ezt 
az  ünnepélyt,  hogy  a nagyságos  urat  félig- 
meddig  kiengeszteljék,  s igy  a szabadelvű  ta- 
nító urnák  engednie  kellett.  Az  esperes  ur 
már  legkegyesebben  megígérte  megjelenését, 
s minden  esetre  örömére  szolgál,  ha  elkí- 
séri őt. 

«Ön  szintén  elmegy ?» 

«Én?  Ó nem ! Reám  nézve  ilyesmik  nem 
léteznek». 

E szavakra  rövid  szünet  következett. 

«Tehát,  csakugyan  itt  akar  maradni  ?» 
kérdé  aztán  a szerzetes  fölállva. 

«Majd  ágyba  fekszem.  Szíveskedjék  az 
esperes  urnái  s a nagyságos  kisasszonynál 
kimenteni  . . . Oly  rosszul  érzem  magam, 
hogy  szomorú  egy  társalkodó  lennék  s csak 
másokat  zavarnék ». 

« Akkor  hátjobbulást  s jó  éjt  kívánok*. 

«Jó  éjszakát,  s fogadja  meleg  köszöne- 
temet,  hogy  hozzám  fáradt*,  mondá  Harteck 
s kezet  nyújtott  neki. 

«Jó  szívvel  tettem*,  mondá  a barát  s 
kezét  alig  érintve,  távozott. 

A Szilveszter-estéje  elérkezett.  A «Posta»- 
fogadó  meglehetősen  tágas  szobáiban  nagy 
sürgés-forgás  volt.  A vendégek  túlnyomó  része 
már  megérkezett  s a kis  zeneegyesület,  mely 
kilencz  tagból  állt,  élén  a tanítóval,  már  han- 
golni kezdett,  A szobák  fenyögalyakkal  vol- 
tak díszítve  s a parasztság  ünneplő  ruhában, 
szanaszét,  tarka-barkán  ült  mindenfelé.  A 
hosszú  asztalnál,  mely  a terem  közepén  állt, 
a helység  honorácziórjai  s a környék  előbb- 
kelő vendégei  foglaltak  helyset ; a szomszéd 
városkából  számos  ur  részint  egyedül,  részint  ! 
családjával  jelent  meg.  Ennél  az  asztalnál  ült 
Paula  is,  és  mellette  két  fiatal  vasúti  tiszt- 
viselő, kik  mulattatni  igyekeztek  öt.  Tinike 
fehér  ruhában  s kissé  göndörített  hajjal  atyja 
mellett  tilt  s gyermekdeden  izgatottnak  lát- 
szék.  Csak  egyetlenegy  asztal  nem  volt  még 
elfoglalva,  ez  az  «urak»-nak  volt  szánva.  Az 
esperes  ur  megvárakoztatta  őket,  s mielőtt  ö 
meg  nem  érkezett,  nem  lehetett  az  előadást 
megkezdeni.  A közönség  zajos  és  jókedvű 
volt.  Már  most  is  sokat  ittak  és  dohányoztak. 

A pinczérnck  tüzes  arczczal  futkostak  ide  s 
tova,  minden  asztalnál  örökösen  sör  és  borért 
kiabáltak  s nem  egy  paraszt  türelmetlenül 
verte  bicskájával  az  üres  poharat...  Hirtelen 


nagy  csend  lön.  Az  esperes  ur  lépett  be.  A 
jelenlevők  mindnyájan  fölálltak  ülőhelyükről. 
A nagyságos  ur  karonfogva  vezette  Arankát, 
ki  loignonnal  szemén,  leereszkedőleg  köszön- 
getve  haladt  el  az  asztalok  mellett.  Kettejük 
után  Harteck  s több  pap  jött  a környékből 
s végre  a fogadós,  feleségével.  Az  esperes 
a díszhelyen  levő  karosszékbe  ült  le.  A többi 
ur  szintén  leült  s nehány  elismerő  szót  mon- 
dott a fogadóséknak  a terem  ízléses  feldíszí- 
tése felől;  sőt  az  egyik  pap  tubákkal  is  meg- 
kínálta a vendéglőst,  ki  egyet  szippantva, 
hatalmasan  tüsszentett.  A mulatós  erre  ismét 
megkezdődött,  habár  kissé  csendesebben  is* 
Aranka  kisasszony,  ki  halvány  lilaszinii  se- 
lyem ruhájában  soványabbnak  és  sárgábbnak 
látszék,  mint  valaha,  hátra  dőlt  székében, 
legyezte  magát  s ugyancsak  feszelgett. 

«Fullasztó  hőség  van»,  selypíté  aztán. 
« Kiváncsi  vagyok,  micsoda  furcsaságot  fog- 
nak itt  előadni*. 

«Ne  kössön  valami  nagy  várakozást  hozzá, 
nagysád*,  mondá  Harteck  szórakozottan  s a 
középső  asztal  felé  tekintett.  Paula  háttal 
ült  feléje  ; de  ha  valamelyik  szomszédja  felé 
forditá  fejét,  szép  arcza  élét  láthatta.  Fekete, 
csipkékkel  szegélyezett  kasmir-ruhát  viselt, 
mely  halvány  arcza  színét  még  szebbé  tette; 
haja  egyszerű  tekercsbe  volt  fonva,  s homlo- 
kán szétválasztva,  félig  eltakarák  kis  füleit. 
A fiatal  pap  sokáig  feléje  nézett ; epedöen 
siklott  szeme  szelíd  hajlású  vállairól,  szép 
idomú  nyakáról  a rajta  levő  apró  fürtökre  s 
sötét  hajára  és  nem  állhatta  meg,  hogy  meg 
ne  irigyelje  azt  a két  fiatal  urat,  ki  mellette 
ülhetett,  vele  beszélhetett  és  hangját  hall- 
hatta . . . Azok  a boldog  emberek ! Elforditá 
szemét  a leányról  s szomorúan  nézett  maga  elé. 

A zenei  előadás  kezdetét  vette.  A tanító 
régi  divatu  frakkban,  izgatottan  verte  a tak- 
tust. E « műélvezetnél*  minden  esetre  inkább 
a jóakarattal  kellett  megelégedni ; de  a ke- 
vésbbé  elkényeztetett  parasztok  el  voltak 
ragadtatva  az  ö zene-egyesületök  előadásától 
s zajosan  tapsoltak.  Aranka  kisasszony  nem 
ritkán  idegesen  összerezzent,  sőt  fülét  is  be 
akarta  fogni  . . . nem  mulatott.  Az  ő aszta- 
luknál sokkal  csendesebben  voltak,  mint  a 
többinél.  Nagybátyja  hallgatag  volt,  az  idegen 
papok  egymással  beszéltek  és  szomszédja  ki 
sem  nyitá  száját;  holott  a szomszéd-aszta- 
loknál kaczagtak,  tréfálúztak  és  parasztosan 
udvaroltak.  Ez  boszantá  Arankát.  Boszus 

arczczal  ült  helyén,  legyezőjét  hol  kiterjesztő, 
hol  összehajtá  és  szándékosan  ásitozott  . . . 
aztán  panaszokba  fakadt : «Nem  kellene  meg- 
engedni a dohányzást  . . , alig  lehet  ebben 
a levegőben  lélekzeni;  az  emberek  nagyon 
sokat  lármáznak,  a mutatványok  rémitőek, 
ftilsza, agatok ; ha  az  ember  a bécsi  hangver- 
senyekhez van  szokva,  az  ilyen  zene  barbár- 
nak tűnik  föl  ...»  és  ez  igy  folyt  tovább. 

•Hja,  Bécs  csak  Bécs,  és  a falu  csak 
falu»,  mondá  Harteck,  kit  végre  elhagyott 
türelme. 

«Csakugyan ?»  viszonzá  a kisasszony  éle- 
sen. «Köszönöm  szives  magyarázatát.  Eddig 
azt  nem  is  tudtam ». 

Harteck  e beszédre  mit  sem  felelt.  Nem 
volt  vitatkozni  való  kedve,  azonkívül  észre- 
vette, hogy  Paula,  mintha  keresne  valakit, 
megfordult.  A pap  elfeledte,  hogy  ezen  a vi- 
lágon Aranka  is  van,  s mozdulatlanul  a fiatal 
leány  felé  nézett  . . . Kit  keres?  Talán  — 
őt?  Szivének  hangos  dobogásáról  érezte,  meny- 
nyire óhajtja  ezt,  mily  nagyon  sovárog  szép 
szemeinek  egyetlen  tekintete  után  ...  oh, 
azok  a nagy  szemek,  még  nagyobb  ragyogá- 
sukkal ! Keresték  és  megtalálták  öt  és  oly 
szelíden  és  esdően  néztek  rá,  mintha  azt 
akarnák  mondani:  « Miért  oly  bús  ön?  Hi- 
szen lélekben  úgy  is  önnél  vagyok,  önnél 
egyedül  ...»  Ez  az  egyetlen  tekintet  cso- 
dálatosan megvigasztalta  őt.  Derültebb  lön  s 
boszus  nőszomszédját  azonnal  mulattatni  ipar- 
kodék.  Paula  ne  gondolja,  hogy  ő szomorú. 
(Folyt,  köv.) 


TÓTH  EDE. 

(FALU  ROSSZA.  — KINTORNÁS  CSALÁD.  — 
TOLONCZ.) 

— SZINIRODALMI  TANULMÁNY.  — 

Irta  : Szánthó  Kálmán. 

(Folyt,  s vége.) 

Olyan  ártatlanság,  mint  Liszka,  nem 
lehet  drámahös.  A darabnak  szépen  vége  le- 
hetne az  I.  felvonással,  ha  Mravcsákot  vélet- 
lenül elfogják  a lépcsőn ; nagyon  is  vége  le- 
hetne a II.  felvonással,  mert  a III- ra  már 
igazán  semmi  sem  jutott.  A III.  felvonás  csak 
arra  való,  hogy  megtudjuk,  mint  kérette  meg 
Miklós  Piszkát,  az  pedig  kevéssé  érdekel  ben- 
nünket. Különben  ne  rójuk  ezt  csupán  a 


III.  felvonásnak  föl;  a két  előzőben  se  tör- 
ténik, a szó  drámai  értelmében  semmi.  Hi- 
ányzik az  igazi  konfliktus,  ez  a legfőbb  hiba. 
De  nincs  is  a miből  fejlődjék.  Az  adott  thérna 
az,  hogy  Miklós  elvegye  Liszkát.  Az  anyja 
ellenzi,  de  hisz  mit  törődik  azzal  Miklós?  Az 
iró  érzi  is,  hogy  ez  kevés.  Tehát  lopás  gya- 
nújába keveri  Liszkát.  Hisz  ha  elhinné  Mik- 
lós. De  nem  hiszi  el,  s hogy  nem  hiszi  el, 
legjobban  azzal  bizonyítja,  hogy  magára  vál- 
lalja a bűnt,  s még  jobban  bizonyítja,  hogy 
utána  megy  Liszkának.  Biztos  vagyok  benne, 
hogy  elvenné,  ha  nem  kerülne  is  meg  a pénz. 
Ha  Miklós  elhinné,  igazán  elhinné,  hogy  Liszka 
lopott,  ez  még  idézhetne  elő  konfliktust,  me- 
lyet aztán  a lopás  földerítése  kiegyenlíthetne, 
de  igy  csak  az  ártatlanság  derül  ki,  a minek 
örülünk  ugyan,  de  ezzel  a dráma  önmagát 
Ítéli  el,  mert  az  öröm  tán  a legutolsó  az 
érzelmek  között,  melyeket  egy  drámának  föl- 
keltenie kellene.  Tóth  Ede  csupa  passiv  ala- 
kokkal áll  elő  a Tolonczban,  a kik  ép  akkor, 
midőn  legtöbb  tenni  valójuk,  összedugják  a 
kezüket.  Miklós  nem  tesz  semmit,  hanem  búsul 
és  iszik  bort,  Liszka  sem  tesz  semmit,  hanem 
búsul  és  iszik  mérget;  mintha  busulással  és 
ivással  lehetne  valamire  menni.  Pedig  Liszka 
az  I.  felvonásban  élelmesebbnek  látszott,  hisz 
előbb  még  ő akart  a törvényre  sietni.  Még 
legtöbbet  tesz  Mravcsák,  a ki  legalább  zsebre 
tesz  vagy  ötezer  forintot  s különben  oly  bo- 
lond, hogy  rongyos  vándorlegény  létére  mu- 
togatja egy  kocsmában;  mintha  nem  minden 
megtudná,  hogy  igaz  utón  sem  juthatott  hozzá. 

A főcselekmény  gyöngesége  hozza  ma- 
gával az  epizódok  lazaságát  s meg  nem  okolt- 
ságát  is.  Mindjárt  a legnagyobb  epizód,  Ör- 
dög Sára  halála  nincs  a tulajdonképeni  cse- 
lekménynyel semmiféle  összefüggésben.  Nem 
csak  hogy  elő  nem  segíti  menetét  s bonyodal- 
mát, de  még  azzal  sincs  segítségére,  hogy 
lélektani  magyarázatát  adná  tán  Liszka  jel- 
lemének, vagy  örökölt  bűnének,  ha  ez  akarna 
lenni.  Miklós  tudja  Liszka  történetét,  tehát 
ez  irányban  sincs  mitől  tartani.  Az  egész 
epizód  olyan,  hogy  a darab  teljesen  meglehetne 
Injával.  Nem  magyaráz  és  nem  világosit,  nem 
segít  s nem  hátráltat.  Rendeltetése  világosan 
csak  az,  hogy  helyet  töltsön  s borzadalmával 
az  idegekre  hasson.  Még  inkább  igazolt  Kontra 
az  I.  felvonásban.  Beleavatkozása  legalább 
csak  jobban  terhesiti  a Liszka  fölé  húzódó 
felhőket.  De  egészen  ok  nélküli  már  II.  fel- 


238 


KOSZORÚ 


15.  SZÁM 


vonásbeli  szereplése.  Színpadra  jövetelének 
nincs  más  oka,  minthogy  feleségével  egy 
«házi  jelenetet*  idézzen  elő,  melyben  ép  oly 
kevés  a komikum,  mint  a humor,  drámai 
szempontból  különben  ép  e II.  felvonás,  mely- 
ről ő állítólag  oly  sokat  tartott  volna,  a leg- 
gyöngébb, habár  a külső  hatás  tekintetében 
mindenesetre  a legmagasb  fokon  áll.  Hogy 
bonyodalma  és  cselekménye  nincs,  említettük, 
de  a mese  menetére  befolyást  gyakorló  jele- 
nete is,  a pénz  megtalálásán  kívül  csupán 
egy  van,  a 10-dik  jelenet,  midőn  Liszka  és 
Miklós  állnak  szemben  egymással.  Van  e je- 
lenetben némi  igaz  páthosz  is,  noha  személyei 
nem  úgy  beszélnek,  mint  a hogy  éreznek  s 
igazán  beszélniök  kellene.  A koncepció  dol- 
gában fölülmúlja  az  I.  felvonás,  mely  legalább 
fölös  jeleneteket  nem  tartalmaz  s elevenség 
dolgában  felülmúlja  a Ill-dik,  noha  ebből 
meg  a kifejlet  főkelléke,  a cselekmény  roha- 
mos menete  hiányzik. 

Genre-alakjai  megválasztásában  sem  sze- 
rencsés Tóth  Ede,  az  egy  Mravcsákon  kívül, 
ki  különben  határozottan  legtöbbet  ér  az 
egész  darabban.  Mravcsák  igazi  komikus  alak ; 
azzá  teszi  nemcsak  tört  nyelve,  a min  oly 
igen  szeret  nevetni  a magyar,  de  azzá  teszi 
szerelme  s hetvenkedése.  Ábris,  a tisztán  be- 
szélő zsidófiu,  valóságos  « lézengő  ritter>  Sze- 
repét egy  szóig  ki  lehetne  törülni,  a nélkül, 
hogy  csak  észre  is  vennök  híját,  ügy  látszik, 
nincs  más  jelentősége,  minthogy  tisztán  be- 
szél magyarul ; ez  pedig  nem  elég  érdem, 
még  egy  zsidóimtól  se.  Általában  az  iró  e 
művében  a zsidóságot  akarta  szerepeltetni 
háttér  gyanánt,  ezzel  akarta  helyettesíteni  a 
népet.  A második  felvonás  ezekkel  van  tele. 
Mondjuk  ki  mindjárt,  hogy  nem  sikerült.  Kis- 
városi zsidó  kisasszonyai,  kik  szerinte  olyan 
derék  magyar  leányok,  egyátalán  nem  szer- 
zik meg  a hatást,  melyet  velők  elő  akart 
idézni.  Nem  eléggé  magyarok  arra  nézve, 
hogy  egy  népszínmű  hátterét  képezhessék  s 
nem  eléggé  zsidók,  hogy  genre-alakokul  szol- 
gálhatnának. Sokkal  sikerültebb  alkotások 
már  a ÜL  felvonásban  a kórház-felügyelő, 
János  bácsi  s az  ápolónők,  Szájasné,  Kománé ; 
elevenebbek  s több  realitásról  is  tesznek  bi- 
zonyságot. 

Dictiója  itt  sem  hagyta  el  az  irót,  bár 
a conceptio  gyöngeségét  az  is  megsínyli.  De 
a hol  a jelenet  kis  mértékben  is  drámaivá 
emelkedik,  ott  drámai,  velős  és  kifejező  lesz 


a nyelv  is.  Mint  mindeuik  darabjában,  úgy 
itt  is  szeret  az  érzelmes,  kissé  tán  érzelgős 
jeleneteknél  időzni.  A Falu  Rosszában  és  ' 
Kintornás  Családban  is  vannak  ilyen  helyek. 

A hősök  vissza  tekintenek  küzdelmes  pályá- 
jukra, s egy-egy  bánatos,  epedő  sóhajban 
törnek  ki,  fájó,  elegikus  szavakban  öntik  ki 
szenvedéseiket,  A jelenetek  nem  igen  nyúl- 
nak hosszúra,  ritkák,  s nem  is  túlságos  si- 
ránkozók,  de  mindig  költőiek  s ez  menti 
őket.  Mintha  csak  a saját  szivéről  szedné  le 
Tóth  Ede  az  epedő  szókat.  Mintha  csak  őt 
magát  hallanék  Göndör  Sándorban,  midőn 
ez  búcsút  mond  falujának,  őt,  ki  a vidéket 
annyira  szerette  s utóbb  oly  nehezen  vált 
meg  tőle,  mintha  csak  a maga  bús  sorsát 
énekelné,  midőn  Liszkával  mondatja: 

Késő  ősznek  hideg  szele 
Csapkodja  arczomat, 

Egy-egy  hulló  hervadt  levél 
Mutatja  sorsomat: 

Megsárgulok,  elhervadok 
Én  is  nemsokára, 

És  rá  írják,  hogy  «itt  nyugszik* 

Sirom  fejfájára ! 

Mindeniken  érzik  némi  subjectivitás  s 
nagy  szellemek  subjecti vitása  még  a legob- 1 
jectivebb  művekben  is  érdekli  a nézőt  vagy 
olvasót. 

Tóth  Ede  pedig  nagy  szellem  volt.  Hi- 
báit nem  kíméltük  felmutatni  s éles  világí- 
tásba helyezni,  mert  ő nem  szorul  sem  kí- 
méletre, sem  takargatásra.  Hibái  olyanok,  ' 
melyek  minden  kezdő  drámaíróval  közösek, 
de  előnyei,  minőkkel  csak  a legtehetségesebb 
rendelkezik.  És  midőn  az  összbenyomásról 
kell  számot  adnunk,  melyet  munkássága  kelt, 
nem  szabad  számításon  kívül  hagyni,  a mit 
az  egyeseknél  tekintetbe  nem  vehettünk,  hogy 
Tóth  Ede  csak  pályája  kezdetén  állott,  s mi- 
dőn öt  mérlegeljük,  a serpenyőben  kettős  su- 
lyuakká  kell  tennünk  előnyeit,  s felényibe 
kell  számítanunk  hibáit.  Mélyebb  és  terjedel- 
mesebb népismerete,  nagyobb  költői  inspira- 
tiója  már  is  felülemelik  a népszínmű  Szig- 
ligetijén, és  ha  pszichológiája  erösbödhetik, 
emberismerete  szélesblilhet,  teremtó  ereje 
megizmosodhat,  bizonyára  magas  fokra  emeli 
népszínművünket.  Magasabbra  emelte  igy  ia 
már,  mint  a hogy  találta  s követői,  Csepre- 
ghyt  sem  véve  ki,  mindannyian  /^tekintenek 
hozzá.  Hivatott  követője  nem  akadt  még  s 
nem  is  fog  akadni  addig,  mig  a népszínmű- 


15.  SZÁM 


KOSZORÚ 


239 


vet  csupán  egy  pár  sallangos  frázis  és  többé- 
kevésbbé  sikerült  nóta  kiséretében  föltálalt 
szerelmi  czivódás  összesítésének  tartják.  A 
népszínművek  írásában  most  a Példabeszédek 
tárára  s a zeneszerzőre  bízzák  a legfőbb  fel- 
adatot. A conceptio  mindinkább  vész  s a nép- 
színmű utón  van  ahhoz,  hogy  valami  operette- 
szerű  amfibiuinmá  fajuljon. 

A népszínmű  első  sorban,  s a legfőbb 
hiba,  hogy  iró  és  aesthetikus  ezt  hagyja 
figyelmen  kívül,  nem  külön  műfaj.  A nép- 
színmű formáiba  ép  úgy  beleillik  a tragédia 
fenséges  couceptiója,  mint  a helyzet- vígjáték 
legalsó  komikuma.  Népszínműi  lényege  nem 
abban  áll,  hogy  a tragikum  és  komikum  le- 
gyen benne  összevegyitve,  hanem  hogy  sze- 
mélyei a népből  kerüljenek  ki.  S a nép  em- 
berei szintén  emberek.  Csak  ép  oly  emberek, 
mint  azok,  kik  frakkban  és  fehér  nyakken- 
dővel járnak,  csak  ép  oly  emberek,  mint  a 
kik  lovagcsizmákat,  görbe  kardokat  viseltek. 
Gerinczoszlopuk  egyetlen  csigolyával  sem  rö- 
videbb  amazokénál,  koponyájukban  az  agy- 
velő  semmivel  se  silányabb  anyag  s bordáik 
között  a szív  ugyanazon  rhytmus  szerint  do- 
bog, mint  amazoknál.  Szivökben  a szerelem, 
a hazafiság,  a féltékenység,  irigység,  nagyra- 
vágyás  s a természettől  az  emberi  szívbe  ol- 
tott bármely  érzelem  csakúgy  megterem,  mint 
bárkijében.  Ez  érzelmek  egyik-másika  tán 
kisebb  mértékben  tölti  el  a nép  keblét,  tán 
csak  mint  embryo  szunnyad  benne,  de  ez  csak 
azt  bizonyítja,  hogy  korlátoltabb  szemköre 
tán  ritkábban  sodorja  tragikai  conflictusba  s 
nem  azt,  hogy  ebből  egészen  ment  legyen;  s 
csak  azt  bizonyítja,  hogy  tragikai  alkotásokra 
tán  ritkábban  nyújt  anyagot,  és  nem  azt,  hogy 
egyátalán  nem  tudna.  Mi  hát  a különbség, 
mi  adja  meg  neki,  mint  népszínműnek,  létező 
jogát?  A forma.  Az  értelmek  nyilatkozásá- 
nak amaz  ellentétes  volta,  mely  teljesen  kü- 
lön helyet  rendel  számára  attól,  mint  a me- 
lyet a társadalmi  conventionalizmuson  felnö- 
vekedett szalon-ember  elfoglal.  Vájjon  ki 
tagadhatná,  hogy  ez  érzelmek  bármelyike 
nem  lenne  őt  képes  tiszta  tragikai  vagy  ko- 
mikai conflictusba  sodorni?  De  vájjon  a con- 
flictus  nyilatkozása  oly  alakot  fog-e  nála 
ölteni,  nem  csupán  a kifejezés  alakját  értem, 
hanem  a szenvedély  által  előidézett  cselek- 
vésbeli alakot  is,  mint  annál,  kinek  érzelmeit 
csiszoltabbakká  tette  a nevelés,  darabosságait 
lehorzsolta  a társadalmi  érintkezés.  Az  ő ér- 


zelmei tán  durvábban  fognak  nyilatkozni,  de 
nagyobb  őserővel  is,  merném  állítani. 

De  hova  jutottam?  Nem  akarom  Tóth 
Edére  ráoctroyálni,  hogy  ő is  igy  gondolko- 
dott, habár  az  ő conceptiói  mellettem  bizo- 
nyítanak. S mellettem  még  inkább  azon  nyi- 
latkozata, melyet  halála  előtt  tett,  hogy  a 
Toloncz  lesz  utolsó  népszínműve,  azontúl  nép- 
drámát fog  írni.  S ő e feladatot  meg  is  ol- 
dotta volna;  két  első  népszínműve  élénken 
bizonyítja,  hogy  mily  finom  érzéke  volt  a 
tragikum  iránt;  Kintornás  Családja,  hogy  hi- 
bái mellett  is,  mily  tudatos  volt  nála  a con- 
ceptió ; s valamennyi  műve,  hogy  mélyen  bele- 
tekintett a népélet  titkaiba.  Ő meg  tudta 
volna  oldani. 

De  most  már  késő.  A szív,  mely  oly  ne- 
mesen tudott  érezni,  megszűnt  dobogni;  az 
agy,  mely  oly  mélyen  gondolkozott,  többé  nem 
működik;  a szem,  mely  előtt  nem  maradt 
rejtve  semmi,  elhunyt  örökre;  s a kéz,  mely- 
ről azt  reméltük,  hogy  oly  sok  szépet  fog 
még  nyújtani,  már  rég  merev  s hideg  hantok 
alatt  porlik. 

Halálát  azért  ne  sirassuk.  Műveiben,  me- 
lyet eddigelé  még  nem  tudott  elfeledtetni 
senki,  még  mindig  köztünk.  Sirassuk,  — még 
ha  önzőn  is  — csupán  azt,  hogy  vele  oly 
nagy  fel  nem  használt  tehetség,  oly  sok  ki 
nem  fejtett  tetterő  szállott  a sírba. 


IRODALOM  ÉS  MŰVÉSZET. 

Molnárné-Kocsisovszky  Borosa  asszony,  a nem- 
zeti szinház  kitűnő  művésznője,  kit  másfél  évi  súlyos 
betegség  vont  el  hivatása  gyakorlatától,  f.  hó  7-én 
lépett  föl  újra  a nemzeti  színpadon  a «Váljunk  el» 
Cyprienjében,  mely  minden  alkotása  közt  a legerede- 
tibb s legszeretetreméltóbb.  Fogadtatása  mind  a pálya- 
társak, mind  a közönség  részéről  rendkívül  szives 
volt.  A nemzeti  szinház  művészei  nevében  Bercsényi 
Béla  üdvözölte  a kedves  visszatértet  megható  szavak- 
kal, s mig  a pályatársak  értékes  ajándékot  nyújtottak 
át  neki,  a közönség  perczekig  tartó  viharos  tapssal 
és  tetszésének  tüntető  jeleivel  hódolt  a kedvencznek, 
kit  másfél  esztendeig  oly  nehezen  nélkülözött. 

Haladás  és  kereszténység  czimü  szocziologiai  és 
művelődéstörténeti  tanulmányt  adott  ki  Kereszty  Géza 
dr.  hittanár.  Ámbár  a nagy  olvasottságú  szerző  törté- 
nelmi indukczióival  nem  mindig  érthetünk  egyet  s a 
mű  bizonyos  egyoldalúságban  szenved,  mely  a kizá- 
rólagos katholikus  theologust  jellemzi,  szerző  érdekes 

előadása  és  a választékos,  eleven  irály  a könyvet  él- 
vezhetővé tehetik  azokra  nézve,  a kik  a komoly  ol- 
vasmányok kedvelői.  Itt  csak  röviden  jelezzük  a mű 
tendencziáját,  mely  abban  foglalható  össze,  hogy  a 
kereszténység  a haladásnak  minden  akadályát  elhá- 
rítja, minden  elemét  mozgásba  hozza,  a haladás  kizá- 
rólag keresztény  eszme,  s a mint  nem  létezett  valódi 
haladás  a keresztéuység  előtt,  úgy  nem  létezhetik  ma 
sem  a kereszténység  ellen  vagy  csak  attól  függetlenül 
is.  A könyv  1 frt  20  k.rért  kapható  Budapesten  Kili- 
ánná], Esztergomban  Buzarovicsnál  és  a szerzőnél  a 
papnöveldében. 

A XIX.  század  uralkodó  eszméi,  Eötvös  József 
báró  híres  munkáját  Ráth  Károly  füzetes  alakban  adja 
ki.  Az  első  füzetet  épen  most  bocsátotta  közre. 

Nevezetes  férfiak  kisded-  és  gyermekkorából 

czim  alatt  Petres  József  tanitó  Székesfehérváron  5—6 
Ívre  terjedő  munkát  készül  kiadni,  melyre  12  kraj- 
czárjával  előfizetést  hirdet.  A könyv  még  ápril  hóban 
megjelen. 

Havi  füzetek.  A «Történelmi  Tár»  czimü  évne- 
gyedes  folyóiratból  az  idei  második  füzet  került  ki 
sajtó  alól.  Ez  a füzet  is  érdekes  történelmi  adalékok 
gazdag  gyűjteményét  tartalmazza.  A közlemények  ezek: 
«Beth!en  Gábor  levelei*,  Szilágyi  Sándortól ; ((Okira- 
tok Erdély  történetéhez  a tizenhetedik  század  elején*, 
Torma  Károlytól ; ((Adalékok  a reformáczió  és  a tudo- 
mányok történetéhez  Magyarországon*,  Bauch  Gusz- 
távtól ; «Adatok  a soproni  jezsuiták  történetéhez*, 
Jedlicska  Páltól ; «Levelek  a krasznahorkai  András- 
syakhoz*,  Nagy  Ivántól ; «Sambokréty  Mihály  1683-ki 
diariuma*,  Thaly  Kálmántól.  Ezeken  kívül  közöl  mi- 
velődéstörténeti  adatokat  s kisebb  vegyes  adalékokat 
Komáromy  Andrástól,  Szádeczky  Lajostól,  Barabás  Sa- 
mutól és  Koncz  Józseftől.  A füzet  ára  l frt  30  kr. 

A «Hazánk »-ból,  Abafi  Lajos  jól  szerkesztett 
folyóiratából  a uiárcziusi  füzet  jelent  meg.  A hazai 
történelem  újabb  s régibb  korszakaiból  egyaránt  ér- 
dekes, tanulságos  czikkek  vannak  benne.  Öt  van  a 
szabad sághar ez  köréből  merítve.  Puky  Miklós  ((Komá- 
romi emlékeim*  czimü  dolgozata  az  első.  Id.  Szinnyei 
József  szintén  a komáromi  napoknak  1849.  évi  májusi 
és  júniusi  eseményeit  mondja  el ; Yárady  Gábor  «Má- 
rsmaros  megye  1848-ban»  czim  alatt  szolgál  érdekes 
adatokkal,  Ferenczy  József  Kossuth  Lajosnak  a ((Tör- 
vényhatósági Tudósításokéhoz  adott  előfizetési  fölhí- 
vását közli  s végül  a csepeli  rögtönitélőszék  ügyészi 
véleménye  következik,  mely  halált  mér  gr.  Zichy  Ödön 
fejére.  Uj  czikk  még  az  Abafi  Lajosé  «Károlyi  Sándor 
életéhez*  czim  alatt:  azt  bizonyítja,  hogy  e sokat  ócsá- 
rolt térfiut  nemes  gondolkozás  vezette  a szatmári  béke 
megkötésében.  Két  tanulmánynak:  az  Iványi  Istváné- 
nak «A  tiszai  határőrvidék»-ről  és  «Rettegi  György 
emlékiratai*  nak  folytatásai  olvashatók  a füzetben.  A 
tartalmas  füzet  ára  60  kr.  — A «magyar  történelmi 
életrajzok*  3-ik  füzete  is  megjelent.  Közli  Zay  Fe- 
rencz  a diplomata  életrajzát  Thallóczy  Lajostól  s meg- 
kezdi Széchy  Mária  életrajzát  Acsádi  Ignácztól.  Vannak 
benne  még  érdekes  történeti  arczképek  s fakszimilék. 
Ara  egy  évre  8 frt. 


A m.  szinészegyesület  központi  igazgatótanácsa 

április  l én  tartott  ülésében  határozatilag  kimondta, 
hogy  mindama  színigazgatók,  kiknek  engedélyük  még 
megszavazva  nincs  és  virágvasárnap  elmúltával  még 
mindig  működnek,  fegyelmi  eljárás  alá  fognak  vonatni. 


Az  orsz.  m.  képzőművészeti  társulat  április  19-én 
d.  e 11  órakor  a sugárúti  műcsarnokban  rendkívüli 
közgyűlést  tart,  melynek  tárgyát  elnökválasztás  képezi. 


A tervezett  nemzetközi  szinészgyülés  elmarad. 

Matlekovics  Sándor  levelet  intézett  a szinész  egyesület 
igazgatótanácsához,  melyben  tudatja,  hogy  a szóba 
hozott  nemzetközi  szinész-közgyülés  megtarthatására 
a szinész-egyesület  által  kért  összeget  nem  adhatja 
meg.  Az  igazgatótanács  ennélfogva  az  eszmét  elejtette, 
de  kilátásba  helyezi  egy  augusztus  hóra  tervezett  or- 
szágos szinész  gyülés  megtartását. 


Uj  hetilap.  «Közérdek»  czimmel  dr.  Toldy  László 
keresk.  akadémiai  tanár  közgazdasági  és  társadalmi 
hetilapot  indit  meg,  melynek  első  száma  vasárnap 
(f.  hó  12-én)  jelen  meg. 


! 


Aigner  Lajos  könyvkiadónál  megjelentek  a kö-  I 
vetkező  művek  : «Kölcsey  Ferencz  élete  és  művei*,  I 
irta  Jancsó  Benedek,  kiadja  Aigner  Lajos.  A 437  lapra  i 
terjedő  kimerítő  irodalomtörténeti  munka  sok  helyütt 
túllépi  az  életirás  kereteit  s beható  kortörténelmi  ta- 
nulmánynyá  válik.  Az  anyagot  derék  Írónk  10  feje- 
zetre osztva  adja  és  a két  utolsó  fejezetben  Kölcsey  I 
politikai  pályájával  foglalkozik,  mely  eddigelé  kevéssé  I 
volt  méltatva.  A becses  tanulmány  nagy  hasznára  válik  I 
mindenkinek,  ki  Kölcsey  és  kora  felől  alaposabban  | 
tájékozódni  kiván.  Megjelenése  határozott  nyereség  ! 
gyanánt  üdvözölhető.  — «Örvény  a révben*,  regény,)  I 
irta  G.  Büttner  Júlia.  A szépen  iró  szerzőnő  első  I 
munkája.  Kiad;a  Aigner  Lajos.  Bővebben  fogjuk  is-  ’ 
mertetui.  — « Magyarország  függetlenségi  harcza*,  irta  • 
Gelich  Richard,  15—16  füzet;  tartalmazza  az  1849.  I 
évi  februári  eseményeket,  a szabadságharcz  lovassági  j 
egyenruha/,  atáriak  szinnyomatu  képével. 

A Petőfi-társaság  e hó  12-én  (vasárnap)  d.  e 
10  órakor  az  akadémia  első  emeleti  termében  felolvasó 
ülést  tart.  Tárgyak : 1.  «A  rajz,  mint  irodalmi  műfaj*,  t 
Irta  és  felolvassa : Névy  László  r.  tag.  2.  ((Költemé- 
nyek* Petri  Mórtól  (vendég) ; felolvassa : Komócsy 
József  r.  tag.  3.  «A  deputatio»,  részlet  egy  elbeszé- 
lésből. Irta  és  felolvassa : Bodnár  Zsigmond  r.  tag.  4. 
«Harmincz  év»  (költemény)  Reviczky  Gyula  r.  tagtól.  I 
5.  «A  szőke  Tisza  mellől».  Alföldi  rajzok,  irta:  Vilma 
(vendég),  felolvassa : Ábrányi  Emil  r.  tag.  A felolva- 
sásokat zárt  ülés  követi. 


Szerkesztő  : Ábrányi  Emil.  — Kiadó : Aigner  Lajos. 


Pallas  részvénytársaság  nyomdája. 

SCHOPENHAUER  SZÉPTANA. 

Irta  Palágyi  Menyhért. 

V. 

A SZÉP  FOGALMA. 

Az  előbbieknél  fogva  nem  marad  egyéb 
hátra,  mint  Schopenhauer  széptanát  teljesen 
elkülöníteni  metafizikájától.  Csak  az,  a mi  e 
műtét  után  is  épségben  megmarad,  képezheti 
további  fejtegetéseink  tárgyát.  Meggyőződ- 
tünk, hogy  Sch.-nek  nem  sikerült  a képzet 
világa  (vagyis  a valóság)  és  a Ding  an  sich 
közé  az  eszmék  világát  beékelni;  és  mint- 
hogy ez  utóbbi  képezi  a művész  szemléleté- 
nek tárgyát : bátran  mondhatnék,  hogy  Sch. 
nem  volt  képes  rendszerében  az  eszthetiká- 
nak  helyet  szorítani ; szóval  egyszerűen  ki- 
jelenthetnék, hogy  a Sch. -féle  bölcseletben 
minden  eszthetika  eleve  lehetetlenné  válik. 
Ezzel  aztán  be  is  fejezhetnők  tárgyalásunkat, 
ha  nem  állanánk  az  egyszerű  ténynyel  szem- 
ben, hogy  Sch.  a lehetetlent  még  is  megpró- 
bálta és  széptani  rendszert  alkotott.  Már  több- 
ször jeleztem,  de  most  határozottan  ki  kell 
mondanom,  hogy  Schopenhauerben  minden 
egyéb  inkább  található,  mint  a rendszerező 
és  szervező  tehetség.  Hasonlítható  azokhoz  a 
költőkhöz,  kiknek  mély  érzelmeik  és  nagy 
eszméik  vannak,  de  a kompoziczióhoz  nem 
értenek. 

Ne  kérdezzük  tehát,  hogyan  iktatja  Sch. 
a plátó'  eszmét  a maga  rendszerébe,  hanem 
fogadjuk  el,  hogy  a művész  az  egyes  tár- 
gyakban nyilatkozó  eszméket  szemléli.  Vala- 
mint azt  is,  hogy  ez  csak  a kontempláczió 
állapotában  sikerül,  a mikor  az  ismerő  alany 
felszabadul  akaratának  zsarnoksága,  gyakor- 
lati érdekeinek  nyomasztó  súlya,  szóval  az 
élet  minden  nyomorúsága  alól  és  azzá  lesz, 
mit  Sch.  «klares  \Veltauge»-nek  nevez.  Ez 
mind  igen  szépen  hangzik  és  az  olvasó  tud 
a mondottakhoz  gondolatokat  is  fűzni.  Mert 
azt  magyarázni  nem  kell,  hogy  a művész 


nem  a kicsinyes  érdekek  szemüvegén  ke 
resztül  nézi  a világot  és  nem  a hasznost 
hanem  a szépet  keresi. 

A szépet  Sch.  szerint  csak  a géniusz 
képes  létrehozni.  Csak  ö képes  akaratának 
zsarnoksága  alól  felszabadulni,  önönmagát  el- 
feledni és  igy  a huzamos  kontempláczió  álla- 
potába helyezkedni.  Ezért  a zsenialitás  nem 
egyéb,  mint  a tökéletes  tárgyiasság,  objekti- 
vitás: ellentétben  a szubjektív  (önző)  irány- 
zattal, mely  mindent  a maga  akaratával  és 
érdekével  hoz  kapcsolatba.  A közönséges  em- 
ber, a természetnek  eme  « gyári  czikke,  me- 
lyet naponkint  ezrivel  termel®,  nem  igen  ké- 
pes a huzamos  eszthetikai,  azaz  érdekektől 
mentes  szemlélődésre  és  ép  azért  nem  is  idő- 
zik sokáig  az  egyes  tárgyak  szemléleténél, 
hanem  mindent  gyorsan  a fogalmak  fiókjaiba 
helyez,  hogy  ne  kelljen  vele  tovább  foglal- 
koznia. 

A zseniális  ember  azonban  a termé- 
szetben és  életben  nyilatkozó  eszmék  szemlé- 
letébe önfeledten  elmerül,  úgy  hogy  gyakran 
legfontosabb  érdekeit  tekinteten  kívül  hagyja, 
j Ezért  a zseniális  embernek  pillantása  tiszta 
i és  kontemplativ  jellege  által  tűnik  ki,  holott 
a közönséges  emberek  tekintete,  ha  már  nem 
bágyadt  és  józan,  a legjobb  esetben  leselkedő 
vagy  fürkésző.  Schopenhauer,  mint  látni,  na- 
gyon megveti  a mindennapi  embereket. 

A zsenialitás  vagyis  a művészi  természet 
lényege  tehát  Sch.  szerint  az  objektivitásban 
keresendő.  Ez  megint  nagyon  szépen  hang- 
zik, de  csak  vizsgálni  kell,  hogy  mit  ért  Sch. 
a tárgyiasság  alatt.  Ha  ö következetes  akarna 
maradni  (a  mihez  neki  soha  sincs  kedve, 
mert  a következetesség  nem  tartozik  a láng- 
elme tulajdonságai  közé)  akkor  a közönséges, 
mindennapi  embert  nevezné  objektivnek,  mert 
hisz  ennek  figyelme  irányul  arra,  a mit  ö 
objektumnak  nevez ; a lángelmét  ellenben  az 
idealizmusban  kellene  fölismernie,  mert  hisz 
a zseni  szerinte  az  eszméket,  ideákat  szem- 
léli. Schopenhauer  tehát  a lángelme  defini- 

cziójában  objektivitás  alatt  idealizmust  ért, 
akár  kimondja,  akár  nem. 

Az  idealisztikus  jellemvonás  a lángelmé- 
ben pedig  abból  ered,  hogy  az  intelligenczia 
nála  túlteng  az  akarat  fölött,  elannyira,  hogy 
az  akaratot  időközönként  el-elfojtja,  ájulatba 
ejti.  Az  akarat  ez  ájulata  a boldogság,  az 
üdv  állapota,  mert  boldogak  csak  akkor  va- 
gyunk, ha  az  akarat,  a vágy  nem  ösztökél, 
íme  tehát  objektivitás  alatt  egy  ájuldozó 
idealizmust  kell  értenünk  és  a zsenialitás, 
mely  nem  volna  egyéb,  mint  tárgyiasság, 
végső  elemzésben  csak  világfájdalomnak  bi- 
zonyul. Schopenhauer  a zsenialitást  az  ő rend- 
szere követőinek  monopóliumává  teszi. 

Minthogy  az  eszmét  szemlélni  kell,  Scho- 
penhauer a zsenialitás  egy  lényeges  föltételét 
a képzelő  tehetségben  találja  föl.  Ebben  egé- 
szen hozzácsatlakozhatunk,  mert  a képzelő 
erő,  a fantázia  hatalma  legjobban  különböz- 
teti meg  a művészt  a józan  gondolkodótól. 
Schopenhauer  elválasztja  a művészi  képze- 
letet a képzelgéstől,  a fantazmagóriától,  de  a 
megkülönböztetésben  mélyre  nem  hatol.  Azt 
mondja,  hogy  a képzelösködés  az  önző  akarat 
által  jő  mozgásba  és  légvárakat  épit  magá- 
nak. Mig  tehát  a művész  képzelete  az  aka- 
rattól szabad,  addig  a fantasztáé  az  akarat- 
nak alávetve  marad.  Ezzel  szemben  meg  kell 
jegyeznünk,  hogy  a költői  képzeletet  is  a 
vágyak  és  szenvedélyek  hozzák  legerősebb 
mozgásba  s igy  a fentebbi  megkülönböztetés 
teljesen  tévesztett. 

A művésznek  végül  az  eszmét  nem  csak 
szemlélnie,  hanem  ismételnie  kell  valamely 
alkotásban.  Ezért  szükséges,  hogy  huzamos 
ideig  tudjon  a kontempláczió  állapotában  meg- 
maradni. Ezt  a képességet  Schopenhauer  a 
«BesonnenheiU  kifejezéssel  jelöli  meg.  Az 
elnevezést  .Teán  Paultól  kölcsönözte.  A «Be- 
sonnenheit*  magában  azonban  bizonyosan  nem 
elegendő  az  eszme  reprodukcziójára,  mert  erre 
épen  reproduktív  tehetség  szükséges.  Erről 
Sch.  nem  beszél. 

Mindent  összefoglalva : a művészt  jel- 
lemzi az  akarattól  ment  szemlélet,  a képzelő 
tehetség  és  a «Besonnenheit».  Ez  utóbbi  két 
tehetség  csak  arra  való,  hogy  a művész  az 
eszmét,  melj'et  az  akarattól  mentes  szemlélet 
által  ismer  meg,  valamely  alkotásban  repro- 
dukálni tudja. 

Látni  tehát,  hogy  Sch.  szerint  a művé- 
szet a megismerésnek  — hogy  ne  mondjam 


a tudásnak  — bizonyos  neme.  Mélyebb  is 
meret,  mélyebb  tudás.  Mert  mig  a tudomány  - 
nak tárgyát  a képzet  világa  (a  valóság)  ké- 
pezi és  a tudás  alanya  az  akarat  rabszolgája 
marad,  addig  a művészet  tárgyát  az  eszmék 
világa  képezi  és  a kontempláczió  alanya  az 
akarat  bilincsei  alól  felszabadult. 

Ez  után  már  áttérhetünk  a szép  fogal- 
mának megállapítására.  Schopenhauer  nem 
tekinthet  egyebet  szépnek,  mint  az  eszmét, 
mert  hisz  a művészet  tárgyát  az  eszme  ké- 
pezi. A szépnek  hatását  az  alanyra,  a tet- 
szést pedig  az  ismerő  alany  ama  boldog  álla- 
potára kell  visszavezetnie,  mikor  az  zsarno- 
kának, az  akaratnak  hatalma  alól  felszabadul 
és  tiszta  ismerő  alanynyá  (klares  Weltauge) 
válik. 

A szépnek  fogalma  tehát  úgy  tárgyi, 
mint  alanyi  tekintetben  meg  van  állap itva. 
Meg  van  mondva,  hogy  tárgyilag  mi  az,  a 
mi  szép  és  hogy  ez  a lélekre  minő  hatást 
tesz,  vagyis,  hogy  mi  a tetszés.  Szép  minden 
tárgy,  ha  benne  az  eszmét  látjuk,  a melyet 
képvisel.  A szépnek  az  alanyra  megváltó  ha- 
tása van,  mert  felszabadítja  az  akarat  rab- 
bilincsei alól.  Ez  a megváltó  hatás  a tetszés. 

Ez  elmélet  szerint  csak  mitőlünk  függ, 
hogy  valamit  szépnek  lássunk,  mert  ha  va- 
lamiképen fel  tudjuk  szabadítani  ismeretünket 
az  akarat,  az  érdekek  nyomása  alól,  szóval 
ha  a kontempláczió  állapotába  tudunk  he- 
lyezkedni, akkor  minden  tárgy  azonnal  széppé 
válik.  Ez  pedig  annál  könnyebben  sikerülhet I 
nekünk,  (Sch.  szerint)  minél  zseniálisabbak 
vagyunk,  azaz  minél  nagyobb  túlsúlyban  van 
intelligencziáuk  akaratunk  fölött. 

Schopenhauer  azonban  azt  mondja,  hogy 
a szép  keletkezése  nem  csak  az  alanyból,  ha- 
nem a tárgyakból  is  kiindulhat.  Vannak 
ugyanis  tárgyak,  melyek  a szemlélődésre,  a 
kontempláczióra  mintegy  felhívnak  és  igy 
megkönnyítik  azt,  hogy  ismeretünk  az  aka- 
rattól megszabaduljon,  azaz  eszthetikai  isme- 
retté váljék.  így  például  a szép  természet,  a 
táj,  a növényzet  mintegy  kínálkozik  a szem- 
léletnek és  pillanatokra  még  a legközönsé- 
gesebb embert  is  érdekektől  mentes  szemlé- 
lődésre ragadja.  Innen  van,  hogy  a természet  I 
ölén  a szívnek  sebei  mintegy  meggyógyulnak,  j 
Mert  ha  önmagunkat  elfeledtük,  ha  érdekeink 
hallgatnak,  akkor  boldogak  vagyunk.  Iljen 
akarattól  szabad  állapotba  ringat  el  bennün- 
ket a természet  szemlélete. 

A mi  mindenekelőtt  a szépnek  objektív 
oldalát  illeti,  kérdeznünk  kell,  mi  okozza, 
bog}7  némely  tárgyak  másoknál  jobban  tet- 
szenek, holott  mindmegannyian  valamely  esz- 
mének megjelenései?  Schopenhauer  erre  azt 
feleli,  hogy  némely  tárgyak  az  eszméket  vi- 
lágosabban tükröztetik  vissza,  mint  mások  s 
igy  könnyebben  juttatják  az  embert  a kon- 
templáczió  állapotába.  Az  ilyen  válasz  bizony 
még  nem  megoldás,  mert  épen  azt  akarnók 
megtudni,  hogy  mi  az  a tárgyakban,  a mi 
által  az  eszméket  többé  vagy  kevésbbé  vilá- 
gosan tükröztetik  vissza.  Erre  Schopeuhauer 
csak  annyit  mond,  hogy:  «a  részek  jelentő- 
séges  viszonya*.  És  aztán  gyorsan  tovább 
siklik.  A «viszonyok  jelentőséges  volta*  azon- 
ban nekünk  csak  annyit  árul  el,  hogy  Scho- 
penhauer itt  Plátóra  és  Göthére  gondol,  de 
nem  tudjuk,  hogy  ő maga  mit  gondolt.  A vi- 
szonyosságnak Plátó  széptanában  van  nagy 
szerepe,  a jelentőségesnek  («das  Bedeutende») 
pedig  Göthe  műíilozófiai  nézeteiben. 

Mivel  igy  egyrészt  meg  nem  tudhatjuk, 
hogy  a tárgyakban  mi  az  tulajdonképen,  a 
mi  a kontemplácziót  megkönnyíti ; másrészt 
azonban  Schopenhauer  világosan  kimondja, 
hogy  a zseniálisabb  embernek  könnyebb  a 
tiszta  szemlélődés : arra  az  eredményre  kell 
jutnunk,  hogy  az  a könnyűség,  mely ly el  a 
kontempláczió  beáll,  nem  is  a tárgyakból 
indul  ki,  hanem  az  alanyból  és  igy  nem  is 
tartozik  a szépnek  tárgyi  oldalához,  mint 
Sch.  mondja,  hanem  inkább  alanyi  lénye- 
géhez. 

Schopenhauer  maga  érzi,  hogy  a szép- 
nek objektív  lényegét  még  nem  állapította 
meg  kellőképen,  nevezetesen  nem  magyarázta 
meg,  hogy  miért  tetszenek  némely  tárgyak 
jobban,  mint  mások.  Ezért  újabb  elmélethez 
fordul  s azt  állítja,  hogy  a tárgyak  aszerint 
szebbek,  a mint  magasabb  eszméknek  képvi- 
selői. Emlékszünk  Sch.  eszmetanának  amaz 
alaptételére,  hogy  a Ding  an  sich  megjelené- 
sének különböző  fokozatai  vannak;  hogy  ás- 
vány, növény,  állat,  ember  az  eszme  emel- 
kedő lépcsőzetét  képviselik.  Ha  már  most 
egyszerűen  igaz  volna,  hogy  magasabb  esz- 
mének nagyobb  szépség  felel  meg,  akkor  csak 
szépérzékünkre  kellene  bízni  az  ásvány,  nö- 
vény és  állatvilág  osztályozását.  Darwinnak 
az  eszthetikusoktól  kellett  volna  megkérdez- 
nie, hogy  minő  fejlődési  fokozat  mutatkozik 
a szerves  lények  világában.  Nem  tagadjuk, 


hogy  magasabb  növény  és  állatfajok  az  em- 
bert jobban  érdeklik,  de  a szépség  fokozatát 
a fajok  fejlődési  fokozatával  összeejteni  nem 
szabad. 

Szóval  a szépnek  objektív  lényege  Sch. 
eszth etikájában  meghatározva  nincs.  Azt  sem 
tudjuk  meg,  hogy  a formában  vagy  a tarta- 
lomban keresi- e a szépséget.  Az  eszme  maga 
Sch.  definicziója  szerint  formátlan  és  igy  azt 
kellene  hinnünk,  hogy  a szépet  a tartalom- 
hoz kötöttnek  fogja  tekinteni,  mint  hajdan 
Plotinosz.  Jellemző  azonban,  hogy  az  eszmét 
eszthetikájában  «örök  formának*  is  értel- 
mezi, a mi  megint  azt  hiteti  velünk,  hogy 
Arisztotelészre  támaszkodva,  a szépet  a for- 
mában keresendi.  Tényleg  majd  az  egyik, 
majd  a másik  irányhoz  csatlakozik,  a mi 
könnyen  érthető,  ha  meggondoljuk,  hogy  szép  - 
tana  mily  ingatag  metafizikai  alapon  nyugszik. 

De  alanyi  oldaláról  sem  tud  a szépnek 
lényegéhez  férkőzni,  mert  a szép  hatásának, 
a tetszésnek  mivoltát  szintén  nem  magya- 
rázza meg.  A szépnek  hatása  szerinte  az, 
hogy  feloldja  az  ismerő  alanyt  az  önző  ér- 
dekek békói  alól.  Ámde  minden  elméleti  bu- 
várlatban  az  alany  mentes  marad  az  önzés 
nyomorúságaitól.  Mikor  Galilei  az  esés  tör- 
vényeiről, Newton  a gravitáczióról,  Laplace 
a bolygó  rendszer  keletkezéséről  elmélkedett, 
akkor  is  ép  oly  tisztán  ismerő  alany  volt 
valamennyi,  mint  midőn  Goethe  a Faust-ot 
kontemplálta.  Szóval  a tiszta,  akarattól  men- 
tes ismeret  ép  úgy  megilleti  a valódi  tudóst 
és  búvárt,  mint  a művészt.  Az  elméleti  igaz- 
ság keresésébe  az  önzés  csak  úgy  nem  ját- 
szik bele,  mint  egy  szép  költemény  megírá- 
sába. Az  a megváltó  hatás,  melyet  Schopen- 
hauer a szépnek  tulajdonit,  az  igazat  is  jogosan 
megilleti.  A szépnek  speczifikus  hatása  az 
emberre,  a tetszés  és  nem  tetszés,  tehát  meg- 
magyarázva nincs. 

(6-ik  közlemény  következik). 


BETHLEN  ANNA. 

— Erdélyi  népballada.  Benedek  E.  és  Sebesi  F. 
gyűjtéséből.  — 

Udvarhelyen  véges-végig 
Még  a tyúkok  is  beszélik  : 

Bethlen  uram  Anna  lánya 
Bezzeg,  nem  jár  iskolába, 

A helyett  jár  istállóba. 

Bethlen  uram,  Máttyus  uram 
Együtt  ültek  beszélgettek 
A nagy  kerek  asztal  mellett. 
Szóval  mondja  Máttyus  uram: 
«Kedves  komám,  Bethlen  uram ! 

A kigyelmöd  Anna  lánya 
Kitanult  a jámborságból, 
El-elmeneget  a háztól, 

Kimegyen  az  istállóba, 

Kocsisomat  szeretgeti, 

Pej  paripám  ijesztgeti)). 

Szóval  mondja  Bethlen  uram: 
««Mende-monda,  Máttyus  uram! 
Jámbor  leány  a leányom, 

El  nem  felejti  a misét, 

Megtartja  a péntek  napot, 
Mende-monda  Máttyus  uram  !»» 
«Halljon  ide  Bethlen  komám! 

Ha  nem  hiszi  megnézheti; 
Húzódjék  meg  alkonyaikor 
Az  istálló  szög!etébe». 

El  is  méné  Bethlen  uram 
Estére  az  istállóba, 

A hogy  Máttyus  uram  mondta; 
Hát  csak  ott  van  a leánya, 

A kocsissal  csókolódik, 

Pej  paripa  ágaskodik. 

Bethlen  uram,  hogy  meglátta, 

A könnye  is  kicsordula, 

Kard  a kezén  megfordula 
S a kocsisnak  vére  hulla  . . . 

A leánynak  nem  is  szóla. 

«Apám,  apám,  édes  apám, 

Be  nagy  csapást  mértél  te  rám! 
Mikor  mással  eljegyzettél, 

Akkor  bizony  nem  szerettél. 

Én  csak  a kocsist  szerettem, 

Igaz  szeretője  lettem, 

Hogy  ő csak  egy  szegény  szolga 
Nem  tehetett  a szív  róla ! 

Most  már  ölj  meg  engemet  is, 
Hadd  szálljak  a sirba  én  is, 

Ne  is  tudjon  senki  róla, 

Miért  halt  meg  Bethlen  Anna. 

(Oláhfalu,  Udvarhelymegye). 


CORALIE. 

Elbeszélés  Majthényi  Flórától. 

(Folyt.) 

Az  ének  hallgatásánál  még  a nevetés 
hamis  koboldja  sem  jelent  meg  a vendégnők 
ajkain,  de  megdöbbenten  és  bámulva  néztek 
egymásra. 

— Ugy-e  nem  rossz  hang  ez  ? — Kérdé 
az  ének  végeztével  a mama.  — Azt  hiszem 
hogy  később  a színpadra  is  alkalmazható 
lesz,  de  még  nagyon  fiatal  ez  a leány.  Nos, 
hogy  tetszik? 

Coralie  oly  módon  nyilvánította  elismerő 
véleményét,  hogy  azt  maga  sem  értette.  Ösz- 
szefolyó,  félig  elnyelt  szavak  voltak  azok, 
melyekből  csak  a boldog  anya  tudott  elra- 
gadtatást kimagyarázni ; annál  inkább,  miután 
Louise  — palástolni  akarván  úrnője  zava- 
rát — hangos  «bravo»-k-  és  «éljen»-ekben 
tört  ki. 

Nagy  küzdelem  után  végre  sikerült  szál- 
lástkereső  idegeneinknek  a vendégszerető  csa- 
ládi körből  megszabadulni.  Schulzné  tipegve 
kisérte  ki  őket,  mert  jól  tudta,  hogy  ez  «igy 
illik » . 

Coralie  pedig  úgy  érezte,  mintha  na- 
gyon együgyű,  szerepet  játszott  volna  az 
egész  «forcierozott  látogatás*  alatt,  mert  azt 
sem  tudta,  hogy  mikor  és  miben  vétett  az 
itteni  úgynevezett  « illemszabályok*  ellen. 

— Még  a kiadandó  szobákat  is  tessék 
szemügyre  venni.  — Figyelmezteté  a szap- 
panosné  Coraliet,  végig  hurczolva  öt  a zon- 
gora-termen  és  egy  másik  lakszobán,  mely 
szintén  igen  csinosan  volt  berendezve. 

— Ezek  ellen  azt  hiszem  hogy  nem 
lehet  kifogása  - kezdé  újra  — annál  in- 
kább, hogy  a zongora  használata  is  bele  van 
értve  a bérletbe.  De  zenében  különben  sin- 
csen hiány,  mert  leányaim  nehány  órán  át 
gyakorolják  magukat  naponta.  Az  ellátást  is 
megfelelőnek  Ígérhetem,  annál  inkább,  hogy 
kitűnő  szakácsnőm  van.  Csak  azt  sajnálom, 
hogy  az  árra  nézve  most  nem  határozhatok, 
mert  férjem  — a szappanosmester  — nincs 
itthon,  a vásárra  ment  tepertőt  vásárolni,  a 
mi  szükséges  az  üzlethez.  Nagyon  sajnálni 
fogja,  hogy  nem  lehetett  szerencséje,  de  hi- 
szen máskor,  ha  majd  itten  fog  tetszeni 
lakni  . . . 

Coralienak  Ínyére  volt  a körülmény, 
mert  igy  annál  könnyebben  szabadulhatott  a 

nélkül,  liogy  a bérletre  nézve  nyilatkoznia 
kellett  volna. 

Azért  megköszönve  a Schulzné  asszony 
előzékeny  szívességét,  és  pár  jó  szóval  el- 
búcsúzva a leányoktól  is,  alig  várta,  bogy 
lehaladjon  a lépcsőn  és  beülhessen  végre  a 
kocsiba. 

Még  folyton  hallották  a szappanosné  ve- 
zényszavát : 

— Utána  leányok!  Siessetek!  Én  is  men- 
nék, de  nem  bírok.  Le  kell  kisérnetek  a 
lépcső  aljáig,  mert  ez  igy  illik,  ez  az  « eti- 
quette». 

De  már  ekkor  a kocsis  megcsapkodta  a 
lovakat,  és  döczögve  indultak  a rossz  köve- 
zeten lefelé,  mialatt  a jó  étvágyú  tanoncz  — 
most  szünetelve  — tekintett  utánuk  az  üveg- 
ajtóból, s nemsokára  eltűnt  a szappantáblá- 
kat vivő  két  festett  angyal  is. 

Coralie  hátra  dőlve  a kocsi  párnáira, 
hosszú  lélegzettel  szívta  a hegyi  városka  bal- 
zsamos levegőjét,  mert  e pillanatban  úgy 
tetszett  neki,  hogy  a szabadság  rejlik  benne, 
az  épen  letelt  nyomasztó  időszak  után. 

Ismerkedőleg  tekintett  körül  gyönyörű 
szemeivel  s a lejtős  dombokon  mindenütt 
egymásra  kapaszkodó  házakat,  ódon  tornyo- 
kat és  kapukat  látott,  melyek  fölött  az  át- 
látszó ezüstös  felhők  változatos  festői  csopor- 
tozatokban  úsztak. 

A mint  leért  a kocsi  az  alsóbb  utczákra, 
tömegesen  haladó  emberek  bámultak  megle- 
petten a bennülőkre. 

A kocsishoz  intézett  kérdésre  az  lett  a 
válasz,  hogy  ezek  a színházba  mennek,  mely 
a gyors  kis  folyó  másik  pontján,  a túlsó  vá- 
ros részben  van  építve. 

— Ily  korán  mennek?! 

Bámult  a szép  asszony,  s kedvet  érzett 
arra,  hogy  a nevezetességet  ők  is  megnézzék. 

Nemsokára  ott  haladtak  már  a szente- 
ket ábrázoló  kő-szobrokkal  díszített  régi  hí- 
don, mely  az  egyetlen  közvetítő  volt  a két 
városrész  között,  melyeknek  jellege  tökélete- 
sen egyforma  volt. 

A színház  inkább  arena-hoz  hasonlított 
s uj  építésénél  fogva  meglátszott  rajta,  hogy 
a városka  egykori  lakói  nem  részesültek  ily 
élvezetben.  Ők  most  sem  tudnak  semmit  a 
színművészet  ez  uj  templomáról,  habár  ott 
szunnyadnak  is  fölötte  a domboldalon  tarkáló 
kis  temetőben. 

Az  előcsarnokból  gyertyafény  derengett 


és  karczolva  működő  vonóhangszerek  nyitá- 
nya volt  hallható. 

A « jegy  váltó-ablak  »-nál,  egykedvű  arczu 
sovány  ur  ült,  s csak  akkor  derült  föl  egy 
kissé,  midőn  a csodaszép  idegen  nőt  meglátta , 
s szolgálatkészen  nyújtott  három  forintért 
egy  páholyjegyet. 

Midőn  a nők  e kis  zárkában  helyet  fog- 
laltak, azonnal  ez  lett  az  érdeklődő  figyelem 
központja. 

Mint  az  égi-test  köré  a sateliták,  úgy 
fordult  az  egész  férfi-közönség  azonnal  Co- 
ralie felé,  a nők  pedig  le  sem  véve  szemeik- 
ről a távcsövet,  suttogtak,  birálgattak,  ne- 
vettek, irigykedtek  a mint  ez  viseletökből 
kivehető  volt. 

Coralie  zavarba  jött  egy  perezre,  mert 
ő az  ilyen  föltűnő  demonstratióhoz  nem  szo- 
kott; szerencsére  azonban  csengettek,  s e 
jelre  gyorsan  röpült  fel  a kis  tarka  függöny 
s igy  remélte,  hogy  a közfigyelem  talán  majd 
l a színpadra  fordul. 

Azért  megnyugodtan  ő is  oda  irányzá 
tekintetét,  annál  inkább,  miután  a társaság 
« primadonnáját  a közönség  némi  gyér  taps- 
sal fogadá. 

Annak  játéka  folytán  hamar  tájékoz- 
hatta magát  Coralie  az  egész  « truppá  mű- 
vészi-niveau-járól.  Úgy  tetszett,  mintha  a 
színpadon  dróton  huzgált  « marionetté »-k  jár- 
nának, s ügyetlen  «has-beszélö»-k  tanulnák 
a szavalást.  Különösen  mulatságos  volt, 
midőn  az  «elsö  szereim es»  lépett  a színpadra, 
s észrevéve  a csodaszép  idegen  nőt,  vala- 
mennyi ömlengését  hozzá  intézte,  mintha 
egyedül  csak  az  ő kedvéért  játszanék,  úgy 
hogy  szerepének  boldog  menyasszonya  kény- 
telen volt  elröppenő  szavait  hűtlen  lepkék 
gyanánt  erőnek  erejével  összefogdosni  és  ma- 
gára értelmezni.  Coralie  végre  megunta  ezt 
a föltűnő  ízetlenséget  s intett  Louise-nak, 
hogy  távozzanak  el. 

Igen  örült,  hogy  ez  föltlinés  nélkül  meg- 
történhetett, mert  valóban  tartott  attól,  hogy 
utoljára  valamely  hangos  demonstratióval 
fogják  őt  követni. 

A fogadóba  érve  kedvetlenül  dobta  ma- 
gát a pamlagra,  s kijelenté  Louise-nak,  hogy 
nem  kíván  többé  az  étterembe  menni,  de  ide 
a szobába  hozassák  föl  a vacsorát. 

Ez  meg  is  történt,  a nélkül,  hogy  bármi 
is  zavarólag  hatott  volna  rájuk,  s csak  az 
tűnt  föl,  hogy  a pinezér  különös  díszesen 

öltözve,  és  fehér  nyakkendösen  szolgálta 
fel  őket. 

Végre  Louise  nem  kíizdhette  le  kíván- 
csiságát : 

— Valamely  nagyon  előkelő  vendég  ér- 
kezik talán  ma? 

— Oh  nem!  --És  miért? 

— Mert  oly  díszben  van  ön. 

— Ah  tehát  még  nem  tudják?!  Nem 
látták  a falragaszokat?!  Az  lehetetlen!  El- 
mondom hát:  nagy  bál  lesz  ma  itt  a ven- 
déglőben. 

— Úgy ! Tehát  azért  öltözött  fel ! 

- Hogy  ne  ? ! Itt  lesz  az  egész  előke- 
lőség, éjfélig  pontosan  fölszolgáljuk  őket,  éj- 
fél után  pedig  mi  is  táuczolunk,  a vendéglői 
összes  személyzet.  Reményiem,  hogy  szeren- 
cséltetni fognak  becses  jelenlétükkel. 

Fejezé  be  értesítését  a pinczér  oly  moz- 
dulattal, mintha  tánczra  kérné  föl  a höl-  | 
gyeket. 

Coralie  mosolyogva,  Louise  pedig  bősz-  I 
szankodva  fordította  el  arczát,  mialatt  pa- 
rancsol á: 

— Hozzon  még  egy  palaczk  vizet.  Mi- 
előbb iparkodtak  befejezni  a vacsorát,  s jól 
befüggönyözték  az  ablakokat,  biztosítva  ma- 
gukat a felöl,  hogy  mentül  kevésbé  hallassák 
majd  a zene,  s ne  háborgassa  őket  az  álomban. 

A lefekvés  előtt  Coralie  még  szótlanul, 
csendesen  ült,  mert  végre  háborítatlanul  akart 
foglalkozni  gondolataival;  melyekben  újra 
föltűntek  egy  gazdag  estély  fényes  tükrei,  s 
a bennök  visszaverődő  ragyogó  csillárok,  me- 
lyek bűvös  holdfényként  világítják  meg  az 
égő  virágú  keleti  növényeket,  s ezeknek  ár- 
nyas ligetéből  egy  szőke  ifjú  tekint  Coralie-ra, 
szemeivel  is  kifejezvé  szavainak  őszinteségét: 
«Dolenszkjr  Gaston  vagyok ». 

Mosolyogva  kel  föl  helyéből  a szép  nő, 
s álmaiba  is  át  akarta  vinni  a képet,  azért 
intett  a szótlanul  hímező  Louise-nak,  hogy 
bontsa  le  haját.  Ekkor  harsány  zene  szólalt 
meg  az  ablak  alatt,  s a harczias  indulóból 
végre  epedö  serenade-ba  ment  át. 

— Sajátságos  bevezetése  a leendő  bálnak! 

Jegyzé  meg  az  álmodozásaiból  rögtö- 
nözve fölriasztott  Coralie. 

— Még  pedig  az  utczán! 

Egészité  ki  nevetve  Louise,  s újra  figyelni 
kezdett,  mert  a színházban  is  előadott  zene- 
darabok és  tánczok  hangzottak  szép  sorban 
egymás  után.  Mely  «repertoir»  végeztével 


sok  torokból  hangzó  éljenzés  reszketteté  meg 
a levegőt. 

— Bizonyosan  az  érkező  báli  vendége- 
ket fogadják  — mondá  egykedvűen  Coralie.  — 

Ez  valószínűleg  egész  éjen  át  igy  fog  tar- 
tani, s most  az  egyszer  el  kell  e zajt  is  tűr- 
nünk a mások  kedvéért. 

— Reményiem,  hogy  a zajos  báli  alka- 
lom nem  fog  többé  ismétlődni  — viszonzá 
Louise  — mert  a kis  városokban  takaréko- 
sabbak az  emberek,  s nem  oly  gyakoriak  a 
mulatságok. 

— Én  is  azt  hiszem  Louise,  s azt  is 
gondolom,  hogy  inkább  e vendéglőben  ma- 
radjunk, minthogy  szállást  fogadnánk  vala- 
mely családnál;  hol  a mint  láttam  agyon 
gyötörnének  egy  ismeretlen  «etiquette»-el ; 
holott  pedig  én  a fesztelenséget  kerestem,  s 
itt  elzárkózva,  függetlenül  inkább  elérhetem. 

E rövid  beszélgetés  után  csakhamar  pi- 
henni tértek,  habár  nem  sok  reményük  le- 
hetett rá  a nyugtalan  éjen  át. 

— Oltsa  el  az  éjjeli  mécset  is  — pa- 
rancsolá  Coralie  — a sötétségben  talán  ke- 
vésbé hallatszik  a zaj,  úgy,  mintha  fekete 
lepel  takarná  s fojtaná  el  a hangot,  s annál 
tarkább,  élénkebb  a képzelődés;  ha  netalán 
álmatlanság  lepne  meg. 

De  ez  nem  történt,  Coralie  folyton  szuny- 
nyadt,  — mert  az  utazástól,  s napi  esemé-  : 
nyéktől  egészen  ki  volt  fáradva.  Csak  olykor  - 
rettent  föl  egy-egy  zörejre,  vagy  élesebb 
hangra,  különben  pedig  úgy  mérséklé  az  álom 
fátyula  a hangos  beszédet,  zenét  és  járást-  ; 
kelést,  mint  a vízesés  a buborék  alatt  nyíló  ? 
virágok  tarka  színeit. 

Louise  pedig  olyan  jól  aludt,  hogy  reg- 
gel — a nap  ragyogó  fényénél  — úrnője 
költötte  fel  őt, 

Coraliet  mulattatta  e szokatlanság  és 
kényelem-hiány,  a melyben  volt.  Midőn  pedig 
az  ablakhoz  lépett,  s perezre  fölnyitá  azt, 
egészen  el  volt  ragadtatva,  mert  a közeli 
hegyekből  átható,  üdítő  fényű-illat  jött,  a 
tiszta  egen  könnyű  felhők  úszkáltak,  a régi 
házak  és  tornyok  mögötti  fagalyakon  pedig 
millió  gyémántban  ragyogott  a dér  átlátszó 
maradványaként  a múlt  éjjeli  esőnek. 

— Igen,  a vendéglőben  fogunk  még  két 
szobát  nyittatni  — mondá  a szép  nő  újra 
betéve  az  ablakot  — s most  Louise  csenges- 
sen ön,  és  hozassa  föl  ide  a reggelit. 

A komorna  engedelmeskedett,  s nemso- 

kára  ízletesen  párolgott  a vékonylábu  pam- 
lag  előtti  asztalon  mind  az,  mi  itt  egy  vá- 
lasztékos reggelihez  fölhaj  hászható  volt. 

Nyugodtan  fogott  Coralie  tannak  megíz- 
leléséhez, s gyönyörködött  a Louise  kitűnő 
étvágyában,  kit  e feszélytelen  időszakban  — 
már  csak  a bevett  szokások  elleni  daczból 
is,  mindig  asztalához  ültetett. 

Csendes  kopogtatással  belépett  a szoba- 
leány, és  rózsaszínű  papíron  irt  levélkét 
nyújtott  át  Coralie-nak.  Ez  meglepetten  vévé 
át,  s habozva  egy  perczig,  azt  kérdezé,  hogy 
kitől  jő,  mert  ő városban  egészen  ismeretlen. 

— Nem  szabad  az  író  nevét  addig  el- 
árulnom, amig  nagyságod  a levelet  elolvassa, 
melynek  — a mint  biztosítottak  — nagysá- 
god igen  meg  fog  örülni. 

Coralieban  fölébredt  a kíváncsiság,  s 
megvillant  elméjében  ama  gondolat  is,  hátha 
Gaston  véletlenül  megtudta  rejtekhelyét,  s 
most  igy  akarja  meglepni  jelenlétével?! 

De  mire  e szokatlan  és  izetlen  czimirat  ? 
«A  legszebb  kezekbe*.  S ez  idegen  irás  ? ! 

Mind  álarcz  lenne  ez,  mely  csak  a le- 
vélben vétetnék  le?!  Gyorsan  bontotta  föl. 

Összehajtott  kék  papír  hullott  ki  a levél- 
ből, a megszólítás  pedig  igy  hangzott: 

« Dicsőséges  hölgy ! » 

Coralie  majd  elkaczagta  magát. 

— Oh  ez  már  nem  Gaston ! Susogta  csa- 
lódottan, s női  kíváncsisággal  folytatta  a le- 
vél olvasását,  mely  úgy  is  föl  volt  már  bontva. 

« Dicsőséges  hölgy! 

Ne  vegye  rossz  néven,  hogy  ismeretlenül 
rakom  le  szivemet  az  ön  lábaihoz. 

De  mit  is  beszélek?!  Hisz  remélem,  nem 
vagyok  ön  előtt  ismeretlen,  mert  olvashatta 
czikkeimet  a főváros  több  lapjának  hasáb- 
jain, melyeknek  vidéki  levelezője  vagyok. 

Én  viszont  a «casino»  ablakából  voltam 
szerencsés  önt  láthatni,  és  e percztől  fogva 
egyetlen  tekintetétől,  egyetlen  szavától  függ 
részemre  az  élet  vagy  halál ! 

Oh  nyilatkozzék  ön,  Dicsőséges  hölgy! 
Becses  válaszát  mindenesetre  elvárom  a «Ko- 
ronához»  czimzett  vendéglő  szobaleánya  által. 

Örökre  hive 
Scolari. 

U.  i.  Bátor  vagyok  egy  sóhaj tozásban 
töltött,  álmatlan  éj  eredményét:  egy  verset 
is  mellékelni*. 

(Folyt,  köv.) 


ALEXANDRE  PETŐFI 

ET  LA  RÉVOLUTION  HONGROISE. 

Ha  nem  ösmernek  bennünket  a fran- 
cziák  úgy,  mint  mi  szeretnök,  azt  legalább 
nem  fogja  tagadni  senki,  hogy  érdeklődnek 
irántunk.  Hiszen  e lovagias  nagy  nemzet  fel- 
használ minden  kínálkozó  alkalmat,  hogy 
Magyarország  iránti  rokonszenvét  bizonyít- 
hassa. — Ha  igazságosak  akarunk  lenni,  be 
kell  vallanunk,  hogy  az  utolsó  években  nagyon 
sok  történt  Magyarország  külföldön  való  meg- 
ismertetése czéljából.  Három  év  lefolyta  óta 
nemcsak  Tissot  hívta  föl  a francziák  figyel- 
mét a magyar  csikósokra  és  czigányokra, 
hanem  Írtak  azonkívül  Marbeau,  Ollivier, 
Proth,  Adamné  az  élő,  haladó  Magyarország- 
ról, és  mindegyike  e hírneves  franczia  írók- 
nak nem  kis  mértékben  járult  ahhoz,  hogy 
a külföld  velünk  mindjobban  foglalkozni  kezd. 

Sajátságos  véletlennek  köszönhető,  hogy 
a francziák  felfrissítették  egy  elfelejtett  jeles 
költő  emlékét,  kivel  a párisi  sajtó  az  utolsó 
hetekben  sokat  foglalkozott;  mi  magyarok 
pedig  azon  szerencsében  részesülünk,  hogy 
a rokonszenv  legmelegebb  hangján  irt  és  a 
nagy  magyar  költő  emlékéhez  méltó  Petőfi- 
tanulmányt  üdvözölhetünk  a franczia  könyv- 
piaczon. 

Richard  Jaques  (1841 — 1861)  húsz  éves 
fiatal  ember  egy  délfrancziaországi  városban 
folytatta  tanulmányait  s mint  sok  száz  titkos 
poéta,  verseket  irt,  melyek  közül  csak  egy- 
néhány jelent  meg  valamely  vidéki  lap  ha- 
sábjain; a fővárosi  szépirodalmi  folyóiratok- 
hoz intézett  versei  pedig  majdnem  kivétel 
nélkül  a soha  ki  nem  elégíthető  papírkosárba 
vándoroltak.  Richard  mindazonáltal  nem  vesz- 
tette el  munkakedvét  és  minél  gyakrabban 
visszautasították  a költői  hévtől  sugalmazott 
verseit,  annál  jobban  kívánkozott  a franczia 
főváros  után,  hol  barátjai  előtt  már  megnyíl- 
tak a «La  jeune  Francé*  hasábjai.  1861.  jú- 
nius 5-ikén  Patayból  egy  ismerőséhez  inté- 
zett hosszabb  levelet,  melyben  költői  lelke 
egész  melegével  kifejezést  adott  ez  óhajának. 
Öt  hónappal  ezután  ugyanazon  ismerőse  már 
csak  atyjától  kapott  levelet,  melyben  szomorú 
szívvel  jelenti  fia  kora  halálát. 

Azóta  elmúlt  húsz  esztendő,  a szegény 
Richardra  nem  emlékezett  senki,  s barátjai 
is  elfelejtették  a tehetséges,  szerencsétlen  fiatal 
költőt.  A téli  idényben  a Théatre  francais 

egy  művésze  egy  előkelő  párisi  szalonban  el- 
szavalta a véletlenül  kezébe  került  Richard 
«Ode  á la  jeunesse*  czimű  költeményét. 

Et  tói,  Jeunesse,  tói  que  chaque  jour  je  pleure 
Comme  la  blonde  enfant,  bientot,  quand  viendra  1’heure, 
Tu  te  reveilleras ; 

Et  puisqu’il  faut  qu’un  Dieu  descende  en  ta  nuit  nőire, 
N’est-ce  pás  o mon  Christ,  que  du  haut  de  ta  gloire 
Alors  tu  deseendras? 

A gyönyörű  óda  oly  nagy  hatást  idézett 
elő,  hogy  a rá  következő  napokban  az  összes 
sajtó  kezdett  foglalkozni  Richarddal,  a Char- 
pentier  et  Cie  híres  könyvkiadó  czég  pedig 
megbízta  Dietrich  Auguste  hírneves  franczia 
irót,  hogy  Richard  verseit  gyűjtse  össze. 

A nagybecsű  kötet  e napokban,  tehát 
húsz  évvel  a költő  nalála  után,  hagyta  el  a 
sajtót,  s Richard  összes  feltalálható  költemé- 
nyei benfoglaltatnak.  A kötetnek  jeligéül 
Petőfi  e híres  versszaka  szolgál,  Richard  fran- 
czia fordításában! 

La  liberté  l’amour!  Mon  áme  avec  envie 
A pour  ces  deux  trésors  palpité  tour  a tour. 

Pour  mon  amour  je  donne  et  mon  sang  et  ma  vio, 
Et  pour  la  Liberté  je  donne  mon  amour! 

melyről  Dietrich  ur  a munkát  megelőző  ta- 
nulmányában azt  mondja,  lehetetlen,  hogy 
Petőfi  azt  szebben  vagy  meghatóbban  fejezte 
ki  magyarul ». 

Tudvalevő  dolog,  hogy  Chassin  a hatva- 
nas években  Párisban  tartózkodó  magyarok 
segítségével  lefordította  Petőfi  összes  költe- 
ményeit riin  nélküli  versekben.  — E munkát 
használta  fel  Richard  s egynehánj'  költeményt 
fordított  limes  versszakokban  francziára. 
Chant  de  guerre  hongrois  (magyar  harczi 
dal)  Étoiles  et  fleurs  (Csillagok  és  virágok), 
Vivre  avec  tói  (veled  élni),  Amour  et  liberté 
(szerelem  és  szabadság),  L’Europe  est  tran- 
quille  (Európa  csendes,  újra  csendes),  Com- 
ment  je  voudrais  mourir  (Hogy  akarnék  meg- 
halni) stb.  Richard  szabadon  fordította  Petőfit, 
a mi  a következő  két  versszak  összehasonlí- 
tásából legjobban  kitűnik: 

La  lache  Európa  t’abandonne 
Génereux  peuple  magyar ! 

A leurs  bras  la  chaine  résonne 
Qu’aux  tiens  résonne  le  poignard! 

Faut  il  donc  que  tu  desespéres, 

Que  tu  t’affaisses  sous  la  peur? 

Non  mon  pays!  non,  non  mes  fréres 
Mais  plutot  redoublez  de  coeur ! 


(Magára  hagyták  egy  magára 
A gyáva  népek  a magyart: 

Láncz  csörg  minden  kézen,  csupán  a 
Magyar  kezében  cseng  a kard. 

De  hát  kétségbe  kell-e  esnünk, 

Hát  busuljunk-e  e miatt? 

Ellenkezőleg,  oh  hon,  inkább 
Ez  legyen  a mi  lelket  ad). 

De  hogy  mily  nagyra  becsülte  Richard 
Petőfit,  kitűnik  «Alexandre  Petőfi  et  la  ré- 
volution  hongroise»  czimű  tanulmányából, 
melynek  elején  felállítja  az  elvet,  hogy  tulaj- 
donképen csak  igazságszerető,  lelkesülni  tudó, 
nemeslelkü  ember  lehet  költő;  úgy  látszik  ezt 
csak  azért  teszi,  hogy  annál  jobban  kimutat- 
hassa, Petőfi  mennyire  egyesítette  magában 
e nemes  kellékeket,  mert  mindjárt  utána  te- 
szi, hogy  soha  költő  jobban  magában  nem 
egyesítette  e tulajdonságokat,  mint  Petőfi 
«cette  honnéteté  indomptable».  Nem  akarja 
untatni  az  olvasót  Petőfi  életrajzával,  s csak 
röviden  megemlíti,  hogy  a gimnáziumból 
megszökött,  hogy  egjr  utazó  szinésztársulat- 
hoz  szegődjék;  látva,  hogy  nagyobb  szerepet 
nem  bíznak  rá,  a társulatot  is  ott  hagyta  és 
katona  lett.  Richard  ez  állhatatlanságot  a 
költő  függetlenség  iránti  vágyából  magya- 
rázza, mely  soha  se  engedte,  hogy  akaratát 
mások  kívánságának  alávesse.  Már  gyermek- 
korában is  erélylyel  kikelt  mindazok  ellen, 
kik  szabadságát  korlátozni  akarták. 

Párhuzamot  von  Lamartine  s Petőfi  közt. 
A franczia  költő  is  kalandos  életet  élt,  de 
milyen  különbség  van  a két  természet  indító 
oka  közt.  Az  egyik  a lyceum  jókedvű  tanuló- 
társai körében  elhagyatottnak  érezi  magát, 
mert  nincs  senkije,  kit  szeressen,  kit  kedvel- 
jen ; gondol  Millyre,  szerető  anyja  csókjaira, 
mig  az  elhatározás  megérlelődik  benne,  hogy 
megszökik  az  intézetből,  hogy  felkereshesse 
mind  e kedves  emlékeket.  Petőfi  kevésbé  gon- 
dolt a csárdára,  hol  született.  Őt  vágyai  és 
álmai  egy  meg  nem  határozott  bizonytalan 
jövő  felé  ösztönözték,  hol  majd  szabadságát 
nem  lesz  kénytelen  mások  akaratának  alá- 
vetnie. Megfoghatatlan  csak  az,  hogy  sza- 
badságszerető, vasak  aratu  lévén,  miképen  ha- 
tározhatta el  magát  a színművészeti  pályára 
s katonai  életre.  Nem  is  maradt  soká  e pá- 
lyán, huszonnégy  éves  korában  a költői  láng- 
ész kezd  utat  törni. 

Richard  hosszasabban  beszéli  el  Petőfi 
debreczeni  és  pesti  tartózkodását,  valamint 
a szőke  Etelka  iránti  szerelmét  és  mikor 

Etelka  halála  szomoritja  a fiatal  költőt,  meg- 
kapó bubánattal  irta: 

Les  étoiles  tombent  (les  cieux 
Et  les  pleurs  tombent  de  mes  yeux, 

Pour  qui  tombez  vous  de  la  sorté, 

Pleurs,  étoiles?  Pour  une  morte 
Au  vént  de  mes  saintes  douleurs 
Tombez,  tombez,  étoiles,  pleurs  ! 

(Le  az  égről  hull  a csillag, 

Szemeimből  könnyek  hullnak, 

Nem  tudom  mért  hull  a csillag; 

Könnyeim  halottért  hullnak. 

Csak  hullj,  csak  hullj  könny  és  csillag! 

Egyre  hullnak,  még  sem  fogynak.) 

A franczia  költő  most  a magyar  szabad- 
ságharcz  előzményeit  s indító  okait  tárgyalja. 
Márczius  15-én  1848-ban  Jókai  és  Petőfi 
óriási  néptömeg  által  követve  felkeresik  a 
Landener  (!)  nyomdát  s kihirdetik  a szabad- 
sajtó jogát.  Jókai,  mint  népszónok,  Desmou- 
lins  Camillera,  Petőfi  Rouget  de  Lislere  em- 
lékeztetik. A forradalom  kitört,  a lelkes  if- 
júság ezrével  sietett  a sorozási  bizottság  elé, 
mintha  érezte  volna,  hogy  kezében  van  a 
haza  sorsa,  homlokaikon  olvasható  volt: « Jusqu’ 
á la  victoire!* 

Következik  az  1849-ki  gyásznapok  meg- 
indító leírása : — Az  Ausztria  felett  győze- 
delmeskedő Magyarország  a « gyáva  Európa» 
láttára  összeroskad  az  orosz-osztrák  szövet- 
ség alatt ; s a magyar  ifjak  még  sem  retten- 
nek vissza  a katonaságtól,  tömegesen  sietnek 
a soi’ozási  bizottsághoz,  de  homlokukon  már 
nem  olvasható  « jusqu’  a la  victoire»  hanem 
«jusqu’  a la  mort». 

Ily  lelkes  rokonszenvvel  kiséri  végig 
Richard  a magyar  szabadságharczot  a seges- 
vári ütközetig,  hol  Petőfi  meghalt.  Pillanat- 
nyilag kételkedik,  vájjon  a nagy  magyar 
költő  nincs-e  az  élők  közt  valahol  elrejtve, 
elfogva  vagy  rabszolgaságban?  De  mindjárt 
felel  rá: 

«Nem ! Petőfinek  nincs  szüksége  ily  le- 
gendára, valódi  nagy  költő  ő.  Petőfi  meghalt 
híven  jeligéjéhez,  szabadságáért  odaadta  éle- 
tét s szerelmét*. 

«Nagy  költő  volt  ö s bámulatraméltó 
hős.  Valakivel  összehasonlítani  öt,  annyit 
tenne,  mint  elvenni  dicsőségéből.  S mégis 
voltak  sokan,  kik  őt  Berangerral  akarták 
összehasonlítani,  de  határozottan  tiltakozom 
az  ellen.  Mi  párhuzam  vonható  a polgárköltö 
közt,  kinek  hosszú  és  bölcs  élete  önző  nyu- 


galomban végződött  és  a Segesváron  az  osz- 
trák kardcsapások  alatt  elvérzett  hős  közt  ? 
Az  egyik  mindenekelőtt  saját  érdekét,  sze- 
rencséjét tartotta  szem  előtt,  a másik  ha- 
zája nagyságát  s függetlenségét!  Távol  le- 
gyen tőlem  az  a gondolat  is,  mintha  én 
Beranger  még  meleg  hantját  ócsárolnám, 
ellenkezőleg  becsülöm  benne  az  embert,  ki 
elveiért  a fogságot  is  tűrte,  de  nem  vagyok 
elég  gyenge,  hogy  megbocsássam  neki  erkölcs- 
telenségét. 

Ez  kis  magyarázatra  szorul;  nem  vetem 
neki  szemére  könnyelmű  dalait,  hanem  in- 
kább költészete  ihletét.  Becsvágyból  hizel- 
gett  a nép  ösztönének  s hiúságának,  a helyett, 
hogy  a szerelem  s szabadság  nemes  érzetét 
becsöpögtette  volna  a szivébe;  ez  volt  bűne 
s ki  méltó  bámulni  és  csodálni  Petőfi  életét 
s halálát,  nem  fogja  ezt  neki  megbocsátani 
soha*. 

Ily  nagyra  becsülte  Richard  Petőfit; 
lehet-e  melegebben  s rokonszenvesebben  Írni 
valakiről,  mint  azt  a fiatal  franczia  költő 
tette?  Eltekintve  a magyar  szabadságharczra 
s Petőfi  életére  vonatkozó  egyes  adatai  ha- 
misságától, különösen  meglepő  a bátorság, 
melylyel  Richard  nézeteket  koczkáztatni  s 
elveket  felállítani  mer.  De  mi  mindent  nem 
bocsátunk  meg  szívesen  egy  húsz  éves  tehet- 
séges költőnek,  ki  nyomorban,  ismeretlenül, 
csak  önérzete  tudatában  hal  meg? 

Arányi  Miksa. 


LAMARTINE  ÖNÉLETÍRÁSÁBÓL. 

— GRACZIELLA.  — 

Fordította : Kaposi  József. 

(Folyt.) 

MÁSODIK  FEJEZET. 

I. 

Gracziella  ilyenkor  rendesen  a házba  ment, 
hogy  nagyanyja  mellett  fonjon  vagy  az  ebéd 
készítésével  foglalkozzék.  Az  öreg  halász  és 
Beppo  egész  napokat  töltöttek  a tengerpar- 
ton ; igazgatták  a bárkát  és  oly  nemű  javí- 
tásokat tettek  rajta,  melyeket  uj  tulajdonuk 
iránt  érzett  szeretetiik  velük  jónak  láttatott ; 
majd  ismét  a hálókkal  tettek  kísérletet  a 
sziklák  védelme  alatt.  így  aztán  ebédre  ne- 
hány tengeri  rákot  és  angolnát  is  hoztak 
mindenkor  magukkal,  melyeknek  pikkeRe 

fénylőbb  volt,  mint  a frissen  öntött  ón.  Az 
anya  olajban  sütötte  meg  őket.  A család  az 
olajat,  e vidék  szokása  szerint,  közel  a ház- 
hoz sziklába  vágott  kis  gödörben  tartotta, 
melyet  nagy  darab  vasgyürüs  kő  fedett.  Ne- 
hány ugyanúgy  serpenyőben  sütött  uborka 
vékony  szeletekve  vágva,  s egy-két  csigához 
hasonló  friss  kagyló,  melyet  frutti  di  maré- 
nak, tenger-gyümölcsöknek  neveznek,  tették 
az  egyszerű  ebédet,  a napnak  főbb  és  leg- 
táplálóbb étkezését.  Hosszú,  sárga  muskotály 
fürtök,  melyeket  Gracziella  szedett  reggelen, 
leveleiken  tartogatott  s egyenes  füzfaágakból 
font  kosarakon  szolgált  fel  számunkra,  ezek 
képezték  a csemegét.  A likőrök  és  a kávé 
helyét  pedig,  a nápolyi  halászok  és  pórnép 
szokása  szerint,  egy  vagy  két  — mákkal  be- 
hintett — zöld  és  száraz  köményszár  pó- 
tolta, melyeknek  ánizs-ize  illatossá  tette  az 
ajkakat  s megerősítette  a gyom  őrt.  Ebéd 
után  barátoinmal  a tengerrel  és  a baiai  par- 
tokkal szemben  levő  szikla-csúcson  árnyas, 
hús  hely  keresésére  indultunk  s itt  töltöttük 
el  a nap  meleg  óráit  egészen  négy  vagy  öt 
óráig  délután  nézegetéssel,  álmadozással  és 
olvasással. 

II. 

A haboktól  csak  három  kötetet  mentet- 
tünk meg,  melyek  szerencsére  nem  voltak 
útitáskánkban,  mikor  azt  a tengerbe  dobtuk: 
kis  olasz  könyv  volt  az  egyik  Ugo  Foscolo- 
tól,  melynek  czime:  Ultimé  lettere  d’Jacopo 
Ortis,  félig  politikai,  félig  regényes  Werthe- 
riád,  mely  egy  olasz  ifjú  életét  Írja  le,  kinek 
szivében  a haza  függetlenségének  kivívásáért 
való  rajongás  közé  egy  szép  velenczei  nő 
iránt  érzett  szerelem  vegyül.  A kettős  lel- 
kesedés, táplálva  a szerelmes  és  a hazafi  fo- 
kozott füzétől,  Ortis  lelkében  oly  lázt  okoz, 
melynek  rohamai  túlerősek  ily  érzékeny  és 
beteges  ember  idegzetére  s később  öngyil- 
kosságának okozói  lesznek.  Ez  a könyv  iro- 
dalmi utánzata  ugyan,  de  sajátosan  szinezett, 
fényes  kópiája  Goethe  Wertherjének,  — ek-  j 
kor  közkézen  forgott  mindazon  fiataloknál, 
kik,  mint  mi  is,  szivükben  azok  kettős  ál- 
mát táplálták,  kik  méltók  nagy  álmot  ál- 
modni : a szerelemét  és  szabadságét. 

III. 

Bonaparte  és  Murát  rendőrsége  hiába 
száműzte  az  Írót  s hiába  tiltotta  el  könyve 
terjesztését.  A szerző  menhelyet  talált  min- 


den olasz  honfitársa  és  Európa  összes  libe- 
rálisainak szivében.  A könyv  szentélye  hoz- 
zánk hasonló  ifjú  emberek  keble  volt  ; ide 
rejtettük,  hogy  belőle  elveket  merítsünk.  A 
másik  két  megmentett  kötetnek  egyike  «Pál 
és  Virginia»  volt,  Bernardin  de  Saint  Pi- 
erre-töl,  e kézi  könyve  a legnaivabb  szere- 
lemnek, mely  hasonlít  a világ  gyermekkorá- 
ból az  emberi  szív  történetének  egy  kiszakí- 
tott lapjához,  melyet,  egészen  tisztán  maradva 
fenn  napjainkig,  — egyedül  oly  könyek  áz- 
tattak, melyek  tizenhat  éves  szemeknek  ra- 
gadósak szoktak  lenni. 

A másik  kötet  Tacitus  műve;  kicsapon- 
gás, szégyen-  és  vérrel  mocskos  lapok,  me- 
lyeken stoikus  erény  s látszólagos  érzéket- 
lenség igazgatják  a történelem  vésőjét,  hogy 
azokba,  kik  megértik,  a zsarnokság  gyűlöle- 
tét, erőt  nagy  áldozatokra  és  vágyat  lehel- 
jen a dicső  halálra. 

E három  könyv  esetleg  épen  megfelelt 
ama  három  érzelemnek,  melyek  — ekkor  , 
csak  még  mintegy  sejtelemképen  — rezgették 
meg  ifjú  lelkünket:  a szerelemnek,  Itália  és 
Frankhon  felszabadítása  iránt  táplált  lelke-  1 
sedéstinknek  s végül  a politikai  tények  és  , 
nagy  mozgalmakért  heviilö  szenvedélyünknek,  : 
melyeknek  képét  Tacitus  tartotta  elénk,  s 
melyek  miatt  lelkünket  idején  edzette  ecsetje 
vérével  az  antik  erény  tüzében.  Majd  csodál- 
kozással telve  el,  majd  pedig  álmodozón  fel-  < 
váltva  és  hangosan  olvastunk.  Olvasmányain- 
kat hosszú  szünetekkel  szakítottuk  meg  s 
nehány  kölcsönös  felkiáltással,  melyek  benyo- 
másainknak közvetlen  kommentárai  voltak  s 
melyeket  a szél  álmainkkal  együtt  ragadott 
tova. 

IV. 

Gondolatunkban  ama  költött  és  való 
helyzetek  egyikébe  vagy  másikába  képzeltük 
magunkat,  melyeket  a költő  vagy  történész 
épen  elbeszélt.  Ideált  alkottunk  magunknak 
a szerelmesről,  a polgárról,  a visszavonult  és 
nyilvános  életről,  a boldogságról  és  az  erény- 
ről. Kedvünk  telt  abban,  ha  összevetettük  a 
forradalmi  idők  nagy  körülményeit,  ama  cso- 
dálatos véletleneket,  mikor  a tömegnek  a 
legismeretlenebb  emberek  nyilatkoztak  meg 
lángeszűk  által,  s mintegy  nevükön  szólítot- 
ták őket,  hogy  küzdjék  le  a tyrannizmust  s 
szabditsák  meg  a nemzetet,  — aztán  pedig 
a félre  ismerő  kor  előtt,  egyedül  az  utódok 
által  boszulva  meg,  mint  a nép  ingatagsá- 

gának  és  hálátlanságának  áldozatai,  a vesztő- 
helyen haltak  el. 

Nem  volt  szerep,  bármily  hősies  lett  lé- 
gyen is,  mely  lelkünket  ne  találta  volna  a 
helyzetek  színvonalán.  Mi  mindenre  el  vol- 
tunk készülve,  s ha  a sors  egy  időben  nem 
valósította  meg  azokat  a nagy  próbákat,  me- 
lyeken képzeletünkben  keresztül  mentünk,  — 
legalább  előre  elégtételt  vettünk  magunknak 
rajta,  a mennyiben  őt  egészen  számításon 
kivíil  hagytuk.  Bennünk  meg  volt  az  erős 
lelkek  ama  vigasza,  hogy  — ha  éltünk  ha- 
szontalanul, közönségesen,  rejtekben  folyik  el, 
a sors  lesz  az  ok,  mely  cserben  hagyott  ben- 
nünket és  nem  magunk,  kik  a kínálkozó  al- 
kalmat minden  bizonnyal  megragadtuk  volna. 

Y. 

Mikor  a nap  lenyugodott,  hosszú  sétákat 
tettünk  keresztiil-kasul  a szigeten,  melyet 
minden  irányban  összekószáltunk.  Olykor  el- 
elnéztünk a városba,  hogy  ott  kenyeret  vagy 
hüvelyes  veteményeket  szerezzünk  be,  mert 
ezek  Andrea  kertjében  hiányoztak  s megtör- 
tént, hogy  kevéske  dohányt  is  hoztunk  ma- 
gunkkal, a tengerész  ez  ópiumát,  mely  a vi- 
zen bátorítja,  mig  a szárazon  vigaszára  van. 
Zsebeink  s kezeinket  ilynemii  szerény  aján- 
dékokkal rakva  meg,  rendesen  csak  az  éj  be- 
álltával tértünk  haza  . . . Esténkint  a család 
a terasse-on  gyűlt  egybe,  melyet  Nápolyban 
astrico- nak  hívnak,  hogy  ott  bevárják  a le- 
fekvés óráját.  Semmi  sem  festőiebb  e táj  szép 
éjeiben,  mint  az  astricoi  jelenet  a hold  fé- 
nyénél. 

Falun  az  alacsony  és  négyszögletes  há- 
zikó antik  piedesztálhoz  hasonlít,  melyen  élő 
csoportok  és  lelkes  szobrok  állanak  ...  A 
ház  összes  lakói  ide  mennek  föl,  itt  járkál- 
nak vagy  ülnek  különböző  helyzetekben  s 
arczaikat  a holdvilág  vagy  a lámpafény  az 
ég  kék  hátterére  rajzolja. 

Itt  láthatni  az  öreg  anyát  a mint  fon, 
az  atyát  nádszáru  égetett  agyag  pipájával, 
a gyermekeket,  kik  a párkányzatra  könyö- 
kölve énekelnek  hosszú,  nyújtott  hangokon 
tengerész-  vagy  népdalokat,  melyeknek  el- 
húzott vagy  reszkető  accentusában  van  va- 
lami a haboktól  hányatott  deszka  siró  hang- 
jából s a napon  sütkérező  szöcske  fülsértő 
czirpeléséböl;  végre  ott  .látni  az  ifjú  leá- 
nyokat rövid  ruháikban,  mezitláb  arany-  és 
selyemmel  paszomántolt  zöld  mellénykéikben 


vállaikon  lengő  hosszú  fekete  hajukkal,  me- 
lyet nyakukon  nagy  csomóra  kötött  kendő- 
vel óvnak  a portól. 

Gyakran  egyedül  vagy  nővérükkel  tánczra 
perdülnek  s mig  az  egyik  gitárt  tart,  a má- 
sik rézcsöngetyiikkel  köritett  tamburát  emel 
feje  fölé.  E két  hangszer,  az  egyik  siránkozó 
és  élénk,  a másik  egyhangú  és  tompa,  csu- 
dálatosán összejátszik,  hogy  majdnem  minden 
művészet  nélkül  kifejezésre  juttassák  az  em- 
beri szív  két  váltakozó  főérzelmét : a szo- 
morúságot és  az  örömet.  Nyári  éjeken  a szi 
getek  és  a nápolyi  falvaknak  csaknem  minden 
háztetőjén,  sőt  a bárkákon  is  hallani  e kon- 
czertet  a szabad  ég  alatt,  mely  a fület  hely- 
ről-helyre,  a tengertől  egészen  a hegyekig 
kiséri,  hasonlóan  a bogár  zummogásához, 
melyet  a meleg  költött  ki,  hogy  dongjon  a 
szép  ég  alatt.  Ez  a szegény  féreg  az  ember, 
ki  nehány  napig  ifjúságáról  és  szerelméről 
énekel  Isten  előtt,  azután  elhallgat  örökre. 
Soha  sem  hallhattam  e messze  terjedő  han- 
gokat az  astrico-TÓ\  a nélkül,  hogy  meg  ne 
állottam  s szivemet,  mely  a benső  öröm  vagy 
a nálamnál  erősebb  méla  bútól  majd  hogy 
meg  nem  repedt,  marczangoltatni  ne  éreztem 
volna. 

VI. 

Ilyen  volt  a képe  Andrea  terasseának 
is.  Gracziella  gitározott  s Beppino  a kis  tam- 
burán,  melynek  hangjai  még  nem  régiben 
bölcsőjében  altatták  el  őt,  kisérte  nővérét, 
gyermekies  ujjaival  pattogtatva  rajta  . . . . 
Bár  a hangszerek  vidámak  voltak  és  az  ar- 
czok  örömtől  ragyogók,  a dallamok  mégis 
szomorúan  szóltak  s a kevés  és  lassú  hangok 
a legmélyebben  érintették  a szív  rejtett  húr- 
jait. Mindenütt  igy  van  ez  a zenével,  hol  az 
nem  hiába  való  flilcsiklandás,  hanem  harmo- 
nikus sóhaja  a szenvedélyeknek,  melyek  han- 
gok segélyével  hagyják  el  a kebelt.  Itt  min- 
den ütem  fohász  és  minden  egyes  hang  kö- 
nyet  sajtol  a szemből.  Soha  sem  lehet  kissé 
erősebben  illetni  az  ember  szivét  a nélkül, 
hogy  könyeket  ne  öntene,  annyira  tele  a 
természet  alapjában  szomorúsággal  és  oly 
könnyen  hoz  üledéket  ajkaira  s felhőt  te- 
kintetére mindaz,  mi  őt  felizgatja. 

VII. 

Még  akkor  is,  mikor  a fiatal  leányka 
kérésünkre  szerényen  fölkelt,  hogy  a taui- 
bura  szónál,  melyet  testvére  vert,  a laran- 

t ellát  tánczolja,  mikor  tova  ragadtatva  e nem- 
zeti táncz  keringő  mozdulataitól  kecsesen  föl- 
emelte karjait,  ujjaival  a castagnette  csörgését 
utánozta  s körben  forogva  meztelen  lábai, 
mint  esőcseppek  topogtak  a terasseon,  igen, 
még  akkor  is  volt  a dallamban,  a mozdula- 
tokban, magában  e cselekvő  őrület  szilajsá- 
gában  volt  valami  komoly  és  szomorú,  mintha 
csak  minden  vigság  nem  lett  volna  más,  mint 
percznyi  őrület,  s mintha  magának  az  ifjú- 
ságnak és  szépségnek  is  szüksége  lett  volna, 
hogy  a boldogság  egy  szempillantását  élvezze, 
az  elkábulásra  egész  a szédülésig  s arra, 
hogy  a mozdulatok  által  lerészegitse  magát 
egész  az  esztelenségig. 

VIII. 

Sokkal  gyakrabban  komoly  beszélgetésbe 
ereszkedtünk  gazdáinkkal ; elbeszéltettük  ve- 
lők életük  történetét,  családi  hagyományaikat 
vagy  emlékeiket.  Minden  család  egy-egy  tör- 
ténelem, sőt  költemény  is  azok  számára,  kik 
tudnak  benne  olvasni.  Ennek  sem  hiányzott 
a maga  előkelősége,  nemessége,  gazdagságai 
fénye  a messze  múltban. 

Andrea  nagyatyja  görög  kereskedő  volt 
Egine  szigetén.  Az  athéni  pasa  vallása  miatt 
üldözte  s egy  éjjelen  féleségét,  leányait,  fiait 
és  vagyonát  egyik  kereskedelmi  hajójára 
rakva  Procidába  menekült,  hol  voltak  üzlet- 
társai s hol  a lakosság  görög  volt,  mint  ő 
maga.  Itt  csakhamar  nagy  birtokokra  tett 
szert,  melyeknek  azonban  nem  maradt  más 
nyoma,  mint  az  a kis  major,  melyben  laktunk 
és  az  ősöknek  a város  temetőjének  nehány 
sirhalmára  vésett  neve.  A leányok,  mint  apá- 
czák  végezték  éltüket  a sziget  klastromában. 
A fiuk  összes  vagyonukat  elvesztették  viha- 
rok alkalmával,  melyek  tönkre  tették  hajói- 
kat. A család  mind  inkább  hanyatlott;  még 
szép  görög  nevét  is  fölcserélte  egy  procidai 
halász  obscurus  nevével.  «Ha  a ház  bedől, 
az  utolsó  követ  is  elhordják  helyéről*  — 
mondá  Andrea.  «Nagyatyám  vagyonából  az 
ég  alatt  nem  maradt  rám  egyéb,  mint  két 
evezőm,  a bárka,  melyet  önök  adtak  vissza 
nekem,  mely  nem  elegendő  arra,  hogy  ellássa 
gazdáját,  és  az  Isten  kegyelme  . . . 

(Folyt,  köv.) 


PAP-HALÁL. 

— Marriot  Emil  regénye.  — 

(Folyt.) 

Az  előadásnak  vége-hossza  nem  volt. 
Ének,  czitera  és  fuvola-játék  váltakozott  a 
kis  zenekar  előadásaival.  A fiatal  karmester 
homlokán  fényes  izzadtság-csöppek  voltak, 
hosszú  haja  összecsapzott  s szeméből  büszke 
elégültség  sugárzék  ...  A mulatság  egyre 
zajosabb  lön;  bizonyos  ittas-dévaj  hangulat 
kezdett  nyilvánulni.  «Talp  alá  valót  húzza- 
tok!* kiáltá  egy  rekedt  hang  valamelyik  sa- 
rokból; lepisszegték,  de  az  a csinos  paraszt 
ficzkó,  ki  elkiáltá  magát,  az  asztal  alá  dugva 
fejét,  még  hangosabban  kiáltá:  «Talp  alá 
valót  húzzatok,  veszett  teremtette!  Télen 
tánczolni  akarunk!* 

«Nem  hallgatsz,  te  czudar?  Hisz  az  urak 
még  itt  vannak!* 

«Uram  Jézus!  az  urak!  Majd  azoknak 
nem  tetszik  tán,  ha  vígan  vagyunk!* 

«Fogd  be  a szádat!* 

«Nem  fogom  én  — tánczolni  akarok!* 

És:  «Tánczoljunk!  tánczoljunk !»  hang- 
zék  minden  felől.  A legények  s leányok  föl- 
álltak helyűkről  s poharaikat  forgatták.  Hiába 
intették  őket  az  öregek  csendre,  s hiába  ka- 
csintottak szeműkkel  a nagyságos  ur  felé,  ki 
nagyon  tartózkodó  arczczal  boros  poharába 
nézett  . . . Semmi  sem  használt.  A gyöngy 
ifjúság  tovább  zajon gott. 

Az  esperes  ur  jónak  látta  visszavonulni. 
Aranka  kisasszony  még  maradni  akart,  a tán- 
czot  akarta  kissé  megnézni  ...  « Abból  semmi 
sem  lesz!*  mondá  nagybátyja  szigorúan.  «Az 
nem  illik  hozzád.  Korcsmáros  ur,  fizetek*. 

Fizetett  s aztán  fölkelt ; a társaság  többi 
tagjai  példáját  követték.  Az  esperes  karját 
nyujtá  unokahugának  s előre  ment,  a papok 
hozzá  csatlakoztak  mindnyájan,  kik  a terem- 
ben voltak,  fölálltak  s köszöntek  nekik.  Az 
«urak»  távozása  láthatólag  általános  megelé- 
gedést keltett. 

«Félre  az  asztalokkal,  meg  a székekkel! 
Most  leszünk  csak  vígan!* 

S pajzán  nóták  hallatszottak  ....  a 
macska  oda  volt,  czinczogliattak  az  egerek. 

«A  tánczot,  szerelmet 

Tiltják  az  urak  . . . 

Mert  irigykednek  ránk  . . . 

Kikapják  az  utat !» 

danolá  az  egyik. 

«Minden  legénynek  van 
Rózsája,  igaz  — 

Papnak  szakácsnéja  . . . 

Úgy  van  biz  az!» 

feleié  a másik. 

«Nera  foghatjátok  be  a szátokat,  átko- 
zott íiczkók!»  kiáltá  a korcsmárosné  komoly 
haraggal.  «Csak  meghallják  az  urak!» 

«No  . . . hát  akkor  meghallják  ...  Ne 
legyen  olyan  haragos,  korcsmárosné.  Hiszen 
már  hallgatunk.  De,  muzsikusok,  húzzatok 
más  valamit ! Már  nem  birok  magammal  . . . 
tánczolnom  MII  /» 

Az  «urak»  e közben  már  messze  voltak 
s nem  olyan  vidámak,  mint  azok,  a kiket  el- 
hagytak, hanem  szótlanul  mentek  a falun  ke- 
resztül. A plébániához  érve,  az  idegen  papok 
már  készen  álló  kocsijaikra  ültek  és  haza 
mentek.  Harteck  az  esperesnek  s Arankának 
jó  éjszakát  kívánt  és  úgy  tett,  mintha  laká- 
sára szándékoznék  menni.  Valósággal  azonban 
a lépcsőn  várakozott,  mig  a háziak  hálószo- 
báikba mentek,  mig  a plébánián  minden  el- 
csendesült ; akkor  aztán  nesztelenül  lement  a 
lépcsőn,  elhagyta  a házat  s útját  a «Posta»- 
fogadó  felé  vette. 

Mit  akart  ott?  Hisz  azoknak  az  embe- 
reknek a mulatságában  úgy  sem  vehet  részt, 
azt  tudta,  nagyon  jól  tudta  ...  De  ellen- 
állhatatlanul odavonta  őt  valami,  hol  vig  em- 
berek voltak,  oda,  hol  Paula  időzik.  Őt  leg- 
alább látni,  távolról  csodálhatni,  szintén  bol- 
dogság volt.  Kalapját  szemére  húzta  és  jó 
kedvvel  lépdelt  a hideg  hóban.  Utána  ment 
valaki?  Úgy  tetszék,  mintha  halk  lépteket 

hallana Megállt  és  visszanézett. 

Áthatatlan  sötétség  boritá  a földet;  az  ég- 
bolton egyetlenegy  csillag  sem  látszott.  Egy 
ideig  figyelt  és  hallgatózott;  semmi  nesz. 
«Nyilván  csalódtam»,  gondolá  magában  s foly- 
tatta útját. 

A vendéglőhöz  ért.  Az  ablakokon  fény- 
sugár lövelt  ki,  zeneszó,  ujjongás,  lábdobogás 
hallatszék.  A pap  a falhoz  lapult  s az  egyik 
ablakon  a terembe  nézett.  A szoba  ki  volt 
iiritve,  tánczoló  párok  lebbentek  föl  és  alá. 
A szomszéd  szobában  a parasztok  tánczoltak, 
ott  zajosan  folyt  a mulatság  ...  itt  csende- 
sen, itt  a finomabb  társaság  mulatott.  Paulát 
is  látta.  Még  nem  tánczolt;  az  ajtófélfához 
támaszkodva  nézte  a parasztok  sürgését-for- 
gását  s nem  igen  ügyelt  a tanitóra  s néhány 
más  urra,  kik  láthatólag  azon  mesterkedtek, 


hogy  őt  a tánczra  rábeszéljék;  az  orvos  tá- 
mogatni látszék  a fiatal  emberek  kérését; 
Paula  csak  fejét  rázta.  Elégedetlenül  s meg- 
zavarodva fogták  körül  a leányt  az  orvos  és 
az  urak,  s minden  áron  ráakarták  venni.  . . 
Paula  végre  — mint  látszék,  ellenkezve  — 
engedett  az  egyesitett  kérelmeknek.  A tanító 
mellére  dőlt  s tánczolni  kezdett  vele.  Ennek 
láttára  a kizárt  s kívül  álló  férfiúnak  fejébe 
tolult  a vér.  Ezt  nem  gondolta ; azt  remélte, 
hogy  Paula  állhatatos  marad,  hogy  nem  fog 
tánczolni  . . . s most  az  idegen  férfiú  karjai 
közt  van  és  neki  — neki  megtiltotta,  hogy 
megszólítsa  őt,  ha  vele  az  utczán  véletlenül 
találkozik.  De  persze  — mi  volt  ö másokhoz 
képest  ? Ezek  a férfiak  nyilván  közelíthettek 
hozzá,  kezéért  esenghettek,  fölajánlhatták  szí- 
vókét és  kezöket;  neki  pedig  semmi  sem  volt 
szabad,  mindebből  — nem  ajánlhatott  föl  mást 
egy  leánynak,  mint  a világ  szeme  elől  félén- 
ken rejtőzködő  szerelmét  . . . Tehát  miért 
zúgolódik  ? Hiszen  nincs  joga  hozzá. 

Talán,  ha  tudta  volna,  hogy  ő künn  áll 
a téli  hidegben,  lábaival  a hideg  hóban,,  min- 
den örömtől,  minden  boldogságtól  kizárva, 
szivében  a féltékenység  gyötrelmével  — talán 
megszánta  volna  s nem  tánczol.  Úgy  tetszék 
neki,  hogy  be  kell  rohannia,  kezét  megfogni 
és  azt  mondania:  «Nem  szabad  nevetned  és 
örvendened,  mig  én  oly  nyomorult  vagyok !»... 
Minden  szó,  minden  mosoly,  minden  tekintet, 
melylyel  valamelyik  tánczosát  boldogitá,  úgy 
hatott  rá,  mintha  kést  döftek  volna  szivébe. 
Hogy  mert,  hogy  birt  — ! Mozdulatlanul  a 
leányra  bámult.  Még  sem  elég ! . . . Hála 
Istennek!  Most  elutasitá  az  egyik  uj  felkérést 
s leült  — épen  vele  szemben  — s ölébe  ejté 
kezeit.  A leány  kimerült  a táncztól;  ajkai 
félig  nyitva,  pihegett.  Szerencséjére  nem  né- 
zett ki;  alig  mosolygott  s igen  keveset  szólt. 
Lassan  körül  hordá  szemeit  a teremben  és 
egyszerre  egy  helyen  megakadtak  . . . Meg- 
rezzent, elhalványult  s mereven  arra  a helyre 
nézett  . . . Harteck  hirtelen  visszavonult  az 
ablaktól.  A leány  látta  őt,  látnia  kellett,  sze- 
meik találkoztak  ...  A falhoz  lapulva  ku- 
kucskált a terembe.  Paula  fölállt,  egy  fekete 
kendőt  vett  fejére  s vállára,  néhány  szót  sú- 
gott apja  fülébe  ...  A boldogtalan  ember 
szive  hirtelen  hangosan  dobogott  . . . Látta, 
hogy  a leány  szilárd  léptekkel  a kijárat  felé 
tart  s távozik  a teremből. 

Mit  akar?  Csak  nem  — ? Alig  mert  ilyen 

gondolatot  álmodni  is.  Midőn  a közelgő  léptek 
zaját  hallotta,  csaknem  rémület  fogta  el.  A 
léptek  hirtelen  megálltak.  A sötétből  emberi 
alak  határozatlan  körvonalai  bontakoztak  ki. 
Tehát  mégis,  mégis! 

Minden  tagjában  reszketve  a falhoz  tá- 
maszkodék  és  kezével  a hóboritotta  ablak- 
párkányba  fogódzék. 

«Mit  akar  tőlem?*  mondá  nagy  nehezen. 

«Hogy  menjen  haza»,  viszonzá  egy  isme- 
rős női  hang.  «Hol  van  ön  ? olyan  sötét  van  ... 
én  nem  látok*. 

A pap  feléje  nyujtá  kezét.  Paula  meg- 
fogta s Harteck  maga  mellé  vonta  a leányt. 

«Beliilről  láttam,  hogy  ön  itt  áll » , foly- 
tatá  Paula,  « ebben  a hidegben  . . . s majd 
meghaltam  ijedtemben  ...  ki  kellett  jönnöm 
önhöz  ...  az  Istenért,  mit  csinál  itt  ? » 

Hangjáról  s ujjain  érezte,  hogy  a leány 
reszket.  • 

«Nem  szabad  itt  maradnia*,  mondá  a 
pap  sebesen.  «A  táncztól  föl  van  hevtilve  s 
most  a fagyasztó  téli  hidegnek  teszi  ki  ma- 
gát. Halálos  betegséget  kaphat*. 

« Kinek  mi  köze  hozzá!*  mondá  ma- 
gában. 

« Nekem  van  közöm*,  viszonzá  Harteck 
hevesen,  leveté  felöltőjét  s vállaira  adta. 

«Mily  balgaság!*  kiáltá  Paula  nehez- 
telve. «Most  meg  ön  hűti  meg  magát.  Az 
egekre  kérem,  menjen  haza*. 

«Engem  mindig  elküld.  Másoknak  szabad 
kegyeddel  tánczolni  s én  még  ne  is  lássam. 
Nem,  én  itt  maradok.* 

«Miért?  Hogy  csak  engem  kinozzon?* 

«Nem  akarom  kegyedet  kínozni,  Paula*, 
mondá  és  kezei  után  nyúlt.  «Szót  fogadok 
önnek  ...  de  Ígérje  meg,  hogy  ön  is  haza 
megy  . . . kegyed  nem  tudja,  mi  az  az  irigy- 
ség és  féltékenység*,  mormogá  gyámoltalan, 
csaknem  siró  hangon,  «a  mit  én  éreztem, 
midőn  kegyedet  idegen  férfiak  kai'jaiban  lát- 
tam ...» 

« Istenem  ! hisz  megteszem,  amit  kíván*, 
mondá  Paula  megrémülve.  «Csak  ne  ingerül- 
jön fel  annyira  ! Hogyan  bánthatnám  én  meg 
önt  ...  én  /»  A leány  keserű  kaczajban 
tört  ki. 

«Bocsásson  meg*,  mondá  a pap.  Nem 
tudta,  mit  mond,  mit  tesz.  Levette  kalapját 
s a hóba  ejté  ...  a hideg  deczemberi  szél 
metszőén  járta  át  haját. 

«Ön  reszket*,  jegyzé  meg  Paula,  kisza- 


baditá  kezeit  az  övéből,  levette  vállairól  a 
kabátot  s minden  ellenkezése  daczára  a papra 
adta;  karjai,  melle  e közben  hozzáértek  . . . 
a kabát  a földre  csúszott,  s a férfi  karjai  a 
leány  karcsú,  puha  termete  után  nyúltak. 

«Ne  nyúljon  hozzám!*  kiáltá  Paula  re- 
kedten, «nem  hallotta  ön  . . .?» 

«Mit  ?» 

« Valaki  közelünkben  köhögött  ...» 

«Nem  hallottam  semmit*. 

«Nézze  csak  ...  ott  ...»  a leány  lélek- 
zetét  elfojtva,  oltalomért  esd  ve  simult  keb- 
lére ...  ott  a fal  mellett  . . . nem  lát  semmit.* 

«Nem»,  mondá  képéből  kikelve.  «Van  ott 
valaki ?» 

Senki  sem  felelt,  de  elhangzó  léptek  zaja 
üté  meg  fülét. 

«Meg  kell  tudnom,  ki  az»,  mondá  és 
homlokára  tette  kezét.  « Menjen  vissza  aty- 
jához. Nekem  az  után  az  ember  után  kell 
mennem*. 

Paula  összébb  vonta  vállain  a kendőt. 

«Mire  vitt  ön  engem!*  mondá  a leány, 
s indulni  készült, 

« Paula!*  kiáltá  a pap  magán  kívül. 
«Megölöm  magamat,  ha  kegyed  is  vádol 
engem  * . 

«En  nem  vádolom  önt.  Én,  egyedül  én 
vagyok  a bűnös,  nekem  kellett  volna  erő- 
sebbnek lennem.  Isten  önnel*. 

« Örökre  ? Én  nem  hagyom  kegyed  ...» 

«Most  ne  gondoljon  arra  . . . most  sem- 
mit sem  határozhatunk.  Menjen  csak  az  után 
és  írja  meg,  ki  volt  az  s hogy  folyt  le  a dolog*. 

Nem  tartá  vissza  tovább.  Lesütött  fővel, 
tántorgó  léptekkel  ment  a leány  a házba.  A 
pap  sötétben  és  ködben  az  ismeretlen  után 
rohant. 

Csak  a plébánia  közelében  érte  őt  utol. 
Ott  egy  lámpa  égett.  Harteck  vállon  ragadta 
az  idegent  s arczát  a lámpa  felé  forditá.  A 
barátra  ismert. 

«Honnét  jön  ön?»  kérdé  rekedt  hangon. 

«Honnét  jön  ön?  ismétlé  a barát  s me- 
rően szemébe  nézett. 

Harteck  nem  felelt. 

«Tudta  ön,  hogy  nem  voltam  otthon?* 
kérdé  aztán. 

A páter  igenlöleg  intett. 

« Látta  ön,  hogy  elmentem?* 

« Láttam*. 

«S  utánam  jött?* 

«Ugy  van*. 

« Miért?  Mi  czélból ? » 

«Mert  gyanakodtam  . . . Látja,  gyanúm 
nem  volt  alaptalan*. 

«Teliát  mindent  látott  és  hallott?* 

« Mindent*. 

Szünet  következett  be. 

«De  miért  . . . miért*,  kezdé  Harteck 
újra;  szava  elakadt.  &Miért  tette  ezt?»  tört 
ki  vak  dühvei. 

« Mérsékelje  magát.  Megbízatásom  volt 
rá ; én  se  kiváncsi  nem  vagyok,  se  kémkedni 
nem  szeretek.  De  ön  tudja,  mi  a kötelessé- 
günk ...  a fúlebbvalóknak  mindenben  enge- 
delmeskedni kell*. 

r 

«Es  ön  — természetesen!  — mindentel 
fog  az  esperesnek  mondani?* 

«E1  kell!* 

«Es  ha  ön  ez  által  — nem  engem  — én 
nem  sokat  törődöm  vele  — ha  ön  ezáltal 
egy  feddhetetlen  leányt  tönkre  tesz  ?» 

«Már  nem  feddhetetlen  többé*,  viszonzá 
a barát  keményen. 

«De  én  meg  esküszöm,  hogy  ma  először... 
Hiszen  ön  is  fiatal  és  nem  rossz*  . . . csak- 
nem kétségbeesetten  ragadta  meg  a barát 
két  kezét  . . . « hárítson  minden  bűnt  rám  . . . 
feketítsen  be  úgy,  a hogy  akar  ...  de  kí- 
mélje meg  a szerencsétlen  leányt.  Az  Isten- 
ért! ne  álljon  oly  némán  és  mereven,  mintha 
a köveknek  beszélnék  . . . még  jobban  meg- 
alázzam magamat?  térdre  boruljak  ön  előtt ... 
talán  az  megindítja  önt?* 

A barát  fejét  rázta. 

«En  nem  vagyok  koszi vü»,  mondá.  «Higyje 
el  . . . vétke  daczára  is  sajnálom  önt  . . . 
Meg  is  ígérem,  hogy  a leányt,  a mennyire 
lehet,  kímélni  fogom*. 

«Köszönöm»,  mondá  Harteck  és  meg- 
könnyebbülten föllélekzett. 

«S  most  menjünk  haza*,  folytatá  Bene- 
dek. «Ön  ki  van  merülve  és  kezei  hidegek 
mint  a jég.  De  csak  most  jut  eszembe  . . . 
hol  hagyta  kabátját  és  kalapját?* 

«Nem  tudom  . . . úgy  hiszem,  a vendég- 
fogadó  előtt  hevernek  . . . valahol  a hóban  ...» 

« Menjen  tüstént  haza  s feküdjék  le  . . . 
Holmiját  majd  én  hozom  el  s holnap  átadom. 
Jó  éjszakát*. 

Másnap  a barátnak  rövid,  titkos  beszédje 
volt  az  esperessel,  mire  az  utóbbi  csakhamar 
Salzburgba  utazott. 

(Folyt,  köv.) 


VAJDA  JÁNOS 

ÉS  AZ  AKADÉMIA. 

Az  akadémiában  a tagajánlások  megtör- 
téntek és  a lapok  már  közölték  a halhatat- 
lanságra előjegyzett  tudósok  és  múzsafiak 
névsorát.  E névsorból  természetesen  csak 
Vajda  János  neve  hiányzott.  Az  akadémia 
(szépirodalmi  osztálya)  e nevet  nem  ösmeri: 
ép  úgy,  mint  Petőfiét  sem. 

Vájjon  bele  illenék-e  Vajda  János  az 
akadémia  mai  keretjébe  ? ügy  látszik,  hogy 
nem.  Mit  keresne  ott  a múzsa  valódi  ke- 
gyeltje, az  igazi  nagy  költő  ? Van-e  helye 
ott  a lángelmének,  a hol  a «Közli  Józsefiek, 
a tudomány  téglahordói  és  vályogvetői  ta- 
nyáznak ? 

Igen  a « Közli  Józsefek*,  a kikből  most 
is  ajánlottak  egynéhányat.  Kell-e  megmon- 
dani, hogy  kicsoda,  micsoda  az  a Közli  Jó- 
zsef, miután  Tolnai  Lajos  mesteri  ecsetje  mai 
tudományosságunk  eme  uralkodó  typusát  már 
megörökítette.  Ki  ne  ismerné  az  úgynevezett 
tudósok  ama  válfaját,  a kik  « közölnek*  és 
nem  « írnak*.  Mert  Írni : Írnak  az  olyan  em- 
berek is  mint  Vajda  János,  de  nem  Írni  és 
nem  Írni  tudni,  az  az  igazi  mesterség.  Nem 
Írni  és  mégis  közölni  sok-sok  kötetet,  az  a 
valódi  virtus.  A régi  irodalmi  lomokat  kiko- 
torászni és  millió  hasznavehetlen  dolgot  össze- 
hordani, gyűjteni,  lajstromozni,  protokolumba 
venni : az  ám  csak  az  igazi  tudományos  tevé- 
kenység. 

Csak  a diurnista-munkásságnak  van  va- 
lódi akadémiai  becse. 

A « Közli  Józsefek*  tulajdonképeni  ha- 
zája Németország.  Ott  minden  szaknak  és 
szakocskának  ezer  Közli-je  van.  Ámde  a nagy 
nevii  tudósok,  mint  például  Du  Bois  Rey- 
mond  és  Háckel  erősen  tiltakoztak  az  ellen, 
hogy  a Közü  ket  egyébnek  tekintsék,  mint 
épen  Közlik-nek.  A gyűjtési  sport  emberei 
bizonyára  szükséges,  sőt  nélkülözhet] en  esz- 
közei a tudományok  továbbfejlesztésének,  de 
közléseikért  a bért  csengő  pénzben,  nem  pe- 
dig halhatatlanságban  kapják. 

És  mit  keresne  Vajda  János  abban  a 
testületben,  melyből  a klikk-szellem  mételye 
terjedt  szét  az  egész  magyar  irodalomra  ? 
Lehet-e  a költői  szabad  egyéniségnek  helye 
ott,  a hol  az  irigyek  és  törpék  egymás  közt 
megállapodtak,  hogy  egymást  kölcsönösen 
magasztalják  és  a pénzt,  melyet  a nemzet 

áldozatkészsége  tesz  le  az  irodalom  és  tudo- 
mány szent  oltárára,  maguk  között  feloszszák. 

Ezer  hang  emelkedett  már  fel  a homun- 
kulusok  ellen,  a kik  manap  irodalmunk  fö- 
lött uralkodnak  és  halhatatlanságot,  pénzt  és 
állást  osztogatnak  a nekik  hízelgő  és  tömjé- 
nező  kreatúráiknak.  De  a szellem,  mely  eb- 
ből az  irodalmi  érdekszövetkezetből,  mint 
valami  mérges  szénéleg-gáz  árad  szét  egész 
kulturális  életünkre,  a közönség  és  Írói  vi- 
lág öntudatát  megzsibbasztotta  és  tehetetlen 
lethargiába  siilyesztette. 

Megszoktuk  a homunkulusok  uralkodá- 
sát és  élő  nagyjainkat  a homályban  tengeni 
hagyjuk. 

Vajda  János  visszavonultan  él  közöttünk. 
Rég  meg  irta  már  az  ő «Megnyugvás»-át. 
Az  ő dicsősége  arra  sem  szorul,  hogy  kor- 
társai egyáltalán  elismerjék.  Az  irodalomtör- 
ténet őt  fogja  látni,  de  minket  nem.  Legfölebb 
azt  fogja  rólunk  mondani,  hogy  nem  voltunk 
érdemesek  arra,  hogy  ilyen  költőnk  legyen. 
Kár  volt  oly  ritka  költői  egyéniségnek  ilyen 
elzsibbadt  korszakban  élnie. 

A napi  sajtó  különben  nem  vádolhatja 
magát  hanyagsággal  Vajda  Jánossal  szemben, 
a hol  teheti,  megemlékezik  róla  és  már  rég 
megadta  neki  a « legnagyobb  élő  lyrai  költő » 
epithetont.  Az  irodalom  napi  munkásainak 
több  érzékük  volt  a költő  nagysága  és  ér- 
demei iránt,  mint  az  akadémiának.  Vagy 
legalább  több  igazságérzékük  van.  Mert 
tudják  jól  az  akadémiai  homunkulusok  is, 
hogy  kicsoda  az  a Vajda  János;  csak  nem 
akarják  tudni. 

Nem  Vajda  János  érdekében  szólalunk 
fel,  hanem  irodalmi  állapotaink  és  az  akadé- 
mia reputácziójának  érdekében.  A borostyán  • 
ból,  mely  Vajda  János  homlokát  övezendi, 
egy  levélke  sem  fog  hiányozni  azért,  mert 
az  akadémia  első  osztálya  őt  nem  választotta 
tagjai  közé.  Magának  az  akadémia  első  osz- 
tályának volna  legsürgősebb  kötelessége,  ön- 
önmagát megtisztelni  az  által,  hogy  egy  nagy 
költőt  fogad  kebelébe.  Siessen  tehát  a saját 
érdekében  régi  mulasztását  pótolni,  mert  kü- 
lönben eljöhet  az  idő,  mikor  majd  mondania 
kell:  oh  költő,  a te  dicsőségedből  nem  hiány- 
zik semmi,  de  a mienkből  te  hiányzol. 

Pont. 


GYŐRY  VILMOS. 


A magyar  irodalomnak  újabb  nagy  veszteséget 
okozott  Győry  Vilmos  halála,  mely  hosszas  betegség 
után  szerdán  (f.  hó  15-én)  d.  u.  5 és  fél  órakor  követ- 
kezett be.  E csapásra  régen  elkészültünk,  de  a vesz- 
teség fájdalmát  nem  csökkenti  az,  hogy  a halál  nem 
váratlanul  ragadta  ki  az  élők  sorából  e kiváló  érdemű 
embert,  ki  mint  költő,  műfordító,  lelkész,  tudós  és 
családapa  egyaránt  dísze  volt  a hazának.  Más  alka- 
lomra tartjuk  fönn,  hogy  érdemeiről  részletesen  meg- 
emlékezzünk ; e szűk  hasáb  keretében  most  csak  a 
leglényegesebbekre  szorítkozunk,  hogy  áldásos  életét 
s munkásságát  nehány  vonásban  felmutassuk  az  olva- 
sónak. Győry  Vilmos  1838.  január  7 én  született  Győ- 
rött. Iskoláit  Pesten  végezte,  hová  szülei  1845-ben  köl- 
töztek és  először  a jogi  pályára  lépett,  de  hamar  be- 
látván, hogy  a jogi  pálya  nem  neki  való,  fölvétette 
magát  a protestáns  theologiai  intézetbe,  hol  Székács, 
Török  Pál,  Ballagi  Mór  stb.  voltak  tanárai.  A theo- 
logia  bevégeztével  mint  nevelő  Berlinben  töltött  egy 
évet,  majd  Franczia-  és  Németországban  utazott.  Szé- 
kács mellett  Pesten  segédlelkészi  állást  foglalt  el,  in- 
nen 1862-ben  Orosházára  ment  az  evang.  hitközség 
lelkészéül,  a hol  csakhamar  nőül  vette  Székács  művelt 
lelkű  leányát,  kivel  a legboldogabb  házasságban  élt. 
Székács  halála  után  a nagy  evang.  egyházférfiu  helyét 
Budapesten  ő töltötte  be,  legméltóbb  utód  minden  te- 
kintetben. És  azóta  itt  élt  köztünk,  szolgálván  az  iro- 
dalmat és  egyházát  a legnagyobb  buzgósággal,  meg- 
feszített erővel.  Irodalmi  működése  sokoldalú ; leg- 
jelentékenyebb volt  a műfordítás  terén  és  maradandó 
emléket  emelt  magának  ifjúsági  irataival.  1867  ben 
elnyerte  a Kisfaludy-társaság  20  aranyas  pályadiját 
Tegnér  világhírű  költeményének,  a «Frithiof-mondá- 
nak»  kitűnő  műfordításával.  A jelesebb  svéd  költők 
nagyobb  műveiből  lefordította  még  Tegnér  «Axel» 
czimü  költői  elbeszélését,  Runeberg  «Nadesdáját»  és 
később  svéd  költemények  fordításaiból  egész  kötetet 
adott  ki.  A spanyol  irodalom  sok  jeles  termékének 
átültetését  is  neki  köszönhetjük.  Több  angol  fordí- 
tásai közül  fölemlitjük  Shakespeare  ((Szerelmes  ván- 
dorát»  és  33  szonettjét,  fordított  a «Granadai  román- 
czokból»  és  a portugál  népköltészet  gyöngyeiből. 
Azonkívül  sok  eredeti  elbeszélése  is  jelent  meg.  Az 
angol  bibliai  társulat  kiadásában  megjelent  tőle  «Az 
uj  testamentom  történeti  könyveinek  uj,  magyar  át- 
dolgozása)). 

Utóbbi  években  a színpad  számára  is  dolgj/utt 
«Nútás  Kata»  czimü  népszínműve  többször  adatott 
a népszínházban.  Egy  másik  három  fölvonásos  'nép- 
színműve «Az  öreg  béres». 

Erejét  a folytonos  munka  idő  előtt  megtörte  és 
mert  pihenni  nem  tudott,  szívbajának  végzetes  kifej- 
lődését maga  segítette  elő.  Most  már  örökre  pihen  — 
de  nyugtát  siratjuk ! 

Legyen  köztünk  emléke  áldott ! 


Szerkesztő  : Ábrányi  Emil.  — Kiadó : Aigner  Lajos. 


Pállá  s részvénytársaság  nyomdája. 


VH-dik  évfolyam 

SCHOPENHAUER  SZÉPTANA. 

Irta  Palágyi  Menyhért. 

VI. 

BEFEJEZÉS. 

A fönséges  a széptől  csak  egy  árnyalat 
által  különbözik.  Ha  ugyanis  a tárgyak,  me- 
lyek a szemlélődésre  mintegy  felhivnak,  a 
szemlélő  alanyhoz  ellenséges  viszonyban  álla- 
nak, őt  hatalmuk  által  veszélyeztetik  vagy 
nagyságuk  által  eltörpítik : és  az  alany  mind- 
ezen mégis  túlteszi  magát  és  a rá  nézve 
félemletes  dolgoknak  elfogulatlan  tárgyias 
szemléletébe  merül : akkor  az  ismerő  alany- 
nak ez  a győzelme  a megfélemlített  akarat 
fölött  emelő  hatást  gyakorol  és  a fönségesnek 
érzetét  kelti  a kontempláló  alanyban. 

A szépnek  és  fönségesnek  értelmezésé- 
ben Schopenhauer  szorosan  Kantra  támasz 
kodik.  E pontban  alig  tesz  egyebet,  mint 
hogy  Kant  tanait  népszerűsíti  és  egyszers- 
mind világfájdalmával  megrontja.  Kant  sze- 
rint is  az  a szép,  a mi  minden  érdektől  men- 
ten (oh ne  alles  Interessé)  tetszik  vagy  nem 
tetszik.  A fönségesben  is  ő mutatta  ki  a 
félelmet  gerjesztő  elemet,  valamint  az  alany- 
nak győzelmét.  A fő  különbség  Kant  és  Scho- 
penhauer között  a kontempláczió  állapotának 
értelmezésében  keresendő.  A szemlélődésnek 
Kant  szerint  érdektől  mentesnek  kell  lennie, 
de  Schopenhauer  már  bizonyos  tekintetben 
öngyilkosságot  követel,  hogy  ez  az  érdektől 
mentesség  eléállhasson.  Azt  akarja,  hogy  az 
ismerő  alany  az  akaratot  megsemmisítse  és 
igy  megszűnjék  egyéni  alany  lenni,  hogy 
általános  «világalanynyá»  válhassék.  (Világ- 
alanynyal  fordítom  azt,  a mit  Schopenhauer 
«allgemeines  Subjekt  des  Erkennens»  vagy 
«klares  Weltauge»-nek  nevez.)  Ez  a világ- 
alany valami  ellenlábasa  volna  a világaka- 
ratnak, a Ding  an  sich-nek,  és  mindenesetre 
a legnagyobb  abszurdum,  mely ly el  Schopen- 
hauer bölcseletében  találkozunk.  Ha  más  nem, 


úgy  ez  a világalany  fogalom  teszi  tönkre  Sch. 
széptanát.  Mert  minden  tetszés  csak  az  egyéni 
alany  tetszése  lehet,  nem  pedig  egy  általános 
alanyé.  A fönségesnek  pedig  pláne  nincs  ér- 
telme, ha  nem  az  egyéni  alanyra  jvonatkoz- 
tatjuk.  A félelem  egyéni,  annak  legyőzése 
egyéni,  az  e fölötti  öröm  egyéni  és  igy  a 
fenségesnek  érzése  az  egyénben  gyökeredzik. 
De  egy  öngyilkos  alany,  mely  eléb'o  kétségbe 
esve  lemondott  önmagáról,  hogyan  érezheti 
az  a fenségesnek  hatását?] 

Itt  már  kitűnik,  hogy  Schopenhauer  szép- 
tanát azért  rontotta  meg,  hogy  erkölcstanával 
összeegyeztesse.  0,  ki  maga  olyannyira  a mű- 
vészetek behatása  (nevezetesen  a zene)  alatt 
állott,  sőt,  a ki  maga  művész  volt,  mert  úgy 
írni,  mint  ö,  művészet,  kénytelen  volt  meg- 
| engedni,  hogy  az  ember  a szépnek  élvezeté- 
| ben  boldognak  érzi  magát.  Ámde  ez  nem 
illett  nagyon  a rendszerbe.  Azt  a boldog  álla- 
potot, melyet  kontemplácziómk  nevez,  tehát 
oly  közel  hozta  az  önkiviilethez,  az  ájulat- 
hoz,  az  öngyilkossághoz,  a nirvánához  vagy 
tudja  az  ég,  minő  misztikus  állapothoz,  hogy 
az  ember  nem  kíván  belőle  semmit  és  inkább 
lemondana  a szépről,  semhogy  e rettenetes 
vagy  még  inkább  nevetséges  kontempláczió 
örvényeibe  merüljön  el.  így  végül  az  tűnik 
ki,  hogy  Sch.  nem  csak  nem  tudta  esztheti- 
káját  metafizikájából  levezetni,  de  erkölcs- 
tanával sem  volt  képes  összhangzásba  hozni. 

A művészeteket  Sch.  az  eszmék  foko- 
zatai szerint  osztályozza.  A legalsó  eszméket 
a nehézséget  és  szilárdságot  illetőleg  ezeknek 
egymás  ellen  való  küzdelmét  az  építészetben 
szemléljük.  A külső  geometriai  formák  ha- 
tása a benső  dynamikai  hatással  szemben 
lényegtelen.  A szépnek  érzése  majdnem  egé- 
szen alanyi,  mert  a nyilatkozó  eszmék  na- 
gyon alantasak. 

Schopenhauer  végig  megy  a Különböző 
művészeteken:  a vizvezetés,  kertészet,  szob- 
rászat, festészet,  költészet,  mimika,  drámai 
| művészet  úgy  következnek  egymásutáu,  a 

mint  ezt  Seb.  eszmetana  megköveteli.  Minél 
magasabban  áll  a művészet,  annál  inkább  tár- 
gyias  jellege  van  a szépnek,  mely  általa  fel- 
keltetik. 

További  részletekbe  e helyütt  nem  bo- 
csátkozhatom. Csak  egy  megjegyzést  kell  még 
tennem  az  álláspontra  vonatkozólag,  melyet 
Schopenhauer  a typikus  és  egyénitő  művé- 
szettel szemben  elfoglal.  A typikus  szépet  ő 
egyszerűen  szépnek  nevezi,  az  egyénit  pedig 
«jellemzetes»-nek  és  mint  ellentéteket  állitja 
egymással  szembe,  melyeket  a művésznek  és 
leginkább  a festőnek  és  költőnek  egymással 
kiegyeztetnie  kell.  A plasztika  például  már 
inkább  typikus  lehet.  A jellemző  vonásokból 
— úgymond  Seb.  — csak  azokat  vegye  föl 
a művész,  megyek  az  eszme  lényegéhez  tar- 
toznak, de  azokat,  melyek  a véletlenből  ered- 
nek és  igy  teljesen  egyéniek,  kivételesek, 
mint  rútakat  vagy  torzvonásokat  ki  kell 
hagyni. 

Legszebben  fejezi  ki  a typikus  és  egyé- 
nitő módszer  összeegyeztetésének  módját,  mi- 
kor a művészt  a természetbúvárhoz  hason- 
lítja. Valamint  a fizikus  vagy  vegyész  a 
kísérlet  elrendezésében  kizárja  mindazokat 
az  erőket,  melyeknek  hatását  vizsgálni  nem 
akarja,  hogy  egy  erő  vagy  erőcsoportozat 
hatását  világosan  megismerje:  úgy  a költő 
(főleg  a drámairó)  is  alakjaiban  és  meseszö- 
vetében is  bizonyos  erkölcsi  és  lelki  erők 
tiszta  nyilatkozását  akarja  bemutatni  és  e 
czélra,  mintha  csak  fizikai  kísérletet  tenne, 
mindazokat  az  akadályozó  körülményeket  el- 
hárítja, melyek  amaz  erők  világos  nyilatko- 
zatát lehetetlenné  tennék.  E gondolatot  tar- 
tom legértékesebbnek  Schopenhauer  esztheti- 
kájában. 

A PUSZTA  BEFOLYÁSA 

A MAGYAR  KÖLTÉSZETRE. 

Irta : Dr,  Jancsó  Benedek. 

A művészet  és  költészet  nagy  alkotásai- 
ban a lángész  öntudatlanul  ható  ereje  nyil- 
vánul. A bennünk  meglevő  esztétikai  érzék 
ép  ily  öntudatlanul  fogja  fel  a ráható  szép- 
séget és  élvezi  a nélkül,  hogy  kérdezné : 
miért  van  ez  igy?  A kritika  feladata:  meg- 
magyarázni a művészetben  és  az  élvezetben 
rejlő  öntudatlant,  tudatossá  tenni  az  ész  előtt 
azt,  minek  varázsa  a kedélyre  épen  az  ön- 


tudatlanság látszatánál  fogva  oly  nagy  és 
elragadó. 

Van  a kritikának  egy  neme,  mely  bizo- 
nyos mértéket  von  el  ama  művészi  alkotá- 
sokról, melyek  az  emberiség  esztétikai  ér- 
zékére legmélyebb  és  legáltalánosabb  hatást 
tettek  s e mérték  segítségével  méri  meg  a 
művészet  és  a költészet  alkotásainak  nagy- 
ságát. 

Ezzel  a módszerrel  azonban  nem  szabad 
beérnünk.  A kutató  ész  nem  elégedhetik  meg 
az  esztétikai  hatás  és  érzés  fokának  meg- 
mérésével, hanem  tartozik  kutatni  az  okokat, 
felfödözni  és  leírni  ama  látszólag  titkosan 
működő  élettani  folyamatot  is,  melynek  ered- 
ménye a költői  vagy  művészi  alkotás;  meg- 
jelölni amaz  élet-  és  lélektani  állandóan  ható 
okokat,  melyek  a lángésznek  megszabják  ut- 
I ját;  megállapítani  amaz  általános  formákat, 
melyek  mint  a faj  jellemző  sajátságai  meg- 
határozzák a művész  egyéniségét  is. 

Olyan  formán  vagyunk  itt  is,  mint  a 
növénytanban.  Egyik,  a régibb  tudományos  1 
módszer  megelégedett  a növények  összegyűj- 
tésével, osztályozásával,  rokonságaik  meg- 
állapításával és  külsejük  leírásával.  A másik, 
az  újabb  módszer  a növényt  szétbonczolja, 
górcsővel  vizsgálja  annak  sejtjeit,  hogy  meg-  < 
állapíthassa  az  életteni  törvényeket,  melyek 
az  előbbi  módszer  követői  előtt  örökre  rej- 
telmes titkok  maradtak  volna. 

így  a kritika  második  módszere  se  te-  1 
kinti  csupán  csak  azt,  mi  formai  a müreme-  j 
kekben,  a mi  szemeink  előtt  van,  hanem 
annak  legbensöbb  lényegét,  ama  sejteknek 
mondható  egyszerű  alapformákat  és  ható- 
okokat is,  melyeknek  eredménye  a bonczolás 
alá  vett  műremek.  Nem  dobja  el  azoknak 
egyikét  sem  csak  azért,  mert  nem  alkalmaz- 
hatja rá  kánonainak  egyikét  vagy  másikát, 
vagy  nem  üti  meg  ama  mértékét,  mely  a 
művészi  ideál  bizonyos  fokát  jelzi  megálla- 
pított mérő  eszközén.  Előtte  minden  alkotás 
lélektani  és  élettani  folyamatok  eredménye 
gyanánt  áll  s becsét  attól  teszi  függővé,  hogy 
mennyire  felel  meg  egy  faj,  vagy  kor  törek- 
véseinek, mennyiben  világosítja  meg  azt,  mi 
egy  nemzetben  vagy  társadalomban  általá- 
nosan jellemző? 

E jelen  tanulmánynak  feladata  sem  egyéb, 
mint  vizsgálni  és  kimutatni  azon  élettani  és 
lélektani  állandó  hatást,  mely  a dolog  ter- 
mészete szerint  öntudatlanul,  de  a természeti 

törvények  vaskényszerüségével  hatva  bizo- 
nyos fajszerii  jellemzetességet  kölcsönözött  a 
magyar  költészetnek.  Rámutatni  a magyar 
költészet  fejlődésének  bizonyos  állandóan 
ható  élettani  okaira:  s megjelölni  ama  fő- 
formákat, melyek  a magyar  művészet  és  köl- 
tészet lényegét  látszanak  jelenteni. 

Mikor  az  emberi  szellem  tüneményeit 
vizsgáljuk,  sóba  sem  szabad  felednünk,  hogy 
két  különböző  természetű  téryezővel  van 
dolgunk.  Egyik  az  emberi  szellem,  mely  saját 
törvényeit  követi;  másik  a természet,  mely 
nemcsak  saját  törvényeit  követi,  hanem  be- 
folyással van  az  emberi  szellemre  is,  és  tö- 
rekvéseinek néha  oly  irányt  ad,  melyet  e 
befolyás  nélkül  soha  sem  követett  volna  «Az 
ember,  mondja  Buckle  — ki  a természetre 
és  a természet,  mely  az  emberre  hat,  egy 
kölcsönös  egymásra-hatás,  melyből  ered  szük- 
ségkép minden  tünemény*. 

Napjainkban  egy  egészen  uj  tudomány 
alakult.  Ez  az  uj  tudomány  a földrajz,  mely 
nem  elégszik  meg  többé  a föld  felületének 
leírásával,  az  országok,  városok,  folyók,  he- 
gyek, nemzetek  és  népek  felsorolásával,  hanem 
úgy  tekinteti  a földet,  mint  élő  és  folytono- 
san fejlődő  szervezetet,  az  emberiség  bölcső- 
jét, lakó  és  nevelőbázát,  mely  befolyást  gya- 
korol a nemzetek  sorsára,  állami-társadalmi 
alakulásaira  és  művelődési  formáira.  Ez  uj 
tudomány,  mely  természettudomány  és  böl- 
csészet is  egyszersmind,  bebizonyítja,  hogy 
minden  ember,  minden  nemzet  hazájának  és 
szülőföldjének  viseli  magán  képét  s tükrözi 
vissza  jellemvonásait. 

Ez  uj  tudomány  haladása  kényszeríti  az 
irodalomtörténetirót  is,  hogy  elemzéseiben 
segítségül  bivja  a tudomány  törvényeit  és 
felfedezéseit,  hogy  e tudomány  tételeinek, 
mint  kulcsnak  segítségével  nyissa  fel  ama 
titokzatosnak  tetsző  zárat,  mely  a költő  lé- 
lek öntudatlan  működését  rejti  el  szemeink 
elől.  Egyet  azonban  nem  szabad  szem  elől 
téveszteni,  t.  i.  hogy  mindent  ennek  segítsé- 
gével sem  fejthetünk  meg,  mert  arról  szó 
sem  lehet,  hogy  a természet  tüneményei  és 
az  emberi  szellem  jelenségei,  vagy  általáno- 
sabb értékű  kifejezéssel  élve,  a történelem 
eseményei  között  geometriai  párhuzamosság 
volna. 

A természeti  ^jelenségekből  legfölebb  is 
a primitív  ember,  a természetes  állapot  leg- 
mélyebb fokán  álló  ember  lelki-élet  nyilvá- 

nulatait  magyarázhatnék  ki  teljesen,  de  nem 
egyszersmind  a czivilizált,  vagy  csak  a czi- 
vilizálódni  kezdő  ember  lelkinyilvánulatait 
is,  — hiszen  a czivilizácziót  a természet  le- 
igázására való  törekvés  jellemzi.  Minél  mű- 
veltebb az  ember,  annál  nagyobb  befolyása 
az  őt  környező  természeti  viszonyokra  s an- 
nál szabadabb  és  függetlenebb  akarata  attól. 

Hogy  a természet  befolyását  az  emberi 
haladásra  nézve  megfejthessük,  Buckle  szerint 
különösen  négy  tényezőt  kell  figyelembe  ven- 
nünk: az  éghajlatot,  a talajt,  a természet- 
tüneményeket és  a táplálékot.  E négy  tényező 
közül  különösen  három  van  egymással  szo- 
rosabb összefüggésben : az  éghajlat,  a talaj 
és  a táplálék.  E három  tényező  hatása  ben- 
sőbb és  kevésbé  mutatható  ki,  mint  a negye- 
diké, a természettüneményeké,  melyek  a kép- 
zeletre hatván,  majdnem  egyenes  befolyással 
vannak  valamely  nép  művészetére  és  val- 
lására. 

E különböző  tényezők  behatásának  ered- 
ménye a nemzetek  jelleme,  mely  ép  úgy  vissza- 
tükröződik tudományos  és  művészeti  törekvé- 
seiken, mint  államszervezetükön  és  társadalmi 
életükön,  mely  jellem  tekintetbe  vétele  nélkül 
a való  ember  cselekvéseit  se  meg  nem  ismer- 
hetjük, se  meg  nem  Ítélhetjük. 

Ha  csak  egyetlen  pillantást  is  vetünk 
Magyarország  térképére,  mindjárt  szembetű- 
nik sajátságos  és  a kontinens  többi  részeitől 
elütő  földrajzi  alakulása.  «A  földnek  e nagy 
könyvében,  mily  nagyszerű  és  büszkén  Írott 
egy  lap  Magyarország  lapja*.  így  szól  Rec- 
lus  a Föld  czimű  könyvének  magyar  kiadá- 
sához irt  Előszavában.  «A  hegyek  óriás  am- 
phitheátromként  környezik  az  országot  és 
mindegyikök  más-más  korszakáról  regél  a 
föld  történetének.  Itt  egy  rétegzet  lassan  ra- 
kódott le,  amott  egy-egy  tömeg  hirtelen  re- 
pedéseken át  nyitott  magának  utat.  Itt  a 
lejtők  szelídek,  alig  szakgatják  meg,  vagy 
csak  folytatják  a mezőség  hullámzatát,  amott 
bérczfalakká  merednek  föl,  melyeket  .'alpesi 
erdők  és  lappföldi  zuzmók  borítanak;  föltar- 
tóztatják a kiizködő  szelektől  feléj ök  sodort 
felhőket,  belőlök  a villámot  és  a szélvészes 
esőt,  s a légkör  láthatatlan  páráit  csillogó 
hóvá  változtatják*. 

« Kárpátok  övezte  hatalmas  medenczében 
hosszú  ott  léte  nyomait  hagyta  hátra  a ten- 
ger. Tenger  tölté  be  egykor  e síkságot,  s 

itt  egy  tó,  amott  egy  mocsár  emlékeztet  sós 

vizével  a hajdani  óczeánra.  S a Duna,  mely 
két  nagy  kanyarodását  a magyar  síkságon 
írja  le,  nem  csodálatos  példája-e  a folyam- 
élet tüneményeinek : föveny  és  iszaphordás, 
zátony  és  szigetképződés,  kígyózó  folyás,  el- 
ágazás, áradások,  jégzajlás  és  fölfelé  folyás? 
A mint  a kazáni  sötét  szorosba  benyomul  s 
nesztelenül  tova  siklik  azon  kőszálak  tövé- 
ben, melyek  egykor  útját  szegék,  úgy  tet- 
szik, hogy  a viaskodás  az  elemek  között  csak 
alig-alig,  hogy  elcsöndesült.  A bérez,  mintha 
csak  most  szakadott  volna  át  s a beltenger, 
mintha  csak  most  válnék  folyóvá,  de  omol- 
jon be  egy  hegyfal,  s a Duna  újra  a régivé 
alakul,  hogy  tengerül  hömpölyögjön  a mö- 
götte levő  síkságon*. 

Igen,  ez  a hajdan  tengerfeneket  képező 
nagy  síkság  adja  meg  hazánknak  azt  a jel- 
lemzetes  egyéniséget,  mely  megkülönbözteti 
a föld  minden  más  országától.  Ez  a síkság 
teszi  hazánkat  kiválóan  érdekessé  a geoló- 
gus előtt  s e síkság  természetrajzi  viszonyai 
miatt  mondja  Peters,  hogy  nincs  Európának 
egyetlen  része,  a hol  a népek  letelepedése 
és  azok  története  oly  szoros  összefüggésben 
levőnek  mutatkoznék  a talaj  minőségével  és 
annak  alakulásával,  mint  itt. 

Egy  olasz  földrajziró  e nagy  síkságot 
földtengernek  nevezte  el.  És  igaza", volt,  mert 
Magyarország  dúsan  termő  talaja  ép  úgy  meg- 
érdemli e nevezetet,  mint  a Sahara  a homok- 
tenger elnevezést.  Ennek  a síkságnak  van  a 
Dunán  kiviil  még  egy  másik  nagy  folyója 
is,  a Tisza,  melynek  viszonyai  még  jobban 
elütnek  a más  folyók  viszonyaitól,  mint  a 
magyar  síkságon  végig  hömpölygő  Dunáé. 
A Tisza  folyását  nevezte  el  egy  jeles  mérnök 
természetellenesnek.  Ha  e kifejezés  túlzott 
is,  annyi  tagadhatatlan,  hogy  nincs  a vilá- 
gon egy  második  folyó,  mely  annyi  rejtélyét 
tüntetné  fel  a folyaméletnek,  mint  a Tisza. 

E két  nagy  folyó  nagy  befolyással  van 
a magyar  alföld  talajának  fejlődésére,  hiszen 
maga  egyedül  a Tisza  ma  is  több,  mint 
400  □ mértföld  mocsárnak  szülő  anyja,  azon- 
kívül az  évenként  ismétlődni  szokott  áradá- 
sok majd  kövér  humussal  termékenyítik  meg 
a talajt,  majd  nádassá  változtatják  azt,  mi 
előbb  búzát  termett. 

E nagy  síkság  nemcsak  folyói  életét 
teszi  kölcsönössé,  hauem  az  éghajlat  tünemé- 
nyeinek is  sajátos  színezetet  ád.  Sehol  az 
európai  kontinensen  az  évszakok  között  nem 


oly  rohamos  az  átmenet  s nem  oly  éles  az 
ellentét,  mint  itt.  Mi  — úgy  szólva  — a 
télből  egyszerre  megyünk  át  a nyárba.  És 
mily  óriási  a különbség  a téli  hideg  foka  és 
a nyári  legnagyobb  melege  között?  Tudjuk, 
hogy  a nyári  meleg,  a gyorsan  beállott  rek- 
kenő  hőség,  mily  befolyással  van  búzánk 
érésére,  vagy  a Bezold  szerint  magyar  ere- 
detű fagyos  szentek,  hogyan  hatnak  növény- 
zetünkre. De  az  is  bizonyos,  hogy  a magyar 
bor  tiizéhez  a talaj  természete  ép  úgy  hozzá 
járul,  mint  az  időjárás.  Más  jellemű  növény 
és  állatvilág  él  e földön,  mint  egyebütt;  de 
e más  jellemet  e növényeknek  és  állatoknak 
Magyarország  földrajzi  helyzete  adja  meg. 

Misem  bizonyosabb,  hogy  ez  általánosan 
és  folyton  ható  természeti  viszonyok  miatt 
egy  más  jellemű  népnek  is  kell  élni  e föl- 
dön, mint  egyébütt.  Az  itt  született,  vagy 
ide  beköltöző  népnek  alkalmazkodni  kellett 
az  ország  természeti  viszonyaihoz. 

Magyarország  egyéniségét  az  alföld  al- 
kotja meg:  és  csakugyan  e földön  él  a ma- 
gyarság zöme.  E földön  helyezkedett  el  a 
honfoglaló  magyarság,  akár  azért,  mert  e 
föld  füvében  és  vizében  felismerte  az  ős  haza 
pusztáinak  füvével  és  vizével  való  rokonsá- 
got, akár  pedig  a hódítás  és  a népvándorlás 
azon  nagy  törvényeinél  fogva,  mely  a hóditó 
népet  a termékeny  síkságokon  telepíti  meg, 
inig  a legyőzötteket  visszaszorítja  a hegyek 
szűk  völgyeinek  rejtekébe.  A magyar  faj  ide- 
álja az  alföldön  él.  Itt  jutott  a magyarság 
egyénisége  teljes  kifejlődésre.  Itt  van  a ma- 
gjai- nemzetiség,  költészet,  művészet  és  ál- 
lamalkotó képesség  örök  életii,  soha  ki  nem 
apadó  forrása.  A tudomány  feladata  e forrá- 
sok megjelölése  és  védelme,  mert  csak  úgy 
számíthatunk  önálló  magyar  kultúrára,  ha 
tudjuk  is  egyszersmind,  hogy  hol  vannak  el- 
rejtve e kultúrának  forrásai,  a nemzet  ere- 
deti, ősi  és  hamisítatlan  tehetségei. 

A földrajzi  viszonyok  által  teremtett 
helyzetnek  meg  van  az  a sajátságos  jelleme, 
hogy  az  embernél  bizonyos  öntudatlanul  ható 
lélektani  okot  képezhet.  A föld  jelleme  áthat 
a rajta  született  ember  egyéniségére  is.  Erre 
vonatkozóan  Írja  Humboldt  « A pusztákról  és 
sivatagokról » czimű  értekezésében.  «Yalamint 
az  oczeán,  ép  úgy  a puszta  is  a végtelenség 
érzetével  és  ez  érzet  által  mintegy  kibonta- 
kozván a térnek  érzéki  benyomásai  közül, 
valami  fensóbb  rendű  szellemi  ihletéssel 

árasztja  el  kedélyünket.  De  mig  a tenger 
tiszta  tükrének  látványa,  midőn  rajta  a moz- 
gékony, szeliden  fölhabzó  hullám  gyűrűzik, 
egyszersmind  barátságos  is,  addig  a puszta- 
ság kihaltan  és  mereven  nyújtózik  tova  előt- 
tünk, mint  sivataggá  lett  bolygó  meztelen 
sziklakérge. 

A puszta  szemlélete,  a végtelenbe  vesző 
térség  arczulata  a végtelenség  gondolatát  kelti 
fel  bennünk.  A végtelenség  érzete  pedig  nem- 
csak fensöbb  rendű  szellemi  ihletéssel  árasztja 
el  kedélyünket,  hanem  saját  kicsinységünk 
tudatára  is  ébresztve  szomorsággal  tölt  el. 
Bizonyos  komoly,  iinnepies,  de  végtelenül 
szomorú  hangulatot  kelt  fel  bennünk.  Vájjon 
nem  vettük-e  észre,  hogy  a népünk  életét 
megfigyelő  külföldiek  a fajt  jellemző  tulaj- 
donságul az  ünnepies  komolyság  mellett  e 
végtelen  szomorúságot  is  észrevették? 

Előttünk  sem  ismeretlen  a magyar  faj 
lelkiiletének  ez  alapvonása,  de  nekünk,  kik 
keleti  származásunk  hitébe  büszkeségünket 
helyeztük,  elég  volt  a tünemény  magyaráza- 
tául annyit  mondani : keleti  nép  vagyunk ; 
holott  ennek  igazi  magyarázata : pusztai  nép 
vagyunk. 

(Folyt,  köv.) 

CORALIE. 

Elbeszélés  Majthényi  Flórától. 

(Folyt,  s vége.) 

Ő HOZZÁ. 

Szivem  rózsás  hullámain : 

Egy  tündér  képe  reng; 

Oh  mily  üdvösség,  oh  mi  kin 

A mi  fölötte  leng! 

Dicső  hölgy  tőled  kérdezem 

Kié  e kép?  Oh  mondd  nekem; 

Mondd  kitalálod-é? 

Hogy  ez  a kép  tié’  — (d). 

Alázatos  szolgája 
Scolari. 

E koszorúval  környezett,  s a kék  papi- 
ron  Írott  — vers  elolvasása  után  Coralie  az 
első  perczben  jóizlien  fölkaczagott ; azután 
bosszankodás  fogta  el,  s komolyan  kérdé  a 
szobaleánytól. 

— Ki  irta  ezt? 

A leány  talán  öröm-jelnek  vette  a ka- 
czagást,  mert  szolgálatkészen  gyorsan  felelt: 

— Ama  szőke  fiatal  ur,  ki  tegnap  az 
éjjeli  zenét  is  vezette. 


— Miféle  éjjeli  zenét? 

— A mely  nagyságodnak  szólt!  Vagy 
nem  hallotta  az  éljenzést,  a zenét  ? ! Ah  te- 
hát igy  van  ez  ? ! Már  bizonyosan  aludt ! 
Pedig  az  ifjú  urak  nagyon  rossz  néven  is 
vették,  hogy  nagyságod  nem  nyitotta  ki  az 
ablakot ; nem  köszönte  meg  a kitüntetést,  és 
nem  hívta  meg  őket  egy  findzsa  theára  vagy 
egy  pohár  borra,  mert  ez  úgy  illett  volna. 

Coralieban  csakugyan  fölforrott  most  a 
leküzdh etlen  keserűség. 

Tehát  még  egy  szobaleánytól  is  hallania 
kell  neki  az  illem-szabályait?! 

— Elmehet. 

Mondá  egyszerűen,  s lehetőleg  elrejtve 
fölindulását. 

— Választ  kérek,  mert  a nélkül  nem 
szabad  eltávoznom. 

Coralie  szó  nélkül  hajtotta  össze  a ka- 
pott levelet,  a babérkoszorus  kék  papírral 
együtt  és  átnyujtá  a leánynak. 

— De  kérem  alássan,  ez  ugyanazon 
levél  .... 

— Távozzék. 

Ismétlé  Coralie  oly  parancsolólag,  hogy 
a leány  nem  tehetett  egyebet  az  engedel- 
mességnél. 

— Ez  kiállhatatlan ! 

Bosszankodott  a szép  hölgy,  midőn  egye- 
dül maradt  komornájával,  s gyönyörű  mély 
szemeiben  kigyuladt  a titkon  égő  és  emésztő 
fény,  mint  a kráterek  belsejében,  midőn  a 
vészthozó  lávát  forralja. 

— Valóban  kiállhatatlan,  hogy  itt,  e szép 
helyen  sem  hagynak  békében ! 

Ismét  kopogtak  az  ajtón. 

Louise  megrebbenten  sietett  oda;  annál 
inkább,  miután  nyugtalanította  őt  ifjú  úrnő- 
jének szokatlan  fölindulása. 

De  késő  érkezett  az  ajtóhoz,  mert  Kai- 
serné  — a kéményseprő  özvegye,  kivel  az  ét- 
teremben ismerkedtek  meg  — föltűnően  ba- 
rátságos arczczal  nyitott  már  be  a szobába. 

E sok  jó  akarat  s előzékenység  őszinte 
kifejezésének  láttára,  azonnal  csillapult  a 
szép  grófnő  kedélyének  haragvó  tengere,  s 
szeliden,  üdvözlőleg  tekintett  a belépő  nőre. 

— Bocsánatot  gróíné  asszonyság,  hogy 
alkalmatlankodom,  de  Schulzné,  a szappanos 
mesterné  kért  föl,  hogy  jöjjek  el  ide,  amaz 
üzenettel,  hogy  tiszteletét  küldi,  s miután 
beszélt  férjével,  tudatja,  hogy  a két  szoba 
ára  30  frt  havonként.  Schulz  ur  maga  jött 

volna  el  tiszteletét  tenni,  de  üzleti  dolgokban 
újra  el  kellett  utaznia. 

. Coralie  megköszönte  a tudósítást,  s vissza- 
emlékezett arra,  hogy  itt  az  illem  egyik  sza- 
bálya — s a szivesenlátás  jele  — a házba- 
lépőt  valami  ennivalóval  kínálni  meg,  azért 
fölszólitá  Kaisernét,  foglalna  helyet  s venne 
részt  a kis  asztalon  kínálkozó  reggeliben. 

A Kaiserné  arcza  e szavakra  még  jobban 
kiderült,  Louise  pedig  sietett  felszolgálni  az 
asszonyt,  ki  azonnal  még  beszédesebb  és  bi- 
zalmasabb lett. 

— Hallottam,  hogy  az  éjjel  itt  bál  volt 
a fogadóban.  Csakugyan  szerencse  ilyen  kö- 
zel érni  a mulatságot.  Hogy  tetszett  mulatni  ? 

— Nem  vettem  részt. 

— Nem-e?!  Ah  ezt  nagyon  rossz  néven 
fogják  venni ! Rátartásnak,  s tudja  az  isten, 
hogy  minek  fogják  nevezni,  pedig  a grófné 
asszonyság  nem  rátartó,  azt  én  is  mond- 
hatom ! 

De  azért  mégis  elég  haragosa  van  már 
e városban ! Példáulta  polgármesterné  appre- 
hendálja,  hogy  az  «első  látogatást*  nem  ő 
nála  tetszett  megtenni,  pedig  azt  mondja, 
hogy  mégis  csak  ő az  első  személy  a vá- 
rosba)' ! 

— Hisz  én  senkinél  sem  tettem  láto- 
gatást ! 

Viszonzá  meglepetten  Coralie. 

— Schulznénál,  a szappanos  mesternénél. 

— Ott  lakást  néztem. 

— De  mégis  csak  látogatás  volt  az ! 
Ugyanezt  apprehendálja  a patikáriusné,  a gaz- 
dag iigyvédné,  a doktorné,  s még  több  más 
előkelő  asszonyság,  mert  azt  mondják,  hogy 
a polgármesterné  elsőbbsége  ugyan  tagad- 
hatatlan, de  utána  mindjárt  nekik  lett  volna 
joguk  a «második  látogatás* -ra  és  ezt  nem 
kellett  volna  még  más  napra  elhalasztani. 

— És  melyiknek  a sok  közül? 

Kérdé  mosolyogva  s egy  kissé  boszan- 
kodva  Coralie. 

— E fölött  egymás  között  vitatkoznak, 
s már  össze  is  zörrentek,  mert  valamennyi 
magának  igényli  az  elsőséget  Lám,  én  már 
nem  vagyok  ilyen,  pedig  nekem  is  csak  any- 
nyi  jogom  lenne.  De  igaz!  még  a tegnapi 
« éjjeli-zene*  végett  is  történt  egy  kis  kelle- 
metlenség. 

— Miféle? 

Kérdé  a szép  grófnő,  kinek  arczán  a ! 
harag  pírja  kezdett  égni. 


— Az  ifjúság  nagyon  föl  volt  háborodva, 
hogy  a grófné  asszonyság  ki  nem  nyitotta 
a lefüggönyzött  ablakot,  és  föl  nem  hívta 
őket  köszönetét  mondó  jó  szóra.  Ennek 
hangot  adni  át  is  mentek  a « Szarvas  ven- 
déglő* kávéházába,  s ott  zajosan  kárhoztat- 
ták a grófnét,  ki  — a mint  ők  mondák  — 
az  illemet  sem  tudja! 

E lárma  fölött  viszont  az  öregebb  urak, 
— az  apák  és  bácsik  — jöttek  fölindulásba, 
és  azt  mondották,  — bocsánat  már  én  csak 
úgy  mondom  az  egészet  a mint  hallottam  — 
azt  mondották,  hogy  «ugy  kell  nekik,  minek 
serenade-oznak  az  első  jött-ment  idegennek!* 

A keserűség  pohara  megtelt  a Coralie 
szivébeu,  s midőn  a tartalom  kicsordul,  egy- 
úttal veszít  is  feszitő  erejéből. 

— Ennél  többet  már  nem  bírok  el,  — 
gondolta  magában  — s legjobb  lesz  ha  e bo- 
lond és  ferde  illemszabályokkal  telt  városkát 
elhagyom. 

Azután  Kaisernéhoz  fordulva  szinlett  egy- 
kedvűséggel mondá: 

— Ez  valóban  nevetséges! 

— De  én  azt  nem  találom  annak,  — 
viszonzá  a kéményseprő  özvegye  — annál 
inkább  miután  az  ifjúság  egy  bosszutálló  «de- 
monstratio»-ra  is  készül  s csak  az  alkalomra 
vár,  e fölött  vitatkozik  most  egymás  között. 

Coralie-nak  ismét  ama  szép,  hideg  mo- 
soly vonult  el  ajkain,  mely  a jégvirághoz 
annyira  hasonló  volt,  s halkan  mondá  félig 
önmagához : 

— Nem  lesz  alkalma. 

Kaiserné  bevégezte  reggelijét,  s látva  a 
grófné  komolyabb  magatartását,  ösztönszerü- 
leg  érzé,  hogy  ideje  van  az  eltávozásnak. 

— Most  igen  köszönöm  a szives  fogad- 
tatást — mondá  fölkelve  helyéből  - — s kérem 
a grófné  asszonyságot,  hogy  engemet  a Schulzné 
asszonynak  adandó  válaszszal  megbízni  ke- 
gyeskedjék. 

— Én  is  köszönöm  fáradozását  — vi- 
szonzá Coralie  — s kérem  Schulzné  asszony- 
nak megmondani,  hogy  minden  tekintetben 
kielégítő  szállását  nem  vehetem  igénybe,  mert 
elutazom. 

— De  miért?  — Ily  rögtön?! 

— Ez  határozatom  ! 

S Coralie  csakugyan  mégmaradt  e hatá- 
rozatnál, daczára  annak,  hogy  a kéményseprő 
özvegye  iparkodott  őt  lebeszélni,  láthatólag 
elárulva  azt  is,  hogy  megbánta  csacskaságát. 

Végre  fejcsóválva  távozott  el,  meggyő- 
ződve arról,  hogy  minden  fáradozása  ered- 
ménytelen. Amint  a vendég  betette  maga  után 
az  ajtót,  a grófné  komornájához  fordult : 

— Most  lásson  a csomagoláshoz,  mert 
a legközelebbi  vonattal  indulunk.  Nem  tagad- 
hatom, hogy  sajnálom  ezt  a szép  vidéket,  ezt 
a balzsamos  levegőt,  ámde  nem  a vidék  el- 
bájoló külsősége,  de  a benne  uralkodó  szel- 
lem határozza  meg  annak  becsét. 

— Igaza  van  asszonyom,  és  hová  me- 
gyünk ? 

— Egyet  kerülünk  s visszatérünk  a fő- 
városba, melynek  társadalmi  szokásai  nem  oly 
fölfoghatlanok,  nem  oly  hajszálhasogatók,  fer- 
dék és  fárasztók,  mint  az  itteniek.  Tartok 
attól,  hogy  minden  kis  városban  ugyanilye- 
nekre találnék,  azért  inkább  hazatérek,  hol, 
ha  épen  kedvem  tartja,  elzárkózom  és  jobban 
kipihenhetek  észrevétlenül,  mint  itt,  hol  azt 
gondolom  a legvastagabb  falakon  is  áthat  az 
érdeklődő  kiváncsiak  pillantása,  mely  egy- 
úttal — mintha  ferditő-tükörbe  nézne  — 
mindent  ferditetten  s más  szinben  lát. 

— Igaza  van  asszonyom! 

Ismétlé  a komorna  büszkén  arra,  hogy 
úrnőjének  szeszélye  ma  újra  ilyen  bizalomban 
részesiti  őt.  S gondolkozva  a nem  egészen 
értett  nyilatkozaton,  sietve  rendezte  amaz 
apróságokat,  melyeket  a bőröndből  tegnap 
kiszedett. 

Azután  csengetett  a pinczérnek.  A számlát 
kifizették  és  lehordatták  a podgyászt. 

A múlt  éji  báltól  még  folyton  álmos 
pinczér,  tágra  nyitá  vörös  szemeit,  s,  bá- 
mulva kérdé: 

— S miért  ily  hamar  tetszik  elutazni  ? 

— A kérdésben  a válasz  --felelt  Louise 
— mert  a grófnőnek  úgy  tetszik. 

Midőn  kocsiba  szálltak  a távozó  vendé- 
gek, újra  megtelt  a kávéház  ablaka  báliasan 
fodrozott,  de  kissé  már  borzas  fejekkel,  úgy 
a kapualja  a segítő  és  tenyerét  nyitva  tartó 
házicselédséggel;  a konyha  ajtaja  pedig  a 
vendéglős-párral,  mely  sopánkodva  nézett  a 
sokat  Ígérő  s veszendőbe  menő  préda  után. 

— A kocsi  zörrenve  indult  meg  a dö- 
czögő  kövezeten,  jobbról-balról  tűntek  az 
egymásra  halmozott  ódon  házak,  sötét  ka- 
puk, öblös  piros  tornyok,  s csendesen  fordult 
el  a fény vesdiszben  zöldelő  «vár-hegy»,  mintha 
fájlalná,  hogy  a csodaszép  idegen  hölgy  csak 
oly  rövid  ideig  mulatott  közelében. 

Az  emberek  meglepetten,  megállva  s 
olykor  visszafordulva  is  bámultak  a pod- 
gyászosan  távozó  kocsi  után,  de  többé  semmi 
véletlen  nem  fordult  elő,  mely  az  elutazókat 
föltartóztatta  volna. 

A kis  indókázból  nagy  füst  kisérte  őket 
a távirda-póznás  hosszú  pályán  végig,  mintha 
el  akarná  takarni  a városka  regényes  fek- 
vését, nehogy  ez  festői  szépsége  által  meg- 
nehezítse a válást. 

A kimért  pálya  messze  vitte  a távozó- 
kat; hegyeken,  völgyeken  s alagutakon  ke- 
resztül. Föltűntek  városok,  városkák  és  faluk, 
de  mind  csak  futólag  és  tünékenyen,  vál- 
tozó, szórakoztató  benyomást  idézve  elő  a 
kedélyekre.  Mig  a szeszélyes  Coralie  — nem 
tartva  pihenőt  sehol  — végre  azt  mondotta 
komornájának : 

— Térjünk  már  most  haza  ! 

Louise  végtelen  örült  a határozatnak, 
mert  szivéből  megunta  a részére  egészen 
czéítalan  barangolást. 

Azért  uj  élettel  sietett  föl  az  « otthon » 
palotájának  márvány  lépcsőin,  hol  az  előre 
értesített  cselédek  fogadták  a hazatérő  gróf- 
nőt. S különösen  akkor  volt  boldog  Louise, 
midőn  az  olasz  komornyik  sötét  szemei  tit- 
kon és  üdvözlőleg  villantak  feléje. 

Coralie  azonnal  kedvencz  hajlékába,  a 
kis  boudoirba  ment,  hol  mintha  régi  ismerő- 
söket, — régi  ábrándokat  — lelt  volna,  oly 
otthonosan,  olyan  jól  érezte  magát. 

ügy  tetszet  neki,  mintha  ezek  az  utolsó 
este  óta  itt  maradva,  rá  várakoznának  még, 
tévelyegve  és  rejtekezve  a légben  valahol, 
mint  az  estély  után  lerakott  virágok  illata, 
mely  e perczben  is  átjárta  még  a bársony 
pamlagok  álmodozásra  hivó  puha  vánkosait 

Coralie  pihenve  nyúlt  végig  e régi  ked- 
vencz. helyén,  s a megszokás  nyugalmával  jár- 
tatta  körül  csodaszépségii  tekintetét. 

Fölülről  a virágfüzérekkel  játszó  angyal- 
kák mosolyogtak  rá,  s mintha  le  akarnának 
szállni  a gyönyörű  ábrándozókoz,  egy  rózsa- 
füzért egészen  a hajlék  magasságának  feléig 
bocsátottak  le,  hogy  ezen  kapaszkodva  ér- 
jenek le  hozzá. 

Ez  igy  látszott  Coralienak,  pedig  ez  csak 
a rózsás-szalag  volt,  melyen  a freskó  festésű 
mennyezetről  a rózsa-szinben  derengő  lámpa 
függött  le. 

Ennek  gyér  fényénél  csillogtak  a «toi- 
lette-asztal»  pihenő  eszközei.  S kivált  az  át- 

tört  keretű  velenczei  tükör  üvege  ragyogott 
feltűnően,  mintha  örömmel  várná  ama  szép 
hölgynek  szinröl-szinre  való  megbámulhatá- 
sát,  kinek  nyugvó  gyöngéd  alakja  most  is 
ott  van  a gömbölyű  üveg  távlatában,  mint 
egy  ottmaradt,  visszatartott  álomkép. 

A talaj  perzsa  szőnyegére  a fehér  már- 
vány kandaló  parazsa  vet  aranyos,  keleti 
fényt,  s világit  meg  egy  ott  hevert  össze- 
gyűrt, eldobott,  elfeledett  papirkát,  mely 
talán  ezelőtt  «hajtekerő»  lehetett,  s most 
eszébe  juttatja  Coralie-nak,  hogy  levelek  is 
várnak  rá  talán. 

Finom  keze  a pamlag  támlájára  nyúló 
aranyos  bojtot  ragadja  meg  önkénytelenül, 
s e mozdulatot  egy  távoli  csendülés  követi, 
melynek  utolsó  rezgése  meg  sem  szűnt  még, 
és  nyílik  már  a kis  szönyegajtó,  melynek 
alacsony  keretében  Louise  alakja  tűnik  elő. 

— Parancsol  úrnőm  ? 

— Az  érkezett  leveleket  és  lapokat 
hozza  el  Matteo. 

Nemsokára  belép  az  olasz  komornyik, 
ezüst  tálczán  hozva  a kívánt  — s meglehe- 
tős nagyságú  — halmazt;  alázatos  görnyedt 
állásában  tartva  ezt  a grófné  elé. 

Coralie  brilliant  gyűrűktől  csillogó  apró 
kezeivel,  gyorsan  dobálta  félre  a fölbontat- 
lan czimszalagu  ujságlapokat  és  névjegyeket, 
gondosan  kiválogatva  az  érkezett  leveleket, 
s különösen  egyet  szorítva  erősebben  ujjaiba, 
mintha  jobban  meg  akarná  őrizni  a többinél, 
és  félve  attól,  hogy  eloszlik,  mint  álomkép. 

Azután  még  egyre  akadt,  melyet  nem 
annyi  szeretettel  ugyan,  de  ép  annyi  érdek- 
kel, s láthatólag  megdöbbenten  helyezett  a 
kiválogatott  levelek  mellé. 

A figyelmes  olasz  mindezt  észrevette,  s 
fölébredt  lelkében  a cseléd  kíváncsisága. 
Megbánta,  hogy  az  úrnő  távellétében  miért 
nem  bontotta  föl  e két  levelet  észrevétlenül  ? ! 
Hisz  igy  a rejtélyes  szép  asszony  titkainak 
birtokába  juthatott  volna,  miket  ügyesen  föl- 
használva, idővel  talán  ép  úgy  belopózhatott 
volna  a grófnő  bizalmába,  mint  Louise,  ki 
oly  rátartó  és  büszke  úrnőjének  e megtisz- 
telő kitüntetésére,  s ugyan  ez  okból  nem 
osztja  meg  senkivel,  de  egyedül  magának 
tartja  és  kizárólag  bírja  az  érdekes,  hasz- 
nos titkokat. 

Matteonak  e gondolatait  nem  árulta  el 
sem  halvány  arczának  egy  mozdulata,  sem 
pedig  a tálczát  fogó  kéznek  önkénytelen  rez- 


zenése. Meghunyászkodottan,  alázatosan  állt,, 
sötét  szemeit  a tálczán  fekvő  lapokra  és  le- 
velekre függesztve,  s egykedvű  tekintettel 
követve  a száműzött,  s kiválasztott  papírok- 
nak vándorlását. 

— E lapokat  kidobhatja  — parancsolá 
Coralie  — úgy  a névjegyeket  is. 

Érdektelen  látogatók,  a kiktől  el  sem 
búcsúztam  utazásom  előtt. 

— Bocsánat  signora  contessa! 

Az  öböl  felőli  tornyon  elfeledtem  a zász- 
lót bevonatni,  s igy  történt,  hogy  délig  so- 
kan azt  hitték,  hogy  a contessa  itthon  van. 
Kitűzessem  újra  ? 

— Még  magam  sem  tudom,  hogy  meg- 
érkeztem-e — Viszonzá  Coralie  elfojthatlan 
kedélyességgel  mintegy  jó  sejtelmet  akarva 
magára  erőszakolni  a kezében  tartott  két 
érdekes  levelet  illetőleg.  Aztán  komolyabban 
monda. 

— Most  hagyjon  magamra.  Majd  érte- 
sitendem  a teendőkről. 

A komornyik  mély  hajlással  távozott 
el,  s midőn  a kis  ajtó  is  bezáródott  zajtala- 
nul távozó  léptei  után,  Coralie  gyorsan  vévé  , 
elő  a kisebbik  levelet  s fölbontás  előtt  ön- 
kénytelenül bíbor  ajkaihoz  vonta: 

: 

Imádott  Coralie! 

Mi  szeszély  ez  ismét,  hogy  ön  oly  rög- 
tönözve utazik  el,  a nélkül,  hogy  tudnám 
hová,  s miért?! 

Szerelmemet  nem  fogja  ön  kijátszani ! 
Kutatni  fogom  hollétét,  meglesni  visszaér- 
kezését, s igy  én  leszek  az  első,  ki  iidvöz- 
lendem  azonnal,  mihelyt  hazatér. 

A boldog  viszontlátást  alig  várja 

Gaston. 

Coralie  mosolygott,  s előtűntek  hófehér 
apró  fogai,  mint  egy  boldogan  ragyogó  ten- 
ger partjain  a gyöngyök. 

Azután  kissé  megdöbbenten  habozva  és 
félve  nyúlt  a nagyobbik  levél  után  : 

Madame! 

ígéretemhez  képest  van  szerencsém  ön- 
nel tudatni,  hogy  a kérdéses  lengyel  ifjú  — 
a mint  azt  jól  sejtettem  — nem  a Dolenskyek 
nemesi  családjából  való  — de  tagadhatatlan,, 
hogy  annak  herczegi  ágához  tartozik. 

Kitűnő  tisztelettel 
Verő  ff  Sergius. 

Coralie  szenvedélyesen  ölelte  szivéhez 
ez  idegen  kézvonásu,  e neki  rokonszenvtelen 

ember  által  irt  levelet,  s boldogságában  sze- 
rette volna  magát  ez  embert  is  megcsókolni. 

Őt  nem  az  tette  boldoggá,  hogy  az  ál- 
tala szeretett  ifjú  magasabb  rangú  annál,  a 
minek  látszott,  hanem  az,  hogy  nem  valami 
jött-ment  kalandor,  kit,  miután  megbukott  a 
társadalom  előtt,  ő is  kénytelen  volna  örökre 
száműzni  rajongó  szerelme  paradicsomából,  J 
habár  jól  tudja,  hogy  e bálvány  nélkül  örökre 
puszta  lett  volna  ez  éden! 

A felbontott  levélkéket,  mint  valami  ér- 
tékes kincseket  rejtette  el.  Azután  átengedte 
magát  egy  névtelen  és  alaktalan  merengésnek 
és  ennek  hullámzó  érzéseiből  csak  azt  bírta 
kimagyarázni,  hogy  ö végtelenül  boldog,  olyan 
mintha  elérte  volna  mindazt,  a mire  vágyott, 
mintha  befejezte  volna  életének  valamennyi 
teendőjét,  czélját  és  most  tündérkezek  által 
font  virág-ágyon  csak  pihennie,  álmodnia 
kellene ! 

Átengedte  magát  egészen  e boldog  má- 
mornak s azt  sem  vette  észre,  hogy  csende-  , 
sen  nyílik  az  ajtó,  hogy  belép  álmainak  tár- 
gya, egy  szőke  ifjú  s térdel  piczi  lábaihoz  a 
szőnyegre. 

— Coralie!  Ugy-e  megmondtam,  hogy  én 
leszek  az  első?! 

— Gaston,  az  égre!  — kiáltott  föl  Co- 
ralie örvendve  és  meglepetten,  — hogy  tudta 
érkezésemet,  hogy  jött  ön  ide?! 

— Megtudtam,  itt  vagyok ! 

Szólt  Gaston  ajkaihoz  ragadva  mind  a 
két  parányi  kezet. 

— Mint  nemes  ember  vagy  mint  herczeg 
jött  ide  ? — Kérdé  a bűbájos  asszony  köte- 
kedő mosolylyal. 

— Mindkettő,  vagy  egyik  sem  vagyok, 
a mint  ön  akarja! 

— S minek  volt  az  alakoskodás? 

— Nem  rangom,  nem  vagyonom,  de 
saját  személyem  által  akartam  elnyeretni 
imádottam  szivét  és  kezét! 

— Elnyerte! 

Szólt  Coralie  gyöngéden  és  ünnepélyesen 
hófehér  kezét  amaz  aranyozott,  bodros  szőke 
főre  téve,  mely  az  üdvösség  mennyei  súlya 
alatt  imádó  bálványozással  hajlott  meg  a 
legszebb  és  legszeszélyesebb  asszony  előtt, 
ki  az  általa  keresett  nyugodt  fesztelenséget 
nem  találta  meg  sem  a fővárosban,  sem  a 
vidéken,  de  megtalálta  végre  a boldog  és 
elzárt  családi  körben. 


A VÉGZETHEZ. 

Hatalmas  nagy  úr,  irgalmatlan  végzet, 

Csak  döfd  be  mélyen,  döfd  szivembe  késed’, 
Csak  sújts  a porba,  sújts  könyörtelen, 
Hatalmadat  csak  éreztesd  velem. 

lm  itt  bánykódom  lázban,  megtörötten, 

Karom  oly  gyönge,  agyam  oly  tehetlen. 

Mi  lett  ez  ifjú  testből?  Satnya  váz. 

Minden  tagomban  a halál  tanyáz  ! 

Ha  fekszem  csendben,  mozdulatlanul, 

Egész  bensőmben  izzó  láva  dúl, 

Ha  mozdulok,  szivemen  átnyilal, 

Ha  szólok,  hangom  fuldoklásba  hal. 

S én  tűröm  ezt,  nem  ontok  könnyeket, 

Nem  szitkozódom  végzetem  felett, 

Imára  nem  nyitom  fel  ajkamat, 

Vérző  szivemből  átok  nem  fakad. 

Legyőztél,  végzet,  eltiport  kezed 
S én  mégis,  mégis  daczolok  veled. 

Van,  mi  vigaszt  önt  életembe  még, 

A gyűlölet,  mely  tört  szivemben  ég. 

Legyen  bár  kínom  örök,  végtelen, 

Kárhozzak  el  bár  pokol  mélyiben, 

Porom  ne  leljen  soha  nyugodalmat, 

Gyűlöllek  zsarnok,  gyűlölöm  hatalmad’. 

Palágyi  Lajos. 


LAMARTINE  ÖNÉLETÍRÁSÁBÓL. 

— GRACZIELLA.  — 

Fordította . Kaposi  József. 

(Folyt.) 

IX. 

Az  anya  és  a fiatal  leányka  hasonlag 
kértek  bennünket,  hogy  mondjuk  el  mi  is 
viszont  merre  van  hazánk,  mi  szülőink  fog- 
lalkozása? Van-e  atyánk,  anyánk,  vaunak-e 
fivéreink,  nővéreink,  házunk,  fügefáink  és 
szőlőink;  miért  hagytuk  el  mindezt  oly  ifjan, 
hogy  a nápolyi  öböl  hullámain  evezzünk,  hogy 
olvassunk,  Írjunk,  álmodjunk  a napon  s a 
puszta  földön  feküdjünk.  Hiába  beszéltünk, 
nem  tudtuk  megértetni  velük,  hogy  csak  az 
eget  és  a tengert  látni  jöttünk  ide,  s hogy 
lelkünket  a napon  melengetve  kiforrni  en- 
gedjük magunkban  ifjúságunkat,  hogy  benyo- 
másokat, érzelmeket  és  gondolatokat  gyüjt- 
sünk,  melyeket  későbben  talán  versekben 
fogunk  leírni  olyanokban,  milyeneket  köny- 
veinkben látnak,  vagy  mint  azok,  melyeket 

a nápolyi  vándorköltők  szavalnak  vasárna- 
ponkint  este  a Mólón  és  a Margellinán. 

« Biztosan  tréfálni  akarnak  velem »,  — 
mondá  Gracziella  csengő  kaczajjal;  — «önök 
poéták ! de  hisz  nincsen  olyan  borzas  bajuk 
és  vad  tekintetük,  mint  azoknak,  kiket  a Ma- 
iina parton  igy  szoktak  nevezni!  Önök  poé- 
ták ! mikor  még  egy  hangot  sem  tudnak  el- 
találni a gitáron.  Mivel  fogják  hát  kisérni  a 
dalokat,  melyeket  csinálnak  ?» 

Azután  fejét  rázta,  kedvesen  fölbigyesz- 
tette  ajkát  s durczáskodott,  mert  nem  akar- 
tuk megmondani  neki  az  igazat. 

X. 

Némelykor  azonban  egy-egy  sötét  gyanú 
vonult  át  lelkén,  mely  tekintetére  a kétely 
és  a félelem  árnyékát  vetette.  De  ez  nem  so- 
káig tartott.  Hallottuk,  mikor  egész  halkan 
mondá  nagyanyjának : Nem,  az  lehetetlen ; 
megvagyok  győződve,  hogy  ők  nem  szökevé- 
nyek, kiket  hazájukból  valamely  gonosz  cse- 
lekedet miatt  üldöztek  el,  — hiszen  sokkal 
fiatalabbak  és  jobbak,  liogysem  a rosszat  is- 
mernék. Ilyenkor  aztán  azzal  mulattunk,  hogy 
valamely  rémes  gonosztettet  beszéltünk  el 
előtte,  melynek  részeseiül  adtuk  ki  magunkat. 
Nyugodt  és  tiszta  homlokunk,  vidám  tekin- 
tetünk, mosolygó  ajkaink,  nyilt  szivünk  ellen- 
téte ezekkel  a fantasztikus  bűnökkel,  me- 
lyekkel magunkat  vádoltuk,  hangos  kaczajra 
késztette  a leánykát  fivérével  együtt  és  csak- 
hamar minden  bizalmatlanságot  elűzött  tőlük. 

XI. 

Gracziella  gyakran  kérdezte,  hogy  hát 
mi  is  az,  a mit  egész  nap  olvasunk  könjT- 
veinkben.  Ő persze  úgy  vélekedett,  hogy  azok 
csak  imádságok  lehetnek,  mert  soha  sem  lá- 
tott más  könyvet,  mint  a templomban  az  ol- 
vasni tudó  hi vek  kezében,  kik  a pap  szent 
szavait  kisérték.  így  történt,  hogy  — mert 
egész  napokat  titokteljes  szavak  mormolásá- 
val  töltöttünk  el  — igen  ájtatosaknak  tar- 
tott bennünket.  Csak  azon  csodálkozott,  hogy 
miéi  t nem  leszünk  papok  vagy  szerzetesek 
az  egyik  nápolyi  szemináriumban  vagy  a 
szigetek  valamelyik  kolostorában.  Hogy  ki- 
ábrándítsuk, megkisérlettük  két  vagy  három- 
szor Foscololóból  olvasni  föl  neki  helyeket 
vagy  Tacitusuukból  nehány  szép  töredéket, 
átfordítva  természetesen  a közönséges  táj- 
nyelvre. 


Azt  gondoltuk,  hogy  az  olasz  száműzött 
hazafias  sóhajai  s a császári  Róma  nagy  tra- 
gédiái mély  benyomást  fognak  gyakorolni 
naiv  hallgatóinkra;  mert  a népnél  a haza- 
szeretet  a vérben  van,  a heroizmus  az  érzé- 
sekben s a dráma  a tekintetben.  A mit  em- 
lékezetükben megtartanak,  az  mindenek  fölött 
a nagy  bukások  és  a szép  halál.  De  csakha- 
mar észrevettük,  hogy  e deklamácziók  és 
ezek  a ránk  nézve  oly  megragadó  jelenetek, 
az  egyszerű  lelkekre  semmi  hatással  sem 
voltak.  A politikai  szabadság  gondolata,  e 
fő  vágya  a művelt  embereknek,  idegen  a 
nép  előtt. 

Szegény  halászaink  nem  tudták  fölfogni, 
hogy  miért  esett  kétségbe  és  miért  ölte  meg 
magát  Ortis,  mikor  az  élet  minden  való  gyö- 
nyörét élvezhette:  sétálhatott  a nélkül,  hogy 
dolgoznia  kellett  volna,  láthatta  a napot, 
szerethette  kedvesét  és  imádkozhatott  Isten- 
hez a Brenta  zöld  és  kövér  partjain.  «Mire 
való  tehát,  mondák,  oly  eszmék  miatt  gyö- 
törnie önmagát,  melyek  különben  sem  érdek- 
lik a szivet.  Mit  törődik  ő azzal,  hogy  osz- 
trákok vagy  francziák  uralkodnak-e  Milánó-  , 
bán.  Bolondság  ennyire  bánkódni  ily  csekélves 
dolgok  miatt ».  — Azután  nem  hallgattak  . ’ 
többé  ránk. 

XII. 

Tacitust  még  kevésbbé  értették.  A csá- 
szárság vagy  a respublika;  ezek  az  emberek, 
kik  egymást  üldösték,  némelyeket  uralomvágy 
miatt,  másokat,  hogy  a szabadságot  túl  ne  l 
éljék ; ezek  a bűnök  a trónért,  ei’ények  a 
dicsőségért  s halál  az  utókor  miatt:  — hi-  í 
degen  hagyták  őket.  A történelem  viharai 
igen  is  magasan  dühöngtek  fejük  felett  arra, 
hogy  érintve  legyenek  általa.  Olyanok  voltak 
ezek  iájuk  nézve,  mint  a távoli  mennydör- 
gés a hegyek  között;  melyet  dübörögni  ha- 
gyunk a nélkül,  hogy  nyugtalankodnánk 
miatta,  mert  hisz  csak  az  ormokat  éri  s nem 
rengeti  meg  sem  a halász  vitorláját,  sem  a 
majoros  házát. 

Tacitus  csak  a politikusok  és  a bölcse- 
lők között  népszerű ; ő a történelem  Plátója. 
Érzései  mesterkéltek  a közönséges  ember 
számára.  Megértésükhöz  szükséges,  hogy  az 
ember  a nyilvános  gyülekezetek  zaja  és  a 
paloták  titkos  cselszövényei  közt  élt  legyen. 
Mert  vedd  el  a szabadságot,  a nagyra  vá- 
gyást és  a dicsőséget,  drámáinak  főszereplőit, 
jeleneteiből  s vájjon  mi  marad  még  hátra  ? 

S ki  ne  tudná,  hogy  épen  e három  szenve- 
dély, mint  a szellem  szenvedélyei,  ismeretlen 
a nép  előtt,  mely  csak  a szív  szenvedélyeivel 
bir.  Nem  volt  nehéz  ezt  észre  vennünk  azon 
a hidegségen  és  csodálkozáson,  melyet  a fel- 
olvasott töredékek  közöttük  előidéztek. 

Egy  este  ezután  Pál  és  Virginiából  kí- 
sérlettünk meg  felolvasni  valamit.  Én  voltam, 
ki  olvasva  átfordítottam  számukra,  mert  ma- 
gam már  annyiszor  olvastam,  hogy  úgyszól- 
ván betéve  tudtam.  Hosszú  olaszországi  tar- 
tózkodásom után  pedig  annyira  megbarátkoz- 
tam a nyelvvel,  hogy  a helyes  kifejezéseket 
nem  volt  nehéz  eltalálnom,  s mintha  csak 
anyanyelvem  lett  volna,  oly  folyékonyan  be- 
széltem. Alighogy  megkezdettem  az  olvasást, 
kis  hallgatóságunk  arczkifejezése  már  is  egé- 
szen megváltozott,  s a figyelem  és  összesze- 
det.tség  kifejezéseit  öltötte  föl,  biztos  jeleiül 
annak,  hogy  szivük  illetve  lett.  Eltaláltuk 
azt  az  akkordot,  mely  minden  korú,  minden 
állású  ember  lelkében  együtt  zeneg,  az  ér- 
zés akkordját,  az  általános  hangjegyet,  mely 
egyetlen  hangba  zárja  a művészet  örökigaz- 
ságait: természet,  szerelem,  Isten. 

XIII. 

Alig  olvastam  nehány  lapot  és  már  az 
öregek,  a fiatal  leányka,  a gyermekek  mind- 
mind megváltoztatták  helyzetüket.  A halász 
térdére  könyökölve,  és  fülét  felém  hajlítva 
egészen,  megfeledkezett  pipájáról.  Az  öreg 
anya  szemben  ült  velem  s két  kezét  álla 
alatt  összekulcsolta  a szegény  asszonyok  mód- 
jára, kik  a templom  padozatán  guggolva  hall- 
gatják az  Isten-igéjét.  Beppo  leszállóit  a 
terasse-falról,  hova  csak  épen  most  ült  föl. 
Egészen  zajtalanul  a gitárt  a padozatra  fek- 
tette s tenyerét  a hangszer  nyakára  tette, 
nehogy  a szél  megrezegtesse  a húrokat.  Gra- 
cziella,  ki  rendesen  kissé  távolabb  szokott 
: állani,  észrevétlenül  közeledett  felém,  mintha 
csak  a könyvben  rejlő  hatalmas  varázs  igézte 
volna  meg. 

Szorosan  a terasse-fal  mellett,  melynek 
tövénél  elterültem,  mindinkább  közeledett 
hozzám  baljára  dűlve  a földön,  mint  egy  seb- 
zett gladiátor.  Nagy  nyitott  szemeivel  majd 
a könyvet  nézte,  majd  ajkaimat,  melyekről 
az  elbeszélés  folyt,  majd  az  üres  tért  ajkaim 
és  a között  mintegy  tekintetével  keresve  a 
láthatatlan  szellemet:  tolmácsomat.  Hallottam 
egyenlőtlen,  majd  megszakadó,  majd  ismét 


gyorsuló  lélekzetét,  mely  a dráma  szívdobo- 
gását követte,  s mely  hasonlított  a hegymá- 
szó zihálásához,  ki  idönkint  meg-megáll,  hogy 
lélekzetet  vegyen.  Mielőtt  az  elbeszélés  kö- 
zepére jutottam  volna,  a szegény  gyermek 
egészen  elfelejtette  előbbi  kissé  félénk  tar- 
tózkodását velem  szemben.  Leheletének  me- 
legét kezeimen  éreztem.  Hajszálai  homloko- 
mon borzongtuk.  Két  vagy  három  forró  könnyű, 
melyek  arczárói  hullottak  alá,  egészen  ujjaim 
mellett  nedvesítették  át  a lapokat. 

(Folyt,  köv.) 


PAP-HALÁL. 

— Marriot  Emil  regénye.  — 

(Folyt.) 

XI. 

Kuffstein  határszéli  város  egyik  szűk 
utczácskájában  állt  (vagy  még  most  is  áll) 
egy  kicsiny,  szögletes,  dűlőiéiben  levő  ház. 
Rongyos  külseje  és  apró  ablakai  szomorú 
benjmmást  keltének,  s a mi  a feketére  festett 
kapu  mögött  volt,  az  alacsony  szobák,  a kes- 
keny csigalépcső,  mely  e szobákba  vezetett, 
a mindenütt  feltűnő  világosság-  és  levegő- 
hiány,  nem  voltak  képesek  az  első  rossz  be- 
nyomást felejtetni. 

Sok,  sok  esztendővel  ezelőtt  ez  abla- 
kocskák egyikében  napról-napra  egy  halvány 
leánykát  lehetett  látni,  mindig  egyedül;  soha 
| sem  játszott  és  nevetett,  s folyton  harisnya- 
kötést vagy  imádságos  könyvet  tartott  ke- 
zében. Az  évek  múltak,  a gyermek  felnőtt, 
megöregedett  és  ma,  mint  matróna  ült  az 
ablak  mögött  egy  öreg  karszékben,  és  mint 
hajdan,  kötést  vagy  valami  épületes  könyvet 
tartogattak  most  már  fonyadt  kezei.  Leányát, 
annak  fiacskáját  és  nászait,  és  néhány  öreg 
| papot  kivéve,  az  öreg  asszony  senkivel  sem 
érintkezett.  Egy  szolgáló,  ki  oly  öreg  volt, 
mint  ő maga,  szolgált  neki  már  negyven  esz- 
i tendő  óta.  E szolgálóval  naponkint  kétszer 
; a templomba,  hetenkint  egyszer  gyónni  és 
áldozni  ment  s a két  öreg  asszony  otthon 
dolgozott  vagy  imádkozott.  Az  úrnő  keveset 
; beszélt  és  sohasem  nevetett.  Szigorú,  rideg 
kifejezés  volt  sovány  arczában,  — mely  ki- 
fejezés szigorú  és  rideg  életről  szólt. 

Egy  szeszélyes  áprilisi  napon  az  öreg 
asszony  szokása  szerint  ablaka  mellett  tilt ; 

de  nem  foglalkozott  imádsággal  vagy  kézi- 
munkával, mint  egyébkor.  Kezei  összetéve 
ölében  nyugodtak  s rideg  arczán  olyasmi  lát- 
szék,  mi  elfojtott  meginduláshoz  hasonlított. 

A szofán  unokája,  egy  karcsú,  mintegy 
hét  éves  fiú  térdelt,  ki  kártyavárakat  épitett. 
Szép,  szőke,  pirosképii  gyermek  volt,  okos 
arczocskával  és  fényes  szemekkel.  Komoly, 
ránczbaszedett  szemöldökkel,  összecsucsori- 
tott  szájjal,  mintha  fii ty ölni  akarna,  építge- 
tett és  haragosan  nézett  föl,  ha  ifjú  anyja, 
ki  közelében  állt,  mozdulatot  vagy  lépést 
mert  tenni.  Félig  gúnyos,  félig  nyájas  mo- 
solylyal  nézte  az  anya  e gyermekes  foglal- 
kozást. A nő  gyöngéd  termetű  vala  s értelmes 
vonásai  önelégült  derültséget  fejezőnek  ki.  A 
gyermek  szőke  haját  és  kék  szemeit  tőle  örö- 
költe. A fiatal  asszony  fekete  ruhát  viselt, 
nyakán  láncz  függött,  melyre  arany  kereszt 
volt  erősitve,  s fehér  kezein  a sima  jegygyű- 
rűn kivid  semmi  más  ékszer  nem  ragyogott. 
Matrónaszerü  ruházata  daczára  szőke  hajá- 
val s arcza  szinével,  mosolygó  szemei  s aj- 
kaival, mondhatni  élénk  benyomást  keltett. 
Az  élet  kedvezett  neki ; a mi  rosszat  házukba 
hozott,  az  az  apát,  anyát  és  testvért  sujtá  — 
öt  azonban  miniig  megkímélte  s ezért  a hoz- 
zátartozók bajai  íelöl  mindig  hamar  megvi- 
gasztalta magát.  A sors  jó  barátja  volt  s 
igy  ő is  folyton  derült  arczot  mutatott  neki. 

Visszatartott  mosolylyal  szemlélte  fiacs- 
káját, s lábával  meglökte  az  asztalt  ...  a 
művésziesen  épitett  kártyavár  összeomlott4, 
a gyermek  vérpiros  lett  s haragosan  fölug- 
rott ...  az  anya  pedig  kaczajban  tört  ki, 
megfogta  a kis  fiú  fejét  s megcsókolta  szőke 
haját. 

«No  most  elég*,  inondá  az  anya.  Hangja 
tisztán  és  kellemesen  csengett.  « Kendet  kell 
csinálnunk.  A nagybácsi  minden  perczben 
megjöhet*. 

Összeszedte  a kártyákat  s az  asztal  fiába 
tette,  aztán  helyre  igazította  a fiú  matróz- 
ruháját s nyakkendőjét,  s lesimitá  haját. 

« Most  szép  vagy,  Albert*,  mondá.  Örülsz-e 
már  a bácsinak?* 

«Ó  igen»,  mondá  Albert  meglehetős  egy- 
kedvűséggel. 

«Emlékszel-e  még  rá?* 

«Ó  igen»,  felelte  a gyermek  hasonló 
hangon. 

«Állj  az  ablakhoz,  s ha  látod,  hogy  a 
bácsi  jön,  mondd  meg,  hallod  ?» 


A gyermek  úgy  tett,  a mint  anyja  óhajtá. 
Mintegy  tíz  perez  múlva  megforditá  a fejét : 
«Most  jön  a nagybácsi*. 

«Menjiink  elébe*,  mondá  az  anya.  « Siess 
Albert!* 

A matróna  magára  maradt.  Ő nem  sie- 
tett fia  elé  . . . ne  tudja,  ne  lássa  mennyire 
meg  van  rendülve.  «Nagy  Isten!  Nem  tudod 
be  nekem  vétkük,  hogy  még  mindig  szeretem 
öt »,  gondolá  magában.  «Bűneinek  száma  nagy 
. . . Uram,  én  tudom.  De  még  is  az  én  fiam. 
És  ő megjavul,  megjavul  . . .»  Kezei  resz- 
kettek, ajkai  halkan  mozogtak ; szemeit  foly- 
tonosan az  ajtóra  szegzé,  mely  csakhamar 
megnyílt  s a fiatal  nő  bejött  Alberttel,  és 
utánok  egy  katholikus  papi  ruhába  öltözött, 
karcsú  férfiú.  Az  öreg  asszony  némi  erőlkö- 
déssel fölkelt,  a jövevény  feléje  sietett  s 
Harteck  György  és  aujja  egymás  karjai  közt 
voltak. 

«Jó  napot,  édes  anyám*,  mondá  s meg- 
csókolta mind  a két  orczáját.  «Hogy  vagy?* 

« Jól,  hála  Istennek*.  Az  anya  még  min- 
dig átölelve  tartá  fiát  s figyelmesen  szemlélt: 
őt.  Csaknem  három  éve  múlt,  hogy  utoljára 
látta  fiát ; megváltozottnak  találta  — sokkal 
haloványabb  és  soványabb  arezunak. 

« Mindig  egészséges  voltál  ?*  kérdé  az 
anya. 

«Mindig  . . . nehány  meghütést  leszá- 
mítva. Azt  hiszed,  hogy  betegesen  nézek  ki?» 

«N  — nem*. 

« Egész  jó  színben  vagy,  György*,  vágott 
közbe  a fiatal  asszony.  «De  anyánk  mindig 
olyan:  Mindenkit  meg  akar  ijeszteni!  Fog- 
lalj helyet*,  karon  fogta  őt  s a szofához  ve- 
zetve mondvá,  «és  most  nézd  meg  a fiamat 
. . . ugy-e  nagyot  nőtt?* 

A pap  leült,  a fiatal  asszony  mellette 
foglalt  helyet  s a fiút  a paphoz  tolta. 

«Csókolj  a vikárius  urnák  kezet*,  mundá 
tréfás  páthoszszal,  s hízelkedve  támaszkodék 
bátyja  vállára. 

«Biiszke  vagyok  rád,  György ! Csak  har- 
mincz  éves  és  már  vikárius  vagy!  Öriiltél-e 
nagyon  előléptetésednek  ?» 

A pap  igenlőleg  felelt  a kérdésre ; s 
buga  az  ő gyakorlati  érzékével  azonnal  für- 
készni kezdte:  « Merre  van  az  a...Keszten? 
Jövedelmes-e  a plébánia?  Nagy-e  a község? 
Jobb  módod  lesz-e,  mint  káplánynak  volt? 
S mennyi  a kiadás?  Mert  mint  vikáriusnak 
teljesen  be  kell  rendezkedned  ...» 

Kisült,  hogy  György  mind  erről  keveset 
tudott.  Keszten  úgy  vélekedők,  kis  és  sze- 
gény falu  s a plébánia  nyilván  kevéssé  jö- 
vedelmező. A mi  a házi  eszközöket  illeti,  már 
intézkedett  beszerzésűk  iránt.  «De  meg  va- 
gyok győződve®,  tette  hozzá,  «hogy  sokat  s 
talán  a legszükségesebbet  elfelejtettem.  Ek- 
koráig nem  kellett  az  ilyesmikkel  törődnöm 
...  de  idővel  majd  csak  megtanulom  a gaz- 
dálkodást®. 

« Néhány  hétre  hozzád  szándékozom  menni 
s mindent  rendbe  hozok®,  mondá  húga.  «Asz- 
szonyi  segítség  nélkül  el  vagytok  veszve,  ti 
férfiak®. 

«Az  igaz®,  mondá  szórakozottan  s gyor- 
san más  dolgokról  kezdett  beszélni.  El  kel- 
lett mondaniok,  hogyan  élnek,  mivel  foglal- 
koznak. Az  anya  keveset  beszélt;  ismét  az 
ablakhoz  ült  s szótlanul  szemlélte  gyermekeit 
és  unokáját.  A fiatal  nő  azonban  igen  beszé- 
des volt ; sokat  beszélt  magáról,  ipa-  s napá- 
ról, s hogy  látszólagos  szelídsége  által  hogyan 
tud  uralkodni  rajtok,  fiacskájáról,  ki  bámula- 
tosan jól  tanul ; közös  ismerőseikről  is  mondott 
egyet-mást  s a távollevőket  nem  mindig  kí- 
mélte; de  gúnyja  szelíd  volt;  sokkal  boldo- 
gabb vala,  hogy  sem  valóban  rossz  tudott 
volna  lenni. 

(Folyt,  köv.) 

DENISE. 

(Dráma  4 felvonásban.  Irta  ifj.  Dnmas.  Először  adatott 
a nemzeti  színházban  f.  hó  17-én.) 

Dumas  fils  moralista.  Őt  csak  morál-filo- 
zófiai kérdések  izgatják  drámai rásra.  Keresi 
az  igazságot  az  ellentétek  közt,  lámpával  ku- 
tat a sötétben  világosság  után.  Belemarkol  az 
erkölcstelenségbe,  hogy  megtalálja  az  er- 
kölcsöt. 

Talán  a módszer  hibája,  de  nagy  tévedé- 
sekre vezeti.  Példa  rá  legújabb  színműve : a 
«Denise». 

A mű  tárgyát  nem  az  élet  és  tapaszta- 
lás, hanem  a bizarr  bölcselmi  okoskodás  szol- 
gáltatta, melylyel  Dumas  fils  innen-onnan 
már  25  éve  foglalkozik. 

Ha  végig  tekintünk  a szerző  eddigi 
drámáin:  «A  kaméliás  hölgy »-től  «Az  idegen 
nő»-ig  s az  «Alfonz  ur»-tól  «A  bagdadi  her- 
czegnő»-ig,  beletudva  a «Demimonde»-ot  s a 
«Clémenceau  történeté  ®-t  is,  — e hat  külön- 


böző világrészen  egy  eszme-menet  meridiál- 
vonalait  fel  lehet  ismerni.  A Dumas-féle  er- 
kölcstan fokmérői  futnak  át  rajtuk  s a drámák 
nem  egyebek  kombinált  erkölcsi  példabeszé- 
deknél, a morális  élet  kérdéseit  ábrázoló 
kardinális  eseteknél,  melyek  Dumas  « világ- 
nézetének® északi  szélessége  és  keleti  hosz- 
szusága  közt  feküsznek. 

Alapgondolata  e világnézetnek  a házas- 
ság. Kiindul  az  általános,  szentnek  ismert 
igazságból,  hogy  az  emberi  boldogságot,  az 
egyén  és  társadalom  erkölcsi  czéljait  előmoz- 
ditni  s biztosítani  csak  a házassági  intézmény 
képes.  De  bár  az  emberek  hat  évezred  óta 
házasodnak,  a boldogság  köztük  még  se  álta- 
lános, az  erkölcs  ingadozásokon  megy  át,  a 
bűn  mételye  elhatol  mindenüvé  s felmerülnek 
morál-bölcseleti  kérdések,  melyeket  ma  --  hat 
évezred  után  — oly  mély  gondolkodónak, 
milyen  Dumas  fils,  meg  kell  oldani.  Ez  egy 
rejtély,  mely  megfejtésre  szorul. 

Dumas  hozzáfogott  a nagy  munkához, 
mikor  a Clémenceau  Péter  történetét  megírta. 
Itt  kezdett  először  válaszolni  a kérdésre : 
miért  boldogtalanok  az  emberek,  — hisz  há- 
zasodhatnak ? Itt  mutatott  először  a senkitől 
kétségbe  nem  vont  igazságra,  hogy  a bol- 
dogtalanság oka  a házasság  \régzetszerii  meg- 
kötésében rejlik:  oly  jellemek  jutnak  belé,  me- 
lyek nem  oda  valók,  s oly  jellemek  maradnak 
ki  belőle,  melyek  oda  valók.  A fel  nem  bontható 
szerencsétlen,  s a meg  nem  köthető  boldog 
házasságok  kettős  perspektívája  adta  meg 
Dumas  fils-nek  az  irányt,  melyen  a boldogta- 
lanság korrektivumát  keresse. 

S következtek  a kombinált  esetek  egy- 
más után.  Mi  történjék  a férjjel,  a nővel,  a 
szeretővel,  a gyermekkel:  a házassági  sors- 
játék e négy  kártyaszinével,  ha  a játszma 
igy  vagy  úgy  áll,  ha  a férj  és  gyermek  ellen 
a nő  s a szerető,  vagy  a nő  és  gyermek 
ellen  a férj  és  szerető  stb.  a partnerek?  E 
kombinácziók  adják  a Dumas  drámáit  s a 
dráma  színpadi  megoldása  mintegy  a morál- 
filozófiai kérdés  kulcsának  igényével  lép  fel. 

A Demimonde-ot,  kinek  szive  nincs,  meg- 
vetéssel, — a Kaméliás  hölgyet,  ki  Magdolna 
módon  hal  meg,  a részvét  sóhajával  zárja  ki 
a családi  kötelékből.  Clémenceau  Péternek 
gyilkot  ád  kezébe,  hogy  hűtlen  feleségét  az 
erkölcsi  igazság  jogán  ölje  meg.  Az  Idegen 
nőben  a hűtlen,  hitvány  férjtől  halálos  pár- 
bajjal szabadítja  meg  angyali  erényü  nejét, 

hogy  egybekelliessen  szive  ideáljával.  Al- 
fonz urat,  egy  hiszékeny  asszony  leánykori 
csábítóját,  kidobja  az  ajtón,  s a nőnek  a be- 
csületes férj  által  a gyermek  érdekében  meg- 
bocsát. A Bagdadi  herczegnőt  a gyermek 
által  védelmezheti  meg  a házasságtörés,  a 
szeretővel  megszökés  bűnétől. 

Ezekben  láttuk  a nőt  majd  minden  vál- 
fajában. Az  alacsony,  bukott  személyt,  kit 
fölemelni  többé  nem  lehet,  — a hűtlen  asz- 
szonyt,  ki  megcsalja  férjét,  - — a tiszta  asz- 
szonyt,  kit  férje  csal  meg,  — a feleséget,  ki 
házasság  előtt  lett  anyává  a csábitó  karjai 
közt-,  láttunk  egy  másik  feleséget,  ki  után 
a csábitó  a gyermek  testén  keresztül  tárja 
ki  karjait.  Milyen  «eset»  van  még  hátra,  a 
kombinácziők  e fajában  mily  asszonyi  élet- 
szituáczió  lehetséges?  Csak  egy:  az  elcsábí- 
tott leány  helyzete,  kit  szégyene  eltilt  attól? 
hogy  nőül  menjen  a csábitón  kívül  bárkihez. 
Ez  a «Denise»  története. 

Becsületes,  szegény  szülök  egyetlen  gyer- 
meke; egyszerű  igénytelenségükben  is  boldo- 
gul éltek,  mert  szerették  egymást.  De  bal- 
sorsuk összeköttetésbe  hozta  őket  vagyonos 
rokonokkal.  Brissot  papa  ezek  egyik  üzleti 
vállalatánál  nyert  alkalmazást  s de-Thauzet- 
t.e-né  soha  nem  érezteté  velük,  hogy  ő az 
úrnő,  ők  pedig  alárendeltjei.  Ellenkezőleg 
erősen  barátkozott  a családdal  s széltoló  ha- 
szontalan fiát,  Fernandot  s a szépen  fejlődő 
fiatal  Denise-t  egymásnak  szánta.  A leány 
szerette  az  ifjút,  átadta  magát  neki;  a vi-  i 
szonyból  gyermek  születik,  a csábitó  pedig 
— • meghátrál  s a tévedt  lány  osztozik  annyi 
ezer  sorsosa  szerencsétlenségében.  Négy  év 
múlik  igy.  Brissot  papa,  ki  Thauzette-ék  üz- 
letéből természetesen  kilépett,  a nemes  keblti 
Bardannes  grófhoz  kerül  jószágigazgatónak. 

A gróf  fiatal,  — a még  mindig  szép  Denise-t 
megszereti  s nőül  akarja  venni.  Ez  a dráma 
alapváza,  melyből  erősen  kiszögelik  a kérdés: 
férjhez  mehet-e  e szegény  megtévedt  leány 
a szégyen  titkával  szivében?  vagy  ha  nem, 
képzelhető-e  oly  lelki,  erkölcsi  kényszer,  mely 
a női  szemérem  tiltó  szavát  elhallgattatva, 
rábírja  Deniset,  hogy  bukását,  ennek  mentsé- 
geit, következményeit  megvallja  egy  férfinak, 
épen  annak,  ki  iránta  a legnemesebben  érez 
s kit  ő is  szeret? 

A dráma  igyekszik  e nehéz  feltételeknek 
megfelelni.  Két  felvonáson  át  Bardannes  gróf 
kerti  termében  szellemes  dialogok  feltárják 


előttünk  a szituácziót.  Megtudjuk,  hogy  Bar- 
dannes gróf  egyedül  áll  a világban,  s csak 
egy  növendék- buga  van,  Mártha,  kit  eddig 
zárdában  neveltetett  s csak  az  utolsó  hóna- 
pokban vett  ki  onnét,  hogy  a kastélyban 
Brissot-ék  felügyelete,  különösen  Denise  ve- 
zetése alatt  legyen,  kit  a gróf  a nőiesség 
mintaképének  tart.  Megtudjuk  azt  is,  hogy 
Brissot-ék  igen  szűk  viszonyok  közt  éltek, 
mielőtt  a gróf  őket  magához  vette,  Denise 
leczkéket  adott  s a színpadra  készült.  Szid- 
ják is  a grófot  a ház  barátai,  hogy  ez  «eman- 
czipált»  nőt  a háznál  nemcsak  tűri,  de  húgát 
is  úgy  szólva  rá  bízza.  Más  rosszat  nem 
igen  tudnak  róla,  s azért  a gróf  nem  is  he- 
derit  rájuk. 

Fellép  azonban  Tkauzette-né,  ki  azon  a 
furcsa  jogon,  hogy  egykor  a grófot  imádói 
közé  számihatá,  bejáratos  a kastélyba  fiával 
együtt.  Fernand  megismerkedik  Márthával  s 
ambicziózus  anyja  megkéri  a lány  kezét  Bar- 
dannes gróftól.  A gróf  jól  ismeri  a léha  ifjút 
a kártyaasztalnál  viselt  piszkos  dolgairól  s 
m egtagadj a Mártha  kezét,  Thauzette-né  viszont 
elrágalmazza  a gróf  előtt  Denise-t,  mint  aki 
Mártha  mellé  nem  való,  mert  viszonyai  vol- 
tak. A gróf  indulatba  jön  s elárulja  ezzel  a 
ravasz  asszony  előtt,  hogy  szereti  Denise-t.  : 
A gróíót  a gyanú  nem  engedi  nyugodni. 
Előbb  Brissot  papát  kérdezi  ki  óvatosan  a 
család  múlja  felől,  s a becsületes  öreg  el-  ; 
mondja:  a mit  tud,  a házassági  tervet  Denise 
és  Fernand  közt,  s ennek  füstbe  mentét. 
Hogy  mi  történt  Denise-zel,  azt  a lány  és 
anyja  az  atya  előtt  eltitkolák.  A grófnak  e 
felvilágosítás  kevés.  Magához  Fernandhoz 
fordul,  s hogy  annál  őszintébb  felvilágosítást 
kapjon,  a rokonság  bizalmassága  jogát  azzal 
szerzi  meg,  hogy  változtat  korábbi  határoza- 
tán: odaígéri  Márthát  Fernandnak. 

Thauzette-né  fiának  van  esze,  hogy  bű- 
nös viszonyát,  saját  lelketlenségét  be  ne 
vallja.  S a gróf  kívánsága  szerint  becsület- 
szavát adja,  hogy  közte  és  Denise  közt  múló 
plátói  szerelmen  kívül  nem  történt  semmi. 
Ebben  Bardannes  gróf  megnyugszik  s Bris- 
sot papát  nejével  együtt  magához  hivatja, 
hogy  megkérje  Denise  kezét.  Az  atya  meg- 
örül lánya  szerencséjének,  — annál  jobban 
megrémül  az  anya,  ki  tudja  Denise  szé- 
gyenét, 

Előszólitják  a leányt  s Denise  a gróffal 
egyedül  marad.  A darab  egyik  legszebben 

megirt  jelenete  ez.  Denise  egy  ideig  csak  a 
szerény  lemondás  hangján  köszöni  meg  a gróf 
ajánlatát.  De  mikor  meghallja,  hogy  Fernand 
az  ő gondviselésére  bízott  ártatlan  Mártha 
kezéért  eseng  s elég  alávaló  volt.  becsület- 
szavára fogadni,  hogy  bensőbb  viszonyban 
Denise-zel  nem  állt:  a lány  Mártha  megmen- 
téséért feláldozza  szemérmét  és  megvall  a 
grófnak  mindent. 

Az  atya  eközben  Brissot  mamától  szin- 
tén megtudja  a történteket  s borzasztó  ha- 
ragban eltaszitja  magától  Denis-t ; a gróftól 
bocsánatot  kér,  hogy  e szégyennel  tetézte  a 
kastélyt  tudtán  kívül ; Ígéri,  hogy  családostul 
mielőbb  el  fog  távozni.  Fernandot,  ki  Mártha 
után  leselkedik,  ez  indulatrohamban  látja  meg, 
rárohan,  fojtogatja,  s kényszeríti,  hogy  egy 
óra  elteltéig  Denise-t  kérje  meg,  máskép 
megöli. 

A megkérési  szertartás  az  utolsó  felvo- 
násban csakugyan  végbe  megy.  Mártha  meg- 
tudja, hogy  Fernand  méltatlan  volt  az  ő áb- 
rándjára s visszakivánkozva  a kolostorba,  rá- 
beszéli Denise-t,  kövesse  öt  oda:  a zárdaélet 
több  boldogságot  Ígér,  mint  a Fernanddal 
való  nyomorult  házasság.  Denise  átöleli  a 
«testvért»  s már  indulnak,  felvenni  a szent 
fátyol t,  midőn  Bardannes  gróf,  kit  egy  Thou- 
venin  nevű  barátja  a társadalmi  morálról  s 
a megbocsátás  isteni  érzéséről  kenetteljes 
leczkében  részesített,  kitárt  karokkal  öleli 
keblére  a szerencsétlen  tévedt  nőt. 

Eddig  a dráma  a színpadon. 

Eszmei  tartalma  még  Dumas-nál  is  szo- 
katlan meztelenségeket  tárgyal  nyilvánosan. 
Az  érzéki  szenvedélyek  lélektana  minden  pi- 
kantériái mellett  is  meddő  tárgy  a drámairó 
számára,  ha  abból  jelenségeket  előadatni  s 
igazságokat  bizonyitni  akar.  A szenvedélynek 
nincs  morálja,  s az  a kényes  határvonal, 
mely  a törvényes  és  törvénytelen  gyönyörök 
közt  az  erkölcs  szempontjából  még  tán  von- 
ható — felmond  minden  szolgálatot,  ha  vele 
a tiltott  szenvedélyek  közé  nyúlunk,  szondi- 
rozni  jellem  és  jellemtelenség  után. 

Dumas  a bukott  női  jellemben,  ha  csá- 
bításnak lett  áldozata,  keres  mentségeket, 
hogy  neki  irgalom  és  bocsánat  adassék.  Sze- 
retne korrektivumot  találni  a boldogtalanság 
ellen,  mely  az  elbukással  vele  jár.  Igyekszik 
jogokat  kovácsolni,  melyeket  az  ily  nő  ré- 
szére egy  dráma  tanulságaiban  reklamálhas- 
son a társadalom  könyöriiletességétöl.  De 


kérdjük,  Denise  esetében,  megtalálta  akár  a 
mentséget,  akár  a jogot,  akár  a korrektivu- 
mot? Elmondhatjuk-e  a dráma  cselekményé- 
nek bizonyító  apparátusáról,  hogy  meggyő- 
zött minden  kételyt,  s ellenkezést,  mely 
Denise  jellemét  illethetné?  Elmondhatjuk-e, 
hogy  a gróf  helyén  minden  becsületes  ember 
akként  tenne  Denise-zel,  mint  a drámában 
láttuk  ? 

A sok  ellenmondásból,  melyet  a darab 
erőszakolt  szerkezete  nem  tud  eléggé  el- 
födni, azt,  kell  következtetnünk,  hogy  úgy  a 
Denise,  mint  a gróf  jellemét  csak  a dráma- 
író szeszélyének,  nem  pedig  az  élet  minden 
összeférhetlen  tulajdonságot  kizáró  alkotásá- 
nak köszöni  e dráma. 

Az  állittatik  a dialogokban  szüntelen, 
hogy  Denise  a nőiesség  mintája,  tiinemény- 
szerii  karakter.  Az  ilyenről  bajos  elhinni, 
hogy  léha  fiatal  emberrel  szemben  minden- 
ről megfeledkezzék,  ha  csak  vérbeli  hajlama 
nincs  a könnyelműségre.  Az  elbukáshoz, 
ha  drámában  tárgyalni  szabad  ily  dolgokat, 
komoly  jellemeknél  sokkal  komolyabb  okot  s 
alkalmat  kell  mentségül  felhozni,  mint  amit 
Denise  fölemlít,  hogy  Fernand  egy  párbaj  elő- 
estéjén erősítésül  minden  kívánt  tőle,  s ő 
megsajnálva  az  ifjút,  mindent  megadott  neki. 

A lány  szerencsétlensége  okvetlen  drá- 
mát hozott  a Brissot  családra,  de  minden 
más  kifejlődés  plauzibilisabb,  mint  az,  melyet 
Dumas  megirt.  Azt,  hogy  az  atya  négy  évig 
mitse  tudjon  balsorsáról,  az  élet-halál  harcz- 
ról,  melyet  átélt,  az  unoka  születéséről,  ha- 
láláról, — hogy  mindezt  előle  asszony  és  le- 
ány titkolni  tudták,  szintén  igen  nehéz  el- 
hinni. A titkolózás  és  vele  járó  alakoskodás 
csak  megnehezíti  a Denise  jellemében  való 
megbízást. 

Hogy  akadjon  férfi,  ki  megbocsásson  e 
leánynak,  — nemcsak  érzékeny  szivüvé,  de 
meglehetős  gyenge  elméjű, határozatlan,  gyenge 
jellemmé  kellett  alkotni  a grófot.  Húgát 
Thauzette-né  fiától  ma  megtagadja,  holnap 
meg  változtat  szaván  minden  elfogadható  olt 
nélkül,  — Fernandot  léha,  hitvány  embernek 
ismeri,  mégis  az  ő szavára  kéri  meg  Denise 
kezét.  — Tudja,  hogy  Thauzette-né  Denise- 
röl  gyanús  adatokat  említett  előtte,  mégis 
megelégszik  ezek  egyszerű  revokálásával.  Ez 
embertől  nem  csodáljuk,  ha  nem  sokat  okos- 
kodik, hanem  hallgat  szerelmére  s végül  meg- 
bocsát. 

Az  életben  nem  ilyenek  a pártában  ha- 
gyott leányok,  nem  ilyenek  a férfiak  se, 
kiken  a megbocsátás  múlik.  Az  élet  nem 
okoskodik  a szenvedélyek  morálját  keresve, 
ami  nincs.  Az  élet  csak  annyit  ismer  el, 
hogy  a bűnös  szenvedélyek  következéseiért 
annak,  ki  felelős  értük,  lakolnia  kell.  S eb- 
ben az  élet  szigorú,  de  igazságos. 

Balogh  Pál. 


IRODALOM  ÉS  MŰVÉSZET. 

(Uj  könyvek.)  Aigner  Lajos  bizományában  díszes 
kiállításban  jelent  meg  egy  kötet  beszély  Munkácsi 
Kálmántól.  Czime  : Hosszú  estékre.  E beszélyek  egy 
része  nem  ismeretlen  a közönség  előtt,  mert  meg- 
jelentek már  itt-ott  szépirodalmi  lapokban.  Egészben 
nyolcz  darabot  tartalmaz  a 157  oldalra  terjedő  kötet. 
Csinosan  vannak  irva,  bár  egynémelyikben  a fiatal  iró 
fantáziájának  nagyon  is  tág  tért  enged ; pl.  A sziget 
tündére,  A nagynéni  ibolyái,  A puszta  rózsája  stb.  meg- 
sinylik  a valósziniiség  és  reális  alap  hiányát.  Sokkal 
jobbak  a Téli  séta,  Birike  és  Örökké  czimiiek,  me- 
lyekben részint  naiv  kedély,  részint  (a  Téli  sétában) 
az  életből  mentett,  igaz  érzéssel  festett  jelenetek  ér- 
deklik az  olvasót.  Valamennyinek  előnye,  hogy  jó, 
magyaros  nyelven  vannak  irva. 

A Révai  testvérek  kiadásában  következő  uj  köny- 
veket  kaptunk : «A  czigánybáró».  Regény,  irta  Jókai 
Mór.  Ara  1 frt.  «Zilah  herczeg».  Regény  két  kötetben, 
irta  Claretie  Gyula.  Ára  2 frt.  «A  szenvedők*.  Orosz 
regény  Dosztojewszkitől,  fordította  Fái  L.  Béla  két 
kötetben.  Ára  2 frt.  E könyvekre  még  visszatérünk. 

«Budapest  a kiállítás  alatí*.  Ily  czimii  munkát 
küldött  be  hozzánk  a Dobrowsky  és  Franké  fővárosi 
könyvkereskedő  ez  ég.  E fővárosi  kalauzt  Gelléri  Mór 
több  jeles  iró  közreműködésével  ügyesen  szerkesztette. 
A mű  a Baedecker-féle  és  a leiró  könyvek  előnyeit 
egyesíti  magában.  Tájékoztató  e könyv  minden  láto- 
gatónak bármily  hivatalos  vagy  magánügyben  akarjon 
a fővárosban  eljárni,  akár  csak  szórakozás  kedvéért, 
akár  komolyabb  czéllal  megy  Budapestre  Körséta  a 
fővárosban  czimü  fejezetében  számos  illusztráczió  kí- 
séretében elvezet  bennünket  a mű  a főváros  minden 
nevezetes  és  megtekintésre  méltó  közintézetéhez  és 
középületéhez,  tömören  és  nehány  vonással  jellemzi  a 
főváros  legkiemelkedőbb  alkotásait  és  látnivaló  neve- 
zetességeit. A főváros  nevezetesebb  pontjait  48,  a ki- 
al  itás  legkivá'óbb  épületeit  (5  képben  ismerteti,  végre 
tartalmazza  a fővárosnak  nagytér jedelmü,  nyolcz  szin- 
nyomatban  kiállított,  pontos  térképét  és  a kiállításnak 
ugyanily  kivitelű  kisebb  helyzetrajzát,  a kiállítási  épü- 
letek felsorolásával.  A főváros  térképének  magyará- 
zatául szolgál  a főváros  utczáit  és  tereit  tartalmazó 
fejezet,  melyből  bárki  a legkönnyebben  tájékozhatja 
magát,  a főváros  bármely  pontjára  kívánjon  is  menni. 
A könyv  ára  60  kr,  65  kr  előlege*  beküldése  mellett 
a kiadó  ezég  (Budapest,  egy<-tem-utcza  2.)  a művet 
bérmentve  küldi  meg  a megrendelőknek.  • 


«Az  énekek  éneken,  uj  fordításban  jelent  meg 
Szegeden.  Az  ottani  derék  rabbi,  Löw  Immánuel  vál- 
lalkozott a fordítás  nehéz  munkájára.  Eltért  az  eddigi 
foiditóktól.  Nem  alkalmazta  a rímes  verseket  és  nem 
változtatott  az  eredetinek  naivan  túlzó  képein.  Min- 
denütt szigorúan  az  eredetinek  nyomát  követi.  A kis 
alakú,  45  lapra  terjedő  füzetke  Várnai  szegedi  nyom- 
dájában jelent  meg. 

«DenÍ5e»-t,  Dumas  érdekes  drámáját,  mint  a 
«Fővárosi  Lapok»-ban  olvassuk,  a vidéki  színtársulatok 
ingyen  kapják  meg.  A nemzeti  színház  ugyanis  oly- 
kép  szerezte  meg  a darab  előadási  jogát,  hogy  díjta- 
lanul átengedheti  a vidéki  színigazgatóknak.  A szi- 
uészegyesiilet  köszönetét  mond  a nemzeti  színháznak 
e szép  ajándékért. 

Lindau  Pál  vigjátéka,  a «Jungbrunnen»,  mely  a 
bécsi  Cári  színházban  került  színre,  kedvező  fogadta- 
tásban részesült.  A harmadik  felvonás,  mely  a leg- 
jobb, sok  derültséget  keltett.  E felvonás  a színészek 
társalgó-szobájában  játszik,  előadás  előtt  és  alatt.  Egy 
tanár  felesége,  egykor  ünnepelt  színésznő,  gyógyul  itt 
ki  a színészet  iránt  felébredt  újabb  vonzalmából.  E 
főcselektnény  mellett  számos,  többé-kevésbé  mulattató 
epizód  vonul  a darabon  végig.  Az  előadás  élénk  volt 
s a telt  ház  jó  hangulatban  nézte. 

Zola  Emil  levele.  Kende  Juliska  k.  a.  nemrég 
levelet  irt  a híres  franczia  regényíróhoz,  melyben  töb- 
bek közt  felszólította,  hogy  látogassa  meg  hazánkat, 
tanulmányozza  a mi  viszonyainkat,  dolgozza  föl  mű- 
veiben azokat  is.  Zola  Emil  a következő  érdekes  kis 
levélben  válaszolt  .•  «Kisasszony  ! Irodalmunkért  való 
őszinte  lelkesülése  nagyon  jól  esett  nekem,  köszönetét 
mondok  érette  az  ön  virágzó  fiatalságának.  De  iste- 
nem, hogyan  kívánhatja,  hogy  én  Magyarországba 
menjek,  én,  a ki  olyan  remete  módra  élek,  át  sem 
lépve  kertem  falait.  Nagyon  is  rossz  utazó  vag>ok  s 
igy  csak  a távolból  kiildhetem  önnek  szivemnek  azt 
a darabját,  melyet  ön  tőlem  kért.  Elküldöm  azt  az  ön 
fiatalságának,  szépségének  s az  ön  hazájának,  melyet 
annyira  szeret.  De  ezen  a gyöngédségen  kivid  többet 
nem  adhatok.  Ne  kívánjon  tőlem  más  műveket,  mint 
olyanokat,  a melyek  arról  a zugról  szólnak,  a mely- 
ben én  élek.  Más  művet  nem  adhatok : megfogadtam, 
hogy  soha  nem  lépem  át  a mi  franczia  társaságunk 
határait.  Még  egyszer  köszönet  önnek  és  minden  ba 
rátomnak  abban  a távol  országban.  Zola  Emil  e le 
veiét  a «Budapesti  Hírlap*  hozta  nyilvánosságra. 

Molnár  Györgynek  a nemzeti  színház  igazgató- 
sága 800  frt  évi  kegydijat  adományozott. 

A m.  t.  akadémia  idei  diszgyiilését  május  hó 
31-én  fogja  megtartani.  Az  elnöki  megnyitón  és  tit- 
kári jelentésen  kívül  két  kimagaslóbb  tárgya  lesz.  Az 
egyik  Trefort  Ágost  vallás-  és  közoktatásügyi  minisz- 
ter emlékbeszéde  az  akadémia  elhunyt  nagyérdemű 
elnöke  Lónyay  Menyhért  gróf  felett  és  a másikon 
Fodor  József  rendes  tagnak  egy  közegészségügyi  ér- 
tekezése. 

Szerkesztő  : Ábrányi  Emil.  — Kiadó : Aigner  Lajos. 

Pallas  részvénytársaság  nyomdája. 

A PUSZTA  BEFOLYÁSA 

A MAGYAR  KÖLTÉSZETRE. 
Irta:  Dr.  Jancsó  Benedek. 

(Eolyt.) 


Emlékezhetünk  amaz  adomaszerü  elbe- 
szélésre, mely  szerint  az  angol  hosszasan 
nézte,  a mint  a pásztor  ember  botjára  támasz- 
kodva szemlélte  maga  előtt  a végtelen  sík- 
ságot. A pásztor  ember  komoly  arcza  kiván- 
csivá tette  az  angolt,  ki  odament  hozzá  s 
azt  kérdezte:  miről  gondolkozik?  — sem- 
miről — volt  az  angol  előtt  teljesen  érthe- 
tetlen válasz.  És  mily  sokan  vannak,  kik 
hajlandók  azt  hinni,  hogy  ez  a pásztor  em- 
ber oly  érzéketlenül  áll  ott,  mint  a kutágas, 
vagy  az  útmutató  fa ! Pedig  tényleg  a dolog 
úgy  áll,  hogy  ez  a pásztor  ember  nem  gon- 
dolkozik,, hanem  érez  valami  kimondhatatlan 
érzetet,  melyről  számot  adni  nem  tud,  de  a 
mely  névtelen  érzetben  mintegy  ki  van  fe- 
jezve lényének  öntudatlan  része  teljesen.  E 
névtelen,  e meghatározhatatlan  érzés  hangu- 
lata tükröződik  vissza  iinnepies  komolyságu 
arczán. 

Ezt  a névtelen,  ezt  a meghatározhatat- 
lan érzést  érzi  a müveit  ember  is,  ha  a mező 
felett  állva,  vagy  az  égboltozat  kék  tengerébe 
nézve  elmereng.  Ez  érzést  két  költő  fejezi 
ki  igazán,  két  pusztai  nép  fia,  a magyar 
Arany  János  és  az  orosz  Turgenyew.  Bolond 
Istók,  ha  a kötelesség  szurásitól  menekülhet, 
szeret  a természet  dicső  templomában  anda- 
logni. 


A boltozatra  föl,  mely  tiszta  kéken, 
Éjből,  sugárból  szőve  domborul; 

A zöldmezőn  el,  a rerigő  vidéken, 
Mely  délibábot  öltve  fátyolul, 

Egy  rész  alul  leng,  más  fölül  az  égen, 
Mely  mint  ezüst  tó  közzéjök  szorul ; 
Ha  széttekint  — aligha  lát  sokat 
Szegény  myopsunk,  bárhogy  pislogat. 

Vagy  elbocsátá  lelkét  ringatódzui 
Szellő  fuvalmán,  bólintó  gallyon, 
Felhők  futásával  versenyt  hajózni, 
Hanyatt  terülve  egy  part  oldalon.  — 


Engedte  önmagából  kilopózni: 

Hang,  szin,  sugár  lett,  tér  és  mozgalom, 

0 a teimészet,  a nagy  és  örök  — 

Mi  ott  henyél,  csak  hitvány  földi  rög. 

Ep  ily  szépen  fejezi  ki  e hangulatot 
Turgenyew  egyik  elbeszélésében:  « Mily  kelle- 
mes foglalkozás  az  erdőben  hanyatt  feküdni 
és  fölfelé  nézni,  ügy  tetszik,  mintha  egy  fe- 
neketlen mélységű  tenger  terjedne  szét  fölöt- 
tünk, mintha  a fák  nem  a földből  nőttek  volna 
ki,  hanem  mint  óriási  növények  gyökerei 
hullanának  le  egyenesen  a kristály  tiszta- 
ságú habokba Viz  alatt  levő 

varázs-szigetekhez  hasonlóan  úsznak  a kerek 
bárányfelhőcskék  lassan  és  csendesen  tova  . . 
....  egyszer  csak  megmozdul  az  egész  ten- 
ger, az  a fényes  levegő-ég  és  a biborfényben 
játszó  ágacskák,  meg  levelek  el  kezdenek 
mozogni  s a futó  fényben  rezegni.  Üde  moz- 
gás keletkezik,  szakadatlan  zajgás,  mely  ha- 
sonlít a part  homokjához  csapódó  hullámok 
zajához.  És  te  ott  fekszel  mozdulatlanul,  me- 
reven nézve  fölfelé  — és  lehetetlen  szavak- 
kal leírni,  mily  édes,  mily  csendesítő  ez 
szivednek.  Te  csak  nézesz  s az  a mély  tiszta 
azúr  kékség  mosolyt  csal  ajkadra,  mely  oly 
ártatlan,  mint  maga  a kék  ég  és  a rajta 
úszó  bárányfelhők  s ezekkel  együtt  lelkeden  a 
boldog  visszaemlékezések  hosszú  sora  húzódik 
végig,  és  mintaa  pillantástok  mind  mélyebben 
mélyebben  hatolna  bele  s vonna  titeket  ma- 
gával abba  a csendes,  fénylő  űrbe,  — és  le- 
hetetlennek érzitek  e mélységtől,  e magas- 
ságtól lelketeknek  megszabadulnia*. 

A puszta  e hatásának  eredményéből  szár- 
maztatható le  a magyar  memzeti  jellem  alap- 
vonását képező  melancholia,  az  ünnepies 
komolyság  és  ama  bensőségre  valló  törekvés, 
mely  e nép  társadalmi  életét  s erkölcsi  egyé- 
niségét jellemzi.  Ennek  eredménye  a szülő- 
földhöz való  ragaszkodás,  a honszeretet,  sőt 
ama  közöny  is  az  újabb  dolgok  iránt,  mely 
mint  a megszokotthoz  való  ragaszkodás  ösz- 
töne alapjában  konzervatívvá  teszi  a magyart, 

mint  egyént  és  nemzetet  egyaránt.  A sikság 
egyhangúsága  egyhangúvá  teszi  a rajta  élők 
érzés  és  gondolkodás  módját  is. 

A sikföldi  lakónak  érzései  skálája  nem 
nagyon  terjedelmes.  Egjr-két  húr  van  szivé- 
ben kifeszitve,  de  e húr  rezgése  nagyon  erős 
és  nagyon  intensiv.  A mezei  élet,  a földmive- 
lésre  utalja  az  embereket  s kényszeríti  bi- 
zonyos türelemre,  hogy  bevárhassa  munká- 
jának gyümölcsét  is,  kifejti  benne  a földhöz 
való  ragaszkodást  s a változásoktól  való  fé- 
lelmet, hiszen  minden  változás,  még  az  idő- 
járás változása  is  koczkáztathatja  munkájá- 
nak eredményét. 

A pusztái  népek  e ragaszkodása  szülő- 
földjükhöz azonban  egészen  másnemű,  mint  a 
hegyi  népeké.  A mig  a hegyi  népek  ragasz- 
kodásában van  valami  kicsinyes,  röghöz  kö- 
tött, addig  a pusztai  népekében  van  valami 
magasabb,  tettre  ingerlő,  a származás  és  a 
közösség  tudatát  folytonosan  ébrentartó.  A 
hegyi  népek  nem  birnak  hegységük  határán 
túl  terjeszkedni.  A világtörténelem  egyetlen 
hegyi  népet  sem  ismer,  mint  világhóditót.  A 
hóditó  népek  a pusztán  születtek  és  neve- 
kedtek.  Ázsia  pusztáiról  özönlöttek  Európába 
a leghatalmasabb  hóditók : a hunnok  és  a 
mongolok,  sőt  a jelenkor  leghatalmasabb  népe, 
az  orosz  is  pusztai  nép. 

A harczias  és  hóditó  élet  a férfiasság 
bizonyos  nemét  fejleszti  ki  e népeknél,  a fér- 
fiasság azt  a nemét,  melyben  az  akarat  ere- 
jét a jóság  mérsékli,  a melynek  egyforma 
érzéke  van  a fenséges  és  a gyöngéd  iránt, 
s a melyet  legtalálóbban  lovagiasságnak  ne- 
vezhetünk. A lovagiasság  e neme  azonban 
teljesen  különbözik  a franczia  lovagiasságtól, 
melynek  jellemét  a nő  különösebb  tisztelete 
képezi  és  az  angol  gentlemanségtől,  mely  előtt 
főszempont  a cselekedetek  formai  korrekt 
sége.  A pusztai  népek  férfiasságában  több  a 
kedély  tüze,  a lelkesedés,  mint  a tengerész 
népekében,  haragjukban  inkább  a szenvedély 
uralkodik,  mig  amazokéban  az  ész  hideg 
erőszakossága.  A tengerésznek  érzéketlen  és 
ész  nélkül  való  ellenséggel  kell  küzdeni,  nem 
pedig  érző  és  akaró  lényekkel ; azért  inkább 
hideg  vérre  és  az  ész  bátorságára  van  szük- 
sége, mintsem  a kedély  tüzére  és  a lelkese- 
désre, melyek  majdnem  kizáróan  a pusztai 
népek  veleszületett  sajátságai. 

A magyar  nép  jellemének  azonban  ez 
csak  egyik  alapvonása,  mely  inkább  a talaj 


természetéből  származik,  mig  a talaj  által 
teremtett  éghajlat  és  táplálkozás  eredményei 
másnemű  befolyással  vannak  rá.  E befolyás 
nemcsak  módositólag  hat  az  itt  fejtegetett 
alapérzésre,  hanem  azzal  mintegy  párhuza- 
mosan egy  második  alapérzést  fejt  ki. 

Kiemeltük,  hogy  hazánk  földrajzi  hely- 
zetével az  időjárás  mily  ellentétes  változásai 
járnak,  hogy  mily  rögtönös  egyik  évszakról 
a másikra  való  átmenet,  s mily  nagy  a téli 
legnagyobb  hideg  s a nyári  legnagyobb  me- 
leg között  levő  hőmérséklet  különbsége.  Az 
etimológiai  tudomány  bebizonyitott  tételének 
vehetjük,  hogy  a hőmérsékleti  változások  e 
rohamos  és  csekély  átmenete  bizonyos  jellem- 
beli változékonyságot,  bizonyok  hirtelenkedő 
szenvedélyeket  fejleszt  ki.  A franczia  paraszt 
szabályos  rhitmusú  élete  ép  úgy  eredménye 
szabályos  klímájának,  mint  a portugallok  és 
spanyolok  változékony  jelleme,  vagy  az  ólasz 
heve  a délinap  hatásának.  Vagy  a nyugodt, 
számitó  és  önmagát  mérsékelni  tudó  angolt 
nem  az  amerikai  kiima  teszi-e  a világ  leg- 
türelmetlenebb mozgékonyságu  népévé,  vas- 
tag John  Buliból  ideges,  sovány  Jonathán 
testvérré  ? 

A téli  hideg  kiima  a magyart  hus-táp- 
lálékra  szorítja,  a nyári  melegség  által  meg- 
poshasztott  víz  hatását  pedig  erős  fűszerek 
és  szeszes  italok  használatával  kell  ellensú- 
lyoznia. A paprika,  a bor,  melyek  a jólétben 
élő  magyar  nép  asztaláról  el  nem  maradhat- 
nak, gyorsítják  a vérkeringést,  élénkké  teszik 
a vérmérsékletet,  tüzessé  a szenvedélyt  és 
bátorrá  a képzeletet.  A vérmérséklet  e he- 
vessége, a nemzeti  jellem  e vérmessége  aztán 
bírókra  száll  a talaj  hatása  alatt  megszár- 
mazott melancholicus,  bensőbb  és  nyugodtabb 
szemlélődő  iránynyal.  E két  alapérzésből  ala- 
kul meg  aztán  a sirva-vigadó  magyar  tem- 
peramentuma, ennek  eredménye  az  a sokat 
emlegetett  magyar  szalmatüz  is.  Ez  okoz  bi- 
zonyos cselekvés  és  érzésbeli  harmoniatlan- 
ságot ; ez  szüli  ama  politikai  ellentétet,  melyet 
kurucz  és  labancz  szóval  szoktunk  megjelölni. 
Ez  okozza  a művészetben  a czikornyásságot, 
ízlésünkben  és  zenénkben  az  összhang  hiá- 
nyát. Ezért  a mi  czigányzenénk  oly  sajátsá- 
gos, ol}T  vonzó  és  mégis  érthetetlen  az  ide- 
gen előtt,  ezért  nem  tud  szabadulni  annak 
hatása  alól  a miveit  nyugat  egyetlen  fia  sem. 

A mi  művészi  egyéniségünk  e harmoniát- 
lanságát  ép  úgy  éghajlatunk  okozza,  mint  a 

görög  művészet  isteni  harmóniáját.  A föld- 
rajz azt  tanítja,  hogy  a földrajzi  alakulatok 
sehol  sem  oly  élénkek,  oly  összhangzatosak, 
mint  Görögországban.  A kis  Görögország  a 
maga  területén  belől  mintegy  foglalatját  mu- 
tatja fel  a kontinensek  minden  vonásainak. 
A tenger,  mint  valami  kék  selyem  tunika 
veszi  körül  partjait  s a tengerből  a fehér 
szigetek  Taine  szavai  szerint,  mint  márvány 
testrészek  emelkednek  ki.  Há  rágondol  az 
ember  a görög  talaj -alakulás  és  éghajlat  sze- 
líd összhangzatára,  kénytelen  minden  habozás 
nélkül  elismerni,  hogy  a görög  művészet  csak 
az  e földön  élő  nép  között  születhetett  meg 
csupán.  De  vájjon  a hindu  képzelődés  szü- 
löttjeit: ama  fenséges,  nagy  és  alaktalan  mű- 
vészi alkotásokat,  melyeket  a hindu  népek 
szelleme  teremtett,  tulajdonithatjuk-e  másnak, 
mint  ama  végtelen  erejű  természetnek,  mely 
a Himaláját,  a Gangest  szülte  egyetemben  a 
növény-élet  bujaságával,  az  elemek  pusztító 
csatájával  és  a döghalállal.  Vagy  a német 
mysticismusból,  a német  romantika  érzelgős- 
ségéből nem  halljuk-e  felénk  zúgni  a germán 
fenyvesek  rejtelmes  moraját  ? A francziák 
prózaiságá,ban,  igazi  költészet  nélkül  való 
kedélyükben  nincs-e  része  a földrajzi  viszo- 
nyoknak ép  úgy,  mint  az  angolok  erővel 
teljes,  férfias  költészetében  a tenger  habjai 
mormolásának,  a hajós  életnek,  s a sziget- 
ország  éghajlata  által  létrehozott  táplálkozási 
és  életmódnak  ? 

A természeti  viszonyokon  kívül  még  mó- 
dositólag  hat  a magyar  nemzeti  jellemre  az 
idegen  fajokkal  való  kereszteződés  is.  Külö- 
nösen a szlávok  hatottak  e tekintetben  leg- 
inkább a magyarra.  A jelenleg  élő  magyar 
népben  jókora  mennyiségű  szláv-vér  kereng; 
sem  a német,  sem  a román  fajú  népek  nem 
voltak  ily  nagy  hatással  ránk.  A szláv  né- 
pek temperamentumát  bizonyos  nyugtalan- 
ság, bizonyos  túlzásra  való  hajlam  s a forma- 
érzék teljes-  hiánya  jellemzik.  Ez  a fenneb- 
biekkel  egyetemben  hasonlóképen  hozzájárult 
a jellem  alapját  tevő  melancholia  módosítá- 
sához. 

A két  alapérzés  alkotja  a magyar  nem- 
zet jellemét  s azért  ennek  kell  visszatükrö- 
ződnie nemcsak  történetében,  hanem  költé- 
szetében és  művészetében  is. 

Ha  művészetünk  és  költészetünk  fejlő- 
dését vizsgáljuk,  úgy  találjuk,  hogy  e kettős 
érzés  gyakran  rövidebb  ideig  összeolvadva 


halad,  máskor  meg  elválik  egymástól  és  pár- 
huzamosan halad  tovább.  Ez  alapérzések 
egyike  mechanikai  műszóval  élve  szellemi 
fejlődésünk  statikai  elemét  képezi,  a másik 
pedig  a kinetikait. 

A magyar  költészet  fejlődése  és  kibon- 
takozása Vörösmarty val  fejeződik  be.  0 az 
idegen  hatások  alatt  is  nemzetivé  tudja  tenni. 
Petőfiben  és  Aranyban  e költészet  önállóvá 
és  egyetemessé  válik.  0 bennök  jut  a ma- 
gyar nemzet  költői  tehetsége  teljes  érettségre, 
és  azért  csakis  az  ő költészetökben  kereshet- 
jük a puszta  igazi  és  jellemző  befolyását  a 
magyar  költészetre. 

Aranyban  a magyar  nép  jellemének  és 
költői  tehetségének  az  az  iránya  nyilatkozik, 
melynek  öntudatlanul  és  titkosan  ható  oka 
a magyar  talaj  alakulása.  Petőfiben  pedig  az, 
melyet  az  éghajlat,  táplálék  és  a vérvegyü- 
lése  idéznek  elő.  Ez  okozza  azt  is,  hogy  a 
Buckle  által  negyedik  helyen  említett  tényező : 
a természettünemények  hatása  oly  különböző 
volt  e két  nagy  költőre.  Ezért  látja  meg 
Petőfi  a puszta  romantikáját,  ezért  énekeli 
meg  a csikóst,  a betyárt  és  a délibábot,  mig 
Arany  inkább  a puszta  érzelmének  metafizi- 
káját tolmácsolja,  a külső  helyett  a belsőt, 
az  öntudatlant  és  a sejtelemszerüt. 

Sokszor  felvetették  a kérdést,  hogy  a 
két  nagy  költő  közül  melyik  a magyarabb? 
Egyik  fél  Petőfiben  látja  a magyar  nemzet 
költői  tehetségének  megtestesülését,  másik 
Aranyban,  a szerint,  a mint  a magyar  nem- 
zeti jellem  alapjául  vagy  a büszke,  heves 
mozgékonyságu,  vagy  pedig  az  ünnepiesen 
komoly  melancholikus  véralkatot  vették.  A 
két  fél  közül  egyiknek  sincs  igaza.  Mind  a 
ketten  kifejezik  és  pedig  egyforma  erővel 
nemzetük  jellemének  legbensőbb  lényegét ; 
csakhogy  egyiknél  előtérben  az  éghajlat,  a 
táplálkozás  és  fajkeveredés  által  okozott  alap- 
érzés áll,  másiknál  pedig  a talaj  alakulásának 
hatásaképen  előálló  melancholikus  komolyság. 

E módszer  segélyével  majdnem  egész 
bizonyossággal  ki  lehet  mutatni,  hogy  mik 
voltak  azok  az  állandó  okok,  melyek  Petőfi- 
ben a magyar  nemzeti  jellem  kinetikai  részét 
és  Aranyban  a statikait  fejtették  ki.  Petőfi 
a Duna-Tisza  közén  születik,  az  alföld  ama 
részében,  hol  még  a nomád  élet  nyomai  máig 
sincsenek  teljesen  elenyésztetve.  A betyárok, 
a csikósok  népe  között,  a tatárfaj u kunság 
fiaival  nő  fel,  s leikébe  belopódzik  mintegy 


öntudatlanul  a lovas  nép  türelmetlen  heve  és 
korlátlausági  vágya.  A homokos  talaj  inga- 
dozóbbá teszi  az  éghajlatot.  A téli  nagy  hi- 
deg, a hóval  befutt  pusztaságok  a Szibéria 
havas  mezőin  kalandozó  kalmük  lovas  nép 
edzettségével  ruházza  fel  e népet,  s nem 
hagyja  kipusztulni  véréből  a tatár  elem  ösz- 
tönét. A nyári  nap  hevétől  forróvá  tett  puszta 
homokja  felforralja  vérét;  tüzessé  teszi  kép- 
zeletét s széttépi  indulatainak  fékét.  A forró 
napra  következő  hiivös  nyári  éjszaka,  az  át- 
látszó éj,  a csillagoktól  tündöklő  sötétkék 
égboltozat  elcsendesiti  felheviilt  vérét  s a 
kigyuladó  pásztortüz  magához  csalja  a pusz- 
ták fiát,  mint  a beduint  a sátornyiláson  ke- 
resztül csillogó  tűzhely  fénye.  A tűz  körül 
aztán  megkezdődik  a kalandok  és  a mesék 
elbeszélése.  A nyári  nap  heve  által  izgatott 
agy  képzelődése  korlátlanul  csapongva  szövi 
e regék  és  mesék  kimes  szövetét,  mint  az 
arab  a maga  képzelődésének  arabeskjeiből  az 
ezeregy  éjszaka  tündér  meséit.  Azonkiviil 
Petőfi  testében  jó  adag  szláv  vér  csörgedez 
s teszi  egyéniségét  nyugtalanabbá  és  hajlan- 
dóvá a túlzásra. 

A hol  Arany  születik,  ott  már  vége  kezd 
lenni  az  alföldnek.  Ott  a délibábbal  együtt 
megszűnik  a nomád  élet  is.  A puszta  lovas 
népe  helyét  a szántó-vető  földmivelő  foglalja  , 
el,  kiből  a sátor  alatt  lakó  nép  kalandvágya, 
nyugtalan  természete  már  régóta  kiveszett. 
Lelkének  ideálját  a ház  tűzhelye  képezi,  nem 
pedig  a csillagsugártól  átszőtt  nyári  éjszaka 
derűs  szürkületében  bolygó  pásztortüz.  E 
nép  nem  regél  többé  tündérmeséket,  miket 
az  izgatott  agy  sző  a képzelet  szines  suga- 
raiból, hanem  históriát  olvas,  mely  a reflek- 
táló emberi  elme  terméke,  vagy  hallgatja  a 
helység  romjaihoz  fűződő  történelmi  vonat- 
kozású mondákat.  A határdombon  álló  ezüs- 
tös lombu  nyárfa  neki  nem  tündérekről,  nem 
óriásokról  regél,  hanem  történelmi  hősökről, 
kiknek  teteme  porlad  a domb  alatt,  de  a 
kiknek  porához  vegyült  az  ő dédapjának 
hamva  is.  Ezért  érzései  fegyelmezettebbek, 
képzelete  inkább  reproduktív,  mint  teremtő. 
A nomád  ős  eredeti  geniálitása  helyébe  a 
földmivelő  megfigyelő  képessége  és  türelme 
lépett.  Vérmérséklete  nem  nyugtalan,  hanem 
passiv.  Az  activ  cselekvés,  az  ujitó  kezde- 
ményezés helyét  nála  inkább  a visszahatási 
erő  foglalja  el,  s innen  aztán  konzervatív 
hajlama,  nyugodt,  benső  szemlélődésre  hajló 


kedélye.  Azon  kívül  nem  szabad  kihagyni 
számításból  azon  élettani  szempontból  fontos 
körülményt  sem,  hogy  Arany  már  hajlott 
korú,  kiválóan  csendes  vérmérsékletű  házas- 
pár késői  szülöttje,  hogy  vallása  kálvinista, 
az  a komor,  logikai  ridegségü,  inkább  az 
észhez,  mintsem  a szívhez  szóló  vallás,  mely 
tisztán  ethikai  alapon  állva,  szakit  az  Ízlés 
követeléseivel  s ellentétbe  szokta  magát  he- 
lyezni a kedély  természetes  jogaival. 

Ha  e két  nagy  költő  műveit  elemezzük, 
részletesen  ki  lehet  mutatni  bennök  épen 
úgy,  mint  egyéni  jellemökben  a puszta  ter- 
mészeti viszonyainak  e kettős  hatását. 

Mindenekelőtt  tartozunk  megvizsgálni, 
hogyan  fogja  fel  e két  költő  a természetet 
és  az  embert,  és  e felfogásra  mennyiben  foly- 
tak be  módositólag  a puszta  természeti  vi- 
szonyai s vájjon  e felfogásban  kimutatható-e 
a két  költő  legbensöbb  lényegének  imént 
fejtegetett  különbsége? 

(Folyt,  köv.) 


ASSZONYOK  ELLEN. 

— EREDETI  ELBESZÉLÉS.  — 

Irta:  Mignon. 

I. 

....  Nagyon  szerettem  azt  a társasá- 
got, Négy-öt  öreg  ur;  a régi  jó  időkből,  kik 
kényelemmel  butorzott,  barátságos  szobában, 
hosszuszáru  pipákból  füstöltek. 

A fauteuilek  komoly,  kávé-barna  színe,  a 
pipafüsttől  megfakult  függönyök,  méltóságos 
szekrények,  a könyvtartónak  faragványos, 
tej-szin  iiveg-ajtajai,  a párolgó  fekete  kávé, 
öblös  csészékben;  aztán  a füst,  mely  jó  volt 
takarónak,  ha  a vitatkozó  arcza  kissé  több 
ingerültséget  árult  el. 

Mert  a viták  színvonala  itt  illemes  s 
higgadt  vala,  szégyennek  tartaték,  ha  az  va- 
lamelyiket kihozta  sodrából. 

Megtanulták  ezt  az  olympusi  nyugalmat 
a jó  urak  az  élet-iskolájában. 

Valamikor  mint  híres  párt-férfiak  állot- 
tak szemközt;  most  összejönnek,  s közösen 
regélnek  az  elmúlt  csaták  napjairól. 

Praktikus  észjárásuk,  mely  most  őket 
minden  betiijökben  jellemzi,  valamikor  fé- 
nyes ötletekben  és  villámló  erélyben  volt 
gazdag. 

Tekinteteik,  melyekben  most  leg'f'ölebb 
valami  lomha  humor  tévelyeg,  egykor  a nap- 
sütött fonás-viz  iideségével  birtak,  melyek- 
ben a legcsekélyebb  izgalom  is  éles  (kör-rajz- 
ban  volt  látható,  (mint  a forrásban  a leg- 
kisebbke ág). 

A bágyadtan  lecsiiggesztett  fej  valaha 
szilárdabban  állt  a kőbe  faragott  Apolló-énál; 
s a most  elhizott,  hnsos  ujjak,  a küzdelem 
hevében  aczél  ököllé  alakultak  nem  egyszer. 

Józan  életbölcseségiiket  akkor  fiatal  hév, 
s csekély  Ítélő  erő  helyettesité ; s élénk  kép- 
zelődés nem  egyszer  látott  sudárpálmákat 
s zöld  oázt  ott,  a mi  nekik  most  — homok- 
toriatok végtelensége. 

Kedélyesek  s mégis  — pessimisták. 

Türelmesek,  s mégis  hitetlenek. 

Hű  alattvalók  és  mégis  — forradal- 
márok. 

Még  találóbb  volna  « csendes  lázadók »- 
nak  mondani  őket. 

Sok  uj  dolgot  elismernek  a nap  alatt; 
beismerik,  hogy  a rohanó  kor  őket  elhagyta, 
hogy  ők  sokban  hátra  vannak;  hogy  ked- 
vencz  literátoraiknál  a mieink  ügyesebbek ; 
hogy  vénségükre  beállhatnának  ügyvéd-boj- 
tárnak egy  mai  gyermek-ügyvédhez;  hogy 
leányaik  divatja  kellemesebb,  mint  asszony- 
nénéik  «módíja»  volt;  széles  olvasottságról 
tanúskodó  fiatal  szónokok  « szűz-beszédjénél 
ámuló  képet  vágnak »,  még  az  Opera  páho- 
lyába is  beülnek,  sőt  Pignatelli  lierczegnő 
kedvéért  az  Orpheumban  vacsoráznak;  a ko- 
nokul hordott  magyar-nadrág  helyett  bugyo- 
góra  adják  vén  fejüket,  sőt  ha  nem  röstelnék, 
feltennék  a czilindert  is  . . . 

De  ne  higyjetek  kétszínű  készségüknek, 
s cselt  vető  szerénykedéseiknek. 

Valami  csendes,  méla  s mégis  csintalan 
gúny  rezzen  át  a szemhéjuk  között;  s min- 
denbe belenyugvó,  mindent  magasztaló  szájuk 
csak  arra  'való,  hogy  a Galilei-makacskodás 
álarcza  legyen  : 

«Eppur  si  muove»  . . 

S mily  beszédes  összenézés  az,  amit  ilyen- 
kor véghez  visznek. 

Az  auguroknak  történeti  jelentőségű 
összemosolygása ; lelkűk  mélyének  óvatlan 
elárulása. 

Tiltakozás  a mi  világrendünk  ellen  . . . 

Barátságuk  megható.  Pedig  a világért 
sem  árulnák  el  azt  nyelvvel. 

Ha  rajta-kapatnak,  roppant  szégyenkez- 


nek, s haragosan  összevont  torzonborz  szem- 
öldökkel tagadják,  amit  szivük  kivallott. 

Akit  szeretnek,  arra  mogorván  néznek, 
s pattogóan,  felcsattanva  beszélnek  hozzá. 

— Mi  kell?  Vigyen  el  az  ördög. 

Az  olyant  mindig  szapulják,  sohasem 
dicsérik,  s nem  szeretik  emlegetni. 

Úgy  vannak  vele,  mint  a fiatal  szív  az 
első  szerelemmel. 

Ha  nyájasan  szólnak  veled,  ha  hajlon- 
ganak  előtted,  s minden  szavadra  helyeslőleg 
bólintanak  fejükkel;  ha  kezedet  melegen  szo- 
rongatják, kétszer  kettő  négy,  hogy  — le- 
néznek . . . 

Még  egyszer  ismétlem,  nagyon  szerettem 
ezt  a társaságot. 

Valódi  gyönyörrel  töltöttem  meg  pipá- 
jukat, gyufával  szolgáltam,  megnéztem  nekik, 
mennyit  mutat  a Kéaumur,  feladtam  téli-ka- 
bátjaikat, s megkerestem  kampós  botjaikat. 

A fekete  kávéba  én  tettem  ezukrot, 
ajánlott  leveleiket  én  adtam  fel,  és  mindez 
apró  szolgálataimat  tűrték. 

Határtalanul  kevély  voltam  rá,  mert  ők 
nem  szoktak  attól,  ki  lelkükhöz  nem  áll  kö- 
zel. szolgálatokat  elfogadni  . . . 

De  hogy  kegyenezük  voltam,  legvilágo- 
sabban bizonyítja  az  a körülmény,  hogy  en- 
gem nem  létezőnek  kegyeskedtek  tekinteni,  s 
jelenlétemben  ép  úgy  adomázgattak,  mint 
maguk  közt. 

Olyanok  voltak  ők,  mint  a nők,  kiket 
csak  kedvesük  láthat  pongyolában. 

A nem  hozzájuk  tartozókkal  szemben 
állig  begombolkoztak. 

És  mily  nagyok  voltak  ők  egymás 
között ! 

Én  székembe  belekuporodva,  előrenyuj- 
tott  nyakkal,  lélekzet  visszafojtva,  kissé  nyi- 
tott szájjal  s kevéssé  lezárt  szemhéjakkal 
csüggtem  szavaikon. 

A borismerőnek  gyönyörérzete  volt  ez, 
ki  jóízű  agg  kancsókbol  hamisítatlan  « hegy- 
aljaiét szürcsöl. 

Fiatal,  könnyű  vérem,  fiatalos  állhatat- 
lanságom,  féktelen  képzelő  erőm,  édes  szen- 
vedélyeim, túlzott  ítéletem,  légváraim  egy 
csapásra  összeomlottak,  ha  ugyan  egy  leve- 
gőt szívhattam  velük. 

Nyugalmuk,  mérsékletük,  bölcseségük  úgy 
hatott  rám,  mint  a láz-betegre  a jegesboroga- 
tások. 

Valami  friss,  erőteljes  levegő  húzott  át 

eszméimen,  s kivetett  azokból  sok  romlottat, 
sok  egészségtelent,  sok  oda  nem  illőt. 

Mert,  valamint  a kissé  nedves,  üde  kéz 
— orvosi  vélemények  szerint  — inkább  mu- 
tat egészségre  az  égő  és  lázasnál;  ép  úgy 
sohasem  megvetendő  reményekre  jogosit  a 
fiatal  elme,  mely  hideg  és  józan  . . . 

Itt,  ebben  a nyugalmas  környezetben 
láttam  először  Olgát. 

Apró  iskolás  lányka  volt. 

Alig  több,  mint  13  éves. 

Kurta,  gyermek  szoknyában,  mely  tér- 
dig ért  neki.  Azon  alul  [halvány  arany  szin 
harisnyát,  s szalagos  félczipőket  viselt. 

Bemutatták,  s ő egész  nagy  lányosán 
iMjtott  nekem  kezet. 

Kaczagni  szerettem  volna. 

Azután  társalgást  kezdett  a bálokról. 
Kikérdezgetett,  hogy  mily  terveim  vannak 
a jövőre  nézve.  Majd  a házasságra  tért  át. 
Ő két  év  múlva  férjhez  akar  menni.  Hiszen 
már  ő akkor  egész  koros  lesz  — 15  éves. 

Tegnap  színházban  volt.  A vasgyárost 
adták  (ostoba  darab!)  Ő nem  tudja,  mit  akar- 
tak vele,  de  az  egész  férfiközönség  öt  «kuk- 
kerezte»,  nem  az  előadásra  ügyelt. 

S mily  szemtelenül  nézték!  Ő már  pi- 
ros volt,  mint  a pipacs,  az  arcza  majd  ki- 
csattant. (Mily  kiállhatatlanok  is  ezek  a fér- 
fiak !) 

Fel  is  rakja  ö a szarvakat  a férje  urá- 
nak. Csak  gazdag  emberhez  megy  nőül.  Nem 
lesz  pazarló,  de  amije  lesz,  annak  a legele- 
gánsabbnak  kell  lenni. 

Lesz  Ízléses  pongyolája;  reggeli  öltözete, 
a gazdasszonyoskodáshoz,  igen  egyszerű  vá- 
szon ruha,  hófehér  battist  köténykével.  Tizen- 
egy  órakor  öltözetet  cserél  s látogatókat 
fogad. 

Az  ebédhez  újabb  ruha!  Azután  kiilöncz 
öltözékek  a sporthoz.  Végül  szemkápráztató 
feltűnő  toilettek  a színház-látogatáshoz.  Neki 
több  nem  kell. 

Ékszereket  soha  sem  fog  viselni. 

A Muki  báró  úgy  is  mondta  már,  hogy 
nincs  szebb  ékszer  az  ö két  szeménél.  (Nézze, 
ezek  azok  a szemek),  s a haja  (No  ne  féljen 
tőle,  ugy-e  elég  nehéz?)  az  pedig  non  plii. 

— Mily  kedves  gyermek!  — Suttogám 
szomszédomnak. 

A kis  Olga  meghallotta. 

Megvető  ajkbigygyesztéssel  nézett  rám : 

— Kérem,  én  már  nem  vagyok  gyerek. 


S hátat  fordított. 

Pedig  még  gyermek  volt. 

II. 

És  én,  aki  már  régóta  nem  adtam  kül- 
sőmre semmit,  mikor  szokott  látogatásom 
órája  eljött,  azon  vettem  észre  magamat,  hogy 
a tükör  előtt  állok. 

Kissé  boszúsan  néztem  végig  kopottas 
kék  kabátomon  s ó-divatu,  falusias  szabásán. 

Kalapom  s nyakkendőm  kissé  túl  ócs- 
káknak tűntek  fel.  Világos,  hogy  észreveszik, 
hogy  zsibárus  boltból  keriilközött  egy  pár 
hatoson. 

Észreveszik  ? De  édes  istenem,  ki  veszi 
észre  ? 

Hiszen  azelőtt  azzal  mentettem  elhanya- 
golt külsőmet,  hogy  e tenger  városban  senki 
sem  ismer. 

Hogyne,  biztatám  magamat,  hát  az  öreg 
urak  ? 

Hogy  eddig  is  nem  róttak  meg  érte! 
Ők  már  élemedettek,  és  igy  kissé  átléphetik 
az  illemet;  az  ö tapasztalt  fejüknek  jól  áll 
a cynísmus.  Ők  úgy  is  pár  arasznyira  van- 
nak onnan,  a hová  nem  vihetnek  magukkal 
sem  szép  ruhát,  sem  kincseket,  sem  észt. 

Fiatal  létemre  szégyen  előttük,  kik  va- 
lamennyien nagy  potentátok,  államférfiak, 
szónokok  voltak,  igy  megjelenni.  (És  még 
dühösebben  keféltem  a könyök  tájékát,  hol 
fényesfoltok  hirdették  a múlandóságot.) 

Úgy  van  — foly tatám  gondolataimat.  — 
Még  azt  fogják  hinni,  hogy  elég  szerényte- 
len vagyok  magamat  velük  egy  sorba  he- 
lyezni. Hogy  megengedem  magamnak  az  ő 
kiváltságaikat.  Mintha  az  én  lelkem  is  úgy 
telve  volna  gonddal,  hogy  egy-egy  leszakadt 
gombot  sem  érek  rá  felvarrni.  Rémséges 
eszme!  Azt  is  vélhetik,  felteszem,  hogy  az 
én  érdemeimet  is  jobban  méltányolja  a vi- 
lág, semhogy  el  ne  nézné  a külső  hiányait. 
Vagy  öntelt  bolondnak  képzelnek,  aki  (amint 
azt  ők  - mert  bölcsek  — teszik)  nem  ad 
a világra  semmit,  nem  vár  tőle  semmit  — 
világom  lévén  önmagámnak  saját  magam. 

Fogsoromat  meglehetősen  az  ö ked- 
vükért kefélem,  tisztogatom,  csiszolom  oly 
hosszasan.  Csodálom,  hogy  eddig  is  nem  pró- 
bálgattam (mint  most)  a tükör  előtt,  hogy 
mint  kell  alakítani  az  ajkakat,  a mosolyt, 
hogy  e csinos  fogsor  előnye  értékesíthető 
legyen. 

Látni  fogják  az  öreg  urak,  hogy  még 
fogaim  is  romlatlanok,  s nem  szenesedtek 
meg  a gyermekes  nyalakodások  miatt. 

Mert  ez  is  érdem,  mikor  a mai  fiatalság 
már  plombra  s álfogakra  szorul  . . . 

A kis  Olga  ma  nem  jött  el. 

Mi  bajom  van  ? Mért  nem  tudok  (a  kar- 
székbe kuporodva)  a higgadt  bölcsek  kedé- 
lyes adomázgatására  osztatlanul  figyelni? 

Mért  fülelek  a legcsekélyebb  neszre,  mely 
az  előszobából  jő? 

S mily  szórakozottság!  A Bandi  bácsi 
pipáját  Józsi  bátyámnak  adtam ! 

G-yufagyujtáskor  (hangokat  hallva),  az 
ajtóra  néztem,  s ujjaimat  megégetve,  a teve- 
szőr szőnyegre  dobtam  a szikrát,  s az  meg- 
perzselődött ! 

A Tóni  bácsi  . kávéjába,  aki  keserűen 
szokta  inni,  két  ujjnyi  czukrot  tettem;  nem 
volt  képes  rá,  hogy  megigya. 

Visszás  feleleteket  adtam. 

Kivittem  a csészét  alja  nélkül. 

Józsi  bácsi  nem  is  tudta  már  szó  nél- 
kül megállni:' 

— Akinek  kurta  az  esze,  legyen  hosszú 
a lába. 

Mint  a tetten  kapott  bűnös,  barangoltam 
aztán  az  utczákon. 

A hideg  szél,  czipőmnél  felbujva,  mint 
fagyos  érintés,  simult  végig  testemen. 

Kissé  előre  dőlve,  oldalra  forditott  fővel 
mentem  neki  az  áramlatnak,  mely  megnehe- 
zité  a lépéseket. 

Hadd  kékitse  meg  ez  az  egészséges  vi- 
har ezeket  a gyanúsan  kipirult  szájszéleket,  s 
az  égő  homlokot. 

Pedig  átkozottul  helytelen  volt  ez  a fel- 
tevésem. 

Mintha  valaki  tüzet  rakott  volna  fejem- 
ben, melyet'  a szél  csak  nagyobbra  nevel,  nem 
csillapult  a láz. 

Gyűlölettel  néztem  a dús  kirakatokat. 
Ezt  a fényt,  gazdagságot,  melyhez  nincs  jo- 
gom. Az  úri  hintók  jókedvű  benn  ülőire  meg- 
semmisítő pillantásokat  löveltem. 

A kis  Olga  is  gazdag.  (Mily  gondolat- 
szökellés!) Szép,  mint  az  ördög,  s eszes  is. 
0 is  ily  hintókqan  fog  elvillámlani. 

Találó  ötlet ! Olyan  lesz  ő valóban,  mint 
a villám.  Fénybeli  szépségekkel  erőt  párosít. 
Vakítani  fog,  de  sújtani  is. 

Még  csak  gyermek,  s már  is  mutatja  az 
oroszlán-körmöket. 


Hát  még  ha  egész  pompájában  kifejlik  ! 
Mily  szivtusákat  kelt  fel  a bálokban. 

És  elképzeltem  első  fellépését  a bálban! 
Hány  szivén  fog  taposni  az  a kis  láb  (a 
halvány  arany-szin  harisnyákban.)  Hány  őr- 
jöngő imádó ! mily  hangzatos  referádák ! mennyi 
sóhajtás  s fűzfaversek ! 

Aztán  kiválaszt  bolondjai  közül  egy 
Krőzust,  akinek  nem  lesz  egy  csepp  esze  sem. 
Ő képes  erre,  mert  e gyermeknek  nincs 
szive. 

Ragyogni  akar  majd  és  élni. 

Szeretni  fogja  a kényelmet,  s egy  férj, 
aki  szellemileg  felülmúlná,  kényelmetlen  volna. 

Mert  e bizarr,  erős  jellem  fölött  csak 
erő  fog  imponálhatni. 

Abból  a fajból  való,  mely  a púpos,  sánta, 
torz,  de  végtelenül  szellemes  Swiftet  imádni 
tudná. 

Csak  a szellemnek  lesz  rá  hatalma. 

Milyen  kellemes  az  izgalmak  helyett  a 
nyugalom. 

Neki  nyugalom  kell.  Nyugalommal  fogja 
élvezni  férje  gazdagságát,  s a közbámulatot, 
melyet  szépsége  okozni  fog. 

Megfontolni  mindent  s aztán  semmit  sem 
bánni  meg  — ez  lesz  jelszava. 

Ez  megmenti  öt  az  élet  legtöbb  kelle- 
metlenségeitől, mert  a hidegvérű  kártyás 
megnyerheti  a legkétségbeesettebb  játékot  is. 

Szülei  elkényeztették,  s ferde  irányt  ad- 
tak nevelésének.  Mily  kár,  e felséges  észért; 

Apja  nem  engedte,  hogy  tanuljon.  Nem 
lesz  az  ő lányának  arra  szüksége.  Minek 
kínozná,  hisz  több  természetes  esze  van  most 
is,  mint  az  összes  professzoroknak. 

Az  ő lánya  — mondá  — nem  lesz  min- 
dennapi teremtés.  Uralkodni  s ragyogni  fog, 
akár  mint  a színpadok  királynéja  (mert  igen 
csinos  hangja  volt),  akár  mint  férjes  asszony. 

Öt  éves  korában  már  baletteket  nézett 
végig,  s feltűnő  kellemmel  sajátította  el  a 
ballerinák  táncz-művészetét. 

A kis  szeszélyesnek  minden  óhaja  telje- 
sítve lön.  Apja  egész  komolyan  csókolt  neki 
kezet.  Házukhoz  járó  fiatalok  elkapatták,  s 
házassági  tervekkel  töltötték  meg  képzeletét. 

Apja  időközben  meghalt,  s anyja  a ro- 
konság sürgető  rábeszélésére  megígérte,  hogy 
nevelőbe  adja,  nevelés  végett. 

(Folyt,  köv.) 

LAMARTINE  ÖNÉLETÍRÁSÁBÓL. 

— GRACZIELLA.  — 

Fordította.  Kaposi  József. 

(Folyt.) 

XIV. 

Kivéve  csöndes  és  változatlan  hangomat, 
mely  szószerint  adta  vissza  a halász  család- 
nak a szív  e költeményét,  nem  lehetett  hal- 
lani más  neszt,  mint  a tenger  távolból  jövő 
tompa  zúgását,  mely  mélyen  lábaink  alatt 
verdeste  a partot.  E moraj  mintegy  összhang- 
ban látszott  lenni  az  olvasmánynyal-  Olyan 
volt  ez,  mint  a történet  fejleményének  sej- 
telme, mely  már  előre,  a kezdetben  és  az  el- 
beszélés folyamán  a levegőn  keresztül  menny- 
dörgött.  Minél  előbbre  haladtunk  az  elbeszé- 
lésben, annál  inkább  látszott  az  érdekelni 
egyszerű  hallgatóinkat.  Ha  esetleg  haboztam 
a kifejezés  feltalálásában,  mely  legiukább 
megfelelt  a franczia  szónak,  Gracziella,  ki 
egy  idő  óta  a lámpát  a szél  elől  kötényével 
íödte  el,  egészen  a lapokhoz  tartotta  azt  és  j 
majd  hogy  nem  meggyujtotta  a könyvet  tü- 
relmetlenségében, mintha  csak  azt  gondolta 
volna,  hogy  a fény  kifejti  a szellemi  értel- 
met szemeimnek  és  ajkaimon  a szavak  ha- 
marább nyernek  kifejezést.  Mosolyogva  tol- 
tam el  a lámpát  kezemmel  a nélkül,  hogy 
tekintetemet  levettem  volna  a lapról  s ilyen- 
kor éreztem,  a mint  ujjaim  fölmelegedtek 
könyliitől. 

XV. 

Mikor  elértem  ahhoz  a helyhez,  hol  Vir- 
giniát nagynénje  Francziaországba  hivja  s 
ez  úgyszólván  lényének  ketté  válását  érzi; 
hol  a banánok  alatt  Pált  vigasztalni  törek- 
szik, visszatéréséről  beszél  neki  s mutatja  a 
tengert,  mely  vinni  fogja,  becsuktam  a köny- 
vet és  a folytatást  másnapra  halasztottam. 

Ez  nagyon  érzékeny  csapás  volt  a sze- 
gény emberek  szivére.  Gracziella  előbb  előt- 
tem majd  barátom  előtt  térdelt  le  s úgy  kért, 
könyörgött,  hogy  végezzük  be  a történetet. 
De  hiába.  Hosszabbra  akartuk  nyújtani  szá- 
mukra az  érdekességet,  számunkra  pedig  a 
kísérlet  varázsát.  Ezután  kiszakította  a köny- 
vet a kezemből;  lapozott  benne,  mintha  csak 
az  akarat  erejével  képesnek  érezte  volna  ma- 
gát a betiik  megértésére;  beszélt  hozzá,  meg- 
ölelte s ismét  tiszteletteljesen  térdeimre  tette 
vissza,  összekulcsolta  kezeit  s esdöleg  tekin- 
tett rám. 


Arczvonásai,  melyek  oly  vidámak  és  mo- 
solygók, de  egy  kevéssé  szigornak  voltak  a 
nyugalomban,  ez  elbeszélés  hevében  és  rokon- 
szenves érzékenységében  egyszerre  némi  ele- 
venséget, zavart,  szenvedelmességet  öltöttek 
magukra.  Azt  lehetett  volna  mondani,  hogy 
erőszakos  forradalom  ezt  a szép  márványt 
hússá  és  könnyekké  változtatta  át.  Az  ifjú 
leányka  eddig  szunnyadó  lelkét  a Virginia 
lelkében  érezte  megnyilatkozni.  Hat  évet  lát- 
szott élni  ez  alatt  a fél  óra  alatt.  A szen- 
vedély viharos  színei  márványozták  be  hom- 
lokát, szemeinek  kékes  fehérét  és  arczát. 
Hasonlított  a nyugodt  és  jól  körülzárt  víz- 
hez, hova  a nap,  a szél  és  az  árnyék  egjr- 
szerre  és  először  jöttek  viaskodni.  Nem  tud- 
tuk eleget  nézni  ebben  a hangulatban.  Kivel 
eddig  csak  mulatni  szoktunk,  ki  csak  vidám- 
ságra készteteti,  az  most  tiszteletre  gerjesztett 
bennünket  maga  iránt.  De  mindamellett  hiába 
könyörgött  a folytatásért:  hatalmunkkal  nem 
akartunk  csak  épen  egy  alkalommal  élni,  és 
az  ö szép  kényeinek  hullása  sokkal  is  inkább 
tetszett  nekünk,  hogy  sem  forrásukat  egy 
napon  ki  akartuk  volna  szárítani.  Duzzogva 
vonult  vissza  és  haragosan  oltotta  el  a 
lámpát. 

XVI. 

Másnap,  mikor  a szölölugasok  alatt  vi- 
szontláttam s beszélni  akartam  vele,  elfor- 
dult, mint  a ki  kényeit  rejtegeti  s mit  sem 
válaszolt.  A könnyedén  fekete  gyűrűről,  mely 
szemeit  köritette,  arczának  gyöngéd  halvány- 
ságáról s a szájszöglet  kedves  hajlásáról 
észre  lehetett  venni,  hogy  nem  aludt,  hogy 
a szive  még  mindig  nehéz  a tegnapi  est  kép- 
zelt bánátitól.  Csodálatos  hatalma  a könyv- 
nek, mely  egy  tanulatlan  leánykára,  egy  mit 
sem  tudó  családra  a valóság  egész  erejével 
hat,  s a melynek  olvasása  egész  eseményt  ké- 
pez a szív  életében. 

Ez  onnan  van,  mert  a mint  én  átfordi- 
tottam  a költeményt,  a költemény  átfordította 
a természetet,  és  mert  ezek  az  egyszerű  dol- 
gok : két  gyermek  bölcsője  két  szegény  anya 
lábainál,  ártatlan  szerelmük.  Kegyetlen  elvá- 
lásuk, a halál  által  meghiúsított  visszatérés, 
a hajótörés  s a két  sir,  melyek  csak  egy 
szivet  takarnak  a banánok  alatt,  oly  dolgok,  me- 
lyeket az  egész  világ  érez  s felfog  a palotától  a 
halász  kunyhójáig.  A költők  a zsenit  igen  távol 
keresik,  noha  az  szivökben  van  s mikor  ne- 
hány egészen  egyszerű  kegyeletesen  és  ke- 

resetlenül  megpendített  hang  ezen  az  Isten- 
től magától  í'elliangolt  hangszeren  elég  arra, 
hogy  egy  egész  századot  könyekre  fakasszon, 
s hogy  valaki  épen  olyan  népszerű  legyen, 
mint  a szerelem,  s oly  rokonszenves,  mint 
az  érzelem.  A fenséges  elfáraszt,  a szép  ká- 
bító, egyedül  a szenvedélyes  nem  téveszthet 
határt  a művészetben.  A ki  elérzékenyiteni 
tud,  az  mindent  tud.  Több  zseni  van  egy 
könyben,  mint  a világ  összes  múzeumai  és 
könyvtáraiban.  Az  ember  olyan,  mint  a fa, 
melyet  rázni  kell,  hogy  gyümölcseit  hullassa ; 
nincs  megindulás  az  embernél  a nélkül,  hogy 
könnyeznie  ne  kellene. 

XVII. 

A ház  egész  nap  szomorú  volt,  mintha 
valamely  gyászos  esemény  adta  volna  elő 
magát  a szegény  családban.  Összegyűltünk 
az  ebédhez  s egyetlen  szót  sem  beszéltünk ; 
eltávoztunk,  azután  ismét  találkoztunk  a nél- 
kül, hogy  egyikünk  elmosolyogta  volna  magát. 
Látni  lehetett,  hogy  Gracziella  gondolatai 
nem  azon  voltak,  a mivel  foglalkozott  a 
kertben  vagy  a terasse-on.  Gyakran  körül- 
nézett, nem-e  nyugszik  már  a nap  s nyilván 
ebből  a napból  csak  az  est  birt  rá  nézve 
érdekkel. 

Mikor-  végül  ez  elérkezett  és  ismét  el- 
foglaltuk rendes  helyünket  az  astricon,  ki- 
nyitottam a könyvet  és  zokogás  között  be- 
fejeztem az  olvasást.  Az  atya,  az  anya,  a 
gyermekek,  barátom  és  magam  is,  szóval 
mindnyájan  részt  vettünk  az  általános  meg- 
hatottságban. Szavaim  ünnepélyes  mély  hangja 
egész  önkénytelenül  az  események  szomorú- 
ságához idomult  s a szavak  komolyságához. 
Az  elbeszélés  vége  felé  egy  üres  mell  tompa 
hangján  már  csak  mintegy  a távolból  lát- 
szottak jönni,  hogy  betöltsék  egészen  a ke- 
belt, melyben  a szív  nem  ver  többé  és  nem 
vesz  részt  a földi  dolgokban  csak  a szomo- 
rúság, a vallás  és  az  emlékezés  által, 

XVIII. 

Lehetetlen  volt  ez  elbeszélés  után  közö- 
nyös szavakat  váltanunk.  Gracziella  mozdu- 
latlanul maradt  hallgató  helyzetében,  mintha 
még  mindig  figyelt  volna.  A csendet,  e tet- 
szésnyilvánítását az  igaz  és  maradandó  be- 
nyomásoknak, senki  sem  zavarta  meg.  Min- 
denki tisztelettel  viseltetett  másokban  ama 
gondolatok  iránt,  melyeket  maga  is  érezett. 


•J8! 

A már  serczegő  lámpa  észrevétlenül  kialudt 
s senki  sem  nyúlt  hozzá,  hogy  újólag  meg- 
gyujtsa.  A család  fölkelt  és  egész  csöndben 
visszavonult.  Barátommal  egyedül  maradtunk 
mintegy  megzavarodva  a mindenhatóság  lát, 
tára,  melyet  az  igazság,  az  egyszerűség  és 
az  érzelem  minden  emberre,  minden  korban 
és  minden  vidéken  gyakorol. 

Lehet,  hogy  más  megindulás  is  mozgott 
szivünk  mélyén.  Gracziellának  a könyek  ál- 
tal megdicsőiilt  s a szerelem  által  a fájda- 
lomba avatott  igéző  arcza  álmainkban  Vir- 
ginia égi  alakjával  együtt  lebegett.  E két 
név  és  két  gyermek  révedező  lelkűnkben 
összeolvadva  majd  elbájolták,  majd  szomorúvá 
tették  izgatott  álmainkat  egész  reggelig.  Ezen 
és  a következő  nap  estéjén  ismételten  el  kel- 
lett olvasnunk  ugyanezt  az  elbeszélést  s száz- 
szori  felolvasás  után  sem  fáradott  volna  el 
bennünket  erre  újólag  kérni.  A dél  mély  és 
álm adózó  képzelőtehetségének  karakterében 
rejlik,  hogy  nem  keresi  a változatosságot  sem 
a költészetben,  sem  a zenében ; a zene  és  a 
költészet  számukra,  hogy  úgy  mondjam,  nem 
más,  mint  a téma,  melyet  mindegyik  saját 
érzéseivel  hímez ; mint  egyáltalában  a nép 
anélkül,  hogy  megunná,  évszázadokon  ke 
resztül  megelégszik  ugyanazzal  a mesé- 
vel, azon  egy  dallammal.  Maga  a természet, 
ez  a legfölségesebb  zene  és  költészet,  mivel 
rendelkezik  mással,  mint  két  vagy  három 
| szóval,  két  vagy  három  hanggal,  mindig 
ugyanazokkal,  melyekkel  megszomoritja  vagy 
elbájolja  az  embert  az  első  sóhajtól  az 
utolsóig. 

XIX. 

A kilenczedik  napon  hajnalban  végre 
megszűnt  az  equinokcziális  szél,  s kevés  idő 
alatt  a tenger  ismét  nyári  szint  öltött.  A 
hegyek,  még  a nápolyi  partokon  is,  épen 
úgy,  mint  a vizek  és  az  ég  sokkal  tisztább 
és  kékebb  gőzben  látszottak  úszni,  mint  a 
legmelegebb  napokon,  mintha  csak  a tenger, 
a mennyboltozat  és  a hegyek,  a tél  azon 
első  borzongását  érezték  volna,  mely  kristal- 
lizálja  a levegőt,  mint  a jegesek  fagyos  vi- 
zeit. A szőlő  sárga  és  a fügefák  bámult  le- 
velei hullani  kezdettek  s elborították  az  ud- 
vart A szőlő  már  le  volt  szedve.  Az  astricon 
a napon  szárított  fügét  az  asszonyok  tengeri 
fűből  font  durva  kosarakba  csomagolták.  A 
bárka  a tengerre  kívánkozott  és  az  öreg  ha- 
lász családjával  a Margellinára.  Összetakari- 

tották  a házat  és  a tetőt,  a kutat  egy  nagy 
kővel  fedték  be,  nehogy  a száraz  levelek  és 
a téli]  vizek  megrontsák  a medenczét.  Kime- 
rítették az  olajat  a kis  sziklába  vájt  tartó- 
ból s korsókba  öntötték,  melyeket  a gyer- 
mekek füleiken  át  kis  póznákat  dugva  hordtak 
le  a tengerhez.  A matraczokat  és  az  ágyta- 
karókat kötelekkel  egy  málhába  szorították 
össze.  Meggyujtották  utoljára  a mécset  a 
tűzhely  elhagyatott  képe  alatt.  Utolsó  imát 
mondtak  a Madonna  előtt,  hogy  oltalmába 
ajánlják  a házat,  a fügefát,  a szőlőt,  melyet 
most  több  hónapra  el  fognak  hagyni.  Azután 
becsukták  az  ajtót,  a kulcsot  egy  repkény. 
nyel  befutott  sziklahasadékba  dugták,  hogy 
a halász  — ha  télen  visszatér  — megtalálja 
s megnézhesse  házát.  Azután  lementünk  a 
tengerpartra  s segítettünk  a szegény  család- 
nak hajóra  rakni  az  olajat,  a kenyeret  és 
a gyümölcsöt. 

HARMADIK  FEJEZET. 

I. 

Nápolyba  való  visszatérésünk  a fiatal 
leánykának,  a gyermekeknek  és  nekünk  öröm- 
iinnep,  Andrea  számára  pedig  valóságos  dia- 
dalmenet volt.  A leszálló  esttel  s énekszóval 
értünk  a Margellinára.  A halász  régi  barát- 
jai  és  szomszédjai  nem  győzték  eléggé  cso- 
dálni az  uj  bárkát.  Segítségére  voltak  a te- 
her kirakásánál  és  a bárka  partra  való 
húzásánál.  Meghagytuk,  hogy  senkinek  se 
mondja  kinek  köszönheti  ezt,  s igy  minket 
alig  méltattak  figyelmükre. 

Miután  partra  huztuk  a bárkát  s a fiige- 
és  szölökosaiakat  az  Andrea  pinczéje  fölött  j 
levő  három  alacsony,  az  öreg  anya,  a gyer- 
mekek és  Gracziella  által  lakott  szoba  kü- 
szöbe mellé  raktuk,  észrevétlenül  eltávoztunk. 
Nem  minden  sziv-fájdalom  nélkül  hatoltunk 
keresztül  s tértünk  lakásunkba  Nápoly  népes 
utczáinak  zajongó  tömege  közt. 

II. 

Elhatároztuk,  hogy  miután  nehány  na- 
pig Nápolyban  kinyugodtuk  magunkat,  újra 
folytatni  fogjuk  előbbi  életmódunkat  a ha- 
lászszal,  valahányszor  a tenger  megengedi. 
Három  hónap  alatt  annyira  hozzászoktunk 
egyszerű  öltönyünkhöz  és  a dísztelen  bárká- 
hoz, hogy  az  ágy,  szobabútoraink  s városias  j 
ruhánk  mint  valami  kényelmetlen,  terhes 


fényűzés  tűntek  föl  előttünk.  Reményiettük, 
hogy  csak  pár  napig  fogjuk  használni  őket. 
Mikor  azonban  másnap  a postára  elkésett 
leveleinket  mentünk  keresni,  barátomra  any- 
jának sorai  vártak,  melyekben  fiát  minden 
késedelem  nélkül  Fraücziaországba  hívja  nő- 
vére mennyekzőjére.  Sógorának  kellett  Ró- 
máig eléje  jönnie.  A keltezés  után  ez  már 
ide  megérkezett.  Halasztásra  nem  volt  idő: 
el  kellett  utaznia. 

Nekem  is  vele  kellett  volna  mennem ; 
nem  tudom  az  egyedüllétnek  és  a kalando- 
zásnak mely  vonzóereje  tartott  vissza.  A 
tengerészélet,  a halász  kunyhója,  Gracziella 
képe,  bár  öntudatomon  kiviil,  mindenesetre 
közreműködtek  ehhez.  Elhatározásomra  azon- 
ban legnagyobb  befolyást  gyakoroltak  a sza- 
badság szédelgése,  a büszkeség,  hogy  három- 
száz mértföldnyire  hazámtól  elég  vagyok 
magamnak,  előszeretetem  a habok  és  az  ifjú 
képzelemnek  ismeretlen  légi  távlatai  iránt. 

Férfias  elérzékenyülés  közt  váltunk  meg 
egymástól.  Megígérte,  hogy  visszatér  és  újra 
hozzám  csatlakozik,  mihelyest  fiúi  és  testvéri 
kötelességeinek  eleget  tett.  Előbb  még  ötven 
louis  d’or-t  kölcsönzött,  hogy  oetölthessem  az 
űrt,  melyet  a hat  hónap  tárczámban  okozott, 
és  elutazott. 

III. 

Az  elválás,  barátomnak  távolléte,  ki  szá- 
momra olyan  volt,  mint  az  idősebb  testvér 
a még  majdnem  gyermek  öcscsre,  oly  egye- 
düllétben hagytak,  mely  óránkint  nagyobbo- 
dott, s melybe  mint  egy  örvénybe  éreztem 
magamat  sülyedni.  Minden  gondolatom,  min- 
den érzelmem,  minden  szavam,  melyek  más- 
kor a vele  való  társalgás  közben  utat  találtak 
kifelé,  most  visszamaradtak  lelkemben,  meg- 
rontották, elszomorították  egymást,  mint  ne- 
héz súly  nyomták  szivemet  s nem  tudtam 
onnét  eltávolítani  őket.  A zaj,  melyből  mi 
sem  érdekelt;  a néptömeg,  melyből  senki 
sem  ismerte  nevemet ; ez  a szoba,  hol  sze- 
meim senki  tekintetével  sem  találkoztak  ; ezek 
a könyvek,  melyeket  már  százszor  elolvas- 
j tam,  melyeknek  mozdulatlan  betűi  mindig 
ugyanazokat  a szavakat  és  frázisokat  adják 
vissza,  ugyanazon  a helyen ; a korcsmái  élet, 
hol  mindig  ismeretlenekkel  érintkezik  az  em- 
ber, hol  néma  asztalhoz  ülünk  mindig  csak 
idegen  és  mindig  közönyös  emberek  mellé; 
mindezek,  melyek  azelőtt  oly  kellemeseknek 
tetszettek  nekem  Rómában  és  Nápolyban  ki- 

rándulásaink  és  nyári  kóborló  vándoréletünk 
előtt,  most  mint  lassú  halál  okozói  tűntek 
föl  előttem.  Szivemet  mélabú  emésztette. 

Nehány  napig  csak  vonszoltam  e szomo- 
rúságot utczáról  utczára,  színházból  színházba, 
olvasmányról  olvasmányra  a nélkül,  hogy  le- 
rázhattam volna  magamról,  de  végre  is  abba 
a betegségbe  estem,  melyet  honvágynak  ne- 
veznek. Fejem  nehéz  lett,  lábaim  nem  bírtak 
el.  Halovány  és  sovány  lettem.  Étvágyam 
nem  volt.  A csönd  elszomorított  és  a zaj 
kellemetlenül  hatott  rám;  éjeim  álmatlanok 
voltak,  a napokat  ágyamon  fekve  töltöttem 
el  a nélkül,  hogy  kedvem  és  erőm  lett  volna 
a fölkelésre.  Anyám  öreg  rokona,  az  egye- 
düli, ki  tán  érdeklődött  volna  irántam,  több 
hónapra  elutazott  az  Abruzzókba  harmincz 
mértföldnyire  Nápolytól,  hol  gyárak  beren- 
dezésével volt  elfoglalva.  Orvost  hivattam ; 
eljött,  megnézett,  megtapogatta  iiteremet  s 
azt  mondta,  hogy  semmi  bajom  nincs.  Való- 
sággal oly  betegségben  szenvedtem,  melyre 
az  orvosi  tudománynak  nem  volt  gyógyszere: 
a kedély  és  képzelőtehetség  betegségében. 
Az  orvos  elment  s nem  is  láttam  őt  többé. 

IV. 

Másnap  azonban  oly  rosszul  éreztem  ma- 
gamat, hogy  emlékezetemben  kutatni  kezd- 
tem az  iránt,  hogy  kitől  várhatnék  némi 
segélyt  és  részvétet,  ha  esetleg  föl  nem  üdül- 
nék. Eszembe  jutott  természetesen  a szegény 
margellinai  család  képe,  melynek  még  em- 
lékezetében éltem.  Egy  gyermeket  küldtem, 
ki  szolgálatomra  volt  rendelve,  hogy  keresse 
föl  Andreát  és  mondja  meg  neki,  hogy  a 
két  idegen  közül  az  ifjabbik  beteg  és  öt  látni 
óhajtja. 

Mikor  a fiú  izenetemet  megvitte,  Andrea 
Beppinoval  a tengeren  járt;  az  öreg  anyó 
halat  árult  a Chiaja  parton.  Gracziella  egye- 
dül volt  a házban  kis  testvérkéivel ; alighogy 
időt  vett  magának  arra,  hogy  ezeket  szom- 
szédnőjükre bízza,  hogy  felöltse  legújabb 
procidai  viseletű  ruháját  s már  követte  a 
gyermeket,  ki  megmutatta  neki  az  utczát, 
az  öreg  kolostort  és  fölvezette  a lépcsőn. 

Künn  halk  kopogást  hallottam.  Az  ajtó 
megnyílt,  mintha  csak  láthatlan  kéz  tárta 
volna  fel:  Gracziella  állott  előttem.  A szá- 
nalom fölkiáltása  tört  ki  ajkain,  amint  meg- 
látott. Nehány  lépéssel  közeledett  ágyam  felé, 
azután  megállt,  kezeit  összekulcsolta  és  kö- 


tényére eresztette,  fejét  bal  vállára  hajtotta, 
és  ebben  a szánakozó  helyzetben  maradt : 
«Mily  halovány !»  mondá  egész  csöndesen  ma- 
gában, «és  mint  megváltozott  arcza  e kevés 
nap  alatt*.  Szétnézett  és  szemeivel  rendes 
lakótársamat  keresve  kérdezte:  «Hol  van  a 
másik  ? » 

« Elutazott*,  válaszolám  «s  most  egyedül 
és  ismeretlen  vagyok  Nápolyban*. 

Elutazott  ? — és  önt  igy  magára  hagyta 
betegen?  Bizonyára  nem  szerette.  Ah!  ha 
én  lettem  volna  helyében,  nem  távoztam  volna 
el,  pedig  még  csak  fivére  sem  vagyok,  s csak 
azon  nap  óta  ismerem,  mikor  a vihar  volt. 

y. 

Fölvilágosítottam,  hogy  még  akkor  nem 
voltam  beteg,  mikor  barátom  elhagyott.  De 
hát  miért,  — folytatá  élénken  a félig  gyön- 
géd, félig  nyugodt  szemrehányás  hangján,  — 
miért  nem  gondolt  arra,  hogy  önnek  vannak 
még  más  barátjai  is  a Margellinán.  Ah!  most 
már  értem,  tette  hozzá  szomorúan  ruhája  uj- 
jait és  szegélyét  babrálva,  mi  szegények  va- 
gyunk s szégyenlenie  kellett  volna  bennünket, 
ha  ebbe  a szép  házba  jövünk.  De  mindegy, 
folytatá  szemeit  törülve,  melyeknek  tekinte- 
tét nem  szűnt  meg  homlokomra  és  ellankadt 
karjaimra  függeszteni,  — ha  mindjárt  meg- 
vetnek is  bennünket,  mégis  eljöttünk  volna. 

— Szegény  Gracziella,  feleltem  moso- 
lyogva, isten  őrizzen  attól  a naptól,  melyen 
szégyelni  tudnám  azokat,  kik  engem  sze- 
retnek. 

(Folyt,  köv.) 


PAP-HALÁL. 

— Marriot  Emil  regénye.  — 

(Folyt.) 

E közben  a vén  szolgáló  a pap  ládáját 
s utazó  táskáját  a szobába  hozta.  Harteck 
kinyitá  a bőrládát  s különféle  tárgyakat  ra- 
kott ki  belőle ; ajándékokat  hozott  övéi  szá- 
mára; a gyermeknek  könyveket  és  játéksze- 
reket, húgának  ékszert  s más  piperetárgya- 
kat, anyjának  ébenfából  faragott  Krisztust 
és  egy  Mária-képet;  sőt  a vén  szolgálóról 
sem  feledkezett  meg  s a meglepettnek  ruha- 
szövetet és  kötőt  adott. 

« Mily  jó  vagy  te,  György!*  mondá  húga 

s megcsókolta  őt,  s a kis  unokaöccs  most 
nézett  először  barátságosan  pap  bácsijára. 
«De  most  együnk  valamit  ....  bizonyára 
megéheztél*. 

A szolgáló  asztalt  teritett  s kávét,  hi- 
deg sültet,  süteményt  és  édes  bort  adott  föl. 
György  a szofához  vezette  anyját  s melléje 
ült.  Az  öreg  asszony  ránézett.  György,  mondá 
csaknem  szigorú  hangon. 

«Mi  baj?»  kérdé  kissé  megijedve.  E han- 
got gyermekkorától  fogva  ismerte.  « Talán 
rosszul  tettem  valamit?* 

«Te  asztalhoz  ülsz  s nem  is  imádkozol 
előbb?  Nem  szokás  az  a te  esperesednél?* 

«Ó  igen  ! Csak  elfeledkeztem . . . különben 
a mint  akarod*. 

Fölállt  s a Miatyánkot  mondá.  A töb- 
biek példáját  követék  --  az  anya  szigorú 
komolysággal,  húga  titkos  türelmetlenséggel, 
a fiúcska  csodálkozó  tekintettel. 

«A  mama  oly  különös*,  monnogá  aztán 
a fiatal  asszony.  «Ne  vedd  tőle  rossz  néveD, 
György*. 

«Már  hogy  venném?  Hiszen  igaza  van*. 

De  azért  a hangulat  mégis  meg  volt  za- 
varva. Az  öreg  asszony  csaknem  semmit  sem 
evett,  és  evés  közben  is  szótalan  maradt. 
«Nem  változott  meg*,  mondogatta  magában 
többször.  «Nem  szabad  gyöngének  lennem, 
nem  szabad  eltántorodnom  . . . számadással 
tartozom  Istennek  mindazért,  a mit  teszek  s 
mondok.  Ha,  a mit  még  mindig  remélek  Is- 
tentől, majd  megjavul,  én  is  kimutathatom, 
hogy  szeretem  öt,  hamarább  nem*. 

György  és  húga  nagyon  vontatott  be- 
szédet folytattak.  Az  öreg,  szigorú  tekintetű 
asszony  köréből  mintegy  fagyasztó  lehelet 
áradt  szét,  mely  a többiekre  is  átszármazott. 
Sőt,  a szegény  kis  fiú  is  megfélemülten  ült 
s titokban  ásitozott. 

Midőn  az  asztalt  leszedték,  az  öreg  asz- 
szony  fölállt  s azt  mondá  unokájának : «Menj 
s játszszál  azokkal  a szép  holmikkal,  melye- 
ket bácsid  hozott*. 

A gyermek  látható  örömmel  engedelmes- 
kedék. 

. « Miért  nem  szabad  velünk  maradnia?* 

kérdé  György. 

«Mert  a gyermekeknek  nem  kell  min- 
dent hallaniok,  a mit  a felnőttek  egymással 
beszélnek*,  viszonzá  az  anya.  «Tedd  félre 
azt  a liaszontalanságot,  Anna*. 

A fiatal  asszony,  ki  a testvérétől  kapott 


ajándékok  pontos  szemléletével  foglalkozott, 
mosolyogva  nézett  anyjára,  vállat  vont  s a 
különböző  apróságokat  az  asztalra  tette. 

«Nos  . . . mi  lesz  most,?*  kérdé. 

« Bátyáddal  akarok  beszélni*. 

« Anyám,  nem  akarom  hinni  ...» 

»Mit?»  vágott  szavába  az  öreg  asszony 
élesen.  «Hát  annyira  vagyunk,  hogy  gyerme- 
keim Írják  elő,  mit  szabad  mondanom,  vagy 
miről  kell  hallgatnom  ? Nagyon  megváltoztál, 
Anna.  Leány  korodban  még  szükséged  volt 
rám,  a megtestesült  alázatosság  voltál;  de 
most,  hogy  önálló  és  vagyonos  vagy  ...» 

«Hisz  én  nem  mondok  semmit*,  szakitá 
félbe  csillapitólag.  «Csak  azt  akartam  meg- 
jegyezni, hogy  Gyurinkat,  kit  olyan  rég  nem 
láttunk,  ne  gyötörd  . . . különben  örökre  el- 
megy a kedve,  hogy  meglátogasson  ben- 
nünket*. 

« Anyám  nem  akar  engem  megszomori- 
tani»,  mondá  György  szelíden  és  esdöen, 
«ugy-e  anyám,  nem?* 

«Bizonyára  nem*,  mondá,  szándékában 
megingatva.  Ez  a szelíd,  megadó  hang  arra 
a régi  időre  emlékezteié  öt,  midőn  György 
még  gyermek  volt.  «Sokáig  távol  voltunk 
egymástól,  fiam*,  folytatá.  Örülök,  hogy  végre 
láthatlak.  Szép  tőled,  hogy  hozzánk  jöttél,  s 
én  azt  annak  jeléül  veszem,  hogy  tiszta  szív- 
vel térsz  vissza  s végre  ismét  méltónak  tar- 
tod magad,  hogy  az  ur  szolgájának  hivatol*. 

«No  megadta  neki!*  mormogá  Anna. 
« Mindjárt  gondoltam !» 

« Hallgass  — te ! » kiáltá  az  öreg  asz- 
szony  szigorúan.  Leánya  megint  vállat  vont, 
hímzés  után  nyúlt  s hímezni  kezdett.  «Hogy 
az  idő  kárba  ne  vesszen*,  gondolta.  György 
a gyöngéd  fehér  ujjacskákat  nézte,  melyek 
ügyesen  tettek  öltést  öltés  után  s soha  nem 
hibáztak.  Ó ! ö mindenben  biztos  volt,  a mit 
csak  tett,  az  okos  testvér  . . . Ő soha  tév- 
útra nem  ment,  se  nagyban,  se  kicsiben.  A 
pap,  arczát  is  szemügyre  vette.  E pillanat- 
ban unalom  és  bosszúság  látszék  vonásain 
...  sejté  húga,  hogy  kellemetlen  dolgokra 
kerül  a szó?  A pap  mellett  újra  megszólalt 
anyjának  ércztelen  hangja:  «Nem  kell  rám 
nézned,  György ; csak  felelj ; mondd,  hogy 
, ismét  jó  lettél,  hogy  azt  a . . . azt  a leányt 
I elfeledted  ...» 

« Miért  beszéljünk  arról,  anyám?*  vága 
közbe  György  fáradtan. 

«Mert  leéli.  Én  annyit  szenvedtem  éret- 

ted,  oly  rettentően  szégyeltem  magam  mi- 
attad ...» 

Megállapodott.  György  nem  mozdult. 

« Hagyd  békén  őt»,  mondá  Anna.  Sze- 
relmes volt  egyszer  életében : sebaj.  Meg- 
bánta, jövőre  nem  teszi  s azzal  legyen  vége». 

Anna  bátyjára  kacsintott,  ki  azonban 
merően  maga  elé  nézett. 

«Az  a ruha,  a melyet  ő hord,  azt  az 
áldozatot  kivánja  tőle,  hogy  a világ  úgyne- 
vezett örömeiről  lemondjon »,  folytatá  az  anya 
leányához  fordulva.  «Sokat  kivánnak  ezzel? 
Én  soha  sem  voltam  boldogabb  és  nyugod- 
tabb,  mint  akkor,  midőn  a világ  folyásáról 
semmit  sem  tudtam.  Szüleim  már  öregek  vol- 
tak, midőn  én  még  gyermek  valék.  A nyu- 
galmat szerették  és  hogy  ne  zavarjam  őket, 
soha  sem  pajtáskodtam  azokkal,  kik  velem 
egykoruak  voltak;  mindig  otthon  maradtam, 
s csak  akkor  mozdultam  ki,  ha  templomba 
vagy  iskolába  mentem.  Jajj  lett  volna,  ha 
lármázni,  duzzogni  vagy  valami  óhajtást  nyil- 
vánítani mertem  volna!  Soha  sem  tánczol- 
tam,  soha  sem  csinositgatám  magamat,  soha 
nem  láttam  a világot.  És  mégis  boldog  vol- 
tam — akkor.  Csak  akkor  kezdődék  boldog- 
talanságom, midőn  kárhozatos  vakmerőséggel 
megtagadtam  szüleimnek  az  engedelmességet. 
Isten  szigorúan,  de  igazságosan  megbüntetett 
érte». 

Anna  sóhajtott  és  szorgalmasan  tovább 
hímzett.  Mindezt  már  számtalanszor  hallotta. 
A fiatal  pap  mire  sem  gondolva  nézett 
maga  elé. 

«Én  szerettem  apátokat*,  folytatá  az 
öreg  asszony.  «Jaj  nekem,  hogy  szerettem! 
Nem  volt  méltó  szerelmemre.  Szüleim  aka- 
rata ellenére  mentem  hozzá  nőül,  és  későn 
vettem  észre,  hogy  igazuk  volt,  hogy  mél- 
tatlannal keltem  egybe.  Apátok  soha  sem 
szeretett  engem.  Könnyelmű  ember,  semmi- 
házi volt.  Szüleimnek  ez  a kis  házuk  és  egy 
kis  vagyonuk  volt  ...  és  azért,  az  Isten 
bocsássa  meg  neki!  azért  vett  nőül.  Egyéb- 
iránt nem  vádolom  öt,  hanem  egyes-egyedtil 
magamat.  Engedelmeskedni  kellett  volna  tisz- 
teletreméltó szüleimnek  és  lemondani.  Nem 
tettem;  lassankint  gyáván  engedtem  e bűnös 
szerelemnek,  és  az  — méltán  — átkommá 
leve.  Sokat,  sokat  szenvedtem.  Szüleim  hir- 
telen elhaltak,  férjem  iszákossá  lett,  és  a 
gyermekek,  kiket  kimondhatatlan  fájdalom 
közt  szültem,  mindig  csak  néhány  hétig  él- 

tek ; azonkívül  szegénység,  talán  gyalázat 
fenyegetett  . . . rossz  idők  voltak  azok.  Isten 
levette  rólam  kezét,  mert  engedetlen  voltam 
szüleim  iránt  s ez  által  megsértettem  a ne- 
gyedik parancsolatot.  Nem  volt  szabad  bol- 
dognak lennem  a földön.  Mivel  engeszteljem 
ki  az  Istent  ? Erről  gondolkoztam  folyvást  . . . 
egész  éjeket  ébren  tölték,  kértem,  esedeztem, 
hogy  megvilágositson.  Akkor  jelet  adott  ne- 
kem. Ismét  érzém,  hogy  szivem  alatt  mag- 
zatot hordok.  Egy  napon  az  utczán  mentem 
és  azon  az  egyen  tépelődtem,  mint  mindig, 
mit  tegyek,  hogy  Isten  haragját  kiengesz- 
teljem ; arra  a gyermekre  is  gondoltam,  kit 
méhemben  hordék,  s azt  kérdém  magamban, 
mikép  neveljem  fel  jól  s mily  hivatásra  szen- 
teljem, hogy  derék,  Istennek  tetsző  ember 
váljék  belőle.  Éppen  egy  templom  előtt  men- 
tem el,  midőn  ezt  gondoltam,  s ebben  a pil- 
lanatban egy  pappal  találkozám ; ez  a jel 
Istentől  volt!  Papot  kell  nevelnem  a gyer- 
mekből. Boldogan  s megkönnyebbülve  men- 
tem haza  s bensőmben  fogadást  tettem,  hogy 
gyermekemet,  ha  fiú  lesz  és  életben  marad, 
az  Úr  szolgálatára  szentelem  és  pap  lesz. 
Néhány  hónap  múlva  fiam  született  és  ettől 
az  órától  fogva  minden  jobban  ment». 

Ismét  szünet  következett.  Anna  hátra- 
yeté  fejét  s nyújtózkodott,  hogy  a rajta  mind- 
inkább erőt  vevő  álmosság  elmúljék.  György 
mozdulatlanul  ült. 

« Szegények  voltunk  ugyan »,  folytatá  az 
anya  beszédét.  «De  egy  derék  pap  pártfo- 
gásba vett  bennünket  s megígérte,  hogy  kis 
Gyurim  neveltetéséről  gondoskodni  fog.  Apá- 
tok megváltozott;  megszeretett  benneteket, 
téged,  György,  és  a kis  Annát,  kit  három 
évvel  később  szültem.  Talán  ti  értetek  még 
rendes  ember  lett  volna,  ha  Isten  ki  nem 
szólítja  őt  ez  árnyékvilágból.  De  legyen  meg 
Isten  akarata!  Ő tudja  legjobban,  mi  szolgál 
javunkra.  Apátok  halála  után  legjobb  tudo- 
másom és  lelkiismeretem  szerint  neveltelek 
titeket,  hogy  te  György,  derék  pappá  és 
Anna  erkölcsös  hajadonná  legyen.  Isten  meg- 
áldá  fáradozásomat  s engedelmes  gyermekek 
maradtatok,  inig  az  a rémitő  óra  el  nem  ér- 
kezett, mely  életemnek  majd  véget  vetett  s 
a melyben  fiam  bűnös  kevélységgel  tudtomra 
adta,  hogy  pappá  nem  lehet  ...» 

György  fölrezzent.  Először  nézett  a be- 
szélő szemébe. 

« Anyám*,  mondá  --  hangja  szokatlanul 

keményen  csengett  — «én  mindig  teljesitém 
akaratodat.  A papi  ruhát  viselem.  Hagyd 
múltnak  a múltat.  Nem  jó  engemet  arra  em- 
lékeztetni*. 

«Még  mindig  a régi  dacz!»  monda  anyja 
mormogva.  a 

«Én  nem  vagyok  daczos»,  viszonzá 
György  és  megfogta  kezét,  «nem  is  voltam 
soha.  Emlékezzél  csak  ra.  Már  mint  kis 
gyermek  nem  tudtam  elviselni,  hogy  hara- 
gudjál rám  s mindig  önként  mentem  hozzád 
bocsánatot  kérni,  s ha  nem  adtad  meg,  majd 
agyon  sirtam  magamat . . . Sok  hibám  lehet, 
de  daczos  nem  vagyok  ...  Én  senkire  sem 
neheztelek  és  békében  akarok  élni  azokkal, 
kik  előttem  kedvesek  . . . nem  úgy  van? 
nem  úgy  volt  mindig?  Anna  legyen  tanúm, 
hogy  igazam  van-e  vagy  nincs  ?» 

:< Természetesen  igazad  van»,  mondá  húga 
a nélkül,  hogy  fejét  fölemelné.  «Én  csakugyan 
nem  tudom,  mi  jut  anyám  eszébe*. 

«De  én  tudom*,  viszonzá  az  öreg  asz- 
szony  keményen.  «Ha  te  pap  nem  volnál, 
gyöngébb  lennék  ...  De  igy  nem  vagy 
enyém,  nem  magadé,  senkié  sem,  hanem 
egyedül  Istené.  Neked  szüleid  vétkét  kell 
kiengesztelned  feddhetetlen,  igazi  papi  élet 
által.  Nem  hitvány  földi  boldogságunkról, 
hanem  mindnyájunk  lelke  üdvösségéről  van 
szó.  Én  téged  Istennek  áldoztalak  föl;  nem 
szabad  félig  — egészen  az  övének  kell  len- 
ned, minden  erődből  neki  kell  szolgálnod. 
Olyan  nehéz  az?  Midőn  megtudtam,  hogy 
plébánosod  szolgálójával  bűnös  viszonyt  szőt- 
tél, azt  mondám:  Megint  elért  a régi  átok; 
mi  itt  is,  ott  is  elkárhozunk.  Boldogtalan 
ember!  ilyen  módon  akarod  Istent  kielégí- 
teni ? Minden  fölebbvalód  dorgál  . . . miért? 
Mert  mindig  a világi  gyönyörökre  adod  ma- 
gadat s nem  tudod  magad  elhatározni,  hogy 
egyes-egyedül  magasztos  feladatodnak  élj...* 

György  fölállt. 

«Én  elmegyek  s többé  soha  nem  jövök 
felétek,  ha  igy  beszélsz  velem*,  mondá.  «Én 
a te  ;kedvedért  lettem  pap  . . . Anyám!* 
félbeszakitá  szavait  és  anyját  megrettenve 
vállon  fogta. 

Az  öreg  asszony  olyan  sápadt  volt,  mint 
a halál. 

«Az  én  kedvemért!*  mondá  érzéketlenül, 
mint  egy  beszélő  gép.  «Nem  Isten  iránti  sze- 
retetből ! * 

György  látta  már  anyját  egyszer  {ily 


rettentő  sápadtan  — akkor,  abban  az  órában, 
midőn  megvallá  neki,  hogy  nem  lehet  pappá. 
Megint  minden  — oh  ! oly  élénken,  oly  tisz- 
tán állt  előtte,  mintha  csak  tegnap  történt 
volna ; először  gyermeksége,  az  örökös  imád- 
ság és  templombajárás  . . . akkor  még  hitt, 
még  büszke  örömmel  tölté  el  az  a gondolat, 
hogy  egykor  az  oltárnál  fog  állni;  aztán  ké- 
sőbb — már  közel  volt  tanulmányai  befeje- 
zéséhez — hogy  is  volt  csak  ? Hirtelen  meg- 
szakadt valami  szivében.  Eleintén  nem  akarta 
hinni,  el  akarta  azt  a hangot  szivében  né- 
mitani,  el  akarta  magával  hitetni,  hogy  úgy 
gondolkozik  és  érez,  mint  azelőtt  ...  hiába! 
A kétség  nőtt,  bizonyossággá  lön,  nem  ámít- 
hatta többé  magát  s nehéz  küzdelmek  után, 
sok,  hosszú,  átsirt  és  átvirrasztott  éjszaka 
után  meg  merte  vallani  anyjának,  a mi  ben- 
sőjében történt  . . . hogy  mi  sem  ösztönzi 
őt,  hogy  pappá  legyen,  hogy  csalódott  ön- 
magában, és  hogy  pappá  nem  lehet.  Anyja 
mereven  nézett  rá  és  úgy  elsáppadt,  liogy 
borzongás  fogta  el  őt,  aztán  anélkül,  hogy 
egy  szót  szólna,  összerogyott  és  órákig  úgy 
feküdt,  mintha  meg  volna  halva.  És  húga,  a 
szolgáló,  a pap,  ki  őt  neveltette,  kiabáltak, 
üvöltöttek  s anyagyilkosnak  nevezték  őt 
s ő kétségbeesésében,  gyermeki  szereteténél 
fogva  zokogva  megfogadta,  hogy  anyjának 
mindenben  engedelmeskedik,  csak  újra  nyissa 
ki  szemeit,  csak  még  egyszer  nézzen  rá 
És  úgy  is  történt;  anyja  megint  föleszmélt, 
és  ö pappá  lett.  Anjrja  nyugodt  lehetett : 
Mindnyájok  lelke  üdvössége  meg  volt  mentve. 

György  azért  nem  neheztelt  anyjára. 
Hiszen  tudta,  hogy  megrögzött  tévedéstől, 
idea  fixától  vezérelve  követeié  tőle  ezt  az 
áldozatot.  Fia  volt  az  a hágcsó,  mely  őt  és 
mindnyájokat  a mennybe  vezesse  ...  A leg- 
tisztább meggyőződésből  hozatta  meg  fiával 
ezt  az  áldozatot.  Hiszen  az  ő szemében  ez 
nem  volt  áldozat;  még  meg  sem  köszönte 
neki.  Soha  nem  támadt  szivében  kétség  az 
iránt,  hogy  helyesen  járt-e  el  fiával  szemben, 
soha  legkisebb  szemrehányást  sem  tett  ma- 
gának. Ezt  tudta  György.  Azért  ma  sem 
haragudott  rá;  úgy  sem  térítené  meg  soha, 
érzületét  nem  változtathatná  meg,  soha  nem 
indíthatná  részvétre  vagy  bánatra.  Ellen- 
mondása által  csak  elkeseríthetné  ...  ez  volna 
az  egész,  s azt  nem  akarta.  De  minek  is  ? 
Életét  már  úgy  is  eljátszotta  . . . hadd  tudja 
ezt  csak  maga  egyedül!  Az  áldozatot  már 

úgy  is  meghozta  ...  legalább  egy  ember  ör- 
vendjen rajta.  György  megfogta  az  öreg  asz- 
szony  kezét  s szelíd  hangon  monda:  «Félre- 
értettél  édes  anyám,  vagy  jobban  mondva, 
érzékenységem  ragadott  oly  kifejezésre,  a 
melyről  szivem  mit  sem  tud.  Vádjaid  jogosak  ; 
nem  mindig  voltam  olyan,  a milyennek  a pap 
kell,  hogy  legyen  ...  de  megígérem,  hogy 
meg  akarok  javulni.  Légy  türelemmel  irántam. 
Hogy  szenvedélyes  szivet  adott  a sors,  az 
nem  az  én  hibám  . . . Mindent  megteszek, 
hogy  szivemen  uralkodhassam.  Az  ifjúság 
nemsokára  elhagy,  s az  ifjúsággal  kihalnak 
a szenvedélyek  is  . . . Mind  a kettőt  sírba 
teszem  nemsokára*. 

Megcsókolta  anyja  kezét  s az  ablakhoz 
lépett.  Anna  szemmel  tartá  őt,  megcsóválta 
fejét  s haragos,  szemrehányó  tekintetet  ve- 
tett anyjára,  ki  összetett  kézzel  s halkan 
mozgó  ajkakkal  ült  helyén.  Miért  örökösen 
oly  dolgokat  feszegetni,  melyeket  megváltoz- 
tatni úgy  sem  lehet?  Anyjuk  nagyon  is  egy- 
ügyű . . . miért  vesz  föl  mindent  oly  komo- 
lyan és  fontoskodva?  És  György  is  beletö- 
rődhetnék már  egyszer  sorsába  . . . ugyan 
minek  van  hijjával,  hajói  felgondoljuk?  Hisz 
szegények  voltak,  nevelése  ilyeténkép  mibe 
sem  került,  el  volt  látva  ...  Ha  Anna  tudta 
volna,  hogy  oly  szerencsésen  mehet  férjhez, 
talán  pártját  fogja  Györgynek,  s anyját  ipar- 
kodott volna  más  véleményre  téríteni;  de 
azt  nem  láthatta  előre.  Most  már  béküljön 
ki  sorsával  Isten  hírével!  Mire  való  a maga 
és  mások  életét  megnehezíteni?  Sem  anyja, 
sem  bátyja  nem  tudták,  hogyan  kell  élni . . . 
ő,  Anna,  mindig  elégedett  és  vidám  volt ; 
miért  nem  vesznek  róla  példát? 

Összehajtá  hímzéseit  s fölkelt. 

«Már  sötétedik»,  mondá  Anna.  «Nekem 
s a kicsinynek  haza  kell  mennünk.  Mikor 
látogatsz  meg  bennünket,  György ?» 

« Holnap,  ha  nincs  kifogásod  ellene*, 
mondá  az  asztalhoz  visszafordulva. 

«Pompás.  Talán  nálunk  is  ebédeltek,  te 
és  anyám?* 

A meghívást  elfogadták.  Anna  fiát  hívta, 
s György  mindkettőjüket  a lépcsőig  kisérte. 
Ott  meghagyá  Anna  a kicsinek,  hogy  menjen 
előre,  s hízelegve  bátyja  karjára  tette  kezét. 

«Mily  szép  és  érdekes  vagy!*  mondá. 

« Feltudom  fogni,  hogy  egy  leányt  elbolon- 
ditottál  . . . mikor  lesz  beiktatásod,  mint  vi- 
káriusnak ? » 


«Nyolcz  nap  múlva*. 

«Ott  egész  magad  leszesz  . . . káplár y 
nélkül  ? » 

« Egészen  magam*. 

«No,  akkor  hát  semmi  sincs  többé  fiiad- 
ban . . . Azt  tehetsz,  amit  akarsz*. 

«Hogy  érted  ezt?  mit  tegyek  kényem- 
kedvem  szerint?* 

«Azt  értem,  hogy  most  magadhoz  ve- 
heted azt  a leányt  . . . magad  ura  vagy,  s 
nem  kell  többé  fölebbvalóid  orrfintorgatásá- 
tól  tartanod*. 

György  kissé  csodálkozott  ezen  az  illet- 
len naivságon.  De  csakhamar  összeszedte  ma- 
gát s nevetve  mondá:  « Köszönöm  a jó  taná- 
csot. Sajnos,  hogy  későn  jött.  Az  a leány,  a 
kiről  beszélsz,  már  rég  férjhez  ment*. 

«Úgy?»  mondá  elnyújtva.  «Milyen  kár! 
. . . Nagyon  szeretted  őt?*  tette  hozzá  s 
ragyogó  szemei  gúnyosan  s kíváncsian  csil- 
logtak rá. 

Megzavarodva  forditá  el  fejét.  A kímé- 
letlen húg  sokkal  kellemetlenebb  volt,  mint 
a szigorú  anya. 

«Most  szégyenli  magát  a főtisztelendő 
ur!»  kiáltá  Anna  hangosan  nevetve.  «Isten 
veled ! Elengedem  a választ.  Albert  lent  vagy? 
Utána  kell  sietnem,  mert  még  valami  bolon- 
dot tesz.  Tehát  — holnap.  Csókolom  kezét 
fő  tisztelendő  ur». 

Csakugyan  megtette,  s aztán  még  min- 
dig kaczagva,  kecses  léptekkel  elsietett.  így 
tudott  Anna  mindig  megszabadulni  tőle  — 
valami  tréfás  szóval  vagy  kaczajjal,  vala- 
hányszor György  vonakodva  megkisérté  szi- 
vét előtte  föltárni.  Érzületének  változása 
kellemetlen  volt  rá  nézve;  kapzsiságból,  a 
családi  jelenetek  és  felvilágosítások  és  za- 
varoktól való  félelemből,  kicsinyes  hiúságból 
mindig  süketnek  tétette  magát,  félénk  czél- 
zásait  nem  akarta  elérteni  s mindenben  any- 
jának adott  igazat  . . . nem  meggyőződésből, 
hanem  csak  kényelemből.  Jól  veszi  ki  magát, 
ha  pap  van  a családban,  mert  a szegények- 
nek bizonyos  tekintélyt  ád  s sokféle  segély- 
forrást  nyit  számukra  ...  es  volt  az  oka.  És 
még  csalfa  is  volt  hozzá,  ez  a szőke,  rózsás 
arczu  húga  . . . nem  egyszer,  hanem  százszor 
is  mondá  neki  hízelegve  s enyelegve:  «Soh’se 
bántsd,  György  . . . majd  hozzád,  plébániádra 
költözöm  s én  viszem  háztartásodat  .... 
soha,  soha  nem  megyek  férjhez,  mert  egy 
férfit  sem  fogok  úgy  szeretni,  mint  téged...* 

Minden,  minden  [hamis,  minden  szó  hazug ; 
csak  azért  mondta,  mert  tudta,  hogy  meny- 
nyire ragaszkodik  hozzá,  mily  rajongóan 
szereti  öt  . . . György  hitt  neki  — akkor  — 
ezt  a testvéries  együtt-élést  oly  szépnek  és 
békésnek  festette,  hogy  annak  reményében 
félig-meddig  kibékült  sorsával.  Hogy  kine- 
vette aztán  őt,  öt,  ki  mindent  hitt,  mert  ő 
maga  soha  sem  hazudott!  Húga  le  akarta 
őt  csillapítani,  engedékenységre  birni,  min- 
dent megtettek,  hogy  lágy,  túlságos  gyöngéd 
fiúi  s testvéri  szivét  legyőzzék  . . . s most? 
Rosszalás,  elégedetlenség  az  egyik,  közönyös- 
ség és  gúny  a másik  részről  — ezt  nyerte 
vele.  A lépcső  karfájára  támaszkodva  nézett 
lefelé  s gondolkozott,  gondolkozott,  gondol- 
kozott . . . Csak  midőn  anyja  hangját  hallá : 
«Hol  maradsz,  György ?»  rezzent  föl  komor 
mélázásából,  s feleié:  «Jövök  már»,  s lassú 
léptekkel  visszatért  az  öreg  asszonyhoz. 

(Folyt,  köv.) 


IRODALOM  ÉS  MŰVÉSZET. 

Az  akadémia  nagyhete.  A m.  tudományos  aka- 
dnia idei  iXLV.)  nagygyűlését  illetőleg  elegyes  igaz- 
gatósági és  ünnepélyes  közülését  május  hó  26  tói  31-ig 
a következő  sorrendben  fogja  megtartani : május  26-án 
(kedden)  délután  5 órakor  nagygyülési  osztályülések. 
Tárgyak:  a)  pályamunkák  bírálatainak  bemutatása. 

b)  Uj  pályakérdések  kitűzése,  c)  Az  osztályokba  aján- 
lott tagok  felett  szavazás.  A II.  osztály  javaslatot 
tesz  a nagy-jutalom  és  Marczibányi  mellékjutalom  oda- 
ítélése iránt.  Május  27-én  (szerdán)  délután  az  összes 
akadémia  ülése.  Tárgyai:  a)  A nagyjutalom  és  a Mar- 
czibányi jutalom  odaítélése,  bj  Pályázatok  eldöntése. 

c)  Uj  pályakérdések  kitűzése,  d)  Az  osztályok  tag- 
ajánlatainak bemutatása  ej  Szavazás  a képes  teremben 
elhelyezendő  arczképek  tárgyában.  Május  28  án  (csü- 
törtökön délután  5 órakor  az  akadémia  elegyes  ülése. 
Tárgya : Az  akadémia  elnökének  választása.  Délután 
fél  hat  órakor  az  akadémia  ülése.  Tárgya : Tiszteleti, 
rendes,  levelező  és  külföldi  tagok  választása.  Május 
30-án  (szombaton)  déli  12  órakor  az  igazgató  tanács 
ülése.  Május  31-én  (vasárnap)  délelőtt  10  órakor  ünne- 
pélyes közülés,  melynek  tárgyai  az  elnöki  megnyitón 
és  titkári  jelentésen  kívül  Trefort  Ágoston  emlék- 
beszéde gróf  Lónyay  Menyhért  felett  s Fodor  József 
rendes  tagnak  egy  nagyobb  szabású  egészségügyi  ér- 
tekezése. 

Uj  diszmü  első  füzete  jelent  meg  a Divald  Ká- 
roly ismert  műintézetében : «Dürer  Albert  élete  és 
művészete*,  mely  húsz  füzetben  fogja  bemutatni  a 
tizenötödik  század  nagy  mesterének  mintegy  százhúsz 
kiválóbb  metszetét.  A szöveget  dr.  Szendrei  János 
írja,  ki  az  első  füzetben  előszót  közöl,  röviden  jelle- 
mezve a magyar  eredetű  Ajtóscsalád  híres  tagjának : 


Dürer  Albertnek  művésze  ét  és  elmondva  életének 
főbb  adatait.  A füzet  első  lapja  a művész  saját-met- 
szetü  arczképét  tünteti  föl,  tiszta  nyomásban,  művészi 
kivitelben.  Még  négy  lap  csatlakozik  hozzá,  Dürer  öt 
művének  fényképnyomatával.  Köztök  a paradicsomi 
kép  : az  első  emberpár  vétkezése.  Az  uj  díszmű  ugyan- 
azon alakban  jelenik  meg,  mint  a «Képzőművészet 
remekei*  czimü  elterjedt  vállalat.  Minden  füzet  ára 
másfél  forint,. 

A tudományegyetem  harmadfélszázados  jubileu- 
mához. Az  egyetemi  tanács  a tudományegyetem  meg- 
alapításának május  13  ára  eső  harmadfélszázados  jubi- 
leuma alkalmából  elhatározta,  hogy  az  egyetem  nagy- 
nevű megalapítójának,  Pázmán  Péter  bíboros-érseknek 
összes  kiadott  és  kiadatlan,  latin  és  magyar  műveit 
együttesen  ki  fogja  adni.  E határozatot  Trefort  mi- 
niszter is  jóváhagyta,  sőt  az  előleges  költségek  fede- 
zésére 1500  forintot  is  utalványozott.  A hittudományi 
tanári  kar,  mely'  a monumentális  mű  kiadására  vállal- 
kozott, a napokban  egy  kiadó-bizottságot  küldött  ki 
a részletek  megállapítására.  Ez  annyival  könnyebb, 
mert  a kar  tanárai  már  öt  év  óta  foglalkoznak  a nagy 
mű  kiadásának  eszméjével.  A műre  közelebb  előfize- 
tési felhívást  bocsátanak  ki. 

Lesseps  Ferdinánd  a franczia  akadémiában.  Les- 
seps  Ferdinándnak,  a szuezi  csatorna  megalkotójának 
felvétele  a franczia  akadémia  tagjai  közé,  — mint,  Pá- 
riából Írják  — valóságos  irodalmi  esemény nyé  alakult, 
egyrészt,  mert  Lesseps  volt  az,  a kit  felvettek,  más- 
részt pedig  mert  Renan  volt  az,  a ki  őt  az  akadémia 
nevében  üdvözölte.  Lesseps  röviden  beszélt  és  leg- 
inkább csak  arra  szorítkozott,  hogy  megköszönje  a 
franczia  akadémiába  történt  beválasztását.  Renan  be- 
széde majd  egy  óra  hosszat  tartott  s szónoki  mestermű 
volt.  Renan,  felelve  Lesseps  beszédére,  visszautasította 
annak  azt  az  állítását,  hogy  (Lessepsnek)  nincsenek 
irodalmi  érdemei,  melyek  feljogosítanák  arra,  hogy  a 
franczia  akadémiában  helyet  foglalhasson.  Utalt  az 
akadémia  hagyományaira,  melyek  szerint  az  akadémia 
kapui  minden  dicsőség  előtt  tárva  állanak. 

Olasz  irodalomtörténeti  szemle.  A múl  év  utolsó 
negyede  óta  az  olasz  irodalomtörténetnek  is  meg  van 
rég  hiányzott  közlönye,  a «Rivista  critica  della  Lette- 
ratura  italiana*.  A szemle  az  olasz  irodalomtörténeti 
művek  beható  ismertetésén  kívül,  értekezéseket,  az 
olasz  irodalomra  vonatkozó  külföldi  közlemény  ek  fej- 
tegetését s minden  szakba  vágó  czikkeket  közöl.  A 
munkatársak  sorában  csupa  tekintélyes  nevekkel,  köz- 
tük Carducci,  Ferrari,  Teza  sat.  neveivel  találkozunk. 

Richter  János  hazánkfia,  ki  évenkint  ápriltól  jú- 
niusig Londonban  szokott  filharmóniai  hangversenyeket 
vezényelni,  az  idén  vidéki  angol  városokban  kezdte 
meg  működését.  A napokban  Oxfordban  járt  s ez  al- 
kalomból az  ottani  egyetem  dísztermében  a tanárok  s 
hallgatók  élénk  tapsa  közt  ünnepélyesen  « zenetudor* -rá 
avatták.  Ez  igen  ritka  és  nagy  kitüntetés,  melyben 
kevesen  részesülnek  : Haydn  József  is  birta  e czimet. 
Richtert  idei  kőrútjára  az  egy'es  angol  városok  ható- 
sága hívta  meg. 


Szerkesztő  : Ábrányi  Emil.  — Kiadó : Aigner  Lajos. 

A PUSZTA  BEFOLYÁSA 

A MAGYAR  KÖLTÉSZETRE. 

Irta:  Dr.  Jancsó  Benedek. 

(Folyt.) 

A XIX.  század  költészetének  egyik  leg- 
jellemzőbb vonása  a természet  iránti  mély 
vonzalom,  a természet  ama  határtalan  sze- 
retető., mely  a század  némelyik  nagy  költő- 
jénél a szó  nemesebb  értelmében  vett  pan- 
tkeismussá  válik.  Ez  érzés  szembetűnőbben 
a század  első  felében  uralkodó  romanticismus 
kebelén  lép  fel;  de  eredete  visszavihető  a 
múlt  századra.  Rousseau  evangéliuma,  a ter- 
mészetes élet  reaktiója  a társadalmi  élet  üres- 
ségével szemben  és  Göthe  naturalisztikus 
pantheismusa  adják  meg  a hatalmas  lökést, 
a jelen  század  költészete  ez  uralkodó  jellem- 
vonásának. Költészetben  és  tudományban  egy 
iránt  jelszóvá,  sőt  mi  ennél  több,  határozott 
törekvéssé  válik  az  embernek  a természethez 
való  közelebb  hozása:  érteni  a természetet 
és  együtt  érezni  a természettel.  Voltaképen 
ebben  semmi  uj  sincs,  hiszen  a törekvés, 
együtt  érezni  a természettel  és  megérteni 
a természetet,  az  emberiségnek  természetes 
állapota  korából  származó  eredeti  alapszem- 
lélet és  érzés  formája.  A német  romantika 
korabeli  nyelvtudósok  kedves  szava  járása 
volt,  a természetes  ember  érzékei  finomsá- 
gának jellemzésére,  hogy  az  ős- ember  hal- 
lotta a tű  növését. 

Ma  nem  hallja  senki  a fü  növését,  de 
azért  a természet  kebelén  élő  nép  nemcsak 
érzi  a természet  titkos  beszédét,  hanem  ré- 
szesévé is  teszi  a természetet  saját  érzései- 
nek. Elandalodásában,  elmerengésében  egynek 
érzi  magát  a nagy  mindenséggel,  saját  lényét 
és  saját  érzéseit  átviszi  a természetre.  A nagy 
mindenség,  a suttogó  erdő,  a zúgó  folyam, 
az  éneklő  madár,  a zümmögő  bogár,  a ka- 
szált mező  méla  nesze  mind  csak  resonatorai 
érzelmeinek.  így  olvasztja  be  aztán  lassan 
és  öntudatlanul  a természet  képeit  saját  ala- 


nyiságába. Ezért  sírnak  a fák,  a hol  a bá- 
natos szivii  szerető  elmegy,  ezért  hajlik  le 
az  ág,  ezért  siratja  meg  a madár  a nép  bá- 
natos fiát,  ezért  válik  a holt  kedvesét  sirató 
legény  fájdalmától  a liliommal  festett  koporsó 
sötétté. 

A nép  és  a jelen  század  nagy  költőinek 
e vonzódása  a természethez  élénken  emlé- 
keztet a görög  világfelfogás  pantheistikus 
naturalismusára.  Igazi  üdvös  reactio  szemben 
a keresztyén  világíelfogással,  melyet  Hegel 
igen  találóan  a természetes  élet  megtagadá- 
sának mondott.  De  mig  a görög  művészi  ér- 
zéke és  hajlama  a személyesitéshez  e pan- 
theistikus felfogását  a természetnek  művészivé 
tette,  addig  a modern  kor  népembere  és 
költői  a faj  benső  és  jellemző  tulajdonságá- 
nál fogva  mjYhikus  helyett  mistikussá,  igazi 
metafizikai  pantheismussá.  Ma  a természet- 
ben érzéseink  és  felfogásunk  visszhangja, 
mint  alaktalan,  mint  megnevezhetetlen  sej- 
telem és  öntudatlan  érzelem  nyilvánul,  mig 
a görögöknél  személyesítve  szoborszerii  plas- 
ticitással,  mint  nympha,  vagy  satyr,  vagy 
nemtő  állott  elé.  A görög  természeti  felfo- 
gása művészibb,  de  korlátoltabb.  A modern 
kor  emberéé  kevésbé  művészi,  de  a végtelen, 
a megmérhetetlen  természet  fogalmához,  igazi 
lényegéhez  közelebb  álló  és  fensőbb  rendű. 

A modern  népek  természet-felfogásában 
azonban  megtaláljuk  mind  ama  különbsége- 
ket, melyeket  magok  a természeti  viszonyok 
hatásai  szülnek  az  emberi  lélekben. 

A természet- felfogás  igazi  metafizikai 
pantheismusát  Göthénél  találjuk  meg  legna- 
gyobb művészettel,  de  igen  sok  görög  remi- 
niscentiával  kifejezve.  A germán  kedély  leg- 
élénkebben és  legjellemzőbben  Tiecknél  tük- 
röződik vissza.  Az  ö romantikus  természet 
szemlélete  leghívebb  kifejezője  a természet 
és  az  ember  öntudatlan  lénye  összeolvadásá- 
nak, az  egyén  teljes  feloszlásának  a nagy 
mindenség  összhangzatában.  Tieck  és  egyál- 
talán a német  romantikusok  természetfelfo- 

gásában  az  uralkodó  elem  ama  rejtély  esség, 
a szemlélődő  lélek  ama  passivitása,  mely  a 
germán  fenyves  erdő  és  mocsaras  talaj  ered- 
ménye. 

Az  angol  nép  természet-felfogását  leg- 
hívebben az  úgynevezett  lakeisták  és  natu- 
ralisták fejezik  ki.  Ez  áramlat  erővel  telje- 
sebb felléptét  Wordswortlitól  számíthatjuk, 
kinek  természetfelfogása  ugyszólva  rokon  a 
német  romantikusokéval.  Betetőzését,  typikus 
kifejezését  Byronnál  és  Shelleynél  kereshet- 
jük. Náluk  válik  a lakeisták  természetszere- 
tete igazán  teremtő  erővé.  Az  ö természet- 
szeretetök  nem  a moralista  eunuch  szeretete, 
hogy  Shelleynek  Wordsworth  természet- sze- 
retetére  czélzó  e kifejezését  használjuk,  hanem 
a természetes,  az  ős-ember  ösztönszerü  sze- 
retete az,  mely  a nagy  természetet  az  egyén 
resonátorává  teszi. 

Byron  természeti  felfogásában  az  angol- 
szászfaj sajátos  jelleme  nyilvánul.  Mig  Words- 
worth  ugyszólva  a természetet  csak  kisszerű, 
inkább  csinos,  mint  fenséges  nyilvánulataiban 
szereti,  addig  Byron  érzéketlen  marad  az 
organikus  természet  kisebbszerű  nyilvánula- 
tai  előtt.  Őt  csak  a szervetlen  természet  nagy- 
szerű nyilvánulatai : az  orkánok,  a jéghegyek, 
az  égig  nyúló  sziklabérczek  s a tenger  vég- 
telene vonzzák  ellenállhatatlanul,  ügy  érezzük, 
mikor  nagyszerű  természeti  hangulat- képeit 
olvassuk,  hogy  az  ő lelke,  az  ő egyénisége 
is  egy  része  a természetnek ; de  egyszersmind 
a hegyek,  a viharos  tenger,  a fényes  ég  is 
részei  a mindenséget  átfogó  lelkének.  Byron 
természeti  felfogása  nyilván  elárulja,  hogy 
unokája  a Foulweather  Jack- nek,  ennek  a 
vakmerő  kalandos  tengerésznek  az  ivadéka 
azoknak  a vakmerő  észak-gennán  hajósoknak, 
kik  törékeny  sajkákon  ülve,  mint  kalózok 
laknak  majdnem  szakadatlanul  a viharos  éj- 
szaki  tengeren. 

Shelley  abstract  irányú  szelleme  azonban 
nem  ily  konkrét  alakban  fogja  fel  a termé- 
szetet, hanem,  ha  szabadna  e kifejezéssel 
élni,  mathematikai  elvontságában.  Ezért  nem 
is  érdeklik  őt  annyira  a földön  nyilvánuló 
természeti  jelenségek,  mint  a természet  kos- 
mikus  nyilvánulatai.  Mig  a többi  költőt  a 
vihar,  a tenger,  az  erdő  vagy  a virág  szép- 
sége vonza,  addig  őt  a világ-egyetemének 
abstract  szépsége.  Mindazáltal  szenvedéllyel 
szereti  a tengert ; csónakában  hanyatt  fekiive, 
szemeit  a fénylő  égre  szegezve  irta  költe- 


ményeinek nagyobb  részét,  melyeknek  me- 
részségében, forradalmi  szellemébeu  a tenger 
haragos  hullámainak  zajgását  halljuk  olykor- 
olykor visszhangzani. 

Az  angol  nagy  költők  közül  azok,  kik 
fajuk  férfias  typusát  hordják  magukon,  ki- 
mondhatatlanul szeretik  a tengert.  Nemcsak 
Shelley  szeretett  csónakában  a habokon  rin- 
gatózni, hanem  Byron  is  órákig  elúszott  a 
tenger  hullámai  között.  Swinburne  Algernon. 
a jelenkori  angol  költői  irodalom  e kétség- 
telenül legkiválóbb  költője  bizonyos  vad  gyö- 
nyörrel szeretett  ifjúkorában  Newcastle  ko- 
pár szikláiról  beugorni  a tengerbe.  A tenger 
vize  életelemüket  képezte  a költőknek  is, 
mint  a székely  népmesében  a közönséges  ha- 
landó asszonnyá  lett  vizi  tündér  fiának.  E 
költők  azzal  az  érzékies  szerelemmel  viseltet- 
nek a természet  iránt,  melylyel  egy  26  éves 
fiatal  férfi  szokott  kedvese  iránt  viseltetni. 
A természetes  őserö  fékezetlen  ereje  nyilvá- 
nul ebben  a hangulatban.  Hogy  miként  me- 
rül el  a természet  e kéjes  élvezetébe  a költő, 
azt  legjobban  megérthetjük  Turgenjew  egyik 
elbeszéléséből,  melyben  egy  mezei  kalandját 
beszéli  el.  Szeretett  — úgy  mond  — órákig 
elúszni  a mezőt*  átszelő  patak  habjaiban. 
Teste  kéjesen  zsibongott,  mikor  usztában  a 
vizi  páfrány,  vagy  a hínár  végig  simította 
hátát. 

Turgenjew  azonban  máskép  fogja  fel  a 
természetet,  mint  a többi  költő.  Mig  a többi 
költők  a természetet  érzelmeik  resonátorává 
teszik,  addig  ő tárgyilagosan  úgy  fogja  fel, 
mint  valami  fenségesen  szép,  de  az  ember 
sorsa  iránt  érzéketlen  alkotást,  bzerinte  a 
természet  egy  fenséges  szépségű,  de  részvét 
nélkül  való,  érzéketlen  eröhalmaz.  Mig  a 
romantikusok  felfogása  szerint  a természet 
maga  a megtestesült  szeretet,  addig  Turge- 
njew  szerint  szeretet  és  gyűlölet  nélkül 
való  közönyösség.  A természet  szerinte 
egyenlő  közönyösséggel  tekint  a porszemre, 
a féregre,  az  emberre  és  érzelmeire.  A ter- 
mészet e sajátságos  felfogása  egyenes  ered- 
ménye az  orosz  nép  vérmérsékletének  és 
Oroszország  természeti  viszonyainak.  Az  orosz 
sikság  sárga  agyagos  talajával,  cseplesz  nyir 
erdeivel,  az  orosz  nép  túlnyomóan  növényi 
tápláléka  közönyössé  és  érzéketlenné  teszi 
az  orosz  szellemét.  A hideg  időjárás  eltom- 
pitja  az  érzékek  felfogó  képességét  s azzal 
együtt  a kedély  rugékonyságát ; csakis  egye- 

dűl  Dél-Oroszországban  lesz  élénkké  az  orosz 
vérmérséklet  és  fogékonnyá  az  orosz  szellem 
a természet  szépségei  iránt;  csakhogy  itt 
már  Turgenjew  orosz  parasztjai  helyett  ko- 
zákok laknak. 

E költők  műveiben  az  ember  is  akként 
tükröződik  vissza,  mint  a természet.  A német 
romantikusok  mistikus  természet-felfogásával 
együtt  járt  a mistikus,  a holdkóros  termé- 
szetű emberek  rajzolása  is.  Byron  ép  úgy 
szereti  az  erős,  a vad  és  férfias  egyénisége- 
ket, mint  az  imponáló  és  megrázó  természet- 
jelenségeket. A társadalomból  nemcsak  a ter- 
mészet ölébe  menekül,  hanem  a természetes 
emberek  közé  is.  Nemcsak  ki  ül  a tengerbe 
nyúló  szikla  tetejére  gyönyörködni  a ten- 
ger fékezhetetlen  erejében,  hanem  felkeresi 
Ali  pasa  janicsárjait,  az  albán  hegyek  fél- 
vad harczosait  és  északi  Görögország  félig 
hős,  félig  rabló  klephtjeit.  Childe  Hanoid- 
nak méltó  társai  a Korzár,  a Gyaur,  Lara 
stb.  Byron  hőseinek  egyéniségében  vissza- 
tükröződik termeszet-felfogása  ép  úgy,  mint 
Turgenjew  parasztjaiban,  fölösleges  emberei- 
ben és  nihilistáiban  az  orosz  természeti  vi- 
szonyok által  sugalt  felfogás  és  alapszem- 
lélet. 

Ezek  alapján,  azt  hiszem,  nagyon  is 
érthető,  hogy  miért  játszik  Petőfi  költésze- 
tében a betyár,  a csikós  és  egyáltalán-  a 
puszták  szabad  fia  oly  nagy  szerepet,  és  miért 
rajzolja  Arany  Toldiban  és  egyáltalán  min- 
den ilyen  tárgyú  költeményében  tárgyilagos 
művészetének  egész  erejével  a földmivelő 
életet  folytató  magyar  népet  a maga  erkölcsi 
tisztaságában  s vonzó  szépségében. 

Én  azt  hiszem,  annak  hogy  Petőfi  köl- 
tészetében oly  nagy  szerepet  játszik  a puszták 
fia,  van  egyéb,  valami  más,  bensőbb  oka  is, 
mint  a kor  demokratikus  iránya.  Tudom, 
hogy  e kor  költőinek  igazi  nemes  törekvé- 
sét képezte  a népéletet,  a puszták  fiait  köl- 
tői fénnyel  körül  venni  szemben  a kiváltsá- 
gos nemességgel.  De  ez  még  nem  elég  annak 
kimagyarázására,  hogy  Petőfi  a törvényes 
társadalommal  harczban  álló  puszták  fiát 
teszi  költészetének  egyik  főhősévé  és  saját 
egyéniségének  kifejezőjévé,  mert  hiszen  épen 
ily,  sőt  talán  bizonyos  szempontból  nemesebb 
hőse  is  lehetett  volna  költészetének  a sze- 
gény jobbágy,  vagy  a földmivelő  magyar 
nép,  ép  úgy,  mint  Arany  Jánosnál. 

Kimutattuk,  hogy  Petőfi  egyéniségének 


kifejlődésére  mily  hatást  kellett  gyakorolnia 
szülőföldje  természeti  viszonyainak  és  ere- 
detének. Most  már  nincs  egyéb  hátra,  mint 
legalább  vázlatosan  kimutatni  e hatást  köl- 
tészetében is. 

Azt  mondottuk,  hogy  a vér  heve,  a 
képzelet  korlátlan  csapongása,  a jellem  ki- 
netikai oldala  az  ö egyéniségében  eredménye 
volt  a Duna-Tiszaköz  természeti  viszonyai 
hatásának  és  származásának. 

Petőfi  ez  egyéniségénél  fogva  nem  nézi 
objective  a természetet,  hanem  annak  tünemé- 
nyeit subjective  fogja  fel  és  tükrözteti  vissza 
költészetében.  Korlátlansági  érzetét,  akaratá- 
nak fékezhetetlen  szabadságvágyát,  melyet 
eredetileg  a természet  hatásának  köszön,  át- 
viszi a természetre  és  abban  csak  azt  látja 
meg,  lelkének  gyűjtő  lencséjével,  csak  azt 
fogja  fel,  mi  annak  megfelel.  A magas  bér- 
ezeket,  a Kárpátoknak  vadregényes  * táját 
nem  szereti,  a bérezek  óriás  tömege,  a szűk 
völgyek  homálya  lenyomólag  hatnak  szabad- 
röptü  szellemére.  Csak  az  alföld  tenger  sik 
vidékén  érzi  magát  jól,  mint  a börtönéből 


kiszabadult  sas. 

Lelkében  nincs  semmi  titkos,  semmi 
hajlandóság  a misticismusra.  Egy  érzése  van, 
mi  hatalmasabb  minden  másnál : a szabadság 
szeretete  és  jellemének  egy  vonása,  mi  leg- 
inkább megkülönbözteti  őt  a tömegtől:  az 
őszinteség.  Lelkét  látja  visszatükröződni  a 
nyitott  levélként  előtte  fekvő  alföldben.  Ott 
szeretne  élni  a puszta  közepén,  mint  Ará- 
biában a szabad  beduin.  A puszta  előtte  a 
szabadság  képe,  a szabadság  pedig  lelke  is- 
tensége. Ebbe  a nyitott  levélként  elterülő 
nagy  sikságba  a teremtő  hatalmas  gondola- 
tokat irt.  Szeretete  és  vonzódása  a pusztához 
megtanította  őt  e gondolatok  olvasására. 
Érti  és  átérzi  a pusztai  természet  minden 
jelenségét  s azért  tudja  élvezni  a puszta 
szépségét  is.  A gulya  kolompja,  a ménesek- 
nek nyargaló  futása,  a csikósok  kurjantása, 
az  ostorpattogás,  a tó  nádasából  felrepülő 
vadludak  szárnya  csattogása,  a smaragdszinü 
kalászos  búzát  ringató  szellő  lágy  zenéje,  a 
futó  gyiktól  zörgő  harasz  zizzenése  nem  ért- 
hetetlen hangok  lelke  előtt,  megérzi  ő ezek 
titkos  beszédét,  mint  Dante  meghallotta  a 
fény  hangját. 

A puszta  élete  konkrét  valóságban  tűnik 
fel  szemei  előtt  s lelke  titkos  műhelyébe 
feldolgoztatva  talál  költészetében  műv' 

kifejezést.  Az  erő,  a szilajság,  a korlátlan- 
ság és  a szabadságvágy  minden  természetes 
nyilvánnlata  visszhangot  és  rokonszenvet 
kelt  lelkében.  Az  üldözött  betyárhoz  társul 
oda  szegődik  a hóval  befútt  pusztán  baran- 
goló farkas.  Ez  üldözött  dúvad  artikulálatlan 
üvöltése  öt  a tömeg  távolban  viharként  zúgó 
szabadságdalára  emlékezteti.  A puszta  erő- 
vel teljes  alakjai  és  természetnyilvánulatai 
nem  teszik  kedélyét  betegesen  szentimentá- 
lissá, mint  a német  romantikus  költőét  a 
fenyves  erdő  sötétjében  kéklő  ibolya  illata. 
Érzelmei  ép  ezért  nem  is  halványulnak  el, 
hanem  ha  a bánat  és  a fájdalom  könnyet  csal 
szemére,  lelkében  a talaj  természete  által 
szült  melancholia  érzései  erejével  szép  össz- 
hangzatba  olvad. 

(Folyt,  köv.) 


ASSZONYOK  ELLEN. 

— EREDETI  ELBESZÉLÉS.  — 

Irta:  Mignon. 

(Folyt.) 

Én  magam  is  örültem  ennek.  Mert  ama 
megmagyarázhatatlan  lelki  zavart  s keseiii 
gondolatokat,  melyeket  bennem  felköltött,  nem 
tulajdoníthattam  egyébnek  a szánalomnál. 

Sajnáltam,  hogy  ennyi  szépség,  ennyi 
ész  és  ferde  utón  tévelygő  erő  gyümölcsözet- 
leniil  fogna  elveszni. 

Nem  tudom  miért,  de  én  rendkívülit  lát- 
tam e gyermekben,  s rendkívüli  kifejlést  vár- 
tam tőle  . . . 

Az  utolsó  napon,  mielőtt  az  intézetbe 
vitték  volna,  leült  az  egyik  ablakhoz  s én 
mellette  álltam. 

Sötétzöld  ruhácska  volt  rajta,  fekete 
zsinor-diszitéssel. 

Megnéztem  egy  nyakán  függő  medail- 
lont,  csakhogy  közel  hajthassam  fejemet  fe- 
jéhez, s karom  egy  kevéssé  a fejlődő  kezecs- 
kén pihenhessen. 

Oly  jól  esett  a melegség,  melyet  ez 
érintés  okozott. 

S ő oly  elfogulatlanul,  oly  nyugodtan 
viselte  magát,  mintha  vére  meg  sem  tudna 
mozdulni,  mint  a befagyott  patakok. 

Nem  szerelem  késztetett  erre,  hiszen 
gyermeket  nem  szeretünk  szerelemmel;  ha- 
nem ösz-önszerii,  valami,  hasonló  ahhoz,  mely 


a rezgő  nyárfát  mozogni  készti  — szélcsen- 
des időben. 

Ott  a túl  finom  kocsány,  itt  túlságosan 
érzékeny  idegeim  . . . 

Mikor  pár  hónap  múlva  egy  beteg  ro- 
konom ágyánál  találkoztam  vele,  nem  ismer- 
tem rá. 

Szürke  hosszú  ruha  volt  rajta,  az  inté- 
zet egyenruhája,  mely  kissé  bő  volt  neki ; a 
kihívó  félczipök  helyét  egyszerű  fekete  bör- 
czipö  foglalta  el ; haja  kontyba  volt  felkötve,, 
s szokatlan  gazdagsága  miatt,  mint  egy  tul- 
széles  keret  fogta  körül  fejét,  s nagy  súlyával 
azt  kissé  előre  hajtani  kényszerité. 

Hajdani  biztos,  könnyed  modora  kevéssé 
szögletes  s habozó  viselkedésnek  adott  helyet. 

Szemeit  rendesen  a földre  szegezte. 

Nő  volt  ez  a gyermek,  ügyes  nő,  ki  tud 
alkalmazkodni  a viszonyokhoz. 

Mert  megvoltam  győződve,  hogy  ez  uj 
külső  alatt  még  mindig  a régi,  pajzán  erő- 
szakos Olgácska  rejlik,  s az  oroszlán-körmök 
megvannak  most  is,  bár  sima  bársony  tok- 
ban hordja  . . . 

Este  volt.  Kint  már  meggyujtották  az 
utcza  gázlángjait.  A beteg  hófehér  vánkosok 
közé  stilyedve  alig  látható. 

A tetőre  felakasztott  nagy  lámpa  meg- 
megrezzen  a felette  járók  lépteitől. 

Fojtott  kaczagás,  kelyhek  csengése  ha- 
tolnak keresztül  a falakon;  a szomszédok  ví- 
gan vannak. 

A szél  éles  hangon  süvöltözik  a kémé- 
nyeken. A nagy  fehér  kandalló  fényes  réz- 
ajtaja villog ; hatalmas  élénkséggel  ég  benne- 
a láng;  néha  pitteg-pattog,  majd  halkan 
zümmög,  olykor  piczike  szikrák  tánczolnak 
ki  a rostélyos  likakon,  mikor  egy-egy  erő- 
teljesebb szélroham  fuj  belé  a vezető-kémé- 
nyen keresztül. 

A bútorok  komoly,  barna  színe,  de  kü- 
lönösen a nehézkes,  műfaragványos  Íróasztal, 
mely  fölött  ó,  kerek  rámákban,  régi  delnők 
arczképei  vannak  — a nyugalom  érzetével 
tölt  el. 

A hátsó  fallal  szemközt  álló  két  ablak 
képe,  a kívül  levő  gáz-lámpák  megvilágítása 
miatt,  a beteg  ágya  fölé,  s a kandalló  felső 
márványtáblájára  esik. 

Az  ablak  keresztfa  s keret  erősebb,  mar- 
kánsabb árnyat  ád:  a függöny  likai  fehér 
lapon  szétöntött  hangyaboly  képét  nyújtják; 
az  üveg-táblák  maguk,  középszerűen  sötétek. 

Mikor  kint  a szél  a gázlángokat  (e  kép 
okozóit)  meglobogtatja,  mintha  villámlások 
futnának  el.  Mintha  maga  az  ablakok  képe, 
szintén  valódi  ablak  volna,  melyen  egy  er- 
dőre, egy  setét  tájra  látnánk,  mely  fölé  sű- 
rűén villámló,  viharos  égbolt  terül. 

Ha  a valódi  ablakok  felé  nézünk,  a meg- 
világított épületek  körzetei,  lótó-fut ó embe- 
rek láthatók.  Elénk,  barátságos  kép,  szemben 
azzal  a másikkal.  Realizmus  szemben  a ro- 
manticzismussal  . . . 

Az  elrobogó  liveges-hintók  képei,  mint 
sebesen  elhúzott  tüzes  lemezek  látszanak  a 
falon  azzal  a színnel,  mikor  már  az  izzó  vas 
pirossága  a híilés  miatt  itt-ott  barnába  hajlik. 

Néha  lejebb  csúszik  a kép,  s pár  gyér 
sugára  a beteg  szomorú  homlokára  esik. 

Mintegy,  a barna  földeken  áthúzódó 
gyalogút  fehérsége,  olyan  e homlok  az  estben. 

S én  a kis  Olga  mellett  ülök.  Suttogva 
beszélek  vele,  a szendergő  beteg  miatt ; a 
fantasztikus  esti  kép  részletei  lelkeinkbe  nyo- 
módnak. 

Lehangol  s felemel  egyszersmind. 

Én,  a vén  kamasz,  összehuzódom  e gyer- 
mekkel, mintha  szerelmesem  volna. 

Érzem  a kis  czipők  melegét. 

Kezeim  a kissé  nagy,  de  gyönyörűen 
formált  kezeket  keresik. 

S ez  az  erőszakos  természet  olyasmit 
érezhet^  a minőt  még  soha. 

Kezdi  sejteni  az  erőt,  mely  neki  im- 
ponál. 

S én,  csapongó  fantáziával  azt  képze- 
lem, hogy  minket  összekötött  ez  az  est  — 
örökre. 

Hogy  széthányhat  az  élet,  ránk  nehe- 
zülhet a sors  — mi  egymáséi  vagyunk. 

Még  magunk  sem  tudjuk,  én  a vén  ka- 
masz, s e 13  éves  gyermek,  de  lelkünk  együvé 
lánczoltatott. 

Talán  sohasem  fog  szerelmi  vallomásra 
kerülni  a dolog,  talán  nevét  is  elfeledjük 
egymásnak ; de  ha  a lélek  névtelen  keservet 
érez,  s elégedetlenség  szállja  meg  szivünket, 
ha  elérhetlen  ábrándok  kerekednek  felénk,  s 
mi  okát  kutatják,  valami  azt  fogja  kölcsö- 
nösen susogni:. 

— Ez  ö. 

Szövetséget  kötöttünk  az  éjszakában, 
felbonthatatlant,  s egyikünknek  sem  volt  róla 
világos  tudomása  . . . 


III. 

Elhagytam  Pestet. 

A kisvárosi  élet  sem  volt  pedig  rendel- 
tetésem. Ereztem  ezt,  de  lustább  voltam, 
mintsem  sorsom  mérlegén  egyet  billenteni 
segítettem  volna. 

Minek  is  az  ? Elégedetlen  lennék  igy  is, 
úgy  is.  Már  ez  véremben  volt. 

Nem  volt  egyebem  alkalmazkodási  ké- 
pességnél. 

Nem  volt  soha  életemnek  czélja.  Terv 
és  vezérgondolatok  nélkül  éltem  mától  hol- 
napra. 

Egy  időben  voltam  enthuziasta  s világ- 
gyűlölő. 

Egy  időben  voltam  ellenzék  és  kor- 
mány. 

Egy  időben  voltam  önfeláldozó  s csalárd. 

Ez  mindenesetre  nem  mutatott  szilárd- 
ságra, sőt  jellemre  sem. 

Nem  törődtem  vele. 

Nem  volt  ez  nálam  sülyedtség,  csak  aka- 
rathiány. 

Idegeim  voltak  a bűnösök,  melyek  min- 
dig a perez  hatása  alatt  állottak. 

Én  legalább  nem  tudtam  tisztába  jönni 
magammal. 

Némelyek,  a kikkel  az  élet  összehozott, 
jószivü,  szerény,  kedves  fiatalembernek  tar- 
tottak. Ezek  voltak  az  öreg  urak.  Nem  tu- 
dom mért,  őket  leginkább  respectáltam. 

Mások  önhittnek,  unalmasnak,  indula- 
tosnak s kevélynek  találtak.  Ezek  voltak 
társaim  s a velem  egykorúnk.  Ezekre  adtam 
legkevesebbet. 

A nők  véleménye  rólam  fölötte  szét- 
ágazott. 

A legtöbb  közülök  szeszélyesnek  ismert. 

Irodalommal  is  foglalkoztam  néha.  Ha 
valamit  irtain,  elolvastam  tízszer,  húszszor  s 
rendesen  nagyon  tetszett. 

Másnap  már  fertelmesnek  találtam. 

Egy-egyjobb  Írónak  munkája  lelki  gyö- 
nyört okozott  nekem.  Megtörtént  akárhány- 
szor, hogy  a sikerültebb  helyeknél  becsaptam 
a könyvet,  s tehetetlenül  vergődtem  e kínos 
gondolat  alatt: 

— Mi  vagy  te  ezekhez  képest? 

S mégis,  voltak  perczek,  mikor  a túl- 
tengő képzelet  azzal  biztatott: 

— Te  elfogod  érni  őket. 

Ha  hibáimat  valaki  szépitgette,  a légié- 

lekből  fakadottabb  őszinteséggel  tártam  fel 
azokat,  s kíméletet  nem  ismerő  önkritikát 
gyakoroltam. 

Ha  más  vonta  le  gyöngeségeimröl  a le- 
pelt,  a legtulzóbb  módon  védelmeztem  — ár- 
tatlanságomat. 

Hányszor  esett  nehezemre  részvétet  mu- 
tatni embertársaim  nyomora  fölött,  amiből 
gyakran  egy  szikrát  sem  éreztem. 

Viszont  végig  szaladt  a hidegség  raj- 
tam, ha  valaki  megvágott  ujjáról  csak  be- 
szélni is  kezdett. 

Egy-egy  hosszabb  tekintetre  a vér  fe- 
jembe szaladt.  Pedig  minden  voltam  inkább, 
csak  szégyenlős  nem. 

Én  azt  hiszem,  hogy  megvolt  véremben 
a hajlam  mindenre,  a mit  «rossz»-nak  nevez- 
nek az  emberek ; csak  az  akarat  volt  gyáva, 
mely  e hajlamokat  irányítani  volt  hivatva... 

A jogot  elvégeztem,  minden  jelentősebb 
haszon  nélkül  tudvágyamra. 

Letelepedtem  Z.-ben,  mely  minden  vasúti 
közlekedéstől  távol,  egy  század  óta  stagnált. 

Egy  század  óta  alig  épült  öt-hat  fel- 
ötlöbb  épület  benne.  Lakóinak  erényei  s bű- 
nei ugyanazok  voltak,  mint  száz  év  előtt. 

Közigazgatás,  önkormányzat,  megyei  élet, 
közbiztonság  stb.  formára  ugyanaz,  mint  a 
régi,  csak  a személyek  változtak. 

ügy  éltek  itt  az  emberek,  mint  ősatyáik 
éltek. 

Ugyanazon  bolthelyiségekben  ugyanolyan 
áruk. 

Ugyanaz  a döczögős  kövezet. 

Ugyanolyan  családi  botrányok. 

Én  e városkában  hatalmasan  unatkoztam. 

Az  ügyvédkedés  nem  volt  ínyemre. 

Zsíros,  ügyetlen  s mégis  ravasz  parasz- 
tokkal kellett  naponként  vesződnöm.  Mi- 
helyt perfeleim  távoztak,  kénytelen  voltam 
ajtót  ablakot  kitárni  a — szagnak. 

Persze,  ez  lassanként  kiszivárgott  a 
nép  közé,  s kenyér-irigyeim  e miatt  úgy 
tüntettek  fel,  mint  egy  kevély  paraszt-falót. 

A hírek  hitelre  találtak,  s pár  hónap 
múlva  irodám  csak  úgy  kongott  az  üresség- 
től. Nem  volt  már  bezzeg  szükség  ajtót,  ab- 
lakot nyitogatni. 

Ennek  is  a nyomorult  ideg- rendszerem 
volt  az  oka. 

Mért  nem  tudta  elviselni  a bunda-sza- 
got? Most  hát  már  élhet  — holgsugárból. 
Annak  nincs  szaga  . . . 


Azután  sikerült  hivatalt  nyerni  a me- 
gyénél. 

Jól  ment  egy  ideig.  Most  hát  a várme- 
gyének feldicsérhetjük  hasznát,  mint  az  al- 
kotmány bástyájáét ; magasztalhatjuk,  mint 
az  önkormányzat  egy-egy  véredényét,  s mond- 
hatunk rá  sok  szépet,  de  egyik  sem  igazabb 
annál,  hogy  hivatalnokainak  ázsiai  kényel- 
met biztosit. 

De  egyszer,  egy  heves  lefolyású  közgyű- 
lésen, a vita  hevében  megsértettem  az  alis- 
pánt. Mennem  kellett. 

Mert  tény,  hogy  nekem  volt  igazam,  de 
mért  voltak  oly  érzékenyek  idegeim  az  alis- 
pán ur  gorombaságaival  szemben  ? Mért  ker- 
gettek indulatba,  mely  meg  nem  fontolva  tol 
szóra-szót  a nyelvre? 

Az  alispán  előtt  jobb  lett  volna  hallgatni- 
A feleselgetést  hagyhattam  volna  az  istenre, 
akivel  bíintetlenebbül  lehet  gorombáskodni, 
mint  az  alispánnal.  Most  se  pénz,  se  posztó. 

Egyszer  aztán  mégis  megembereltem  ma- 
gamat. 

Megtanultam  az  alázatos  hallgatást,  s a 
Judás-mosolyt,  (mely  nem  üdvözítőt,  de  ökröt 
árult  el  ez  egyszer:  a főnökömet)  beleszok- 
tattam magamat  a munkába,  mint  a gép, 
Lemondtam  álmaimról,  s kezdtem  derekasan 
megszolgálni  a kenyeret,  a mit  a várostól 
kaptam. 

így  lett  belőlem  városi  hivatalnok. 

Reggeltől  estig  lópasszusokat,  fizetési- 
meghagyásokat irtain.  Én,  akinek  nyugtalan 
szellemét  e lélekölő  gép-munka  egy-perezre 
sem  tudta  elcsüggeszteni,  vagy  lekötni  . . - 

A kisvárosi  élet  olyan,  mint  a pókliálló, 
mely  milliónyi  szálacskával  köti  meg  a belé- 
eső  legyet. 

Ismerős  vagy  minden  családdal;  uzson- 
nákra hívnak  meg,  melyeken  már  csak  azért 
is  megjelensz,  mert  azokon  csak  a távollevőkről 
szokás  rosszat  beszélni. 

El  kell  fogadnod  mindenféle  egyleti  tag- 
ságot, s részt  kell  venned  minden  együgyű 
nyilvános  mulatságaikon.  Hogy  maradhatnál 
te  el,  mikor  a kedves  Irénék  is  ott  lesznek, 
s az  Irén  atyja  főnököd? 

Nem  tehetsz  egy  lépést,  hogy  mindenki 
ne  tudná. 

Hasonlítasz  a felelős  minisztériumhoz, 
mely  a közvéleménynek  minden  gondolatáról 
számolni  tartozik. 

Kitünően  ellenőrzik  itt  egymást  az  em- 

berek.  Csupa  erénybős,  s csupa  itélő-biró  itt 
valamennyi. 

Te  a bálóba  esett  légy,  kétségbeeset- 
ten vergődöl,  de  a szálakat  el  tépni  nem 
tudod. 

IV. 

A főnököm  Irénjének  voltam  elismert 
udvarlója. 

Nagyon  basonlitott  ura-atyjáboz,  akit 
juratus  korában  sem  tartott  sóba  senki 
szépnek. 

Meglehetősen  nagy  szája  volt,  s kissé 
fitos-orra.  Szemei  határozottan  szépek  voltak. 
Az  a szomorú,  fényes,  bár  kissé  nem  épen 
eszes  kifejezés  volt  meg  benne,  a mi  a ka- 
litkába zárt  madáréban. 

Nagyon  szeretett,  s egy-egy  hideg  sza- 
vam csaknem  beteggé  tette. 

Ragaszkodott  hozzám  szeszélyeim  da- 
czára is.  Anyja  kivallotta,  hogy  éjjelenként 
nyughatatlanul  forgolódott  ágyában  s imád- 
kozott. Talán  kiolvasta  szememből,  hogy  vi- 
szonyunknak rossz  vége  lesz,  s ezt  akarta 
imáival  elhárítani.  Vagy  annyira  kiismert, 
hogy  szükségesnek  látta,  hogy  értem  szün- 
telenül imádkozzék  ? 

Ha  ez  utóbbi  igaz,  mondhatom,  hogy 
imáját  odafent  nem  hallgatták  meg. 

Nem  szerettem,  de  utóvégre  is  fiatal 
volt,  és  voltak  perczek,  midőn  nekiheviilt 
arcza,  szép  keble  s kissé  szaggatott,  de  gyors 
lélekzete  fölizgattak. 

Ha  ilyenkor  szemembe  nézett,  roppant 
megijedhetett  annak  vad  ragyogásától,  mert 
elsápadt,  s reszketve  húzódott  el  közelemböl. 

Egyszer  meg  akartam  csókolni. 

Sohasem  láttam  hirtelenebb  átváltozást. 
Szinte  magasabbnak  látszott,  s tekintete  szik- 
rázott. Köténykéjét  szorosabban  húzta  össze, 
mintha  jelenteni  akarná  megközelithetlensé- 
gét.  Hangjában  több  hidegség  volt  a téli 
hónál. 

— Uram,  még  nincs  joga  hozzám.  Sőt 
még  jegyese  sem  vagyok  eddig. 

Végtelenül  bosszantott  e dolog. 

Ha  valahová  kisértem,  — megszokásból  — 
igyekeztem  oly  közeire  jutni  hozzá,  hogy 
vállunk  és  karjaink  összeérjenek.  De  ö ügye- 
sen kerülte  ezt  ki. 

Mérgemben  aztán  oly  messzire  mentem 
tőle,  hogy  ennek  feltűnést  kellett  költenie. 

Ilyenkor  szelíd  gúnynyal  mondá : 


— Ön  a szélsőségekbe  esik.  Jöjjön  ké- 
rem közelebb,  mert  furcsát  gondolhatnak  ró- 
lunk, s nem  találja  ön  Ízetlennek  okot  szol- 
gáltatni a megszólásra  ? 

Irén  atyja,  főnököm,  eleinte  ellene  volt 
annak,  hogy  házukat  látogassam. 

De  úgy  látszik,  közte  s Irén  közt  tör- 
ténhetett valami,  mert  nem  volt  később  semmi 
ellenvetése. 

Kissé  gyűlölködve  nézett  rám,  de  bámu- 
lattal is,  mintha  mondaná: 

— Ugyan,  hogy  bomolhatott  meg  az  én 
lányom.  Hogy  lehet  est  a pofát  annyira  sze- 
retni ! 

Hivatal  után  rendesen  együtt  mentünk 
hozzájuk. 

Az  egész  utón  nem  beszélt  egy  szót  is, 
de  ha  annyira  értünk,  ahová  már  lánya  az 
ablakból  elláthatott,  barátságos  arczczal  for- 
dult felém ; sót  megesett  az  is,  hogy  karomba 
kapaszkodott. 

Szegény  öreg,  le  akarta  győzni  irántam 
való  ellenszenvét  a lánya  kedvéért. 

Pedig  valamikor  arról  volt  híres,  hogy 
úgy  beszélt,  ahogy  érzett. 

Az  egész  város  beszélte,  hogy  a forra- 
dalom lezajlása  után,  az  öreg  ur  elfogatott. 

Mint  politikai  fogoly,  nyakasságáról  vált 
ismeretessé. 

Egy  ízben,  feltett  kalappal,  czellájában 
szűz  dohányt  vágott,  amit  az  ég  tudja  mi 
módon  csempésztek  be  hozzá. 

Egyszer  csak  megcsörren  a lakat,  s fé- 
nyes kísérettel  bejön  egy  tábornok. 

Az  én  bátyám-uram  félszemmel  odané- 
zett, azután  a legnagyobb  nyugalommal  foly- 
tatta munkáját. 

A tábornok  oda  szól  neki : 

— Hallja,  nem  tud  köszönni,  aztán  azt 
a kalapot  leiittetem  a fejéről. 

Miska  bácsi  megfordult  annyira,  hogy 
a szó  odamehessen,  ahová  szánta : 

— Az  ur  jött  hozzám,  s igy  a köszö- 
nés az  urnák  a dolga.  A kalapomat  meg  csak 
feltehetem  a magam  lakásában. 

Azután  csak  megint  vágta  a dohányt. 

A tábornok  kezdett  indulatba  jönni. 

— Nem  látja  ki  vagyok? 

(Folyt,  köv.) 

LAMARTINE  ÖNÉLETÍRÁSÁBÓL. 

— GRACZIELLA.  — 

Fordította . Kaposi  József. 

(Folyt.) 

VI. 

Széket  húzott  ágyam  lábához,  rá  ült  és 
beszélgettünk  keveset. 

Szavai,  tekintetének  vidámsága,  maga- 
tartásának bizalmas  és  nyugodt  hanyagsága, 
arczvonásainak  naivitása,  hangjának,  mint 
egyáltalában  e vidék  szigeti  asszonyainak 
szakadozott  s egyszersmind  panaszos  akczen- 
tuácziója,  mely  még  a szerelem  szívdobogásai 
között  is  a keleti  szolganép  alázatos  beszéd- 
módját juttatja  eszünkbe,  végül  ama  szép 
napok  emlékezete,  melyeket  a kunyhóban 
vple  töltöttem ; azok  a procidai  napsugarak, 
melyek  komor  szobámban  még  homlokán,  ter- 
metén és  lábain  látszottak  ragyogni ; mindez 
amig  láttam  és  hallottam  őket,  olyannyira 
magamhoz  hoztak  gyöngeségem  s fájdalmam- 
ból, hogy  egyszerre  egészségesnek  hittem 
magamat,  ügy  tetszett,  hogy  mihelyest  el- 
hagyja szobámat,  fölkelhetek  és  járhatok.  Ez 
alatt  jelenléte  oly  kellemesen  hatott  rám, 
hogy  a beszélgetést  a mennyire  csak  lehe- 
tett elhúztam,  s ezer  ürügyet  gondoltam  ki, 
hogy  visszatartsam,  mert  féltem,  hogy  igen 
is  hamar  talál  elmenni  s jobbulásomat,  melyet 
éreztem,  magával  viszi. 

A nap  legnagyobb  részében  szolgálatomra 
volt  minden  félelem,  mesterkélt  tartózkodás 
és  álszemérem  nélkül,  mint  valami  nővér,  ki 
fivérét  ápolja  s eszébe  sem  jut,  hogy  férfival 
van  dolga.  Kiment  s narancsokat  vett  szá- 
momra. A héjat  szép  fogaival  fölharapta,  le- 
hámozta s a nedvet  ujjaival  poharamba  fa- 
csarta. Nyakáról  egy  kis  ezüst  medaillont 
oldott  le,  mely  kis  fekete  szalagon  keblére 
rejtve  függött.  Azt  tűvel  ágyam  fehér  füg- 
gönyére tiizte  s biztosított,  hogy  csakhamar 
föl  fogok  gyógyulni  a szent  kép  ereje  által. 
Mikor  a nap  lenyugodóban  volt,  elhagyott, 
de  azért  húszszor  is  visszatért  az  ajtótól 
ágyamhoz,  hogy  megtudja,  nincs-e  még  vala 
mire  szükségem,  s hogy  a legmelegebben 
szivemre  kösse,  hogy  elalvásom  előtt  imád- 
kozzak a szenthez. 

VII. 

Történt  légyen  akár  a kép  és  az  imák 
ereje  által,  melyeket  kétségkívül  ö maga  in- 


tézett a szenthez ; akár  a gyöngéd  résztvevő 
jelenség  jótékony  befolyása  következtében, 
melyet  Gracziella  vonásai  rám  gyakoroltak, 
akár  -pedig  ama  kedves  szórakozás  által, 
i melyben  jelenléte  és  beszélgetése  részesített, 
mely  egész  lényem  beteges  idegességét,  izga- 
tottságát lecsillapította,  — alighogy  eltávo- 
zott, nyugodt  és  mély  álomba  merültem. 

Másnap  mikor  fölébredtem  s a narancs- 
héjakat láttam,  melyek  a padlón  hevertek,  s 
Gracziella  székét,  mely  — a mint  hagyta  — 
még  ágyam  felé  volt  fordítva,  mintha  csak 
újra  rá  akart  volna  ülni,  a kis  medaillont, 
mely  függönyömön  lógott  a fekete  selyem 
szalagon,  mind  e nyomai  a női  jelenlétnek 
és  gondozásnak,  melyet  oly  régóta  nélkülöz- 
tem, félálomban  azt  a gondolatot  keltették 
föl  agyamban,  hogy  másként  nem  lehet,  mint 
hogy  anyám,  vagy  egyik  nővérem  volt  az 
este  szobámban.  Csak  mikor  egészen  fölnyi- 
tottam szemeimet  s gondolataimat  egyenkint 
összeszedtem,  csak  akkor  jelent  meg  előttem 
Gracziella  alakja  úgy,  a mint  tegnap  láttam. 

Az  idő  oly  tiszta  volt,  a nyugalom  any- 
nyira  megerősítette  tagjaimat,  szobám  magá- 
nya oly  igen  nyomta  szivemet  s a vágy  hal- 
lani újólag  ismerős  hangokat  oly  erősen  ösz- 
tökélt, hogy  bármily  ingadozó  és  gyönge  is 
voltam,  azonnal  fölkeltem;  megettem  a na- 
rancsmaradékokat, egy  a téren  álló  coricollo- ba 
léptem  s ösztönszerüleg  a Margellina-partra 
vitettem  magamat. 

VIII. 

Megérkezve  Andrea  alacsony  házához, 
felmentem  a lépcsőn,  mely  a pincze  fölött 
levő  erkélyre  vezetett,  hova  a család  szobái 
nyíltak.  Gracziellát,  a nagyanyát,  az  öreg 
halászt,  Beppinót  és  a gyermekeket,  szóval 
mindnyájokat  az  astricon  találtam.  Legszebb 
ruháikat  öltve  föl  épen  ebben  a pillanatban 
készültek  látogatásomra.  Mindegyik  kosarat 
vagy  kendőt  tartott  kezében  ajándékokkal, 
melyeket  a szegény  jó  népek  beteg  ember 
számára  a legkellemesebbeknek  s legegészsé- 
gesebbeknek tartottak ; az  egyiknek  egy  üveg 
aranyragyogásu  fehér  ischiai  bor  volt  kezé- 
ben, dugó  helyett  rozmarin-csomóval  s szagos 
füvei  zárva  el,  melyek  illatossá  tették  az 
edényt ; a másik  száraz  fügéket,  a harmadik 
naspolyákat  s a kis  gyermekek  narancsokat 
tartottak  kezükben.  Gracziella  szive  a csa- 
lád minden  tagjának  szive  lön. 

IX. 

Meglepetten  kiáltottak  föl,  mikor  ma- 
guk előtt  láttak  még  halványan  ugyan  és 
gyöngén,  de  már  szilárdan  állva  és  mosoly- 
lyal  ajkamon.  Gracziella  örömében  elejtette 
a narancsokat,  melyeket  kötényében  tartott 
s kezeit  összecsapva  futott  felém : «Nem  meg- 
mondtam — kiáltott  — hogy  a kép  meg- 
fogja gyógyítani,  ha  csak  egy  éjjel  lesz  is 
ágyában.  Most  feleljen,  megcsaltam  önt?* 
Vissza  akartam  adni  a képet  és  keblembe 
nyúltam,  hova  eljövetelem  előtt  tettem.  « Csó- 
kolja meg  előbb»,  mondá.  Megcsókoltam  és 
egy  kevéssé  ujj aí  hegyét  is  vele,  melyeket 
felém  nyújtott,  hogy  el  vegye  tőlem.  «Majd 
visszaadom,  ha  ismét  beteg  találna  lenni*, 
tette  hozzá;  nyakába  akasztotta  s keblébe 
csúsztatta;  — « ezentúl  kettőnknek  fog  szol- 
gálni*. 

Leültünk  a terasseon  a reggeli  nap- 
fényben. Mindnyájan  oly  vidámak  voltak, 
mintha  csak  testvérüket  vagy  fiukat  találták 
volna  föl  újra  hosszú  távoliét  után.  Az  idő, 
mely  a magasabb  osztályuaknál  elkerülhetet- 
lenül szükséges  arra,  hogy  bizalmas  barátság 
fejlődhessék  ki  köztük,  az  alsóbb  ranguaknál 
nem  kívántatik  meg.  A szivek  minden  bi- 
zalmatlanság nélkül  nyílnak  meg  egymás 
előtt  s csakhamar  összeforrnak,  minthogy 
az  érzelmek  alatt  nem  rejtőzik  semmi  gya- 
nús érdek.  A természet  embereinél  nyolez 
nap  alatt  szorosabb  baráti  kötelék  és  lelki 
rokonság  fejlődik,  mint  a nagy  társaságok 
embereinél  tiz  év  alatt.  E család  és  én  már 
rokonok  voltunk. 

Kölcsönösen  tudakozódtunk  a kellemes 
és  balesetekről,  melyek  elválásunk  óta  ben- 
nünket értek.  A szegény  ház  kedvencze  volt 
a szerencsének.  A bárkán  az  ég  áldása  volt; 
a hálók  szerencsét  hoztak,  a halászatok  még 
soha  sem  voltak  ily  gazdagok.  Az  öreg  anya 
már  nem  tudta  egyedül  a ház  előtt  eladni 
a halat  a népnek;  Beppino,  noha  csak  tizen- 
két éves  volt,  erőre  és  nagyságra  egy  húsz 
esztendős  matrózzal  vetekedett,  Gracziella 
pedig  végül  oly  mesterséget  tanult,  mely  ma- 
gasan a család  szerény  sorsa  fölött  állott. 
Egy  ily  fiatal  leánykánál  már  magasnak  ne- 
vezhető keresete,  mely  később  majd  ügyessé- 
gével növekedett,  már  most  is  elég  volt  arra, 
hogy  fenntartsa  s ruházza  kis  testvérkéit  s 
hozományt  szerezzen  magának  arra  az  időre, 


ha  majd  eléri  a kort  és  kedve  less  a férjhes- 
menetélre. 

Ezek  a szülők  szavai  voltak.  Gracziella 
coralliera  volt,  vagyis  a korái  művészi  fel- 
dolgozásának mesterségét  tanulta.  A korai 
feldolgozása  és  az  ezzel  való  kereskedés  ek- 
koriban egyik  főjövedelmi  forrását  képezte 
az  olasz  partvidék  városainak.  Gracziella 
nagybát}ja,  elhalt  anyjának  testvére,  műve- 
zető volt  Nápoly  egyik  fő  korál-gyárában. 
Állásához  képest  elég  gazdag  volt  s számos 
mindkét  nembeli  munkás  fölött  vitte  a fel- 
ügyeletet, kik  mindamellett  nem  voltak  ké- 
pesek eleget  tenni  a nagy  keresletnek,  mely- 
nek e fényiizési  czikk  egész  Európában 
örvendett ; ekkor  unokahugára  gondolt  s épen 
kevés  nappal  ezelőtt  vette  fel  őt  is  munká- 
sai közé.  Koráit  és  eszközöket  hozott  szá- 
mára s betanitotta  rendkívül  egyszerű  mű- 
vészete főteendöire.  A többi  munkásnő  együtt 
dolgozott  a gyárban.  Gracziella,  ki  nagyany- 
jának és  a halásznak  folytonos  és  szükség- 
széni  távolléte  következtében  egyedüli  fel- 
vigyázója volt  a gyermekeknek,  otthon  gya- 
korolta mesterségét.  Nagybátyja,  ki  a gyárból 
nem  mindig  távozhatott,  egy  idő  óta  a fiatal 
leánykához  idősb  fiát,  Gracziella  uuokatest- 
vérét  küldte,  egy  busz  éves  ifjú  embert,  ki 
jámbor,  szerény,  kitűnő  munkás,  de  egy  kissé 
nagyon  is  korlátolt  szellemű,  angolkóros  és 
ferde  növésii  volt.  Rendesen  esténkint  jött, 
mikor  már  a gyárat  bezárták,  hogy  meg- 
vizsgálja unokahuga  munkáit,  tökéletesítse 
öt  az  eszközök  használatában  s tanítsa  egy- 
szersmind az  olvasás,  Írás,  számolás  elemeire. 
«Reméljiik»,  súgta  fülembe  egész  halkan  a 
nagyanya,  mialatt  Gracziella  másfelé  nézett, 
«hogy  ez  mindkettőjük  előnyére  válik  és 
hogy  a mester  majdan  szolgája  lesz  a je- 
gyesnek*. — Észrevettem,  hogy  a nagyanyá- 
nak unokájával  magasra  törő,  büszke  tervei 
vannak,  de  Gracziella  erről  sejtelemmel  sem 
birt. 

X. 

A leányka  kezemnél  fogott  s szobács- 
kájába vezetett,  hogy  megcsodáltassa  velem 
már  kiesztergályozott  és  kifényesített  apró 
korái -munkáit,  melyek  apró  dobozokban  szé- 
pen gyapotra  voltak  rakva  ágya  lábánál. 
Egy  darabot  előttem  akart  elkészíteni.  Vele 
szemben  a kis  esztergálypad  kerekét  hajtot- 
tam lábom  hegyével,  mig  ö a vörös  korái 
ágat  a körfűrész  elé  tartotta,  mely  azt  esi- 

korogva  vágta  el.  Ezután  a darabokat  ki- 
gömbölyitette  ujjaival  tartva  s a köszörűhöz 
nyomva  azokat. 

Rózsás  por  lepte  be  kezeit  s némelykor 
íölszállt  egészen  homlokáig,  arczát  és  ajkait 
könnyű  pirositóval  hintve  meg,  mely  szemeit 
még  kékebbeknek  és  ragyogóbbaknak  tüntette 
föl,  mint  voltak  a valóságban.  Azután  ne- 
vetve törülte  meg  magát  s kirázta  fekete 
haját  úgy,  hogy  a por  most  engemet  bontott  el. 

« Nemde  — monda  — ez  elég  szép  fog- 
lalkozás ily  szegény  halászleánynak,  mint 
én  vagyok  ? Igazán,  mi  mindent  a tengernek 
köszönünk,  kezdve  nagyatyám  bárkájától  és 
a napi  kenyerünktől  egész  e nyaklánczok 
és  fülönfüggőkig,  melyekkel  talán  egy  na- 
pon majd  fölékesitem  magamat,  ha  már  a 
nálamnál  gazdagabbak  és  szebbek  számára 
eleget  köszörültem  és  fényesítettem ». 

Beszélgetés,  tréfa  és  munka  között  igy 
telt  el  a reggel  a nélkül,  ho°:y  a hazamene- 
tel eszembe  jutott  volna.  Délben  a családdal 
együtt  én  is  asztalhoz  ültem.  A napfény,  a 
szabadlevegő,  a lelki  megelégedettség,  a mér- 
tékletes asztal,  melyre  nem  került  egyéb, 
mint  kenyér,  egy  kevés  sült  hal  és  a pin- 
czében  tartogatott  gyümölcs,  elvesztett  ét- 
vágyamat és  erőmet  teljesen  visszaadták.  Dél- 
után az  atyának  egy  az  astricon  kifeszitett 
régi  háló  szálait  segítettem  kijavítani. 

Gracziella,  kinek  íitemszerii  lábtopogá- 
sát  hallottuk,  melylyel  a köszönikövet  haj- 
totta, a nagyanya  rokkájának  zaja  s a gyer- 
mekek kiabálása,  kik  a küszöbön  naran- 
csaikkal játszadoztak,  zengzetes  lármával 
kisérték  munkáikat.  Gracziella  kijött  az  er- 
kélyre, hogy  kirázza  haját;  egy  tekintetet, 
egy  barátságos  szót  vagy  mosolyt  váltot- 
tunk. Lelkem  mélyében  boldognak  éreztem 
magamat  a nélkül,  hogy  tudtam  volna  miért. 
Szerettem  volna  aloe  lenni,  mely  a kertsö- 
vényben verte  gyökereit,  vagy  egyike  ama 
gyíkoknak,  melyek  mellettünk  sütkéreztek  a 
terasseon,  s melyek  a házfal  repedéseiben 
együtt  laktak  a családdal. 

XI. 

Lelkem  és  tekintetem  oly  arányban  ko- 
morodott  el,  mint  az  est  közeledett.  Szomo- 
rúság vett  rajtam  erőt  a gondolatra,  hogy 
ismét  vissza  kell  térnem  vendégszobámba. 
Gracziellának  tűnt  ez  legelőször  szemébe. 
Halkan  nehány  szót  súgott  nagyanyja  fülébe. 


« Miért  hagy  el  igy  bennünket?*  monda 
az  öreg  asszony,  mintha  csak  gyermekével 
beszélt  volna.  «Nem  tudtunk-e  megférni  Pro- 
cidában  s nem  ugyanazok  vagyunk-e  Nápoly- 
ban is?  Ön  úgy  néz  ki,  mint  a madárfióka, 
mely  elvesztette  anyját,  s most  minden  fész- 
ket csicseregve  röpkéd  körül.  Jöjjön  hozzánk 
lakni,  ha  ugyan  lakásunkat  elég  jónak  ta- 
lálja egy  oly  monsieur  számára,  mint  öd. 
Nincs  ugyan  a házban  több  szoba,  mint  há- 
rom, de  Beppiuo  a bárkában  alszik,  Graczi- 
ella pedig  meg  lesz  a gyermekekében,  csak 
nappal  dolgozhasson  abban,  melyben  ön  al- 
szik. Foglalja  el  Gracziella  szobáját  s várja 
be  nálunk  barátja  visszatérését.  Rosszul  esik 
arra  gondolnom,  hogy  egy  oly  jó,  de  folyto- 
nosan bús  fiatal  ember,  mint  ön,  egyedül  le- 
gyen Nápoly  utczáin*. 

A halász,  Beppino,  sőt  a gyermekek  is, 
kik  már  megszerették  az  idegent,  örültek  a 
jó  asszony  gondolatának.  Egyesült  erővel  sar- 
kaltak, hogy  fogadjam  el  ajánlatukat.  Gra- 
cziella mit  sem  szólt,  de  észrevehetőig  szín- 
lelt palástolni  igyekvő  nyugtalanság  között 
várakozott  feleletemre,  melyet  szülői  kéré- 
sére adok.  Önkénytelenül  s mintegy  görcsö- 
sen dobbantott  lábával  mindannyiszor,  vala- 
hányszor szerénység!  okokat  hoztam  föl  az 
elfogadás  ellen. 

Végül  rá  tekintettem.  Láttam,  hogy 
szemfehérei  sokkal  nedvesebbek  és  ragyogób- 
bak, mint  rendesen,  hogy  ujjal  közt  egy  ba- 
zsalikom ágait  zsurmolja,  mely  a terasse 
egyik  virágcserepében  zöldéit.  Jobban  meg- 
értettem a jeleket,  mint  hosszú  beszédet.  El- 
fogadtam a közös  életet,  melyet  fölajánlottak. 
Gracziella  örömében  kezeivel  tapsolt  s ug- 
rálva futott  szobájába  a nélkül,  hogy  vissza- 
fordult volna,  szavamnál  akarva  fogni,  nem 
engedve  időt  a visszavonásra. 

(Folyt,  köv.) 


PAP-HALÁL. 

— Marriot  Emil  regénye.  — 

(Folyt.) 

XII. 

Az  orvos  és  Paula  reggelinél  ültek ; már 
megkávéztak  s az  apa  újságot  olvasott,  mig 
Paula  vele  szemközt  ült  s az  üres  csészében 
forgatta  kanalát. 


19.  SZÁM 


KOSZORÚ 


299 


«Apám  . . .»  monda  végre. 

Az  orvos  föltekintett. 

« Kérlek,  apám,  bocsásd  rendelkezésemre 
a mai  napot  ...» 

« Szívesen.  De  mit  akarsz  ?» 

Paula  hallgatott.  «Meg  kell  mondanom  ?» 
kérdé  némi  szünet  mnlva. 

«Nem.  Nem  kell,  ha  nem  akarod  jó 
szántódból  megmondani,  min  töröd  a fejed*. 

« Akkor  . . . majd  később  ...»  Ismét 
elhallgatott  s fölkelt. 

« Itthon  hagyod  Tinit  Py  kérdé  elszorult 
kebellel. 

«Igen  . . . jobb  ugy». 

Az  orvos  egy  ideig  leányát  szemlélte, 
ki  úgy  állt  ott,  mint  egy  köszobor,  oly  hal- 
ványan, oly  mozdulatlanul,  a semmibe  szö- 
gezve tekintetét.  Nem  birt  tovább  magával. 
Ez  az  állapot  utoljára  is  tarthatatlanná  vált. 
Hirtelen  fölkelt,  Paulához  sietett  s megfogá 
kezeit. 

«Mondd  csak,  fiam,  mi  lesz  mindebből !» 
mondá  fojtott  hangon.  «Sokáig  hallgattam... 
hónapokig  ...  de  nem  bírom  ezt  az  életet 
tovább  tűrni.  Hát  nem  szeretsz  már  engem 
és  hugodat?»  Melle  görcsösen  zihált;  minden 
tagjában  reszketett.  Paula  megrendülve  né- 
zett rá,  ajkai  vonaglottak,  mintha  a sírást 
akarná  elfojtani. 

«Légy  türelemmel  irántam »,  mondá. 
«Már  nem  soká  tart.  Nehány  nap  múlva 
mindennek  vége».  Borzongva  húzta  össze  a 
leány  vállait  . . . «Én  nem  tudom  . . . min- 
dig úgy  fázom,  ha  rá  gondolok»,  mormogá 
ismét  borzongva. 

Az  orvos  eleresztő  leánya  kezeit,  egy 
darabig  föl-  s alá  járkált  a szobában  s ismét 
megállt  előtte. 

«Hol  van  most  a káplány?»  kérdé. 

«Kuffsteinban,  családjánál ». 

«Mikor  jön  vissza ?» 

«Azt  hiszem,  holnap  ...» 

« Akkor  hát  négy  napig  marad  még  itt. 
Négy  esztendőnek  fog  ez  a négy  nap  tetszeni. 
Mivé  tette  az  a boldogtalan  ember  az  én 
gyermekemet!*  mondá  komor  dühhel  s újra 
föl-alá  kezdett  járni. 

« Hiszen  úgy  is  elmegy*,  mondá  Paula 
keserű  hangon.  «Nem  nyugodtak  addig,  mig 
ismét  el  nem  űzhették  alig  talált  otthoná- 
ból ..  . Isten  neki!»  Indulni  készült.  « Isten 
veled,  apám;  mennem  kell » . 

* Mikor  jösz  vissza  ?» 


«Az  esteli  vonattal  itthon  leszek*. 

Az  orvos  menni  hagyta  őt.  Paula  szo- 
bájába ment,  felölté  köpenyét  s feltette  ka- 
lapját, kis  húgát  figyelmeztető,  hogy  jól  vi- 
selje magát,  néhány  utasítást  adott  a szol- 
gálónak s aztán  elhagyá  a házat. 

Borongós,  hűvös  idő  volt;  az  ég  nehány 
esőcseppet  hullatott,  s a halvány  áprilisi  nap 
a felhők  mögé  bujt.  Paula  lassan  az  induló- 
házhoz  ment,  a pénztárnál  jegyet  váltott  s a 
teremben  a vonat  megérkezésére  várt,  mely 
tiz  perez  múlva  megérkezett.  Paula  egy  üres 
kupéba  szállt  és  midőn  a vonat  újra  megin- 
dult, leeresztő  az  egyik  ablakot  s a tájakat 
nézte,  melyeken  a vonat  elrobogott.  Hegy 
jött  hegy  után,  mindegyik  más  alakkal  és 
mindegyik  szép  ; halmok  és  rétek  jöttek,  fal- 
vak, templomok,  kápolnák  bukkantak  föl  és 
tűntek  el.  Paula  mindent  megnézett,  a mi 
feltűnt  s hirtelen  láthatatlanná  lön  s gondo- 
latokba merült. 

Arra  gondolt,  a mire  mindig,  ejjel,  nap- 
pal, szakadatlanul  gondolt.  Hogy  nem  tompul 
s fárad  el  az  agy,  ha  mindig  és  örökké  ugyan- 
azon a gondolaton  tépelődik ! Paula  fájó  hom- 
lokára tette  kezét.  Ki  hitte  volna  ezt  vala- 
mikor! Mivé,  mivé  lett!  . . . Ezek  a szép 
hegyek!  Igen,  ha  valaki  oly  erős,  oly  nagy 
lehetne,  mint  ezek.  Ez  a roppant,  végtelen 
égboltozat!  Ezek  a békés,  kis  templomok,, 
annyi  ember  vigasztalói,  a nyomorultak  me- 
nedékei! Ezek  a templomok  a borzalom  ké- 
pei valának  rá  nézve ; óriásokká  váltak  kép- 
zelmében,  és  kőfalai,  tornyai  és  harangjai, 
oltárai  és  szent  képei  az  ö szive  s egy  más, 
kimondhatatlan  drága  szív  közé  tolakodtak... 
Csak  négy  nap,  még  csak  négy  nap  és  az- 
tán . . . Nagy  Isten!  Nem  elég,  hogy  a ha- 
lált rendelted,  még  az  élet  is  arra  van,  hogy 
az  embereket  egymástól  elválaszsza. 

Hisz  kinek  se  vétettek.  Hogy  egymást 
szerették  . . . kinek  mi  köze  hozzá?  A Szil- 
veszter-éj óta  alig  beszéltek  egymással,  gyak- 
ran napokig  nem  látták  egymást.  Pedig  tud- 
ták, hogy  egymás  közelében  vannak.  Most 
nem  sokára  hegyek  választják  el  őket;  majd 
kimegy  s sehol  se  találja  őt  — s ő — mint 
fog  élheini  nélküle?  Egy  tekintet,  egy  szó, 
egy  köszöntés  — minden  oly  sok,  ha  szere- 
tünk — s mindent  nélkülözni  kell,  mindent, 
még  a legcsekélyebbet  is  ...  Te  elmégy  s 
én  itt  maradok  ...  ez  elviselhetetlen!  Le- 
hetetlen. És  mégis  el  kell  viselni,  el  fogom 

viselni,  és  az  élet  a régi  kerékvágásban  fog 
menni.  Épen  ez  a baj.  Igen,  ha  meg  lehetne 
halni.  De  nem.  Az  élet  megmarad  ...  sebaj! 
De  csak  akkor,  ha  szeretjük  . . . 

A vonat  egy  kis  állomásnál  megállt.  Egy 
vén  kapuczinus  szállt  abba  a kupéba,  hol 
Paula  ült,  és  a fiatal  lány  közelében  foglalt 
helyet,  ki  néma  köszönését  viszonozta  s né- 
zegette őt.  A barát  szegényesnek  és  szomo- 
rúnak látszék,  haja  és  szakálla  rendetlen, 
szemei  búsan  nézdeltek.  « Téged  is  úgy  kény- 
szeritettek,  hogy  barát  légy?*  gondolá  Paula. 
Ismét  kibámult  az  ablakon. 

Mily  derék  ember  lett  volna  belőle,  ha 
a maga  szabadjára  hagyják  öt ! Nem  volt 
semmi  szembetűnő  hibája  sem.  Talán,  hogy 
túlságos  lágy,  túlságos  gyönge  volt  ...  de  ki 
tudja,  mily  eszközökkel  hatottak  rá  s kény- 
szeriték  engedékenységre.  Hisz  különben  nem 
volt  gyáva;  hogy  boldogtalannak  érzi  magát, 
azt  Paula  kitalálta;  ő maga  soha  nem  pa- 
naszkodott, s soha  senkit  nem  vádolt.  Midőn 
egy  alkalommal  hozzájött  és  igy  szólt:  «A 
keszteni  vikárius  meghalt  s engem  szemeltek 
ki  utódjának*,  midőn  megjegyzé,  mily  be- 
nyomást gyakorolt  Paulára  e közlemény,  hogy 
mindkét  kezével  az  asztalba  kellett  fogóznia, 
hogy  el  ne  essék:  ő erős  maradt,  még  moso- 
lyogni és  öt  vigasztalni  iparkodott.  «Kedves 
barátnőm*,  igy  szólt,  «igérjük  meg  kölcsö- 
nösen, hogy  az  alatt  a rövid  idő  alatt,  míg 
itt  tartózkodom,  a közel  levő  elválásról  egy 
szót  se  szólunk  . . . úgy  is  elég  jókor  fog 
bekövetkezni.  A ma  a mienk;  a mit  a hol- 
nap ád,  azzal  ne  törődjünk,  ki  tudja,  meg- 
érjiik-e*.  — «Igen,  igen,  nem  beszélünk  róla*, 
feleié  Paula  ércztelen  hangon  és  mindketten 
szavuknak  álltak. 

A leány  azt  hitte,  hogy  Györgyöt  látja 
maga  előtt  — oly  tisztán  állt  képe  lelki 
szeme  előtt;  köszöntése  módját,  járását,  moz- 
dulatait — mindent  látni  vélt.  Számos  szava 
eszébe  jutott  . . . Fátyolát  összébb  vonta  ar- 
czán  és  szemét  kezével  eltakarta.  Most  falu- 
jának templomát  látta  ...  ott  gyakran  látta 
Györgyöt,  mert  mindig  az  Isten-házába  ment, 
ha  tudta,  hogy  ő ott  van.  Egyszer  kérte  őt 
erre  György  s még  egyetlen  óhaját  sem  ta- 
gadta meg  s nem  is  tagadná  meg  soha;  pe- 
dig gyötrelem  volt  rá  nézve,  hogy  a temp- 
lomban látta  őt.  Mennyire  megváltozott  azon 
a helyen!  Az  a sajátságos,  bizonytalan  tartás 
az  oltárnál  és  a szószéken  . . . s midőn  pré- 


dikált, mily  félénken  kezdett  beszélni!  Pedig 
mégis  jól  prédikált;  szeretettel  s türelmesen. 
György  könnyen  elfátyolozódó  hangja  szivhez 
szólt;  sohasem  feddett ; legfeljebb  intette, 
kérte  hiveit,  s reménykedett,  hogy  úgy  élje- 
nek, hogy  egykor  félelem  nélkül  adhassanak 
számot  tetteikről  . . . Ágoston  és  Kempis 
Tamás  voltak  kedvenczeí ; ezekből  gyakran 
csodás  mondatokat  idézett,  melyeket  fejtege- 
tett, magyarázott  és  föllelkesült  rajtok  . . . 
Mindnyájan  nála  akartak  gyónni,  mert  oly 
jó,  oly  elnéző  volt;  egészen  más,  mint  az 
esperes  és  a fiatal  barát  ...  és  épen  ez  volt 
az,  mit  azok  nem  tudtak  neki  megbocsátani. 
Szive,  lelke  ismét  a világba,  az  emberekhez, 
a családos  élet  örömeihez  liivta  öt  . . . érté 
és  megbocsátá  a hibákat  és  gyengeségeket, 
és  ezért  kellett  távoznia.  Ruhájára  nézve  a 
papsághoz  tartozott,  de  csak  ruhájára  nézve; 
a papok  nem  vehették  hasznát;  haszontalan 
tag  lévén,  le  kellett  vágatnia  s eltűnnie.  Ab- 
ban a félreeső  faluban,  a hová  száműzték  őt, 
túlságos  nagy  türelmessége  s emberszeretete 
nem  sokat  árthatott;  ott  akár  elcsenevész- 
het.  Épen  ezt  akarták  és  úgy  is  fog  lenni. 

Gondolataiból  magához  tért.  Megfigyelte 
öt  valaki?  Azt  Ilivé,  hogy  valakinek  tekin- 
tetét érzi,  felnézett  s az  öreg  szerzetes  sze- 
meivel találkozott. 

«Már  rég  nézek  kegyedre*,  mondá  az 
öreg  Paulának.  «Miért  oly  szomorú?* 

Paula  lecsüggeszté  fejét,  de  nem  felelt. 
«Hová  utazik?*  kérdé  a szerzetes  tovább. 
«Először  — faluba,  onnét  kocsival  Ivesz- 
tenbe  akarok  menni*. 

«Kesztenbe  nem  mehet  kocsin.  Az  utak 
nagyon  rosszak,  nagyon  keskenyek  s nagyon 
meredekek.  Egy  ló  sem  birná  el*. 

« Akkor  gyalog  megyek*. 

«Biz  az  hosszú  és  terhes  út.  És  egészen 
egyedül  akarja  megtenni?  Várja  valaki  a 
faluban?* 

« Senki*. 

« Akkor  vigyázzon  magára,  hogy  el  ne 
tévedjen*. 

« Hiszen  megkérdezhetem  néha  az  utat*, 
mondá  Paula, 

« Vannak  Kesztenben  barátai  vagy  roko- 
nai?* kérdé  a szerzetes  rövid  hallgatás  után. 
« Nincsenek*. 

« Miért  megy  ebben  a barátságtalan  idő- 
szakban abba  az  Isten  háta  mögött  fekvő 
faluba  ?* 

«Meg  akarom  látni»,  monda  Paula  és 
elhallgatott. 

A szerzetes  abban  hagyta  a kérdezőskö- 
dést,  de  figyelmesen  szemlélte  a komoly,  hal- 
vány leányt.  A vonat  annál  a falunál  állt 
meg,  hol  Paulának  ki  kellett  szállnia.  Föl- 
állt s elbúcsúzott  a szerzetestől. 

«Az  Ur  békéje  legyen  önnel*,  mondá 
az  öreg  és  jelentősen  nézett  rá.  «Imádkozni 
fogok  önért.  Dicsértessék  a Jézus  Krisztus*. 

«Amen»,  mondá  Paula  busán  s zavartan 
és  elhagyá  a vaggont.  Megvárta,  mig  a vo- 
nat tovább  ment,  aztán  a faluba  vezető  út- 
nak indult.  Egy  tiszta  kiilsejii  fogadóba  ment, 
fölkereste  a korcsmárosnét  s kérdé,  nem  sze- 
rezhetne-e kocsit  számára. 

«Hát  hová  akar  menni  ?»  kérdé  a csap- 
lárosné. 

«Kesztenbe». 

« IJjjé ! az  messze  van.  A hegyig  csak 
elvitethetem,  de  biz  a hegyen  keresztül  csak 
gyalogszerrel  mebet». 

«Ugy  akarok  . . . kérem,  fogasson  be 
azonnal*. 

«Akar  valamit  enni  vagy  inni?* 

«Nem,  köszönöm*. 

A korcsmárosné  a vendégszobába  vezette 
Paulát,  ki  leült  és  a kocsira  várt.  Fél  óra 
múlva  a kocsi  előállt  a kapuba.  Paula  ki- 
sietett, a kocsis  mellé  ült  s a ló  elindult. 

Nagyon  hideg  volt.  Paula  szorosabban 
beburkolózott  köpenyébe,  a kocsis  lópokro- 
czot  terített  lábain.,.  és  jóakaratulag  mondá : 
‘Nem  valami  szép  napot  választott  ma- 
gának*. 

«Az  igaz*,  mondá  Paula  gépiesen.  Szom- 
szédja nagyon  beszédes  természetű  volt.  Min- 
denfélére figyelmeztette  Paulát,  megnevezte 
a falukat,  melyeknél  elhaladtak,  megmondá 
hogy  hivják  a hegyeket  és  többször  kérdé, 
nem  fázik-e?  «Maga  olyan  sápadt*,  tette 
hozzá  mintegy  mentegetőzve.  Paula  megnyug- 
tatta őt;  nem  fázik,  csak  hajtson  gyorsan. 

«Meddig  tart,  mig  az  ember  a hegyen 
átmegy,  mely  Kesztenbe  vezet?*  kérdé  a 
leány. 

«Jó  három  óráig*. 

A kocsis  sebesebben  hajtá  a lovat.  Gyor- 
san haladtak  s két  órai  hajtás  után  czélnál 
voltak. 

A hegy  tövénél  egy  kis  falu  volt,  Paula 
egészen  elgémberedett  és  átfázott  a kocsi- 
zástól, s minthogy  éhséget  is  érzett,  elhatá- 


rozá,  hogy  vándor  útja  előtt  kissé  megerősíti 
magát.  A kocsistól  egy  korcsma  után  tuda- 
kozódott és  ott  ételt  s italt  kért.  A pin- 
czérné  megkérdezte,  hová  szándékozik  és 
Paula  ismét  elmondá  utazása  czélját, 

«Kesztenbe!*  mondá  a leány. 

«De  csak  nem  marad  ott?» 

«Nem,  csak  nehány  órát  töltök  ott*. 

«Ah  ugy!» 

«Hát  olyan  borzasztó  falu  az  a Fesz- 
ten?* kérdé  Paula. 

«En  nem  tudom  . . . még  soha  sem  vol- 
tam benne.  De  senkinek  sem  tetszik,  annyit 
hallottam*. 

Paula  nem  kérdezősködött  tovább,  el- 
költő az  egyszerű  étket,  kifizette  tartozását 
s útnak  indult. 

«Csak  mindig  egyenest  fölfelé*,  kiáltá 
utána  a pinczérné.  «Csak  az  az  egy  út  van  . . . 
Nem  is  tévesztheti  el*. 

Paula  megköszönte  az  útbaigazitást  és 
lassan  fölment  a hegyre.  A keskeny  úton 
félig  rothadt  levelek  hevertek,  jobbról-balról 
lombjavesztett  fák  álltak  s fölöttök  a szürke, 
felhőkkel  terhes  ég.  Sok  fát  letört  a vihar, 
melyek  az  úton  keresztben  feküdtek  s száraz 
ágaik  a magános  vándor  léptei  alatt  egyre 
recsegtek.  Körülötte  mély  csend  volt,  mi  sem 
élt  e még  téli,  kihalt  természetben,  s ez  a 
néma  gyász  mind  mélyebbre  hatolt  Paula 
sejtelemmel  telt  szivében.  Olyasmit  érzett, 
mintha  sírnia  kellene,  mintha  valakit  segít- 
ségül kellene  hívnia  ....  « Miért  oly  szo- 
morú?* kérdé  az  öreg  szerzetes.  «0h  nem 
miattam!  nem  magam  miatt,  jámbor  atya. 
Lefeküdném  a nyirkos  földre,  lassankint  éhen 
halnék,  ha  ez  által  az  ő békéjét  és  boldog- 
ságát megválthatnám.  De  bármit  mondjanak 
is  az  emberek  és  a könyvek  — a szerelem 
tehetetlen,  sírni  és  érezni  tud  - — de  segí- 
teni, azt  gyakran  nem  teheti*. 

(Folyt,  köv.) 


BÁRÓ  EÖTVÖS  JÓZSEF. 

(Magyar  Könyvesház.  Kiadja  Aigner  Lajos.  XIII.  folyam, 
5 — 7.  szám.  Báró  Eötvös  József.  Irta  Ferenczi  Zoltán) 

A « Figyelő*  tavalyi  évfolyamában  jelent 
meg  Ferenczi  ur  értekezése  Eötvösről,  mely 
most  könyvalakban  került  az  irodalom  pia- 
czára. Nem  azt  akarjuk  ezzel  jelezni,  hogy 
a kiadói  rokonság,  mely  a Figyelő  és  a Ma- 

gyár  könyvesház  között  fennáll,  praedestinálta 
az  essay  sorsát;  mert  ha  igy  lenne  is,  mi 
örömmel  konstatálnak  ezt,  bizonyságául  a 
derék  vállalat  életrevalóságának,  mely  egy 
bizonyos  körnek  már  sok  jeles  irodalmi  em- 
léket és  sok  tanulságos  értekezést  tett  hozzá- 
férhetővé. Valóban  a Magyar  könyves-ház 
egyike  a leginkább  becsülésre  méltó  irodalmi 
vállalatoknak,  mert  egy  olyan  körnek  nyújt 
oktató  olvasmányokat,  mely  ahhoz  legke- 
vésbé fér:  - a tanuló  ifjúságnak.  Nálunk 

a serdülő  ifjúságnak  van  a legcsekélyebb  al- 
kalma a régibb  Írókkal  vagy  egyes,  úgy  alak, 
mint  tartalmánál  fogva  nem  az  elsőrendű,  vagy 
mondjuk  akadémikus,  de  mégis  hasznos  ér- 
tekezésekkel megismerkedni.  A nélkül,  hogy 
ennek  okaira  kimerítőbben  mutatnánk  rá, 
kiemeljük,  hogy  a Magyar  könyvesház  már 
olcsóságánál  fogva  is  kiválóan  alkalmas  arra, 
hogy  az  ifjúság  között,  mely  a drága  és  kül- 
sőleg is  megbecsülést  igénylő  foliansoktól 
fél,  terjedjen  és  alkalmas  közvetítőül  szol- 
gáljon olyan  eszmék  terjesztésére,  melyek  a 
tankönyvek  körén  túl  esnek,  de  azok  értelmi 
magaslatát  sokban  túl  nem  haladva,  a leg- 
könnyebben férkőzhetnek  a fiatal  ember  em- 
lékébe. 

És  a magyar  könyvesház,  ha  néha  el  is 
tért  arról  az  útról,  melyet  a föntebb  jelzet- 
tekben követett,  a legmelegebb  emlékezést 
érdemli  meg  azon  törekvéséért,  mely  hozzá- 
férhetővé tette  potom  árért  Ányos  Pál  köl- 
teményeit, Bayer  Czuczor  Gergelyét,  Castélar 
Byronját,  Neményi  A.  Kortörténelmi  rajzait, 
Turgenyew  novelláit  és  sok  mást,  mely  már 
nem  egy  ifjú  kedélyben  gyújtotta  föl  a vágy 
tiizét  haladni  messzebbre  is  ...  . Kiadvá- 
nyainak legjelesebbjei  közé  tartozik  Ferenc  A 
Zoltán  értekezése  is  Eötvös  báróról.  Ügyesen 
összeállított  kis  essay  ez,  mely  mig  egyrészt 
kellemes  olvasmányul  szolgálhat  az  ifjúság- 
nak, méltán  van  hivatva  egy  világitó  suga- 
rat dobni  abba  a mély  sötétségbe,  melyben 
a magyar  fiatalság  előtt  századunk  nagyjai, 
nemzeti  aspiráczióink  örökemlékii  elöharczo- 
sai  élnek.  Nálunk  a középiskolai  ifjúság  ha- 
zánk történelmét  illetőleg  leghiányosabb  is- 
mereteit ép  abból  a korból  nyeri,  mely  a leg- 
tanulságosabb és  mely  a jelen  társadalomnak 
megteremtője.  Nem  ismeri,  nem  is  sejtheti 
azokat  a nagy  eszméket,  melyek  1825-től 
kezdve  a hatvanas  évek  közepéig  egy  ez- 
redéves hazát  forgattak  meg  talpköve  körül 


és  még  kevésbé  ismerik  azokat  az  alakokat, 
kik  ez  eszmék  képviselői  lévén,  a legneme- 
sebb átalakulásnak,  melyet  nemzet  valaha  át- 
kiizdött,  voltak  előharczosai. 

Igaz  ugyan,  hogy  e hiányok  nem  taní- 
tóink vétkei;  annak  a megfoghatatlan  béna- 
ságnak következményei  csak,  melylyel  nem- 
zetünk történelmének  legfényesebb  korszakát 
tudományunk  nagy  műhelyében  kezelik  és  a 
mely  bénaság  renyhén  pihenhet,  mikor  a 
magyar  tud.  akadémia  Széchenyiről  még  nem 
juttatott  kezeink  közé  többet,  mint  amennyit 
egy  nagyon  is  aulikus  ember  szeszélyes  kedve 
adott. 

És  csak  Széchenyi  volna  az  annyira 
mellőzött?!  . . . Nem;  ott  van  Wesselényi 
báró  és  körülötte  az  a kevés  számú  nagy, 
kik  a pozsonyi  országgyűlésen  Széchenyi  tű- 
zönéi hevitették  izzóvá  fegyvereiket  és  ott 
vannak  politikai  kitűnőségeink  mellett  iro- 
dalmi jeleseink,  mint  Kazinczy,  Kölcsey, 
Eötvös  br.  és  a mi  tudósaink  nem  tudnak 
azok  emlékének  egy-egy  kötetet  áldozni,  kik 
nekünk  irodalmat  teremtettek! 

Ilyen  viszonyok  között  enyhítő  tudat, 
hogy  van  egy  kis  értekezés,  mely  e nagyok 
egyikéről  ennek  méltó  hangon,  de  csak  a 
kiszemelt  olvasó  körnek  megfelelő  módon 
nyújt  képet. 

Ferenczi  értekezése  méltó  Eötvösre,  de 
csak  az  igények  ama  szerény  határai  között, 
melyben  a magyar  könyvesházat  kezünkbe 
vesszük.  És  legyen  e megjegyzésünk  dicsérete 
Ferenczi  fáradozásának;  mi  azt  hisszük,  ő maga 
se  gondolt  arra,  hogy  az  a kis  füzet,  melyet 
ő Eötvösről  irt,  hivatva  legyen  ennek  méltó 
emléket  állítani:  földerítve  ama  kérdéseket, 
melyek  között  Eötvös  élt  és  megjelölve  en- 
nek méltó  helyét  kora  nagyjai  között  és  a 
történelemben.  Ferenczi  egy  kis  essayt  akart 
csak  adni,  összegyűjtve  benne  mindazt,  a mit 
Eötvösről  olvasott,  lelkiismeretesen  kommen- 
tálva Eötvös  szellemi  hagyatékait.  És  ez  si- 
került is  neki.  Adott  jó  életrajzot ; elmondta, 
ügyesen  összeszerkesztve  mindazt,  amit  Eöt- 
vösről olvasott  és  leírta  irodalmi  hagyaté- 
kainak keletkezési  történetét;  majd  elmélyed 
a tartalom  részleteibe  is  és  a mennyire  szem- 
határa engedi,  vizsgálja  e részletek  motívu- 
mait, sőt  gyakorta  vizsgálja  az  egyes  mun- 
kák értékét  is.  És  általánosságban  sikerült 
is  neki  minden.  A hol  elbeszél,  hangja  eléggé 
kellemes  és  gondolatai  ügyesen  futnak  ki 

tolla  alól ; a hol  Eötvös  munkáinak  tartalmát 
adja,  sehol  nem  válik  unalmassá  és  elég- 
biztos  kézzel  tudja  megválasztani  a lénye- 
gest a mellékestől  és  a hol  mint  biráló  lép 
föl,  ügyesen  iparkodik  csoportositani  mind 
azt,  ami  elfogadott,  pragmatikus  és  soha  nem 
válik  komikussá,  mint  már  sokan  azok  kö- 
zül, kik  Eötvöst  bírálni  akarták.  Szóval : 
Ferenczi  eléri  czélját;  ad  egy  tanulmányt 
Eötvösről,  mely  ügyesen  tárgyazza  mindazt, 
a mit  már  róla  szórványosan  itt-ott  elmond- 
tak és  a mely  szerves  összefüggésbe  gyűjtve 
Eötvös  jellemvonásait,  kellemes  olvasmányt 
nyújt  mindazoknak,  kik  Eötvös  munkálko- 
dásáról akarnak  képet  nyerni. 

Nagy  hibája,  hogy  keveset,  majdnem 
semmit  sem  beszél  Eötvösről,  mint  emberről. 
Nem  jellemzi  a kort  és  nem  beszél  a küzdel- 
mekről, melyeket  Eötvösnek  eszméiért  kelle 
átszenvednie.  Egész  tájékozatlanul  hagy  a 
felől,  hogy  minő  volt  Eötvös,  mint  ember 
s minő  helyet  foglalt  el  kora  nagyjai  között, 
csak  munkásságát  ismerteti  Ferenczi,  csak 
életének  és  munkásságának  adatait  adja,  de 
őt  magát  nem  ismeri.  Azt  a mély  kedélyt, 
melyhez  hasonlót  keveset  mutat  föl  a világ- 
irodalom,  nem  bonczolja;  az  essay  átolva- 
sása után  csak  egy  nagy  férfiú  munkás- 
ságát látjuk  és  a férfiút  magát  nem.  De 
munkásságát  sem  ismerteti  teljesen;  igy  Eöt- 
vösről, mint  nevelőről,  mint  tanítási  ügyünk 
átalakitójáról  meg  sem  emlékezik  s nem 
iparkodik  a legkevesebbet  is  pótolni  azt,  a 
mit  Eötvösről  szólva,  majdnem  minden  mél- 
tatója  elfeledett,  hogy  tanitási  ügyünk  tulaj- 
donképen vele  kezdődött;  iskoláinkat  ő ala- 
kította át  és  kezdve  az  utolsó  falusi  iskolákon 
egész  az  egyetemig,  tanitási  rendszerünket 
megváltoztatta. 

(Folyt,  köv.) 


IRODALOM  ÉS  MŰVÉSZET. 

A Révai  testvérek  kiadásában  a következő  uj 
könyvek  jelentek  meg  Ízléses,  csinos  kiállításban : 

«A  porban  született ».  Regény,  két  kötetben,  irta 
BeniczkyBajza  Lenke.  Ára  2 frt. 

«A  zöld  asztal  me)lől».  Karczolatok  jogi  dol- 
gokról és  a bírósági  teremből,  Fu  ó Ferencztől.  Ára 
1 forint. 

«A  hámoros».  Ohnet  György  híres  regénye, 
melyből  a «Vasgyáros»  czimii  színmű  készült.  A két 
kötetből  álló  munka  annyira  ismeretes  részint  a szín- 


padról, részint  párisi  ismertetésekből,  hogy  felesleges- 
nek tartjuk  bővebben  foglalkozni  vele.  Ára  2 írt  50. 

«A  szenvedők*.  Orosz  regény,  irta  Dosztojewszki 
Th.  Csodálatos  varázs  ömlik  el  többnyire  az  orosz 
regényhősökön.  Úgy  látszik  az  ezredéves  elnyomás 
és  despotizmus  oly  bélyeget  nyomott  népre  és  viszo- 
nyokra, mely  visszatükrözik  az  orosz  irók  minden 
alakján.  A fatalizmus  és  akaraterő  teljes  hiánya  mu- 
tatkozik Puskin  és  Turgenyew  megható  alakjainál, 
szomorú,  de  feltétlen  megadás  a sorsban,  mely  ellen 
zúgolódni,  vagy  melyet  megjavítani  senki  sem  igyekszik. 

Felülmulhatlan  igazsággal  és  bensŐséggel  mu- 
tatja be  az  orosz  nép  e jellemző  vonását  Dosztojewszky 
Th.  «A  szenvedők*  czimii  regényében,  mely  nemrég 
jelent  meg  magyar  fordításban. 

E kitűnő  regényíró  nálunk  nem  oly  ismert,  mint 
Turgenyew  vagy  Gogol,  de  bátran  állhat  meg  két 
híres  honfitársa  mellett.  Uj  regénye  igaz  költőre  vall 
és  a sötét  pesszimizmus,  mely  árnyat  borit  rá,  mint 
nemzeti  sajátság  kétségkívül  érdekel  és  meghat. 

Szerző  önelbeszélés  alakjában  irta  meg  regényét 
és  két  szerencsétlen  elbukott  nőt  állít  elénk,  kik 
közül  az  egyik  nyomorban  hal  meg,  anélkül,  hogy 
ősz  atyja,  a ki  elátkozta,  megbocsátott  volna  neki. 
Kis  leánykát  hagy  hátra,  a kit  az  iró  maga  ment  ki 
egy  gonosz  asszony  kezei  közül,  és  a kit  mesterileg 
j használ  fel  arra,  hogy  szomorú  sorsa  elbeszélésével  a 
I másik  szerencsétlen  nő  atyjának  szivét  meglágyítsa  s 
bocsánatát  kieszközölje.  Rendkívül  jellemző  annak  a 
leírása,  mikor  egyik  hősnője  — Natasa  — szüleit  el- 
hagyja, hogy  kedvesét  kövesse,  a ki  jó,  de  szerfölött 
gyenge  és  állhatatlan  fiatal  ember  és  teljesen  gonosz 
és  kegyetlen  atyjának  befolyása  alatt  áll.  A leány 
ismeri  megbizhatlan  jellemét  és  épen  azért  követi,  mert 
úgymond : «E1  fog  felejteni  engem  is,  ha  folyvást  mel- 
lette nem  leszek*.  Más  helyen  pedig  : «E1  vagyok  ha- 
tározva : ha  nem  vagyok  folyvást  mellette,  megszűnik 
szeretni,  elfeled,  elhagy,  ismerem.  Akárki  elcsábíthatja. 
S akkor  mitévő  legyek?  Belehalok*.  Igazi  orosz  fatá- 
lizmus. Mely  más  nemzetbeli  művelt  nő  áldozná  fel 
becsületét,  családfát,  mindenét  az  ily  állhatatlan  mi- 
hasznának ? Legalább  azzal  áltatná  magát,  hogy  nem 
ismerte  jellemét  és  hogy  megcsalatott.  Nem  úgy  a mi 
hősnőnk.  Tökéletesen  ismeri  imádóját,  pirul  miatta  és 
mentegeti,  a hol  csak  alkalma  nyílik,  de  végzetes  szen- 
vedélye, melynek  ellent  nem  állhat,  bele  sodorja  az 
örvénybe.  Egy  Ízben  igy  szól  az  elbeszélőhöz,  a ki 
jó  barátja  a szerencsétlen  családnak  : «Igen,  őrülten 
szeretem.  Téged  sohasem  szerettelek  igy,  Ványa.  Lá- 
tom, hogy  elvesztettem  eszemet,  hogy  nem  kellene  őt 
igy  szeretnem  . . . Érzem  és  éreztem  még  legboldo- 
gabb pillanataimban  is,  hogy  csak  bánatom  és  gyöt- 
relmem lesz.  De  mit  tehetek  róla,  ha  miatta  való  gyöt- 
relmem is  boldogság  ? Előre  tudom,  hogy  mi  vár  rám 
s hogy  szenvednem  kell  . . .» 

Előérzete  nem  is  csalja  meg,  mert  már  egy  pár 
hó  múlva  a fiatal  gróf  atyja,  kegyetlen  és  undok  csel- 
szövő, úgy  intézi  a dolgot,  hogy  fia,  bár  még  nagyon 
szereti  Natását,  a neki  szánt  menyasszonnyal  elutazik 
és  szerencsétlen  kedvesét,  bár  öntudatlanul,  elhagyja. 
Még  soha  gyenge  férfi  oly  jól  nem  volt  festve,  mint 
Alyosa  gróf  e regényben.  Minden  jót  igér  és  miudent 
őszintén  elhisz  maga  is,  a mi  azonban  nem  gátolja 

abban,  hogy  a legelső  ellenkező  befolyásnak  enged 
jen,  mint  a nád,  a melyet  ellentétes  szél  ingat  ide 
s tova. 

Natália  maga  ösztönzi,  hogy  hagyja  el,  — állí- 
tólag csak  egy  hétre,  hogy  aztán  visszatérve,  titkon 
megesküdjenek,  — valósággal  pedig  azért,  mert  ha- 
tártalan önfeláldozásában  és  nagylelkűségében  átlátja, 
hogy  kedvese  csak  e ritka  nemes,  szép  és  erős  akarata 
leányban  — menyasszonyában  — fogja  boldogságát 
feltalálni.  A szerencsétlen  nő  sorsa  annyival  megrázóbb, 
mert  atyja,  kit  az  öreg  gróf  kifosztott  minden  jószá- 
gából — távozásakor  elátkozza  és  nem  akarja  látni 
többet. 

Ki  tudja,  mily  katasztrófával  végződnék  a regény, 
ha  jó  angyala  az  elbeszélő  képében  szüleihez  nem  ve- 
zetné ama  szegény  árva  lányt,  kiről  már  említést  tet- 
tünk. Anyja  és  barátja  ngy  vezetik  ügyesen  a beszél- 
getés fonalát,  hogy  a kis  Nelly  lassan  elbeszéli  az  ő 
és  anyja  egész  kínszenvedésének  történetét,  még  pedig 
oly  meghatón  és  eltelve  oly  fanatikus  gyűlölettől  a 
keményszívű  nagyapa  iránt,  a ki  lányát  engedte  meg- 
halni, a nélkül,  hogy  megáldja,  hogy  mikor  leugorva 
az  öreg  asszony  öléből,  felemelt  kezekkel  ismétlé  nagy- 
apjához akkor  intézett  szavait  anyja  holtteste  fölött : 
«Nézd  gonosz  ember ! nézd  te  kegyetlen  ! nézd  . . . 
nézd!»  ...  az  öreg  is  egészen  elérzékenyült.  E jele- 
net rendkívül  szépen  van  irva,  mint  öleli  magához 
sírva  az  anya  a kis  lányt,  mondván  : «Én  leszek  az 
anyád,  Nelly,  te  meg  a gyermekem.  Gyér  Nelly,  men- 
jünk innen ! Szergejevics  Miklós  pedig  fuldokló  han- 
gon kérdi : 

— Hova  akarsz  menni?  Hova  mégy? 

— Hozzá,  a leányomhoz,  Natasához ! 

— Megállj,  . . . várakozzál  .... 

— Mit  várjak  még,  te  kőszívű  ember ! Régóta 
várok  már  és  régóta  vár  ő is!  Isten  veled. 

De  az  öreg  már  nem  áll  ellent,  reszkető,  erőtlen 
kézzel  igyekszik  magára  venni  köpenyegét. 

— Te  is  ...  te  is  velem  akarsz  jönni!  — kiál- 
tott föl  az  asszony,  kezét  összekulcsolva  és  kétkedő 
szemmel  nézve  rá,  mintha  nem  akarna  hinni  ekkora 
boldogságban. 

— Natása,  hol  van  az  én  Natásám  ? hol  van  lá- 
nyom? hol  van?  Adjátok  vissza!  Natása!  . . . 

S azzal  kezébe  ragadta  botját,  melyet  elébe  tar- 
tottam s az  ajtó  felé  rohant. 

— Megbocsátott  neki!  megbocsátott!  — kiáltott 
föl  Andrejewna  Anna. 

Skmenyew  nem  ment  el  a küszöbig.  Az  ajtó  hir- 
telen felnyílt  s halvány  arczczal,  lázasan  égő  szemmel 
rohant  be  a szobába  Natása. 

Ruhája  gyűrött,  átázott  volt,  a fejére  csavart 
fátyol  levált  és  kövér  esőcseppek  fénylettek  félig  le- 
bomlott tömör  fürtéin. 

Rohanva  jött  be  és  atyját  megpillantva,  elsikol- 
totta  magát  s két  kezét  feléje  nyújtva,  térdre  borult. 

E kis  részletet  azért  iktattuk  ide,  mert  ritkítja 
párját  élethű,  érzelmes  leirás  és  igaz  drámai  erő  tekin- 
tetében. Ez  egyszersmind  csúcspontja  a regénynek.  A 
mi  ezután  következik,  az  apa  szenvedélyes  bocsánat- 
kérése  és  hízelgései,  melyekkel  eltaszitott  leányát  el- 
halmozza és  a szegény,  árva  Nelly  megindító  halála, 
a kit  idegbaj  tesz  tönkre,  a sok  kiállott  nyomor  és 


szenvedés  után,  mind  rendkívül  szépen  kigondolt  és 
hatalmasan  megirt  jelenetek. 

Van  egy  pár  kitűnő  mellékalak  is,  de  jellemző 
az,  hogy  valamennyi  csak  hozzájárul  a kép  sötétebbé 
tételéhez  és  a humoros  és  kedélyes  személyek,  melyek 
annyi  jótévő  derültséget  árasztanak  a franczia,  angol 
sőt  német  regényekre  is,  — tökéletesen  hiányzanak. 
Az  embernek  valóban  csak  «szenvedőkkel»  és  szen- 
vedést okozókkal  van  dolga.  (m.) 

Jókai  tót  nyelven.  Most  jelent  meg  Turócz-Szt.- 
Mártonbao  Jókainak  «Az  uj  földes  ur»  czimii  regénye 
tót  nyelven.  «Novy  Zemsky  pan»  czim  alatt  füzetek- 
ben, Moskóczy  Ferencz  kiadásában.  A nagyon  csino- 
san kiállított  füzet  ára  30  kr. 

A m.  tud.  akadémia  I.  osztályának  f.  hó  4-iki 
ülésén,  melyen  a tagok  igen  csekély  számban  jelentek 
meg,  Ábel  Jenő,  a fiatal  tanár  tartotta  székfoglalóját 
mint  az  akadémia  levelező  tagja.  Ábel  felolvasásának 
tárgyát  a XV.  század  legkiválóbb  nőhumanistája,  Isota 
Nogarola  képezte,  kinek  összes  műveit  Apponyi  Sán- 
dor gróf  és  a felolvasó  most  rendezik  sajtó  alá.  Az 
éljenzéssel  fogadott  tanulmány  után  Szinnyei  József 
olvasta  fel  Brassai  Sámuel  egy  értekezését  a mondat 
dualizmusáról,  melyben  az  agg  szerző  egy  már  ré- 
gebben felállított  nyelvészeti  elméletének  kel  újólag 
védelmére. 

Egy  magyar  művésznő  sikere.  A Párisban  meg- 
jelenő «Gil  Blas»  írja : Az  idei  Szalonban  látható  lesz 
egy  uj  tehetség  munkája,  a ki  fiatalsága  daczára  mes- 
teri kézzel  lépett  föl,  mint  Julián  műtermének  egyik 
ifjú,  szép  és  szerény  tanítványa.  Ámbár  születésére 
nézve  valódi  herczegnő,  a jury  előtt  Terka  név  alatt 
mutatta  be  művét,  mi  nem  gátolta,  hogy  az  első  szám- 
mal jelöljék.  — Ez  a közlemény  minket  magunkat 
közelebbről  azért  érdekelhet,  jegyzi  meg  a «Budap. 
Hirlap»,  mert  a művésznő  leánya  a Budapestről  el- 
szakadt, a fővárosban  ismert  Rottenbillerékkel  rokon- 
ságban levő  Jablonovszky  családnak. 

A bécsi  olasz  staggione  a Kari  Theaterben  siral- 
mas véget  ért.  Merelli  bukása  után  maga  a színház- 
igazgató, Tatarczy  vette  át  a staggione  vezetését,  de 
nem  aratott  sikert  ő sem.  Theodorini  asszony  nem 
akart  a Ruy  Blas  uj  operában  fellépni,  más  kiválóbb 
énekesnőt  nem  kaptak,  úgy,  hogy  a napokban  végleg 
beszüntették  az  olasz  operaelőadásokat.  Tatarczy  e 
vállalkozásnál  mintegy  25,000  irtot  vesztett. 

A szegedi  színtársulat  Nagyváradon  a színkör- 
ben f.  hó  2-án  kezdte  meg  az  előadásokat.  A színtár- 
sulat javára  maga  a szegedi  közönség  nehány  ezer 
forintot  adakozott. 


Szerkesztő  : Ábrányi  Emil.  — Kiadó  : Aigner  Lajos. 

VAJDA  JÁNOS. 

ÉS  A MAGYAR  LYRA. 

Irta  Palágyi  Menyhért. 

I. 

Alikor  Arany  János  annak  idején  ki- 
mondta volt,  hogy  költészetünkben  túltengő 
a lyrai  elem  és  ezen  belül  a dalszerü  hang, 
nem  annyira  azt  a hatvanezer  lantpengetőt 
tarthatta  szem  előtt,  kik  lyrai  költészetün- 
ket a közönség  előtt  diskreditálják,  mint  in- 
kább a komoly  és  történetileg  is  számba  ’ e- 
hető  irodalmat,  melyben  ő a Petőíi-után  záson 
kívül  semmi  egyebet  sem  vélt  fölfedezhetni. 
Azért  hangsúlyozta,  hogy  uj  utakat  kell 
törni  úgy  a lyra,  mint  az  éposz  terén.  Ö 
maga  természetesen  főleg  az  utóbbira,  az 
époszra  gondolt  és  talán  erre  akarta  a köz- 
figyelmet irányitani,  mikor  a lyrai  költészet 
tultengését  fejtegette. 

A magyar  műéposz  és  ballada  létrejötte 
után  ismét  beállott  az  «uj  utak  törésének* 
szüksége,  de  úgy  látszott,  hogy  a tehetségek 
kiapadtak  és  a költészet  korának  egyelőre 
vége.  Az  újabb  nemzedéknek  ugyan  meg- 
voltak saját  alkotási  vágyai,  ámde  szemben 
találta  magát  az  irodalom  ama  tekintélyes 
képviselőivel,  kik  Arany  után  az  irodalom- 
történet  könyvét  lezártnak  tekintették  és 
annak  lapján  még  csak  a maguk  számára 
tartottak  fenn  tiszta  helyet,  melyet  azóta  szé- 
pen be  is  töltettek. 

A haladás  és  maradás  ellentétéből  fej- 
lődött ki  aztán  ama  hosszas  küzdelem,  mely- 
nél terméketlenebbet  irodalomtörténetünk  nem 
mutathat  fel,  mert  a jól  fegyelmezett  és  szer- 
vezett tehetlenség  maga  részére  hódítván  az 
iskolát,  egyetemet  és  akadémiát,  diadalmat 
aratott  az  önálló  és  szervezkedésre  nem  haj- 
landó egyéniségek  fölött.  Még  ma  is  az  a 
nehány  maradi  ember  áll  irodalmunk  élén,  a 
kik  azt  nemcsak  hogy  uj  eszmékkel  meg- 
termékenyíteni nem  tudták,  de  a múlttal 
szemben  is  ferde  állást  foglalnak  el,  sőt  saját 


mesterük  költészetének  beható  eszthetikai 
méltatására  is  képteleneknek  bizonyultak.  A 
jövő  pedig  reájuk  nézve  egyáltalán  nem  is 
létezik. 

Arany  iskolájával  csak  egyetlen  egy 
önálló,  izmos  nagy  tehetség  állott  kapcsolat- 
ban és  ez  az  egj^  elegendő  lett  volna  arra, 
hogy  egész  irodalmunknak  uj  lendületet  ad- 
jon és  uj  erőt,  lelket  öntsön  beléje.  Tolnai 
Lajost  nagy  alkotó  ereje,  széles  és  mély  tu- 
dományossága, nemzeti  irányzata,  valamint 
önzetlen  nemes  jelleme  arra  képesítették 
volna,  hogy  a tehetségeket  maga  köré  cso- 
portosítva, irodalmunkat  újabb  virágzásra 
emelje.  Igen,  de  Tolnai  nem  illett  az  érdekszö- 
vetkezetbe, nem  mint  ember  és  nem  is  mint 
költő,  a ki  a maga  utján  jár.  Azok  tehát, 
kik  Arany  köré  csak  azért  csoportosultak, 
hogy  a költő  dicsfényében  fürödjenek  és 
igy  maguk  között  eredeti,  a középszerűség 
fölé  emelkedő  tehetséget  nem  tűrhettek  meg, 
Tolnait  csakhamar  mellőzték,  majd  meg  ül- 
döző hadjáratot  indítottak  ellene,  melynek 
eszközeiben  nem  igen  válogatósak. 

Tolnai  mellőzésével  az  Arany-iskola  em- 
berei világosan  kimutatták,  hogy  nekik  iro- 
dalmi jövő  nem  kell,  mert  ha  van  manap 
iró,  a ki  Aranynyal  rokon  és  mégis  uj 
epocha  megnyitója,  az  csak  Tolnai  lehet. 
Ha  majd  a közvélemény  ennek  tudatára  ép 
úgy  ébred,  mint  az  íróknak  már  is  nagy  ré- 
sze, akkor  beállhat  az  újabb  fordulat. 

Egyelőre  azonban  a fonál  itt  megsza- 
kad és  vissza  kell  nyúlni  egy  régebbihez,  me- 
lyet maga  Arany  metszett  el.  Álért  nem  áll 
az,  hogy  a forradalom  utáni  költészet  merő 
Petőfi  utánzás  volt.  Tanú  rá  Vajda  János 
költészete,  melyben,  mint  ezt  most  ellenfelei 
is  kénytelenek  bevallani,  semmi  nyoma  az 
utánzásnak  nincs.  Sőt  ma  már  utat  tör  ma- 
gának az  a meggyőződés,  hogy  Vajda  nem- 
csak korunk  legnagyobb  lyrai  költője,  de 
egyáltalán  irodalmunk  egyik  tiineményszerű 
jelensége. 

Régebb  ez  máskép  állott  és  Vajda  köl- 
tészetének nem  volt  annyi  tisztelője  mint  ma. 
A kik  ugyanis  Arany  szavát  a lyrai  költé- 
szetről ismételték  — és  hány  ezer  volt 
ilyen ! — már  lyrai  vértódulást,  petcfiasko- 
dást,  fenegyerekességet  és  több  ily  zseniális 
jelszót  vágtak  a lyrai  költő  fejéhez.  Majd 
átvették  Aranytól  a «kozmopolita»  jelszót, 
mely  a « hazaárulónak » eszthetikai  analogonja, 
hogy  egész  biztosan  ölhessenek. 

El  is  érték,  hogy  az  eredeti  tehetség 
nevetségessé  kezdett  válni  a közönség  sze- 
mében. A természetesség  durvának,  az  erő- 
teljes hang  sértőnek,  a szenvedély,  a páthosz 
pedig  épenséggel  kiállhatatlannak  tetszett. 
Az  elnyomatás  korában  lyrai  költészetünk 
sötét,  érthetlen  allegóriákba  burkolódzott  és 
hangja  tompa,  fátyolozott  maradt  még  az 
újabb  érában  is,  holott  a szilárd  alapon  bá- 
mulatos gyorsasággal  fejlődő  közélet  erőt  és 
bizalmat  önthetett  volna  a lelkekbe.  Mig 
minden  téren  örvendetes  lendület  érezhető, 
addig  a lyra  az  élet  sziupadáról  leszállva,  az 
iskola  falai  közé  szorult  és  professzorok  meg 
iskolás  fiuk  prédája  lett.  A társadalom  át- 
alakul, a műveltség  emelkedik,  a nemzeti 
erő  segédforrásai  szaporodnak,  az  öntudatos- 
ság növekedőben  és  az  uralkodó  akadémiai 
lyra  és  kritika  ez  alatt  tettetett  népies  naiv- 
ságban,  álszerény  csöndes  mélaságban  tet- 
szeleg magának,  tudákos  gyerekességével  a 
közízlést  megrontja,  az  eredeti,  önálló  tehet- 
ségeket a nagy  közönségtől  mintegy  elszakí- 
tani és  közbefurakodó  tekintélye  által  a köl- 
tők hatását  korukra  lehetetlenné  tenni  ipar- 
kodik. 

A viszonyok  ma  már  ugyan  lassacskán 
javulnak,  de  a közelmúlt  korszakban  önérze- 
tes költőnek  lenni  martiromság  volt.  Ez  a 
sors  jutott  pedig  Vajda  osztályrészéül.  És 
miért?  Azért,  mert  igazi  költő  volt,  a ki 
hivatását  érzi  és  komolyan  veszi.  Mert  ön- 
álló volt  és  nem  akarta  föladni  önönmagát. 
Mert  követte  szivének  sugallatát  és  hű  ma- 
radt  magához  és  múzsájához.  Mert  nem  haj- 
totta nyakát  a konvenczionalizmus  igájába 
és  természetes,  törzsökös  lén}'ét  nem  tagadta 
meg  a vásári  dicsőség  kedvéért. 

*** 

Hogy  Vajda  költészetének  egyszerre  kö- 
zéppontjába helyezkedjünk,  olvassuk  el  «Gina 
emléke*  czirnü  verscziklusát.  Ez  egy  vissza-  j 


utasított,  de  lemondani  nem  tudó  szerelem 
benső  történetének  nagy  emlékoszlopa,  mely- 
hez a költő  évtizedek  multán  is  vissza-visz- 
szatér,  hogy  azt  mintegy  egyéniségének  nö- 
vekedéséhez képest  mind  magasabbra  és 
magasabbra  emelje. 

Vajda  szerelme  a természetes  és  erős 
érzékiség  talajában  gyökeredzik,  onnan  hajt 
a magasba  és  a tökéletes  szép  eszményében 
tisztul  meg.  A befejezett  szépség  ideálja  után 
való  sóvárgás  a szerelemmel  összeolvadva 
sajátságos  módon  vonul  végig  Vajda  egész 
költészetén.  A szépség  általános  eszménye  a 
női  szépségbe  megy  át  és  Ginában  ölt  tes- 
tet, a szépnek  imádata  szerelemmé  válik  és 
a művészi  lélek  fájdalma,  hogy  az  eszmény- 
hez közeledve,  azt  mégis  mind  nagyobb  tá- 
volságban látja  maga  előtt,  a visszautasított 
szerelem  gyötrelmeivel  olvad  egybe.  Ezt  ki- 
érezni «A  kiállhatlan  szépről*  czirnü  töre- 
dékből és  még  inkább  «A  jávorfa  regéjéből*, 
melyben  Dalima  királyleány,  ki  oly  szép,  «a 
minő  csak  egyszer  lett  és  soha,  soha  többé 
nem  lesz*,  tulajdonkép  nem  egyéb,  mint  a 
szépség  eszményének  allegorikus  képviselője. 

A «Gina  emléke*  czirnü  cziklusban  is 
foglaltatik  egy  a szépségre  irt  hymnusz.  A 
hymnusz  megjelölés  csak  azért  nem  egészen 
találó,  mert  a költő  a szépség  dicsőítését  az 
elmúlása  fölötti  g}Asz  eszméjéhez  kapcsolja. 
Te  szép,  dicső,  egyetlen  zsarnok  vagy  — 
mondja  Ginának  — egy  nézésedre  hódol  ne- 
ked minden,  de  ha  elmerengek  látásodon: 

Mint  fáklyaillat  temetőből, 

Egy  gondolat  mély  gyászba  von ; 

Megered  a köny  szememből, 

S én  szánni  kezdelek  nagyon. 

Mert  semmi  sem  múl  el  a földön,  a jónak, 
rossznak  egyaránt  nyoma  marad: 

Örökre,  végkép,  menthetetlen 
Te  múlsz  el  egyedül  magad, 

A halhatatlan  egyetemben, 

Mindent  fülérő  áldozat ! 

Tán  mert  irijryed  e tárgy -limlom, 

A nap  legforróbb  sugarát. 

Fehér  arczát  a szende  liljoni, 

A rózsa  tündérillatát, 

Mind  követelik  vissza  tőled, 

És  vissza  kell  adnod  uekik; 

Az  ellened  lázongó  földnek 
Zsákmányul  trónod  elesik. 

Hóditó  szépséged  csodája 
Még  rajtad  élőn  elenyész, 

Arczod  tündöklő  szinpompája 
Végkép,  örökre  odavész. 

Hóbér  idő  ádáz  kezével 
Letörli  ajkad  bíborát, 

Bepókbálózza  csúf  redővel 
Fölséges  arczod  himporát. 

Azért  csak  tépd  a virágot  és  tipord  el,  hi- 
szen mi  kárpótolhatna  téged  veszteségedért : 

Ne  szánd  e korcs  önző  világot, 

Marczangolj  embersziveket ! 

Nevetik  a múlandóságot, 

Hervadni  látván  tégedet. 

Minden  bűnös,  hibás  e földön, 

És  semmi  sem  lakói  meg  itt. 

Mert  hogy  te  elmúlsz  mindörökkön 
Eltörlöd  e lét  bűneit. 

Az  egész  költemény  tele  a szebbnél  szebb, 
ragyogó  nagy  gondolatokkal.  Már  itt  meg- 
jegyezhetem, hogy  a magasabb  eszmék  vilá- 
gát Vajda  hódította  meg  a magyar  lyrának. 
A bölcseleti  elem  minden  más  költőnknél  szá- 
raz tanköltészetet  termett  volna,  de  Vajda 
sajátos  egyénisége,  mely  a szárnyaló  gondol- 
kodást, a képzelet  erejével  és  a szenvedély 
hevével  egyesiti,  épen  arra  látszott  hivatott- 
nak, hogy  lyránitat  a paraszt  gondolkodás 
siippedékeiből  kiemelje. 

Vajda  kedélye  eredetileg  csupa  fény  és 
tűzláng  volt.  Izzó  vérmérsékletéhez,  erős  és 
mégis  finom  érzékiségéhez  közvetlenül  csak 
a szépség,  gyönyör  és  kéj  tudott  férkőzni; 
a bú,  fájdalom  és  kétségbeesés  csak  kerülő 
utakon  törhettek  szivébe.  Neki  az  élet  tün- 
döklő nyári  fényben  pompázott,  mert  ő maga 
körül  mindenre  saját  bensejének  naphevét 
árasztotta  szét.  A mily  határtalan  azonban 
kéjérzete,  mikor  szerelmének  világába  tekint) 
ép  oly  mértéktelen  fájdalma,  midőn  szenve- 
délyét viszonzatlannak  látja.  Kétségbeesése 
olyan  mint  Káiné,  kit  a khérubok  tüzes  láng- 
pallossal űznek  el  a paradicsom  bejáratától. 
A visszautasitott  és  megcsalt  szerelem  fáj- 
dalma, haragja,  szégyene  lávaszeriien  tör  elé 
költeményeiben.  Olykor  természetesen  a vul- 
kanikus kitörést  hamuesö  is  kiséri. 

A megrázó  szenvedély  kifejezésében  Vajda 
költeményei  között  a legkimagaslóbb  «A  kár- 
hozat helyén*.  Ide  iktatom  két  középső  vers- 
szakát, melyekben  a páthosz  oly  magasságig 
emelkedik,  hogy  az  többé  nem  fokozható. 


Itt,  eme  függöny  éjjelében, 

Mint  egy-egy  villogó  gyilok, 

Röpkédnek,  fuldokolva  kéjben 
Tüzet  lehelő  sóhajok. 

Megelevenül  tőlük  itten 
S remeg  minden  bútordarab ; 

Árulkodik,  suttog  szememben, 

Hátam  mögött  föl  föl  kaczag : 

«Hogy  gyalázatfolt  ég  a napban, 
Yirágkehelyben  ronda  pók  ; 

Nincs  szemérem  a csillagokban, 

Zsibáru  lett  a szűzi  csók. 

Hogy  koldussá  szegénytilt  a lét, 

Leélte  tündöklő  nyarát; 

Üres  a végetlen  mindenség, 

Ki  van  rabolva  a világ*. 

Ha  mintegy  egyetlen  pillantással  át 
akarjuk  tekinteni  Vajda  egész  lyrai  költé- 
szetét és  minden  jellemző  vonásának  alap- 
vonását keressük,  akkor  ezt  abban  a sajátos- 
ságban találhatnók  fel,  hogy  Vajda  a saját 
szenvedélyeit  és  általában  egész  lelkületét  a 
tragikum  képében  fogja  föl  és  igy  egész  köl- 
tészetét, kiválókép  pedig  a «(xina  emlékét* 
úgyszólván  monodrámává  teszi.  Hangjai  oly 
erősek,  hogy  a gyönge  lyrai  hangszerből 
ilyeket  kicsalni  nem  lehet,  vagy  legalább 
lehetetlennek  hittük.  Innen  származik  Vajda 
költészetének  minden  más  lyrikusunkétól  el- 
ütő egyéui  jellege.  Költészete  olyszerii  be- 
nyomást tesz,  mintha  valamely  drámának 
lyrai  részét  szűrték  volna  le.  Egyes  verseinek 
hangja  kitör  a lyra  megszokott  korlátáiból 
és  szinte  a dráma  skálájába  csap  át. 

Vajdában  tehát  olyan  kiváló  költőt  kell 
tisztelnünk,  a ki  — mint  mondtam  — a ma- 
gyar lyrának  a magasabb  eszmék  világát  hó- 
dította meg  és  a ki  ezen  felül  húrjait  — az 
érzelemskála  tekintetében  — újabbakkal  és 
erősebbekkel  bő  vitette  ki. 

(Vége  köv.) 


A PUSZTA  BEFOLYÁSA 

A MAGYAR  KÖLTÉSZETRE. 

Irta:  Dr.  Jancsó  Benedek. 

(Folyt.) 

Ez  a jellemző  melancholia  okozza,  hogy 
költészete  nem  elégszik  meg  a pusztai  ter- 
mészet külsőségével,  hanem  egyszersmind 
természeti  felfogása  ép  oly  mély  metafizikai 
pantheismussá  is  válik,  mint  akárcsak  Túr- 

genjewé,  vagy  Aranyé.  Vagy  lehetne-e  mél- 
tóbb párhuzamot  találni  Arany  és  Turgenjew 
már  idézett  helyéhez,  mint  a Csillagos  ég  czimü 
költeményének  károm  első  versszaka! 

Fekszem  hanyatt  a föld  sötét  zöld  szőnyegén. 

És  merengve  nézem  a sötét  kék  eget: 

Száll  reám  aranyos,  ezüstös  csillagfény 
És  koszom  gyanánt  övedzi  fejemet. 

Megíürösztöm  lelkem  e sugár  özönben, 

Lemosott  magáról  minden  földi  szennyet, 

S most  újjászületve  a magasba  röppen 
S keresi  a mennyet. 

Aisz  k az  égé  z töld:  mély  és  csendes  álma; 
Egyetlen  halk  dongás  érinti  fülemet: 

Tán  mellém  valami  kis  bogárka  szállá, 

Vagy  távoli  folyam  harsogása  lehet, 

Vagy  még  távoliabb  felhők  mennydörgése, 

Mely  mig  hozzám  ér,  ily  parányivá  törpül, 

Vagy  talán  lelkemnek  hymrms  éneklése 
Le  a csillag  kürbül. 

Szállj  lelkem,  óh  szállj  az  égi  testek  között. 

Es  pillants  keresztül  rejtelmük  fátyolán, 

Melyet  az  istenség  titkos  ujja  szövött  . . . 
Bölcseségből-e  vagy  csak  s- eszélj  bői  talán? 

Nézd  meg  lelkem,  mi  van  ott  a csillagokon, 

Es  nézd  meg  mi  vagyon  a csillagok  felett, 

Azután  repülj  be  hozzám  gyors  szárnyakon, 

Hadd  beszéljek  veled. 

Ez  a pantheismus  imádsága,  a végtelenség 
érzésének,  a nagy  mindenséggel  való  össze- 
olvadás gondolatának  ama  megmérhetetlen 
erejű  kifejezése,  melyet  Comte  Ágoston  szem- 
lélődő lelke  nem  hitt  mással  kifejezhetőnek, 
mint  az  érzelemmel  eltelt  emberi  kebel  ár- 
tikulálatlan  ösztönhangjaival.  A lángész  imád- 
sága a természet  templomában.  A költő  e 
hangulatát  fejezi  ki  hasonló  módon  és  ha- 
sonló gondolattal  Byron  is  Don  Juan  III. 
104.  és  kővetkező  versszakaiban: 

Egy  pár  rüpirat  — -persze  névtelen  — 

Azt  fogja  rám:  vallástalan  vagyok; 

Oh  ! jőj  uram  s imádkozzál  velem, 

Meglátod  akkor,  hogy  nekem  nagyobb 
Jussom  van  hinni,  hogy  enyém  a menny, 
Oltáraim:  föld,  lég,  hegy,  csillagok, 

Az  óczeán,  az  ős  Egésznek  részi, 

Mely  alkotott  s lelkünk  magához  vészi. 

Petőfinek  a természet  dicső  templom,  melyet, 
elhagyva  a várost,  azért  keres  fel,  hogy  be- 
kötözze szive  sebeit  harmatos  füvekkel,  lágy 
rózsa  levelekkel,  ügy  fogja  fel  a természe- 
tet, mint  egy  szerető  anyát,  mely  elringatja 
keblére  menekülő  fiának  fájdalmát.  A ter- 

mészet  szűzies  csendjében  élvezheti  csupán 
a boldogságot,  mert  a természet  nem  irigy, 
mint  az  emberek,  hanem  jó  és  résztvevő.  E 
gondolatnak  ád  megkapóan  szép  elegikus 
kifejezést  ^Azokon  a szép  JcéJc  hegyeken  tul» 
czimü  költeményében : 

Mert  ott  csak  a természet  lesz  velünk, 

A dicső,  az  örök  szép  természet, 

Kinek  arczát  oly  gyönyörrel  nézed, 

Mert  tudod,  hogy  leghívebb  barátom, 

Kit  sohasem  kaptam  hazugságon, 

Ki  elűzi  a lélek  kigyóir, 

Ki  sohasem  sebesit,  de  gyógyít. 

Ottan  élünk  a világtól  távol; 

Semmi  sem  jut  el  hozzánk  zajából, 

Csak  az  a halk  tengerféle  morgás, 

Mely  a zajnak  csak  visszhangja,  nem  más, 

Mely  meg  nem  zavarja  álmainkar, 

Sőt  még  költőibb  álmokba  ringat. 

Ilyennek  fogja  fel  ő lényegében  a természe- 
tet, melynek  pedig  elemcsatáit,  dúló  fergete- 
geit,  egy  szóval  a pusztai  természet  harag- 
ját művésziesebben  és  igazabban  festeni  senki 
sem  tudja,  mint  ő.  0 előtte  a természet  nem 
mint  egy  érzéketlen,  rideg  közönyösségii, 
márvány  hideg  női  szépség  jelenik  meg,  ha- 
nem mint  egyrésztvevő,  érzékeny  szivü  nemtö. 
Ezért  szereti  ő oly  kimondhatatlanul  az  őszi 
évszakot.  Ezt  többre  becsüli  még,  mint  a 
tavaszt.  Kinek  ne  jutna  ez  észrevételnél 
eszébe  az  a tény,  hogy  a magyar  alföldnek 
legszebb  évszaka  az  ősz;  tavaszunk  voltaké- 
pen  nincs  is,  oly  rohamos  a télből  az  átme- 
net a nyárba.  Bizonyára  a természet  e jelen 
ségének  öntudatlan  hatása  érzik  Petőfi  elő- 
szeretetében az  ősz  iránt. 

Az  őszszel  ö az  elmúlás  gondolatát  köti 
össze,  s e tekintetben  felfogása  bámulatosan 
megegyezik  a pessimistikus  világnézet  felfo- 
gásával: a fájdalom  nélküli  megsemmisülés 
gondolatával;  a tudatos  állapotból  való  csön- 
des, zavartalan  átmenetellel  a tudalmatlan 
állapotra 

Legyen  ősz,  de  szép,  szelíd,  derült  ősz, 

Srga  lombon  fényes  napsugár; 

Sárga  lomb  közt  zengje  végdalát  e y 
A tavasztól  elmaradt  madár. 

S valamint  az  őszi  természetre 
A halál  jön  észrevétlenül: 

Én  reám  is  igy  jöjjön;  csak  akkor 
Vegyem  észre,  ha  mellettem  ül. 

Még  szebben,  még  gyönyörűbben  fejezi  ki 
az  elmúlás  gondolatának  pessimistikus  han- 

gulatát  Szeretném  itt  hagyni  kezdetű  versé- 
ben, mely  nem  annyira  a fájó  szív  érzelmé- 
nek kifejezése,  mint  a magába  vonult  lélek 
bölcsészeti  szemlélődésének  igazi  költői  kife- 
jezése : 

Szere' ném  itt  hagyni  a fényes  világot, 

Melyen  oly  sok  sötét  foltot  látok. 

Szeretnék  rengetegbe  menni, 

A hol  nem  lenne  senki,  senki! 

Ott  hallgatnám  a lombok  suttogását, 

Ott  hallgatnám  a patakok  zúgását 
És  a madárnak  énekét, 

S nézném  a felhők  vándor  seregét, 

Nézném  a nap  jöttét  s lementét  . . . 

Mig  végre  magam  is  lemennék. 

Ezekből  láthatjuk,  hogy  Petőfi  lelkében  is 
meg  van  a magyar  nemzet  jellemének  ama 
másik  uralkodó  vonása  is,  melyet  a talaj 
természetéből  magyarázhatunk  ki.  A szemlé- 
lődésre való  hajlam,  az  iinnepiesen  vallásos 
komoly  érzés  és  az  erkölcsi  szépség  iránt 
való  érzék  is,  melyet  nem  tud  elnyomni,  sőt 
még  jóformán  háttérbe  szorítani  sem  az  érzé- 
sek heve  és  az  indulatok  tüze.  János  vitéz- 
ből ép  úgy  nem  hiányzik  a magyar  jellem 
bensösége  és  komolysága,  mint  Toldiból  nem 
a korlátlansági  érzet,  a zabolázhatatlan  szi- 
laj szabadságvágy  és  a lovas  nép  kaland 
vágya,  az  érzések  tulbuzdulása,  a képzelet 
csapongása  és  a jellem  bizonyos  ingadozása. 

(Vége  köv.) 


ASSZONYOK  ELLEN. 

— EREDETI  ELBESZÉLÉS,  — r 

Irta:  Mignon. 

(Folyt.) 

Miska  bácsi,  ismét  azzal  a fél  nekifor- 
dulással. 

— Csak  van  szemem.  Van  az  urnák  egy 
pár  aranyos  csillaga,  de  mióta  az  én  hazám 
ege  beborult,  nem  igen  szeretem  az  ilyen 
csillagokat. 

Utóvégre  is  a tábornok  katonás,  egy- 
szerű ember  volt  s tetszett  neki  roppant  az 
egérkének  ez  a henczegése,  melyet  egy  moz- 
dulással összenyomhatna  oroszlán  körmével. 
Még  ö kérte,  hogy  mondjon  valami  kíván- 
ságot, mert  ő azt  teljesíteni  fogja. 

Miska  bácsi  nem  akart  tudni  semmiről, 
végre,  mikor  a tábornok  sürgetése  untatni 


kezdé,  az  asztalon  szerte  heverő  tompa  evő- 
késre mutatva  igy  szólt : 

— Ha  már  olyan  gavalléroskodó  ked- 
vében van  az  ur,  hát  eszközölje  ki,  hogy 
nekem  adjanak  éles  kést,  mert  ezzel  itt  nem 
tudok  szalonnát  enDi.  Attól  ne  tartsanak, 
hogy  én  megtalálom  vele  magamat  ölni.  Nem 
ártom  én  magam  az  urak  mest.erségibe. 

Azt  mondják,  hogy  a tábornok  jó  Ízűt 
nevetett  s Miska  bátyánk  éles  kést  kapott... 

S most,  ez  a spártai  jellem,  kedvemben 
jár,  dédelget,  holott  ki  nem  állhat. 

Nagyon  szerethette  a leányát. 

Egy  vasárnap  megígértem  Irénnek,  hogy 
korcsolyázni  viszem. 

0 még  csak  tavaly  télen  tanult  vagy 
két  hétig  és  most  kedve  kerekedett  azt  foly- 
tatni. 

A jégpálya  vasárnap  meglehetősen  élénk 
képet  nyújtott. 

A fiatalok  vígan  futkostak  a jégén  és 
egy-egy  bukfencznek  oda  sem  néztek. 

Majd  páronként  surrantak  tova,  majd 
hosszú  «kolonákba»  fogództak  össze,  mikor 
is  a hamis  «forgató»  tőle  telhetőleg  mindent 
elkövetett,  hogy  legyen  sikoltozás,  sipogás, 
hápogás  s érdekes  elesések. 

A mamák  egy  pavilonnak  csúfolt  deszka 
bódéban  dideregtek.  Csak  nyelvük  mozgott 
erősen,  s folytak  deríire-borura  a megszólá- 
sok,  pletykák  s bírálatok. 

A húsz  tagból  álló  katonai  zenekar 
csehjei  duzzadt  pofákkal  fújták  a klárinétot, 
trombitákat,  és  a nagy  dob  rémitőleg  do- 
hogott. 

Felhangzott  a «Melanie»-walzer,  és  a 
«Bettelstudent»  részletei. 

Az  egész  farsang  alatt  ezt  kínozta  czi- 
gány,  katona-banda,  kintorna  s harmonika. 
Inasok  fiityölték.  hölgyek  dúdolták,  előzé- 
keny gavallérok  tették  hangjegyre,  s Irén 
is  ezt  kalimpázta  zongoráján  örökösen. 

Még  az  éneklő  madarakat  is  erre  igye- 
keztek betanítani,  s ezt  zengték  el  a zenélő 
órák.  És  ennek  az  agyonkoptatott  walczerek- 
nek  hangja  mellett  vezettem  Irént,  ki  mind- 
untalan megcsúszott,  lábai  alácsuklottak.  En 
egy  szikrát  sem  találtam  bájusnak  ez  ügyet- 
lenkedést, s ösmervén  Irén  természetét,  még 
azzal  sem  vigasztalhattam  magamat,  hogy 
akarattal  tette  azért,  mert  igy  több  az  al- 
kalom, hogy  egy  perezre  karjaimban  nyug- 
hasson. 

Alig  rejthető  kedvetlenséggel  teljesítet- 
tem lovag-szerepemet. 

Bosszúságomat  növelte,  hogy  egy  nagy- 
szerű júnói-alak,  ki  bámulatraméltóan  kor- 
csolyázott, már  többször  repült  el  mellettünk, 
hajszálnyi  közelségben,  mikor  arczát  akartam 
a visszafordulásnál  megnézni. 

Valami  sajátszeru  malheur  folytán  Irén 
mindig  akkor  bukdácsolt. 

Pedig  úgy  rémlett,  hogy  erősen  meg- 
nézett az  ismeretlen,  s mintha  a fővárosia- 
san  fésült  universalis  haj-gazdagság  régi  is- 
merősöm volna. 

Egyszer  aztán  egyenesen  szemközt  jött 
ránk.  Mi  a jégpálya  szélén  álltunk,  s jó  hogy 
Irént  anyja  magához  szólította,  ki  elénk  jött 
a pavillonbói  s valószínűleg  a hazamenésre 
adta  ki  a rendeletet,  mert  megdöbbent  volna 
átváltozásomon. 

ulga  volt,  kiről  már  évek  óta  nem  hal- 
lottam semmit.  Szépségének  egész  pompájá- 
ban, nagy  kék  szemének  perzselő  tekinteté- 
vel, előkelőén,  ragyogóan,  az  égből  alá- 
hullva. 

Tekintetünk  összevágott  őrületesen,  és 
én  éreztem,  hogy  a végzet  lebeg  fejem  felett. 

Mikor  csaknem  hozzám  ért,  megcsúszott 
s térdre  esett. 

Azt  hiszem  kiszámítással  tette. 

Mikor  felsegítettem,  homlokát  nyakam- 
hoz tolta,  aztán  nevetett: 

— Azt  hittem,  hogy  ön  már  nincs  az 
élők  között. 

Aztán  lángoló  pillantással  nézett  meg 
tetőtől  talpig.  Ereztem,  hogy  ez  az  egy  né- 
zés leolvasta  életem  történetét  a — ruháza- 
tomról. 

— Sajátszerii  ugy-e,  hogy  hosszú  idők 
után  összetalálkozván,  én  hullok  először  ön 
előtt  térdre. 

Volt  a hangban,  melylyel  ezt  mondta, 
valami  kihívó,  valami  gúnyos  s mégis  jóslat- 
szerű. 

Akárcsak  hozzá  tehette  volna: 

— S te  fogsz  másodszor. 

Ily  csonkán  is  ez  volt  a jelentése. 

Eközben  Irén  nyugtalankodott. 

0 és  anyja  csodálkozva  nézhették  az 
előkelő  nőt,  akivel  oly  bizalmasan  beszél- 
gettem. 

Ereztem,  hogy  minden  szem  felém  for- 
dul s a pavilloni  nyelvek  egész  légiója  ve- 
lünk foglalkozik. 


Éreztem,  hogy  tekintélyemet  ez  a perez 
roppant  emelte  e kisvárosi  ripőkök  előtt. 

A «Melanie»-walczer  accordjai  csapód- 
tak fülembe,  s most  nem  találtam  azt  unal- 
masnak, elcsépeltnek,  sőt  a végzet  ujjmuta- 
tásának  vettem. 

Aközben  meggy ujtották  a parton  a zöld 
s piros  papir-lampionokat,  s az  igy  félig 
megvilágított  jég-pálya  élvezhetőbb  látványt 
nyújtott. 

A fel  fellobbanó  görögtiizek  a téli  táj- 
nak tíindéries  jelleget  kölcsönöztek. 

Vagy  csak  azért  volt  mindez  most  oly 
szép  nekem,  mert  Olga  állt  mellettem  ? 

Emlékemben  ellenállhatatlanul  ttint  fel 
amaz  est  képe,  mikor  a beteg  ágya  mellett 
lelkünk  összeköttetett. 

Most  ismét  a közelgő  éj  árnyékában  lát- 
szék  megújulni  szövetségünk. 

Mindketten  hallgattunk. 

Végre  ő törte  meg  e kellemetlen  néma- 
ságot. 

— Nem  tartom  fel,  hisz  önre  várnak. 

E szavaknál  fejével  odamutatott,  hol 
Irén  és  anjrja  állottak. 

— Ugyancsak  sokszor  balancziroztak. 

Nevetése  felcsengett  az  éjszakában,  és 
otthagyott. 

Én  az  utón  szokatlanul  élénk  voltam, 
Irén  többször  kémkedve  nézett  szemembe,  s 
amit  még  nála  sohasem  tapasztaltam,  szoro- 
sabban húzódott  mellém. 

Mintha  sejtené,  hogy  el  akarnak  ra- 
gadni tőle. 

De  nem  szólt  a kapuig  semmit. 

Itt  felém  fordult  a bucsuzásnál  s össze- 
zárt szemöldökkel  kérdezte : 

— Ki  volt  az  a nő  ? 

En  azt  hiszem,  elpirultam. 

— Régi  ismerősöm.  Feleletem  kurtán, 
erélyesen  hangzott,  mely  minden  további 
kérdezgetésnek  elejét  vette. 

V. 

Olga  nem  tudom,  hol  szerezte  férjét,  de 
nekem  roppant  ellenszenvesnek  tűnt  fel. 

Erős,  széles  vállu,  szőke  szakálla  Her- 
cules volt. 

Természetesen  kiváncsi  voltam  viszonyuk 
természetére. 

Nagyon  szerettem  volna  felfedezni,  hogy 
Olga  öt  nem  szereti. 

Az  első  benyomással  meg  voltam  elé- 

gedve.  Drasztikus  volt  a szóváltás,  melyből  az 
első  nyom  kiindult,  s találóan  jellemezte  a 
férj  nyers,  neveletlen  észjárását  és  a modort, 
melylyel  fiatal  neje  iránt  viseltetni  szokott. 

Nem  tudom,  hogy  került  szóba  (s  való- 
színűleg az  én  hibám  volt,  ki  a társalgást 
vezettem),  de  egyszer  csak  Bonyhády  cynikus 
kaczajjal  mondá: 

- — Nem  kell  megütközni  fiatal  barátom 
az  anyagias  felfogáson.  Látja,  az  én  kis  fele- 
ségem csinos  asszonyka,  és  mégis  egy  Zola 
megfigyelésére  volna  méltó,  mikor  álmában 
beszél  s perlekedik. 

Olga  egyenesen  a szemem  közé  nézett. 

Azt  mondta  ez  az  egyenes,  merész  te- 
kintet : 

— Jól  van  férjem,  ha  ön  akarja.  Én 
elfogadom  a harczot  és  szerzek  azonnal  szö- 
vetségest. 

Azután  szóval  mondá: 

— Maga  nem  tudja,  nem  is  tudhatja, 
hogy  én  álmomban  beszélek-e  vagy  sem  . . . 

Én  megdöbbentem;  ez  ugyan  korán  kezdi! 

Felhasználta  e gyermekes,  komikus,  le- 
alázó formát,  hogy  veszélyes  vallomást  rejt- 
sen belé. 

ügy  éreztem,  mintha  már  az  előszobában 
volnék,  a lionnét  egyenesen  a lakosztály  bel- 
sejébe juthatok. 

Meghívónak  véltem  ama  szavakat,  a leg- 
fényesebb jelmezes  bálra  . . . 

Ettől  kezdve  gyakori  vendég  voltam  01- 
gáéknál.  Férjét  ritkán  találtam  otthon. 

Minden  jel  arra  mutatott,  hogy  szeren- 
csétlen házasságban  éltek. 

— Sokat  mulattam  a bálokon,  mondá, 
ünnepeltek  nyakra-íőre.  Férjem  az  akkori 
kormánynak  befolyásos  kegyencze  volt.  Mert 
a romlott  szivek  és  romlott  fők  között  úgy 
sem  volt  ember,  a kiért  érdeklődtem  volna, 
elmentem  ehhez  szerelem  nélkül.  Legalább 
rangot  és  fényt  nyújt,  gondolám,  ha  boldog- 
ságot nem  adhat. 

Időközben  a kormány  megbukott  és  a 
mesterkélt  csillogásnak  vége. 

Most  lejöttünk  ide  ismerkedni.  Remélem 
ebből  megfogja  érteni,  hogy  Bonyhády  ur 
képviselőnek  akar  fellépni  az  önök  sárfész- 
kében. Az  én  történetem  ennyi  . . . 

Azután  köznapi  frázisok  következtek, 
hogy  az  élet  nem  ér  semmit. 

Czipöi  beszédközben  (tán  véletlenül)  lá- 
baimhoz értek. 


— Bocsánat,  szólt  a zavar  legkisebb 
árnya  nélkül. 

— Kérem,  válaszolám  cynikus  hang- 
ejtéssel, mintha  mondtam  volna: 

— Csak  tessék,  bátran. 

Majdnem  elfeledtem,  hogy  házasságukból 
egy  6 éves  kis  leányuk  volt. 

Sötétedett  és  én  kalapom  után  nyúltam. 

— Ne  menjen  még,  vagy  dolgai  vannak? 
tette  hozzá  mintegy  kijavitólag. 

Én  maradtam,  s ő közel  hozzám  a pam- 
lagra  ült. 

(Folyt,  köv.) 


LAMARTINE  ÖNÉLETÍRÁSÁBÓL 

— GRACZIELLA.  — 

Fordította.  Kaposi  József. 

(Folyt.) 

XII. 

Gracziella  Beppinót  hívta,  kinek  segé- 
lyével ágyát,  szegényes  bútorait,  kis  festett 
fakeretii  tükrét,  réz  lámpását,  a két  vagy 
három  Madonna-képet,  melyek  a falakra  vol- 
tak tűzve,  az  asztalt  és  a kis  esztergapadot, 
melyen  a korátokat  készítette,  nehány  pilla- 
nat alatt  a gyermekek  szobájába  vitték.  A 
korsókba  vizet  merítettek,  azután  tenyerük- 
kel meglocsolták  a padozatot,  gondosan  le- 
söpörték a koraiport  a falakról,  az  ablakba 
két  balzsam  és  rezeda-cserepet  tettek,  még- 
pedig a legzöldebbeket  és  legillatozóbbakat, 
melyek  csak  az  astrikón  találhatók  voltak. 
Nem  készítették  és  nem  tisztították  volna 
össze  nagyobb  gonddal  a nászszobát  sem,  ha 
Beppinónak  kellett  volna  még  ez  este  atyja 
házába  vezetnie  menyasszonyát.  Én  tréfálózva 
segitettem  nekik  a könnyű  munkánál. 

Mikor  már  mindennel  elkészültünk,  Bep- 
pinót és  a halászt  magammal  vittem,  hogy 
megvegyük  és  haza  hozzuk  a kevés  bútort, 
melyre  szükségem  volt.  Kis  vaságyat,  fehér 
faasztalt,  két  gyékényszéket  vettem  és  egy 
kis  réz-serpenyőt,  melyben  téli  estéken  olaj- 
bogyómagokat  gyújtanak  meg  s égetnek  el, 
hogy  lángjánál  melegedjenek:  a többi  bőr- 
táskámban  volt,  melyért  lakásomra  küldtem. 
Egy  éjét  sem  akartam  e boldog  életből  el- 
veszíteni, mely  nekem  mintegy  családomat 
adta  vissza.  Este  már  uj  szobámban  aludtam. 

Csak  a fecskék  vidám  csicsergésére  ébredtem 
föl,  melyek  szobámba  egy  törött  ablaküvegen 
keresztül  jöttek,  — és  Gracziella  Hangjára, 
ki  a szomszédszobában  énekelt  s énekét  esz- 
tergálya  iitemszerü  forgásával  kisérte. 

XIII. 

Kinyitottam  az  ablakot,  mely  a hidá- 
szoknak és  a mosónőknek  a posilippói  szik- 
lák és  a Margellina-tér  közé  szorított  kis 
kertjeikre  nyílott. 

Néhány  barna  homokkő  egészen  a ker- 
tekbe, közel  a házakhoz  gurult;  nagy  füge- 
fák, melyek  még  félig  e kövektől  elnyomva 
hajtottak  ki,  hálózták  be  és  födték  el  őket 
görbe,  fehér  ágaikkal  és  széles,  mozdulatlan 
leveleikkel.  A ház  ez  oldaláról  e szegényes 
kertekben  nem  lehetett  mást  látni,  mint  nehány 
szamár  által  hajtott  nagy  kerekű  kutat,  me- 
lyek az  ánizsbarázdák,  a sovánj^  káposzta  s 
répa  öntözésére  szolgáltak;  asszonyokat,  kik 
két  czitrorafa  közé  húzott  köteleken  fehér- 
neműket szárogattak  és  a kertekben  elszórt 
egy-két  fehér  házikó  terasse-án  ingben  játszó 
vagy  siró  gyermekeket.  És  mindamellett  Ná- 
poly külvárosának  e korlátolt,  közönséges, 
fakó  kilátása  nekem  élvezetesnek  tiint  föl 
ama  kerület  szűk  utczáival,  magas  házhom- 
lokzataival s lármás  tömegével  szemben,  me- 
lyet épen  elhagytam.  Füst,  korom  és  por 
helyett  tiszta  levegőt  szívtam.  A kocsizörgés, 
a járó-kelők  éles  kiabálása,  folytonos  zaja  s 
mindama  rikácsoló  lárma  helyett,  mely  a 
nagyvárosok  utczáiban  sohasem  enged  nyugtot 
a fülnek  s csendet  a gondolatoknak,  — sza- 
márordítást, kakaskuk orik olást,  a levelek  zi- 
zegését  és  a tenger  váltakozó  nyögését  hall- 
gattam. 

Képtelen  voltam  megválni  ágyamtól,  mely 
ben  a gyönyörű  napot,  a falusi  zajt,  a 
madarak  röpködését  és  ezt  az  alig  a gondol- 
kozástól zavart  nyugalmat  élveztem;  — és 
nézve  a csupasz  falakat  és  szobám  ürességét, 
örültem  a bútorzat  hiányán,  mert  elgondol- 
tam, hogy  sem  a szőnyegek,  sem  kárpit,  sem 
a selyem  függönyök  nem  érik  föl  a ragasz- 
kodást, a szeret  etet,  melyre  e jó  családnál 
találtam.  A világ  összes  aranyáért  sem  le- 
hetne a közönyösségtől  sem  egy  szivdobba- 
nást,  sem  egy  gyöngéd  tekintetet  megvásá- 
rolni. 

Ily  gondolatok  ringattak  édes  félálmom- 
ban, melyben  mintegy  egészséges  nyugalomra 


éreztem  magamat  újjászületni.  Beppino  g}’ak- 
ran  bejött  szobámba,  hogy  megkérdezze,  váj- 
jon nincs-e  valamire  szükségem.  Kenyeret  és 
szőlőt  hozott  ágyamhoz,  melyeket  megettem, 
a magokat  és  morzsákat  a fecskéknek  szórva. 
Majdnem  dél  volt,  mikor  fölkeltem.  Az  őszi 
szelíd  nap  teljes  erejű  sugarait  vetette  szo- 
bámba. A halászszal  és  feleségével  úgy  egyez- 
tünk meg,  hogy  a lakásért  és  a fölszaporo- 
dott konyhai  költségek  fedezésére  havonkint 
csekély  bért  fizetek,  mi  valósággal  igen  kevés 
volt,  a jó  emberek  azonban  soknak  találták. 
Látni  lehetett,  hogy  távol  minden  nyerész- 
kedési vágytól,  belsőleg  fáj  nekik  szegény- 
ségük s a körülmény,  hogy  igen  is  korlátolt 
mérsékletességük  nem  engedi  meg,  hogy  mint 
vendégbarátot  fogadjanak.  Ah,  mily  büszkék 
lettek  volna,  ha  náluk  való  tartózkodásom 
nekem  semmibe  sem  keiül.  Reggelenkint  két 
czipóval  többet  vettek,  mint  rendesen  a csa- 
lád számára,  az  ebédnél  kissé  több  főit  vagy 
sült  halat,  vacsorára  pedig  tejet  vagy  szárí- 
tott gyümölcsöket  hordtak  föl;  az  olaj,  mely 
lámpámban  elfogyott,  s csekély  szén  a hide- 
gebb napokon,  volt  az  egész,  mit  miattam 
vettek.  Nehány  réz  (grani)  — nápolyi  kis 
váltópénz  — födözte  összes  napi  szükségle- 
teiméit. Soha  sem  fogtam  föl  jobban,  hogy 
mily  független  a boldogság  a fényűzéstől  és 
mennyivel  inkább  meg  lehet  azt  venni  egy 
réz  garason,  mint  arany  zacskóval,  csak  tudjuk 
megtalálni  ott,  hova  az  Isten  rejtette. 

XIV. 

Ilyen  volt  életem  az  ősz  utolsó  és  a tél 
első  hónapjaiban.  E hónapok  fénye  és  derült- 
sége Nápolyban  alig  különböztethető  meg  az 
őket  megelőzőkétől.  Életünk  eg}rhangu  nyu- 
godtságát mi  sem  zavarta.  Az  öreg  és  uno- 
kája nem  mertek  többé  a nyílt  tengerre  menni 
a gyakori  szélvészek  miatt,  melj’ek  ez  év- 
szakban dühöngenek,  igy  tehát  csak  a part 
hosszában  folytatták  a halászatot.  A halak 
ára,  melyeket  az  anyóka  a marinán  eladott, 
még  mindig  bőven  fedezte  igénytelen  élet- 
szükségleteiket. 

Gracziella  mindinkább  tökéletesítette  ma- 
gát művészetében.  Mióta  koralokat  készített, 
nyugalmas  iilö  életmódja  mellett  még  nagyobb 
és  csinosabb  lett.  Bére,  melyet  nagybátyja 
vasárnaponkint  elhozott  számára,  nemcsak 
! azt  tette  lehetővé,  hogy  testvérkéit  tisztábban 
tartotta,  jobban  öltöztette,  iskolába  járatta, 

liánéin  még  arra  is  került,  hogy  nagyanyjá- 
nak és  magának  nehány  gazdagabb  ruha- 
darabot vegyen  abból  a viseletből,  melyet  a 
szigeti  asszonyok  hordanak.  így  a többek  kö- 
zött vörös  selyem  kendőket,  melyek  hosszú 
háromszögben  hátul  vállaikra  simulnak;  ezüst 
pillangókkal  kivarrt  sarkatlan  czipöket,  me- 
lyek csak  a lábujjakat  fogják  össze ; fekete 
és  zöld  csikós  feszes  mellénykét,  mely  elől 
látni  engedi  úgy  a növés  finomságát,  mint 
az  ékszerekkel  diszitett  nyak  körrajzát;  végül 
nagy  üvegfülbevalókat,  melyeken  aranyszálak 
és  gyöngysor  fonódtak  egymásba.  A görög 
szigetek  legszegényebb  asszonyai  is  hordják 
a cziczomákat  és  ékszereket  s a legnagyobb 
szükség  sem  kényszerithetné  őket  letételükre. 
Ez  égalj  nőinél,  hol  a szép  iránt  való  érzék 
sokkal  jobban  ki  van  fejlődve,  mint  nálunk, 
hol  az  élet  úgyszólván  csak  szerelemből  áll, 
— az  ékszer  nem  fényüzési  czikk,  hanem 
első  s jóformán  egyedüli  szükséglet. 

XV. 

Mikor  vasár-  és  ünnepnapokon  Gracziella 
igy  öltözetten,  fekete  hajában  nehány  vörös 
gránát  virággal  vagy  borostyánrózsával,  kijött 
szobájából  a terasse-ra,  s a szomszéd  kápolnai 
harangszót  lesve  föl  és  alá  sétálgatott  abla- 
kom előtt,  mint  valamely  páva,  mely  a tetőn 
a napsugarak  csillogásában  tetszeleg  magá- 
nak ; mikor  fénylő  topánkákba  szorított  lá- 
baira szegezett  tekintettel  csak  lassan  lépe- 
getett és  mikor  a nyak  egy  hullámos  moz- 
dulatával, hogy  meglobogtassa  selyemkeniőjét 
és  haját  vállain,  újra  fölütötte  fejét;  mikor 
észrevette,  hogy  figyelemmel  kisérem  s kissé 
elpirult,  mintha  szégyenlette  volna,  hogy 
olyan  szép : voltak  ily  alkalmakkor  pillana- 
tok, melyekben  szépségének  egy-egy  uj  ra- 
gyogása annyira  meglepett,  hogy  azt  hittem, 
most  látom  először  s vele  való  egyszerű  bi- 
zalmaskodásomat tartózkodás  és  zavar  vál- 
totta föl. 

0 azonban  oly  kevéssé  kereste  mások 
tetszését  s természetes  pipere  hajlama  annyira 
távol  volt  minden  büszkeségtől  és  koketteriá- 
tól,  hogy  mindjárt  a szent  czeremóniák  után 
sietett  lerakni  gazdag  ékszereit  s fölvette 
újra  egyszerű  durva  zöld  szövet  öltönyét  fel- 
öltőjével, lábaira  fehér  fasarku  czipöket  hú- 
zott, melyek  mint  a keleti  rabszolganők  visz- 
hangzó  papucsai,  egész  nap  a terasseon  ko- 
pogtak. 


Ha  fiatal  barátnői  nem  jöttek  érte,  vagy 
unokatestvére  nem  kisérte  el  a templomba, 
gyakran  én  voltam,  ki  őt  oda  elvezettem  s 
az  oszlopzat  lépcsőin  ülve  megvártam.  Mikor 
kijött,  mintha  csak  nővérem  vagy  menyasz- 
szonyom  lett  volna,  a személyes  büszkeség 
bizonyos  nemével  hallgattam  miudig  a cso- 
dálkozás kifejezéseit,  melyeket  bájos  alakja 
társnőinél  és  a Margellina  parti  fiatal  halá- 
szoknál előidézett.  De  ő mitsem  értett  eb- 
ből, s minthogy  nem  látott  mást  a tömegben, 
mint  engemet,  rám  mosolygott  már  a leg- 
fölsö  lépcsőről.  Elvégezte  az  utolsó  kereszt- 
vetést is,  szentelt  vízbe  mártott  ujjaival  és 
szerényen  lesütött  szemekkel  jött  felém,  ki 
rája  vártam. 

(Folyt,  köv.) 


PAP-HALÁL. 

— Marriot  Emil  regénye.  — 

(Folyt.) 

Két  órai  gyaloglás  után  Paula  a hegy 
csúcsára  ért.  A gyors  menéstől  melege  lett, 
szive  hangosan  dobogott  s orczái  égtek.  Na- 
gyot lélekzett  s a völgybe  nézett.  Lábai 
alatt  feküdt  Reszten.  Két  felől  zordon  szik- 
lák zárták  magukba,  kelet  és  észak  felöl 
szabadon  állt  s ebben  az  irányban  rétek,  er- 
dők és  kis  helységek  voltak  láthatók.  A falu 
templomocskája  a helységen  kívül,  egy  kes- 
keny, fátalan  dombon  állt ; a házak  szana- 
szét feküdtek.  Csakugyan  oly  kicsinyek  és 
szegényesek  voltak, vagya  távolság  áltatta? 
És  melyik  lehet  a plébánia?  Egyik  ház  sem 
volt  magasabb,  mint  a másik ; egyik  mögött 
se  volt  kert;  egyik-másik  mellett  volt  ugyan 
veteményes,  de  fákat  és  lugasokat  sehol  se 
láthatott. 

Aggódó  sóhajtással  készült  Paula  útját 
folytatni.  Az  ösvény  lefelé  meredek  és  ké- 
nyelmetlen v ;lt.  Paula  helylyel-közzel  futni 
kezdett  s néha  kicsiben  múlt,  hogy  el  nem 
csúszott.  Kimerültén,  lélekszakadva  s resz- 
kető térdekkel  ért  le  s a falut  most  közel- 
ről látta.  A látszat  nem  csalta  meg  őt.  E 
házak  nem  voltak  egyebek  nyomorult  vis- 
kóknál. Nehány  öreg  férfi  és  asszony  jött 
eléje.  Éppen  a plébánia  után  akart  tőlök 
kérdezősködni,  de  borzadva  állt  el  szava. 
Most  jött  csak  rá,  hogy  ezek  az  emberek 

hülyék ; rávigyorogtak  ; érthetetlen  szavakat 
makogtak  s ott  döczögtek  mellette. 

«Az  ö községének  tagjai!*  gondola  Paula 
s szokatlanul  megrendülve  ment  tovább.  Az 
első  viskónál  egy  paraszt  asszony  állt  s ettől 
kérdezősködék  Paula. 

«A  plébánia  lenn  van  a falu  másik  vé- 
gén, épen  a temetőnek  által*;  mondá  az  asz- 
szony.  «De  mit  akar  ott?  A plébános  ur 
meghalt  s az  uj  vikárius  még  nem  jött  meg*. 

«De  az  elhunyt  vikárius  gazdasszonya 
csak  ott  lakik  még?* 

«Ott.  Hát  alűioz  akar  menni?*  Az  asz- 
szony  félig  kiváncsian,  félig  gyanakvólag  né- 
zett rá.  « Talán  atyafia  ?» 

«Igen»,  mondá  Paula;  köszönt  s tovább 
ment.  Midőn  a falun  áthaladt,  még  fájdal- 
masabban tiint  szemébe  a bázak  nyomorú- 
sága; egy  rakás  piszkos  gyerek  csatangolt 
az  utczán;  mindnyájan  álmélkodva  bámész- 
kodtak rá.  Paula  most  a temetőhöz  ért  s 
körül  nézett.  Az  egyik  ház,  mely  emeletes 
volt,  szürke  zsaluival  s foltozott  zsindely- 
tetejével kissé  jobb  benyomást  gyakorolt  rá, 
mint  a többiek. 

« Nyilván  ez  a plébánia*,  gondolá  Paula, 
s oda  sietve,  kopogott  az  ajtón. 

« Szabad!*  kiáltá  benn  egy  siránkozó 
női  hang.  «Ki  az?» 

Paula  kinyitá  az  ajtót  s a tornáczra  lé- 
pett. Feketébe  öltözött,  mintegy  ötven  éves 
nő  jött  eléje.  Az  asszony  termete  kicsiny  és 
vékonyka  volt,  arcza  fonnyadt,  s szemei  ki- 
sírtak. Egész  valója  félénk  csiiggetegségre 
vallott. 

«Mivel  szolgálhatok?*  kérdé  a nő,  ki 
az  idegen  láttára  láthatólag  megfél emlett. 

«Bocsánatot  kérek,  hogy  háborgatom*, 
mondá  Paula.  «Nem  sokáig  tartóztatom  f«l; 
csak  egyet -mást  akarok  kérdezni*. 

«Nem  tetszik  fölsétálni  az  Istenben  bol- 
dogult plébános  ur  lakó  szobájába?*  kérdé 
az  asszony  s könybe  lábadtak  szemei;  a ké- 
nyek beesett  arczán  leperegtek,  de  gyorsan 
letörlé  arczárói  kötőjével.  A nő  elöl  ment  s 
Paulát  egy  el  sem  képzelhetőén  barátságta- 
lan szobába  vezette.  A falfestés  sérült  he- 
lyeiről, s a falakban  levő  lyukakról  azonnal 
tudni  lehetett,  hogy  ott  bútorok  álltak  és 
képek  s kárpitok  függtek.  A bútordarabok 
egy  része  szalmába  burkolva,  rendetlenül 
hevert  szanaszét,  a poros  asztalon  s nehány 
széken  csomagok  hevertek.  A nő  letörölte  a 


port  kötőjével  a székekről  s kérte  Paulát, 
hogy  foglaljon  helyet. 

«Ezek  a holmik  az  uj  vikárius  űréi*, 
mondá.  «Néhány  nap  előtt  érkeztek.  Nem 
merek  semmihez  se  nyúlni  ....  meglehet, 
hogy  nem  tetszenék  neki.  De  borzasztó  szo- 
morúan néz  itt  ki  minden  . . . mint  valami 
butorkereskedésben  vagy  árverésnél*. 

«Mégis  csak  rendbe  kellene  hoznia*, 
jegyzé  meg  Paula.  « Gondolja  meg,  mily  be- 
nyomást kell  e rendetlenségnek  a jövevényre 
gyakorolnia!* 

«Mit  tehetek  róla?*  viszonzá  a nő  szo- 
morú fejcsóválással.  «Honnét  tudjam,  hogy 
Ínyére  lesz-e!* 

«Majd  segítségére  leszek  én»,  mondá 
Paula  s letette  kalapját  és  köpenyét.  «En 
ismerem  uj  vikáriusokat.  Köszönettel  lesz 
irántunk,  ha  a lakást  fogadtatására  kissé 
rendbe  hozzuk*. 

A szegény  asszony  édes-örömest  bele- 
egyezett az  ajánlatba.  Dologhoz  láttak,  ki- 
bontották a bútorokat,  feltették  a függönyö- 
ket az  ablakok  fölé,  összeálliták  a szomszéd 
szobában  az  ágyat,  s Paula  mindenben  oly 
ügyesnek  és  fáradhatatlannak  látszék,  a mi- 
hez fogott,  hogy  az  asszony  akarata  ellenére 
is  megcsodálta  a fiatal  leányt. 

«Még  sok  hiányzik*,  mondá  Paula,  mi- 
dőn készen  voltak  s elővéve  jegyzőkönyvét, 
egyetmást  fölirt.  « Gondoltam,  hogy  igy  lesz 
s azért  jöttem.  A konyhaedényekről  a viká- 
rius egészen  megfeledkezett*. 

Paula  kissé  mosolygott;  örömet  okozott 
neki,  hogy  mint  háziasszony  gondoskodhatik 
Györgyről,  s gondolkozóan  dörzsölő  homlo- 
kát, « Mindent  följegyeztem?*  kérdé  magá- 
tól. Igen.  Gyakorlati,  háziasszonyi  érzéke 
mindent  átlátott.  Tudta,  mi  mindent  kell  még 
beszerezni,  hogy  a háztartást  úgy  lehessen 
vinni,  a mint  kell. 

«Ne  mulassza  el  az  ablakot  nappal 
nyitva  hagyni,  hogy  a szobákban  egészséges 
levegő  legyen*,  mondá  Paula  s kimerültén, 
kipirult  orczával  tilt  le.  ?S  azon  a napon,  a 
melyen  a vikárius  ur  megérkezik,  fütsön  be 
jól  a szobákban  . . . Még  nagyon  hideg  van 
s a vikárius  ur  gyönge*. 

Az  asszony  megígérte,  hogy  mindezt 
megteszi  s hirtelen  eltakarta  kezével  arczát. 

«Még  mindig  nem  tudom  elhinni,  hogy 

az  én  jó  gazdám  meghalt hogy 

más  ...»  i 

Könyek  fojtották  el  szavát. 

«Nemde  nagyon  szerette  ön  az  elhunyt 
vikáriust ?»  kérdé  Paula,  a nö  vigasztalan 
arczát  részvéttel  szemlélve. 

Az  asszony  hangosan  zokogni  kezdett. 
«Isten  tudja,  mennyire  megérdemelte,  hogy 
mindenki  szeresse  őt»,  mondá  végre.  «01yan 
derék  és  jótékony  és  türelmes  ur  volt ; mert 
kedves  kisasszony,  nem  kis  föladat  ám  itt 
élni;  de  ő mindent  nyugodtan  eltűrt  az 
utolsó  perczig  s még  mindig  a szegényekre 
gondolt  ...  És  még  fiatal  is  volt  . . . csak 
negyven  éves  s már  is  meg  kellett  halnia. 
De  mindig  úgy  rémlett  előtte,  hogy  nemso- 
kára meghal,  s mikor  mi  idejöttünk  — en- 
nek már  öt  esztendeje  — azt  mondá  nekem : 
Linka,  azt  mondta,  majd  meglátod,  hogy  nem 
sokáig  birom  én  itt  ki ; úgy  járok,  mint  a 
többiek,  kik  itt  voltak,  nem  sokára  meg- 
halok ». 

« Miért  mondá:  ügy  járok  mint  a töb- 
biek?* vágott  szavába  Paula  elhalványulva. 
«Hát  oly  egészségtelen  itt  az  éghajlat?* 
(Folyt,  köv.) 

BÁRÓ  EÖTVÖS  JÓZSEF. 

(Magyar  Könyvesház.  Kiadja  Aigoer  Lajos.  XIII.  folyam, 
5 — 7.  szám.  Báró  Eötvös  József.  Irta  Ferenczi  Zoltán) 

(Folyt ) 

II. 

A jellemzés  nagy  gyengéje  Ferenczi  kön}r- 
vének,  pedig  Eötvös  József  báró  nem  csak 
mint  államférfin,  mint  költő  nagy  és  egyik 
legkiválóbb  képviselője  az  átalakuló  Magyar- 
országnak,  hanem  legérdekesebb  alakja,  mint 
ember  is  az  utolsó  negyven  év  történelmének. 
Nem  csak  az  újabb  magyar  irodalmi  és  poli- 
tikai fejlődés  legfőbb  mozzanatai  jelölik  az 
0 eszméit,  de  mint  magánember  is,  úgyszól- 
ván eszményi  kifejezője  a modern  magyar 
társadalomnak.  A demokratává  váló  ariszto- 
krata, az  általános  emberi  jogokért  küzdő 
politikus,  a nemzeti  reményeket  éneklő  költő, 
az  ország  ezredéves  bajain  kaczagva  siró 
filozófus,  annyira  összeolvadtak  egyéniségé- 
vel, hogy  sokszor  csodálkozva  kérdjük : ér- 
telme sugalhatta-e  gondolatait,  vagy  szive 
érzelmeiből  fakadtak-e  azok?!  . . . Valóban 
Eötvösnél  oly  csodálatosan  élt  e kettő  egy- 
más mellett,  hogy  szinte  meglepően ' igaz,  a 
mit  róla  egyik  legjelesebb  kritikusunk  mond, 


hogy  szivével  gondolkozott  és  érzelmei  értel- 
méből látszanak  fakadni. 

Nincsen  a világtörténelemnek  alakja,  ki- 
ben a költő  és  államférfin  oly  szoros  egy- 
ségben olvadt  volna  össze  az  emberrel,  mint 
Eötvösben.  Rá  nézve  a költészet  és  politika 
nem  volt  színpad,  hogy  mint  a színész,  ki- 
lépve szerepéből  és  levetve  jelmezét,  más 
emberré  váljék.  Költői  müveit  nagyrészt  po- 
litikai küzdelmei  sugalmazták  és  a magán- 
életben is  politikai  eszményeit  igyekezett 
megvalósítani.  Demokratikus  nézeteit  nem 
csak  regényeiben  nyomatta  ki;  az  emberi 
méltóság  nagy  bölcsészeti  eszméjét  nem  csu- 
pán politikai  szónoklataiban  és  vezérczikkei- 
ben  juttatta  kifejezésre,  de  ő maga  is  szegé 
nyen  lépve  a világba,  egész  életén  át  saját 
erejével  és  munkájával  demonstratíve  is  har- 
czolt  azon  előjogok  eden,  melyek  élvezetére 
születése  praedestinálta,  de  a melyek  ellen 
egész  életén  át  küzdelmes  harczot  vívott.  Az 
arisztokratát  csak  finom  és  előzékeny  maga- 
tartása árulta  el  benne : mindenben,  a mi 
ezen  túl  esett,  életmódjában  és  szokásaiban, 
élvezetében  és  munkálkodásában,  demok- 
rata volt. 

Azt  a kettős  szélsőséget  tünteti  föl  egész 
élete,  mely  között  gyermekkori  nevelése  olyan 
hamar  letörölte  kedélyéről  gyermekességét  s 
oly  erőszakkal  tárta  föl  lelkét  egyfelől  a kon- 
zervativizmusnak, másfelől  a liberalizmusnak. 
Szülei  egy  csapás  folytán  megíosztva  külön- 
ben sem  kiváló  gazdagságuktól,  aulikus  és 
konzervatív  eszméikkel  zárják  körül  magú 
kát,  hogy  jobban  láthassa  az  élénk  szellemű 
gyermek,  hogy  mennyire  roskatag  és  meny- 
nyire ferde  alapú  azon  előjogok  birtoklása, 
melyek  hazája  népét  két  osztályra  — ur  és 
paraszt  --  szakítják.  E mellett  nevelője  erős 
szenvedélyű  demokrata  pap  volt,  ki  növen- 
déke leikébe  azzal  a kitartó  erélylyel  ipar- 
kodta  beoltogatni  az  uj  eszméket,  melylyel 
csak  a klérus  rendelkezik.  E férfiú  lelkese- 
dettséggel  és  kitartással,  számítással  és  te- 
kintélyével csöpögtette  tanítványába  a de- 
mokrata-eszméket, meghintve  azt  azzal  a 
pesszimisztikus  elkeseredettséggel  és  szívós 
gyűlölettel,  mely  őt,  mint  a Martinovics- féle 
összeesküvés  egyik  megszabadult  mártírját 
joggal  illette  meg  és  a melynek  szánalomra 
keltő  hangja  könnyen  nyitható  ajtóra  talál 
mindenütt  — különösen  fiatal  embernél. 

És  Eötvös  már  mint  gyermek  ifjú  volt, 

mint  ifjú  már  a férfiú  reményeivel  és  csaló- 
dásaival küzdött.  Contemplativ  természete 
nem  engedte,  hogy  csak  felületes  szemlélője 
legyen  azoknak,  a mik  körülötte  történnek, 
és  családja  bajaival  mintegy  párhuzamosan 
nőttek  szeme  előtt  azok  a mozgalmak,  me- 
lyek a híres  1825  iki  országgyűlésen  a meg- 
dermedt hazának  adták  meg  az  első  lökést  a 
fölébredésre.  A miket  családja  körében  egy 
nagyműveltségii  és  mély  vallásos  kedélyű 
anya  oltott  szivébe;  a mit  a nagyatyai  háznál 
a régi  magyar  erkölcsökből  fenmaradt  ma- 
radványkép talált;  a mit  egy  rajongó  pap 
nemeset,  de  vakmerőt,  liberálisát,  de  a ra- 
jongásig kedveket  belécsöpögtetett : kioltha- 
tatlanok  maradtak  egész  életében.  Nyílt  és 
becsületes,  vallásos  és  szabadelvű,  skeptikus 
de  nyugodt  és  bizodalmas  volt  egész  élete 
pályáján.  Csiiggedéstől  a remény  mentette 
meg,  pihenni  a lelkesedés  nem  hagyta  és  a 
szivét  gyakorta  marczangoló  sötét  kételyek 
között  vallásossága  adott  megnyugvást.  Hite 
és  keresztényi  szeretete  fölülemelte  a szen- 
vedélyesség gyarló  túlkapásain  és  elragadta- 
tásában mély  erkölcsi  érzete  óvta  meg,  hogy 
át  ne  törje  az  ethikai  jó  határait. 

Gyermekéveinek  benyomásából  maradt 
meg  lelkében  a buzgó  magyarság  mellett  is 
nagyrabecsülése  az  európai  kultúrának,  mely- 
nek magaslatán  látni  fogékony  lelkii.  de  kor- 
hadt politikai  intézmények  miatt  még  a félig 
vad,  félig  naiv  szokások  között  tespedő  hon- 
fitársait, lelkének  legforróbb  vágya,  legszebb 
reménye  volt.  Nincs  is  Írónk,  ki  annyi  uj 
eszmével,  annyi  nemes  gondolattal  gazdagí- 
totta volna  irodalmunkat,  mint  Eötvös;  mintha 
érezte  volna,  hogy  a vele  egykorú  irók  nyelve 
az  ő nyelvénél  sokszorta  magyarosabb  és 
neki  ebbeli  gyöngéjét  eszméi  sokaságával, 
gondolatai  nemességével  kell  pótolnia.  Oh,  a 
hazafi  és  iró  kettős  koszorúja  sokszor  za- 
varták álmait  és  szegényebb  barátai  társasá- 
gában, a felpezsdülő  magyar  társadalmi  és 
irodalmi  élet  küzdelmei  között  érezte  magát 
legjobban.  És  sokat  tett  mindkettő  felvirág- 
zásáért. Hazája  sorsát  az  európai  emberiség 
sorsának  tekintve,  már  nem  is  mint  hazafi, 
de  ennek  határain  túl  mint  ember  küzd  bol- 
dogulásáért és  kultúrája  emelését  a nyugoti 
czivilizáczió  nagy  missziójának  tekintve  ke- 
leten, nem  a napi  kérdések,  de  ezeken  túl, 
az  ezekhez  fűződő  általános  eszmék  lelkesítik 
és  sarkalják  tevékenységre.  Hazája  bajaiban 


nem  nemzete,  hanem  a polgárosodás  bajait 
látja  és  a polgárosodás  eszméi,  szenvedései, 
küzdelme  nálánál  mélyebb  elméjű  és  mele- 
gebb szivii  bajnokra  korában  nem  találtak. 
Ez  az  oka  talán,  hogy  kortársai  között  ő 
volt  a legkevésbé  népszerű.  De  nagy  szive 
nem  értett  hozzá,  fel  sem  is  foghatta,  hogy 
mikép  lehetne  az  uj  eszméket,  a régi  viszo- 
nyok és  régi  bajok  között  a viszonyok  meg- 
alkuvásával életbe  léptetni ; sokkal  magasabb 
és  általánosabb  szempontokból  fogta  fel  a 
kor  kérdéseit  és  sokkal  rendszeresebben  tár- 
gyalta azokat,  semhogy  gyakorlati  lehetett 
volna.  Magasra  törekvő  lelke,  mely  szerető- 
iével az  egész  emberiségen  csiiggött,  aggódó 
hazafiságát  a világpolgár  reményei,  aggodal- 
mai és  szenvedései  között  osztá  meg.  Innen 
van,  hogy  politikai  művei  és  szónoklatai,  de 
minden  költői  alkotása  is,  inkább  a jövőre 
hatottak,  mint  a jelenre. 

Nem  is  folyt  be  mint  első  átalakulásunk 
fényeinek  végrehajtására,  de  az  uj  Magyar- 
ország  megszületésének  legfőbb  eszméjét  ő 
kezdeményezte  és  ez  eszméknek  ő volt  filo 
zófusa  és  költője.  Nem  volt  pártvezér;  a 
tettek  terén  a sokkal  kisebb  műveltségű  és 
értelmességénél  sokkal  alantabb  állók  is  fö- 
lülmúlták, de  a mit,  kortáisai  kezdeményez- 
tek, azok  eszméjét  legtöbbnyire  ő tervezte 
és  a mit  azok  érvényre  juttattak,  annak  útját 
legtöbbször  ő egyengette. 

A goudolat  embere  volt  ő és  nem  a for- 
máé. Filozófus  volt,  de  vallásos  majdnem  a 
rajongásig  és  reflexiókba  siilyedö,  bár  szaka- 
datlanul érzésben  áradozik.  A reflexió  és  az 
érzés,  a gondolat  és  az  érzelem  csodálatos 
módon  egyesülnek  benne;  fájdalma  és  ön- 
vigasztalódása,  emberszeretete  és  pesszimiz- 
musa kimeríthetetlen.  Innen  van,  hogy  ha 
politikai  pályája  talán  nem  is  ment  minden 
hibától,  de  e hibák  soha  sem  kapcsolatosak 
erkölcsi  tévedésekkel  és  diadalaiban  nem  az 
önző  szenvedélyek  arattak  sikert.  Fájón  is 
panaszkodott,  ha  látta  az  irodalmi  és  poli- 
tikai pártok  egyéni  és  önző  érdekből  fakadó 
támadásait  és  e panaszok  ellen  családja  és 
barátai  körében  keresett  és  talált  megenyhü 
lést;  gyöngédebb  férj,  gondosabb  atya  és  fel- 
áldozóbb  barát  nem  foglalt  még  el  nyilvános 
pályán  olyan  állást,  mint  Eötvös,  soha. 

(Folyt,  kövő 

20.  SZÁM 

A BÁRÓNÉ  LEVELEI. 

(Bohóság'  3 felvonásban.  Irta  Rákosi  Jenő.  Először 

adatott  f.  hó  8-án  a nemzeti  színházban.) 

Rákosi  Jenőnél  bizarrabb  természetit 
költői  egyéniség  talán  nincs  most  a magyar 
irodalomban ; költő  és  lapszerkesztő ; szín- 
müveket ir  és  bírál ; kedélyünket  melegíti 
szellemes  tárczáival  és  értelmünkre  kíván 
hatni  politikai  vezérczikkeivel.  Szóval : nincs 
talán  a műirodalomnak  ága,  melyben  erejét 
kisebb-nagyobb  sikerrel  meg  nem  kísérletté 
azon  kívül,  hogy  igazgatott  színházat,  agi- 
tált politikai  pártok  ellen  és  küzdött  kriti- 
káival és  műveivel  olyan  eszthetikai  irányok 
mellett,  a melynek  elvei  törvényekké  nem 
lehetnek  s nem  lesznek  soha.  0 maga,  mint- 
egy personiíikálja  ugyan  azt  az  irányt,  de 
ez  a tény  mindenkor  csak  a mi  szabályaink 
bizonyítékai  és  Rákosi  Jenő  diadala,  a mi 
eszthetikai  elveink  diadala  és  az  ö irodalmi 
babérai  nem  annak  az  erkölcsi  szépnek  ké- 
pezik díszét,  a melynek  egyeduralmát  ő vallja, 
hanem  azét,  a melynek  létezését  a százados 
irodalmak  remekei  hirdetik. 

Rákosi  Jenő  naturalista.  Nem  ahhoz  az 
iskolához  tartozik  ugyan,  a melyhez  Ohnet, 
Zola,  Daudet  és  a franczia  jeleseknek  most 
egy  egész  sora  tartozik ; hanem  hirdeti  az 
erő  jogait  és  ha  nyíltan  még  nem  vallotta 
is  be,  úgy  látszik  szentül  hiszi,  hogy  minden 
szép,  a mit  a természetben  már  meglevő  után 
formába  önthetünk.  Rákosi  Jenő  azt  hiszi, 
hogy  mindaz  szép  is  egyúttal,  a mit  elfoga- 
dott költői  alakba  öltöztetünk  és  demonstra- 
tíve nem  riad  vissza  annak  hirdetésétől  se, 
hogy  e formába  öltöztetve  minden  szép,  a 
mi  meg  van  a természetben.  De  mi  még  jól 
emlékezünk  a «Fekete  hajó»  és  társai  ku- 
darczaira,  melyek  elég  élénken  bizonyították, 
hogy  csupán  az  szép,  a melynek  hátterében 
az  erkölcsi  jó  diszlik  és  költői  formában  is 
csak  úgy  szép  a természetes,  ha  intencziói 
az  ethikai  világ  sugaraitól  vannak  beara- 
nyozva. 

Nem  akarjuk  ezzel  azt  állítani,  hogy  Rá- 
kosi az  erkölcstelenség  költője,  de  az  is  bi- 
zonyos, hogy  azzal  a duzzadt  erővel,  mely 
költői  egyéniségét  majdnem  irodalmi  tyran- 
nussá  avatja,  legszívesebben  oda  megy  ha- 
lászni, hol  az  emberi  szenvedélyek  az  erköl- 
csiség  posványában  hevernek  és  a melynek 
festésénél  csak  ritkán  találni  el  azt  a vá- 
lasztó falat,  mely  a természetességet  a fri- 


volitástól  elválasztja.  És  Rákosi  azok  egyike, 
a kik  ritkán  találják  el ; bár  mi  hajlandók 
volnánk  azt  is  hinni,  hogy  nem  is  keresi. 
Valóban  az  ő költői  egyéniségének,  mely  a 
ma  élő  irók  között  legtöbb  eredeti,  vagy 
mondjuk  nyers  erővel  rendelkezik,  egyik  na- 
gyon is  jellemző  sajátossága  — a mi  az 
erőt  az  anyagi  világban  is  jellemzi  — az  el- 
bizakodottság. 0 imponálni  szeret  és  meg  kell 
vallanunk,  hogy  tud  is,  merészségével ; de  ő 
maga  is  tulhiszékeny  nagy  erejében  és  hibáit 
a végletekig  járó  logikával  bizonyítgatja,  a 
mely  logikának  bármi  legyen  is  végső  ered- 
ménye, nagy  erejének  elviselni  úgy  a liogy 
eddig  még  nem  volt,  lehetetlen.  Ehhez  járul 
még  az  is,  hogy  elbizakodottsága  és  hírlap- 
írói hivatása  a gyors  munkához  szoktatta, 
melyet  majdnem  a bravourságig  visz.  Tolla 
alatt  látszanak  egészszé  nőni  alakjai  és  a 
kidolgozás  még  magán  hordja  a kigondolás 
proczedurájának  nyomait.  Nagyszabású  fan- 
táziája nem  ér  rá  megalkudni  helyzetével  és 
vagy  áttöri,  vagy  megkerüli  azokat.  Erősen 
indul  neki  mindennek  és  legtöbbször  elseké- 
lyesedik.  Érzelmeinek  és  reflexióinak  tiszta 
ugyan  a forrása,  de  útjában  oly  meredekekre 
téved,  hogy  tele  iszappal,  tele  hulladékkal  ér 
czélpontjához.  Szive  legnemesebb  érzelmeit 
is  oly  kevésre  becsüli,  hogy  nem  átalja  velük 
a legkaczérabb  játékot  is  lejátszani.  Nagy 
erejével  merészen  indul  neki  mindennek  és 
mereven,  legtöbbször  hevenyészve  megy  czélja 
felé.  Sokat  lát,  de  nem  fordít  rá  időt,  hogy 
alaposan  meg  is  nézzen  mindent.  Ismeri  az 
emberi  szív  minden  titkát,  de  jellemzetes 
akarván  lenni , nem  dolgozza  ki  egészen 
apróra,  hanem  keresi  a bizarrt  és  az  extra- 
vagancziát.  Hatalmas  akkordjai  vannak,  de 
gondtalanul  fonja  ki  belőle  a hangmeneteket 
és  nem  tudja  összeszedni  thémáit.  Gyakorta 
jár  úgy,  mint  a nagyon  erős  ember  — nem 
bir  magával. 

Ez  a rövid  jellemzés  karakterizálja  leg- 
újabb darabját  A báróné  leveleit  is.  Ebben 
is  sok  a fény,  mint  Rákosi  tehetségében  és 
ebben  is  ezer  nyoma  van  a könnyelmű  dol- 
gozásnak, mint  Rákosi  legtöbb  alkotásában. 
Meglepő  a szellem  és  a jó  kedv,  melynek  ke- 
retében a darab  lejátszódik,  de  kirivóak  a 
drámai  hanyagságok,  melyek  a darab  folyását 
bénítják.  Érdekesek  az  elemek,  de  elvesztik 
fényeket  az  összességben.  Kiváló  színpadi 
technika  mellett  ott  vannak  a drámairás  tör- 

vényeinek  goromba  megsértései  és  a fényes 
külső  siker  mellett  a kétes  becsű  benső  érték. 

A báróné  leveleinek  első  sorban  is  nincs 
egységes  cselekménye.  Három  oldalról  is  indul 
a darabban  akczió,  de  oly  messziről  és  oly 
laza  kapcsával  a rokonságnak,  hogy  össze- 
folyni nem  tudnak  és  a bennök  szereplő  egyé- 
nek közül  egyet  sem  emelhetnek  ki  annyira, 
hogy  érdekünk  sorsa  iránt  fölébredjen.  Kli- 
vényi  Mór,  a meggazdagodott  kereskedő  cse- 
kély befolyásával  a darab  cselekvényének 
fejlődésére,  nem  fő-hős.  Neki  nincs  czélja, 
nincs  drámai  küzdelme.  Udvarolni  szeretne 
Lodoiszkáuak,  a kiváló  erkölcsii  divatárusnő- 
nek  és,  hogy  legalább  barátságot  tarthasson 
vele,  rendelményeivel  kedveskedik  nála,  me- 
lyeket dobozokba  csomagolva  titkos  záru  aj- 
tóval őrzött  szobába  rejteget.  Neje,  Petro- 
nella, féltékenységtől  gyötörve,  megkapja 
egyszer  az  ajtó  kulcsár,  de  csak  üres  dobo- 
zokat talál,  mert  Klivényi  inasa  kiszedte  tar- 
talmukat és  elajándékozta  szeretőjének.  És 
midőn  ez  kisül,  vége  is  van  a dobozok  tör- 
ténetének a nélkül,  hogy  bonyodalmat  terem- 
tene, vagy  egy  pár  szellemes  mondásnál,  ka- 
czagtató  jelenetnél  többet  szülne. 

Egy  másik  cselekvény  Klivényi  nejének, 
Petronellának  szerelméből  indulhatna  meg, 
a ki  plátói  vonzalmakat  táplál  Kallóczy  Dezső 
iránt.  Ehhez  intézi  leveleit,  a mely  levelekről 
vette  a darab  is  czimét,  de  a mely  levelek 
maguk  nem  szerepelnek  és  csupán  azok  a 
válaszok  jutnak  a darab  folyása  közben  föl- 
szinre,  melyeket  Kallóczy  irt  Klivényinének. 
De  hát  még  igy  is  jobban  előtérbe  nyomul- 
hatnának és  uralva  a főcselekvényt,  a darab 
fő-hősévé  avathatnák  Petronellát;  hanem  any- 
nyira  bujkálva  folyik  mind  az,  a mi  a leve- 
lekkel történik,  hogy  érdeklődésünket  nem 
tudják  fölkelteni.  Kallóczy,  a levelek  egyik 
hőse  nagyon  is  sok  non-chalanceal  jár  el  a dolog 
körül;  Klivényit  pedig  sokkal  jobban  elfog- 
lalják saját  apróságai,  semhogy  a levelek  lé- 
tezése gondot  is  adna  neki. 

A cselekvény  harmadik  ágát  Lodoiszka 
tartja  kezében ; de  ö nem  válik  központtá. 
Sok  érdeket  csoportosít  ugyan  maga  köré, 
hanem  egyénisége  és  túlságosan  ideális  alakja 
annyira  abszorbeálják  és  minteg}”  kirántják 
a szenvedélyek  küzdelméből,  hogy  ö általa 
csak  a mese  csomója  oldódik,  de  nem  fejlődik 
cselekmény. 

E cselekvény  e háromas  fonalát  még 


jobban  lazítja  Kodola  Péter,  ki  Ambrus  űát 
egy  szerelmi  viszonyból  kijózanítandó  jön 
Pestre  és  ez  utjával  egy  regényes  történet 
megoldását  is  tervezi,  a melynek  resuméje, 
hogy  Lodoiszka  nem  szegény  árva  leány, 
hanem  százezer  forintnak  irigyelt  örököse. 

Ha  ehhez  még  hozzá  vesszük  Léczey 
Ernő  történetét,  ki  Klivényi  leánya,  Janka 
után  bolonjul,  és  kit  csak  a darab  végén  egy 
elhunyt  nagybácsi  hagyománya  hoz  a cselek- 
vény keretébe,  elképzelhetjük,  hogy  miért 
vált  az  érdekesen  induló  akczió  a második 
felvonásban  közönyössé  és  a darab  végén 
már  unalmassá  is.  Ennyiféle  szövetből  Rá- 
kosi nagy  tehetsége  is  csak  több  gonddal 
tudott  volna  jó  darabot  Írni;  igy  az  ő ke- 
zében is  szétmállott  s ez  ellen  nem  óvta  meg 
sem  az  a sok  szellem,  mely  a darab  jelene- 
teiben van,  sem  az  a kiváló  dialóg,  mely 
csillogott  a humortól. 

És  a cselekvény  szerte  futó  és  nagyon 
is  kászálódott  szálainak  össze  nem  forrhatása 
bénitólag  hatott  az  alakok  kifejlésénél  is. 
Szenvedett  alatta  maga  Klivényi,  ki  olyan 
különös  keveréke  a múltját  munkával  eltöl- 
tött kereskedőnek  és  e munkásság  utján  meg- 
gazdagodott és  elrenyhiilt  rouénak,  hogy  hü- 
lyesége túlmegy  a torzkép  határain.  Neje, 
Petronella,  határozottan  elhibázott  teremtés; 
ez  ideális,  szeszélyes  és  ideges  assszonyban 
egyetlen  jellemvonás  sem  tud  karakteriszti- 
kurníná  válni.  Vannak  jelenetei,  melyekben 
eltudjuk  képzelni  a szeszélyes  bárónét,  ki 
szerelemből  kétszer  ment  férjhez,  és  egyik 
férjét  sem  szerette;  de  vannak  jelenetei,  me- 
lyekben annyira  karrikaturává  válik,  hogy 
a bajazzok  kategóriájától  semmi  sem  választja 
el.  Kallóczy  Dezső  sem  körvonalozott  alak 
eléggé;  szerelme  Lodoiszka  iránt  annyira 
nemes  és  költői,  hogy  nem  tudjuk  elképzelni 
miként  folytathatott  még  hazug  viszonyt  is 
az  olyan  nővel,  mint  Petronella. 

Ezekkel  szemben  mesteri  kézzel  van  raj- 
zolva Lodoiszka,  az  árva,  de  büszke  varró- 
leány, meg  Hodola  Péter  rozsnyói  kereskedő 
és  két  gyermeke.  Ezek  egyszersmind  a da- 
rabnak legjobb  szerepei  is,  a melyeket  a szí- 
nész gondosan  megalkothat.  G.  Csillag  Teréz 
nem  is  hagyott  kívánni  valót  Lodoiszkájában ; 
nemes  kedélye  egész  melegével  és  szeretetre- 
méltóságával  játszott.  Hodola  Pétert  Gabányi 
mutatta  be,  tanúságot  téve  arról,  hogy  minő 
gazdag  és  mély  komikai  ere  van.  Fiát  Am- 

brust,  Földényi,  gyámleányát,  Palotai  Piroska 
játszotta  dicséretesen.  Molnárné  Petronella 
szerepét,  finom  distinctiója  egész  erejével 
iparkodta  ugyan  érvényre  juttatni,  de  magá- 
nak a jellemnek  gyengéi  gyakorta  zökken- 
tették ki  belőle;  ép  oly  kevéssé  sikerült 
Újházinak,  bár  mindent  elkövetett,  hogy  a 
rouét  elfogadhatóvá  tegye.  Náday  finom  ár- 
nyalással játszotta  szerepét,  és  mint  komikus 
szerelmes  zajos  hatást  vivott  ki.  Vizváriné, 
Benedek  és  Sántha  kisebb  szerepeiket  jól 
töltötték  be. 

Dr.  B erényi  Pál. 


IRODALOM  ÉS  MŰVÉSZET. 

A Petcfi-társaság  f.  hó  10-én  tartotta  május  havi 
felolvasó  ülését  az  akadémia  kis  termében,  a szép  ta- 
vaszi időhöz  képest  — mely  a felolvasó  ülések  ren- 
látogatói  közül  sokakat  a szabadba  vonz  — nagyszámú 
zönség  előtt.  A felolvasások  sorát  Bodnár  Zsigmond 
r.  tag  kezdte  meg  ((Dramaturgok  vacsoráján  ezimű 
aesthetikai  genre-képével,  melyben  a sajtó  mai  viszo- 
nyait, a nagyobb  kiadóczégeket,  majd  Gyulai  Pál 
Bánk-bán  tanulmányát  szatirizálta  erősen  és  kíméletle- 
nül. Ez  a hang  az  illetőknek  bizonyára  nem  fog  tet- 
szeni, de  vannak  benne  — - kivált  az  értekezés  első  ré- 
szében — igaz  és  általánosan  helyeselhető  dolgok, 
melyek  az  iroda  om  közérdekeit  képezik,  s melyeknek 
ily  alakban  való  emlegetés-- teljesen  jogosu't.  A szatíra, 
melyben  Peturban  jellemét  részesítette,  egészen  találó, 
de  Katona  rendkívüli  jellemző  erejét  semmi  sem  bi- 
zonyíthatja jobban,  mint  az,  hogy  a magyar  pártütő 
(forradalmár)  alakját  ilyennel ’c  rajzolta.  Ez  az  igazi  ty- 
pikus  magyar  loyális  forradalmár,  hű  képe  a nemzet- 
nek és  a korszaknak.  Ha  tehát  Bodnár  — mint  a fel- 
olvasás alatt  sokan  hitték  — Katonát  akarta  volna 
Peturbánnal  kifogásolni,  ez  esetben  absolute  nem  ért- 
hetnénk vele  egyet.  De  Bodnár  szatiiája  nem  annyira 
Bánk-bánt,  a művet  magát,  mint  inkább  a Bánk-bán- 
ról  irt  tanulmányt  il'ette,  melynek  túlzó  magyarázatai 
ellen  fordul.  Az  egész  értekezés  mind  tárgyánál,  mind 
formájánál  fogva  igen  érdekes  kísérlet  volt.  Bodnár 
Zsigmond  után  Komócsy  József  alelnök  olvasta  föl 
Ábrányi  Emil  r.  tagnak  «A  bálkirálynő  lemetése» 
ezimű  költeményét,  azzal  a virtuozitással,  mely  Ko- 
mócsyt  a legkiválóbb  felolvasók  sorába  emeli.  Ugyan 
ő mutatta  be  4-ik  helyen  Mezei  Ernő  vendégnek,  a 
kiváló  pol  tikai  Írónak,  három  tartalmas,  szép  lyrai 
költeményét.  Szinte  sajnáljuk  Mezei  Ernőt  a politiká- 
tól, mikor  látjuk,  hogy  költői  kedélye,  finom  aesthe- 
tikai érzéke  ily  becses  költői  termékeknek  tud  életet  ' 


adni.  Harmadik  felolvasó  László  Mihály  r.  tag  volt, 
a ki  Síkor  Margit  vendégnek  megiagadóan  érdekes 
rajzát  («Egy  távirata)  olvasta  föl.  A mű  lapunkban 
fog  megjelenni.  Ülés  előtt  Komócsy  alelnök  melegen 
emlékezett  meg  Győri  Vilmosról,  a Társaság  elhuny  t 
kiváló  tagjáról  s a Társaság  elhatározta,  hogy  em- 
lékbeszédet fog  fölötte  tart_ni.  Ugyancsak  azt  is  el- 
határozta, hogy  ülést  jövő  szeptemberig  — a nyári 
hónapok  alatt  — nem  tart. 

A walesi  herczegnA  a dublini  egyetem  (Trinity 
College)  kinevezte  a zenetudományok  tudorává.  Az 
angol  trónörökösné  tehát  coliegája  most  Richter  Já- 
nosnak, akit.  az  oxfordi  egyetem  csak  nem  régen  tisz- 
telteit meg  ugyanazzal  a czimmel. 

Makart  utolsó  fes’ménye,  melynek  czime  a „ta- 
vasz", legközelebb  sóira  fogja  járni  Európa  nagyobb 
városait.  Valószínű,  hogy  hozzánk  is  elkerül. 

A milánói  Carcano  színházban  uj  négyfel- 
vonásos  operát  adtak  elő,  melynek  czime  „Rysuor  gróf41. 
A gyönge  szöveg  Sardou  „A  haza"  ezimű  drámája 
után  készült,  s ha  a dalműnek  mégis  volt  sikere,  ezt 
egyedül  Riccardo  Rasosi  zenéjének  köszöni.  Legjobban 
tetszett  a harmadik  felvonás. 

A „Magyar  Helikon“-bó!  megjelent  Pozsonyban  a 
46-ik  és  47-ik  füzet,  melynek  tartalma:  11-ik  Rákóczy 
Ferencz ’ (irta  Szalay  József  dr.)  és  Bethlen  Gábor 
(irta  Szilágyi  Sándor).  Egy-egy  tüzet  ára  20  hr. 

A m.  tud.  akadémia  II.  osztályának  f.  hó  11-iki 
ülésén  három  levehző  tag  tartotta  székfoglalóját.  Első 
volt  Csontosi  János,  ki  a Corvina  felkutatott  marad- 
ványairól szolgáltatott  érdekes  adatokat.  Kutatásainak 
eredményekép  megállapította  a kétségtelen  Corvin - 
kódexek  kritikai  bibliográfiáját.  E szerint  37  európai 
könyvtárban  van  118  kétségtelen  Corvin-kodex.  A 
szorgalmas  fiatal  tudóst  a jelen  voltak  zajosan  megél- 
jenezték. A második  székfoglalót  Fejérpataky  László 
tartotta,  ki  „A  királyi  kanczellária  az  Árpádok  ko- 
rában" ezimű  értekezést  olvasott  föl,  mely  kivonatban 
ezeket  tartalmazza:  A kancellária  volt  a középkorban 
ama  fórum,  mely  a kirá  yi  oklevelek  szerkesztését  vé- 
gezte. Nálunk  a diplomatika  Sz.  István  1001-iki  ok- 
levelével kezdődik  s ezt  már  „viczekanczellár"  állítja 
ki.  Ez  az  oklevél  azonban  egészen  külföldi  minta, 
III.  Ottó  oklevelei  nyomán  van  szerkesztve.  A benne 
előforduló  alkanczellár  még  nem  volt  egy  szervezett 
testület  tagja:  Sz.  István  átvett  egy  instituczióból  egy 
nevet,  a nélkül,  hogy  átvehette  volna  az  egészet.  Vé- 
gül Pulszky  Károly  olvasta  föl  „Az  orsz.  képtár  no- 
menklatúrája" ezimű  dolgozatát,  metyben  kimutatja, 
hogy  az  1875-iki  lajstromban  igen  sok  kép  festő  e 
helytelenül  volt  meghatározva,  részint  a lajstrom  ké- 
szítőjének gondatlansága,  részint  pedig  az  által,  hogy 
az  illető  nem  vette  észre,  hogy  a festmény  alá  jegy- 
zett név  hamisított.  így  kitűnt,  hogy  a képtárban 
Leonardo  da  Vincitől  egyetlen  kép  sincs,  holott  a 
régi  lajstromban  négy  ily1'  kép  is  szerepelt.  A felol- 
vasó művében  részlete-en  indokolja,  miért  kellett  az 
egyes  képeknek  az  uj  jegyzékben  más-más  hévet  adnia. 


Szerkesztő  : Ábrányi  Emil.  — Kiadó  : Aigner  Lajos. 


Pallas  részvénytársaság  nyomdája. 

Magyar-franczia  biztos itó-részvénytársaság. 

Részvénytőke  4 millió  forint  aranyban. 

(Alapittatott  1879-ben.) 


Kimutatás  1884. 


évi  deczember  31-röl. 


Befizetett  részvénytőke  aranyban  . 

frt 

b 

o 

o 

b> 

o 

o 

’l 

Agio  tartaléktőke 

» 

795,503.82 

Rendelkezési  és  nyeremény-tartalékalap 

>» 

480,574.96 

Árfolyamkülönbözeti  tartalékalap  . 

» 

118,490.38 

Elemi  biztosítások  dijtartaléka 

» 

1.168,852.17 

Életbiztosítási  díjtartalék 

» 

1.084,020.24 

Dijváltó-tárcza  ..... 

>. 

4.260,186.28 

Értékpapírok  .... 

» 

3.282,760.72 

Értékpapírokra  adott  kölcsönök 

» 

62,191.54 

Jelzálogkölcsönök 

» 

28,990.26 

Pénzintézeteknél  elhelyezett  tőkepénzek 

» 

531,333.44 

Váltótárcza 

• » 

230,791.14 

Erczváltók  . . . 

» 

58,000.— 

A társaság  házai  Budapesten  es  Becsben 

» 

1.607,495.27 

Pénztárjegyek  ...... 

Központi  pénzkészlet  .... 

frt  21,857.99 

8 

208,000.— 

Pénzkészlet  a képviselőségeknél 

» 76,368.40 

» 

98,226.39 

Itész2)énz-di)bevétel  : 


1880.  évben 

1881.  évben 

1882.  évben 

1883.  évben 

1884.  évben 

Tűzbiztosítások 

után 

1.294,729.87 

2,188.891.70 

3,079.187.29 

3,474.543.85 

3,915.842  80  = 

frt 

13,953.195.61 

Szállitmánybizt. 

» 

392.120.73 

1,387,290.63 

2,260.914.  - 

1,494.335.98 

1,659.761.30  = 

» 

7,194.422.64 

Jégbiztosítások 

» 

543  337  91 

815.055.32 

769.411.27 

573.570.40 

900.003.05  = 

» 

3,601  377.95 

Összesen  frt 

24,748.996.20 

j Kifizetett  károk : 

1880.  évben 

1881.  évben 

1882.  évben 

1883. évben 

1884.  évben 

Tűzbiztosítások 

után 

698  884.91 

2,227.247.02 

2,143.719.14 

2,188.410.45 

2,447.838.23  = 

frt 

9,706.099.75 

Szállitmánybizt. 

» 

135.736.70 

669.183.38 

1,577.186.59 

1,865.657.81 

1,302.337.85  = 

» 

5,550.102.43 

Jégbiztosítások 

)) 

666.840  82 

573.201.45 

590.394.52 

499.322.18 

512  248.88  = 

» 

2,841.907.85 

Összesen  frt 

Függőben  levő  károkért  tartalékba  helyeztetett frt 

A társaság  házának  jövedelme  és  az  értékpapírok  s betétek  utáni  kamat  . . . . » 

Az  életbiztosítás  átlaga » 

Az  életbiztositás  évi  dija  » 

Az  életbiztosítások  után  kifizetett  károk  összege » 

Függőben  levő  károkért  tartalékba  helyeztetett » 

Az  1884-ik  évi  nyereség  ............ 

a)  Osztalékképen  a 4.  számú  szelvény  beváltására 
fizettetett  részvényenként  30  frank  aranyban 
összesen  600.000  frank  ....  frt  292,800. — 

T>)  Egy  külön,  az  1885-iki  jégüzlet  javára  szolgáló 

tartalék  alapítására  fordittatott  ...»  50,000. — 

c)  Az  életüzletben  törlesztendő  szerzési  költségek- 

ből leíratott » 100,000.— 

d)  A tisztviselők  nyugdíjalapja  megteremthetésé- 

nek  czéljából  adományoztatott  ...»  20,000. — 

e)  Az  értékpapírok  árfolyamának  emelkedéséből 

származó  nyereség  .....  » 40,809.18 

az  árfolyamkülönbözeti  tartalékhoz  csatoltatott. 


18,098 .110.03 
792.719.22 
261.693.73 
17,888.263.— 
642.272.35 
131.682.21 
24.975.— 
635.675.81 


VTI-dik  évfolyam 

A PETÖFI-TÁRSASÁG  HETI  KÖZLÖNYE 


KIADÓHIVATAL 
IV.  kér.,  Váczi-utcza  1.  szám 


Előfizetési  ára:  Negyedévre  2 forint,  félévre  4 forint,  egész  évre  8 forint 


VAJDA  JÁNOS. 

ÉS  A MAGYAR  LYRA. 

Irta  Palágyi  Menyhért. 

(Folyt,  s vége.) 

II. 

Vajda  költészetét  — mint  előbbi  czik- 
kemben  mondottam  volt  — úgyszólván  mo- 
nodrámának tekinthetjük,  melynek  közepén 
úgy  áll  ő maga,  mint  a hős  a dráma  közép- 
pontjában. Költészetének  szálai  szorosan  egyé- 
niségébe futnak  össze:  minden  versében  ott 
van  ő maga,  ott  él  lelke,  ott  lüktet  férfias, 
erős  szive.  Már  egyéniségének  ilyetén  erős 
kidomboritása  által  különálló  eredeti  jelen- 
séggé válik  az  uralkodó  konvenczionális  is- 
kolai lyrával  szemben,  melynek  fagyos  geo- 
metriai verselésén  igaz  egyéni  érzés  soha 
át  nem  tör.  Minél  jobban  törülte  le  ma- 
gáról ez  utóbbi  az  egyéni  szint,  annál  erő- 
sebben érvényesítette  egyéniségét  Vajda  a 
maga  költészetében,  mintha  csak  egymaga 
ellensúlyozni  akarná  mind  azt  az  erőszakot, 
a mit  a konvenczionalizmus  lyrai  költésze- 
tünkön elkövetett.  Midőn  a lyra  az  Arany- 
epigonok  kezében  puszta  rhytmus-  és  rim- 
játékká  siilyedt,  akkor  az  igazi  emberi  szen- 
vedély a maga  természetes  mivoltában  csak 
Vajda  lantján  talált  kifejezést.  Nehéz  volt 
az  egyéniséget  sorvasztó  ár  ellen  úszni,  de 
Vajda  ezt  évtizedeken  át  következetesen  meg- 
tette. 

Ebbéli  küzdelmének  politikai  háttere, 
vagy  jobban  mondva  előjátéka  volt.  Két  po- 
litikai költeményét  kell  itt  kiemelnem.  «A 
virrasztók*,  (Vajda  legismertebb  verse),  az 
elnyomatás  korából  származik  és  a költő 
egyéniségének  megfelelően  az  allegóriának 
nagyon  áttetsző,  könnyed  fátyolába  van  bur- 
kolva, mi  által  előnyösen  különbözik  az  egy- 
korú sötét  szimbolizáló  (Tompa-féle)  versek- 
től. A fájdalom  benne  bizonyos  férfias  erély 
és  keserűség  hangjával  egyesül ; a kétség  és 


reményből  összetett  közhangulat  mesterien 
van  festve.  Vajda  e költeményéből  megítél- 
hetni, hogy  mire  lett  volna  képes,  ha  han- 
gulata mindig  a közérziiletböl  merít  tápot  s 
erőt;  mig  a «Luzitán  dal»  azt  a Vajdát  is- 
merteti meg  veliinü,  ki  az  uralkodó  politikai 
áramlattal  ellenkezésbe  jut.  A «Luzitán  dal» 
még  a viruló  férfikor  erélyével  van  megírva 
és  a legmerészebb,  a mit  irodalmunk  e nem- 
ben fölmutathat.  Petőfi  szólalt  volna  meg 
ilyen  hangból,  ha  a kiegyezés  létrejöttekor 
még  él.  Csak  c merte  volna  kérdezni: 

Hazám,  hazám,  minő  utón  jársz  ? 

Mit  tartsak  immár  felüled  ? 

Szeresselek-e  ezután  is, 

Megengedi  a becsület  ? 

És  csak  ö szólott  volna  hazájához  ilyformán  : 

Es  elcserélted  özvegy  fátylad, 

Mit  tisztelet,  dics  övezett, 

A meanyezettel  haj ! a honnan 
Elköltözött  a becsület. 

E költeménynek  ma  már  politikai  szem- 
pontból jelentősége  nincs  és  csak  azért  ho- 
zom fel,  mert  legtisztább  fényben  mutatja 
Vajdának  páratlanul  álló  egyenes  lelkű,  fér- 
fias szó-kimondását.  A mi  a politikában  idea- 
lizmusnak tetszhetik,  az  a szenvedélyek  fes- 
tésében elragadó  realizmussá  válik.  Valóban 
lyrai  költő  a szenvedélyeket  természetesebben 
és  erősebb  vonásokkal  nálunk  még  nem  fes- 
tette, mint  Vajda.  De  az  uralkodó  költői 
iskola  eszthetikusai  azt  hitték,  hogy,  mert  a 
politikai  alap.  melyen  ma  állunk,  bölcs  meg- 
alkuvás által  jött  létre,  hát  ezt  a szellemet 
a lyrai  költészetbe  is  át  kell  plántálni  és  az 
emberi  érzelmekkel  diplomata  módjára  meg- 
megalkudozni.  A mi  a politikában  helyes 
volt,  azt  a kislelküség  az  eszthetikába  és 
költészetbe  vitte  át  és  a közízlésben  uralko- 
dóvá is  tette.  Vajda  törzsökös  egyéni  költé- 
szete tehát  visszhangra  nem  talált  és  szava 
a pusztában  kiáltó  szava  volt.  Innen  támadt 

életének  legnagyobb  fájdalma,  mely  a leg- 
különbözőbb hangokban  jut  kifejezésre  és 
belevegyiil  természeti,  szerelmi  és  bölcseleti 
költészetébe  is.  Végül  az  egyedül  állás  átká- 
nak képében  jelen  meg  és  belőle  származnak 
Vajda  legszebb  költeményei.  Első  helyen  em- 
líteni a « Megnyugvást »,  mely  eszthetikai 
szempontból  azért  fölötte  érdekes,  mert  Vajda 
benne  megpendít  minden  húrt,  mely  íölött 
lantja  rendelkezik.  Féktelen  harag,  szilaj  fáj- 
dalom, megindító  panasz,  lágy  epedés,  fényes 
ábránd,  emelkedő  bizalom,  föllengző  remény 
s bölcseleti  megnyugvás  majdnem  teljes  össz- 
hangban egyesülnek  benne. 

De  a költő  tulaj donképeni  « Megnyug- 
vásodnak «Az  iistökös»  czimii  versét  kell 
tekintenünk,  mert  benne  a költő  fenséges  és 
nyugodt  öntudata  szólal  meg.  E költeményből 
ismerhetni  meg  Vajdának  a végtelent  hasitó 
fényes  képzeletét.  Ide  iktatom  : 

Az  égen  fényes  üstökös ; uszálya 
Az  ég  felétől  le  a földre  ér. 

Mondják  ez  ama  «nagy»,  melynek  pályája 
Egyenes ; vissza  hát  soha  se  tér. 

Csillagvilágok  fénylő  táborán  át 
A végtelenséggel  versenyt  rohan. 

Forogni  körbe  nem  tud,  nem  akar,  hát 
Örökké  társtalan,  boldogtalan. 

Imádja  más  a változékony  holdat, 

A kaczéron  keringő  csillagot ; 

Fenséges  Niobéja  az  égboltnak, 

Lobogó  gyász,  én  neked  hódolok. 

Szomorú  csillag,  életátkom  képe, 

Sugár  ecset,  mely  festi  végzetem  ; 

Akárhová  mégysz  a mérhetlen  égbe, 

Te  mindenütt  egyetlen,  idegen ! . . . 

A fenség  kifejezésében  e költeménynyel 
még  csak  a «Húsz  év  múlva*  czimii  verse- 
nyez, mely  a Gina-cziklusba  tartozik.  Hagyjuk 
el  a « Kárhozat  helyén*  már  idézett  versből 
a szenvedély  hevét  és  helyezzük  tárgyát  a 
mnltba  úgy,  hogy  a költő  csak  mint  emlékre 
tekint  rá  vissza,  akkor  eléáll  a «Húsz  év 
múlva*,  melyben  a kiégett  fenséges  szenve- 
délyre már  a melankholia  borítja  árnyát,  mi 
által  a költő  egyénisége  még  a közönségesebb 
szívnek  is  rokonszenvessé  válik.  A hol  Vajda 
a szenvedélyt  a maga  félemletességében  tün- 
teti föl,  ott  a közönséges  szivek  tőle  elriad- 
nak, de  visszatérnek  hozzá,  mikor  valamely 
gyöngédebb  érzelem  kapcsán  ismét  vissza- 
hajlik  hozzájuk.  Nem  veszik  észre,  hogy  a 


félemletes  és  rokonszenves  elem  mint  tétele- 
zik föl  egymást  Vajda  költészetében,  és  nem 
bírnak  érzékkel  a fenséges  iránt,  ha  az  vé- 
letlenül a lyrában  olyformán  jelentkezik,  a 
mint  ezt  különben  csak  a tragédiában  szok- 
tuk meg. 

Eddig  Vajda  költészetében  főleg  a fen- 
séges elemet  tartottuk  szem  előtt.  Most  már 
az  általa  kifejezett  érzelmek  skáláján  lejebb 
kell  szállanunk.  Számos  költeménye,  főleg 
«A  szerelem  átka»  majdnem  mindenik  és  a 
Gina-cziklus  utolsó  darabjai,  közép  fokon 
maradnak  az  elégia  és  óda  hangja  között. 
A megolvadott  fájdalmat  széles  áradatban 
önti  ki,  ámbár  ilyenkor  is  helyenként  ki-ki 
tör  a szilaj  hajthatatlan  indulat.  Végül  egé- 
szen megtörni  látszik  és  előállnak  hangulat- 
versei, melyek  a legtöbb  változatosságot  hoz- 
zák költészetébe.  Ezek  nélkül  Vajda  egész 
költészete  nagyon  is  egyhangú  és  egyszínű 
maradna. 

A « Sirámok » többnyire  ily  hangulatda- 
lokból állanak.  Ezekben  a fájdalom  már  sze- 
líd alakjában  lép  fel;  nehéz  ború,  sötét  me- 
lankholia terjed  el  rajtuk.  Olykor  pessimista 
gondolatok  kerülnek  felszínre,  mint  például: 
« Száll  a hegyre  barna  felhő*  bekezdésében, 
mely  a cziklus  legszebb  darabja.  Hasonló 
hangú  versek  vannak  különben  a Gina  czik- 
lusban  is,  sőt  ezek  közt  egy  két  olyan  is 
található,  mely  egészen  a népies  költészet 
szebb  termékeire  emlékeztet. 

A pesszimizmus,  a világfájdalom  csak 
mint  átmeneti  hangulat,  és  nem  mint  világ- 
nézet lép  fel  Vajda  költészetében,  ámbár  van 
egy  olyan  verse  is  — és  ez  a Vajda  szebb 
költeményeinek  egyike  — melyben  igen  erős 
kifejezésre  jut-  A «Tavasz  felé*  (II)  ben  a 
kiábrándulás  mély  keserűséggel  párosulva  jut 
kifejezésre: 

Én  már  kijártam,  elvégeztem 
Az  egész  életiskolát. 

Komédia  csak  már  előttem 
Maga  a zord  valódiság. 

A nagy  természet  csak  diszitmény 
És  zenekar  — az  elemek. 

Az  élők  benne  szerepelvén, 

A hogy  szerzék  az  istenek. 

Nem  ismert  más  világ  lakói  — 

Ezek  a tisztelt  publikum. 

Egy-egy  halál  a bemenetdij  — 

Örökre  — nem  sok : bum  bum  bum ! 

De  ez  is  mily  harmonikuson  végződik: 

Ah  mert  ha  járok  a tavaszban, 

És  látom  hegy-völgy  mint  virul ; 

Szűz  rózsabimbó  szép  hajnalban 
Hogyan  nyílik  ki,  hogy  pirul, 

Eltörpül  szégyenkedve  minden 
Hijábavaló  bölcselet ; 

Mint  aeolhárfa,  emlékemben 
Zendiil  bűbájos  éneked  — 

Tündérvilág,  bezárult  éden  : 

Gyermekkor,  első  szerelem ! 

S egyszerre  csak  fáj,  fáj  a szívem, 

És  könybe  lábad  a szemem. 

E versben  Vajda  különben  még  nem  áll 
filozófiai  költészetének  magaslatán.  A pessi- 
mizmus  egyáltalán  nem  tartozik  lényegéhez, 
sőt  mondhatnék,  egyenes  ellentétben  áll  vele. 
Már  előbbi  czikkemben  volt  alkalmam  rá 
utalni,  hogy  Vajda  kedélye  eredetileg  csupa 
fény  és  tiizláng.  Erős  érzéki  természete  me- 
rően positiv  és  a lemondásnak  nyoma  sincs 
benne.  A tagadás  szelleme  csak  környezeté- 
ben volt  meg,  de  ö maga  nem  egyéb,  mint 
a megtestesült  igenlés  az  élet  minden  szép- 
ségével és  gyönyörével  szemben.  Ép  ebből 
az  ellentétből  fejlődik  ki  egész  költészete. 
A ki  Vajdát  világfájdalmas  költőnek  tartaná, 
az  teljesen  félreismerné  törzsökös  egyénisé- 
gét, sőt  egyáltalán  megtagadná  eredetiségé- 
nek alapját.  Mert  eredetisége  épen  lényének 
úgy  szólván  absolut  igenlegessében  sarkal. 

A pessimistikus  hangulat  Vajdának  csak 
átmenetül  szolgál,  hogy  a természet  ölén 
enyhülést  keresve,  oda  térjen  vissza,  ahonnan 
költészete  származott.  Vajdának  a természet 
iránti  mély  érzéke  — úgy  látszik  — családi 
örökség.  (Vajda  Péter!)  Költészetének  va- 
lódi kulmináczióját  természet -költészetében 
kell  fölismernünk.  Ebből  fakadnak  bölcseleti 
színezetű  versei  is. 

Az  élő  természet  buja  gazdagsága,  fé- 
nye, pompája  ragadta  meg  legerősebben 
Vajda  képzeletét.  Egyes  költeményeiben  szét- 
szórt természet-festései  fényben,  színgazdag- 
ságban és  érzékitő  erőben  feliilmulhatlanok. 

Költői  beszélyeinek  («A  jáborfa  regéje*, 
« Alfréd  regénye*,  « Találkozások*,  Ábel  és 
Aranka*)  ezek  képezik  legfőbb  szépségét. 
Helyesen  nevezte  őt  egyik  fiatal  írónk  az 
erdő  költőjének,  mert  ennek  rejtelmes,  misz- 
tikus világa  elevenedik  meg  leírásaiban  ép 


úgy,  mint  hangulat-költeményeiben.  Vajda 
nyelvének  bámulatos  képgazdagsága  épen  a 
természetnek  mély  szemléletéből  származik. 

Egy-egy  nyolcz  soro^  versszakban  « Ta- 
lálkozások*) Vajda  egy  egész  bájos  kis  idillt 
fest.  Majd  az  erdő  millióm  életét,  mely  egy 
nagy  életbe  látszik  olvadni,  támasztja  fel 
előttünk.  Lelkének  a természettel  számtalan 
érintkezési  pontja  van;  minden  érzelméhez 
megtalálja  a megfelelő  természeti  képet,  és 
minden  természeti  kép  a megfelelő  hangula- 
tot kelti  benne.  A növény-,  az  állatvilág,  a 
napnak  és  évnek  minden  szaka:  mind  külön 
sajátos  jeleggel  bírnak  előtte.  Mindeniknek 
fiziognomiája  iránt  erős  festői  érzékkel  bir. 
De  legjobban  szereti  a nyári  delet ; ezt 
akarná  ő úgy  festeni,  hogy  a napnak  heve 
szinte  ott  égjen  soraiban.  A tündöklő  fény 
versenyre  kelti,  hogy  a nyelv  pompájával 
túl  tegyen  a természeten.  Szereti  a nyári 
éjt,  mikor  az  alvó  és  álmadozó  természet 
végtelen  kéjben  úszni  látszik.  Ennek  festé- 
sében kifáradhatlan  («A  jáborfa  regéje*). 
Merész,  szokatlan  szóösszetételei  mutatják, 
hogy  utánozza  ő magát  a természetet.  A 
nyár  iránti  előszeretet  egyszersmind  rávall 
Vajda  egész  költői  egyéniségére,  mert  a 
szenvedélyeket  is  a kulmináczio  pontján  festi. 
Erős  érzéke  van  a félemletes  iránt  a termé- 
szetben, mint  ezt  például  a vadonnak  festése 
mutatja  vihar  alkalmával.  («Találkozások»). 
Ennek  aztán  megfelel  az  a tulajdona,  hogy 
a szenvedélyek  félemletes  oldalát  szereti  fel- 
tüntetni, (mint  ezt  túlozva  az  « Ártor  és  Más- 
ban vagy  az  « Alfréd  regényé* -ben  teszi). 

Szóval  Vajda  költői  lényegének  egész 
alapja  már  természetköltészetében  letéve  ta- 
lálható. Itt  csírázik  mindaz,  a mit  élményei 
oly  fenséges  alakban  fejlesztettek  ki. 

Természetköltészetének  sejtelmes  elemé- 
ből fejlődik  költészetének  metafizikai  oldala. 
Csodálatos,  hogy  törzsökös  természetes  lé- 
nyege mennyire  tud  itt  finomulni.  Szinte  hi- 
hetetlen, hogy  mily  végletes  ellentéteket 
egyesit  magában,  mert  a telhetetlen  érzéki- 
ségen kezdi  és  a legmagasabb  bölcseleti  esz- 
mékig emelkedik.  A « Hajón*,  a «Jelenetek», 
a « Balaton  mellett*,  a «Bikoli  fák  alatt* 
lyrai  költészetünk  gyöngyei  és  nemükben 
egyedül  állanak.  Mind  megannyian  arról  az 
igazi  mély  szemlélődésről  és  intuiczióról  tesz- 
nek tanúságot,  mely  a lángelméknek  jellemző 
vonása. 

Vajda  legújabb  versei  abból  a hangból 
indulnak,  melyben  a «Váli  erdő»  van  Írva. 
Ilyenek  például  az  « Otthon*,  a «Váli  völgy- 
höz* stb.  Ezekben  Vajda  művészetének  tető- 
pontját érte  el,  mert  az  átlátszó,  tiszta  és 
mégis  tengermélységft  érzelmeket  a képzel- 
hető legegyszerűbb  eszközökkel  oly  megin- 
ditóan,  a szivet  oly  megkapóan  fejezi  ki,  a 
mint  ez  neki  viruló  férfikorának  delelő  pont- 
ján, a nyelvnek  minden  cziklopsi  erejével,  a 
színezésnek  minden  ragyogó  pompájával  sem 
sikerült. 

Vajdát  első  rangú  költőinkkel  egy  sorba 
kell  helyeznünk.  Ha  visszatekintünk  irodal- 
munk múltjára,  csodálkoznunk  kell,  hogy  vi- 
szonyaink közt  oly  lángelme  fejlődhetett  ki, 
mint  a Petőfié.  A jövendő  kor  hasonlóan 
nem  fogja  megérteni,  hogy  a korban,  mely- 
ben most  élünk  és  a mely  ezt  közvetlenül 
megelőzte,  olyan  öserejii  költői  egyéniség  lé- 
tezhetett, mint  a Vajdáé. 


A PUSZTA  BEFOLYÁSA 

A MAGYAR  KÖLTÉSZETRE. 

Irta : Dr.  Jancsó  Benedek. 

(Folyt,  s vége.) 

Az  előzőkben  részletesen  kifejtettük 
mind  azokat  a természeti  állandóan  ható 
tényezőket,  melyek  Arany  Jánost  a magyar 
nemzeti  jellem  statikai  oldalának  tették  köl- 
tői kifejezőjévé.  E körülmények  okozzák  azt 
is,  hogy  Arany  a természetet  és  az  embert 
a földmiveiő  nép  objectivitásával  fogja  fel. 
Ezért  van  az,  hogy  benne  a nomád  fantá- 
ziája helyett  a földmiveiő  megfigyelő  képes- 
sége van  inkább  kifejlődve.  Ez  okozza,  hogy 
Arany  érzései  nem  tulcsapongók,  hanem  sza- 
bályozottak, nem  felfelé  török,  hanem  mélyre 
hatók.  Érzéseinek  világa  mély,  de  nem  terje- 
delmes, a lelkében  kifeszitett  húrok  zengése 
nem  sokféle,  de  igen  intensiv  és  bensőséges. 

De  küzd  az  ö lelkében  is  a talaj  ter- 
mészete által  okozott  alapérzéssel  az  éghaj- 
lat, táplálkozás  és  a természeti  tünemények 
által  kifejlesztett  második  alapérzés.  E küz- 
delem eredménye  Arany  humora,  az  a saját- 
ságos humor,  melynek  párját  a világirodalom 
egyetlen  költőjénél  sem  találhatjuk  meg,  s 
mely  lényegében  nem  egyéb,  mint  a magyar 


nép  humora  fensőbb  érettségében  és  művé- 
szies tökéletességében. 

Arany  objective  fogja  fel  a természetet 
és  felfogásában  nagyon  sok  van  rokon  vonás 
Turgenjew  természet-felfogásával,  csakhogy 
Arany  még  sem  tekinti  annak  a közönyös 
és  hideg  fenségíi  erőnek,  minek  Turgenjew. 
Arany  a természetet  is  ethikai  szempontból 
fogja  fel,  nem  pedig  a positiv  bölcselet  ri- 
degségével. Arany  — ugyszólva  — a jó  édes 
anya  tulajdonságait  ruházza  rá  a nagy  ter- 
mészetre, mig  Petőfi  szőke  szép  leány  alak- 
jában jótékony  nemtőnek  képzelte.  Mig  Pe- 
tőfinél a természeti  tárgyak  és  tünemények 
éreznek,  addig  Aranynál  erkölcsi  felfogással 
bírnak.  A természet  képei  bizonyos  melan- 
choliával  vegyülnek  bele  Arany  hőseinek  vagy 
magának  Aranynak  érzéseibe.  Ha  bujdosik 
a nádasban  Toldi:  «Ott  is  azt  susogja  a nád 
minden  szála:  széles  e világon  nincsen  ár- 
vább nála*.  Ha  a gonosz  bátya  cselédjeivel 
és  kutyáival  iildözteti  öcscsét,  a haragos  ég- 
villáma  sújt  le  s egy  hajdút  agyonütve,  szün- 
teti be  a gyilkos  embervadászatot. 

Az  ő természetképeiben  van  bizonyos 
lenyomó  érzés,  ügy  érezzük,  hogy  Petőfi 
napsugaras,  derült  ősze  helyett  borongó  hű- 
vös őszi  időben,  őszi  levélhullás  szomorú 
szakában  vagyunk.  A költő  inkább  megsó- 
hajtja a természetet,  mint  sem  apostrophálja. 
E sóhajtásában  azonban  a költő  végtelen  bá- 
natát, a veleszületett  inelanchoiia  örök  szo- 
morúságát érezzük  néha  néha  fuvalni.  mint 
akárcsak  az  őszi  szél  fájó  zokogásában.  Arany 
természethez  való  sóhajtásában,  természeti 
hangulat-képeiben  a melancholikus  érzelmes- 
ség  azt  az  árnyalatát  veszem  észre,  mit  a 
magyar  népdalok  egy  némelyikében.  Legalább 
az  én  lelkemben  e helyek  olvasásánál  min- 
dig az  az  érzés  hangulata  vagy  visszhangja 
származik  meg,  melyet  a következő  népdal 
szövege  és  dallama  keltettek  fel  lelkemben: 

Szőke  vize  a Tiszának! 

Mondd  meg  annak  a kis  lánynak, 

Hogy  az  egész  Tisza  mentén 

Nincsen  olyan  árva,  mint  én. 

Arany  bizalmassává  teszi  a természetet,  mint 
gyermek  az  édes  anyját.  Elbeszéli  neki  iigyét- 
baját,  rábízza  titkát,  tudja,  hogy  nem  csalja 
meg.  Mily  szépen  s az  előbb  idézett  népdal- 
lal mily  rokon  felfogással  festi  az  érzést 
Toldi  szerelme  V.  81.  82.  versszakában: 

Ne  beszéld  ki  bús  szél ! baraszt  ne  susogd  el ! 

Bérezi  magas  visszhang  állj  elébe,  fogd  fel! 

Ne  hallja  korán  meg,  a mi  úgy  is  késő : 

Mily  messze  szakadtak,  az  a leány  és  ő. 

Arany  úgy  szereti  a természetet,  mint  a 
gyermek  édes  anyját,  Petőfi  pedig  mint  az 
ifjú  férfi  kedvesét.  Arany  természet-szeretete 
etliikai,  Petőfié  pedig  érzéki,  mint  Byroné 
vagy  Swinburne  Algernoné.  Aranyé  közelebb 
áll  Wordsworthéhoz,  csakhogy  Aranyban 
nincs  semmi  az  anglikán  theologusból. 

Arany  a pusztát  sem  a puszták  fia, 
vagy  a beduin  korlátlansági  érzetével  fogja 
fel,  hanem  a gazdag  alföld  édes  gyermeké- 
nek szemével.  Szereti  az  alföldet,  mint  a 
nép,  mely  itt  tejjel-mézzel  folyó  lakhelyet 
nyert.  Érdekes  összevetni  Arany  «Az  alföld 
népéhez*  czimű  költeményét  Petőfi  ama  ver- 
seivel, melyekben  az  alföldi  nép  életét  éne- 
keli meg.  Arany  alföldi  emberei  nem  rohan- 
nak villámgyorsaságu  paripán,  hanem  sze- 
retnek hanyatt  fekiive  a sikra  keveredni  s 
nézni  felfelé  a csillagokra  és  elandalodni,  el- 
merengeni az  égen,  mindaddig,  mig  azt  hi- 
szik, hogy  magok  is  az  égben  vannak,  mint 
akár  csak  Bolond  Istók  a már  idézett  he- 
lyen. Arany  emberei  szemlélődni,  andalogni 
szeretnek  és  az  érzés  szárnyán  elringatózni, 
mint  a hattyú  az  ezüstös  habu  tavon,  Pe- 
tőfié pedig  a szenvedély  és  képzelet  szár- 
nyain felrepülni  a végtelenbe,  mint  a sas  a 
felhők  közé. 

Arany  az  embert  is  úgy  fogja  fel,  mint 
a természetet.  Nála  az  ember  első  renden 
ethikai  lény  és  ez  alaptulajdonsága  határozza 
meg  minden  tettét,  minden  érzését.  E felfo- 
gásban a földmivelő  élet  hatása  tükröződik 
vissza,  hiszen  az  emberi  élet  ethikai  szem- 
pontból való  felfogása  együtt  jár  a tűzhely 
alapítással  és  a földműves  foglalkozással. 

Kétségtelenül  Arany  legtypikusabb  s leg- 
nagyobbszeríi  alkotása  Toldi.  Toldi  ifjú  ko- 
rában se  több,  se  kevesebb,  mint  gazdálkodó 
parasztim,  vagy  ha  úgy  tetszik,  béres.  De 
nem  marad  az  ekeszarvánál.  A lovas  nép 
ösztöne  és  kalandvágya  ellenállhatatlanul 
vonzza  egy  ismeretlen  világ  felé,  melyet  kép- 
zelete aztán  ragyogó  színekkel  fest  ki.  Ki 
ne  tudná,  hogy  mily,  majdnem  az  aprólékos 
részletekig  megegyező  az  a kép,  melyet 
Arany  rajzol  a nádor  hadát  szemlélő  Toldi- 
ról és  Petőfi  a huszárnak  felcsapó  Kukoricza 
Jancsiról.  E két  kép  igazán  életkép,  mert 


nincs  talán  egyetlen  magyar  paraszt  fin  sem, 
ki  valaha  huszárok  láttára  ne  érezett  volna 
úgy  az  ekeszarva  mellett,  mint  Kukoricza 
Jancsi  és  János  vitéz  éreztek  ekkor.  Vagy 
megfordítva,  a sir-feltörö  Toldiban  nem  érez- 
ziik-e  a puszták  fiának  szilaj  és  vad  indula- 
tát csapkodni,  mig  a rablók  kincsét  csupa 
becsületből  elvinni  nem  merő  Kukoricza 
Jancsi  szavaiban  nincs-e  kifejezve  a magyar 
nép  naiv  becsületessége  a legmegragadóbb 
módon  ? Toldi  bujdosásában,  vándor  ösztö- 
nében a nomád  természet  tükröződik  vissza, 
mig  a világnak  neki  indult  Jancsi  honvá- 
gyában s földmivelő  tűzhelyéhez  való  ragasz- 
kodása nyilvánul. 

De  mind  a mellett  Petőfi  a pusztán  élő 
lovas  magyar  nemzet  nagy  költője,  ki  sze- 
reti a szabadságot,  ld  nem  sokra  becsüli  a 
múltat,  de  annál  többet  vár  a jövőtől  s ezért 
ostorozza  a haladás  ellenségeit  izzó  sarkas- 
musa  összes  tüzével.  Arany  a földmivelő  ma- 
gyar nemzet  nagy  költője,  ki  szereti  a rendet, 
tiszteli  a múltat  s a múlt  erényeit  félti  a 
rohanó  idő  haladásától,  mint  a gazda  vetését 
az  idő  rohamos  változásától  és  fájó  humorá- 
val bünteti  meg  azokat,  kik  rohanó  haladá- 
sukkal veszélyeztették  a múlt  összes  vívmá- 
nyait. Petőfi  a forradalom  költője,  Arany 
pedig  a békés  alkotásoké.  Petőfi  forradalmi 
dalaiban,  Apostolában  szabadságvágya,  izzó 
gyűlölete  és  merészsége  nyilvánul.  Aranj' 
forradalom  után  írt  elégiáiban  s a Nagyidai 
czigányokban  a konzervatív  ember  fájdalma 
az  elvesztett  múltért,  lemondása  a jövő  re- 
ményéről s fájdalmas  gúnyja  csendül  meg 
azok  iránt,  kik  egy  nemzet  nevében  Csőri 
vajda  módjára  álmodnak  a fényes  jövőről. 

Arany  és  Petőfi  kiegészítik  egymást. 
Költészetük  nemcsak  egy  tőből  fakadt,  hanem 
végkifejlésében  össze  is  olvadt.  Ok  képezik 
ketten  a magyar  nemzeti  jellem  delejének 
két  sarkát,  de  azért  kiilön-külön  magukban 
is  úgy  kifejezik  az  egész  magyar  nemzet 
jellemét,  mint  a delej  patkó  két  fele  magát 
a delejt,  mert  bármelyik  részét  is  vesszük  a 
ketté  tört  delej-patkónak,  mindenik  része  fog 
delej  lenni. 

E kísérletben,  azt  hiszem,  sikerült  Elvo- 
násaiban rámutatnom  a magyar  nemzeti  jel- 
lem alapját  tevő  két  nagy  érzésre  és  kimu- 
tatni nemcsak  e két  nagy  érzést  létrehozó 
természeti  viszonyokat,  hanem  világossá  tenni 
azt  a hatást  is,  mit  a magyar  költészet  két 

legnagyobb  alakjának  költészetére  e termé- 
szeti viszonyok  következményeképen  létre- 
jött állandó  élet-  és  lélektani  okok  gyako- 
roltak. 


ASSZONYOK  ELLEN. 

— EBEDETI  ELBESZÉLÉS.  

Irta:  Mignon. 

(Folyt.) 

A kis  leányt  — Bibi  volt  a neve  — 
ölembe  vettem,  s csókjaimmal  halmoztam  el, 
mely  Olgának  úgy  látszik  jól  esett;  legalább 
szemeiben  lázas  tűz,  s a helyzetnek  bizonyos 
megértése  látszott. 

Egy  nap  Olga  haragos  nehezteléssel  be- 
szélt egy  férfiról,  aki  öt  sétája  közben  szem- 
telenül követte. 

— Kegyed  haragszik  az  illetőre?  Ez 
jó  jel,  mondám.  Mert,  vagy  gyűlöljön  a nő, 
vagy  szeressen.  Csak  közönyös  ne  legyen. 
A két  előbbi  küzdelem,  az  utóbbi  a holt 
nyugalom.  Pedig  a nők,  ha  nyugodtak,  nem 
érnek  semmit. 

— Ön  — válaszolt  — oly  két  szélsőséget 
vesz  fel,  melyet  mind  a kettőt  meg  kell  ér- 
demelni. Van  közép  ut  is,  mely  e két  szél- 
sőség közt  egyideig  lehetséges,  s mely  nem 
kiván  érdemeket  sem,  s ez  a rokonszenv. 
Most  kérdem,  micsoda  érdeme  van  önnek 
abban,  hogy  pl.  fanyar  világnézetével  rokon- 
szenvezem ? Épen  semmi. 

Máskor  pedig,  mert  hivatalomban  unat- 
koztam, fogtam  a kalapomat  s egy  körsétát 
tettem.  Kedvetlenül  néztem  az  ólom-szürkés 
eget,  mely  komor  visz-fényt  ejtett  a földre. 
Mikor  Olga  ablakai  alá  értem,  ő kinyitotta 
azokat. 

Odamentem  hozzá  s csevegni  kezdtünk. 

Karomat  az  ablak  párkányához  támasz- 
tottam, de  mert  vagy  túlbizalmasnak  találta, 
vagy  csakugyan  ruhám  iránti  gyöngédség- 
ből, a világon  a legkomolyabb  arczczal  hívta 
fel  figyelmemet,  hogy  a falat  nem  rég  me- 
szelték. 

Sokat  töpreukedtem  a fölött,  hogy  Olga 
talán  rendszeres  játékot  űz  velem. 

Vagy  úgy  volt  vele,  mint  a gourmand, 
ki  lassan  sztircsölve,  minden  csepjét  élvezve 
issza  borát,  s fogyasztja  sültjét. 

Én  meg  viszont  nem  akartam  elérteni 


apró  közeledéseit,  és  ellenállásommal  inge- 
reltem. 

Egy  este  papirszeletet  mutatott,  men- 
nek két  oldalán  betiik  voltak,  s ha  forgatni 
kezdte,  előállt  belőlük  e szó : 

— Szeretsz  te  engem? 

— Kérdőjel  van  utána,  látja?  kérdé,  s 
merően  nézett  szemem  közé. 

— Igen,  válaszolám.  fiz  a játék,  amit 
mutatott,  fizikai  törvényen  alapszik,  s nem 
egyéb  — szemkápráztatásnál. 

Szavaimat,  bár  kerültem  a beléjök  fek- 
tetett czélzást  eláruló  erősebb  hangsúlyt,  meg- 
értette, s az  nap  duzzogott. 

Voltak  kedvesebb  óráink  is. 

Megengedte  egyszer,  hogy  czigarettára 
gyújtsak,  melynek  füstje  finom  gyűrűkben; 
majd  nehéz  alaktalansággal  húzódott  a meg- 
gy ujtott  lámpa  felé. 

— Hadd  szívjak  én  is  belőle,  mondá  s 
ajkai  arra  a helyre  tapadtak,  mely  még 
számtól  nedves  volt. 

És  még  sem  csalódtam  én  az  Olga  ter- 
mészetében. 

Ez  a lmzás-halasztás  csak  külsőség  volt, 
melyet  a zárda-nevelés  és  az  élet  rákénysze- 
ritett. 

A kitörés  — amint  vártam  — hirtelen 
volt  és  erőszakos. 

Egy  délután  könnyezve  találtam. 

Mikor  leültem,  megragadta  kezemet,  és 
kiáltá : 

— Hallja  csak,  az  én  ostoba,  nyomo- 
rult férjem  még  fenyegetni  merészelt.  Azt 
mondta  nekem,  hallja,  nekem,  hogy  bolond 
vagyok. 

Pedig  mi  bölcsek  leszünk,  ugy-e  kedve- 
sem, suttogá,  s szava  mint  égő  fullánk  fú- 
ródott ereimbe. 

S ajkaink  hosszú,  lángoló  csókban  ta- 
padtak össze. 

Férje  még  eddig  nem  gyanakodott  rám. 
S mégis,  oly  furcsán  hangzott,  mikor  egyszer 
igy  szólt : 

— Bizony  sok  történik  az  ember  háta 
megett. 

Éreztem,  hogy  elsápadok  . . . 

Olga  szeretetreméltó  kedves  volt. 

Meg  volt  jellemében  az  a bájos  szemér- 
metlenség, mely  vigyázatlanná  tesz  s túlságo- 
san biztonságban  érzi  magát. 

Néha  egy  pillantásában  csaknem  orczát- 
lan  merészség  volt. 

Egy  este  a férje  jámbor  hangulatban,  a 
világ  erkölcstelensége  ellen  papolt. 

Olga  a kötése  mellől  félig  hamis,  félig 
egyetértő  pillantást  vetett  rám,  s egyszerűen 
mondá : 

— Hisz  én  utóvégre  megvallom,  hogy 
vannak  bűneim.  Minden  ember  gyarló. 

Ha  Bonyhády  véletlenül  elfogja  eme  pil- 
lantását, s ha  egy  kis  éles  észszel  bir  — 
minden  kiderülhetett  volna  . . . 

Állította,  hogy  fél  tőlem,  ha  a kis  leá- 
nya nincs  velünk. 

Megbocsátható  asszonyi  hiúság,  mely  egy 
szivet  sokáig  szeretne  megtartani. 

VI. 

i 

Viszonyunk  apró  gyermekességei  bizo- 
nyították, hogy  az  erős  szenvedélyek  ragadó 
folyamától  még  távol  voltunk. 

A part  mentén  ingott  csolnakunk,  hol 
még  kihajolhattunk  virágot  szakítani,  hol 
szemeink  s fiatal  arczunk  tükröztek. 

— Maga  ismét  16  éves  lánynyá  tesz, 
mondá  gyakran. 

Vagy: 

— Lássa,  én  oly  szép  tervet  kieszelek 
éjjelente,  s oly  sokat  akarok  mondani  ma- 
gának, s mikor  itt  van,  forog  velem  a világ, 
s én  oly  együgyű  vagyok,  mint  egy  fiatal 
czicza  . . . 

Valóban  czicza  volt,  ki  gombolyaggal 
játszik,  kissé  ügyetlenül,  de  annál  több 
bájjal. 

Néha  kijelenté,  hogy  rossz  éjszakája  volt, 
s elhatározta,  hogy  nem  csókol  meg  többet, 
mert  én  őt  kinevetem;  s ő nekem  nem  hisz, 
csak  ha  szemeimbe  néz. 

Irént  ritkán  hoztuk  szóba,  akitől  telje- 
sen elszakadtam. 

Mert  egyideig  csak  ment  a színlelés,  de 
később  belefáradtam,  főleg  mikor  Olga  is 
kezdett  nevetségesen  féltékenykedni. 

Nem  volt  eszélyes.  A helyett,  hogy  a 
gyanúnak  még  látszatát  is  kerülné,  dicse- 
kedni látszott  diadalával. 

Ha  együtt  voltunk,  kegyetlen  előszere- 
tettel kereste  fel  azokat  a közhelyeket,  hol 
Irénnel  találkozhatott. 

Mily  győzelmi  mámor  csillogott  ilyenkor 
szemeiben!  Mily  édes  mosoly lyal  tolta  arczát 
egészen  közel  hozzám ! 

Mintha  kiáltaná: 

— Nézd,  ő az  én  kedvesem. 


Némi  szégyenkezéssel  hajtottam  le  ilyen- 
kor fejemet. 

Irén  nagy  szeme  oly  komolyan,  oly  moz- 
dulatlanul nézett,  arcza  oly  halvány  volt,  s 
egész  tartásáról  oly  szűzi  kevélység  sugárzott. 

Mintha  viszonzaná  : 

— De  azért  én  hordhatom  egyenesen  a 
fejemet,  — vétkes  asszony. 

Lelkiismereti  furdalásokat  nem  éreztem. 
Hisz  én  sohasem  tettem  Irénnek  Ígéretet,  s 
igy  joga  sem  volt  szivemhez,  melyet  Olgá- 
nak adtam. 

Én  voltam  az  oka,  hogy  megakadt  raj- 
tam a szeme  ? Hogy  kissé  ábrándos  szivecs- 
kéje  úgy  vergődött,  mint  a tőrbe  ejtett  ma- 
dár szárny  acskája?  Hogy  talán  pillantásai- 
mat félremagyarázta? 

Az  irodában  is  nyomott  hangulat  ural- 
kodott. 

Az  öreg  ur  leplezetlen  megvetéssel  né- 
zett rám.  Köszönésemet  nem  fogadta,  minden 
csekély  mulasztásért  pörölt,  s Írásomban  min- 
dig talált  kivetni  valót : 

— Ja,  mikor  az  ember  esze  máshol  jár ! 
Aztán  micsoda  krix-krax  ez?  Mi?  Ez  nem 
mehet  oly  simán,  mint  egyéb  dolgok  ugy-e? 

Ilyenkor  legbölcsebbnek  találtam  hall- 
gatni, de  a bátyám  uram  folytatta: 

— Mit  mond  ? (egy  szót  sem  szóltam) 
Maga  felmond?  Csak  menjen  isten-hirével. 
Az  Írás  nem  persona  (értsd  : mint  az  az  asz- 
szony),  azt  nem  lehet  elcsavarni.  Értjük? 
Kikéri  magának  ? (meg  se  kukkantani  pedig). 
Nevetséges.  Még  ö kéri  ki?  Hát  ki  maga, 
mi  maga?  Még  felesel  a főnökével. 

A keze  reszket,  punktum ! Az  írása  ezért 
hasznavehetetlen,  punktum!  Az  okát  én  is 
tudom,  más  is  tudja,  punktum ! 

De  már  erre  fölháborodott  a vérem: 

— Uram  bátyám,  én  nem  értem  inge- 
rültségének az  okát,  de  a hivatal  nem  pletyka 
pad.  Ha  tetszik  csapasson  el ; ez  jogában 
van.  De  kötekedni  uram-bátyámnak  sincs 
jogában. 

Erre  tört  ki  még  csak  a vihar: 

— Hallja  az  ur,  nagyon  csalódik,  ha  in- 
gerültnek tart.  Mért  volnék  én  ingerült  — 
magára?  Gombház,  ha  leszakad  lesz  más. 

(Folyt,  köv.) 

LAMARTINE  ÖNÉLETÍRÁSÁBÓL. 

— GRACZIELL  A . — 

Fordította.  Kaposi  József. 

(Folyt.) 

Az  volt  egyedüli  jámbor  szórakozása, 
mel.yet  ismert,  melyet  szeretett,  ha  én  igy 
őt  ünnepnapokon  reggel  és  este  a templo- 
mokba vezettem.  Ilyenkor  a mennyire  csak 
lehetett  törekedtem  megközelíteni  ruházatom- 
ban a szigeti  fiatal  halászokat,  hogy  jelenlé- 
tem senkinek  se  tűnjék  föl,  s hogy  a leányka 
testvérének  vagy  rokonának  tartsanak. 

Más  napokon  soha  sem  ment  ki.  A mi 
engem  illet,  lassankint  ismét  fölvettem  meg- 
szakított tanulmányaim  fonalát  és  magamba 
vonuló,  zárkózott  szokásaimat,  melyeket  csak 
(Iracziella  édes  barátsága  s a családba  tör- 
tént fölvételem  szakított  meg.  Minden  nem- 
zet hisztorikusait  és  költőit  olvastam.  Né- 
melykor irtain  is ; majd  olasz-  majd  franczia- 
n}relven  kísérlettem  meg  kiönteni  prózában 
és  versekben  a léleknek  amaz  első  felbuzdu- 
lásait, melyek  mindaddig  gyötörni  látszanak 
a lelket,  mígnem  a szó  által  kifejezve  ennek 
egyszersmind  könnyébbülést  okoznak. 

ügy  tűnik  föl,  mintha  csak  az  ember 
egyedüli  rendeltetése  a beszéd  lenne,  s mi- 
ként a fa  gyümölcs  termésére,  úgy  ez  gon- 
dolatok szülésére  lenne  alkotva.  Az  ember 
mindaddig  kínlódik,  mígnem  külsőleg  is  ki- 
fejezte azt,  a mit  belsejében  földolgozott, 
írott  szavai  tükörhöz  hasonlítanak,  melyre 
szüksége  van,  hogy  megismerje  magát  és  lé- 
téről bizonyosságot  szerezzen.  Mind  addig, 
mig  nem  látta  önnön  képét  müveiben,  nem 
érzi  magát  tökélesen  élőnek.  A léleknek 
épen  úgy  meg  van  serdülési  kora,  mint  a 
testnek. 

Abban  a korban  voltam,  melyben  a lé- 
leknek szüksége  van  arra,  hogy  szavakkal 
táplálja  magát,  és  hogy  ezekben  megsokszo- 
rozódjék. De,  mint  rendesen  történni  szokott, 
az  ösztön  hamarabb  fejlődött  ki  bennem,  mint 
a tehetség.  Mihelyest  irtani  valamit,  elége- 
detlen voltam  munkámmal  s kedvetlenül  dob- 
tam el.  A nápolyi  szél  és  a tenger  hullámai 
éjjeli  érzelmeim  és  gondolataim  mily  sok 
foszlányait  ragadták  és  nyelték  el  reggelen- 
kint,  meReket  nap  közben  összetépve  min- 
den fájdalom  nélkül  láttam  messze  röpülni 
tőlem. 


XVI. 

Gracziella  valahányszor  hosszabb  időre 
zárkozottabbnak  és  csöndesebbnek  látott, 
mint  rendesen,  észrevétlenül  szobámba  lopód- 
zott,  hogy  elvonjon  olvasmányaimtól  és  más 
foglalkozásaimtól.  Egész  halkan  székem  mögé 
került,  lábujjaira  ágaskodott,  hogy  vállaimon 
keresztül  nézze  — bár  mit  sem  értett  be- 
lőle — a mit  olvasok  vagy  irok;  azután 
egy  hirtelen  mozdulattal  elkapta  előlem  a 
könyvet  vagy  kirántotta  ujjaim  közül  a tol- 
lat s elfutott  velük.  Utánna  mentem  a te- 
rasse-ra;  egy  kissé  boszankodtam,  mig  ő 
szivéből  nevetett.  Megbocsátottam  neki,  ö 
azonban,  mintha  csak  anyám  lett  volna,  jól 
megpirongatott. 

«Mi  az  hát  — mondá  türelmetlenül  fé- 
lig komolyan,  félig  pajkossággal,  mit  az  a 
könyv  ma  oly  sokáig  beszélt  szemeinek  ? 
Hát  nem  íognak  megszűnni  mesélni  önnek 
ezek  a fekete  sorok  e csúnya  régi  papíron  ? 
Nem  tud  ön  elég  ahhoz  hasonló  történetet, 
mint  például  az,  mely  engem  oly  igen  meg- 
hatott Procidában,  hogy  az  év  minden  va- 
sárnap estéjén  elbeszélhessen  nekünk?  És 
kinek  Írja  minden  este  azokat  a tnsszu  le- 
veleket, melyeket  reggelenkint  a reggeli  szél- 
nek vet  oda?  Nem  veszi  észre,  hogy  ez 
önnek  árt,  s hogy  egészen  halovánv  és  szóra- 
kozott lesz,  mikor  oly  sokáig  irt  vagy  olva- 
sott ? Nem  sokkal  kellemesebb  velem  cse- 
vegni, ki  önt  látom,  mint  egész  napokon 
azokkal  a szavakkal  vagy  árnyakkal  társa- 
logni, melyek  önt  nem  hallgatják  meg? 
Istenem ! miért  is  nincsen  bennem  ann}^  szel- 
lem, mint  ezeken  a papírlapokon,  hogy  be- 
szélhetnék egész  nap,  mindenre  felelnék  a 
mit  csak  kérdezne  tőlem,  legalább  nem  kel- 
lene igy  megerőltetnie  szemét  s nem  kellene 
kiégetnie  lámpájából  minden  olajat. 

Azután  eldugta  könyvemet  és  tollaimat, 
hozta  ruhámat  és  halászsapkámat  s kény- 
szeritett  hogy  kissé  szórakozni  menjek. 

Duzzogva,  de  őt  szeretve  engedelmes- 
kedtem. 

NEGYEDIK  FEJEZET. 

I. 

Hosszú  sétákat  tettem  keresztiil-kasul  a 
városon,  a partokon  és  olykor  a vidékre  is 
kirándultam.  Magányos  kóborlásaim  már  nem 
voltak  többé  oly  szomorúak,  mint  az  első 
napokban  Nápolyba  való  visszatérésem  után. 

Egyedül  élveztem,  de  kellemesen  élveztem  a 
város,  a part,  az  ég  és  a vizek  panorámá- 
ját. Az  egyedüllét  pillanatnyi  érzete  többé 
nem  vert  le,  sőt  inkább  összegjúijtötte,  ösz- 
pontositotta  bennem  a kedély  és  a szellem 
erejét.  Tudtam,  hogy  barátságos  szemek  és 
gondolatok  kisérnek  úgy  az  embertömeg  kö- 
zött, mint  a pusztaságokon,  a merre  járok 
s hogy  visszatérve  szerető  szivek  várakoz- 
nak rám. 

Hogjr  az  öreg  asszony  szavaival  éljek, 
nem  voltam  olyan,  mint  a madár,  mely  ide- 
gen fészkek  körül  csicsereg;  inkább  hason- 
lítottam a madárhoz,  mely  bár  messzire  pró- 
bál repülni  az  ágtól,  mely  ringatta,  de  azért 
jól  ismeri  az  utat,  mely  oda  visszavezet. 
Egész  ragaszkodásomat,  melylyel  távollevő 
barátom  iránt  viseltettem,  Gracziella  örö- 
költe. A különbség  csak  annyiból  állott,  hogy 
ebben  az  érzelemben  volt  sokkal  élénkebb, 
sokkal  áthatóbb,  sokkal  gyöngédebb  valami, 
mint  mely  amahhoz  fűzött,  ügy  tetszett, 
hogy  az  egyik  csak  a szokások  és  körülmé- 
nyekből származott,  mig  a másik  önlelkem- 
böl  vette  eredetét,  s hogy  ez  utóbbihoz  saját 
választásom  utján  jutottam. 

Nem  volt  ez  szerelem;  nem  éreztem  en- 
nek sem  izgatottságát,  sem  féltékenységét, 
sem  szenvedélyes  elfogultságát ; ez  a szívnek 
kellemes  nyugalma  volt  a lélek  és  az  érzé- 
kek édes  lángja  nélkül.  Eszemben  sem  volt, 
hogy  másképen  szeressek  s arra  sem  gon- 
doltam, hogy  jobban  szerettessem.  Nem  tud- 
tam társam,  barátom,  nővérem  vagy  más 
valamim-e  ő nekem;  azt  tudtam  egyedül, 
hogy  boldognak  érzem  magamat  mellette  és 
ő boldog  velem. 

Nem  kívántam  többet,  sem  mást.  Nem 
voltam  abban  a korban,  melyben  bonczol- 
gatni  szoktuk  azt,  a mit  érzünk,  hogy  bol- 
dogságunknak üres  meghatározását  tudjuk 
adni.  Nekem  elég  volt,  hogy  nygodtnak  és 
szerencsésnek  éreztem  magamat,  nem  tudom 
mi  fölött,  sem  hogy  miért.  A közös  élet  és 
folytonos  eszmecsere  napról-napra  szorosabbá 
tették  az  ártatlan  és  édes  barátságot  közöt- 
tünk, és  mindamellett  ő odaadásában  épen 
olyan  tiszta  volt,  mint  én  gondatlanságom- 
ban nyugodt. 

II. 

A három  hónap  alatt,  mióta  a család- 
hoz tartoztam,  vele  egy  födél  alatt  laktam, 
mióta  hogy  úgy  mondjam  gondolatainak  egy 


részét  képeztem,  Gracziella  annyira  megszo- 
kott akként  tekinteni,  mint  szivétől  elvá- 
lasztliatatlant,  hogy  tán  maga  sem  vette 
figyelembe  a hely  egész  nagyságát,  melyet 
ebben  elfoglaltam.  Nem  volt  ö irántam  ama 
félelelem,  tartózkodás  és  szemérmetességgel, 
mely  egy  fiatal  leány  és  ifjú  ember  egymás- 
hoz való  viszonya  között  mintegy  korlátot 
szokott  képezni,  s mely  gyakran  éjien  az 
elővigyázatosságok  által  lesz  szülőoka  a 
szerelemnek,  melynek  ellenében  hozzájuk  for- 
dulunk. A szegényke  nem  is  sejtette  s ma- 
gam szintén  csak  alig,  hogy  szűzies  gyer- 
meki kellemei,  melyek  nála  jelenleg  egy  idő 
előtti  érettségben  fejlődtek  ki  s teljes  fényük- 
ben ragyogtak,  naiv  szépségét  hatalommá 
változtatták  önrészére,  bámulatossá  tették 
mindenkire  és  valósággal  veszélyessé  reám 
nézve.  Azért  is  nem  törekedett  ö ezt  sem 
elrejteni,  sem  szembeötlőbbé  tenni  előttem. 
Épen  oly  kevéssé  gondolt  erre,  mint  egy  nő- 
vér, ki  előtt  egészen  közönyös,  vájjon  test- 
vére szépnek  vagy  rútnak  tartja-e.  Kedve- 
mért egy  virággal  sem  fűzött  többet  vagy 
kevesebbet  hajába.  Nem  húzott  többször  czi- 
pőt  mezitlen  lábaira,  mikor  reggelenkint  kis 
testvéreit  öl-öztette  a terasseon  a napfényen 
vagy  nagyanyjának  összesöpörni  segítette  a 
száraz  leveleket,  melyek  a tetőre  hullottak. 
Bármely  időben  bejött  folyton  nyitva  levő 
szobámba  s épen  oly  feszélyezetlenül  ült  le 
a székre  vagy  ágyam  lábához,  mint  Beppino. 

Én  magam  is  esős  időben  gyakran  egész 
órákat  töltöttem  el  vele  egyedül  a szomszéd 
szobában,  hol  a kis  gyermekekkel  aludt  és 
korai-munkáit  készítette.  Csevegve  és  paj- 
zánkodva  segítettem  neki  mestersége  teen- 
dőinél, melyekre  engem  is  megtanított.  Nem 
voltam  ugyan  olyan  ügyes,  de  jóval  erősebb 
mint  ő,  s igy  sokkal  inkább  sikerült  a da- 
rabokat nagyjából  kidolgoznom.  Ilyeténké- 
pen  kettős  munkát  végeztünk  s ö egy  na- 
pon kettőnek  a bérét  kereste  meg. 

Esténkint  azonban,  mikor  a gyermekek 
és  az  öregek  már  lefeküdtek,  megfordítva,  ö 
lett  a tanítvány,  én  a mester.  Olvasni  és 
írni  tanítottam ; elsillabizáltattam  vele  a 
könyveimben  levő  szavakat  s vezettem  ke- 
zét, hogy  megtanulja  a vonásokat.  Unoka- 
bátj^ja  nem  jöhetett  el  mindennap  s igy  én 
helyettesítettem  őt.  S akár  azért,  mert  a 
ferde  növésű  és  sánta  fiatal  ember  szelídsége, 
türelme  és  modorának  komolysága  daczára, 

nem  birt  elegendő  vonzóerőt  és  tiszteletet 
unokanővérében  maga  iránt  fölkelteni;  akár 
pedig  mert  a leczkék  alatt  maga  is  nagyon 
szórakozott  volt,  elég  az  hozzá,  hogy  Gra- 
cziella  sokkal  kevesebb  előmenetelt  tett  vele, 
mint  az  én  vezetésem  mellett.  Az  estéknek 
fele,  melyben  együtt  tanultak,  rendesen  csin- 
talankodással, nevetgéléssel  s a pedagógus 
utánzásával  telt  el.  A szegény  fiatal  ember 
roppantul  szerelmes  volt  tanítványába  s igen 
elfogult  arra,  hogy  megpirongassa.  Mindent 
megtett,  a mit  Gracziella  akart,  csakhogy  a 
leányka  szép  szemöldökeit  szeszélyesen  össze 
ne  ránczolja  s ajkait  kissé  haragosan  össze 
ne  csucsoritsa.  Rája  nézve  az  olvasásra  szánt 
idő  gyakran  azzal  telt  el,  hogy  kifényesí- 
tette a koral-gyöngyöket,  legombolyította  a 
natring-gyapjut  a nagyanya  guzsalyának  fá- 
jára vagy  kiigazította  a Beppino  hálójá- 
nak hurokjait.  Minden  jó  volt  neki,  ha  csak 
eltávozásakor  Gracziella  szívesen  mosolygott 
rá  s addio-val  buczuzott  el  tőle,  mely  azt 
jelentette:  «A  viszontlátásra !» 

(Folyt,  köv.) 


PAP-HALÁL. 

— Marriot  Emil  regénye.  — 

(Folyt.) 

«Nagyon,  kedves  kisasszony.  Nézzen  csak 
ki  az  ablakon ; lássa,  a szél  két  felöl  fákat  s 
egész  éven  át  szeles  időnk  van.  És  nézze 
csak  meg  a réteket  . . . csupa  mocsár  az 
egész ; ezért  kapni  itt  meg  oly  könnyen  a 
hideglelést.  És  az  emberek  nálunk  szegények ; 
mindnyájának  sok  gyermeke  van  ....  de 
másban  nincs  is  áldás.  Gyümölcs  és  gabona 
nem  terem  ...  a levegő  zordon,  a tél  ret- 
tentő hosszú  s a nyár  igen  rövid,  s tavasz- 
kor lehordja  a havat  a hegyekről,  hogy  majd 
fejünket  vesztjük.  Igen,  az  Istenben  boldo- 
gult plébános  ur  itt  semmi  jót  se  élvezett. 
Mert  kéi  em,  a hol  mindnyájan  szegények, 
ott  a pap  is  szegény;  más  plébániákon  a 
község  párbért  köteles  a papnak  fizetni  ga- 
bonában vagy  máskép  ...  de  itt!  Mit  ad- 
janak az  emberok,  mikor  magoknak  sincs 
semmijük?  Ha  szólni  akarnék,  sokat  mond- 
hatnék . . . Sokszor  azt  se  tudtuk,  mily 
egyszerűen  éljünk,  hogy  kijöhessünk  . . . . 
És  mindig  oly  sokan  betegek  s a házak  nin- 
csenek egymás  mellett  ...  az  egyik  itt,  a 


másik  ott  . . . s a betegek  mégis  csak  ki- 

kívánják,  hogy  a pap  látogatóba  jöjjön.  Es 
aztán  azok  az  átkozottak  hegyre  építették 
a templomot  . . . képzelje  csak,  mit  tesz  az, 
mindennap  felmenni  oda!  akármilyen  időben. 
Télen  sokszor  majdnem  lehetetlen  volt  . . . 
ilyenkor  a plébános  urnák  először  lapáttal 
kellett  az  útról  elhányatni  a havat  . . . mert 
hát  mégis  csak  misét  kell  mondani,  s a plé- 
bános ur  nem  is  tett  volna  máskép  . . . 
olyan  jó  ember  volt.  De  már  régóta  köhö- 
gött s hideglelése  is  volt  . . . hát  még  a 
rossz  víz,  s hetenkint  csak  kétszer  hús  . . . 
és  még  milyen!  Az  embereknek  igazuk  van, 
ha  «pap  halál  »-nak  hívják  a falut ; mert  egy 
plébános  ur  se  marad  itt  egészséges  . . . . 
mindnyájan  tiidökórosak  lettek  s meghaltak. 

Hideg  borzongás  futott  végig  Paula 
csontjain.  Tiidökórosak  lettek  — meghaltak  — 
a pap-halál.  U y rémlett  előtte,  mintha  a 
jövőbe  látna  — a nagy,  sötét,  kérlelhetetlen 
jövőbe.  Tehát  épen  azért  száműzték  öt  ide. 

« Miért  tették  épen  ide  vikáriusukat,  ki 
oly  derék  pap  volt?»  kérdé  Paula  szórako- 
zottan. 

«Azt  a jó  ég  tudja!  a hogy  tudom,  egy 
barátja  iránti  szeretetből  tette,  ki  nem  volt 
nagyon  egészséges  s Kesztenbe  kellett  volna 
jönnie,  s igy  plébános  uram  kérte,  hogy  öt 
küldjék  ide  barátja  helyett.  Igaza  van,  kis- 
asszony; egy  derék  papot  jobb  helyre  kel- 
lene tenni  s itt  mindig  rossz  papok  voltak 
. . . vagy  nem  épen  rosszak,  hanem  köny- 
nyelmüek,  kik  nem  jól  viselték  magukat. 
Itt  persze  mindnyájan  csöndesek  és  csiigge- 
tegek  lettek  s mindnyájan  el  akartak  menni 
. . de  az  urak  Salzburgban  kissé  szigorúak, 
ha  papjaik  közül  valaki  csínyt  tesz,  s mind- 
egyiknek azt  írták,  hogjT  csak  maradjon  ott, 
a hol  van.  S mindnyájan  itt  is  maradtak... 
kinn,  a temetőben  ott  fekszik  egyik  a másik 
mellett*. 

Paula  előre  hajolva,  s ujjait  görcsösen 
összefonva  ült  székén ; halál-sápadt  arczán 
oly  kínos  aggodalom  tiikrözödék,  hogy  a nő, 
kit  bizonytalan  sejtelem  fogott  el,  a leány 
széke  mellé  tolta  a magáét  és  kezét  Paula 
karjára  tévé. 

« Miért  érdekli  kegyedet  a szegény  ide- 
gen papok  sorsa  annyira  ?»  kérdé  öt  halkan. 

Paula  megragadta  a nőnek  munkától 
kérges  kezét  s szemébe  nézett.  Hosszú,  hosszú 
esdö  tekintetet  vetett  rá. 

« Megmondom,  miért*,  mondá  aztán  aka- 
dozva. « Kegyed  jó  és  meg  fog  engem  érteni. 
Ugy-e  bár,  hajlandó  lesz  az  uj  vikárius  ház- 
tartását vinni? 

«Ha  nincs  neki  kifogása  ...» 

«Nem  lesz.  Soha  ne  mondja  neki,  hogy 
én  itt  voltam.  Ő . . . ö nem  törődik  velem » 
(e  szavaknál  elforditá  arczát),  «én  rá  nézve 
. . . közönyös  vagyok.  Tehát  nem  kell  er- 
ről semmit  se  tudnia*.  Egy  pillanatig  elhall- 
gatott. «Es  még  valamit*,  mondá  aztán. 
«Apolja  őt,  gondoskodjék  róla,  mint  elhunyt 
plébánosáról  gondoskodók.  Kegyed  meg  fogja 
szeretni  öt,  ö oly  jó  s kíméletesen  fog  bánni 
kegyeddel.  Megígéri,  hogy  megteszi  azt,  a 
mire  kértem?* 

«Edes  Istenem,  meg.  ügy  vigyázok  a 
vikárius  urra,  mint  a két  szememre.  Fiatal 
még?» 

«Harmincz  éves»,  mondá  Paula.  Hangja 
reszketett. 

«Es  kegyed  szereti  őt»,  mondá  az  asz- 
szony  részvéttel. 

Paula  nem  felelt  s fölállt. 

«Isten  önnel*,  mondá  a leány.  «Még 
nagy  utat  kell  tennem  s nem  maradhatok 
tovább*.  Egy  bankjegyet  nyomott  a nő  ke- 
zébe s elháritá  magától,  ki  úgy  látszék,  ke- 
zat  akart  neki  csókolni.  «Ne  köszönjön  sem- 
mit . . . Sokkal  nagyobb  szolgálatokat  tesz 
nekem,  hogysem  valaha  viszonozhatnám.  Csak 
ne  feledje,  mit  Ígért  nekem.  Legyen  jó  iránta 
...  ő ...  ő részvétre  szorul  ...  és  Isten 
önnel,  Isten  önnel*. 

Kisietett  a szobából,  le  a lépcsőkön,  ki 
a házból,  és  a temető  felé  irányzá  lépteit. 
A szegényes  fakeresztek  közül  egy  sor  sírkő 
magaslék  ki;  ezekhez  ment  Paula  s a fel- 
iratokat olvasá.  Itt  feküdtek  az  «urak»  . . . 
A fiatal  leány  az  utolsó  sir  mellé  térdelt, 
mindkét  kezével  a sírkőbe  kapaszkodott  s a 
sírra  bámult.  Az  a hely,  a melyen  térdelt, 
egy  darab  egyenes,  fűvel  benőtt  föld  volt. 
Ott  lenn  még  senki  sem  pihent ; ez  a lakás 
még  üres  volt. 

Ugyanabban  az  órában  Harteck  György 
az  ablaknál  ült  bugával  és  csevegett  vele. 
Hirtelen  úgy  érzé,  mintha  bensejében  dö- 
fést kapott  volna,  s megrázkódott,  mintha 
hidegláz  gyötörné. 

«Fázol?»  kérdé  Anna.  «Becsukjam  az 
ablakot?* 

«Nem»,  viszonzá  György.  «Csak  bor- 

zongás  futott  át  testemen.  Már  megint  el- 
múlik*. 

«Tudod-e  mit  jelent  ez  a nép  babonája 
szerint?*  kérdé  buga  halk  nevetéssel.  «Hogy 
most  valaki  a sírodra  lépett  . . . mily  bal- 
gaság ! » 

Paula  halálra  fáradtan,  s nehéz  szívvel 
ért  este  az  állomáshoz.  Nem  csak  a hegyet 
kellett  újra  megmásznia,  hanem  a hegy  tö- 
vétől a vasúti  állomásig  vezető  utat  is  meg- 
tennie, s kevéssel  a vonat  megérkezése  előtt 
ért  czéljához.  Szava  kimerültén  hangzók,  mi- 
dőn a-  kalauzt  kérte,  hogy  ha  lehet,  üres  ku- 
“pét  adjon  neki,  s az  ember  oly  szives  volt, 
hogy  oly  vaggont  nyitott  ki  számára,  mely- 
ben csak  egyetlen  egy  utazó  volt.  Az  utas 
az  ablaknál  állt  s megfordult,  midőn  hallotta, 
hogy  valaki  beszáll,  de  azonnal  hátat  fordí- 
tott a fiatal  leánynak,  ki  a másik  sarokban 
foglalt  helyet,  s kikönyökölvén  a nyitott 
ablakon,  ismét  a tájat  szemlélte.  Paula  va- 
lószínűleg nem  is  figyelt  volna  úti  társára, 
ha  fekete,  térden  alul  érő  kabátja  s fekete 
kolláréja  el  nem  árulják,  hogy  katolikus  pap- 
pal utazik.  Talán,  hogy  némi  foglalkozása 
legyen,  hosszabb  ideig  fiirkészőleg  nézte  a 
papot,  ki  igen  tisztán  volt  öltözve,  válláról 
szíjra  erősített  útitáska  függött,  s fekete, 
kerek  kalapja  alól  sűrű  szőke  haj  omlott 
alá.  A mellette  levő  pádon  könyv  és  több 
újság  hevert. 

A kalauz  a lépcsőn  jelenkezék  s fejét 
bedugta  az  ajtón. 

«Hová  utazik  kisasszony?*  kérdé. 

«Sz.  Jakabra*,  viszonzá  Paula  s előmu- 
tatá  jegyét.  E szavakra  a fiatal  pap  hirte- 
len megfordult  s futólag  a fiatal  leányra 
nézett.  A pap  még  igen  ifjú  volt,  s a hegyi 
levegőtől  kipirosult,  szép  arczából  értelmes- 
ségre,  önbizalom-  és  határozottságra  lehetett 
következtetni;  szürkés  kék  szemei  kissé  hi- 
degen tekintének  s telt,  piros  szája  körül 
oly  vonás  látszék,  mely  némi  daczos  szigo- 
rúságot árult  el.  A fiatal  ember  középter- 
metű s karcsú  növésű,  habár  egyáltalán  erős 
volt.  Testileg  és  lelkileg  egyaránt  egészsé- 
gesnek látszott. 

«Főtisztelendő  ur  is  Sz. -Jakabra  uta- 
zik?* kérdé  öt  a kalauz. 

A fiatal  pap  némán  intett  s ismét  előbbi 
állásába  helyezkedett. 


332 


KOSZORÚ 


2 1 . SZÁM 


A kalauz  visszavonult,  egy  fütty  hal- 
latszott s a vonat  elindult. 

Utitársa  részéről  semmi  háborgatástól 
nem  kellett  tartania,  s Paula  ezért  köszö- 
nettel volt  iránta,  mert  kínos  lett  volna  rá 
nézve  egy  idegennel  beszélni.  De  magában 
mégis  kérdé,  mit  akarhat  ez  a fiatal  ember 
Szt. -Jakabon,  vájjon  csak  látogatóba  jön-e, 
vagy  talán  Györgynek  utódja?  Az  ő utódja! 
E szónál  ismét  fölébredt  minden  ...  a kö- 
zel bucsuzás,  az  örökös  válás  ....  maga 
előtt  látta  a csúf  helységet,  a melyből  jött, 
a szegényes  plébániát,  a szegény  asszonyt 
vörösre  sirt  szemével,  a temetőt,  a sírokat 
. . . és  a falu  borzasztó  elnevezése:  a « pap- 
halála  úgy  csengett  fülében,  mint  a lélek- 
válság  harangja  ...  Ha  egyedül  lett  volna, 
leborul  a padra  s sir,  sir  keservesen. 

A fiatal  pap  még  mindig  az  ablaknál 
állt,  s a vidéket  szemlélte,  ámbár  már  édes- 
keveset láthatott.  Esteledék,  hegy  és  völgy 
sötét  körvonalakban  mosódtak  el.  Már  közel 
voltak  czéljukhoz,  midőn  a fiatal  ember  a 
hasztalan  kitekintést  megunva,  leült  s egy 
újság  után  nyúlt.  A lámpa  a vaggonban 
csak  gyér  világosságot  árasztott,  s a pap 
csakhamar  abban  hagyta  az  olvasást.  Né- 
hányszor szemét  dörzsölte  kezével,  keresztbe 
tette  lábát  s dobolt  vele  a padlón,  a vaggon 
tetejére,  az  ablakra,  a padokra  s végre  Pau- 
lára nézett.  Tekintetében  valami  sajátságos, 
hidegen  visszataszító  volt,  melylyel  számos 
fiatal  pap  rendelkezik,  mihelyt  nőkre  néz. 
Mintha  azt  akarnák  vele  mondani : Ne  fá- 
radjatok ; nekünk  semmi  közünk  egymáshoz ; 
iánk  nézve  ti  nem  léteztek. 

Paula  tudta,  hogy  tekintetét  hosszabb 
ideig  a papra  szegezte;  de  azt  nem  rossz 
szándékból,  sőt  csaknem  gépiesen  tette.  De 
a pap  kemény,  majdnem  ellenséges  tekintete 
tudtára  adta,  hogy  rossz  néven  vette.  Paula 
egykedvűen  nézett  a másik  oldalra. 

A fiatal  embert  valami  nagy  türelmet- 
lenség vagy  nyugtalanság  látszék  bántani. 
Paula  ugyan  nem  láthatta  őt,  mert  szándé- 
kosan nem  akart  rá  nézni;  de  hallotta,  hogy 
majd  feláll,  majd  megint  leül,  útitáskáját 
le-  és  fölcsatolja,  ülésen  egyre  izeg-mozog  s 
hogy  néhányszor  sóhajt.  Bizonnyal  megunta 
már  az  utazást.  Midőn  a vonat  végre  Szt. 
Jakabnál  megállt,  a pap  hirtelen  fölállt,  de 
látszólagos  türelmetlensége  daczára  is  oly 
udvarias  volt,  hogy  várt,  mig  utitársa  ki- 


szállt,  a pap  megemelinté  kalapját  s ezzel 
elváltak  egymástól. 

A perronon  Paula  két  jól  ismert  alakot 
pillantott  meg,  atyját  s a kis  Tinit,  kit  ké- 
zen fogott.  Hozzájuk  sietett  s mindkettőjö- 
ket  megcsókolá,  az  orvos  karját  nyujtá  neki,  . 
Tini  megfogta  kezét,  s látszólagos  egyetér- 
tésben indultak  hazafelé. 

A vacsora  már  az  asztalon  volt,  a ke- 
menczében  vidám  tiiz  pattogott  s a lámpa 
bizalmas  fényt  árasztott  szét  a szobában. 

« Bizonnyal  nagyon  fáradt  és  éhes  vagy 
s jól  átfáz  tál »,  mondá  atj’ja  s segített  Pau- 
lának, hogy  a kalapot  és  köpenyt  letegye,  t 
mig  Tinike  nagy  szerényen  nénje  házi  czi- 
pöjét  hozta  elő.  «Jer,  ülj  le  fiam;  meleged-  1 
jél  meg  és  egyél*. 

Paula  szemében  köny  csillogott.  Ez  a 
szeretettel  teljes  fogadtatás  meghatotta  öt  s I, 
a bánat  érzetét  költé  fel  szivében.  Mennyire  • 
elhanyagolta  ö ezeket  az  embereket,  kik  ke-  j 
véssél  előbb  rá  nézve  oR  kedvesek,  igen, 
mindene  valának ! Ült  nem  változtak;  de  mi 
történt  vele!  Több  nap  óta  nem  volt  bátor- 
sága,  hogy  anjrja  képére  nézzen,  s tőle  ál- 
dást kérjen.  Tudta,  hogy  ha  a halott  szól- 
hatna, nem  mondaná  többé  neki:  «Meg  va- 
gyok veled  elégedve,  Paula*. 

(Folyt,  köv.) 


BÁRÓ  EÖTVÖS  JÓZSEF. 

(Magyar  Könyvesház.  Kiadja  Aigner  Lajos.  XIII.  folyain, 
5 — 7.  szám.  Báró  Eötvös  József.  Irta  Ferecczi  Zoltán) 

(Folyt ) 

III. 

Eötvös  költészetéről  szólva,  nem  kevésbé 
marad  Ferenczy  a jellemzés  és  alaposabb 
méltatás  fölszinén.  mint  mikor  róla,  mint 
emberről  beszél.  Ferenczy  ismeri  Eötvös  min- 
den munkáját;  olvasta  regényeit,  novelláit: 
költeményeit  talán  könyv  nélkül  is  tudja  és 
érdekkel  lapozgatta  a politikai  brosekuröket, 
melyek  korukban  nem  egy  éles  tollharcznak 
voltak  szülő  okai  s számtalan  eszmének  éle- 
tet adó  anyaemlői.  De  nagyon  keveset  gon- 
dolkozott még  Ferenczy  azokról,  a miket 
olvasott.  Még  nem  kutatta  érdeküket ; nem 
vizsgálta  mélyen,  alaposan  azokat  a körül- 
ményeket, melyek  Eötvös  nagy  és  nemes  lel- 
kében a fantázia  olyan  alkotásait  termették 

meg,  mint  a minőket  mi  még  ma  is  a meg- 
illetődés  csodálatával  szoktunk  lapozgatni. 
Még  nem  bonczolgatta  a megismert  kincsek 
valódi  becsét  a költészet  fogalmainak  próba- 
kövén, hogy  szólhatna  valamit  a költő  téve- 
déseiről és  mérlegelhetné  nagyságát,  akár 
viszonylagos,  akár  abszolút  mérték  után. 
Látja  a festményt,  elemezni  is  tudja  részle- 
teit, de  nem  tekintget  a részletek  tömkele- 
gébe ; nem  látja  a vonásokat  és  a pontokat, 
mindig  az  egész  áll  előtte  és  Ítéletét  az 
egésznek  egységes  benyomása  formálja. 

Es  ez  a lényeges  hiány  meg  van  Fe- 
renczy  művében  ott,  hol  legalaposabban  tár- 
gyal és  foliansokat  szentel  a Karthausinak 
és  nem  kevésbé  hiányzik  ott,  hol  csak  ne- 
hány sorban  ismertet  egy-egy  költeményt, 
így  pl.  nem  is  jut  eszébe  kutatni,  hogy  hon- 
nan ered  az  a sok  fájdalom,  a miről  a Kar-  i 
thausi  beszél.  Egy  megcsalatott  élet  tapasz- 
talásából szürődik-e  le  ? . . . vagy  a képzelem 
iskolájából?!...  Ferenczy  sok  magamegvi- 
seltségről  szól  csak,  és  azt  akarja  bizonyít- 
gatni, hogy  Eötvös  Karthausijában  önmagát 
irta  le. 

Jól  van;  mi  ezt  nem  tagadjuk  és  ha  ez 
igy  van,  még  ma  is  kettős  megnyugvásunkra 
szolgál  tudni,  hogy  Gusztáv  nem  a társada- 
lom bajain  és  nem  a tapasztalással  átélt  fizi- 
kai vagy  szellemi  bajokon  törik  meg,  hanem 
egyénisége  egy  benső  hiányán.  Gusztáv  lelki 
megalkotottsága  oka,  hogy  neki  csak  szen- 
vedni lehet;  az  életerő  hiányzik  belőle,  mely 
őt  képessé  tenné  arra,  hogy  szivén  a legki- 
sebb is  más  akkordokban  rezdiiljön  át,  mint 
a fájdalom  akkordjaiD.  Gusztáv  beteg;  de 
nem  az  élet  és  társadalom  teszi  öt  azzá; 
Gusztáv  betegnek  születik.  Lelki  idegzetéből 
és  szervezetéből  az  egészséges  megélhetés 
legjobb  conditiója,  az  akarat  hiányzik.  Gusztáv 
nem  tud  akarni  és  csak  vágyai  vannak,  tö- 
rekvések nélkül;  nem  is  szólva  arról,  hogy 
minő  messzire  maradt  el  tőle  az  erő,  vágyai 
megvalósithatására.  Gusztáv  problémája  nem 
az  értelem  nagy  kérdése,  melynek  megoldá- 
sára gyakorta  fél  kell  forgatnunk  a társa- 
dalmi lét  minden  zugát:  Gusztáv  problé- 
mája — az  érzelem.  Benne  érzelemmé  olvad 
a történet,  a tudomány,  az  erkölcs;  az  ér- 
zelem ködös  világát  éli  benne  minden  gon- 
dolat. Innen  a köny  talánya,  mely  talán  az 
érzelem  önösségének  volna  mondható;  ez 
pedig  mindig  tétlen  állapottal  és  édes-keser- 


nyés hangulattal  jár,  melyben  szenvedővé 
lesz  minden,  az  erény,  a bűn,  az  élet  s végre 
az  olvasó,  midőn  a négy-ötszáznyi  lapra  ter- 
jedő vallomásokat  átlapozza. 

És  ez,  Gusztáv  krónikus  szívbaja,  mely 
epidemikussá  válik  az  egész  Karthausira, 
van  döntő  befolyással,  magá,ra  a mű  jelessé- 
geire és  hiányaira;  mert  az  érzelem  ritkán 
alakit  és  művészi  vésője  soha  sincs.  Resz- 
kető kezei  vannak  és  nem  tud  biztosan  raj- 
/ 

zolni.  Es  a szemei  sem  jók:  distingváczioja 
a színek  világában  annyit  ér,  mint  ítélete 
az  igazság  világában,  hol  nem  válogatja  na- 
gyon a mértéket  s nehány  szemernyivel  több 
vagy  kevesebb,  az  nála  nem  nagy  tényező. 
Az  erények  és  a bűnük  nagysága  az  érze- 
lem szemüvegén  keresztül  vizsgálva,  csodá- 
latosan vegyülékes.  Mint  mikor  hosszas  be- 
i kötés  után  kinyitjuk  szemeinket  s mindennek 
körülöttünk  szivárványszei  fi  szegélye  van  és 
nincsen  biztos  határa  semminek,  hanem  egyik 
tárgy  a másikba  gyűrüdzik.  A Karthausi  alak- 
jai is  igy  folynak  össze  egymásba.  Gusztávban 
sok  az  Armande-jellemvonás ; Armand  Ar- 
thurba  nyúlik  át  és  Arthur  ismét  Gusztávba. 

És  a mint  az  érzelem  megölője  a jel- 
lemzésnek, ép  úgy  elrontja  az  elbeszélést  is. 
Monotonná  válik  és  annyira  nem  objektív, 
hogy  könyekké  olvasztja  a sziklákat  is.  Ara- 
dozóvá  lesz ; beletéved  a szavak  árjába  s ez 
viszont  elsodorja  a körmondatok  siippedékes 
partjához,  melyben  megakad  a pathos  és  ri- 
kító ellentétbe  jő  a pathetikus  személy  tet- 
tével. 

És  ebben  van  a Karthausi  nagy  téve- 
dése; stylusbeli  hibáiban,  mintegy  visszatük- 
röződik magva  pszichológiai  gyengéinek. 
Alapgondolata  elmerült  a kivitel  süppedékeibe. 
Eötvös  szerencsétlen  embereket  akart  festeni 
és  festett  ingatag,  jellemtelen  embereket  és 
a hős  erkölcsi  gyógyulásából,  nem  elmállásá- 
ból  akart  karthausit  származtatni.  De  ő maga 
is  feledte  érzelgő  hevében,  hogy  őt  magát  is 
nem  sentimentális  hajlamai,  hanem  eredeti 
nemessége,  filozófiai  gondolkodása  és  fárasztó 
munka  emelték  azon  álláspontra,  melyet  köny- 
vében kijelöl ; az  önösség  megvetésének  fel- 
hőkbe nyúló  magaslatára. 

És  ez  az  egy  ad  őszinte  vonást  a 
könyvnek  és  e tekintetben  igaz,  a mit  róla 
mondanak,  hogy  a költészetet  sértené  meg, 
a ki  a Karthausi  prózáját  versbe  szedné, 
pedig  nincs  benne  egy  szó  költemény. 

Minő  lenne  e könyv,  ha  Eötvös  nem 
szűkölködött  volna  annyira  a jellemrajzoló 
erő  nélkül?!  . . . Gyengéje  ez  neki  minde- 
nütt és  kiérezhető  politikai  működéséből  is, 
melynek  első  fölcsillanó  erét  is  regénybe  ül- 
tette át.  Hanem  a parasztlázadás  regényének 
is  az  a nagy  gyengéje,  bogy  Eötvös  fantá- 
ziája nem  tudja  kifejteni  az  egyéniséget  gyö- 
kerén és  a mint  ezt  próbálgatva  bicsaklik 
meg  ereje,  ép  úgy  elgyengül,  mikor  azt  az 
irrationális  és  mégis  ellenállhatatlan  hatal- 
mat rajzolja,  mely  a tömegeket  hajtja  és 
kormányozza.  Eötvös  nem  tudja  a szenvedélyt 
mint  charaktert  rajzolni,  sem  annak  erősza- 
kos egyoldalúságát,  kérlelhetetlen,  végletekre 
vivő  logikáját:  annál  szívósakban  ecseteli 
hajlékony  könnyen  heviilő  képzelnie  annak 
logikátlan  oldalát,  ide-oda  hullámzását,  az 
érzelmek  ingatagságát;  nem  a szenvedélyt, 
hanem  a szenvedélyességet.  Ennek  föl-föllob- 
banását  azután  nem  a jellemrajzoló  erejével, 
hanem  a finom  észlelő  ügyességével  ol- 
vasztja együvé.  Innen  származik  szenvedélyes 
jellemei  egysége.  Nem  magukból  merítik,  ha- 
nem az  iró  által  nyerik.  Eötvös  minden  jel- 
lemét bonczolva,  alanyisága  nyitját  ő benne 
magában  kell  keresnünk.  Minden  egyes  műve 
mögött  maga  az  egész  ember  áll,  ki  alakjai- 
val együtt  érez  az  egyén  és  az  emberiség 
mellett  s egyaránt  nemesen  gondolkodik  mind- 
kettő felől. 

Az  alakitó  fantázia  gyöngéjét  és  Eötvös 
eszmélkedő  irányát  nagyon  élénken  feltün- 
teti utolsó  regénye,  a « Nővérek*.  Képzelnie 
itt  kevesebb  szint  kölcsönöz  a külső  viszo- 
nyoktól, mint  bármelyik  más  munkájában ; 
itt  majd  mindent  magától  merít.  A regény- 
ben tisztán  csak  az  a félig  társadalmi,  félig 
pszichológia  probléma  áll,  melyet  az  iró 
benne  következményeivel  együtt  ki  akar  fej- 
teni. Ez  egyben  következetes,  ha  alakjai  kö- 
vetkezetlenek is ; egyben  világos,  ha  alakjai 
nehezen  érthetők  is.  Eötvös  nem  a jellemből 
fejti  ki  a problémát,  hanem  a probléma  sze- 
rint rajzolja  az  embert,  előbb  csinálja  meg 
sorsát,  aztán  keresi  jellemét;  képzelme  nem 
önerejéből  alkot,  hanem  csak  azt  magya- 
rázza, mihez  a tervet  reflexiója  már  meg- 
adta. Talán  innen  van,  hogy  nagyon  szereti 
a hajlékony  jellemeket,  e gondolat  örömest 
dolgozik  lágy  anyagban  s ha  meg  nem  tör- 
heti a merevest,  megkerüli  vagy  elfut  előle. 

És  nemcsak  jellemeivel,  hanem  reflexiói- 


val is  igy  vagyunk.  Szépek  kivétel  nélkül, 
igazak  is  és  tanúskodnak  ama  mélyre  ható 
sympathiaról,  melylyel  Eötvös  a lélek  min- 
den gyöngéd  érzelme,  nemes  gerjedelme  iránt 
viselkedett;  de  nem  meglepők.  Gyanítjuk 
őket  előre  és  egyik  sem  jön  váratlanul. 

(Folyt,  köv.) 

' 1 

ÖRVÉNY  A RÉVBEN. 

(Regény  egy  kötetben.  Irta  G.  Büttner  Ju'ia.  — 
Aigner  Lajos.  1885.) 

A magyar  regényirónők  száma  újból 
szaporodott  egygyel,  a kiről  elmondhatjuk, 
hogy  hivatás  vezette  a regényírói  pályára. 

G.  Büttner  Júliáról  van  szó,  aki  most  bo- 
csátotta közre  « Örvény  a révben*  czimü  egy 
kötetes  regényét.  Szerzönö  neve  már  ismert 
apróbb  elbeszélések  és  rajzokból,  melyek  itt- 
ott  a lapokban  megjelentek,  de  ez  a kötet 
első  önálló  műve  s bár  természetesen  magán 
viseli  a kezdet  nehézségeinek  nyomait,  nagyon 
figyelemreméltónak  nevezhető.  Annál  is  in- 
kább, mert  nem  szövevényes  mesével  káp- 
ráztat, hanem  bele  nyúl  a lelki  élet  titkos 
világába  és  annak  viharjait  és  sokszor  való- 
színűtlennek látszó  rejtélyeit  igyekszik  meg- 
magyarázni, ami  mindig  sokkal  nehezebb 
feladat,  mint  felületes,  csillogó,  fordulatokban 
gazdag  történetekkel  elfoglalni  az  olvasót. 
Szerzönö  nagyon  egyszerű  mesét  mond  el, 
kevés  benne  a szereplő,  de  mindegyik  érde- 
kel; nem  is  a nagy  világ  pompáját  ragyog- 
tatja,  hanem  az  egyszerű,  kicsinyes  megyei 
életben  lépteti  fel  személyeit. 

Sennyei  Andor  nőül  veszi  anyja  akarata 
ellenére  Korontáli  Szerénát,  egy  magas  rangú, 
de  szegény  tisztviselő  szép  és  jó  leányát. 
Sennyeiné  nem  is  ellenezné  nagyon  e frigyet, 
ha  Szoboszlayné  — egy  pletykái  után  élő 
kaczér  és  rosszlelkii  özvegy  nő,  akit  Szeréna 
atyja  egyszer  épen  hiúságában  sértett  meg  — 
folytonosan  nem  izgatná.  Mikor  fia  házába 
hozza  nejét  és  az  anyósnak  alkalma  volna 
meggyőződni  menye  kiváló  tulajdonságairól, 
nem  akar  megbocsátani,  sőt  kész  öt  — Szo- 
boszlayné egyszerű  rágalmazására  — ledérnek 
és  könnyelműnek  tartani!  Ez  erősebb  indo- 
kolást kívánna,  hogy  teljesen  érthetővé  váljék. 

A jellemrajz  kissé  bizarr,  nemcsak  az  anyósé, 
hanem  a férjé  is.  Több  Ízben  akar  elkövetni 
olyat,  aminöt  csak  lelki  aberracziók  idézhet- 

nek  elő.  Paszta  látszatra  kételkedik  nejében 
és  minden  ok  nélkül  rövid  idő  alatt  három- 
szor akar  öngyilkossá  lenni.  Háborgásai  és 
önkinzó  okoskodásai  sok  tért  foglalnak  el  a 
regényben,  de  ámbár  a lelkiállapotok  feltün- 
tetése mindenütt  érdekes,  itt-ott  rendkiviil 
találó,  e folytonos  háborgás  motívumaiban  nem 
mindig  hihetünk.  Sennyei  Andorné  nem  pa- 
naszkodik az  anyós  kinzásai  miatt,  gyöngéd- 
ségből, a férj  ebből  arra  a következtetésre 
jut,  hogy  Szeréna  csak  részvétből  lett  fele- 
sége és  a halált  kívánja  magának.  Másszor 
pedig,  véletlenül  látván,  a mint  bálban  egy 
szentimentális  dragonyos  kapitány  neje  legye- 
zőjét felemeli  és  azt  előbb  megcsókolva,  úgy 
adja  vissza,  e látvány  annyira  kétségbe  ejti, 
hogy  lóra  pattan,  egy  száll  frakkban  kivág- 
tat a téli  éjszakába  és  majd  nyakát  töri 
egy  hegyszakadékban.  Mikor  pedig  életve- 
szélyes betegágyából  fel  kel,  melyben  neje 
öt  is,  szélütötte  anyját  is  a legnagyobb  ön- 
feláldozással ápolta,  még  mindig  bizalmatlan 
Szeréna  iránt,  sőt  őrült  kétségbeesésében  a 
legmélyebben  megbántja  őt  hűtlenséggel  és 
aztán,  hogy  jóvá  tegye,  főbe  akarja  lőni  ma- 
gát, amely  gyászos  végtől  megint  Szeréna 
menti  meg,  aki  ugyanott,  ugyanakkor  a vízbe 
akarja  ölni  magát. 

E sok  egymás  után  következő  esemény 
mind  érdekfeszitő  és  kitünően  van  megírva, 
csak  a lélektani  kapcsok  nagyobb  szilárd- 
sága hiányzik.  Andor  nemesszivti,  derék  fér- 
fiként van  bemutatva,  a regényben  elkövetett 
tettei  után  pedig  a vakszenvedély  valósá- 
gos rabjának  kellene  tartanunk.  Azzal  sem 
érthetünk  egyet,  a mit  a vén  tudós,  Sötét 
Áron  mond,  mikor  Andor  elmondja  neki 
a történteket:  «minél  nagyobb  esztelensé- 
get  követ  el  valaki,  annál  biztosabban  szá- 
míthat rá,  hogy  a sors  jóvá  teszi  és  segíteni 
fog  rajta !»  Ez  axiómának  érdekes,  de  az  élet 
nem  mindig  támogatja,  mert  a valóságban  a 
meggondolatlan  heveskedés  rendesen  nagyon 
keserűen  szokta  megboszulni  magát.  Kifogá- 
sainkat a föntebbiekben  elmondtuk  s feltét- 
len dicsérettel  kell  adóznunk  most  már  a 
fiatal  írónő  jeles  irói  tulajdonságainak,  melyek 
a legszebb  reményeket  ébresztik  Gr.  Biittner 
Júlia  regényirónői  pályája  iránt.  E reményre 
bátorítanak  pompás  mellékalakjai,  az  intri- 
kus  özvegy,  a tudós  bácsi,  a szentimentális, 
vörös  dragonyos  kapitány,  aki  szonetteket 
ir,  a léha  báró  Vecséry  és  főképen  Bakács 


Gergely,  egy  tehetetlen  félénkségében  és  a 
fiatal  nő  iránti  rajongó  imádásában  valóban 
megható  alak.  Ezek  és  a hangulatos,  költői 
erővel  és  bájjal  biró  leírások  teszik  a könyv 
kiváló  értékét  és  biztosítanak  szerzőjének  ne- 
hány fogyatkozása  daczára  is  szives  fogadta- 
tást bárhol.  (M.) 


IRODALOM  ÉS  MŰVÉSZET. 

Mierzwinszky  a népszínházban.  A régen  hirdetett 
olasz  stagione  a legújabb  tenorista-csillaggal,  Mierz- 
winszky Lászlóval,  e hó  15-én  kezdte  meg  működését 
a népszínházban.  Az  első  bemutató  nem  hozhatott  őr 
vendetes  meglepetést  az  előadások  rendezőjének,  mert 
a ház  félig  üres  volt.  Nem  is  csoda  ! Magát  a társu- 
latot Bécsből  oly  rossz  hir  előzte  meg,  hogy  éppen 
«Tell  Vilmosától,  mely  operának  fő  szépségeit  csak 
kitűnő  zene-  és  énekkar  emelheti  érvényre,  nagyon 
kevés  élvezetet  várhattunk.  Már  pedig  nálunk  nem 
szeret  a közönség  mesés  helyárakat  fizetni  egy  — bár- 
mily híres  — tenorista  áriája  és  terzettejének  meg- 
hallgatásáért, különösen,  ha  a többi  előadók  gyarló- 
ságai közbe-közbe  mosolyra  késztik  a hallgatót.  Le- 
hetne ugyan  hivatkozni  Patti  Adelina  szerepléseire 
ugyan  e helyen ; de  az  egészen  más.  Patti  Adelina 
mindig  oly  operákban  lépett  fel,  melyek  nagyon  kis 
igényűek  s kevés  apparátussal  járnak  és  a melyekben 
ő maga  volt  a középpont.  A «Sevillai  borbély»,  «Tra- 
viata»  és  «Lucia»  előadásait  a primadonna  maga  emel- 
heti a kellő  művészi  magaslatig,  de  «Tell  Vilmos»-t 
korántsem.  Melchtal  Arnold  úgyszólván  mellékszerep 
és  szinte  eltűnik  a cselekvény  nagyszabású  drámai 
menetében.  Az  ő lírai  szerepe  nem  kelt  elég  érdeket 
ama  nagy  keretben,  mely  világra  szóló  történeti  ese- 
ményt foglal  magában.  A tenoristák  persze  mind- 
amellett nagyon  szeretik  e szerepet,  mert  Rossini 
maestro  valóban  jókedvében  teremtette  ama  gyön- 
gyeit a zeneirodalomnak,  melyek  az  előbb  szerelmes, 
később  boszúálló  Arnold  torkából  fakadnak.  És  Mier- 
zwinszky  ama  hőstenorok  közé  tartozik,  a kik  egye- 
sítenek magukban  minden  tulajdont  ez  érzelmes  és 
hősies  alak  megtestesítésére.  Szép,  daliás  alak,  egy- 
szersmind előkelő,  mozdulatai  nemesek  és  egyszerűek, 
a mi  nagyon  jól  esik  az  embernek  ama  «G'oulissen- 
reisserei»  után,  melyben  operánk  cseh-olasz  tenoristái 
részeltetni  szoktak. 

Ami  hangját  illeti,  kissé  hideg,  darabos,  de  rend- 
kívül erős,  minden  regiszterben  egyenlő  és  könnyen 
felszárnyaló,  pompás,  férfias  hang.  Mi,  a kik  hozzá 
vagyunk  szokva  tenoristáink  bölcs  önmérsékletéhez 

valóban  csodálkozva  tapasztaljuk  a hangbőséget,  mely- 
lyel  e fiatal  művész  pazarul  dobja  ránk  csengő  C inek 
valóságos  záporát.  Hangjának  iskolázottsága  bevég- 
zett ; pompás,  tökéletes  félhangjai  ámulatba  ejtettek, 
mert  ily  tömör,  féifias  hangoknál  ez  a legnagyobb 
ritkaság ; a falzettből  átmegy  a legteljesebb  mell- 
hangba,  egymásután  halljuk  tőle  a magas  C-t,  hol 
piano,  hol  forte.  Frázirozása  is  tökéletes,  előadása 
Ízléses  és  nemes  ; csak  egy  hiánya  van  : az  érzelmes 
helyeken  nem  elég  meleg,  a lírai  elem  hiányzik  be- 
lőle. Meg  vagyunk  győződve  ióla,  hogy  mint  «Trou- 
badour»  vagy  Raou!  sokkal  nagyobb  hatást  íog  el- 
érni és  nagy  érdeklődéssel  nézünk  e föllépései  elé. 

A stagione  többi  tagjai  vagy  középszerűek,  vagy 
még  annál  is  rosszabbak.  A legjobbak  még  Padilla 
és  Russel  Ella  k.  a.,  a ki  Matildot  éneklé.  Az  előbbi 
(Teli  Vilmos)  hangjának  romjait  elég  ízléssel  használja 
föl,  Russel  k.  a.  is  némi  hatást  ért  el  a románczczal, 
de  egészben  nem  éri  fel  operaházunk  coloratur-éne- 
kesnőinek  egyikét  sem.  A basszisták  közül  Pinto  tűnt 
ki  tömör  hanganyaggal.  (m.) 

A Kisfaludy-társaság  f.  hó  20-án  délután  5 óra- 
kor az  akadémia  üléstermében  Gyulai  Pál  elnöklete 
alatt  rendes  havi  ülést  tartott.  A gyűlés  megnyitása 
után  Beöthy  Zsolt  jelenté,  hogy  Bérezik  Árpád  elvál- 
lalta a társaság  megbízását  és  Győry  Vilmos  fölött 
emlékbeszédet  moud.  Vágó  Ferencz  ((Magyarország 
községi  és  körjegyzők  évkönyvét*  a társaságnak  be- 
küldte. E jelentéseknek  tudomásul  vétele  után  első 
tárgyul  Heinrich  Gusztáv  r.  tag  tartott  fölolvasást 
« Artúr  király »-ról.  Heinrich  fölolvasásában  a közép- 
kori lovagregények  e főalakjának  eredetét  és  kelet- 
kezését vizsgálja.  A hagyományok  bizonyítják,  hogy 
Artúr  király  eredetileg  mithikus  alak:  a tavasz  istene 
ki  őszszel  elbuvik,  de  a tél  elmúltával  újra  visszatér. 
Ugyanez  a mitlios  meg  volt  a germánoknál  is.  Az  ér- 
tekező az  Artur-monda  fejlődésében  három  korszakot 
különböztetett  meg  : 1.  a kelta  korszakot,  2.  a bre- 
tagnei  korszakot,  3.  az  angol  korszakot.  A fölolvasás 
után  Tóth  Lőrincz  r.  tag  olvasott  föl  több  kisebb 
szellemesen  pointirozott  költeményt.  A szerző  bon-bon 
czimet  adott  e kedves  apróságoknak.  Utána  Beöthy 
Zsolt  tartott  előadást  az  Alek  legendáról,  mely  a 
Kazinczy- kódexben  foglaltatik  és  kimutatja,  hogy  e 
legenda  meséje  azonos  Batram  és  Josefa  regéjével. 
Végül  Szász  Károly  olvasott  föl  Szécsi  Károly  tói  köl- 
teményeket. 

A műcsarnokban  már  szorgosan  készülnek  a 
rendkívüli  nemzetközi  kiállításra,  mely  junius  elsején 
fog  megnyilni.  Franczia  és  belga  művészek  ftstmé- 
nyein  kívül  ezúttal  nagy,  számos  képet  küldenek  bécsi 
művészek  is.  Látható  lesz  a tárlaton  Makart  utolsó 
nagy  festménye  «A  tavasz*,  mely  a tavaly  itt  kiállítva 
volt  «Nyár»  pendantja.  Lichtenfels  két  nagy  tájképet 
állít  ki.  A kiállítók  közt  lesznek  még  Blaas,  Russ^ 
Huber,  Schindler  s több  más  bécsi  jeles  művész. 

A párisi  nagyopera  a bukás  szélén  áll.  Igazgatói 
Ritt  és  Gailhard  százötvenezer  franknyi  deficzittel  zár- 
ták le  a téli  saison  mérlegét. 


Uj  könyvek.  A következő  uj  könyvek  s füzetek 
jelentek  meg : «Tompa  Mihály  összes  költeményei*, 
füzetes  vállalat  Méhner  Vilmos  kiadásában,  I.,  II.,  III. 
füzet.  Egy  füzet  ára  35  kr.  — Ugyancsak  Méhner 
Vilmos  kiadásában  ((Vörösmarty  összes  munkái*  ezirnü 
füzetes  vállalattól  a XXVII.— XXX.  füzetek.  Egy 
füzet  ára  35  kr.  — ((Mezőgazdasági  Szemle*,  havi 
folyóirat,  szerkesztik  és  kiadják  Cserháti  Sándor  és 
Kosutány  Tamás  dr.,  magyaróvári  gazdas.  akadémiai 
tanárok,  V.  (májusi)  füzet.  — ((Közegészségügyi  szol- 
gálat a községeknél  és  törvényhatóságoknál,  gyakor- 
lati útmutatásokkal  ellátva,  orvosok  számára  irta  Szil- 
vássy  János  dr.  Megjelent  Grimm  Gusztávnál  Buda- 
pesten. Ára  1 frt  40  kr.  — «Ho'dfi  utazása*,  irta 
«Egy  földi  lakos*,  kiadja  Grimm  Gusztáv.  Ára  60  kr. 

Clovis  Hugues  asszonnyröl,  ki  a becsületét  meg- 
támadott Morint  revolverrel  agyonlőtte,  amiért  a párisi 
esküdtszék  fölmentette  volt,  drámát  irt  bizonyos  De- 
lagarde,  s azt  Francziaország  vidéki  színpadain  nagy 
hatással  adják. 

HUGÓ  VIKTOli  MEGHALT.  A 10-  k 
század  legnagyobb  /töltője  nincs  többe.  La- 
pun/, zártakor  cettök  a világra  szótő  és  ri- 
láf/ot  rendítő  yy ász/eirt , hogy  Hugó  Piktor 
83  érés  /sorában  hosszas  agónia  áfán  örökre 
behunyta  szemeit.  Lelke  magasan  száll  a rég- 
tele uségben,  maréi  lenn  maradnak  a földön, 
mint  a lányész  halhatatlan  sáy  árnak  égbe 
nyaló  emlékkörei.  Siratjuk,  mint  mesterün- 
ket, mint  apostolunkat,  mint  a legdicsőbb 
pátriáról) ált,  a kire  csodálattal  és  szeretettel 
fölnéznünk  megadatott.'  Örök  dicsőség  neki, 
örök  gyász  nekünk,  mert  Hugó  J'iktort  földi 
szemeinkkel  többé  néni  láthatjuk  soha  ! 

Szerkesztő:  Ábrányi  Emil.  — Kiadó:  Aigmer  Lajos. 


l'allas  íészvénytítf saság  nyomdája. 

HUGÓ  VIKTOR. 

(1802—1885.) 


A franczia  nemzet  gyászában  egész 
Európa  osztozik.  Mindenki  vesztes,  a ki  Hugó 
Viktorban  a 19-ik  század  legnagyobb  költő- 
jét tisztelte ; mindenki  gyászol,  a ki  Hugó 
Viktorban  nemcsak  a nagy  a költőt,  hanem 
a nagy  embert  is  siratja.  A nagy  kültö  meg- 
marad alkotásaiban;  de  az  ember,  a szent 
jóságú  ember,  a kinek  érzületénél  magasz- 
tosabbat  porhüvely  nem  takart  soha,  eltűnt 
a földről  örökre.  Hugó  szemei  már  nem  mé- 
láznak az  egen;  Hugó  szive  már  nem  dobog 
az  emberiségért;  Hugó  már  nem  lélegzi  be 
azt  a levegőt,  a mit  vígan  szívnak  be  nálá- 
nál ezerszer  kisebb,  gyarló  halandók,  apró 
férgei  a világnak,  kik  e roppant  szellemóriás 
hült  tetemeit  köriilállják.  A buta  enyészet  ép 
úgy  gyakorolta  hatalmát  Hugó  fölött,  mint 
a legutolsó  bogár  fölött,  mely  a rágázoló 
talp  alatt  végezi  existencziáját. 

Hugó  Viktor  83  évet  töltött  a földön. 

Nyolczvanhárom  év  ! 

Nagy  dolog  még  egy  köznapi  emberre 
nézve  is,  a ki  homályban,  bizonyos  szűk  kör- 
ben töltötte  napjait,  a ki  csak  hallója  volt 
a világot  mozgató  eseményeknek,  a ki  csak 
statiszta  szerepet  játszott  a földön,  mint 
annyi  millión  és  millión.  Még  az  ilyen  em- 
ber is,  pusztán  az  által,  hogy  élt,  mennyi 
mindent  tapasztalt,  mennyit  látott,  mennyit 
szenvedett  s mennyire  érdemes  arra,  hogy 
a fiatalok  tisztelettel  tekintsenek  iá.  Hát 
még  olyan  embernél,  mint  Hugó  Viktor,  mit 
jelent  a nyolczvanhárom  év ! Egy  ember,  a 
ki  befolyásolta  a világot,  a ki  izgatta  és  ér- 
dekelte az  emberiséget  folyvást,  a ki  forra- 
dalmat csinált  az  irodalomban,  a ki  rettentő 
költői  haragjával  bélyegvasat  sütött  III.  Na- 
póleon homlokára,  a ki  magasztos  száműze- 
tésbe ment  Guernsey  szigetére  és  ott  töltött 
20  esztendőt  komor  magányban,  mint  egy  I 


haragos  sas  a sziklaormokon,  a ki  a poroszok 
bombái  közt  tért  vissza  Párisba,  a ki  föl- 
emelte szavát  a polgár-háború  ellen  és  a 
ki  meg  merte  tenni  azt,  hogy  a commune 
üldözöttjeinek  megnyitotta  kapuját,  — a ki 
irta  a Ruy  Blast  és  Ernanit,  a «Feuilles 
d’Automne»-t  és  a «Chatiments»-t,  a (Nyo- 
morultak »-at  és  a « Századok  legendáit*,  az 
«Art  d’étre  grand  pére»-t  és  a « Pápát »! 

Harmincz  év  is  sok  lenne  a teremtésnek 
abból  a nagyszerű  lázából,  az  eseményeknek 
abból  a hatalmas  lánczolatából,  mely  Hugó 
Viktor  életét  jelenti.  Szinte  képzelhetetlen, 
szinte  megfoghatatlan,  hogy  emberi  szervek 
nyolczvanhárom  esztendeig  kibírták  a szel- 
lemi és  testi  izgatottságnak  olyan  mérvét, 
mint  a milyet  Hugó  Viktor  tapasztalt.  A 
I hosszú  életkor  költőnél  mindig  a ritkább 
j esetek  közé  tartozik.  Egy  hosszuéletli  köl- 
tőre esik  tiz,  a ki  legszebb  férfikorában  köl- 
tözött el  a földről.  A Rafaelek,  Chattertonok, 
Burnsok,  Byronok,  Poe  Edgárok,  Musset-k, 
Petőfik,  Mozartok,  Bellinik  stb.  szomorú  ma- 
joritást képeznek  a világirodalomban.  Goethe 
és  Hugó  Viktor  úgyszólván  izolálva  állanak. 
És  Goethe  hosszú  életkorára  még  könnyű 
magyarázatot  találhatunk  a nagy  német  költő 
szerencsés  véralkatában,  melyben  a józan  élet- 
bölcselet klasszikus  nyugalommal  fékezte  a 
fantázia  csapongásait. 

Goethe  plasztikus  tökélyében  nem  ég  a 
szenvedély  emésztő  lángja,  mely  Schillert 
idő  előtt  sírba  vitte.  Goethe  körülbástyázta 
magát  egészséges  reflexiókkal  és  egész  élete 
úgy  telt,  hogy  se  a szerelem,  se  a poézis, 
sem  semmiféle  excepciónális  lelkiállapot  miatt 
étvágya  soha  el  nem  veszett.  Pompásan  érezte 
magát  az  udvar  elegáns  légkörében,  ügyesen 
és  szellemesen  udvarolt  a bájos  herczeg- 
asszonyoknak  és  kifogástalan  tapintattal  él- 
vezte a nagy  urak  barátságát.  Ha  észrevette, 
hogy  valami  kihozhatja  a sodrából,  neki 
esett  tanulmányozni  az  ásványokat.  Börnét 
ez  az  isteni  flegma  dühös  káromkodásra  kény- 

szeritette.  A nervózus  kis  ember  nem  birta 
megérteni,  hogy  költő  hogy  lehet  ilyen  bor- 
zadályosan  nyugodt.  Börne  nem  tudta  meg- 
érteni, de  Goethe  hasznát  vette,  mert  nyolcz- 
vanhárom  esztendeig  élt  s még  utolsó  óráján 
is  nagy  élvezettel  hajtott  föl  egy  serleg 
szinarany  bort,  épen  mint  a Timiéi  király : 
«Trank  letzten  Lebensglutlr*. 

De  Hugó  Viktor  épen  ellentéte  Goethé- 
nek. A klasszikus  nyugalomból  semmi  sincs 
benne,  ha  csak  nyugalomnak  nem  vesszük  a 
daczos  kitartásnak  azt  a konzequencziáját, 
melylyel  Hugó  a számkivetés  súlyát  viselte. 
Hugó  főjellemvonása  a romantikus  féktelen- 
ség; a teremtés  nála  lázas,  a fantázia  mű- 
ködése vulkanikus  erupczióhoz  hasonló.  Mű- 
veiből a lélek  roppant  izgatottsága  árad. 
Hugó  Viktor  echauffirozza  magát  minden 
alkalomkor.  A nagy  eszmék  úgy  hatnak  rá, 
mint  vihar  a tengerre.  Gondolatai,  mint  a 
szélvészes  habok,  vad  háborodással  tolulnak 
egymásra.  Igaz  ugyan,  hogy  akkor,  ha  el- 
csendesül, végtelenül  tiszta  és  szelíd;  költé- 
szete a végtelenség  óriási  tükrévé  válik,  mint 
az  elcsitult  tenger  színe,  mely  a sugarat  dú- 
dolva rengeti,  mint  dajka  a bölcsőt.  — Hugó 
Viktornál  édesebb  és  magasztosabb  idyllt 
senki  sem  irt  a franczia  költők  közül.  E 
kolosszális  lélekben  bámulatosan  megfér  egy- 
más mellett  a forradalom  romboló  láza  és  az 
idyll  andalító  kelleme.  írtak  e szebbet  valaha 
mint  a «Szent  Bertalan  evangéliuma*,  «Ma- 
dárfészek  a templomban*,  «Cosette  és  Márius 
szerelme*?  Ki  hinné,  hogy  e bájos  dolgokat 
az  irta,  a ki  «Chatiments»-jaiban  vicsorgó 
foggal  kannibál  tánczot  jár  III.  Napóleon 
eleven  teste  fölött,  — a ki  Kanut  király 
rémséges  túl  világi  vándorlását  s a « "Waterloo* 
tragikus  részleteit  ecsetelte. 

De  akármit  irt  Hugó  Viktor,  akár  drá- 
mát, akár  regényt,  akár  lyrai  verset,  akár 
epost,  akár  idyllt,  akár  proclamátiót,  — a 
fantázia  hatalmas  működése  előtérben  állott. 
Érzelmei  mindig  izgatva  vannak,  mert  vagy 
dühöng  vagy  sir,  vagy  ujjong  vagy  mereng, 
vagy  átkozza  a zsarnokokat  vagy  siratja  a 
szegényeket,  vagy  tiltakozik  a háború  ellen, 
vagy  lángoló  szavakkal  költögeti  honfitár- 
saiban a nemzeti  érzést;  érdeklődik  a társa- 
dalom minden  nagy  kérdése  iránt,  érdekli  az 
emberiség,  érdekli  a világ,  érdekli  a siron- 
tuli  élet.  Nem  zárkózik  soha  bölcs  közönybe, 
nem  tér  ki  soha  az  izgalmak  elöl,  nem  ta- 


nulmányoz ásványokat,  ha  érzi,  hogy  szive 
dobogni,  hév  ülni,  lázadni  kezd.  így  töltött 
83  évet! 

Tizennégy  éves  volt,  mikor  Bonaparte 
a Waterlooi  csatán  elvesztette  világuralmát. 
Látta  XVIII.  Lajost,  X.  Károlyt,  Lajos  Fii- 
löpöt,  III.  Napóleont ; kegyeltje  volt  Chateau- 
briandtnak,  a ki  «Enfant  sublime»-nek  ne- 
vezte és  barátja  Lamartinenek,  a kivel  együtt 
magasztalta  a köztársaságot.  Eltemette  nejét, 
eltemette  fiait,  eltemette  barátait,  eltemette 
a királyokat;  megérte,  hogy  Páris  éhezett, 
megérte,  hogy  Páris  utczáin  porosz  lovasok 
csörtettek  végig,  megérte  a kom  mimet,  meg- 
érte a Tuilleriák  égését,  — és  megérte  a 
franczia  köztársaság  konszolidáczióját.  Nyolcz- 
vanhárom  év  alatt  századokra  méltó  esemé- 
nyek torlódtak  össze.  Nyolczvankárom  év 
alatt  egész  Európa  alakja  megváltozott.  Csak 
a Hugó  Viktor  alakja  állt  rendületlenül  a 
század  romjai  fölött,  mint  földrengésben  ösz- 
szedölt  város  felett  az  örökbe  néző  bérez. 

A modern  Francziaország  büszkesége 
leírhatatlan  lehetett,  hogy  a századnak  e 
rendkívüli  alakját,  a kiről  ezredévek  fognak 
beszélni,  szemtől  szembe  láthatta,  szemtől 
I szembe  üdvözölhette,  hogy  a lelkesedés  vagy 
| a megpróbáltatás  óráiban  küszöbéhez  ván- 
dorolhatott és  hallhatta  magasztos  szavait, 
érezhette  roppant  szive  hevét.  E rendkívüli 
ember  nem  létezik  többé,  de  Hugó  dicsőségét 
nem  fenyegeti  semmi,  még  akkor  sem,  ha 
müveit  a legszigorúbb  elemzés  rostájára  vetné 
egy  későbbi  korszak  kritikája.  Egyénisége 
egy  titán  egyénisége.  Nem  törpithetö  el. 
Költészete  bámulatot  fog  kelteni,  mig  az 
emberiség  fogékony  lesz  az  iránt,  a mi  ha- 
talmas, nemes  és  magasztos. 

Hugó  Viktor  az  öröké! 

Á.  E. 


AZ  OROSZLÁN 

HŐSKÖLTEMÉNYE. 

— Hugó  Viktor  «L'avt  <T  étre  grand  pcre»-jéből.  — 
I. 

Nem  esett  hántása,  csak  szájába  vette ; 

S a roppant  oroszlán  a fiúcskát  vitte 
A vadonba,  fészkek,  források  honába. 

Mintha  rózsát  tépünk  a virágos  nyárba’, 

Úgy  ragadta  meg  . . . mért?  ő maga  se  tudta, 
De  fogával  húsát  meg  se  szakította  — 


...  . 


22.  szám 


KOSZORÚ 


339 


Büszke  megvetésből,  égi  szánalomból '? 

Ilyen  az  oroszlán  ! szive  nagy,  bár  tombol. 

A királyi  sarjnak  vesztegelni  kellett 
Barlang  fenekében,  vad  oroszlán  mellett, 
Sápadozva,  félve,  parajon  táplálva, 

Gyötrő  borzadálytól  félhalottá  válva. 

Fürge  kis  gyerek  volt,  bíborban  születve, 

Tiz  éves  . . . e kornak  csillámlik  a kedve. 
Rajta  kívül  még  csak  egy  piczi  leánya 
Volt  a bús  királynak,  — nem  rég  jött  világra  ! 
Vénülő  fejével  mind  csak  azt  zokogja : 

Drága  örököse  bősz  vad  állat  foglya ! 

És  a népsép  rémült  . . . jobban  félt  a vadtól, 
Mint  a kicsi  herczeg ; úgy  borzadtak  attól 
Hogy  veszteg  maradtak. 

Ekkor  egy  hős  dalja 

Vonul  ott  át  büszkén  ...  a siralmat  hallja, 
Kérdi,  hogy  mi  történt  ? Adják  hamar  elé,  — 
Megfordul  azonnal,  megy  a barlang  felé. 

* 

Mélység,  hova  titkon,  sápadtan,  vigyázva 
Surran  be  a napfény : ez  a bősz  vad  háza, 

Hol  a roppant  állat  szikla-párnán  hever ; 

Több  a galy  az  erdőn,  mit  az  orkán  nevel, 

Mint  a nyiigző  vas  rúd  börtön  kálitokon. 

Ez  az  erdő  Bretagne  bokraival  rokon. 

Zord,  fekete  hegység  kémleli  a végét, 

Elnyelve  a bús  tér  nyúló  messzeségét ; 

Gránitból  a barlang,  csupa  tiszta  gránit,  — 

Nagy,  hatalmas  tölgyek  viharos  során  itt 
Megtörik  a szélvész  . . . mintha  e setét  űr 
Még  mogorvább  volna  vad  gyűlöletéiül 
Mit  a város  szít  föl  bősz  haraggal  benne,  — 
Mintha  minden  barlang  visszatorlás  lenne. 

Es  a roppant  tölgyek,  ágat  ágba  fogva  : 

«Tiszteld  az  oroszlánt!))  szólanak  suttogva. 


A lovag  belépett  e vad  palotába ; 

Mindenütt  vérnyombau  taposott  a lába, 

Mindenütt  gyilkosság,  pusztulás  zord  képe, 

Tudta,  hogy  királynak  jött  a közelébe. 

Csontok  heverésznek  szerteszét,  mutatva: 

Hogy  az  ur,  ki  itt  él,  sokszor  jól  van  lakva. 
Egy  ablak  fölülről,  mit  a villám  vágott, 

Hint  alá  a lyukba  kétes,  gyér  világot  . . . 
Félhomály  . . . piros  fény  s árnyék  keverednek, 
Éjfél  a bagolynak,  hajnal  a keselynek; 

Ennyi  fény  elég  is  minden  hóditónak ! 
Máskülönben  büszke,  bátran  hóditó  vad. 

Hál  a földön,  ágya  durva  mohból  vetve, 

Nem  kell  neki  függöny  bíbor-inennyezetje, 

Vért  iszik,  de  gyakran  tiszta,  hfís  vizet  nyel, 
Nincs  cseléde,  nem  jár  szinarany  kehely lyel. 

A leverne  vasban,  talpától  fejéig. 

Megy  tovább. 


Egyszerre  valami  fehérük 
A sötétben  . . . látja  a hatalmas  szörnyet 
Koronás  sörénynyel,  a kinél  nincs  szürnyebb. 
Mélázik  magában,  szeme  révedezve 
Mélységes  varázszsal  a homályba  veszve. 

Tán  a rengetegnek  papjai  e vadak ; 

Éles  fene  karma  főmesterre  mutat  . . . 

Borzadjon,  remegjen,  kit  elér  haragja! 

A lovag  közelgőt,  de  lassan  haladva, 

Lépte  dobban,  tolla  pirosán  lebegve  . . . 

Zaj  se  kél,  se  mozzan  a sötét  üregbe’  . . . 

A vadállat  némán  önmagába  mélyed. 

Theseus  sem  látott  zordabb  sziklamélyet, 

A mikor  leszabott  a síri  világba 
S Ixiont,  Sisyphust  szinről-szinre  látta. 

A lovag,  kit  harczvágy,  kötelesség  sarkal, 

Oda  állt  elébe  villogó,  vont  karddal  . . . 

Ekkor  az  oroszlán  el  se  hagyva  hetyét, 

Lassan  fölemelte  nagy,  hatalmas  fejét. 

S a levente  szólott:  Üdvözlégy  vadállat! 

Szörnyű  üregedben  egy  gyerek  van  nálad; 
Hasztalan  keresném  . . . árny  borong  előttem, 
Nem  akadhatok  rá  . . . Tudd  meg!  érte  jöttem  ! 
Hogyha  .visszaadod,  jó  barátod  leszek, 

Ha  nem,  akkor  meghalsz ! véres  boszut  veszek ! 
Míg  az  apa  sarját  karjaiba  zárja, 

Itt  fog  gőzölögni  véred  meleg  árja, 

Fogadom:  halottnak  lát  a nap  lemente! 

S az  o oszlán  szólott:  Nem  hiszem,  levente! 

* 

Most  a bátor  dalja  odalép  egészen, 

Fölemeli  kardját  s szól:  No  rajta!  résen! 

Az  oroszlán  — szörnyű!  — gunymosolyra  fakad. 
Kezdődik  a párbaj  . . . iszonyú  düh  ragad 
Lovagot  s oroszlánt  . . . seb  után  seb  nyílik, 
Kegytelen  a harcz,  mint  órjásokhoz  illik. 

A lovag  vasával,  körmével  az  állat, 

Küzdenek  veszettül,  vállnak  vetve  vállat. 

A habzó  oroszlán  megkapja  lovagját, 

Rémitően  marja,  tépi  minden  tagját  . . . 

Bátor  hős  az  egyik,  vérszomjas  a másik; 

Már  a szétdúlt  pánczél  sürü  vérben  ázik, 

Sisakon,  mellvérten  foly  le  szakadatlan, 

Hova  körmét  vágja,  vasa,  ércze  pattan  . . . 

Vért  fakaszt  belőle,  mint  a vásott  gyermek, 

Ki  szamóczát  nyom  szét  s ujjúval  kever  meg  . . 
Egyenként  leszedte  testéről  a vasat, 

Mig  az  eleven  hús  s a tátongó,  hasadt 
Véres  csont  kitetszék  . . a lovagnak  vége! 
Formátlan  kolonczok  sáros  keveréke  . . ! 

S a győztes  oroszlán  fölfalta  a dalját. 

Azután  sziklára  téve  feje  alját, 

Elaludt  . . . 

II. 

És  ekkor,  komolyan,  remegve, 
Egy  remete  lépett  a sötét  üregbe, 

Olvasó  a karján,  átkötve  kötéllel  . . . 

A lovag  széttépve,  elborítva  vérrel 

Ott  hevert  a földön.  — Ébred  az  oroszlán, 

Ásít  . . . szörnyű  szemét  tágra  nyitja  osztán, 

S látva  egy  szőr  kámzsát,  durva  köteléket 
Nagy  fekete  csuklyát  s benn’  emberi  képet, 

Végzi  ásítását  . . . fogain  vér  csordul, 

Azután  szól,  mintha  érez  ajtó  csikordul: 

— Alit  akarsz  ? — A királyt ! — Kit  te  ? — 

A herczeget! 

— Kit  ? — A kis  fiúcskát ! — Hát  ez  király 

neked ! ? — 

A remete  bókolt:  Nagy  király,  mi  érdek 

Vitt  hogy  elragadd  őt?  — Unom  magam,  érted? 

Zord  napokban  jó  lesz  véle  euyelegni. 

— Kérlek,  add  ki ! — Soha ! — Mit  fogsz  vele 

tenni. 

Fölfa'od?  - Patvarba ! hogyha  éhes  leszek! 

— Gondolj  az  apára,  a ki  búba  veszett ! 

— Emberek  megölték  szoptató  anyámat ! 

— Apja,  mint  te,  király!  — Kis  különbség  támad! 
Ő ha  szól,  csak  ember,  én  ha  szóra  kelek, 

En  oroszlán  vagyok!  — Ha  elvész  e gyerek  . . . 

— Van  leánya!  — Oh!  ez  nem  elég  királynak!  — 
Zord  vadon,  kopár  szilt,  melyre  ölyvek  szállnak, 

Haragos  vad  villám,  lobbanva  fehéren: 

Ez  az  én  családom,  — ezzel  én  beérem! 

- Vágyói  üdvözölni?  föl  jutni  a mennybe? 

Én  beviszlek  ! — Lódulj,  vén  ostoba  szentje ! — 

A remete  elment. 

III. 

A magányos  állat, 

Mindent  elfeledve,  a mi  vér  s utálat, 

Újra  elszendergett  . . . jött  a csendes  éjjel, 

Sáppadt  fényét  a hold  eregette  széjjel  . . 

Szem  födél  a halk  tó  . . . Káprázat  a mesgye, 

Álom  a komor  táj,  ingó  ködbe  veszve; 

Nesztelen  a barlang  . . . s mig  reszket  az  illat, 

Mig  nyugatra  fordul  myriád  szent  csillag, 

Mig  rezdiil  a tücskök  néma  czirpelése: 

Az  oroszlán  csöndes,  mély  lehelletére 
Megnyugszik  az  erdő  valamennyi  vadja. 

Egyszerre  zsivaj  kél,  iszonyún  riadva, 

Ugatás,  kürtcsengés,  összekeveredve, 

Részeg  lesz  a zajtól  a nagy  erdő  csendje. 

Sáppadoz  a nympha  biztos  bokra  árnyán  . . . 

Száll  a bősz  üvöltés,  mintha  szélvész  szárnyán 
Rengne  szét  a légbe  . . . iszonyúan  tombol, 
Elzavarja  bérczről,  rengetegből,  tóból 
A magasztos  álmot,  mely  rászőtte  fátylát 
Az  egész  vidékre  . . . Vérben  égő  fáklyák 
Lobogó  vörös  fényt  vetnek  a bokorra; 

Ugató  ebfalkák  rohanó  csoportja, 

Nyargaló  csatlós  had,  inety  utána  csörtet: 

E zsivaj  előre  diadalmat  hűdet. 

Vélnéd,  hogy  zajongva  egy  hadsereg  áll  itf,  — 

Es  az  is  valóban : harezos  katonáit 
A király',  az  apa  rendeli  e helyre, 

Eltagadott  fiát  visszakövetelve 
S várva  véres  bőrét  a legyilkolt  vaduak. 

Kinek  ád  győzelmet  a homály  ? a hadnak, 

Vagy  a szörnyetegnek  ? csak  az  isten  tudja  ! 

0 az  összeg,  — minden  csak  a számot  adja. 


Hangos  a legénység,  — lakomáról  jönnek. 

Dárda,  nyil  van  bőven,  — csapatokba  mennek ; 
Kapitányuk  büszke ; sok  közülök  harezot 
Messze  földön  küzdött;  mind  napégett  arezok. 

Egytől  egyig  bátor;  vívnak  is  vitézül  . . . 

Hallja  az  oroszlán,  oda  künn  mi  készül, 

Szomorú  szemhéját  lassan  fölvetette, 

De  csak  ül  nyugodtan,  nem  mozdul  a teste. 

Néha  meg-megrándul  borzadályos  farka. 

'M 

Oda  künn  a zaj  nő  ...  a dühödt  ebfalka 
S a tüzes  legénység  szaporán  zajongnak, 

Mint  a pók  körében  a legyek  ha  dongnak, 

Vagy  a lánczos  medvét  a méhek  gúnyolják. 
Csatarendbe  állnak  s a vadászok  sorját 
Végig  veri  titkon  az  iszony  hidegje. 

Tudják,  hogy  a szörnynek  vas  minden  idegje, 

S úgy  evett  meg  egy  hőst,  mint  diót  a majom : 

Hogy  oly  büszke,  bátor,  győző  minden  bajon, 

Mint  a tigris  aljas;  hogy  szemét  nem  állja 
A napot  néző  sas,  madarak  királya  ! 

.Megtisztelik  azzal,  hogy  ostromra  fogják. 

Zárt  sorokban  mennek,  csillognak  a kopják, 

A szekerezés  csapat  nyílást  üt  előre, 

Feszitik  az  ijjat,  húzzák  nyakra-főre  . . . 

Néha  csönd  lesz  . . . haliga ! zörög-e  az  avar, 

Jön-e  az  oroszlán?  Nincs  se  nesz,  se  zavar, 

A kutyák  is  némán,  zajtalan  haladnak, 

Széles  szájuk  nyűtva,  ám  hangot  sem  adnak ; 

A pirosló  fáklyák  nesztelen  kerengnek, 

Fényükben  az  ős  fák  fenyegetve  rengnek  . . . 
Feltűnik  a barlang  benn  a rengetegbe’, 

Vad  szirtből  !aragva,  sűrű  lombbal  fedve  ; 

Tátongó,  de  szótlan,  mintha  álmodoznék. 

És  észre  se  venné,  hogy  jön  ez  a sok  nép. 

Sürü  füst  gomolyg  ott,  hol  a láng  titkon  dúl, 
Ostromolt  varosban  a harang  megkoudúl  . - . 

Itt  nincs  semmi!  mély  csend!  borzadva  csodálják 
A mesés,  ny  ugodt  űrt  és  markuk  a dárdát 
A ny  ilat  szoritja  benső  félelemmel  . . . 

A kutyák  susognak,  mit  nem  ért  meg  ember, 

Rémes  iszonyatról,  mely'  lappang  az  árnyba’; 

Ez  a csönd  ijesztőbb,  mint  a vész  siráma ! 

Mindegy  ...  a parancs  az : rátörni  a vadra, 

Mennek  lassan  ...  . szemük  az  éjbe  tapadva ; 

Nem  ürömmel  látnák,  a kiért  itt  vannak ; 

Emelik  a lámpát,  kik  elől  suhannak  . . . 

Látják  ásitozni  küszöbét  a lyuknak  . . . 

Reszketnek  a nagy  fák,  halkan  összesúgnak  : 

Mennek  csatasorban  . . . vannak  vagy'  ezeren; 
Egyszerre  a vad  tej  csak  előttük  terem. 


Ott  áll  az  oroszlán. 

Egyszerre  az  erdő 

Mintha  megnőtt  volna  . . . iszonyatra  keltő 
Arcza  borzadályt  lop  a legépebb  szívbe ! 

Mind  remeg  ...  de  pattan  az  íjászok  ive ! 
Zápor  módra  hull  rá  a nyil  meg  a dárda, 
Elborítva  testét  ....  az  oroszlán  állja, 

Úgy  nem  rendíti  meg,  mint  vihar  az  Ossát, 
Komoran  megrázza  roppant  teste  hosszát, 

Hogy  az  éles  vesszők  sorra  lepotyognak  ! 

Más,  a kire  dárdát  ily  halommal  dobnak, 
Kétségkívül  elvész  vagy  futásoak  ered  . . 
Tomporáján,  mellén  véres  patak  csereg, 

De  nem  is  ügyel  rá,  csak  néz  a csapatra  . . . 

S e tömeg,  mely  eljött  nyilazni  a vadra, 
Megdöbbenve  kérdi : isten  ez  az  állat  ? 

A kutyák  szfíkölve  leghátulra  állnak. 

Ekkor  az  oroszláu  a halotti  csendbe 
A komor  homályba,  alvó  rengetegbe 
Borzasztón  beordit ! . . . mindennél  ijesztőbb 
Rémitő  hang  ! nincsen  iszonyatba  vesztőbb  ! 

Riad  a mennydörgés  álmából  a menn)  ben 
S kérdi:  Ki  dörög  ott,  ki  beszél  nevemben? 

Vége  a tusának!  mint  a szélüzött  köd, 

Szétrebben  a sereg  . . . fut,  iramlik,  röpköd, 
Száguld  erre  arra,  esze  nélkül  szerte  . . . ! 

A rettentő  bőgés  a hadat  szétverte. 

Kapitány,  közember,  mind  azt  hitte  szentül, 

Hogy  az  ég  szakad  le,  hogy  a föld  megrendül, 
Hogy  e rémes  barlang  a csodák  tanyája  . . . ! 
Sáppadva,  hebegve,  egymást  taszigálva, 
Lelkendezve  futnak  ...  És  a szörny  kiállott, 

— « Tudjátok  meg  erdők,  ti  hegyek !»  — kiáltott, 
«Több  ezer  szolgánál  egy  szabad  oroszlán !» 


A vad  állat  ordít  . . . lávát  vet  a volkán, 

És  a kitörésben  elapad  haragja, 

Elcsitul,  megenyhül,  ha  dühét  kiadja. 

Az  oroszlán  mind  jó,  — szeliden  derültek. 

Mig  a nagy  Olympon  ős  istenek  ültek, 
Egyszer  a titánok  igy  szóltak  kevélyen: 

«A  ki  csak  oroszlán,  Zeiis  úgy  segéljen, 

Veszni  fog!  ne  merjen  más  sorsot  remélni!)) 

S ők  morogiák  lassan : — Hagyjuk  őket  élni ! 

Ez  kivétel  ...  ott  áll  komoran  sötéten, 
Elmerülve  némán  lázadó  dühében, 

Mely  ha  egyszer  főikéi  s ajakán  kihabzik, 
Vonakodva  hátrál,  nehezen  csillapszik. 
Álmából  kiverték,  — szemeit  a fáklya 
Sértette  . . . boszus  volt  a csábos  kutyákra, 
Meg  akarták  fogni,  tőrt  raktak  eléje, 

Össze  van  tiporva  a nagy  erdő  mélye  . . . ! 
Fölvágtat  a hegyre  s az  oromra  állva 

— Mint  a magvető,  ki  messzire  dobálja 
A szemet  kezéből,  — kiereszti  hangját, 

Hogy  a város  hallja,  mint  a vész  harangját: 

— Te  király ! te  rútul  megtámadtál  engem ! 
Eddig  nem  esett  kár  drága  gyermekedben  ; 

De  adom  most  tudtul,  tanúim  e hegyek  : 
Holnap,  hajnal  tájban,  városodba  megyek ; 
Beviszem  a fiút,  még  élve  viszem  be, 

S népeid,  cselédid,  fal  kád  közepette 
Megeszem  fiadat  tennen  palotádban  ! — 

Elszárnyalt  az  éjfél  ...  a derengő  árnyban 
Hajnal  piros  égen  vándorfelhő  siet  . . . 


S másnap  lát  a város  — még  nem  látott  ilyet  — 

Hajnalt  — pusztaságot  — esedező  népet, 

Bújó  alakokat,  iszonyülte  képet, 

És  a nagy  oroszlánt,  mely  az  utczán  járdái. 

IV. 

Pinczelyukba  bújtak  . . . néptelen  a várfal, 

Üresek  a bástyák  ; ellentállni  annak 
Lehet  é?  A kapuk  tárva-nyitva  vannak. 

Oly  rémes  varázszsal  hat  az  emberekre, 

Oly  hatalmat  áraszt  óriás  üregje, 

Oly  bűbájos  lények  e félisten  vadak, 

Hogy  bizonynyal  bűn  vón  elfogni  az  utat, 

Hol  sétára  kelni  tetszik  e nagyoknak. 

A királyi  várlak  tornyai  ragyognak  ; 

Lépdel  az  oroszlán,  megy  a palotának, 

A lenézett  nyilak  testéből  kiállnak; 

Százados  tölgy  héjját  megsebzi  a fejsze, 

De  a fa  tovább  él  . . . ! Jár  bolyongva  fel  s le, 
Akadály  nincs  . . . nem  lát  egy  teremtett  lelket ; 
Pinczékben  a népség,  mind  puszták  a telkek; 
Megy  előre  lassan,  tűnik  a sok  utcza, 

Rengeteg  szájában  az  áléit  fiúcska. 

Ember  fia  Ő is,  bár  királyi  herczeg, 

S a szent  könyörület  siratja  e perczet. 

A vad  állkapocsból,  sűrű  vérrel  festve, 

Lankadtan  alácsüng  finom,  gyönge  teste. 
Halavány,  de  ép  még,  — harapás  nincs  rajta ; 
Boszus  az  oroszlán,  dühös  a nyugalma, 

Mert  a kedves  teher  peczkeli  a szájat, 

S nem  tud  tőle  bőgni  rengetve  a tájat. 

Haragos  tüzet  szór  szeme  pokla,  éje ; 

Lőrésekből  tegez  nem  mered  feléje,  — 

Attól  félnek  talán,  hogy  a nyíl  vagy  dárda 
Rosszul  vetve,  téved,  — s a fiút  találja. 


Megvetve  a várost,  gőgösen  lenézve, 

Megy  a palotának,  egy  perczet  se  késve, 

Mint  a hegyek  ormán  fölfogadta  fennyen  ; 

Unva,  hogy  előtte  mindenki  remegjen, 

Keres  egy  teremtést,  a ki  tán  megállna ; 

A nyitott  nagy  ajtó,  mint  szélben  a káka, 
Erre-arra  hajlong  . . . megy  be  rajta  . . . senki ! 

A király,  bár  könnye  az  eget  esengi, 
Megszaladt  és  elbújt,  drága  lévén  bőre. 

S vélvén,  hogy  a közjó  ezt  kívánja  tőle  . . . 
Pirul  az  oroszlán,  nagyságát  sokalja, 

Mily  kicsiny  az  ember,  röstelkedve  vallja. 

Lelke  éjjelében  egy  komor  hang  riad : 

— Hitvány  apa,  — jól  van ! megeszem  a fiad  ! 
Az  udvaron  átmegy  . . . tér  a folyosóra, 
Aranyos  termekbe  s veszi  őket  sorra : 

Kék,  zöld,  sárga  termek  . . . szeme  élőt  keres, 
De  hiába  ...  ott  áll  a magas  trón,  — üres  ! 
Rettentőn  csatangol,  jó  helyet  keresve, 

Hol  a kis  fiúcskát  békén  megehesse. 

Éhezik.  Egyszerre  földbe  nő  a lába. 

A vadállat  megáll. 

- Illatos  szobába’, 

A királyi  vár-lak  rózsakertje  mellett, 

Egy  szegény  teremtés,  a kit  ott  feledtek, 
Végtelen,  mély  álmán  ringatózva  lágyan, 

Fekve  a falombon  átömlö  sugárban  : 

Hirtelen  fölébredt.  — Kicsi  kis  leányka, 

Két  éves  alig  van  ; a király  leánya. 

Egyedül,  csupaszkán,  gagyog,  énekelget, 

Mert  bár  néma  minden,  dúdolgat  a gyermek. 

Hangja  bűvös-tiájos . — édesebben  csendül 
Az  üvegharangnál,  vagy  a lant  ha  zendül. 
Pirinyó  kis  szája  vig  mosolyra  tágul, 

Angyal  fababák  közt  . . . ! kandikál  az  ágybul, 
Mely  a gyermek  Jézus  bölcsője  lehetne, 

Vagy  pacsirtafészek  ...la  derült  szemekbe’ 
Ismeretlen  fénynyel  ég  azúrja  kéklik  ; 

Hófehér  mellényke  fedi  köldökéig, 

Meztelen  a nyaka,  karja,  térde,  lába  . . . 

Csillag  a magasban,  kikelet  sugára, 

Szent  mennyei  liljom,  mely  az  égben  termett, 

És  a földön  nyílik  ...  ab ! ilyen  e gyermek  1 
Az  oroszlán  látja  . . . lépdel  a terembe, 

És  a padló  dong,  reng,  a mikor  megyen  be. 

A kis  asztal  rakva  sok  csecsebecsével, 

Ezen  át  tekint  rá  borzasztó  fejével, 

Bólintó  sörényén  ül  veszett  hatalma, 

Tátongó  szájában  a fiúcskát  tartja  . . . 

Meglátja  a kis  lány:  « Bátyám  ! édes  bátyám! 

Oh ! bátyám  !»  kiáltoz,  — és  fölállva  ágyán, 

Mint  a nyiló  rózsa,  szépen  tündökölve 
A sugárzó  fényben,  néz  a roppant  szörnyre, 
Melytől  Briareus  megfutna  ijedten! 

Ah ! ki  tudja,  mi  van  e seraph-fejekben  ? 

Agya  szélén  állva,  fölemelte  ujját, 

És  megfenyegette  a szörnyek  királyát  . . . 

Ekkor  az  oioszlán  kis  bátyját  letette, 

A bölcső  elébe  a puha  selyemre, 

Mintha  any  ja  volna,  gyöngéd  figyelemmel, 

S szólott:  Nesze!  itt  van!  Kérlek,  ne  neheztelj! 

Ábrányi  Emil. 


ASSZONYOK  ELLEN. 

— EREDETI  ELBESZÉLÉS.  — 

Irta : Mignon. 

(Folyt.) 

Aztán  csapassam  el  ? Köszönöm  alássan. 
Milyen  okos  az  urfi.  Mintha  nem  tudná,  hogy 
nem  leltet.  Van  magának  jó  két  patrónusa. 

A közvélemény  meg  egy meg  a Luczifer. 

(A  leányát  akarta  mondani  ily  formán : meg 
egy  angyal). 


— Nem  kell  nekem  egyik  sem,  kedves 
bátyám-uram.  Mától  kezdve  tekintsen  szol- 
gálaton kiviilinek. 

S kalapomat  fogtam.  Erre  meg  az  öreg 
ur  ijedt  meg. 

Pedig  láttam,  hogy  nehezére  esik  a ma- 
rasztalás. 

•• 

— Öcsém,  ne  bomoljék  hát!  Egy  kicsit 
el  szokott  a szám  járni,  de  azért  én  magát 
sze  . . . retem.  (Alig  tudta  kinyögni  e hazug- 
ságot). 

Én  megindultam. 

— Megálljon,  adjon  legalább  írást. 

— Mire  való  az? 

- — Hogy  jó  szántából  hagyta  el  a hi- 
vatalt, Többet  nem  mondhatok,  ne  is  kér- 
dezzen. 

— Értem  uram  bátyám.  De,  hát  fölös- 
leges az  egész.  Mondja  meg  otthon,  hogy  ki- 
csinylem ezt  a rabszolga  munkát. 

Az  egyik  nénim  kegyeskedett  rámhagyni 
pár  ezer  forintot,  melyből  újólag  irodát 
nyitok  . . . 

Mikor  becsapódott  mögöttem  az  ajtó, 
hosszú  lélekzetet  vettem. 

Tényleg  csakugyan  örököltem.  A végzet 
kegyes  volt  hozzám. 

Mikor  Olgának  a dolgot  elbeszéltem, 
nyakamba  ugrott,  s kíméletlen  érzékiességgel 
tapasztá  szájacskáját  az  enyéimhez.  Szinte 
fájdalmat  okozott  e féktelensége.  Egymás 
szájából  szívtuk  ki  a meleg,  bóditó  lélek- 
zetet. 

Óvatosan  gomboltam  ki  felöltője  gomb- 
jait, s az  ing  fodrait  eltolva,  csókjaim  hófe- 
hér  vállait  érték. 

Elkábulva  tűrte.  Valami  kéjes,  valami 
végzetszerü  volt  a levegőben. 

Nehéz  léptek  riasztották  fel. 

Alig  volt  annyi  ideje,  hogy  mellénykéjét 
begombolja,  s a gyűrött  csipkét  eligazítsa. 

Én  hirtelen  a dívány  legtávolabbi  szög- 
letébe vonultam. 

A férj  volt  . . . 

— Azután  három  napig  feléje  sem 
mentem. 

Negyedik  nap,  hogy  beléptem,  látása 
megdöbbentett.  Szemei  beestek,  arcza  fakó 
volt,  kezei  hidegek. 

Nyakig  elzárt,  szigorú  szabású  szürke 
ruhában  volt. 

Jó  távol  ült  le  tőlem,  s szomorú  halk 
hangon  mondá: 


KOSZOK  U 


343 


32.  SZÁM 

— Vilmos,  maga  múltkor  nagyon  rossz 
volt.  ígérje  meg,  liogy  megjavul,  mert  kü- 
lönben nem  eresztem  többé  magamhoz. 

Azután  folytaié: 

— A szerelem  oly  erős  hatalom,  mely 
számkivet  minden  okos,  józan  gondolatot.  A 
szerelem  követelő,  magát  helyezi  minden  er- 
kölcsi felfogás  és  törvények  helyébe  — az 
igaz.  De  lássa,  nekem  egy  nagy  hibám  van, 
és  ez  az,  hogy  ábrándos  vagyok  némi  dol- 
gokban. így  például  öntől  megkívánom,  hogy 
önzetlenül  szeressen.  Ön  múltkor  túllépte  a 
határt.  Hát  én,  mert  asszony  vagyok,  nem 
érdemiem  meg  a tiszta,  minden  salaktól  ment 
szerelmet?  Engem  nem  lenghet  körül  az  a 
nymbus,  a mivel  önök  a leányokat  szeretik  ? 
Mért  tudják  ott  zabolázni  vágyaikat?  Mily 
joggal  teszik  épen  nálunk,  férjes  nőknél, 
szerelmük  egyik  főrészévé  az  állatot?  Ha 
itt  nem  csinálnak  lelkiismereti  kérdést  e 
vágyak  betöltéséből,  miért  csinálnak  amott  ? 
Ez  a gondolat  lealázó. 

Azután  kitörő  indulatossággal  folytatá. 

— Szeretlek  én  drágám  mindamellett. 
Örömmel  térdelek  le  a föld  porába,  csókolni 
lábod  nyomát.  Áldom  a sorsot,  mely  utamba 
hozott  téged.  Én  imádlak.  Hiszem  egész  alá- 
zattal a te  nagy  és  szép  szellemed,  a mely 
annyira  túlszárnyalja  az  én  törpe  eszem. 
Szeretlek,  de  megvallom,  nagyon  szomorú 
vagyok.  Nem  szerelmed  sért,  hanem  sért  az 
a gondolat,  hogy  az  eszményi  elmúlt,  s liogy 
te  — ha  nem  leszek  erős  — megvetéssel 
büntethetnél  nemsokára. 

Heves  zokogásban  tört  ki. 

Alig  voltam  képes  megnyugtatni. 

Sejtettem,  hogy  eme  filozofálás  már  a 
belharczot  jelenti.  Fegyverek  ezek,  melyeket 
a szép  asszony  saját  vérének  leküzdésére 
használ.  Azt  is  gondoltam,  hogy  e fegyverek 
gyöngék,  s a szerelmi  lángtól  forrongó  vér 
volt  az  erősebb,  — igazam  volt. 

Ivét  hétre  rá,  mikor  búcsúztam,  fülembe 
súgta. 

— Ma  este  . . . 

Olga  az  enyém!  Azt  hittem,  hogy  e 
gondolatra  rámszakad  a mindenség  s a gyö- 
nyörrel/teljes lég  megfojt  . . . S egyik  sem 
történt. 

VII. 

És  az  Olga  boudoirja  szenvedélyünkkel, 
mámorunkkal  volt  tele. 

Milyen  szerető  volt  e fiatal  asszony ! 


Vakok  voltunk.  Csak  annyit  láttunk  a 
világból,  amennyi  helyen  mi  összeomolva  el- 
férhettünk, mintha  a láthatár  szorosan  tes- 
tünk mellett  ereszkednék  le  — s azon  a 
sziik  körön  túl  volna  a semmi. 

Néha  térdre  vetettem  magamat  előtte, 
s gyönyörű  lábacskáira  borultam. 

Vakmerőségünk  a tébolyig  fokozódott. 

Férje  hányszor  lephetett  volna  meg,  s 
lőhette  volna  egy  lövéssel  keresztül  szi- 
veinket. 

Én  sohasem  voltam  tisztában  ezzel  az 
alacsony  jellemű  barommal. 

Máskép,  a legjobb  akarattal  sem  volna 
nevezhető. 

Mert  állítható,  hogy  mindent  sejtett,  s 
vagy  lusta  volt,  vagy  nem  mert  sejtelméről 
megbizonyosodni. 

Nyájas,  előzékeny  volt  hozzánk,  csak 
néha  villant  fel  szemében  valami  alattomos, 
pokoli  fény. 

Szavaiban  mindig  bizonyos  határozatlan 
titokszeriiség  és  igen  homályos  fenyegetés 
rejtezett. 

Különben  be  kell  vallanom,  hogy  ha 
Bonyhády  aljas  volt,  mi  nem  kisebb  mérték- 
ben voltunk  illemtelenek. 

Olga  tanácsára  veszélyes  játékra  hatá- 
roztuk el  magunkat  vele  szemben. 

Ő — gondolok  --  mindent  sejt.  Ne  tit- 
koljunk tehát  semmit,  csak  arra  szorítkozzék 
politikánk,  hogy  tetten  ne  érjen. 

Engem,  megvallom,  nagyon  felbőszített 
Bonyhádinak  megmagyarázhatatlan  viselete. 

Ha  csak  egyszer  is  kérdőre  von,  el  vol- 
tam határozva  bevallani,  hogy  feleségét 
szeretem,  s kettőnknek  szűk  a világ. 

De  ő hallgatott  s tűrt  minden  gúnyt, 
kihivó  viselkedést,  vasvilla  nézéssel,  melytől 
néha  a vér  is  meghűlt  bennem. 

Ravasz  nyugalma  ingerelt,  és  Olgával 
együtt  mindent  elkövettünk,  hogy  szivét  meg- 
keserítsük. 

Olga  hálószobája  mellett  volt  az  elfo- 
gadó terem,  melynek  rolettjeit  Olga  sohasem 
csukta  be. 

Mikor  férje  e miatt  őt  interpellálta,  tol- 
vajokat hozva  fel  okul,  a nő,  jelenlétemben 
igy  felelt  : 

— Tolvajok?  Mondja  inkább  férjemuram, 
hogy  ön  féltékeny.  Azon  az  ablakon  legfö- 
lebb  valami  éjjeli  imádó  jöhetne,  az  is  csak 
úgy,  ha  én  magam  bocsátanám  be. 

Máskor  meg  Bonyhády,  ki  délutánon- 
ként kártya-kompániákban  ölte  az  időt,  igy 
szólt : 

— Vilmos,  jöjjön  ma  korábban  át,  majd 
én  is  jókorább  hazajövök. 

Én  siettem  az  Olga  ablakai  alá. 

(Folyt,  köv.) 


LAMARTINE  ÖNÉLETÍRÁSÁBÓL. 

— GRACZIELLA.  — 

Fordította;  Kaposi  József. 

(Folyt.) 

III. 

'Én  a leczkéket  ellenkezőleg,  komolyan 
vettem,  s ö ezeket  gyakran  oly  sokáig  ki- 
húzta, hogy  szemeink  már  majd  lecsukódtak 
az  álomtól.  Mellére  hajtott  fejéről,  kinyúj- 
tott nyakáról,  testállásának  figyelő  mozdu- 
latlanságából s arczvonásaiból  látni  lehetett, 
hogy  a szegény  gyermek  minden  erejét  meg- 
fesziti,  hogy  sikert  arasson.  Könyökével  vál- 
lamra  támaszkodott  s ugy  olvasott  a könyv- 
ben,  hol  újammal  húztam  a vonalat  és  mu- 
tattam a szót,  melyet  ki  kellett  mondania. 
Hogyha  irt,  ujjait  kezemben  tartottam  s tol- 
lát félig  én  vezettem. 

Ha  hibát  ejtett,  komoly,  haragos  han- 
gon dorgáltam  meg.  Ő mit  sem  felelt  s nem 
neheztelt,  csak  magára.  Némelykor  ugy  lát- 
tam, hogy  közel  áll  a síráshoz,  ilyenkor 
szelidebb  hangon  szóltam  hozzá  s bátorítot- 
tam, hogy  újra  kezdje.  Ha  ellenben  jól  olva- 
sott és  jól  irt,  nem  titkolta,  hogy  jutalmát 
dicséretemben  keresi.  Kipirulva,  a kevély 
önelégültség  sugaraival  homlokán  és  szemei- 
ben fordult  felém,  sokkal  büszkébbnek  mu- 
tatva magát  azon  örömre,  melyet  nekem  oko- 
zott, mint  sikere  kis  diadalán. 

Jutalmul  nehány  lapot  olvastam  föl 
Pál  és  Virginiá  ból,  mely  neki  legjobban  tet- 
szett, vagy  nehán}r  szép  versszakot  Tasso- 
ból,  melyekben  leírja  a pásztorok  mezei  éle- 
tét, kiknél  Herminia  tartózkodik,  vagy  mikor 
két  szerető  siralmát  és  kétségbeesését  énekli. 
E versek  zenéje  egész  a könyekig  elérzéke- 
nyitette  és  álmadozásba  merítette  még  azután 
is  sokáig  őt,  mikor  már  az  olvasást  abba 
hagytam.  A költészetnek  nincsen  zengzete- 
sebb  és  hosszabban  tartó  ecliója,  mint  az 
ifjúság  kebele,  melybeu  a szerelem  születni 

készül,  olyan  ez,  mint  az  összes  szenvedélyek 
előérzete.  Későbben  hasonlít  az  emlékezéshez 
és  a búhoz.  így  tehát  az  élet  két  szélső  ha- 
tárán csal  könyet  az  ember  szeméből:  az  ifjú- 
ságban a reményét,  az  öregségben  pedig  a 
fájdaloméit. 

IV. 

E hosszú  és  kellemes  esték  elragadó 
nyájaskodásai  a lámpa  fényénél  és  a szén- 
parázs langy  melegénél  lábaink  alatt,  soha 
sem  hoztak  más  gondolatokat  eszünkbe  s 
nem  voltak  más  meghittségnek  okozói,  mint 
e gyermeki  bensőségeknek.  Mindketten  meg- 
voltunk védve : én  majdnem  hideg  gondat- 
lanságom, ő ártatlansága  és  tisztasága  által. 
Épen  oly  nyugodtan  váltunk  el  egymástól, 
mint  a hogyan  összeültünk  s néhány  percz- 
czel  e hosszú  beszélgetések  után  csak  ne- 
hány lépésnyire  egymástól  ugyanazon  födél 
alatt  aludtunk,  mint  két  gyermek,  kik  együtt 
játszottak  az  este,  s most  nem  álmodnak 
másról,  mint  egyszerű  mulatságaikról.  Az 
érzelmek  eme  njmgodtsága,  melyek  nem  is- 
merték önmagukat,  s melyek  mintegy  önma- 
gukkal táplálkoztak,  tán  évekig  eltartott 
volna,  ha  nem  lép  közbe  egy  körülmény, 
mely  mindent  megváltoztatott  s mely  fölfedte 
előttünk  barátságunk  természetét,  mely  ed- 
digelé  maga  elég  volt  arra,  hogy  bennünket 
boldoggá  tegyen. 

V. 

Cecco,  igy  hívták  Gfracziella  unokabáty- 
ját, napról-napra  gyakrabban  ismételte  láto- 
gatásait, hogy  a téli  estéket  a marinaro 
családjánál  töltse.  Bár  a leányka  vonzalmá- 
nak semmi  jelét  sem  adta  irányában,  sőt  mi 
több,  tréfáinak  rendes  czélpontjául  szolgált  s 
körülbelül  mintegy  játékszere  volt  húgának, 
ö mindamellett  oly  türelmesen  és  szerényen 
viselte  magát  előtte,  hogy  nem  maradhatott 
érzéketlen  kedveskedéseivel  szemben  s né- 
melykor jósággal  mosolygott  rá.  Ez  elég 
volt  neki.  0 a gyenge,  de  szerető  sziviiek 
azon  osztályához  tartozott,  kik  tudják,  hogy 
a természet  megtagadta  tőlük  ama  tulajdon 
Ságokat,  melyek  az  embert  szeretetreméltóvá 
teszik,  s ezért  megelégesznek  azzal,  hogy 
szeretnek  viszonzás  nélkül  s magukat,  mint 
önkénytes  rabszolgák,  ha  nem  boldogitására, 
legalább  szolgálatára  szentelik  ama  nőnek, 
kihez  szivüket  kötötték.  Ez  ha  mindjárt  nem 
is  a legnemesebb,  de  bizonyára  legmeghatóbb 
neme  a ragaszkodásnak ; mert  szeretni,  hogy 

szerettessünk,  ez  emberi;  de  szeretni  csak 
azért,  hogy  szeressünk,  ez  majdnem  an- 
gyali. 

VI. 

A visszataszító  vonások  alatt  volt  va- 
lami angyali  a szegény  Cecco  szerelmében. 
Távol  attól,  hogy  megaláztatást  vagy  félté- 
kenységet érzett  volna  a bizalmasságok  és 
előzékenységek  miatt,  melyekben  Gracziella 
szeme  láttára  részesített,  sőt  inkább,  mert 
nnokanővére  szivében  nem  követelte  magá- 
nak az  első  vagy  az  egyedüli  helyet,  de 
a második  vagy  az  utolsót : mind  kielégí- 
tette őt.  Hogy  csak  egy  pillanatig  tetszhes- 
sen neki,  hogy  egy  nyájas  tekintetet,  bólin- 
tást  vagy  kegyes  szót  nyerjen  tőle,  azt  hi- 
szem, kész  lett  volna  fölkeresni  Francziaország 
közepén  és  visszavezetni  ahhoz,  ki  személye- 
met az  övé  elé  helyezte.  Meg  vagyok  győ- 
ződve, hogy  gyűlölni  tudott  volna,  ha  húgá- 
nak szomorúságot  okozok. 

Egyedüli  büszkeségét,  valamint  szerel- 
mét benne  találta.  Lehetséges,  hogy  azzal  a 
hideg  meggondoltsággal,  okosság  és  módsze- 
rességgel, melylyel  Isten  és  saját  gyöngesége 
ruházták  föl  természetét,  ösztönszerüleg  szá- 
mított árrá,  hogy  uralmam  unokalmga  hajla- 
mai fölött  nem  fog  örökké  tartani ; hogy  egy 
bármi  nemii,  nevezetű,  de  kikerülhetetlen  kö- 
rülmény el  fog  bennünket  választani:  tekin- 
tetbe véve,  hogy  idegen  vagyok,  távol  or- 
szágból, oly  állásban  és  viszonyok  között, 
melyek  összeegyezhetlenek  egy  procidai  ha- 
lász leányéval ; hogy  előbb  utóbb  e bensőség 
húga  közt  s közöttem  ép  úgy  meg  fog  szűnni, 
mint  a hogy  létre  jött,  s hogy  Gracziella 
ekkor  egyedül,  elhagyatottan,  vigasztalanul 
rá  marad;  hogy  a kétségbeesés  meglágyítja 
szivét,  s bár  megtörve,  de  egészen  neki  adja. 
A vigasztaló  és  barát  szerepe  volt  az  egye- 
düli, melyre  számot  tarthatott.  Atyjának  azon- 
ban egészen  más  tervei  voltak  vele. 

VII. 

Az  atya,  ki  ismerte  Cecco  vonzalmát 
unokanővére  iránt,  időnkint  szintén  tett  lá- 
togatásokat Gracziellánál.  Meglepetve  szép- 
sége és  okossága  által,  elcsodálkozva  a gyors 
előmenetelen,  melyet  művészete  gyakorlásá- 
ban s az  olvasás  és  írásban  tett,  meggon- 
dolva továbbá,  hogy  Cecco  rut  külseje  nem 
engedik  meg  neki,  hogy  valaha  más  szere- 
tetre  számíthasson,  mint  az  illem  gyöngédsé- 


geire és  a családi  vonzalomra,  komolyan 
kezdett  arról  gondolkozni,  hogy  fiával  elve- 
tesse unokalmgát.  Biztos  alapon  nyugvó  és 
munkásra  nézve  elég  tekintélyes  vagyona 
fölbátoritották,  hogy  ajánlatát,  mint  annyira 
kedvezőt  tekintse,  melyre  Andrea,  felesége  és 
a fiatal  leány  még  gondolatban  sem  monda- 
nak ellent.  Akár  közölte  szándékát  Ceccoval, 
akár  eltitkolta  előtte,  hogy  szerencséjével 
meglepje  őt,  elég  az  hozzá:  elhatározta,  hogy 
nyilatkozni  fog. 

VIII. 

Karácsony  estéjén  a rendes  időnél  kissé 
későbben  tértem  haza,  hogy  a vacsoránál 
ülő  család  tagjai  közt  elfoglaljam  uelyemet. 
Némi  hidegséget  és  zavart  vettem  észre 
Andreának  és  feleségének  láthatólag  erőlte- 
tett arczvonásain.  A mint  Gracziellára  ve- 
tettem tekintetemet,  könynyel  telt,  nedves 
szemei  nem  kerülhették  ki  figyelmemet.  A 
vidám  derültség  annyira  megszokott  valami 
volt  nrczán,  hogy  a szomorúságnak  e szokat- 
lan kifejezései,  mint  valami  sűrű  fátyol  föd- 
ték be  azt.  ügy  nézett  ki,  mintha  csak  gon- 
golatainak  és  szivének  árnyai  lebegtek  volna 
vonásain.  Mintegy  megkövült  és  néma  vol- 
tam, nem  merve  kérdést  intézni  a szegény 
emberekhez,  sem  Gracziellával  szóba  állani ; 
féltem,  hogy  szavamnak  egyetlen  hangjára 
kitörnek  érzeményei,  melyeket  csak  alig  volt 
képes  visszatartani. 

Szokása  ellenére  nem  is  nézett  iám. 
Szórakozottan  emelte  szájához  a kenyérdara- 
bokat s úgy  tett,  mintha  jóiziien  enne,  ami 
azonban  a legkevésbbé  sem  sikerült  neki. 
Kenyerét  az  asztal  alá  dobta,  s még  mielőtt 
a csöndes  étkezés  véget  ért  volna  azon  ürügy 
alatt,  hogy  a gyermekeket  megy  lefektetni, 
szobájába  vonult,  becsukódott  s a nélkül, 
hogy  jó  éjt  mondott  volna,  magunkra  ha- 
gyott. 

Mikor  már  eltávozott,  kérdést  intéztem 
az  atyához  és  az  anyához,  hogy  mi  az  oka 
gondolataik  komolyságának  és  gyermekük 
szomorúságának.  Erre  elbeszélték,  hogy  Cecco 
atyja  napközben  náluk  volt;  hogy  megkérte 
unokájuk  kezét  fia  számára;  hogy  ezt  ók 
nagy  szerencsének  és  kiváló  megtiszteltetés- 
nek tekintik,  mert  Cecco  gazdag  s Gracziella, 
ki  oly  jó,  magához  vette  és  saját  gyerme- 
kei gyanánt  nevelte  volna  föl  kis  testvéreit; 
hogy  maguk  is  biztosítva  lettek  volna  öreg 
napjaikra  a nyomorúsággal  szemben;  hogy 

ők  örömest  adták  beleegyezésüket  a házas- 
sághoz, hogy  beszéltek  már  erről  Gracziellá- 
val  is,  de  ez  leányos  félénkséggel  és  sze- 
rénységgel mit  sem  válaszolt;  hogy  hallga- 
tása és  kényei  a meglepetés  és  izgatottság 
eredményei,  mely  azonban  el  fog  tiinni,  mint 

a hogy  a légy  a virágról  tova  száll; 

és  végül  elmondták  még,  hogy  Cecco  aty- 
jával megegyeztek,  hogy  az  eljegyzést  a ka- 
rácsonyi ünnepek  után  fogják  megtartani. 

(Folyt,  köv.) 


PAP-HALÁL. 

— Marriot  Emil  regénye.  — 

(Folyt.) 

Midőn  Tini  aludni  ment,  Paula  fölkelt, 
apja  mellé  térdelt  s karjait  s fejét  ölébe  fek- 
tető. Az  orvos  rá  hajolt  s szelíden  simo- 
gatta haját.  Soká,  soká  hallgattak  mindketten. 

Végre  igy  szólt  Paula:  «Te  nem  is  kér- 
dezed, hol  jártam  ma.  Elmondom  felszólítás 
nélkül.  Kesztenben  voltam.  Ó apám,  bor- 
zasztó ez  a falu.  A nép  « pap-halál  »-nak 
hívja,  mert  a levegő  ott  oly  egészségtelen, 
s a lelki-pásztorkodás  oly  terhes,  hogy  a 
papok  rövidebb  vagy  hosszabb  idő  múlva 
tönkre  mennek.  Te  tudod,  apám,  hogy  ő 
. . . akarom  mondani,  Harteck  ur  nem  va- 
lami erős  mellű  . . . mindenre  kérlek » . . . 
s a leány  fölnézett  s feléje  emelé  összetett 
kezeit  . . . « mindenre  kérlek,  mentsd  meg  öt. 
Ha  nem  szereted  is  őt  . . . még  sem  kíván- 
hatod, hogy  meghaljon!* 

«En  nem  kívánok  ilyesmit*,  viszonzá 
az  orvos.  «De  hát  mit  tegyek?  Teljesen  is- 
meretlen egyének  ügyeibe  ártsam  magamat? 
egy  papnak  fogjam  pártját,  ki,  mint  sajnos, 
az  egész  világ  tudja,  az  én  lányomat  szereti. 
Az  espereshez  menjek  s kérjem  öt,  hogy  az 
az  ur  itt  maradjon  ?» 

«Xem,  apám.  Hogy  el  kell  mennie  . . . 
azzal  már  megbarátkoztam.  De  ne  oda!  ne 
arra  a szomorú  helyre!  Neked  csak  annyit 
kell  mondanod,  hogy  te,  mint  orvos,  okve- 
tetleniil  szükségesnek  tartod,  hogy  Harteck 
dél  felé  menjen  ...  az  urak  más  valahová 
tennék  őt». 

«De  mit  szólna  hozzá  a pap  ? Soha  sem 
kért  tőlem,  mint  orvostól  tanácsot,  s arneny- 
nyire  én  tudom,  egészséges.  Csak  nem  köthe- 
tem rá  magamat*. 


«Azt  ne  is  tedd.  Csak  add  szavadat, 
hogy  igy  nyilatkozol,  ha  véleményedet  kér- 
nék ...  a többit  bizd  rám*. 

Paula  oly  szelíden,  oly  alázatosan  kö- 
nyörgött.  Az  orvos  mély  részvéttel  nézett  rá. 

«Azt  szívesen  megígérem »■,  mondá,  s 
halántékát  simitá  kezével.  «De  mit  akarsz? 
Én  nem  magamról,  hanem  csak  rólad  beszé- 
lek. Jó  híredet,  jövődet,  magadat  teszed 
tönkre,  szegény  gyermek*. 

«Semmi  rosszat  sem  szándékozom*,  vi- 
szonzá Paula.  «Csak  arra  akarom  bírni  Har- 
teck urat,  hogy  magát  tőled  megvizsgáltassa 
— mást  semmit.  Tudom,  apám,  hogy  sok 
gondot  adok  neked.  De  Isten  a tanúm,  hogy 
nem  szándékosan  cselekszem ; ha  egyedül  én 
volnék  boldogtalan,  senki  sem  érezné  meg 
azt  ...  legkevésbé  te  és  Tini.  De  hogy  ő 
is  szerencsétlen,  ez  sújt  le  engem.  En  úgy 
vagyok  alkotva,  hogy  azokat,  kiket  szeretek, 
nem  tudom  szenvedni  látni  a nélkül,  hogy 
szivem  meg  ne  hasadjon  miattok*. 

«Te  fiatal  vagy»,  mondá  az  orvos. 
« Hosszú  élet  vár  rád,  majd  megtanulsz  fe- 
ledni*. 

«Soha»,  mondá  Paula  íinnepies  hangon. 
«Soha  sem  feledem  el  őt,  apám*.  E szavak- 
nál fölállt  s atyjának  kezet  nyújtott.  «Most 
jó  éjszakát*,  mondá.  Az  orvos  reá  nézett,  s 
Paula,  mint  egy  benső  ösztöntől  hajtva,  apja 
kebelére  borult. 

« Bocsáss  meg  . . . bocsáss  meg  . . .» 

Az  orvos  képtelen  volt  egy  szót  is  szó- 
lam. Némán  szoritá  leányát  keblére  — melle 
hevesen  zihált.  Jól  lehet  ott  állt  az  árny 
közte  s családi  boldogsága  közt,  boldogtalan- 
nak látta  leányát  s nem  segíthetett.  De  is- 
mét bírta  leánya  bizalmát,  tárva  volt  beteg 
szive  előtte,  látta,  hogy  e tévedt  szívben 
még  szeretet  honol  iránta  és  bánat,  s újra 
remélni  kezdé,  hogy  még  minden  jóra  fordul- 
hat. Az,  kit  karjai  közt  tartott,  régi,  mái- 
éi veszettnek  hitt  leánya  volt;  hála  az  égnek! 
végre,  végre  visszatért  apjához. 

XIII. 

Következő  nap  a szeszélyes  április  ba- 
rátságos arczot  volt  kegyes  mutatni.  Tini 
szerfölött  örvendett  neki,  s egy  abroncsot 
hajtva  maga  előtt,  a kert  utjain  futkosott, 
mig  Paula,  könyvvel  kezében,  a kerítésnél 
állt,  s majd  a gyermekre,  majd  az  utczára 
nézett.  A kik  mellette  elmentek,  mindnyájan 

köszöntek  neki.  nehányan  megálltak  s pár 
szót  váltottak  vele,  s Paula  mindenkinek 
részvétteljes  válaszokat  adott  — épen  úgy, 
mint  egyébkor  tette.  A fiatal  néptanító  is  azon 
az  utón  jött;  de  midőn  a leányt  meglátta, 
habozott  s azon  törte  a fejét,  megszólitsa-e 
őt,  vagy  nem  ; szive  győzött,  megállt  és  pi- 
rulva vette  le  kalapját. 

Nagyon  elidegenedtek  egymástól,  ritkán 
látták  egymást,  s még  ritkábban  beszélget- 
tek, s a tanító  soha  sem  érezte  jobban  ezt 
az  elidegeniilést,  mint  most,  midőn  a leány 
rá  nézett  s oly  udvariasan  és  egykedvűen 
viszonozta  köszönését  — mintha  valami  va- 
donat  idegen  embernek  köszönne. 

«Hogy  van  Paula  kisasszony?*  kérdé 
bizonytalan  hangon. 

«Köszönöm,  jól.  És  ön?» 

«Nos,  csak  lassan*.  A tanító  sétapálczá- 
ját  a földbe  szúrta  s látszólag  figyelmesen 
nézegette.  «Mi  köze  is  van  kegyednek  az  én 
hogylétemhez !» 

S valóban,  Paulának  kevés  köze  volt 
hozzá;  de  azért  igy  szólt:  «Legytink  béke- 
ségben  ...  én  kérem  önt.  Mi  az  újság.* 

«Semmi  különös.  A káplány  utódja  teg- 
nap megérkezett.  Talán  ez  érdekli  kegyedet*. 

A leány  hallgatott, 

«S  a mi  kedves  papunk,  Harteck  ur», 
folytatá  arczát  fintorgatva,  s botja  végét  he- 
gyesen a földbe  szúrva,  «ma  reggel  szintén 
visszatért.  De  ezt  már  kétségen  kivid  tudta 
kegyed*. 

«Nem»,  mondá  Paula. 

«Nem?  Azon  csodálkozom*.  Levette  ka- 
lapját s haját  ujjaival  felborzolta.  «Az  az 
óra,  melyben  ezt  az  urat  elviszi  az  ördög, 
legszebb  órája  lesz  életemnek*,  mondá  s hang- 
jából ádáz  káröröm  volt  kivehető. 

Paula  menni  akart. 

«ü!  maradjon  csak!*  mondá  a tanító. 
«Már  megint  illedelmes  vagyok*.  — Komor 
tekintettel  nézett  végig  az  utczán.  « Farkast 
emlegetnek:  kert  alatt  kullog!*  mondá.  «Ez 
az  ember  mindig  is  a lábom  alatt  van*. 

Észrevette,  hogy  Paula  összerezzent  s 
szemeinek  irányát  követi. 

«Isten  önnel!*  kiáltá  kurtán,  s nagy 
léptekkel  távozott. 

A leány  nem  ügyelt  többé  rá;  sőt  rá  se 
gondolt.  Szeme  a közelgő  fekete  alakra  irá- 
nyult. Harteck  nem  volt  maga.  Karján  egy 
fiatal  ember  csüggött,  ugyanez  a pap,  ki  teg- 


nap Paulának  úti  társa  volt.  Mindketten 
nagy  beszédbe  voltak  elegyedve  s igen  vidá- 
maknak látszottak ; az  idegen  papnak  ifjoncz 
tiszta  hangja  volt,  élénken  beszélt  s néha 
vidáman  fölkaczagott. 

Paula  nem  titkolhatta,  hogy  e látvány 
fájt  neki ; féltékenység  gerjedt  föl  szivében. 
Ki  ez  az  ember,  ki  oly  meghitten  támasz- 
kodik György  karjára  s oly  jó  kedvre  tudja 
öt  deríteni?  . . . Összevont  szemöldökkel,  s 
átható,  majdnem  ellenséges  tekintettel  nézett 
a fiatal  emberre. 

Az  idegen  pap  annyira  elmélyedt  a be- 
szédbe, hogy  Paulát  nem  vette  észre.  De 
Harteck  a kert  felé  forditá  fejét  s meglátta 
a fiatal  leányt.  Kísérője  fülébe  nehány  szót 
súgott,  minek  az  lön  következménye,  hogy 
Pulára  szegezte  szemét  s barátjának  karját 
elbocsátá.  Harteck  Paula  felé  tartott,  mig  az 
idegen  némi  távolban  megállt  s Cézárral  fog- 
lalatoskodott, mely  szintén  velők  volt. 

Harteck  a kerítésen  át  kezet  nyújtott  a 
fiatal  leánynak,  s Paula  most  habozott  előszói; 
hogy  megfogja  azt;  de  végre  mégis  megtette, 
habár  csak  futólagosán,  s hirtelen  azt  kérdé : 
«Ki  az  az  ur?» 

« Képzelje  c.-ak  ezt  a különös  véletlent*, 
mondá  Harteck,  s hangja,  valamint  arczának 
halvány  pírja  örvendetes  izgatottságot  árult 
el.  «Már  néhányszor  beszéltem  kegyeddel 
barátomról  . . . arról,  a kit  betegségében 
ápoltam  . . . egyébiránt  csak  az  az  egy  ba- 
rátom van  ...  és  épen  ő van  kiszemelve, 

| hogy  engem  helyettesítsen*. 

«Csakugyan  különös  véletlen*,  mondá 
Paula.  «Igen  . . . nagyon  örül  ugy-e,  hogy 
ismét  láthatja  öt?* 

«Nagyon»,  mondá  őszintén.  «Hisz  olyan 
pompás,  kedves  fiu».  György  gyöngéden  pil- 
lantott felé,  s a fiatal  pap,  ki  talán  érezte, 
hogy  róla  volt  szó,  szintén  rajok  nézett,  « Kí- 
vánja, hogy  bemutassam  öt? 

«Nem»,  mondá  Paula  visszautasitólag. 
« Inkább  máskor*. 

E szavakat  oly  ingerülten  mondá,  hogy 
Harteck  megliökkenve  nézett  rá. 

«Mi  lelte  önt?»  kérdé.  «Talán  megint 
oly  szerencsétlen  voltam,  hogy  valamivel  aka- 
ratom ellenére  visszatetszést  okoztam?* 

E szavak  s a hang  leíegyverezték  Pau- 
lát s csiiggeteg  hangon  viszonzá:  «Ne  hara- 
gudjék rám  ...  de  nem  titkolhatom  el  ön 
előtt,  hogy  fáj  azt  látnom,  hogy  önt  barátja 

annyira  áthatja  . . . s éppen  néhány  nap- 
pal a tőlem  való  válás  előtt  ...» 

A leány  elforditá  arczát. 

«Mily  kegyetlen  ön!»  viszonzá  hirtelen 
komolysággal  György.  « Sajnálja  tőlem  azt  a 
szerencsét,  hogy  szeretek  valakit  s jobb  sze- 
retne szomorúnak,  mint  kissé  elszántnak  és 
vidámnak  látni ?» 

«Nem  ! ó nem!»  monda  Paula  hirtelen. 
«De  előre  látom,  hogy  ez  utolsó  napokban 
magát  teljesen  barátjának  szenteli  s enge- 
met  egészén  el  fog  hanyagolni  ...» 

«Azt  ne  liigy j e » , szakitá  őt  félbe  György. 
«Azt  nem  hiheti,  Paula*. 

A leány  hitt  neki  s megszégyenítve  érzé 
magát. 

« Hívja  ide  barátját,  kérem»,  mondá  el- 
pirulva. 

A pap  arcza  elpalástolatlan  örömet  fe- 
jezett ki.  «Joachim!»  kiál tá  megfordulva, 
s hivólag  intett  a fiatal  papnak ; ki  köszöntve 
jött  Paulához. 

«Barátom.  Perkon  káplán}’,  Keinberg 
kisasszony*,  mondá  Harteck. 

A pap  ismét  meghajtá  magát. 

«Már  tegnap  volt  szerencséin  a kisasz- 
szonyt  látni »,  mondá  Perkon.  «Jó  darabig 
együtt  utaztunk*. 

« Arról  nem  is  szóltál  semmit»,  veté  közbe 
Harteck. 

« Hiszen  nem  tudtam,  hogy  a kisasszonyt 
ismered »,  viszonzá  a fiatal  ember.  «Persze 
gondolhattam  volna.  A falu  nem  olyan  nagy, 
hogy  mindenki  ne  ösmerje  egymást.  Már  ré- 
gebb idő  óta  Sz. -Jakabon  laknak  ?»  kérdé 
Paulától. 

A leány  igenlöleg  válaszolt,  s mivel 
Perkon  némi  felvilágosítást  kért  tőle  a vi- 
dék és  emberek  felől,  mindenfélét  elbeszélt 
neki,  a miről  gondolta,  hogy  érdekelheti  őt, 
s végre  azt  kívánta,  hogy  jól  érezze  magát 
uj  helyén. 

«Azon  nem  is  kételkedem »,  mondá  a 
fiatal  pap.  Igen  jól  érzem  itt  magamat,  s a 
tájék,  a falu,  minden  tetszik*. 

«Az  esperes  is?»  kérdé  Harteck  mo- 
solygva. 

« Miért  ne?  Bizonynyal  meglesziink  egy- 
mással.  Egyébiránt  előbbi  plébánosom  se  volt 
ám  angyal*. 

«Már  több  tanácsot  adtam  neked*, 
mondá  Harteck.  « Tapasztalás  által  okul  az 
ember  s azt  tanácsolom,  hogy  tégy  meg 


mindent,  a mit  én  tenni  elmulasztottam. 
Az  esperes  a hízelgést  szereti,  s unokahugá 
nak,  ha  kegyébe  akarsz  jutni,  kissé  udva- 
rolnod kell*. 

« Udvarolni?*  ismétlé  a másik,  s vállat 
vont.  « Ahhoz  ugyan  nem  értek*. 

Paula  rá  nézett.  Szép,  fiatal  arcza  na- 
gyon értelmesnek,  de  nagyon  romlatlannak 
is  látszék  . . . Bizonyos,  mondhatni  szűzies 
ridegség  honolt  e férfias  vonásokban,  e hi- 
deg, kék  szemekben.  « Hogy  nem  értesz  hozzá 
s nem  is  akarsz  érteni,  első  szavadra  elhi- 
szem*, gondolá  Paula. 

Tini  alattomban  hozzájuk  közelgett  és 
nénjére  támaszkodva  megállt;  egyik  kezében 
az  abroncsot  tartá,  mig  másik  karjával  át- 
ölelte Paula  karcsú  derekát  s az  idegen  pa 
pót  nyílt  gyermeki  tekintettel,  kíváncsian 
megnézte. 

« Hugóm*,  mondá  Paula  s magához  szo- 
ritá  a gyermeket.  «Adj  kezet  a tisztelendő 
urnák,  Tini*. 

A kis  lány  mosolyogva  s elpirulva  en- 
gedelmeskedék.  Perkon  meglehetős  egyked- 
vűen nézett  rá. 

«Ön  nem  barátja  a gyermekeknek?* 
kérdé  Paula  kissé  bosszúsan  amiatt,  hogy 
hugocskája  semmi  benyomást  se  látszék  rá 
gyakorolni. 

« Szeretem  a gyermekeket*,  mondá  a 
kérdezett,  ^föltéve  természetesen,  hogy  jól 
vannak  nevelve,  nem  henyélnek  s mindenek 
fölött  engedelmeskednek*. 

« Ilyen  példaképe  vagjr-e  a tökéletesség- 
nek, Tini?*  mondá  Paula  kis  húgának.  A 
gyermek  nyakára  szoritá  állát  s ajkát  bi- 
gyeszté.  Az  uj  tisztelendő  ur  sehogy  se  tet- 
szők neki. 

« Kissé  daczosnak  látszik*,  jegyző  meg 
az  utóbbi.  «Jól  tanul-e?» 

«Ő  a legjobb  tanuló*,  mondá  Paula,  «és 
hogy  daczos  volna,  eddig  még  senki  se  ta- 
pasztalta*. 

A fiatal  pap  válaszolni  akart  valamit, 
de  Harteck  gyöngéden  megérintő  karját  s 
szemével  kérte,  hogy  hallgasson.  Szünet  kö- 
vetkezék  be  . . . Mire  Perkon  igy  szólt : Elég 
soká  tartóztattuk  fel  a kisasszonyt,  nem  volna 
jó  távoznunk?* 

(Folyt,  köv.) 

BÁRÓ  EÖTVÖS  JÓZSEF. 

(Magyar  Könyvesház.  Kiadja  Aigoer  Lajos. XIII.  folyam, 
5 — 7.  szám.  Báró  Eötvös  József.  Irta  Ferenczi  Zoltán) 

(Folyt) 

IV. 

Azzal  kapcsolatban,  a mit  Eötvös  nagy 
művéről,  A XIX.  század  uralkodó  eszméinek 
befolyása  a társadalomra  — mond,  mi  sem 
mulaszthatjuk  el,  hogy  egyet-mást  most, 
mikor  a mű  sok  napi  kérdés  által  fontossá- 
gában újra  nyert  és  a megindult  uj  kiadás 
következtében  ismét  az  irodalom  piaczára 
került,  el  ne  mondjunk.  Ferenczy  is  sokat 
foglalkozik  e művel.  Könyvének  egyik  leg- 
terjedelmesebb részét  ennek  szenteli  és  bár 
ismeri  a mű  minden  részletét  és  ismeri  Eötvös 
működését  is,  e művel  szemben  nem  nagyon 
tartózkodó  őt  ama  iskola  egyik  legkiválóbb 
harczosának  mondani,  a melyet  nálunk  dok- 
trinairenek  szokás  nevezni. 

Xem  taglaljuk  e fogalmat  hosszasabban. 
De  mi  még  eddig  — üdvére  a magyar  po- 
litikának — nem  találtuk  meg  ama  lelkes 
politikai  iskolában  sem,  mely  tollal  is  küz- 
dött elvei  mellett,  azt  a jellemző  vonást, 
mely  őt  doktrínái renek  qualifikálná.  Sem 
Eötvös  nem  volt  az,  sem  az  az  iskola,  mely 
leginkább  hasonlít  a doktrinairekhez,  s mely 
nálunk  a czentralisatió  mellett  küzdve  a 
rendszeres  parliamentnek  volt  megalapítója. 

A doktrínáim  ek  egy  hitvallása  van  : az 
elv ; egyetlen  eszköze : a logika.  A következ- 
mény hibáit  nem  látja,  és  neki  csak  is  az  a 
jó,  a mit  a logika  következetesnek  vall. 
Eötvös  is  hitt  ugyan  elveiben  és  vas  logiká- 
val bizonyított  és  következtetett;  de  nem 
volt  soha  absztrakt  logikus.  Álláspontjához 
nem  kötötte  az  igazságot  megvilágithatatlan 
fanatismussal ; számolt  a helyzettel  és  a kö- 
rülményekkel ; megalkudott  a történelemmel 
is  és  a legpraktikusabb  napi  politikusoktól 
csak  az  különböztette  meg,  hogy  szerette  a 
nagy  perspektívákat,  ismerte  a történelmet 
és  sohasem  az  egyest  látta,  hanem  az  összest 
és  az  egész  emberiséget. 

Ez  az  oka  talán,  hogy  pártot  nem  ve- 
zérelt, s nem  is  vezérelhetett  volna;  az  esz- 
mék embere  volt  és  könyvet  irt  annak  bebi- 
zonyítására, hogy  mi  lesz  hazájából,  ha  az 
egyén  jogkörének  megadjuk  az  állam  köte- 
lékeiben a maga  jogos  határait.  Ezt  fejte- 
geti és  azokat  a kérdéseket  bonczolgatja, 


melyek  az  elv  köré  csoportosulnak.  Nem  ra- 
gaszkodik itt  módszerhez.  Sokat  tanult  e 
tekintetben  Bacontól  és  hallgatagon  nyögi 
Hegel  jármát  is  és  bár  határozottan  az  in- 
duktív módszer  követőjének  vallja  magát, 
válogatás  nélkül  van  benne  minden,  mely  az 
egyéniség  fogalmának  bizonyítására  alkalmas 
eszközül  kínálkozik.  Az  egyéni  szabadság 
elve,  az  ö politikai  nagy  hitvallásának  alapja. 
Az  állam,  mint  ilyen,  csak  mint  az  egyéni 
szabadságnak  biztosítéka  szerepel  és  ennek 
folytán  mi  természetesebb,  minthogy  megszo- 
rítandó a kör,  melyen  belül  az  állam  auto- 
nómiáját gyakorolja.  Eötvös  szerint  megszo- 
rítandó az  állam  nagy  hatalmi  köre  s az 
önkormányzat  elve  mindenben  alkalmazandó, 
a mi  az  államot,  mint  egészet  nem  érdekli. 

Az  egyéni  szabadság  lenne  tehát  éltető 
eleme  Eötvös  államának,  melyben  megszűn- 
nék az  antagonismus,  mely  ma  az  állam  és 
társadalom  között  fönn  áll.  A politikai  ön- 
kény elvesztené  csábitó  erejét.  Az  egyéni 
szabadságot,  Eötvös  úgy  hiszi,  hogy  mindenki 
többre  becsüli  a hatalomnál.  Védi  is  az  egyén 
jogát  úgy,  és  annyi  lelkesedéssel,  mint  azt 
maga  Stuart  Mill  sem  védte. 

Eötvös  nagy  politikai  tanulmánya,  mely 
neki  reményt  és  vigasztalást  hozott,  ma  talán 
érdekesebb,  mint  volt  valaha. 

(Folyt,  köv.) 


BÉLLÉ  ISLE  GABRIELLA. 

(Szinmű  5 felvonásban.  Irta  Dumas  Sándor.  Fordította: 
Csáky-Bolza  grófné.  Uj  szereposztással,  május  hó  s2-én 
került  szinre,  a nem.  éti  színházban.) 

» 

Majdnem  általános  volt  a napi  lapok 
hasábjain  az  a nézet,  hogy  kár  volt  fölele- 
veniteni  a 30-as  évek  szívesen  látott  darabját, 
mert  nagyon  avas  már,  és  drámai  erének 
vérlüktetése  azokhoz  az  igényekhez,  melye- 
ket érdekes  színi  estélyhez  manapság  mi  kö- 
tünk, legalább  is  áll  oly  távolságnyira,  mint 
az  öreg  Dumas  meg  a üatal  Dumas  társa- 
dalmi bibliája  egymáshoz. 

Nem  akarták  ezzel  azt  is  mondani,  hogy 
az  a mód,  melyen  a két  Dumas  hirdette  ta- 
nait, határpontot  jelöl  az  irodalomban,  s na- 
gyon távol  esnek  egymástól.  Valóban  nincs 
is  nagy  korkülönbség  a kettő  között  és  ha 
azt  az  időpontot,  melyben  az  öreg  aratta 
diadalait,  a üatal  legutolsó  babérkoszorújáig, 
sok  irodalmi  esemény,  sőt  nevezetes  fordulat 

jellemzi  is,  egyik  sem  olyan,  mely  korszakot 
jelül  és  egyik  sem  olyan,  mely  szorosabban 
fűződnék  a két  Dumas  bármelyikének  nevé- 
hez. Az  öreg  romanticzizmusát  túlharsogták 
a nagy  napok  küzdelmeinek  riadói:  a fiatal- 
nak merész  reményei  csak  az  elsők  egyike, 
Kik  vakmerő  kézzel  hirdetgetik  egy  bátor 
és  tnlságosan  józan  társadalmi  világ  nézeteit 
és  hitvallását,  s az  írói  külalakot  illetőleg 
volt  a romantikusoknak  az  öreg  Dumasnál 
sokkal  jelesebb  és  a naturalistáknak  a fiatal- 
nál sokkal  kiválóbb  képviselője. 

De  azért  azt  mondani,  hogy  az  üreg 
Dumas  színműveinek  drámai  folyását  kevés 
érdek  viszi  tova,  legalább  is  léha  Ízlésre  mu- 
tat. Igaz,  hogy  az  ö darabjai  még  nem  ké- 
szültek úgy,  mint  azok,  melyeknek  egyik 
nevezetessége  a fiatal  Dumas  «Bagdadi  her- 
czegnö»-je.  Ö még  nem  értett  ahhoz,  miként 
kell  színművet  az  idegek  mesterségszerü  iz- 
gatásával érvényre  juttatni;  de  azért  Béllé 
Isié  kisasszony  sorsa  részvétet  keltő  és  mi 
részünkről  mindenkor  ürömestebb  látjuk  a 
cselekvény  lassan  pördíilő  kocsijának  kere- 
keit, mint  a szenvedélyek  torzképeit,  melyek 
csak  akkor  bírnak  élettel,  ha  a színésznő 
idegeit  nem  sajnálva,  színpadra  viszi.  Az  is 
igaz,  hogy  mi  már  elszoktunk  a színpadi  fo- 
gások olyan  hatalmától,  mint  a minőt  ép 
Dumas  is  használ  a Béllé  Isié  Gabriellában, 
és  majdnem  idegenen  vesszük,  hogy  tollvo- 
nások nem  ismerése,  színműben,  a hol  a cse- 
lekvény folyása  emberéletet  menthet  és  zúz- 
hat össze,  nagy  szerepet  játszék;  de  azért 
azt  mondani,  hogy  penészes,  legalább  is 
annyit  jelent,  mint  dramaturgiai  leczkéket  a 
naturalisták  legújabb  drámáiból  meríteni  és 
azt  mondani,  hogy  semmi  sem  jó,  mely  köny- 
nyeket  nem  facsar  szemeinkből,  vagy  a ki- 
merülésig nem  kaczagtat.  Ha  következteté- 
seket vonnánk  abból,  a mit  a napi  lapok 
csekély  kivétellel  Béllé  Isié  Gabrielláról  mon- 
dottak, nagyon  kevés  hiányoznék  abból,  hogy 
semmi  sem  jó,  a mi  nem  kavarja  fel  a szen- 
vedélyt egészen  odáig,  a hol  a természetes- 
ség rovására  a túlságos  kezdődik  s semmi  sem 
érdekes,  a hol  legalább  is  egy-két  ember  sorsa 
fölött  nem  függ  az  élhetés  damokles-kardja. 

Nem  tagadjuk,  hogy  Béllé  Isié  Gabriel- 
lában sok  olyan  van.  a mit  mi,  keresve  a 
történelmi  háttérrel  biró  szimüvekben  is  azt, 
a mi  a történelmi-kor  határain  túl  ccak  is 
az  embert  érdekli,  ma  már  elavultnak,  naiv- 


nak tarthatunk:  de  ez  még  épen  nem  esik  a 
dráma  rovására.  Minden  kornak  meg  vannak 
divatjai  és  erkölcsei,  melyeket  a költőnek 
ignorálnia  nem  szabad,  ha  a jellemzetességre 
bármi  tekintetben  is  igényt  tart.  Ezeket 
tarthatja  egy  utókor  naivnak,  de  azt  mon- 
dani, hogy  maga  a mű,  mely  a kornak  is 
képe,  e miatt  elavult,  több,  mint  naivság.  Ha 
a mellék  accidentiáknak,  ifielyek  egy  drámá- 
ban szerepelnek,  nézeteinkhez  való  viszonyát 
tekintenék  határozónak  sorsára,  elavultnak 
kellene  tartanunk  magának  Shakespearenek 
igen  sok  remek  művét. 

Ne  akarjon  azonban  e védelem  egyúttal 
védelem  lenni  a Béllé  Isié  Gabriella  gyön- 
géi iránt,  csak  elhamarkodottságát  akartuk 
jelezni  annak  a nézetnek,  mely  ósdiasnak, 
avasnak  bélyegezte  és  majdnem  kihivólag 
kérte  számon  a fölelevenités  jogalapját  a 
nemzeti  színház  igazgatóságától.  Mi  nem  tart- 
juk e felújítást  kárhoztatandónak,  bár  nem 
tartjuk  magát  a darabot  sem  tökéletesnek. 

Béllé  Isié  Gabriella  cselekvénye  a kö- 
vetkező: De  Prie  inarquisné  a legszelleme-  • 
sebb  bosszút  akarja  régi  barátján,  Eichelieu 
herczegen  kitölteni.  A herczegnek  gyöngéd  5 
viszonya  volt  a marqujsnéval,  a melyből  ; 
mindketten  nagyon  szellemesen  kigyógyultak. 
De  hát  a marquisné  minden  fensősége  mel-  ; 
lett  is  csak  asszony,  s a látszólagos  megeny-  ‘ 
hiilés  alatt  ott  rejtegeti  a bosszú  tőrét.  Nem 
lesz  az  véres;  de  eléggé  pikáns  arra,  hogy  j 
a herczeget  kihozza  sodrából  és  kiüsse  abból 
a nyugodt,  majdnem  tolakodó  elbizakodott-  J 
Ságból,  melylyel  a nők  gyöngéire  számit  es  \ 
a melynek  következtében  most  is  arra  fogad, 
hogy  a legelső  nőtől,  kivel  találkozik  huszon- 
négy óra  alatt  légyottra  kap  meghívót  há-  á 
lószobájába. 

Az  a nő,  kit  a fogadás  legjobban  meg- 
illet Béllé  Isié  Gabriella,  ki  a herczeggel 
már  Versaillesban  megismerkedett  és  ismerve  . 
nagy  befolyását  az  udvari  körökben,  úgy-  f 
szólván  tanácsára  jött  a marquisnéhoz,  mint 
a miniszterelnök  befolyásos  nejéhez,  hogy 
megtegyen  mindent  szerencsétlen  apja  és 
fivérei  kiszabadítására  a Bastilleból.  A mar- 
[ quisné  szívesen  fogadja  a kisasszonyt  és 
sorsa  iránt,  miután  azt  a marquis  is  pártfo- 
golja, részvéttel  viseltetik.  Nem  fárad  ugyan 
sokat  az  apa  és  testver  rablánczainak  meg- 
oldása körül,  de  sokat  Ígér  és  miután  tudo- 
mására jut  az  elbizakodott  fogadás,  még  ba- 

rátnőjének  is  fogadja  a kisasszonyt.  Házába 
költözteti ; tulajdon  háló  termei  egyikét  ren- 
dezteti  be  számára,  hogy  a fogadás  megnye- 
rése a herczegre  annál  ingerlőbb,  rá  nézve 
annál  győzedelmesebb  legyen. 

Van  még  egy  harmadik  személy,  kinek 
tudomása  van  a fogadásról  s ez  d’Aubignyi 
lovag,  Béllé  Isié  kisasszony  jegyese.  0 az 
előszobából,  hova  a marquisné  kitüntető  kegye 
adott  neki  engedélyt  megjelenni,  hallja  a fo- 
gadást és  nemesi  distinktióval  vállalkozik 
annak  tartására,  ügy  látszik  szeret,  de  sze- 
relménél nem  kevésbé  tartja  nagynak  jegyese 
becsületét  és  a maga  nemesi  rangját.  Lenyug- 
vás előtt  jegyesénél  van  és  csak  arra  kéri, 
hogy  ne  fogadja  el  távozása  után  a hercze- 
get.  De  hát  mért  nem  mond  többet  is  ? . . . 
Tiltja  a becsület  és  a lovagiasság!  . . . Kár 
volna  ugyan  többet  is  felfödöznie  a leány 
előtt;  Ígéreténél  akkor  sem  nyújthatna  töb- 
bet biztosítékul,  mert  neki  most  hallgatás 
jut  sorsául:  esküvel  fogadta  a marquisnénak, 
hogy  mig  Bourbonne  miniszterelnök,  soha 
senkinek  sem  árulja  el,  hogy  azt  az  éjt,  me- 
lyet mindenki  hite  szerint  De  Prie  marquisné 
kastélyában  töltött,  apjánál  virrasztotta  át. 

És  jő  az  éj  és  a lierczeg  toppan  a szo- 
bába. Boldog  és  hiszi,  hogy  a fogadást  már 
megnyerte.  Elbizakodva  dob  le  bizonyságul 
egy  jegyecskét  a lent  leselkedő  jegyesnek  és 
égő  vágygyal  tapogatódzik  a mellék  háló- 
szoba ajtajáig,  melyen  a marquisné  a homály- 
ban ép  e perczben  suhant  be.  D’Aubigny 
megcsalatottnak  tudja  magát;  Richelieu  dia- 
dalmat  ül,  hívén,  hogy  Béllé  Isié  kisasszony 
kegyeit  élvezte;  De  Prie  marquisné  pedig  az 
igazi  győző  babérjával  megy  Párásba  — 
mulatni. 

Oh,  ez  a párisi  ut,  ez  végzetesebb  min- 
dennél, mert  d’Aubigny  számon  kéri  menny- 
asszonyától az  éjt  és  ez  nem  mondhat  neki 
semmit ; a marquisné  engedelmével  talán  őt 
egyedül  felvilágosíthatná,  de  az  Párisban  van. 
Döntsön  hát  a sors.  D'Aubigny  párbajra 
készti  Richelieut.  Koczka  dönt  közöttük  és 
d’Aubignynak  kell  meghalnia. 

Mielőtt  a halálba  menne,  elhozza  végren- 
deletét jegyesének,  ki  szűzies  ártatlanságában 
semmiről  sem  tudva,  kétségbeesve  ájul  vőle- 
gényei karjai  közé,  honnan  azonban  nem 
kell  neki  többé  ki  se  bontakoznia,  mert  jön 
a hir,  mely  elmondja,  hogy  Bourbonne  már 
nem  miniszterelnök,  de  jön  maga  is  a her- 


czeg,  bevallva,  hogy  hazudott,  mert  az  a nő, 
kinek  kegyeit  élvezve  azt  a végzetes  éjt 
De  Prie  marquisné  kastélyában  töltötte,  az 
maga  a marquisné  volt. 

E vázlatos  mese  is  tanúság  a mellett, 
hogy  a darab  lényeges  gyöngéje  sem  az  el- 
avultságban, sem  a színpad  fogásainak  naiv 
használatában  nem  rejlik.  Talán  kissé  sok 
is,  a mit  Dumas  ez  utóbbinak  juttat  szere- 
pül. Mi  épen  azt  tartjuk  hibának,  hogy  sok 
helyt  nem  is  a szenvedélyekből,  hanem  szín- 
padi helyzetekből  és  időtől,  vagy  mondjuk 
jobban  a függöny  föl-  és  legördülésétől  füg- 
gően olyan  elhatározó  dolgok  is  történnek, 
melyek  sorsot  intézöleg  folynak  be  a darabra 
és  egyénekre.  Ez  által  sokat  vesztenek  a 
jellemek  önállóságukból,  vagy  mondjuk  érett- 
ségükből arra,  hogy  cselekvésüket  teljesen 
öntudatuknak  számíthassuk  be.  Richelieu  her- 
czeg  inkább  csak  a kedvezően  eléje  siető 
helyzetnek  ura,  mint  tulajdon  erejének  kor- 
mányosa. D’Attbignyban  is  kevés  az  erély  és 
nem  a szenvedély,  hanem  a helyzet  vakítja; 
mig  Béllé  Isié  kisasszony  csak  labda,  a helyzet 
és  a marquisné  szeszélyes  kezeiben.  És  maga 
a marquisné  sem  mindvégig  ura  magának. 
Tulajdonképeni  bukását  nem  a mű  aktiójának 
tulajdoníthatja,  nem  is  annak  keretében  fo- 
lyik le;  ö kegyvesztetté  lesz,  mert  férjét  a 
kormány  szeszélye  leüti  a trónról. 

Üdítő  hatású  e gyöngék  mellett  a dia- 
lóg. Szellemesebb  és  szabatosabb  nyelvet, 
mint  van  a Béllé  Isié  Gabriellában,  ritkán 
hallottunk  színpadról.  Szavai  kimértek  és 
még  hangsúlyukkal  is  festenek.  A mondatok 
konstrukcziójában  van  a lelki  állapotok  ár- 
nyékolása és  szellemes  mondások  göngyöl- 
getik  be  a cselekvényt.  Az  aktio,  nagy  hibá- 
jául a darabnak,  csak  ritkán  lép  föl  határo- 
zottsággal, szellemes  csevegés  között  halad 
tova  minden,  mint  a hogy  a marquisné  kas- 
télyában a 18-ik  század  parókás  tizedében 
máskép  nem  is  történhetett  volna. 

A szereplők  mind  dicséretesen  állták 
meg  helyöket.  Helvey  Laura  (De  Prie  mar- 
quisné) sok  elegancziával  és  finom  distinc- 
tióval  játszott.  Méltó  partnere  volt  Náday 
(Richelieu  herczeg),  ki  mellett  méltó  tapsokat 
aratott  P.  Márkus  E.  (Béllé  Isié  Gabriella) 
és  Mihály  fi,  (d’Aubigny  lovag).  Jók  voltak 
kis  szerepeikben  Kőrösmezei  és  Egressy. 

Dr.  Serényi  Pál. 

IRODALOM  ÉS  MŰVÉSZET. 

Az  olasz  stagione.  Mierzwinszky  László  f.  hó 
22.  és  28-án  folytatta  vendégjátékát  a népszínházban 
és  pedig  ezúttal  hatalmas  partnerrel : Lucca  Pauliná- 
val. Színre  került  először  a «Troubadour»,  azután  a 
«Hugonották».  — Mint  előre  látható  volt,  mind  a 
három  előadás  közül  legjobban  sikerült  a «Trouba- 
dour».  A népszínház  szerényebb  keretébe  ez  a kis 
igényű  olasz  opera  még  legjobban  beleillett,  a társulat 
is  jobban  megállotta  helyét,  miután  a maga  elemében 
mozoghatott.  Sőt  Padilla  baritonista,  a ki  Teli  klasz- 
szikus  szerepében  sok  kívánni  valót  hagyott  fönn,  a 
legnagyobb  mérvben  meglepte  a közönséget  Luna  gróf 
románczának  gyönyörű  előadásával.  Nem  emlékszünk, 
hogy  e telivér  olasz  áriát  valaha  szebben  hallottuk 
volna  énekelni.  Perczekig  tartó  taps  és  ismételtetés 
volt  jutalma.  Lucca  Paulina,  e világhírű  énekesnő,  a 
ki  Leonórát  énekelte,  bevégzett  művészetével  és  ge- 
niális  játékával  rendkívüli  sikert  aratott,  ép  úgy  ter- 
mészetesen Mierzwinszky,  a «legmagasabb»  tenor.  Az 
olvadékony  bájt,  melylyel  a Troubadour  Leonórát  meg- 
nyeri, nem  találtuk  ugyan  meg  hangjában,  de  annál 
hatalmasabb  volt  az  erős  szenvedélyek  kifejezésében. 
A hires  strettával,  továbbá  az  anyjával  való  jelené- 
sekben érte  el  a legnagyobb  hatást.  A többi  szerep- 
lőkről legjobb,  ha  hallgatunk.  — A három  előadás 
közül  az  utolsó  és  egyszersmind  a leggyöngébb  a 
«Hugonották»-é  volt.  E gyönyörű  operát  iskolázott 
zenekar  és  ensemble  nélkül  egyszerűen  nem  lehet  él- 
vezni. Legyen  bár  Raoul  Mierzwinszky  és  Valentina 
Lucca,  az  összesek  sokkal  inkább  dominálják  az  ope- 
rát, semhogy  két  főszemély  páratlan  művészete  kár- 
pótlást nyújtson  a többiek  silányságáért.  Különben  a 
két  világhírű  énekes  sem  elégített  ki  oly  mértékben, 
mint  a «Troubadour»  bán.  Valentin  magas  fekvésű 
szerepét  Lucca  nem  győzte  úgy  hanggal,  mint  Leo- 
nóráét és  a III.  felvonás  duettejében  sajnálattal  nél- 
külöztük a három  taktuson  át  kitartott  C-t.  A IV.  fel- 
vonásban azonban  geniális,  igazi  drámai  bensőséggel 
áthatott  játéka  s előadása  nagy  sikert  biztosított  szá- 
mára. Mierzwinszky  egy  pár  hatalmas  C-vel,  sőt  két 
Ízben  Cis-sel  lepte  meg  az  ámuló  közönséget,  de  a 
vagy  duette-ben  Valentinnal  tökéletesen  hiányzott  a 
szerelem  extazisa.  Hogy  sokat  tapsolták,  azt  felesle- 
ges mondani,  a nagy  közönség  mindig  tapsol  az  erő- 
sen kivágott  utolsó  hangoknak  s ehhez  Mierzwinszky 
jobban  ért,  mint  bármely  ma  élő  tenorista,  Russel  k.  a. 
(Valois  Margit)  kissé  színtelen  volt  és  még  ennél  is 
rosszabb  Hauser  k.  a.  (apród).  Padilla  szokott  nemes 
ízlésével  énekelte  Nevei  s kis  szerepét.  Pinto,  Scolara 
stb.  nem  léptek  ki  az  olasz  stagione  rendes  keretéből. 

(m). 

A m.  tud.  akadémia  f.  hó  27-én  délután  zárt 
összes  ülést  tartott,  melyen  a vasárnapi  közgyűlés 
napirendjét  következőleg  állapították  meg:  1.  Elnöki 
megnyitó  Pulszky  Ferencz  t.  tag.  2.  Titkári  jelentés 
az  akadémia  múlt  évi  munkásságairól  3 Emlékbeszéd 
Lónyay  Menyhért  fölött,  mondja  Trefort  Ágoston.  4. 
Fodor  József  értekezése:  A hosszú  élet  föltételei.  El- 
döntötték ezután  a pályázatokat.  A határozókra  ki- 
tűzött pályakérdés  jutalmát  (1000  frt)  Simonyi  Zsig- 
áimul dr.  lev.  tag,  a 15  aranyos  Sámue'-dijat  Tömlő 
Gyula  nyerte.  Dicséretben  részesültek  ezenkívül  Ba- 


lassa József  («Szóvégző  önhangzók*),  Kardos  Albert 
(Göcseji  nyelvjárás),  Körösi  Sándor  (Olasz  kölcsön- 
szók),  és  Patrubány  Lukács  (Örmény  tanulmányok). 
A II.  osztály  a 200  aranyas  nagy  jutalmat  Lukács 
Béla  és  Schnierer  Aladár  közt  ajánlotta  fölosztatni, 
mihez  az  összes  ülés  is  hozzájárult.  A Marczibáuy i- 
jutalmat  Beöthy  Leó  kapja.  A Gorove-dijra  (100  arany) 
egy  munka  («A  hazai  és  külföldi  iskoláztatás  törté- 
nete a 17.  században*  érkezett,  mely  meg  is  kapja  a 
jutalmat.  A mű  szerzője  Hellebront  Árpád.  Az  Olt- 
ványi-féle pályadijat  («Pálosok  története*)  Kossutány 
Ignácz  érseki  liczeutni  tanárnak  adják  ki.  A Fáy- 
alapitványra  9 munka  pályázott,  de  itt  nyerő  nincs. 
Az  I.  osztály  következő  uj  pályadijakat  tűzte  ki : A 
Gorove-alapitványból  (100  arany).  Az  eszthetika  tör- 
ténete az  ó-  és  középkorban ; Bulyovszky-alapitvány 
(200  frt  ódái  költeményre.  A Teleky-jutalomra  1887-re 
szomoiujátékok  pályázhatnak.  Megemlitjtik  még,  hogy 
Pauler  Tivadar  az  alelnöki  állásról  egészségi  okokból 
lemondott  és  hogy  a levelező  tagok  közé  beválasz- 
tották Hegedűs  Sándor  urat. 

Hugó  Viktor.  Hugó  Viktor  hült  teteme  három 
napig  lesz  az  Arc  de  ttíomphe  de  l’étoile  alatt  köz- 
szemlére kitéve.  A temetés  valószínűleg  hétfőn  fog 
végbemenni  és  e nap  nemzeti  gyász  napja  lesz.  Hugó 
Viktor  utolsó  óráiról  a következőket  Írják  Párisból : 
Kora  reggeltől  fogva  a beteg  sokat  panaszkodott  ne- 
héz lélegzésről ; ismételten  fölegyenesedett  ágyában  s 
levegő  után  kapkodott.  Unokái  sirva  állották  körül  s 
ő töbt  szőr  kezét  nyújtotta  nekik.  <dsten  veletek !» 
sóhajtotta  halkan.  Nyomban  ezután  eszméletlen  álla- 
potba esett,  vonásai  eltorzultak,  de  a halálküzdés  még 
eltartott  vagy  másfél  óra  hosszat.  Kevéssel  fél  óra 
után  Hugó  Viktor  örökre  behunyta  szemeit  Vulpian 
tanár  oda  nyilatkozott,  hogy  a 83  éves  aggastyánnak 
olyan  szervezete  volt,  mint  egy  40  éves  embernek. 
Dalon  gipszlenyomatot  készített  az  elhunyt  arczárói, 
Nadar  pedig  lefényképezte.  A nemzeti  könyvtárnak 
szánt  könyvek  Hugó  Viktor  hálószobájában  nagy 
szekrényben  vaunak  elhelyezve.  A hátrahagyott  kéz- 
iratok száma  tetemes.  Hugó  sírjánál  az  eddigi  meg- 
állapodás szerint  Massime  du  Camp,  Coppée  és  Les- 
seps  fognak  beszédeket  mondani.  A kamara  t.  hó 
28-iki  ülésén  Fiocpiet  elnök  meleg  szavakban  emléke- 
zett meg  Hugó  Viktorról.  Brisson  miniszterelnök  in- 
dítványozta, hogy  a temetési  üunepiességekre  20  000 
franknyi  hitel  szavaztassák  meg.  A kamara  ezt  az 
indítványt  415  szavazattal  3 ellenében  elfogadta.  Hugó 
Viktor  hült  tetemeit  a Pantheonban  helyezik  örök 
nyugalomra.  A nagy  költő  végiendeletében  meghagyta, 
hogy  hagyatékából  ötvenezer  frankot  osszanak  ki  a 
szegények  között.  Megemlítjük  még,  hogy  a magyar 
Írók-  és  művészek  tár>asága  a következő  részvéttáv- 
iratot küldte  franczia  nyelven  Hugó  Viktor  családjá- 
nak : «A  magyar  Írók  és  művészek  társulata  mély  fáj- 
dalmát és  részvétét  fejezi  ki  a század  legnagyobb 
költőjének,  a szabadság  és  béke  halhatatlan  aposto- 
lának és  hősének,  a magyar  nemzet  barátjának  : Hugó 
Viktornak  halála  alkalmából;  a magyar  közönség  örök 
hálával  adózik  a szabadság  költői  megváltója  emlé- 
kének. A magyar  irók  és  művészek  társasága*. 

Szerkesztő  : Ábrányi  Emil.  — Kiadó : Aigner  Lajos. 


Pallas  részvénytál  saság  nyomdája. 

DALMA DY  GYŐZŐ. 

Dalmady  lyrája  nemcsak  határozott  köl- 
tői bélyegét  viseli  magán,  de  külön  irány, 
agy  szólván  külön  iskola  képviselője  újabb 
lyrai  költészetünk  fejlődésmenetében.  Az  idea- 
lizmus zászlaját  lyrai  költőink  közt  ma  már 
egyedül  Dalmady  lobogtatja.  Költészete  az 
egyezményes  magyar  bölcselet  kivirágozásá- 
nak  tekinthető  és  egy  megváltozott  kornak 
az  ideál  és  reál  kölcsönös  áthatását,  az  élet- 
harmónia  eszményét  (Hetényi  János)  hirdeti. 
A filozófiai  eszmék,  melyek  nálunk  az  elmé- 
ket a negyvenes  és  ötvenes  években  bevilá- 
golták,  a közszellemből  már  rég  eltűntek,  de 
menedéket  kerestek  és  találtak  egy  ihletett 
dalnok  lelkében,  ki  nem  csak  a végenyészet- 
töl  óvta  meg  őket,  de  kedélyének  tiszta  me- 
legével az  elhiilt  és  ellenséges  környezetben 
is  uj  és  igazi  életre  tudta  kelteni. 

Dalmady  költeményei  két  kötetben  je- 
lentek meg  (Tettey  Nándor  kiadása,  1876). 
Lapjainkban  azóta  sűrűén  megjelent  költe- 
ményei bizonyára  szép  kötetet  tennének  és 
sajnálnunk  kell,  hogy  a költő  összegyűjtve  j 
nem  adta  ki,  mert  ezek  fejlődés  menetének  j 
egy  újabb  epocháját  jelölik  és  pályájának  — 
úgy  látszik  — delelő  ivét  zárják  magukba. 
Költészetének  nemzeti  irányzata  legalább 
ezekben  jut  legerősebb  kifejezésre. 

Lyrájának  három  főága  közül  (szerelmi, 
családi,  politikai)  először  szerelmi  költészetét 
vesszük  szemügyre,  mert  ebben  rokonszenves 
költői  egyéniségének  minden  alapvonását  föl- 
ismerhetni. A mint  először  ejti  ki  a «sze- 
retlek*  szót,  hangja  egyszerre  megváltozik 
vagyis  jobban  mondva,  akkor  kapja  meg 
csak  a költészet  valódi  hangját.  E fordulatot 
a «Szeretek,  szeretek*  czimü  dal  jelzi,  mely- 
nek bekezdése  mindjárt  milyen  jellemző: 

Szeretek  ! szeretek ! 

Egy  angyalt  szeretek ! 

Bűnössé  lettem -e? 

Avagy  szentté  leszek? 


Csak  az  erkölcsi  idealizmus  veti  fel  ezt  a 
kérdést  mindjárt  a szerelem  kapujánál.  A 
felelet  aztán  csakis  ilyen  lehet: 

Mintha  nem  is  a földön  járnék  ! 

Mintha  emelne  valami! 

Emeli  az  égbe  ...  Ez  az  erkölcsi  idealiz- 
mus részben  a költő  jellemében  gyökeredzik, 
de  egyszersmind  érezhető,  hogy  a nevelés 
által  megszerzett  valami  és  ennyiben  nem 
válik  a költészet  előnyére. 

Valami  hasonló  áll  a Mária-eszményre 
nézve  is,  mely  kezdetben  nagy  szerepet  ját- 
szik Dalmady  szerelmi  költészetében.  A nő 
nála  kezdetben  nem  is  más,  mint  maga  a 
Mária-eszmény  és  csak  később  válik  valóban 
nővé.  Kiérezni  ezt  már  az  « Imádkozó  hölgy* 
czimü  korábbi  szép  lyrai  rajzából,  de  még 
inkább  az  «0  és  az  estharang  »-ból,  mely 
utóbbiban  a szerelem  és  vallásos  érzület  leg- 
szebben olvad  össze.  Álljon  itt  bizonyságul  a 
vers  három  utolsó  szaka: 

A templomnak,  mely  közel  áll  vala, 

Egy  perczre  sem  nyilék  meg  ajtaja, 

Mégis  minden  az  látszott  kérdeni : 

Nem  onnan  jött-e  ki? 

Mert  ki  látta  e kedves  gyermeket, 

Ama  fényes  lényre  emlékezett, 

Kit  oly  sokszor  keresett  tel  a kín 
A templom  falain! 

Eget,  földet  tévedésbe  hozott, 

Az  estharang  csengni  kezdett  legott, 

És  megeredt  mindenütt  az  ima: 

«Üdvözlégy  Mária !» 

így  a költő  szerelme  kezdetben  inkább  csak 
valami  neme  az  imádásnak.  Ez  nyiltan  ki  is- 
van  mondva  a következő  sorban : 

Az  imádás  több,  mint  a szerelem. 

Minél  jobban  emeli  ki  a költő  a szere- 
lem égies,  ideális  elemét,  annál  nehezebb  lesz. 
aztán  az  érzéki  elem  behozatala,  mert  az. 
utóbbi  az  időt  meghazudtolni  látszik. 

A költő  képzeletével  kedvesét  egészen 
felragadja  az  ideál  világába,  angyallá  teszi. 
Erre  nézve  idézem  Dalmadynak  egy  igazán 
mintaszerű  versét: 

A bölcső,  melyben  ringatták, 

Rózsafából  készülhetett; 

A vánkos,  melyen  feküvék, 

Liliomokból  lehetett; 

A levegő,  melyet  beszitt, 

Imádságot  hordozhatott ; 

A szoba,  hol  növekedett, 

Kápolnául  szolgálhatott. 

Orczáiban,  mintha  ama 
Rózsafa  hajtott  volna  ki; 

Tisztábbak  a liliomnál 
Elméjének  gondolati ; 

A szellő,  mely  ajkához  ér, 

Áldást  viszen  onnan  tova; 

A szoba,  hol  megjelenik 
Kápolnává  lesz  általa. 

A legtöbb,  a mi  a lovagkori  szerelemben 
foglalt  ellentétről  elmondatott,  ráillik  Dal- 
mady  szerelmi  lyrájára  is,  vagyis  inkább  annak 
első  részére.  Mikor  az  égies,  boldogságos 
fényt  már  épen  megsokalni  kezdjük,  akkor 
jelen  meg  a « Legelső  felhő » a szerelem  egén, 
mely  uj  fordulatot  jelent  Dalmady  szerelmi 
költészetében. 

Már  előbb  is  az  érzéki  elemnek  egy-egy 
versben  való  nyilvánulása  sokat  enyhített  az 
idealizmus  egyoldalúságán.  De  hogy  ez  a 
szerelem  milyen  igaz  s mély,  az  csak  az  em- 
lített fordulat  után  tűnik  ki.  «A  legelső  felhő  > 
után  csakhamar  beáll  a szerelmi  szakadás 
és  vele  együtt  majdnem  mind  az,  a mi  a 
hármóniából  még  hiányzott.  A fényhez  jő  az 
árnyék,  a boldogsághoz  a fájdalom,  az  an- 
gyalihoz az  emberi,  az  eszményhez  a való. 
Az  angyalból  nő  lesz  (még  pedig  kaczér),  az 
imádásból  szerelem.  Az  érzelem , mély  és  meg- 
ható lesz,  a fájdalom  egész  a kétségbeesésig 
fokozódik.  Egymásután  támadnak  a megin- 
dító költemények,  mint  a « Halálos  volt  lel- 
kemen  a seb*,  « Vannak  már  ibolyák »,  « Sze- 
relem vágya »,  «Az  Ítélet »,  «Ki  az  árva*,  «Az 
ördög  csókja*,  melyek  közül  különösen  az 
utolsó  hármat  akarom  kiemelni. 

A « Kedvesem  levele*  ismét  uj  remény- 
sugárt  hoz  e szererelmi  viszonyba  és  vele 
együtt  felragyog  a törhetlen  idealizmus.  Itt 
már  érezni,  hogy  egy  igazán  ingathatlan 
hitü  költői  lélekkel  van  dolgunk,  a melyben 
a szenvedés  az  idealizmust  csak  igazabbá, 


tisztábbá  és  fényesebbé  teszi.  Egy  húsz  vers- 
ből álló  cziklusnak  legtöbb  darabja  tesz  e 
mellett  tanúságot.  E helyütt  kell  utalnom 
Dalmady  legszebb  költeményeinek  egyikére 
a « Nyári  este  az  akáczok  alatt*  czimü  versre, 
melyen  az  első  szerelem  egész  bűbája  mintegy 
az  emlékezet  könnyűin  átszűrődve  terjed  el. 

A mi  azután  következik,  az  az  első  sze- 
relem haldoklása.  Eltűnik,  felbukkan,  majd 
valami  újabb  és  könnyebb  fajtájú  viszonynak 
enged  tért  és  ismét  felszínre  kerül,  mintha 
végkép  elnyugodni  nem  tudna.  A halálos 
vergődés  csak  ott  ér  véget,  hol  a költő  má- 
sodik szerelme  a családi  költészetbe  vezet  át. 

Tulajdonképeni  kiábrándulásról  Dalmady 
szerelmi  költészetében  szó  nem  lehet.  Lehe- 
tetlenné teszi  ezt  a költő  vérmérséklete, 
örökké  fiatal  optimizmusa.  A sértett  szere- 
lem szégyene  és  haragja  ugyan  kitör  a « Meg- 
átkozom ezt  a szerelmet*,  «Nem  szeretlek*, 
«Eltitkolnám  szerelmem*,  «Mit  tehetek  én 
róla*,  « Három  év  után*  (I — III),  «Akáczfák 
bólingassatok*,  «Erdei  dalok*  (I— VII),  «Az 
utolsó  szó*  stb.  czimü  versekben  és  vers- 
cziklusokban,  de  a háttérben  mindig  megje- 
len a kiengesztelödés,  a megbocsátás,  mely- 
nek alapja  nem  az  érzés,  hanem  az  Ítélet, 
így  a harmónia,  melyre  a költő  törekszik, 
elébb  jő  létre  lelkében,  semhogy  a szakadás 
elég  mélylyé  válhatott  volna.  Ez  az  emberre 
nézve  üdvös  lehet,  de  a költészetnek  ká- 
rára van. 

Egy  költeménye  van  azonban  Dalmadj-- 
nak,  melyben  a tiszta  költői  egyéniség  egész 
szabadságában  lép  elénk.  Lerázza  magáról  a 
konvenczionális  fogalombilincseket  és  a hang 
szivének  legeslegmétyéből  törhet  föl.  Ez  a 
«Óli,  hogy  lehet  az  ég  oly  kék*  czimü  köl- 
temény, mely  egymaga  harczra  látszik  kelni 
Dalmady  összes  többi  verseivel,  hogy  a maga 
ijesztő  sötétségével  ellensúlyozza  az  idealiz- 
musnak túlságos  mennyei  fényét.  Ha  a költő 
ezt  a hangot  nem  ejti  el  oly  hamar,  akkor 
nem  lett  volna  szükség  a « Pillangódalok  »-ra 
és  az  ezután  következő  szerelmi  versekben 
ismét  több  tért  engedve  idealizmusának,  egy 
újabb  és  magasabb  szerelmi  költészettel  lep- 
hetett volna  meg.  így  azonban  szerelmi  lyrá- 
jának  központját  első  szerelme  képezi,  a mint 
azt  az  egyoldalú  idealizmus  magával  hozza. 
Vissza  is  tér  rá  nagy  későn  még  egy  szép 
elégiái  hangulatú  költeménynyel.  (^Ismerős 
táj*,  Budapesti  Szemle,  1S83.) 

Összefoglalva  a mondottakat:  Dalmady 
szerelmi  költészete  az  erkölcsi  és  vallásos 
idealizmus  által  áthatott  ifjúkori  szerelem 
tündéri  megjelenésének  és  eltűnésének  typi- 
kus  kifejezése,  mely  a szelid,  meleg  kedélyű, 
ábrándos  fiatal  lelkeket  mindig  el  fogja  ra- 
gadni. 

Palágyi  Menyhért. 


ASSZONYOK  ELLEN. 

— EREDETI  ELBESZÉLÉS.  

Irta : Mignon. 

(Folyt.) 

Forró,  júliusi  délelőtt  volt.  Nyitott  ab- 
laknál, lebocsátott  redőnyök  mögött  ült  Olga, 
s a fürdéstől  még  nedves  dús  haját  szárit- 
gatta. 

A napsugaraktól  körül  ragyogott  fej  meg- 
hajolt felséges  terhe  alatt. 

Az  éles  világításban  orrczimpái  csak- 
nem áttetszők,  szemei  fáradtak,  kékes  kö- 
rökkel keretezettek  voltak.  Arcza  kissé  so- 
vány, de  bájos. 

A friss  fürdéstől  végtelenül  üde  bőr, 
csaknem  illatosnak  volt  mondható. 

Ujjacskáin  ama  kis  redők  mutatkoztak, 
mely  a hosszas  vizbenlétel  eredménye. 

Liliom  szárként  hajlós  nyaka  mellett 
oda  láttam  a pamlagra,  mely  annyi  mámor- 
nak volt  részese.  Oda  láttam  a tükörre,  mely- 
ben a kezem  által  összekuszált  fejéket  igaz- 
gatá. 

Arany  legyek  zümmögése  tölté  meg  a 
szobát  s erős  rezeda  szag,  mely  neki  kedves 
virága. 

Oda  támasztotta  arczát  a redőnyökhöz, 
melynek  egyik  nyilássorában  csak  a két  nagy 
szem  egyenes  vonala  látszott. 

— Mit  akarsz,  kedvesem  ? 

Hangjában  epedés  s lágyság  rezegtek. 

— Ma  egész  délutánunk  szabad  lesz, 
mert  férjed  nem  jő  haza.  Hamar  beleunt, 
bár  még  csak  négy  napja  jő  rendesen  ko- 
rábban. 

— S miből  következteted?  Mondta? 

— Igen. 

— Hogyan  mondta  ? 

— Hogy  ma  korán  haza  jő  . . . 

Másnap  szinlelt  nehezteléssel  mondám: 

— Bonyhády  ur,  kegyed  engem  tegnap 


rászedett.  Én  — szokásom  ellenére  — már 
3 órakor  átmentem  önökhöz,  s este  9-ig  vár- 
tam önre  . . . 

Bonyhády  arczán  hirtelen  villanyos  rán- 
gás  futott  el. 

Azután  könnyed  modorban  mentegetőd- 
zött  előttem. 

Egyszer  vakmerő  ötletem  jött. 

Ott  maradtam  Olgánál  este  hétig,  azután 
a mellékszobába  mentem,  s egy  kényelmes 
karos-székben  telepedtem  meg. 

A kinyitott  ablakon  a nyári  alkony  ha- 
tolt be. 

A felvert  utcza  por  vékony  rétegben 
szűrődött  be,  vegyülve  a kisvárosi  utcza  za- 
jával. 

A vörhenyes,  szürkés  homály  csillag-su- 
garakkal népesült  be. 

A csillagok  ragyogtak,  a mellékszobából 
(férje  durva  hangjával  közbe  szakítva)  Olga 
nevetését  hallottam. 

Egyszer  valami  üriigy  alatt  be  is  jött 
s arczát  arczomhoz  fektetve  sokáig,  sokáig 
átölelve  tartott. 

Azután  megint  kiment. 

És  én  a csillagsugáros  éjszakában,  mig 
a mellékszobából  még  kedvesem  selyem  szok- 
nyácskájának  suhogó  neszét  is,  lélekzetvéte- 
lének  zaját  is  kivehettem,  lassanként  komor 
gondolatokba  merültem. 

Azokban  a hideg  fénypontokban  előre 
meg  volt  írva  életem  drámája. 

S itt,  a mellékszobában,  ez  a kedves 
teremtés  meddig  lesz  az  enyém  ? 

Meddig  lesz  megengedve  büntetlenül  ti- 
porni szent  törvényeken? 

A csillagok  némák.  Nem  szólnak  sem 
jót,  sem  rosszat. 

Mi  közük  van  nekik  a mi  kicsinyes  ér- 
dekeinkhez, apró  bajainkhoz  ? S egyáltalában 
mi  közük  van  a féreg-emberhez? 

Ők  változhatatlanul  néznek  alá  arany- 
szemeikkel. 

Oly  messze  vannak  tőlünk,  hogy  ha  akar- 
nák sem  vehetnének  részt  küzdelmeinkben. 

Az  egyes  ember  porszem  a földgolyón, 
s oly  messziről  a részletek  elmosódnak. 

Te  látod  a csillagokat,  ők  nem  látnak 
téged. 

Egy  vonalnál  is  keskenyebbnek  látszik 
nekik,  a mi  nekünk : a bölcsőtől  a sírig. 

Hogy  lehetne  gondjuk  minden  parányi 
atomra,  részre  e keskeny  vonalon  is  bélül  ? 

Végre  aztán  a férj,  nehézkes  tapogas- 
sál az  ő alvó-szobájába  ment. 

A hites  felesége  meg  jött  a szivemre 
borulni. 

S a csillagok  ragyogtak  . . . 

Olga  szeszélyei  közé  tartozott,  hogy  bár 
naponta  találkoztunk,  levelezést  kellett  vele 
folytatnom. 

Levelei  — őszintén  megvallom  — oly- 
kor bámulatba  ejtettek.  Nem  csak  irályuk 
bája  s kelleme,  hanem  főleg  a rajtuk  átvo- 
nuló hang  által  is. 

Megesett,  hogy  oly  napokon,  melyeken 
az  érett  szenvedély  legizzóbb  levegője  kör- 
nyezett minket,  ily  naiv  részleteket  irt  leve- 
lében : 

<Ön  mindig  talál  és  keres  küzködésre 
okot.  Vájjon  miért  van  ez?  Hol  keressem  itt 
a gyöngédséget?  Vagy  zivatar  után  kelle- 
mes a verőfényes  nap  ? igen,  kedvesem  ? . . . 

«Az  óra  tízre  jár.  Úgy  érzem,  hogy  ál- 
mos leszek.  Holnap  látni  fogom,  és  ennek 
úgy  örülök,  mint  a gyermek. 

Jó  éjszakát  kedvesem,  jó  éjszakát*. 

Mielőtt  a boldog  szerelem  e fejezetét 
bevégezném,  szabadjon  még  itt  Olgáról  egy 
jellemző  vonást  elmondani. 

Valami  látványosságról  jöttünk  haza 
hárman. 

0 férje  karján,  én  az  ö jobb  oldalán. 

Hüvösödött,  s ö elkérte  selyem  zsebken- 
dőmet, hogy  nyakát  bekösse. 

Azután  hizelgőleg  fektette  fejecskéjét 
férje  hatalmas  mellkasára,  mig  szabadon  levő 
jobb  kezével,  a nála  megszokott  merészség- 
gel, kezemet  szorongatta. 

És  én  megfogadtam  a csillagokra,  any- 
nvira  szokatlanul  hatott  rám  e jelenet,  mely- 
ről az  egykedvűen  tovább  ballagó  férjnek 
sejtelme  sem  volt,  hogy: 

— Sohasem  házasodom  meg. 

Vili. 

Ekközben  sajátszeríi  változás  állott  be 
lelkemben. 

Találkozásainkra  nem  mentem  már  a 
szokott  hévvel. 

Megesett  az  is,  hogy  elmulasztottam. 

Elég  gyakran  tettem  magamnak  szemre- 
hányást e miatt. 

Az  oka  megint  csak  idegeimben  rejlett, 
melyek  kissé  fáradtak  és  kimerültek  lettek 
immár. 


Aztán,  mikor  Bonyhády  megfoghatatlan 
magatartása  ez  ügyben  mindig  alacsonyabbá 
vált,  elmúlt  lassankint  a veszélyesség  ingere 
is,  mely  eddig  e viszonynak  mondhatlan  ér- 
dekességet kölcsönzött. 

S természetszerűleg  kezdtem  gondolkozni 
az  eszmélés  ily  pillanataiban. 

E gondolatok  veszélyes  irányt  vettek. 

Végletekre  köunyen  hajló  természetem 
két  eszmén  töprengett  folytonosan. 

Az  egyik  Olgában  rejlett,  férjében  a 
másik. 

Szüle  gondolatköröm  nem  tudott  felemel- 
kedni a szerelem  magas  színvonaláig.  Nem 
tudtam  hinni,  csak  a szerelem  anyagában. 

Túlkönnyünek  látszott  diadalom  Olga 
felett.  E könnyű  diadal  okát  nem  magamban, 
hanem  Olgában  kerestem. 

Ez  volt  az  űr,  mely  a legtöbb  szerel- 
mestől elválasztott. 

Ok  saját  egyéniségük  varázsában,  szel- 
lemük erejében,  beszédmódjuk  bájában  bíznak, 
sohasem  aggódnak  — mint  én  — ha  egy 
nő  könnyen  meghódol  nekik,  hogy  talán  a 
nő  vérében,  hajlamában  gyökerezik  diadaluk. 
Ha  ig}r,  akkor  minden  a véletlen  műve,  s ha 
más  vetődik  közelébe,  nem  én,  valószínű,, 
hogy  ö foglalná  most  el  helyemet  kedvesem 
szivében. 

Meglehet,  hogy  Olgánál  mások  voltak  a 
tényezők,  de  mi  bizonyítja  ezt? 

Megtörtént,  hogy  egy-egy  nagyon  szép, 
vagy  igen  szellemes  embert  keserű  érzéssel 
néztem  el. 

Valami  sajátszeríi  önkinzás  volt  e meg- 
figyelésben. 

— Gyönyörű  férfi,  mondám  hangosan  s 
magamban  hozzá  tettem  : 

— Hogy  tudná  ezt  szeretni  Olga! 

Saját  személyem  lekicsinylése  vagy  ked- 
vesem szerelmének  túlbecsülése  volt  e gon- 
dolatban ? Azt  hiszem,  egyik  sem.  Inkább 
olyan  általános  gyanakodásfélének  mondhat- 
nám az  «asszon3’ok  ellen*. 

Bonyhády  viselete  még  nagyobb  töpren- 
gésre adott  okot. 

Vagy  minden  emberismeretem  hazudott, 
vagy  ez  az  ember  nem  ember. 

Azt  lehetetlen  volt  feltenni,  hogy  ne 
tudná  viszonyunkat. 

Vakon  bízott  talán  nejében  ? Ennek 
múltja  oly  tiszta  volt,  hogy  a gyanúnak  még 
árnyéka  sem  férkőzhetett  hozzá? 

De  akkor  miért  az  az  alattomos  pokoli 
fény,  ránk  vetett  tekintetében? 

Miért  a rejtett  fenyegetések? 

S aztán,  erről  az  ellenkezőre  térve  át, 
ha  gyanakodott,  miért  engedte,  hogy  tovább 
is  házához  járjak?  Miért  hivott  meg  ő maga 
többször  házukhoz?  Miért  nem  tiltotta  el 
legalább  nejét?  Miért  nem  mondott  sem  ne- 
jének, sem  nekem  egy  szót  is,  mely  e do- 
logban világos  állásfoglalás  lett  volna? 

Gyáva  volt  ? Félt  talán  tőlem  ? Megen- 
gedem. De  saját  hites  feleségének  csak  meg- 
mondhatta volna  a párbaj  veszedelme  nélkül, 
hogy  gyanakszik  rám? 

Nem  lehet,  hogy  ne  hallott  volna  egyet- 
mást  a pletykákról,  melyek  rólam  s Olgáról 
a városban  keringtek. 

Nyilvános  helyeken  tárgyalták,  asszo- 
nyok vették  kigyónyelvecskéikre,  és  nóták 
szivárogtak  felőlünk  a nép  közé. 

Ha  Olgának  efelől  emlitést  tettem,  vál- 
lait rángatta  s igy  szólt: 

— Mi  nekem  a világ  megvetése,  hisz 
birom  az  ön  szerelmét.  Elvesztem  az  embe- 
rek becsülését?  Nyugodtan  tűröm,  hisz  ön 
mindenekfölött  jobban  becsül  engem.  A világ 
sárral  dobál  meg?  De  ön  felemel  s vigasztal 
s ön  nekem  mindenem. 

Minálunk  legalább  megfejthető  volt  a 
közvélemény  nyelvével  való  eme  nem  törő- 
dés, habár  túlságos  orczátlanságra  mutatott 
is  némely  esetekben,  de  ö áldozat  volt,  a ki 
ezért  nem  talált  kárpótlásra;  ő férfi  volt, 
kinek  becsülete  lón  meglmrczolva ; minket 
elitéltek  vagy  szánakoztak  rajtunk,  őt  ne- 
vették. 

Mi  volt  e két  teremtés  között,  hogy  a 
nő  büntetlenül  csalhatta  meg  a férjét  ? Mi 
módon  vesztette  el  jogát  e nőhöz,  hogy  tet- 
teibe még  beleszólni  sem  mer? 

Köviden,  Bonyhády  gyanús  viselete  gya- 
nússá tette  előttem  magát  kedvesemet  is. 

Határozatlan,  alaktalan  volt  e gyanú, 
de  tény,  hogy  már  ott  lappangott  szerelmes 
szivem  fenekén,  mint  a virágkehelybe  hullott 
ronda  pók. 

Olga  éles  tekintetét  nem  kerülte  el  vál- 
tozásom. 

Őt  is  kedvetlenné  tette  kedvetlenségem, 
hallgataggá  némaságom,  szomorúvá  sötét  zár- 
kózottságom. 

Néha  könyes  szemekkel,  lemondó  fájda- 
lommal mondá: 


— Vilmos,  te  már  nem  szeretsz  engem. 

De  ez  a ritkább  esetek  közé  tartozott. 

A legtöbbször  őrjöngő  hevességgel  szo- 
rította meg  kezemet,  s kiáltá: 

— Ugye  meguntál  ? Még  sem  fogsz  tőlem 
menekülni  tudni.  Az  a te  taktikád,  ott  ha- 
gyod a nőt,  mikor  már  őrültté  tetted.  Vigyázz 
Vilmos,  velem  nem  lehet  játszani. 

E kitörések  alig  voltak  képesek  meg- 
hatni, csak  kedvetlenségemet  növelték. 

Bizony,  bolond  az  ember.  Mikor  boldog 
lehetne,  akkor  gondolkozik. 

A gondolkozás  ellensége  a legtöbb  bol- 
dogságnak . . . 

Szerelmem  elérte  a délpontot,  s öntudat- 
lanul, a mint  jött,  lefelé  hajlott  már. 

A szerelem  körpálya.  Önmagunkból  indul 
ki,  s hozzánk  tér  vissza.  A kiinduló  s visz- 
szatérő  pont  összeesnek.  Nevük:  önszeretet, 
mondhatnék  önzésnek  is. 

S ez  az  önszeretet  egy  titkolt  sebtől 
égett,  melyet  a sértett  hiúság  bizgatott. 

Ezt  a hiúságot  bántotta  az  az  idétlen 
gondolat : 

— Ez  a férj  talán  nem  tartja  érdemes- 
nek, hogy  nejét  tőlem  megőrizze. 

Vagy  szokva  van  az  ilyesmihez,  szép 
neje  részéről. 

Cynikus  nyugalma  legalább  is  erre  en- 
ged következtetni.  Fel  sem  vevése  talán  nem 
egyéb,  mint  neki  edződés.  Hidegsége  — hosz- 
szas  gyakorlat. 

Ily  gondolatoknak,  pár  kósza  pletykán 
kivül,  nem  volt  semmi  alapja. 

Miért  foglalkoztam  tehát  velük  ko- 
molyan ? 

Őszintén  szólok.  Már  ez  az  ürügyek 
keresése  volt.  A lelkiismeret  csittitgatása. 
Vád,  mely  időelötti  védelme  volt,  egy  még 
csak  bekövetkezendő  katasztrófának.  Előké- 
szület egy  merényletre.  A szív  már  szakí- 
tani vágyott. 

Olgát  (e  jelek  szerint)  nem  szerettem 
többé. 

De  szerettem- e valaha? 

A fölfogástól  függ.  Szerettem  idegeim- 
mel, mert  azok  szerelemre  fogékonyak;  sze- 
rettem eszemmel,  mert  szelleme  megbiivölt; 
szerettem  önzésemmel,  mert  annak  viszo- 
nyunk bőséges  tápot  nyújtott;  szerettem  hiú- 
ságommal, melynek  hizelgett  ily  szép  s elő- 
kelő kedvessel  bírni. 

Föláldoztam  volna  életemet  egy  szeszé- 

lyeért,  de  ezt  minden  szép  nőért  megtettem 
volna  hasonló  körülmények  között.  Mi  volt 
az  én  életem? 

Érte  szívesebben  — ez  volt  az  egész. 

Mindamellett,  hogy  gondolataim  ily  sötét 
utakra  tévedtek,  megvoltam  győződve,  hogy 
Olgával  én  nem  szakitok,  ha  csak  valami 
váratlan  körülmény  nem  jő  segítségemre. 

Természetemet  sokkal  passzívabbnak  is- 
mertem. Képes  volt  ez  szivében  unalommal 
még  mindig  szerelmet  hazudni.  Oly  ereje  volt 
fölötte  a megszokás  hatalmának. 

A végzet  nem  akarta,  hogy  igy  legyen. 

Névtelen  aláirásu  levelet  kaptam,  mely- 
ből Olgának  egy  Z-be  irt  levele  hullt  ki, 
melynek  e pár  sora  piros  irónnal  volt  alá- 
huzogatva : 

«A  múltat  feledjük.  Találjon  ön  egy  ná- 
lam méltóbbat.  Ön  békiteni  akar  és  kedve- 
sebb emlékeket  hoz  fel.  Kissé  haragudnom 
kellene  önre  a méltánytalan  ajánlatért,  hogy 
reményekről  beszél. 

Egyik  kezébe  tegye  bűneit,  ledérségét, 
állhatatlanságát  és  önzését.  Tegye  hozzá  ál- 
matlanul átvirrasztott  éjjeimet,  kisirt  szemei- 
met . . . Mindez,  úgy  hiszem,  igen  nehéz.  S 
mi  a kárpótlás?  Egy  szálacska  a tündérek 
fátyolából  — a remény.  Ez  meg  nagyon 
könnyű.  Félő,  a mérleg  amaz  ága  felbillenti 
emezt.  Isten  önnel  — örökre*  . . . 

Olga  irta  ezt? 

Erősen  megcsíptem  karomat,  hogy  élek-e 
csakugyan ? 

Mily  szánalomra  méltó  az  ember. 

Hévvel  keres  ürügyeket,  hogy  megunt 
kedvesétől  elszakadhasson,  s mikor  a kegyes 
sors  (ha  mindjárt  a puffadt  férj  képében  is) 
bizonyosságot  nyújt  neki,  tombol  keservében, 
átkozódik  mint  egy  hal-kufár  s harap,  mint 
egy  megvert  eb. 

Nyomo;  ultnak  éreztem  magamat. 

Rászedtek,  mint  egy  iskolás  fiút. 

Én  voltam  a harmadik  férj,  liakaha ! 

Ép  oly  joggal  szerelmeskedhetett  volna 
egy  köz-szolgával,  mint  velem  — mert  csak 
szükségét  érezte  . . . 

Abban  a zavart  lelkiállapotban  ültem 
Íróasztalomhoz.  írtam  Olgának  egy  kétségbe- 
esett levelet,  mellékelve  az  ö Z-be  írtját  is. 

Azután  pár  óra  múlva  vasúton  ültem. 

Futottam  önszégyenemtől. 

Futottam  sértett  hiúságomtól. 

Futottam  Olgától. 


De  eljöttek  velem  mind  a hárman. 

Az  Olga  bájos  arcza  ott  ringott  az  érett 
kalász  hullámzásában;  ott  nevetett  a kék 
égen;  majd  a fák  koronájáról  hányt  felém 
csókokat;  azután  a kémény  füstjéből  lesett 
rám ; végig  feküdt  a szemközti  üléseken  s a 
gép  zakatolásából  gunykaczaja  hangzott  ki- 
(Vége  köv.) 


AZ  ÉN  KÖLTÖMHÖZ. 

E hitvány  kor  törekvő  gyermekétől 
Szállnak  feléd  e vakmerő  sorok, 

E hitvány  kor  törekvő  gyermekétől, 

Ki  eszményemként  neked  hódolok. 

Ki  hozzád  szól,  legyen  merész  1 kimondom, 
— Kevés,  ki  ismerné  dicső  szived ! — 
Kimondom,  bárha  megdöbbensz  szavamtól. 
Mint  ismerős  beszélek  im  veltd ! 

Ismerlek,  mint  ama  nagy  üstököst,  mely, 

Ha  nem  léssz,  többé  vissza  sose  tér ; 
Melynek  sugár-ecsetje  festi  sorsod, 

S fénylő  uszálya  le  a földig  ér. 

Mely  társtalan  bolyg  végtelen  űrében, 

S a földre  mint  örökös  gyász  lobog  — — 
Fenséges  iviobéja  a világnak, 

Nagy  üstökös ! tenéked  hódolok. 

Ismerlek,  mint  a sivatag  viharját, 

Mely  önmagát  száműzte  oda  ki, 

Mert  b >rtön  volt  az  ember  társasága, 

Mert  édesebb  a szabadság  neki. 

Ki  ott  nem  hagyná  azt  a pusztaságot, 

Ha  dél  ezer  viránya  intene ; 

Kit  ott  emészt  a halhatatlan  bánat, 

Mely  egy,  mint  egy  az  égnek  istene ! 

Ismerlek,  ősi  erdőrengetegnek 
Száz  förgeteggel  küzdő  tölgye,  te ! 

Büszkén  tekintesz  sziklatrónusodból 
A hangyabolyra,  mélybe,  völgybe  le. 

A hangyabolyra,  mely  tehetlen  gőggel 
Szeretné  ásni,  enni  gyökered, 

De.  nem  lehet,  mert  óriási  törzsed 
Szirtnél  keményebb  szirtekből  ered ! 

Ismerlek,  mint  a béreznek  zuhatagját, 

Mely  túlharsogja  mind  a patakot; 

Melyek,  hogy  őket  el  ne  nyeld  — alattad 
Eszeveszetten  szaladoznak  ott. 

Ismerlek,  mint  a rejtelmes  vadonnak 
Bús  lomlzúgásban  élő  szellemét. 

Jól  ismerlek,  regényes,  hős  kalandort, 

Ki  vállán  s szivéu  hordja  fegyverét. 

S ha  mégsem  ismernélek  úgy,  a mint  vagy, 
Ez  ismerés  is  emberből  fakadt ; 

S a nagy  világon  mindennek  van  mása, 
Egyesegyetlen  csak  te  vagy  magad. 

Az  őstermészet  titkos  műhelyéből 
Tűntél  elő,  megfejthetlen  csoda ; 

S tán  mint  az  eszményt,  kit  csak  magad  értsz  meg, 
Imádunk  bár,  nem  értünk  meg  sóba. 

Völgyi  Gusztáv. 


LAMARTINE  ÖNÉLETÍRÁSÁBÓL. 

— GRACZIELLA.  — 

Fordította.  Kaposi  József. 

(Folyt.) 

IX. 

Még  sokáig  b eszéltek  azután  is,  mikor 
már  mit  sem  hallottam  . . . Beismerem,  én 
soha  sem  adtam  számot  magamnak  a von- 
zalomról, melyet  Gracziella  iránt  éreztem  s 
a legkevésbé  sem  voltam  tisztában,  vájjon 
milyen  természetű  a szeretet,  mely  hozzája 
fűz:  — csupán  bizalmasság,  barátság,  szere- 
lem, szokás  vagy  pedig  mindez  érzelmek 
összesége-e?  Most  azonban  a gondolat,  hogy 
az  élet  és  a szív  e kedves  viszonyai,  melyek 
mintegy  tudatunk  nélkül  alakultak  és  erő- 
södtek köztünk,  igy  egyszerre  meg  fognak 
változni;  a gondolat,  hogy  őt  el  fogják  tő- 
lem ragadni  s azonnal  másnak  adják;  hogy 
ő,  ki  most  barátnőm  és  nővérem,  idegen  és 
közönyös  személy  lesz  irántam;  hogy  nem 
lesz  többé  itt,  nem  fogom  látni  a nap  min- 
den órájában,  nem  fogom  hallani  hívó  szavát 
s nem  láthatom  majdan  folyton  rám  irányzott 
tekintetében  azt  a behízelgő  és  gyöngéd  su- 
gárt,  mely  oly  édesen  világította  meg  szivemet, 
mely  anyámat  s nővéremet  juttatta  eszembe; 
az  üresség  és  a sötét  éj,  melyet  magam  köré 
képzeltem  mindjárt  az  napra,  melyen  férje 
házába  viendi ; szobája,  melyben  nem  aludna 
többet ; az  enyém,  melynek  szintén  nem  lépné 
át  küszöbét;  az  asztal,  melynél  nem  látnám 
többé  ülni;  a terasse,  hol  reggelenkint,  mi- 
kor fölébredek,  nem  fogom  hallani  lépteinek 
zaját;  a templomok,  melyekbe  nem  vezetném 
többet  vasárnapokon;  a,  bárka,  melyben  he- 
lye üresen  állana,  s hol  én  ezután  csak  a 
széllel  és  a habokkal  cseveghetnék:  — mind 
eme  összehalmozott  képei  eddigi  életünk 
kedves  szokásainak,  melyek  egyszerre  me- 
rültek föl  lelkemben,  s melyek  rögtön  el- 
enyészve az  egyedüllét  és  semmiség  örvényé- 
ben hagytak,  mindezek  éreztették  velem, 
hogy  mi  volt  számomra  e leányka  társasága 


I s igen  is  érthetővé  tették  előttem,  hogy  az 
érzelem,  mely  hozzá  vonzott  — szerelem 
vagy  barátság  lett  légyen  — erősebb  volt, 
mint  hittem,  s hogy  nápolyi  kóbor  életemmel 
magam  előtt  is  megfoghatatlan  varázsát  nem 
| a tenger,  nem  a bárka,  nem  a ház  szerény 
szobácskája,  nem  a halász,  nem  neje,  nem 
Beppino  s nem  is  a gyermekek  képezték, 
hanem  ez  egyetlen  lény,  ki  ha  elhagyja  a 
házat,  minden  üdv  távozik  vele.  Nélküle  je- 
len életemben  semmi  sem  lett  volna.  Ezt 
éreztem  most,  s az  érzelem,  mely  eddig  ho- 
mályos volt  előttem,  melyet  soha  sem  'val- 
lottam meg  magamnak,  oly  erősen  hatott 
rám,  hogy  szivem  reszketett  belé  és  a szo- 
morúság végtelenségében,  melybe  szivemet 
azonnal  elmerülni  éreztem,  a szerelem  vég- 
telenségéből éreztem  valamit. 

X. 

Szótlanul  mentem  szobámba  s ruhástul 
az  ágyra  vetettem  magamat.  Megkisérlettem 
az  irás,  az  olvasás  s más  fárasztó  szellemi 
munka  által  szórakozni.  Minden  haszontalan 
volt.  A benső  izgatottság  annyira  meggyö- 
tört, hogy  nem  tudtam  összehozni  két  egész- 
séges gondolatot,  s még  erőimnek  elgyön- 
giilése  sem  volt  képes  elálmositani.  Graczi- 
ella képe  soha  sem  tűnt  föl  eddig  szemeimnek 
oly  bájosan  s nem  lebegett  oly  állandóan, 
mindig  előttem,  mint  most.  ügy  voltam  vele, 
mint  az  olyan  dologgal,  melyet  naponkint 
látunk,  melynek  értékét  azonban  csak  akkor 
érezzük,  ha  már  elvesztettük.  Szépségét  ma- 
gát sem  vettem  eddig  semmibe ; a benyomást, 
a mit  ez  rám  gyakorolt,  az  iránta  érzett  ba- 
rátsággal tévesztettem  össze.  Fogalmam  sem 
volt  róla,  hogy  vonzalmamban  a csodálatnak 
oly  nagy  része  van,  s gyöngédségében  a leg- 
kisebb szenvedélyt  sem  gyanítottam. 

Minderről  még  ez  álmatlan  éjen,  szi- 
vemnek hosszas  hánykódásai  között  sem  ad- 
tam eléggé  számot  magamnak.  Valamint  fáj- 
dalmamban, úgy  érzéseimben  is  minden  zavart 
volt.  Olyan  voltam,  mint  az  ember,  kit  vá- 
ratlan csapás  elszéditett,  ki  még  nem  tudja 
egészen  tisztán,  hogy  hol  szenved,  de  azért 
mindene  fáj. 

Fölkeltem,  még  mielőtt  valami  nesz  hall- 
ható lett  volna  a házban.  Nem  tudom,  mely 
ösztön  sugallta,  hogy  egy  időre  távoznom 
kell;  mintha  csak  jelenlétem  a mostani  kö 
I riilmények  között  zavarta  volna  a család 

szentélyét,  melynek  jövője  a bizonytalanság 
és  kétség  ily  nyugtalanságába  jött  egy  ide- 
gen előtt. 

Miután  Beppónak  értésére  adtam,  hogy 
néhány  napig  ki  fogok  maradni,  elmentem 
hazulról.  Azon  irányt  vettem,  mely  felé  épen 
első  lépteim  vezettek.  Végig  mentem  Nápoly 
hosszú  rakodó  partjain  Resine  és  Portiéi  felé 
egész  a Vezúv  lábáig.  Tőrre  dél  Greco-ban 
vezetőket  fogadtam,  a San  Salvatore  remete- 
ség ajtajánál,  közel  a ponthoz,  hol  az  élő 
természet  megszűnik  s a tűz  birodalma  ve- 
szi kezdetét,  egy  kövön  aludva  töltöttem  el 
az  éjt.  A vulkán  ez  időben  kitörőben  volt; 
minden  rohamnál  hamu  és  kőzápor  dőlt  be- 
lőle, melyek  éjjel  egészen  közel  a lávapatak- 
hoz hullottak  le,  mely  a remeteség  aljában 
van.  Vezetőim  nem  akartak  tovább  követni. 
Egyedül  folytattam  utamat;  roppant  fárad- 
sággal másztam  meg  az  utolsó  kúpot,  lábaim- 
mal és  kezeimmel  mélyen  belekapaszkodva  a 
sűrű  meleg  hamuba,  mely  az  ember  súlya 
alatt  leszakadt.  A vulkán  időukint  dörgött 
és  remegett.  Vörös,  meg  égő  kövek  hullottak 
itt-ott  körülem  s aludtak  ki  a hamuban. 
Semmi  sem  tartóztatott  vissza.  Fölhatoltam 
egész  a kráter  utolsó  párkányáig.  Itt  leül- 
tem s innen  néztem  a kelő  napot  az  öböl,  a 
vidék  és  Nápoly  fölött.  E látvány,  melyet 
az  utazók  ezer  mértföldről  jönnek  bámulni, 
érzéketlenül  hagyott.  A fény,  a tenger,  a 
partok  és  a naptól  megvilágított  házak  e 
végtelenségében  szemeim  csak  egy  kis  fehér 
pontot  kerestek  a fák  sötét  zöldje  között  a 
Possilippo  hegy  végén,  hol  kivehetni  véltem 
Andre  kunyhóját.  Hiába,  az  ember  tekintse 
bár  vagy  ölelje  fel  az  egész  tért,  a termé- 
szet nem  áll  számára  másból,  mint  két  vagy 
három  drága  pontból,  mely  felé  lelke  min- 
den erejével  irányul.  Semmisítsd  meg  a szi- 
vet, mely  szeret:  és  mi  marad  számodra  az 
életben  ? így  vagyunk  a természettel  is.  Tö- 
rüld le  a földgolyóról  a vidéket  és  a házat, 
melyet  gondolataid  keresnek  vagy  emlékeid 
népesítenek  be,  s nem  marad  más,  mint  ra- 
gyogó üresség,  melybe  a tekintet  elmerül  a 
nélkül,  hogy  alapot  vagy  nyugvó-pontot  ta- 
lálna. Lehet-e  ez  után  csodálkozni,  hogy  a 
természet  legfölségesebb  jeleneteit  oly  külön- 
böző szemmel  nézik  az  utazók.  Ennek  oka 
abban  van,  mert  mindegyiknek  meg  van  a 
maga  nézőpontja.  Egy  felhő,  mely  a lelket 
takarja  sokkal  jobban  elfödi  és  elszinteleniti 


a földet,  mint  a mely  a látóhatáron  borong. 
Minden  a nézőtől  függ.  Ezt  tapasztaltam. 

XI. 

Mindent  megnéztem  és  — mit  sem  lát- 
tam. Hiába  szálltam  le,  mint  valamely  őrült, 
kihűlt  lávacsucsokba  kapaszkodva  egész  a 
kráter  fenekére;  hiába  ugráltam  át  a mély 
repedéseken,  melyekből  előtörő  füst  és  láng 
fojtogatott  s pörkölte  bőrömet;  hiába  vizs- 
gáltam a jegeczesedett  nagy  kén-  és  sóme- 
zőket, melyek  úgy  néztek  ki,  mint  jegesek, 
melyeket  a tiiz  lehellete  föstött  színesre:  - — 
épen  olj'an  érzéketlen  maradtam  a csodálat- 
tal, mint  a veszélylyel  szemben.  Lelkem  más- 
hol időzött;  hasztalanul  igyekeztem  magam- 
nál tartani. 

Este  visszatértem  a remeteséghez.  Ve- 
zetőimet elbocsátottam  s a pompeji  szőlőkön 
keresztül  tértem  vissza.  Egy  egész  napot 
töltöttem  a földalatti  város  elhagyatott  ut- 
czái  között  való  járkálással.  Ez  a két  ezer 
esztendő  után  megnyílt  sir,  mely  utczáit, 
emlékeit,  műtárgyait  ismét  napfényre  hozta, 
szintoly  hidegen  hagyott,  mint  a Vezúv. 
Mindeme  hamvak  lelkeit  elsöpörte  az  Isten 
szele  annyi  század  alatt,  s nem  beszélhettek 
többé  szivemhez.  A hajdani  város  utczáin 
épen  oly  közönyösen  jártam  lakosainak  ham- 
vain, mint  egy  rakás  kagylón,  melyet  a ten- 
ger partjaira  szór.  Az  idő  hatalmas  óczeán, 
mely,  mint  a tenger,  feldagad  porainktól. 
Nem  sirhatunk  mindnyájuk  fölött.  Adjuk  meg 
minden  embernek  az  őt  megillető  fájdalmat, 
minden  századnak  a maga  kegyeletét;  ez 
nagyon  elég. 

Pompeji  után  a castellamarei  és  sorren- 
tói  hegyek  erdős  völgyeiben  mélyedtem  el. 
Néhány  napot  töltöttem  itt,  az  egyik  falutól 
a másikig  gyalog  téve  meg  az  utat,  miköz- 
ben a kecskepásztoroktól  magamat  hegyeik 
legnevezetesebb  kelyeii'e  vezettettem.  Festő- 
nek tartottak,  ki  fölvételeket  tesz  a tájak- 
ról, minthogy  időnkint  nehány  jegyzetet  irtain 
egy  kis  rajzoló  könyvbe,  melyet  barátom  ha- 
gyott hátra  számomra.  Igazában  bolygó  lélek 
voltam,  ki  itt  és  ott  kóborol  a vidéken,  hogy 
napjai  annál  jobban  teljenek.  Mindennek  hí- 
jával voltam.  Még  magam  is  hiányoztam  ma- 
gamnak. 

Ezt  az  életet  sem  folytathatom  tovább. 
Mihelyest  elmúlt  karácsony  és  az  év  első 
napja,  melyet  az  emberek  ünnepé  tettek, 

mintha  csak  örömökkel  és  virág-koszorúkkal 
rászedni  és  engedékenyedé  akarták  volna 
tenni  az  időt,  mint  egy  hajthatatlan  gazdát, 
kit  valamire  rávenni  szeretnénk  — siettem 
Nápolyba  visszatérni.  Késő  este  érkeztem  ide 
megoszolva  a türelmetlenség  között,  melylyel 
Gracziellát  látni  óhajtottam,  más  részről 
pedig  félve,  hogy  nem  fogom  őt  többé  látni. 
Közeledve  a Margellinához  húszszor  is  meg- 
állottám s le-leültem  a bárkák  szélére. 

Néhány  lépésnyire  a háztól  Beppoval  ta- 
lálkoztam. Örömében  felkiáltott,  mikor  meg- 
látott s nyakamba  ugrott,  mintha  csak  öcsém 
lett  volna.  Bárkájához  húzott  s elbeszélte 
mindazt,  a mi  távollétem  alatt  történt. 

A házban  minden  igen  megváltozott.  Gra- 
cziella,  mióta  eltávoztam,  folyton  sírt.  Ebéd- 
kor nem  ült  többé  az  asztalhoz,  a koraitokat 
nem  dolgozta  fel.  Az  egész  napot  szobájába 
zárkózva  töltötte,  s feleletet  sem  akart  adni, 
ha  hívták  s éjjenkint  rendesen  a terasseon 
sétált.  A szomszédok  azt  mondják,  hogy  meg- 
őrült vagy  innamorata  lett,  de  ő igen  jól 
tudja,  hogy  ez  nem  igaz. 

Minden  rossz  onnan  jön,  mondá  a gyer- 
mek, hogy  Ceccohoz  akarták  adni,  kinek 
semmi  áron  sem  akart  felesége  lenni.  Bep- 
pino  mindent  látott  és  mindent  hallott.  Cecco 
atyja  naponkint  eljött,  hogy  nagyatyjától  és 
nagyanyjától  választ  nyerjen.  Ezek  pedig  nem 
szűntek  meg  kínozni  szegény  Gracziellát, 
hogy  adja  már  egyszer  beleegyezését.  Ő azon- 
ban mit  sem  akart  hallani ; azt  mondta,  hogy 
inkább  Genfbe  fut,  a mi  Nápoly  katholikus 
lakosainál  körülbelül  ennyit  tesz:  «Inkább 
hite  hagyott  leszek*.  E fenyegetés  még  töb- 
bet jelent,  mint  ha  azt  mondaná:  kioltom 
életemet  — mert  ez  a lélek  öngyilkosságának 
gondolatát  zárja  magában.  — Andreát  és  ne- 
jét, kik  Gracziellát  imádták,  kétségbeejtette 
úgy  ellenkezése,  mint  az  iránt  való  remé- 
nyüknek elvesztése,  hogy  férjhez  adhassák. 
Ősz  hajukra  hivatkozva  esdekeltek  előtte ; 
beszéltek  neki  öregségükről,  nyomorukról  s 
a két  gyermek  jövőjéről.  Ilyenkor  Gracziella 
elérzékenyült.  Kissé  barátságosabban  fogadta 
a szegény  Ceccot,  ki  időnkint  este  el-elláto- 
gatott,  szerényen  leült  unokanővére  szobájá- 
nak ajtajánál  s játszott  a kicsinyekkel.  Jó 
estét  és  jó  éjt  kívánt  neki  az  ajtón  ke- 
resztül, de  kérdéseire  ritkán  válaszolt  csak 
egy  szóval  is.  Elégedetlenül,  de  önmegadóan 
távozott  s másnap,  mint  ugyanolyan  tért 


vissza.  « Nővérem  igen  nem  jól  cselekszik, 
mondá  Beppino.  Cecco  oly  jó  és  őt  oly  igen 
szereti!  Bizonyára  nagyon  szerencsés  lenne 
vele.  Végre  ma  este,  tette  hozzá,  mégis  en- 
gedett nagyatyám  és  nagyanyám  egyesült 
kéréseinek  és  Cecco  kényeinek.  Kissé  kinyi- 
totta az  ajtót,  kezét  nyújtotta  neki,  gyűrűt 
húzott  ujjára  s megígérte,  hogy  holnap  elje- 
gyezteti magát  vele.  De  ki  tudja  holnap 
nem-e  áll  elő  újabb  szeszélyekkel?  Ő,  ki  előbb 
oly  szelíd  és  vidám  volt,  Istenem,  mint  meg- 
változott! Nem  is  fog  rá  ismerni  többé!  . .» 

XII. 

Beppino  lefeküdt  a bárkában,  én  pedig, 
miután  igy  általa  értesültem  a történtekről, 
utamat  a ház  felé  vettem. 

Andrea  és  felesége  egyedül  ültek  az 
astrhon.  Barátságosan  fogadtak  s gyöngéd 
szemrehányásokkal  halmoztak  el  hosszú  hí- 
radásom miatt.  Azután  elbeszélték  aggodal- 
mukat és  reményeiket  Gracziellát  illetőleg. 
Ha  ön  itt  van,  mondá  Andrea,  ön,  kit  any- 
nyira  szeret,  kinek  még  soha  semmiben  sem 
mondott  ellent,  nagy  segítségünkre  lehetett 
volna.  Mity  igen  örvendünk,  hogy  viszont- 
látjuk! Holnap  lesz  az  eljegyzés;  ön  is  ott 
lesz;  jelenléte  nekünk  még  mindig  szerencsét 
hozott. 

Hideg  borzadás  futott  végig  egész  tes- 
temen a szegény  emberek  e szavaira.  Mintha 
csak  valami  azt  súgta  volna,  hogy  szeren- 
csétlenségük okozója  én  vagyok.  Égtem  a 
vágytól  s egyszersmind  remegtem  viszont- 
látni Gracziellát.  Készakarva  hangosabban 
beszéltem  szülőivel  föl  és  alá  járva  ajtaja 
előtt,  mint  a ki  nem  akar  hívni,  de  hallatni 
kíván,  ő azonban  süket  és  néma  maradt  és 
nem  mutatta  magát.  Szobámba  menteni  és 
lefeküdtem.  A nyugalomnak  az  a bizonyos 
neme  vett  végül  erőt  rajtam,  melyet  a fel- 
izgatott lélekben  a kétely  megszűnése  és  a 
bizonyosság  beállta,  ha  mindjárt  szerencsét- 
len bizonyosságé  is,  szokott  előidézni.  Mint 
egy  mozdulatlan  tetem  rogytam  ágyamra. 
Gondolataim  és  tagjaim  fáradtsága  zavart 
álmadozásokba,  későbben  pedig  az  alvás  ön- 
tudatlanságába merített. 

XIII. 

Az  éj  idején,  mely  egyike  volt  a meleg- 
égövi és  tengerparti  vidékek  egyik  ritkán 
előforduló,  de  annál  rémesebb  téli  éjeinek, 

két  vagy  háromszor  félig  fölébredtem.  Villá- 
mok czikáztak  szüntelenül  ablaktáblám  liasa- 
dékain  keresztül  s mint  egy  tüzszem  hunyor- 
gatásai  úgy  tűntek  föl  szobám  falán.  A szél, 
mint  egy  sereg  kiéhezett  kutya  — vonított. 
A Margellinán  az  egész  part  nehéz  habok 
tompa  csapkodásától  visszhangozott,  mintha 
csak  sziklatuskókat  dobáltak  volna  hozzája. 

Ajtóm  recsegve  verődött  a szélben.  Né- 
hányszor úgy  tűnt  föl,  mintha  megnyílt  és 
magától  ismét  becsukódott  volna  s mintha  a 
szél  fütyülése  és  siránkozó  panasza  közt  el- 
fojtott kiabálást  és  zokogást  hallanék.  Sőt 
egyszer  szavakat  s egy  vész-kiáltásban  ne- 
vem segítségül  hívását  is  véltem  hallani.  Föl- 
ültem ágyamban,  de  csak  a vihar  tombolt  s 
igy  közel  esett  hozzám  a gondolat,  hogy  a 
zivatar,  a láz  és  álmaim  hozták  csalódásba 
érzékeimet.  Visszaestem  előbbi  mély  ál- 
momba. 

Reggelre  a vihart  a legtisztább  nap  vál- 
totta fel.  Most  már  csakugyan  valóságos  nyö- 
gés, a szegény  halásznak  és  nejének  kétség- 
beesett  kiabálása  ébresztett  föl,  kik  Grracziella 
ajtajának  küszöbén  sírtak.  A szegény  kicsike 
az  éjjel  elszökött.  Felköltötte,  megölelte  a 
gyermekeket  s intette  őket,  hogy  csöndben 
legyenek.  Legszebb  ruháit,  fülbevalóit,  nyak- 
ékeit és  kevés  pénzét  ágyán  hagyta. 

Az  atya  nehány  vizcsepptől  áztatott  pa- 
pírdarabot tartott  kezében,  melyet  az  ágyon 
talált.  Öt  vagy  hat  sor  volt  ráírva  s most 
egészen  magán  kiviil  esdekelt,  hogy  olvassam 
el.  Remegő  kézzel,  lázban  Írott  e nehány 
szó  volt  rajta,  melyeket  alig  tudtam  kibe- 
tiizni : . . . «Sokat  Ígértem  . . . egy  hang 
azt  mondja  lelkemben,  hogy  gyönge  vagyok 
mindent  beváltani  . . . ölelem  lábaikat.  Bo- 
csássanak meg!  Inkább  apácza  leszek.  Vi- 
gasztalják Ceccót  és  Monsieurt  . . . Imád- 
kozni fogok  érte  és  a kicsinyekért.  Adják 
nekik  mindenemet,  a gyűrűt  adják  vissza 
Cecconnak  ...» 

E sorok  elolvasása  után  az  egész  csa- 
lád újra  könyezni  kezdett.  A gyermekek, 
mikor  meghallották,  hogy  nénjiik  örökre  el- 
távozott, kiáltozásaikkal  vegyültek  a két  agg 
nyögése  közé  s az  egész  házat  összefutkos- 
ták Gracziellát  híva,  noha  még  föl  sem  voltak 
egészen  öltözve. 

(Folyt,  küv.) 


PAP-HALÁL. 

— Marriot  Emil  regénye.  — 

(Folyt.) 

«A  mint  neked  tetszik*,  mondá  Harteck 
elégiiletlenül.  Köszöntek,  a két  nővér  szótla- 
nul viszonzá  azt,  s mig  Perkon  elindult, 
Harteck  kissé  megállt  s halkan  kérdé  Pau- 
lától : «Megengedi,  hagy  még  ma  egyszer 
beszéljek  kegyeddel?* 

«Ha  ideje  van  számomra  . . .»  feleié 
Paula  meglehetős  hidegen. 

Harteck  szótlanul  raeghajtá  magát  s ba- 
rátja után  sietett. 

«Mindig  olyan  osztozkodó  vagy,  ha  nők- 
kel beszélsz  ?»  kérdé  Perkontói,  midőn  utói 
érte  őt. 

«Én  ? osztozkodó  ?»  viszonzá  Perkon 
1 himezetlen  álmélkodással.  «Csak  nem  ment 
el  az  eszed.  Ámbár  nem  titkolhatom,  hogy 
ez  a kisasszony  nekem  nem  tetszik.  Epen- 
séggel  nem  szeretem  az  ilyen  halvány,  ér- 
zékeny és  képzelgő  asszonynépséget.  A fiatal 
leányok  vigak  és  szerények  legyenek*. 

«Te  bizony  huszonhat  éves  korod  da- 
czára is  ugyancsak  pedáns  vagy*,  mondá 
Harteck. 

«Meglehet.  Az  egyébiránt  hivatásunkhoz 
tartozik.  Mire  jutnánk  a köteles  tekintéllyel, 
ha  mindezeket  az  asszonyias  bogarakat  és 
szeszélyeket  elnézően  vagy  pláne  kedvezően 
ítélnénk  meg?  A pap  és  más  emberek  fellé- 
pése közt  mindig  bizonyos  különbségnek  kell 
lenni  . . . bizonyos  határnak,  melyen  túlmenni 
nem  szabad.  Mindenféle  bizalmaskodást  szor- 
gosan kell  kerülni.  Ha  már  minden  áron 
asszonyokkal  kell  érintkeznem,  hát  legyenek 
paraszt  asszonyok.  Ezeket  a városiasán  öl- 
tözött falusi  nőket  soha  ki  nem  állhattam; 
valami  különösnek  tartják  magukat  s ug}7- 
nevezett  müveit ségöknél  fogva  velünk  egy 
fokon  akarnak  lenni  ...  és  ez  mit  sem  ér. 
Én  nem  vagyok  hozzá  szokva,  hogy  fiatal 
lányok  oly  kurtán  felelgessenek  papjuknak, 
mint  a te  Reinberg  kisasszonyod  tette*. 

Harteck  e beszédre  mit  sem  szólt,  de 
arcza  elégiiletlenséget  fejezett  ki. 

«Látoiu,  hogy  szavaim  nincsenek  ínyedre*, 
mondá  Perkon,  s karjába  ölté  a magáét. 
< Hagyjuk  hát  abba  az  egészet.  Egyet  azon- 
ban még  is  meg  kell  jegyeznem : te  sohasem 
tudod,  mit  kell  állásodban,  mint  papnak, 
tenned  vagy  mellőznöd.  Ezt  nem  csak  én 

mondom,  hanem  minden  pap,  a ki  téged  is- 
mer. Soha  se  tettek  volna  abba  a nyomorult 
Kesztenbe,  ha  az  általán  elfogadott  nézetek- 
hez jobban  tudtál  volna  alkalmazkodni. 

« Nagyon  igaz»,  mondá  Harteck  egyet 
sóhajtva  s lecsiiggeszté  fejét. 

«No,  ne  légy  csiiggeteg»,  mondá  a fiatal 
pap  vigasztalólag  s megszoritá  karját.  « Min- 
den nap  írni  fogok  neked,  s a hányszor  csak 
szerét  ejthetem,  meglátogatlak'). 

«De  mit  szól  majd  hozzá  plébánosod?* 
veté  közbe  Harteck.  « Tudod,  hogy  engem 
nem  szívelhet*. 

«Mondjon,  amit  akar!  Csak  nem  hagy- 
hatlak egészen  magadra,  s nem  is  akarlak. 
Te  vagy  a legkedvesebb,  a mim  csak  van 
a világon.  Minden  megengedett  áldozatot 
örömest  meghoznék,  ha  általa  életed  földerít- 
hetném ...  De  fájdalom,  barátságomon  kivlil 
mit  sem  adhatok*. 

Harteck  megbékiilt.  Mindez  a kellemet- 
len dolog,  a mit  a fiatal  pap  mondott,  elenyé- 
szett az  őszinte,  meleg  barátság  nyílt  vallo- 
másával szemben. 

«Köszönöm  szavaidat*,  mondá  György. 
«Ki  tudja,  nem  lesz-e  idő,  midőn  nagyobb 
áldozatokat  követelek  tőled*. 

S ez  az  idő  nemsokára  eljött;  hamarább, 
mintsem  mind  a ketten  gondolták. 

Egy  óra  múlva  Harteck  ismét  Paulához 
ment.  A leányt  a lakó  szobában  találta,  Tini 
iskolai  feladványokat  irt  s Paula  vigyázott 
rá.  A pap  kettőjük  közé  tilt,  karját  a szék 
karjára  nyugtatá,  melyen  Tini  fiit  s nézte, 
hogyan  ir. 

« Háborgatlak  talán?*  kérdé  Tini  gyer- 
meki ártatlansággal.  « Kimenjek,  Paula?* 

«Ne,  maradj  csak  nálunk*,  viszonzá 
nénje. 

Harteck  a leányra  nézett.  Az  a szócska: 
nálunk,  sajátságosán  hatott  rá;  oly  bizalma- 
san hangzók,  mintha  a leány  egészen  a ma- 
gáénak tartaná  öt  . . . « Mivel  foglalkozott  az 
utóbbi  napokban?*  kérdé  a pap  Paulát. 

A leány  megvallotta,  hogy  Kesztenben 
járt ; az  utazás  fáradalmai-  és  terheiről  mit 
sem  szólt,  s arra  a kérdésre,  mily  benyomást 
tett  a helység  rá,  kitérőleg  felelt.  Csak  azt 
mondá  el  neki,  a mit  György  uj  lakásán  tett, 
elővette  jegyzőkönyvét  s megnevezte  azon 
házi  eszközöket,  a melyeket  be  kell  szerez- 
nie, s az  a gondolat,  hogy  mily  más,  mily 
szép  és  meghitt  volna,  ha  Paula,  mint  házi- 


asszony mehetne  vele  uj  otthonába,  a gaz- 
daságról való  beszéd  közben  természetszerű- 
leg egyszerre  jutott  eszökbe.  Paula  érezte, 
hogy  a pap  szeme  rajta  függ,  s lesiité  fejét. 
«Még  mindig  remélem,  hogy  semmi  se  lesz  be- 
lőle*, mondá  s a jegyzőkönyvben  lapozgatott. 
« Kesztenbe  való  áthelyezését  értem  ....  A 
levegő  ott  igen  éles  s attól  tartok,  hogy  nem 
fog  jól  tenni  önnek  . . . Nagyon  megnyugtatna 
engem,  ha  apámmal  megvizsgáltatná  magát. 
0 őszintén  megmondja  önnek,  mit  tart  egész- 
sége felől;  s ha  úgy  nyilatkoznék,  hogy  az 
éles  levegő  önre  nézve  elviselhetetlen,  talán 
mégis  megpróbálhatná  kieszközölni  azt,  hogy 
más,  enyhébb  helyet  adjanak*. 

A pap  fejét  rázta.  Arra  már  késő  van. 
S nem  is  használna.  De  miért  aggódik  ? Hisz 
egészségem  tűrhető*. 

« Tűrhető!  Tehát  maga  is  megengedi, 
hogy  nem  teljesen  egészséges.  Ne  tagadja 
meg  kérésemet!  Beszéljen  atyámmal!*  mondá 
sürgetve. 

«Ha  minden  áron  azt  kívánja,  Paula, 
teljesítem  óhajtását  . . . ámbár  kissé  nevetsé- 
ges, hogy  egy  egészséges  ember  attól  való 
félelmében,  hogy  talán  beteg  lehet,  orvosi  ta- 
nácsot kér*. 

« Gondoljon,  a mit  akar  ...  én  megelég- 
szem, ha  megteszi*.  Erre  Paula  családja  után 
kérdezősködött,  s hogy  kellemesen  tölté-e  el 
idejét  Kuffsteinban,  s a pap  elmondá,  a mit 
alkalmasnak  vélt,  megmutatta  kis  unoka- 
öcscse  legújabb  arczképét,  melylyel  húga 
ajándékozta  meg,  szépen  s kíméletesen  be- 
szélt az  övéiről,  minden  keserűség  nélkül,  s 
csak  jó  tulajdonságaikat  emelte  ki. 

« Anyám  egészen  boldog  volt,  hogy  már 
egyszer  megint  az  én  misémet  hallgathatta*, 
mondá,  «s  többször  megkértem  őt,  hogy  Kesz- 
tenben nem  sokára  látogasson  meg;  akkor 
aztán  minden  nap  meglehet  ez  az  öröme*. 

Elpirulva  s a nélkül,  hogy  rá  nézne, 
kérdé  tőle  Paula,  hogy  fehérneműi  s ruhái 
jó  karban  vannak-e,  s hogy  a netalán  rossza- 
kat ki  szabad-e  javítania;  nagy  örömet  sze- 
rezne neki,  ha  könnyebbségére  lehetne. 

György  köszönettel  utasitá  vissza  aján- 
latát. «Mindezt  rendbe  hozhatja  gazdasszo- 
nyom*,  mondá. 

Paula  leírta  az  asszonyt,  kit  a plébánián 
talált,  s lelkére  köté  Györgynek,  hogy  tartsa 
meg  házában;  jónak  és  ragaszkodónak  lát- 
szik s bizonynyal  ő is  csakhamar  megszokja. 

«De  el  ne  árulja  neki,  hogy  ezt  az  én  kéré- 
semre akaija  tenni*,  tévé  liozzá  Paula.  «Én 
azt  mondám  neki,  hogy  én  közönyös  vagyok 
önre  nézve,  s őt  e meggyőződésben  kell  hag3T- 
nia.  0 engem  nem  ismer,  hogy  tehát  mit 
gondol  felőlem,  az  mellékes  dolog.  De  önnek, 
ki  Kesztenben  fog  lakni  vigyáznia  kell  jó 
hírére*. 

Györgynek  mosolyognia  kellett  a leány 
szavain,  de  hangja  mégis  fojtottnak  |hangzék, 
midőn  rnondá:  «Kegj'ed  az  én  jó  híremről 
gondoskodik  — de  a magáéval  nem  törődik. 
Most,  midőn  tudja,  hogy  nem  sokára  me- 
gyek,  megengedi,  hogy  naponként  kegyed- 
hez jöjjek,  mert  önzetlenségében  azt  hiszi, 
hogy  már  nem  árthat  nekem  többé.  Ebből  a 
szempontból  természetesen  igaza  van  — én 
megyek  — de  ön?  Kegyed  itt  marad,  és  — 
jegyezze  meg  jól,  Paula!  az  emberek  elfog- 
ják ítélni  »- 

« Arra  még  nem  gondoltam*,  veté  közbe 
nyugodtan. 

<De  én!  Higyje  el  . . . bármennyire 
vonzódom  az  ön  közelébe  s bármily  boldog- 
nak érzem  is  magamat,  ha  oldalam  mellett 
van  . . . mindig  nehéz  küzdelembe  kerül, 
hogy  ide  jöjjek.  Nem  tagadhatom,  hogy  én 
vagyok  az,  ki  jó  hírnevét  aláása,  s az  nyo- 
morulttá tesz*. 

Paula  szemével  Tinire  intett,  ki  csodál- 
kozva hallgatott. 

« Hogyan  tetszett  barátom?*  kérdé  szü- 
net múlva. 

«Nem  igen,  ha  őszinte  akarok  lenni*, 
viszonzá  Paula. 

«Kezdetben  talán  faragatlannak  látszik; 
de  nem  kételkedem,  hogy  megkedveli  őt,  ha 
közelebbről  ismeri.  Nem  akarom  túlságosan 
földicsérni,  hogy  ismét  megharagitsam,  de 
biztosíthatom  kegyedet,  hogy  derék  szive 
van.  S a mi  nekem  különösen  tetszik  benne, 
az  az,  hogy  testestöl-lelkestől  hivatásának  él. 
Hallgassa  csak,  mikor  prédikál!  Soha  sem 
tér  el  a tárgytól,  szive,  lelke  pap,  s tiizbe 
menne  állásáért.  Éppen  azokkal  a jó  tulaj- 
donságokkal bir,  a melyek  belőlem  hiány- 
zanak*. 

«Ön  mindig  kise'  biti  magát*,  vágott 
szavába  Paula.  «Földicsért  barátjának  önhitt- 
ségét is  csodálatra  méltónak  tartja  ön  ?» 

«Ó  nem  önhitt  . . . csak  hajthatatlan 
és  megközelíthetetlen  . . . Gondolja  meg, 
hogy  árvaházban  növekedett  fel,  soha  szere- 


tetet  nem  érzett,  s a kit  soha  nem  czirósra- 
tak,  az  nem  czirógat  másokat  sem.  De  hoz- 
zám híven  ragaszkodik,  s alig  találok  valaha 
jobb  barátot.  Mind  ennek  mégis  csak  meg 
kell  kissé  nyernie  kegyedet  barátom  részére*, 
fejezi  be  rábeszélően  s kérőleg. 

«Minden  bizonynyal*,  rnondá  Paula. 
&Ha  ő óhajtja,  örömest  érintkezem  vele  . . . 
De  akarja-e  majd?  Én  Tamás  vagyok  benne*. 

«Idővel  ...  ki  tudja?  . . . Ö szeret  en- 
gem és  kegyed  is  jó  indulattal  van  irántam 
...  ez  a gondolat,  hogy  önök  ketten  rólam 
beszélnek,  megvigasztal  magányomban  . . . 
S ha  Joacliim  meglátogat,  sok  mindent  el 
mondhat  kegyedről,  s akkor  kétszer  oly  ked- 
ves lesz  előttem  ...» 

Paula  felsikoltott  s kézéivel  eltakarta 
arczát. 

«Paula!»  kiáltá  a pap  ijedten  és  Tini 
felugrott  és  nénjéhez  sietett  — «Paula»  — 
a pap  ráhajolt  — « kedves  Paula,  mit  tettem 
önnel  ?» 

« Arról  kell  beszélnie?*  rnondá  nagy  ne- 
hezen. «Nem  igértiik-e  meg  egymásnak,  hogy 
a válásról  soha,  soha  nem  szólunk?  . . . . 
és  ön  most  oly  élénken  színezi  ki  a jövőt...* 

A leány  fölkelt,  kézen  fogta  Tinit  és 
mielőtt  a pap  megakadályozhatta  volna,  hir- 
telen kisuhant  a szobából. 

Fél  óra  múlva  az  orvos  haza  jött.  Meg- 
rezzent, midőn  a lakószobába  lépve,  a papot 
az  asztalnál  ülni  látta  . . . Harteck  rnegpil- 
lantá  öt,  fölállt  és  némán  meghajtá  magát. 
Vonásainak  hal  ványsága  s megdöbbenése  nem 
kerülték  ki  az  orvos  figyelmét,  ki  azonban 
már  összeszedte  magát  s a paptól  oly  nyu- 
godtan kérdezte,  a mint  csak  lehetett,  hogy 
mit  kíván. 

Harteck  szaggatottan  előadta,  a mit 
Paula  tőle  kívánt.  Az  orvos  felkérte,  hogy 
vesse  le  kabátját  s mellényét,  s midőn  Harteck 
teljesité  kívánságát,  fülét  melléhez  tartá  és 
kérte  öt,  hogy  nagyot  lélekzzék.  Az  orvos 
figyelmesen  megvizsgálta  őt,  megtapogatta 
ütő-erét  és  aztán  kérdé : « Szokott  ön  kö- 
högni ?» 

« Ősszel  és  tavaszkor  folytonosan.  Egy- 
általán nagyon  könnyen megkiitöm  magamat*. 

«Érez-e  fájdalmakat?* 

«Nem». 

«Lapoczkái  közt  sem,  ha  például  so- 
kat járt  ?» 

«Az  igaz.  Arról  megfeledkeztem.  Hosszú 

séták  után,  vagy  ha  sokáig  zongoráztam, 
hátamban  szuró  fájdalmat  érezek ». 

«Hm!  . . . Haugja  fátyolozottan  hangzik. 
Ez  az  ön  természetes  hangja  ?» 

«Egy  idő  óta  kissé  rekedt  vagyok ». 

« Hogyan  aluszik?  Nem  jön  gyakran  iz- 
zadásba  alvásközben  ?» 

«Igen  gyakran ». 

«Dohányzik-e  ön?» 

«Csak  keveset;  nem  igen  bírom  el  a 
dohányzást. 

«Nyilván  köhögésre  ingerli?» 

«Igen». 

Az  orvos  Harteck  kezeit  nézegette.  Hal- 
ványak és  soványak  voltak. 

«Micsoda  betegségben  halt  meg  atyja ?» 
kérdé  aztán. 

«Tüdővészben». 

((Kivételes  eset  volt-e  az,  vagy  öröklött 
baj  családjában?,, 

«A  mennyire  én  tudom,  atyám  minden 
rokona  épen  ebben  a betegségben  halt  el». 

«Hm!  mondá  az  orvos  még  egyszer. 
((Óvatosnak  kell  lennie,  magát  kímélnie. 
Kesztenben  az  éghajlat,  mint  mondják,  igen 
zord  ?» 

«Azt  mondják*. 

«Önre  nézve  jobb  volna,  ha  Dél-Tirolba 
menne  . . . nem  lehetne  azt  kieszközölni?* 

cMost  nem.  Talán  később.  Ha  a Kesz- 
tenben való  tartózkodás  nem  tesz  jót,  folya- 
modhatom áthelyezésemért*. 

A pap  kabátja  és  mellénye  után  nyúlt; 
az  orvos  segített  neki  a felöltözésnél. 

«De  még  nem  vagyok  mellbeteg?*  kérdé 
Harteck  s merően  az  orvos  szemébe  nézett. 

«Nem.  De  azért  nem  titkolhatom  el  ön 
előtt,  hogy  némi  hajlama  van  e betegségre*. 

Harteck  olyaténkép  intett,  mint  a ki 
olyasmit  hall,  a mire  már  el  volt  készülve, 
s kalapja  után  nyúlt. 

«Még  egyszer  komolyan  ajánlom,  hogy 
vigyázzon  egészségére*,  mondá  az  orvos. 
«Ez  a baj  alattomos  természetű  s mindenből 
táplálkozást  nyer  . . . Nem  elég,  hogy  tes- 
tileg kímélje  s ápolja  magát  ...  a szellem- 
nek is  szabadnak  s gondtalannak  kell  lennie. 
Gond,  elégületlenség,  aggodalmak  a legélte- 
több  elemei  e lappangó  bajnak  s gyakran  vég- 
zetesebbek, mint  a testi  vigyázatlanságok  . . . 
Azért,  a mennyire  lehet,  egyenletes,  vidám, 
vagy  legalább  nyugodt  hangulatra  töreked- 
jék, ne  tépelődjék,  klizdje  le  a buslakodást  s 


szomorúságot,  foglalkozzék  mindig  valamivel* 
hogy  ne  legyen  ideje  komor  gondolatokba 
merülni,  s kerüljön  mindent,  a mi  testileg 
káros  lehetne  önre  nézve ; alvás,  tápláló  éte- 
lek, jó  levegő  és  nyugodt  lélek  a legjobb 
sőt  az  eg}7edüli  szer,  mely  az  ily  betegségre 
való  hajlamot  lekiizdi*. 

Reinberg  eddig  mint  orvos  beszélt,  min- 
den személyes  tekintet  nélkül;  pártatlanul, 
részvéttel  s érdeklődéssel,  mint  minden  ide- 
gennel szokott,  a ki  orvosi  tanácsot  kért 
tőle.  De  most,  midőn  kész  volt,  mintegy  bu- 
csuzólag  meghajtá  magát  s szigorú  tekintet- 
tel nézett  a fiatal  papra,  ki  mozdulatlanul 
állva  maradt. 

(Folyt,  küv.) 


BÁRÓ  EÖTVÖS  JÓZSEF. 

(Magyar  Könyvesház.  Kiadja  Aigner  Lajos.  XIII.  folyam, 
5 — 7.  szám.  Báró  Eötvös  József.  Irta  Ferecczi  Zoltán) 

(Folyt,  s vége.) 

V. 

Az  illúziók,  melyeket  hirdetett,  újra  fel- 
támadtak és  az  egyéni  szabadság  kérdése 
egész  Európát  kezdi  foglalkoztatni.  Talán 
innen  van,  hogy  a mű  megjelenése  korában 
korántsem  volt  annyira  népszerű,  mint  ma. 
Eötvös  e remeke  is  osztozott  abban  a sori- 
ban, melyben  politikai  működésének  legna- 
gyobb része  és  egy  másik  nevezetes  politi- 
kai irata,  a Reform,  melyben  jóslatszerü 
ihlettel  jövendőié  meg  Ausztria  és  Magyar- 
ország  kiegyezésének  azon  módusát  melyre 
mai  alkotmányunkat  építették. 

Valóban  az  1867-iki  kiegyezésnek  egyik 
nagy  és  kiváló  faktora  volt  Eötvös.  Akkor 
küzdött  már  mellette,  mikor  sokan  legjobb- 
jaink között  a megyék  vis  inertiaeja  mögé 
rejtőzve  a jogfolytonosság  vesszőparipáján 
lovagoltak  és  szóratott  magára  vádat  Bécs- 
ben  és  idehaza  egyaránt.  De  Eötvöst  mindig 
a tények  mögött  álló  nagy  eszmék  lelkesí- 
tők és  a vádakra  logikával,  a félreismerésre 
gúnnyal  és  szatírával  válaszol.  Ritkán  hasz- 
nálja ugyan  ez  utóbbit,  mert  Eötvös  nem  sa- 
tirikus ; meg  vannak  ugyan  benne  a satirá- 
hoz  az  elemek,  de  a lélek  egy  külön  hőfoka, 
egészen  kivételes  körülmények  kellenek  hozzá, 
hogy  az  elemek  a kifakadásig  síirüdjenek 
össze  benne.  Ő a helyzet  satlrikusa;  a kény- 

szerűség  viszi  rá  és  úgy  látszik,  mintha  neki 
is  fájna  a keserűség.  Arcza  annyira  komoly 
és  méltóságos,  hogy  csak  a fönséges  és  az 
egyszerű  ül  rajta  legméltóbban.  A gúnyhoz 
ép  oly  kevéssé  ért,  mint  a humorhoz.  A nagy 
és  a szép  annyira  szent  előtte,  hogy  azt  az 
egy  lépést,  mely  ezek  bármelyikét  könnye- 
dén viszi  a nevetségességhez  át,  még  kép- 
zelmében  sem  meri  megtenni.  Az  eszmével 
nem  tréfál  — még  humorista  módjára  se. 
Szatírája  pedig  mindig  erkölcsi  alapból  indul 
ki,  soha  se  személyeskedő,  mindig  az  általá- 
nos érdekeknek  szolgál;  túloz,  de  nem  ha- 
misít, s bármennyire  csapong,  az  igazságtól 
el  nem  tér.  Gyakorta  játszik  is  tárgyával, 
mint  macska  az  egérrel ; igy  nevetséges  vissza- 
élések, szembeszökő  igazságtalanságok  mel- 
lett látszólagos  okokat  hoz  fel,  melyeket 
sértő  bonkommiával  hosszasan  fejteget;  de 
azért  kicsinyeskedővé  nem  lesz  sehol.  Poli- 
tikai művei  nemcsak  a magyar  nemzetet  ér- 
deklik, hanem  reformál  őri  hivatással  voltak 
az  államtudományok  terén  is.  Soha  államtu- 
dományi iró  melegebben,  behatóbban  nem 
védte  az  egyén  jogát,  mint  Eötvös.  Laboulaye 
a «L?état  et  ses  limites»  czimü  művében  azt 
mondja  róla,  hogy  az  emberiség  problémáit 
nálánál  magasabb  szempontból  nem  tárgyalta 
senki. 

S az  egyéni  szabadság  nagy  eszméjének 
megvalósítása  foglalkoztatja  Eötvöst,  mint 
államférfink  mint  költőt  és  mint  filozófust. 
Nagy  politikai  műve  csakugyan  azt  a prob- 
lémát fejtegeti,  melyet  első  regénye  és  min- 
den költői  alkotásában  azok  a nagy  küzdel- 
mek tükröződnek  vissza,  melyeket  a keleti 
foederalizmusunk  a nyugot-európai  czivilizá- 
tióval,  a megyei  szétdaraboltságnak  az  or- 
szágos központosítással,  a sok  elemű  ország- 
gyűlésnek egy  népképviseleti  parlamenttel  és 
egy  felülről  függő  kormánynak  eg3r  felelős 
minisztériummal  való  felcseréléséért  végig 
harczolt. 

A szabad  egyént,  Eötvös  az  emberiség 
és  haladás  czéljai  megvalósítójának  tekinti. 
Azért  tiszteli  úgy  az  egyest,  mert  szereti 
az  egészet  és  feledi  önzését,  mert  neki  e 
nagy  szempontból,  az  emberiség  érdekében 
az  egyes  is  csak  az  eszmék  eszköze  volt. 

Ez  magyarázza  egyúttal  Eötvösben  a 
nagy  demokratát.  Lelkesedik  a munkáért, 
mint  a haladás  eruditió iáért. 

Mintha  árnyékát  vetné  benne  előre  az 


a nagy  óriás,  mely  a 48-iki  európai  forra- 
dalmak után  szellemi  forradalmakat  készül 
támasztani  és  az  egyéni  szabadságot,  a vég- 
letekig terjedő  erőszakkal  óhajtja  felruházni. 
Talán  ezért  van  benne  sok  otyan,  mit  egy 
filozóf-politikus  hazája  sorsa  fölött  való  két- 
ségek között,  helyzetéből  és  szive  mélyéből 
merítve,  papírra  vethetett.  Talán  ezért  van 
benne  a nagy  objektivitás  mellett  is  sok  az 
egyéniből.  Hisz  maga  ez  a föltétel  is,  hogy 
megszünhetik  az  egyéni  szabadság  nagy  ki- 
terjesztése  mellett  az  antagonismus,  mely  ma 
az  állam  és  társadalom  között  fönn  áll  és  a 
politikai  önkény  csábja  többé  az  egyéni  sza- 
badság eszméjén  erőt  nem  venne:  legalább 
is  oda  tartozik,  a hol  a logikai  gondolatok 
átkapcsolódnak  az  egyéni  hit  és  a fantázia 
könnyelmű  alkotásai  közé.  Nem  is  sokat  bajló- 
dik Eötvös  azzal,  hogy  micsoda  induktió  vezet 
hát  az  egyéni  szabadság  e nézetéhez?  Milyen 
tapasztalás  mutatja,  hogy  az  állam  és  tár- 
sadalom közötti  antagonismus  megszűnik, 
megszünhetik  ? Hisz  nem  a dolgok  természe- 
tében fekvő-e,  hogy  hasonló  qualitásu  erők 
taszítják  egymást?  És  a világtörténelem  ed- 
dig egy  percznyí  valósággal  nem  bizonyítja, 
hogy  a,  társadalom  és  az  állam  hatalmi  czélja 
nem  lenne  oly  annyira  ellentétes,  hogy 
csak  egymás  ellen  küzdve  tarthatják  főn  egy- 
mást. Az  állam  és  társadalom  erőinek  har- 
móniája, mint  azt  a történelem  eddig  bizo- 
zonyitja  csak  ép  úgy  utópia,  mint  a commu- 
nismus  és  más  sok  egyéb  társadalmi  felekezet 
államtani  eszméje.  De  azért  Eötvös  könvvé- 
nek  még  is  reformatori  hivatása  van  az  ál- 
lamtudományok körében.  Nem  agitátor,  párt- 
vezér, nem  abstractiókat  hajhászó  professor 
irta,  hanem  olyan  tudós,  kit  az  élet  eleven 
erői  érdekelnek.  Soha  államtudományi  iró, 
melegebben,  behatóbban  az  egyén  jogát  nem 
védte,  mint  Eötvös  József  báró. 

És  mi  azt  hisszük,  hogy  egyedül  és  ki- 
zárólagosan ebben  fekszik  a könyvnek  soh 
el  nem  évülő  jelentősége.  írnak  még  állam- 
tudományi  dissertátiókat,  talán  kitiinőbbeket 
is  a szabadság  és  testvériség  nagy  és  neve- 
zetes államtani  jelentőségéről;  de  az  egyéni 
szabadság  missiójáról  több  szívvel  és  több 
erővel  talán  aligha.  Mint  a Karthausiban 
eddig  páratlanul  az  egyéni  boldogság  kérdése 
van  letárgyalva  az  érzelem  szempontjából 
költőileg,  úgy  van  Eötvös  nagy  politikai 
munkájában  bibliája  annak,  hogy  mily  befő- 

lyással  vannak  korunk  vezéreszméi  a társa- 
dalom fejlődésére,  mely  alapjában  az  egyén 
szabad  kifejlődésén  kell  hogy  nyugodjék. 

Dr.  Serényi  Pál. 


HUGÓ  VIKTOR  NYUGVÓHELYE. 

A régi  liires  párisi  Quartier  Latin  dél- 
keleti oldalán  a világváros  káztengeréből  ma- 
gasan emelkedik  ki  egy  hatalmas  kupolás 
épület  tőszomszédságában  a St.  Etienne  du 
Mont  templom.  — Noha  a kupola  tetején,  az 
utczakövezet  felett  csaknem  száz  méternyi 
magasságban  eg}^  aranyozott  kereszt  ragyog, 
mely  az  épület  egyházi  rendeltetésére  vall, 
mégis  az  egész  műemlék  inkább  pogányjel- 
legii.  A Boulevard  Szt.  Michelről  a kolosszá- 
lis köhalmaz  épitö  mesterének  nevére  ke- 
resztelt Souffiot  utczán  végig  menve  a század 
legnagyobb  franczia  költője  nyugvó  helyének 
főbejárásához  jutunk.  Hivatalosan  St.  Gene- 
viéve  templomának  hivják,  de  a köznép  máig 
is  csak  a Panthéon  néven  ismeri.  Ezt  a ne- 
vet a nagy  forradalom  alatt  a konventtől 
nyerte.  A Panthéon,  fennállása  óta,  vita  és 
czivakodás  tárgya  volt  az  egyház  és  az 
állam  közt.  E küzdelmek  nyoma  meg  van 
örökitve  az  épületen.  Homlokzatán,  (Dávid 
müvészkeze  alkotásai)  a forradalmi  férfiakat 
látjuk  megdicsöitve : ott  van  Carnot,  a « ki- 
rálygyilkos* és  Lafayette  az  öreg  szabadság- 
hős ; belül  a kupola  boltozatán  száz  ezer 
frankért  festett  freskó  képen  a Bourbonura- 
lom  glorifikálása  pompázik ; ott  vannak  a for- 
radalom vértanúi : XVI.  Lajos,  Mária  Antoi- 
nette,  a gyermek  XVII.  Lajos  s Erzsébet  her- 
czegnö.  A mai  Panthéon  ugyanazon  a helyen 
emelkedik,  hol  1370  év  előtt  Klodvig  király 
kápolnát  épitetett  Sz.  Genovéva,  Páris  véd- 
szentje  tiszteletére. 

Sz.  Genovéva,  a ki  különben  a Páris 
közelében  fekvő  Nanterre  városka  szülöttje 
volt,  mely  erény  dijairól  híres  — jelentékeny 
érdemet  szerzett  Páris  körül,  mikor  még  mint 
fiatal  hölgy  Attila  hun  királyt  a Párisba  való 
bevonulástól  visszatartotta. 

Azóta  sok  megrendítő,  szenvedélyes  jele- 
net színhelye  volt  a St.  Geneviéve  kápolna. 
Hugonották  és  liguisták,  frondeurök  és  ki- 
rályiak legszívesebben  e távol  eső  dombon 
verekedtek  s a Bertalan  éjen  is  itt  esett  el 
a legtöbb  áldozat.  Csak  a regenség  napjaiban 
gondoltak  arra,  hogy  Páris  patrónájának  újabb 

fényes  helyiséget  építsenek.  Souffiot  készí- 
tette a terveket  s XV.  Lajos  még  hőn  sze- 
retett szarvasparkját  is  elhagyta,  hogy  sze- 
mélyesen letegye  az  uj  templom  alapkövét. 

1764-ben  történt,  hogy  megkezdődött  az 
építés,  mely  csaknem  bűvös  gyorsasággal 
folyt  s minden  párisi  építményen  tulemelkedve, 
idővel  el  is  készült.  De  az  események  előre 
vetették  árnyékukat.  Diderot,  Voltaire  és 
Rousseau  eszméi  más  irányba  terelték  a szel- 
lemeket és  az  uj  templom  zárkövét  még  le 
sem  tették,  mikor  a Bastille  összeomlott  s 
két  év  múlva  a királyság  is.  A Hébertisták 
indítványára  szent  Genovévát  is  depossze- 
dálták  s egyházát  a Convent  dekrétuma  foly- 
tán Pantheonná  alakították  át. 

Az  első  halott,  a kinek  csontjait  e sír- 
boltban helyezték  el,  Francziaország  Demosz- 
théne,  Mirabeau  gróf  volt,  a kit  1791-ben 
temettek  ide.  Itt  nyugodott  1793.  november 
haváig  a nagy  tribün,  azután  kénytelen  volt 
Maratnak  helyt  adni  s koporsója  a Pére-La- 
chaise-be  került.  De  két  év  múlva  Marat 
csontjai  a Pantheonból  a Passage  du  Saumon 
kloákáiba  vándoroltak.  Rousseau  és  Voltaire 
majdnem  egy  negyedéven  át  aludták  itt  örök 
álmukat,  de  sírhelyeik  ma  üresek,  a restau- 
ráczió  csontjaikat  a meszes  gödörbe  sodorta. 
Az  első  császárság  idejében  Lannes  marsall, 
Bougainville  és  Lagrange  kerültek  a Pan- 
theonba.  Mikor  Berryt,  Chambord  atyját, 
Louvel  meggyilkolta,  a Panthéon  megint 
Szt.-Genovéva  egyházává  lett.  De  már  hat 
év  múlva  megkondult  a Bourbonok  halálha- 
rangja és  az  egyház  újból  Pantheonná  vál- 
tozott. A Pantheonba  nem  temettek  ugyan 
senkit,  hanem  a nyolcz  márványtáblán  évti- 
zedeken át  ott  ragyogtak  a szabadságharcz- 
ban  elesettek  nevei.  1848  bán  történt  a ne- 
gyedik átváltozás  és  a templomból  újra  nemzeti 
mauzóleum  lett.  Az  inszurgensek  akkor  a 
Pantheonban  ütötték  fel  főhadiszállásukat  és 
Cavagnac  ágyúgolyói  a bástyákká  átalakított 
templomfalak  ellen  röpültek.  Ekkor  a Pan- 
theonból megint  egyház  lön  ; az  erről  szóló 
rendelet  az  államcsíny  napjának  keletét  vi- 
seli. Most  a Brisson-kormány  Hugó  Viktor 
tiszteletére  újból  átalakíttatta  a Pantheont  a 
nagy  halottak  csarnokává.  Vajha  a nagy  ha- 
lott, a ki  fölött  múlt  hétfőn  bezáródott  a ko- 
porsó fedele,  örök  nyugalmat  találna  a Pan- 
theonban. 

IRODALOM  ÉS  MŰVÉSZET. 

A mii  gyár  tudományos  akadémia  f.  é.  május  3! -én 
délelőtt  tartotta  meg  negyvenötödik  közgyűlését  az 
akadémia  dísztermében.  Az  ülést  Pulszky  Ferencz 
nyitotta  meg,  majd  Fr aknái  Vilmos  főtitkár  mutatta 
be  jelentését  az  akadémia  múlt  évi  működéséről,  az- 
után Trefort  Ágoston  — az  akadémia  uj  elnöke  — 
olvasott  föl  emlékbeszédet  Lónyai  Menyhért  fölött 
és  végül  dr.  Fodor  József  értekezett  a «Hosszu  élet 
föltételeiről*.  Ez  az  értekezés  lermészetesen  nem  vo- 
natkozhatott az  a'  adémikusokra,  a k k halhatatlanok, 
hanem  a műveikre,  melyek  általában  nem  búnak  a 
hosszú  élet  föltételeivel.  Egy  és  más  megjegyzéseinket 
az  akadémia  ünnepélyes  közgyűlése  alkalmából  jövő 
számunkban  tesszük  közzé.  Egyelőre  csak  konstatál- 
juk, hogy  a kurta  életű,  de  hosszadalmas  halhatatla- 
nok részvén)  társaságának  e generál  versammlungját 
Rudolf  trónörökös  is  szerencséltette  megjelenésével. 

Hugó  Viktor  temetése.  Legalább  másfél  millió 
ember  vett  részt  a nagy  költő  hamvainak  ünnepélyes 
örök  nyugalomra  helyezésében.  Páris  hasonló  nagy- 
szerű gyászünnepélyt  I.  Napóleon  temetése  óta  nem 
látott.  A temetés  — mint  már  jelentettük  — Hétfőn 
június  1 én  féltizenegy  órakor  kezdődött.  Vasárnap 
elhelyezték  Hugó  holttestét  az  Arc  de  Triomphe  alatt 
felállított  kolosszális  ravatalon,  mely  körül  egész  nap 
még  éjszakán  is  — százezernyi  tömegben  állott  a 
nép.  Hétfőn  ! t órakor  megtartották  a beszédeket  az 
Arc  de  Triomphenál.  Szóltak  a kultuszminiszter  a 
kormány  nevében,  továbbá  a képviselőház  és  a sze- 
nátus elnökei  és  végül  Augier  Emi!  az  akadémia  ne- 
vében.  tizenkét  óra  után  indult  meg  a menet  a Champs 
Elyseésen;  a Piacé  de  la  Concordeon,  s a Concorde- 
hidon  át  elvonult  a képviselőház  palotája  előtt  s a 
Faubourg  St.  Germainen,  a Su  Michel  boulevardon  és 
a Rue  boufloton  át  a Panteonhoz  ért  és  pedig  a kö- 
vetkező rendben:  A menetet  egyszázad  garde  repub- 
licaine  'nyitotta  meg,  utána  következtek  a főhadpa- 
íancsnok  a vezérkarral,  egy  vértes-ezred,  egy  zene-kar, 
e»y  kocsi  koszoruval  körülvéve  iskolásgyermekektől 
és  a liczeumok  tanulóitól,  Besanqon,  a költő  szülővá- 
rosa küldöttsége,  a drámaírók  társulatának,  a színházak 
és  az  írók  képviselői.  Ezután  jött  a halottas  kocsi, 
s ezt  Hugó  rokonai  és  közelebbi  barátai,  a köztár- 
saság elnökének  képviselője,  a diplomácziai  testület 
*aő)ab  }i  szenátus  és  a képviselőház  egész  elnökségei 
a becsület-rend  kanczellárja,  képviselők,  szenátorok, 
államtanácsosok,  Seine-megye  főnöke,  a párisi  község - 
tanács,  a maire  és  segédei,  a bírák,  a franczia  és  a 
külföldi  sajtó  képviselői,  főtisztek,  egy  zenekar,  a 
magán-egyletek  küldöttei  húsz  csoportra  osztva  kö- 
vettek. A menetet  Páris  főváros  helyőrsége  zárta  be. 

A Pantheon  közepén  nagy  ravatalt  emeltek  a koporsó 
számára.  Itt  Madier  de  Montján  a decz.  2-ki  proskri- 
baltak,  Claretie  a hírlapírók,  Bornier  a drámaírók,  Got 
a Theatre  Franqais  nevében  tartottak  beszédeket. 
Liie  a koporsót  a Jean  Jaques  Rousseaué  mellé  tették. 

(Folyóiratok  s füzetek).  Rendkívül  érdekes,  vál- 
tozatos tartalommal  jelent  meg  a «Magyar  Szalonn 
júniusi  füzete.  E vállalat  Fekete  József  és  Hevesi  Jó- 
zsef szerkesztésében  minden  számával  nagyobb  és  na- 
gyobb  sikereiket  ér  el.  A közönség  nagy  támogatá-  1 


sát  tényleg  megérdemli,  mert  versenyez  a legjobb 
külföldi  folyóiratokkal.  Nemcsak  az  egyes  közlemé- 
nyek irodalmi  becsét  és  választékosságát,  hanem  a 
rajzok,  az  illusztrácziók  szépségeit  is  a legnagyobb 
méltánylattal  kell  kiemelnünk.  A júniusi  füzet  tartalma 
egész  terjedelmében  a következő: 

l.  Rudolt  trónörökös:  Vadászatok  Magyarorszá- 
gon. 2.  Ábrányi  Emil:  A bálkirálynő.  (Vers).  3.  Pataki 
László:  Itató.  A juhász  temetése.  (Rajzok).  4.  Tóth 
Béla : Ot  év  múltán.  5.  Szana  Tamás : A mai  magyar 
költészet.  (Befejezés).  (5.  Bulla  János  «Gül  Baba*  (ké- 
pes vers).  7.  Porzsolt  Ernő:  Várromok  Erdély  fény- 
korából. (Képekkel).  8.  Dr.  Kőrössy  László:  Bezerédi 
I Gyula.  (Képekkel).  9.  Gelléri  Mór:  A kiállítás  intézői 
! és  rendezői.  (Képekkel).  10.  Hevesi  József:  Barango- 
lások az  orsz.  kiállításon.  (Képekkel).  11.  Az  ebkiál- 
litásról.  (Kéjr.)  12.  Szaák  Lujza:  A női  kézi  munka 
kiállítás.  13.  Gyarmathy  Zsigáné  : Kalotaszegiül.  (Kép- 
pel). 14.  Pásztói:  Agatha.  (Költő  beszély).  15.  Benedek 
Elek:  Hugó  Viktor.  (Arczképpel).  16.  Mezei  Ernő: 
Népünk  és  democurtiánk.  17.  Jungfer  műlakatos  kiál- 
lítása. (Kép).  18.  Tolnai  Lajos:  A Kenderesi  grófkis- 
asszonyok. (Regény).  19.  Gabányi:  Olga.  20.  Vészi 
József:  Egy  olasz  költő.  2 1.  Egyveleg:  A madár  testi 
I életéről.  Aranypor.  22.  Egy  kis  fejtörő.  Talányok  és 
megfejtések.  23.  Szerkesztői  posta.  Orvosi*  Sálon 
24.  Tartalom-jegyzék. 

Épen  most  kaptuk  a következő  füzetkét  is:  «A 
magyar  királyi  operaliáz  évkönyve  1884 — 5 évre.  Első 
évfolyam.  Szerkesztette:  Jósika  János  a m.  kir.  opera- 
ház titkára.  Érdekes  statisztikai  adatokat  találunk 
benne  az  opera-szinház  minden  ágáról  s a füzet  közli 
az  összes  szemészet  pontos  névsorát.  — Kapható  a 
m.  kir.  operaház  titkári  hivatalában.  Ára  25  kr.  A 
tiszta  jövedelem  a m.  kir.  operaház  nyugdíjintézetét 
illeti.  — 

Az  «Aranyember»  Prágában  f.  hó  lén  került 
színre  és  roppant  sikert  aratott.  Prágából  a követke- 
zőket távirják  juuius  1-i  kel. ttel : Jókai  Mór  «Arany- 
emberét*  az  itteni  német  országos  színházban  az  «An 
dér  Wien*  színház  társasága  ma  adta  elő  először  A 
színház  zsúfolásig  megtelt  s jegyet  már  tegnap  óta 
nem  lehetett  kapni.  A szereposztás  ugyanolyan  volt, 
mint  Bécsben,  azzal  a különbséggel,  hogy  Kristyán 
Tódor  szerepét  nem  Girardi,  hanem  Jauner  adta.  A 
hatás  felvonásról  felvonásra  fokozódott  s a szereplők 
gyakori  kihívásában  nyilvánult.  Legtöbbet  tapsoltak 
Jaunernek  és  Mersberg  kisasszonynak,  ki  Noémit  bá- 
jos szeretetreméhósággal  személyesítette,  továbbá  Török 
Buska  asszonynak  (Tímea).  A színházban  a németek 
és  a csehek  elitéje  volt  jelen.  — Az  előadás  végén 
zajosan  tapsoltak  és  hívták  Jókai  Mórt.  Nevében 
Thalboth  rendező  mondott  köszönetét.  Jókai  Neumann 
Angelo  igazgatóhoz  a következő  sürgönyt  intézte : 
«Homo  proponit,  Deus  disponit*.  Az  ember  tervez, 
isten  végez.  Folyton  beteg  vagyok.  Bocsánatot  kérek 
az  összes  kedves  kollégáktól.  Nem  akarok  dicsőséget 
(Rubin),  csak  egy  betűvel  kevesebbet,  nyugalmat 
(Ruh.)  — Jaunernek  Budapestről  megküldték  Jókai 
brouz  medaillon  képét. 


Szerkesztő : Ábrányi  Emil.  — Kiadó : Aig  ner  Lajos. 


Pállá s részvénytársaság  nyomdája. 


Vll-dik  évfolyam 

I 


TUDOMÁNY  ÉS  NEMZETISÉG. 

A napi  sajtóban  fel-felhangzik  a panasz, 
hogy  a magyar  tudományosság,  mely  a kuta- 
tás minden  terén  oly  szép  haladást  mutathat 
föl  az  utolsó  évtizedekben,  még  mindig  nem 
tudott  valóban  nemzeti  jelleget  ölteni  és  a 
kölcsönzöttnek,  az  átvettnek  színezetét  mu- 
tatja a hozzáértők  előtt.  E panasz  arról  ta- 
núskodik, hogy  az  erős  nemzeti  érzület  ná- 
lunk mily  őrködő  figyelemmel  kiséri  a közélet 
minden  jelenségét,  a kultúra  minden  mozgal- 
mait. Magyarok  akarunk  lenni  minden  tekin- 
tetben és  igy  tehát  a tudományban  is. 

Ezt  az  akaratot  és  törekvést  megdicsérni 
nagyon  fölösleges  volna,  mert  minden  dicsé- 
ret fölött  áll.  De  tisztázzuk  is,  hogy  ugyan 
mit  értünk  a « nemzeti  jelleg » alatt.  Költé- 
szet- és  művészetben  még  könnyen  érthető 
az,  a mi  a tudományra  nézve  bizonyos  tekin- 
tetben félszegnek  tetszhetik. 

A tudomány  nagyban  és  egészben  az 
emberiség  közös  kincse  lévén,  melynek  gya- 
rapításán a különböző  nemzetek  folytonos 
kölcsönhatásban  egyesült  erővel  fáradoztak : 
első  pillanatra  be  nem  látható,  hogy  mit 
értsünk  a tudomány  nemzeti  jellege  alatt. 
Ki  tud  elképzelni  egy  nemzeti  jellegű  geo- 
métriát  vagy  algebrát? 

A közérzületnek  egy  igen  természetes 
követelését  azonban  ily  könnyű  szerrel  el- 
ütni nem  szabad.  Van  annak  nagyon  egész- 
séges magva,  csak  ki  kell  fejteni  zöld  hé- 
jából. 

Mindenekelőtt  tudjuk,  hogy  milyen  sa- 
játos uj  szint  ad  minden  ösmeretnek,  ha  más 
nyelven  fejezzük  ki.  Követeljük  tehát,  hogy 
tudósaink  — bármily  szakot  is  művelnek  - — 
írjanak  minél  tisztább  és  zamatosb  magyar- 
sággal. 

Csakhogy  e követelés  korszakán,  hála  az 
égnek,  már  jobbára  túl  vagyunk.  Olyannyira, 
hogy  a szegény  Bugátot  már  egészen  elfe- 
ledtük ; még  csak  az  öreg  Toldy  Ferencz 


irodalomtörténetében  olvasni  nevét,  de  ma 
ezt  is  oly  kevesen  lapozgatják. 

A harminczas  és  negyvenes  években, 
de  még  ezután  is,  tudósaink  fő  figyelme 
a magyar  mű-  és  szaknyelv  megalkotására 
irányult.  A munka  könnyű  és  jutalmazó : 
serdülő  tudományunk  talaját  a műszavak 
rettenetes  záporával  áraszták  el.  Az  ilyen 
szavak,  mint  «halvany»,  «kadany»,  «jaczany», 
még  a jobbak  közé  tartoztak.  A khemiai 
műszavak  megalkotása  körül  volt  tanárom, 
dr.  Nendtwich  Károly,  szerezte  a legfőbb  ér- 
demeket. Az  ép  idézett  műkifejezések  is  talán 
tőle  erednek.  Ő beszélte  el  nekünk  egyik 
előadása  alkalmával,  hogy  valamelyik  tag- 
társa még  nála  is  gonoszabb  dolgokat  mű- 
velt. Van  ugyanis  egy  ritka  khemiai  elem 
vagyis  egyszerű  test,  melynek  a neve  Tantal : 
ezt  az  illető,  Tantalus  kínos  helyzetére  gon- 
dolva, «Nem-iszony»-nak  keresztelte  el.  Min- 
denesetre több  értelme  van,  mint  a «kadany» 
szónak. 

A visszahatás  el  nem  maradt  és  ma  már 
szakkifejezéseinket  is  purifikálta  Szarvas  Gá- 
bor kíméletlen  és  megvesztegethetlen  nyelv- 
policziája.  Sőt  más  tekintetekben  is  neveze- 
tes haladás  történt.  A tudomány  általános 
elveinek  átültetése  után  tárgy  után  kellett 
nézegetni,  melyre  az  elvont  tanok  alkalma- 
zandók volnának.  Lassanként  fejlődni  kezdett 
a tárgyában  magyar  tudomány. 

Vizsgálták  hazai  földünk  kőzettani  szer- 
kezetét, őstörténeti  alakulását,  a topográfiái 
viszonyokat,  az  ásványvilágot,  a faunát  és 
flórát.  Bebarangoltak  hegyet,  völgyet,  ren- 
geteget, pusztaságot,  homokos  és  mocsaras 
vidékeket,  hogy  felkutassák,  leírják,  leltároz- 
zák a haza  természeti  kincseit.  Első  sorban 
azonban  magára  a népre  és  annak  életére 
irányult  a tudósok  figyelme.  Gazdaság,  ház- 
tartás, családi  élet,  viselet,  szokások,  jogi, 
erkölcsi  nézetek,  szójárás,  költészet  stb.  stb. 
mind  beható  tanulmányokat  követeltek.  Es 
támadt  magyar  ethnográfia,  magyar  gazda- 

ságtan,  nyelvészet,  történelem  ...  és  ki 
akarná  elősorolni  mind  a különböző  tudo- 
mányágakat, melyek  egy  nemzet  életére  a 
jelenben  és  múltban  vonatkozhatnak. 

Ámde  a tudományban  még  a tárgynál 
is  fontosabb  a kutatás  módszere;  mert  et- 
től függ  a siker,  a haladás.  Nyelv  és  törté- 
net dolgában,  de  különösen  az  elsőben  találtuk 
el  leghamarabb  a helyes  és  biztos  módszert) 
úgy  hogy  a nyelvészet,  mint  tudomány  leg- 
jobban virágzik  nálunk : jeléül  annak,  hogy 
a nemzeti  hazafias  érzület  mily  nagy  szere- 
pet játszik  minden  törekvésünkben.  A finnek 
és  turkok,  Budenz  és  Vámbéry  harcza  majd- 
nem oly  mozgalomba  hozza  az  indulatokat, 
mint  egy  képviselő  választási  campagne.  Az 
eredmény  az,  hogy  a nézetek  tisztulnak  és 
a magyar  faj  származásának  kérdése  úgy 
ethnografiai  mint  nyelvészeti  szempontból  el- 
döntöttnek  tekinthető.  A magyar  nyelv  alap- 
vázában  ugor  és  fejlődésének  bizonyos  korá- 
ban kiválóan  turk  elemeket  asszimilált.  Szó- 
val Budenz  az  erősebb,  Vámbéry  gyöngébb. 
Budenz  nyeli  el  Vámbéryt  és  még  hozzá  meg 
is  emészti. 

Általában  még  csak  azon  a ponton  va- 
gyunk, hol  tudományos  eredetiségünket  a 
specziálisan  magyar  tárgyból  merítjük.  A 
módszer  dolgában  önállóak  még  nem  va- 
gyunk : tudósaink,  különösen  a természetbú- 
várok csak  német  mintákat  másolnak.  Az 
angol  és  franczia  elem  tudományosságunkban 
másodrangu  szerepre  van  kárhoztatva.  Annyi 
bizonyos,  hogy  a mathezisben,  fizika,  cliemia, 
élettan  stb.-ben  még  csak  mankón  járunk. 

Ez  az,  a mit  a napi  sajtó  érez,  ez  az 
ö panaszkodásainak  magva.  Tudományunk 
még  nem  önálló,  hanem  többé-kevésbé  a kül- 
földre támaszkodik.  Nem  eredeti,  nem  nő 
még  önönmagából,  a saját  talajából.  Inkább 
csak  befogad  és  kiviilről  gyarapodik.  Uj  len- 
dületet neki  nem  ad  és  igy  a nyugat  tudo- 
mányával kölcsönhatásba  nem  lép. 

Mutatkoznak  itt-ott  egyes  kivételek.  De 
én  csak  a szabályról  beszélek.  Egyes  búvá- 
raink túltesznek  sok  pöífeszkedö  német  egye- 
temi tanáron,  de  ilyenek  még  kevesen  van- 
nak. Nem  is  csoda.  Mindennek  meg  van  a 
természes  fejlődésmenete  és  mindennek  megjő 
az  ideje. 

Ámde  a sürgetésnek  is  meg  van  a 
maga  jogosultsága.  Erezzük,  hog3r  a most 
uralkodó  állapot  és  az  általános  politikai 


helyzet  első  sorban  a kulturális  önállóság  el- 
érését teszi  főfeladatunkká.  A gazdasági  és 
pláne  a politikai  teljes  önállóságtól  illetőleg 
függetlenségtől  vajmi  távol  vagyunk  és  a 
nemzet  ebbeli  ideáljai  egyhamar  meg  se  va- 
lósulhatnak. Nem  marad  tehát  egyéb  hátra, 
mint  önálló  magyar  műveltség  megteremtése 
által  előkésziteni  a szebb  jövőnek  biztos 
dönthetlen  talapzatát. 

Hogy  önálló  vámterületünk  legyen,  az 
nem  csak  mitölünk,  de  az  osztrákoktól  is 
függ:  ámde  az  eredeti  magyar  kultúra  meg- 
alkotása tisztán  házi  kérdés.  Hogy  ehhez 
mire  volna  szükségünk,  azt  egy  ilyen  kis 
elmefuttatás  keretében  kifejteni  nem  lehet. 
A tudományról  lévén  szó,  csak  egy  pontot 
akarok  érinteni. 

A nyugati  nemzetek  tudománya  hosszú 
évszázadokon  fejlődött  odáig,  a hol  ma  bá- 
mulva állunk  előtte.  Mi  nekünk  néhány  év- 
tizedbe kell  szorítanunk  azt  az  érlelődési 
folyamatot,  mely  amott  oly  tág  kényelemmel 
terpeszkedhetett  szét.  Régebben  a tudomá- 
nyokat a,  külföldön  még  nem  művelték  olyan 
szakszerűen,  mint  manap  és  nem  volt  minden 
ember  «specziálista».  így  állhatták  elő  oljrnn 
emberek,  mint  Descartes,  Leibnitz,  Voltaire 
stb.  Mi  azonban  egyszerre  belélábaltunk  a 
szakszerűségbe.  Hogy  ez  igy  történt,  az  el- 
len elvégre  semmi  kifogás  nem  emelhető, 
azonban  panasz  emelhető  az  ellen,  hogy  a tu- 
domány egyetemességének  minálunk  azért 
akad  oly  kevés  képviselője,  mert  az  ilyen 
emberekről  kicsinjdéssel  beszél  a blazirt  spe- 
cziálista  korszak. 

Már  pedig  az  bizonyos,  hogy  nekünk 
mag3rarolcnak  minden  téren  « egész  embe- 
rekre* van  szükségünk,  a kik  képesek  legye- 
nek a nemzet  minden  életbevágó  föérdekeit 
leikükön  viselni,  és  a kik,  mert  kiváló  elő- 
szeretetük a csigák  vagy  halak  vizsgálatához 
vonzzák,  nem  szűnnek  érzésükben  ép  úgy, 
mint  belátásukban  is  magyar  emberek  lenni. 
Világos,  hogy  ilyen  egyéniségek  az  akadé- 
miai és  egyéb  tudomán3ms  testületeken  belül 
helyüket  nem  igen  találnák,  de  ne  is  várjuk, 
hogy  bármely  testületi  tevékenység  pótolhatja 
azt,  a mi  csak  független  eg3réniségekből  in- 
dulhat ki. 

II. 

A ki  maga  a szépet  létrehozni  nem  ké- 
pes, annak  azt  a művész,  a költő  készen 
nyújtja:  hadd  szemlélje,  élvezze,  gyönyör- 
ködjék benne.  De  költő  az  eszményt  ké- 
szen nem  veszi  át  más  halandónak  kezéből, 
hiszen  ő maga  akarja  azt  megteremteni. 
Csak  a mi  benne  csírázik,  nő  nagygyá,  fej- 
lődik, él:  csak  azt  fejti  ki  magából,  de  ide- 
gen plántát  szivébe  nem  ültet,  mert  az  ott 
úgyis  hervadásra  volna  kárhoztatva. 

Lelki  egyenruhát,  melyet  mások  szab- 
tak, a költő  nem  fogad  el,  nem  tűr  magán; 
az  egyik  korábban,  a másik  későbben  veti 
le  magáról,  de  le  kell  vetnie,  ha  ugyan  el- 
készült a magáéval.  Már  pedig  Dalmady  az 
erkölcsi  és  vallásos  idealizmust  egyenruha- 
ként viseli.  Az  készen  lép  költészetébe,  az 
nem  mozdul,  nem  változik,  nem  alakul;  az 
a költészetnek  nem  fejlesztő  eleme,  nem  ko- 
vásza; az  korlát,  mely  az  egyéniséget  vár- 
falként körülfogja  és  melyen  az  érzelmek 
hullámai  megtörnek.  Erkölcsi  alaptétellel  in- 
dítja meg,  szakítja  félbe,  vágja  el  érzelmei- 
nek természetes  folyását  és  ami  benne,  mint 
emberben  tiszteletreméltó,  azt  nem  ritkán 
arra  fordítja,  hogy  a saját  költészetének  árt- 
son. A tiszta,  mély  erkölcsiség,  mely  lyráját 
mai  irodalmunkban  egyedül  állóvá  teszi,  nem 
párosul  a hozzá  méltó  művészi  erővel;  a jó 
és  a szép,  melyek  egymást  erősbiteni  tartoz- 
nának, az  ő költészetében  egymást  gyengíteni 
látszanak. 

Dalmady  idealizmusa  azonban  koránt- 
sem egészen  kölcsönzött  valami.  Van  annak 
egyéni  alapja,  benső  forássa;  a kedélyben. 
A mi  benne  az  idealizmust  belülről  táplálja, 
az  a jóért  és  szépért  való  lelkesülés ; nem  a 
szalmatüz,  de  az  állandó,  soha  el  nem  apadó 
lelkesedés.  És  ő mégis  nem  fellengző,  nem 
pathetikus  költő,  mert  a lelkesedés  lángja 
nem  ragadja  meg  képzeletét;  csak  ott  lobog 
elrejtve  a szív  kápolnájában,  nem  gyújt,  de 
egyenletes,  szelíd  jótékony  meleget  áraszt 
szét. 

így  tehát  az  idealisztikus  egyenruha 
alatt  megtaláltuk  az  egyedül  becsest,  az 
egyéniséget.  Megtaláltuk  a költői  lényeget, 
a kristály  tiszta  gyermekded  kedélyt.  Dal- 
mady egészen  a kedély  költője.  Versein  meg- 
érezhető az  a mély  megilletődés,  mely  min- 

den  igaz  érzelemnek  szülő-anjg'a.  Ez  a meg- 
illetődés száll  át  reánk  is  költeményeiből. 

Dalmady  az  érzelmeknek  fölötte  egy- 
szerű kifejezést  ad  és  mégis  egy-egy  versének 
elolvasása  után  valami  sejtelmes  marad  hátra, 
a mi  bennünk  rezeg  tovább.  Ez  onnan  van, 
mert  a költő  érzelmei  valódiak  és  mert  a 
képzelet  világába  ki  nem  léptek.,,  hanem  zárva 
mai  adtak  a kedélyben,  hol  lassan-lassan  ki- 
rezegnek, mint  a tó  vizének  hullámai,  ha  a 
szél  eláll.  Ezt  a kirezgést  Dalmady  úgy  jelzi 
hogy  a versszak  végére  gyakran  rövidebb 
sort  tesz,  vagy  hogy  a végsősort  rím  nélkül 
hagyja.  így  jut  a rhytmusban  kifejezésre,  a 
mi  belül  megy  végbe. 

Dalmady  legszebb  versei  kompozicziójuk- 
ban  az  ismétlést,  párhuzamot  vagy  antithe- 
sist  tüntetik  fel.  Nagyon  kedveli  a refraint. 
Csak  úgy  halad  egész  biztosan,  ha  a párhu- 
zamosság karfájára  támaszkodkatik,  más  kü- 
lönben verseinek  kompozieziója  rendesen 
gyenge.  Ennek  oka  is  abban  rejlik,  hogy  ér- 
zelmei csak  a kedélyben  knllámzanak  és  nem 
a képekben  való  látás  ragadja  őt  versszak- 
ról versszakra.  Ugyancsak  távol  áll  minden 
visiótól,  sőt  mondhatjuk,  hogy  nyelve  néha 
képekben  nagyon  is  szegény.  Ő megelégszik 
ha  érez,  de  a mi  bensejében  él,  azt  nem  ra- 
gadja úgy  ki,  hogy  képekben  maga  elé  rakja 
és  igy  szemlélhető vé  tegye.  Mélyen  érez,  de 
keveset  szemlél.  Érzelmei  áradnak,  de  nem 
látományai.  Szive  meleg,  de  képzelete  hideg. 

A szépet  és  jót  magához  ölelő,  a szere- 
tetből  soha  ki  nem  fogyó,  üde,  szelíd,  gyer- 
mekded kedély:  ez  teszi  Dalmady  költésze- 
tének lényegét.  Lelkének  e ritka  szép  tulaj- 
donai sehol  sem  juthatnak  úgy  érvényre, 
mint  a boldog  családi  körben,  Dalmady  első 
sorban  a családi  érzelmek  dalnoka.  Sok,  sok 
verset  kellene  idéznem,  ha  be  akarnám  mu- 
tatni, a mit  a költő  e nemben  valóban  szé- 
pet irt.  Az  újabbak  közül  a következőkre 
utalok:  « Angyal  az  Íróasztalnál »,  «Nevem- 
napján»,  «Fecske  a szobában*,  «A  tassi  tem- 
plomban*, «Amott  távol  a kék  partok*.  «A 
legkisebb*.  Az  utóbbi  kettő  valóságos  gyön- 
gyök. «Amott  távol  a kék  partok*  a magyar 
tenger  partján  keletkezett,  benne  a család 
iránti  szeretet  a költészet  minden  bájával 
jelenik  meg.  «A  legkisebb* -re  pedig  mond- 
hatni, hogy  a legmeghatóbb. 

Családi  költészetében  valósította  meg 
Dalmady  az  életharmónia  eszményét.  A sze- 

lid  öröm  uralkodik  benne;  be-bevetődnek 
azonban  az  élet  bujának  árnyai  is,  de  csak 
azért,  hogy  a tiszta  fényben  eloszoljanak. 
Olykor  valami  ártatlanul  kedélyeskedő  hu- 
mor is  csillan  fel,  kandikál  mosolyogva  egy- 
egy  versből.  Nem  ártana  ennek  a kedves 
elemnek  kissé  tágabb  tért  engedni. 

A gyermeteg  kedélyhez  illő  teljes  őszin- 
teséggel tárja  fel  előttünk  a költő  életét.  A 
ki  Dalmady  verseit  olvassa,  annak  többé  alig 
van  szüksége  a költő  életrajzára.  A mint  az 
élmények  hozták  az  érzelmeket,  úgy  vannak 
azok  egyszerűen  keresetlenül  egymásután  le- 
rakva. Minden  versnek  meg  van  a maga  tör 
ténete,  semmi  sincs  légből  kapva.  Néha  az 
alkalom,  melyből  a vers  támadt  nagyon  is 
kicsiny.  Jobb  volna,  ha  a költő  erős  kézzel 
markolna  leikébe,  hogy  onnan  kikapj  azt,  a 
mi  lényeges.  Egyes  költeményei  aztán  nem 
volnának  oly  terjengök,  mások  meg  egészen 
kimaradnának.  Nem  szabad  egy  bizonyos  öröm 
vagy  fájdalom  édességeiből  nagyon  sokszor 
meritgetni.  Merész  fogással  ki  kell  kapni 
minél  többet,  a mi  egymáshoz  tartozik.  Ha 
ez  megtörtént,  a költő  föllélekzve  mondhatja: 
no  ez  meg  van,  most  mehetünk  egy  lépéssel 
odább. 

Ezek  után  megkaptuk  a szempontokat, 
melyekből  Dalmady  hazafias  költészetét  kell 
megítélnünk.  A hazafias,  nemzeti  érzület  mé- 
lyen gyökeredzik  a költő  lelkében,  oly  mélyen 
mint  csekély  kivétellel  — csak  régibb  köl- 
tőinknél találhatjuk.  Táplálkozik  az  érzés  és 
tudat  minden  meglevő  forrásából,  a jelenből, 
a múltból,  a tapasztalatból  és  tanulmányok- 
ból, a környezetből  és  a bensőből,  a bánat- 
ból és  reményből  egyaránt.  Kezdetben  a for- 
radalmi emlékek  behatása  alatt  áll,  majd  az 
elnyomatás  korának  bánata  nyer  fátyolozott 
kifejezést,  («A  pásztortüz*,  « Feltámadunk », 
«Ebredjetek»,  «Jönnek  a mieink*,  «Szt  Ist- 
ván napján *,  « Országgyűlési  tanácskozás* 
(1861)  stb.),  melyek  közül  a « Feltámadunk* 
czimű  emelkedik  ki  mélyből  fakadó  tiszta  j 
hangja  és  az  « Országgyűlési  tanácskozás*  ! 
(1861)  gunyja  által.  Később  a magyar  nem- 
zetiség, a magyar  fajuralom  és  szupremáczia 
megszilárdításának,  a nemzeti  szép  életnek 
vágya  szólal  meg  a költő  lantján.  Legalább 
a régi  nemzeti  királyság  lélekemelő  emlékei 
és  a magyar  korona  önállóságának  fénye 
inspirálták.  A tiszta  hazafias  érzés  költői 
alakban  «A  Tátrához*  és  «Hymnusz  a ten- 


gerparton* czimű  költeményben  jut  kifeje- 
zésre. A művészet  felkarolásának  tenden- 
cziája  a ^Művészet*,  «Költők  és  művészek*  s 
számos  más  lendületes  költeményben.  Ugyanez 
a czélzat  szatyrikus  alakban  «Egy  német  fel- 
olvasásra* czimű  versben  (a  Levinskyé); 
hangban  hasonló  ehhez  a «Dinom-dánom  or- 
szága*. 

A horvát-ügy  felmerülésének  alkalmából 
írattak  «A  király  tanácsa*,  «Még  se  lobog 
az  a zászló*,  «A  magyar  czimer*. 

Az  a kor  lebeg  a költő  szemei  előtt, 
mikor  a királyok  politikája  egyedül  a nem- 
zeti érdekekre  volt  irányozva,  mert  ezek  a 
fejedelmi  család  érdekeivel  azonosak  voltak. 
Erre  nézve  kiemelem  « A régi  királyok* 
czimű  művésziesen  ódon  hangú,  zamatos  köl- 
teményt. Dalmady  hazafias  eszménye  ama 
régi  viszony  helyreállításában  kulminál  és 
legtökéletesebb  kifejezését  «A  királyi  bál* 
czimű  költeményben  nyeri,  mely  Dalmady 
hazafias  költészetének  talán  legszebb,  legki- 
magaslóbb terméke. 

Dalmady  költői  nyelve  utolsó  időkben 
sokat  nyert  nemzeties  színben  és  zamatban; 
a rhytmus  is  erősebb,  tisztább,  magyarosabb, 
a mi  a régibb  költői  emlékekkel  és  népköl- 
tészettel való  behatóbb  foglalkozásra  enged 
következtetést  vonni.  Néha  azonban  a régi- 
ség nagyon  is  rátapad,  és  a versnek  pri- 
mitív jelleget  kölcsönöz. 

Ha  Dalmady  hazafias  költészetének  meg- 
ítélésében a nemes  czélzattól  eltekintünk  és 
tisztán  eszthetikai  álláspontra  helyezkedünk, 
akkor  rájuk  nézve  mind  az  az  előnyös  és 
hátrányos  áll,  a mit  fentebb  a költőről  álta- 
lában kifejtettünk.  A főbaj  az,  hogy  a ten- 
denczia  gyakran  a költészeten  ejt  csorbát. 

Végül  nem  hagyhatom  említés  nélkül 
azt  a speczíális  lyrai  ágat,  melyet  talán  csak 
nálunk  müveinek  a poéták.  Ez  abból  a ke- 
servből támad,  hogy  a költészet  iránt  (kü- 
lönösen a lyrai  iránt)  oly  kicsiny  az  érdek- 
lődés. 

Dalmadynak  ez  irányban  nehány  igazán 
gyönyörű  költeménye  van,  melyek  között 
első  helyen  áll  «A  költészet*  czimű.  Ha  az 
említett  keservből  ily  dalok  fakadnak,  akkor 
talán  jó  az  általános  közöny. 

Palágyi  Menyhért. 

ARANY  JÁNOS  EMLÉKEZETE. 

— A nagy-szalontai  Arany-szoba  ünnepélyére.  — 

«Ez  a szoba,  hol  én  most  . . .»  Nem,  dicsőült ! 

Te  már  csak  zengted  itt  e játszi  dalt, 

Mig  a verőfényben  mosolygó  köny  ült 
Pilládon,  mit  rá  sorsod  gúnyja  csalt. 

Aranyszobád  alig  néz  szét  a földbül, 

Melyből  tákolták  s abba  vissza  tart. 

Szegény  magyar  költő,  itt  görnyedél,' 

Ölelvén  lantod  s homlokod  babér. 

A költő  háza  nem  arany  kálit, 

Szivárványszín  tollasnak  czifra  börtön : 

Csak  egyszerű  dalnok  sárfészke  itt, 

Mint  kis  göröngy  húzódva  meg  a földön, 

De  szállni  bir  dalával  a napig, 

S ennek  dicsfénye  rezg  az  égi  költőn ; 

És  délibáb  tündér-világa  tárul 
A kék  mennyboltot  verdeső  dalátul. 

Ott  leng  tavaszban,  mint  varázsigére, 

A honi  táj,  viruló  sik,  halom  ; 

De  nem  múló  kép,  Írva  csalfa  légbe ; 

Örökre  élnek  a fénylő  lapon. 

Az  ó-torony  uj  daczczal  ront  az  égre, 

S Rodostó  sírját  is  szent  fájdalom 
Megnyitja  . . . S mig  szivünk  láttára  döbben  : 

Vén  Toldi  felszáll  ossiáni  ködben. 

Ah,  némulj,  hajnal  édes  dalnoka  ! 

Az  égre  felhő  gyűl,  felhőbe  villám  ! 

A forradalom  vijogó  sasa 

Lehullt  már,  szivét  lángnyil  áthasitván  . . . 

Szabadságharczát  vívja  a haza  ! 

S te  hű  valál,  a népet  bátorítván  : 

«É1  még  az  isten ! . .»  s rá  dörögtél  átkul, 

Ki  elpártol  a hon  harcz-zászlajátul. 

Győz  a gonosz,  — pusztán  maradt  az  oltár, 
Templomtalan,  ledúlták  szörnyű  évek, 

Alig  füstölgő  kő ! hajdan  te  voltál 
Szentélye  a magyarság  istenének  ; 

Hajnalló  nappal  itt  dicsérte  zsoltár, 

S nem  szűnt  kigyultán  csillagok  tüzének. 

Hová  lön  templomod  ? hová  a lángok  ? 

Pap  és  zsolozsma,  s nép,  a mely  imádott? 

Mind  elbukott  . . . füst  van,  de  láng  nem  szálldos, 
Csak  ép  a hon,  vértől  fíistölgve,  égvén. 

De  nem  lehet  a nép  sebe  halálos, 

Mig  honfiérzet  lüktet  szive  mélyén  ! 

S munkált  a hit,  szerencse  bármi  pártos, 

S ő csalogány  volt  honja  gyászos  éjén. 

S virraszt  a dal : Oh,  Múzsa ! hagyj  a kobzon 
Hazám  dicsőségéről  álmadoznom  ! 

S minél  sötétebb  éj  : szebb  volt  dala. 

Oh,  halld ! a bárdok  vére  bár  kicsorgott : 

A vértmu-dal  zeng,  el  nem  hala, 

Él  nemzet  attól  és  retten  a zsarnok  ! 


És  im,  megnyílik  kunyhód  szűk  fala, 
Varázshangoddal  vár  dúsfényü  csarnok, 

S megnépesül  — nézvén  a nagy  folyón  — 
Fölkelt  hősiddel,  mint  egy  Pantheon. 

Innen  tekintéd : mint  valósul  álmád, 

Mint  éledez  Széchenyi  nemzete  ; 

A nagy  folyam  ifjúit  ütérként  vágtat, 

Uj  fény  alapja  partján  téve  le ; 

S parancsra  kelvén  ajkin  a királynak  : 

A tengerig  hat  nyelvünk  zengzete. 

Mátyás  hollója  ismét  tornya  ormin, 

S fog  nagy  korához  még  támadni  Corvin  ! 

S hajlékod  nézd : Minden  úgy  van  . . . Magad 
Hiányzol  csak.  Te  szállsz  a csillagokban. 

De  mig  magyar  lesz,  — oh,  nem  ! fönmarad 
Örökre  néped  lényege  dalodban  ! 

Leonidás  pihen  bár  szírt  alatt : 

A hellen  példa  buzg  magyar  karokban. 

Mint  Róma  dőltén  szelleme  Soráénak : 

Lelket  fogsz  adni  az  utóvilágnak  ! 

Bartók  Lajos. 


ASSZONYOK  ELLEN. 

— EKEDETI  ELBESZÉLÉS.  — 

Irta:  Mignon. 

(Folyt,  s vége.) 

IX. 

Más  ember  lettem. 

Úgy  tettem,  mint  az  az  ember,  ki  szeny- 
nyes,  szakadozott  öltönyét  csomagba  kötve  a 
folyamba  kajitja. 

Én  is  összekötöttem  tévedéseim,  vétkeim, 
könnyelműségem,  rossz  szokásaim  s hajlamai- 
mat, s beledobtam  egy  nagy  folyóba,  melynek 
a neve  feledés. 

Csak  pár  csekély  hullám-gyűrű  és  egy 
rövidke  mozgás  jelezte  a helyet,  hol  elsii- 
lyeltek,  — de  lassan-lassan  elsimultak  azok 
is  a folyamtükör  végtelenségén  — ez  volt  az 
emlékezet  . . . 

Hivatalt  kaptam,  és  kezdtem  belátni, 
hogy  ha  betöltjiik  a legszűkebb  kört  is,  hová 
végzetünk  állított,  gyümölcsözőbbekké  leszünk 
a rosszul  kormányzó  miniszternél. 

«Gryíimölcsözés»,  ez  lett  jelszavam. 

Fogalom,  mely  minden  hamisat  és  üre- 
sét le  fog  szorítani  nemsokára. 

A többi  mind  csak  szél. 

A nagyravágyó  szivek  kiizküdése  — szél. 
Szél  a szónoklatok  s udvarias  formák  légiója. 
Szél  a demagóg  viharos  szája;  szél  a tömeg 
esztelen  zsivaja. 

Gyümölcs  a munka,  egyedül  a munka. 

A költők  dala  szél;  szél  a szerelmesek 
eskíivése.  Szél  a nyűg,  a formák,  a doktrí- 
nák s rendszerek  világa. 

Üres,  tartalmatlan,  liiu  szél. 

Irányát  százszor  változtató  szél. 

Most  már  az  emberiségnek,  ti  világbol- 
dogitók,  csak  gyümölcsöket  adjatok. 

A szél  megtette  a magáét.  Megfujta  üdén 
a fa  fakadó  lombjait;  liozott  szárnyain  esőt, 
vagy  elvitte  a felleget;  mérsékelte  a nyári 
nap  hevét,  olykor  talán  pajkos  kezével  le  is 
tört  egy-egy  viruló  hajtást;  de  már  a gyü- 
mölcs további  alakulásához  semmi  köze. 

A szél  lejárta  magát,  a szél  mehet  . . . 

Ösztöneim  és  szenvedélyeimen  megtanul- 
tam uralkodni.  Nehéz  volt,  s gyakran  meg- 
borzongatott az  a láz,  ami  a visszaeső  bete- 
get szokta,  de  végre  sikerült. 

Leszoktam  kíméletlen  gunyoromról  és 
sértő  bizalmatlankodásomról. 

Mert  a kritika  — nem  gyümölcs. 

Megtanultam  uralkodni  gyiilölségemen 
azok  iránt,  kik  megrugdaltak,  mert  a bosszú 
— szél. 

Lassan,  de  biztosan  haladtam  a szorgal- 
masok s a jók  elismerésében. 

Végre  mégis  kivívtam,  hogy  arra  a kis 
pontra,  ahová  álltam,  alkalmasnak  tartsanak. 

A nőket  nem  méltattam  figyelemre.  Nem 
kerestem  társaságukat.  Nem  bókoltam  nekik? 
nem  tánczoltam  velük.  Fényes  szemükre, 
nevető  szájacskájukra  nem  adtam  sokat. 

Mind  ez  — szél. 

Házassági  tervek  forogtak  agyamban.  A 
családos  élet  kezdett  vonzani,  mert  az  — 
gyümölcs. 

Megismerkedtem  egy  egyszerű,  kedves 
leánykával.  Nem  volt  feltűnően  szép,  sőt 
túlságosan  eszes  sem  ; de  nő,  tele  szeretetre- 
méltósággal  s szende  bájjal,  tele  szivjósággal 
s hűséggel ; teljesen  ép,  egészséges  mellel  és 
fehér  fogakkal,  kifejlődve  és  fiatal  vértől 
forrva  . . . egy  szóval  megfelelt  a czélnak, 
a miért  az  isten  Ádámra  mély  álmot  bo- 
csátott. 

Már  jegyesem  volt,  mikor  valami  látha- 
tatlan kéz  megakasztá  sorsom  kerekét. 

Mintha  egy  hatalmas  ujj  rámutatott 
volna  egy  pontra : 

— S észrevétlenül  bár,  de  nyomonként 
csúsztam  — lefelé. 

Valaki  konkolyt  hintett  közém  és  hiva- 


taltársaim közé.  Ok  nélkül  bántalmaztak  és 
sértegettek.  Tűrtem,  az  csak  — szél. 

Apró  súrlódások,  valami  gonosz  kéztől 
ügyesen  összekuszált  félreértések  kezdtek 
napirendre  jönni. 

Majd  elmúlik  — vigasztalám  magam  - 
hiszen  szél. 

Megszólások,  rágalmak  jöttek  forgalomba 
ellenem. 

Had  fújja  ki  mérgét,  — ez  is  szél. 

Láthatatlan  ellenséggel  kellett  küzdenem, 
ki  nagyon  gyűlölhetett,  mert  finom  elmével 
s démoni  találékonysággal  vetette  ki  szálait. 

Vagy  a sors  kezd  el  rám  duzzogni? 

Majd' kibékül,  az  ő mérge  is  — szél... 

Egyszer  aztán  lánykám  visszaküldte  jegy- 
gyűrűmet. 

Hozzájuk  rohantam,  akkor  hallottam, 
hogy  fürdőbe  utazott. 

Szivem  sokkal  keményebb  volt,  semhogy 
sírni  tudtam  volna. 

Lányhüség?  — szél. 

De  mégis  Margitban  nem  csalatkozhattam. 

Idegen  kéz  lehet  itt  a játékban. 

S csaknem  eszmélés  és  öntudat  nélkül 
barangoltam  a főváros  utczáin. 

Egyszer  azon  vettem  magamat  észre, 
hogy  a Dunaparton  állok. 

Rövid  nyári  eső  áztatta  fel  a port.  Az 
utczák  gyöngén  párologtak.  Az  ég  néhol 
kiderült. 

A vaskorlát  rései  között,  az  átellenes 
parti  épületek  ajtói  s világos  ablakai  letük- 
röztek a folyam  közepéig. 

Buda  erős,  vörhenyes  ködben  úszott, 
mely  a megázott  kertek  s fák  párolgása  volt. 

Itt-ott  villogott  elő  e szürkeségből  egy- 
egy  kék,  zöld  vagy  vérvörös  lámpa  — mint 
az  éjszakának  mindmegannyi  szeme.  Körü- 
löttük a köd  — csekély  körben  — annak  a 
szúrnak  árnyalatát  vette  fel,  amilyen  szinii  a 
lámpa  maga. 

A lánczhidról  néztem  bele  a hullámokba. 
A lassan  tova  hömpölygő  folyam  apró  hul- 
lám-verései, a gázlángok  s a csillag-sugarak 
fényénél  úgy  csillogtak,  mint  egy  óriási 
arany-hal  pikkelyei. 

Fejem  kábult,  és  tágra  nyitott,  ragyogó 
szemmel  kutattam  a viz  mélyeit,  ügy  húzott 
le  valami. 

Utóvégre  is  mi  az  élet,  az  ilyen  ismét 
czél  nélkülivé  lett  élet,  mint  az  enyém? 
Szél  . . . 

Ekkor  az  egyik  oszlop  árnyából  egy  nő 
lépett  felém. 

Magas,  sugár,  kevély  alak. 

Aztán  oda  támaszkodott  mellém  a kor- 
látra. Ereztem  égő  lehelletét  s a vállak  és 
karok  erős  hő-kisugárzását. 

Nagy,  szenvedélyes,  lángoló  szeme  össze- 
kapcsolódott tekintetemmel. 

Selyem-ruhája  összeázva,  czipőcskéje  le- 
rongyolva, sárosán,  kifáradva,  s mégis  annyi 
bájjal,  annyi  gőggel  — Olga. 

— Kocsimat  a váczi-utczában  hagytam, 
ezzel  kezdé. 

Azután  folytatá: 

— Te  elhagytál,  magyarázatom  meg- 
hallgatása nélkül.  Most  hát  tudd  meg.  Igenis, 
előtted  meghallgattam  egy  embert  — unalom- 
ból. Tehetek  én  arról,  hogy  nem  voltál  kéz- 
nél ? Ha  eljő  a reggel,  a virág  kiszórja  illatát. 
Nem  tehet  róla,  ha  érdemetlen,  paraszt  orrot 
csiklandoztat  vele.  Miért  volt  csak  ő a kert- 
ben? Szerelemre  csak  te  tanítottál.  Óh!  té- 
ged imádtalak,  te  érted  őrjöngtem.  Titkomat 
nem  volt  elég  bátorságom  neked  bevallani. 
Elveszthettem  volna  — szerelmedet  ...  Te 
elhagytál,  de  én  nem  mondtam  le  rólad.  Elég 
drágán  vettelek  meg  édesem,  hogysem  oly 
könnyeden  odaengedtelek  volna.  Te  kezdtél 
az  unalmas  s közönséges  emberek  színvona- 
láig alacsonyaim.  Te  kezdtél  rendes  lenni. 
Kár  lett  volna  érted.  Mindent  elkövettem, 
hogy  környezeteddel  megutáltassalak.  Jegye- 
sednek feltártam  életünk  titkát.  Ő lemondott 
rólad  — nem  volt  rád  érdemes.  S most  min- 
denkitől elhagyatva,  mindenkitől  félreértve, 
remény  és  inger,  megbánás  és  keserűség  nél- 
kül akartál  meghalni.  Nincs  más  támaszod 
nálamnál.  Jöjj,  én  megbocsátok.  En  imádlak 
életunt  szörnyetegem.  Add  el  nekem  az  aka- 
ratodat — megveszem  kincs-aranyon,  fény- 
űzésen, s szenvedélyes  ölelésen  . . . 

Szeme,  mint  a végzet  oly  feltarthatlanul 
nyerte  vissza  sötét  uralmát  fölöttem. 

Felegyenesedett. 

Ott  állt  az  éjszakában  daczosan,  kihí- 
vóan, szilárdan. 

Keble  lázasan  emelkedett,  tekintete  és 
kissé  nyitott  száján  át  fogai  vakitóan  ragyog- 
tak. Mint  egy  szép  farkas,  ki  áldozatát  szét- 
tépni készül. 

En  lehajtott  fővel  megtörve,  kifáradva, 
egyet  feléje  léptein  . . . 


LAMARTINE  ÖNÉLETÍRÁSÁBÓL. 

— GRACZIELLA.  — 

Fordította  . Kaposi  József. 

(Folyt.) 

XIV. 

A papírlap  kiesett  kezemből.  A mint 
föl  akartam  venni,  ajtóm  alatt  a földön 
gránát-virágot  vettem  észre,  melyet  a leg- 
utóbbi vasárnapon  még  a leányka  hajában 
csodáltam  és  a kis  szent  érmet,  melyet  min- 
dig keblén  hordozott  s melyet  nehány  hónap 
előtt  betegségem  alkalmával  ágyam  függö- 
nyére tűzött.  Most  már  nem  kételkedtem 
többé,  hogy  ajtóm  csakugyan  ki  lett  nyitva 
az  éjjel,  hogy  a szavak  s az  elfojtott  zoko- 
gás, melyet  hallani  véltem  és  a szél  sirámá- 
nak tartottam,  valósággal  a szegény  gyermek 
búcsúszavai  és  zokogása  voltak.  Egy  száraz 
hely  a szobámba  vezető  küszöb  külső  részén 
az  eső  nyomai  között,  melyek  a terasse-nak 
minden  más  helyét  elbontották,  azt  mutatta 
hogy  a leányka  itt  ült,  míg  a vihar  tartott 
s utolsó  óráját  fekve  vagy  térdelve  e kövön 
panaszokkal  és  sírással  töltötte  el.  A grá- 
nát-virágot s az  érmet  fölvettem  s keblembe 
rejtettem. 

A szegény  emberek  egészen  elérzéke- 
nyült.ek  kétségbeesésükben,  mikor  engemet 
is  sírni  láttak  úgy  a mint  ők  sírtak.  Minden 
lehetőt  megtettem,  hogy  vigasztaljam  őket. 
Elhatározták,  hogy  — ha  megtalálják  leá- 
nyukat, többé  nem  beszélnek  neki  Cecco-ról. 
Cecco,  Beppinótól  idevezetve  maga  volt  az 
első,  ki  megígérte,  hogy  föláldozza  magát  a 
család  békéjéért  csak  unokahuga  visszatérjen. 
Bármily  levert  volt  is,  észre  lehetett  venni, 
hogy  boldognak  érzi  magát,  mert  neve  gyön- 
gédséggel volt  említve  a papírlapon,  s a vi- 
gasznak bizonyos  nemét  találta  ama  búcsú- 
szavakban, melyek  voltaképen  szomorúságának 
okozói  voltak. 

«Legalább  gondolt  rám»,  mondá  szemeit 
törülgetve.  Hamarosan  elhatároztuk,  hogy  ad- 
dig nem  nyugszunk,  mig  a menekülőnek  nyo- 
mára nem  akadunk. 

Az  atya  és  Cecco  a város  számtalan  női 
kolostorába  mentek  kérdezősködni.  Beppo  és 
a nagyanya  Gracziella  minden  fiatal  barát- 
nőjét összefutkosták,  kikről  gyanították,  hogy 
tán  említést  tett  nekik  szándékairól  és  sző- 
késéről.  En,  mint  ismeretlenebb,  a partoknak, 

a nápolyi  kikötőknek  és  a város  kapuinak 
bejárását  vállaltam  magamra,  hogy  az  őrök- 
től, a hajóskapitányok  és  tengerészektől  sze- 
rezzek valami  értesülést  az  iránt,  vájjon  nem 
láttak-e  a városból  kimenni  vagy  hajóra  ülni 
egy  fiatal  procidai  nőt. 

A reggel  eredménytelen  kereséssel  telt  el. 
Egész  csöndben,  komoran  tértünk  haza,  hogy 
elmondjuk  egymásnak  merre  jártunk,  s hogy 
újra  tanácsot  tartsunk.  Kivéve  a gyermeke- 
ket senki  egy  falat  kenyeret  sem  tett  szá- 
jába. Andrea  és  felesége  csüggedten  ültek 
Gracziella  szobájának  küszöbén.  Beppino  és 
Cecco,  bár  reménytelenül  újra  keresésre  in- 
dultak az  utczákon  és  a templomokban,  me- 
lyeket esténkint  újra  kinyitanak,  hogy  meg- 
tartsák bennük  a litániát  és  az  áldást. 

XV. 

Egyedül  s szomorúan  ballagtam  utánnuk 
esetleg  épen  azt  az  utat  választva,  mely  a 
Posilippo  barlanghoz  vezet.  Átmentem  az 
üregen  és  megálltam  a tengerparton,  mely- 
nek vize  a kis  Nisida  szigetet  mossa. 

A tengerparttól  szemeim  Procidára  es- 
tek, mely  mint  valami  teknősbékatál  fehérlett 
a kék  habokon.  Gondolataim  természetesen 
e szigetre  és  az  itt  Gracziellával  átélt  szép 
napokra  irányultak.  Kimagyarázhatlan  benső 
ösztön  vezetett  ide.  Eszembe  jutott,  hogy  a 
leánykának  egy  vele  körülbelül  hasonkoru 
barátnője  volt  itt,  a szomszéd  kunyhó  sze- 
gény lakójának  gyermeke,  és  hogy  e fiatal 
leány  különös  öltönyt  hordott,  mely  egészen 
elütő  volt  társnőitől.  Egy  napon,  mikor  tőle 
e ruházatbeli  különbség  okáról  kérdezősköd- 
tem, azt  felelte,  hogy  ő szerzetesnő  s a kö- 
zép állapot  bizonyos  nemében,  a kolostori  s 
családi  élet  között  szabadon  tartózkodhatik 
otthon  szülőinél.  Megmutatta  zárda-templo- 
maikat, milyenek  nagy  számmal  vannak  a 
szigeten,  úgy  Ischián,  mint  a Nápoly  kör- 
nyékén levő  falvakban. 

Úgy  vélekedtem,  hogy  Gracziella  Isten- 
nek akarva  áldozni  életét,  talán  e barátnő- 
jéhez ment  s benne  bizva  öt  kérte  föl,  hogy 
kolostoruk  ajtaját  nyissa  meg  számára.  Nem 
engedtem  időt  magamnak  a gondolkozásra  s 
már  útban  voltam  nagy  léptekkel  Pozzuoli 
felé,  mely  város  legközelebb  van  Procidához 
s hol  bárkát  is  lehet  bérelui. 

Alig  egy  óra  alatt  megérkeztem  Pozzuo- 
liba.  A kikötőbe  siettem  s kétszeres  dijt  fizet- 


tem két  evezősnek,  hogy  csak  rábírjam  őket, 
hogy  Procidába  vigyenek  a dagadó  tenger  és 
a közeledő  éj  daczára.  A tengerre  bocsátot- 
ták hajójukat.  Velük  együtt  magam  is  két 
evezőt  fogtam  kezembe.  Nagy  fáradsággal 
megkerültük  a Capo  Misinet.  Két  órával  ez- 
után kikötöttem  a szigeten  s egészen  egye- 
dül, lihegve  és  reszketve,  sötétben  s hideg 
szélben  másztam  meg  a hosszú  lépcső  fokait, 
mely  Andrea  házikójához  vezetett. 

XVI. 

«Ha  Gracziella  a szigeten  van,  mondára 
magamban,  akkor  előbb  ide  jött  ama  termé- 
szetes ösztöntől  vezéreltetve,  mely  a madarat 
a fészke,  a gyermeket  az  atyai  ház  felé 
vonzza.  Ha  nincs  itt,  akkor  bizonyos  nyo- 
mok meg  fogják  mutatni,  vájjon  megfordult-e 
itt,  s e nyomok  tán  elvezetnek  oda,  hol  je- 
lenleg időzik.  Ha  nem  találok  sem  rá,  sem 
nyomaira,  akkor  minden  elveszett:  valamely 
élő  sir  kapui  örökre  bezáródtak  ifjúsága  mö- 
gött*. 

E rémitő  kétségtől  gyötörtetve  értem 
el  az  utolsó  fokot.  Tudtam,  hogy  távozásunk- 
kor melyik  sziklahasadékba  rejtette  az  öreg 
a ház  kulcsát.  Elhárítottam  a repkényt  és 
kezemet  bedugtam.  Ujjaim  tapogatózva  ke- 
resték a kulcsot  s egészen  elzsugorodtak  a 
félelemtől,  hogy  érezni  találják  a vas  hide- 
gét, mely  érzés  semmi  reményt  sem  hagyott 
volna  többé  számomra  . . . 

A kulcs  nem  volt  itt.  Örömömben  föl- 
kiáltottam s halk  léptekkel  az  udvarba  men- 
tem. Az  ajtó  s az  ablakok  be  voltak  csukva; 
a halvány  világosság,  mely  az  ablaktábla  ha- 
sadékain  áttörve  a íiigefák  levelein  rezgett, 
égő  lámpát  árult  el  a lakásban.  De  vájjon 
ki  találhatta  meg  a kulcsot,  ki  nyithatta  volna 
ki  az  ajtót  és  gyújthatta  volna  meg  a lám- 
pást, ha  nem  a ház  gyermeke  ? Bizonyos  vol- 
tam abban,  hogy  Gracziella  csak  két  lépés- 
nyire van  tőlem  s ezért  a lépcső  utolsó  fokán 
térdre  borultam,  hogy  hálát  adjak  az  an- 
gyalnak, ki  ide  vezérelt. 

XVII. 

A házból  a legkisebb  zaj  sem  hallatszott. 
Fülemet  a küszöbhöz  szorítottam;  a második 
szoba  hátteréből  lihegés  és  zokogás  gyönge 
neszét  véltem  hallani.  Kissé  megráztam  az 
ajtót,  miutha  a szél  rezgette  volna  meg  sar- 
kaiban, hogy  ilyeténképen  lassanként  figyel- 

inessé  tegyem  Gracziellát.  Féltem,  hogy  az 
öt  hivó  rögtöni  és  váratlan  hang  megtalálja 
ölni  ...  A lélekzetvétel  elállt  . . . Majd  a 
legnyugodtabb  és  leggyöngédebb  akczentuá- 
czióval,  a mint  csak  tehettem,  kimondtan 
Gracziolla  nevét.  Egy  gyönge  sikoj  felelt  a 
ház  belső  részéből. 

Újólag  hivtam  s esdekeltem,  hogy  nyissa 
ki  az  ajtót  barátjának,  testvérének,  ki  egye- 
dül jött  éjjel,  viharban  jó  angyalától  vezé- 
relve, hogy  őt  keresse,  rátaláljon  és  kira- 
gadja kétségbeeséséből,  hogy  meghozza  szá- 
mára a családja  és  a saját  bocsánatát,  hogy, 
visszatérítse  kötelességéhez,  a boldogsághoz, 
szegény  nagyanyjához  és  a kedves  gyerme- 
kekhez. 

«Istenem!  hisz  ez  ö!  ez  nevem  és  a 
hang,  mely  szólt,  az  ö szava  !»  — kiáltott 
csöndesen. 

Még  gyöngédebben  Gracziellinának  ne- 
veztem, ezen  a dédelgető,  hízelgő  névén,  me- 
lyet tréfa  közben  adtam  neki  olykor. 

«Nem  csalódom,  Istenem,  oh  ez  való- 
ban ő! 

Jól  hallottam  amint  fölemelkedett  a szá- 
raz leveleken,  melyek  minden  mozdulatára 
zörögtek,  azután  egy  lépést  tett  előre,  hogy 
kinyissa  az  ajtót,  de  a gyönyörűségtől  vagy 
az  izgatottságtól  visszarogyott  s nem  tudott 
közelebb  jönni. 

XVIII. 

Mit  sem  haboztam  tovább;  türelmetlen- 
ségem és  nyugtalanságom  egész  erejével 
meglöktem  vállammal  a korhadt  ajtót.  A zár 
engedett  és  én  a házban  voltam. 

A Gracziella  által  a Madonna  előtt  meg- 
gy ujtott  kis  lámpás  halvány  fényt  árasztott. 

A második  szobába  siettem,  honnan  szavát 
és  esését  hallottam,  hol  őt  ájultan  véltem  ta- 
lálhatni. 

Magánál  volt;  csak  ereje  hagyta  el  : 
visszahanyatlott  a száraz  hangarakásra,  mely 
ágyául  szogált  s összecsapta  kezeit,  a mint  ; 
megpillantott.  Lázban  égő,  a szerelemtől  bá- 
gyadt s csodálattal  elmeresztett  szemei,  mint 
két  csillag  ragyogtak,  melyeknek  világa  az 
égbó'l  jön  és  tekintetüket  rád  szögezni  lát- 
szanak. 

Feje,  melyet  egyenesen  akart  tartani,  a 
gyengeségtől  hátrakonyult,  minthacsak  nyaka 
meg  lett  volna  törve.  Holt  halvány  volt  és 
egyedül  arcza  közepét  festette  nehány  élénk 


piros  rózsa.  Szép  ábrázatját  könybarázdák  s 
az  ezekre  tapadt  por  márványozták  be.  Ru- 
hájának feketesége  összevegyült  a földön 
szétterített  levelek  barna  színével.  Meztelen, 
márvány-fehérségü  lábai  a kövön  nyugodtak. 
Hideg  borzongás  futott  végig  egész  testén, 
melytől  fogai  megvaczogtak,  mint  kézicsör- 
getyü  gyermek  kezében.  A piros  kendő,  mely 
rendesen  szép  hajának  hosszú  fonatait  ta- 
karta, le  volt  oldva  és  mint  félfátyol  födte 
homlokát  egész  a szeméig,  hogy  ennek  fátyo- 
lával,  mint  előzetes  nyugodt  halotti  lepellel 
takarja  könyeit  és  arczát,  melyet  csak  akkor 
emelt  föl,  mikor  hangomat  hallva  félig  föl- 
egyenesedett, hogy  kinyitni  jöjjön  az  ajtót. 

XIX. 

Letérdeltem  a hanga  mellé  s két  jéghi- 
deg kezét  kezembe  vettem,  ajkaimhoz  emel- 
tem, hogy  lehelletem  íelmelegitse  kissé  őket; 
szememből  nehány  könycsepp  hullott  rájuk. 
Ideges  kézszoritásán  észrevettem,  hogy  érzi 
a szív  ez  esőjét  s köszönettel  van  érte.  Le- 
vetettem tengerész  zubbonyomat,  meztelen  lá- 
baira terítettem  s betakartam  őket  a gyapjú 
redőibe. 

Mozdulatlanul  engedte  ezt  tennem  s csak 
szemei  követtek  egy  boldog  őrület  kifejezé- 
sével, a nélkül,  ,hogy  segíteni  tudott  volna 
magán,  mint  a gyermek,  kit  begöngyölget- 
nek  s összeforgatnak  bölcsőjében.  Az  előszoba 
tűzhelyére  néhány  csomó  hangát  vetettem, 
melyet  a lámpa  lángjánál  meggyujtottam, 
hogy  fölmelegitsem  a levegőt,  aztán  újra  le- 
ültem a földre  a levélágy  mellé. 

«Mily  jól  érzem  magamat !»  — mondá 
susogva  szelíd,  egyenletes  és  monoton  han- 
gon, mintha  melle  elvesztette  volna  minden 
rezgését  és  csengését  s szavában  csak  egyet- 
len hangot  hagyott  volna  meg.  — «Hiába 
akartam  titkolni  magam  előtt,  hiába  akar- 
tam titkolni  mindig  előtted.  Meghalhatok,  de 
kívüled  mást  szeretni  nem  tudok.  Vőlegényt 
akartak  adni  nekem  ...  te  vagy  lelkemnek 
vőlegénye  egyedül!  — Senkihez  sem  megyek 
máshoz  a földön,  mert  titokban  veled  jegyez- 
tem el  magamat!  Téged  a földön  vagy 
Istent  az  égben!  ez  az  a fogadás,  melyet 
mindjárt  az  első  napon  tettem,  mikor  megér- 
tettem, hogy  szivem  miattad  beteg.  Jól  tu- 
dom, hogy  szegény  leány  vagyok,  nem  méltó 
arra,  hogy  lábaidat  csak  gondolatban  is  érint- 
sem. Azért  sohasem  kértelek,  hogy  szeress: 

nem  fogom  kérdezni  soka,  szeretsz-e  vajon? 
De  én,  én  szeretlek,  szeretlek!*  — és  úgy 
látszott,  hogy  egész  lelkét  ebbe  az  egy  szóba 
foglalja  össze.  «Most  pedig  vess  meg,  gú- 
nyolj ki,  tiporj  el!  Mulass  rajtam,  ha  akarsz 
mint  egy  bolondon,  ki  azt  álmodja,  hogy  ki- 
rályné rongyai  között.  Tégy  ki  az  egész  vi- 
lág gunvjának.  Igen,  magam  fogom  nekik 
mondani:  «Szeretem,  és  ha  helyemben  lette- 
tek volna,  ti  is  úgy  tettetek  volna,  mint  én : 
meghaltatok  vagy  szerettétek  volna  őt». 

(Folyt,  köv.) 


PAP-HALÁL. 

— Marriot  Emil  regénye.  — 

(Folyt.) 

«Ókajt  még  tőlem  valamit ?»  kérdé  az 
orvos. 

«Én  néhány  nap  múlva  távozom  Sz. -Ja- 
kabról*, mondá  Harteck  bizonytalanul  csengő 
hangon,  «s  mivel  talán  nem  lesz  többé  al- 
kalmam önnel  találkozni,  már  most  szeretnék 
Isten  liozzá-dot  mondani  ...» 

Kezét  az  orvos  felé  nyujtá.  Az  orvos 
megfogta,  de  azonnal  eleresztő. 

«Éljen  boldogul*,  mondá  és  elfordult  a 
paptól. 

A pap  egy  lépést  tett  feléje. 

« Engedje  reménylenem,  hogy  nem  gon- 
dol gyűlölettel  rám  . . . Nagy  bajt  okoztam 
családjának  ...  de  Isten  látja,  hogy  szigo- 
rúan bűnhődöm  értté*. 

Az  orvos  elutasító  mozdulatot  tett. 

«Rövid  idő  múlva  mindennek  vége*, 
folytatá  Harteck.  «En  megyek  és  annak  a 
játéknak  vége.  Nagyon,  de  nagyon  érzem, 
hogy  ez  esetben  nincs  közép-út;  vagy  min- 
dent mernem  kell,  vagy  mindenről  lemonda- 
nom. Én  ez  utóbbit  választom.  Soha  nem 
togok  leányának  Írni,  s ha  ő,  jóságánál  fogva 
írni  akarna  nekem  ...» 

Az  orvos  félbe  szakitá  öt. 

« Elengedem  önnek  ezeket  az  ígéreteket*, 
mondá.  «Azt  hiszi  ön,  hogy  nem  vetettem 
volna  véget  már  rég  ennek  a dolognak,  ha 
nem  tudnám,  hogy  ily  esetekben  az  erőszak 
és  kényszer  a bajt  csak  növeli,  a helyett 
hogy  kiirtaná?*  Rettentő  komoly  volt  az  a 
tekintet,  a melyet  az  orvos  e szavaknál  a 
papra  vetett,  úgy,  hogy  Harteck  kénytelen 


volt  szemét  lesütnie.  «Azt  hiszi  ön,  hogy 
eddig  hallgattam  volna,  ha  nem  kell  attól 
tartanom,  hogy  önben  leányomat  is  találom? 
Paula  mindent,  a mit  önnek  mondtam  volna, 
mint  személyes  bántalmat  érezett  volna,  s ez 
által  teljesen  elveszíteném  leányomat.  Nem; 
ne  Ígérjen  nekem  semmit.  Paula  tegyen,  a 
mit  akar;  ha  nem  mond  le  önkényt,  semmi 
erőszakos  eszköz  se  használ.  Járjon  a maga 
utján;  számoljon  saját  lelkiismeretével  azért, 
a mit  velem  és  önmagával  tesz.  A gyermek 
szive  fölött  az  apa  nem  rendelkezik,  s ha  ez 
a szív  minden  áron  rosszat  akar  tenni,  nem 
is  érdemli  meg  a fáradságot,  hogy  vissza 
akarjuk  tartani*. 

Fölegyenesedve  állt  ott,  midőn  igy  be- 
szélt. Hartecknek  úgy  tetszők,  mintha  az  a 
komoly,  sovány  ember  óriási  nagyra  nőne, 
oly  nagyra,  hogy  ő egészen  törpének  látszék 
mellette.  Oly  nyomorultnak,  élhetetlennek  és 
hitványnak  tartá  magát  a súlyosan  megbán- 
tott atyával  szemben,  hogy  áldásnak  tartotta 
volna,  ha  a padló  megnyílik  és  őt  elnyeli. 
Szemrehányásokat,  szidalmakat,  sőt  bántal- 
makat  is  könnyebben  eltűrt  volna,  mint  ezt 
a hideg  és  büszke  mondatot:  Tegyetek  a mit 
akartok. 

Az  orvos  sejté,  mi  ment  véghez  a férfiú 
bensejében,  ki  oly  félénk  tartással  állt  előtte, 
mint  valami  gonosztevő,  és  oly  érzelem  tá- 
madt szivében,  mely  a részvéttel  volt  ha- 
táros. 

«Azt  hiszem  végeztünk*,  mondá  az  or- 
vos, s az  asztalhoz  ment. 

«Igen»,  snttogá,  Harteck,  ügyetlenül 
meghajtá  magát  és  távozott  a szobából,  ügy 
tűnt  föl  maga  előtt,  mint  a tolvaj,  kinek  a 
meglopott  fél  elengedi  a büntetést. 

XIV. 

Még  két  nap.  György  azt  óhajtá,  hogy 
bár  múlt  volna  el.  Elhitette  Paulával,  hogy 
még  három  napig  marad  itt,  hogy  őt  s ma- 
gát a válás  keserűségétől  megkímélje.  Ott 
létének  utolsó  előtti  napját  arra  használta, 
hogy  házról-házra  ment  s mindenkitől  elbú- 
csúzott, és  e látogatás  alkalmával  a faluban 
ismét  azt  a meggyőződést  szerezte,  hogy  az 
emberek  megszerették  öt  s nem  szívesen  lát- 
ták távozását.  Ez  alkalommal  természetesen 
az  is  kiderült,  hogy  az  embereket,  mint  minde- 
nütt, úgy  itt  is  elkényeztette  túlságos  jósága 
és  elnézésével,  mit  sokan  arra  használtak, 

hogy  vakmerőek  legyenek.  Nem  egy  oly  szem- 
telen volt,  hogy  ravasz  kacsintással  monda 
neki:  «Jobb  is  önnek,  hogy  elmegy»,  s mi- 
dőn azt  kérdezte,  miért,  ismét  kacsingattak, 
integettek  és  nagy  kegyesen  mondák : Hát 
csak  úgy  gondolom  ...  azt  hiszem,  megértett*. 

A kellő  tekintélyt  nem  tudta  megsze- 
rezni, és  egy  lányhoz  való  vonzalma,  mit  az 
egész  világ  tudott,  teljesen  tönkre  tette  azt 
a nimbust,  mely  egyébként  a faluban  a lelki - 
pásztort  övezni  szokta.  S ez  nem  volt  közö- 
nyös rá  nézve,  sőt  boszantotta,  de  lenyelte, 
mint  annyi  sok  mást.  Paula  háza  előtt  fé- 
lénken suhant  tova,  nem  akarta,  hogy  a le- 
ányt lássa,  vagy  az  lássa  őt,  s feltette  ma- 
gában, hogy  holnap  is  terülni  fogja  őt,  ha 
ugyan  lesz  annyi  ereje,  hogy  szivének  vá- 
gyát leküzdheti.  Este  a sok  járkálástól,  be- 
szédtől és  bucsuzástól  teljesen  kimerültnek  I 
érzé  magát.  Az  esperesnél  kimentette  magát, 
hogy  nem  vehet  részt  a közös  vacsorán,  mert 
nagyon  ki  van  fáradva.  Hadd  szidja  őt  volt 
plébánosa  udvariatlannak ! Most  már  úgy  is 
mindegy  s minden  kényszer  fölösleges. 

Másnap  reggel  Harteck  később  ment  a 
reggelihez,  mint  barátja,  ki  előbb  misét  mon- 
dott, és  csak  a barátot  és  a fiatal  papot  ta- 
lálta ott.  Már  mindketten  jó  ismerősöknek 
látszottak,  az  ablaknál  álltak,  Joachim  egy 
hirlapot  tartott  kezében,  s a barát  a háta 
mögött  szintén  belenézett. 

«Ezért  a czikkért  nagyon  megdicsértek*, 
mondá  Perkon,  «még  a herczeg-érsek  is  elol- 
vasta s helyeslését  fejeztette  ki  ...  A pole- 
mizálás az  én  elemem.  Könnyen  elgondolhatja, 
hogy  ellenfeleink  lapja  se  hallgatott  ...  de 
tudom,  hogy  minden  ellenvetésre  mit  kell 
válaszolnom.  Nekem  van  igazam.  Az  ellenfél 
czikkét  már  a zsebemben  hordozom*,  fejezé 
be  szavait  a fiatal  ember  diadalmas  mosoly- 
lyal  s mellére  vert  kezével.  Csak  most  vette 
észre  barátját., 

«Jó  reggelt*,  köszönté  őt  Harteck.  «Hol 
vannak  a többiek?* 

« Falura  mentek*,  jelenté  a szerzetes. 
«Csak  estére  jönnek  vissza*. 

«Annál  jobb!*  mondá  Perkon  őszintén. 
«Az  esperes  ur  ellen  ugyan  semmi  kifogásom 
sincs,  de  unokahuga,  az  az  agg-lány  kiállha- 
tatlan  egy  teremtés.  Mindig  olyan  begyes  és 
affektált,  mint  tegnap  volt?* 

« Mindig*,  mondá  Benedek.  «És  gonosz. 
Arról  fogalma  sincs  önnek*. 


«Majd  kitizztik  belőle*,  mondá  Joachim 
odavetve  s leült.  «De  előbb  regelizziink*. 

A fiatal  páter  mellette  foglalt  helyet  s 
szemét  folyton  folyvást  szőke,  gondtalan  és 
elégültnek  látszó  szomszédjára  szögezé.  Szem- 
mel láthatólag  csodálta  őt. 

;<Bámulatos,  mily  okos  ön  korához  ké- 
pest*, mondá  a barát  hirtelen  s elvörösödött. 
«On  még  sokra  viszi*. 

«Ó  nem!  már  miért?*  viszonzá  Joachim 
szerényen,  és  egyúttal  magának  hízelegve. 
«Mindenesetre  többször  hallom  ezt  s például 
azzal  biztatnak,  hogy  salzburgi  pártlapunk 
szerkesztője  leszek  ...  de  én  nem  tudom, 
hogy  megfelelhetek-e  majd  ennek  az  állás- 
nak. Mégis  hiányzik  a tapasztalás.  Ugy-e 
bár,  György?* 

«Az  olyan  veszekedő  fráternek,  mint  te 
I vagy,  épen  az  volna  a legalkalmasabb  tér*, 
viszonzá  György  mosolyogva. 

«Te  csufolódol*,  dörmögé  a fiatal  pap. 

«Epenséggel  nem;  csak  úgy  véleke- 
dem ...» 

«Hogy  türelmetlen,  kételkedő  pap  va- 
gyok? Csakugyan  türelmetlen!*  kiáltá  a fiatal 
pap  s az  asztalra  ütött  kezével.  «Annak  hiv- 
nak  bennünket  ...  de  ez  a szemrehányás, 
nézetem  szerint,  igaztalan.  Hisz  az  isten  sze- 
relméért, ki  türelmes  irántunk?  Mily  állást 
foglalnak  el  a katolikusok  Németországban, 
Muszkaországban  és  Irlandban?  Tűrik  őket, 
mert  kell,  s ha  valami  mozgalmat  támaszta- 
nak, rögtön  eltiporják  őket.  De  erről  senki 
sem  szól,  ezt  rendjén  levőnek  találják  az 
emberek.  Bolondok,  gyávák  volnánk,  ha  nem 
fizetnök  a kölcsönt  kölcsönnel.  De  a mi  en- 
gem mindezek  daczára  legjobban  bosszant, 
az  magaknak  a katolikusoknak  lanyhasága 
és  aluszékonysága.  Mindent  eltűrnek,  lábbal 
tiportatják  magukat.  Szeretném  hallani,  mit 
mondanának  a protestánsok  vagy  zsidók,  ha 
pásztoraik  vagy  rabbijaik  csak  fél  annyi  tá- 
madásnak volnának  kitéve,  mint  mi!  Meg- 
köveznék a támadót,  vagy  legalább  is  véde- 
keznének és  fölnyitnák  a szájukat.  De  a mi 
katolikusaink  az  elsők,  kik  papjaikat  kiseb- 
bitik  és  orrukat  fintorgatják,  ha  a klerikáli- 
sokról van  szó,  a hogyan  bennünket  s pár- 
tunk híveit  nevezik.  Ezen  már  sokszor  bosz- 
szankodtain,  s prézsmitáltam  s írtam  ellene. 
Parasztjaink  még  megjárják  ...  de  a vá- 
rosiak . . . ezek  azok,  kik  a jó  ügynek  ár- 
tanak,  kik  szándékosan  feledni  látszanak, 

hogy  katolikusok  és  igy  vállvetve  kellene 
velünk  munkálkodni  ok,  a helyett,  hogy  ellen- 
feleinkké válnak,  a mint  csakugyan  is  azok. 
Mi  lesz  a mi  szent  egyházunkból,  ha  saját 
fiai  támadnak  ellene?  És  mi  . . . talán  szögre 
akasszuk  a kardot  s közönyösen  nézzük,  mint 
gyalázzák  egyházunkat,  mint  foglalnak  tért 
ellenségeink  s csúfolnak  ki  bennünket?  Soha! 
Legyen  harcz  a bicskanyitásig!  Vagy  győzni 
vagy  bukni  — de  magát  gyáván  megadni 

— soha !» 

A fiatal  barát  élénken  nyilvánitá  tetszé- 
sét s fölragyogó  szemei  az  egyház  fiatal  lo- 
vagjának kipirult,  izgatott  arczán  függtek. 
«Nem  értesz  velem  egyet?»  mondá  Perkon 
Harteckhez  fordulva,  ki  hallgatag  volt  s sem 
tetszésének,  sem  visszatetszésének  nem  adott 
kifejezést. 

«Minden  bizonnyal»,  feleié  a kérdezett,  a 
beszédre  felszólítva.  «De  nem  szabad  figyel- 
men kivid  hagynod,  hogy  a katolikus  klérus 

— legalább  egy  része  — nem  épen  olyan, 
hogy  rokonszenvet  ébresszen  maga  iránt,  A 
pásztorok  például  megelégszenek  azzal,  hogy 
az  állam  szolgái  legyenek,  s magokat  az  ál- 
lamnak vetik  alá ; nem  akarnak  politikai 
szerepet  játszani  és  ritkán  beszéltetnek  ma- 
gukról. Mi  ellenben  mindig  uralomra  töre- 
kedtünk s még  mindig  arra  törekszünk,  álla- 
mot akarunk  képezni  az  államban  s ezt  a 
világ  nem  bocsátja  meg  nekünk.  Hazafiak 
vagyunk-e?  Polgárok-e?  Több-e  nekünk  az 
állam,  mint  saját  érdekeink?  E kérdésekre 
nemmel  kell  felelnünk.  Csak  addig  vagyunk 
hazafiak,  mig  egyházunkat  nem  véljük  ve- 
szétyeztetve  . . . szemünk  Rómára  irányul, 
és  a mit  a pápa  mond,  nagyobbra  tartjuk, 
mint  polgártársaink  óhajtásait.  Természetesen 
igy  kell  lenni,  nem  szabad  máskép  gondol- 
koznunk. De  meg  kell  engedned,  hogy  a vi- 
lágnak van  némi  oka,  hogy  görbe  szemmel 
nézzen  ránk.  Minden  osztál}7  a világuralonn-a 
tör  ...  az  arisztokraczia  ép  úgy,  mint  mi, 
a polgárok  ép  úgy,  mint  a proletárság  vagy 
a negyedik  osztály ; mi  tehát  lábuk  alatt 
vagyunk  s azért  nem  sziveinek  bennünket*. 

«De  én  úgy  látom,  önnek  nincs  igaza*, 
mondá  a páter  akadozva  és  elpirulva.  «Ha 
hivatva  van  valaki  az  uralomra,  akkor  mi 
vagyunk,  kiknek  az  a föladatuk,  hogy  a lel- 
kiismeretet tisztán  tartsuk  és  az  embereket 
az  örök  életre  előkészítsük,  mig  ellenfeleink 
csak  a földi  boldogságról  gondoskodnak.  Ha 


az  emberek  inkább  szem  előtt  tartanák  a 
halált  és  a mi  rá  következik,  mint  múlandó 
életöket,  örömest  alávetnék  magukat  a pa- 
poknak s készségesen  bírnák  magukat  vezér- 
letökre*. 

A két  barát  először  a szólóra,  aztán 
egymás  szemébe  nézett.  Hogy  a barát  okosat 
akart  mondani  és  a mondottat  csakugyan 
hitte  is  — arról  senki  sem  kétkedhetett. 
Csak  becsületes  arczára  kellett  nézni  . . . s 
hinni  kellett  neki.  Ebből  az  ideális  álláspont- 
ból persze  igaza  volt  . . . «De  — ilyenek 
vagyunk-e  mi  is?»  kérdé  Joachim  magában. 
« Talán  sokan  . . . mindnyájan  bizonyára 
nem.  És  én  — magam  sem*. 

Ámbár  meg  volt  győződve,  hogy  Isten- 
nek hű  és  buzgó  szolgája  ...  de  hogy  a 
becsiiletszomj,  uralomra  vágyás  és  önzéstől 
teljesen  ment  legyen,  hogy  csak  a jövendő, 
jobb  világot  tartsa  szem  előtt  . . . annyira 
még  korántsem  jutott  Isten  iránti  szeretete. 
Csaknem  megszégyenülve  siité  le  szemeit  és 
gondolatokba  merült. 

«Lesz-e  alkalmam  a nagyságos  kisasz- 
szonyt  ma  este  látni?*  kérdé  Harteck  a pá- 
terhez fődül va.  «Még  sem  szeretnék  tőle  bú- 
csú nélkül  távozni*. 

«A  kisasszony  azt  mondá  — miért,  nem 
tudom  — e bucsuzás  elöl  szeretne  kitérni*, 
viszonzá  Benedek. 

« Akkor  hagyd e bolondot!*  kiál tá György- 
nek tüzes  barátja.  «Csak  nem  az  a bajod, 
hogy  még  egyszer  vizenyős  szemeibe  nézz*. 

«Az  egész  világtól  békében  akarok  el- 
válni*, viszonzá  Harteck.  «Bármikép  visel- 
ték is  itt  az  emberek  magukat  irántam  . . . 
én  mindenkinek  meg  akarom  mutatni,  hogy 
senkire  sem  haragszom  és  mindenkinek  jót 
akartam*. 

E szavakra  a barát  földre  siité  szemét. 

«Jer,  Joachim*,  mondá  Harteck  a ba- 
rátra vetve  tekintetét.  «Még  ezer  a dol- 
gunk*. 

A két  barát  fölkelt  s Harteck  lakására 
ment.  A bútorok  és  a zongora  már  be  vol- 
tak csomagolva,  s Harteck  már  ma  elakarta 
a vasúton  uj  lakóhelyére  küldeni. 

« Akarsz-e  a csomagolásnál  segíteni?* 
kérdé  György. 

« Természetesen ! Az  egész  lmunkét  bát- 
ran rám  bizhatod.  Te  a nélkül  is  fáradtnak 
látszol.  Rosszul  aludtál?* 

« Tűrhetően.  Fogj  tehát  a könyvekhez; 

ha  oly  szives  lész,  hogy  ezt  a munkát  ma- 
gadra vállalod  ...  Én  egyelőre  papírjaimat 
akarom  rendbe  hozni®. 

Perkon  munkához  látott  és  Harteck  a 
papírokat  rakosgatta,  melyek  az  asztalon 
hevertek,  nehányat  összegyűrt  s a földre  do- 
bott, mig  másokat  gondosan  egymásra  rakott. 
Szolgák  jöttek  be,  vállaikra  vették  a búto- 
rokat s kihordták.  Cézár  nyugtalanul  futko- 
sott ide  s tova. 

«Az  eb  tudja,  hogy  ismét  vándorolnunk 
keli »,  mondá  Harteck.  « Ilyen  hurczolkodás- 
ban  már  többször  vett  részt  s nem  nagy  ba- 
rátja neki.  Feküdj  le,  Cézár.  Nem  sokára 
megint  jól  berendezett  lakásod  lesz,  s másra 
neked  nem  igen  van  gondod.  Te  semmi  ked- 
veset se  hagysz  itt»,  mondá  sóhajtva. 

« Hiszen  már  mondtam,  hogy  gyakran 
meglátogatlak®,  mondá  Joachim,  a földre  tér- 
delve s egy  rakás  könyvet  az  előtte  álló  lá- 
dába tett.  «Adj  egy  portörlőt,  ha  van.  Köny- 
veid nem  a legjobb  állapotban  vannak  . . . 
nézd  csak,  hogy  száll  ki  a por  lapjaik  kö- 
zül! Ezeket  a munkákat  nyilván  ritkán  ol- 
vasod?® 

«Nagyon  ritkán®.  (Theologiai  könyvek 
voltak.) 

« Ah ! akkor  add  nekem  ezeket ! kiáltá  Joa- 
chim : « Másokat  adok  érettök  ; ugy-e  György?® 

« Tartsd  meg,  a mi  tetszik.  Mit  sem  kí- 
vánok érttök.  Örülök,  ha  valamit  ajándékoz- 
hatok neked®. 

«Akkor  igen  szépen  köszönöm®,  mondá 
a fiatal  pap  s több  munkát  félre  tett.  A cso- 
magolás csak  lassan  folyt.  Perkon  többször 
azokban  a könyvekben  lapozgatott,  melyeket 
maga  számára  félre  tett,  s beléjök  mélyedt. 
De  végre  mégis  elkészült. 

«Most  a fehérnemüekre  s ruhákra  kerül 
a sor®,  mondá  és  zsebkendőjével  megtörlé 
fölhevült  arczát.  «Uh ! A csomagolásban  ugyan 
csak  kimelegszik  az  ember.  Ne  hozassunk 
sört,  György  ?» 

«Azonnal  hozatok®,  mondá  Harteck  és 
fölkelt.  «Hagyd  most  abba  egy  kevéssé.  Az 
asztalon  van  szivar-táskám,  ha  talán  ked- 
ved tartja  rágyújtani®. 

György  kiment  a szobából.  Joachim  szi- 
varra gyújtott  és  kezét  hátra  téve,  kinézett 
az  ablakon.  Csöndesen,  de  folytonosan  esett. 
« Holnap  remélhetőleg  jobb  idő  lesz  utazá- 
sára®, gondolá  Joachim.  cEz  a szomorú  eső 
nyomasztólag  hat  az  idegekre  és  az  a sze- 


gény ficzkó  anélkül  se  valami  jókedvű  . . . 
De  ugyan  mi  teheti  innét  távozását  oly  ne- 
hézzé? Az  esperessel  nincs  valami  jó  lábon, 
pedig  hát  nálunk  mindig  az  a fődolog®. 

György  azzal  a hírrel  jött  vissza,  hogy 
a sört  tüstént  hozzák.  A fiatal  pap  fejével 
bólintott  s barátját  szemlélte,  ki  az  asztalhoz 
ült  s szomorúan  nézett  maga  elé.  E pillanat- 
ban fel  tlint  Joachimnak  is,  hogy  mily  hal- 
vány és  sovány  a másiknak  arcza.  Barátjá- 
hoz ment  s megfogta  kezét. 

«Nos,  György?  mondá  kérdőleg.  «Már 
rendbe  hoztad  papírjaidat?® 

«Igen». 

«Hová  tegyem  őket  ? A fehérneműkhöz  ?» 

«A  hová  akarod®.  Homlokát  fiatalabb 
társa  karjához  támasztá.  «Ah,  Joachim®,  de 
többet  nem  szólt. 

«Nos,  nos®,  mondá  Perkon  szeretettel  s 
aggódva,  «mi  lelt,  öregem?® 

« Semmi®,  viszonzá  György  busán.  Egy 
időre  alnémultak.  Midőn  aztán  az  ajtó  nyí- 
lását hallották  és  látták,  hogy  Orsi  jön  a 
sörrel  s két  pohárral,  Harteck  föl  állt  s mo- 
solyt erőltetett. 

«Ez  aztán  hamar  volt®,  mondá  a le- 
ánynak. 

«De  nyargaltam  is  ám,  az  igaz®,  mondá 
a cseléd  s a kancsót,  s a poharakat  az  asz- 
talra tévé.  «Ne  legyen  rám  panasza  az  utolsó 
napon®. 

«Soha  sem  volt  magára  panaszom®,  vi- 
szonzá Harteck  és  megfogá  kezét.  Joachim 
kétségeskedő  pillantással  nézett  rá  s a fiatal 
szolgálóra,  ki  egy  kissé  begyeskedett. 

«Mit  is  akartam  még  mondani®,  mondá 
Orsi.  «Igaz  biz  az.  Ha  az  urak  ebben  a szo- 
bában akarnának  enni,  könnyen  tehetik.  A 
páter  ur  messze  ment  egy  beteghez  és  oda 
lent  is  eszik.  Csak  maguk  ketten  vannak  itt- 
hon egyes  egyedül  . . . Hát  ott  ehetnek,  a 
hol  akarnak®. 

« Akkor  itt  eszünk®,  feleié  Harteck  és 
tele  tölté  a poharakat.  «Igyék  egy  kortyot, 
Orsi®.  A leány  fogta  a kínált  poharat  s mo- 
solyogva Perkon  felé  tartá.  « Egészségére ! 
káplány  ur®,  mondá  e közben. 

« Köszönöm®,  mondá  Joachim  meglehetős 
közönynyel  s röviden  koczintott  vele.  A le- 
ány viruló  termete  legkisebb  benyomást  se 
gyakorolt  rá.  Nem  látott  benne  mást,  mint 
szolgálót,  ki  bizalmasabban  viselte  magát, 
mintsem  kellett  volna  — ez  volt  az  egész. 

Harteck  figyelmét  nem  kerülte  ki  a rettent- 
hetetlen barátjának  vonásain  mutatkozó  cse- 
kély türelmetlenség  és  igy  szólt  Orsinak : 
« Gondoskodjék  róla,  hogy  valami  jó  ebédünk 
legyen ». 

«Meg  lesznek  az  urak  elégedve*,  feleié 
Orsi,  fejével  egyet  bólintott  és  magukra 
hagyta  őket, 

«Ugy-e  szép  lány?»  monda  Harteck  mo- 
solyogva Perkonnak. 

«Ó  igen»,  feleié  közönyösen  ...  Én  nem 
értem,  hogyan  lehet  az  asszonyok  iránt  oly 
nagyon  érdeklődni.  Semmi  közöd  hozzájok. 
Hagyd  hát  békén  őket». 

Hartecknek  nevetnie  kellett.  «Igen,  ha 
olyan  bölcs  volnék,  mint  te  . . . 

«Én  nem  vagyok  bölcs.  De,  hála  Isten- 
nek ! nincs  bennem  a te  gyúlékony  véralka- 
tod. Egyáltalán  meg  nem  foghatom,  hogy 
lehet  valaki  szerelmes.  Hiszen  már  magam 
is  elég  szép  nőt  és  leányt  láttam  ....  de, 
hogy  a mulékony  tetszést  leszámítva,  más 
érzelmeket  költöttek  volna  bennem,  arról  mit 
sem  tudok.  Mert  egyáltalán  tilos,  és  ha  az 
ember  ideje  korán  óvatos  s a kisértés  elöl 
kitér,  a bajt  csirájában  elfojthatja.  Rám  nézve 
már  maga  az  a gondolat  is  rettentő,  hogy 
kegyét  kolduljam  és  talán  kicsufoljon.  Mily 
függő  viszonyba  kerül  az  ember,  ha  egy  nő- 
személy titoktartására  van  utalva!  És  mily 
nevetséges  szíriben  tiinik  fel  az  olyan  pap,  a 
kiről  a község  tudja,  hogy  szerelmes  ...  és 
az  ilyesmi  mindig  napfényre  jön : az  asszo- 
nyok hiúk  s nem  tudnak  hallgattni.  Hiszen 
ezt  magadon  tapasztaltad*. 

« Szegény  leány  . . . ttgy-e  Katiczáról 
beszélsz?  ...  az  nem  fecsegett.  Sokkal  job- 
ban szeretett.  De  az  emberek  észrevették... 
a leány  és  én  sokkal  jobban  bele  szerettünk 
egymásba,  hogy  sem  eléggé  eltitkolhattuk 
volna*. 

« Igazán  azt  hiszem,  hogy  nem  is  szé- 
gyeled  magadat*,  kiáltá  Joachim  bosszúsan. 

«Szégyelni?  Nem,  szűzi  barátom;  arra 
nagyon  is  szomorú  volt  a dolog.  De  azt 
őszintén  megvallom : Életemet  adnám  érte, 
ha  azzal  a szegény  teremtéssel  nem  ismer- 
kedtem volna  meg.  Hogy  mit  szenvedett, 
mennyire  szidalmazták  s gúnyolták,  azt  csak 
én  tudom.  Rövid  szerelmi  boldogságát  drágán 
kellett  megfizetnie  ...  de  azt  nem  akarod 
hallani.  Te  csak  a ballépést  látod  s elitéled. 
De  a mi  megelőzte  azt,  hogy  mily  súlyos 


küzdelmet  vívott,  mig  a leány  a szerelemért 
szerelmét,  és  a szerelemmel  becsületét  oda- 
adta, s a mi  arra  következett  . . . azzal  te 
nem  tőrödül ; az  mellékes  dolog,  az  szót  sem 
érdemel*. 

« Hogyan  beszélhetsz  ily  keserű  hangon 
velem!*  mondá  Perkon.  «01yan  embertelen- 
nek tartasz  engem  ? Hidd  el,  én  lettem  volna 
az  első,  ki  segédkezet  nyújtottam  volna  nek- 
tek, ha  akkor,  midőn  nyomorban  voltatok, 
hasznotokra  lehettem  volna*. 

«Igazán?»  kiáltá  Harteck  s megragadá 
kezét,  ügy  látszék,  hogy  még  többet  akart 
mondani,  de  mást  gondolt  és  megelégedett 
azzal,  hogy  melegen  megszoritá  barátja  kezét. 

«Most  megint  munkához  látok*,  mondá 
Perkon.  «Mert  még  beköszönt  az  este  és  a 
csomagolással  nem  leszel  készen*. 

De  a következmény  azt  mutatta,  hogy 
a fiatal  ember  túlságos  nagynak  tartá  a ma- 
gára vállalt  munkát.  Midőn  az  ebédet  föltá- 
lalták, az  az  egy  pár  láda  és  uti-táska  már 
becsomagolva  s zárva  volt. 

«Mit  csinálunk  most?*  kérdé  Perkon, 
midőn  megebédeltek.  «Ne  tekézzlink?* 

Harteck  nem  fogadta  el  az  ajánlatot. 

«Vagy  sétáljunk  ?» 

« Hiszen  esik  . . . Inkább  aludni  pró- 
bálok*. 

«Az  is  jó.  Mig  te  alszol,  én  a temp- 
lomba megyek  és  körülnézek,  hogy  nincs-e 
ott  valami  tenni  való.  Aztán  az  iskolába  me- 
gyek . . . hiszen  a gyermekek  minden  nap 
hitoktatásban  részesülnek,  ugy-e?» 

« Igen » . 

« Addig  is  Isten  veled*. 

(Folyt,  küv.) 

■ 


PULSZKY  BESZÉDE. 

Nagy  időket  élünk.  A franczia  forrada- 
lom csak  a születés  arisztokracziáját  pros- 
kribálta;  Pulszky  Ferencz  azonban  a szel- 
lem arisztokracziáját  száműzi  az  akadémiá- 
ból. Kimondja,  hogy  az  akadémiának  lángelmék 
nem  kellenek,  oda  csak  a Közli  Józsefek 
valók. 

A « Közli  József*  alakját  legnagyobb  el- 
beszélőnk, Tolnai  Lajos  teremtette  meg  egy 
pompás  szatirikus  rajzban.  A derék  Közli 
sok  mindent  ér  el  közlései  által,  «de  ez  még 

mind  semmi»,  mondja  bámuló  barátjának. 
Most  azonban  már  Közli  uron  van  a bámu- 
lás sora,  mert  amit  Pulszky  proklamál  az 
akadémia  elnöki  székéből,  az  az  ő legvérme- 
sebb  reményeit  is  felülmúlja.  Nem  csak,  hogy 
akadéuiiai  tag  lesz,  de  övé  az  egész  akadé- 
mia. «Ez  már  sok»  kiáltja  maga  a jó  Közli 
egy  fővárosi  napi  lap  hasábjain. 

A legvadabb  kommunista,  ki  az  egyen- 
lőség elvének  gyökeres  keresztülviteléért  a 
hegyeket  lehordatná,  hogy  velők  a mélyedé- 
seket betömje,  ez  is  azt  vallja,  hogy  a kiválóbb 
elméket  mindenha  megkülönböztető  tiszte- 
letben kell  részesíteni.  Nem  úgy  Pulszky. 
0 azt  tartja,  hogy  a lángelmének  előbb  meg 
kell  halnia,  csak  aztán  szabad  őt  megtisztelni 
— szoborral. 

Ezt  a gyengéd  lelkű  Pulszky  Kossuth- 
nak is  mondja.  Az  természetesen  nem  jő  te- 
kintetbe, hogy  Kossuthot,  még  mint  szerén}^ 
botanikust  is  megilletné  az  akadémiai  tagság. 
Hja,  a kit  egyszer  lángelmének  « bélyegezted 
meg,  annak  még  a tudományosság  sem  hasz- 
nál semmit.  Pulszky  abból  az  alaptételből 
indul  ki,  hogy  a ki  lángelme,  az  nem  képes 
a munkára.  Tanúság  rá  Kosssuth.  Munka 
erőt  csak  a hangyák  képviselnek.  Tanúság 
rá  Közli  József. 

Különben  meg  kell  adni  Pulszkynak, 
hogy  ő csak  a való  igazságot  mondotta  ki. 
Elvbe  foglalta,  a mi  már  régóta  akadémiai 
praxis.  Mint  realista  gondolkodó  konstatálja, 
a mi  tényleg  van.  Vájjon  megköszöni-e  neki 
maga  az  akadémia? 

Azt  hittük,  hogy  nem  létezik  oly  ot- 
rombaság, melyet  még  elvbe  nem  foglaltak 
volna.  De  Pulszky  bebizonyította,  hogy  még 
van  olyan,  a miből  doktrínát  nem  csináltak, 
ez  az  ö halhatatlan  érdeme.  Német  példára 
hivatkozik,  pedig  kérdés,  hogy  az  az  akadé- 
mia, melyben  Virchovok,  Mommsenek,  Helm- 
holtzok  ülnek,  oly  nagyon  Közli-féle  inté- 
zet-e. A franczia  Institut-mintát  el  nem  fo- 
gadná, pedig  ismét  kérdés,  hogy  a magyar 
akadémiának  szégyenére  válnék-e,  ha  oly 
alakot  nyerne,  hogy  Munkácsy  és  Erkel  is 
helyett  foglalhatnának  benne.  Vagy  talán 
ezek  is  országháboritók,  a kik  az  akadémia 
csöndes  (haj,  de  csöndes!)  hangyamunkálko- 
dását  megzavarnák? 

A lángelme-doktrína  örve  alatt  minden 
kiváló  képviselőjét  a hazai  tudományosság- 
nak és  irodalomnak  ki  lehet  zárni  az  aka- 

démiából.  Nem  csodálkozhatunk  tehát,  ha 
Tolnai  Lajos  az  akadémiai  tagságra  vonat- 
kozólag szóba  se  jöhet.  Rákosi  Jenő  ugyan 
ajánlva  volt,  de  hát  ö sem  száll  le  az  aka- 
démia mértékéig.  Vajdáról  egészen  hallgatok. 

Végül  örömmel  konstatáljuk,  hogy  Pulszky 
beszéde  nagy  visszahatást  keltett  a közvéle- 
ményben. De  ennek  a visszahatásnak  még 
erősebbnek  kellene  lennie,  mert  az  a tan, 
melyet  egy  érdemekben  gazdag  tudós  hirdet 
az  akadémia  elnöki  székéből,  szelíden  kife- 
jezve afifront  a magyar  műveltségre  nézve. 

Pont. 


IRODALOM  ÉS  MŰVÉSZET. 

A Petöfi-társaság  halottja.  Tóth  Endre,  az  öt- 
venes évek  egyik  kiváló  költője,  f.  hó  5-én  Vattán 
meghalt.  Tóth  Endre  neve  a legutóbbi  évtized  alatt 
ritkán  merült  fel  szépirodalmi  lapjainkban  és  a nagy 
közönség,  ha  el  is  olvasta  azokat  a virágos  nyelven 
irt  költeményeket,  a búskomor  kedély  melancholikus 
íelsohajtásait,  állandóbb  figyelmet  nem  tanúsított  a 
költő  iránt.  De  maga  a költő  sem  akarta,  hogy  neve 
közszájon  forogjon,  ügy  élt,  mint  a római  lantosok 
nagy  része,  távol  a világ  zajától,  szűk  baráti  és  meg- 
hitt családi  körben.  Művelte  földjét  és  lantját  csak 
hébe-korba  pendítette  meg,  de  mindig  tiszta  inspirá- 
czióval.  Első  verskötetének  megjelenése  óta  negyed- 
század haladt  el  feje  fölött,  de  költői  jó  tulajdonaiból 
mit  sem  vitt  magával.  Az  Ízlés  tisztultsága,  a hang 
melegsége  és  a formák  tökélye  egyenlően  nyilvánult 
minden  művében,  eredeti  verseiben  ép  úgy,  mint  for- 
dításaiban. Ezek  közül  különösen  a római  remekírók- 
ból átültetett  költemények  keltettek  méltó  feltűnést. 
Tóth  Endre  tagja  volt  a Petőfi-társaságnak  és  e tár- 
saság ülésein  sok  szép  versét  szavalta  el  Komócsy 
József.  Tóth  Endréből  hiányzottak  az  erős  szenvedé- 
lyek, de  birtokában  volt  annak  a költői  hangulatnak, 
mely  gyönyörködtetni  tud  és  mely  nyom  nélkül  nem 
enyészik  el.  Neve  letűnik  a napirendről  végkép,  de 
megmarad  az  irodalomtörténetben. 

Életrajzi  adatait;  közöljük  sajátkezüleg  irt  levele 
után.  Egy  iró  barátjához,  az  «Egjetértés»  munkatár- 
sához intézte  1885  márczius  15-én.  E levél  igy  hang- 
zik : «Sztilettem  1824-ben  november  30-án  a szabolcs- 
megyei  Nyírségen,  Petriben.  Atyám  gazdatiszt  volt  s 
engem  a jogi  pályára  szánt.  Sajátszerü  nézeteinél 
fogva,  iskoláimat  Debreczenben,  Nagy-Károlyban,  Sá- 
toralja-Ujhelyen,  Nagy-Váradon,  Szatmáron,  Kassán 
tapasztalás  végett  járatta  velem,  mig  végre  a jogot 
Egerben  végezve,  1846-ban  Pesten  ügyvédi  vizsgát 
tettem,  de  őszintén  szólva,  már  akkor,  sőt  előbb  is 
sokkal  többet  forgattam  szépirodalmi  műveinket,  mint 
Acsádit  és  Kövit.  Ilyen  — fájdalom  — megosztott 
foglalkozás  közt  lettem  1847-ben  Borsodmcgye  tiszte- 
letbeli ügyésze.  Itt  ért  az  1848-iki  forradalom.  Még 
azon  év  nyarán  a táborba  siettem  és  ott  szolgáltam 

1849  év  január  végéig,  m:dőn  is  a kassai  táborozás 
alkalmával  a rendkívül  szigora  hidegben  lábaim  meg- 
fagytak és  azontúl  később  csak  tábori  küldetésekben 
tehettem  szolgálatot.  Azután,  midőn  Világosnál  leeresz- 
tették előttünk  azt  a setét  kárpitot,  mely  mögött  még 
most  is  sok  szomorú  dolog  lappang : irigyeltem  azo- 
kat, akik  igy  kiáltottak  fel:  «Nos  pátriám  fugimus*. 
Aztán  ide  vetődtem  Vattára.  S e lappangó  állapotban 
nősültem  meg  1849  deczember  25-én.  Azóta  itt  küz- 
dőm Vattán  egy  kicsinyke  földbirtokon.  S ha  azelőtt 
Themis,  most  Ceres  vont  és  von  el  attól  a foglalko- 
zástól, melyen  oly  keveset  tettem.  Több  volt  bennem 
az  érzés,  mint  a kifejezés  ereje.  Mint  a virág : a me- 
lyen kelleténél  több  a bimbó,  csak  keveset  és  azt  se 
jól  virítja  ki  ...»  A mit  Tóth  Endre  e levelében  nem 
említ,  azok  kötetben  megjelent  művei:  „Zengő  bokor“ 
(2  köt.  Pest,  1853) ; „Újabb  költeményed  (u.  o.  1855); 
„Angyal  Bandi"  költői  beszély  6 énekben  (u.  o.  1856); 
„Harangvirágok"  (u.  o.  1862.)  — Áldott  legyen  em- 
lékezete. 

Jókai  Mór  „Fekete  Gyémántok"  czimü  művét  a 
nemzeti  színház  drámabiráló  bizottsága  előadásra  aján- 
lotta. A regényes  színmű  az  ősz  végén  kerül  színre 
nagydiszü  kiállítással. 

A Kisfaludy-társaság  könyvkiadó-bizottsága  Gyulai 
Pál  elnöklete  alatt  megállapította,  hogy  idei  könyv- 
illetményekben három  munkát  (nyolczvan  ivén)  ad  az 
előfizetőknek,  Baksay  Sándor  beszély-gyüjteményét, 
Erdélyi  Jánosnak  együtt  még  ki  nem  adott  becses 
eszthetikai  tanulmányait,  (köztük  a Vörösmartyról  szó- 
lót) s Teunyson  összes  „Király-idylljeit"  Szász  Károly 
fordításában.  A két  elsőt  még  ez  évben  szétkiildi  a 
Franklin-társulat,  az  utolsót  pedig  a jövő  tavaszszal. 
Elvben  elfogadta  a bizottság  Pasteiner  Gyula  dr.  azon 
ajánlatát  is,  hogy  husz-huszonkét  íven  megírja  „A 
képzőművészek  történetét  Magyarországon"  és  a kéz- 
iratot még  ez  évi  deczemberben  benyújtja. 

Eloges  de  Lukács,  de  Mignet  et  de  Thiers.  Trefort 
Ágoston  közoktatásügyi  miniszternek  a magyar  tudo- 
mányos akadémiában  Lukács,  Mignet  és  Thiers  felett 
tartott  emlékbeszédei  Arányi  Miksa  franczia  fordítá- 
sában csinosan  kiállított  kötetben  megjelentek.  A füzet 
ára  40  kr. 

Nagy-Szalontán  f.  hó  6-án  az  Arany-szoba  meg- 
nyitási ünnepélye  fényesen  sikerült.  A megnyitást  a 
nagy  iskola  udvarán  rögtönzött  színpadon  szavalat 
és  hangverseny'  előzte  meg,  roppant  közönség  jelen 
létében.  A biharmegyei  intelligenczia  teljes  számmal 
jelent  meg  s a vendégek  közt  volt  Tisza  Kálmánné 
úrnő,  Beöthy  Andor  alispán,  Móricz  Pál,  Arany  László 
és  családja.  Az  akadémiát  Lévay  József,  a Kisfaludy- 
társaságot  Endrődy  Sándor,  a Petőfi-társaságot  Áb- 
rányi Emil  képviselték.  Bartók  Lajos  szép  ódáját 
(mai  számunkban  közöljük)  Kozma  segédlelkész  sza- 
valta nagy  hatással.  Az  ünnepi  megnyitó  beszédet 
Nagy  Sándor  lelkész  mondta  el.  Ezután  a közönség 
megtekintette  az  iskola  épületében  levő  Arany-szobát, 
melyben  a nagy7  költőre  vonatkozó  emléktárgyak 
gazdag  csoportja  áll.  Délután  két  órakor  lakoma  volt 
a «Nemzeti  kávéház»  dísztermében,  másfélszáz  terí- 
tékkel ; Lévay  József  lelkes  szép  toasztja  nagy  ha- 
tást keltett,  szintúgy  a Tisza  Kálmán  kormányelnök 


üdvözlő  távirata.  Este  8 órakor  díszelőadás  volt  az 
iskola-udvaron  E.  Kovács  Gyula  közreműködésével. 
Az  ünnepély  rendezői  Eresey  Sándor  és  Balogh  Elek 
teljes  elismerést  vívtak  ki. 

Ráth  Mór  kiadásában  több  folyamatban  levő 
munka  folytatólagos  részei  és  teljes  művek  hagyták 
el  a sajtót:  Arany  János  összes  munkáiból  a 30-ik 
füzetet  vesszük,  mely  a hetedik  kötetet  nyitja  meg  s 
Arisztofanes  életrajzát  és  «Békák»  czimü  komédiáját 
közli.  Ára  60  kr.  Eötvös  József  br.  összes  munkái- 
nak a «Költemények  és  elbeszélések))  kötetéből  a 
harmadik  füzet  az  elbeszéléseket  folytatja ; benne  van 
a «Téli  vásár»  vége,  a «Novella»  egészen  és  az  «Egy 
gazdasszony  leveleidnek  eleje.  A füzet  ára  50  kr.  — 
Eötvös  nevezetes  főmnvéből  «A  XIX.  század  ural- 
kodó eszméinek  befolyása  az  államra*  a második  ki- 
adás második  füzete  jut  most  a közönség  kezébe.  A 
nagynevű  szerzőnek  e műve  legbecsesebb  irodalmi 
hagyománya.  A három  kötet  50  krajczáros  füzetekben 
jelenik  meg ; előfizetés  utján  8 frt,  mely7  két  részlet- 
ben, előlegesen  és  a harmadik  kötet  megjelenése  után 
küldendő  be  a kiadóhoz.  — Római  világ,  művelődés- 
történetirajzok a császárság  fénykorából,  Friedlánder, 
Jung,  Bender  és  mások  művei  nyomán  átdolgozta 
Bozóky  Alajos  dr.  akadémiai  tanár.  Az  érdekes  mun- 
kából most  a 7-ik  füzet  jött  meg  és  ára  60  kr.  — 
Tanulmányok,  irta  Szécsen  Antal  gr.  A Kisfaludy- 
társaság  pártolói  könyvtárának  egyik  tartalmas  kö- 
tete, most  második  kiadásban  kerül  könyvpiaczra. 
Sokat  tudó,  éles  itéletü  elme  műve,  kissé  nehézkes 
modorban  megbeszélt  eszmékkel  és  tárgyakkal.  A 394 
oldalnyi  kötetben  nyolcz  kisebb  tanulmány  vau.  Ára 
2 frt.  — Dél-afrikai  utazások  és  fölfedezések,  külö- 
nös tekintettel  Magyar  László,  Livingstone,  Du  Chail- 
lon,  Stanley,  Grant,  Speke  és  Cameron  utazásaira ; 
összeállította  Sámi  Lajos.  Második  kiadás.  A pár  év 
előtt  elhunyt  derék  földrajzi  iró  e művének  uj  ki- 
adása ma  alkalomszerű  is,  mikor  a «sötét  világrész* 
gyarmatosítása,  a Kongo-állam  alakulása  annyit  fog- 
lalkoztatja Európát.  Mellékelve  van  a könyvhöz  Dél- 
Afrika  térképe  is,  s azou  megjelölve  az  összes  bejárt 
területek.  Ára  2 frt.  — A törvényhatósági  közigaz- 
gatás kézik.  nyve,  a fennálló  törvényekből  és  rende- 
letekbő!  rendszeresen  összeállította  Grünvald  Béla. 
Második,  bővített  és  javított  [kiadás.  Tizenötödik  és 
tizenhatodik  (kettős)  füzet.  Ára  1 ír*  60  kr. 

Az  Arany  szobor  bizottsága  végre  megállapodott 
a hely  kijelölésében.  A muzeum-kertet  és  a Deák-tért 
elejtvén,  elhatározta,  hogy  a fővárosi  hatóságtól  az 
Erzsébet-sétány7  középrészén  fog  helyet  kérni,  akár  a 
közepét,  akár  a két  kisebb  virágköröndöt,  ezek  közt 
elsőbbséget  adva  annak,  mely7  a sas-utcza  felé  fek- 
szik. Mihelyt  a fővárosi  hatóság  ebbe  beleegyezik,  ki 
fogják  hirdetni  a szobor-tervekre  szóló  pályázatot. 

Gabányi  Árpád  fölkéri  mindazokat,  a kik  «A 
művészet  nyomorultjai*  czimü  regényére  gyüjtőiveket 
kaptak,  szíveskedjenek  az  iveket  és  az  esetleg  gyűj- 
tött pénzt  Révai  testvérek  könyvkiadó  hivatalába 
(váczi-utcza  II.)  a legrövidebb  idő  alatt  beküldeni. 


Szerkesztő  : Ábrányi  Emil.  — Kiadó  : Aigner  Lajos. 

Pallas  részvénytársaság  nyomdája. 

HÁRI  JÁNOS  ILIÁSZA. 

Mai  számunkban  megkezdjük  a magyar 
travesztált  Iliász  közlését.  Csak  túlfinnyás, 
egészségtelen  Ízlés  találhat  valami  szentség- 
törésfélét abban,  ha  akad  költői  humor,  mely 
a világirodalom  valamelyik  remekét  nevetsé- 
ges tárgy gyá  gyúrja  át  a maga  sajátszerü 
alkotó  erejében.  De  ne  kezdjük  mentegetni 
a költészetnek  ezt  a válfaját,  mert  már  ré- 
gen el  van  döntve,  hogy  a travesztálás  jogo- 
sult. Aristophanes  is  csak  azt  tette,  hogy  a 
nagy  hellen  tragikusokat  travesztálta,  de 
Euripidész  megmarad  fönségesnek,  ámbár 
Aristophanes  kegyetlen  jó  kedvén  kénytele- 
nek vagyunk  kaczagni.  Blumauer  Virgil 
Aeneisét  travesztálta  kitűnő  humorral.  Hát 
a «Nagy-Idai  czigányok»,  Arany  János  egyik  ! 
legnevezetesebb  munkája  ? Nagy  nemzeti  hős-  j 
költeményünknek,  a 49-iki  szabadságharcz- 
nak travesztálása  bizony! 

Homér  Iliászát  tulajdonképen  Shakes- 
peare parodizálta  először  a Troilus  és  Kres- 
sidában,  hol  az  Iliász  nagy  alakjai  sokszor 
a nyomorúságig  nevetséges  színben  állanak 
előttünk.  Mivé  lesz  itt  az  agg  Nestor,  abban 
a jelenetben,  mikor  Patroklus  azzal  mulat- 
tatja Achillest,  hogy  elbeszéli  Nestor  éjjeli 
fegyverkezéseit,  a kellő  gesztusok  kíséreté- 
ben, mire  Achilles  eldől  a kaczagástól. 

A mi  költészetünkben  kevés  paródiát 
találunk;  humoros  versünk  van  ugyan  elég, 
mert  Csokonay,  Petőfi,  Arany,  G-aray  (Tompa 
is)  írták  nagy  számmal  és  pedig  pompásabb- 
nál  pompásabbakat.  (A  helység  kalapácsának 
hol  van  párja?)  De  nagyobb,  önállóbb  alko- 
tások ebben  a nemben  rendkívül  ritkák,  kü- 
lönösen ma.  Az  újabb  magyar  költői  nemze- 
dékben talán  egy  sincs,  a ki  a humoros 
költészetet  művelné. 

Annál  inkább  méltányoljuk  Seress  Imrét, 
az  Iliász  travesztál ójának  fiatal  szerzőjét, 
mert  olyan  téren  áll,  mely  már  régóta  nincs 
művelve  s a hol  becsülettel  megállni  ép  oly  I 


költői  érdem,  mint  ódát,  elégiát,  balladát 
vagy  szerelmes  verset  Írni.  Vállalkozása  me- 
rész volt,  de  volt  ereje  a magára  vállalt  fel- 
adathoz. Örömmel  üdvözöljük  munkáját,  mely- 
ben tősgyökeres,  egészséges  humor  verselési 
bravourral  egyesül,  s szívesen  megragadjuk 
az  alkalmat,  hogy  e müvet  a « Koszorú*  ol- 
vasóinak egész  terjedelmében  bemutassuk. 

Seress  müve  Garai  obsitosára  támaszko- 
dik, a mennyiben  a théma  úgy  van  felfogva, 
hogy  Hári  Jánost  felszólítják  korcsmabeli 
czimborái : mesélné  el  nekik  — ha  már  any- 
nyit  tud  — a trójai  háborút ! Meg  kell  adni, 
hogy  kitűnő  ötlet.  Jobb  formát  e paródiának 
nem  is  adhatott  volna. 

Hári  János  nem  akar  szégyenben  ma- 
radni és  mert  valamikor  csakug3ran  olvasott 
erről,  elbeszéli  a saját  felfogása  szerint.  De 
Hári  nincs  tisztában  az  időponttal,  melyben 
Trója  ostroma  történt  s előadásában  szt.  Pé- 
tert szerepelteti  Apolló  és  szt.  Mihály  ar- 
kangyalt Mars  hadisten  helyett.  A hősöknek 
keresztnevet  ad ; ágyú,  puska,  pisztoly  nagjT- 
ban  szerepelnek.  Tróját  szerinte  a világ  ösz- 
szes  nemzeteiből  alakult  sereg  ostromolta ; 
voltak  ott  görög,  franczia,  olasz,  római,  spa- 
nyol, angol,  svéd,  magyar,  török  és  muszka 
népek,  de  mivel  a görögök  túlnyomó  szám- 
ban voltak  s kilencz  évi  ostrom  alatt  görö- 
gül mind  megtanultak,  röviden  csak  görö- 
göknek nevezi  őket.  A trójaiakat  szintén 
különböző  nemzetek  hősei  segítették.  A há- 
ború oka  az  volt,  hogy  Menelaus  András 
feleségét,  tündér  Ilonkát  elrabolta  Páris  Sán 
dór,  trójai  herczeg.  Ez  nemzetközi  vétek  volt 
s azért  vettek  részt  megtorlásában  az  összes 
nemzetek,  valamint  Zeussal  élükön  az  istenek 
és  szentek  is,  pro  és  kontra.  A görögöket 
Hére,  Athéné,  Neptun  és  Vulkán  segítették 
a trójaiakat  Vénusz,  szt.  Péter,  szt.  Mihály’ 
Egymás  ellen  való  fondorkodásaikat  és  küz- 
delmeiket Hári  János  jóizü  naivitással  be- 
széli el.  Nesztort,  a görögök  legöregebbjét 
úgy  tünteti  fel,  mint  vén  kiszolgált  őrmes- 

tért,  a ki  sokat  szokott  füllenteni,  és  a ki 
olyan  öreg  volt  saját  állitása  szerint,  hogy 
Julius  Caesar,  Hannibál,  Attila,  Hunyadi  Já- 
nos, sőt  a nagy  Napóleon  alatt  is  szolgált  s 
velük  per  tu  barát  volt.  Nesztor  meg  is  ra- 
gad minden  alkalmat,  hogy  viselt  dolgairól 
mesélhessen. 

Az  « Iliász » meséje,  ahogy  azt  Hári  Já- 
nos elbeszéli,  a következő : 

Ckryses,  tliébai  egyházfi  a görög  táborba 
jő,  hogy  Agamemnon  királytól  visszakérje 
elrabolt  gazdasszonyát,  Jutkát.  Agamemnon 
gorombán  elutasítja,  mire  Chryses  Szent  Pé- 
terhez könyörög,  hogy  boszulja  meg.  Szent 
Péter  meg  is  hallgatja  s a görögök  dohány- 
raktárát  felgyújtja,  szivarjaikat  kővé  változ- 
tatja, és  az  egész  sereg  bagózni  kénytelen. 
Kályhás  (Calchas)  a látnok  ekkor  fölfedi  a 
csapás  okát,  a sereg  zúg,  Agamemnon  Jutkát 
visszaküldi  az  egyházfinak,  de  haragra  ger- 
jedvén Achilles  ellen,  attól  gazdasszonyát 
Boriskát  kárpótlásul  Jutkáért  elveszi.  Achilles 
erre  megesküszik,  hogy  nem  harczol  többé; 
anyját  Thétiszt  Zeushoz  küldi,  hogy  boszulja 
meg.  Zeus  ezt  meg  is  teszi,  elrendelvén,  hogy 
Trójánál  mindaddig  ágyú,  puska  el  ne  süljön, 
mig  Achilles  elégtételt  nem  kap. 

Agamemnon  azután  hasztalan  ostromolja 
Tróját,  nem  boldogul  Achilles  nélkül,  mert 
Zeus  a trójaiakat  pártfogolja,  kik  végül  tá- 
madólag lépnek  föl,  s a görög  táborba  ron- 
tanak. Agamemnon  megbánva  tettét,  megkü- 
veti  Achillest,  csak  jöjjön  vissza  a harczba, 
de  Achilles  rá  se  hallgat.  A görögök  most  a 
legnagyobb  veszélybe  jutnak,  de  Hére,  Zeus 
felesége  segít  rajtuk;  Zeust  álomporral  elal- 
tatja, mialatt  Neptun  tengeristen  a görögöket 
győzelemre  segíti ; de  Zeus  hamar  fölébredt, 
s megfordult  a koczka.  Achilles  ekkor  neki- 
puhulva  Nesztor  kéréseitől,  megengedi,  hogy 
híres  cseh  katonabandája  a görögök  közé 
menjen  és  őket  föllelkesítse.  Patroklos,  egy 
nagy  szelindek,  a nagy  dobot  húzza  és  mi- 
kor a harczban  meglátja  Hektort,  Páris  hír- 
neves újfundlandi  kutyáját,  a nagy  dobbal 
együtt  rárohan,  de  Hektor  a hámba  fogott 
Patroklost  könnyen  legyőzi  s agyonharapja. 
Patroklos  hulláját  a görögök  megmentik,  de 
a dob  elvész. 

Achilles  kedvencz  kutyáját  megboszu- 
landó  kibékül  Agamemnounal,  Boriskát  visz- 
szakapja.  Uj  dobot  csináltat,  harczba  megy, 
Hektort  hurokkal  elfogja,  a dob  kocsija  elé 


fogatja,  melyről  a dobot  levétetvén,  helyére 
a holt  Patroklost  téteti  s Hektor  kénytelen 
Patroklost  a temetőbe  huzni. 

Temetés  után  Achilles  100  aranyat  tűz 
ki  a legjobb  hőskölteményre,  mely  Patroklost 
és  a görögök  nevét  megörökítse.  1000  pá- 
lyamű közül  Homérosz  nyeri  el  a dijat. 

Még  csak  annyit,  hogy  a fiatal  szerző 
12  énekben  irta  meg  paródiáját;  egy-egy 
ének  átlag  250 — 300  sort  tartalmaz;  nyomról 
nyomra  követi  Homérosz  eredeti  szövegét, 
de  a czifrázatok  mindenütt  magyar  jellegűek 
és  Hári, János  hazug,  furfangos  eszejárásából 
kitűnő  következetességgel  folynak,  úgy  hogy 
a munka  valósággal  egyöntetű,  anélkül,  hogy 
egyhangú  volna,  mert  a jóizü  részletek  egy- 
mást érik.  (A  IV-ik  énekre,  mely  Diomédes 
bősz  nekibuzdulását  festi  s mely  nézetünk 
szerint  fénypontja  az  egész  műnek,  különö- 
sen fölhívjuk  olvasóink  figyelmét.) 

Seress  Imre  most  először  jelen  meg  iro- 
dalmunkban. Müvére  kollegiális  nagylelkű- 
séggel legelsöbb  a ((Budapesti  Hirlap»  hívta 
föl  a figyelmet;  tárczájában  melegen  aján- 
lotta s nehány  mutatványt  is  közölt  belőle. 

Már  most  a mű  dicsérje  önmagát.  Itt 
közöljük  először  a prologot,  azután  sorrend- 
ben a többit. 

* 

PROLOG; 

« Vitéz  Hári  János,  csak  nincs  kendnek  párja; 

Hogy  közibénk  üljön,  lelkünk  alig  várja. 

Reggelig  ha  tartna  egyfolytán  beszéde, 

Fölkelni  dehogy  jut  egynek  is  eszébe ! 

Mert  a mit  tud  mindent,  bizony  sok  az  nagyon, 

Egy  professzorban  is  több  aligha  vagyon. 

Hanem  régeu  én  már,  biró  uram  szintén, 

(Ki  pedig  sokszorta  tudományosb  mint  én) 

Kérdeni  akartuk,  hogy  csak  úgy  nagyjából, 

Tud-e  kend  valamit  arról  a Trójáról '? 

Mert  nagy  háborúnak  kelletett  ott  lenui, 

Éve  is  már  annak  isten  tudja  mennyi. 

Aztán  közmondásos  a trójai  fa  ló, 

Mondná  hát  el  nekünk,  mi  ebben  a való  ?» 

Vitéz  Hári  János  e szókra  mosolygott : 

Az  volna  csak  szép,  ha  nem  tudnám  a dolgot! 

Hej,  de  régen  volt  az,  van  nehány  száz  éve, 

Sőt  bizonnyal  ötszáz,  kerekszámban  véve. 

A világon  akkor  mért  is  nem  lehettem, 

Nesztor  apó  inkább  élne  most  helyettem ! 

Olyan  egy  barcz  volt  ott,  úgy  hallják  meg  kendtek, 
Hogy  harczoltak  abban  istenek  és  szentek, 

Angyalok,  tündérek  s isten  tudja  még  mik, 

És  reggelig  eltart,  mig  elmondom  végig ! 

Elmondom  pediglen,  hogy  megértsék  könnyen, 

A mint  írva  áll  az  egy  régi  nagy  könyvben. 

Mit  Homérosz  Miska  poéták  királya 

Helyszínén  azonnal  versekben  usinála. 

Kedvéért  kendteknek  ez  éjjel  nem  alszom, 

De  előbb  hogy  is  szólt  a kábái  asszony  ? ! 

Hátba  innánk!  Igyunk!  Éljen  Hári  bátya! 

Egy  hangon  igy  szóltak  s koczintottak  rája. 

S vitéz  Hári  János  megtörülé  száját, 
így  kezdé  azután  hosszú  mondókáját : 

* 

I.  ÉNEK. 

Hegedűm ! zengj  nékem  Peleus  fiáról, 

Hős  Achillesz  János  szörnyű  haragjáról ; 

Mely  lön  okozója  annyi  gyásznak,  búnak, 

Nem  veheték  hasznát  puskának,  ágyúnak 
Görögök  miatta  három  álló  hétig, 

S diadalt  nagy  Zeusz  nem  adott  ő nékik, 

Mert  azon  nap  óta,  melyen  összeszidván 
Egymást  hős  Achillesz  s Agamemnon  István, 

S fő  haditanácsban  összekoczczanának : 

Elszállt  szerencséje  görögök  hadának. 

Csúf  vereség  rajtuk  mindennap  megesett, 

Hegedűm ! zengd  hát  el,  hogy  s mint  volt  az  eset ! 

Szomorúság  lakott  a görög  táborban  ; 

Tiszt,  baka  nem  tudta  a fejét  se,  hol  van. 

Aranyat  adtak  vón  egy  pipa  dohányért, 

Tisztek  száz  forintot  egy  kis  szivarkáért  ; 

Igen  ám,  ha  lett  vón  ! Azaz  volt  is  nekik, 

De  kővé  változott,  kavicsosa  még  pedig  ! 

Vajh,  ki  szítotla  fel  a nagy  ég  haragját? 

Mert  a pipaszárt  is  kínjukba  harapták ! 

Egy  plébános  vala,  neve  néki  Chryses, 
Prédikácziója  messze  földön  bires. 

Agamemnon  István,  görögök  királya 
Sátorában  épen  haditanács  álla. 

S oda  járult  Chryses,  a király  elébe, 

Igaz  fájdalomtól  szomorú  volt  képe : 

Dicsértessék  az  ur,  neve  légyen  áldott ! 

Felség,  im  előtted,  mint  könyörgő  állok. 

Oh  halld  kegyelmesen  esdeklő  szavamat : 

Add  vissza  elrablóit  kis  gazdasszonyomat ! 

Hogy  rosszat  ne  gondolj  felőlem,  megsúgom  : 

Nem  csak  gazdasszony  ő,  de  unokahugom ; 

Agamemnon  király,  hogy  e szókat  hallá, 

Fölugrott  helyéből  s mennydörgve  rivallá : 

Nem  adom  Juezikát,  gazdasszonyom  lett  ő, 

Az  igaz,  volt  már  egy,  de  kell  nekem  kettő  ! 

S ha  Dárius  kincsét  érette  kínálnád, 

Az  se  széditné  el  görögök  királyát ! 

Fordulj  meg  azért  is,  menj  vissza  faludba, 

S eszedbe  se  jusson  soha  többé  Jutka ! 

Elsápadott  Chryses,  köny  perdült  le  arczán, 

Rohant,  egyenesen  a tengerbe  tartván. 

De  még  egyet  gondolt ; a porba  letérdelt, 

Szólitá  fenhangon  mennybeli  Szent  Pétert. 

Oh  mennyei  szentek  leghatalmasbika, 

Oda  gazdasszonyom,  kis  húgom,  Juczika ! 

De  boszut  könyörgök,  boszuért  esd  szolgád, 

Rosszra  fordítsad  meg  Agamemnon  dolgát ! 

Meghallá  e pauaszt  Szent  Péter  az  égben, 

S rettenetes  boszut  főzött  ki  fejében. 

Nagy  Zeusz  Istentől  egy  menykövet  kére, 

S a dohányraktárnak  csapta  tetejére. 


S rémkiáltás  hangzott  fel  a görög  hadban. 

Földig  az  leégett  néhány  pillanatban  ! 

De  egyéb  gyászt  is  még  e szörnyű  nap  hozott ; 
Kostök,  dohányzacskó  kavicscsá  változott ! 

Bámultak  először  hős  görögök  népe, 

Nem  ment  a világon  még  ily  csuda  végbe  ! 

De  nap  nap  után  múlt,  és  morogni  kezdtek, 

Már  hazaszökésről  titkon  értekeztek. 

Terjedett  az  ínség  perczről  perezre  jobban, 

A szivarcsutakot  fölszedték  titokban, 

S görögök  vezéri,  a sok  generális, 

Sorjába  bagóztak,  sőt  még  a király  is ! 

De  tizedik  napon  megsokalta  végre 
Hős  Achillesz  herczeg  s fakadt  ily  beszédre  ; 

Vezérek,  vitézek  ! micsoda  ez  vélünk  ? 

Diadalt,  ha  soká  igy  tart,  ne  reméljünk  ! 

Kérdjük  meg  azonnal,  az  eget  mi  bántja; 

Erre  való  nézvést  kelj  föl  Kályhás  bátya  ! 

Kályhás,  a bölcs  látnok  föl  is  kele  ekkor ; 

Nyomta  az  ő vállát  százados  öregkor. 

0 maga  se  tudta  voltakép  hány  éves, 

Látni  a jövőbe  nagyon  vala  képes. 

Fő  fővezérek  közt  szeme  végig  nézett, 

Ajkára  ihlet  szállt  s mennyei  igézet: 

Halljátok  tehátlan,  görögök  mindnyájan  : 

Szent  Péter  haragja  vagyon  itt  munkában  ! 

Jutka,  a gazdasszony  és  nem  más  az  indok, 

A miért  fölgyujtá  dohánymagazintok  ! 

Szólott,  de  sötéten  pillantott  reája 
Agamemnon  István  görögök  királya: 

Szerencsétlen  Kályhás,  mért  nem  inkább  flótás  ? 
Hisz  szájadon  nem  jött  még  kellemes  szólás  ! 

Ám  miattam  többé  ne  szenvedjen  a nép  : 

Sátoromból  Jutkát,  vigyétek  el  onnét 

De  mert  el  nem  lehet  a királyi  konyha 

Még  egy  fél  napig  sem,  csak  egy  gazdasszonynyal : 

Másikat  Jutkáért  nékem  ti  adjatok, 

Mivel  hamarosan  sehol  nem  kaphatok  ! 

Nem  állta  Achillesz,  hogy  föl  ne  kiáltson : 

Ugyan  ugyan  Pista,  felséges  barátom  ! 

Ha  bevesszük  Tróját,  választhatsz  magadnak, 

Verd  ki  hát  fejedből  asszonyát  a papnak  ! 

Agamemnon  király  mérgesen  most  szóla  : 

Látom  ki  akartok  mind  bújni  alóla  ! 

De  én  igy  akarom  s mert  akarom  igy  lesz, 
Csfírés-csavarással  meg  nem  csalsz  Achillesz. 

Hála  istennek  még  helyén  van  az  eszem, 
Gazdasszonyát  egynek  azért  is  elveszem. 

Legyen  az  Ulysses,  Diomedes,  Ájas, 

Vagy  akár  magad  is,  más  mód  nincsen,  válassz  ! 

Hős  Achillesz  János  haragja  kigyulladt, 

Lelkét  elragadta  féktelen  indulat. 

Kővé  vált  kostökét  a királyhoz  vágta, 

Véletlen  szerencse,  hogy  el  nem  találta ! 

Viszont  Agamemnon  egy  sörös  poharat 
Úgy  vágott  Achillhez,  hogy  holtan  ott  marad, 

Ha  félre  nem  ugrik  idején  előle  ; 

így  se  ment  a pohár  csak  hajszálra  tőle. 

Ekkor  hős  Achillesz  nyúlt  a csizmaszárba, 

Pipaszárt  húzott  ki,  olyat,  mint  egy  dárda. 

A királynak  szegzé,  kapva  két  marokra, 

S ha  Athéné  nem  jó,  mennek  igen  sokra. 

De  Zeusz  leánya  termett  háta  mögött, 

.Megfogta  a szárat,  még  mielőtt  döfött. 

Hátra  nézett  a hős,  a lányt  megismerte, 

Szárastul  pipáját  földre  leejtette. 

És  összetörött  az,  pedig  kár  volt  érte  ! 

Száz  forintéit  Achill  azt  egykor  cserélte. 

Igazi  tajték  volt,  kupakja  ezüstből, 

S gyönyörükép  barna  és  fényes  a füsttől. 

Szólt  pedig  Athéné,  az  isteni,  bájos: 

Csendesüljön  véred,  hős  Achillesz  János! 

Hüvelyébe  dugd  el  a pipádnak  szárát, 

Én  mondom  : egykor  még  nagy  dicsőség  vár  rád  ! 
Küzdj  azért  csak  szóval,  szidd  bárhogy  is  össze, 

De  egyitek  a mást  vérbe  ne  fürössze ! 

Szólt  vala  s ellebbent  a nagy  mennyországba, 
Ámulattal  nézett  Achillesz  utána. 

De  nem  soká  nézte,  hamar  ő megfordult, 

Bajszát  megsodorta  s a királyra  mordult : 

Halljad  Agamemnon,  mit  mondani  fogok, 

Közöttem,  közötted  megszűnt  minden  dolog, 

lm  ! nézzed  e szárat,  egykor  zöld  volt,  s nem  egy, 

De  ezrével  termett  leveli  közt  a meggy ; 

Valamint  ez  soha  már  ki  nem  hajt  többé  : 

Úgy  fog  haragudni  Achillesz  örökké! 

Szólt  és  pipaszárát,  melynek  szopókája 
Ragyogó  gyémánt  volt,  s illatos  meggyfája, 

Mind  a két  végénél  két  markába  fogta, 

S térdén  összetörvén,  lába  elé  dobta ! 

Görögök  vitézi  most  megrendiilének, 

Nem  láttak  ilyet  még  a legvénebb  vének. 

Halotti  lön  a csend,  irtóztató,  hosszú, 

Torkukban  elakadt  a lehellet,  a szó! 

Nagy  félóra  múlva  Nesztor  apó  kelt  föl, 

Ki  sok  emberkort  ért,  fehér  volt,  mint  tejföl. 

Látta  őt  immár  tiz  kapituláczió, 

Mellén  el  se  fért  a sok  dekoráczió. 

S bár  csak  őrmester  volt,  de  görög  vezérek 
Tanácsot,  okosat  sokszor  tőle  kértek, 
írni,  olvasni,  ha  tudott  volna  kissé, 

Rég  lehetett  volna  akár  ezredessé. 

Bölcs  tanácsban  állott,  de  mindnyája  felett, 

A király  tartá  csak  a második  helyet 
De  gyengéje  is  volt,  még  pediglen  kettő ; 

Egy : hogy  olykor-olykor  bizony  füllentett,  ő. 

A másik  pediglen  : hogy  úgy  hébe-hóba 
Mélyen  talált  nézni  a boros  kancsóba. 

Most  pedig  igy  kezdé  (és  megk'  nnye  >biilten 
Lesték  a vezérek  szavait  feszülten.) 

Sok  száz  esztendőknek  láttam  már  futását, 

De  ilyen  dolognak  soha  én  még  mását ! 

Erősb  vitézekkel,  mint  ti,  már  küzdöttem, 

Erősbet  Trójánál,  várat  én  bevettem. 

Hej,  olyan  vitézek,  mint  régente  voltak, 

Nfin  teremnek  többé,  (be  kár,  hogy  elholtak  !) 
Hallátok  e hirét  híres  Attillának  ? 

Hunyadinak  szintén  s szörnyű  Hannibálnak  ? 
Mindezekkel  egykor  együtt  én  harczoltam, 

Ahol  ők  voltának,  mindenütt  ott  voltam. 

Te  barátom  volt  mind,  királyok,  herczegek, 

De  nem  azért  mondom,  hogy  talán  henczegek. 

Fő  haditanácsban  első  \alék  köztük, 

Döntő  szavam  nélkül  meg  sem  is  ütköztünk. 
Meghallgattok  ti  is,  görögök,  remélem, 

Tiszta,  mély  bölcsesség  beszél  én  belőlem. 


Hős  Jancsi  barátom,  hallgass  meg  te  is  hát, 
Öleld  meg  előttünk  Agamemnon  Pistát. 
Béküljetek  össze  jó  pohár  bor  mellett, 

Sajnálva,  hogy  ennek  történnie  kellett ! 

Bámulva  a hősök  most  egymásra  néztek, 
Bizony  rég  hallottak  ilyen  szép  beszédet. 

Bámult  a király  is,  és  szólott  eképen  : 

Fejdelmi  szavamra,  jól  beszéltél  s szépen  ! 
Hogy  hirtelen  valék,  ime  elismerem, 

Nyujtnám  is  feléje  békíilő  tenyerem, 

De  hát  miért  henczeg  úgy  Achillesz  János  ? 

Mert,  hogy  igazam  van,  mint  a nap  világos ! 

Közbevágott  Achill : Fogd  már  be  a szádat. 
Mert  még  összeszidom  az  öregapádat ! 

Ott  a lány  hajómon,  küldd  érte  lakájod, 

De  harczolni  többé  Achillest  n^m  látod ! 

Szólt  vala  és  büszkén,  mint  félisten  elment,. 
Sok  kérő  szavaknak  szótlan  állott  ellent. 

Agamemnon  kirá'y  most  parancsát  adta, 

A leggyorsabb  gőzös  útnak  indíttatta. 

Szomorú  Chrysesnek  visszakü  dé  Jutkát, 

És  örült  a tábor,  mikor  ezt  megtudták, 

Két  adjutánussát  elküldötte  szinte, 
adja  ki  Boriskát,  Achillnek  üzente. 

Ott  üldögélt  a hős,  szóta'an,  mogorván, 
Bújába  merülve,  a hajónak  orrán. 

Király  küldötteit,  hogy  meglátta  őket, 

Sejté,  gyanította,  mi  járatban  jöttek. 

S szólt:  Teljék  királytok  fejedelmi  kedve. 
Vigyétek  Boriskát,  legyen  elfeledve ! 

Konyhába  Patroklos ! Boriskát  hozd  elő, 

Király  gazdasszonya  ezután  lészen  ő ! 

És  PaCoklos  fe'é  csak  szemével  intett, 

Már  megérté  rögtön  az  okos  szelindek. 

Szalad  Boriskához,  ugatott  rá  hármat, 

Mely  jelentett  annyit:  hogy  künn  reá  várnak! 

Maga  hős  Achillesz  félre  elvonula, 

Nem  birt  volna  lenni  a válás  tanúja. 

Mert  szép  volt  Boriska,  most  érzé  igazán, 

S csak  tizenhat  évnek  állott  még  tavaszán. 
Járása  mint  ezé,  pillantása  tűzé, 

Mosolya,  beszéde,  pirulása  szűzé ! 

Nem  is  úgy  nézett  ki,  miként  más  gazdasszony,. 
Arcza,  keze  finom,  mint  az  alabastrom. 

Szava  válogatott,  énekelt  kótábul, 

Tudott  zongorázni,  beszélt  francziául  ! 

Valamint  kéneső,  egy  csöpp  a tenyérben : 
ügy  kavargott  mindez  Achillesz  fejében. 

Nem  mint  a többi  lány,  nem  lehet  ő olyan. 

Ki  volt  apja,  anyja,  kell  hogy  tudakoljam  ! 

Nem  is  adom  többé,  el  dehogy  szalasztóm, 

Nem  csalhat  a sejtés,  hogy  ő herczegasszony, 

Kit  tán  elátkozlak  ily  alacsony  sorsra, 

Ámde  forduljon  meg,  én  akarom,  sorsa  ! 

Szólt ; s kardját  ragadta,  és  előre  rontott, 

De  megsemmisülvén  vissza  is  tántorgott. 

Eltűnt  már  Boriska  s a két  adjutánus, 

És  haját  tépdelte  hős  Achillesz  János. 

Látta  a távolból,  mint  esdett  a lányka ; 

Mint  akart  ugrani  a nagy  óczeáuba  ; 

Sőt  belé  is  ugrott,  ámde  kimentették, 

S félboltan  szegén}  két  a királyhoz  vitték  I 

Lerogyott  Achillesz,  kétségbe  esetten  : 
Anyám,  édes  anyám,  oh  mért  is  születtem ! 

Megérté  e panaszt  nagy  Oczeán  mélyén 
Thetis,  és  ott  termett  a hajónak  szélén. 

Édes  Jancsi  fiam,  meghallottam  jajod, 

Szólj,  mi  bántja  szived,  moudd  el,  mi  a bajod? 

Hős  Achillesz  János  szemeit  törölte, 
Fájdalmát  szivének  azután  közölte. 

Boszűt  mama,  boszút,  az  istenre  kérlek, 

Hozz  örök  Zeusztól  nekem  elégtételt ! 

Thetis  istennőnek  köny  hullott  szeméből, 
Kicsi  zsebkendőjét  kivevé  zsebéből. 

Édes  fiam  János,  minek  is  szültelek, 

Hogy  ilyennek  kellett  megtörténni  veled ! 

De  azért  ne  búsuk,  könyed  ne  csorogjon, 

Mert  bár  a nagy  isten  most  nincsen  is  otthon, 
Tündérek  honába  ment  lakodalomba, 

S hét  napig,  hét  éjjel  lesz  ott  egyhuzomba  ; 

De  mihely  est  megjő,  leszek  nála  első, 

És  tudom  istenem,  hogy  boszulód  lessz  ő ! 

Szólt  vala,  s Jancsiját  újra  megölelte, 
Be'eugrott  aztán  vissza  a tengerbe, 

Vagyis  ugrott  volna,  hajó  szélin  állott, 

De  Achillesz  herczeg  utána  kiáltott : 

Kedves  édes  anyám,  még  van  egy  kérésem, 
Nem  kapni  egy  szivart  itten  aranyért  sem. 

Mind  változott  kővé,  pedig  vala  jó  sok, 

S tisztelettel  szólva,  mostan  is  bagózok ! 

Könyezve  jó  Thetis  a tengerbe  hulla, 

Ámde  vissza  is  jött  egynéhány  perez  múlva, 

Tíz  iskátulyával  finom  szivart  hozott, 
Megcsókolá  Jancsit  és  sirva  távozott. 

Hős  Achillesz  herczeg  most  szivarra  gyujta, 
És  a tábor  felé  bodor  füstjét  fújta. 

Mind  összeszaladtak  görögök  vitézi 
Hosszában  a partnak  hős  Achilleszt  nézni. 

S keserű  gúnynyal  ő moso’ygott  reájuk, 

Nagy  vágyakodástul  mint  folyik  a nyáluk  ! 

Oh  balzsam  vala  ez  dúlt  szive  sebére, 

Maga  a király  is  pislogott  feléje  ! 

Megjőve  nagy  Zeusz  majd  a menyegzőről, 
Szétnézett  a földön  az  Olymptetőről. 

Gyémántos,  rubintos  korona  volt  fején, 

S mert  már  öreg  vala,  pápaszem  a szemén, 
Jobbján  tajték  pipa,  istennyila  ba'ján, 

Kis  angyalkák  trónja  tetején  és  alján. 

Hozzájament  Thetis,  leborult  eléje, 

Keserves  zokogás  törött  ki  belőle : 

Oh  mennyeknek  ura,  dicső,  mindenható, 
Fájdalma  szivemnek  alig  kimondható, 

Jancsim  meggyalázva  Agamemnon  által, 

Mert  szembe  mert  állni,  véle  a királylyal  ! 

De  nem  is  beszélem,  óh  hatalmas,  óh  nagy, 
Hisz  mindeneket  látsz,  hisz  mindentudó  vagy. 
Hallgass  meg,  boszulj  meg,  fiam  is,  engem  is, 
Érje  megbántóját  rettentő  Nemezis! 

Szólt  vala,  s gyengéden  Zeusz  fölemelte, 
Ülteté  térdére  és  meg  is  ölelte : 

Tudok  mindent  lányom,  aranyos  Thetisem, 

E jó  szemet  el  nem  kerüli  semmi  sem. 

Mai  naptól  fogva  görögök  hadában 
Hires  vitézségük  leszen  mindhiában. 


Ágyúiknak  többé  ne  vehessék  hasznát, 
Puskájukat  akár  a szegre  akasszák, 
így  büntetem  érte  összes  görögököt, 

Álgyu,  puska,  pisztoly  mondjon  csötörtököt ! 
(Folyt,  köv.) 


EGY  TÁVIRAT. 

— Irta  : Síkor  Margit.  — 

«Csak  még  egy  hétig  várjon  a gyógy- 
szerész ur,  nagyon  kéretem,  csak  egyetlen 
egy  hétig!  az  alatt  okvetlenül  meg  jön  a 
régóta  várt  pénz!  Lehetetlen,  hogy  továbbra 
is  elmaradjon,  hisz  már  mióta  várom  minden 
nap,  minden  órában!* 

És  a tisztes  matróna  hosszan,  aggodal- 
masan sóhajtott. 

«De  az  uram  meghagyta,  hogy  pénz  nél- 
kül haza  ne  menjek  ! — felelt  zavartalanul 
a laboráns.  — «Már  két  évi  gyógyszerek 
árával  adós,  és  soha  sem  tud  fizetni!  Az  én 
uram  sem  kapja  ingyen  a gyógyszereket 
tette  hozzá,  felbátorodva  a szorongatott  öreg 
asszony  csüggedt,  szomorú  arczkifejezésétől. 
— Mikor  fizet  hát  már  a ténsasszony  ? ! Aki- 
nek nincs  pénze,  ne  gyógyittassa  magát,  én 
csak  azt  mondom!* 

Az  öreg  asszony  elpirult  e neki  báto- 
rodott hangra.  Fájt  neki  az,  hogy  mióta 
szegény,  mindenki  csak  olyan  félvállról  mert 
vele  beszélni,  holott  addig,  mig  a sors  ked- 
vezett neki,  alázatoskodtak  előtte  az  em- 
berek. 

«Legyen  nyugodt  a gazdája  — felelte 
remegő,  bizonytalan  hangon  — mindenesetre 
ki  lesz  egyenlítve  a számla  egy  hét  lefo- 
lyása alatt.  Addig  csak  elvárhat!* 

«’Iszen  hallom  ezt  már  egy  félesztendő 
óta.  Egyebet  sem  tud  a ténsasszony,  mint 
az  embert  hitegetni.  Ez  legyen  ám  az  utolsó, 
hogy  lóvá  tesz  bennünket,  mert  én  nem  fu- 
tok-lótok  a nyakára,  hiába!  Több  czipőt 
koptatok,  mint  a mennyi  a fizetésem!  Aztán 
azt  üzente  a téns  gyógyszerész  ur,  hogy 
majd  ekzekváltat  ám,  ha  nem  lesz  itt  minél 
előbb  az  a pénz!  Isten  áldja!*  s mormogva, 
dörmögve  csapta  be  maga  után  az  ajtót. 

« Istenem  ! sóhajtott  megtörtén  az  öreg 
asszony,  és  két  kezébe  fogta  galambősz  fe- 
jét. Istenem ! meddig  hagysz  még  gyötörni  ? ! 

A szobából  heves  csöngetés  hallott  ki. 

Sórátné  végig  simította  izzó  homlokát 

s szenvedő  arczára  nyugalmas,  derült  kifeje- 
zést erőszakolva,  besietett  a szobába. 

«Ugy,  úgy!  már  megint  pletykálgattál, 
ugy-e!  Ott  kin  mulatod  magadat  holmi  tré- 
cselö  vén  boszorkányokkal,  és  szegény  fér- 
jedet itt  hagyod  egy  magára!  Persze,  neked 
könnyű!  szabad  vagy,  mint  a madár,  semmi 
gondod,  semmi  bajod!  De  én!  oh!  én  szen- 
vedhetek, mint  a kutya,  s felém  se  nézel! 
Hat  esztendő  óta  nyomom  az  ágyat,  és  még 
sincs  annyi  belátásod,  hogy  . . . .» 

« Csillapodj  édes  lelkem!  — csititgatta 
részvétteljes,  szerető  hangon  az  asszony  a 
felingerült  beteget.  — Hisz  összesen  három 
perczig  voltam  künn  és  siettem  be  hozzád... 
Ki  kellett  mennem,  mert  csöngettek  ...» 

Az  ideges  ember  befogta  füleit  és  epés 
sárga  arczának  minden  kis  izma  mozgott, 
tánczolt.  Kikácsoló  hangon  sziszegett: 

«Hallgass!  hallgass!!  Oh  ez  a nyelv!  Ez 
az  asszonyi  nyelv!  Borzasztó ! Ha  te  egyszer 
meghalsz,  a nyelvedet  külön  kell  agyonütni ! 
Ez  a nyelv !!!» 

Az  öreg  asszony  nem  szólt  semmit. 

Úgy  látszik,  megszokta  már  régen  e fé- 
kezhetetlen,  türelmetlen  nyugtalanságot,  és 
csendes,  panasztalan  rezignáczióval  tűrte 
el  azt. 

Kezébe  vette  hófehér  kötését  és  oda  ült 
rendes  helyére,  az  ágy  mellé. 

((Felolvassak  valamit,  Lajos? !» 

«Nem  kell ! kiáltott  nyersen  a beteg.» 

«Ugy  sem  az  én  kedvemért  tennéd, 
csak  azért,  hogy  mozoghasson  a nyelved!*  s 
bosszúsan  megfordult  az  ágyba,  hogy  hátat 
fordíthasson  a feleségének. 

((No,  hát  kapott  végre  pénzt?!*  kérdezte 
a kázmesterné  a laboránstól,  ki  az  alatt  le- 
csoszogott. 

« Lehet  is  ilyen  koldus  ténsasszonytól 
pénzt  kapni!  Fogadni  mernék,  hogy  nincs 
egy  garas  sem  a zsebében.  Most  megint  má- 
hoz egy  hétre  bestellállt ! » 

«Hüm!  Akkor  épen  üres  lesz  a zsebje) 
mint  most.  Már  három  hónapja  is  van,  hogy 
minden  áldott  lap  lesi  a síirgöny/iordóí.  Azt 
mondja,  hogy  attól  függ  az  ő boldogsága, 
hogy  jön-e  az  a távirat,  vagy  sem.  — Hát 
aztán  mennyivel  adós  a maga  urának?! 

«Sokkal.  Száz  forinton  felül  van  a tar- 
tozása. Iszen  folyton  gyógyittatja  azt  a ki- 
aszott urát !» 

« Az  igaz,  hogy  bolond  egy  asszony ! Hogy 


férjhez  ment,  öt  évre  rá  megütötte  az  urát 
a szél,  aztán  úgy  elbetegeskedett  15  eszten- 
deig; most  meg,  valami  hat  év  óta,  olyan 
beteg  az,  hogy  alig  tud  mozdulni.  Hanem 
azért  kunérosni  tudja  ám  azt  a szegény  asz- 
szonyt.  De  bolond,  hogy  tűri!  Én  ott  hagy- 
nám ! » 

«Hát  kunérozza?!» 

«Tyhü,  lelkem!  de  még  hogyan!  De  hát 
úgy  kell  neki,  ö az  oka.  Mért  kényeztette 
úgy  el?  Minden  kis  gondolatját  parancsolat- 
nak vette  és  minden  kis  gusztusát  teljesí- 
tette, ha  magától  vonta  is  meg  azt  a pénzt. 
Hjha!  nem  kell  olyan  bolondnak  lenni!  Mi 
haszna  is  van  belőle  ? Elkényeztette,  hát  most 
csak  szedje  a gyümölcsét !» 

«Hát  volt  valamikor  vagyona  is  ennek 
az  asszonynak?* 

«De  volt  ám!  hát  miből  élnének  most, 
hűm?  Hanem  hát  már  alighanem  a végére 
jártak,  pedig  akkor  majd  szomorúan  néz  ki 
náluk,  mert  az  ura  orvos  volt,  az  orvosok 
meg  nem  kapnak  nyugdijat;  hát  ha  nem 
szereztek  fiatalságukban,  nincs  mit  harapni 
öregségükre !» 

«Már  pedig  alighanem  nincs  nekik  mit 
harapni,  mert  annak  az  asszonyságnak  ugyan- 
csak be  van  esve  az  orczája*  — mondta  vi- 
gyorogva a szolga. 

«Benn  volt  maga  a szobában?  Nem?  Nem 
ereszt  be  oda  senkit  az  asszony.  Úgy  őrzi 
azt  az  elszáradt  urát,  mint  valami  csodát. 
Azt  mondják,  csúnya  is  ám!  Egész  zöld  az 
arcza,  a szemei  meg  sárgák,  mint  a farkasé, 
aztán  forognak,  mint  a tüzes  globics.  Furcsa 
egy  isten  csodája  lehet  az!  Azt  mondja  a 
tejes  asszony,  aki  hozzájuk  tejet  hord,  hogy 
úgy  tud  kiáltani,  ha  valamit  nem  tesznek  a 
kedvére,  mint  egy  bestia.  Máskor  meg  sir 
és  bocsánatot  kér  a feleségétől  a sok  rossz 
szóért.  Azt  tartom,  elment  ennek  az  esze 
tisztára  a sok  betegségtől!® 

«Nem  bánom  én,  ha  akármit  csinál  is, 
csak  fizessen  már  egyszer  az  az  asszony. 
Engem  szid  a gazdám,  ha  nem  viszek  pénzt. 
Dejszen!  majd  le  is  foglaltatja  mindenét!* 

«Mi  a fránya!  hát  annyira  vagyunk? 
No,  akkor  nekem  is  hozzá  kell  látnom,  mert 
itt  a házbér  ideje,  és  nem  fizette  még  ki  a 
fertályt.  Felmegyek  hozzá  még  ma  és  kilár- 
mázom az  adósságot  a zsebjéböl!* 

«Ott  hiába  lármáz,  ahol  nincs  semmi! 
felelt  nagy  bölcsen  a laboráns  és  elódalgott 

«Csil  . . . li  . . . ling-  . . . gling-  . . .!» 
szólalt  meg  a csengetyii  nagy  zajjal  a beteg- 
lakása  ajtaján. 

«Már  megint  az  az  átkozott  csengetyü  !» 
kiáltott  fel  bosszúsan  a beteg.  «Ki  ne  menj, 
azt  mondom!  Csak  azért  se,  juszt  se!  Hogy 
megrántotta  a majom ! agyon  kellene  lőni 
az  ilyen  emberkinzót !» 

« Csil  . . . ling  . . . ling  ...»  szólalt 
meg  másodszor,  még  erélyesebben  a csön- 
getyü. 

A beteg  felkapta  sápadt  arczát  a ván- 
kosról, s dühösen  sziszegett:  « Szemtelen ! 
gyalázatos! ! ...  ne  nyisd  ki ! csak  azért  se! !» 

Dé  a halovány  asszony  felemelkedett 
helyéből,  s csititólag  suttogta: 

« Mindjárt  itt  leszek  Lajos,  ebben  a percz- 
ben.  Csak  légy  nyugodt.  Ki  megyek,  össze- 
szidom ! Jól  összeszidom,  hogy  téged  hábor- 
gatni mert!»  s szeliden  megsimogatta  azt  a 
kopaszodó,  fehér  fejet. 

«Verd  meg!  üsd  agyon !»  hörögte  dühtől 
eltorzult  arczczal  a beteg. 

A csöngetyiit  harmadszor  is  megrántották 
s a szegény  szenvedő  asszony  hevesen  do- 
bogó szivvel  nyitott  ajtót : vájjon  melyik  kin- 
zója  lép  be  rajta? 

A potrokos  házmesterné  méges,  kipirult 
arczczal  állt  az  ajtónál  és  hatalmasan  lár- 
mázott. 

«No,  ez  aztán  szép  históra,  mondha- 
tom ! Dicső  egy  ház  ! Gyönyörű  lakók  ! Pénzt 
csinálnak-e  odabenn,  vagy  miféle  istentelen 
dolgon  studiroznak?  hogy  oda  senki  fiának 
nincs  bepillantása !» 

És  lármázott,  kiabált,  dühöngött,  gororn- 
báskodott  tovább  olyan  gyors  egymásután- 
ban, hogy  lehetetlen  volt  e gördülékeny  szó- 
áradatnak gátot  vetni. 

Sórátué  türelmetlenül  várt,  hogy  bevé- 
gezze. Azt  hitte,  tüzes  parázson  áll  izgatott- 
ságában, mert  folyton  csöngetett  a beteg  a 
a kézi  csengetyüvel,  mely  annak  türelmetlen- 
ségéről, nyugtalanságáról  tanúskodott. 

Végre,  keserves,  kinos  tusa  után,  melyet 
az  ő szegénysége  küzdött  a házmesterné  go- 
rombaságával, sikerült  beható  könyörgés,  rá- 
beszélés, Ígérettel  elcsendesiteni  azt  a lár- 
mázó Cerberust,  s a lesújtott  asszony  csen- 
desen, magára  erőszakolt  nyugalommal  leült 
szokott  helyére  és  ismét  ott  villogott  a kötőtű 
reszkető  kezeiben. 

Arczára  a kétségbeeső  aggódás  még  ár- 


nyat vont  és  ajkszegletei  idegesen  vonaglot- 
tak,  mintha  lekiizdene  egy  keserves  sírást. 

«Ki  volt  ez  a dühöngő,  kiabáló  Sybilla? 
Alighanem  a Lipótmezőröl  szalasztották  ezt 
el,  vagy  mi !» 

«A  házmesterné  volt!»  — felelt  halk 
rezgő  hangon  az  asszony. 

«Mit  akart  az  a recsegő  banya  ?» 

«Valami  csekélységet.  Sokáig  megvára- 
koztattam, azért  haragudott !»  — felelt  ki- 
térően. 

Nem  akarta  a beteget  azzal  nyugtalaní- 
tani, hogy  megmondja  neki  az  igazi  okot. 
Nem  akarta  azt  az  ingerlékeny  kedélyt  el- 
mérgesiteni  a kifárasztó  gondok  súlyával. 
Magának  akart  megtartani  minden  lelki  bán- 

talmat,  aggodalmat,  gondot,  csalódást 

férjének  úgy  is  elég  sok  ki  jutott  a testi 
szenvedésből. 

«Azt  akarom,  cselédet  fogadj!  szólt  a 
beteg  lecsendesedve.  «Mért  futsz  te  mindig 
magad  ajtót  nyitni?  Nem  vagy  te  ahhoz 
szokva,  hogy  veled  minden  durva  ember  szóba 
álljon!  a te  finom  lelkiileted  fájhat  ilyen  em- 
berek érintésétől Már  öreg  is  vagv, 

nem  való  neked  ez  a sok  veszödség 

Szegény  jó  feleségem,  te!  Mikor  elvettelek, 
négy  cselédet  tartottam,  előkelő  házat  vit- 
tünk! ....  és  most  mire  jutottunk,  miattam, 

betegségem  miatt! és  te  még  sem  pa- 

naszkodol  soha  ....  egy  szóval  sem  pedig 
én  is  bántalak  ! . . . . szegény,  szegény  kis 
öregem!  Jer,  csókolj  meg!» 

A halavány  asszony  odahajolt  férje  tar 
homlokára  s egy  megbocsátó,  vigasztaló  csó- 
kot lehelt  rá. 

De  nem  marad  ám  ez  mindig  igy!  — 
biztatta  a beteg  ember  — s fénytelen  sze- 
meiben fellobbant  a remény  szikrája  — csak 
egyszer  nevezzék  ki  Gyulát  arra  a kitűnő 
helyre!  Pedig  biztos,  hogy  megkapja  azt  a 
jó  plébániát!  akkor  aztán  boldogok  leszünk 
újra.  Nem  kell  a te  szép  fehér  kezeidnek 
durva  munkával  vesződniük;  nem  fog  köny- 
nyezni  többé  ez  a te  szeretetteljes  szemed, 

és  nem  fogsz  ilyen  elkopott  ruhába  járni 

szép  uj  fejkötőt  kapsz  erre  az  ezüstös  ha- 
jadra . . . selyem  csipkéből  . . . 

A szegény  asszony  boldogan  mosolygott 
erre  a jól  eső  hízelgésre;  egy  pillanatra  el- 
tűnt az  arczárói  a szorongó  aggodalom  és 
beragyogta  azt  aranyos  sugárral  a pillanat 
derűje.  De  aztán  ismét  szomorúan  sóhajtott: 

«Csak  te  ne  szenvednél  annyit,  édes 
Lajosom!  Te  nélküled  örülni  se  tudok  sem- 
minek! . . . 

« Addig  nem  tudok  meghalni  — folytatta  ! 
a beteg,  mintegy  saját  gondolatai  kiegészíté- 
séül — addig  nem  tudok  meghalni,  mig  az 
a hir  meg  nem  jön.  Mig  azt  a táviratot  ke- 
zembe nem  vehetem.  Majd  ha  saját  szemeim- 
mel elolvastam,  ha  megtapogattam,  megcsó- 
koltam azt  a kis  papirost,  mely  a te  öreg 
napjaidat  biztosítja,  téged  megment  a sze- 
génység, a nyomor  gyötrelmeitől  s önföláldozó 
lelkednek  megadja  a gondtalan  derültséget; 
akkor  majd  azt  mondom  hálás  szívvel : 

Uram!  vidd  el  a te  öreg  szolgádat,  mert 
eleget  élt!  Megérte  a legnagyobb  boldogságot!* 

Mint  rendesen,  úgy  most  is  nagy  érzé- 
kenység követte  a beteg  túlságos  ingerült- 
ségét. Mikor  dühe  kitombolta  magát,  olyan- 
kor idegeit  végtelen  lankadtság  fogta  el  és 
kimerülés. 

Ilyenkor  belenyugodott  mindenbe,  mit 
felesége  akart,  s úgy  lehetett  vele  bánni,  mint 
egy  gyermekkel. 

Lassan  szürcsölgette  a kevés  húslevest, 
mit  felesége  nyújtott  oda  neki  s édes  álma- 
dozások,  biztatások  és  remények  társaságá- 
ban elszenderedett. 

A szenvedő  asszon}*  letette  a szaporán 
forgó  kötőtűt;  lábujjhegyen  oda  ment  varró- 
asztalkájához, s kihúzott  a fiókból  egy  kis 
jegyzőkönyvet. 

Ráhajolt  arra  a kis  kopott,  tele  irkáit 
könyvre,  s gondolkozva  lapozgatott  benne. 

Hiába ! akármennyit  lapozgatta,  akár-  | 
hogy  töprenkedett,  aggódott,  szomorkodott, 
számított  ; ki  volt  merítve  teljesen  a kassza. 

Minden  pénz  elment,  minden,  az  utolsó 
fillérig!  Összes  vagyona  jelenleg  25  krajczár. 
Ha  nem  volna  ez  oly  szomorú,  hát  nevetsé- 
ges lenne! 

Huszonöt  krajczár ! Ebből  gyógyszertárt 
házbért,  élelmezést,  ruházatot  fizetni! 

Pedig  mennyire  takarékoskodott!  Nem 
adott  ki  egy  fölösleges  krajczárt!  Abban  a 
ruhában  jár,  amiben  15  évvel  ez  előtt ! Ék- 
szerei, selyemruhái  a zálogházba  vándoroltak, 
vagy  a zsibárushoz.  Már  nincs  semmi,  amit 
eladhatna.  Mit  csináljon  ? Az  a várva  várt 
távirat  még  mindig  nem  jön.  Talán  végkép 
el  is  marad  ?! 


VIRÁGNYILÁS. 

i. 

Szél  süvöltött  a fák  koronáján, 

Égen-földön  sötét  pusztaság  .... 

A mikor  te  szemed  rám  emelted, 

Mosolyogni  kezdett  a világ. 

Gyöngyvirágok  zizegő  avarból 
Felütötték  fürtözött  fejők, 

Lombokat  hozott  a puszta  erdő, 

S csalogány  szólt  lombjaik  között. 

A mikor  te  szóltál  szerelemről : 

Elhallgatott  mindenütt  a dal, 

Várakozott  az  egész  föld  némán, 

S megnyílt  a menny  csillagaival  . . . 

Felhő  borult  szemeim  elébe 
S én  láttam  az  angyalok  karát : 

Egy  csillagra  írták  neveinket 
S dallva  nyujták  istenünknek  át ! 

II 

Szörnyű  harcz  volt,  a mit  én  ma  értem; 
Lábam  alatt  reszket  még  a föld, 

De  az  ég  már  vígan  mosolyog  rám, 

Győztem  s ebben  nagy  öröme  tölt. 

Évek  óta,  hosszú  évek  óta 
Tart  már  ez  a szörnyű  háború ; 

Tőle  lett  a föld  virágtalanná, 

Egemen  is  tőle  a ború. 

Itten  állott  fekete  pánczélban, 

Itten  állt  az  egyik  tábora ; 

Gyötrelem,  dacz,  gyanú,  mende-monda, 

Zord  királya  — Félelem  vala. 

Itt  a másik  — rózsával  fö végjén  . . . 

Hős  volt  ez  a tábor  szüntelen  ! 

Bizalom,  hit,  hűség  és  bocsánat,  — 

Nagy  királyuk  — égő  Szerelem. 

Óh,  hogy  ezé  lett  a pálma  végre, 

Óh,  hogy  ezé  lett  a diadal ! 

Itt  hozzák  a győzedelmi  jelvényt 
Az  örömnek  ujjongásival  . . . 

Állj  fel,  állj  fel  fejedelmi-szép  lány, 

Hadd  borulunk  eléd,  kedvesem  ! 

Szivem  az  az  összetépett  zászló, 

Lábaidhoz  boldogan  teszem. 

Itt  a zászló  : pirosán  a harcztó', 

Térden  állva  nyújtom  át  neked  . . . 

Mint  szokás : a hős  lovagnak  érte 
Csak  egy  csókot,  meg  egy  könnyedet! 

Csáktornyái  Lajos. 


(Vége  köv.) 

LAMARTINE  ÖNÉLETÍRÁSÁBÓL. 

— GKACZIELLA.  — 

Fordította . Kaposi  József. 

(Folyt.) 

XX. 

Szemeimet  a földre  szegeztem ; leltem, 
hogy  ha  rá  nézek,  tekintetem  igen  is  sokat 
vagy  keveset  talál  mondani  ily  tnlhajtott 
őrületre.  De  azért  ez  utóbbi  szavakra  föl- 
emeltem mégis  homlokomat,  melyet  eddig  ke- 
zeihez szoritva  tartottam  és  néhány  szót  re- 
begtem. 

Ujját  ajkamra  tette:  «Hagyd,  hogy  min- 
dent elmondjak.  Most  boldog  vagyok;  nincs 
kétségem,  hogy  Isten  kinyilatkoztatta  magát. 
Halld : 

« Tegnap,  mikor  elmenekültem  a házból, 
miután  az  egész  éjét  sirás  és  lelkiharcz  kö- 
zött töltöttem  ajtódnál;  mikor  a zivatarban 
ide  érkeztem,  azon  hitben  jöttem,  hogy  nem 
foglak  többé  látni,  s úgy  tekintettem  maga- 
mat, mint  halottat,  ki  maga  ássa  a sírját. 
Holnap  hajnalban  szerzetesnőnek  kellett  volna 
lennem.  Az  éjjel,  hogy  a szigetre  értem  s a 
kolostor  kapuján  kopogtattam,  már  be  volt 
zárva  és  nem  nyitották  ki  előttem.  Éjjelre 
ide  jöttem,  hogy  átvirrasszam  azt  és  meg- 
csókoljam utoljára  atyám  hajlékának  falait, 
mielőtt  Isten  házába  és  szivem  koporsójába 
lépnék.  Egy  gyermekkel  izentem  barátnőm- 
nek, hogy  holnap  jöjjön  értem.  Fogtam  a 
kulcsot  s meggyujtottam  a mécset  a Madonna 
előtt.  Térdre  borultam  és  fogadást  tettem; 
utolsó  fogadást,  a kétségbeesésig  a remény 
fogadását.  Ha  valamikor  majd  szeretsz,  érezni 
fogod,  hogy  a lélek  mélyén  mindig,  még  ak- 
kor is  marad  egy  kis  teménysugár,  mikor 
már  azt  hisszük,  hogy  minden  kialudt. 

Szent  pártfogó  asszonyunk  — mondám  — 
küldd  jelét  hivatásomnak,  mely  bizonyossá 
tegyen,  hogy  a szerelem  nem  csal,  hogy  Is- 
tennek valósággal  oly  életet  szentelek,  mely 
senkit  sem  illet  mást,  mint  őt. 

íme  ez  utolsó  éjem,  melyet  az  élők  kö- 
zött töltök.  Senki  sem  tudja,  hol  vagyok. 
Holnap  talán  jönnek  keresésemre,  mikor  már 
nem  leszek  itt.  Ha  barátnőm  érkezik  első- 
nek, kit  tudósitottam,  — jele,  hogy  ki  kell 
vinnem  szándékomat  s követni  fogom  örökre 
a kolostorba. 

Ha  azonban  ő lesz,  ki  előbb  jelenik  meg ! 


— — ő,  kit  angyalom  vezérel,  hogy  vissza- 
tartson másik  éltem  határán ! . . . Oh,  akkor 
ezt  annak  jeléül  fogom  tekinteni,  hogy  nincs 
rám  szükséged,  hogy  vissza  kell  térnem  vele, 
hogy  szeressem  őt  életem  hátralevő  nap- 
jaiban. 

Add,  hogy  ez  igy  történjék  — folyta- 
tám.  - Tedd  meg  e csodát,  ha  akaratoddal 
és  az  Isten  akaratával  megegyezik  és  hogy 
ezt  megnyerjem  tőled,  ajándékot  adok  — 
kinek  mije  sincsen.  Itt  hajam,  egyedüli  va- 
gyonon), szegény  hosszú  hajam,  melyet  sze- 
retett, melyet  nevetve  oly  gyakran  kibontott, 
hogy  lássa  lebegni  szálait  a szélben  vállai- 
mon.  Fogadd,  im  neked  adom;  magam  vá- 
gom le,  hogy  bebizonyítsam,  hogy  számomra 
mit  sem  tartok  meg  és  kog}r  előbb  éri  feje- 
met az  olló,  mely  holnap  őket  lenyirva  ol 
fog  választani  a világtól)). 

E szavakra  balkezével  levette  fejéről  a 
selyem  kendőt,  mely  azt  takarta  s a másik- 
kal levágott  haját  mutatta,  mely  eddig  mel- 
lette a levélágyon  hevert. 

«A  Madonna  megtette  a csodát»,  mondá 
sokkal  erősebb  hangon  s a benső  öröm  hang- 
súlyozásával  ; — téged  küldött ! Megyek,  hova 
akarod.  Hajam  az  övé,  éltem  a tied». 

Szép  fekete  levágott  hajfonataira  borul- 
tam, melyek  kezemben  maradtak,  mint  egy 
a törzstől  elvált  száraz  ág.  Néma  csókokkal 
halmoztam  el,  szivemhez  szorítottam  és  ké- 
nyeimmel nedvesítettem  őket,  mintha  oly 
szeretett  lénynek  lettek  volna  részei,  kit 
már  mint  halottat  eltemettem.  Mikor  szemei- 
met ráemeltem,  előttem  volt  bájos  fejecskéje, 
melyet  áldozata  még  kedvesebbé  tett.  Arcza 
örömtől  és  szerelemtől  ragyogott  hajának 
egyenlőtlen  fekete  maradékai  közt,  melyet 
az  olló  inkább  tépett,  mint  vágott.  Hason- 
lított az  ifjúságnak  egy  megcsonkított  szob- 
rához, melyet  az  idő  nyomai  kecsesebbé  és 
szebbé  tettek,  a mennyiben  a csodálathoz  a 
sajnálkozás  érzését  csatolták.  Ez  az  önmagán 
elkövetett  szentségtörés:  szépségének  meggyil- 
kolása irántam  való  szerelemből,  oly  döfést 
adtak  szivemnek,  melynek  visszhangjától 
megrezgett  egész  valóm  s a földre  kelle  bo- 
rulnom. Sejtettem  csak  mi  a szerelem  s e 
sejtelmet  magának  a szerelemnek  vettem. 

XXI. 

Hajh!  nem  volt  az  tökéletes  szerelem, 
mit  éreztem,  csak  árnya  neki,  igen  fiatal  és 

gyermek  voltam  még  arra,  hogy  ne  csalód- 
jam. Azt  hittem,  hogy  imádom  öt,  ugy  a 
mint  ennyi  ártatlanság,  szépség  és  szerelem, 
az  imádatot  megérdemlik,  ezt  meg  is  mond- 
tam neki  azon  az  őszinte  hangon,  melyet  az 
izgatottság  ad  s azzal  a tartózkodó  szenve-  j 
délylyel,  melyet  a magány,  az  éj,  a kétség-  j 
beesés  és  a könyek  szülnek.  Ő hitt  szavaim- 
ban, mert  hinnie  kellett,  hogy  éljen  és  mert 
elég  szenvedély  volt  szivében  arra,  hogy  ; 
vele  más  ezer  szívnek  hiányát  pótolja. 

így  telt  el  az  éj  két  léleknek  bizalmas, 
de  szűzies  és  gyermeteg  beszélgetése  között, 
kik  egészen  ártatlanul  vallják  meg  egymás- 
nak vonzalmukat  s szeretnék,  ha  az  éj  és  a 
csend  örökké  tartanának,  hogy  semmi  ide- 
gen ne  válassza  el  ajkukat  és  szivüket.  Az 
ö vallásossága,  félénk  tartózkodásom  s lel- 
künk elérzékenyülése  minden  veszélyt  távol 
tartott.  Könyeink  fátyola  takart  bennünket. 
Mi  sincs  távolabb  a gyönyörtől,  mint  a meg- 
illetödés.  Ily  őszinteséggel  visszaélni  pedig 
annyi  lett  volna,  mint  két  lelket  profanáink 
Kezeit  kezeimben  tartottam ; éreztem,  a 
mint  újra  élet  tér  beléjük.  Tenyeremben  friss 
vizet  hoztam,  hogy  eloltsa  vele  szomját  vagy 
megmossa  homlokát  és  arczát.  Fölélesztettem 
a tüzet,  nehány  ágat  dobva  rá  s ismét  leül- 
tem a köre  a myrtus  csomó  mellé,  melyen 
feje  nyugodott,  hogy  újra  és  újra  halljam 
szerelmének  édes  vallomását  s festését  annak, 
hogy  mint  született  ez  benne  egész  öntudat- 
lanul a tiszta  és  szelíd  növéries  barátság 
színe  alatt ; mint  aggódott  előbb  s nyugodott 
aztán  meg  ismét;  miről  ismerte  fel  végül 
mégis  szereimét;  hány  titkos  jelét  adta  tud- 
tomon  kiviil  vonzalmának  irántam;  mel}r  na- 
pon gondolta,  hogy  elárulta  magát,  és  mely 
másikon  vélte  majd  meg  észre  vehetni,  hogy 
viszonzom  érzelmeit.  Emlékezete  mindent 
híven  megőrzött:  az  órákat,  a mozdulatokat, 
a mosolyokat,  a véletlenül  kiejtett  s vissza- 
tartott szavakat,  a kedély  akaratlan  nyilatko- 
zásait vagy  a felhőket  arczunkon  az  utóbbi 
hat  hónap  alatt.  Olyan  volt,  mint  a fű  a 
déli  vidékek  hegységein,  melyre  a szél  szik- 
rát hozott,  s mely  szintén  megtartja  a tűz- 
nek nyomát  mindarra,  merre  csak  a láng 
járt.  — Most  minden  eszébe  jutott. 

(Folyt,  köv.) 


PAP-HALÁL. 

— Marriot  Emil  regénje.  — 

(Folyt.) 

Két  órai  távoliét  után  Perkon  visszatért 
barátjához,  kit  ágyán  fekve,  behunyt  sze- 
mekkel talált. 

«Ez  a Mátyás  lustája !»  diinnyögé  Joa- 
chim  magában  s vissza  akart  térni.  Harteck 
ekkor  kinyitá  szemét. 

«Nem  alhattam»,  mondá.  «Maradj  nálam 
J oachim » . 

Perkon  az  ágy  szélére  ült. 

« Mennyi  az  idő  ? » 

« Három  óra». 

«Csak  három  óra!  Ennek  a napnak  se 
vége,  se  hossza». 

«Felolvassak  valamit  ?»  kérdé  Joachim. 
«Nem  bánom.  Olvass  akármit.  Válaszsz 
í magad». 

Perkon  könyveket  és  újságokat  hozott 
s belölök  barátjának  olvasott.  Ily  módon  telt 
el  egy  óra. 

« Hagyd  abba  ezt  az  izét*,  mondá  Har- 
teck hirtelen,  «és  nézd,  milyen  az  idő.  Talán 
már  nem  esik». 

Joachim  az  ablakhoz  ment, 

«Már  nem  esik*,  mondá. 

« Akkor  a szabadba  megyünk*,  felele 
Harteck  s fölkelt.  « Kimondhatatlan  nyugta- 
lanságot érezek  . . . nem  bírom  tovább  ebben 
a szűk  szobában  kiállani ». 

Joachim  beleegyezett,  s a két  barát  Cé- 
zártól kisérve,  elhagyta  a házat.  A nedves- 
ség és  hideg  daczára  is  sokáig  csatangoltak, 
s ha  Joachim,  Györgynek  gyönge  egészsége 
miatt  aggódva,  visszatérést  ajánlott,  Harteck 
mindig  azt  telelte : «Még  ne  . . . még  olyan 
korán  van*. 

Ideges  nyugtalanság  fogta  el.  Oly  gyor- 
san ment,  mintha  kergetnék;  orczái  égtek  s 
csak  erőltetve  lélekzett. 

< Egy  tapodtat  se  megyek  tovább»,  mondá 
végre  Joachim.  «Te  egészen  kimerültnek  lát- 
szol. Szándékosan  tönkre  akarod  magad 
tenni ?» 

Harteck  engedelmeskedett  s hazafelé  in- 
dultak. Midőn  haza  értek,  a toronyóra  7-et 
ütött. 

«Nem  akarsz  enni  valamit  ?»  kérdé  Joa- 
chim, leült  s sárral  becsapkodott  csizmáját 
nézte.  «Én  bizony  olyan  éhes  vagyok,  mint 
egy  farkas*. 

«Akkor  hozass  valamit  enni*,  monda 
Harteck,  ki  a szobában  föl-  s alá  járkált,  s 
ismételten  az  ablakhoz  ment,  összegyűrt  pa- 
pírokat szedett  föl  a földről  s széttépte  őket. 
Megint  halálsápadtra  vált  arczán  mindenféle 
érzelmek  tükröződtek  . . . gyötrelem,  nyug- 
talanság, komorság  . . . Végre  barátja  előtt 
megállt. 

«Joacbim  ...» 

«Nos  ?» 

((•Mennem  kell». 

«Ugyan  hová?  Mi  járatban  vagy? 

«Már  egész  nap  óta  küzdők.  Erős  akar- 
tam maradni,  ezt  az  utolsót  is  meg  akartam 
magamtól  tagadni  ...  de  nem  lehet,  min- 
den bucsuzás  nélkül  . . . nem!  az  túlhaladja 
erőmet;;. 

Kalapja  után  nyúlt. 

«En  nem  értelek »,  mondá  Joachim  föl- 
emelkedve. «Miröl  vagy  kiről  beszélsz  ?» 

«Nem  sokára  visszajövök,  mondá  Har- 
teck, a nélkül,  hogy  a kérdésre  ügyelne; 
talán  nem  is  hallotta  azt. 

«Nem  viszed  a kutyát  magaddal  ?»  kérdé 
Perkon,  kit,  ámbár  barátja  magaviseletét  nem 
tudta  megfejteni,  valami  baj  sejtelme  raga- 
dott meg.  Nyugtátokig  hatott  volna  rá,  ha 
legalább  azt  tudja,  hogy  egy  eb  van  barátja 
mellett.  De  Harteck  nemet  mondott  ez  aján- 
latra s mielőtt  Joachimnak  ideje  lett  volna 
nehány  szót  szólni,  már  távozott  a szobából. 

XV. 

Paulához  ment.  A leány  egyedül  volt. 
Foglalkozás  nélkül  ült  az  ablaknál  és  meg 
sem  mozdult,  midőn  bejőni  látta  őt.  Léptei- 
ről ráismert.  Kezdetben  egyikek  se  szólt 
semmit.  György  a szófára  ült  s a bojtokat  tép- 
delte,  melyek  karjáról  lecsüngtek. 

«Hol  van  édes  atyja?*  kérdé  végre 

«Még  nincs  itthon.  Tini  a szomszédok- 
hoz ment.  Haza  hivassam  ?» 

aMinek  ? . . . Ne  féljen,  hogy  egyedül 
van  velem*. 

«Nem  félek*,  mondá  Paula;  de  midőn 
György  szemével  találkozott,  összerezzent. 
Ily  szenvedéllyel  és  lelki  gyötrelemmel  tölt 
pillantás  ismeretlen  volt  előtte.  Erőltetett 
nyugalommal  kérdé:  « Mi  ért  nem  jött  teg- 
nap ?» 

«Minek  jöttem  volna?  Hogy  még  jobban 
megvessenek?  Mert  atyja  megvet  engem,  s 
méltán.  Én  gyáva  vagyok ». 


«Apám  elmondá  az  önnel  folytatott  be- 
szélgetést;;, mondá  Paula  s hangja  reszketett. 
«De  hogy  másról  volt  szó,  mint  az  ön  egész- 
ségéről, azt  nem  említette. 

«Nem?  Valószínűleg  nem  akart  kegyed- 
nek fájdalmat  okozni  ...  De  én  megmuta- 
tom neki,  hogy  én  is  erős  tudok  lenni  . . . 
Már  megígértem  neki,  hogy  nem  fogok  Írni 
önnek,  hogy  soha  nem  fogja  híremet  hallani 
s én  szavamnak  ura  leszek». 

«Kivánta  ezt  apám  öntől  ?»  kérdé  Paula 
fellobbanva.  «Azt  nem  kívánhatta.  Ezt  a 
hitvány,  utolsó  vigaszt  csak  nem  rabolhatja 
el  tőlem  ....  hisz  a nélkül  is  elég  cse- 
kély !» 

((Épen  azért*,  suttogá  a pap  magában. 
«A  kevés  nem  elégít  ki  . . . sőt  csupán  azt 
mutatja,  mily  nagy  az  éhség*. 

Paula  az  ablak-deszkára  könyökölt  és 
állát  összekulcsolt  kezébe  rejté.  Szemei  a 
szürke,  végtelen  égbolton  révedeztek. 

«A  mellett  marad,  hogy  holnapután  uta- 
zik ?»  kérdé. 

«Igen»,  — «Majd  megbocsátja  csaláso- 
mat»  gondolá  György.  «Az  ő javáért  teszem 
. . . majd  meg  fog  érteni». 

«És  ön  nem  ir  nekem  — egyetlen  egy- 
szer sem  ?»  folytatá  Paula. 

«Nem.  Nem  szabad  és  nem  akarok.  Igen 
nagyon  vétkeztem  kegyed  ellen  . . . Vessünk 
tehát  egyszer  mindenkorra  véget  a tragé- 
diának. 

Paula  lehajtá  fejét.  Sokáig  egy  szót  sem 
tudott  szólni. 

«Mondja  csak;;,  folytatá  végre  ismét  tom- 
pán, «miért  lett  ön  pap?» 

György  nem  felelt  azonnal. 

((Kérdezze  meg  anyámtól;;,  mondá  aztán. 
«Ő  majd  megmondja  önnek. 

Fölállt  s Paulához  lépett. 

«Anyám  akarta»,  folytatá  György.  Per- 
sze nem  kellett  volna  engedelmeskednem. 
De  az  sírba  vitte  volna  az  öreg  asszonyt. 
0 nem  rossz,  javamat  akarta  s azért  nem 
vádolom  öt.  Még  ma  ledobhatnám  magamról 
a papi  ruhát  és  uj  életet  kezdhetnék  . . . . 
s én,  mióta  kegyedet  ismerem,  Paula,  többször 
gondoltam  erre.  De  a mi  ettől  visszatart,  az 
az  öreg  anyám,  kit  e lépés  nyomorulttá  tenne. 

| Dehogy  nyomorulttá!  Lelki  gyötrelemmel  s 
kétségbeeséssel  várná  a halált,  azt  hinné, 
hogy  fia  elvesztette  a mennyországot  . . . . 
meggyilkolnám  békéjét  ...  és  ezt  . . . ezt 


396 


KOSZORÚ 


25.  SZÁM 


nem  vehetem  telkemre.  Hisz  utóvégre  mégis 
anyám,  ő már  öreg,  sokat  szenvedett,  s egyet- 
len boldogsága,  vigasza  és  reménye  az  ö pap 
fia,  ki,  az  ő balbite  szerint  arra  van  hivatva, 
hogy  egyedül  Istennek  szolgáljon  s ez  által 
magának  s üvéiuek  az  örök  boldogságot  biz- 
tosítsa. Sajnos  balhiedelem,  melynek  életem 
esek  áldozatni,  mely  sokkal  szebb  és  áldá- 
sosabb lehetett  volna,  ha  anyám  a magam  út- 
jára hagy.  De  megnyugszom  benne.  Ha  már 
meg  kell  hozni  ezt  az  áldozatot,  legalább  ke- 
resztény alázattal  történjék.  Isten  megsegít, 
hogy  elviseljem  keresztemet,  a nélkül,  hogy 
összeroskadjam  terhe  alatt». 

(Folyt,  küv.) 


DALMADY  GYŐZŐ  ÖNMAGÁRÓL. 

Dalmady  Győző,  kitűnő  költőnk,  levelet 
intézett  Palágyi  Menyhérthez,  lapunk  bél- 
munkatársához,  a ki  költészetét  két  hosszabb 
ezikkben  jellemezte  a « Koszom » legutóbbi 
számaiban.  E levél,  melyben  a költő  a maga 
irányáról  mondja  el  véleményét,  általános 
irodalmi  érdekkel  bir  és  ez  okból  a nyilvá- 
nosság elé  tartozik.  Dalmady  Győző  érde- 
kes nyilatkozata  egész  terjedelmében  a kö- 
vetkező : 

Tisztelt  barátom ! 

Költészetemről  irt  ismertetésének  II.  ré- 

r 

szét  is  elolvastam.  Epén  oly  rokonszenves  s 
méltányos,  mint  az  I.  rész  és  ép  oly  találó 
is  a sajátságok,  előnyök  és  hátrányok  kije- 
lölésében. Még  senki  igy  bele  nem  nézett 
telkembe.  Egy-két  észrevételt  azonban  kell 
tennem.  Azt  a vallási  és  erkölcsi  idealizmust 
talán  túlságosan  is  látja  bennem.  Én  első 
sorban  az  élet,  a mindennapi  élet  költője 
vagyok,  tárgyaim  nem  elvont  eszmék,  gon- 
dolatok, vágyak,  sóvárgások,  melyek  csak 
képzeletünkben,  ideális  felfogásunk  körében 
élnek,  hanem  reális,  földi,  mindennapi  álla- 
potok, bajok,  viszonyok.  Ezek  inspirálnak, 
szólaltatnak  meg  és  visznek  magukkal,  s ezek 
jelennek  meg  költeményeimben  s adják  az 
eszmét  és  a goudolatot.  vágyat  és  sóvárgást. 
Ezek  eszményi  felfogása  és  előadása  lehet 
az,  a mi  bennem  ideális.  így  a reál  és  ideál 
egymást  áthatja  költeményeimben.  Jól  mondja : 
«a  mint  az  élmények  hozták  az  érzelmeket, 
úgy  vannak  azok  egyszerűen,  keresetlenül 
egymás  után  lerakva,  miuden  versnek  meg- 


van a maga  története,  semmi  sincs  légből 
kapva».  Ez  a reál.  Azt  is  jól  mondja:  «egy- 
egy  versének  elolvasása  után  valami  sejtel- 
mes marad  hátra,  a mi  bennünk  rezeg  to- 
vább*. Ez  a költői  vagyis  az  ideál.  A min- 
dennapi életből  vett,  valami  okban,  tényben 
történetben,  alkalomban  feltalálható  tárgy 
eszményi  légkörben  tükröződik  vissza  s igy 
válik  széppé.  Hol  itt  az  erkölcsi  és  vallási 
idealizmus,  mint  egyenruha?  Én  ezt  nem  ér- 
zem, liánom  az  életnek,  a magam  életének, 
egyéni,  családi,  honpolgári  viszonyaimban 
költői  visszatiikrözésére  igen  is  törekszem. 
Jól  mondja  azt  is,  hogy  költészetem  az  egyez- 
ményes magyar  philosophiánait  felel  meg, 
melyet  Hetényi  János  fejtett  ki,  a reál  és 
ideál  összeegyeztetését  (harmóniáját)  tűzvén 
ki  boldogságra  való  törekvésünkben  főfel- 
adatul. (E  philosophiai  irányt  tovább  fejlesz- 
1 tette  Horváth  Cyrill  a philosophia  rendszerek 
■ összeegyeztetésére  irányult  törekvésében  a 
«konkretismus»  által).  Ha  ez  igy  áll:  a val- 
lási és  erkölcsi  idealizmus  egyenruhája  talán 
akkor  sem  illik  egészen  rám.  Helyesebb  ta- 
lán azt  mondani:  életboldogságra  törekszem, 
és  költészetem  e törekvés  visszatiikrözése. 
Valaki  mondta  is,  hogy  a boldogság  költője 
vagyok,  vagy  magasztalva  azt,  mert  megvan, 
vagy  keresve,  ostromolva,  mert  nincs  meg. 
Egy  költeményem  különösen  jelzi  ezt,  a sok 
közt.  Ez  igy  szól:  Nem,  még  nem  esem  két- 
ségbe! Még  várok  a boldogságra!  És  a vé- 
gén: «Nem  mondok  le  szent  jogomról,  És  ha 
mégis  engednem  kell,  Előre  nyújtott  kezekkel, 
Esem  össze  azt  tudom  jól ! (Összes  költemény. 
II.  kötet  120  lap).  Röviden:  az  életharmó- 
nia philosophiai  eszméjéből  a kétirányú  idea- 
lizmus aligha  igazolható,  hanem  igen  is  a 
törekvés  a boldoglétre,  eszményi  czélokkal 
: reális  alapon,  a kettő  közt  az  összhangzatot 
! keresve,  költőileg  pedig  lélekre,  szívre  béki- 
töleg,  vigasztalólag,  fölemelőleg  hatva.  Ha 
ön  még  egyszer  el  fogja  olvasni  Hetényi  ér- 
tekezését az  Uj  magyar  muzeum  1853.  júliusi 
és  augusztusi  füzeteiben,  talán  igazat  fog  ne- 
kem adni. 

Megjegyzésem  még  a képekben  való  elő- 
adás hiányairól  mondottakra  van.  Ez  igaz. 
De  ez  onnan  vau.  hogy  világosságra  törek- 
szem, s példányaim  az  angol  lyrikusok.  Ezek 
oly  Nilágosak,  a gondolatot  oly  tisztán  feje- 
zik ki,  hogy  azt  mint  gyöngyöt  a patakban 
mindig  láthatni.  Nem  fogadom  el  a tételt, 

hogy  ez  hideg  képzeletre  mutat.  Ön  maga 
mondja,  hogy  az  olvasó  tovább  foglalkozik 
képzeletében  a költeménynyel,  van  benne  va- 
lami sejtelemszerii,  mely  megragadja  Ez  csak 
a képzelő  erő  hatása  lehet.  Fogadja  stb. 

Budapest  lö/6  1885. 

Tisztelője 

Dalmady  Győző. 


IRODALOM. 

KÉT  KÖLTŐI  BESZÉLT. 

I. 

A lírai  költészet,  úgy  látszik,  elvesz- 
tette vonzerejét.  Bizonyos  körök  addig  han- 
goztatták, hogy  lejárt  a líra  ideje,  hogy  már 
most  az  epika  terén  kell  babérokat  aratni, 
míg  ez  a nézet  a közönség  körében  is  el- 
terjedt. 

A legtöbb  fiatal  poéta  fő  czéljának  tartja, 
hogy  egyszer  életében,  ha  ért  hozzá,  ha  nem, 
hosszabb  lélegzetű  költői  beszélyt  Írjon.  S 
ha  egyet  valahogy  megirt,  büszkén  verdesi 
mellét  s lenézi  szegény  lírikus  barátait,  kik 
még  nagy  munkát  nem  alkottak.  Jellemző 
kor-tünet.  (Vagy  talán  kór-tünet?) 

A hírlapi  kritikusok  is  rendszerint  több 
elismeréssel  fogadják  a költői  beszélyeket, 
mint  a költemény- köteteket  és  pedig  princzi- 
piumból.  Ha  bébe  korba  egy-egy  nagyobb 
alexandrinusi  sorokban  irt,  (gyakran  rémsé- 
gesen  untató)  beszély  napvilágot  lát,  a re- 
czenziók  majdnem  kivétel  nélkül  ilyenképen 
kezdődnek : «Végre  vaiahára  megint  egy  ko- 
molyabb költői  alkotás  jelent  meg!  A szerel- 
mes versikék  apró  pénze  helyett  megint  egy 
költői  beszély  bankója  hagyta  el  a sajtót. 
A holdkóros  nyávogások  özöne  után  jól  esik 
kritikusi  szivünknek,  ha  látjuk,  hogy  akad 
oly  tehetség,  ki  a líra  virágos  mezejét  meg- 
unva, az  epika  burgonya-  és  zabtermő  föld- 
jére 1 ép » . stb. 

Hát  bizony  nem  csoda,  ha  sok  liatal  poéta 
ma  már  méltóságosan  alólinak  tartja,  hogy 
költemény  kötettel  lépjen  a nyilvánosság  elé 
s alexandrin-kazalok  fölhalmozására  szenteli 
üres  idejét. 

Különösen  a tanárok  és  bölcsészethall- 
gatók  mutatnak  előkelő  ellenszenvet  a lírai 
költészet  iránt.  A prelegáló  kritika  e fegyel- 
mezett csapatai  csaknem  irtó  háborút  foly- 


tatnak minden  ellen,  a miben  egyéni  szen- 
vedély lángja  lobog,  nekik  csak  az  epikai 
csöndes  furulyázás  virtuózai  tetszenek.  Még 
a lírába  is  az  epikai  nyugodtságot  szeretnék 
behozni.  Lelkűket  borzadály  fogja  el,  ha  va- 
lami szokatlanabb  erősebb  hang  üti  meg  fü- 
leiket s az  ilyenre  nyomban  rákiáltják:  Túloz 
az  ur!  Túloz  az  ur! 

Evek  óta  ezek  lármázván  legtöbbet  és 
legkitartóbban,  könnyen  érthető,  hogy  a ke- 
vésbé erős  egyéniségek  nem  tudják  emanczi- 
pálni  magukat  e dühös  esztétikai  máhdik 
fanatikus  tanai  alól. 

Hogy  Fiilöp  Áron  és  Mátrai  Lajos  sem 
voltak  erre  képesek,  kiróhatnáfel  hibájukul? 
Mind  a kettő  fiatal  ember,  mind  a kettő  még 
egészen  az  olvasmányok  és  tanok  behatása 
alatt  áll,  a mivel  minden  bölcsészet-hallgatót 
jól  tartanak.  Már  pedig  az  egyetem  irodalmi 
osztályában  Arany  olvasására,  tanulására,  s 
magyarázására  fektetik  a fősulyt  s igy  na- 
gyon könnyen  megmagyarázható,  miért  áll 
mind  a két  fiatal  poéta  Arany  János  beha- 
tása alatt.. 

E behatás  különösen  megérezhető  Fiilöp 
Áron  m nkáján,  az  «Ellák»-on.  A liatal  szerző 
czélul  tiizte  ki  magának,  hogy  «Buda  halálá»-t 
folytassa,  még  pedig  egészen  Arany  szelle- 
mében. E czélját  részben  el  is  érte.  Ügyesen 
utánozza  Arany  hangját,  verselését,  kompo- 
ziczióját.  Meséje  körülbelül  az,  a mi  a Buda 
haláláé. 

Mint  Arany  művében  Etele  Budával, 
úgy  vesz  itt  össze  Ellák  Aladárral.  A viszály 
fejlődése  körülbelül  olyan,  mint  Aranynál, 
csakhogy  Arany  müvében  pusztán  a hatalom- 
vágy okozza  a testvérek  ellenségeskedését, 
mig  Fülöp  dolgozatában  a hatalom- vágy  hoz 
még  a szerelem  is  hozzá  járul.  Mind  a két 
testvér  egy  lányt  szeret,  Gizellát,  s ez  Ellá- 
kot  szereti.  A testvérek  sokáig  nézik  egy- 
mást farkas-szemmel,  mig  végre  egy  becses 
ló  miatt  nyíltan  összevesznek.  Később  Ala- 
dár gyilkost  bérel  Ellák  ellen.  A merénylet 
meghiúsul  s kitör  a nyílt  háború,  mely  álta- 
lános mészárlással  végződik. 

Fülöp  Á.  minden  tekintetben  követte  Arany 
reczipéjét.  A szereplő  személyek  csaknem  azo- 
nosak Arany  személyeivel.  Elláik  mintha  csak 
Etele  volna  kisebbített  kiadásban.  Hasonló- 
kép viszonylik  Aladár  Budához,  Walemir 
király  is  egyenest  Detré  mintájára  van  al- 
kotva. Darkó,  a szolga  s Kada,  a követ  szin- 

tén  Arany  ismert  alakjai.  Üssük  fel  a köny- 
vet bárhol,  mindenütt  Arany  típusai  járnak- 
kelnek,  s ezek  Arany  hangja  szerint  beszél- 
nek, Arany  előírása  szerint  öltözködnek, 
viselkednek.  Ugyanaz  a légkör,  ugyanaz  a 
világ,  ugyanaz  a szellem,  mint  Arany  mű- 
vében. Ha  nem  csalódunk,  Fiilöp  Áron  könyv 
nélkül  tudja  Arany  összes  munkáit,  mert 
uton-utfélen  mindenütt  Arany-reminisczentiák- 
kal  találkozunk.  E két  sor  például : 

„Az  idő  szárnyáról 
Hullanak  az  évek“ 

okvetlenül  eszünkbe  juttatja  Arany  e szavait : 

„Hullatja  levelét 
Az  idő  vén  fája11. 

Vagy  e strófa: 

„Ivifeslett  a rózsa, 

Pirosra,  fehérre, 

Ildikó  asszonynak 
Virágos  kertjébe’". 

Arany  eme  versszakát  idézi  fel  emlékeze- 
tünkben : 

„Királyasszon)'  kertje 
Kivirult  hajnalra, 

Fehér  rózsa,  piros  rózsa 
Szőke  leány,  barna". 

Még  számos  hasonlatosságot  sorolhatnék  elő, 
de  ugv  hiszem,  elég  volt  ennyi,  hogy  az  ol- 
vasó Fiilöp  Áron  modoráról  fogalmat  sze- 
rezzen. 

Mátrai  Lajos  *Feri»- je  már  nem  csak 
Arany,  de  Petőfi  népies  költői  beszélyeinek 
hatása  alatt  készült.  A munka  tele  van  min- 
denféle csinált  népiességgel  s mesterkélt  ma- 
gyarsággal. Szerző  egy  régi  szerelmi  tör- 
ténetet mond  el  unalmas  alexandrinusokban 

Valóban  sajnáljuk  Mátrait,  hogy  drága 
idejét  a hoszu  történet  rímbe  szedésére  pa- 
zarolta, holott,  ha  prózában  irta  volna  meg, 
valamelyik  néplap  hasábjain  még  közölhető 
is  volna. 

Pallos. 

ír. 

A PORBAN  SZÜLETETT. 

Regény  2 kötetben. 

Irta : Beniczky  Bajza  Lenle. 

A magyar  írónők  közt  Beniczk}r  Bajza 
Lenke  határozottan  nemcsak  a legtehetsége- 
sebb, de  a legszorgalmasabb  is.  Erről  tesz 
tanúságot  három  utolsó  regénye,  melyek  rö. 


vid  időközben  láttak  napvilágot.  E produk- 
tivitás minden  esetre  gazdag  fantáziára  mu- 
tat, bár  — fájdalom  — épp  a legutolsó  re- 
gényében bizonyos  fokig  nélkülözzük  az  ere- 
detiséget, Nem  csodáljuk  ugyan,  és  nem  is 
kárhoztatjuk,  hogy  a világot  domináló  fran- 
czia  befolyás  a jeles  Írónőre  hatást  gyako- 
rol, hisz  megtaláljuk  e befolyást  irodalmunk 
minden  ágában  (drámaíróink  egy  része  egé- 
szen franczia  minta  szerint  dolgozik  (de  Bajza 
Lenke  már  annyiszor  adta  kétségbevonha- 
tatlan jelét  eredeti  tehetségének,  hogy  rosz- 
szul  esik  látnunk,  • mennyire  támaszkodik 
föntnevezett  művében  Ohnet  híressé  vált 
« Vasgyáros » -ára ».  Van  azután  még  valami, 
a mit  nem  tartunk  a mai  irodalmi  ízléssel 
összeegyeztethetönek  s ez  az  a sujtásos  ro- 
manticzizmus,  melylyel  szerző  a regény  hő- 
sét felékesiti.  A mai  reális  hang  és  szigorú 
pszichológia  e romanticzizmust  nem  tűri 
meg ; mert  valamint  a színészetből  eltűnt  a 
declamáló  nagy  hang  s az  erőltetett  pose-ok 
kelleme,  (úgy,  hogy  egy  idősb  Lendvay 
Márton  Lugartója  ma  jóformán  nevetséges 
színben  tűnnék  fel)  épp  úgy  lehangol  ben- 
nünket az  olyan  regény-styl,  melyben  a hős 
neve  mindenesetre  Mario,  Raoul  vagy  Romeo 
és  a kocsist  legalább  is  Leporellónak  vagy 
Jeannak  nevezik.  Beniczkyné  regényeiben  a 
személyzet  rendesen  ily  nevekkel  bir,  a mi 
már  magában  véve  eltér  az  életvalóság  egysze- 
rűségétől és  azt  a gyanút  ébreszti  az  olva- 
sóban, hogy  a ki  a neveket  igy  csinálja,  az 
a regény  meséjét  s alakjait  is  csak  csinálja, 
ahelyett,  hogy  az  életből  metszené  ki.  Pedig 
Beniczkyné  legtöbbször  erőteljesen,  szépen  és 
igazán  jellemez;  annál  inkább  sajnáljuk,  ha 
néha  oly  hősöket  rajzol,  a kik  múlt  idők 
elavult  páthoszát  melegítik  föl  s tetteikben, 
szavaikban  a frizurás  romantika  «báj-állá- 
sait»  (Luize  du  bist  blass!)  juttatják  eszünkbe. 
Az  ilyen  hősök  csak  megerősítik  bennünk 
azt  a nézetet,  hogy  az  írónők  férfi  alakokat 
élethiven  festeni  nem  tudnak ; ép  úgy,  amint 
másfelől  ritka  regényíró  képes  a nőt  úgy 
elénk  állítani,  mint  amilyen.  Vagy  angyal  az, 
vagy  ördög,  de  mindig  felső  lén}*,  pedig  még 
kivételes  nő  is  mily  kevés  van,  mindenesetre 
kevesebb,  mint  amennyi  hősnőt  a regények 
ezreiben  találunk. 

Mutassuk  be  már  most  vázlatosan  a re- 
gény történetét: 

Az  arisztokrata  lány  gr.  Perlaky  Lea  és 


‘25.  SZÁM 


KOSZORÚ 


399 


a polgári  (nem  is  igen  tisztességes)  családból 
származott  Benzon  Fánni  már  a zárdában 
vetekednek  egymással,  — ép  oly  helyzet, 
mint  a Vasgyárosban,  azzal  a különbséggel, 
hogy  itt  még  élesebb  lesz  a harcz  egy  fiatal 
ember  Mario,  jelenléte  folytán,  akibe  mind  a 
ketten  szerelmesek.  — Mario  Lea  grófnő  szép- 
sége előtt  hódol.  Ez  az  ifjú  a zárdában  szii-, 
letett  valami  szegény  asszonytól,  aki  a kapu 
előtt  összerogyott  és  a szülés  után  meghalt, 
csak  azt  az  óhaját  fejezhetve  ki,  hogy  Ma- 
rionak  kereszteljék.  A főnöknő  a gyermeket 
úgyszólván  magához  fogadta,  sőt  halála  után 
egész  vagyonát  ráhagyta,  mely  épen  elég 
volt  tanulmányai  befejezésére.  — Az  első 
fejezetek  még  a zárdában  játszanak,  az  utolsó 
estén,  a mit  Lea  a zárdában  tölt,  mielőtt 
kilépne  a nagyvilágba,  mint  Perlaky  Artúr  gr. 
jegyese.  Néhány  párbeszédnek  leszünk  tanúi 
Mario  és  Lea  között;  a dialógok  az  ifjú 
szenvedélyes  szerelmét,  a lánynak  pedig  jó- 
formán szívtelen  gőgjét  árulják  el.  Búcsűjok 
alkalmával  Lea  a szegény  ifjút  annyira  meg- 
sérti, hogy  ez  teljesen  lemond  róla  és  sok 
boldogságot  kíván  házasságához.  Később  Lea 
öntudatára  ébredve  annak,  hogy  Mariot  sze- 
reti, az  eljegyzést  folyton  halasztja,  ámbár 
az  ifjú  sohasem  közeledik  hozzá,  sőt  Benzo- 
néknál,  akik  megvették  a Párkányiékkal 
szomszéd  birtokot  — ép  úgy,  mint  a Vas- 
gyárosban — a házi  barát  szerepét  játssza. 
Fánni  anyja  megkínálja  Mariót  leánya  ke- 
zével, de  Mario  visszautasítja,  mert  csak  egy 
nőt  szerethet.  Ennek  daczára  később,  mikor 
Lea  találkozást  erőszakol  és  a ]egföi;óbb  sze- 
relmi nyilatkozatokat  váltja  vele,  megígérvén, 
hogy  daczára  alacsony  születésének,  kész  ne- 
jévé lenni,  Mario  csak  szánalmat  érez  és 
mikor  Párisba  utazik  tanulmányai  befejezésére 
az  időközben  Perlaky  Arthur  grófnévá  lett 
Benzon  Fánninak  válik  szeretőjévé.  A há- 
lóból nem  is  szabadulna  ki,  ha  az  igazi  an- 
gyallá változott  Lea  és  a gonosz  szirén 
közt  folyó  párbeszédet  meg  nem  lesné  vélet- 
lenül, melyben  szeretője  gonoszságát  és  je- 
gyese égi  jóságát  oly  világosan  szemlélheti, 
hogy  őrültnek  lehetne  tartani,  ha  pillanatig 
is  habozna.  E változatos  történetbe  még  bele 
játszik  az  említett  születési  kérdés,  mely  sok 
kutatás  és  bonyodalom  után  úgy  fejük  ki, 
hogy  Mario  nem  is  « porban  született*,  mert 
Párkányiné  testvérbátyjának  törvényes  fia. 

A regény  kétségkívül  érdekesen  van 


megírva  és  fordulatokban  gazdag.  A színdus 
nyelvezet  és  költői  gondolatok  lebilincselik 
az  olvasót;  a konczepczió  pedig  oly  erős, 
hogy  ne  mondjam  merész,  hogy  valósággal 
dicséretére  válik  az  írónőnek  és  az  Írónők- 
nek, akikről  egyáltalán  — bár  méltatlanul  — 
azt  szokták  mondani,  hogy  a mese  fűzésében 

gyengék.  (M.) 

* 

“Apró-cseprö  históriák*  ezim  alatt  hirdet  előfi- 
zetési felhívást  Síkor  Margit  a jeles  tehetséges  írónő 
j egy  kötetnyi  kisebb  elbeszéléseire.  Előfizetési  ár  fűzve 
2 frt,  kötésben  3 írt  20  kr.,  s Aigner  Lajos  kiadó 
hivatalába  küldendő  az  összeg.  Lapunk  mai  száma  ér- 
dekes rajzot  közöl  a gyorsan  hírre  vergődött  fiatal 
Írónőtől,  kinek  említett  kötetét  ajánljuk  olvasóink 
pártfogásába. 

A gyapju-utczai  színház  legközelebbi  újdonsága 
bő  1 Szigeti  József  «Czigányprincz»  czirnű  3 felvonásos 
énekes  bohózatából  a szerepeket  már  kiosztották.  A 
czimszerepet  Blaha  Lujza  asszony  fogja  játszani;  je- 
lentékenyebb szerepeket  játszanak:  Kiss  Mihály,  Makó, 
Rónaszéki  és  Beődi. 

Híres  festmények  másolatai.  A közoktatásügyi 
minisztérium  megbízásából  a festészeti  mesteriskola  két 
fiatal  teh  tséges  növedéke  Kardos  Gyula  s Stettka  Gyula 
a napokban  külföldre  utaztak,  hogy  hírneves  mesterek 
műveiről  másolatokat  készítsenek  az  országos  képtár 
számára.  Kardos  a bécsi  Belvedere-ben  Rubens-festmé- 
nyékét  másol,  mig  Stettka  Drezdában  Tizian-nak  «Az 
áruló  vérdija*  («Zinsgro;chen»)  képet  fogja  lemásolni. 

Tennyson  lord  a híres  angol  költő  uj  történeti 
drámát  ir,  mely  «Becket»  czirnű  darabjának  lesz  a 
pendantja. 

Göthe  naplóját,  mely  1777-től  1832-ig  terjed, 
unokájának  hagyatékában  megtalálták. 

Két  könyv  fog  megjelenni  Jakab  Ödön  jeles  köl- 
tőnktől a jövő  ősz  elején.  Egyiket,  a «Marosszéki 
történetek*  czimii  uj  rajzfüzért,  melyhez  Gyárfás  Jenő 
készített  illusztrácziókat,  a Pallas  társulat  adja  ki. 
«H:mgok  az  ifjúságból*  czimii  költemény  kötetét  pedig 
Mehner  Vilmos. 

Liszt  Aachenben.  Az  ősz  mester,  ki  e hó  4-én 
Karlsruheben  jelen  volt  az  ottani  nagy  zeneünnepé- 
lyen  és  onnan  Antwerpenbe  utazott,  14-én  Aachenbe 
érkezett.  Itt  is  minden  oldalról  a leglelkesebb  hódo- 
latnyilvánitások  tárgya  volt : a városi  férfidalegyesület 
szerenádot,  a zenekar  pedig  nagy  hangversenyt  ren- 
dezett tiszteletére,  mely  utóbbin  csak  Liszt-féle  szer- 
zeményeket adtak  elő.  Aachenből  Liszt  Weimarba 
utazott. 


Szerkesztő  : Ábrányi  Emil.  — Kiadó  : Aigner  Lajos. 

Pallas  részvénytársaság  nyomdája. 

KOSZORÚ 


SZERKESZTŐSÉG 
II.  kér.,  Albrecht-út  8.  szám 


A PETÖFI-TÁRSASÁG  HETI  KÖZLÖNYE 


KIADÓHIVATAL 
IV.  kér.,  Váczi-utcza  1.  szám 


Előfizetési  ára:  Negyedévre  2 forint,  félévre  4 forint,  egész  évre  8 forint 


ENDRŐDI  SÁNDOR. 

Irta:  Palágyi  Menyhért. 

Endrődi  első  tekintetre  igen  hangulatos 
költőnek  tetszketik.  Egész  lényege  zsong. 
«Valamennyi  szellemhangja  van  a titkos  ter- 
mészetnek, mintha  szólna,  mintha  sirna»  az 
ö költészetében.  Zsong  nála  a fuvalom,  zson- 
ganak  a szelid  erdők,  susog,  zsong  a nádas, 
zsongnak  az  álomhangok,  zsong  a végtelen. 
Csobban  az  ismerős  tó  (a  Balaton)  habja  és 
a panaszos  vizek  síri  dalt  mormolnak.  Zenél 
az  erdő  bús  fuvalma,  zizegő  akáczok  álom- 
dalt suttognak : őszkor  zizzen,  zörren  ág, 
bokor,  lomb  . . . Szóval,  Endrődi  költészeté- 
ben sok  a csengés,  bongás,  a természeti 
hangok  utánzása.  Néha  az  éles  hangok  is  na- 
gyon besivitanak  verseibe.  így  például  hi- 
deg szivii  kedveséhez : Egy  bolygó  szellem 
besikogat  szobádnak  ablakán,  csuklik,  pana- 
szol, sir  és  felkaczag.  Vagy  a «Vasut»  czimű 
költeményben:  « Csattog,  dübörög,  sir  s bősz 
kedvvel  nagyokat  füttyén tve  süvit  át  a csil- 
lagtalan  űr  rengeteg  árnybirodalmán ».  Heine 
bizony  nem  ment  ennyire  a «Nordsee»  czik- 
lusban.  Általában  a természeti  hangok  után- 
zása még  nem  hangulatkeltő.  A hangulat 
finom  aetherként  hatja  át  a költeményt  és 
hangicsálás  által  nem  pótolható. 

Endrődi  legkiválóbb  költői  tulajdona  a 
festő  képzelet  (nem  a feltaláló,  mert  erről 
szó  sem  lehet).  Csakhogy  fantáziája  nagyon 
hullámzó.  A mi  belekerül:  ing,  leng,  lobog 
reng,  összefoly,  szétfoszlik,  mintha  a földön 
többé  semmi  szilárdan  álló  nem  volna.  Ingó- 
lengő sokaságot,  szétváló  egybeömlő  képe- 
ket lát;  kétes  alakok  lengenek  az  alig  csil- 
anó  ködruhában,  lebben  a szakadozó  ködvilág 
egy-egy  árnya  stb.  Végre  minden  hullani  és 
omlani  kezd.  Omlik  a fény,  a himpor,  ontja 
fényét  a sápadó  hold  és  habokra  tör  (kedve- 
sének) ágya  függönyén,  ontja  a száraz  ág  a 
zúzos  deret ; hull  a felhő  árnya  kedvesének 
fenséges  homlokára,  kihull  a fény  szivéből, 


hull  a nap  első  csókja  fáinak  sudarára,  (vi- 
harban) ragyogó  tajték  hull  a fekete  árny- 
ból stb. 

A hol  Endrődi  némileg  mértéket  tart, 
ott  nyelvének  sajátságos  (Hugóra  emlékez- 
tető) fény-árnyas  zománcza  van.  A költő 
ezt  a sajátosságát  túlságosan  dédelgeti  és 
modorossággá  fejleszti.  E modorosságot  a vég- 
letekig viszi  az  álom,  hab,  árnyék  és  fény 
szavakkal.  A bor  nála  viola-ködös  habbá  vé- 
konyul. Árny  vonul  át  a néma  éjnek  sugár- 
tavában és  folyik  szét  a halvány  hold  ezüst- 
jén; hite  fényével  öleli  kedvesének  árnyát 
stb.  A mit  átélt  csak  « árnyék  álma* ; ké- 
sőbb a kifejezést  megfordítva  használja:  mint 
«álom  árnya ».  A czifra  szavakat  össze-vissza 
kevergeti ; kifejezéseinek  sorrendje  akárhány- 
szor fölcserélhető,  mert  hiányzik  belőlük  a 
szervező  gondolat. 

A festésben  különben  helyenként  sok 
szépséget  fejt  ki.  A költői  kép  neki  főleg 
diszletlil  szolgál,  de  aztán  a díszleteket  túl- 
ságosan is  halmozza.  Gyakran  nem  is  képze- 
lete hullámzik,  csak  a cziczomázó  szavak 
lejtenek  föl  s alá.  Hogy  egy  képe  vagy  ha- 
sonlata valamely  eszmének  mélységébe  en- 
gedne bepillantást:  nem  igen  mondható.  A 
természet  szemlélete  egyáltalán  nem  ragadta 
meg  lelkének  mélyeit;  nincs  meg  közötte  s 
a természet  között  az  a szoros  kapcsolat, 
mely  őt  Vajdának  csak  tanítványává  is  te- 
hetné. Hiába  « csobog*  annyit  verseiben,  a 
Balatont  azért  nem  hódítja  meg.  A fény-ár- 
nyaló  szavakkal  is  hiába  játszik,  mert  a 
szív  fény-  és  árnyjátékának  kifejezése  nem 
pótolható  ingó-lengő  szavak  által. 

A hangzatos  szavak  özönén  nem  törhet 
át  a valódi  mély  érzés.  A gondolat  elpárolog, 
az  eszme  álomköddé  lesz,  vagy  hogy  magá- 
nak a költőnek  verseivel  éljek: 

Álom,  mely  ing-leng  nyomtalan, 

Alig  hogy  láttuk  vége  van. 

A sok  zsongásból  végre  is  kongás  lesz. 

A sok  cziczoma  és  arabeszk  elnyeli  a 
tartalmat.  A költő  egész  egyénisége  ködbe 
vész.  Hiányzik  az  a nyíltság  s határozottság 
(mintakép:  Petőfi),  mely  a sziveket  azonnal 
meghódítja.  Van  bizonyára  a «clairobscur»-nek 
sajátos  varázsa ; de  ez  a clair  obscur  End- 
rődinek  többnyire  csak  szavaiban  van  meg. 
A sejtelmesnek  helyébe  nála  az  elmosódott- 
ság  és  homály  lép.  Érzelmei  általában  bá- 
gyadtak, szétfolyók,  reszketegek. 

Szerelmi  költészetének  alaphangja  a 
«Késő»  czitnü  versben  rezdül  meg  és  e vágy- 
ban sarkall: 

Oh  találkoztam  volna  véled 
Az  első  sugaras  hajnalba! 

Teljesebb  megértésére,  még  a következő  vers- 
szakot idézem : 

Nem  jöttünk  össze  szép  hajnalban, 

Sem  tavaszodnak  szelid  alkonyán  — 

De  találkoztunk  hideg  őszszel, 

Fénylő  kikelet  s égő  nyár  után; 

Többé  virág  se  nyit  a réten, 

Lomb  nem  susog,  madár  se  zeng  a fán 
S te  állsz  csüggedten  múltadért  zokogva, 

Én  tavaszommal  hervadttá  tarolva. 

Tehát  mindketten  az  ifjúság  tavaszán  túl 
vannak.  A kedves  hideg  marad  és  a költő 
sok-sok  szerelmi  verse  tele  van  bú,  epedés, 
esdeklés  és  vívódással.  A pygmalioni  hang, 
mely  a versek  egy  részében  uralkodik,  Schil- 
lerre, a szépség  hervadásának  siratása  Vaj- 
dára emlékeztet.  A családi  költészetnek  — 
mely  csak  nehány  vers  által  van  képviselve 
— kiváló  darabja:  «Dal  a hétköznapokról*. 

Endrődi  apró  szerelmi  hangulatdalai 
(Tücsökdalok)  általában  gyenge  Heine-után- 
zatok.  Van  azonban  nehány  sikerült  hangulat- 
verse, mint  pl.  «Könytől  ázik»,  «Szabadon», 
«Dalok»  (I)  és  kivált  «Hangulatok»  (I)  (egé- 
szen Petöfi-manier). 

Az  erősebb  szenvedély  és  a valódi  hév 
hiányzik  Endrődi  költészetéből.  E ketyett 
feltalálható  a vágyakból  és  a képzelet  fel- 
zajlásából  támadó  felien  gzés,  mety  azonban 
többnyire  tárgytalan.  Patketikus  költeménj’ei 
között  legsikerültebbek  azok,  melyekben  sza- 
badság-vágya tükröződik.  Különös  fölemlitést 
érdemel  «Petöfi»  ódájának  néhány  erős  len- 
dületű tiszta  szép  strófája  (4,  7,  8),  melyek 
az  olvasót  azonnal  megkapják.  Ide  iktatom 
a 7-dik  versszakot. 


S röpültek,  szálltak  a dalok  tovább, 

Velők  a bűvölet  mosolygva,  áldva. 

A nemzet,  mint  tükörben  önmagát 
Először  tisztán  e dalokba  látta. 

S e nemzetet  az  ámuló  világ 
Ezekből  szerété  meg  és  csodálta  . . . 
így  hódította  meg  e szent  sereg 
E hont,  a nagy  világot,  az  eget ! 

A következő  versszak  még  jobban  emelke- 
dik, de  már  az  idézett  is  mutatja,  hogy  End- 
rődi tud  szabadulni  borzasztó  modorosságá- 
tól, hogy  az  nincs  leikéhez  nőve;  sőt  bizonyítja, 
hogy  egyszerűségre  törekedve,  eszméinek  egé- 
szen világos,  szabatos,  élesen  határozott  ki- 
fejezést adhatna,  De  ő jobb  szereti  a sugár- 
omlásokkal és  habmorajlásokkal  való  hiú 
játékot,  mert  az  neki  költőinek  tetszik. 

Hazafias  versei  vajmi  gyengécskék,  nem- 
csak hogy  költészet  nincs  bennök,  de  még 
tendencziájuk  sincs ; üres  ellenzéki  rhetori- 
kából  állanak.  Elég  felhozni  jellemzőül  ezt  a 
szörnyű  prózát : 

Nincs  becsület!  Az  erkölcs:  nevetség!  A 
Jellem  pusztulóba ! 

Es  a két  sor  a « Jelenés*  (Emlékezés  Deák 
Ferencz)  czimü  versből  van  véve.  Mellékesen 
megjegyzem,  hogy  a haza  bölcse  óriási  árny- 
ként vívódva  jelen  meg  a költőnek.  Borongva 
tekint  széjjel,  mialatt  szent  sírjának  rideg 
orma  fénylik. 

Legerősebb  talán  Endrődinek  humoros 
és  szatirikus  vénája;  kár  hogy  ezt  gyakrab- 
ban nem  buzogtatja.  Exotikus  színezetű  gan- 
gesi  verseinek  értékéből  keveset  von  le, 
hogy  némileg  Heinera  támaszkodnak.  Kitűn- 
nek a furcsa  fordulatok,  a képzelet  ugrásai 
és  a költő  saját  idealizmusa  ellen  irányuló 
ironikus  él  által.  <Délsziget»,  «India»,  «Áb- 
ránd  nélkül*,  «Az  ördög  és  a gazda*  End- 
drődi  költészetének  kiválóan  becses  darabjai. 
Van  egy-két  szebb  románcz-szerü  verse  is, 
de  ebben  a fajban  még  nem  tudott  elég  ön- 
állóságra vergődni. 

Endrődi  ama  költői  gárdába  tartozik, 
mely  lyránkban  az  európaias  műveltséget  (oly- 
kor francziáskodó  és  heineizáló  szellemessé- 
get') képviseli.  Költészetének  jellemző  vo- 
násait következőkép  foglalhatjuk  egybe : 
Endrődi  kiváló  tulajdona  a (romantikus)  fes- 
tői képzelet,  mely  nyelvének  sok  szépséget 
kölcsönöz,  de  egyszersmind  végletes  modoros- 
ságba sülyeszti  és  a szervetlenül  összehányt 

díszletek  által  fedi  el  az  eszmei  tartalom 
fog}ratékosságát.  Az  érzelem  bágyadt,  elmo- 
sódott, ritkán  közvetlen,  hév  és  szenvedély 
hiányzik,  helyettök  felzajló,  gyakran  tárgy- 
talan fellengzés.  Legtöbb  erő  és  önállóság  a 
humorban  és  szatírában  nyilvánul.  Általában 
Endrődi  költészetében  sok  felöl  kölcsönzött 
hang  (Hugó,  Heine,  Schiller,  Petőfi,  Vajda), 
csendül  meg ; egész  költői  egyénisége  hatá- 
rozatlan, szétfolyó,  ingatag.  Legfőbb  érdeme, 
hogy  a nyelvet  szépségekben  gazdagította. 


HÁRI  JÁNOS  ILIÁSZA. 

Irta:  Seress  Imre. 

(Folyt.) 

II.  ENEK. 

Éj  vala  a földön,  valamint  az  égben, 

Istenek,  istennők  már  aludtak  régen. 

Nagy  Zeusz  nem  tudta  csak  szemét  lehúnyni, 
Hasztalan  igyekvők  párnák  közé  bújni. 

Nem  volt  maradása  a függönyös  ágyban, 

S eltűnődve  sétált  a hálószobában. 

Meghányta,  vetette  : hogyan  és  mi  képen 
Kezdje  meg  boszuját  majd  a görög  népen. 

Most  eszébe  villant  a csalóka  Alom, 

Mely  ott  játszadozott  Hérével  az  ágyon. 
Parancsolta  néki,  hogy  álljon  elébe, 

Suttogva  néhány  szót  parancsolt  fülébe. 

.S  a csalóka  Álom  mint  vihar  elröppent, 
Agamemnon  király  ágya  fölé  szökkent. 

Ráü  t két  szemére,  mélyen  elaltatta, 

Ezen  álmot  aztán  vele  álmodtatta  : 

Trójai  vár  mellett  utszéli  mocsárban 
Szép  kihízott  malacz  fíirödött  a sárban. 

Édesen  röfögvén,  magát  jól  érezte, 

Társaira  boldog  szemeket  mereszte. 

S ím,  a kanászgyerek,  hogy  zavarja  élvét, 
Megdobta  kavicscsal  érző  orra  szélét ! 

S bár  ne  tette  volna,  fölugrott  a disznó, 

Vissza  nem  tarthatta  se  szitok,  se  szép  szó; 
Kilencz  nap  és  éjjel  még  csak  meg  sem  állott, 

S megkerülte  épen  a kerek  világot. 

Mert  odajött  vissza,  honnét  elindúla, 

Megörült  a kanász,  hogy  meglátta  újra! 

De  soká  nem  örült,  sőt  holtra  ijjedett, 

Libanyáj  közé  a malacz  keveredett. 

S bár  sietett  mentni  fütykössel  a kondás, 
Beteljesült  rajta  a görög  közmondás: 

Hogy  sok  lúd  disznót  győz!  Elpusztult  a malacz 
Tele  vérrel,  zsírral  lön  a csatapiacz. 

Fölriadott  ekkor  a király  fektéből, 

A csalóka  Álom  elillant  szeméről. 

Pirosult  az  ég  is,  itt  vala  a reggel, 

Jelentős  álmából  semmit  sem  feledt  el. 

Görögök  vezérit  gyűlésbe  hivatta, 

Csodás  látomását  tudtul  nekik  adta. 


No  most  öreg  Kályhás,  ha  vagy  igaz  látnok, 
Fejtsd  meg  e látomást,  mert  én  csudát  látok. 

És  százszor,  ezerszer  hangoztatom  újra: 

Kell,  hogy  a dologban  legyen  isten  ujja! 

Nem  is  késlekedett  egy  perczet  se  Kályhás, 
Bámuló  ajkáról  hangzott  e kiáltás : 

Nagy  igazad  vagyon  felséges  királyom, 

Isten  ujja  van  itt,  magam  is  úgy  látom. 

Teszem  is  parancsod,  pillantást  se  késve, 
lm  ! a látomásnak  ez  a megfejtése : 

A kihízott  malacz  nagy  öröm,  vendégség, 
Tróját  jelenti  ez,  mely  disznó  egy  népség  ! 

S higyjétek  görögök,  mi  vagyunk  a libák 
Okozunk  Trójának  még  ma  sok  galibát. 

S mivelhogy  a disznót  ép  tizedik  napon 
Győzték  le  a ludak:  csak  azt  jósolhatom  : 

Hogy  ez  esztendőben  még  elpusztul  Trója, 

Az  isten  se  veszi  e csapást  le  róla  ! 

Szólt  vala  s bámultak  görögök  vezéri, 

Ilyet  Agamemnon  sohse  mert  remélni! 

Öreg  Kályhás  felé  kegyesen  bólintott, 

Sőt  nyomott  markába  egy  tizes  forintot. 
Generálissait  meghitta  magához, 

Vén  Nesztor  őrmestert  szintén  lakomához. 
Királyi  is  volt  és  fölséges  az  ebéd, 

Jóllaktak  a hősök,  s itták  a hegy  levét. 

De  pontosan  Nesztor,  az  őrmester  végül 
Aranyos  óráját  kihúzta  zsebéből. 

Julius  Caesartól  azt  egykoron  kapta. 

Százasért  már  kérték,  de  oda  nem  adta! 

Belső  aranylapján  szép  kicsinyke  fénykép 
Mutatta  nagy  Caesar  generális  képét, 
öehéz  aranylánczon  vén  Nesztor  hordozta, 
Ezzel  pedig  Árpád  megaiándékozta, 

Mikor  száz  törökkel  viaskodott  maga, 

Pedig  újoncz  volt  még  akkor  és  csak  baka! 

Fölugrott  a vén  hős,  megnézte  hány  óra, 
így  beszélt  azután  a királyhoz  szólva : 

Felséges  barátom,  tyhii  csak  mostan  látom, 
Hogy  két  óra  elmúlt,  sőt  nemsoká  három  ! 

Föl  harczra  teliátlan,  ne  is  legyen  vége, 

Mig  nem  lobog  zászlónk  Trója  tetejébe ! 

Szólt  vala  s a hősök  szanaszéjjel  mentek, 
Állított  a király  aztán  csatarendet. 

Gyanta!  adj  vonómnak  bájt  és  ékességet, 

Hogy  elszámlálhassam  a végtelen  népet; 

Hogy  miként  még  3enki  énekeljem  ezt  meg. 
Ugyanolyan  rendben,  a mint  következtek. 

Sok,  kitűnő  népség,  mindannyia  bátor, 

Vala  ott,  a földnek  minden  országából. 

Görög,  római  nép,  magyar,  osztrák,  német, 
Faranczia,  spanyol,  olasz,  angol  népek. 
Turbános  törökök,  és  muszka  kozákok, 

Perzsák,  arabusok,  és  számtalan  mások. 
Küzdtenek  vitézül  már  kilencz  év  óta. 

Mert  tündér  Ilonkát  Páris  elrabolta. 

És  nagy  vala  e bűn,  nemzetközi  vétek, 

Boszulni  Menelaust  meg  kelle,  a férjet. 
Mindnyájan,  összesen,  annyiféle  nemzet 
Trójai  vár  előtt  csak  egy  népet  tettek : 
Görögöknek  népét,  achájok  másképen, 

Egy  a másnak  nyelvét  eltanulta  régen. 
Agamemnon  király  volt  feje  a népnek, 

Válogatott  hősök  körötte,  s vitézek. 

Sok  királyfi,  herczeg,  gróf,  bár-ó  és  nemes, 
Nagy  hires  nevüket  jegyezni  érdemes. 

Zengj  tehát  hegedűm,  számláld  elé  őket, 

Hogy  soká  ne  tartson,  csak  a kitűnőket. 

Lokrisi  gróf  Ajas  nyitá  meg  a rendet, 
Olaszhon  vitézi  ő utána  mentek. 

Nyalka  legény  volt  ő,  szép  szőke  bajuszszal, 
Párbaja  volt  néki  már  valami  huszszal. 

Ellene  Olaszhon  valamennyi  férje, 
Összeesküdött  volt  törvén  életére; 

S bizony  el  is  csípik,  hahogy  nem  menekül, 

El  is  menekült  ő,  ámde  nem  egyedül. 
Háromszáz  olasz  hős  állott  melléje  még, 
Trójáig  az  utat  gyalog  ők  megtevék. 

Csak  Achillesz  János  volt,  ki  túltett  rajta, 
Mert  több  párbaja  volt,  és  szebb  is  a bajsza, 
Hős  oláhok  után  francziák  jövének, 

Vallák  pedig  ezek  szint’  Ajast  vezérnek ; 

De  nem  vala  ez  gróf,  hanem  csupán  báró, 

Sem  nem  volt  amazzal  rokonságban  álló. 
Játékszere  lándsa,  hét,  nyolez,  kilencz  mázsa, 
Ezen  tekintetben  nem  is  vala  mássa. 

Csak  Achillesz  mellett  elhomályosodott, 

Mert  dárdája  ennek  harmincz  mázsát  nyomott. 
Farancziák  népét  a spanyol  követte, 

Herczeg  Agapénor,  ki  őket  vezette. 

Büszke  volt  nevére,  mely  vala  ősrégi 
Többek  közt  Nagy  Sándor  öreg  apja  néki, 

De  családja  fáját  még  messzebbre  vitte, 

Hogy  Noé  az  őse,  ő maga  is  hitte. 

Legkülömb  is  volt  ő származásra  nézve, 

Vala  azonkívül  iszonyú  sok  pénze. 

Csak  Achilles  vitte  messzebre  el  nevét, 

Sőt  pénze  is  több  volt,  annyi  mint  a szemét ! 

Spanyoloknak  népét  követé  a muszka, 
Furfangos  Ulysses  őket  ide  hozta. 

Hozzája  hasonló  nem  volt  ravasz  elme, 
Rászedte  voln’  még  a rókát  is  ő kelme. 
Beszélt  a világnak  valamennyi  nyelvén, 
Tudott  hallgatni  is,  titkot  tartni  kellvén, 
Diplomata  volt  ő,  röviden,  egy  szóval, 

Be  is  vette  Tróját  a hires  falóval. 

Estveiig  reggeltől  elbeszélt,  úgy  győzte, 

Csak  is  Achillesz  volt,  ki  néha  lefőzte. 
Ángliusok  népét  Idomenes  hozta, 

Száz  olyan  hajóval,  mely  volt  pánczélozva. 
Lövésbe  mindnyáját  fölül  múlta  jóval. 

Verebet  röptében  ő lelőtt  golyóval. 

Csak  Achillesz  János  állt  mégis  előtte, 
Golyóval  ez  még  a legyet  is  lelőtte ! 

Magyarok  vitézi  következtek  eztán, 

Volt  pedig  vezérük  Diomédesz  Están. 

Se  gyalog,  se  hajón,  lóháton  jöttek  ők. 

Rövid  hét  nap  alatt  álltak  Trója  előtt. 

Vitéz  Diomédesz  volt  ott  majd  legelső, 
Legnagyobb  leventék  voltának  Achill,  s ő, 
Hogy  ki  az  erősebb,  százszor  próbálgatták, 
De  egymást  a földhöz  soha  nem  vághatták. 

Protesilaus  jött  most,  vitéz  német  herczeg, 
Egyetlen  hibája,  hogy  mód  nélkül  henczeg, 
Hires  vala  arról,  hogy  félkarra  öltve 
Egy  egész  akó  sört  a torkába  tölte. 


Versenyre  is  egykor  mindnyáját  kihitta, 

Ámde  hős  Achilles  asztal  alá  itta ! 

Prothoos  utána  lépdelt  gyalog  szerrel, 

Római  hőssel  ő jött  ötven  ezerrel. 

Vala  pedig  ennek  legnagy-obb  tenyere, 

Siket  lön,  kit  egykor  nyakon  ütött  vele. 

De  őt  is  Achilles  felülmúlta  sokkal, 

S úgy  nyakon  teremtő,  hogy  meghalt  azonnal. 

Thoas  basa  jött  most,  törökök  vezére, 

Felesége  nem  volt  több  ötvennél  véle, 

Kebelén  őrizte,  mint  szeme  világát, 

Mohamed  próféta  három  száll  szakálát. 

De  Achilles  János  első  vala  itt  is, 

Nála  volt  Zeustól  egy  tubákos  pixis. 

Herczeg  Philokletesz,  a nagyhírű  lövő 
Lett  volna  közvetlen  az  utána  jövő. 

Fia  svéd  királynak,  délezeg  egy  levente, 

Senkin  úgy  nem  állott  a bársonyos  mente. 

Hajh,  de  nem  vala  már  a harezolók  között, 

Egy  hete,  hogy  a más  világra  költözött. 

A bort  szerette  ő,  ez  is  vitte  sirba, 

Hogy?  Egy  régi  könyvben  igy  vagyon  megírva: 
Harcz  után  ő egykor  nyári  délutánon 
Lehevert  a fűre,  s ott  elnyomta  álom. 

Ekkor  pipacsnál  is  pirosabb  orrára 
Örvendő  dongással  kis  méhecske  szállá, 

S mert  nem  talált  benne  mézet  mint  remélte, 
Belészúrt  bosszúból,  bár  megszakadt  élte. 
Philokletesz  orra,  oh  mért  is  vakarta! 

Másnapra  nagyobb  lett,  mint  vastag  uborka. 
Doktorok  fejüket  most  összeütötték, 

De  egy  értelemben  végül  kisütötték: 

Le  kell  vágni  orrát,  nincs  más  mi  megmentse. 

Még  igy  is  ha  megél,  különös  szerencse ! 

De  hős  Philokletesz,  nem  hiába  herczeg, 

Meghalt  inkább,  mint  élt  orr  nélkül  egy  perczet 
Görögök  vitézi,  más  néven  achájok 
Eztán  következtek,  s gyönyör  nézni  rájok, 
Agamemnon  király  saját  katonái, 

Herczegi  Menelauszt  is  közöttük  látni. 

Miként  Kinizsi,  ez  harczola  két  karddal, 

Barna  szemeiben  villámló  haraggal. 

Sokakat  nézése  is  úgy  megijesztett, 

Hogy  kőszoborképen  megálltának  veszteg ; 
Tehetetlen  várták  mig  lecsapott  kardja, 

S hogy  magukhoz  tértek,  már  meg  voltak  halva 
De  könnyebb  volt  ennél  Achill  szemjárása, 

Bőszül  ó haragra  való  gyuladása. 

Megtörtént  nem  egyszer  a harcznak  hevébe’, 

Egy  trójai  huszár  ha  került  elébe, 

Bősz  tekintetétől  annyira  elszörnyedt, 

Hogy  lovastul  együtt  halt  azonnal  szörnyet! 

Herczeg  Achill  János  ekkor  következett 
Volna,  de  nem  jött  ő,  sem  véle  a csehek, 

Sem  serege  élén  a hires  cseh  banda, 

Visszatartá  őket  Achilles  parancsa. 

Hej  pedig  ha  fújták  a Rákóczy  marsot, 
Görögöknek  népe  mint  oroszlán  harczolt ! 

Oh  de  ha  mindnyáját,  kik  kitűnők  voltak 
Meg  akarnám  zengni,  kész  nem  lennék  holnap 
Ott  volt  Meriónesz,  Polypőtesz  Mihály, 

Vitéz  Eumelosz.  maga  a gót  király. 

Azután  Teukrosz,  Eurypylos  Jóska, 

Feleségét  a ki  magával  elhozta. 

Nireusz  legvégül,  maga  a tatár  khán, 

Jaj  dehogy  legvégül  ! Volt  ott  még  akárhány! 
Hogy  nagyot  ne  mondjak,  vala  ott  legalább 
Egy  millió  harczos,  szám  ez  az  angyalát ! 

Hát  trójaiak  közt  hiába  is  nézem, 

Szétjártatva  szemem  a sok  szép  vitézen, 

Ki  vala  legelső?  Voltak  biz  ott  százan, 

Görögök  Dépénél  nem  kevesebb  számban. 

De  valamennyi  közt  első  volt  ott  Paris, 

Fia  Priamosznak,  híres  generális 
Tündérszép  Ilonkát  hogy  először  látta, 

Menelausz  férjével  egy  párisi  bálba’, 

Beléje  bolondult,  menten  elszöktette, 

Priamosz  apjához  Trójába  vezette. 

Hejh  sokáig  folyt  harcz  e szép  asszonykáért, 

De  nevetett  Páris,  tőle  bizony  ráért. 

Állt  mellette  Hektor,  nagyhírű  kutyája, 

Okos  újfundlandi,  gyönyör  nézni  rája. 

Szeme  mint  pokoltüz,  és  szőre  volt  fényes, 

Csontot  meg  nem  rágott,  mert  gyomra  volt  kényes. 
Bundája  fekete,  egy  csöppet  se  tarka, 

A földet  söpörte  gyönyörű  szép  farka. 

Hogy  ördög  van  benne,  gondolák  a népek, 

S hol  lehetett,  bizony  utjából  kitértek 
Kard,  lándzsa  nem  érte,  golyó  eltévesztő, 

Görögök  vitézit  sokszor  megijesztő. 

Jó  Aeneasz  herczeg  szintén  nagy  hős  vala, 

Egy -kétszáz  göröggel  kiállott  egymaga. 

Anyja  volt  szép  Vénusz,  folyt  hát  benne  jó  vér, 
Gyönyörűn  a dolgot  igy  irja  le  Hómér  : 

Apja,  vén  Anchises  még  jogász  korában 
Legszebb  legény  vala  széles  e világban. 

Hfis  ligeten  egykor  mély  álom  elnyomta, 

S szép  Vénusz  az  égből  igy  megpillantotta. 

Mert  nem  látta  senki,  lerepült  melléje, 

Tekintett  pajzánul  fölnyiló  szemébe. 

S átölelték  egymást,  kábulat  volt  rajtuk, 
Összeforrott  csókban  vágyakodó  ajkuk. 

De  halandó  csóktul  szép  Vénusz  elájult, 

Megijedt  Anchises,  eleinte  bámult. 

Uj  csókokkal  aztán  uj  életre  hozta, 

Meg  is  lett  eszétől  nagyon  hamar  fosztva. 
Háromnegyed  év  múlt  el  ezután  épen, 

Szép  Vénuszt.  Anchises  elfeledte  régen. 

Meg  is  házasodott,  herczegasszonyt  vett  el, 

S ép  enyelgett  véle  a nász  után  reggel : 
lm  az  ablakon  át  berepül  egy  gólya, 

Szájában  gyönyörű,  hófehér  kis  pólya! 

Anchises  szivére  kő  ült,  ezer  mázsa. 

Pólyában  a gyerek  volt  szakasztott  mása! 

Mit  tegyen,  mit  szóljon,  hova  legyen  már  most? 

Az  asszonynak  mindez  napnál  is  világosb ! 

Csúnya  pörpatvarnak  soha  nem  lett  vége, 

De  megkeresztelték  valahogyan  végre: 

Neve  Aeueász  lett,  isteni  szép  kölyök, 

Uralkodott  később  rómaiak  fölött. 

Amott  Hyppothoosz,  és  Pyleosz  jöttek, 

Érdemes  ezekről  szólni  kicsit  többet. 

Gróf  Teutamosznak  fia  mind  a kettő, 

De  vérszerint  nem  volt  származásuk  ettől, 
ügy  találta  őket  csecsemő  korukban 
Fekve  egymás  mellett,  vad  oroszlánlyukban. 


Gróf  Teutamosznak  elállt  s/eme,  szája, 

S bőszen  az  oroszlán  tekintett  reája. 

De  végre  azután  magát  megemberlé, 

Jó  dupla  puskáját  a vadra  szögedé. 

Ekkor  az  oroszlán  állt  vala  két  lábra, 

S emberi  beszéddel  igy  förmedett  rája: 

«Tedd  le  a puskádat,  Teutamosz,  ne  czélozz, 
Ellenem  golyó,  kard  úgy  se  vezet  czélhoz ! 
Húsz  tavasz  virágát  ha  majd  elhullatja, 

Ez  ikreknek  akkor  lehetsz  édesatyja !» 

Teutamosz  szive,  háta  összeborzadt, 

Haza  vette  útját,  lépve  nagyot,  hosszat. 

És  a nőoroszlán  fölnevelő  őket, 

De  el  is  eresztő  mikoron  felnőttek. 

Gróf  Teutamoszhoz  ekép  eljutottak, 

És  nem  is  hiába  arszlántejet  szoptak: 

Mint  az  oroszláné  vala  kinézésük, 

Lány,  menyecske,  asszony  bolondult  beléjük. 
Örökifjan  ketten  öltenek  sokáig, 

Ellepték  a földet  számos  unokáik  : 
Arszlánoknak  hívják  manap  is  még  őket, 
Bolonditják  most  is  székiben  a nőket. 

Szarpedon  Pál  herczeg  híres  származású, 
Görögökre  ő volt  rettentő  hatású. 

Mert  ifjú  korában  egyik  szeretője, 

(Kinek  fiacskája  is  született  tőle), 

S kit  hagyott  fakőpnél,  e miatt  őrjöngött, 

S egy  üveg  vitriolt  szeme  közé  öntött. 

Az  egyik  szemére  többé  nem  is  látott, 
Csontjáig  arczárói  hús  és  bőr  lemállott. 

Egy  élő  halálfőt  mutatott  orczája, 

Görögök  nem  mertek  még  nézni  se  rája  ! 

Ott  vala  Pandarosz,  legkiresebb  lövő, 
Sántalábú  Dóion,  kitűnő  cselszövő. 

Ott  Adratosz  Péter,  Amphiosz  Pál  grófok, 
Kikre  gyászos  halált  jósoltak  a jósok 
Trójai  vár  előtt,  mikoron  születtek, 

De  ők  mind  a ketten  már  akkor  nevettek  ! 
(Folyt,  köv.) 


EGY  TÁVIRAT. 

— Irta : Síkor  Margit.  — 

(Folyt,  s vége.) 

Szórakozottan  olvasgatjaa  jegyzőkönyvet. 

«Decz.  5-én:  Lajos  mindenáron  hozatni 
akar  magának  egy,  a hirlapokban  hirdetett 
orvosságot,  melyet  megakar  kisérteni,  mert 
gyógyulást  remél  tőle.  — En  nem  hiszek 
benne,  mert  hisz  tiz  év  óta  mindig  hozat 
újabb  és  újabb  szereket  s egyik  sem  használ; 
csak  a vagyont  segítenek  fölemészteni.  — 
mit  csináljak,  nem  tagadhatom  meg  tőle,  úgy 
hisz  benne  szegény  és  a hit  félgyógyulás. 
Nincs  rá  pénzem,  mert  10  forint.  Eladom 
bordeaux  selyem  ruhámat. 

Január  20.  — Lajos  dinnyét  szeretne 
enni.  Annyira  vágyódik  utánna,  mint  egy 

makacs  gyermek.  Azt,  képzeli,  az  meggyó- 
gyítja, annyira  jól  fog  neki  esni.  Három  nap 
óta  ingerült,  izgatott,  mert  nem  teszem  meg 
kívánságát.  — Félek,  hogy  megárt  neki  ez 
a nagy  felindulás. 

Január  25.  Lajos  sokkal  betegebb,  mint 
volt.  Ingerültségében  majdnem  megfojtott  ma, 
azt  mondja  szívtelen,  rossz  lelkű  teremtés 
vagyok.  — Istenem!  Istenem!  talán  az  én 
daczos  ellenkezésem  az  oka,  hogy  ennyire 
magánkívül  van  a beteg ! Megvettem  a 
dinnyét. 

Márcz.  1.  Házbért,  mészárost,  péket, 
tejhiordó -asszonyt  kifizettem.  Eladtam  arany 
órámat  és  gyémánt  keresztemet.  Ezek  voltak 
utolsó  ékszereim ». 

Beteszi  egy  fájó  sóhajtással  a könyvet, 
és  tenyerébe  hajtja  nehéz,  gondteljes  fejét. 

Csak  egy  nagy  légy  zümmögött  körü- 
lötte, és  a beteg  szakgatott,  hörgő  lélekzet- 
vétele  volt  hallható;  másként  nagy  csendes- 
ség volt  a kis  lakásban. 

Ez  a hangtalan  magányosság,  ez  a mély 
csend  elringatta  az  ő lelke  háborgását  is 
lassankint,  és  tehetetlenül  csüggesztette  le 
kézéit  s fáradt  feje  hátra  hanyatlott  a ma- 
gas szék  támlájára. 

A leáldozó  napnak  egy  sugara  utat 
tört  magának  ide,  ebbe  a kis  udvari  szobába, 
és  megpihent  a szép,  nemes  vonásu  arcz  fe- 
hér márványán,  melyre  aranyos  árnyékot  ve- 
tett a lehunyt  szemhéj  hosszú  pillája.  A fe- 
» kete  ruha  lenge  csipkéje  meg-meglebbent 
keblén,  mintha  égő  vulkánt  takarna. 

Ah,  ha  jönne  az  a távirat!  Előre  is 
tudja  a tartalmát,  előre  is  sir  örömében  rajta. 
Ha  az  jön,  másnap  vagy  harmadnap  itt  lesz 
fia  is,  itt  dobog  az  az  édes  szív  az  ő sokat 
szenvedett  keblén.  Hogyan  meg  fogják  egy- 
mást vigasztalni!  Gyula  kifizeti  az  adóssá- 
got, oh  igen ! Ígérte,  hogy  pénzt  fog  terem- 
teni bárhonnan  is,  akármi  áron ! — s elviszi 
őket  abba  a csendes,  virágillatos  kis  faluba, 
ahol  nem  fogja  őket  többé  senki  sérteni,  gú- 
nyolni a szegénységükért,  a szerencsétlen- 
ségért, meg  őket  érte,  ahol  csak  megelégedés, 

boldogság,  bizalom  honol  közöttük 

A sápadt,  hervadt  ajkak  köré  egy  jóleső 
édes  mosoly  lopja  magát ; lelke  önfeledten 
engedi  át  magát  az  álmodozásnak  és  a csa- 
lóka, biztató  remények  szivébe  újabb  erőt 
adnak  a további  küzdésre 

Valaki  halkan  megkopogtatja  az  abla- 


kot. Ijedten  pillant  fel  merengéséből,  de  nem 
akar  hinni  saját  szemeinek  Nem,  ez  lehetet- 
lenség! Ez  talán  csak  álom,  folytatása  annak 
az  édes,  üdvözítő  ábrándnak,  a melybe  előbb 
himbálódzott  képzelete  a remény  egy  arany 
sugarán ; nem,  ez  nem  lehet  való ! 

De  a sürgöny-kihordó  másodszor  is  meg- 
kopogtatja az  ablakot,  most  már  erősebben, 
úgy,  hogy  a beteg  is  felrezzen  rá,  s bágyad- 
tan inti  feleségét: 

«Kopogat  valaki,  Emma,  menj  ki !» 

Az  asszony  őrjöngő  örömmel  ugrik  fel. 
Szólna,  de  a fölindulás  elfojtja  hangját. 

Keble  lázasan  zihál,  rászorítja  reszkető 
kezét,  hogy  szét  ne  pattanják  az  az  ujjongó, 
repeső  szív.  Vére  szédületes  gyorsasággal 
kering  ereibe,  sápadt  arczát  is  megfesti  fia- 
talos üde  színnel. 

Alig  tudja  kinyitni  az  ajtót  izgatottsá- 
gában. Keze  vonása  szinte  kuszáit,  olvasha- 
tatlan, amint  aláírja  a feladó  vevényt.  Gyor- 
san zsebébe  nyúlt  és  utolsó  pénzét  odanyomja 
a szolga  kérges  kezébe. 

Végre  egyedül  maradt. 

Felvillanyozott  kedélylyel,  ragyogó  sze- 
mekkel nyitja  fel  a sürgönyt,  s mohó  tekin- 
tete végigfutja  azt  sebesen.  Aztán  szivrepesztő 
zokogást  hallat,  kiejti  kezéből  azt  a hitvány 
papirost  és  görcsös  sírásban  tör  ki. 

Sokáig  keservesen,  kétségbeesetten  zo- 
kog; mintha  minden  boldogságát,  vágyát, 
reményét  el  akarná  sírni  a néha  forró,  tüzes 
könnyel,  mintha  nem  lenne  már  ezentúl  ez 
életben  semmi,  amin  csüggjön,  amiért  éljen, 
amit  veszítsen. 

Teste  forró  lázban  vonaglott,  idegei  ég- 
tek, jéghideg  kezével  megszorította  veritékes 
homlokát,  mintha  attól  félne,  hogy  megőrül. 

Egyszerre  megszólalt  a beteg  kézicsen- 
getyüje;  türelmetlen,  nyugtalan  hangon. 

A kétségbeesett  asszony  felemelkedett  a 
kis  konyha  hideg  márványkövéről,  és  betán- 
torgott  a szobába. 

Valami  szitok,  keserű  bosszankodás  ki- 
törése lebegett  a beteg  keskeny,  epés  aja- 
kán ; de  amint  ránézett  az  asszonyra,  ijedten 
megdöbbenve  nérnult  el. 

Olyan  ingadozó,  bizonytalan  járással 
jött  be  az  a szegény  asszony!  Szinte  félt  az 
ember,  hogy  minden  lépésnél  megbotlik  és 
összezúzza  magát ! Fekete  csipke  fejkötője  le 
volt  csúszva  fejéről,  és  az  a dús,  hófehér, 
tiszteletet  gerjesztő  haj  szertezilálva  omlott 


26.  szám 


KOSZORÚ 


407 


le  fekete  ruhájára,  mint  valami  siirü,  fehér 
selyem  fátyol. 

Szemei  valami  meredt,  sajátságos,  félös 
kifejezéssel  égtek  és  alattuk  nagy,  széles  kék 

karikák «Mi  bajod,  Emma,  az  istenért! 

mi  történt?  Úgy  nézel  ki,  mint  egy  őrült*. 

És  az  élő  szobor  egy  gyenge  mosolyt 

erőltetett  vonagló  ajkaira  és  tompa,  fátyolo- 
zott hangon  rebegte : 

«Semmi,  semmi!»  kissé  rosszul  lettem! 
Elcsúsztam  a konyhában,  megütöttem  maga- 
mat!   de  már  nem  fáj ! Nincs 

semmi  baj  ...  ne  aggódj  . . . 

«Hát  a telegramm?  hol  van?»  kérdezte 
feszült  figyelemmel  a beteg,  és  lélekzet  nél- 
kül bámult  bele  a halottfehér  arczba. 

«A  ...  a ...  te  ...  legramm?  Miféle 
teleg  . . . ramm?  ...  Ki  mondta?!* 

«Azt  hiszed,  nem  tudom  ?»  s éles  metsző 
hang  jött  a beteg  torkából.  — Bolonddá 
akarsz  tenni,  vagy  titkolsz  előttem  valamit, 
he  ? ! Minek  nézel  te  engem  : gyereknek  vagy 
bolondnak,  mi?!  Nem  én  vagyok-e  itt  az 
ur?  Nincs-e  jogom  mindent  tudni?!  Ide  azt 
a táviratot!  Akarom!* 

«De  . . ni  . . . nincs  nálam!* 

«Hát  hol  hagytad  azt,  te  rendetlen  ? ! 
Szégyen  gyalázat,  hogy  idegenektől  kell  meg- 
tudni minden  családi  dolgot!  Ha  az  a bog- 
lyas fejii  házmesterné  be  nem  kiáltja  az  ab- 
lakon csufolódó  hangon,  hogy:  «No,  hát  meg- 
jött az  a várva-várt  «tepesh».  Meghozta-e  a 
milliókat?!*  akkor  én  meg  se  tudom,  hogy 
végre  vágyaim  vágya  beteljesült!  Nos,  mit 
bámulsz  rám  oly  kísértetiesen?  Talán  meg- 
tébolyitott  a nagy  öröm?!  Olvasd  fel  azt  a 
táviratot,  parancsolom!!* 

«Igen,  Lajos,  igen!  Várj  csak  kérlek 
....  egy  pillanatig  ....  igazán  nem  tudom 
. ...  ez  a nagy  öröm  ...  ez  egészen  kivett 
a sodromból  ...» 

Roskadozó  testébe  életet  öntött  a ke- 
mény elszántság;  reszkető  hangjára  nyugal- 
mat kényszeritett  a fegyelmezett  önuralko- 
dás, és  kivéve  a levelet  zsebéből,  elfulladt 
hangon  olvasta: 

« Szerencsém  meg  van  alapitva.  Boldog, 
elégedett  élet  vár  rám  és  rátok.  Megkaptam 
az  ötezer  forintot  jövedelmező  állomást.  Majd 
értetek  megyek*. 

Hiába  erőltette  magát;  az  utolsó  szava- 
kat már  csak  zokogva  tudta  kiejteni.  Oh ! 


ha  ebben  a nehéz  órában  nem  szakad  meg  a 
szive,  akkor  nincs  künyöriilet  az  Istennél! 

«Add  ide,  add  ide!  kiáltott  izgatottan  a 
beteg.  Hogy  tapogassam  meg  azt  a papirost 
. . . hogy  olvassam  el  magam ! . . . már  ki- 
nevezve! ....  ötezer  forint  ....  meg  van 
alapitva.  . . . add  ide  hamar!  Édes  Istenem 
alig  bírom  el  ezt  az  örömöt!  . . . jaj!* 

Halványan,  magából  kikelve  esett  vissza 
vánkosára. 

Kínosan  hörgött  és  eltorzította  arczvo- 
násait.  Felesége  oda  repült  hozzá  és  ráha- 
jolva leste  lélekzetét. 

Végre  a beteg  felütötte  fénytelen  sze- 
meit. Arczának  hamuszine  élénk  pirossággá 
változott. 

«Add,  add  ide  a kezembe!*  — suttogta 
elváltozott,  rekedt  hangon.  « Látni  akarom! 
olvasni  akarom!  . . . aztán  meghalok!  Érzem, 
hogy  végem  van  ...  ez  az  utolsó  órám  . . . 
de  boldog,  nagyon  boldog  a halálom!  . . . .» 
felesége  könytelen  tekintettel  meredt  a hal- 
doklóra. 

«Hozz  hamar  gyertyát,  Emma,  aztán 
keresd  elő  a szemüvegemet  ....  el  akarom 
olvasni!*  — sürgette  a mozdulatlan  asszonyt. 

Ez,  egy  gondolattól  megkapatva,  ki- 
sietett. 

Ott  künn,  a konyhában,  megyuj tóttá  a 
gyertyát  és  kihúzta  kebléből  még  egyszer  a 
táviratot.  Végig  olvasta  még  egyszer,  utol- 
jára, de  szemei  minduntalan  sürii  ködbe  bur- 
kolództak : a keserű  könyek  ködébe. 

« Asszonyom! 

Fia  e perczben  vivődik  a halállal.  A 
tegnap  itt  kiütött  iszonyú  tűzvésznél  oly 
emberfeletti  erővel  és  önfeláldozással  műkö- 
dött, mely  életébe  kerül,  9 ember-életet  men- 
tett, de  áldozata  lett  e nemes  tettének.  Talán 
már  egy  óra  múlva  megszűnik  dobogni  a 
legnemesebb  szív,  a legfönkeltebb  lélek!* 

Ráhajolt  a gyűrött  papirosra,  és  kiva- 
kargatta  tartalmát.  Lázas  sietséggel  dolgo- 
zott kezében  a radír  gummi.  Mikor  egészen 
tiszta  volt  a papiros,  odaírta  bizonytalan, 
reszkető  vonásokkal : 

« Megkaptam  a várva-várt  állást,  boldo- 
gak  leszünk.  Szerencsénk  meg  van  alapitva 
5 ezer  forint  jövedelem,  mint  ahogy  azt  már 
rég  tudjátok.  Értetek  megyek*. 

Bevitte  a sovárgva  váró  beteghez,  ki 
azt  mohón  kapta  ki  a kezéből.  Végig  futott 
rajta  boldog,  meleg  tekintete  négyszer- ötször. 

Aztán  egy  üdvözült  mosolylyal  összehajtotta 
a levelet  és  vánkosa  alá  dugta. 

« Ezzel  temessetek  el ! » susogta  megin- 
dultam 

Sorátné  ismét  elő  akarta  venni  a rendes 
kézimunkát:  fehér  kötését,  de  karjai  tehe- 
tetlenül, kimerültén  hullottak  alá.  ügy  érezte, 
hogy  teste-lelke  megbénult,  kimerült,  össze- 
tört. 

Szemeit  egy  pontra  meresztve,  bámult 
maga  elé  érzéketlenül,  hidegen. 

Sokáig,  nagyon  sokáig  ülhetett  igy  moz- 
dulatlanul, öntudatlanul,  mert  már  az  éj  se- 
tétje  is  oszlott  és  a hajnal  pirossas  sugara 
bevilágított  a betegágyra. 

A virrasztó  asszony  feleszmélt.  Még  csak 
most  vette  észre,  hogy  férje  csendes  nyugodt 
volt  egész  éjjel,  se  nyöszörgését,  se  vonag- 
lását  nem  hallotta. 

Ránézett.  A sovány,  beesett  fakó  arczon 
valami  túlvilági,  eszményi  kifejezés  ömlött 
el.  Ott  játszadozott  a kiszenvedett  ajkak 
körül  egy  boldog,  tulboldog  mosolygás ; 
ugyanaz,  melyet  a hamisított  távirat  vará- 
zsolt oda. 

A szegény  asszony  gépiesen  oda  tette 
jéghideg  kezét  a halott  mellére;  de  nem  do- 
bogott abban  a szív.  Régen  keresztül  futott 
már  azon  az  utolsó  csep  meleg  vér! 

És  ö,  lelkének  a fele,  életének  Ilii  társa 
betegségének  szorgos  őre,  ápolója,  azt  észre 
sem  vette! 

Ah,  úgy  feszitette,  égette,  tüzelte  ha- 
lántékát valami ! ügy  érezte,  mintha  tüzes 
kalapácsokkal  ütnének  fejére ; mintha  égő 
lógókkal  csipkednék  szivét!  Oh!  elviselhe- 
tetlen ez  a sok  fájdalom! 

Oda  borult  lankadt,  tehetetlen  testével 
a halott  mellé,  és  lehunyta  üvegesedé  sze- 
meit .... 


«Mi  történt  ott  fönn  a lakókkal  — kér- 
dezte harmadnap  koráu  reggel  a sürgöny- 
kihordó a házmesternétől.  — Be  akarok 
menni  hozzájuk,  de  nem  lehet.  Csöngettem 
egy  negyedóráig,  de  senki  a fülét  se  billenti 
rá.  Talán  valami  bajuk  esett?!* 

« Tudja  az  ördög!*  — dünnyögött  ez 
rossz  kedvüen.  — Ezek  úgy  bújnak  a világ 
elöl,  mint  a baglyok,  nem  látni  őket  soha  j 


se.  Talán  alusznak  még.  Már  megint  «te- 
pesst*  hozott?! 

«Azt  ám!» 

«Mi  van  benne?* 

« Tudom  is  én?!  Csak  jöjjön  fel,  aztán 
rázza  meg  maga  is  azt  a csengetyüt.  Utol- 
jára majd  erőszakkal  kell  felnyittatni  az 
ajtót !» 

A házmesterné  dörmögve  felcsoszogott, 
és  durván  ránczigálta  a csengetyüt,  melynek 
átható,  tiszta  hangja  csengve-bongva  töltötte 
be  a rideg,  néma  szobákat;  de  nem  mozdult 
senki. 

«Már  látom,  nem  marad  más  hátra,  mint 
a rendőrségre  menni  és  lakatost  hivatni, 
vagy  betörni  az  ajtót,  mondta  — egy  érde- 
kes skandalum  kilátásában  megengesztelödve 
— a házmesterné. 

A megrémült  távirat-kihordó  ijedtében 
letette  a sürgönyt  és  elfutott;  a szélrózsa 
minden  irányában  elvitték  hamarjában  az  új- 
ságot; egyik  ide,  másik  oda  futott;  egy  se- 
reg ember  megállapodott  a rejtelmes  titkot 
záró  ajtó  elé,  és  ott  várta  nagy  zugás-búgás 
között  a törvény  embereit;  a gyanitások, 
sejtések,  találgatások  egész  tárháza  forga- 
lomba jött  közöttük. 

Julis,  a házmesterné  nagy  reményű  ser- 
dülő leánya,  ki  szörnyű  kíváncsiságáról  volt 
ismeretes  a házbeliek  előtt,  lassan  szobájába 
osont  a gazdátlan  távirattal,  s ügyesen  fel- 
bontotta azt. 

De  mikor  elolvasta,  fitos  orrocskáját  el- 
fintorította, és  boszusan  kiáltott  fel:  « Ezért 
ugyan  nem  volt  érdemes  vesződni!* 

A táviratban  ez  állt: 

«A  beteg  kiszenvedett.  Egy  órával  előbb 
jött  meg  az  okmány,  mely  kinevezi  az  uj  ál- 
lomásra. Bele  tettük  a koporsójába*. 

Mikor  Soráték  szobájába  betörtek,  a két 
öreget  halva  találták  egymás  mellett. 

«Itt  van  az  ezresbankó,  mit  a telegráf- 
drót  hozott!*  kiáltott  örvendezve  a házmes- 
terné, mikor  a holtakat  leemelték  az  ágyról, 
és  az  elcsúszott  vánkos  látni  engedett  egy 
szépen  összehajtogatott  papirost  — no  tes- 
sék! miféle  kincset  rejteget  ez  a két  sala- 
bakter  az  ágyában!  Ki  tudja,  nem  lesz-e  a 
szalmazsákba  több  is?!! 

De  mikor  közelebbről  megnézte  azt  a 
kis  papirost,  megvetően  kiáltott  fel: 

«Ah,  csak  egy  rongyos  távirat!* 

LA  MARTINÉ  ÖNÉLETÍRÁSÁBÓL. 

— GRACZIELLA.  — 

Fordította . Kaposi  József. 

(Folyt.) 

XXII. 

Nem  feledkezett  meg  a szerelem  azon 

titokzatos  babonáiról  sem,  melyek  értelmet 

és  jelentést  adnak  a különben  legjelentékte- 
lenebb körülményeknek  is.  Hogy  úgy  mond- 
jam lelkének  minden  egyes  fátyolét  föltárta 
előttem.  Mint  Isten  előtt  úgy  mutatta  be 
magát  ez  őszinteségének,  gyermetegségének 
és  odaadásának  teljes  egyszerűségében.  A 
léleknek  az  életben  csak  egyszer  vannak  meg 
azok  a pillanatai,  melyekben  az  ajkaknak,  a 
szerelem  ömlengéseinek  sóba  sem  elégséges 
kifogyhatatlan  susogásával,  mely  tagolatlan 
zavart  rebegéssel  végződik,  mint  szunnyadó 
gyermek  csókjai,  egészen  egy  másik  lélekbe 
önti  át  magát. 

Én  magam  szintén  a legkevésbé  sem  fá- 
radtam el  a hallgatásban  és  koronkint  a só- 
hajtozásban.  Noha  még  igen  könnyelmű  és 
fiatalságában  éretlen  szivem  sem  elég  érett, 
sem  elég  termékeny  nem  volt  arra,  hogy 
magától  hozzon  létre  ily  emésztő  és  isteni 
lázt,  fölhevtilései  a mint  átmelengették  keb- 
lemet oly7-  szokatlan  és  oly  édes  benyomáso- 
kat tettek  rám,  hogy  érezve  csak  azt  hit- 
tem, hogy  értem  is  őket.  Tévedés!  — Jég- 
voltam,  mig  ő égett.  Mikor  visszatükröztem, 
azt  gondoltam,  hogy  magam  lobbantottam 
föl  a lángot.  Mit  sem  tesz : e sugárzás  egyi- 
künkről a másikra  verődve,  mindkettőnkhöz 
tartozni  s bennünket  ugyanazon  érzelem  at- 
moszférájába burkolni  látszatott. 

XXIII. 

így  tölt  el  ez  a hosszú  éj,  mely  neki 
és  nekem  csak  addig  tartott,  mint  az  első 
sóhaj,  mely  azt  mondja,  hogy  szeretünk.  Mi- 
kor a nap  a látóhatáron  megjelent,  úgy  tet- 
szett, mintha  ezt  az  alig  kezdett  szót  jött  volna 
megszakítani. 

A nap  már  magasan  állt  az  égen  s su- 
garai, melyek  a csukott  ablaktáblákon  be- 
hatoltak, elhomályosították  a lámpa  világát. 
Épen  abban  a pillanatban,  mikor  az  ajtót 
kinyitottam,  a halász  egész  családja  futott 
föl  a lépcsőn. 

A fiatal  procidai  apácza,  Gracziella  ba- 
rátnője, kihez  tegnap  izenetét  küldötte  és 


vele  szándékát  közölte,  mely  szerint  holnap 
kolostorba  lép,  a szív  némi  kétségbeesését 
gyanítva,  egyik  testvérét  az  éjjel  Nápolyba 
küldte,  hogy  Gracziella  elhatározásáról  en- 
nek öreg  szülőit  értesítse.  így  megtudva,  hol 
találhatják  föl  gyermeküket,  sietve  jöttek 
öröm  és  bánkódás  között,  hogy  visszatartsák 
kétségbeesése  örvényének  szélén  s szabadon 
és  megbocsájtva  vigyék  haza. 

A nagyanya  térdre  borult  az  ágy  előtt 
s kezeivel  a két  gyermeket  tartotta,  kiket 
magával  hozott,  hogy  általuk  is  hasson  rá, 
és  testükkel  mint  paizszsal  födözze  magát 
unokája  szemrehányásai  ellen.  A gyermekek 
sírva  és  kiabálva  vetették  magukat  nővérük 
karjai  közé.  A mint  fölemelkedett,  hogy  meg- 
czirógassa  őket  és  átölelje  nagyanyját,  a 
kendő,  mely  fejét  takarta,  lecsúszott  s látni 
engedé  hajától  megfosztott  fejét.  Elborzad- 
tak e csonkításon,  melyet  szépségén  elköve- 
tett, s melynek  értelmét  igen  is  jól  fölfog- 
ták. Zokogás  töltötte  be  újólag  a házat.  Az 
apácza,  ki  épen  ekkor  jött,  mindenkit  csön- 
desitett  és  vigasztalt;  összeszedte  a Graczi- 
ella levágott  fürtjeit,  oda  értette  a Madonna 
képéhez,  betakarta  őket  egy  fehér  selyem 
kendőbe  és  a nagyanya  kötényébe  tette  : 
« Őrizze  meg,  mondá,  hogy  idönkint  szemei 
elé  tarthassa  szerencséjében  vagy  balsorsá- 
ban s ez  által  emlékezetébe  hozza,  ha  majd 
azé  lesz,  a kit  szeret,  hogy  szivének  zsengéi 
mindig  Istenéi  kell  hogy  legyenek,  valamint 
szépségének  zsengéje  is  övé  lett  itt  e hajban. 

XXIV. 

Este  mindnyájan  együtt  tértünk  vissza 
Nápolyba.  A buzgalom,  melyet  Gracziella 
föltalálása  és  megmentése  körül  kifejtettem, 
arra  szolgáltatott  okot,  hogy  megkétszerezze 
velem  szemben  az  öreg  asszony  és  a halász 
jóindulatát.  Egyikük  sem  gyanította,  hogy 
mily  természetű  az  érdeklődés,  melylyel  iránta 
viseltetem  és  annál  kevésbé  volt  fogalmuk 
a vonzalomról,  mely  őt  hozzám  fűzte.  Egész 
ellenkezésének  magyarázatát  Cecco  rútságá- 
ban vélték  föllelhetni  s azt.  gondolták,  hogy 
ezt  le  fogják  győzni  okokkal  és  idővel.  Meg- 
ígérték neki,  hogy  többé  nem  fogják  sar- 
kalni a férjkezmenetelre.  Cecco  maga  kérte 
atyját,  hogy  ne  beszéljen  többé  erről ; alá- 
zatossága, magaviseleté  és  tekintete  által 
esdekelt  bocsánatot  unokahugától,  hogy  oka 
volt  szomorúságának. 

Mi  sem  vetett  többé  árnyat  Gracziella 
arczára,  sem  az  én  boldogságomra,  ba  csak 
nem  a gondolat,  hogy  e boldogság  elöbb- 
utóbb  meg  lesz  szakítva  a hazámba  való 
visszatérés  által.  Ha  Francziaországot  emlí- 
tették, a szegény  leány  elhalványodott,  mintha 
a halál  rémképét  látta  volna.  Egy  napon  a 
mint  szobámba  léptem,  összes  városi  ruhái- 
mat darabokra  tépve  a földön  szétszórva  ta- 
láltam. « Bocsáss  meg,  mondá  Gracziella,  mi 
közben  lábaimnál  térdre  borult  s földult  ar- 
czát  hozzám  emelte.  Oh  ne  haragudj ! én  tet- 
tem e kárt.  Mindaz,  mi  eszembe  hozza,  hogy 
egykor  itt  kell  hagynod  e tengerész  öltönyt, 
oly  rósz  benyomást  gyakorol  rám!  ügy  tet- 
szik, ezzel  le  fogod  vetkőzni  mostani  szive- 
det is,  hogy  mást  végy  helyébe,  ha  majd  ru- 
hádat megváltoztatod  » . 

Kivéve  ilyetén  kisebb  zivatarokat,  von- 
zalma melegségének  bizonyságait,  melyeknek 
lecsillapítására  elég  volt  nehány  köny  a szem- 
ben, három  hónap  telt  el  igy  képzelt  boldog- 
ságban, melyet  a legparányibb  valóságnak 
össze  kellett  zúzni,  mihelyest  az  bennünket 
érintett.  Edenünk  könnyű  felhőn  lebegett. 

így  tanultam  megismerni  a szerelmet : 
köny  által,  mely  egy  gyermek  szemében  ra- 
gyogott. 

XXVI. 

Mily  boldogok  voltunk  együtt,  mikor 
egészen  el  tudtuk  feledni,  hogy  kívülünk  van 
még  más  világ,  mint  a napsütött  terasse  és 
kis  szobánk,  hol  a nap  egyik  felében  játszva 
dolgoztunk,  mint  a bárka,  mely  a parton  lio- 
mokágyában  nyugodott  és  az  a szép  tenger, 
melynek  nedves  hangzatos  szellője  a vizek 
frisseségét  és  danáját  hozta  magával  szár- 
nyain ! 

De  hajh ! voltak  órák,  melyekben  nem 
tudtunk  megszabadulni  a gondolattól,  hogy 
a világ  nem  végződik  körünkben,  s hogy 
jön  egy  óra,  mely  nem  fog  bennünket  együtt 
találni  ugyanazon  nap  vagy  hold  fényében. 
Igaztalan  vagyok,  mikor  oly  igen  vádolom 
szivem  akkori  szárazságát,  ha  összehasonlí- 
tom azzal,  mit  azóta  érezek.  Alapjában  Gra- 
cziellát  ezerszer  jobban  kezdtem  szeretni, 
mint  magamnak  megvallottam.  Ha  nem  sze- 
rettem volna  annyira,  a nyom,  melyet  egész 
életemre  lelkemben  hagyott,  nem  lenne  oly 
mély,  oly  fájdalmas,  emlékezete  nem  teste- 


sült volna  meg  bennem  oly  édesen  és  bána- 
tosan, képe  nem  lebegne  oly  élénken  és  ra- 
gyogón előttem.  Ha  homok  volt  is  mindjárt 
szivem  akkor,  több  mint  egy  évre  vert  gyö- 
keret benne  a tenger  e virága,  hasonlóan 
ama  csodás  liliomokhoz,  melyek  az  Iscliia 
sziget  keskeny  partjain  tenyésznek. 

XXVII. 

Mint  is  nem  szerethette  öt  a szem,  ha 
csak  minden  sugarától  és  a szív,  ha  esak 
születésétől  fogva  minden  érzelemtől  meg 
nem  volt  fosztva?  Szépsége  estéről  reggelre 
fejlődni  látszatott.  Nem  nőtt  többet,  de  töké- 
letesedett kecseiben;  tegnap  még  gyermek  s 
ma  már  kifejlődött  szűz  volt  bájaiban.  Nyú- 
lánk termetének  vonásai  szemmelláthatólag 
az  ifjúság  kellemes,  gömbölyded  körzeteivé 
változtak.  Alakja  teltebb  lett  a nélkül  azon- 
ban, hogy  ruganyosságából  veszített  volna. 
Szép  meztelen  lábai  nem  taposták  már  többé 
oly  könnyen  a padozatot;  azon  lankadt  bá- 
gyadtsággal  húzta  őket,  mely  az  egész  testre 
a nő  első  szerelmes  gondolatainak  súlyát  lát- 
szik rakni. 

Haja  újólag  megnőtt  azon  erős  és  sűrű 
növéssel,  nieljet  a tengeri  növényeknél  ta- 
pasztalunk a tavasz  langyos  hullámai  alatt ; 
gyakran  mulattam  azzal,  hogy  zöld  mellény- 
kéjének paszomántos  metszetén  kinyújtva 
ujjamra  tekertem  szálait  s úgy  mértem  meg 
növését.  Bőre  fehérebb  lett  és  egyszersmind 
azokat  a színeket  is  nyerte,  melyekkel  a ko- 
rai rózsa-pora  ujjainak  hegyét  naponkint  be- 
hintette. Szemei  napról  napra  nyíltabbak, 
nagyobbak  lettek,  mintha  csak  egy  előtte 
hirtelen  megjelent  uj  látóhatárt  kellett  volna 
befogadniok.  Ilyen  volt  az  élet  csodálkozása, 
mikor  Galatea  az  első  szívdobogést  érezte  a 
márvány  alatt.  Magatartásában,  tekintetében, 
mozdulataiban,  velem  szemben  volt  valami 
szeinérmetesség  és  tartózkodás,  melyet  előbb 
soha  sem  tapasztaltam.  Nem  volt  nehéz  ezt 
észre  vennem  és  gyakran  magam  is  egészen 
néma  lettem  s remegtem  közelében.  Azt  gon- 
J dúlhatták  volna,  hogy  bűnösök  vagyunk,  pedig 
csak  két  igen  boldog  gyermek  voltunk 

És  mégis  egy  idő  óta  a szomorúság  ár- 
nyéka rejtőzött  e boldogság  alatt.  Mi  nem 
tudtuk  valósággal  miért,  de  a sors  annál 
jobban  tudta.  Előérzet  volt  ez,  mely  folyton 
azt  súgta,  hogy  már  kevés  időnk  van,  me- 
lyet együtt  tölthetünk. 

XXVIII. 

Gracziella  gyakran,  miután  felöltöztette 
és  megfésülte  a gyermekeket,  a helyett,  hogy 
vidáman  dolgához  látott  volna,  leült  a ter- 
rasse-fal  lábánál  egy  fügefa  nagy  leveleinek 
árnyékában,  mely  a földről  a fal  párkányza- 
táig fölnyulott  és  fél  napokat  töltött  el  itt 
mozdulatlanul,  tekintetét  a messzeségben 
vesztve  el.  Ha  nagyanyja  kérdezte,  hogy  beteg-e 
vájjon,  azt  válaszolta,  hogy  nincs  semmi  baja 
sem,  de  el  van  fáradva  még  mielőtt  dolgo 
zott  volna.  Nem  szerette,  ha  ilyenkor  kérdést 
intéztek  hozzá.  Mindenkitől  elfordította  ar- 
czát,  kivéve  tőlem,  de  rajtam  hosszasan  nyug- 
tatta tekintetét  a nélkül,  hogy  szólt  volna 
valamit.  Némelykor  ajkai  mozogtak,  mintha 
beszélne,  de  oly  szavakat  dadogott,  melyeket 
senki  sem  értett.  Arczbörén  majd  fehér,  majd 
piros  apró  borzongásokat  lehetett  látni,  a 
mint  átfutottak  rajta,  mint  alvó  víztükrön 
mikor  a reggeli  szél  első  hírnöke  vonul  vé- 
gig. De  ha  melléje  ültem,  megfogtam  kezét, 
csukott  szemeinek  hosszú  pilláit  megcsik- 
landoztam toliam  szárnyával  vagy  egy  roz- 
marinszál  csúcsával,  akkor  ismét  mindent 
elfelejtett,  nevetgélt,  csevegett  és  tréfált  ve- 
lem — utánna  azonban  ismét  szomorúnak 
látszott. 

Némelykor  mondám  neki : « Gracziella, 
mit  nézel  óra  hosszant  a messzeségben  a 
tenger  végső  határán?  Tán  valami  olyant 
látsz  ott,  a mit  mi  nem  látunk? 

— Francziaországot  látom,  válaszolt,  a 
jéghegyek  mögött. 

— S mi  szépet  látsz  Francziaországban, 
feleltem. 

— Egy  hozzád  nagyon  hasonló  férfiút 
látok  hosszú,  fehér,  véget  nem  érő  utón  ha- 
ladni . . . Megy  folyton  mindig,  mindig  előre, 
várom  hogy  tán  visszafordul  és  lépteit  fe- 
lém fogja  irányozni.  De  ő meg  nem  áll. 

Kötényébe  rejtette  arczát  s szólithattam 
a leggyöngédebb  neveken,  többé  nem  emelte 
föl  szép  homlokát. 

Ilyenkor  rendesen  magam  is  szomorúan 
tértem  szobámba.  Hogy  kissé  szórakozásra 
tegyek  szert,  olvasni  próbáltam,  de  alakját 
mindig  a lap  között  és  közöttem  láttam  le- 
begni. ügy  tetszett,  mintha  a szavak  meg- 
szólaltak s sóhajtottak  volna,  mint  sziveink ; 
gyakran  magam  is  könyeztem,  de  szégyen- 
lettem szomorúságomat  s Gracziellának  soha 


sem  szóltam  arról,  hogy  sírtam.  Igaztalan 
voltam : — könyezésem  neki  igen  jól  esett 
volna. 

(Folyt,  köv.) 


PAP-HALÁL. 

— Marriot  Emil  regénye.  — 

(Folyt.) 

Elhallgatott  s Paula  fölé  hajolt,  ki  ma- 
gába mélyedve  ült.  A leány  megfogta  kezét 
s arczát  a pap  mellére  támasztá. 

«0  ez  a hideg,  fekete  ruha!»  mondá 
visszahökkenve.  «Mily  súlyosan  vétkeztek  ön 
ellen  az  emberek». 

«Ne  mondja,  Paula.  Ne  vádoljon  senkit. 
Még  vagyok  olyan  keresztény  és  pap,  hogy 
teljes  szivemből  meg  tudok  bocsátani)). 

«De  én  nem!  Isten  úgyse!  én  nem  tu- 
dok ...» 

Keresztbe  fonta  karjait  és  fölnézett 
Györgyre,  aztán  a földre  s alsó  ajkába  hara- 
pott. Vonásain  heves  benső  küzdelem  látszék. 

«Elhunyt  anyám  megfogja  bocsátani)), 
mondá  végre. 

«Mit  akar  ezzel  mondani,  Paula?  Min 
gondolkozik  ?» 

((Hallgasson  csak  rám»,  folytatá  vaske- 
mény határozottsággal.  ((Gyakran  elgondol- 
koztam rajta;  gondolkozzék  ön  is  fölötte.  Mi 
elválunk  egymástól.  Próbálja  meg,  hogy  bele 
törődjék.  De  ha  ez  lehetetlen  önnek,  ha  azt 
érzi,  hogy  életére  szükséges  vagyok  — hív- 
jon engem.  Én  hetekig,  hónapokig,  évekig 
várok,  ha  kell.  Én  öné  vagyok,  ha  akarja,  s 
itt  maradok,  ha  másra  határozná  el  magát. 

«Kegyed  nem  tudja,  mit  beszél,  Paula», 
mondá  a pap  és  homlokához  kapott.  «Nem 
nagylelkűség  egy  embert  ily  kisértésnek  ki- 
tenni. Mily  nyomorultnak  kellene  lennem, 
ha  csak  egy  perczig  is  habozhatnám.  Gon- 
doljon . . . édes  atyjára,  kis  húgára,  kinek 
oly  nagy  szüksége  van  kegyedre  . . . saját 
életére,  egész  jövőjére  ...» 

«Mindenre  gondoltam.  Saját  életemmel  s 
saját  jövőmmel  keveset  törődöm.  És  apám  s 
Tini  elfelednének,  mint  a méltatlant  szokás 
feledni)). 

«Ezzel  saját  Ítéletét  mondja  ki,  kegyed, 
ki  oly  becsületes,  kötelességtudó  és  áldozatra 
kész,  olyasmit  akarna  tenni,  mi  saját  valló- 

mása  szerint,  méltatlan?  ....  Kegyed  nyo- 
morulttá lenne  és  engem  is  nyomorulttá 
tenne,  ha  oly  istentelen  volnék,  hogy  család- 
jától elrabolnám.  Tudja-e  mi  a bánat?  Majd 
megtanulná.  A szeretet  oly  kötelékeit,  mint 
a minők  atyjához  s húgához  fűzik,  nem  lehet 
széttépni.  E köteléket  mindig  érezné,  vissza- 
kivánkoznék  tiszta  családi  életéhez,  elátkozná 
magát  és  engemet,.  Nem,  Paula.  Ennyire  soha 
se  jussunk.  A sors  megtagadta,  hogy  boldo- 
gok legyünk  ; ne  toldjunk  a fájdalomhoz  még 
vétket  is.  Mi  nem  születtünk  rosszaknak  . . . 
talán  a rosszra  kényszerithetnök  magunkat, 
talán  azt  hihetnők  egy  ideig,  hogy  boldo- 
gok vagyunk  . . . legalább  én,  ki  kegyedet 
oly  forrón  szeretem  . . . de  aztán  kijóza- 
nodnánk és  egészen  koldusoknak  éreznők 
magunkat.  Kegyed,  Paula,  egy  katolikus  pap 
kedvese. . . mindenkitől  megvetve,  kigunyolva, 
eltaszitva  ...  s én  a kegyed  oldalán,  anél- 
kül, hogy  képes  volnék  megvédeni,  tehetet- 
lenül állva  minden  csúfság  s gunynyal  szem- 
ben . . . nem ! ezerszer  nem ! Az  ilyen  bol- 
dogságot köszönöm». 

« Jól  van»,  monda  Paula.  «Nem  akarom 
tovább  zaklatni.  Tudja,  mint  gondolkozom. 
Ne  feledkezzék  meg  róla,  s ha  lenne  oly  idő, 
midőn  úgy  gondolkozik,  mint  én,  akkor  jus- 
son eszébe,  hogy  önre  várok ». 

Paula  fölállt. 

«Mit  szándékozik  tenni  ?»  kérdé  György 
ijedten  és  megfogta  ruháját.  «Már  el  akar 
hagyni?» 

«E1  kell.  Mára  elég  volt.  Apám  minden 
perczben  megjöhet,  és  én  azt  akarom,  hogy 
nyugodtnak  találjon  ....  és  addig,  mig  ön 
nálam  van  . . .»  Paula  mosolyt  erőltetett  s a 
papnak  nyujtá  kezét.  «Holnap  minderről  nem 
beszélünk  tovább,  s nyugodtan  veszünk  egy- 
mástól . . . nemde  ?» 

A pap  kezére  hajolt  és  ajkát  rászoritá. 
Most  nem  volt  tréfa  dolog.  Nagy  Isten ! soha 
se  gondolta  ilyen  nehéznek  ezt  a perczet. 

« Tehát  holnap»,  mondá  Paula. 

« Holnap»,  ismétlé  György.  Olyan  sápadt 
volt,  mint  a halál.  El,  el  innét ; minek  a 
halálos  küzdelmet  hiában  meghosszabbítani. 

Fél  perez  múlva  az  utczán  állt.  A szél 
ruháját  lobogtatta  és  mogorva  köszöntéssel 
csapkodta  arczát.  Ez  is  elmúlt. 

Perkon  nyugodtan  az  ablakba  könyökölt, 
s barátjára  várakozott.  Jönni  látta  őt  s eléje 
sietett. 


«Már  visszajöttél?))  szólitá  meg  öt,  de 
tüstént  elhallgatott.  Barátja  olyan  különös 
sziliben  volt  . . . 

«Valami  bajod  történt  ?»  kérdé  Joachim 
ijedten. 

Harteck  felelni  akart,  de  nem  tudott. 

Szótlanul  ment  a szobán  keresztül  háló- 
szobájába és  ott  az  ágyra  vetette  magát.  A 
fiatal  pap  köyette  őt. 

«Az  istenért,  mi  lelt  ?»  kérdé  Joachim 
s föléje  hajolt. 

Harteck  eltaszitá  öt  magától. 

«Ne  bánts!»  mondá  rekedt  hangon. 
((Aludni  akarok)).  Perkon  a nélkül,  hogy  egy 
szót  szólna,  a lakószobába  vonult  vissza, 
leült  s arczán  szomorú  csodálkozással  a földre 
mereszté  szemét.  Az  idő  kimondhatatlanul 
lassan  múlt.  A pap  mindkét  kezére  támasztá 
fejét  s barátjára  gondolt.  Olyan  csöndes,  olyan 
sötét  volt  a szobában,  Cézár  az  asztal  alatt 
végig  nyújtózva  mélyen  és  nyugodtan  lélek- 
zett  ...  a fiatal  ember  félálomba  merült. 
De  egy  közelebb  robogó  kocsi  zöreje  csak- 
hamar ismét  magához  térité ; hallotta,  hogy 
a kocsi  a kapu  előtt  megáll,  s hangok  íiték 
meg  fülét ; az  esperes  és  unokahuga  hazaér- 
keztek kirándulásukból 

Harteck  fölrettent  komor  álmából. 

«Már  reggel  van?  Mennem  keil?»  kérdé 
zavartan.  «Kocsit  hallottam)). 

Joachim  hozzá  lépett. 

«Még  csak  tíz  óra»,  mondá.  «Az  espe- 
res és  a kisasszony  haza  érkeztek.  Aludjál 
csak  tovább;  a kocsival  ne  törödj». 

Harteck  úgy  sóhajtozott  s nyögött,  mint 
a ki  testi  lelki  gyötrelmeket  áll  ki,  s újra 
visszahanyatlék  vánkosára. 

«Nem  jó  ruhástól  aludni»,  mondá  Joa- 
chim. «Nem  akarsz  levetkőzni?  jer,  majd  se- 
gítségedre leszek)). 

György  némán  intett  s úgy  vetkeztető 
le  magát,  barátja  által,  mint  a gyermek. 

«Ne  felejts  reggel  jókor  fölkelteni)), 
mondá  s aztán  lehunyta  szemét. 

«Ne  aggódjál)). 

Joachim  egy  széket  tolt  az  ágyhoz,  le- 
ült és  barátja  fekvőhelye  mellett  őrködött. 
György  nem  sokára  ismét  elaludt,  de  álma 
nyughatatlan  volt.  Éjfél  tájban  fölébredt. 

((Joachim !» 

«Mit  akarsz?» 

«Te  0I3'  jó  vagy  . . . Még  valamit  kell 

neked  mondanom,  téged  valamire  kérnem  . . 
te  nem  fogod  megtagadnia. 

«Ha  módomban  áll  óhajtásodat  teljesi- 
teni  ...» 

«Egy  lány  lakik  itt.  Te  ismered  öt  . . . 
Reinberg  Paulának  hívják.  ígérd  meg,  hogy 
barátságos  lész  iránta,  ha  felőlem  kérdezős- 
ködnék . . . igen,  még  többet  . . . látogasd 
meg  néha  s kéretlenül  is  beszélj  rólam  neki 
. . megigéred-e  ?» 

«Igen»,  feleié  Joachim  fojtott  hangon. 
Most  minden  világos  lön  előtte. 

«Köszönet,  ezer  köszönet,  mondá  Har- 
teck  s megszoritá  barátja  kezét.  «Most  már 
nyugodt  vagyok». 

Álomba  merült  és  Joachim  híven  őrkö- 
dött mellette  Csak  midőn  pitymallani  kez- 
dett s a fiatal  pap  észrevette,  hogy  György 
mélyen  alszik,  hajolt  a fiatal  pap  az  ágyra  a 
virrasztástól  kifáradva,  s fejét  a párna  szé- 
lére nyugtatá.  Szőke  haja  barátjának  sötét 
fürtjeihez  ért,  leheletök  egybeolvadt  s mind  a 
ketten  reggelig  aludtak. 

Joachim  ébredt  föl  korábban.  Gyorsan 
rendbe  szedte  magát,  fölkereste  Orsit  s meg- 
kérte, hogy  a reggelit  fél  óra  múlva  hozza 
be  s fogasson.  Csak  aztán  költé  fel  barátját. 
György  nagyon  rossz  színben  volt,  de  tűr- 
hető jó  kedve  volt,  vagy  legalább  úgy  mu- 
tatta, s a két  barát  a templomba  ment,  hogy 
az  előirt  misét  mindegyik  elvégezze.  Aztán 
visszatértek  a parochiáriára  és  a reggelihez 
fogtak.  Mig  ezzel  foglalkoztak,  több  szolga 
a podgyászt  kihordta,  hogy  a saroglyába 
kössék,  az  esperes  a szobába  jött. 

• Csak  tessék  folytatni,  mondá  kezével 
intve,  minthogy  a fiatal  emberek  fölálltak. 
Harteck  székkel  kínálta  meg.  Az  esperes 
leült.  Bármennyire  haragudjék  is  az  ember 
valakire,  a válás  perczében  mindig  jobb 
szemmel  néz  rá.  Az  esperes  a fiatal  pap 
halvány  sovány  arczát  szemlélte,  mely  a fakó 
reggeli  világosságnál  csaknem  szürkének 
látszott,  s mintha  részvét  gerjedt  volna  szi- 
vében. Talán  mégis  nagyon  szigorúan  Ítél- 
tem meg  s ítéltem  el  őt  ? De  a koczka  már 
el  volt  vetve.  A halk  önvádak  későn  jö- 
vének. 

«Merre  utazik  ön?»  kérdé  az  esperes 
torkát  köszörülve.  «Ha  nem  csalódom,  egy 
hegyen  kell  átkelni,  hogy  Kesztenbe  érjen*. 

• Minden  esetre  az  volna  a legrövidebb 
út>,  mondá  Harteck.  «De  podgyászom  miatt 


elhatároztam,  hogy  a hegyet  megkerüljük. 
Az  utat  kocsin  kell  megtennem  és  alig  érek 
alkonyat  előtt  Kesztenbe*. 

«Úgy,  úgy»,  mondá  az  esperes.  Valami 
nyájasat  szeretett  volna  neki  mondani,  de 
nem  jutott  eszébe.  «Ha  önnek  tetszik*,  foly- 
tatá  hosszabb  fontolgatás  után,  « Perkon  ur 
elkísérheti  önt  és  holnap  a kocsival  haza  jö- 
het. Szívesen  adok  neki  két  napi  szabad- 
ságot*. 

A pap  arczán  öröm  és  meglepetés  tük- 
röződök, fölállt  s megfogta  plébánosa  kezét. 

•Köszönöm,  esperes  ur»,  mondá  meleg- 
séggel. 

«De  holnap  estére  itthon  kell  lennie*, 
mondá  az  esperes  Perkonhoz  fordulva.  -(Hol- 
napután búcsú  lesz,  és  azt  önnek  kell  ve- 
zetnie*. 

«Megbizhatik  bennem,  nagyságod*,  mondá 
Joachim,  ki  szintén  fölemelkedett. 

Az  esperes  bólintott  s Harteck  vállára 
tette  kezét. 

r 

«Eljen  boldogul*,  mondá,  s hangja  nem 
egész  tisztán  csengett,  «és  . . . hordja  szi- 
vén kötelességeit.  Az  Isten  adja  hozzá  ál- 
dását*. 

«01talma  alá  helyezem  magamat*,  feleié 
Harteck.  « Isten  önnel,  esperes  ur*. 

Az  utóbbi  gyorsan  távozott. 

Orsi  azzal  a hírrel  jött,  hogy  a kocsi 
már  kész. 

Harteck  néki  is  kezet  adott  s beszélt 
vele,  mig  Joachim  György  kézi  táskájával  s 
egy  piáiddal  karján,  a kocsihoz  sietett.  György 
nem  sokára  követte. 

«Hol  a páter?*  kérdé  fölszálló  félben. 

A páter  nem  volt  otthon.  Kötelessége 
szólította  el,  vagy  a búcsuzás  elől  akart  ki- 
térni? Harteck  nem  sokáig  törte  rajta  a 
fejét,  meghagyta  Orsinak,  hogy  a páternek 
adja  át  tiszteletét,  megrázta  minden  cseléd 
kezét  és  a kocsira  ült.  Cézárnak  nem  volt 
kedve  hasonlót  tenni,  s Joachim  fütyölése  s 
csalogatása  ellenére  a lovak  előtt  hangosan 
ugatva  ugrált  ide  s tova. 

«Hadd  szaladjon!*  mondá  Harteck.  «Ha 
elfáradt,  majd  csak  rászánja  magát,  hogy 
feljöjjön*.  — «A  nagyságos  kisasszony  nyil- 
ván alszik  még?»  mondá  Orsihoz  fordulva. 

«Igen»,  feleié  a leány. 

«Adja  át  neki  is  tiszteletemet  s üdvöz- 
letemet. — Hajts,  kocsis!* 

A lovak  indítottak,  a szolgák  sapkáikat 

csóválták,  a leállók  kezökkel  integettek  s a 
jószivü  Orsi  kötőjével  törülgette  szemét.  Joa- 
chim  a piáidét  barátja  térdeire  terité,  s egy- 
más mellé  szorulva  hajtattak  tova  a hűvös 
reggelen.  György  ajkai  reszkettek  s pilláin 
nagy  könycseppek  ragyogtak. 

«Ne  sírj,  öreg»,  mondá  Joachim  s rá- 
dölt. «Nézd,  milyen  szépen  kel  föl  a nap!» 

György  kelet  félé  nézett. 

«Isten  veled*,  mondá  halkan.  Kinek 
szólt  ez  az  utolsó  üdvözlet?  Joachim  sej- 
tette, kire  vonatkozott,  de  mit  sem  szólt  és 
barátját  gondolatainak  engedte  át. 

Aranka  kisasszony  az  nap  reggel  czu- 
dar  hangulatban  volt.  Hogy  Harteck  távo- 
zott, nem  bosszantotta  öt,  hanem  igen  is  az, 
hogy  kívánnia  kellett  távozását.  Udvariatlan, 
Ízléstelen  ember!  De  az  uj  «borotvahös»  se 
volt  jobb.  Harteck  legalább  szelíd  volt  — 
de  ez  a fiatal  ficzek  olyan  gúnyosan  tudott 
nézni  s oly  uriasan  beszélni,  hogy  az  ember 
szinte  elnémult  bele.  Azonkívül  valóban  iszonyú 
közönyösséggel  viseltetett  — iránta,  itt  volt 
a bibi.  Hogy  szórakozzék,  a kisasszony  a 
reggeli  után  sétára  indult.  Az  utón  Paulával 
találkozók,  ki  épen  a piaczról  jött. 

Aranka  megállt,  rendkívül  udvariasan 
köszönt  és  Paula  hogyléte  után  kérdezöskö- 
dék.  « Kegyed  bizonyára  beteg,  kedvesein*, 
mondá  édeskés  mosolylyal.  « Rettentő  rossz 
színben  van,  mintha  egész  éjjel  virrasztóit 
és  sirt  volna.  Igazán  úgy  néz  ki.  A káplány 
ur  — vagy  mint  most  hívják,  vikárius  ur 
tegnap  előtt  épen  igy  nézett  ki  — ép  oly 
rosszul,  mint  kegyed*. 

Paula  érezte  a vágást,  de  mit  sem 
felelt, 

«Ugy-e  bár  tudja,  hogy  ma  távozott 
tőlünk?*  f'olytatá  Aranka  még  mindig  mo- 
solyogva, s le  nem  vette  szemét  a leányról. 

«Ma?*  ismétlé  Paula  ércztelen  bangón. 
«Én  azt  hittem  . . . csak  holnap  ...» 

«Nem,  már  ma.  Nem  tudta  kegyed? 
Azon  csodálkozom*. 

Kajánul  szögezte  szemét  a fiatal  leányra, 
kinek  színtelen,  megdöbbent  arcza  Arankán 
kívül  mindenkiben  okvetetlenül  szánalmat 
ébresztett  volna. 

(Folyt,  küv.) 


STILTON  TIMÓT. 

(Vígjáték  öt  felvonásban.  Irta:  Jolin  Poole;  angolból 
fordította:  Edvi  Illés  Sándor.  Először  junius  hó  19-én 
került  színre,  a nemzeti  színházban.) 

Majdnem  érdekes  hírlapírói  tollharcz  ke- 
letkezett abból  a kérdésből : jó  darab-e  Stil- 
ton  Timót?!  . . De  a háború  még  első  tünetei 
után  elaludt  ama  tévelygésben,  mely  között 
az  ellenpárt  és  a jó  barát  a hibákat  és  az 
erényeket  kereste.  Szóval : ha  napi  lapjaink- 
ban megjelent  kritikák  után  indulva  mondana 
valaki  véleményt  Stilton  Timót  fölött,  alig 
ha  lenne  az  egyéb,  mint  egy:  nem  tudom!... 
Mert  az  ellenpárt  nem  mondott  hibákat;  a 
jó  barátok  nem  sokkal  mondtak  többet  prag- 
matikus dicséretnél. 

Mi  abban  a véleményben  vagyunk,  hogy 
Stilton  Timót  határozottan  jó  darab.  Lénye- 
gére közepes  helyen  áll  a vígjáték  és  bohó- 
zat között  és  az  angol  jó  kedvnek  egyik 
legtisztább  tüköré.  Az  a komikum  játsza 
benne  a főszerepet,  melynek  föjellemvonása  a 
természetes,  az  egyszerű ; és  egész  légkörét 
a nem  tulságig  izgató,  meleg,  szívből  fakadó 
humor  lengi  át.  Sehol  sem  túlságos.  Cselek- 
vényében  és  jellemeiben  az  erőszakoskodás- 
nak egy  parányi  magva  sincs;  mindenütt  és 
mindenben  jó  és  igaz.  Egy  nagy  tévedése, 
hogy  kissé  hosszúra  nyúlt  s a negyedik  fel- 
vonáson túl  úgy  érezzük,  hogy  nem  a cse- 
lekvény  folyik  önmagából,  hanem  a szerző 
viszi.  Éj)  ezért  itt  már  fárasztó  és  kissé  ne- 
hézkes; de  még  sem  unalmas.  Természetes 
melegét  itt  sem  lohasztja  semmi;  komikumá- 
nak iideségében  még  a kifáradtság  sem  ta- 
pasztalhat apadást.  Ez  oknál  fogva  is  külö- 
nösnek találtuk  azt  a megjegyzést,  hogy  az 
egész  darabot  az  a körülmény  segíti  kerek- 
dedségéhez,  hogy  az  iró  elhárít  mindent,  a 
mi  a félreértéseket  megmagyarázhatta,  színre 
hozhatta  volna.  Hát  miben  keresendő  a lég 
több,  a legjobb  színművekben  a szenvedélyek 
összeütközése?!  . . Hát  nem  az  adja-e  meg 
legtöbbször  a bonyolítás  fonalát,  hogy  a szen- 
vedély kivetkőzteti  a kedélyt  logikai  nyu- 
galmából s túlmegy  a természetes  határain  ? ! 
. . . Csak  a valószínűséget  ne  támadja  meg 
— és  jól  van  minden;  csak  az  érdektelen- 
ségbe ne  siilyedjen  el  és  meg  van  a siker. 
Hogy  túlzásokon,  hogy  merész  véletletlensé- 
geken  viszi  át  a cselekvény  az  alakokat,  az 
csak  az  iró  kedélyének  és  fantáziájának 

tan  uj ele  és  nem  logikátlanság, inak  bizonyí- 
téka, jelessége  és  nem  bűne.  Hisz  maga  a 
túlzás  ott  van  a jellemben  s e túlzottságnak 
mi  legtöbbször  igazi  folyománya,  ha  nem  a 
véletlen?!  . . 

r 

Es  ezért  tartjuk  mi  Stilton  Timótot  jó  da- 
rabnak s méltónak  John  Poole  sok  és  kiváló 
szinpadi  sikeréhez. 

De  lássuk  röviden  a darab  meséjét: 

Stilton  Timót  egyike  a legkiállhatatla- 
nabb  parvenuknek,  ki  a műveletlenség  és 
meggazdagodottság  minden  szeszélyével  gyötri 
és  kínozza  háza  népét,  hol  három  hajadon 
van:  Mary,  Stilton  leánya,  Rivers  Ellen  és 
Lauders  Sally,  Stilton  távoli  rokona.  Mind  a 
három  leánynak  van  kérője.  Mary  kezét  Ne- 
ville  Frank  kérte  meg,  egy  elszegényedett 
kereskedő  derék  és  becsületes  fia.  De  az  öreg 
Stilton  ép  azért,  mert  csak  derék  és  becsü- 
letes, kosarat  ad  neki.  Neki  tönkre  ment  vő 
nem  kell.  Mary  hiába  esdekel,  az  öreg  Stilton 
hajthatatlan  marad. 

Sokkal  engedékenyebb  azonban  Ellen 
kérője  iránt.  A leánynak  nem  igen  van  ho- 
zománya ; a fiatal  ember,  ki  a Stilton  házban, 
mint  nevelő  működik,  jóra  való  fiú.  Tehát 
hadd  vigye.  Ennek  sincs,  annak  sincs  sem- 
mije; egymáshoz  valók.  Stilton  azonban  té- 
vedt a nevelő  személyében,  mert  a nevelő 
nem  más,  mint  a környék  egyik  leggazda- 
gabb földes  urának,  Mowbray  Oshaldiston 
bárónak  a fia,  Percy,  ki  egy  nagy  névnek  s 
nagy  vagyonnak  egyetlen  örököse.  Percy  bele- 
szeretett az  egyszerű  kedves  és  megbiivölő 
miss  Ellenbe  és  a nevelő  álruhájában  köze- 
lébe is  jutott. 

A harmadik  kérő  Mowshire  Dick,  egy 
sehonnai  gézengúz,  ki,  mint  valami  szegény 
szolgáló  asszony  gyermeke,  pályafutása  kez- 
detén urasági  szolga  volt;  aztán  megszökött; 
katona  lett,  kószált  és  kóborolt  egész  Ang- 
liában, végre  haza  került  szerencsét  próbálni 
arra  a vidékre,  hol  született.  Igaz,  hogy  nem 
a kikopottság  vezette  haza  és  talán  sohase 
téved  erre,  ha  nem  találkozott  volna  egy 
álarczos  bálon  Stilton  házának  harmadik  lia- 
jadonával;  ez  Lauders  Sally,  egy  45  éves, 
nagy  térfogatú  vén  leány,  de  a kinek  300  font 
évi  jövedelme  van.  Ez  a háromszáz  font 
megbűvölte  Dickiinket  és  haza  jött.  De  hát 
itthon  is  élni  kell,  neki  pedig  egy  garasa 
sem  volt ; cselhez  folyamodott  hát.  Kiadta 
magát  Titz-Mroushine  kapitánynak,  nagy 


móddal  lépett  föl  és  hitelre  tett  szert  tulaj- 
don nagybátyjánál,  Ruby  vendéglősnél,  ki  öt 
nem  ismeri.  De  a konto  már  nagy  összegre 
ment  és  Ruby  faggatni  kezdte  vendégét  a 
pénzért.  Ekkor  kénytelen  Dick  megvallani 
Rubynak,  ki  őt  az  adósok  börtönébe  akarja 
vettetni,  kilétét  és  szorult  helyzetét.  De  egy- 
szersmind megvallotta  neki  Sallyval  folyta- 
tott viszonyát,  valamint  azt  is,  hogy  sikerült 
álnév  alatt  megnyerni  a vén  kisasszony  kegyét, 
ígérte  aztán  Dick,  hogy  mihelyt  sikerül  nőül 
vennie  Stilton  unokahugát,  kifizeti  kontóját. 
Rubynak  ez  nem  igen  tetszik  ugyan,  de  hát 
ráállt,  annál  is  inkább,  mert  Dick  közben 
Neville  Frank  szolgálatába  lépett  és  uj  gaz- 
dájával befurakodott  Stilton  házába,  hol  most 
ügyét  sikeresen  vezetni  remélheté. 

Ekkor  nagy  dolog  történt,  mely  fene- 
kestül felforgatta  az  egész  falusi  világot. 

Mowbray  Oshaldiston  báró  megtudván, 
hogy  fia  Percy  a meggazdagodott  Stilton  há- 
zában valami  polgári  származású  leánynak 
udvarol,  elhatározta,  hogy  személyes  fellé- 
pésével félbeszakítja  e viszonyt,  mely  nézete 
szerint  becsületes  frigyhez  nem  vezethet. 
Elindult  tehát  Stiltonhoz,  hogy  felvilágosítsa 
vagy  megnyerje  terveinek.  Útközben  betér 
Rubyhoz,  hogy  tőle  értesítéseket  kapjon.  De 
a báró  és  a fogadós  párbeszéde  egy  nagy 
félreértéshez  vezet,  melynek  mintegy  folyo- 
mánya az  egész  darab.  Ruby  t.  i.  a báró 
azon  kérdésére,  hogy  nem  jár-e  Stiltonékhoz 
egy  fiatal  ember  titokban  és  álnévvel,  azt 
sejti,  hogy  a báró  Dicket  keresi;  és  őszintén 
feleli,  hogy  igen  is  jár,  sőt  már  egy  hét  óta 
kontózik  is  a fogadóban  és  nem  tud  fizetni. 
A báró  vigasztalja  a korcsmárost;  Ígéri,  hogy 
kifizeti  az  adósság-csináló  kontóját,  miből 
Ruby  azt  emeli  ki,  hogy  ez  bizonyára  Dick 
apja,  kit  sohasem  lehetett  kipuhatolni.  Hité- 
ben annyira  biztosnak  érzi  magát,  hogy  el- 
mondja felfödözését  Dicknek,  ki  szintén  el- 
hiszi. 

Ebből  és  ama  közbe  lejátszódó  jelenet- 
ből, hogy  Dick,  mint  Neville  szolgája  Stil- 
tonékhoz jut,  ki  ott  az  öreg  Stiltonnak  ama 
hazugsággal  adja  át  Neville  tárczáját,  hogy 
az  tele  van  kincsekkel,  a legmulatságosabb 
intermezzók  következnek,  melyeket  sorrendben 
elmondani  alig  lehetne. 

Nem  is  próbálkozunk  vele,  befejezzük 
rövid  ismertetésünket  azzal,  hogy  a nemzeti 
színház  nyári  njdonsága  egyike  a legmulat- 

tatóbb  vígjátékoknak,  melyhez  az  előadás 
méltán  sorakozik  jelességeivel.  Csak  az  egyet- 
len Egressy  (Mowbray  Oshaldiston)  nem  tudta 
szerepét  tökéletessé  tenni.  Alakjának  nemes- 
ségét oda  nem  illő  testmozgásokkal  ütötte 
agyon  és  maszkján  kiviil  semmi  sem  mutatta 
az  angol  arisztokratát.  Kitűnő  volt  Újházi 
(Stilton)  a pórias,  durva,  tolakodóan  bizal- 
maskodó parvenu  szerepében.  Vízvári  (Dick), 
Vizváriné  (Lauders  Sally)  szokott  jelességgel 
végezték  mókáikat.  Kifogástalan  ensemblét 
nyújtottak  H.  Lánczy  Ilka  (Mary),  Alszegi  I. 
(Ellen),  Benedek  (Percy),  Horváth  (Neville)  és 
Gabányi  (Ruby). 

Dr.  Serényi  Pál. 


A lejárt  évnegyed,  illetőleg  félév  vé- 
gén tisztelettel  kérjük  a «Koszoru»  olva- 
sóit, hogy  az  előfizetés  megújítása  iránt 
lehetőleg  korán  intézkedni  szíveskedje- 
nek, nehogy  a lap  szétküldése  fönnaka- 
dást  szenvedjen. 

Az  előfizetési  pénzek  Aigner  Lajos 
kiadóhivatalába  (Váczi-utcza  1-ső  szám) 
küldendők. 


IRODALOM  ÉS  MŰVÉSZET. 

A Kisfaludy  társaság  f.  hó  24-én  tartotta  meg 
junius  havi  ülését  az  Akadémia  felolvasó  termében. 
Az  ülést  Szász  Károly  nyitotta  meg  és  kérte  a II  od 
titkárt,  hogy  a folyó  ügyeket  terjessze  elő.  Csiky 
Gergely  először  is  Lévay  jelentését  olvasta  fel  a nagy- 
szalontai Arany-ünnepélyről.  Az  aradi  Kölcsey-egylet 
Fábián-ünnepére  Zichy  Antal  és  Tóth  Lőrincz  küldet- 
nek ki.  A könyvkiadó  bizottság  1885-re  Baksay  no- 
velláit, Erdélyi  még  ki  nem  adott  kritikáit  és  Tenny- 
son  «Király  idilljei»-t  — Szász  Károly  fordításában  — 
ajánlja  kiadni.  — Stefanicz  Kálmán  pécsi  hivatalnok 
ben)  ujtott  verseit  Ábrányi  Emilnek  adta  ki  a társaság 
bírálás  végett.  — Ezután  Szász  Károly  felolvasta  dr. 
Kovács  Pál  «Elkésett  székfoglaló*  czimü  humoros  ér- 
tekezését, mely  zajos  derültségre  ragadta  a jelenvol- 
takat. Szász  Károly  után  Ábrányi  Emil  olvasta  föl 
Dengi  János  vendég  Leopardi-forditását  («Emlékek»), 
mely  szintén  tetszésben  részesült.  A kiválóan  szép  köl- 
teményt lapunk  fogja  közölni. 

A Petöfi-emlék  bizottsága  a napokban  tisztelgett 
Jókai  Mórnál,  hogy  felkérje  a bizottság  elnöki  tisz- 
tének elfogadására.  Koszorús  költőnk  szívesen  fogadta 


a bizottságot  és  kész  örömmel  vállalta  magára  az  el- 
nökséget. — A bizottság  működése  egyelőre  az  iro- 
dalmi térre  szorítkozik.  Összegyűjti  mindazokat  az 
adatokat,  melyek  Petőfi  eltűnéséről  eddig  nyilvános- 
ságra kerültek,  vagy  a miket  szemtanuk  beszéltek  el. 
E czélból  a bizottság  titkára  és  jegyzője  messzeter- 
jedő  munkásságot  fejtenek  ki,  s már  is  szép  eredmé- 
nyeket értek  el  a folyóiratok-  és  napilapokban  szét- 
szórva megjelent  adatok  összegyűjtésében.  Hogy  azon- 
ban a Petőfi  elestére,  illetve  eltűnésére  vonatkozó 
adatok,  valamint  irodalmi  emlékeire,  ifjúkorára,  vala- 
mint külső  kinézésére  vonatkozó  minden  legkisebb 
figyelemreméltó  adat  egybegyüjthető  legyen,  a bizott- 
ság fölkéri  mindazokat,  a kik  Petőfit  valaha  látták 
vagy  róla  szemtanuk  állításai  szerint  hiteles  személy- 
leirást  bírnak,  továbbá  azokat,  a kik  Petőfi  eltűnésére 
vonatkozó  és  közszájon  forgó  bármely  variácziót  hal- 
lottak, hogy  ez  adataikat  dr.  Török  Aurél  egyetemi 
tanár  urnák  czimezve  (központi  egyetem)  lehető  rövid 
idő  alatt  beküldeni  szíveskedjenek  és  ezáltal  nagy 
költőnk  földi  maradványainak  kutatását  bármi  csekély 
adattal  megkönnyítsék.  Mind  e gyűjtött  és  beküldött 
adatok  mérlegelése  után  a bizottság  valószínűleg  meg 
fogja  állapíthatni  ama  helyet,  a hol  Petőfi  hamvait 
keresni  lehet  vagy  keresni  kell.  A jövő  hó  folyamán 
dr.  Török  Aurél  alelnök  és  Gelléri  Miksa  bizottsági 
jegyző  Segesvárra  utaznak,  hogy  ott  is  fölvegyék  a 
kutatás  fonalát  és  megtekintsék  ama  helyeket  Seges- 
vár s Héjasfalva  közelében,  melyeket  a köznép  Petőfi 
sírjának  tart  és  kegyeletének  minden  jeleivel  elhal- 
moz. Ugyanekkor  hiteles  térrajzot  fognak  fölvenni  a 
segesvári  csatatérről  és  arról  a helyről,  a hol  Mats- 
kássy  Antal  1848  — 49.  évi  honvédszázados  Petőfit 
utoljára  látta. 

Jókai-Strauss  operetteje,  «A  czigány-báró»,  ez 
év  őszén  már  szinre  kerül,  Bécsben  és  Budapesten 
egyszerre.  Strauss  János  két  felvonás  zenésitésével 
készült  el  és  egy  magyar  régi  toborzó  dalt  is  szőtt 
bele.  Ezt  Jókai  közölte  vele,  mikor  legutóbb  Bécsben 
járt  és  a zeneszerzővel  a darabban  előforduló  toborzó- 
jelenetről  értekezett.  E toborzó-daltól  Strauss  élénk 
hatást  vár. 

Jókai  a Burgszinházban.  Bécsből  jelentik,  hogy 

a bécsi  Burgszinbáz  első  őszi  újdonsága  Jókai  Mórnak 
«Kálmán  király*  czimü  5 felvoDásos  tragédiája  lesz 
Grosz  Károly  fordításában.  A szerepeket  már  a na- 
pokban kiosztják,  Wolter  asszony,  Bartesku  k.  a., 
továbbá  Sonnenthal  és  Róbert  fognak  közreműködni 
a darabban. 


Szerkesztő  : Ábrányi  Emil.  — Kiadó : Aigner  Lajos. 


Tallas  részvénytársaság  nyomdája. 

